
CUVINT ÎNAINTE 


Cu o neostoită rivnă pentru cele duhovniceşti, mereu atras de 
tezaurul spiritualităţii noastre ortodoxe, Părintele Protosinghel loani- 
chie Bălan voiește să întregească o adevărată trilogie a strădaniilor 
sale scriitoricești: Patericul românesc, Vetre de Sihăstrie românească 
şi Convorbiri duhovnicești, prin apariția editorială a celui de-al 
doilea volum al ultimei lucrări din cele citate mai sus. Toate aceste 
cărți, cărora li se adaugă și valoroasele Mărturii românești la Locurile 
Sfinte, s-au bucurat de o binemeritată apreciere din partea tuturor, deoarece 
Prea Cuvioșia Sa a urmărit, în chip evlavios, să ne prezinte exem- 
ple vii ale unei vieți trăite la noi în Duhul şi Adevărul Ortodoxiei, 
spre sporire şi întărire în credința pe care o mărturisim,. 

Însuși autorul precizează că „iubirea evanghelică şi rivna mâărturi» 
sirii lui Hristos în lume” stau la baza și acestui al doilea dialog duhov- 
nicesc ce l-a întreţinut, de mai mult timp, cu dascăli de renume ai teolo- 
giei româneşti şi, de asemenea, cu recunoscuţi trăitori ai Evangheliei. 
Teologia este, întii de toate, cunoaştere trăită a lui Dumnezeu Cel în 
Treime închinat şi slăvit, sau experiență duhovnicească în care creștinul 
înaintat pe treptele desăvirșirii se întilnește cu darul lui Dumnezeu. 
De aceea, se spune în Filocalie că « Mintea cînd se curățeşte, primește 
de la Dumnezeu înțelesurile dumnezeieşti», sau se îndeamnă: « Tu, 
cel ce propovăduieşti ... învață pe celălalt să se călăuzească prin 
viaţa ta». 

Acest adevăr îl reliefează pregnant Părintele Ioanichie în Convore 
birile sale pe teme duhovniceşti, el făcînd o referire specială, evident, 
la spiritualitatea monahală şi filocalică românească, insistind mai ales 
asupra rolului apostolic al Bisericii strămoşeşti în apărarea unităţii de 
credință și în păstrarea dreptei credinţe. Sugestiv și pătrunzător este 
redată aceasta din convorbirea avută cu Părintele Profesor Dumitru 
Stăniloae, care preciza că « nu putem dobîndi mintuirea decit prin 

Biserică, prin unitatea noastră în Hristos, păstrată de la Hristos. 
Unitatea între noi și cu toţi înaintașii cere să existe un lanț de slujitori 
ai altarului, sfințit prin harul preoţiei de la Apostoli și pînă la sfîrşitul 
lumii, să fie o coloană vertebrală sacramentală, sfinţitoare, stabilită 
de Hristos, în jurul căreia să se unească toţi care păzesc aceeași 
credință şi săvirșesc aceleași Taine pentru toţi» °. 

Părintele Ioanichie Bălan ne prezintă, deci, o carte nouă, frumoasă 
și cuprinzătoare în învățături creștine, îndemnindu-ne să le prețuim 
pentru că ele au fost verificate de slujitori ai lui Hristos cu o experienţă 
duhovnicească înaintată pe drumul mintuirii. Prefaţind-o, avem spe- 
ranja că ea va dezvălui încă o dată frumusețile Ortodoxiei noastre. 
În același timp, credem că ea va fi o carte folositoare pentru suflet, în 
care bunii creştini vor găsi povăţuiri care îi vor ajuta să pășească noi 
trepte pe calea fără capăt a desăvirșirii în Hristos. 

INTRODUCERE 


Primirea de care s-a bucurat atît în ţară, cît gi în străinătate, 
cartea Convorbiri duhovniceşti, editată de Episcopia Romanului şi Hușilor 
în anul 1984, m-a îndemnat să continui această lucrare de mare răs- 
pundere morală, de a aduna cuvinte de folos sufletesc şi convorbiri 
părintești de la cei mai buni dascăli de teologie şi duhovnici din mînă- 
stirile noastre, care încă mai sînt în viață. La aceasta m-a îndemnat 
şi gîndul că în curînd majoritatea acestora se vor strămuta la cereștile 
locașuri și vom fi lipsiți de prezența, de cuvîntul și binecuvîntarea lor. 

Animat de cuget şi călăuzit de mîna lui Dumnezeu, timp de 
cîțiva ani de zile, am călătorit pe la cuvioșii călugări de prin mânăstiri, 
la duhovnicii noştri mai cunoscuţi şi la unii profesori de teologie ca să 
adun cuvinte de suflet și îndemnuri duhovnicești pentru o nouă carte 
de convorbiri cu părinţi. Cu creionul şi caictul în mînă, am cerut sfaturi 
şi am întreţinut convorbiri cu bunii noştri părinţi, atît pentru zidirea 
mea sufletească, cît gi pentru fraţii mei călugări și credincioși, pentm 
toţi cei ce iubesc pe Hristos, cunoscuți și necunoscuți, de aproape și de 
departe, care caută mîntuirea sufletului şi doresc o călăuză bună în 
urcuşul lor duhovnicesc. 

Astfel, mereu stăruind şi întrebînd, am adunat cuvînt cu cuvînt, 
pagină cu pagină, sfaturi duhovniceşti de la peste 40 de părinţi şi maici 
şi cîțiva dascăli iscusiți de teologie, şi am alcătuit această nouă carte 
de zidire sufletească, pe care o publicăm în editura Episcopiei Romanului 
şi Huşilor, cu aprobarea binevoitoare a Prea Sfinţitului Episcop Eftimie, 
sub titlul Convorbiri duhovnicești — volumul II. Tot ce am adunat aici 
de la cei care au acceptat să colaboreze, am primit ca din mîna lui 
Dumnezeu şi, după ce am trecut fiecare cuvînt şi învăţătură prin mintea 
şi inima mea, după ce le-am gustat eu mai întîi, le-am asezat apoi cu 
grijă și bucurie în lucrarea de față, pc care o dăm la lumina tiparului. 

Noul volum de Convorbiri este o continuare firească a primului 
volum din 1984. O bună parte dintre colaboratori sînt prezenţi și în 
primul volum. Alţii sînt noi. Unii au acceptat să colaboreze cu uşurinţă, 

ca pentru Hristos. Alții, mai greu, din smerenie. Iar alții au ales să plece 
la Hristos cît mai anonimi, iubind mai mult rugăciunea și liniștea, 
decît cuvîntul. Însă toți sînt de mare preț, toți sînt străbătuţi de aceeaşi 
evlavie sfîntă, de aceeași dragoste evanghelică pentru Hristos şi pentru 
oameni, dorind să ajute cu ce pot la mîntuirea altora. Iubirea evanghe- 
lică şi rîvna mărturisirii lui Hristos în lume formează temelia acestei 
cărți. Ea nu dă porunci, ci numai sfaturi duhovnicești pentru cei care 
doresc să le urmeze. i 

Cititorul nu va găsi în această carte teme teologice expuse sistematic 
sau probleme de morală speciale. Ea se rezumă să redea liber și deschis 
unele sfaturi, îndemnuri părintești, evocări despre înaintași, recoman- 
dări pentru viitor și propuneri pentru o mai bună sporire duhov- 
nicească. Majoritatea colaboratorilor nu fac altceva decît își mărturisesc 
propria lor viaţă şi experienţă duhovnicească. Numai părinții profesori 
de teologie tratează mai sistematic unele teme propuse, cu competența 
care fi caracterizează. Astfel, lucrarea de faţă s-ar putea asemăna cu o 
masă plină cu tot felul de bunătăţi, iar invitaţii, adică;cititorii, au 
libertatea să guste din ele după preferinţă. 

Conţinutul lucrării este împărțit, ca şi în primul volum în cinci 
părţi distincte: I., Convorbiri cu dascăli de teologie ortodoxă; II. Convorbiri 
cu părinţi din Moldova; IJI. Convorbiri cu părinţi din Muntenia şi Oltenia; 
IV. Convorbiri cu părinţi din Transilvania; V. Convorbiri cu părinți 
români din Muntele Athos. 


Prin publicarea acestei cărți nu ne facem decît o firească datorie. ` 


Aceea de a mărturisi Adevărul care este Hristos, de a aduna experienţa 
bătrînilor, a părinților duhovnicești, şi a o oferi tinerilor, care caută 
pe Hristos, credincioșilor, care doresc să urmeze lui Hristos, ucenicilor, 
care vor să păşească pe urmele părinţilor ce i-au crescut şi să se ridice 
la măsura credinţei lor. 

Lucrarea de faţă nu este opera unui singur autor, ea aparţinind 
tuturor colaboratorilor. Subsemnatului îi aparține doar inițiativa 
lucrării, prezentarea colaboratorilor, conducerea dialogurilor şi orîn- 
duirea materialului. . 

Am pus la început dascălii de Teologie, în frunte cu venerabilul 
Părinte Profesor Dumitru Stăniloae, căruia i-am rezervat cel mai larg 
spaţiu. Alături de Prea Cucernicia Sa am aşezat pe părinţii profesori 
Constantin Galeriu, Ion Bunea, Ioan Mihălţan, Ioan Mircea, Daniel 


Ciobotea *, Ioan Negruţiu și alţii, toţi dascăli de Teologie de la Institutele 


* În prezent, Mitropolit al Moldovei și Bucovinei. pa sal 

Teologice din București şi Sibiu şi de la Seminarii. Între părinții 
duhovnici din mînăstirile Moldovei menţionăm pe Arhimandritul 
Cleopa Ilie şi Ieroschimonahul Paisie Olaru din Minăstirea Sihăs- 
tria, Arhimandriţii Jachint Unciuleac, starețul Minăstirii Putna, 
şi Grigore Halciuc, starețul Minăstirii Sfîntul Joan de la Suceava, 
Protosinghelul Nifon Corduncanu din Minăstirea Neamţ și alţii. 


Între părinţii din eparhiile Munteniei și Olteniei am pus la început pe- 


venerabilul Părinte Arhimandrit Benedict Ghiuș, Arhimandritul Sofian 
Boghiu, starețul Minăstirii Antim, Arhimandritul Bartolomeu Anania 
şi alţii. Între părinţii colaboratori din Transilvania cităm pe Arhiman- 
dritul Teofil Părăian de la Minăstirea Brincoveanu, urmat de alţi 
părinți nevoitori. Iar între părinții români atoniți menționăm pe Proto- 
singhelul Petroniu Tănase, stareţul Schitului românesc Prodromul, 
eminent teolog și nevoitor, şi pe monahul Ioan Șova. 

Această carte, care completează o trilogie a spiritualităţii românești» 
împreună cu celelalte cărţi, constituie tot ce am putut realiza mai de 
preț în viaţa mea, spre lauda Sfintei Treimi și folosul duhovnicesc 
al cititorilor. În ele am pus toată credința şi dragostea mea pentru 
Dumnezeu şi pentru oameni. În paginile lor am imprimat sufletul și 
bucuria inimii mele, jertfa tinereţii și maturității mele, rîvna mea pentru 
Hristos, pentru Biserica Ortodoxă și pentru neamul din care m-am 
născut și recunoştinţa mea față de cinul monahal românesc căruia 
mi-am dedicat viaţa. 

Părinţii care au colaborat la această carte, bunii noștri profesori 
de Teologie, preoţii slujitori, sfintele mînăstiri care ne împodobesc 
țara şi evlavioşii credincioși de la sate şi orașe, formează cel mai mare 
tezaur spiritual al Neamului, al Bisericii Ortodoxe Române. Ei, credin- 
cioşii, fiii și frații noştri duhovnicești, ostenitorii acestui pămînt, care 
poartă peste veacuri credința curată în Dumnezeu, cer mult mai mult 
de la noi, slujitorii lui Hristos. De aceea sîntem datori să-i zidim su- 
fleteşte mai mult, să cerem şi noi mai mult de la Părinţi şi să dăm 
mai mult, cît mai mult, pînă încă avem viaţă. Sperăm ca volumul de 
faţă să fie o picătură de rouă pentru sufletele însetate ale iubitorilor 
de Dumnezeu. 

Tuturor colaboratorilor le mulțumesc pentru valoroasele lor convor- 
` biri şi sfaturi duhovniceşti, fără de care nu aş fi putut realiza această 
carte, Aceeași creștinească recunoștință celorlalți ostenitori. 

Rog pe bunii mei cititori, împreună-slujitori ai lui Hristos și mărtu- 
risitori ai dreptei credințe, ca şi pe smeriţii credincioşi cunoscuţi și 
necunoscuţi, să nu mă uite la sfintele lor rugăciuni, cît sînt încă în viață, 
ca și după plecarea mea din trup. Nădăjduiese ca rugăciunile lor să-mi 
fie scut împotriva ispitelor, adăpost în vremea necazurilor şi scară spre 
cer în ceasul plecării mele la Hristos. 

Cu adîncă smerenie îmi exprim întreaga mea recunoștință gi mulțu- 
mire Prea Sfinţitului Eftimie, Episcopul Romanului şi Hușilor, pentru 
înalta binecuvîntare și tot sprijinul material și moral acordat pentru 
reeditarea acestei cărți de zidire creștineaacă. 


Învierea Domnului Protosinghel IOANICHIE BĂLAN 
Anul mintuirii 1990 Sfînta Minăstire Sihăstria 

PREOTUL PROFESOR DUMITRU STĂNILOAE * 


Institutul Teologic Universitar 
din București 


După un răgaz de trei ani, iarăși avem 
prilejul să stăm de vorbă, la dialog deschis, 
cu Părintele Dumitru Stăniloae, cel mai 
cunoscut şi iubit profesor de teologie din 
țara noastră. De aceea este de prisos să-l 
prezentăm cititorilor săi și credincioșilor. 
Singure cărțile Prea Cucerniciei Sale, care 
ies de peste 50 de ani de sub pana inspi- 
rată a mîinilor lui, îl popularizează, îl 
prezintă și îl fac cunoscut în ţară şi peste 
hotare, atît marilor teologi și gînditori, cât 
și credincioșilor de toate vîrstele și treptele 
spirituale. 

Dorința și, mai ales, nevoia realizării 
unei noi cărți de dubhovnicie, de sfătuire şi 
călăuză sufletească pentru noi, pentru gene- 
rația mai tînără, m-a silit să bat din nou 
la ușa Părintelui Profesor Dumitru Stăniloae. 

Deși mereu ocupat, întotdeauna mi-a ieșit bucuros în prag şi m-a 
primit cu aceeași dragoste şi căldură sufletească. Înconjurat de cărți 


* Preotul Profesor cu Dumitru Stăniloae s-a născut la 16 noiembrie 1903, 
în satul Vlădeni, jud. Brașov, din părinţii Irimie și Reveca, ţărani. După ce ter- 
mină liceul « Andrei Șaguna» din Braşov, face teologia şi doctoratul la Cernăuţi, 
între 1922—1928, completindu-şi studiile universitare în Grecia şi Germania. 
Între anii 1929—1947 a fost profesor și apoi rector la Facultatea de Teologie « An- 
dreiană» din Sibiu, predind mai întîi Istoria Bisericii Universale, iar din 1936 este 
numit definitiv la catedra de Teologie Dogmatică, unde va preda patru dece- 
nii. Din anul 1947 se transferă la Institutul Teologic Universitar din București, la 
aceeaşi catedră, formînd un mare număr de discipoli — ierarhi, preoți și monahi. 

_În toamna anului 1973 se retrage la pensie, dedicîndu-se exclusiv scrisului 
şi rugăciunii, 

Dintre principalele sale opere teologice originale tipărite, amintim: « Viața 
| și învățătura Sfintului Grigorie Palama» (1938), « Ortodoxie și Românism» (1939), 2 
k «isus Hristos sau restaurarea omului» (1943), « Teologia Dogmatică Ortodoxă», 
în trei volume (1978), « Teologia Morală Ortodoxă» (Spiritualitatea Ortodoxă, i 

şi manuscrise, așezat la aceeași modestă masă de lucru, sub icoana Prea 
Sfintei Treimi și a Maicii Domnului, cărora le-a închinat viaţa şi munca, 
Părintele Profesor scrie mereu. Scrie din iubire pentru Dumnezeu, scrie 
din rîvnă pentru Biserică, din respect pentru Ortodoxie, din recunoştinţă 
pentru ţara în care s-a născut şi s-a format, şi din datorie de conştiinţă 
pentru credincioși, pentru toți oamenii de pretutindeni, dornici de călăuză 
spre Hristos şi lipsiţi de cuvînt şi hrană duhovnicească. 

La vârsta Prea Cucerniciei Sale de 87 de ani, Părintele Dumitru Stăni- 
loae, neobositul teolog al Bisericii Ortodoxe Române, ne vorbeşte cu acelaşi 
patos şi însufleţire de adîncurile nepătrunse ale credinţei în Dumnezeu, 
de frumuseţea Ortodoxiei și de tezaurul inepuizabil al Sfinţilor Părinţi. 

preocupă mult viitorul Bisericii lui Hristos lovită de tot felul de curente, 
eresuri, necredință, indiferentism, apostazie şi sciziuni. Îl îngrijorează 
lipsa de statornicie a credincioșilor şi păstorilor. Îl neliniștesc problemele 
complexe ale vieţii de familie și, mai ales, educaţia religioasă a unor cate- 
gorii de credincioşi. Îl preocupă și gîndul plecării din trup şi dorul vederii 
luminii necreate a Prea Sfintei Treimi, cînd marile taine ale dumnezeirii 
se vor descoperi față către faţă. 

Învălut de toate acestea, Părintele Dumitru Stăniloae nu are altă 
putere și speranţă decit să se roage lui Dumnezeu și să ecrie pentru folosul 
oamenilor. Este tot ce poate fi mai bun, singurul lucru pe care îl poate 
face acum și prin care comunică cu Dumnezeu și cu cei care îl caută și îl 
stimează, . 

Camera de lucru a Sfinţiei Sale este mai degrabă o chilie călugărească, 
simplă, tăcută, plină de cărţi; iar Părintele Dumitru, ca un sihastru neo- 
bosit și luminat de har, caută să-și facă datoria de preot al lui Hristos, de 
teolog și părinte duhovnicesc, pînă în ultimul ceas. Ultimele sale scrieri 
şi traduceri tipărite sau în curs de apariţie: « Spiritualitate și comuniune 
în Liturghia Ortodoxă», « Chipul nemuritor al lui Dumnezeu», « Studii de 

„ teologie», « Sfîntul Atanasie cel Mare» și « Sfîntul Chiril al Alexandriei > 


1 

vol. 3 — 1981), « Spiritualitate și comuniune în Liturghia Ortodoxă» (1986), « Chipul 
nemuritor al lui Dumnezeu» (1988) şi « Studii de teologie dogmatică ortodoxă» (1989) ; 
« Chipul evanghelic al lui Iisus Hristos» (1989) — în cura de apariție şi sute de 
studii și articole teologice publicate în revistele de specialitate ale Bisericii Orto- 
doxe Române, în citeva mii de pagini. 

Dintre numeroasele traduceri patristice tipărite pînă în prezent amintim 
« Dogmatica Bisericii Ortodoxe Răsăritene» de Hristu Andruţos (1930), « Filocalia» 
cu comentarii, în 10 volume (1946—1948, 1976—1981); « Sfintul Grigorie de 
Nyssa» (1983) ;« Ambigua Sfintului Maxim Mărturisitorul» (1983) ;« Sfintul Atanasie 
cel Mare», două volume (1987—1988); « Sfintul Chiril al Alexandriei», două 


volume « Epistole şi scrieri bhristologice ale Sfintului Maxim Mărturisitorul», în 
curs de apariţie, şi altele. 

sînt dintre cele mai grăitoare. Ele se adaugă și completează lista atitor 
opere patristice şi de teologie realizate de Părintele Dumitru Stăniloae 
în decurs de o viață, ajutat mult și de soția sa, Maria. 

Cu gîndul că fac un lucru plăcut lui Dumnezeu și credincioșilor noștri, 
am stat de vorbă cu venerabilul Părinte Dumitru în cîteva convorbiri 
prelungite şi am realizat bogate dialoguri duhovnicești pe care le redau, 
cît mai fidel posibil, în paginile de mai jos. 


I 


l. Care sînt cauzele ce v-au îndemnat să scrieți cartea « Spirituali- 
tate şi comuniune în Liturghia Ortodoxă»? 


— Am voit să scriu cartea despre « Spiritualitate și comuniune în 
Liturghia Ortodoxă» cu scopul de a atrage atenţia credincioşilor noștri 
asupra importanţei pe care o are Sfînta Liturghie pentru menţinerea vie a 
credinţei și a comuniunii cu Hristos şi între ei, întrucît mulţi dintre ei 
au început să nu mai înțeleagă rostul sacru, divin al Sfintei Liturghii și 
participă foarte rar la săvîrşirea ei. Am voit să-i ajut să înțeleagă că Sfînta 
| Liturghie este mediul în care Hristos este prezent între noi, în modul cel 
| mai accentuat, cu învățătura, cu jertfa şi cu învierea Lui; ba este chiar locul 
| spiritual în care Hristos ni se împărtășește cu Trupul şi Sîngele Lui, plin 

de dumnezeire gi de putere, prin care ni se întărește credința şi dragostea 

între noi după pilda şi voia Lui. Prin Sfînta Liturghie Domnul nostru 

Iisus Hristos Îşi continuă viața şi faptele Lui mîntuitoare pe pămînt, în 

toate timpurile, deci şi în timpul nostru, de cîte ori venim la Sfînta Litur- 
| ghie unde ne dă întîlnire. Sfînta Liturghie nu este numai întîlnirea dintre 
credincioși la niște rugăciuni comune, ci întîlnirea lor comună cu Hristoe. 
Ei își întăresc, prin Sfînta Liturghie, atît unirea cu Hristos, cît şi unirea 
între ei, cu Hristos. Nu mă pot uni sufletește cu semenul meu, trecînd peste 
motivele care ne despart, decît în Hristos; și nu mă pot întîlni cu Hristos 
ca un ins singuratic, închis în egoismul meu, căci inima care nu se deschide 
altora, nu se poate deschide nici lui Hristos. De aceea am intitulat cartea 
aceasta « Spiritualitate şi comuniune în Liturghia Ortodoxă», pentru că 
ea ne dă prilejul să arătăm că ne socotim uniţi în Hristos, cerînd împreună 
mila Lui, cerînd fiecare mila Lui pentru ceilalţi, cînd spunem: « Doamne 
miluiește !», la îndemnul preotului adresat tuturor de a se alătura lui 
în rugăciune cînd zice « Domnului să ne rugăm !». 

Cei ce se adună într-un sat împreună la Liturghie şi se roagă unii 
pentru alţii, își iartă unii altora supărările ce și le-au făcut în cursul săptă- 
minji și ies din biserică împăcați și înfrățiţi. De aceea nu sînt în sate certuri t 
şi dezbinări durabile între locuitorii lor. La oraș cei ce se adună împreună A 

în biserica din cartierul lor se împrietenesc şi nu se mai simt singuri. 
Cînd membrii unei familii lipsesc, cei ce sînt prezenţi întreabă pe 
membrii respectivei familii care sînt de faţă: „Ce face cutare care 
lipseşte ? Este cumva bolnav ?”. 

Liturghia a avut, de aceea, un mare rol în menţinerea unităţii de cre- 
dință și spiritualitate a neamului nostru, căci ea n-a menţinut numai 
unitatea dintre locuitorii fiecărui sat, sau ai fiecărui cartier dintr-un Oraș; 
ci şi unitatea sufletească dintre cei ce participau în diferite orașe şi sate 
la Sfinta Liturghie, care este o mărturisire uniformă de rugăciune a aceleiași 
credinţe, a unirii cu Acelaşi Hristos. Liturghia a menţinut nu numai uni- 
tatea etnică şi religioasă a poporului român într-un anumit timp, ci uni- 
tatea celor de azi cu moșii și strămoșii lor, unitatea neamului de-a lungul 
istoriei. În Liturghie nu ţine fiecare să-şi spună o părere personală deosebită 
de a celorlalți, ca în altfel de adunări, ci toți cîntă în comun aceleași 
rugăciuni, aduc laudă Aceluiași Hristos pe Care Îi laudă Biserica, începînd 
din primele veacuri creștine, şi se împărtășesc din Trupul lui Hristos, 
Fiul lui Dumnezeu, întrupat ca om din Fecioara Maria, răstignit şi înviat 
pentru toţi cei ce au fost, sînt și vor fi. Întîlnindu-ne cu același Hristos, 
ne întîlnim în El cu moșii și strămoșii noștri. Pe toți îi are gi ne are adunaţi 
în Sine, în grija și iubirea Lui. 

Cei ce nu participă la Sfînta Liturghie, cei ce nu se mai unesc prin 
împărtăşire cu Același Hristos, slăbesc în credință și în iubirea divină, 
slăbeşte şi unitatea lor spirituală cu neamul nostru care a fost, este şi va fi. 

O mare slăbire a credinţei adevărate și a unităţii neamului, şi o fărî- 
miţare a lui, produc și membrii formațiilor sectante, care nu-L numesc 
pe « lisus» — de Care vorbesc în adunările lor — Dumnezeu, sau Fiul 
lui Dumnezeu. Nu-L numesc nici Hristos (traducerea greacă a lui Mesia), 
sau Mîntuitor ; şi nu-l mulțumesc pentru crucea ce a primit-o din iubire 
pentru noi ca « Păstorul cel bun care-Și pune viaţa pentru oile Sale» (loan 
10, 11), şi nu vorbesc nici de învierea Lui. Ce au atunci de la acest « Iisus», 
care nu e Dumnezeu și pe care nici nu-L laudă în adunările lor, ci își cîntă 
în ele doar simțămintele lor subiective? Cum se pot uni în El dacă nu e 
Dumnezeu, ci poate doar un simplu prooroc? Iar neunindu-se prin Sfinta 
Liturghie gi Împărtăşanie cu Hristos, nu se pot mîntui, nici uni cu neamul 
nostru străbun din trecut, de azi și de miine, unit în Hristos, Fiul lui 
Dumnezeu Cel întrupat. 

Liturghia e cea mai mare forță de menţinere a unităţii de credință 

- gi etnice a neamului nostru. Cei ce nu participă la ea, lucrează împotriva 
Sfintei Evanghelii care ne poruncește: « Să faceți aceasta întru pomenirea 
Mea», şi se opun unității noastre de credinţă şi de viaţă, ca să nu mai 
spun că lucrează împotriva unității Bisericii şi se țin departe de Hristos. 

2. Ce trebuie să înțeleagă credinciosii noștri prin biserică, ca locaş 
de cult, de aducere a jertfei euharistice? 

— Biserica, în înțelesul de clădire, este locul unde ne întîlnim cu 
Hristos. În Sfinta Masă din altarul ei sînt așezate moaște ale sfinţilor, 
căci prin jertfa mucenicilor s-au unit oamenii cel mai mult cu Hristos, 
formînd trupul Lui, și-au însușit duhul lor de jertfă din puterea jertfei 
lui Hristos ce susține Biserica. Pe Sfînta Masă din altar se află antimisul 
cu alte jertfe ale mucenicilor, dar şi cu chipul adormirii Domnului zugrăvit 
pe el, care ne face într-un fel tainic prezentă jertfa Lui ca temelie a Bisericii, 
Iar în chivotul de pe Sfînta Masă se află permanent Trupul și Singele lui 
Hristos, rămase din sărbătorile Paştilor, care dau cea mai înaltă sfințenie 
locașului bisericesc. Prin aceasta Sfînta Masă este într-un fel tainic 
mormîntul permanent al Domnului, în care El este continuu într-o stare 
de jertfă pentru noi în fața Tatălui ceresc, dar și scaunul de slavă al 
Tatălui, Căruia Fiul Său Cel Întrupat I Se aduce jertfă pentru noi. 

Cei ce nu cred că sub chipul pfinii și al vinului este prezent în chivotul 
de pe Sfinta Masă însuși Trupul şi Singele lui Hristos, şi deci El Însuși, 
nu cred nici în starea Lui de jertfă neîncetată pentru noi — din iubirea 
Lui neîntreruptă —, nu cred că El rămîne puntea sau Mijlocul real dintre 
cer şi pămînt, pentru noi şi Dumnezeu ; şi nici că El, prin jertfa Lui, inter- 
vine neîncetat pentru mîntuirea noastră. l o 
Prin aceasta, nu mai cred în Hristos ca Fiul lui Dumnezeu cel întrupat, 
Care rămîne mereu între noi prin trupul Lui jertfit și înviat. Ei socotesc 
ruptă orice legătură între Dumnezeu și oameni. De fapt, ei nu mai cred 
nici în puterea rugăciunilor ce ne aduc de la Dumnezeu ajutorul și sfin- 
țirea. De aceea, nu cred nici în sfinții plini de puterea Lui. Pentru noi, 
însă, locașul bisericesc e locul special de întîlnire cu Hristos şi cu toţi 
sfinţii în frunte cu Maica Domnului. Lumea lor nevăzută e într-un anumit 
fel prezentă în locașul bisericesc, în jurul lui Hristos. Aceasta nu e deci 
numai un loc de adunare între oamenii care vin în ca şi-şi exprimă senti- 
mentele lor. TNE 


3. Poate omul să se îndumnezeiaacă, să devină locaş al Prea Sfintei 
Treimi, fără Biserică, fără Liturghie? 

— Omul nu se poate uni deplin cu Fiul lui Dumnezeu Cel întrupat, 
jertfit şi înviat, decît prin împărtășirea cu Trupul și Siîngele Lui, care ni se 
dau sub chipul pîinii și vinului prefăcute în cadrul Sfintei Liturghii săvîr- 
gite de preotul bisericii. Deci, omul nu se poate umple de Hristos în afara 
Bisericii și fără Hristos nu se poate face fiu al Tatălui şi purtător al Duhului 
lui Hristos. z 

4. Cum îl ajută Biserica întemeiată de Hristos pe om, pe creştin, 

să devină el însuşi biserică vic a lui Dumnezeu? 

— Omul devine el însuși locaş al lui Hristos și al Duhului Lui cel Sfînt, 
care se aduce jertfă Tatălui pentru el prin rugăciune şi împărtășirea cu Trupul 
şi Sîngele Domnului. Prin aceasta creștinul este ridicat și el într-o relaţie 
filială față de Tatăl. Dar întrucît -ptinea gi vinul au devenit chipuri ale 
Trupului și Singelui lui Hristos în cadrul Sfintei Liturghii săvîrșite în locașul 
bisericesc, omul devine și el locaș al lui Hristos şi al Prea Sfintei Treimi, 
numai dacă rămîne în Biserică și crede că în Sfînta Liturghie are loc pre- 
facerea de care am amintit. Astfel, credincioșii devin locașuri sau încăperi 
ale lui Hristos în locașurile comune ale Lui și în locașul cel mare al Lui 
care este Biserica. Pe aceste locașuri şi pe noi ca locaşuri în ele ne-a pre- 
gătit Hristos prin moartea Lui, prin care S-a predat Tatălui ca jertfă, 
venind apoi la pogorirea Sfîntului Duh în această stare, după învierea și 
înălțarea la cer, ca să ne ia și pe noi în acele locașuri și să ne prefacă în 
cadrul lor în locaşuri ale Lui. Ne-a spus-o aceasta înauşi Hristos prin Sfinții 
Săi Apostoli: « În casa Tatălui Meu multe locașuri sint... , şi dacă Mă 
voi duce şi vă voi găti loc, iarăşi voi veni şi vă voi lua la Mine, ca să fiți 
şi voi unde sînt Eu» (loan 14, 2—3). Că venirea aceasta va avea loc curînd, 
o spune, zicînd: « Puțin şi nu Mă veţi mai vedea, şi iarăși puțin şi Mă vefi 
vedea» (loan 16, 16). l 


5. Crestinii care-nu participă la Sfinta Liturghie, la viața duhovni- 

cească a Bisericii, se pot mintui? 

— Creștinii care nu se întîlnesc cît mai des cu Hristos în Sfînta Litur- 
ghie, rugîndu-se împreună Lui, lăudîndu-L împreună, frapărtăşindu-se de 
El din cînd în cînd, nu pot spori în viața duhovnicească, ba nu se pot nici 
chiar mîntui, dacă ocolesc Liturghia permanent și din dispreţ, şi nu numai 
cîteodată din niscai piedici pe care nu le pot învinge. 

6. Ce trebuie să ştie credincioşii despre biserică, ca locaş ai Prea 

Sfintei Treimi? 

— Dacă Altarul este înălțimea nevăzută pe care Hristos Se aduce 
jertfă Tatălui pentru noi și de pe care coboară pentru a Se dărui nouă în 
această simţire de dăruire jertfelnică Tatălui, ca să ne-o însuşim şi noi, 
iar naosul este totodată o parte a bisericii în care se adună credincioșii, 
se poate spune că locașul bisericesc se umple de lumina aceea ce se săvir- 
şeşte în altar, adică a iubirii jertfelnice a lui Hristos față de Tatăl, în numele 


A nostru, și a dragostei cu care Tatăl privește la Fiul care I se aduce ca om 
i jertfă pentru noi. De aceea, chiar credincioşii care nu se împărtăşesc în 

timpul Sfintei Liturghii de Trupul și Singele lui Hristos, se aduc duhovni- 
cește într-un anumit grad Tatălui: împreună cu Hristos şi se bucură de 
dragostea cu care Tatăl priveşte la Fiul Său cel ce Se aduce jertfă în 
numele nostru. 


7. În ce fel ni se descoperă Dumnezeu prin Biserică şi taina Prea 
Sfintei Treimi prin Sfinta Liturghie? 

— Prezenţa lui Dumnezeu ni se descoperă în locaşul bisericesc, 
întrucît prin cîntări de laudă ce I le aducem, ne înălțăm la El, sau 
înduplecăm să Se coboare la noi și să ni se facă simţit în căldura cîntărilor 
noastre și în stăruința rugăciunilor noastre după ajutorul Lui; Hristos, 
Care e Fiul lui Dumnezeu și Care S-a făcut și rămîne om, deci aproape de 
noi, ne face simțită, în mod deosebit, apropierea Lui în Sfînta Liturghie, 
bucurîndu-se să ne vadă pe toţi deveniți una în credinţa în El, în dragostea 
faţă de El şi în dragostea Lui faţă de Tatăl. Și aceasta este adevărata stare 
de mîntuire a noastră, care e și cea mai mare bucurie a noastră. De aceea, 
sc roagă Tatălui: « Păzește-i în numele Tău pe cei care Mi i-ai dat Mie, 
ca să fie una, precum sintem şi Noi» (loan 17, 11). Iar, făcîndu-se simțită 
prezenţa Lui, ne-o face simțită şi pe a Tatălui și pe a Duhului Său cel 
Sfînt, prin care lucrează în noi, căci a spus că dacă Îl iubim, va veni la noi 
cu Tatăl Său. Dar iubirea ne-o arătăm lăudîndu-L cu însuflețire şi făgă- 
duindu-l în Sfînta Liturghie să-l împlinim poruncile: « Dacă Mă iubește 
cineva, va păzi cuvintul Meu, şi Tatăl Meu îl va iubi şi vom veni la el şi 
ne vom face locaş la el» (loan 14, 23). 


8. Cum ar putea înțelege mai bine credincioșii sensul, orientarea 
Bisericii spre transcendent şi spre eshatologic? 

— Biserica sîntem noi, întrucit sîntem în Hristos, sau mădulare ale 
lui Hristos, sau este Hristos în noi. Ea este punte între imanent gi transcen- 
dent; ea înalță imanentul în transcendent. E atîrnarea noastră de Hristos, 
care ne atrage spre transcendenţa Lui, spre starea îndumnezeită a umani- 
tății Lui, unită cu dumnezeirea Lui. Biserica lucrează astfel la trans- 
figurarea umanităţii şi a lumii. Şi chiar prin aceasta ne duce spre desăvtr- 
girea noastră veşnică eshatologică. În aceasta constă mîntuirea noastră, 
adică în conducerea noastră spre desăvirșirea şi fericirea veşnică, ca 
membri ai Împărăției desăvirșitei comuniuni și iubiri a noastre în Hristos, 
arătîndu-ne între noi iubirea dintre Persoanele Sfintei Treimi, simțind 
iubirea Fiului faţă de Tatăl și iubirea Tatălui faţă de Fiul și prezența ei în 
iubirea noastră de fii faţă de Tatăl şi în cea a Tatălui faţă de noi, uniți 
cu Duhul Sfînt în bucurie de Fiul și de Tatăl. 

9. Cum am putea înţelege mai bine cuvintele Domnului, Care zice: 
a Casa Mea, casă de rugăciune se va chema pentru toate nea- 
murile». 


— Cuvintele acestea trebuie înţelese în sensul că în casa lui Dumnezeu 
nu se vor mai aduna numai evreii, ci toate neamurile. Dumnezeu Cel ade- 
vărat, Cel în Treime, nu va mai fi cunoscut numai de evrei, ci prin Hristos 
se va face cunoscut tuturor neamurilor. Toţi se vor simţi în rugăciune 
către Același Dumnezeu, întrucît a venit prin Fiul Său în maxima apro- 
piere de oameni, în calitatea lor de oameni, făcuţi. prin întruparea Fiului 
Său, toţi fraţi cu El şi fii ai Tatălui, avind împreună cu Fiul pe Duhul 
Sfint, ca purces din Tatăl şi odihnindu-Se peste ei, cei uniţi cu Fiul. 


10. Care sînt adevărații membri ai Bisericii lui Hristos? Numai cei 
drepți și ortodocși sau toţi credincioșii care cred în Dumnezeu? 


— Membrii plini ai Bisericii lui Hristos sînt cei ce cred în Hristos ca 
Fiul lui Dumnezeu făcut om. peste care se odihnește Duhul Sfînt; deci, 
cei ce cred prin aceasta și în Sfînta Treime şi se unesc prin Hristos cu Sfînta 
Treime prin harul primit de la El în Tainele Bisericii. Cei ce nu cred și 
nu primesc pe Hristos astfel înţeles, nu primesc nici pe Sfînta Treime 
prin Tainele de totdeauna ale Bisericii. Ei pot avea doar o oarecare 
legătură împuţinată cu Hristos,. potrivit cu puținul pe care îl primesc 
din El. Ei nu sînt încorporaţi deplin în trupul lui Hristos, nu sînt în inte- 
riorul « casei» Lui, ci se află în jurul casei în care este El, mai aproape sau 
mai departe, primind din casa în care este El o lumină împuținată, nede- 
plin clară şi care nu le dă puterea de a înainta spre unirea cu umanitatea 
Lui desăvîrşită, deci cu El Însuși. Fericirea de care se vor bucura ei va 
fi pe măsura luminii ce au primit-o de la El prin Taine și a înţelegerii ce 
au avut-o față de El. 


IL Ce trebuie să ştie credincioșii noştri despre sfintele icoane? Care 
„este rolul lor în biserică gi acasă? 


— Sfintele icoane ale Bisericii Ortodoxe sînt mărturii zugrăvite ale 
credinţei ei în Domnul nostru lisus Hristos, în Maica Domnului — ca cea 
care L-a născut ca fecioară — şi în efectul cel mai deplin al lucrării Lui, 
în sfinți. Şi dacă primim și ne însușim mărturia Bisericii transmisă de la 
Apostoli prin cuvinte despre Hristos, nu vedem pentru ce n-am primi și 
nm ne-am Însuşi şi mărturia dată de ea din cele mai vechi timpuri despre 
același Hristos zugrăvit în icoane? Și dacă, auzind cuvintele despre EL, 
ne ducem cu gîndul la Persoana Lui, de ce nu ne-am putea duce cu gîndul 
la Persoana Lui și la Maica Lui şi cînd Îl vedem zugrăvit în icoane? În 
timpurile cînd mulți credincioşi nu ştiau a citi, se apunea că icoanele sînt 

Scriptura celor ce nu ştiu a citi. Dar chiar pentru cei ce știu a citi, icoanele 
prezintă mai concret, mai concentrat și mai impresionant Persoana și fap- 
tele lui Hristos. Altfel mă impresionează chipul lui Hristos văzut răstignit 
pe cruce, decât descrierea acestui fapt prin cuvinte. În afară de aceasta, 
icoana ne prezintă concentrat fapta lui Hristos, pe cînd descrierea 
ei în Scriptură sau în predică are nevoie de multe cuvinte și fiecare 
din cititori sau ascultători își concretizează în alt chip în minte pe Hristos 


Cel răstignit descris prin cuvinte. Subiectivismul cu varietatea lui indivi- 


duală joacă un rol mai mare în chipul dat de fiecare lui Hristos cu ajutorul 
cuvintelor scrise sau vorbite. Poate de aceea la alte culte s-au ivit mai 
uşor tot felul de diferenţe în cugetarea referitoare la Hristos, cei ce se 
gîndesc la El nefiind ţinuţi în unitatea “ala cu El prin si S iden- 
tică ce I se dă în toate icoanele. 


Vrînd-nevrînd noi nu putem scăpa de necesitatea de a cget la un 
chip al lui Hristos cînd auzim despre El. Aceasta ar însemna să nu mai 
gîndim peste tot la El. Nu putem scăpa de noi înşine în relația în care 
vrem să fim cu El prin credinţă, sau în care sîntem de fapt datorită haru- 
lui Lui. 


Dar nu putem să nu gândim la un chip al Fiului lui Dumnezeu Cel 
întrupat, pentru că nu putem trece peste faptul că El S-a întrupat cu 
adevărat. Aceasta ar însemna să disprețuim arătarea Lui în trup sau tru- 
pul Lui, pe care El n-a disprețuit să-l îmbrace sau în care n-a disprețuit 
să Sc arate. Ar însemna să refuzăm a cugeta la fapta Fiului lui Dumnezeu 
de a fi binevoit să intre la un. moment dat în istorie şi de a fi produs prin 
faptele Lui săvirșite în trup într-un anumit moment al istoriei o înrîurire 
kotăritoare asupra întregii istorii de după aceea. Cum am disprețuit voinţa 
de a cugeta la arătarea Lui în trup, cînd El Însuși n-a disprețuit aceasta? 


Pînă ce Fiul lui Dumnezeu nu Se întrupase, Vechiul Testament 
interzicea închinarea în faţa chipului omului, pentru că faţa oricărui om 
era numai faţa lui. După întruparea Fiului lui Dumnezeu, există o faţă 
omenească, care nu este numai a omului, ci este a Fiului lui Dumnezeu. 
Cînd vedem că e zugrăvită obiectiv fața Lui omenească, o putem vedea 
ca chip al Lui, dar nici atunci nu ne închinăm chipului, ci prin el ne înăl- 
țăm la Cel ce a rămas purtătorul ei cel viu, pentru veci. 


Faţa omului avea în conştiinţa și în indefinitul spiritului manifestat 
prin ea și în deschiderea ei spre infinit capacitatea să fie făcută faţă a 
lui Dumnezeu cel infinit. Mai mult, faţa omului reflecta ca chip calitatea 
Fiului iubitor al Tatălui, conștient de a-și avea obirşia din El. Iar această 
calitate implica în ea şi conştiinţa de a fi iubit de Tatăl asemenea Fiu- 
lui. Omul era căutătorul nesfîrşit al Tatălui prin raţiunea care niciodată 

nu-și termină urcușul ei. Dar el nu poate avea ţinta lui niciodată deplin 
satisfăcătoare decît în Tatăl. Toate acestea se văd prin fața omului. 

Dar capacitatea aceasta nu s-a actualizat deplin decît în lisus Hristos. 

În Hristos omul vede nu numai pe Dumnezeu coborînd la sine, ci și pe 
omul desăvirșit cu care tinde să devină şi el tot mai asemenea. Și le vede . 
acestea în trupul Lui. Iar în trupul pe care l-a asumat şi l-a purtat și prin 
care s-a arătat Fiul lui Dumnezeu, este dată virtual şi icoana Lui, odată 
ce în trupul Lui erau date putinţa și trebuința de a fi reținut în memoria 
celor ce-l priveau chipul Lui, și de aceea și putinţa de a fi redat prin linii 
şi culori, pentru a răspunde dorinţei celor ce au auzit despre Hristos, dar 
n-au avut fericirea să-L vadă. 
__ Sfîntul Teodor Studitul spune: « Dacă oricărui trup îi urmează inse- 
parabil umbra proprie şi nu ar putea spune cineva, avind minte, că e fără 
umbră, ci în trup e văzută umbra, iar în umbră trupul ca origine, aşa nu ar 
spune cineva de Hristos că nu poate fi redat în icoane dacă este în El un trup 
definit. Ci trebuie văzută de aceea în Hristos existind icoana Lui, iar în icoană 
e văzut Hristos ca prototip. Iar pentru că sînt date împreună, se poate spune 
că și atunci cînd S-a văzut Hristos, S-a arătat virtual și icoana Lui, pentru 
că ea s-a luat din El, întipărindu-se în oarecare materie» (Antir. ITI Adv. 
Jconomachos, P.G. 90, 429 A). 

Orice om se face cunoscut în mod voit prin cuvinte. Deci și Fiul lui 
Dumnezeu, întrucât S-a făcut și om, S-a făcut cunoscut prin cuvinte. Dar 
orice om se face cunoscut, chiar fără să vrea, şi prin chipul lui, care redă 
persoana lui, dar în mod concret în momentul săvirşirii anumitor fapte, 
sau al suportării anumitor stări și acte prin care are de trecut. La fel s-a 
făcut cunoscut și Fiul lui Dumnezeu făcut om în momentul săvirşirii 
actelor Sale mîntuitoare, sau al suportării unor astfel de stări şi acte în 
vederea mintuirii noastre. În aceasta se arată că orice om e pentru oameni. 
Cu atit mai mult Fiul lui Dumnezeu S-a făcut .om pentru oameni. Apos- 
tolii i-au reținut chipul, în timpul cînd nu L-au mai avut lîngă ei în mod 
văzut, în săvîrşirea sau suportarea anumitor acte mîntuitoare, chiar dacă 
n-ar fi voit El, presupunere care este însă absurdă. Dar dacă cuvintele 
şi chipul oamenilor de rînd sînt reţinute numai de cei ce au fost în relație 
directă cu ei, pentru că urmașii acestora n-au avut interes pentru ele, 
cuvintele și chipul unor personalități care pot avea o importanță pentru 
viaţa tuturor oamenilor se cer reținute prin scris şi prin pictură şi pentru 
cei următori. lar neasemănat mai mult se cer reţinute prin scris și prin 
pictură cuvintele și chipul lui Hristos, nu numai pentru importanța mîn- 
tuitoare a cuvintelor şi faptelor Lui pentru toți oamenii următori, ci și 
pentru că Hristos e viu și lucrător în continuare asupra noastră prin prezența 
Sa. Și dacă fiul, la ale cărui cuvinte nu gîndeşte mama și a cărei fotografie 

el o privește, e provocat în mod misterios să vină cu gîndul la ea, 
printr-o undă spirituală a fiinţei lui, prin cuvintele ce i se repetă, sau prin 
imaginea ce o privește, neasemuit mai mult vine Hristos cel veșnic și. 
în grad maxim viu În mod mistic la cei ce-l repetă cuvintele şi-l privesc 
chipul. În felul acesta, generaţiile de credincioși primesc, prin repetarea 
cuvintelor Lui și prin privirea cu adîncă afecţiune â icoanei Lui, ajutor, 
har şi eficiență mîntuitoare. Cînd Hristos a spus: « Cerul şi pămintul vor 
trece, dar cuvintele Mele nu vor trece» (Matei 24, 35), a înţeles că El Însuşi 
nu va înceta să fie viu ca să dea putere cuvintelor Sale. De aceea se poate 
spune că nici icoana Lui nu va trece, pentru că El Însuşi nu va înceta să 
fie viu ca să lucreze prin ca. 

Principal e ca icoana să ne dea prilejul să cugetăm pe Hristos cât mai 
obiectiv sau cît mai conform cu modul în care a binevoit El să se arate 
în istorie, luînd firea omenească. Să se arate ca Persoană unică prin faptele 
Sale unice, care-L disting de orice alt om; să ne dăm prin aceasta seama 
îndată că icoana reprezintă pe lisus Hristos Cel din Evanghelie şi nu pe 
altcineva. Aceasta face icoana nașterii Lui, arătîndu-L ca prunc în ieslea 
unui staul, înconjurat de vite, de păstori şi luminat de raza luminii de sus, 
în care se văd îngerii aplecaţi peste El; o face icoana care-L prezintă în 
braţele Maicii Sale care L-a născut ca Fecioară; o face icoana care-L 
reprezintă răstignit între doi tilhari, cu coasta străpunsă de sulița osta- 
şului; o face icoana care-L reprezintă înviind din morți. Astfel, dacă 
cuvintele care nu ne spun prin înțelesul lor definit, decît pe rînd, ceea ce 
arăta fața lui lisus şi faptele săvîrșite de El ca întreguri concrete, icoana 
prezintă prin faţa şi faptele zugrăvite pe ea într-un spațiu văzut, deodată 
concret și întreg, toate trăsăturile feţei Sale și o faptă sau alta a sa ca un 
Întreg concret. 

Desigur că şi cuvintele, care exprimă pe rînd înțelesurile feței Sale 
şi ale faptelor Sale, au o importanță prin explicitarea acestora, dar şi 
icoana are o altă importanță prin prezentarea feţei Lui ca o unitate 
virtuală a tuturor cuvintelor şi faptelor Lui. Cuvintele şi icoanele 
se întregesc astfel în mod reciproc. 

Dar nu numai prin ceea ce reprezintă icoana ne ajută să ne întîlnim 
spiritual cu Hristos, ci și prin depășiri pe care le operăm privind-o. Întfi e 
depășirea lemnului sau a materiei și apoi a chipului zugrăvit în ea. Oricine 
realizează această depășire, privind o persoană fotografiată sau pictată, 
deci şi pe Hristos cel din icoană. Dar depășirea nu e de ordin spațial, ci 
spiritual, cu mintea. Mama ride fiului ei pe care îl priveşte în fotografie, 
dar nu ride imaginii ca atare, ci fiului, care e în realitate departe, dar 
spiritual aici, în faţa ei, căci ea uită că e departe. Cu atît mai mult nu 
se poate spune că Hristos e departe spaţial de cel ce-l privește chipul în 

icoană, odată ce El este spiritual oriunde. Dacă Hristos ne este aproape 
cînd I ne rugăm, cum nu ne-ar fi aproape şi cînd I ne rugăm privindu-l 
chipul în icoană și cînd El vede că ne îndreptăm prin icoană atenția 
spre El? n 

Dar prin depăşirea aceasta cugetăm la Persoana lui Hristos așa cum 
a fost în istorie. Însă El există și acum după înviere cu un trup inundat 
de lumina dumnezeiască. Şi privind la icoana Lui, ne gîndim și la El 
cel de acum, care e altfel decit a fost în istorie. E a doua depăşire. Însă 
nici în starea Lui de acum n-a părăsit trupul și fața Lui omenească, ci 
numai le-a transfigurat. De aceea ne gindim la Hristos cel de acum, care 
deși e altfel, în acest altfel păstrează fața Lui din istorie. Nu ne putem 
ridica la cugetarea lui Hristos cel de acum, umplut de lumină, fără convin- 
gerea că în lumina aceasta este tot El, cel al cărui chip ne-a rămas din 
istorie. Se manifestă în aceasta credința în persistenţa identităţii Lui 
de Dumnezeu făcut om și deci în apropierea Lui mîntuitoare de noi. De alt- 
fel, chiar în privirea lui Hristos cel din istorie, în timpul săvirșirii şi supor- 
tării anumitor fapte, e o anumită depășire a umanului Lui spre divin, prin 
faptele Lui unice. 

Aceasta i-L face credinciosului pe Hristos în alt mod apropiat de 
icoana Lui, decît i-l face mamei fotografia fiului pe fiul ei. Îl face apropiat 
prin lumina și puterea dumnezeirii care se întinde pretutindeni prin trupul 
Său şi care copleșeşte circumscrierea lui și a chipului lui, lucrînd asupra 
noastră mai ales cînd I ne rugăm. Aceasta o exprimă în mod deosebit 
icoana ortodoxă prin nimbul de lumină ce înconjoară capul lui Hristos 
şi prin spiritualitatea feței Lui. Aceasta dă temei închinării noastre 
înaintea Lui în faţa icoanei. Astfel, ne întîlnim cu Hristos cel de acum 
prin depășirea materiei pe care e zugrăvit chipul şi a chipului însuşi, dar 
“această depășire ne-o prilejuiește icoana însăși. Prin ea străbatem 
dincolo de ea. i | | 

Dar.icoana ne ajută la întîlnirea cu Hristos, nu numai printr-o depă- 
şire pe care o provoacă chipul Lui în cugetarea noastră, ci şi datorită venirii 
lui Hristos oriunde este chemat de credincioși prin rugăciune. Dar Hristos 
vine la chemarea credincioșilor datorită legăturii deosebite în care intră 
El cu icoana Lui prin rugăciunea ce o face Biserica, în numele tuturor 
credincioșilor, ia sfințirea ei. El știe că aci I se vor adresa în mod deosebit 
chemările credincioşilor și stă gata să le răspundă acestora. El se atinge 
la sfinţirea icoanei prin Duhul Său cel Sfînt de ea, iar prin aceasta 
rămîne într-o legătură activă permanentă. O spune aceasta rugăciunea 
prin care e sfințită icoana. În această rugăciune se cere Tatălui puterea 
care a dat-o Hristos chipului pe care l-a imprimat pe mahrama lui 
Avgar de Edesa, transmițindu-i prin acest chip vindecarea: « O, Bunule 

Stăpîne, caută cu îndurare spre noi şi spre icoana aceasta... şi trimite 
asupra ei binecuvîntarea Ta cea cerească şi darul Prea Sfintului Dub şi o 
binecuvîntează și o sfințește pe ea şi-i dă ei putere de tămăduire, și de toate 
uneltirile diavoleşti izgonitoare; umple-o pe ca de binecuvîntarea și de 
tăria Sfîntului celui nefăcut de mînă chip, care dintru atingerea prea- 
sfintei şi preacuratei fețe a iubitului Tău Fiu din destul o a cîştiga, ca 
printr-însu să lucreze puterile şi minunile pentru întărirea dreptei credinţe 
și mântuirea credinciosului Tău popor». 

Rugăciunea este adresată Tatălui, dar se cere Lui să facă să i se dea 
icoanei puterea Fiului și a Sfîntului Duh, deci puterea Sfintei Treimi. 
Sfintei Treimi I se închină preotul în numele credincioşilor, în faţa icoanei, 
şi Sfintei Treimi îi cere să primească închinarea lor şi să le împlinească 
cererile făcute « înaintea icoanei»: « Că Fie, Celui Atotputernic şi Unuia 
Născut Fiului Tău și Preasfîntului Duh, înaintea ei închinîndu-ne şi cu 
credință chemîndu-Te, și cu dinadinsul rugîndu-ne, auziţi să fim și mila 
iubirii Tale de oameni să aflăm și har să câştigăm». 

Toate cele spuse sînt temeiuri pentru ca Liturghia să nu se săvîr- 
gească în Biserica Ortodoxă fără cel puţin două icoane: una a lui Hristos 
ca Arhiereu, așezată de-a stînga ușilor împărătești (credincioşii o văd 
de-a dreapta), şi alta a Maicii Domnului cu Pruncul Iisus în braţe. Se arată 
prin aceasta că Hristos Cel adevărat, adică Cel născut din Fecioară, şi Cel 
ce rămîne în veci Arhiereu, Care Se aduce jertfă Tatălui pentru noi, e 
prezent în locașul hisericesc nu numai prin Trupul și Sîngele Său din chi- 
votul de pe altar, ci şi prin icoanele Sale, în care se rezumă şi se actuali- 
zează mereu toate faptele Sale mîntuitoare, ca temei nevăzut al Liturghiei 
văzute și rostite din locașul bisericesc. 

Dar credincioșii ortodocși obișnuiesc să aibă şi în casa lor o icoană 
sfinţită a lui Hristos şi a Maicii Domnului cu Pruncul lisus în braţe, 
precum şi a vreunui sfint, pentru a-și face rugăciunile în faţa lor. Prin 
aceasta au oarecare prezenţă și putere sfințitoare şi în casa lor, făcîndu-i 
să se silească să ducă o viață înfrînată de la păcate, ferindu-i de rele gi 
ajutîndu-i în rezolvarea greutăților vieţii lor. Biserica în calitate de trup 
al Domnului, se întinde din locaşul bisericesc şi în casele credincioşilor 


şi în toată viața lor. 


3. 


12. Cnm putem cinsti mai cu evlavie icoanele și Sfinta Cruce? 


— Din cele spuse s-a văzut cum cinstim sfintele icoane. O deosebită 
cinstire se dă de către Biserica Ortodoxă și de către credincioşii ortodocşi 
Sfintei Cruci. Formațiunile sectante resping cinstirea Sfintei Cruci, nu numai 
cu afirmaţia luată din protestantism, cum că această cinstire e o închinare 

la un idol, ci și cu afirmația că lui Hristos nu-i place să I se amintească 
de crucea pe care a suferit, 

Biserica Ortodoxă, urmînd tradiției neîntrerupte de la Apostoli, 
ştie că Domnul Hristos nu S-a ferit de cruce, căci în primirea ei S-a arătat, 
mergând pină la capăt, dragostea Lui şi a Tatălui Său pentru oameni. 
Fiul lui Dumnezeu nu S-a mulțumit numai să Se facă om pentru noi, 
ca să rămînă Frate cu noi în veci, ci a mers în dragostea Lui pentru noi , 
pînă la a-Și da viața pentru noi, pentru ca, primind în Sine — ca om — 
moartea, să o și învingă prin înviere, ca să ne dea şi nouă puterea să înviem. 
De aceea, învierea Sa a fost legată de E! strîns cu moartea. Primind moar- 
tea, a învins moartea. Biserica Ortodoxă pomeneşte totdeauna învierea 
lui Hristos împreună cu crucea. Înălțind crucea, cîntăm: « Crucii 
Tale ne închinăm, Hristoase, şi sfîntă învierea Ta o lăudăm şi o cinstim». 
Hristos este pentru ea « Cel ce a înviat din morţi». Dacă n-ar fi murit, 
n-ar fi înviat. Hristos, fiind nu numai om, ci şi Dumnezeu, rostul morții 
cu trupul a fost să facă din moarte nu o scufundare în extrema împuţinare 
a vieţii, ci un act de predare lui Dumnezeu şi deci o trecere spre viaţă. 
Astfel, El a spus: « Părinte, în mîinile Tale Îmi dau sufletul Meu» (Luca, 
23, 46). lar Sfintul Pavel zice:« Și dacă trăim, şi dacă murim, ai Domnului 
sintem» (Rom., 14, 8), sau :« Căci mie a viețui este Hristos, şi a muri, dobindă» 
(Pilip., 1, 21). Moartea Lui a fost astfel « de viaţă făcătoare» (Rugăciune 
la sfințirea Crucii). 

Prin moartea primită de bunăvoie și din iubire pentru noi, a omorît 
Fiul lui Dumnezeu moartea, deci prin ea s-a arătat puterea lui Dumnezeu, 
nu prin omorirea altora, cum socotesc slujitorii răului. O spune aceasta 
Sfintul Apostol Pavel: « Cuvintul crucii pentru cei pieritori este nebunie, 
jar pentru noi, cei ce ne mîntuim, este puterea lui Dumnezeu» (I Cor., 1l, 18). 
Prin Crucea lui Hristos ne-am mâîntuit, nu prin înțelepciunea cuvintelor 
omenești (I Cor., 1, 19). Crucea lui Hristos a arătat lumii marea alternativă: 
crucea morţii pentru alţii, căreia fi urmează viaţa, sau egoismul care omoară 
pe alţii, sau stă indiferent în faţa ei, căruia îi urmează moartea sufletească. 

Biserica vede în Cruce puterea dragostei lui Dumnezeu față de noi 
şi o laudă ca atare. Ea vede în moartea pe cruce a lui Hristos pentru 
oameni cea mai mare iubire a lui Dumnezen faţă de ei, întemeindu-se pe 
însuși cuvîntul Mîntuitorului: « Eu sînt Păstorul cel bun. Păstorul cel bun 
Îşi pune viaţa pentru oile Sale» (Ioan, 10, 11). « Pentru aceasta Mă iubeşte 
Tatăl, pentru că Îmi pun viața Mea, ca iarăşi să o iau» (Ioan, 10, 17). Nu 
face aceasta furul, adică diavolul gi cei ce slujesc lui. Aceștia în loc să moară 
pentru oameni, fi omoară. Putem socoti pe Hristos privind cu indife- 
rență la cei omorîți de diavolul și de slujitorii lui? Mai este Hristos cel 
adevărat cel ce se fereşte de cruce, tolerînd omortrea oamenilor de către 

diavol și de slujitorii lui? De fapt, sectele cugetă așa pentru că ele nu 
cunosc pe Hristos ca Dumnezeu; de aceea, nici nu-i spun Hristos, adică 
Mesia, sau Mintuitorul, ci simplu lisus, sau un oarecare prooroc, 
aşa cum nici fariseii şi cărturarii nu L-au socotit Mesia, sau Hris- 
tos şi L-au dus la moarte, pentru că Se socotea Hristos. Și cine disprețuiește 
Crucea lui Hristos dacă nu cel ce fuge de El şi de Cruce? Dar acesta nu 
urmează lui Hristos, ci e alipit de cele ale lumii. Mîntuitorul Însuși o spune 
aceasta, declarînd că cel ce nu-L iubeşte pe El şi nu-l urmează Lui — Care 
a primit Crucea pentru noi, din iubire — este un egoist care se lasă amăgit 
de plăcerile trecătoare ale Inmii: « Dacă vrea cineva să vină după Mine 
să se lepede de sine, să-și ia crucea sa și să-Mi urmeze Mie; că cine va voi 
să-și scape sufletul îl va pierde; iar cine își va pierde sufletul pentru Mine 
îl va afla. Pentru că ce-i va folosi omului dacă va ciștiga lumea întreagă 
iar sufletul şi-l va pierde? Sau ce ar putea să dea omul în schimb pentru 
sufletul său?» (Matei 16, 24—26; Marcu 8, 34—37). 

Cei ce dispreţuiesc moartea lui Hristos, ca să-și poată întemeia prin 
aceasta fuga de cruce, socotind Crucea lui Hristos și a celor ce-l urmează 
un lucru al neputinței de a scăpa de sub puterea vrăjmașilor, deci un lucru 
de ruşine pentru Hristos, Care a suportat-o, şi pentru oricine altul care o 
suportă și el, şi nu o văd ca o faptă a puterii Lui primită de bunăvoie, 
deși ar fi putut zdrobi pe vrăjmaşi (Matei 26, 53), vor plăti pentru aceasta 
la Judecata din urmă. Căci a spus Hristos, după ce a făgăduit viaţa celor 
ce-L urmează în puterea crucii: « Căci de cel ce se va rușina de Mine în 
neamul acesta desfrinat şi păcătos, și Fiul Omului Se va rușina de el, cînd 
va veni întru slava Tatălui Său cu îngerii Săi» (Marcu 8, 38). 

Aşa cum pentru primirea morţii pe Cruce a fost preamărit Hristos 
(Filip. 2, 8, 9), şi de aceea va fi lăudat de toată creaţia, așa vom fi slăviţi 
şi noi datorită ei, cum spune Sfîntul Apostol Pavel, nu prin ceva al nostru, 
ca de pildă prin tăierea împrejur. De aceea, nu trebuie să ne rușinăm de 
Crucea lui Hristos, ci să ne lăudăm, cinstind-o (Gal. 6, 14). Datorită Crucii 
lui Hristos şi crucii purtate de noi prin imitarea Lui, ne vom împărtăși 
de slavă la Judecata din urmă, dacă Hristos va vedea că nu ne-am rușinat 
pe pămînt de Crucea Lui, ci am simţit că cinstirea ei ne este spre laudă. 
Dar dacă unii disprețuiesc însăși Jertfa lui Hristos pe Cruce pentru noi, 
alții refuză închinarea în faţa Crucii, ca pe o închinare la idol. Ei refuză 
să se gîndească la Cruce, sau nu asociază gîndirea la ea de gindirea la Hristos 
Cel răstignit pe ea. Dar poţi să nu te gîndești la Crucea lui Hristos, cînd te 
gîndeşti la El? Și poţi să desparţi gîndirea la Cruce de gândirea la Hristos 
Cel răstignit pe ea? Asa ceva e nenatural. Dar ei, forțină lucrurile, despart 
pe Hristos de Cruce. E un lucru firesc pe care îl fac creștinii, negîndind 
la o cruce despărțită de Hristos, sau la un Hristos despărţit de cruce. 

Cînd văd Crucea, ei se gîndesc în mod firesc la Hristos Cel răstignit pe ea. 
Și astfel, tot ce am spus despre prezența lui Hristos nedespărțit de icoana 
Lui, cu atit mai valabil este pentru Crucea Lui. Închinarea ce o fac credin- 
cioşii este o închinare adresată lui Hristos, pe care-L văd cu cugetul lor 
răstignit pe cruce. E drept că spun uneori și: « Sfintă Cruce, ajută-mi !», 
dar totdeauna subînţeleg prin aceasta: « Sfînta Cruce a lui Hristos, nedes- 
părțiră de El, ajută-mi l». Biserica spune de aceea: « Crucii Tale ne închi- 
năm, Hristoase», adică faptei Tale prin care ai fost răstignit pe cruce și 
întipăririi Tale de crucea pe care ai suferit-o pentru noi. Nu se poate des- 
părți fapta săvîrșită de cineva de persoana lui. Ea a rămas întipărită în 
persoana respectivă. Deci, spunînd « Crucii Tale ne închinăm, Hristoase», 
spunem de fapt: « Crucii care şi-a lăsat urma în Tine, Crucii care este în 
Tine şi în care ești Tu mîntuindu-ne prin ea !». Căci aşa cum, continuind 
să zicem:« Şi sfintă Învierea Ta o lăudăm şi o cinstim», nu ne gîndim la o 
înviere oarecare, ci la învierea întipărită în El sau la trupul Lui înviat, 
așa vedem și Crucea nedespărțită de Hristos. 

Iar închinîndu-ne astfel în faţa Crucii lui Hristos, Cel ce poartă în 
Sine urmele răstignirii în ea, primește El Însuși închinarea noastră şi răs- 
punde chemării ce I-o facem prin această rugăciune, mîntuindu-ne prin 
jertfa sau prin Crucea Lui mereu actualizată. 

Astfel, cînd credincioşii ortodocşi își fac semnul crucii, odată cu che- 
marea în amintire a faptei răstignirii lui Hristos, îşi exprimă recunoştinţa 
față de Hristos Cel răstignit pentru ei pe Cruce şi-L roagă să vină la ei 
în această calitate a Lui și Să se întipărească în ei cu puterea Crucii Lui 
cu care a Învins moartea afirmîndu-și nădejdea că prin credinţa în puterea 
cu care a învins moartea primind Crucea, va învinge și în ei moartea, ducîn- 
du-i spre înviere, dîndu-le și lor puterea să învingă toate faptele egoiste 
ce-l ţin şi-l afundă în moarte. Odată cu recunoștința faţă de Hristos Cel 
ce S-a lăsat răstignit ca să-i asigure omului învierea şi odată cu nădăjdea 
că va învia şi el, unindu-se prin credință cu Hristos Cel ce are în Sine 
urmele crucii prin care a învins moartea, promite să-i urmeze și el lui 
Hristos care Și-a întipărit în Sine Crucea pentru veci, să-şi poarte crucea. 
prin care omoară în sine plăcerile și interesele egoiste ce-l ţin în moarte. 
Făcîndu-și semnul Crucii, creștinul îşi întăreşte nu numai nădejdea învierii, 
ci își însușește şi un program de viaţă curată şi de sine dăruitoare, asemă- 
nătoare celei a lui Hristos, din puterea arătată de El în primirea morții. 
Hristos vine cu puterea Lui la cei ce nu se rușinează de Crucea Lui. Însă 
credinciosul, făcîndu-şi semnul Crucii, se gîndeşte, nu numai la Fiul lui 

U Dumnezeu, care din iubire pentru om a primit. Crucea ca să-i asigure învi- 
A erea, ci și la Tatăl Lui, care S-a bucurat de primirea morţii de către Fiul 
Său pentru oameni (loan 10, 17), și la Duhul Sfînt, care S-a odihnit tot 

timpul asupra lui Hristos, nu numai ca Dumnezeu, ci şi ca om, fiind cu 
el în purtarea crucii şi vine în oameni ca Duh al Lui, în care este întipărită 
Crucea, pentru a-i face şi pe oameni să-şi însusească pornirea Luj spre 
jertfă. De aceea, făcîndu-şi semnul Crucii, credinciosul ortodox dă slavă 
Tatălui şi Fiului și Sfîntului Duh. Căci din iubirea lor de oameni S-a făcut 
Fiul om şi a primit moartea pentru ei. În Crucea lui Hristos s-a arătat 
şi se arată iubirea de oameni a Sfintei Treimi, care este o revărsare a iubirii 
existente între Persoanele Ei. Deci Sfintei Treimi se închină credinciosul 
cînd își face semnul Crucii. Crucea e numai mijlocul și prilejul în care s-a 
arătat iubirea lui Dumnezeu față de oameni și credinciosul o face pe fața 
sa și se închină, făcînd semnul Crucii în numele Prea Sfintei Treimi, che- 
mînd asupra sa și a semenilor săi dragostea Prea Sfintei Treimi. 

Sfinta Treime nu e străină de Crucea lui Hristos, căci în Crucea lui 
Hristos s-a arătat iubirea Sfintei Treimi față de oameni. Treimea S-a 
milostivit de noi, văzîndu-ne stăpîniți de moarte. E o mare taină mila 
simțită de Sfînta Treime faţă de noi, milă din care s-a produs întruparea 
Fiului Său şi moartea Lui ca om pentru noi. Dumnezeul credinţei creştine 
nu este un Dumnezeu lipsit de simţire, de milă față de oameni, odată 
ce este un Dumnezeu al iubirii. El există totodată în fericirea iubirii desă- 
virşite dintre Persoanele treimice, dar şi în simţirea milei față de oameni, 
arătînd în aceasta negrăita preţuire cu care ne-a îmbrăcat. Într-un fel 
Crucea simțită de ipostasul Fiului lui Dumnezeu în umanitatea Şa nu 
rămîne cu totul nesimțită de Tatăl şi de Duhul Sfînt. E mai multă putere 
în simțirea persoanei care participă la durerea altor persoane, decît în 
simțirea pietrei sau a oricărei esențe inconștiente. Unde şi-ar avea originea 
simţirea omenească, dacă nu în Dumnezeu? i 

Puterea lui Dumnezeu este atît de legată de Cruce, că prin ea se sfin- 
ţeşte orice în Biserică. Dar puterea oricărei cruci vine de la Crucea pe 
care S-a răstignit Domnul nostru Iisus Hristos, vărsîndu-Și sîngele Lui 
cel sfint, iubitor şi biruitor al morții pe ea. De aceea orice cruce se sfin- 
ţeşte, stropindu-se cu apa care a fost sfințită cu o cruce sfinţită anterior şi 
asa pînă la Crucea Domnului de pe Golgota. Dar prin aceasta însăşi puterea 
Singelui lui Hristos şi a Trupului Său răstignit se transmite în mod nevăzut 
de la Crucea de pe Golgota la orice cruce ce se sfințește ulterior şi prin care 
se sfințesc toate. De aceea orice sfințire se face, nu numai prin cruce, ci și 
prin Duhul Sfînt, Duhul comuniunii, iar Duhul coboară de la Tatăl prin 
Fiul Său Cel întrupat. Deci în El e Treimea întreagă. Astfel, în rugăciunea 
de sfințire a crucii se cere Tatălui: « Caută spre crucea aceasta ... și cu 
Duhul Tiu cel Sfînt, și prin stropirea apei acesteia sfinţite, binecuvînteaz-o 
şi o sfințește, și varsă spre dînsa binecuvintarea Ta cea sfintă, și puterea 
aceea pe care prin stropirea Sîngelui și răstignirea Trupului prea iubitului 

Tău Fiu, acel preabinecuvântat lemn a dobîndit-o, şi o dăruieşte acesteia, 
ca să fie credinciosului Tău popor zid și acoperămint şi turn de tărie împo- 
triva feţei vrăjmașului, spre izgonirea a toată răutatea celui potrivnic, 
spre tămăduirea bolilor celor sufleteşti şi trupeşti». Dar puterea Crucii 
sfinţite care este una cu puterea Sîngelui lui Hristos, plin de iubirea Lui, 
vărsat pe crucea de la Golgota, șia Trupului Lui răstignit pe ea, se dăruieşte 
numai celor ce se închină înaintea ei lui Dumnezeu Însuşi, « ca să fie auzite 
rugăciunile tuturor celor ce cu credinţă se vor ruga ie înaintea crucii acesteia». 

Crucea ce se sfințește este adusă la rîndul ei ca dar lui Dumnezeu 
de către unii credincioși, din credinţa în Crucea mîntuitoare a Domnului 
de la Golgota, Deci din Crucea aceea s-a născut credinţa lor şi, ca urmare, 
ei alcătuiesc o nouă cruce pe care o dăruiesc lui Dumnezeu și o aduc spre 
sfințire: « cu umilință ne rugăm... să cauţi spre crucea aceasta pe care 
credincioşii robii Tăi, din osîrdie şi credinţa cea tare şi dragostea ce o au 
către Tine, au făcut-o... și o sfințește pe ea şi o umple de puterea și 
de binecuvântarea lemnului aceluia pe care a fost pironit preacinstitul 
Trup al Domnului nostru Jisus Hristos... , prin care puterea diavolului 
s-a surpat». 

Umplută de puterea Trupului răstignit al lui Hristos pe crucea de pe 
Golgota, Crucea e mijlocul prin care preotul sfințește toate obiectele și 
actele Sfintei Liturghii, binecuvintează pe credincioși şi toate ale lor. 
Nimic nu face preotul fără Cruce. Nici el, nici credincioşii, nu încep şi nu 
încheie vreo rugăciune, fără Cruce. Crucea e arma de care nu se desparte 
preotul niciodată şi nici credinciosul în relaţia lui cu Dumnezeu. Prin Cruce 
se revarsă şi se slăveşte iubirea lui Dumnezeu faţă de oameni, prin ea se 
revarsă toate bunătăţile Lui asupra lumii. Dumnezeul nostru este Dumne- 
-zeul Crucii, pentru că este Dumnezeul iubirii, al milei și al dărniciei Lui 
faţă de noi. i 

La aceasta ne gîndim cînd vedem Crucea, cînd ne însemnăm cu ea, 
cînd sîntem binecuvîntaţi prin ea, cînd ne închinăm ei. Nu vedem și nu 
cugetăm o cruce fără să cugetăm la Dumnezeul Treimii iubitoare, atot- 
milostive, arătată în gradul culminant pe Cruce de către Fiul şi rămasă 
ca semn şi mijloc al milei Lui permanente față de noi. În Cruce vedem 
faţa simţitoare a lui Hristos către noi, prezentarea continuă a jertfei Sale 
către Tatăl, în numele nostm, în care ne vrea asociaţi cu Sine și aceeași 
predare Tatălui, ca să simţim şi noi împreună cu El privirea iubitoare a 
Tatălui față de noi împreună cu El, ca să ne umplem și noi de Duhul 
cel Sfînt care răspunde precum Fiul iubirii Tatălui, ca răspuns iubirii 
arătate Fiului de către Tatăl prin Același Duh. Prin Cruce ne simţim 
îndemnați și întăriți de Fiul la iubirea semenilor. . 

Crucea nu poate fi despărțită de Treimea iubitoare şi de Fiul cel în 
continuă stare de jertfă pentru noi, însufleţit de această iubire față de 
starea noastră nefericită, ajunși în stare de moarte, prin slăbirea legă- 
turii cu Dumnezeu, izvorul vieţii. Iar avînd în orice cruce puterea Crucii 
de pe Golgota şi efințind prin ea toate, creștinii au pe Același Hristos 
neschimbat, revărsîndu-și-o prin harul Duhului Sfînt, peste toate, cu bună- 
voirea Tatălui. Aceasta dă o unitate timpului. Timpul este o succesiune 
de alte și alte momente care aduce la existenţă alte și alte persoane, cu 
alte și alte probleme, dar el e o unitate, căci, Același Hristos, Care prin 
Duhul Sfînt îi umple cu puterea Lui pe toți și toate ale lor, îi ajută 
să-și rezolve problemele lor diferite, Succesiunea aduce o varietate în 
unitate, persoane diferite de valoare egală, în cadrul aceleiaşi naturi 
umane, cu probleme diferite, dar înrudite. Rămînînd în identitatea speciei 
şi primind pe Același Hristos, oamenii, deși diferiţi, sînt uniţi printr-o 
tradiţie, experienţă şi nădejde comună a vieții de veci. Biserica răspunde 
necesităţilor oamenilor diferiţi din fiecare timp, dar îi şi ține uniți prin- 
tr-o tradiţie şi nădejde comună. Timpul nu e nici o lipsă de progres, 
nici un progres care să nu curgă în unitatea lui. În Hristos poate fi un 
progres, dar un progres care nu duce pe oameni dincolo de Hristos. Căci 
în Hristos e posibilă o înaintare spirituală fără afirşit, dar care rămîne 
totuși în El. Știința şi filosofia contemporană au ajuns şi ele la înţelegerea 
unui finalism sau a unei ţinte spre care înaintează mișcarea timpului, ca 
spre o desăvirșire a persoanelor conştiente, părăsind atît ideea unei evo- 
luţii fără ţintă care schimbă totul, cît și ideea unui conservatorism fără 
nici o mişcare. Viaţa omenirii este o noutate veşnică în identitate, noutatea 
unei omeniri identice, care înaintează spre o ţintă a desăvirșirii, dar nu a 
asimilării ei şi a persoanelor ei. 


13. Ce trebuie să ştie credinciosii despre preot ca iconom al Tainelor 
lui Dumnezeu, ca urmaș al Apostolilor şi persană harismatică, 
purtătoare de Dumnezeu? 


— Dacă prin credinţa în Acelaşi Hristos şi prin însăși lucrarea lui 
Hristos în Liturghie, prin Sfintele Taine, prin Cruce, prin icoane, Biserica 
rămîne identică și ţine pe credincioşii de azi şi de totdeauna în Hristos 
Cel veşnic, această unitate nu s-ar putea menţine fără preoți şi episcopi, 
prin care se propovăduiește credinţa de totdeauna şi se săvirșesc actele 
văzute prin care lucrează Acelaşi Hristos în mod nevăzut. 

Unitatea Bisericii în Hristos în fiecare timp și identitatea ei nu se 
susțin numai prin predicatori ai cuvîntului care împreună cu ascultătorii tind 
să le înțeleagă în mod diferit. Ea se menţine mai sigur prin Hristos Cel 
prezent cu puterea Lui prin actele sfinţitoare identice şi văzute și primite 

de toţi credincioșii de totdeauna, acte săvîrșite la fel de aceleaşi subiecte 
umane pentru o comunitate de credincioşi şi de aceleași subiecte aflate 
în unitate pentru diferitele comunităţi de credincioşi, unitate susținută 
între subiectele unui grup de comunități de un episcop și între subiectele 
diferitelor grupuri de comunități prin unitatea mai multor episcopi. 

Sfintele Taine și celelalte acte sfinţitoare văzute, prin care lucrează 
efectiv în mod nevăzut Același Hristos în credincioşi, nu se săvirgesc 
prin ele însele, ci au nevoie de subiecte omenești văzute. Prin actele săvir- 
gite de preoţi și episcopi lucrează Același Hristos. 

Dar cum ar putea sfinți Hristos, prin actele săvîrșite de aceste subiecte, 
alte subiecte umane, dacă n-ar fi sfințite de Hristos și subiectele săvir- 
şitoare ale acestor acte sfințitoare, prin alte subiecte sfinţite înaintea lor, 


şi aceasta într-o succesiune neîntreruptă pornită de la Apostoli? Aceștia | 


au fost sfințiți primii prin Duhul Sfînt coborit asupra lor la Cincizecime, 
dar și prin sufiarea antecedentă dată de Hristos Cel înviat, dar văzut asupra 
Apostolilor, suflare care a fost și o instituire declarată a lor în calitate de 
sfințitori ai creştinilor următori și ai subiectelor prin care se va face sfin- 
ţirea lor (Ioan 20, 22—23). Aceasta este așa-zisa « succesiune apostolică» 
a episcopatului și a preoţimii prin care se confirmă identitatea menţinerii 
Bisericii și a omenirii creștine în harul Aceluiași Hristos dăruit lumii prima 
dată prin Apostoli; dar şi mişcarea ei în Același Hristos Care unește în 
El pe toţi credincioşii mereu alţii în succesiunea timpului și cu alte pro- 
bleme corespunzătoare fiecărei etape a timpului. 
S-ar putea obiecta din partea unora că se poate rămîne în Același 
Hristos, dar în mod mai viu, numai prin cuvintele Lui sau despre El, 
fără episcopi și preoți, printr-un fel de consens democratic între credincioși. 
Dar în această afirmaţie se manifestă încrederea oamenilor că ei decid 
care este adevărul. Însă aceasta slăbește convingerea că adevărul vine 
de la Dumnezeu, că el a fost adus de Hristos de la Tatăl şi-l susține în 
credincioși prin Duhul dat de E]. De aceea, sectele au înlăturat actele de 
sfințirea lor, în care se trăiește în mod mai accentuat faptul că ea vine de la 
Hristos, cu voinţa Tatălui, prin Duhul. 
` Unde s-a păstrat practicarea actelor de sfințire, ca putere venită de la 
Hristos, prin persoane efințite şi cle pentru săvîrşirea acestor acte, s-a 
păstrat și simțirea accentuată că şi cuvîntul despre Hristos se propovă- 
duiește din împuternicirea Lui și aceasta dă o răspundere la fel de accen- 
tuată pentru păstrarea lui neschimbată de la Apostoli, exprimînd continuu 
pe Același Hristos integral ca Dumnezeu şi om cu adevărat Mîntuitor. 
Hristos Însuși a spus Apostolilor că le va trimite pe Duhul Său cel 
Sfînt, pentru ca prin Acesta să dea mărturie neschimbată despre El sau 
despre plenitudinea Lui. Deși Hristos Însuși i-a însărcinat pe Apostoli 

şi pe urmașii lor chiar pentru predicarea cuvîntului Evangheliei, El le-a 
făpăduit şi puterea ce le-o va da pentru aceasta prin Sfîntul Duh, de Care 
va fi El Însuși nedespărţit. Căci le-a spus: « Ci veri lua putere, venind Duhul 
Sfint peste voi, și Îmi veţi fi Mie martori în Ierusalim și în toată Iudeea, în 
Samaria și pină la marginea pământului» (Fapte 1, 8). 

Deci Hristos Și-a ales pentru mărturia adevărată ce voiește să se 
dea despre El o seamă de persoane deosebite, Apostolii, întărindu-i cu 
puterea Sa: « Precum M-a trimis pe Mine Tatăl, vă trimit şi Eu pe voi» 
(loan 20, 21). Dacă Hristos trimite pe alții, numai pentru că El Însuși a 
fost trimis şi numai cei trimiși pot să dea mărturie adevărată despre 


El, așa şi Apostolii și urmașii lor, episcopii, trimit pe alți episcopi 


şi preoți numai pentru că ei au fost trimiși, iar cei trimiși trebuie să 
primească şi ei o pregătire prealabilă pentru ca să poată da mărturia 
adevărată despre Hristos, să ierte păcatele în numele Lui (loan 
20, 23) şi să săvirşească toate actele de sfințire a credincioşilor. 

Nu comunitatea de la sine alege pe cei ce au să dea mărturie despre 
Hristos;. nu de jos în sus vine cuvintul, ci de sus în jos, de la Duhul 
Sfînt, pe: care L-au primit episcopii anteriori începînd de la Apostoli. 
De ce ar mai avea nevoie de cuvînt despre Hristos o comunitate care ar 
da ea puterea pentru acest cuvînt? Conștienți că sfințenia nu poate veni 
de la ei, dar nevrînd să aibă nici preoţi prin care să le vină sfinţenia 
de sus, protestanții și neoprotestanţii au renunțat la actele de sfințire. 
Au rămas cu un Hristos nesfințitor prin Duhul Sfînt. 

Cei chemaţi să fie episcopi, preoţi şi diaconi, primesc această vrednicie 
prin actul numit .hirotonie sau punerea miinilor, săvirșită de alţi doi sau 
trei episcopi pentru un episcop, și de un episcop pentru preot şi diacon. 
Despre hirotonia primilor urmaşi ai Apostolilor pentru propovădairea lui 
Hristos şi pentru sfinţirea credincioșilor, ne dă mărturie Sfînta Scriptură. 
Ea ne arată cum hirotonia era actul văzut al comunicării Duhului Sfînt 
de la Apostoli la urmaşii lor, în această slujire. Astfel în Faptele Apostoli- 
lor se spune despre Pavel şi Varnava: « Și kirotonindu-le preoți în fiecare 
biserică, rugîndu-se cu posturi, i-au încredinţat pe ei Domnului în care cre- 
zuseră» (Fapte 14, 23). Sau spune despre Pavel: « Și trimitind din Milet 
la Efes, a chemat la sine pe preoții Bisericii» (Fapte 20, 11). Şi acestora, 
care se numeau atunci și episcopii « turmei» cuvîntătoare a credincioșilor, 
Pavel le spune: « Drept aceea luați aminte de voi înşivă şi de toată turma 
întru care Duhul v-a pus episcopi, ca să păstoriți Biserica lui Dumne- 
zeu, pe care a cîștigat-o cu scump Singele Său» (Fapte 20, 28). Socotindu-i 
pe aceștia păstori, care au de păstorit o « turmă» cuvîntătoare, arată că, 


` chiar dacă îi numește și « presbiteri», nu erau simplu bătrîni, căci bătrânii 
„se numesc în greceşte « gerontes». Și păstorirea nu e numai predică, ci 

grija în toate privinţele de turma cuvîntătoare, așa cum Hristos, care Se 
socotește şi El« Păstor» (loan 10, 11), nu e simplu Învățător, ci şi Sfinți- 
tor al celor ce cred în El. În toate cetăţile, deosebiți de popor, erau preoţii, 
uneori avînd pe Apostoli lîngă ei. În Antiohia, născîndu-se discuția dacă 
tăierea împrejur e sau nu obligatorie pentru creştini, s-a rinduit ca Pavel 
şi Varnava « să se suie la preoții din Ierusalim pentru această întrebare» 
(Fapte 15, 2). Se vede că aceştia aveau o mare autoritate. La Ierusalim 
ei au fost primiţi« de Apostali şi de preoți», cărora le-au vorbit despre rezul- 
tatele misiunii lor. Aceasta arată că preoţii hirotoniți de Apostoli se bucurau 
împreună cu Apostolii de autoritatea de a decide în chestiuni de credinţă, 
ca unii care învăţaseră în mod deosebit de la Apostoli cele privitoare la 
credinţă. Căci se spune în continuare: « Și Apostolii și preoții s-au adunat 
ca să cerceteze despre acest cuvint» (Fapte 15, 6). E vorba de Sinodul Apos- 
tolic de la Ierusalim, la care, împreună cu Apostolii, au participat și epis- 
copii care se numeau la început și preoţi. Acest sinod a hotărît să nu 
impună creştinilor tăierea împrejur. lar Pavel şi Sila, ucenicul lui, trecînd 
prin multe cetăţi din Asia Mică învățau pe credincioşi « să păzească învă. 
țăturile rânduite de Apostoli şi de preoţii din Ierusalim» (Fapte 16, 4). Preoţii 
sau episcopii din Ierusalim aveau atîta autoritate, încît stabileau inter- 
pretările cuvenite ale învăţăturii lui Hristos. 

Că cel hirotonit de un Apostol ca episcop primea prin hirotonie un 
har deosebit de ceilalți credincioşi, o spune Sfîntul Apostol Pavel către 
Timotei: « Te îndemn să ţii aprins harul lui Dumnezeu care este întru tine, 
prin punerea miinilor mele» (Il Tim. 1, 6). Timotei a primit harul hiroto- 
niei de la Pavel, după ce a învăţat de la el« dreptarul cuvintelor sănătoase», 
pe care Pavel îl obliga să-l păzească (II Tim. 1, 13). Nu de la vreo comuni- 
tate a primit Timotei acest dreptar. Datorită hirotoniei, în Timotei sălăş- 
uiește Duhul Sfînt, ca și în Pavel (II Tim. 1, 14). 

Dar cei hirotoniți de Pavel ca episcopi aveau puterea să rînduiască 
la rîndul lor alți episcopi și preoţi. O spune aceasta Sfîntul Pavel către 
Tit: « Pentru aceasta te-am lăsat în Creta, ca să îndreptezi .cele ce mai lipsesc 
şi să așezi preoți prin cetăți, precum ti-am rinduit» (Tit 1, 5). Începea astfel 
rânduiala succesiunii apostolice. Dar prin succesiunea aceasta trebuie să 
se asigure păzirea neschimbată a învățăturii apostolice. De aceea, Sfîntul 
Apostol Pavel cere lui Tit să așeze ca episcop sau preot pe cel ce poate 
« să se țină de cuvintul cel credincios al învățăturii şi să fie destoinic și să 
îndemne la învățătura cea sănătoasă» (Tit 1, 9). Numai așa se puteau asi- 
gura identitatea Bisericii în timp și unitatea ei în spaţiu. Trebuia ca noii 
episcopi și preoți să țină, după îndrumarea Sfîntului Pavel, învățătura 
apostolică despre Hristos cel adevărat, « pentru că mulți sînt răzvrătiți, 
grăitori în deșert şi înșelători ... învăţind pentru cîştig rău cele ce nu se 

cuvin», influenţaţi mai ales de cei dintru tăierea împrejur (Tit 1, 10, 11). 
Acestora « trebuie să li se închidă gura», iar credincioșilor să li se dea 
puterea « să nu dea ascultare basmelor iudaicești» (Tit 1, 11, 14), care nu 
recunosc pe Hristos ca Dumnezeu, și de aceea nici nașterea Lui din 
Fecioară şi nici puterea mîntuitoare a Crucii Lui. Prin toate acestea se 
asigură păstrarea exactă a învăţăturii despre Hristos, nerelativizarea ei 
subiectivă. 

Iar că episcopii şi preoţii ce se succed prin hirotonie, începînd de la 
Apostoli, nu sînt rînduiţi numai pentru menţinerea învățăturii apostolice 
despre Hristos, ci şi spre săvîrşirea Tainelor prin care Hristos Își comunică 
harul iertării păcatelor şi al sfințirii și mântuirii, ne spune Hristos Însuşi 
cînd dă Apostolilor şi urmașilor lor puterea de a boteza (Matei 28, 19), 
de a ierta păcatele (loan 20, 23), de a continua să se împărtășească prin 
ei cu Trupul și Sîngele Său, sub chipul pîinii și vinului binecuvîntate de ei 
(Luca 22, 19, 20; I Cor. II, 24—25). La aceste făgăduieli trebuie adăugat 
îndemnul dat în Epistola lui Iacob celor bolnavi de a chema pe preoţii 
Bisericii să se roage pentru ei, ungîndu-i cu untdelemn în numele Domnu- 
lui, asigurîndu-i că prin rugăciunea din credinţă a acelora și a bolnavilor 
înșiși, Domnul însuși îi va mâîntui, îi va ridica din boală și le va da iertarea 
păcatelor (lac. 5, 14—15). 

Din toate acestea se vede că Hristos, prin actele săvirşite de preoţi 
şi episcopi nu numai învaţă, ci și lucrează în temeiul unui har deosebit 
dat lor, printr-o “transmisiune care-i face continuatorii învăţăturii şi 
lucrării Lui prin Apostoli, asigurînd prin aceasta rămînerea generaţiilor de 
credincioşi în unirea cu El, Cel neschimbat și lucrător în toate timpurile, 
şi prin aceasta și între ei înșiși « ca toți să fie una» întru El (Ioan 17, 11) 
și uniţi între ei prin iubire (loan 15, 17).: 

Dar lucrarea aceasta învățătoare, neschimbată și sfințitoare nu o 
face Hristos prin aceia, dacă nu sînt prevăzute cu un har deosebit și 
subiectele prin care se face. Și lucrarea aceasta o săvîrşește Hristos, nu 
atît prin cuvîntul despre El, cît prin rugăciunea către El. De aceea, 
toate Tainele săvirșite prin preot constau în mod principal din rugă- 
ciuni. Fiindcă rugăciunea realizează dialogul între om şi Dumnezeu, 
adică comunicarea de la om la Dumnezeu și invers, cum nu o face 
cuvintul de învățătură decît în măsura în care are și el însuși duhul 
rugăciunii. Desigur, e vorba de « rugăciunea credinței» omului, că Dum- 
nezeu îl ascultă și va răspunde la cererea lui. Dar rugăciunea fără cre- 
dință în sensul acesta nu e propriu-zis rugăciune, ci cel mult expresia 
unei meditații sau speculaţii, care nu-l scoate pe om deplin din singu- 
rătatea lui, cum nu-l scoate nici cuvîntul. 

Adevărul că preoţia se dă prin transmisiune deosebită și continuă de 
la Apostoli a Duhului lui Hristos, cu îndatorirea propovăduirii învăţăturii 
despre Același Hristos pe care L-au propovăduit Apostolii, dar şi cu puterea 
de a săvirşi, însoţite de rugăciuni, actele prin care Hristos Îşi continuă 
lucrarea sfințitoare şi mîntuitoare, s-a păstrat prin tradiția Bisericii Orto- 
doxe pînă azi. Sfîntul Ioan Gură de Aur spune: « Dacă n-ar fi Duhul Sfint, 
n-ar fi păstori şi învăţători (adevărați, cum se subinţelege) în Biserică, Căci 
aceștia se fac prin Duhul” cum zice și Pavel: « Întru care Duhul Sfint v-a 
pus episcopi» (Fapte 20, 28) (Omilia 14, la Cincizecime, P.G. 50, 458). 
« Căci aceasta este hirotonia: se pune mina bărbatului, dar Dumnezeu lucrează 
totul și mina Lui e aceea care se atinge de capul celui ce se hirotoneşte, dacă 
se hirotonește cum trebuie ... Căci dacă n-ar fi arvuna Duhului, nu am avea 
preoți. Nici n-ar putea fi aceste hirotonii fără acea venire (a Duhului)» 
(Omil. 14 la Fapte, P.G. 60, 180). . 

Conştiința că prin hirotonia săvîrsită de el se dă celui ce se hiroto- 
neşte însuși harul dumnezeiesc pentru slujirea preoţiei; o exprimă și azi 
arhiereul, care prin rugăciunile săvîrşite la hirotonie cere lui Hristos să 
dăruiască El celui ce se preoțeşte harul slujirii preoțești: « Căci nu prin 
punerea miinilor mele peste dinsul, ci prin puterea îndurărilor Tale se dă 
celor vrednici ai Tăi harul». lar acest har e cerut pentru preot, ca «să 
se facă vrednic a sta fără prihană înaintea jertfelnicului Tău, a propovădui 
Evanghelia împărăției Tale, a lucra cu sfințenie cuvintul adevărului Tău, 
a aduce jertfe şi daruri duhovniceşti, a innoi pe poporul Tău prin baia naş- 
terii celei de a doua». 


Dar puterea ce i se dă preotului spre propovăduirea cuvîntului și 
spre săvirgirea 'Tainelor, care constau în mod principal din rugăciuni, nu-l 
separă de poporul credincios, aducîndu-i prin ea însăși o treaptă mai 
înaltă a mântuirii. El primește această putere ca o datorie, nu spre un 
profit personal; ca o datorie pentru poporul credincios. Pe acesta îl are 
în vedere Dumnezeu prin slujirea la care e chemat preotul. Desigur, dacă 
îşi împlinește această îndatorire cu conştiinciozitate, el se va bucura de o 
răsplată mai mare de la Dumnezeu. Căci cel ce a primit spre lucrare mai 
mulţi talanţi, dacă-i lucrează pe toţi, se va bucura în Împărăţia cerurilor 
de un câștig mai mare, provenit din osteneala mai mare pusă în lucrarea 
lor (Matei 25, 19—30). Dar poate risca şi să risipească talanţi mai mulţi, 
şi ca urmare să aibă parte de o pedeapsă mai mare de la Dumnezeu. 

Darul preoţiei nu-i aduce preotului prin el însuși un grad superior 
în mâîntuire și pentru faptul că preotul nu e în general singur în rugăciu- 
nile ce le face, ci aproape totdeauna însoţit de rugăciunile credincioșilor, 
deci și rezultatul rugăciunilor lui atîrnă și de rugăcinnile lor. Preotul are 
numai rolul de inițiator şi animator al rugăciunii credincioşilor. Ba chiar 

acest rol îl au uneori şi credincioșii în alt înţeles: ca cerere a rugăciunii 
preotului pentru ei. Rugăciunile lui sînt foarte împletite cu ale poporu- 
lui, deși fiecare are o altă poziţie în ele. De aceea, atît rugăciunea preotu- 
Jui, cât și rugăciunea credincioşilor e necesară. E un fel de dialog continuu 
între preot şi credincioși, spre a chema împreună, prin rugăciunile lor 
îmbinate, pe Dumnezeu. Preotul își începe aproape totdeauna rugăciunea 
lui cu expresia « Domnului să ne rugăm !», prin care invită şi pe credin- 
cioși să se asocieze rugăciunii lui (a preotului). lar credinciosul răspunde 
cu voce tare măcar cu « Doamne miluiește !» și apoi îşi însuşeşte tăcut cuvin- 
tele de rugăciune ale preotului. Credinciosul nu rămîne surd și pasiv la 
rugăciunile preotului. Acest dialog are loc aproape tot timpul și în Sfînta 
Liturghie, care e săvirşită de preot, dar nu fără participarea activă a 
credincioșilor, chiar dacă. uneori aceasta e exprimată cu voce tare prin 
cîntăreț. Preotul împlinește prin aceasta şi rolul de unificator al credin- 
cioșilor în rugăciune. 

Preotul lucrează singur, neînsoţit de credincioși, numai actele Taine- 
lor şi Ierurgiilor, întrucît el binecuvintează poporul cu crucea, el scufundă 
crucea în apa ce se va sfinţi, el stropește cu apa sfinţită pe credincioși 
şi diferitele unelte și mediul vieţii lor, el scufundă pe cel ce se botează 
în apă, el unge cu Sfîntul Mir pe cel ce primește această Taină, el dă - 
dezlegarea de păcate celui ce se spovedeşte, el pune cununa pe capetele 
celor ce se cunună, el împărtășește pe credincioşi cu Trupul şi Sîngele Dom- 
nului. Acestea sînt acte care nu pot fi decît ale unuia și de aceea sînt ale 
preotului, ca cel investit în mod deosebit cu harul preoţiei. Dar și la aceste 
acte e necesară o primire activă a lor din partea credincioșilor. Credin- 
cioşii rostesc înainte de împărtășanie unele rugăciuni pe care le rostește 
şi preotul înainte de împărtășirea sa, arătînd voinţa lor de a se împărtăși. 
Binecuvîntarea o primesc credincioşii cu mulțumire către Dumnezeu. 
Sfinţirea apei de către preot e însoţită de o rugăciune pe care o urmă- 
rește în mod tăcut şi poporul. 

Deşi rugăciunile tuturor Tainelor și cele mai multe ale Sfintei 
Liturghii sînt și trebuie să le rostească preotul, unele dintre ele le rostește 
preotul în numele credincioșilor. Chiar Epicleza, ca invocare a Sfîntului 
Duh, pentru prefacerea pîinii și vinului în Trupal şi Sîngele Domnului, o 
face preotul î în numele comunității: « Încă Te rugăm şi cu umilinţă la Tine 
cădem: trimite Duhul Sfint peste noi şi peste aceste daruri . . .». Tar daru- 
rile de piine și vin sînt aduse de credincioși. 

Rugăciunile credincioșilor trebuie încheiate cu ecfonisele preotului. 
Dar și laudele din ecfonisele preotului sînt însușite de credincioşi, prin 
cuvîntul « Amin». Există o neîncetată conlucrare între preot şi popor, 
în roluri care nu se confundă. Lucrarea preotului nu e izolată de a poporu- 

lui, deşi nu se confundă cu a acestuia. Preotul nu e stăpîn al poporului, 
dar nici nu-și are puterea lucrării sale de la acesta, ci de la Dumnezeu, 
însă pentru popor, pentru folosul acestuia, și de aceea acesta nu trebuie 
să' asiste pasiv la lucrarea preotului, sau a lui Hristos prin preot, ci într-o 
continuă deschidere, cu bucurie și mulțumire pentru ea sau pentru cererea 
ei. Hristos nu lucrează asupra unor bușteni, ci își îndreaptă lucrarea prin 
preot spre oameni liberi, a căror deschidere Tè lucrările Lui o voieşte. 
Dacă rugăciunea este manifestarea cea mai puternică a credinţei, 
iar fără credinţă nu se poate pune cineva în legătură cu Dumnezeu, credin- 
cioşii trebuie să se asocieze cu rugăciunea credinţei lui la rugăciunea cre- 
dinţei preotului, ca prin rugăciunea preotului și prin actele lui să lucreze 
Dumnezeu asupra credincioșilor, aşa cum am văzut că spune Sfîntul 
Apostol Iacov: « De este cineva bolnav, să cheme preoții Bisericii și să 
se roage pentru el... Şi rugăciunea credintei va mintui pe cel bolnav, îl 
va ridica, şi de va fi făcut păcate, se vor ierta lui» (Iacov 5, 14—15). 
Dar ce este credinţa ? Ea este o siguranţă despre existenţa lui Dumne- 
zeu, asemenea celei despre un lucru văzut. Este ca o vedere a lui Dumnezeu 
Cel nevăzut. Vederea aceasta este întemeiată pe necesitatea rațiunii de a 
admite o Putere supremă conştientă, ca creatoare și susținătoare a tuturor, 
iar credința în Hristos Dumnezeu este întemeiată pe minunile şi învierea 
Lui, mărturisite cu preţul vieţii de către Sfinții Apostoli. Siguranța cre- 
dinţei în existența lui Dumnezeu sau în dumnezeirea lui Hristos include 
şi siguranța în voinţa și puterea Lui de a asculta cererea ce I .se face 
şi de a o împlini dacă este spre binele celui ce o face. Ca cît e mai neclin- 
tită această siguranță, cu atît rugăciunea provenită din ea este mai 
împlinită. 
Are Dumnezeu nevoie de această credinţă a preotului și a credinciosu- 
lui pentru a împlini rugăciunea preotului pe care și-o însușește credinciosul ? 
Sau în trebuinţele obișnuite are nevoie de credinţa lui pentru a-i împlini 
„rugăciunea? Dumnezeu nu are nevoie, dar ceea ce dăruiește El nu poate 

să fie însușit de cel ce cere decît făcîndu-se subiect al stărilor și faptelor. 
care i se dăruiesc și care au ceva din puterea dumnezeiască. lar 
subiect al acestor stări și lucrări nu se poate face cineva decît printr-o 
unire neconfundată cu Dumnezeu Însuși, Subiectul originar al acestor 
daruri. Nu pot reveni la sănătate sau la liniştea conştiinţei că sînt iertat 
de păcate, fără să mă împărtășesc de puterea de viață şi de liniştea lipsei 
de păcate a lui Dumnezeu. Credinţa e condiţia unirii mele cu Dumnezeu, 
Care este viaţa și ea se întărește prin rugăciune: « Cel care crede în Mine, 
precum a zis Scriptura: rîuri de apă vie vor curge din pîntecele lui» (Loan 1, 
38). Rîurile vieţii duranezeieşti vor curge din acela prin credință. 

14. Cum trebuie să fie un preot bun ca să poată miîntui cît mai multe 
suflete ? 


— Cum trebuie să fie preotul ca să poată ajuta la mintuirea cît mai 
multor suflete, a arătat Sfîntul Apostol Pavel în Epistolele sale pastorale: 
« Se cuvine episcopului (și preotului) să fie fără de prihană, ca un iconom 
al lui Dumnezeu, neîngimfat, negrabnic la mânie, nededat la băutură, paşnic, 
nepoftitor de cîştig urit, ci primitor de străini, iubitor de bine, treaz la minte, 
drept, cuvios, înfrinat, ţinîndu-se de cuvintul cel credincios al învăţăturii, 
ca să fie destoinic și să îndemne la învățătura cea sănătoasă și să mustre 
pe cei potrivnici» (Lit 1, 1—9). 

n primul rînd, se cuvine ca preotul să fie credincios; avînd mereu 
gîndul la Dumnezeu şi la răspunderea lui în fața lui Dumnezeu pentru 
credincioși. În al doilea rînd, să-şi manifeste credinţa în rugăciune pentru 
sine și pentru credincioși și într-o viață înfrînată de la orice patimă egoistă, 
spre a fi model credincioşilor. Să nu fie lacom și distant de oameni, ci 
atent cu ei şi comunicativ, dar și serios în ceea ce vorbeşte cu ei. Să pre- 
dice învățătura dreaptă despre Hristos, să o explice și să o apere. Aceasta 
e o mare datorie a preotului, cu deosebire în timpul nostru, în care oamenii 
sînt influenţaţi de fel de fel de filosofii şi religii panteiste și anticreştine, 
care confundă pe Dumnezeu cu lumea și care par să aibă un sprijin în 
ştiinţă. De aceea, preotul trebuie să se pună și să se ţină la curent cu lite- 
ratura teologică și cu scrierile care arată netemeinicia concluziilor pan- 
teiste și anticreștine și lipsa de sens a sistemelor și religiilor panteiste și 
anticreştine. Cind preotul nu-și cultivă aceste calități, unii credincioși 
slăbesc în credinţa lor, deși Tainele săvîrșite de preoţi își păstrează cali- 
tatea de mijloace ale harului pentru credinţa Bisericii, a comunităţii cre- 
dincioşilor. 


15. Se pot ruga credincioșii noștri în locașuri de cult neortodoxe? 
Pentru ce nu trebuie să se roage în ele? 

— Credinciosul se poate ruga oriunde lui Dumnezeu, dar numai în loca- 

sul bisericesc ortodox se săvîrșește Sfînta Liturghic și este prezent Hristos, 
Cel ce preface ptinea și vinul în-întregime în Trupul și Sîngele Său şi ni 
Se dă ca atare. 
Și cum fără înviere cu Hristos prin Sfînta Împărtășanie nu ne putem 
mîntui, tot așa nu ne mîntuim prin rugăciunea în locașuri de cult neorto- 
doxe. Rugăciunea în ele e ca un gînd la Dumnezeu care nu trebuie să ne 
părăsească în nici un loc. Dar oriunde trebuie să ne rugăm lui Hristos 
“Cel adevărat, nu unuia răstălmăcit de culte neortodoxe. 

16. Care este definiția cea mai cuprinzătoare a Sfintei Liturghii? 


— Definiția cea mai cuprinzătoare a Sfintei Liturghii este că ca este 
continuarea principală a lucrării lui Hristos în orice timp. Ea ni-L face 
prezent și ni-L comunică real pe Hristos, în starea permanentă de jertfă 
şi de înviere, ca să ne însușim şi noi puterea de jertfă opusă egoismului și 
plăcerilor trecătoare, şi să întărim în sufletul nostru puterea viitoarei 
învieri pentru veșnica fericire a unirii iubitoare cu Hristos și cu semenii. 


17. În ce măanră Sfînta Liturghie este jertfă nesîngeroasă a lui 
Hristos? 

— În Sfânta Liturghie are loc prefacerea darurilor noastre de pîine 
şi vin în Trupul şi Sînpele lui Hristos, în starea de jertfă în care s-au trans- 
pus ele pe Golgota. Amintirea lui Hristos, starea Sa de jertfă de pe Gol- 
gota e aşa de accentuată, şi El rămîne așa de mult în simțţirea ei, ca stare 
de supremă dăruire Tatălui, din compătimire și iubire față de oameni şi 
din voința de a birui prin ea moartea noastră, încît o trăiește neîncetat 
în eficiența ei, dar fără ca ea să fie o continuă vărsare a sîngelui Său. In 
Sfînta Liturghie El preface fundamentul ontologic al pîinii şi vinului în 
Trupul și Sîngele Său, trăite în starea permanentă de jertfă, prin chemarea 
Duhului Sfînt de către preot, însoțită de rugăciunea credincioșilor. Sim- 
pirea de către Hristos a stării de jertfă pentru noi Îl ţine în gradul cel 
mai apropiat de noi și gata de a ni Se comunica sub chipul pîinii și vinului 
ori de cîte ori îl chemăm prin preot să facă aceasta. 


18. De ce se numeste Sfinta Liturghie si Euharistie? 
Cînd anume şi cum mulțumim lui Dumnezeu în timpul Sfin- 

tei Liturghii? 3 
— Sfinta Liturghie e toată o pregătire a credincioșilor prin rugăciu- 
nile preotului și ale lor, pentru momentele prefacerii darurilor lor de piine 
şi vin în Trupul și Singele lui Hristos, și ale împărtășirii de ele. Aceste două 
evenimente spirituale încheie gi încoronează Sfînta Liturghie. Iar întrucît 
prezenţa Trupului și Singelui Domnului, spre a se împărtăşi credincioșii, 
constituie Euharistia, iar Sfînta Liturghie culminează în ea, întreaga 
Sfîntă Liturghie se poate numi şi Euharistie. Iar prezenţa amintită în 
scopul amintit se numeşte Euharistie, sau « Mulţumire», pentru că însuși 
Hristos a prefăcut la Cina cea de Taină pîinea și vinul în Trupul și Sîngele 
Său, mulțumind « Tatălui», pentru că L-a trimis să Se facă om și să Se 
aducă jertfă prin Trupul şi Singele Său pentru oameni şi să Se dea lor 
sub -chipul acestora pentru mîntuirea lor. E o mulţumire adusă Tatălui 

și ca Om în numele oamenilor. Cu atît mai mult prefacerea pîinii şi vinului 
în Trupul şi Sîngele Domnului, pentru a Se da nouă, e un motiv de« mulţu- 
mire» a noastră către Tatăl; ba și către Hristos însuși. E supremul act 
de iubire al lui Dumnezeu către noi, deci și supremul motiv de mulțumire 
al nostru către El. De aceea, comunitatea cîntă lui Dumnezeu, în vreme ce 
prin Sfintul Duh chemat de preot să săvîrşească prefacerea:« Pre Tine Te 
lăudăm, pre Tine bine Te cuvîntăm, Tie Îţi multumim, Doamne, şi ne rugăm 
Ție, Dumnezeului nostru». Îl lăudăm pe Dumnezeu pentru marea iubire 
ce ne-o arată și pentru marea minune prin care ne comunică iubirea Sa, 
prefăcînd pîinea şi vinul în Trupul şi Singele Fiului Său, spre a ni 
Se da nouă. 


19. Care este legătura între jertfă şi Eubharistie şi care este efectul 
lor pentru mâîntuirea omului, a lumii întregi? 


— Prin Euharistie Domnul Hristos ni Se oferă nouă în starea de 
jertfă în care Se aduce Tatălui ca om, în numele nostru, pentru noi. Prin 
jertfa de pe Golgota a ridicat din nou umanitatea în relația de dăruire 
către Dumnezeu-Tatăl, după ce această umanitate slăbise legătura cu 
Tatăl prin păcat. Diîndu-se nouă în timpul Liturghiei, ne alipește pe 
toți Sie-şi ca om în această stare de totală predare Tatălui, ca jertfă adusă 
din iubire, ca om, ca să atragă și iubirea Tatălui faţă de noi, după ce și-a 
atras-o Hristos ca om în numele nostru. În faţa omenească a lui Hristos 
care Se predă Tatălui ca jertfă, Tatăl privește cu iubire faţa tuturor oame- 
nilor. Dar aceștia trebuie să-şi însușească starea de jertfă a lui Hristos 
către Tatăl, ca iubirea, cu care ne priveşte Tatăl virtual pe toţi în Fiul 
Său, să devină o iubire actuală faţă de fiecare dintre noi, care ne însuşim. 
starea de jertfă a Fiului Său ca om. 

Dar Hristos predîndu-Se Tatălui cu desăvirșită iubire, ca om, prin 
jertfa Sa, și atrăgînd iubirea Tatălui ca om asupra Sa, intră totodată 
ca om în plenitudinea vieţii dumnezeiești, învingînd moartea prin înviere. 
Această biruință asupra morții ne-o comunică și nouă Hristos, comuni- 
cîndu-ne starea Lui de jertfă, care-l aduce iubirea Tatălui ca om, datorită 
iubirii Lui totale ca om față de Tatăl. Deocamdată puterea învierii o 
avem de la Hristos, sau de la noua Lui relaţie ca om cu Tatăl, ca arvună 
„ce creşte în sufletul nostru, pentru a se actualiza deplin la învierea de 
obşte, care va avea loc prin refacerea întregului cosmos material cu care 
trupul omului este în legătură prin pătrunderea deplină a puterii trupului 
înviat al lui Hristos în tot cosmosul. 

Dacă prin Cuvintul sau printr-un cuvînt al Cuvîntului s-a creat lumea, 
înseamnă că în El au fost date potenţial înainte de creare rațiunile lumii 
întregi, ca un tot armonic, inclusiv rațiunea omului ca chip al Cuvîntulua 

dumnezeiesc, subiect al raţiunilor lumii. Întrupindu- Se Cuvintul lui Dum- 
nezeu, și-a făcut trupul mijlocul cel mai intim prin care stă în legătură ca 
subiect uman cu tot cosmosul, putîndu-l aduna s 


i şi ne atrage în relaţia de iubire 
cu Tatăl nu numai aducindu- Se pe Sine Tatălui ca jertfă şi dîndu-ni-Se 
În această stare şi nouă, ci lăsîndu-Se adus şi de noi ca jertfă Tatălui, 
pentru ca să ne aducem și pe noi împreună cu E]. Euharistia este jertfa 
lui Hristos adusă Tatălui pentru comunitate, şi jertfa comunităţii între ci, 
cu Hristos şi cu Tatăl. Și în aceasta se arată dragostea Fiului pentru 

i și tăl, odată cu atragerea iubirii 
Comunitatea e nu numa; primi- 
„ Ci şi aducătoarea Lui ca jertfă, la care se aso- 
de binefacere şi puterea înnobila- 


20. Cum trebuie să înţele 


gem porunca lui Hristos rostită la Cina 
cea de Taină: «Faceţi 


aceasta spre pomenirea Mea»? 

— Prin porunca « Aceasta să faceti spre pomenirea Mea» (Luca 22 
19), Hristos ne asigură că El va fi tot atît de prezent cu noi și Se va dărui 
sub chipul pîinii și vinului, ori de cîte ori Apostolii şi urmaşii lor se vor 
ruga Lui să facă aceasta cum a făcut-o la Cina cea de Taină. Ba chiar le 


poruncește să facă aceasta spre a-L pomeni pe El, spre a-și aduce aminte 
de ceea ce a făcut El atunci. Le cere să 


loc fără pomenirea Imi, Fuharistia nu e 


fără prezenţa Lui, nici nu se obține prezenţa Lui fără pomenirea a ceea 


ntre Cina cea de Taină și jertfa 

este o strinsă legătură. Aceea o 

Și aceasta ne pune în legătură. cu aceea. Nu El are 

ca să ni Se dăruiască mereu. 

21. Care este dife 
` doxă, cea catolică și 


rezent cu Trupul si Singel Să in chema- 
rea Sfintului Duh, pe cînd în d; ca n uPul şi Sîngele Său prin c 
Beţi dintru acesta toti...» Î 

tură prin amintire, nu prin Duhul Sfînt, între ceea ce s-a făcut la Cina 
cea de Taină şi ceea ce se face acum. Nu se afirmă lucrarea prezentă a 
Duhului Sfînt, Pe cînd în Ortodoxie, credinţa în lucrarea prezentă a Du- 
hului Sfînt, care prelungește prezenţa și lucrarea lui Hristos este foarte 
puternică. Este puternică credința în Duhul Sfînt ca Persoană distinctă, 
şi în lucrarea Lui mereu prezentă în orice timp. Se ţine scama de faptul că 
Hristos Şi-a început şi-Și continuă lucrarea în oameni, după înălțare prin 
Duhul Sfînt. Nu există tendința de a confunda pe Duhul Sfînt ca Per- 
soană prin care se prelungesc actele mîntuitoare ale lui Hristos cu Hris- 
tos Însuşi care S-a înălţat de la noi. 

În al doilea rînd, catolicismul, deși păstrează credința în împărtă- 
şirea cu Trupul şi Sîngele Domnului, a ţinut să explice cu ajutorul dis- 
tincţici filosofiei aristotelice între substanța pîinii și accidenţii ei misterul 
euharistic, afirmînd că substanța pîinii și vinului sînt transformate în 
Trupul şi Siîngele Domnului, dar accidenţii rămîn (transsubstanţiere), 
Ortodoxia menţine recunoașterea misterului inexplicabil al prefacerii 
pîinii şi vinului în Trupul și Singele Domnului, fără asemenea precizări. 

În al treilea rînd, catolicismul împărtășește pe credincioşi numai 
sub Chipul azimei, lăsînd numai preoţilor împărtășirea și sub chipul vinu- 
lui, ceea ce dă impresia unui drept privilegiat al preotului. Dar, în timpul 
din urmă catolicii încep să se apropie în toate aceste trei puncte din urmă 
de gîndirea şi practica ortodoxă. 

Învățătura luterană, în parte ca o reacţie, în parte ca o prelungire 
a celei catolice, afirmă că pîinea şi vinul rămîn, în întregimea lor, Trupul 
Domnului, făcîndu-se prezent în piine, sub piine, cu pîine, dar numai 
pentru cei ce cred cu adevărat, ceilalți mîncînd numai pîinea. Calvin a 
văzut în pîine și vin numai o putere a Trupului și Sîngelui Domnului, 
nu Trupul şi Sîngele Domnului, iar neoprotestanții văd în mâncarea pîinii 
şi a vinului numai un prilej de amintire a Cinei celei de Taină. 

Dacă luteranii, calvinii şi neoprotestanţii despart pîinea și vinul de 
Trupul și Sîngele lui Hristos, catolicii despart numai accidenţii de prezenţa 
Lui. De aceea, la luterani, credincioșii se împărtășesc de Trupul şi Sîngele 
Domnului odată cu mâîncarea pîinii, iar cei necredincioși nu. La calvini 
chiar cei credincioși se împărtășesc numai de puterea lui Hristos, iar la 
neoprotestunţi, nici de aceasta. 

La catolici, aceidenţii pîinii și vinului nu fac parte din Trupul lui 
Hristos, dar primirea lor oferă prilejul împărtășirii de Trupul lui Hristos 
de dincolo de ele. 

La ortodocși cei nevrednici se împărtășesc de Trupul lui Hristos, 
chiar primind ceea ce numesc catolicii accidenţii pîinii şi vinului (I Cor. 
11, 27). Biserica Ortodoxă nu desparte nimic din pîine şi vin de Trupul lui 

Hristos. Învățătura ortodoxă este rezumată de Sfîntul loan Damaschin 
astfel: « Înseși pîinea şi vinul se prefac în Trupul şi Singele Domnului. lar 
de întrebi de modul cum se face aceasta, mulțumește-te să auzi că prin Duhul 
Sfint, aşa precum tot prin Duhul Sfint şi-a format Domnul Sie-şi și în Sine 
trup din Sfinta Născătoare de Dumnezeu. Mai mult nu știm. Știm numai că 
Cuvintul lui Dumnezeu este adevărat şi efectiv şi atotputernic; cît despre mod, 
el este nepătruns. Mai putem spune că, precum în natura fizică piinea se 
transformă prin mîncare, iar vinul şi apa, prin băutură, în trupul și singele 
celui ce mănincă şi bea şi nu-i devin un al doilea trup pe lingă cel ce-l avea 
înainte, tot astfel, pîinea punerii înainte şi vinul și apa se prefac, prin che- 
marea și coborirea Duhului Sfint, în chip mai presus de fire, în Trupul şi 
Singele lui Hristos şi nu. mai sînt două trupuri, ci unul și acelaşi» (P. G. 
94, 1144 urm.). 

Nu trebuie să se uite Cuvintul ipostatic, care a dat ființă prin puterea 
lui, la început trupului omenesc cu temelia în rațiunea divină, iar la naş- 
terea din Fecioară, trupului ipostasului Său. El a pus trupul omenesc în 
general și trupul Său, în legătură cu pîinea, ca reprezentantă a hranei 
cosmice și deci şi raţiunea celui dintîi cu raţiunea celei din urmă. Hristos 
duce prin voința Sa această legătură a trupului Său cu pîinea la un grad 
suprem de intimitate. Trupul de lumină al Domnului, deci nevăzut de 
ochii noștri de acum, de aceea, dar păstrând toată legătura Lui cu pîinea, 
unește fundamentu! ontologic al pîinii cît se poate de strîns cu trupul Său, 
sau rațiunile lor complementare, dar lasă totuși chipul văzut al pîinii la 
funcţia de mediu prin care ni se comunică, ca nu cumva nevăzind trupul 
Lui luminos cu ochii noştri de acum, Domnul să trebuiască să ne convingă 
că mîncăm trupul Lui, arătîndu-ni-L în starea Lui materială văzută. 

Astfel, noi primind pîinea, primim Trupul lui Hristos cu mădularele 
Lui. E ceea ce spune Sfîntul Simeon Noul Teolog: « Noi ne facem mădula- 
rele lui Hristos, și Hristos Se face mădularele noastre. Hristos se face mina 
mea, Hristos, piciorul ticălosului de mine. Mina lui Hristos, piciorul 
lui Hristos eu sint păcătosul ! Mișc mina mea şi mina mea este Hristos 
întreg. Mişc piciorul meu și iată că strălucește ca El» (Hymnes 1, vol. 1, 
Ed. J. Koder, tom. I, Cerf, 1969, p. 281, imn XV). 

' Cum a fost schimbat la faţă trupul lui Hristos în întregime pe Tabor 
de către Dumnezeirea Lui, așa este prefăcută în lumină pîinea întreagă 
de către Trupul lui Hristos, făcut întreg lumină de Dumnezeirea Lui sau 
de Duhul Lui cel Sfint, fără ca noi să-L, vedem cu ochii de acum. Sfînta 
Împărtășanie ne ridică fără să vedem noi acum, şi fără să simțim, dar 
crezînd în aceasta, în planul existenței înduhovnicite. Trupul Lui își 
extinde prezenţa Lui înduhovnicită în piinea și vinul euharistic, devenite 
lumini prelungite ale luminii Jui, mediu în care se arată trupul Său de 

lumină, fără ca noi să vedem aceasta acum. Aceasta este o anticipare a 
prezenţei luminoase a Trupului lui Hristos în tot cosmosul, în viața viitoare, 
cînd nici o opacitate nu va mai acoperi prezenţa Lui luminoasă, cînd nu 
va mai fi nici un întuneric, nimic din ceea ce e propriu serii. Atunci ne 
vom împărtăși mai vizibil de Hristos prin toate. De aceea ne rugăm după 
Sfinta Împărtășanie: « Dă-ne nouă să ne împărtășim mai cu adevărat 
(mai adeverit), în ziua cea neînserată a Împărăției Tale». Dacă ne vom 
vedea noi înșine mai clar prezenţi unul în altul, cu atît mai mult ne yom 
vedea prezenţi toți în Hristos şi pe Hristos prezent în noi, ca centru izvo- 
rîtor de lumină. 'Păranul român vede în bobul de grîu, din care se face 
pîinea care ne hrănește, că are în sine pe Hristos. Faptul acesta își primește 
împlinirea deplină în Euharistie. Într-un fel, trupul e pîinea și pfinea e 
trup, chiar prin creaţie. Mai ales e trupul Cuvintului care a creat trupul 
omenesc legat de pîine. 

Dar nu trebuie uitat că Hristos ni se dă prin chipul pîinii și vinului 
` în starea Lui de jertfă și de înviere, ca să ne ridice și pe noi în această 
stare de noblețe umană și de veșnicie luminoasă. În viaţa viitoare, în 
toată creaţia se va vedea Hristos în stare de jertfă dăruită Tatălui și 
în cea de înviere, sau toată creaţia se va vedea ridicată în El la această 
stare. Căci jertfa înseamnă dăruirea creaţiei Tatălui, ceea ce îi procură 
învierea întru lumina veșnică. Căci jertfa ca dăruire totală Tatălui este 
deschidere pentru viaţa fără sfîrşit şi fără lipsuri care izvorăște din Tatăl. 


22. De ce se săvîrgeşte jertfa liturgică zilnic în biserici si mînăstiri? 
Numai pentru a ne reaminti dc jertfa lui Hristos de pe cruce? 

— Jertfa liturgică se săvirșeşte zilnic în biserici, arătînd permanenţa 

şi veşnicia stării de jertfă a Fiului făcut om, menită să devină proprie 
în veci și creației. Deci, nu se săvîrşeşte numai pentru a ne aminti de 
jertfa lui Hristos, ci şi pentru a ne-o însuși cît mai des pentru a ne pre- 
găti pentru însuşirea ei veșnică, pentru a trăi în bucuria și,iubirea litur- 
gică și a ne hrăni zilnic din ea. 


23. În ce măsură Sfînta Liturghie contribuie direct la mântuirea 
noastră, a credincioşilor vii şi a celor răposați, în Ortodoxie? 

— Fără împărtășirea de Hristos Cel jertfit, nu ne unim deplin cu 

El şi Tatăl nu are prilejul să ne vadă ca fi dăruiţi Lui în unire cu Fiul 
Său. Nici iubirea noastră față de Fiul nu s-ar manifesta în întregime, nici 
iubirea filială faţă de Tatăl prin dăruirea noastră Tatălui, împreună cu 
Fiul, și nici iubirea Tatălui faţă de Fiul Său nu ne-ar învălui şi pe noi 
împreună cu EL. Iar mîntuirea deplină este fericirea nemărginită a aces- 
tei iubiri reciproce între noi şi Fiul și între noi şi Tatăl. 

Jubirea Tatălui care se revarsă spre noi, uniţi cu Fiul în stare de 
jertfă, se revarsă şi peste cei răposaţi ai noștri, pe care îi ținem lipiți de 
noi prin pomenirea lor din dragoste. Hristos însuși a spus ucenicilor: 
« Poruncă nouă vă dau vouă: să vă iubiti unul pe altul. Precum v-am iubit 
Eu pe voi, așa şi.voi să vă iubiţi unul pe altul. Întru aceasta vor cunoaşte 
toti că sînteți ucenicii Mei, dacă veti avea dragoste unii fată de alții» 
(loan 13, 34—35; 15, 17). 

Dacă Hristos ne-a iubit pînă la a-şi da viaţa pentru noi, trebuie să 
luăm și noi pildă de la El, căci pentru aceea s-a făcut jertfă pentru noi, 
şi ni. Se dă în stare de jertfă, adică cu puterea de iubire şi de jertfă pen- 
tru alții, cuprinsă în ea. De aceea dacă nu ne gîndim și la cei răposaţi ai 
noştri cînd auzim la Sfînta Liturghie de jertfa lui Hristos, cînd auzim 
chemarea Lui la împărtășirea de El, cînd ne împărtășim de El în starea 
de jertfă, înseamnă că rămînem nesimţitori la pilda Jui şi nu vrem să 
rodească în noi deplin puterea Lui de jertfă din iubire. Dragostea lui 
Hristos faţă de noi e o dragoste îndreptată spre alţii. Deci trebuie să o 
trăim și noi ca dragoste față de alții. Dar aceasta înseamnă și voința ca 
să aibă şi ei parte de fericirea dragostei lui Hristos și a Tatălui, adică 
parte de mîntuire. Acestei voințe trebuie să-i urmeze deci și cererea noas- 
tră către Hristos de a le face și altora, și în primul rînd celor răposaţi 
ai noștri, parte de dragostea Lui, sau de rodul jertfei Lui, chiar dacă ei 
neavînd trup ca noi, nu se mai pot împărtăşi împreună cu noi de Trupul 
și Sîngele lui Hristos, sub chipul pîinii și vinului. 


24. Pentru ce scoatem miride pentru vii şi morţi şi în ce mod tainic 
se iartă păcatele celor pomeniti la Sfînta Liturghie? 


— Cerem preotului să scoată miride sau părticele din prescură, pen- 
tru noi şi pentru alții, vii şi adormiţi, la Proscomidie, lîngă partea care 
reprezintă pe Hristos cel răstignit, şi se va preface în trupul Lui (lîngă 
Agneţ — Miel), pentru ca dragostea lui Hristos cel jertfit Tatălui pentru 
oameni să se reverse asupra noastră și a lor, sau ca jertfa Lui să atragă 
dragostea Tatălui asupra noastră şi asupra lor. Această dragoste are în 
ea și ierțarea păcatelor noastre și ale acelora. Și e bine ca să se scoată 
părticele pentru noi și alții de multe ori, pentru ca Dumnezeu să vadă 
căința noastră stăruitoare și dragostea noastră neobosită pentru ci. 

Scoţînd aceste părticele, preotul le rostește numele, sau cere lui 
Hristos și Tatălui să ia aminte la toţi cei al căror nume se pomenește 
de către el, însușindu-și pomenirea lor de la cei care i-au dat pomelnicele. 
Pomenirea lor de către preot îndreptată spre Hristos, Îl face și pe Hristos 
să-i pomenească în faţa Tatălui. Îndreptindu-şi astfel Hristos atenția 
faţă de toţi cei al căror nume Îi este adus în atenţie, El îi adună pe toţi 

în atenția Sa. Voind — cei de la care pornește pomenirea lor — să-i aibă 
uniți cu Sine în Hristos, se împlinește de către Hristos voința lor, dar și 
a Lui, «ca toti să fie una» în El (Ioan 17, 11). 

Lui Hristos nu-i place să mă prezint singur în fața Lui, sau cerînd 
mîntuirea numai pentru mine, cum nu se prezintă El cu jertfa Lui numai 
pentru fericirea Sa ca om. Sfîntul Varsanufie: spune că dacă te prezinți 
singur lui Dumnezeu, te întreabă: « De ce n-ai adus şi pe alții cu tine?». 


25. Credincioșii nostri dau slujbe la Sfinta Liturghie (pomelnice), 
împreună cu prescuri și vin, ca să fie pomeniți. Care sînt efectele 
harice pentru cei vii şi morţi, pomeniţi la Sfînta Liturghie? 

— La Proscomidie se pot pomeni toţi cei care au murit nedespărțiți 
de Biserică şi de Dumnezeu, oricîte păcate ar fi făcut. Dar cei ce au murit 
în dispreţ cunoscut faţă de Dumnezeu și de Biserică, nu pot fi pomeniţi. 
Sînt poate mulţi care au murit în acest dispreţ și fără să fie cunoscuți 
ca atare. Deci nu avem nici o vină dacă îi pomenim și pe unii ca aceştia. 
Va face Dumnezeu ce va ști. Unii credincioși însoțesc pomelnicele cu 
numele celor ce voiesc să fie pomeniţi de preot și de Hristos, cu cite o 
prescură şi cu cîte o lumînare aprinsă. Ei își aduc darul lor de piine lui 
Hristos, reprezentind viața lor, sau jertfa lor, pentru ca Hristos să li-l 
întoarcă prefăcut în darul trupului Lui, adus ca jertfă pentru ei. Relația 
omului cu Dumnezeu e un continuu schimb de daruri. Dumnezeu-Cuvîn- 
tul ne-a dat viața şi puterea de a ne procura pîinea din pămîntul ce ni 
l-a dat. Noi aducem puterea dată nouă, actualizată în pîinea ce am pregă- 
tit-o. Dumnezeu Cuvîntul cel întrupat ne-o întoarce prefăcută în Trupul 
Lui, în care este El însuși ca pîinea vieţii veșnice care S-a pogorit din 
cer (loan 6, 53—58). 

lar luminarea aprinsă o aduce credinciosul ca să o ţină preotul aprinsă 
în altar, lîngă Hristos, care este în stare de jertfă sau Care se va jertfi, 
ca o conștiință trează, luminată sau de învățătura lui Hristos, sau de 
Hristos însuși, ca lumina lumii, ca izvorul luminii și al tuturor sensu- 


rilor lumii. 


26. Dacă cineva este ortodox, dar nu merge la biserică, sau duce viață 
în păcate, îl ajută la pocăință Sfinta Liturghie? 
Cum anume? 


— Dacă este ortodox, dar nu merge la biserică, este un suflet amorţit, 
chiar dacă a primit viaţa cea nouă din Hristos la Botez. Și mai grav este d 
cînd nu merge la biserică din dispreț față de Hristos. Dacă nu iese din A 

această amorțire prin pocăință, cît trăiește pe pămînt, nu se va mîntui. 
Dar greu va ieşi din ea, sau greu se va pocăi, dacă s-a obișnuit cu dispre- 
pul față de Hristos. 


27. Dacă cineva a răposat nespovedit şi cu păcate grele sau mai ușoare, 

prin Sfînta Liturghie poate fi izbăvit de osînda iadului? 

— Dacă a răposat nespovedit din dispreț faţă de Hristos, nu se va 
putea mîntui nici prin pomenirea lui de către alții la Sfînta Liturghie. 
Dar dacă a răposat nespovedit și neîmpărtășit datorită vreunei împre- 
jurări care pu i-a putut da posibilitatea să se spovedească și împărtășească, 
sau din neștiința despre importanţa acestora, care poate fi din vina celor 
care i-au fost aproape, cei rămași e bine să apeleze la mila lui Dumnezeu 
pentru el. Dar cine poate ști sigur că poate și la baza nespovedirii și neîm- 
părtășirii unora din dispreţ nu s-a aflat şi vreo vină a celor din jurul lor, 
sau chiar a celor ce vor să ceară lui Dumnezeu după aceea miîntuirea lor. 
Noi trebuie să batem la poarta lui Dumnezeu cu rugăciunea noastră pen- 
tru toţi, chiar dacă ea poate nu se va deschide pentru vreunul, în faţa 


acestor rugăciuni, din pricina vreunui dispreţ hotărît care se datorește 
numai aceluia. 


28. Săvirşirea Sfintei Liturghii este validă, deplină, indiferent de 
viața și sfințenia preotului săvirgitor? 

— Liturghia se săvirșește cu adevărat chiar cînd e săvârşită de un 

preot care are gi el păcate. Numai caterisirea lui face Liturghia săvîrşită 

de el nevalidă. Căci Liturghia nu se înfăptuieşte numai prin puterea rugă- 


ciunilor lui, ci şi prin puterea rugăciunilor poporului drepteredincios. 


Golul duhovnicesc al rugăciunilor lui e umplut de căldura rugăciunilor 
poporului. Și nu numai de a celor de faţă, ci a Bisericii de pretutindeni 
și a îngerilor şi sfinților nevăzuţi, între care se află Hristos cu lucrarea 
Lui. Hristos lucrează prin rostirea rugăciunilor către E] şi a cuvintelor 
Lui, indiferent de calitutea celui ce le rostește. Căci lucrează prin ele 
măcar asupra altora. Căci Liturghia e lucrarea lui Hristos nu pentru preot, 
ci pentru cei pentru care se rostesc de către el rugăciunile și cuvintele 
lui. Căci ele sînt însușite şi rostite și de cei ce le sad. cu căldura care 
lipseşte poate preotului. Un cuvînt frumos poate avea efart asupra celor 
ce-l aud, chiar dacă e rostit de un om fără să pună căldura sufletului 
ce i s-a dat de cel ce l-a gindit prina dată cu credință, 7a cei ce i 


l-au roatit de aţita» ori cu prețuirea înțul "ui lu! 

29. Efectele harice ale Sfintei Liturghii sînt aceleași, indiferent de 
cel ce o săvirșeşte ? 


— Desigur, în orice Liturghie se realizează aceeași prefacere a pîinii 
şi vinului în Trupul și Sîngele Domnului, și credincioşii se împărtășesc de 
ele, indiferent de calitatea preotului. Hristos nu-Și face dependentă pre- 
zența Sa ca jertfă pe altar de calitatea rugăciunilor preotului, ci a întregii 
comunităţi prezente care urmărește şi umple de căldura ei cuvintele 
rostite de preot. Prezenţa lui Hristos la Sf. Liturghie depinde și de rugă- 
ciunile Bisericii de pretutindeni. Căci credincioșii dintr-un locaş biseri- 
cesc nu sînt despărțiți de credincioșii din alte locașuri bisericești și de 
credincioşii din parohie care, din binecuvîntate pricini, n-au putut veni 
la biserică şi care toți sînt uniţi cu îngerii și cu sfinţii. Prin preot se duce 
mai departe în timp Liturghia, continuă să se afle mai departe Hristos 
în stare de jertfă între credincioși, să-i cheme mai departe la cunoaşterea 
şi unirea cu Sine. Este mare lucru să ştiu că Hristos este aici, aproape 
de mine, în biserica din parohia mea. 


30. Știind că jertfa liturgică este cea mai mare Taină gi slujbă harică 
în Biserica lui Hristos, care ar fi principalele virtuți care îl pot 
face pe preot vrednic de cele sfinte? 


— Preotul trebuie să se rețină de la păcatele grele în tot timpul, 
entru că el săvîrşește duminică de duminică şi în multe sărbători Sfînta 
Liturghie. Adică de la mînie, ură, nedreptățire a semenilor și mîndrie. 
lar cu două zile înaintea săvirșirii Sfintei Liturghii și după aceea, să-și 
păstreze trupul curat de actul conjugal. Să citească în seara zilei anterioare 
sau dacă a fost împiedicat de cine știe ce împrejurări, în dimineaţa zilei 
cînd săvîrşeşte Sfînta Liturghie, rugăciunile prevăzute în Liturghier. 
Preotul trebuie să se străduiască să cîştige o tot mai mare blîndețe, sme- 
renie, iubire și milă față de toţi, împăcare a oamenilor, nejudecare și 
nebîrfire a unora către alții, fie chiar și în cugetul său. Să evite manifes- 
tările de lăcomie. Să fie el și soţia lui și copiii lui prietenoși cu oamenii. 
Să fie el și soţia lui serioşi în orice discuţii. Soţia să nu fie stăpînită de 
mîndrie şi lux. Toată familia preotului să fie model de moralitate. Căci, 
în aceasta se vede stăruința lui în viața plăcută lui Hristos. 


31. Ce importanță mai are astăzi Liturghia celor chemați, cînd toți 

care participă sînt botezați? 

— Liturghia celor chemaţi este și Liturghia învăţăturii care pregă- 
tește pe credincioși pentru taina prefacerii și a împărtășirii eubaristice, 
căci în partea de început a Liturghiei se citesc Apostolul și Evanghelia, 
şi se înalţă prin ectenii cereri lui Dumnezeu pentru trebuinţele obișnuite 

ale vieţii. Deci e necesară această parte a Liturghiei și azi. La această 
parte a Liturghiei au participat totdeauna și credincioșii botezați. Astăzi, 
în bisericile de la sate nu prea vin oameni nebotezaţi şi toți sînt dornici 
să primească învățătura ortodoxă. Dar se poate întîmpla să vină astfel 
de oameni necreștini sau de alte confesiuni în bisericile din orașe. 
Partea aceasta a Liturghiei are deci și din această cauză o actualitate în 
unele părţi și, de aceea, trebuie să rămînă pretutindeni ca să nu se intro- 
ducă o varietate în Liturghie, după locurile unde se săvirșește. 

Neactuale pot părea cuvintele: « cei chemaţi, ieşiţi !», întrucît chiar 
cei ce vin la Liturghie fără să fie botezați, sînt lăsaţi să asiste pînă la 
sfîrşit. Dar cuvîntul « cei chemați, ieşiţi» poate avea un sens și pentru 
cei botezați: « Ieșiţi din starea voastră de răceală, de indiferență a credintei, 
ridicaţi-vă mai sus. Sînteţi chemaţi mai sus». Sau aceste cuvinte pot face 
pe mulți din biserică să simtă ca avînd pentru ei înțelesul « Gîndii-vă 
că dacă nu ieşiţi din această stare, veți auzi la judecata din urmă: Afi fost 
chemaţi la credinţă vie, dar n-aţi răspuns chemării. Ieşiţi acum dintre cei 
credincioşi, care se vor bucura de veșnica fericire !». 


32. Cum ar trebui să catehizeze mai cu folos preotul pe credincioşi 

în prima parte a Liturghiei? 

— Astăzi, cînd s-a împuținat cunoștința învățăturii creștine între 
membrii Bisericii, ar trebui să se predice mai mult, cum se făcea de către 
Apostoli şi în primele secole crestine. De aceea ar fi bine ca preotul să 
ţină un scurt cuvînt și după citirea Apostolului, pentru explicarea lui, 
dat fiind că credincioşii nu înțeleg azi aproape nimic din el; la fel după 
citirea Evangheliei. Aceasta nu exclude un cuvînt şi la sfîrșitul Liturghiei. 
Vor fi destui creștini care se vor bucura să audă mai multe cuvinte de 
explicare a credinţei. Orice cuvînt trebuie să se refere la conţinutul cre- 
dinţei; trebuie să ajutăm măcar pe credincioşii care vin la biserică să 
cunoască toate punctele esențiale ale credinţei creștine şi să înţeleagă 
că în toate ni se arată dragostea lui Dumnezeu şi voinţa de a ne mântui 
de moarte veşnică, 

Să se apere credința creștină ortodoxă faţă de alte învățături la 
modă azi: yoga, teosofie, doctrina reîncarnărilor, negaţiile sectante etc. 
Preotul trebuie să caute să se ţină la carent cu argumentele acestor învă- 
Țături străine, ca și cu teologia creștină, și în special ortodoxă, care le 
răspunde și întemeiază în mod potrivit omului de azi dreapta credinţă. 
Orice cuvînt trebuie să fie în același timp plin de căldura convingeni și 
pe înţelesul tuturor, fără să fie superficial. Părinţii Bisericii dădeau propo- 
văduirii atita importanţă, încât o numeau și pe ea ierurgie (slujbă sfîntă). 

Sfînta Liturghie trebuie să redevină azi așa cum era la început: 
atît slujba jertfei lui Hristos şi a împărtăşirii de Trupul şi Sîngele Lui, 
cît și slujbă de propovăduire a cuvîntului despre Hristos. 


- 33. Nu cumva din cauza lipsei de catehizare și predică bună, credin- 
cioșii, lipsiţi de hrană şi cuvînt, caută să se ducă la secte? 

—- Da, o cauză a atracției exercitate de secte asupra unor credincioși 
este accentul mai mare pus de ele pe cuvînt și pe cîntarea comună. Trebuie 
să li se vorbească credincioşilor cu căldură despre dragostea lui Hristos 
față de oameni și să fie învăţaţi să dea toţi răspunsurile cîntate la Sfînta 
Liturghie. Trebuie ajutaţi să înţeleagă fiecare moment al Sfintei Liturghii, 
ce anume face Hristos în timpul Liturghiei pentru ei, iar ei să-l mulțu- 
mească prin cîntare. Dacă sînt lăsaţi inactivi și fără înţelegerea a ceea ce 
se petrece în Sfinta Liturghie, ea li se pare rece și ceva ce nu-i pri- 
vește pe ei. 


34. Sfinta Liturghie fără predică și cuvînt de învățătură poate fi 
întreagă? Ce legătură harică, vie, este între Sfinta Împărtășanie 
gi predică — cuvîntul de învățătură? Se pot deosebi una de alta 
aceste două feluri de împărtășiri ? 

— Sfînta Liturghie este întreagă fără cuvînt, dar rămîne neînțeleasă 
pentru credincioși și de aceea, fără efect deplin asupra lor. Desigur, 
Liturghia este un mare mister şi credincioșii este bine să-și dea seama de 
aceasta. Dar misterul ei trebuie să-i pătrundă prin simţirea lui, să nu-i 
facă să rămînă exteriori lui. Şi aceasta se întîmplă cînd li se arată că mis- 
terul lucrează asupra lor, cînd li se spune ce har li se dă prin lucrarea 
neînţeleasă a lui Hristos. Persoana altuia mi se vădeşte ca mister care mă 
pătrunde cînd mi se spune de lucrarea ei asupra mea, nu cînd nu știu de 
nici un scop al ci. Dacă nu li se vorbește oamenilor despre dragostea 
manifestată de Hristos față de noi, prin misterul liturgic al dăruirii de 
Sine către noi prin prezența Sa tainică în pîinea şi vinul de pe sfînta masă, 
acest mister rămîne cu totul neștiut de ei şi nu are nici un efect asupra lor. 
Cuvîntul are menirea să ne facă să înțelegem misterul lucrării lui Hristos 
asupra noastră, deși nu ni-l poate face cu totul înţeles. Aceasta este legă- 
tura între cuvintul propovăduirii și Sfinta Eubharistie care este centrul 
Sfintei Liturghii. Sectele nu pot vorbi de misterul prezenţei și lucrării 
lui Hristos în adunările lor. Ele vorbesc numai de dragostea unui lisus 
bun și dulce, dar depărtat şi nedumnezeiesc. Totuşi, vorbind mereu de 
aceasta au un anumit efect asupra oamenilor. Cu cît mai mare efect ar 
avea cuvîntul din cadrul Sfintei Liturghii, care vorbește despre misterul 

lucrării iubitoare a lui Hristos-Dumnezeu, care se săvîrșește chiar în 

momentele săvîrșirii ei? Chiar prin predică se pot împărtăși credincioşii, 

dacă nu de Trupul şi Sîngele Domnului, măcar de puterea Lui. « Este 

gura lui Dumnezeu şi este vrednic de Hristos preotul sau arhiereul care propo- 

văduieşte cuvintul», după Sfîntul Simeon Tesaloniceanul, căci săvirșește 

«un lucru excepțional, mai obligator decit toate celelalte» (Dialog contra 
ereziilor 154, P.G. 55, 173 D). « Cuvintul învăţăturii, obligator și necesar, 

este un lucru al Domnului care s-a încredințat preotului și arhiereului. În 
rugăciunea de la hirotonia preotului și arhiereului se cere ca ei să propo- 
văduiască Evanghelia Împărăției şi să săvirșească slujba sfintă (ierurgia) 
în cuvintul adevărului» (I. Punduli, Cuvintul lui Dumnezeu în cultul dumne- 
zeiesc, (în grecește ), Tesalonic, 1965, p. 14). Căci dacă în rugăciunea preotului 
şi în actele de săvirşire a Tainelor se roagă și lucrează Hristos Însuși, 
la fel cuvintele preotului sînt cuvinte rostite de Hristos. Dacă în timpurile 
vitrege de odinioară, cînd preoţii nu puteau avea o pregătire teologică, 
şi candidaţii la preoţie se deprindeau doar să săvirșească actele cultului 
gi să citească rugăciunile împreună cu ele, astăzi de ce învață mai mulţi 
ani teologia, dacă nu ca să comunice credincioşilor învăţătura lui Hristos 
prin cuvînt? De ce să țină încuiată în ei înșiși, sau să uite învăţătura pri- 
mită? Credinţa se naște în general prin cunoașterea a ceea ce trebuie să 
se creadă. Dar cum ar cunoaște cineva cele ce trebuie să le creadă, fără să 
i se vorbească despre ele? « Dar cum vor chema numele Aceluia în care 
încă n-au crezut? Și cum vor crede în Acela de care încă n-au auzit? Și cum 
vor auzi fără propovăduitor ?» (Rom. 10, 14). 


35. Care sînt efectele predicii, ale cuvîntului rostit înainte de Sfînta 
Împărtăşire cu Sfintele Taine? 
— Bine este pusă întrebarea despre efectele predicii dinainte de 
Sfînta Împărtășanie. Căci este de folos să se ţină predica ultimă înainte 
de Sfînta Împărtășanie și în ea să se vorbească şi de Sfînta Împărtășanie, 
pentru ca cei ce se împărtăşesc « să se apropie cu frică de Dumnezeu, cu 
credinţă şi cu dragoste» de Domnul care li Se dăruieşte în trupul şi sîn- 
gele Lui. Orice Taină lucrează asupra primitorului cu atît mai mult cu 
cît el o primește cu mai multă simțire. Iar la trezirea și întărirea simţirii 
ajută cunoașterea însemnătăţii şi înţelesului Tainei; iar această cunoaş- 
tere se dă prin cuvînt. Avem în aceasta o altă legătură între propovăduire 
şi Taine. Fără pregătirea prin cuvint Taina nu-şi poate produce tot efectul 
ei asupra primitorului ei. Cuvintul contribuie la eficienţa Tainei, deci și 
la a Sfintei Împărtăşanii. Taina însăși îl face necesar sau îl impune: 

36. Ce închipuiește gi ce înseamnă Vohodul mic? 
Ce înțeles au ecteniile ce se rostesc înaintea Sfintei Mese? 


— Vohodul mic sau intrarea mică închipuieşte ieșirea lui Hristos 
la propoväduire şi înfățișarea ca om în fața Tatălui în slujirea de propo- 
văduitor al Împărăției cereşti. Aceasta o face Hristos şi acum și pînă 
la sfîrsitul lumii. De aceea, de abia acum intră în altar arhiereul care repre- 
zintă pe Hristos. Şi tot de aceea, preotul iese în faţa poporului și intră 
în altar cu Evanghelia de al cărei cuprins este nedespărțit Hristos. Prin 
aceasta se face o distincţie între preot și chiur între arhiereu, care repre- 
zintă pe Hristos, și Evanghelia care Îl cuprinde şi mai deplin. Căci în 
Evanghelic totul este al lui Hristos, pe cînd preotul sau arbiereul mai au 
în ei şi alte gînduri. Dar Evanghelia adevărată sau Hristos cel adevărat 
nu se propovăduiește după înălțarea lui Hristos la cer decît de Apostoli 
şi de urmașii lor: arhiereii și preoţii, — ceea ce Înseamnă că numai prin 
ei se face cunoscut, adică se descoperă oamenilor în cursul timpului, mai 
ales în Sfînta Liturghie, Hristos cel adevărat. Iar arhiereul și preotul Îl 
fac pe Hristos cunoscut poporului intiînd și rămînînd ca slujitori plini 
de răspundere în fața Tatălui. De aceea, numai după ce au intrat cu Evan- 
ghclia în altar, ies de acolo cu ea în faţa uşilor împărătești, ca s-o citească 
în faţa poporului. Numai diaconul o citește din mijlocul poporului, cu 
fața către altar, sau plin de răspundere în fața Tatălui. 


În calitate de propovăduitori ai Evangheliei Sale reprezintă și 

arhiereul şi preotul pe Hristos, iar diaconul reprezintă pe trimi- 
şii Lui. 
În textul Liturghiei nu se spune acestui act « ieșire», ci « intrare», 
pentru că reprezintă și este intrarea lui Hristos ca om în lume, dar și 
prima « intrare» ca slujitor al mântuirii prin învățătură la Tatăl. Iar că 
această « intrare» cu Evanghelia a fost şi este mereu o «intrare» a lui 
Hristos însuși, o spune Nicolae Cabasila: « Prin Evanghehe se arată Hris- 
tos» (Explicarea Liturghiei, cap. XII, P.G. 150, col. 412). Dar odată cu 
intrarea lui Hristos prin Evanghelie, intră și preotul (sau arhiereul) cu 
diaconul (dacă este). Cei ce propovăduiesc asemenea lui Hristos Evan- 
ghelia Lui sînt deci distincţi de El. Căci în rugăciunea adresată lui Dumne- 
zeu în mijlocul bisericii zic: « Fă ca odată cu intrarea noastră să fie şi 
intrarea sfinților îngeri, care împreună (cu noi) slăvesc bunătatea Ta». 
Îngerii pot fi socotiți însoţind pe slujitori în această intrare, cum înso- 
ţesc însă şi pe Hristos. 


Înaintînd cu Evanghelia în faţa ușilor împărătești, preotul sau dia- 


i conul o înalță, zicînd: « Înţelepciune, drepți !». Staţi drepţi, în cel mai A 
Şi adînc respect, privind la Hristos, Înţelepciunea lui Dumnezeu. iS 
a 


is 

Intrarea cu Evanghelia se face prin ușile împărăteşti, din care ze 
revarsă acum peste lume lumina Împărăției Sfintei Treimi. Uşile acestea au 
fost deschise și la începutul Sfintei Liturghii, cînd s-a binecuvîntat prima 
dată Împărăția Sfintei Treimi, dar numai printr-o scurtă anunţare. Dar în 
trecut Liturghia începea de abia acum, odată cu intrarea arhiereului cu 
Evanghelia, sau cu Hristos. De aceea, acum ușile împărătești rămin 
deschise pînă se citește Apostolul și Evanghelia, ceea ce înseamnă o anu- 
mită deschidere a Împărăției prin învățătură, ca să se deschidă iarăși 
la « Intrarea cea mare», la începutul rugăciunii care duce spre prefacerea 
darurilor în Trupul şi Sîngele Domnului şi la împărtășirea credincioșilor. 

Înainte de « Intrarea mică» s-au rostit cele trei ectenii, cu diferite 
cereri pentru viața pământească a credincioșilor, după o scurtă licărire a 
Împărăției Sfintei Treimi. E ca un fel de bătaie la ușa lui Dumnezeu pen- 
tru trimiterea Fiului Său în lume. 


i 

37. Ce înseamnă jesirea cu Cinstitele Daruri la Heruvic? Este bine 
if.: să se atingă Darurile de capetele credincioșilor şi să se treacă peste 
cei bolnavi, așa cum este tradiția în Moldova? Ce folos au credin- 
cioşii din aceste practici liturgice? 

— Ieşirea sau intrarea cu Sfintele Daruri în vremea cîntării Heruvi- 
cului închipuieşte și mai deplin coborirea lui Hristos în lume, sau și mai 
deplina kenoză a Lui prin jertfa Lui şi intrarea cu ea la Tatăl pentru noi, 
dar şi permanenta stare de coborire sau de privire a lui Hristos cu mila, 
sau în stare de jertfă la oameni, şi înălțarea Sa, tocmai prin aceasta, cu 
această stare în atenția Tatălui. Această stare va fi temeiul pentru venirea 
Sa oa trup jertfit şi înviat sub chipul pîinii și vinului pentru a se împăr- 
tăși credincioșilor. Ceea ce se arată în ieşirea și intrarea cu darurile este 
şi ceea ce a făcut Hristos în istorie, dar şi ceea ce face acum pentru comu- 
nitate în faţa Tatălui, fără ca deocamdată să ni se dea nouă în starea 
de jertfă care a acceptat-o în istorie și în care rămîne dincolo de noi, trans- 
cendent nouă, dar totuşi iradiindu-Și puterea Lui de Arhiereu și jertfă 
asupra comunităţii. În comunitatea credincioșilor își exprimă acum con- 
vingerea că închipuieşte pe Heruvimi şi asemenea lor aduce Sfintei Treimi 
întreit sfintă cîntare, şi făcînd aceasta se îndeamnă pe sine să lepede 
toată grija lumcască, pentru ca să primească pe Împăratul tuturor încon- 
jurat de cetele îngerești. Hristos este într-o permanentă kenoză și intrare 
ca jertfă la Tatăl. Dar prin aceasta cîștigă și ca om calitatea de împărat 


| al tuturor, înconjurat de cetele îngereşti. Căci primind pentru noi moar- 
ă tea pe cruce, Tatăl L-a înălțat mai presus de tot numele și în numele Lui ă 
A! tot genunchiul celor cerești şi pămiîntești să se plece Lui (Filip. 2, 9—12). 

La Intrarea mică, preotul și arhiereul cer lui Dumnezeu să facă să intre 
cu ei şi îngerii care reprezintă pe Hristos în fața Altarului, sau în faţa 
Tatălui. Acum comunitatea vede pe Hristos Însuși intrînd ca Împărat, 
înconjurat de îngeri. Acum a biruit prin jertfă moartea și S-a înălțat și 
ca om deplin la slava dumnezeiască. 

Nu e nici o piedică să se atingă cu potirul capetele credincioșilor, 
dacă nu sînt prea mulți în biserică. Căci, dacă ieșirea cu Darurile închipuie 
și este într-un anumit grad o coborîre a lui Hristos Cel în stare de jertfă 
la credincioși, El nu sc fereşte de atingerea de ei. cum nu s-a ferit Hristos 
în istorie de atingerea femeii cananeence de veșmintele Lui sau ale femeii 
păcătoase de picioarele Lui (Luca 7, 44; 8, 44), sau să se atingă cu mîna de 
ochii orbilor pe care îi vindeca. De aceea, se poate trece şi peste bolnavi cu 
discul şi cu potirul în care se află darurile ce se vor preface în Trupul și 
Sîngele Domnului. Căci succesiunea timpului e depășită de Hristos Cel 
înviat și înălțat. Trecutul e într-un anumit fel prezent. Pentru că Hristos 
este acum dincolo de timp, sau stăpînește peste tot timpul. Este ca în 
trecut, dar și înainte de a veni prin prefacere, dar nu pătrunde atit de 
mult în legătura cu credincioșii, cum pătrunde la prefacere și apoi prin 
împărtăşire. 


38. Ce trebuie să ştie credincioşii despre Sfinta Masă și despre Sfîntul 
Altar, în general? 

— Sfînta Masă închipuiește văzut și este nevăzut mormîntul Dom- 
nului, dar și tronul ceresc pe care S-a așezat Hristos ca Mielul jertfit. 
Căci jertfa L-a înălțat pe El prin mărimea iubirii față de oameni arătată 
în ea. Dar este şi Masa Cinei de Taină, pe care se află pîinea care S-a cobo- 
rît din cer și a făcut şi din trupul Său o pîine de viață făcătoare, prin 
învierea Lui pentru noi. Dar și ieslea în care Fiul lui Dumnezeu își tră- 
iește permanent nașterea Lui ca om pentru noi. Toate actele mîntuitoare 
ale Lui trăite în timp sînt trăite de El concentrat în veșnicia Lui, în 
starea la care L-au înălţat ele ca om. Preotul se află în faţa acestui Hris- 
tos înălțat în veşnicia care nu anulează actele Lui mîntuitoare efectuate 
și suportate în timp, ci le menţine în trăirea lor veșnică. În Liturghie 
timpul se întîlnește cu veşnicia. Credincioşii temporali urcă în veșnicia 
netemporală. Căci credincioșii trăiesc revărsarea puterii lui Hristos, 
ridicat cu urmele timpului în veșnicie peste ei prin ușile Altarului veşni- 
cici, revărsare venită asupra lor prin rugăciunile şi binecuvîntările preo- 
tului. Mormîntul lui Hristos este de viaţă izvoritor, căci din el a înviat 
Hristos. Scaunul slavei Lui ca om, din care se răspîndește lumina, 
nu e despărțit de mormîntul Lui. Domnul nostru lisus Hristos este pe 
tronul slavei Sale, pentru că poartă în Sine biruința asupra morţii, dobîn- 

dită în mormiînt. Dar Hristos cel slăvit, în temeiul jertfei Sale, este starca 
' finală a lui Hristos Cel născut în iesle. În starea Sa slăvită, care este toto- 
dată starea de jertfă a celui născut ca Om, Hristos se află şi ca om în 
fața Tatălui. Predat ca om prin jertfă Tatălui, se umple dc iubirea și de 
slava de la Tatăl. Și în El se odihneşte și din El străluceşte Duhul Sfînt, 
prin care se revarsă dragostea Lui de Fiu față de Tatăl în noi, odată cu 
dragostea întoarsă de la Tatăl spre noi. Pe Sfînta Masă din Altar se odih- 
nește astfel Sfînta Treime. Pe ea se așază Cinstitele Daruri aduse de 
credincioși, pentru ca Tatăl să le sfinţească prin Duhul Sfînt, care le va 
preface în Trupul și Singele Fiului Său Cel jertfit și înălțat. Iubirea Sfintei 
Treimi de pe Sfinta Masă se va revărsa astfel în modul cel mai deplin 
din transcendenţa ei și se va dărui celor din biserică, ce se vor împărtăși 
cu Trupul şi Sîngele lui Hristos. Pe Sfînta Masă este izvorul ultim al sfin- 
tirii, care este Sfînta Treime, aflată în chip nevăzut pe ea. Este Masa celei 
mai desăvirșite hrane spirituale, a celui mai iubitor ospăț. Cei chemați 
să se apropie se împărtășesc în ușa deschisă a altarului, pentru că nu se 
pot așeza toți deodată în jurul Mesei. 
- Íh nici un alt moment al Sfintei Liturghii credincioșii nu mai vin în 
| faţa uşii deschise a Altarului, s-ar putea spune în apropierea Sfintei Mese. 
Mai vin uneori unii cînd sărută Sfînta Evanghelie după citirea ei, ca mul- 
ţumire lui Hristos pentru învățătura ce le-a dat-o, dar atunci au primit 
numai o rază din lumina Împărăției Sfintei Treimi, foarte cunoscută de 
Hristos. Acum însă se împărtăşesc de trupul lui Hristos prin miîncarea 
Trupului Lui înduhovnicit prin înviere, care acum șade 'pe tronul Împă- 
răției cerești. 

Pe partea dinspre răsărit a Sfintei Mese se află chivotul cu Trupul 
şi Sîngele lui Hristos ce stăruie permanent sub chipul pîinii și vinului. 
Aceasta închipuiește și arată prezenţa lui Hristos în stare de jertfă neîn- 
cetată pentru noi în faţa Tatălui, Care, ca origine a Fiului, este Răsăritul 
de unde iese în veci Fiul ca Soarele prin care sînt toate și care le luminează 
pe toate. Dar se află în faţa Tatălui ca jertfă permanentă pentru a le 
împărtăși credincioșilor în orice timp cînd vreunul are nevoie urgentă. 
Aşezarea chivotului în partea mai de sus a Sfintei Mese închipuie şi 
Golgota, unde Hristos a fost răstignit şi apoi adus pe Sfinta Masă ca 
mormînt. « Căci aproape de locul răstignirii a fost locul unde a fost înmor- 
mîntat» (Sf. Gherman, P.G. 98, 389). 

Închipnirea Sfintei Mese ca mormîntul lui Hristos se arată și în anti- 
misul așezat pe ez, cu chipul punerii lui Hristos în mormiînt. În antimis, 
ă dar şi Sfînta Masă, sînt şi moaşte ale mucenicilor, ca să se arate că pilda 
af predării lui Hristos prin moarte Tatălui a fost urmată de ei și că Biserica 
s-a întemeiat și se menţine mereu înviorată spiritual prin jertfa lui Hris- 

tos, urmată continuu de jertfele celor ce cred în El. Arătarea permanentă 
a lui Hristos ca jertfă în chivot și pe antimis ne încredințează despre 
stăruirea lui permanentă în stare de jertfă, pentru a Se dărui credincio- 
şilor. Nici un moment nu va lipsi din Hristos dispoziţia Lui de jertfă 
iubitoare şi de împărţire ca jertfă. 

Iar prezenţa moaștelor mucenicilor în Sfinta Masă pe care se află 
Hristos în stare de jertfă permanentă, arată prezența nevăzută a sufle- 
telor mucenicilor sub jertfelnicul ceresc pe care stă Mielul ca junghiat 
la dreapta Tatălui, de unde strigă cu glas mare:« Pină când, Stăpine Sfinte și 
adevărate, nu vei judeca și nu vei răzbuna sîngele nostru fată de cei ce locu- 
iesc pe pămînt? !», ca să audă spnnînducli-se: « Să mai stea în tihnă pînă 
ce se va împlini numărul celor impreună slujitori cu ei și al fraților lor 
ce vor avea să fie omoriti ca şi ei» (Apoc. 6, 9—11). Mucenicii care au fost 
ar voi — ca oameni ce compătimesc pe cei ce continuă să sufere pentru 
Hristos — să înceteze mai curînd suferințele altora. Dar li se spune de 
către Dumnezeu să mai aibă răbdare, să se înmulțească numărul celor 
ce se vor mîntui și vor contribui la mântuirea altora pentru mărturia lor 
dată prin suferinţe și jertfe. 

Dacă Sfînta Masă este Tronul lui Hristos nedespărțit de Duhul Sfint, 
Altarul este spaţiul spiritual al îngerilor, al Apostolilor și al tuturor Sfin- 
ţilor icrarhi ce au slujit și slujesc lui Hristos și Sfintei Treimi în planul 
nevăzut, pe care îi închipuiesc arhiereii şi preoţii văzuţi. 


39. Ce sfințenie primește biserica şi îndeosebi Sfîntul Altar în momen- 
tul tîrnosirii (sfințirii) de către arhiereu? 


— Clădirea destinată să fie biserică devine prin sfințirea ei de către 
arhiereu locaşul lui Hristos, locașul în care se va putea săvîrși Sfînta 
Liturghie, avind pe Hristos ca lucrător în ea, ca Cel în al cărui Trup și 
Sînge se vor preface Cinstitele Daruri, ca să se împărtășească credincioşii 
cu ele, și pe a cărei Masă se va odihni în chivot neîncetat cu Trupul și cu 
Sîngele Lui sub chipul pîinii și vinului, ca punte neîncetată între pămînt 
și cer, între Dumnezeu și creaţie, spre a fi de folos credincioşilor în orice 
clipă ar voi. 

Rugăciunile şi actele arhiereului de la sfinţirea bisericii exprimă 
într-o mare varietate de forme acest fapt al sălășluirii lui Hristos. Cel ce 
prin moarte biruie moartea, Cel ce vine împreună cu Tatăl și din ai cărui 
ochi iradiază darurile nesfîrşite ale Duhului prin biserici peste tot pămîn- 
tul (Apoc. 2, 23, 29). 

A În timpul sfințirii bisericii mirenii se scot afară, căci sfinţirea bise- 
nen sau a locului unde se sfințesc oamenii, nu vine de la ei, ci de la 
Hristos, închipuit de arhiereu și lucrător prin el, înconjurat ultimul de 

preoți, iar primul de îngerii Lui nevăzuţi. Mirenii trebuie să intre în bise- 
rica gata sfinţită, căci ei nu se apropie de Hristos şi nu primesc mântuirea 
de la El decît după ce a înviat şi după ce este vestit de Apostoli peste 
care a coborit Duhul Lui cel Sfînt şi sfinţitor. Căci sfinţirea bisericii repre- 
zintă coborîrea Duhului cel Sfint al lui Hristos peste Apostoli, în foişorul 
de sus, care devine primul locaş bisericesc și este o extindere a acestei 
coborîri în locașul bisericesc ce se sfințește. 

Mai amintim din actele de la sfinţirea bisericii doar cîteva, cu semni- 
ficațiile lor: masa propriu-zisă se lipește pe stilpii ei de piatră cu ajutorul 
unui amestec de ceară, saciz, aloe şi alte substanţe, « care toate închipuiesc 
îngroparea Mintuitorului» (Simeon Tesaloniceaniil, op. cit., p. Lll, cap. 
104). În același timp acestea, prin puterea lor de lipire, « închipuiesc dra- 
gostea şi unirea ce a avut-o Hristos fată de noi pînă la moarte» (Idem, op. 
cit., p. 111, 106). 

Apoi se spală Sfinta Masă cu apă, închipuindu-se taina Botezului 
lui Hristos, dinainte de a începe lucrarea Sa mintuitoare. Liturghia e o 
retrăire de către Hristos a tuturor actelor Sale pentru a ne face parte 
de efectul lor mintuitor. Dacă Sinodul Trulan a văzut în fiecare icoană a 
lui Hristos anamneza întregii opere mîntuitoare a Lui (Mansi, Amplissima 
Collectio Conciliorum, vol. II, 977—980), «cu cît mai mult trebuie să 
fie valabilă aceasta pentru Srînta Liturghie» (Schulz, Die byzantinische 

Liturgie, Freiburg i.Br., 1964, p. 151). 

Sfînta Masă este deci şi Iordanul în care S-a botezat Hristos. 

După spălarea cu apă (şi săpun), Sfinta Masă se spală cu vin şi cu 
apă de trandafiri, care închipuie spălarea trupului lui Iisus după moarte; 
cu mir de preţ, spre cibstirea Lui. 

Urmează apoi ungerea Sfintei Mese cu Sfîntul Mir, în chipul crucii. 
Prin aceasta coboară Sfîntul Duh în unire cu Tatăl şi cu Fiul, în urma 
jertfei aduse de Hristos pentru noi. Duhul Sfînt rămîne astfel în Sfînta 
Masă, lucrînd din ca prin preot în toate Tainele și ierurgiile, dar mai ales 
realizînd prefacerea euharistică. 

Se pun apoi patru bucăţi de pînză pe cele patru colțuri ale Sfintei 
Mese, cu icoanele celor patru Evanghelişti, arătîndu-se că pe Hristos, 
piatra cea din capul unghiului, sînt așezați Apostolii ca temelie, ca primul 
început al zidirii bisericii pe El şi că El e făcut cunoscut în cele patru 
direcţii ale lumii prin Sfintele Evanghelii. 

Sfînta Masă, închipuind pe Hristos, e îmbrăcată apoi în cămașa 
care înfățișeuză giulgiul lui Hristos. Iar deasupra ei se pune o pînzătură 
albă, care reprezintă haina de slavă și de lumină a Lui. Moartea și învie- 
rea sint unite în El. Peste pînzătura albă se așază Sfintul Antimis, care 

reprezintă îngroparea sau jertfa lui Hristos, avînd în el moaștele vreu- 
nui mucenic. 

Antimisul se dă fiecărei biserici de către arhiereul de care depinde, 
căci Biserica întemeiată de Hristos prin Duhul Sfînt întîi în Ierusalim 
se întinde tot de către El prin arhierei, ca organele Lui, în Bisericile 
locale ce se ţin toate într-o unitate de timp și spaţiu prin episcopi, urmașii 
Apostolilor, care și ei se ţin într-o unitate. 

Deasupra antimisului se pune Sfînta Evanghelic și crucea, pentru că 
prin învăţătura și jertfa Sa mîntuieşte Hristos pe credincioșii ce țin de ea 
(de Biserică). Dar acesta este şi un mod al Bisericii de a se menține în 
tradiția apostolică vie. Același Duh Sfînt al lui Hristos cel jertfit și înviat, 
prin care Hristos a întemeiat în ziua Cincizecimii Biscrica, vine prin sfinți- 
rea bisericii de către arhiereu și a antimisului dăruit de arhiereu după 
sfinţirea lui, şi continuă să lucreze și în timpul nostru și în fiecare Biserică 
locală, comunicîndu-L, credincioşilor pe același Hristos adevărat și întreg. 

După aceea episcopul cădește biserica și un preot, mergind după el, 
unge cu Sfîntul Mir toată biserica. Duhul Sfînt nu stă numai în Sfînta 
Masă, ci își răspîndeşte prezenţa în toată biserica, cum s-a răspîndit unirea 
firii dumnezeiești cu firea omenească în Hristos la toată firea omenească 
a celor ce primesc pe Hristos prin credință. 

Apoi arhiereul, intrînd în Sfintul Altar, îngenunche în faţa Sfintei 
Mese, și după altă rugăciune încheie lucrarea de sfințire a noului locaş 
cu următoarea rugăciune în carc se arată că sfințirea noului locaș este 
o adevărată Cincizecime sau continuarea aceleia :« Multumim Tie, Doamne, 
că darul pe care l-ai vărsat peste Apostolii Tăi, l-ai vărsat și peste noi, păcă- 
toşii. Drept aceea ne rugăm Tie, ca jertfele ce se aduc într-însa să se prefacă 
întru Prea Sfintul Tău Trup și Singe al Unuia Născut Fiului Tău, spre 
mântuirea a toată lumea şi a nevredniciei noastre». Duhul Sfînt nu se pogoară 
pentru că Hristos rămîne în cer, ci pentru a face ca Hristos să vină cu 
Trupul și Sîngele Său pe Sfînta Masă sub chipul pfinii și vinului, ca să se 
împărtășească, pline de Duhul Sfînt, credincioşilor. Cincizecimea și Euha- 
ristia sînt strîns unite, cum e unită Cincizecimea cu toate Tainele, lucrarea 
Duhului Sfînt fiind una cu lucrarea lui Hristos. Din Hristos se răspîndește 
Duhul Sfînt ; în Duhul Sfînt e prezent Hristos în mod nevăzut. Lucrarea 
Duhului Sfînt e forma simțită a lucrării lui Hristos. 

Apoi arhiereul, dezbrăcîndu-se de giulgiul ce l-a avut deasupra odăj- 
diilor sale, se duce la biserica veche şi aduce cu pompă moaștele sfinților 
mucenici și le așază în noua biserică, arătîndu-se iarăși menţinerea tradi- 
ției vii a Bisericii, cu transmiterea Duhului Sfînt, ca transmitere a sfințe- 
niei şi lucrării aceluiași Hristos adevărat și întreg. 

40. De ce se face mărturisirea credinței si se rostește de către toți 
credinciosii Crezul, înaintea sfințirii Darurilor? 


— Înaintea prefacerii Sfintelor Daruri se mărturisește întîi pe scurt 
credinţa în Sfînta Treime, apoi pe larg prin rostirea Crezului. Știind că 
mărturisirea credinței comune presupune iubirea între cei ce o mărturi- 
sesc, căci numai iubirea poate face pe oameni să gîndească la fel şi să nu 
caute fiecare să-şi afirme cu mîndrie originalitatea, preotul invită comuni- 
tatea să i se alăture în iubirea unuia faţă de altul, ca să poată mărturisi 
într-un gînd credința în Sfînta Treime: « Să ne iubim unii pe alții, ca 
într-un gînd să mărturisim». Comunitatea răspunde: « Pe Tatăl, pe Fiul 
şi pe Duhul Sfînt, Treimea cea de o ființă și nedespărțită». Preotul însuşi 
declară: « Iubi Te-voi, Doamne, virtutea mea, Domnul este întărirea mea și 
scăparea mea şi izbăvitorul meu». El aduce astfel o completare: ne putem 
iubi unii pe alții, dacă Îl iubim şi pe Dumnezeu. lar pe Dumnezeu Îl iubim 
pentru că El ne dă putere spre aceasta şi pentru că este Mîntuitorul nostru. 
Mărturisim iubirea faţă de Dumnezeu și între noi, pentru că numai iubin- 
du-L și iubindu-ne mărturisim că ne vom deschide iubirii Tatălui, care 
L-a trimis pe Fiul Său să se facă Om, să Se jertfească pentru noi și să 
Se unească cu noi, ca astfel să ne unească între noi prin Sfinta Împărtă- 
şanie. Dumnezeu este iubitor şi mîntuitor al lumii, pentru că este un Dum- 
nezeu al iubirii Lui faţă de noi, arătată prin trimiterea Fiului Său la noi, 
prin jertfă, prin învierea Lui şi prin mântuirea noastră veșnică prin El, 
invită preotul şi poporul s-o mărturisească prin rostirea Crezului cu luare 
aminte la înțelesurile lui: « Uşile, ușile, cu înţelepciune să luăm aminte !» 
Adică : « Deschideţi ușile minţii, ca să înţelegeţi ceea ce veţi mărturisi ; sau 
închideţi ușile gîndirii la alte lucruri !» Mărturisirea Crezului o fac numai 
cei ce au «ieșit» din individualismul părerilor lor, care pot fi și ei una, 
fără să se confunde, ci întărindu-se prin iubire, cum sînt Una și cele trei 
Persoane ale Sfintei Treimi, fără să se confunde. Dacă în lumea de azi 


se observă o tendinţă spre un « impersonalism eshatologic», spre o deper- 


sonalizare u oamenilor, creştinismul rămîne cel mai categoric susținător 
al persoanelor în veşnică comuniune. Credincioșii sînt îndemnați să aducă 
din partea lor ceea ce va desăvirși Hristos, dîndu-li-se în Sfinta Împărtă- 
ganie, împlinindu-se scopul venirii Lui în lume, al jertfei și al unirii Lui 
cu ei prin Sfînta Împărtășanie: « Ca tofi să fie una, precum sîntem şi Noi» 
(Eu și Tu, Părinte) (loan 17, 11). Este programul lui Hristos, care trebuie 
să devină şi programul celor ce cred în El. Ei se vor desăvîrşi în Împărăţia 
cerurilor, dar trebuie să înceapă a se realiza pe pămînt, şi Liturghia dă 
cel mai important ajutor în acest efort. E i 

na 

41. Spuneţi-ne ceva despre momentul solemn al Epiclezei şi despre 
taina prefacerii Sfintelor Daruri. Asemănări și deosebiri cu 
catolicii, 


= —- Epicleza este cererea Sfîntului Duh de lu Tatăl, pentru ca pîinea 
şi vinul să se prefacă în Trupul și Sîngele Fiului Său întrupat. Ea încheie 
anamneza sau pomenirea tuturor faptelor săvirșite de Dumnezeu pentru 
oameni, inclusiv trimiterea Fiului Său în lume ca om, răstignirea Lui 
pentru noi şi momentul Cinei de Taină, cu porunca dată de EI să se facă 
aceasta întru pomenirea Lui. Orice rugăciune începe cu descrierea unor 
fapte minunate ale lui Dumnezeu, ca temei pentru cererea faptei ce Í se 
cere în acel moment. 

Catolicii nu încheie pomenirea faptelor trecute ale lui Dumnezeu cu 
cererea Sfîntului Duh pentru prefacerea darurilor în această Liturghie, 
ci socotesc că prefacerea se săvirșește prin rostirea cuvintelor: « Luaţi, 
mâncaţi . . .» cu care se încheie faptele pomenite ale lui Hristos din trecut, 
din care face parte și Cina cea de Taină, cu porunca de a se săvirși în 
continuare ceea ce s-a săvirşit la această Cină. 

Biserica Ortodoxă crede că Duhul Sfînt lucrează în orice moment 
al timpului numai dacă este chemat din nou. El nu lucrează din nou dacă 
nu I ne deschidem prin chemarea Lui. Desigur, Hristos lucrează și El în 
continuare, dar lucrează pentru Duhul Sfint, care iradiază din El. Noi 
trebuie să trăim mereu sentimentul lucrării actuale a lui Hristos prin ira- 
dierea actuală a Duhului Sfînt. la cererea ce o facem în momentul în care 
voim să lucreze asupra noastră. Nu rămînem numai la pomenirea faptelor 
trecute ale lui Hristos. Noi sîntem ființe temporale cît trăim pe pămînt 
şi de aceea adresăm lui Dumnezeu chemările noastre după necesitățile 
momentului, simțite de fiecare dată altfel. Și simțim pe Hristos că ne 
însoțește cu lucrarea Lui prin Duhul Sfînt ce iradiază din El la chemarea 
continuă a noastră. Niciodată nu trebuie să încetăm a chema pe Hristos 
împreună cu Duhul Lui. 


42. De ce Trupul şi Sîngele Domnului sînt reprezentate în mod văzut 

prin pîine şi vin? 

— Trupul şi Sîngele Domnului ni se dau prin chipurile văzute ale 
pîinii şi vinului, pentru că pîinea și vinul sînt darurile esenţiale ale noas- 
tre, reprezentîndu-ne pe noi înşine. Aerul, apa, pămîntul, animalele, sînt 
exclusiv darurile lui Dumnezeu către noi. Pîinea și vinul sînt darurile Lui, 
în care am pus și noi osteneala și inteligența noastră. Prin aceasta sînt 
darurile Lui către noi, devenite și darurile noastre către El, prin ceea ce 
am pus noi în ele. De aceea sînt și darurile noastre ca răspuns la darul 
Lui. Şi, întrucît au ca temei cosmosul întreg, sînt cosmosul întreg ca dar 

al lui Dumnezeu prefăcut de noi în hrana carc întreţine trupul nostru și 
în Euharistie, darul nostru întors lui Dumnezeu. Ele se prefac în trupul 
şi sîngele nostru. printr-o lege dată de Dumnezeu-Cuvintul; pe temeiul 
acesta Hristos le poate preface şi El deodată în chip minunat, în Trupul 
şi Sîngele Lui, extinzînd prin aceasta înriurirea Lui asupra întregului 
cosmos, care face posibilă pregătirea lor. Aceasta anticipează viitoarea 
arătare a structurii luminoase a trupului lui Hristos în tot cosmosul. 

Dar piinca fiind hrana esenţială a trupului nostru, reprezintă viața 
noastră pămîntcască. Ca atare este un chip al Cuvîntului, ca pîine dumne- 
zeiască ce susţine viaţa noastră veșnică. Hristos Însuși spune că e « pîinea 
cea vie care s-a coborit din cer, din care dacă mănincă cineva nu mai moare, 
ci va fi în veci viu» (loan 6, 50—51). Aceasta face și mai explicabil motivul 
pentru care piinca vieţii noastre pământești cste prefăcută de Hristos în 
trupul purtat de Sine ca piine a vieţii veșnice și precum pîinca hrănește 
trupul nostru pămîntesc, așa vinul hrăneşte sîngele care e numit și el 
viaţa trupului. Ca atare e şi vinul un chip al lui Hristos, vinul vieții spiri- 
tuale, mai precis al bucuriei şi elanului ei. De aceea, S-a numit şi Hristos 
ca vița roditoare a vinului spiritual, « vița adevărată» (loan 15, 1). Astfel, 
Hristos a creat sîngele trupului nostru, dar și al Trupului Său. Aceasta 
explică iarăși motivul pentru ca vinul, care hrănește sîngele trupului 
nostru — şi bucuria și elanul nostru — este prefăcut în sîngele trupului, 
în trupul asumat și însuflețit de El ca vița roditoare a vinului spiritual al 
bucuriei și elanului vieţii. Dar vinul dăruit de noi lui Hristos, pentru a-l 
preface în sîngele Său, este amestecat cu apă, arătîndu-se în aceasta că 
sîngele nostru nu ne este băutură decît cu măsură, ca să nu ne pierdem 
judecata în bucuria şi elanul nostru. Deși apa nu poartă în ea și lucrarea 
noastră, care să o facă și darul nostru, ea totuși capătă caracterul de dar 
al nostru, întrucît o folosim cu înţelepciune pentru a ţine bucuria şi elanul 
întreținut în noi de sîngele nostru în marginile judecății, prin conștiința 
dependenţei vieţii noastre de un dar ce ne vine exclusiv de la Dumnezeu, 
pe care îl reprezintă apa. Apoi voința noastră de a ne dărui lui Dumnezeu 
se arată și mai total în faptul că îi întoarcem apa, care ne este în modul 
cel mai absolut necesară. 

Biserica din Răsărit a mai ținut să amestece vinul cu apa şi pentru a 
afirma unirea celor două firi în Hristos, faţă de armeni, care nu folosesc 
decît vinul, pentru a afirma învățătura lor despre o unică fire în Hristos. 


De fapt apa, ca absolut necesară vieţii prin ca însăși, arată și mai mult În 
ea viața noastră. 


S-ar părea însă că, între ideea afirmată mai sus că apa reprezintă 
darul exclusiv al lui Dumnezeu, spre deosebire de vin carc este şi al nostru» 
şi ideea că apa reprezintă firea omenească în Hristos, este o disonanţă: 

De fapt însă nu este pentru că apa ca dar exclusiv al lui Dumnezeu repre- 
zintă mai accentuat firea noastră, care este și ea dar exclusiv al lui Dum- 
nezeu ; pe cînd vinul, purtînd și pecetea lucrării noastre, ne arată ca chi- 
puri ale Fiului lui Dumnezeu, care a luat ca subiect purtător al firii dum- 
nezeieşti firea noastră, punînd pecetea acesteia pe ea. 

Dar, diîndu-ne noi, sau viața noastră, prin pîinea şi vinul dăruite 
pentru prefacerea în Trupul şi Sîngele Domnului, ne dăruim și noi în Fiul 
Cel întrupat ca jertfă Tatălui, ca să ni se întoarcă darul dat într-o formă 
superioară, îndumnezeită, ca darul lui Hristos sau al lui Dumnezeu cel 
întrupat. Relaţia dintre noi și Dumnezeu este un continuu schimb de 
daruri la un nivel tot mai înalt; este o relaţie vie, de comunicare. În 
aceasta ne arată iubirea între El și noi şi unirea tot mai accentuată, dar 
şi persistența neconfundată a noastră ca persoane, cinstite de Dumnezeu 
cu această relație. ` 


43. Pentru ce se rosteşte de către toți — înainte de împărtăşire — 
Tatăl nostru? 


— Înainte de Sfînta Împărtășanie se rostește de către toţi credin- 
cioșii rugăciunea Tatăl nostru pentru mai multe motive. Întîi, pentru 
că prin Sfinta Împărtășanie ne vom uni în modul cel mai strîns cu Fiul 
Tatălui făcut Om și prin aceasta vom deveni și noi fiii după har ai Tată- 
lui ceresc. Așa ne va vedea Tatăl cînd vom purta în noi Trupul și Sîngele 
Fiului Său. Și această simţire de fii ai Tatălui trebuie să ne-o însușim 
purtînd în noi Trupul și Sîngelc Lui. Deci rostind rugăciunea Tatăl nostru 
manifestăm credința că vom primi cu adevărat Trupul și Sîngele Fiului 
şi prin aceasta vom deveni și noi fii ai Tatălui, dar facem şi noi efortul 
de a începe să ne simțim fii ai Lui. Făgăduim apoi să cinstim numele Lui, 
purtîndu-ne ca adevăraţi fii ai Lui. Dacă ne-am purta urit, afirmînd însă 
că sîntem fi ai Lui, am face ca numele Lui — Tată al unor astfel de fii 
— să fie luat în rîs. Aflindu-ne în preajma împărtășirii cu Trupul și Singele 
Fiului Său, știm că prin aceasta vom fi şi noi fii ai Împăratului ceresc 
împreună cu Fiul Său, și ne rugăm să ne ajute să ne vedem cu adevărat 
şi noi în această Împărăţie, să nu rămînem prin faptele noastre în afara 
ei. Iar întrucît în această Împărăţie trebuie să se facă voia Lui, care e ca 
toți să se iubească și să fie fericiţi în ea, ne rugăm să facem şi noi, și să 
facă cît mai mulţi, sau chiar toţi, voia Lui, ca să aibă toţi fericirea de a 
fi membri ai acestei Împărătii și fii ai Împăratului ei împreună cu Fiul 
Lui cel Unul Născut. Ca cei ce sîntem și vom fi prin Sfînta Împărtășanie 
şi mai mult fii ai Celui ce voiește să fie Tată al tuturor, cerem să ne ierte 
greşalele şi făgăduim să iertăm și noi pe cei cărora le este şi vrea să le 
fie tot mai mult Tată. Cum să nu iertăm pe fiii Tatălui nostru ? Sînt însă 

ispite care ne pot împiedica de la această iertare şi de la împlinirea voii 
Lui. De aceea, ne rugăm să nu îngăduie să fim supuși ispitelor, chiar dacă 
acestea ne pot fi şi un prilej de întărire a noastră. 


IV 


44, Ce părere aveți despre unii preoți care acordă fără canon şi prea 
des Sfînta Împărtășanie? Nu cumva prin această practică ne 
apropiem de cea catolică și desacralizăm cele sfinte? 


— Sfînta Împărtășanie se dă credincioșilor care n-au căzut din cre- 
dință şi au primit iertarea păcatelor grele prin Taina Spovedaniti. Unele 
dintre aceste păcate cer după mărturisire un timp mai îndelungat de 
pocăință în vederea îndreptării omului. Celor ce trăiesc în desfriu 
sau necununaţi, chiar dacă arată această stare a lor unui duhovnic, nu 
pot fi primiţi la Sfinta Împărtășanie atîta timp cît continuă să se afle 
în această stare. Credincioșii fără păcate foarte grele se pot împărtăși de 
mai multe ori pe an, dar numai după spovedanie. E o tradiţie a Bisericii 
să acorde acestor credincioși spovedania de patru ori pe an, în cele patru 
posturi mari: Postul Paştilor, al Crăciunului, al Adormirii Maicii Domnu- 
lui și al Sfinţilor Apostoli Petru şi Pavel. Cei mai rîvnitori și cu o viață 
cît mai curată se pot împărtăși și mai des, dar totdeauna după spoveda- 
nie, şi cu cel puţin patru zile de post anterior, dintre care numai două sînt 
de post deosebit (Miercuri- Vineri). O hotărtre a Sinodului din Constan- 
tinopol, la sfârșitul secolului XVIII, cînd se născuse o discuţie, dacă e bine 
să se împărtășească cineva mai des sau mai rar, a hotărît că se poate şi 
una şi alta. dar totdeauna după spovedanie. 

Gîndindu-ne la tradiţia din timpurile de la început ale Bisericii şi la 
îndemnul dat prin preot la fiecare Liturghie: « Cu frică de Dumnezeu, cu 
credinţă şi cu dragoste să vă apropiaţi !», se pare că s-ar cuveni ca să nu 
rămînă nici o Sfîntă Liturghie la care să nu se împărtășească cîţiva cre- 
dincioşi dintre cei cu o viață curată. Dar credem că nu e bine să se împăr- 
tășească toți credincioşii sau foarte mulți la fiecare Sfîntă Liturghie, fără 
- spovedanie și fără post, chiar dacă ei se socotesc lipsiţi de păcate grele. 

Aceasta poate duce la un automatism lipsit de simţire al primirii Sfintei 
Împărtăşanii. Trebuie să trăim cu cutremur acest moment, atît din pri- 
cina obişnuinţei noastre cu tot felul de ginduri, de critici ale altora, de 
supărări cu alţii, cît şi din conștiința că ne împărtăşim cu Trupul prea 
curat al Domnului cerului și al pămîntului și cu prea scump Singele Lui. 

_ Pentru poporul nostru, mai ales pentru cel de la sate, Sfînta Împăr- 
tașame este o mare sărbătoare, care ridică această zi peste toate cele- 
lalte de peste an. Toţi oamenii se pregătesc cu multe rugăciuni, 8€ 

îmbracă cu haine nefolosite alte dăți, se iartă toţi unii pe alții, se feresc 
în acea zi cît mai mult de la grijile obișnuite ale vieţii. 


45. Ce fapte bune ar trebui să facă credincioșii înainte de Sfînta 
Împărtășanie? Dar după aceea? 

— Credincioșii trebuie să se împace cu cei cu care sînt supăraţi înainte 
de primirea Sfintei Împărtăşanii; să ceară iertare celor pe care i-au supărat 
și să ierte pe cei ce le-au pricinuit supărări, dacă sînt apropiaţi aceia ‘sau 
accesibili telefonic, prin comunicare personală ; iar dacă nu, stergînd din 
sufletul lor orice urmă de mâîhnire, şi odată cu aceasta rugîndu-se pentru ei. 
Aceasta înseamnă să ṣe împărtășească cu cuget « curat». Dacă sînt oameni 
lipsiţi în jurul lor, e bine, dacă pot, să-i ajute; dacă sînt bolnavi, bătrîni, 
fără nimeni lîngă ei, să-i cerceteze. Să împlinească sfaturile ce le sînt date 
de duhovnic. 


46. Spuneţi-ne ceva despre bucuria duhovnicească pe care o primesc 
credincioşii după Sfinta Împărtășanie. Nu este o arvună a bucu- 
riei cereşti ? | Ş 
— Credincioșii trăiesc după Sfînta Împărtășanie liniştea de a fi icr- 
taţi de Dumnezeu, bucuria de a simţi pe Hristos în ei, de a nu mai fi 
închiși într-o viață pur pămiîntească. Au bucuria de a se simţi impăcaţi 
cu toţi oamenii, de a-i înţelege şi iubi pe toţi. Ea este de fapt o arvună 
a bucuriei cereşti, cînd fiecare va fi ca un frate al tuturor și ca un fu 
iubit al Tatălui ceresc şi frate iubit al lui Hristos. 


47. Care sînt cele mai importante efecte, daruri, pe care ni le aduce 
Sfînta Liturghie? 

— Învățătura Bisericii afirmă că Sfînta Împărtășanie ni se dă spre 
iertarea păcatelor şi spre viața de veci, adică spre viața de 'veci întru 
fericire. Căci Trupul şi Singele preacurat ale lui Hristos şterg din fiinţa 
noastră păcatele din știință şi din neştiință pe care n-am reușit să'le măr- 
turisim, iar veşnicia trupului înviat al Domnului, scăpat de coruptibilitate, 
pune și în sufletul nostru puterea refacerii trupului nostru întru nestrică- 
ciune şi fericire la învierea cea de obște. Iertarea și ştergerea în profun- 
zime a tuturor păcatelor noastre ne vine din starea de fii ai Tatălui ceresc 
pe care o primim din întipărirea în noi a trupului Fiului Său Unul Născut, 
și tot această stare ne asigură și viaţa de veci întru deplina fericire a fiin- 
ței noastre întregi. Iertarea păcatelor întru profunzime echivalează cu 
o « întărire » a noastră, care am suferit o slăbire prin păcate, şi cu o« tămă- 
duire» a bolilor mai mult sau mai puţin vădite ale enfletului şi ale trupu- 


lui ce ne-au venit în forma și de pe urma păcatelor. Această tămăduire 
şi întărire (afirmată de rugăciunile dinainte și de după împărtășire) a 
trupului și mai ales a sufletului va da și ea putere sufletului să-și refacă 


trupul la învierea cea de obște, ca și puterea de durată veșnică și fericită 
a persoanei noastre. 

Dar Sfînta Împărtășanie, aducînd aceste efecte în om, îi dă calitatea 
de moştenitor al Împărăției cerurilor, odată ce e unit cu Hristos, Care 
a devenit şi ca om Fiul Împăratului acestei Împărăţii, adică al Tatălui. 
Calitatea de fiu al Tatălui, al Împăratului veșnic, de moştenitor al Împă- 
răției, împreună cu Fiul Unul Născut, îi dă omului și îndrăznirea către 
Tatăl în toate cererile ce le face. El își despovărează conștiința de păcate, 
de frica de rob, păstrind doar sfiala de fiu. Nu se mai simte osîndit, supus | 
judecății. De aceea, cere Tatălui încă înainte de împărtășire să-l învredni- 
cească să-i spună cu îndrăznire « Tată». Iar toate aceste simţiri și calități 
le primește credinciosul, pentru că a primit şi Duhul de Fin de care e 
plin trupul lui Hristos (Rugăciunea preotului înainte de Tatăl nostru). 


48. Sufletele celor care au murit nespovediţi de păcate pot fi salvate 
din osîndă prin pomenirea lor la Sfînta Liturghie? 


— Starea sufletelor celor ce au murit nespovediţi va fi ușurată prin 
pomenirea lor la Sfinta Liturghie, dacă n-au rămas nespovediţi din pricina 
necredinţei lor învîrtoșate, ci au murit nespovediţi dintr-o credință neîn- 
destulătoare, sau din împrejurări independente de voia lor. Dar întrucît 
noi nu ştim dacă cei pe care îi socotim că au rămas nespovediți din necre- 
dinţă nu s-au căit de ea în clipele în care n-au mai putut să-și comunice 
gîndul, îi putem pomeni și pe ei, afară de cazul cînd au prigonit Bise- 
rica și au luptat pe față împotriva credinţei în Dumnezeu. 


49. Cei ce nu se împărtăsese au folos din Sfinta Liturghie? 


— Dacă cei decedați și cei absenţi de la Sfinta Liturghie prin pome- 
nirea lor, au un folos de ea, cu atît mai mult cei ce participă la Sfînta Litur- 
ghie, chiar dacă nu se împărtășesc de Trupul și Sîngele Domnului. Căci 
Domnu) Se aduce sau Se prezintă în momentul prefacerii ca jertfă pentru 
toţi cei pomeniţi. Atenţia, «mila și harul» Tatălui, sînt atrase de jertfa Fiului 
Său spre taţi cei care sînt pomeniţi lîngă ea. În Liturghia Sfatului Vasile 
se cere de la Dumnezeu, printr-o lungă rugăciune după prefacere, să pome- 
nească pe cei care au adus şi pentru care s-au adus darurile prefăcute în 
jertfa Fiului Său, pe cei ce fac bine bisericilor, săracilor: « Răsplăteşte-le 
lor cu bogatele și cereștile Tale daruri; dăruieşte-le lor cele veșnice în locul 
celor vremelnice; cele nestricăcioase în locul celor stricăcioase. Pomeneşte» 
Doamne, poporul ce stă înainte şi pe cei ce pentru binecuvântare pricini nU 

s-au întîmplat aici şi-i miluiește pe dînșii și pe noi după mulțimea milei 
Tale». Se cer pentru ei și bunuri pămîntești, dar tot în vederea mîntuirii. 
Ba se fac rugăciuni și pentru cei rătăciţi, ca să revină în sînul Sfintei Bise- - 
rici. « Cămările lor le umple cu tot binele; căsniciile lor în pace şi întru unire 
le păzeşte, pe prunci îi crește, tinerețile le călăuzește, bătrinețile le întăreşte, 
pe cei slabi de suflet îi imbărbătează . . . .„ pe cei rătăciti îi întoarce și fi unește 
cu Sfinta Ta sobornnicească și apostolească Biserică . . ., pe cei robiti îi izbă- 
vește, pe cei bolnavi îi tămăduiește .... Adu- i aminte, Doamne, de cei ce ne 
iubesc și de cei ce ne urăsc pe noi..., şi pe cei ce nu i-am pomenit din ne- 
știință sau uitare, sau pentru mulțimea numelor, Tu Însuţi îi pomenește, 
Doamne . . ., Cela ce ştii pe fiecare şi cererea lui și casa lui şi trebuinţa lui». 


50. Care sînt foloasele participării regulate la Sfînta Liturghie? De 
ce daruri se lipsesc cei ce nu vin regulat la Sfinta Liturghie? 


— Credincioşii pomeniţi la Sfînta Liturghie de către alții pot avea 
parte, într-o măsură mai mică, de darurile amintite cînd această pome- 
nire nu e cerută de ei. Căci Dumnezeu văzîndu-i lîngă Fiul Său ce Se aduce 
jertfă — exceptînd pe cei adormiţi, care nu pot cere această pomenire — 
pe cei ce cer ei înșiși această pomenire preotului în mod direct, sau prin 
alţii, le face parte în mai marc măsură de darurile amintite. Dar și mai . 


mult se împărtășesc de aceste daruri credincioşii ce participă nelipsit la 
Sfînta Liturghie. Căci arătînd mai mare interes de a fi lîngă Hristos care 
Se aduce jertfă pentru ei, adică mai mare deschidere și sensibilitate pentru 
ea, şi Hristos poate lucra în mod mai impresionant asupra lor. Cuvîntul 
Evangheliei auzit regulat la Sfinta Liturghie, lauda lui Hristos cîntată 
împreună cu alții, rugăciunea unora pentru alții contribuie mult la deschi- 
derea pentru Hristos, la simţirea lucrării Lui cu ei. Ei se obișnuiesc a nu 
se mai simţi bine fără să audă de Hristos, fără să se îndemne unii pe alţii 
la lauda lui Hristos, la rugăciunea unora pentru alţii. Și în unitatea lor 
crescută din dragostea comună faţă de Hristos simt mai mult lucrarea lui 
Hristos. Acolo unde este dragostea curată între oameni, încălzită de cre- 
dința comună în Hristos, se simte mai puternic lucrarea lui Hristos. 

Cei ce nu participă regulat la Sfînta Liturghie sînt lipsiţi de un mijloc 
important de întărire şi luminare a credinţei, de încălzirea dragostei față 
de alții şi față de Hristos. Ei se usucă sufletește prin singularizarea lor, 
prin lipsa de comuniune în ceea ce are mai adînc şi mai esenţial ființa 
omenească, se superficializează, se răcesc. 

Preotul poate avea un rol mare în convingerea acestor oameni să 
vină la Sfînta Liturghie mai des, vizitîndu-i, vorbindu-le despre folosul 
sufletesc ce-l vor avea venind la Sfînta Liturghie, dîndu-le un rol activ 
în ceea ce se săvirșeşte în Biserică. 

51. Care este împreună lucrarea Persoanelor Sfintei Treimi în timpul 
Sfintei Liturghii? i 

— Hristos ni S-a făcut apropiat nouă ca Om și ca Cel cu Care trebuie 
să nc unim și să ne facem asemenea. Și așa ne este în Sfînta Liturghie în 
mod activ prin învățătură, jertfă, rugăciune către Tatăl și prin învierea Sa, 
ca putere pentru învierea noastră. În felul acesta ne ajută şi să ne facem 
asemenea Lui, înaintînd spre desăvirșire, însușindu-ne duhul Lui dc jertfă, 
pregătindu-ne spre învierea în viața de veci prin Duhul Lui cel Sfînt. 
Prin Duhul Lui cel Sfînt ne întărește voința de a crește spre starea Lui, 
de a ne deschide unirii cu El, puterii Lui. Hristos nu lucrează asupra 
noastră fără Duhul Sfînt. Lucrarea lui Hristos se află în lucrarea Duhului, 
Care este însă și El persoană deosebită, căci deosebirea persoanelor Sfintei 
Treimi face din unitatea lucrării lor o manifestare a iubirii. Și iubirea 
între Fiul şi Duhul face ca lucrarea comună a lor să fie şi o iubire a lor 
faţă de noi. De aceea, Hristos nu lucrează singur. 

Dar Duhul, a cărui lucrare este una cu lucrarea lui Hristos, este Cel 
ce neavind trup distinct de al nostru se poate sălășlui ca Subiect în însuşi 
subiectul nostru, suflind din însuși subiectul nostru împreună cu noi și 
făcîndu-ne să ne deschidem împreună cu El lui Hristos, ca Celui ce 
lucrează asupra noastră, ca Celui ce este modelul nostru, la care gîndim ca 
la o persoană model. Aceasta ne face ca să ne distingem greu de Duhul 
cînd lucrează El în noi. Face ca dialogul Duhului cu Fiul să fie unit cu 
dialogul nostru cu Fiul, sau să simțim că nu noi singuri ne adresăm Tată- 
lui ca fii. ci împreună cu Duhul. Avem aici o bi-dimensionalitate a simțirii: 
simt că eu mă rog, dar totodată simt că Duhul se roagă în mine Tatălui; 
mă simt unit cu Hristos și vreau să mă unesc tot mai mult, dar totodată 
Duhul face aceasta; simt că sînt ale mele simţirile şi faptele iubirii faţă 
de Hristos şi de semeni, dar totodată simt că sînt ale Duhului. Însuși 
Mîntuitorul a spus: « Iar cînd vă vor da pe voi în mina dregătorilor, nu vă 
îngrijiţi cum sau ce veţi vorbi . . . fiindcă nu voi sînteți care vorbiți, ci Duhul 
Tatălui este care grăieşte în voi» (Matei 10, 19—20). Iar Sfîntul Apostol 
Pavel zice: « Duhul însuși mărturisește impreună cu duhul nostru că sîntem 
fi ai lui Dumnezeu» (Rom. 8, 16). Sau: « De asemenea și Duhul vine în 
ajutor slăbiciunii noastre. Căci nu știm să ne rugăm cum trebuie, ci Însuși 
Duhul se roagă pentru noi cu suspine negrăite » (Rom. 8, 26). Sau: « Și pentru 
că sinteți fii, a trimis Dumnezeu pe Duhul Fiului în inimile noastre, care 
strigă: Avva, Părinte !» (Gal, 4, 6). Avem aici toată Treimea unită cu noi: 
pe Tatăl unit cu noi ca și cu niște fii, pentru că ne-am unit cu Fiul Său, 
şi pe Duhul Fiului, strigînd: « Tată» în inimile noastre, deci cu inimile U 
noastre unite În strigarea aceasta, Duhul este care strigă în inimile noastre 

« Tată», dar inimile noastre nu ascultă pasive față de această strigare, 
ci ele însele strigă cu Duhul sau în Duhul. Nu strigă nici Duhul fără ini- 
mile noastre, nici inimile noastre fără Duhul. Iar aceasta pentru că noi 
înşine ne simţim fii ui Tatălui, simțindu-ne uniţi cu Fiul. 

Nu asistăm la grăirea Duhului ca unii ce nu sîntem angajați în această 
strigare ci, rugîndu-se și grăind Duhul, vorbim împreună cu El și noi 
înşine. Dar chiar simţirea Duhului ca rugător și vorbitor pentru noi e 
produsă în noi de Duhul. Sau cînd ne rugăm și vorbim noi înșine, cu 
conștiința că Duhul ne ajută, simțim că în rugăciunea și vorbirea noastră 
este puterea Duhului. 7 

Dar în trăirea unirii noastre cu Fiul ne simțim fi ai Tatălui. Sau 
Duhul Fiului ne face să ne simțim fi ai Tatălui. Duhul ne produce sim- 
ţirea că sîntem în dialog cu Hristos, ca Frate al nostru, și cu Tatăl Lui, 
ca Tată al nostru. Cu cît sîntem mai uniţi cu Fiul, cu atît simţim mai 
mult calitatea de fii ai Tatălui. Hristos nu vine în noi lipsit de simţirea Lui 
de Fiu al Tatălui și fără să ne dea și nouă această simțire. În acest sens 
Hristos vine în noi împreună cu Tatăl, dar neconfundat cu Tatăl și 
neconfundînd relaţia noastră cu El ca Fiu al Tatălui, sau ca Frate al nos- 
tru, cu relaţia noastră cu Tatăl ca fii ai Tatălui Său. De aceea, numai prin 
Hristos trăim relaţia cu Tatăl, nu în afară de El și nu prin Tatăl fără relația 
cu Fiul. Căci nu ne facem fii ai Tatălui în mod direct, fără să ne unim 
mai întîi cu Fiul Lui. Numai iubindu-L întîi pe Fiul, putem iubi și pe Tatăl, 
nu invers. În acest sens spune Hristos: « Dacă Mă iubeşte cineva, va păzi 
cuvîntul Meu şi Tatăl Meu îl va iubi și vom veni la el și ne vom face locaș 
în el» (loan 14, 23). Iubind pe Fiul ca pe un Frate, putem iubi şi pe 
Tatăl Lui ca pe Tatăl nostru; odată ce Fiul S-a făcut om, a dat iubirii 
Sale de Fiu dumnezeiesc faţă de Tatăl şi caracterul unei iubiri omenești, 


V 


52. Se poate vorbi de o Liturghie cosmică a tuturor creaturilor lui 
Dumnezeu? Universul, în armonia lui divină, nu sävîrseste oare 
şi el o Liturghie cosmică întru Jauda Creatorului? 


— Sfîntul Maxim Mărturisitorul a văzut în cosmos o biserică în care 
locuiește şi prin care se străvede Dumnezeu (Mystagogia, P.G. 91, 657— 
717; cap. II—IV, col. 669—672). $i precum locașul bisericesc ține într-o 
unitate pe credincioșii mireni aflați în naos şi pe preoții aflați în altar, și 
toți împreună înaintează spre Dumnezeu, și prin aceasta spre o tot mai 
accentuată unire și între ei, tot așa şi creaţiunea cosmică ţine într-o uni- 


M 


tate mulțimea lucrurilor, a ființelor văzute și nevăzute care înaintează tot l 
mai mult spre Dumnezeu şi prin aceasta și între ele. Sfîntul Maxim înţelege, 

se pare, prin cosmosul ca locaș al lui Dumnezeu în mod deosebit omenirea, 
şi lumea neînsufleţită ține de acest locaș numai întrucît omenirea nu poate 
exista şi lucra fără ea. Preoţii nevăzuţi socotiți ca stînd în altarul loca- 
şului cosmic al lui Dumnezeu sînt îngerii care stau în planul nevăzut ca 
într-un altar. 

Teologul ortodox Al. Schmemann vede ca locaș cosmic al lui Dum- 
nezeu universul fizic, iar pe om îl vede ca preot al lui. El spune: « Omul a 
fost creat ca preot al lumii, pe care o oferă ca jertfă a iubirii și a laudei lui 
Dumnezeu și cheamă prin această veșnică euharistie iubirea lui Dumnezeu 
asupra lumii . . . Hristos este singurul preot adevărat pentru că este unicul 
bărbat desăvirşit... În Hristos Cel adevărat este esența preoţiei ca iubire. 
Şi de aceea, preoţia este esenţa vieţii. Căci în El a fost omorită moartea și s-a 
ivit viața» (Aus der Freude leben, p. 113). 

Ceea ce spune Schmemann în continuare despre Hristos ca bărbat 
şi despre lume ca femeie, arată că și el întelege de fapt prin cosmos, ca 
biserică, omenirea. Dar în aceasta arată că nu duce pînă la capăt ideea 
omului ca preot în cosmosul ca locaș al lui Dumnezeu. Însă în înţelegerea 
omenirii ca femeie adusă ca jertfă e ceva din ideea poeziei populare româ- 
nești despre Manole (Emanuel), care-și jertfește femeia. În poezia româ- 
nească se vorbeşte nu numai de jertfa femeii adusă de bărbat, ci şi de 
jertfa proprie a bărbatului. Și în ea se face o deosebire între jertfa celor 
doi și biserică. Femeia e zidită ca jertfă în biserică, iar bărbatul devine 
prin jertfă izvor de apă dătătoare de putere. 

Dar nici la Schmemann, nici în poezia românească, nu se vede cos- 
mosul fizic propriu-zis ca biserică. 

De fapt însă și cosmosul propriu-zis este un locaș al lui Dumnezeu. 
al cărui preot este omul. Cosmosul îl arată pe Dumnezeu în armonia 
raţiunilor sale și prin ele laudă și el pe Dumnezeu. Dar lauda adusă de 
cosmos lui Dumnezeu n-ar fi deplină dacă n-ar fi preluată şi perfecționată 
în mod conștient de om, adică de omenire. Astfel, cosmosul constituie, îm- 
preună cu omul, un locaș al lui Dumnezeu, dar omul este, în acelaşi timp, 
şi preot în acest locaș. Cosmosul este un locaș care laudă și el pe Dumnezeu, 
dar lauda lui nu este deplină fără om. Și omul este un preot în acest locaş, 
dar nu poată lăuda pe Dumnezeu cu adevărat fără acest locaș. Dar numai 

cînd Fiul lui Dumnezeu se face om, poate scăpa acest locaș cosmic, din 
care face parte şi omul, de moarte fără să-și piardă şi caracterul de preot. 
Omul este preotul imperfect, care pe de o parte laudă pe Dumnezeu prin 
cosmos, iar pe de alta, aduce în cosmos şi în sine moartea. Numai omul 
desăvirșit, realizat în Hristos, scapă omenirea de moarte, întrucît se 


dăruieşte pe Sine prin moarte lui Dumnezeu şi acceptă ca lumea însăși 

| să moară pentru şi în El. Este ceea ce se cere și omului să facă. Sfîntul 
| Apostol Pavel zice: « Iar mie să nu-mi fie a mă lăuda decit în Crucea Dom- 
nului nostru lisus Hristos, prin care lumea este răstignită pentru mine şi 
eu pentru lume» (Gal. 6, 14). Omul răstignit pentru lume scapă de moarte, 
cum scapă și lumea, care este răstignită pentru și în om. Lumea răstignită 
pentru şi în om nu se pierde, ci se transfigurează. Căci ea este dăruită prin 
această moarte lui Dumnezeu. Noi vedem prin lume pe Dumnezeu, dar 
e pericol şi să nu-L vedem, când ne alipim de ea Trebuie să ne dezlipim 
de ea prin cruce, ca să vedem prin ea pe Dumnezeu. Sau trebuie să o facem 
să moară pentru sau în noi în forma ei ispititoare, ca să se transfigureze 
pentru şi prin noi, ca să se curețe, ca să se facă transparentă pentru Dum- 
nezeu. Lumea trebuie restabilită, înduhovnicită pentru și în noi în forma 
în care a fost creată de Dumnezeu, ca să redevină locașul curat al lui 
Dumnezeu. Aşa cum locașul bisericesc numai sfințit devine locaș al lui 
Dumnezeu, așa și lucrurile lumii numai sfințite prin depărtarea de chipul 
ispitelor sau prin curățirea lor de ceea ce ne poate ispiti devin un astfel 
de locaş. 

Dar cosmosul nu se sfințește fără sfințirea omului. lar aceasta în- 
seamnă trezirea lui la responsabilitate. Omul poate strîmba cosmosul 
sau izola de Dumnezeu prin închipuirea lui, făcînd din el un izvor al tutu- 
ror ispitelor și al exploziilor nucleare. lar un cosmos astfel văzut şi alterat 
nu mai poate arăta în el în chip luminat pe Dumnezeu şi nu mai este 
slujit prin el Dumnezeu. Omul îsi menţine slujirea de preot al universului, 
cînd îl pune pe acesta în slujba lui Dumnezeu și a binelui, așa cum a voit 
Dumnezeu cînd l-a creat. Omul este preot pentru univers cînd își păs- 
trează responsabilitatea lui pentru univers în fața lui Dumnezeu, cînd 
rămîne fidel « hirotoniei » ce o are de la Dumnezeu pentru a închina lumea 
lui Dumnezeu, pentru a-L vedea și face tot mai mult din univers un locaş 
al lui Dumnezeu. 

Fără îndoială, obiectiv, universul rămîne prin minunata şi funda- 
mentala lui raționalitate unitară o mărturie a înțelepciunii şi puterii 
lui Dumnezeu. Căci raționalitatea lui menită să slujească omului şi 
să dea mărturie despre Dumnezeu nu poate fi distrusă total de om, așa 
cum nu poate fi distrus total de păcat nici chipul lui Dumnezeu în om. 
Astfel, universul, ca și omul în starea lui de acum, poate fi pe de o parte 
motiv de laudă a lui Dumnezeu, pe de alta, prilej de constatare a atrîmbării 
produse în amîndouă de păcatul omenesc. Pe de o parte în fața universu- 
lui și a omului se poate spune cu psalmistul« Mari și minunate sînt lucru- 
rile Tale, Doamne !», pe de alta, omul vechi trebuie să voiască să moară l 
ca să se înnoiască, iar lumea trebuie să fie răstignită pentru om şi odată A 
cu el, ca să se sfințească împreună cu omul prin cruce şi prin Duhul Sfînt, A 

şi prin aceasta să se întărească nădejdea în eliberarea ei viitoare de deșer- 
tăciune împreună cu omul. « Pentru că nădejdea cea dornică a făpturii 
aşteaptă descoperirea fiilor lui Dumnezeu. Căci deșertăciunii s-a supus făp- 
tura, nu de voia ei, ci din cauza celui ce a supus-o, cu nădejdea că și făptura 
însăși se va elibera din robia stricăciunii, ca să se bucure de libertatea mărini 
fiilor lui Dumnezeu. Căci știm că toată făptura împreună suspină și împreună 
are dureri pînă acum» (Rom. 8, 19—22). 

Astfel, se poate spune că universul e locașul deplin al lui Dumnezeu 
prin nădejde, sau poartă în el potenţial calitatea de locaș deplin al lui 
Dumnezeu, cum se poate spune și de om. Însă această nădejde e în lucrare 
în oamenii credincioşi, ca subiecte ale ei. Și înaintarea lor spre deplina unire 
nădăjduită cu Hristos are loc în locașul bisericesc în care Hristos e prezent 
cu Trupul și Sîngele Lui sub chipul pîinii şi al vinului. Credincioşii își văd 
întemeiată această înţelegere a universului atît în credinţa lor, cît și în 
minunata şi armonioasa raționalitate a universului pe care știința o pune 
și mai mult în relief. 

Cei ce cred în Hristos pot descoperi și spori în relaţia lor cu lumea 
această transparenţă a ei, deci pot săvîrși Liturghia în cosmos, sau sluji 
prin ea lui Dumnezeu ca în locașul lui Dumnezeu, nu numai lăudînd prin 
gînduri şi cuvinte pe Dumnezeu, ci și, sau mai ales, lucrând. Și prin aceasta 
se pregătesc unii şi alții cu ajutorul lui Hristos în lume, pentru Împărăţia 
lui Dumnezeu din viaţa viitoare. Dacă esenţa Liturghiei constă în dăruirea 
noastră şi a lucrurilor ce le avem ca jertfe lui Dumnezeu, din puterea jertfei 
lui Hristos, ca să se adauge la jertfa Lui Tatălui spre mîntuirea noastră, 
noi o putem face aceasta pe scară largă și în mod concret în viaţa de toate 
zilele din lume. Hristos Însuși cînd ne-a spus că dînd hrană celor flămiînzi, 
ajutind pe săraci, vizitînd pe bolnavi, mîngîind pe prigoniţi, Lui îi facem 
acestea (Matei 25, 34—40), ne-a arătat cum putem să dăruim ale noastre, 
sau să I le jertfim din puterea jertfei Lui. 

Cînd răbdăm dușmăniile altora fără să răspundem la fel, de aseme- 


pe care a voit Domnul să le înfăptuiască între noi prin jertfa Lui. 
Precum sîntem invitaţi în timpul Liturghiei din locașul bisericesc 
« Cu pace Domnului să ne rugăm», şi răspundem cu rugăciunea noastră, 
așa sîntem datori să ne invităm unii pe alţii în viața de toate zilele: « Cu 
pace să ne răbdăm unii pe alţii în Domnul», sau « Cu pace să conlucrăm 
unii cu alții, sau unii pentru alții în Domnul», şi să răspundem pozitiv la 
ea. E gi aceasta o jertfă pe care o aducem. Dar aducînd-o pentru Domnul, 
arătăm că nu răbdăm sau conlucrăm din lașitate, ci mărturisim cu bărbă- 
ţie pe Domnul. Așa întărim în lume pacea lui Hristos si buna înţelegere 
în El, apărîndu-le de războiul şi dușmănia dorite de cel rău. Prin aceasta 


nea, jertfim egoismul nostru pentru pacea, iubirea şi unitatea dintre noi, : 

facem şi din univers un locaș al lui Dumnezeu, sau îl folosim şi dezvoltăm 
ca astfel de locaş, precum ni s-a dat. Mai ales facem aceasta cînd nu mai 
folosim universul, care ni s-a dat ca o unitate tuturor spre a susține uni- 
tatea dintre noi, ca pricină de dezbinare, prin lăcomia. individualistă. 
Cînd facem din ajutorarea reciprocă și comunicarea între noi a lucru- 
rilor prilej de iubire şi unitate între toți, atunci lăudăm cu adevărat pe 
Dumnezeu prin univers. 

Dacă jertfa trupului lui Hristos este anticipată de jertfa de piine 
şi de vin adusă de noi, ca reprezentind viața noastră — pentru că Hristos, 
aducîndu-Se jertfă Tatălui să ne aducă și pe noi sau cele ce ne sînt necesare 
spre existența noastră pământească — în această jertfă a noastră, de piine 
şi vin, e rezumat cosmosul întreg care ne este necesar existenței noastre. 
Dar intenţia de a oferi ca dar sau ca jertfă universul întreg lui Hristos, 
pentru ca să-l umple de jertfa trupuhi Său și să-l aducă astfel transfi- 
gurat Tatălui, o realizăm în măsura în care nu mai reținem și împărțim 
lucrurile în mod egoist între noi, ci ni le facem daruri unii altora, ca avîn- 
du-le toţi în comun de la Dumnezeu, fără ca aceasta să înscmne o con- 
fundare în masă a originalității fiecărci persoane și deci o anulare a liber- 
tății lor. 


53. Vorbiţi-ne mai pe larg despre lucrarea liturgică individuală 
şi cosmică. Care este jertfa și care este jertfitorul? 


>- Omul ca persoană este și el o biserică sau un locaș al lui Dumne- 
zeu. Căci zice Sfintul Apostol Pavel: « Nu știți oare că voi sinteți templu 
al lui Dumnezeu şi că Duhul lui Dumnezeu locuieşte în voi ?» (I Cor. 3, 16). 
Și nu numai împreună credincioșii sînt biserică a lui Dumnezeu, ci şi 
fiecare în parte. Și nu numai sufletul fiecăruia este un templu, ci şi trupul, 
căci Hristos a murit cu trupul, sâințindu-l și înviindu-l. Și această înnoire 
şi arvună a învierii ne-o comunică și nouă. Prin aceasta nu mai sîntem 
închişi în noi înșine, ci deschişi lui Dumnezeu și voinței Lui. « Sau nu 
ştiţi că trupul vostru este templu al Duhului Sfînt, care este în voi, pe care-L 
aveți de la Domnul, și că voi nu sînteți ai voştri ? Căci aţi fost cumpăraţi 
cu pret. Slăviți dar pe Dumnezeu în trupul vostru și în duhul vostru, care 
sînt ale lui Dumnezeu» (I Cor. 6, 19—20). Fiind templu al lui Dumnezeu, 
omul nu este stăpîn cu totul peste sine, ci este slujitor al lui Dumnezeu, 
deși se cere să-şi facă slujirea și cu libertatea lui. Omul nu este o existenţă 
care nu mai are deasupra sa nimic, ci este atirnător de Dumnezeu cel 
transcendent, sau e legat de El. Prin aceasta este preot al lui Dumnezeu 
pentru sine. Dar tocmai pentru că nu e de sine, ci al lui Dumnezeu cel 
nemuritor, omul a scăpat de moarte; sau chiar murind, cì continuă să 
trăiască, pentru că este al lui Dumnezeu cel viu, sau al lui Hristos care 

a biruit moartea: « Căci nimeni dintre noi nu trăieşte sie-și şi nimeni nu 
moare sie-şi. Deci şi de trăim şi de murim, ai Domnului sîntem» (Rom. 
14, 8). Aceasta pentru că « sîntem biserică a lui Dumnezeu celui viu, precum 
Dumnezeu a zis: Voi locui în ei și voi umbla și voi fi Dumnezeul lor şi ei vor 
fi poporul Meu» (IL Cor., 6, 16). 
Fiind preot al lui Dumnezeu pentru sine, omul are datoria să se roage 
pentru sine lui Dumnezeu și să se aducă jertfă pe sine. Dar fiind şi locaş 
al lui Dnmnezen căruia se roagă şi se aduce jertfă, murind sie-şi pentru 
Dumnezeu ca să primească viața înnoită de la El, Dumnezeu nu e departe 
de el, ci este chiar în el, deși nu se identifică cu el. Aceasta e Liturghia 
interioară a omului, ca relaţie vie a lui cu Dumnezeu cel dinlăuntrul lui: 
şi ca urcuş continuu al omului spre Dumnezeu, prin rugăciune şi iubire 
care vine în întîmpinarea silinţelor lui în acest urcuș. 

Faptul acesta l-a descris cu deosebită limpezime Sfîntul Marcu Ascetul. 
El a văzut în această liturghie interioară a noastră, susținută de Liturghia 
neîncetată a lui Hristos, cum este susținută şi Liturghia comunității din 
locașul bisericesc. Hristos este și în liturghia noastră interioară Axhiereul 
principal care dă și comunității și credinciosului singular să săvîrșească 
liturghia lor. Liturghia credinciosului singular mai ia putere și din Litur- 
ghia din locașul bisericesc, unde lucrarea arhierească a lui Hristos este 
confirmată de trăirea și mărturia întregii comunități și unde Hristos Se 
aduce jertfă sub chipurile văzute de toţi ale pîinii și vinului, de care ne-a 
asigurat El Însuşi la Cina cea de Taină că vor fi chipuri ale Trupului și 
Sîngelui Lui, ori de cîte ori urmașii Apostolilor vor chema pe (Duhul 
Sfint să prefacă piinea și vinul văzute, în planul nevăzut, în Trupul şi 
Sîngele Lui, spre folosul unei comunităţi de credincioși. 
În liturghia interioară credinciosul singular aduce ca jertfă nu pîinea 
și vinul spre prefacerea în Trupul și Sîngele lui Hristos, ci toate gîndurile 
sale Arhiereului Hristos care Se află pe altarul inimii sale, pentru a le 
adăuga la jertfa Trupului Său prezentată neîncetat Tatălui (Marcu Ascetul, 
Răspuns celor ce se îndoiesc despre dumnezeiescul Botez, P. G., 65, col. 99). 
« În Hristos deci dobindim putinţa de a veni în faţa lui Dumnezeu, căci El 
ne face de acum vrednici să fim primiți de Dumnezeu ca unii ce sîntem sfințiți» 
(Sf. Chiril din Alexandria, Închinare în Duh și adevăr, cartea XVII, P.G. 
68). Sau: « Căci jertfa noastră este primită și place lui Dumnezeu, pentru 
patima mintuitoare a lui Hristos. Şi eu cred că aceasta este ceea ce a spus 
Domnul Însuși: « Fără de Mine nu puteți face nimic» (loan 15, 5). Deci 
în buna noastră mireasmă (buna mireasmă a jertfei noastre prin care depăşim 
egoismul nostru, n.n.) este amestecată buna mireasmă a jertfei lui Hristos, 

ridicîndu-se împreună cu ea la Tatăl. Căci noi nu sîntem primiti altfel decit 
prin Hristos» (Ibidem). 

Hristos Se află deci ca Axhiercu și în interiorul nostru, primind jert- 
fele noastre de rugăciuni, de lacrimi și de gînduri, ca să le înalțe împreună 
cu jertfa Sa Tatălui, cum se află în locașul bisericesc, unde Hristos pri- 
mește darurile şi rugăciunile ca să le ofere Tatălui împreună cu Trupui 
şi Sîngele Lui prezente sub chipul văzut al pîinii și vinului. 

Prin aceasta Sfîntul Marcu Ascetul vede preoţia noastră, a fiecăruia 
lucrînd în biserica ființei noastre, legată de lucrarea noastră în lume, sfin- 
ţind, prin gîndurile aduse de la prima lor apariţie lui Hristos, nu numai 
fiinţa noastră, ci și lumea care ne prilejuieşte aceste gînduri şi cu care, 
după ce le-am sfinţit prin dăruirea lor lui Hristos, lucrăm apoi în lume, 
Sfîntul Marcu ne recomandă să aducem lui Hristos pe altarul inimii nu 
lucrurile din afară, căci aceasta nu o putem face în această liturghie inte- 
„rioară, ci gîndurile iscate de minte prin care pornim la faptele noastre 
îndreptate spre lucrurile şi persoanele din afară. 

lată cuvintele Sfîntului Marcu Ascetul: « Templul (personal) este 
sfinta casă, care e zidită de Dumnezeu. Iar altarul este masa nădejdii așe- 
zată în lăuntrul acestui templu. Pe această masă se pune de către minte 
gindul întîi născut al fiecărui lucru la care ajunge, ca un animal întii născut, 
ca jertfă de ispăşire pentru cel ce-l aduce, dacă îl aduce fără pată. Acest templu 
are un loc în partea dinăuntru a iconostasului. Acolo a intrat Jisus pentru 
noi ca Înainte-Mergător (Evrei 9, 15), locuind, de la Botezul nostru, în 
noi, dacă nu sîntem creștini nevrednici (II Cor. 13, 5). Acest loc este încăperea 
cea mai dinăuntru, cea mai ascunsă, cea mai curată a inimii. Deschizin- 
du-se inima credincioasă prin nădejdea amintită, Arhiereul ceresc primeşte 
gindurile întîi născute ale minţii şi le curăţă în focul dumnezeiesc, despre 
care a zis: « Am venit să aduc foc ceresc pe pământ, și cît aș dori ca el să se 
aprindă» (Luca 12, 49). 

Cel ce-și duce acolo gîndul născut din vederea lucrurilor, a persoa- 
nelor, sau născut în el în orice moment în legătură cu Hristos, din prima 
clipă a apariţici lui, nu-l lasă să lunece în pofte, în dușmănie, ci îl face să 
se dezvolte în enrăţie, văzînd prin toate ale himii pe Dumnezeu. Aceasta 
înseamnă a se dărui cineva pe sine şi lumea lui Hristos. Credinciosul 
ortodox arată aceasta prin semnul sfintei cruci făcut adesea. Prin 
semnul crucii nu pomenește numai Treimea iubitoare și jertfa adusă de 
Hristos pentru noi, ca Unul din această Treime, ci cere și ajutorul ei ca 
să dăruiască orice faptă și lucru a său lui Dumnezeu, sfinţindu-le prin 
aceasta. Prin semnul crucii, ca semn al dăruirii tuturor lui Dumnezeu, ca 
semn al jertfirii tuturor şi a celui ce face acest semn, se sfințește pentru 
el tot universul, Hristos vrea ca semnul crucii, sau al jertfei Lui, să se 

imprime în tot universul şi în toată mișcarea lui, Prin aceasta în toate se 
înstăpînește iubirea, armonia, pacea, contrare epoismului, pricină a duş- 
măniilor, a războaielor, a suferințelor, a nefericirii de tot felul. 

Dacă Liturghia mireanului se poate săvirși astfel neîncetat, fără să 
înceteze să se gîndească la lucrurile ce le are de făcut, monahul poate 
săvirși Liturghia neîncetat prin rugăciunea propriu zisă, fiind liber de 
multele îndatoriri ce i le impune mireanului viața în lume. El poate ajunge 
la deprinderea rugăciunii neîncetate: « Doamne Iisuse Hristoase, Fiul 
lui Dumnezeu, miluieşte-mă pe mine păcătosul !», sau a unor rugăciuni 
pentru alţii. Rugăciunea nu e nici ea străină de jertfa de sine, sau de 
dăruirea propriei persoane lui Hristos, din puterea jertfei Lui. Căci cel 
ce se roagă cu adevărat uită de sinc și nu se gîndeşte decît la Dumnezeu. 
El se smereşte în rugăciunea minţii, concentrată în inimă, socotindu-se 
un păcătos şi silindu-se să simtă nevoia ce o are de milu lui Hristos şi 
de iubirea lui Hristos faţă de sine. Sau nu mai gîndește la altceva afară 
de Hristos și de cel pentru care se roagă, cu toată simţirea inimii. 

Sint credincioşi care prin multa lor rugăciune și prin viața închinată 
cu totul lui Dumnezeu au dobîndit unele harisme, între care și pe acelea ale 
puterii tămăduitoare prin rugăciunile lor făcute cu multă concentrare. 
Dar nu trebuie să se încreadă în această putere ca într-una care va lucra 
în mod sigur. Ei nu trebuie să uite nicicînd de smerenie. Uitarea smereniei 
ar fi semnul lipsei de putere duhovnicească. 


54. Se poate vorbi şi despre o Liturghie cerească a îngerilor şi sfinților 
din rai? Ce trebuie să întelegem prin « Liturghia cerească », 
reprezentată și în frescele bisericeşti? 


— Toată creațiunea laudă pe Domnul, atît cea neînsufleţită, în mod 
inconștient, cît și cea însuflețită, în mod conștient. Desigur, cea neînsu- 
flețită își face deplin vădită lauda adusă lui Dumnezeu prin creaţiunca 
însuflețită, conștientă. Deci și cetele înpereşti laudă pe Domnul în mod 
conștient (Isaia 6, 1—6). Îl laudă chiar cu mai multă putere şi uimire; 
pentru că ele cunosc mai bine slava Lui. Cu cît este mai plină o făptură de 
Dumnezeu, cu atît Îl laudă mai mult. Îngerii L-au cunoscut, însă prin 
Biserică și taina minunată a întrupării și jertfei Fiului lui Dumnezeu pentru 
oameni (Efes. 3, 10) şi Îl laudă și pentru aceasta, luînd putere din şi mai 
marea înțelegere a ei (cum zice Sfîntul Grigorie Palama), pentru a sluji 
şi ei spre mântuirea oamenilor. Aceasta echivalează cu o mai mare predare 
a lor lui Dumnezeu, deodată cu o mai mare smerenie a lor, aducînd oameni- 
lor ca făpturi inferioare lor o astfel de slujire, așa cum a făcut-o Fiul lui 
Dumnezeu însuși, făcîndu-Se om, iar prin aceasta înălţind umanitatea la 
nivelul Său, nu prin fiinţă, ci prin bunăvoință. Îngerii urmează pilda 

aceasta uimitoare pentru ei a Fiului lui Dumnezeu, slujind Lui ca om și 
ca urmare omului în general, deși acesta ca existență creată se află pe 
o treaptă inferioară. 

Slujirea aceasta și-o arată îngerii și prin faptul că însoțesc pc Hris- 
tos în Liturghia cerească ce o săvîrşește neîncetat în faţa Tatălui, prezen- 
tîndu-se cu jertfa Lui, și ca urmare, și în Liturghia din locașul bisericesc, 
ca extindere a aceleia. De aceea, rugăm pe Dumnezeu la intrarea cu Evan- 
ghelia, care echivala în secolele creștine primare cu începutul Liturghiei: 
« Stăpîne, Doamne Dumnezeul nostru. Cela ce ai așezat în ceruri cetele 
şi oștile îngerilor și arhanghelilor spre slujba slavei Tale, fă ca împreună. 
cu intrarea noastră să fie și intrarea sfinților îngeri, care slujesc împreună 


Tatălui pentru noi pe altar, îngerii îl însoțesc în chip nevăzut. Astfel, 
prin participarea îngerilor la Liturghia din locașul bisericesc nu fac decît 
să continue să-L însoțească pe Hristos în lucrarea prin care El își face 
Liturghia cerească prezentă în locașul bisericesc. De aceea, scoatem la 
Proscomidie o părticică şi pentru îngeri. Ei nu pot rămîne departe de 
jertfa ce o aduce Hristos neîncetat în cer Tatălui pentru oameni, jertfă 
pe care şi-o face prezentă și în Liturghia din locașul bisericesc, așa cum 
nu rămîne străină nici Maica Domnului, deşi nici pentru ea, nici pentru ei, 
jertfa lui Hristos nu s-a adus și nu se prezintă neîncetat spre iertarea păca- 
telor, ci spre cinstirea ei şi a lor, sau însoţită şi de adeziunea şi bucuria 
ei şi a lor ; spre însuşirea duhului de jertfă al lui Hristos în slujirea mîn- 
turu oamenilor. 

e Dar îngerii slujesc lui Hristos ajutînd pe oameni la mîntnirea lor 
şi întrucît îi ajută pe aceștia să întoarcă lui Hristos cosmosul ca dar după 

ce l-au primit de la Dumnezeu, și prin aceasta să se predea și pe ei. Căci 
îi ajută şi ei să învingă duhurile rele care le stimulează în mod înșelător 
egoismul, trezind și sporind în ei lăcomia prin care fac şi din univers un 
obiect de vrajbă între ci, şi pofta care fi face să socotească universul o 
proprietate exclusivă și unică a lor. 
ngerii împlinesc și prin aceasta voia lui Hristos, Care prin jertfa 
Lui le-a inspirat şi oamenilor duhul de jertfă și le-a prilejuit unirea cu El 
în Liturghia în care e prezent cu această jertfă şi a slăbit şi puterea demo- 
nilor. Fiindcă le dau şi ei oamenilor puterea să biruiască ispitele demonilor, 
a căror slăbire esenţială a adus-o Hristos prin Crucea Lui. Căci « El a 
dezbrăcat domniile şi puterile şi le-a dat pe faţă cu hotărire, biruind asupra 
lor prin cruce» (Col. 2, 15). Ei ne ajută să împlinim ceea ce ne sfătuiește 
Sfintul Apostol Pavel, slujind lui Hristos Cel Care ne întărește prin Crucea 
Lui: « În sfirşit, fraţilor, întăriți-vă în Domnul şi întru puterea tăriei Lui. 
mbrăcați-vă cu toate armele lui Dumnezeu ca să puteți sta împotriva unel- 
tirilor diavolului. Căci lupta voastră nu este împotriva trupului şi a singelui. 
ci împotriva domniilor, stăpîniilor, împotriva stăpinitorilor întunericului 
acestui veac, împotriva duhurilor răutății răspîndite în văzduhuri» (Efes. 
6, 10—13). 

Deci îngerii slujesc lui Hristos sau Crucii Lui, slujind mai ales mîntuirii 
oamenilor şi prin aceasta și scoaterii prin oameni a universului din întu- 
nericul lipsei de sens şi dăruirii întregii creaţii văzute lui Hristos, şi prin 
El Tatălui. Îngerii nu pot prezenta ei universul lui Hristos ca jertfă a 
lor, pentru că nu au trupuri prin care să poată lucra ca ei şi pentru care 
li s-ar fi dat și lor de Dumnezeu ca dar. Însă tocmai prin dezinteresul 
lor pentru cele 'materiale pot ajuta pe oameni în slăbirea lăcomiei lor 
pentru acestea şi să întărească în ei puterea de a nu se alipi prea mult 
de ele. În sensul acesta se poate înțelege și ideea Sfîntului Maxim Mărtu- 
risitorul că îngerii sînt preoţii universului, chiar dacă acestui univers 
aparţin şi oamenii, sau chiar dacă pe o teaptă mai apropiată de universul 
material se află şi oamenii ca preoţi ai lui. În această calitate îngerii ajută 
universul, care constă din făpturi însufleţite şi neînsufleţite, să se mențină 
în unitate şi să înainteze împreună cu ei, cum spune Sfîntul Maxim, tot 
mai mult în Dumnezeu, așa cum ajută în locașul bisericesc preoții din 
altar să țină într-o unitate pe credincioșii din naos şi îi ajută să înainteze 
împreună cu ei tot mai mult în unirea cu Hristos (Mystagogia, P.G. 91, 
col. 969—972). „tiu îi 

n acest sens s-ar putea înțelege darul ce-l aduc îngerii în Liturghia 
cerească Arhiereului Hristos, ca univers întreg, pentru a f transfigurat sau 
îndumnezeit de El. Dar acest act este şi el o predare a lor şi a universului, 
în sensul însușirii Crucii lui Hristos. Astfel toată creaţia e chemată să se 

adune în Hristos și prin El în Tatăl prin Cruce (I Cor. 15, 28). Prin Fiul, 
Care rămîne în veci Arhiereu al propriei jertfe, se va reface unitatea armo- 
nioasă a întregului univers, o dată cu biruirea vrăjmașilor Lui și ai unităţii 
creaţiei: « Iisus, prin aceea că rămîne în veac, are o preoție netrecătoare. 
Pentru aceasta şi poate să mintuiască desăvirșit pe cei ce se apropie prin- 
ir-Însul de Dumnezeu, căci pururea e viu ca să mijlocească pentru ei» (Evrei 
7, 24—25). 

Slujirea îngerilor contribuie astfel la ridicarca întregului. univers 
într-o Liturghie cosmică. 

Despre slujirea Fiului lui Dumnezeu de către îngeri, privit în El 
însuși și după ce S-a făcut Om și S-a jertfit pentru oameni, cu o nouă și 
mai mare înţelegere a măririi Lui, dar prin aceasta şi a omului, vorbește 
Sfintul Apostol Pavel în Epistola către Filipeni și în cea către Evrei. 
În Epistola către Filipeni 2, 10, spune: « Pentru aceea (Pentru Jertfa Lui 
pentru oameni) şi Dumnezeu L-a preainălțat pe El (pe om) şi I-a dăruit 
Lui nume, care este mai presus de tot numele, ca întru numele Lui tot genun- 
chiul să se plece, al celor cerești și al celor pămintești». lar în Epistola către 
Evrei spune despre Hristos: « Care fiind strălucirea slavei şi chipul ipostasu- 
lui lui Dumnezeu şi care ţine toate cu cuvintul puterii Sale, după ce a 
săvirşii curățirea păcatelor noastre, a șezut de-a dreapta slavei întru cele 
prea înalte, făcîndu-Se cu atît mai presus de îngeri, cu cit a moştenit nume 
mai presus de ei... Căci căruia dintre îngeri i-a zis Dumnezeu vreodată: 
Fiul Meu ești Tu, Eu astăzi Te-am născut... Îngerii care nu sînt toți duhuri 
slujitoare, trimişi să slujească pentru cei ce vor fi moştenitori ai mintuirii ?» 
(Evrei 3—5, 14). 

Însăși lauda adusă Fiului lui Dumnezeu cel întrupat pentru jertfa 
Lui ia putere din starea de neîncetată jertfă a Lui. Căci această laudă i-o 
aduc lui Hristos îngerii împreună cu sfinţii, ca o jertfă a lor, cum se spune 
în Sfînta Liturghie: « Jertfa laudei». Dar la lauda aceasta îngerii ajută 
şi pe oameni și prin ei întregul cosmos. Aceasta se spune în Apocalipsă: 
« Și am văzut şi am auzit glas de îngeri mulți, de jur imprejurul tronului 
şi al fiinţelor şi al prezbiterilor (care se pare că sint evangheliştii şi apostolii — 
primii prezbiteri), şi era numărul lor zeci de mii de zeci de mii (miliarde), 
zicînd cu glas mare: Vrednic este Mielul cel înjunghiat ca să ia puterea şi 
bogăția şi înțelepciunea și tăria şi cinstea și slava şi binecuvintarea. Și toată 
făptura care este în cer şi pe pămînt şi sub pămint și în mare şi toate cite 
sînt în acestea, le-am auzit, zicînd: celui ce şade pe tron şi Mielului fie bine- 
cuvîntarea și slava şi puterea în vecii vecilor» (Apoc., 5, 11—13). 

Mielul înjunghiat aduce toate la unitate în simţirea Lui de Miel şi 
unitatea aceasta se arată în lauda ce I-o aduc toate. Liturghia din locașul 

| bisericii e și ea o laudă a Mielului, în care răsună spiritual lauda Liturghiei 
“nevăzute şi lauda Liturghiei cosmice. 
- 55. Citînd pe profetul Ioil, unii Sfinți Păsuati afirmă că atunci « cînd 
va înceta jertfa şi turnarea », adică Sfînta Liturghie, va veni 
x 


sfîrșitul veacurilor. Ce ne puteţi spune despre acest lucru? 


— Cuvintele proorocului Ioil că va veni o vreme cînd se va constata 

„că «a încetat din casa Dumnezeului nostru jertfa și turnarea» (l, 13), au 
fost adresate poporului evreu, și ele s-au împlinit de fapt curînd după 
întemeierca Bisericii lui Hristos, în care a început să se săvirșească jertfa 
Lui în locul jerftelor de animale. Căci după ce proorocul vestește această 
pedeapsă a lui Dumnezeu, anunţă o nouă apropiere a Lui de un alt popor. 
Apoi, în Creștinism, nu este o singură casă «casă» a lui Dumnezeu în 
care se săvirşește jertfa lui Hristos, ci foarte numeroase. Biserica lui Dum- 
nezeu « nu va fi biruită nici de porţile iadului» (Matei 16,18). Se poate ca 
locașurile văzute în care se săvirșeşte jertfa lui Hristos să se împuţineze 
spre sfârșitul lumii, dar nu vor dispărea în nici un caz toate şi pici toţi 
credincioșii şi preoții prin care și pentru care se va săvirşi Sfinta Eubaristie. 
Căci jertfa lui Hristos se menține ca jertfă cerească în veci, nu ca jertfele 
de animale, Și ea nu poate să nu se facă prezentă și pe altarele de pe pă- 
mînt. pentru și prin preoţii și credincioșii de pe pămînt. Căci nu poate 
rămîne neîmplinită porunca Mîntuitorului: « Aceasta s-o faceți întru pome- 
nirea Mea». Aceasta ar însemna să nu mai fie El pomenit în mod deplin, 
cu toată credinţa și prin prelungirea pe pămînt a celei mai depline fapte 
de dăruire a Lui. 


VI 


56. Ce ne învață Biserica Ortodoxă despre moarte? De cînd începe 
omul să moară? Ce înseamnă moartea spirituală? 


— Biserica Ortodoxă învaţă că omul începe să moară sufletește de 
cînd începe să nu-i mai pese de Dumnezeu. Nepăsarea de Dumnezeu 
îl face să nu-i mai pese nici de oameni. El este în stare să facă orice rău 
semenilor Săi, sau nu se mai simte obligat la nici un hine faţă de ei. Cel 
păcătos a murit sufletește, a devenit aspru, nesimţitor. El poate părea că 
se interesează de oameni sau că luptă pentru ei, dar de fapt el se foloseşte 
de ei pentru sine, Lucrul acesta se vede după o anumită vreme. 

Viața adevărată nu ^ are omul decît în iubirea simţitoare, dezin- 
teresată faţă de alţii, care-şi are izvorul în credinţa în Dumnezeu. Omul 
j acesta e mort sufleteçte, pentru că e uscat prin egoismul său. Orizontul a, 
lui e îngustat. Viaţa lui e lipsită de sens, de vihrațje nobilă. Ea se mani- 

festă în izbucniri de poftă, de mânie, urmate de dezamăgiri, ca să înain- 
teze într-o mare tristeţe sau disperare. 


57. Care sînt treptele mărturisirii? Cînd lipsesc duhovnicii, ce trebuie 
făcut? Cum se poate curăți sufletul de toate păcatele? 


— Mărturisirea e un act de comunicare sinceră, dureroasă către 
persoana preotului, care te ascultă în numele lui Hristos. Ea satisface 
setea omului de comuniune, de icșire din singurătatea mîndriei, a neîncre- 
derii în alţii, a dispreţului. Prin ea omul reintră în viață sau sporeşte în 
viaţă, care stă în comuniunea respectuoasă cu Dumnezeu și cu semenii. 
Cine își ia curajul să se mărturisească preotului nu va mai disprețui nici 
pe semenii săi. El se va putea comunica și altora cu neputinţele sale de a 
avea viaţa prin sine. El va câștiga smerenia care însoțește: comunicarea 
și comuniunea. El vede dependența sa de Dumnezeu şi importanța seme- 
nilor pentru viaţa sa. 

Mărturisirea poate avea diferie trepte. De la o mărturisire rece a 
unor greșeli prin care cel ce o face are grijă să nu apară prea compromis 
în ochii duhovnicului sau mai rău și mai vrednic de disprețuit decît alţii, 
sau de la declaraţii generale despre marea sa păcătoșenic, ea poate urca 
pe trepte tot mai înalte în înfățișarea actelor concrete ale nevredniciei sale, 
cu o durere adînc simțită pentru ele şi pentru arfciunea stărilor care le-au 
produs. Aceasta face din mărturisire și o pocăință care trebuie să o înso- 
ţească. Dar numai dacă această pocăință durează și se manifestă și într-o 
viață nouă, contrară celei manifestate în faptele mărturisite, mărturisirea 
aceasta se dovedeşte că n-a fost şi ea un act de cinism care nu se ruși- 
nează de faptele urite mărturisite și de stările care le-au produs, sau că 
a avut un regret că nu poate fi un altfel de om. 

Duhovnicul poate să nu fie la înălțimea de a putea asculta cu înţe- 
legere acest fel de mărturisire şi de a putea să compătimească real pe cel 
ce a manifestat astfel de neputinţe, dar îi poate da sfaturi prin care acela 
să le învingă și să nu-l lase să rămînă în disperare, sau în împăcarea lui 
cu această neputinţă, pe care o regretă, dar nu se angajează serios să o 
depășească. Dar însăși o mărturisire la treapta descrisă poate da tăria 
amintită duhovnicului, poate trezi și în el înţelegerea şi compătimirea 
corespunzătoare, ajutîndu-l și pe el să-și vadă niște neputinţe asemănă- 
toare şi să caute în sine tăria pentru a le învinge, comunicînd-o şi celui ce i 
se mărturisește. E mare lucru ca cel ce mărturiseşte să-și facă din duhovnic 
un prieten, un prieten nu de glume, ci de înţelegere serioasă, dar la aceasta 
poate contribui și el prin sinceritatea și durerea cu care se mărturisește, 
Dorinţa de comuniune cu altul trezește şi în acela capacitatea de 
comuniune. 

Comunicarea sinceră, plină de o dureroasă căință a păcatelor, aduce 
o eliberare de ele. Dar aceasta trebuie să o constate dubovnicul. Comuni- 
carea făcută de cel ce se mărturisește l-a deschis milei lui Dumnezeu. 
Dar aceasta trebuie să o constate duhovnicul care ascultă mărturisirea în 
numele Domnului. Dacă se simte el pătruns de milă pentru cel ce se mărtu- 
risește, are în aceasta dovada că Dumnezeu Însuși e prezent în mila sa 
cu mila Lui, . 

Iar dacă duhovnicul nu observă o căință adîncă pentru păcate la 
cel ce se mărturisește, sau păcatele sînt așa de grave încît trebuie pentru 
ele o pocăință mai îndelungată, sau o dovedire prin altfel de viaţă că s-a 
eliberat de obişnuinţa lor, el recomandă faptele care pot să elibereze de 
obișnuința lor sau dovedesc căinţa lor reală de ele, spunindu-i să vină din 
cînd în cînd pe la el, ca să vadă dacă împlinește recomandările lui; şi în 
funcţie de seriozitatea împlinirii lor, îi scurtează timpul opririi de la Sfînta 
Împărtășanie, de la reala comuniune în Hristos. 


58. Ce viitor au miînăstirile? 


— Cred că mînăstirile vor avea un viitor. Pentru că eu cred că se vor 
găsi și în viitor oameni care vor voi să se dăruiască în întregime lui Dumne- 
zeu, eliberaţi de alipirea la bunurile lumii, la plăcerile ei trupești, de mîn- 
dria opusă ascultării, oameni care Îl vor simţi pe Dumnezeu ca bunul 
mai presus de toate acestea şi vor cugeta tot timpul la El, vor stărni în 
rugăciune, cerindu-l mila pentru ei şi pentru semeni, recunoscîndu-și 
cu smerenie dependenţa vieţii lor de El. 

Dar monahii de azi şi de miine trebuie să unească cu alipirea lor la 
Hristos și rîvna de a-L face cunoscut oamenilor de azi, între care se înmul- 
țese cei ce Îl cunosc tot mai puțin. Viaţa lor de curăţie și de rugăciune, 
care e prin ea însăşi un model cuceritor pentru alți credincioși, trebuie 


să se unească și cu rîvnă misionară. E ceva ce de altfel a făcut monahismul 
românesc și în trecut. . ` $ 


„59. Dacă ar fi să lăsați moștenire o frază, care ar fi aceasta? 


— Aceasta ar fi: Credeţi în Hristos, Fiul lui Dumnezeu, și îropliniți 
poruncile Lui ca să aveţi viață veșnică şi un sens în viața pămintească 
) 
60. Ce înseamnă lisus Hristos pentru Sfinția Voastră? 
— Iisus Hristos este pe scurt ceea ce am spus în răspunaul anterior- 
Pe larg am scris despre ce înseamnă El în cartea « lisus Hristos sau restau- 
rarea omului» (1943), în « Teologia Dogmatică Ortodoxă» (vol. II, 1978), 


şi într-o carte aftată acum sub tipar. El e puntea între oameni și Dumne- 
zeu, calea sau scara noastră suitoare spre Dumnezeu, modelul nostru 

nesfirșit în umanitate, Cel ce ne asigură viața veșnică în fericirea iubirii: 
lui Dumnezeu faţă de noi și a noastră întreolaltă. 


6l. În Apocalipsă se vorbeşte despre slava și cinstea pe care fiecare 

neam le aduce inaintea Tronului Mielului. 

Cu ce va veni poporul român în fața lui Hristos? 

Care este darul specific al acestui neam, deosebit de al altora? 
— Cînd Apocalipsa spune că « neamurile vor umbla în lumina» cetăţii 
luminată de slava lui Dumnezeu şi de făclia Mielului (21, 23—24), se gîn- 
dește la acea parte dintre neamuri care a trăit pe pămînt în credința în 
Hristos. Dar acea parte din fiecare neam va fi luminată de slava Lui în 
ceea ce are deosebit acel neam de altele. | 
Cred că partea neamului românesc care va umbla în slava veşnică 
a lui Dumnezeu va arăta în acea slavă în mod accentuat bunătatea, înţe- 
legerea altora, modestia, cuviința, mila, echilibrul sufletesc care carac- 
terizează în general neamul nostru. Poporul nostru nu e un popor agresiv, 
dur, arogant, dornic să-și întindă stăpînirea asupra altor neamuri. Nu 
a făcut caz de un umanism lăudăros, care vrea să se facă văzut, ci de o 
omenie care înseamnă în primul rînd respectul unuia pentru celălalt. El 
a fost prin aceasta cel mai apropiat de smerenia arătată de Fiul lui Dum- 


nezeu prin întruparea Sa (chenoza). Tot ce a disprețuit mai mult a fost 
aroganţa față de alţii și marea încredere în puterile sale. A iubit în mod 
deosebit comuniunea, căldura relaţiei între om și om și primirea de străini. 


62. Ce înseamnă a fi misionar creştin în acest secol? 


— A fi misionar creștin în acest secol înseamnă a fi martor şi propo- 
văduitor al lui Dumnezeu cu argumente scoase din rezultatele ştiinţe 
însăși; a pune în evidenţă incapacitatea tuturor sistemelor filosofice prin 
care a trecut omenirea de a arăta un sens al vieţii; a face vădită nepu 
tința lumii şi a mijloacelor descoperite în ea de a ne face cu adevărat 
fericiți; a arăta din insuficienţele lumii acesteia că ea nu poate fi ultima 
realitate, dar şi minunea raționalităţii ei, care nu-și are o explicare fără 
un Creator conștient, raţional, sau mai presus de rațiune. A arăta că 
lumea aceasta trebuie să aibă un scop, dar acest scop nu e în ea însăși. 
Dar a fi misionar înseamnă și a arăta că se poate trăi şi o viaţă cin- 
stită, curată, în duh de ajutorare a altora, neegoistă și nedușmănoasă, 
într-un secol în care neîncrederea între oameni şi lupta unora împotriva 
altora pentru idei neesențiale şi Deparo cga, nu pot să dea un sens auto- X% 
mulțumitor existenței. s T A IR 

63. Ce aveţi de spus copiilor acestei țări? 


— Vreau să spun copiilor acestei țări să tragă, din experienţele triste 
ale părinţilor lor, concluzia unei vieţi de bună înțelegere, de iubire, de 
deschidere între oameni și a credinţei în Hristos care le dă un model și o 
putere pentru acest fel de viață. Să vadă cauzele care au dus omenirea 
la tensiunile şi duşmăniile care o chinuiesc şi să lupte să le înlăture. 


64. Care este forma ultimă de exprimare a sufletului omenesc? Noi 
credem că rugăciunea, care uneşte cel mai mult pe om cu 
Dumnezeu. Unii, însă, consideră muzica, iar alții poezia. Sfinția 
Voastră, ca preot și teolog, ce credeţi despre acest fapt? 


— Socotesc că forma ultimă de exprimare a sufletului omenesc, care 
s-a regăsit în deplinătatea a ceea ce este cu adevărat, adică în dependența 
smerită şi plină de nădejde în Dumnezeu și de iubire faţă de alţii, are 
un caracter de rugăciune de cerere, de mulțumire, de laudă adusă lui 
Dumnezeu ; de cerere a miîntuirii, de mulţumire şi de laudă pentru daru- 
rile minunate ale existenţei proprii, a semenilor și a lumii, pentru faptele 
Lui de iubire care au atins culmea în întruparea, răstignirea și învierea 
Fiului lui Dumnezeu pentru noi, ca să ne asigure și nouă viaţa veșnică 
în fericirea iubirii Lui și a iubirii între noi. 

A spus-o aceasta Pierre Emmanuel, care a socotit rugăciunea superioară 
poeziei. Dar cred că și rugăciunea poate lua forma poeziei, desigur, nu a 
unei poezii care laudă minunata orînduire a lumii și a fiinţei omenești 
luate în ele însele, ci a unei poezii care vede la temelia acestor minuni 
insuficiente și mai mare minunea lui Dumnezeu. Heidegger a lăsat să i 
se citească la îngropare cinci poezii,creștine ale lui Hălderlin. Prin aceasta 


a recunoscut că minunăţia existenţei nu se poate explica fără minunea 
şi mai mare a lui Dumnezeu. 


Dacă poezia este exprimarea concentrată a infinitei și supremei mi- 
nuni a existenţei, ea este formă foarte potrivită pentru exprimarea cre- 
dinţei în Dumnezeu. Ea este o astfel de formă potrivită şi prin faptul 
că taina lui Dumnezeu este de nedefinit în termeni direcţi, raţionali, mar- 
ginali; de aceea trebuie să se folosească pentru exprimarea ei meta- 


forele, luate din lumea văzută, dar văzute într-o dimensiune infinită 
şi spiritualizate. 


Să nu uităm însă şi pe marii imnografi şi poeţi ai Bisericii Ortodoxe 
din primul mileniu, care au împodobit cultul ortodox cu frumoase canoane, 
cărți de slujbă, cîntări bisericești, acatiste ete., precnm: Sfîntul Roman 
Melodul, Cuvioşii Ioan Damaschin, Teodor Studitul, Iosif Immnograful, 
Joan Cucuzel, Andrei Criteanul, care a compus Canonul Mare de la începu- 

tul Postului Paştilor. Sfîntul Grigorie Teologul și mai ales Sfintul Simeon 
Noul Teolog, cu celebrele sale „Imne ale dragostei”. 

Dumnezeu este muntele cel mai înalt, este apa care dă toată viața, 
este pîinea atothrănitoare. Sau pot fi folosite metafore luate din viața 
noastră spirituală, dar iarăși în dimensiuni infinite. Dar oricît am extinde 
prin poezie aceste metafore, mereu trebuie să cugetăm pe Dumnezeu ca 
şi mai presus de ele. Îl trăim ca pe cel mai presus de tot ce putem gîndi 
și exprima. E o trăire a misterului și poate în cugetarea acestui mister al 
Lui stă poezia cea mai adevărată. Înţeleasă astfel, poezia folosită pentru 
exprimarea lui Dumnezeu și a relaţiei cu El, nu se reduce la poezia în sens 
strict, ci este orice exprimare a gîndirii cît mai înalte şi mai vibrante a 
Lui. Dar cîntarea adăugată poeziei înalță și mai mult trăirea omului în 
Dumnezeu, ca Cel mai presus de noi. 

Biserica Ortodoxă nu practică însă în cult muzica instrumentală, 
căci ea este mai aproape de sunetele naturii, ducînd spre o trăire mai 
vagă, de caracter panteist, mai puţin proprie persoanei cuvîntătoare 
în orice manifestare a ei către altă persoană. 


65. Cum îşi poate împlini viața sufletească de rugăciune cineva 

aflat în suferinţă? 

— Liturghia este, în sens larg, toată slujirea și rugăciunea adusă lui 
Dumnezeu și împlinitoare a voii Lui. Ca atare, Liturghia este și o jertfă 
de sine a omului, oferită lui Dumnezeu și semenilor săi după voia Lui 
care voiește ca oamenii să se iubească unii pe alţii. 

Dar cea mai deplină jertfă a adus-o lui Dumnezeu pentru oameni 
Hristos, şi ea e mereu actualizată şi însușită de noi înșine în Sfînta Litur- 
ghie, în sens strict. Participînd la ea, ne ridicăm priu jertfa supremă a 
lui Hristos, însuşită de noi în modul cel mai deplin, la Dumnezeu, ne însu- 
şim iubirea Fiului Său față de El și față de oamcni, ca să ne atragem și 
iubirea Tatălui. Duhul de jertfă însușit prin împărtășirea de Hristos înalță 
la cel mai înalt nivel viaţa noastră. 

Bolnavilor li se recomandă să se roage acasă, dacă nu pot merge 
la biserică, împreună cu alţii; să se spovedească, să primească Preacuratele 
Taine şi să citească cărţi sfinte. Rugăciunea Și, răbdarea lor în boală îi va 
ajuta mult la mîntuire. 


66. Ce credeţi despre bătrînețe? 


— Bătrinețea este experiență bogată, dar experiența mărginirii 
puterilor omeneşti, a insuficiențelor lumii, privită în ea însăși. Prin aceasta 
bătrînețea e vedere a unui alt plan al existenţei decît cel al lumii. Ea 
trăieşte în vecinătatea misterului. E preocupată de el. Însăși viața ome- 

nească și toată existenţa îi apare ca mister. Ea se gîndește mai mult la 
Dumnezeu, își pune toată nădejdea în mila Lui. Ea înţelege rostul lumii 
şi al vieţii pământești, dar ca rost de cale spre viața de dincolo de timp. 
Cele făcute şi suferite în viaţă ni se arată de folos, dar numai dacă ele 
au slujit înnobilării noastre, care ne deschide veşnicia fericită. O viaţă 
sterilă în cele bune, scutită de suferinţe ne va condamna la o veșnică 
uscăciune. Bătrîneţea poate fi de folos şi în acest caz, făcîndu-l pe om să 
se schimbe măcar la sfîrșitul vieţii și învățindu-i pe alții să pornească 
mai curînd pe calea celor bune. 


67. Ce credeți despre rău? Este răul îngăduit de Dumnezeu întotdeauna ? 
Va exista răul la nesfîrşit, chiar sub formă de iad? 


— Rea nu poate fi decît persoana, precum numai ea poate fi şi bună- 
Dar numai persoana mărginită, deci creată, poate fi sau bună sau rea. 
Dumnezeu cel necreat şi nemărginit nu poate fi. decît bun, voind ca Per- 
soana să fie împreună cu alte persoane. 

Răul pe care și-l poate face propria persoană creată și mărginită 
constă în a se socotică poate fi prin ea și voiește să fie numai ea, sau voieşte 
să fie deasupra tuturor. Răul constă în a se socoti cineva dumnezeu, ne- 
recunoscând pe adevăratul Dumnezeu. Această voință vine din setea 
spre infinitate cu care este înzestrată persoana creată și din putinţa ei de 
dezvoltare la nesfirșit. Aceasta-i dă iluzia că, chiar dacă nu e încă infinită 
în mod actual, va putea deveni așa. 

Cu cât o persoană e înzestrată cu mai bogate însușiri şi puteri, cu 
atît iluzia de a fi sau de a deveni dumnezeu este mai mare. Diavolul este 
cel mai ispitit de iluzia că este sau poate fi dumnezeu, deoarece este în- 
zestrat cu mai mari însușiri și daruri. Cu atît e prin urmare mai rău, voind 
să-i atragă pe toţi sub puterea lui. 

Omul. mai puţin stăpînit de această iluzie, este cu atît mai uşor stă- 
pinit de ca, cu cît se vede prin trupul său mai dependent de o lume mate- 
rială pe care nu el a făcut-o, deși legătura trupului cu lumea materială 
poate naște în el şi ispite mai multe, dar de alt fel decît ispita mândriei, 
care e păcatul ce se opune cel mai mult lui Dumnezeu. Diavolul, neavînd 
un trup dependent de o lume materială, pe care ar trebui să-l vadă primit 
de la alţii, poate să-și închipuie că este forma individuală a cine știe cărei 
esențe ultime, nefiind creat de un Dumnezeu transcendent lui. 

Răul constînd în alegerea liberă a persoanei de a ajunge la infinitate 
prin sine, nu ajutată de Dumnezeu și nu rămînînd mereu dependentă 
de El, vrea să-și extindă puterea peste toate celelalte persoane și lucruri. 
De aci conflictul între toate persoanele care se lasă cucerite de această 
iluzie. Răul îi ține pe toţi uniţi, pentru că fiecare are nevoie dc alții pen- 

tru a-și întinde puterea peste ceilalți, dar îi ţine uniţi în dușmănie. Ba 
poate să meargă și pînă la a omori pe cei ce nu voiesc să i se supună. 

Rupînd legătura cu izvorul vieții, omul a căzut şi sub moarte tru- 
pească, dar diavolul și duhurile ce s-au supus lui, socotindu-l dumnezeu, 
nu cad în această moarte trupească. Ei se chinuiesc unii pe alţii veșnic, 
în nesatisfacerea dorinţei lor după nemărginire. Dumnezeu nu a creat 
persoanele conștiente, pentru a-şi căuta nemărginirea în ele, voind ca 
ele să-şi aibă fericirea trăirii infinității în El, prin iubirea față de El, 
nu le-a impus iubirea cu silu, căci aceasta n-ar mai fi iubire cu adevărat. 
Așa s-a născut răul din libertata lor. 

Răul va exista la nesfirșit sub formă de iad, pentru că duhurile rele . 
vor socoti în veci că vor ajunge o dată şi o dată la fericirea infinității fără 
recunoașterea lui Dumnezeu şi fără iubirea Lui. De această iluzie se vor 
lăsa ispitiţi și unii oameni. 

Un iad infinit va arăta că Dumnezeu nu nimiceşte nici existenţa 
celor ce Îl vor nega în veci. El nu revocă ceea ce odată a creat. El menţine 
persoanele create chiar dacă ele afirmă existența lipsită de îmbogățirea 
din EI, cu iluzia că nu prin El, ci prin dezvoltarea a ceea ce au în ele însele 
şi prin descoperirea mereu mai mare a ceea ce au în natura creată de El 
vor ciștiga aevea nemărginirea, fără s-o cîştige de fapt, ci rămînînd în 
monotonia veșnică. Dumnezeu nu vrea să strîmtoreze libertatea dată 
făpturilor cu preştiința riscului de a-și pierde existenţa prin afirmarea ei 
contrară lui Dumnezeu. Răul îşi ia puterea din existența dată de Dumne- 
zeu, înzestrată cu însușirea de a se menţine și prin negarea Lui. 


68. Ce semnificație dați morții ca nuntă în Miorița? 


— Neferirea de moarte, ca ṣi de o nuntă, a păstorului din « Mioriţa » 
ameninţat de cei doi păstori pizmași îl apropie de modelul lui Hristos 
şi de jertta lui, Care vrea să cîştige pe oameni prin suportarea fără reacţie 
a morţii ce-i vine din partea lor. Poate cei doi păstori ce-i aduc moartea 
simbolizează pe conducătorii iudei şi pe Pilat, reprezentantul celorlalte 
neamuri. 

O astfel de moarte nu mai e despărțirea de Dumnezeu şi de inima 
oamenilor, ci unirea deplină cu Dumnezeu şi cu oamenii. Poate în aceasta 
stă înţelegerea morţii ca nuntă în « Miorița». Prin aceasta « Mioriţa» 
se apropie de « Legenda Minăstirii Argeș», care de asemenea arată impor- 
tanţa jertfei pentru închegarea bisericii din oameni, ca trup al lui Hristos. 
bg Răul ca dezbinare între oameni se învinge prin moartea primită ca 
jertfă, sau fără ripostă prin rău, iar binele se realizează ca unire iubitoare, 
Aşa l-a învins Hristos și aşa ni se recomandă să-l învingem și noi. Lar poporul 
român a dat expresie acestui îndemn. Nunta din « Mioriţa» nu poate 

însemna o contopire a păstorului cu natura, pentru că nunta înseamnă 
bucuria unirii necontopite a unor persoane, nu pierderea persoanei înnatură. 
În nunta din « Miorita» avem poate un ecou al nunţii Fiului de Îm- 
părat din Evanghelie, adică a lui Hristos, de pe urma jertfei Lui. Și natura 
întreagă se umple de lumina sărbătorii acestei nunți. Ea nu e partener 
în această nuntă, ci asistent. « Crăiasa lumii» cu care se căsătoreşte păs- 
torul e stăpîna personală a ei, adică dumnezeirea sau omenirea personală. 
Cel ce moare prin jertfă se duce la Dumnezeu, se unește cu El, intră la 
El, cum a reintrat Hristos ca om la Tatăl, umplindu-Se de slavă. El a 
schimbat direcția morții dinspre sărăcia spirituală veșnică înspre bogăția 
„veşnică în Dumnezeu, cum am arătat într-un răspuns anterior. Creștinul 
adevărat ori de trăiește, ori de moare, este al lui Dumnezeu, sau e mai 
aproape de Dumnezeu cînd moare (Filip, 1, 21; Rom. 14, 8—9). 


VII 


69. Părinte Profesor, veacul nostru se apropie de sfîrșit sub un cer 
înnorat gi apăsător, dar străbătut tot mai des de raze de nădejde 
şi de semne că lumea își va găsi pînă la urmă o cale în stare să 
nu ducă implacabil spre neant, cum profeţesc spiritele defetiste 
şi căzute pradă unui fel de duh apocaliptic ce-si caută întărire 
în paginile Scripturii. Sînteţi unul dintre oamenii care au avut 
privilegiul de a străbate acest veac de la un capăt la altul. V-aţi 
născut cînd veacul avea abia trei ani şi bunătatea lui Dumnezeu 
v-a îngăduit să atingeți virsta patriarhilor în deplină putere, 
parcă vrînd să dovedească prin Sfintia Voastră că mintea asis- 
tată de har nu cunoaște decit urcusul, pînă ce se va duce să se 
unească cu Hristos, izvorul luminilor pe care le-a purtat. Care este 
speranța Prea Cucerniciei Voastre pentru viitorul omenirii? Va 
birui răul, duhul apocaliptic, sau vor străluci mai departe, 
peste veacuri, bucuria vieții şi lumina învierii lui Hristos ? 


— Ne aflăm la acest sfîrșit de veac la o răscruce hotăritoare a exis- 
tenţei omenirii. Și răscrucea, conform unor declaraţii ale oamenilor din 
popor bazate pe o îndelungată experienţă (vezi la Ernest Bernea, Cadre 
ale gîndirii populare româneşti, București, CR, 1985, p. 52—53), e un loc 
spiritual şi istoric unde lucrează forţe contrare, unde omul sau omenirea 
află motive să aleagă fie o direcţie, fie alta cu totul contrară. Ultima deci- 
zie o ia, de aceea, libertatea omenească, care e deasupra legilor, sau folo- 
seşte legile cum voiește. De aceea nu cred într-o ştiinţă a viitorului și 
nu mă las ispitit să fac o previziune exactă pe ce drum va apuca omenirea 
în acest moment de răscruce. 

Răscrucea dc astăzi constă în faptul că nivelul la care a ajuns ştiinţa 
poate să alimenteze sau mîndria omenească prin care crede că s-a ajuns 
la acest nivel tehnico-știinţific, sau smerenia, constatînd că metoda anali- 
tică care a dus știința şi tehnica la acest nivel nu a reușit să descopere că 
viața tuturor se menţine și progresează prin armonie. Metoda analitică 
a descompus unitatea elementelor chimice care făcea natura promova- 
toare de sănătate și a declanșat forțele contrare care pot fi folo- 
site spre dezorganizarea naturii și spre distrugerea vieţii omenești. Ten- 
dința analitică face pe fiecare individ şi neam să-și vadă numai dreptul 
său la existenţă și a dat naștere unor sisteme politice exclusiviste, care 
nu vor să găsească pacea prin înfrînarea fiecăruia de la exclusivism. 

Unora li se pare că mergînd mai departe pe această cale analitică, 
despărţitoare, ajung la mai multă putere. De aceea, ea poate duce, prin 
folosirea forţelor contradictorii şi a unor concepţii de viaţă la fel de contra- 
dictorii, la distrugerea omenirii. Dar cred că omenirea ar putea trage, 
din rezultatele la care u dus-o ştiinţa şi filosofiile sale analitice, concluzia 
că trebuie schimbată metoda de gîndire și de comportare: adică să adopte 
metoda înţelegerii sintetice, care nu poate fi practicată fără recunoașterea 
smerită a fiecăruia în faţa celorlalți, fără recunoașterea egalității în dre 
turi a tuturor. 

Dar smerenia înseamnă a recunoaşte că rînduiala universului și a 
conviețuirii omeneşti este o realitate dată de un Orînduitor mai presus 
de noi. Smerenia reciprocă între noi şi faţă de ordinea naturii își ia puterea 
din smerenia în faţa Creatorului și susținătorului lumii. 

Dacă va alcge acest lucru, viaţa omenească, ajutată de cunoașterea 
mai amănunţită a părților naturii, de experienţele acumulate din încer- 
cările de a organiza în diferite moduri relaţiile sociale, ar putea să se 
înalțe la un nivel de spiritualitate, de înțelegere a oristano și de con- 
vieţuire socială, superior celor anterioare. l 


70. Oare va părăsi Dumnezeu lumea pentru păcatele ei? Sau îi va 
întinde mîna s-o ridice din prăpastia necredinţei ? 


`, — O renaștere spirituală și o convieţuire umană superioară nu se vor 
realiza fără ajutorul lui Dumnezeu. Și Dumnezeu va da omenirii tot 
ajutorul Lui dacă ea va voi să-l primească. Dar dacă ea nu va voi să pri- 
mească ajutorul Lui, E] n-o va ajuta. Dumnezeu a dat omului un statut 
ontologic atît de respectat chiar de El, încît omul rămîne în existenţă 
chiar alegînd o viaţă contrară lui Dumnezeu. Dumnezeu vrea să ajute 
omenirea comunicîndu-i fericirea iubirii Lui. Dar iubirea lui Dumnezeu 
nu se impune omului cu sila și nici nu se obţine de către Dumnezeu de la 
om cu sila. Omul nu poate fi deci făcut fericit de Dumnezeu fără voia lui, 


9% ` CONVORBIRI DUHOVNICEȘTI 


dar poate fi ținut de Dumnezeu în existență fără contribuția lui. Profi- 
tînd de darul existenței ca om, acesta își poate crea iluzia unei fericiri 
fără Dumnezeu. E iluzia mîndriei. Și Dumnezeu îl lasă pe om să aleagă 
această iluzie și permite omului să viețuiască în dușmănie faţă de El. 
În aceasta nu se arată o victorie a răului. Se arată puterea lui Dumnezeu, 
o dată cu respectul menţinut faţă de om. Dumnezeu nu părăsește niciodată 
pe om. El bate mereu la ușa omului cu iubirea Lui. Dar omul e liber să 
deschidă sau nu acestei iubiri. Dumnezeu nu sparge ușa, nu înlătură liber- 
tatea omului și nici nu ucide pe omul care nu vrea să-l deschidă. Nu 
Dumnezeu părăsește pe om, ci omul e lăsat liber să părăsească pe Dumne- 
zeu și să trăiască fără El. Dar această viață, chiar dacă dă mîndriei ome- 
nești o falsă satisfacţie, nu trăiește o fericire adevărată. 

Poporul român pune la răscrucea drumului crucea smereniei și a 
jertfei lui Hristos, ca să-i ajute să aleagă — cu ajutorul lui Dumnezeu 
şi cu smerenia Sa — drumul adevărat, drumul vieții plenare. 

La răscrucea istorică de azi, de-şi vor însuși oamenii smerenia și 
jertfa lui Hristos ca putere asupra egoismului, vor alege drumul armoniei 
şi al iubirii între ei, care va însemna o renaștere superioară anticipată, 
plină de o nouă experienţă în epoca modernă. Dumnezeu nu evită să ne 
ajute smerindu-Se -şi jertfiudu-Se El însuşi pentru noi, ca să facem şi 
noi la fel. Căci de fapt numai aşa ne poate ajuta, odată ce vrea să rămi- 
nem oameni înzestrați cu libertate, odată ce vrea să sporim în umanitate, 
odată ce știe că nu putem spori în umanitate decît deschizîndu-ne acestei 
iubiri a Lui şi acceptînd şi noi o viaţă de smerenie și de jertfă reciprocă. 


T1. Ce opinie aveţi despre veacul nostru pe care l-aţi parcurs? 
Cum l-aţi putea caracteriza? 


t: :— Veacul nostru a fost veacul unor mari speranţe și progrese, dar 
şi veacul unor mari drame, eșecuri și greșeli, progresele avînd caracter 
unilateral. A fost veacul ce s-a zbătut în fața unei mari răscruci. Să spe- 
răm că din succesele lui ştiinţifice şi din experienţele lui, pe de o parte 
ispititoare, pe de alta soldate cu mari eșecuri prin unilateralitatea lor, 
omenirea va ştisă aleagă drumul ce o va duce la o viaţă mai înţeleaptă și mai 
armonioasă, și nu la o catastrofă prin înaintarea pe acelaşi drum unilateral. 


T2. Care este opinia Sfinţiei Voastre despre teologia românească a 
veacului XX? Ce progrese spirituale s-au făcut la noi în trăirea 
evanghelică și în gîndirea teologică? Ce deficiențe am avut în 
acest veac pe tărim teologic şi spiritual? 


— Cred că teologia românească a început să depăşească în veacul XX 
o ecolastică schematică gi abstractă, apropiindu-se de trăirea evanghelică 


CU DASCĂLI DE TEOLOGIE ORTODOXĂ 


a legăturii omului cu Dumnezeu. A început să nu mai fie o teologie de 
definiții reci şi să devină o descriere a experienţei vii a coboririi lui Dumne- 
zeu la oameni în Hristos, a trăirii lui Hristos cel jertfit şi înviat, ca izvor 
de comuniune iubitoare. A început să explice actele sfințitoare ale Bise- 
ricii, sau ale lui Hristos prin Biserică, trăite de popor în viaţa lui religioasă. 
Mai e încă mult pînă se va scoate teologia noastră din izolarea în care 
se află față de viața religioasă a poporului, pînă a o face o putere de 
înviorare a acestei vieţi. Dar cred că se va înainta de aci înainte în mod 
neîntrerupt pe acest drum. Va trebui să se caute pe de altă parte punți 
spre rezultatele pozitive ale marii dezvoltări a ştiinţelor în secolul nostru. 
Raţionalizarea ordinii fizice şi biologice a lumii, descoperită de ştiinţă, 
și taina planului spiritual al vieţii omenești și al unirii între spirit şi 
trup și lumea vizibilă, precum și taina unităţii complexe. a univer- 
sului, sînt domenii în care teologia și ştiinţele se pot întilni şi ajuta reci- 
proc. Dar aceste deschideri ale unei părţi a teologiei românești spre spiri- 
tualitate nu s-au făcut fără reacţii ale altei părți ale ei, obișnuită cu como- 
ditatea unor repetiţii ale formulelor pur raționale de mai înainte. Aceasta 
a pus în relief şi mai accentuat uscăciunea acelei teologii și a absenței 
preocupării ei pentru viața spirituală alimentată de prezenţa puterii lui 
Dumnezeu în om și în toate. 


73. Acum, la sfîrșit de secol, ce credeți? Urcăm sau coborîm spiritual? 
Ne apropiem de Hristos sau ne depărtăm de EI? Care este nivelul 
trăirii duhovniceşti astăzi în Biserica Ortodoxă Română? Mă 
refer atit la monahi și clerici, cît și la masa credincioșilor. 


— Unii vor urca spiritual, mai mult decât înainte, ajutaţi de o teolo- 
gie care a început să fie preocupată de viaţa spirituală, iar alții vor 
cobori, influenţaţi de rezultatele unei ştiinţe rău înțelese. Unii dintre oameni, 
urcați pe treptele unei umanizări mai spiritualizate, se vor apropia de 
Hristos, de trăirea comuniunii cu El în duhul de jertfă pentru semenii 
lor gi de iubire față de ei. Alţii se vor depărta de El prin tot mai marea 
închidere în mîndria omenească. 

Unii dintre monahii şi clericii noștri au și urcat la un înalt nivel 
de spiritualitate şi de comuniune cu Hristos. Ba chiar unii credincioși 
au urcat la o înţelegere şi la o sete de înţelegere accentuată a lui Hris- 
tos şi la o viață spirituală mai bogată în conținut. Sînt însetaţi de lecturi 
care le descoperă această viaţă. Nu mai merg la biserică şi nu mai parti- 
cipă la Tainele (Sacramentele) şi ierurgiile bisericești numai din obiș- 
nuința unei tradiţii. Ei caută prin ele şi un Hristos lucrător în ele, un sens 
al vieţii, care a devenit foarte obscur printr-o ştiinţă și printr-o tehnică 
orientată exclusiv spre lumea materială și spre satisfacţiile trecătoare ale 

trupului. Își dau seama că numai continuarea veșnică a persoanei dincolo 
de trecătoarea viaţă pămâîntească, dă un sens acestuia, iar această conti- 
nuare e garantată de învierea lui Hristos. 


74. În calitate de teolog profund şi clarvăzător. care este părerea 
Prea Cucerniciei Voastre pentru începutul veacului XXI? În ce 
condiţii ar putea supraviețui lumea,' credinţa în Dumnezeu, 
l Ortodoxia? 

— Setea de sens al existenței, pe care oamenii încep să o simtă 
tot mai puțin satisfăcută trupește prin preocupările lor îndreptate spre 
lumea aceasta ca spre singura realitate va duce, cred, omenirea spre desco- 
perirea credinţei în Hristos ca singurul mijloc prin care să afle răspunsul 
la întrebarea despre sensul existenţei, aflat în continuarea veșnică a ei 
dincolo de moarte. lar cel mai satisfăcător răspuns la această întrebare 
cred că-l va putea da Ortodoxia, care a slăbit cel mai puţin în trăirea cu 
Hristos cel înviat. 


T5. Sperați într-un progres substanţial al Mișcării Ecumenice, 

prin dialogurile creștine de apropiere şi refacere a unității de 
credinţă a Bisericii lui Hristos? 

— Sper că se va realiza un progres, de apropiere între Biserici în 
Mișcarea Fcumenică. Această apropiere'se va realiza mai întîi între Orto- 
doxie şi Catolicism, care nu sînt despărțite prin deosebiri esenţiale. La o 
întîlnire din 1982 între delegaţii Ortodoxiei şi ai Romano-Catolicismului 
la München, la care am participat şi eu, împreună cu Mitropolitul Antonie 
Plămădeală, din partea Bisericii Ortodoxe Române, am avut bucuria să 
constat că tot ce propuneam noi era primit îndată de către cardinalii şi 
teologii catolici. Astfel au admis în problema Filoque formula veche a 
Părinților răsăriteni, aceea că Duhul Sfint purcede de la Tatăl și se odih- 
nește în Fiul sau luminează din El; de asemenea, că prefacerea euharis- 
tică are loc în momentul invocării Sfîntului Duh (epicleza), ca punct cul- 
minant al rugăciunii anterioare, în care se amintește şi de cuvintele Dom- 
nului: « Luaţi, mîncaţi .. .», de la Cina cea de Taină. Cred că în chestiu- 
nea Purgatoriului se va putea găsi o formulă, care să dea rolul important 
rugăciunilor celor vii, inclusiv ale preoţilor și ierarhilor, în trecerea suflete- 
lor unor morți de la chinuri la fericire. La fel socotesc că se va găsi și 
în chestiunea primatului jurisdieţional papal și a infailibilităţii lui o for- 
mulare care să le modereze, încadrindu-l şi pe el în comuniunea Bisericii 
al cărui cap este Hristos. Cunoașterea la care s-a progresat în taina fie- 

cărui om credincios unit cu Hristos, dar și a relativităţii fiecăruia luat în 
izolare, va ajuta la găsirea unei formule a primatului acceptate de toți. 

Protestanţii încep şi ei să înțeleagă importanţa comuniunii (ca Bise- 
rică) între oameni, ca o condiție pentru întîlnirea cu Dumnezeu, şi carac- 
terul verbal al gestului sacramental, precum și ortodocșii și catolicii înţeleg 
azi mai bine caracterul dinamic, eficient, deci sacramental, al cuvîntului. 
Şi aceasta va ajuta pe protestanți să înţeleagă valoarea Tainelor (Sacra- 
mentelor), iar pe ortodocși și catolici, importanța cuvîntului, 

Cu totul departe de creștinism rămîn deocamdată unele secte care 
nu numesc, şi deci nu recunosc pe lisus ca Hristos, sau ca Mesia, deci 
ca Dumnezeu și Mîntuitor; nici valoarea mântuitoare a Crucii Lui. De 
aceea nu-L recunosc nici ca născut din Fecioară şi nu vorbesc aproape 
deloc de înviere. Ca atare acest lisus nu ne dă o mântuire reală, ci un simplu 
exemplu moral pentru viaţa aceasta. pai i 


76. Care este și ar trebui să fie şi în viitor mesajul Ortodoxiei pe calea 
unității creştine? | PS 

— Ortodoxia oferă creștinătății de toate formele unitatea cca mai 
satisfăcătoare şi mai eficientă — unitatea mistică în Fiul lui Dumnezeu 
cel întrupat, jertfit şi înviat pentru noi, prezent în continuare în noi şi 
prin aceasta în unitatea noastră ca împreună-fii cu El ai Tatălui ceresc 
şi fraţi între noi, însufleţiţi în dragostea noastră de fii ai Tatălui și de 
fraţi cu Hristos şi între noi prin Duhul cel Sfint, care Se odihnește din 
veci în Fiul și în cei ce se unesc cu Fiul după întruparea, jertfa şi învierea 
Lui. Nu în ascultarea de un unic ierarh, nici în credința acceptată de o 
sumă de indivizi neuniţi în înțelegerea ei și în trăirea frățietăţii şi comu- 
niunii în El, se poate realiza unitatea creștină. 


77. Ne amintim de cartea de convorbiri pe care ați realizat-o cu 
preotul M. A. Costa de Beauregard, cu un titlu atît de încărcat 
de înţelesuri: « Ose comprendre que Je t'aime !» (Îndrăzneşte 
să înţelegi că te iubesc). Este mesajul pe care opera Sfinţiei 
Voastre de gînditor religios îl descifrează în lucrarea divină. 
Mesajul lui Dumnezeu către om. 

Care este rolul iubirii crestine în opera mîntuirii, a salvării lumii 

de la impasul în care se află? . 

Mai avem preoți și monahi misionari de suflet care ar putea 
o Us încălzi, apropia, călăuzi şi mîngiia lumea prin iubire și cuvînt, 

pentru a o pregăti pentru veşnicie, pentru veacul care vine? 


-— Dumnezeu nu ne-a spus numai că ne iubeşte. Nici nu ne-a arătat 
numai lumea dăruită spre folosul nostru temporal, ca dovadă a iubirii 

Lui. Ci L-a făcut pe Însuşi Fiul Său om între noi şi Frate jertfit pentru 
noi, ca să ne comunice pentru veci şi nouă, în modul cel mai direct, toată 
viața Sa dumnezeiască şi să realizeze ca Dumnezeu Însuși cea mai 
intimă comuniune cu noi și pentru veci. A înlăturat prin aceasta orice 
distanţă între El și noi, orice reţinere a ceva din bogăţia infinită a Dumne- 
zeirii numai pentru Sine. S-a făcut Fratele nostru, ne-a făcut împreună 
fii cu Sine ai Tatălui. Ne-a ridicat la suprema cinste, ne-a dat putinţa 
îndumnezeirii nu prin ființă, ci prin dăruire nereținută a bogăției barului 
Său de viaţă infinită, pe care nu vom înceta să o primim în veci, pe măsura 
deschiderii noastre benevole pentru ea. Iubirea dă totul. Iubirea 
singură a altuia față de mine mă face fericit. După credința creştină, 
Însuşi Dumnezeu fiind comuniune iubitoare în Sine revarsă prin Fiul Său 
iubirea Sa spre noi în veci. E o iubire în care nu e nici o limită, nici 
o insuficienţă. E o iubire care ne asigură viața în veci, fără nici o scădere; 
o iubire pe care ne-o putem da și noi la nesfirşit unii altora. Ne trebuie 
numai curajul să iubim pe Dumnezeu și pe semenii noștri, uitînd de orice 
grijă de noi, dîndu-ne cu totul lui Dumnezeu și semenilor noștri, cum a 
făcut Fiul Său întrupîndu-Se ca om și jertfindu-Se pentru noi. Mintuirea 
ce ne-a adus-o astfel Hristos nu e numai o scăpare de moarte, ci şi o teri- 
cire neumbrită de nici o lipsă. Mîntuirea astfel înţeleasă, sînt chemați 
în special preoţii, monahii și episcopii, dar şi credincioşii simpli, să o 
explice şi altora, prin trăirea ei. Deci nu numai să o explice, ci să se facă 
și mijlocitorii ei avind-o trăită în ei înșiși în unirea cu Hristos, care nu se 
ține departe de noi, ci se află în noi prin Duhul Sfînt. 

Sînt sigur că sînt și astăzi asemenea preoți și credincioși. Și sper că 
ei se vor înmulți în viitor. 


78. Ce așteaptă astăzi lumea credincioşilor de la Biserică, de la ierarhi, 
de la preoți și de la monahi? i 


e 


— Lumea aşteaptă astăzi de la Biserică ceea ce am spus la punctul 9. 
Aşteaptă iubirea lui Hristos trăită de ci. Așteaptă fapta de generozitate. 
Aşteaptă înfrînarea egoismului, entuziasmul cuvîntului, promptitudinea 
comuniunii — lipsită de mîndrie — cu orice om. Iar Biserica sîntem toţi 
cei ce facem parte din ea, toţi cei ce sîntem mădulare ale trupului lui 
Hristos, sau ale lui Hristos Încuși. Nici un mădular nu trebuie să înceapă 
a lucra împotriva altui mădular. Să se considere fiecare în stare și obligat 
să pornească aceasta de la sine. Dar întrucît ierarhii, preoţii și monahii 
s-au pregătit mai mult pentru această misiuue şi s-au hotărît să-și închine 
viața în mod exclusiv lui Hristos, ei trebuie să pornească cei dintii la 
aceasta, să lucreze și să stărvie neîncetat și cu toată rîvna în ea. Ei tre- 
buie să se considere « vase alese» de Hristos în mod deosebit pentru această 

slujire, cum se considera Sfîntul Apostol Pavel « rînduit pentru vestirea 
Evangheliei lui Dumnezeu» (Rom. 1, 1). 


79. Poate supraviețui lumea, omul, fără comuniunea iubirii evan- 

ghelice? 

— Se înţelege că nu poate supravieţui lumea de azi fără credință, 
fără această comuniune de iubire creștină, dat fiind că azi această iubire 
nu e numai răcită, ci înlocuită în mare parte de doctrine care îndeamnă 
la ura dintre oameni, dintre naţiuni, dintre sisteme politice. Dacă ura 
aceasta va prinde în mrejele ei cea mai mare parte dintre oameni, greu 
va mai putea spuraviețui lumea, date fiind armele distrugătoare ce stau 
la dispoziţia acestei uri. De accea, niciodată n-a fost mai necesară înmul- 
țirea celor ce propovăduiesc cu cuvîntul şi cu pilda vieţii lor iubirea dintre 
oameni, care nu are nici un izvor de putere atît de clar și de hotărît 
ca Evanghelia lui Hristos. În sensul acesta împuținarea glasurilor care 
vestesc iubirea evanghelică, prin înăbușirea lor de către glasurile urii între 
oameni, sau prin slăbirea credinţei în Hristos, absența tot mai mare a 
iubirii evanghelice dintre oameni pune în tot mai mare pericol supravie- 
țuirea lumii. 

VIEI -e 

80. Care este rolul iubirii divine în întreaga activitate teologică și 

în opera scrisă a Prea Cucerniciei Voastre? 


— Creștinismul este prin excelență religia iubirii. Dumnezeu cel în 
Treime este un Dumnezeu al iubirii. Dumnezeu nu poate fi decît Persoană. 
Iar Persoana nu poate fi lipsită de iubire. Ea iubește și vrea să fie iubită. 
Un Dumnezeu fără iubire ar fi un dumnezeu distrugător, nu creator și 
susținător al vicţii deosebite de a Lui. Un astfel de dumnezeu n-ar 
fi un dumnezeu atotputernic. Puterea nu se arată în distrugere ci în creare. 
La originea existenţei stă nu o esență oarbă, supusă unor legi ale repeti- 
tiei fără scop, ci un Tată care iubește din veci un Fiu de care este iubit 
la rîndul Său gi de a căror iubire reciprocă se bucură și o a treia Per- 
soană, pentru a se bucura fără margini de iubirea dintre ei. 

Iubirea aceasta eternă în Dumnezeu vrea să facă parte de fericire 
într-un mod deosebit de al Lui. Lumea este opera iubirii lui Dumnezeu. 
Altfel ar fi fără sens. E o operă a iubirii, chemată să se bucure de iubirea 
Treimii, de comuniunea cu Ea în veci. Neputind să existe dumnezeiri 
nesfirșite, dumnezeirea cea unică creează un alt mod de existenţă, 
dependentă de ea, dar cu care poate realiza o relaţie de iubire. 
făcând-o părtasă de fericirea dumnezeiască, fără să fie o a doua dum- 
nezeire, care să o limiteze pe cea unică. Acest al doilea fel de exis- 

tenţă, fiind chemat la iubire cu dumnezeirea, trebuie să aibă și libertate. 
Ea poate să răspundă, sau să nu răspundă iubirii lui Dumnezeu, fără ca 
în ultima alternativă să-i fie luată existenţa. Ea poate continua și în al 
doilea caz să existe, dar neprimind prin deschidere iubitoare viaţa din 
dumnezeirea infinită, se închide în finitudinea ei. ceea ce e una cu trăirea 
limitării sale, care o face nefericită, fiind creată pe de altă parte cu setea 
nemărginirii. 

Dumnezeu cel iubitor recurge în acest caz la comunicarea într-un 
grad și mai mare a iubirii Sale, făcînd pe Însuși Fiul Său om, care merge 
pînă la primirea morţii în dovedirea iubirii Sale pentru oameni, ca să-i 
convingă să răspundă iubirii Lui, El însuşi rămînînd în veci Om între 
oameni, pentru a le comunica în mod direct infinitatea iubirii Sale dumne- 
zeieşti. 

Această învăţătură creștină despre Dumnezeu și despre relaţia Lui 
cu lumea și cu oamenii nu putea să nu mă îndemne să mă silesc a explica 
Ortodoxia pe cît am putut, prin osteneala unui scris care e departe de 
a pune îu relief nemărginita iubire de oameni a lui Dumnezcu. 


81. Sînteţi teologul și gînditorul creștin al secolului nostru care ați 
făcut cel mai mult pentr ca mesajul divin al Sfintei Evanghelii 
să fie accesibil omului contemporan atît de încercat. Cred că 
aceasta ar fi acţiunea cea mai importantă a Bisericii în secolul 
nostru, de a face creştinismul credibil omului contemporan. 

Ce ne puteți spune în acest sens despre Biserica Ortodoxă Română? 
Ce s-a făcut pînă acum pentru integrarea tuturor credincioşilor 
în marea familie a Bisericii lui Hristos? Ce trebuie făcut pe viitor 
pentru recuperarea celor rupti de trupul Bisericii și lipsiți de bucu- 
ria Învierii şi a luminii? 


— Cred că învățătura creștină despre un Dumnezeu iubitor, care 
nu numai creează pe oameni din voinţa de a avea noi subiecte partenere 
de iubire, ci merge în această direcție pînă la capăt, făcînd pe Fiul Său 
om, care Se jertfeşte pentru ei și învie, pentru a-i avea parteneri de iubire 
în veci, răspunde nu numai cerinţei raţionale a omului după un sens 
deplin ai existenţei, ci şi cerinţei lui de a se bucura de o atenţie din partea 
unei conştiinţe supreme. Omul cere totul, cere infinitul pentru sine ca 
persoană ce sc vrea neperisabilă. Vede în sine o existență de valoare eternă 
şi ridicată prin atenţia unei conștiințe supreme la treapta celei mai înalte 
prețuiri. Ce i-ar putea da o preţuire mai înaltă decît faptul că însuși Fiul 
lui Dumnezeu se face om şi Se jertfește pentru el și rămîne Frate cu el 
în veci? Rămîne ca cei ce trăiesc bucuria experienţei acestei prețuiri din 
partea lui Hristos, adică bucuria iubirii divine, să comunice din puterea 

ei și semenilor prețuirea lor pînă la jertfă pentru ei, făcindu-i să vadă 
în ea, lucrînd pentru ei, pe Hristos Însuși cu prețuirea Lui? E cea mai 
mare putere prin care reușim a da bucuric celor naufragiaţi, descurajați, 
dezorientați, indiferenți, odată cu asigurarea că această bucurie o trăim 
noi înșine în Hristos şi o putem comunica din puterea Lui. 


32. Prin Sfiaţia Voastră teologia românească întreagă a luat atitu- 
dine față de vestitul strigăt al lui Nietzsche, sub semnul cărnia 
începe secolul nostru: « Dumnezeu e mort ». De atunci am văzut 
şi apariţia unei « teologii a morţii lui Dumnezeu » sau a « retra- 
gerii Lui din lume ». Teologia românească, datorită Sfinţiei Voas- 
tre, a răspuns: « Dumnezeu este viu, lucrează și ne iubește!» - 
Aş vrea să ne spuneți ce credeţi despre această « teologie a morții 
lui Dumnezen » sau «a absenței», ori a «retragerii» Lui din 
lume, şi în ce constă, esenţial, mesajul opus ce se cuprinde în 
opera Sfinţiei Voastre? 


— Dumnezeu nu e mort pentru omul carc gîndeşte pînă la capăt. 
Un Dumnezeu socotit mort întinde moartea, descompunerea, non-sensul, 
peste toţi şi toate. Dar aceasta nu o poate accepta omul care vrea să 
vadă toate cu pătrundere. Un Dumnezeu mort mă lasă pe mine în moarte. 
Mă lasă nu numai în mourtca trupească, ci și în moartea sufletească înainte 
de cea trupească, Un Dumnezeu mort nu-mi poate da viaţă. Dar atunci 
de ce sînt însetat de viaţă fără de moarte? Şi dacă judec bine nu-mi pot 
explica nimic fără Dumnezeu. Trebuie să fi murit eu în judecata mea de 
om, ca să declar că Dumnezeu e mort. Nu mai sînt eu om dacă declar 
<ă nu există Dumnezeu. Dar mai are vreo valoare o declaraţie a cuiva 
care nu mai e om? 
Dumnezeu pare mort pentru un om cu sufletul mort. Dar nu pentru 
un om viu, botezat, care crede și iubește, pentru un om conștient de nece- 
sităţile şi de capacităţile sale spirituale. Nu e just să se vorbească nici 
de o « teologie a morţii lui Dumnezeu» în sensul « retragerii Lui din lume», 
ci doar a retragerii lumii din El. E vorba tot de o moarte prealabilă a 
lumii pentru Dumnezeu. Dar se poate generaliza o asemenea declarație? 
S-au retras toţi oamenii din Dumnezeu, au pierdut toţi credinţa în El? 
Şi chiar în cazul acesta, Dumnezeu stă cu puterea Lui la baza existenţei 
lumii. Și se mai poate numi o astfel de gîndire « teologie a morţii lui Dum- 
nezeu» ? Ce mai spune o astfel de gîndire despre Dumnezeu afară de faptul 
că El S-a retras din lume sau e mort pentru lume? Ea nu poate spune 
nimic despre Dumnezeu. Deci cum s-ar mai putea numi « teologie» ? Dar 
însuși faptul că unii vorbesc despre Dumnezeu, căutînd argumente pentru 
inexistența Lui, pentru « moartea Lui», arată că oamenii trebuie să vor- 

bească despre El, să gîndească despre El. De gîndul la Dumnezeu nu 
poate scăpa omul, pînă ce e om. 


83. Raportul dintre Dumnezeu şi om este problema fundamentală a 
Sfintei Scripturi, vitală în veacul nostru, în care s-ar părea că 
omul L-a pierdut pe Dumnezeu; dar este numai o părere, căci 
Dumnezeu este prezent și omul Îl caută din nou şi se va regăsi 
în El 

Cum se poate întări mai mult legătura între Dumnezeu și om, 
între Hristos și lume, pînă la unirea mistică în eternitate? 


— Aveţi dreptate că este numai o părere că omul L-a pierdut pe 
Dumnezeu în veacul nostru. Dumnezeu nu poate fi pierdut de tot de către 
om, Am văzut că, chiar lupta omului împotriva lui Dumnezeu e un semn 
că nu L-a pierdut și nu-L poate pierde de tot pe Dumnezeu. El ar vrea 
să rămînă cu atributele lui Dumnezeu, fără purtătorul lor. Aceasta în- 
seamnă că nu poate rămîne fără atributele Lui: infinitate, perfecţiune, 
sens, viaţă nepieritoare, raționalitate. Dar acestea apar ca o îmbrăcă- 
minte fără un purtător al ei, cînd se rămîne numai cu ele. Ele îşi pierd 
„forma, sensul, devin o grămadă indistinctă și fără consistență cînd nu 
mai îmbracă pe cineva. 

Însă căutarea lui Dumnezeu trebuie să ajungă, cînd merge pînă la 
capăt, la Dumnezeul iubirii interpersonale şi deci la Dumnezeul de 
oameni iubitor, care nu Sc arată deplin decît în Fiul lui Dumnezeu făcut 
om, jertfit şi înviat pentru ridicarea omului la relația iubitoare cu sine în 
veci. Un Dumnezeu adevărat are un Fiu din veci și vrea să aibă și alți 
numeroși fii dependenţi în existenţa lor de voia Sa, dar a căror iubire 
liberă o dorește. Un Dumnezeu adevărat care e atotputernic şi iubitor nu. 
poate să nu meargă pînă la a face fii din iubire pe oamenii creaţi de El 
din atotputernicie, dar aceasta înseamnă că are din eternitate un Tiu 
pe care-L iubeşte şi care-L iubește. Dar El nu vrea să fic numai El cu 
o existență interpersonală din eternitate, ci vrea.să întindă iubirea Sa 
într-un univers de făpturi conștiente, pe care le poate crea, vrea să se 
vorbească într-o lume largă de subiecte de iubire și să se năzuiască spre 
creşterea ei prin tot mai marea unire a tuturor în El. Dumnezeu nu vrea 
să rămînă un mister necunoscut dc alte fiinţe, ci un mister răspînditor 
de lumina iubirii Lui. El aduce la un alt fel de existenţă decit a Sa 
subiecte nenumărate, care, deși create, sînt și ele așezate, prin setea şi 
capacitatea lor de cunoaștere şi iubire, pe o cale pe care pot înainta la 
infinit spre adîncimea nemărginită a existenței şi a iubirii Lui. Această 
cale este Hristos, care e din veci Dumnezeu şi se face pentru veci şi Dum- 
nezeu și Om. În veșnicia şi nemijlocita comuniune cu El înaintăm în infini- 

tatea lui Dumnezeu. Nu am putea să ne ridicăm în înţelegerea noastră 
la înălțimea Dumnezeului adevărat, fără Hristos, dacă Dumnezeu nu 
ne-ar fi făcut fiii Săi, fapt care a fost posibil prin faptul că Dumnezeu are 
din veci un Fiu şi El s-a făcut şi om. 


84. Cum se poate întări raportul creștin între oameni, fără a fi afec- 
tată, subjugată, demnitatea persoanei, atît printr-un individua- 
lism absolut care a secătuit ființa umană, cit gi prin anularea 
omului ca persoană, pierdut în colectivitate? Cum se poate păstra 
integritatea evanghelică a persoanei? 


— Raportul « creștin» sau hxistologic între oameni e singurul care, 
deși îi unește într-un mod desăvirşit și totodată într-un mod cure se va 
desăvîrşi în veci, nu secătuiește persoana umană nici printr-o sărăcie indi- 
vidualistă, nici printr-o uniformizare a ei cu celelalte în colectivitate. 
Dimpotrivă, silința de a afirma cît mai mult pe semeni prin cuvînt și faptă 
sporește puterile ei. Cu cît uită mai mult de sine, îngrijindu-se de altele, 
cu atît câștigă prin recunoştinţa acelora omai mare bucurie, Binele făcut 
altora, — spune Sf. Grigore de Nyssa —,se cunoaște prin bucuria ce 
ţi-o produce mereu amintirea lui, precum orice rău sau orice păcat se carac- 
terizează prin continua părere de rău ce ţi-o produce amintirea lui. Ori- 
cine se bucură să te afirmi prin binele ce i-l faci. Dar cu condiţia să i-l 
faci cu smerenie, să nu te lauzi, nici tu şi să nu te laude nici alţii cu ştirea 
ta, în faţa aceluia sau a altora. « Să nu știe stînga ta ce face dreapta ta, cind 
faci miolstenie» (Matei 6, 3). Dar aceasta să nu te oprească de a o face. 
Și ca să o faci e necesar efortul. Îndividualistul nu face un astfel de efort, 
Nici uniformizarea în masă nu-ţi dă putinţa să-l faci. Persoana crește în 
sens evanghelic prin efortul de a face binele şi prin smerenia care-l acoperă, 
care-l uită. Numai această uitare te mînă la noi silinţe de a-l face. Această 
cale ne-a deschis-o Hristos prin jertfa Lui. Egoismul nu e capabil de jertfă. 
Omul uniformizat în masă n-are nici un folos din ea; și, la fel, nu e capabil 


de ea. 


85. Cultura europeană, eminamente” umanistă, caută o formulă de 
umanism, care să nu sacrifice persoana umană, personalitatea 
unică a fiecăruia, şi să evite totodată tragedia umanismului modern 
generat de tiparul spiritual oferit de catolicism şi exacerbat de 
protestantism. În Ortodoxie se găseşte o formulă nouă, o ecuație 
nouă a ființei, în care persoana umană și scmenii săi se află într-o 
osmoză fecundă, în care oamenii găsesc comuniunea ce dă putere 
fiecăruia prin totul viu din care fac parte. În centrul gîndirii 
Sfinţiei Voastre stă conceptul de persoană în legătură cu alte 

persoane, și a altor persoane cu Dumnezeu. Sfinţia Voastră 
ați destupat izvoarele de viață ale Ortodoxiei, spre a uda cu ele 
pustiul şi uscăciunea sufletească a lumii dominate de forțe contrare 
spiritului vieții şi omului. Acelui cititor viitor, care încă nu ştie 
nimic despre această axă om-om a gîndirii Sfinţiei Voastre, vă 


rugăm să vă adresaţi într-o autodefinire sintetică pe tema enun- 
țată mai sus. 


— Cultura europeană a dezvoltat ideea unui umanism individualist, 
al omului însetat de a se impune. În acest umanism individul are prea 
multă grijă de a se impune atenţiei altora. El nu dă nici o căldură celor- 
lalţi și trezeşte reacţia şi critica indivioasă care caută să descopere greșe- 
lile celui ce s-a silit să se facă remarcat. Reacţia aceasta a căzut în extrema 
accentuării teoretice a importanţei masei în care distincția persoanelor 
nu mai are valoare. Această teorie s-a formulat prin filosofii panteiste, 
evoluționiste, în care nu se disting persoanele, decit superficial și trecător. 
Renaşterea şi Protestantismul au promovat individualismul, din opoziţie 
faţă de Catolicism, pe care îl socoteau ca nepreţuind valoarea persoanei. 
În Răsăritul creştin au apărut oamenii ajutorării smerite, ale căror culmi 
au fost sfinţi (Sf. Nicolae, Sf. Haralambie etc.). Jertfa de sine acoperită 
de modestie e drumul prin care urcă omul spre culmile umanizării, spre 
slava necăutată, dar recunoscută de toţi fără invidie, cu recunoștință. 
Biserica Ortodoxă îndeamnă pe toți credincioşii să înainteze pe acest 
drum, după puterile fiecăruia. Prin amîndouă acestea se întăreşte comuni- 
tatea între oameni, dar se dezvoltă şi se remarcă și fiecare persoană. 


Spiritualitatea ortodoxă socotește că ferirea de « slava deșartă» duce 
la slava adevărată. Ferirea de slava deșartă este forma spirituală a reţi- 
nerii de la individualism. Smerenia e opusă mîndriei individualiste unite 
cu dispreţuirea celorlalți. Toţi sînt preţuiţi de fiecare; fiecare e prețuit 


de toţi. Fiecare își are importanţa lui de neînlocuit, pe care nu și-o impune 
el, dar i se recunoaște. 


Spiritualitatea aceasta contrară individualismului şi confundării per- 
soanelor într-o masă a fost proprie mai ales satelor în care toți se cunosc, 


se ajută şi se preţuiesc, în care toți ţin seama de gîndirea celorlalţi, unin- 
du-se într-o gîndire și datină comună. 


Oraşul, imitație a burgului occidental, a născut pe intelectualii de 
modă apuseană, dintre care fiecare vrea să aibă o gîndire « originală», 
fiecare trăiește în izolarea sa spirituală. Dar se pare că acest mod de exis- 
tenţă își pierde atracția. Necazurile, tristeţile în care se află atîţia oameni 
încep să trezească simțul umanului şi între locuitorii oraşelor. Încep să 

simtă și ei setea de comuniune şi bucuria de ea. Și prin comuniune încep 
să descopere adevărata lor umanitate și să experieze îmbogățirea şi creş- 
terea ei în delicateţe. 

Spiritualitatea comuniunii, proprie Ortodoxiei, trăită pînă acum la 
sate, începe să se trăiască și la oraşe sub forța unor necesităţi mai strin- 
gente și la un nivel de mai profundă înţelegere. Orășenii încep să expe- 
rieze în comuniunea dintre oameni prezenţa lui Hristos, sau adevărul 


cuvîntului Lui: « Unde sint doi sau trei adunaţi în numele Meu, acolo sint . 


şi Eu în mijlocul lor» (Matei 18, 20). Unde se adună doi sau trei în res- 
pectul reciproc al tainei lor și cu voința de a se ajuta, nu poate să nu 
vadă fiecare în taina celuilalt pe Dumnezeu însuși venit prin Hristos, în 
cea mai intimă apropiere de el. Cine ajută pe cel lipsit, pe Hristos Îl ajută, 
cum a spus El însuși (Matei 5, 40). Adevărata comuhiune a oamenilor 
e comuniunea lor în Hristos. 


86. Fără îndoială, problema cea mai cumplită cu care se confruntă 
omul veaculni nostru este? așa-numita «problemă a răului». 

- Dintre toate capitolele învățăturii creștine, acela care le apare azi 
oamenilor cel mai puțin capabil să ușureze chinurile sufletești 
ale indivizilor loviți sub o formă sau alta de «rău », este poniro- 
logia Nimeni nu mai acceptă explicația augustiniană, fiindcă ea 
nu poate mîngiia cu nimic pe cei ce experimentează răul nu ca 
pe o «absență a binelui », ci ca pe o forță socotită de tot mai 
mulţi superioară forței binelui. 
Sfirşitul secolului găsește omenirea din nou dezarmată ideologie 
în fața răului. 
Credeţi că există în creștinismul răsăritean vn răspuns care să 
compenseze insuficienţa ponirologiei augustiniene? Credeţi că 
există un astfel de răspuns în modul cum poporul român — unul 
dintre cele mai încercate ale istoriei —a dat replica feluritelor 
forme de rău, aceasta reprezentînd o învăţătură cu valoare uni- 
versală ? 


- — Răul a luat într-adevăr mari proporţii în societatea contempo- 
rană. De aceca e firesc să-și pună oamenii azi cu deosebită acuitate între- 
barea despre originea și forța susținătoare a lui. Spuneţi că « nimeni nu 
mai acceptă explicaţia augustiniană, fiindcă ea nu poate mingiia cu nimic 
pe cei ce experimentează răul, nu ca pe o « absenţă a binelui», ci ca pe o 
forță socotită de mulți ca superioară forţei binelui». Dar e de remarcat că 
nu numai Fericitul Augustin a definit răul ca pe o « absenţă a binelui», 

ci şi Sfintul Vasile cel Mare spune că: « Răul nu e decit lipsa binelui». 
El adaugă: « Răul nu are o existenţă proprie. Răul nu există aparte, ca o 
fiinţă oarecare . . . ca o fiinţă independentă şi de sine stătătoare» (Omilia IX: 
Dumnezeu nu este autorul răului). Sfîntul Maxim Mărturisitorul socotind 
și el că răul nu are o subzistență proprie, merge mai departe, dînd o expli- 
care a forței lui pozitive, o vede pe aceasta în folosirea strîmbă a puteri- 
lor sădite în firea omului și a lucrurilor. « Răul este abaterea lucrării puteri- 
lor sădite în fire de scopul lor . .. , sau mişcarea nerațională a puterilor natu- 
rale de la scopul lor, care e una cu cauza lor», adică Dumnezeu ( Răspunsuri 
către Talasie, Yiloc. rom. III, p. 8). 

Astfel, răul își are forța în puterile existenţei create de Dumnezeu, 
folosite contrar scopurilor lor naturale. Dar aceasta arată -și lipsa unei 
puteri proprii a lùi. Răul e o folosire a puterilor existenței contra exis- 
tenţei. Dar nu o poate nimici pe aceasta, căci nici nu o poate produce. 
Răul nu are ca bază o ființă proprie, alături de cea a lui Dumnezeu, sau 
de cea creată de El. Și nu apare nici ca o fiinţă proprie alături de cea care 
e prin sine bună, ca în filosofiile panteismului emanaţionist, modalist sau 
evoluționist. În ultimul caz răul ar fi de neînvins, sau nu ar mai exista 
propriu-zis decît o deosebire aparentă între bine și rău. 

Condus de o astfel de filosofie. Nietzsche a putut îndemna, în acord 
cu declaraţia că « Dumnezeu e mort», și la o «ridicare» a omului dincolo 
de hine şi de rău. Dar aceasta înseamnă a nu mai face distincţie între ele. 
Pină se recunoaște o deosebire între bine și rău, răul caută măcar să ia 
masca binelui pentru a cîștiga pe cineva. Dar odată ce se recomandă 
nedistingerea între ele, răul se poate săvirși în mod cinic, ne mai socotin- 
du-se deosebit de bine. 

În cazul că răul şi-ar avea o substanţă proprie, la fel, răul ar fi de 
neînvins și ar fi tot atît de justificat ca și binele, avînd o existenţă tot 
atit de importantă și de necesară ca și existenţa din care iese binele. Răul 
nu poate fi în afară de existenţa conștientă și liberă creată de Dumnezeu 
în mod liber. El presupune deosebirea între Dumnezeu și creaţiunea din 
fiinţa lui Dumnezeu, dar nu apare cu necesitate nici din creațiunca Lui. 
Răul stă astfel sub puterea creaturii lui Dumnezeu. Dumnezeu îl lasă sub 
puterea acestuia, nu-și impune El puterea asupra lui, oprind producerea 
lui în existenţă creată de El și menţinerea în ea. 


Stînd Răul sub puterea persoanei conștiente create de Dumnezeu, 
aceasta se poate opune apariţiei răului și el poate fi învins de aceasta. Dar 
putînd să se folosească de puterile creaturii prin libertatea ei dată de Dum- 
nezeu, omul poate fi și amăgit de rău, apărindu-i ca o modalitate de a-și 
întări mai mult existența prin el, cînd ea de fapt o slăbeşte pe aceasta. 

Răul apare în existența creată de Dumnezeu, deci mărginită. Nu 
poate apare decît în ea. Nu vine din ființa nemărpinită a lui Dumnezeu, 
sau dintr-una la fel de necondiționată ca și existența lui Dumnezeu (dua- 
lismul ontologic). Dar e posibil să primească realitatea în existența mărgi- 
nită, întrucît aceasta nu se poate mulțumi cu mărginirea ei, ci e înzes- 
trată cu setea de nemărginire. Dar, această sete de nemărginire o mină 
să caute satisfacerea ei fie în comunicare cu (adevărata) existență nemărgi- 
nită, fie într-o extindere proprie, care e o amăgire. 

Tocmai în putinţa existenţei conștiente create de Dumnezeu de a 
socoti că poate exista independent de Dumnezeu și că se poate dez- 
volta fără E], sau chiar mai mult, în independența de El, stă importantul 
şi respectatul statut ce l-a dat Dumnezeu creațiunii Sale. Dacă omul nu 
ar putea alege şi o existenţă fără Dumnezeu sau contrară Lui, aceasta ar 
dovedi mărginirea puterii creatoare a lui Dumnezeu, adică s-ar dovedi 
că El nu poate crea decît marionete nelibere, nici bune, nici rele, ceea 
ce ar dovedi că El însuși nu e nici bun, nicirău, cio esență panteistă supusă 
unor legi uniforme. Dumnezeu nu creează răul cu suferința produsă de El. 
Aceasta i-ar arăta neputința. Dar nu creează nici o creațiune incapabilă 
de a alege împotrivirea față de El. Aceasta ar arăta iarăși mărginirea 
puterii Lui creatoare. Așa se explică puterea, dar și lipsa unei puteri pro- 
prii a răului adică nesubstanţialitatea, sau puterea lui, dar şi dependenţa 
lui de puterile omului, făptură a lui Dumnezeu. 

Să vorbim mai mult de puterea lui, pentru că pe aceasta o arată elastăzi 
în mod mai accentuat. Posibilitatea lui nu e dată numai de o libertate 
carc se balansează neutru între folosirea bună sau îndreptată spre Dum- 
nezeu şi între cea rea, ci posibilitatea lui stă în aceea că făptura conștientă 
mărginită însetată de nemărginire poate să caute împlinirea acestei înse- 
tări, fie în legătura cu Dumnezeu, fic în iluzia că o poate afla în extin- 
derea proprie. Și aceasta este posibilă pentru om, dat fiind că setea aceasta 
ţine de ființa lui şi tot de ea ţine puterea de a tinde spre satisfacerea 
ei. Setea aceasta de nemărginire, ca putere cc tinde spre ea, e dată de 
Dumnezeu, dar Dumnezeu nu o sileşte să se satisfacă tinzînd spre El, 
căci aceasta înseamnă răspunderea la iubirea Lui, care-şi manifestă 


atracţia ei în setea amintită. Dar omul trebuie să descopere și prin el: 


însuși că în această sete e însăși atracția iubirii unui Dumnezeu personal. 
Însă el se amăgeșşte cu iluzia că setea aceasta nu-l cheamă spre cineva 
cu adevărat nemărginit și de o existență plenară, ci e o sete a sa de 
sine însuși spre un grad superior de existență celui în care se“ află. E 
iluzia că el este cel însetat și tot el este băutura de care e însetat. Aceasta 
este mai întîi marea amăgire a unei părți a îngerilor. Cu cît sînt 
înzestrați cu o existență mai bogată, cu atît se amăgesc mai ușor cu 

iluzia că băutura dc care însetează e ca ei. Amăgirii acesteia cade 
pradă şi omul, dar trezită şi întărită în el de amăgirea exercitată asupra 
lui de duhurile rele. 

Iată cum răul e făcut posibil de puterile date îngerilor căzuţi si oameni- 
lor de către Dumnezeu şi trecerea lui în faptă e făcută posibilă de libertatea 
lor. Dar el se bazează pe o mare amăgire, pe o mare minciună. Diavolul 
e tatăl minciunii și omul se lasă amăgit de cl. Dar dacă diavolul ca tată 
al minciunii nu mai poate ieși din ca, omul ar putea ieși. Însă se cere un 
mare efort pentru aceasta. E uşor să te laşi ispitit că în tine găsești puterile 
extinderii tale reale. Te ajută la aceasta impulsurile excitante spre extin- - 
dere, eînd nu sînt ținute în armonie şi înfrînare reciproc prin credință. 
Pentru a căuta extinderea ta spre Cel de dincolo de tine, trebuie să renunţi 
la impulsurile excitante. Trebuie să alcgi iubirea persoanei tale ca întreg 
armonios faţă de Dumnezeu, în Care se armonizează toate, în locul impulsu- 
rilor excitante ale unora sau altora dintre componentele persoanei. 

Alegerea binelui cere tărie. Şi binele te face tare. Dumnezeu Însuși 
te ajută, dar și tu să te faci tare, odată ce-L alegi pe El. Dumnezeu 
Îţi cere pentru alegerea binelui, sau a legăturii iubitoare cu El, un efort 
de frînare reciprocă a impulsurilor componentelor care tind să iasă din 
unitatea lor. Dar fără Dumnezeu nu poți deveni tare în menţinerea ca 
unitate personală: nu poţi crește în spirit ca forță de menţinere a uni- 
tăţii tale. Aparenta tărie a răului stă în excitația spasmodică produsă 
de necesităţile pur trupești și egoiste, de a exista, de a se satisface fără 
măsură. Dar aceste excitaţii sînt de scurtă durată, fiind urmate de o slă- 
bire mereu mai mare a existenţei persoanei. Răul se foloseşte de existență 
Împotriva existenţei. Căci ncmențţinîndu-se omul în legătura iubitoare 
cu Dumnezeu ca persoană, care îl face pe om întreg şi tare, și în legătura 
iubitoare cu altă persoană ca întreg, el cade în robia pasiunilor unilaterale. 

Astfel, întrucît răul îl alcgi ușor, el pare tare. Întrucît el îți aduce 
robia, sărăcia spirituală şi chinul, el își descoperă, după ce l-ai făcut, 
slăbiciunea. Dar chiar în aparenţa tăriei de la început, el se arată efectuind 
asupra ta o slăbiciune. Sau te arată pe tine ca făcîndu-l din slăbiciune- 
Tăria lui e ambiguă. În aceasta ee arată și putinţa ta dc a-l învinge. 


` Dispreţul poporului român pentru duhurile ispititoare la rău și pentru 


sălbăticia lor inferioară, se arată şi în numele de « lighioană», dat legiunii 
de demoni sau « lighioană spurcată». 

Astfel, prima parte a întrebării preotului francez: « Dacă Dumnezeu 
există, atunci de unde este răul ?» e o falsă întrebare. Tocmai pentru că 
Dumnezeu există, există binele, şi atunci e posibil și răul ca alternativă 
liber aleasă a creaturii Lui. Căci dacă n-ar putea exista și această alterna- 
tivă, n-ar exista cu adevărat nici binele. Un bine silit, automat, nu mai 

e bine, căci nu e în el puterea și căldura liberă a iubirii. Și răul poate dura, 
pentru că Dumnezeu lasă să existe şi pe cei ce nu-L iubesc, Iar existenţa 
lor e o luptă între ci, o dezordine, un chin. Dacă nu i-ar lăsa să existe, 
binele făcut biruitor în modul acesta, n-ar mai fi bine propriu-zis. Binele 
'nu ar fi biruitor propriu-zis nici dacă cei răi ar fi aduși la iubire cu sila, 
nici dacă ar fi distrusi. În primul caz n-ar trebui ca făpturile să facă necon- 
diționat vreun efort pentru a se face bune. În al doilea caz, Dumnezeu, 
dacă ar distruge pe cei răi, ar folosi şi El metoda răului. Omul poate învinge 
răul din sine și din alţii prin ceea ce este el însuși prin fire, adică prin bine, 
sau prin înnoirea persoanei lui ca întreg din Dumnezeu și din alte persoane 
ca întrcguri, realizînd comuniunea cu persoanele umane și cu Dumnezeu 
ca o comuniune de persoane, în care se pot armoniza toate. 

Dacă răul se înmulțește prin satisfacerea exagerată a trupului, — 
contrară sufletului —, sau prin promovarea mîndriei individualiste, con- 
trar solidarităţii cu alţii, sau din alipirea la lumea insuficientă, contrar 
alipirii de Dumnezeu, binele poate fi promovat prin solidaritatea iubi- 
toare cu alții prin credință, Rămine ca omul să vrea să facă un efort 
în acest scop, adică să vrea să se facă tare, stăpînindu-și slăbiciunile 
fireşti și orgoliul individualist. Dumnezeu l-a făcut pe om să fie tare 
în raport cu răul, dar trebuie să vrea şi el să fic tare. Desigur, are nevoie 
şi de izvorul tăriei, de Dumnezeu unificatorul, pentru a se face tare faţă 
de răul dezbinător. Dar Dumnezeu este mereu la dispoziţia omului cu aju- 
torul Lui, cînd acesta vrea să fie tare. Acceptind răul, omul își slăbește 
existenţa, pentru că nu mai este în comunicare cu Dumnezeu cel personal 
și a toate iubitor şi cu semenii. 

Tăria binelui faţă de rău se arată chiar în faptul că el se poate folosi 
de răul însuși pentru a-l frîna, pentru a prinde putere de a i se opune. 
Pentru a face evident acest fapt, trebuie să reamintim că binele este o 
dispoziţie și un act al persoanei faţă de persoană, și Ja fel răul care i ee 
opune. Mai precis, bunătatea este o relație veșnică a Persoane: divine 
faţă de alte Persoane divine şi o relaţie a Treimii divine faţă de persoanele 
create cărora le acordă prin aceasta o existenţă veşnică. De aceea, bună- 
tatea este şi o relație pozitivă*a persoanei umane față de alte persoane. 
Însă acestea, avind libertatea şi puterea dea tinde în mărginirea lor spre 
nemărginire, pot tinde spre o iluzorie nemărginire proprie; se pot închide 
şi în răul egoismului. Numai Dumnezeu ca Treime de Persoane nemăr- 
ginite e bun și numai oamenii, ca persoane mărginite, în tendința spre 
nemărginire pot fi buni sau răi. 
ar cum oamcnii nu pot trăi într-o singurătate totală, chiar chinul 
produs de răul egoist al acesteia îl mînă la relaţia cu semenii. Aceasta 
arată că în firea omului a rămas o necesitate a relației cu altul care îl 

frînează, îl învăluie şi transfigurează pasiunile care vor să se folosească 
de alții în mod egoist. Cadrul central în care se petrece aceasta este fami- 
lia. Plăcerea trupească a bărbatului pentru femeie şi viceversa e copleșită în 
însoţirea lor pe viață de sentimentul răspunderii de a se servi reciproc 
şi de a se îngriji de copii, de a-i crește biologic și spiritual; iar activarea! 
acestei datorii trezește între soţi un sentiment de respect și de recuno- 
stinţă, iar în copii, un sentiment de recunoştinţă msoţit de o amintire 
care vrea să se întindă în veci. 

Familia care zămislește copii dintr-un act de plăcere capătă o cali- 
tate de sfințenie în sentimentele și în faptele ei de sacrificiu pentru copii. 
E ceea ce nu se întîmplă în lumea animalelor, unde odraslele nu trebuie 
crescute și spiritual, ci numai biologic şi nu lungă vreme. În relaţiile dintre 
membrii familiei e o deschidere spre eternitate. Toţi membrii familiei sînt 
uniţi printr-o relaţie de bunătate, care se opune oricărui egoism. lar 
necesitatea familiei de a-și crește copiii în orizontul de preocupări ale 
societăţii îi face și pe părinţi și pe copii să preţuiască ceea ce este bun 
în ceilalți şi să răsplătească ajutoarele acelora cu bunătatea lor. 

Desigur răul se poate ascunde în alt fel și în bunătatea membrilor 
familiei întreolaltă, creînd un egoism de grup faţă de alții. Dar reacția 
acestuia, resimţită de grupul familial ca un rău, îi poate face să se frîneze 
de la egoismul de familie. Lupta între bine și rău ia şi formele unui ames- 
tec în care cînd unul cînd altul e mai mare. Numai în unirca cu Dumne- 
zeu în Hristos, se poate înainta pînă aproape de binele curat. 

Cea mai grea urmare a răului este moartea. Ea ţine în cea mai dure- 
roasă dramă întreaga existență a omenirii, Se poate pune întrebarea: 
cum a lăsat Dumnezeu omenirea în această dramă, în spaima întreținută 
de ca, precum pe cel ce moare, și în marea durere a despărțirii pe cei ce 
încă sînt în preajma ei? Omul moare, pentru că fiind alcătuit din suflet 
și trup, nu mai ţine trupul înfrînat de suflet și pe sine ca întreg personal 
în comuniune cu Dumnezeu, Cel ce le poate ţine unite pe toate. Spiritul 
lui slăbit prin aceasta nu mai poate ţine închegată organizarea trupului 
său. Şi aceasta are urmare asupra întregii firi fizice şi biologice. Omul n-a 
făcut efortul să mai ţină spiritul tare în faţa ispitelor naturii asupra 
trupului. 

Cu alte cuvinte, nu Dumnezeu a produs moartea omului, ci omul și-a 
produs-o, refuzînd iubirea lui Dumnezeu și nerăspunzînd acesteia cu iubi- 
rea sa, pentru că s-a supus impulsurilor trupului, care prin aceasta a ieşit 
din unirea cu spiritul şi pe acesta l-a atras din unirea cu Dumnezeu. Prin 
aceasta omul nu a mai căutat pe Dumnezeu, ci s-a făcut el însuși dumnezeu 
sieşi. Şi aceasta i-a adus moartea. S-au împlinit astfel atît cuvîntul 
șarpelui: « Veţi fi ca Dumnezeu», cât şi al lui Dumnezeu: « Cu moarte veţi 

[ muri» (Facerea 3, 4—5). Cine se face pe sine dumnezeu, nemaiavînd comu- 
niune cu Dumnezeu, moare. Oamenii au ieșit din comuniunea cu Dumne- 
zeu ca persoane integrale, pentru că s-au făcut numai trupuri, alegîndu-și 
pe fetele oamenilor ca femei numai ca trupuri (Facerea 6, 3). Aceasta ne-a 
arătat că Dumnezeu va veni iarăși în noi cînd ne vom iubi ca persoane inte- 
grale unii pe alții, cum a spus Mintuitorul: « Să vă iubiți unul pe altul, 
precum v-am iubit Eu pe voi» (loan 15, 12). 

Dumnezeu a continuat să iubească pe om, dar iubirea spirituală nu 
se poate impune cu sila. Iubirea trupească spre cele materiale ale lumii 
l-a scos pe om din raiul iubirii spirituale a lui Dumnezeu. E « slăbiciunea» 
iubirii spirituale de a nu se putea impune cu sila, avînd nevoie de liber- 
tatea celuilalt ca să fie primită și să i se răspundă cu iubire. Dar tocmai 
în aceasta se arată marea valoare ce i-o dă Dumnezeu omului. 

Așa a intrat moartea în lume. Dar spiritul omului nu moare, cum 
| nu mor nici duhurile rele, care sînt numai duhuri. Și trăsăturile persoanei 
se află în spiritul ei, fie ca cele cc se vor întipări și trupului și se vor mani- 
festa prin el, fie ca cele ce odată actualizate prin trup s-au întipărit în 
forma aceasta și în spirit. Și Dumnezeu nu mai desființează nici o persoană 
care e de neînlocuit, chiar după despărţirea trupului de spiritul în care 
au rămas întipărite trăsăturile specifice ale fiecărei persoane. 

Dar Dumnezeu a făcut chiar și din răul morții un mijloc prin care ea 
e învinsă de binele vieţii. Chiar trăind oamenii pe pămînt, gîndul că vor 
muri îi face să relativizeze plăcerile care susțin patimile egoiste în ei. 
Într-o rugăciune din slujba ortodoxă a înmormîntării se spune: « Si ca 
să nu fie răutatea fără de margini, a lăsat Dumnezeu moartea». Însă biruinţa 
deplină asupra morţii a adus-o numai Fiul lui Dumnezeu făcut cu scopul 
acesta om. În aceasta se arată în mod culminant prețuirea acordată de 
Dumnezeu omului. 

Dumnezeu recurge la un grad maxim de iubire pentru a învinge răul 
ŞI moartea ca cea mai gravă urmare a lui. Se face El însuși om și își însu- 
şește ca om moartea născută din dezbinarea omului de El, și o învinge 
în Sine. Iar prin unirea ființială cu toți oamenii, le transmite tuturor 
puterea de a învinge moartea. Prin aceasta Hristos reface ființa umană 
în toate persoanele cîte apar din ea, căci Dumnezeu nu vrea să se 
piardă nici una dintre creaturile Sale. Dar, cei ce primesc iubirea Lui 
nu revin numai la integritatea ființei umane, ci se înalță și la fericirea 
Veşnicei comuniuni personale cu Dumnezeu. 

spus că puterea spirituală a persoanei stă în unitatea componen- 
telor în persoană şi în comuniunea cu alte persoane. Răul a slăbit unita- 
tea persoanei sau a componentelor ei, și comuniunea ei cu alte persoane, T 
pînă la moarte, după ce a slăbit unitatea lor în Dumnezeu. Fiul lui Dum- 

nezeu a reîntărit unitatea componentelor firii umane nu numai în persoana 
umană, ci chiar în Persoana divină, în care se afla iubirea pentru toate 
persoanele umane. Persoana divină se poate face şi persoană umană, dar 
o persoană umană atotcuprinzătoare și atotiubitoare de la divinitate pînă 
la totalitatea componentelor creaţiei. Totul divin şi creat se adună în 
unitatea unei Persoane unice și centrale. În toate se manifestă ea, pe 
toate le transfigurează, le umple de divin în sine și cu toţi vrea să fie în 
comuniune. Dar aceasta depinde și de oameni. Iar persoana umană se poate 
menţine în unitatea ei deplină numai concentrindu-se ca întreg în relație 
iubitoare cu alte persoane și mai presus de toate în relaţie iubitoare cu 


„Hristos, Fiul lui Dumnezeu 'cel personal, în Care fiecare Persoană este 


unită desăvirşit cu celelalte două, în Hristos, în care e unită dumnezeirea 
cu umanitatea. Hristos a avut tăria unităţii Sale ca Persoană nu numai 
în ea însăși ca Persoană dumnezeiască, ci și în relaţia ei iubitoare maximă 
cu celelalte Persoane divine și în relaţia virtuală maximă cu celelalte 
persoane umane, prin unirea firii umane cu cea divină. El a luat firea Sa 
umană în unitatea Sa, a Persoanei Sale, unită la maximum cu Tatăl şi 
cu Duhul Sfînt prin unitatea de ființă cu Ei și unită totodată la maxi- 
mum cu persoanele umane, pe de o parte ca Dumnezeu Creator al lor, și 
pe de altă parte ca Cel ce S-a făcut de aceeași fiinţă creată cu ele. El a 
luat şi moartea, căreia i s-a supus persoana umană prin păcat. Întrucât 
Hristos n-a ieşit din unitatea cu celelalte Persoane divine, fiind fără 
păcat, a rămas după moarte în comuniune nu numai cu spiritul uman, 
devenit neputincios să-și învie trupul prin slăbirea legăturii cu Dumne- 
zeu, ci atît cu spiritul cît și cu trupul, deci într-un fel cu totalitatea Per- 
soanei Sale pline de dumnezeirea Sa. Prin aceasta a putut învia trupul 
Său. El a lăsat trupul Său să moară, pentru a arăta că şi mort poate 
să-l readucă la viață, odată ce i-a dat existența chiar fără să fi existat 
înainte. El a dat prin aceasta chiar spiritului Său uman puterea de a 
readuce la viață trupul mort, arătînd că această putere o va da și 
spiritului nostru. El a readus la o viaţă nouă toată natura creată, avînd-o 
înnoită virtual și concentrat în trupul său înviat. Ă 

Dar Fiul lui Dumnezeu cel întrupat a primit moartea împreună cu 
alte suferinţe în trupul Său, ca să învingă prin suportarea lor şi să arate 
că de urmările răului, de lovitura de la cei răi, de nedreptăți, de boli, 
de moarte, suferă și cei buni. Căci tăria acestora asupra răului se arată în 
suportarea a tot ce le impune răul din exterior. Învingerea prin răbdare 
a răului venit din exterior arată slăbiciunea acestuia. Hristos a învins 
moartea, suportind moartea, și noi o vom birui în noi înșine, de 


asemenea, numai de vom muri fără ca să cădem din legătura cu Dumne- 
zeu, prin păcat. 


(e A) A 

Hristos a învins moartea venită prin păcat, primind-o fără păcat. 
A învins-o pentru că a transformat-o din moarte pentru păcat, 
din moarte ca depărtare maximă de Dumnezeu, în act de dăruire lui 
Dumnezeu, într-un act de jertfă din iuhre adusă lui Dumnezeu dintr-o 
iubire asemănătoare pentru cei ce-L duşmăneau și-l. vor dușmăni. În 
primirea morții El merge pînă la capăt în iubirea Lui faţă de oameni, 
dar şi în renunţarea omului la sine pentru Dumnezeu. Moartea, ca act 
suprem dc iubire, învinge moartea. Pentru că în iubire are loc întîlnirea 
cu Dumnezeu. Moartea ca supremă dăruire lui Dumnezeu, ia din El puterea 
învierii, a biruirii ci. 

Acum moartea nu mai înseamnă sărăcire a fiinţei sau înaintare spre 
neant (fără ieşire totală din existenţă), sau încremenire în cadrul mărginit 
al existenţei, ci salt generos din mărginirea egoismului, prin spirit, cu 
Hristos Dumnezeu, izvorul existenţei plenare făcut om, ceea ce dă puterea 
spiritului umplut de Dumnezeu să readucă la viaţă și trupul. Cei ce trăiesc 
lui Hristos — spune Sfintul Apostol Pavel — tot Lui mor. Adică cei 
uniţi cu Hristos pe pămînt se unesc cu Hristos și prin moarte, spre învierea 
prin El. lar Hristos e viu. Deci și cei ce mor lui Hristos sînt vii. « Nimeni 
dintre noi nu trăiește sieși și nu moare sieşi. Căci de trăim, Domnului trăim, 
iar de murim, Domnului murim. Deci şi de trăim şi de murim, ai Domnului 
sîntem. Căci spre aceasta a murit și a înviat Hristos, ca să stăpinească și 
peste cei morţi și peste cei ce vor învia» (Rom. 14, 1—9). Deosebirea morţii 
celor uniţi cu Hristos de a celor neuniţi cu El, o afirmă în mod direct 
Sfîntul Apostol Pavel, spunînd: « Căci dacă trăiţi după trup, veți muri: iar 
dacă omoriţi cu duhul faptele trupului, veţi fi vii» (Rom. 8, 13). Moartea 
în Domnul spre odihna în El a celor ce trăiesc Lui pe pămînt o afirmă 
şi Apocalipsa, spunînd: « Şi am auzit un glas din cer, zicînd: Serie: Fericiți 
cei morţi, cei ce de acum mor în Domnul ! Da, grăieşte Duhul, odihnească-se 
de ostenelile lor, căci faptele lor vin cu ei» (14, 13). 

Existenţa nu e numai atîta cît se vede. Și nici moartea. Ci cei ce 
trăiesc fără Dumnezeu sînt scufundaţi într-un întuneric interior, în care 
se adîncesc deplin prin moarte. lar cei ce trăiesc cu credința în Hristos 
sînt scufundaţi în lumina Lui, iar prin moarte se adincesc și mai mult 
în lumina și puterea lui Hristos, care poartă în El, ca om, urmele morţii 
din dragoste pentru Tatăl și pentru oameni, dar e și înviat. Ei se odihnesc 
ca morți pentru ostenelile de aici, pentru Dumnezeu și pentru oameni 
în Hristos, Cel ce a înviat din iubire pentru Tatăl și pentru oameni, dar 
sînt și vii în această moarte, trăind cu anticipație învierea lor viitoare cu 
trupul. 

Moartea pentru ci nu mai e decît moarte fără de viață 
nu maj e moarte ca scăpare în sărăcia şi neputința extremă. 


aceasta. Ea 
Moartea lor 

în Hristos e o renunțare spirituală totală la ei înșiși cu Hristos pentru 
Dumnezeu. Ca atare are în ea în mod potenţial învierea. Nici o persoană 
nu moare, pentru că e legată ontologic de alte persoane și în ultimă ana- 
liză de Dumnezeu. Dacă Dumnezeu nu-și reneagă opera creației, cu atît 
mai puţin își reneagă persoanele aduse la existență cu care a început un 
dialog fie pozitiv, fie negativ, cu persoanele ca chipuri ale Lui și, ca atare, 
ca cele mai înalte vîrfuri ale existenţei create, ca existențe conștiente care 
ştiu de sensul existenţei și au rostul să facă pe Dumnezeu transparent prin 
ea. Faptele lor din viaţa aceasta le caracterizează și mai mult ca persoane 
de neînlocuit, eternizează dialogul lor pozitiv sau negativ cu Dumnezeu, 
pe care Dumnezeu nu-l uită. Faptele lor nu s-au făcut degeaba. 

Moartea ca urmare a « despărțirii nedespărţite» de Dumnezeu de pe 
urma păcatului a fost transformată de Hristos în dăruire totală a omului 
lui Dumnezeu, act de supremă predare lui Dumnezeu, şi de aceea, act de 
aflare a vieţii în El. Dacă n-ar fi moartea, omul ar fi fost lipsit de acest 
mod de dăruire totală a sa lui Dumnezeu, de renunțare totală la sine, din 
suprema iubire față de Dumnezeu. Moartea a fost făcută în Hristos și 
de om ca act de supremă generozitate a sa, ca act de suprem ruraj al 
iubirii şi al încrederii omului față de Dumnezeu. Creştinul poate spune 
« Mulţumescu- Ți Tie, Doamne, că pot muri, că mă pot dărui prin moarte 
total Tie, ca să găsesc în Tine viața nemărginită trăită cu Tine». Totuşi 
omul nu caută să scape de viață, ci primeşte moartea numai cînd i-o 
dă Dumnezeu. El socoteşte şi timpul vieții ca timp dat lui de Dumnezeu 
să-i slujească Lui, şi prin aceasta să înainteze prin eforturi proprii în 
Dumnezeu, ca izvor al existenţei veşnice. E ceea ce spune Sfîntul Apostol 
Pavel: « Că mie a viețui este Hristos și a muri cîştig. lar dacă a vieţui în 
trup Înseamnă pentru mine să lucrez și să am roadă, atunci nu ştiu ce să 
aleg. Sînt stăpînit de amîndouă: doresc să mă despart de trup şi să fiu împre- 
ună cu Hristos. Și acesta e un bine cu mult mai mare. Dar e mai de trebuință 
pentru voi să stăruiesc în trup» (Filip. 1, 21—24), 

Fără trup, şi anume fără timpul scurt și fără clipele repede trecătoare 
ale vieţii, n-am lucra cu mare grijă, tensiune și seriozitate, pentru a crește 
spiritual pentru odihna veşniciei. Tocmai în scurtimea timpului, dar şi 

"pentru că această scurtime stă în cumpănă cu veșnicia, stă uriașa impor- 
tanţă a lui. 

lată cum dragostea învinge teama de moarte și chiar moartea.Dar 
moartea a fost transformată, prin caracterul de jertfă benevolă ce i s-a 
dat de Hristos, şi în mijloc de arătare a iubirii noastre faţă de semeni 
pentru binele lor, pînă la moarte; în mijloc de a face pe oameni tari în 


solidaritatea pentru binele lor, înțelegînd prin bine existența eternă, i 
scăpată pentru totdeauna de moarte. f 
i 

În acest sens biruinţa lui Hristos asupra morții a fost biruința bine- 
lui adevărat și desăvirșit asupra răului. De aceea acest hine învinge în 
Hristos tot răul. El nu învinge numai moartea, ca cea mai gravă urmare 
a răului, ci învinge deplin și răul care o produce. Dar această biruință 
şi-o pot însuși și cei cu care s-a făcut de o ființă ca om, numai dacă şi-o 
însușesc şi ei de bunăvoie. Hristos a pus în El toate formele de bine, ca 
să le poată transmite puterea lor și oamenilor. El n-a învins numai la 
exterior răul, El nu l-a lăsat să existe sub nici o mască. De aceea n-a învins 
răul prin vreun eroism care poartă ca rău masca binelui. Toate formele 
de învingere a răului prin eroismul care poartă diferite măşti ale binelui 
s-au dovedit victorii înșelătoare. 

Răul nu poate fi învins cu adeăvrat decât prin cruce ca jertfă a iubirii. 
Cel ce se face — după ce pare că a învins răul — și el autor al răului, 
şi nu rămîne numai jertfă care suferă răul, s-a dovedit că n-a învins cu 
adevărat răul. Răul c un mare născocitor de minciuni. De cele mai multe 
ori el învinge aparent prin măștile binelui, prin erosime amăgitoare. 
Puterea răului stă în minciună, în aparența binelui. Puterea binelui stă 
în smerenie, în răbdare, dar în răbdarea care nu se închină răului cu nici 
un preț, El dă pe faţă toate formele de fariseisma ale răului. Sfîntul Apostol 
Pavel a spus :« Cînd sint slab, atunci sînt tare ». « Deci foarte bucuros mă 
voi lăuda cu slăbiciunile mele, ca să locuiască în mine puterea lui Hristos» 
(II Cor. 12, 10, 9). Tăria smereniei e tăria lui Dumnezeu, care nu se închină 
în nici un fel în faţa răului, nici nu caută vreun profit din darea lui pe 
faţă prin pilda binelui ce o arată în ea. 

Astfel, chiar urmarea cea mai gravă a răului a fost învinsă de Dumne- 
zeu, dar prin smerenie și jertfă, ca forme de solidaritate cu omul, făcîn- 
du-Se El Însuşi om în scopul acesta şi înlăturînd tot egoismul. Hristos 
ne invită astfel la solidaritate în bine, sau în iubire, cu semenii în El, 
pentru învingerea răului. 

Dumnezeu poate restabili existența personală creată în integritatea 
ei, dar nu-i impune cu sila fericirea iubirii. Ea va fi pentru mulţi o inte- 
gritate ontologică, dar nu și o armonie interioară, spirituală, care depinde 
de iubirea acceptată voluntar. Vor f mulţi înviaţi cu trupul, dar nu cople- 


şiți de spirit. 


87. Ca monah, îmi îngădui să vă cer părerea asupra unei constatări: 
monahismul românesc dintotdeauna nu a acordat duhurilor rele 
— diavolului — importanța pe care le-au dat-o scrierile ascetice 
din alte părți. Poporul român a respins din acest punct de vedere 
formula paulină care-l socotește pe Satan « domnul acestei lumi », 
crezînd mereu cu tărie că lumea aceasta este a lui Dumnezeu 

şi că în iconomia divină diavolul își are anumite rosturi. Nu 
cred că mai există o limbă în care satana să fie numit si cu 
termenul « aghiută » (afintulețul). 
Nu cumva înțelepciunea poporului nostru conține sîmburele 
unui răspuns? Nu cumva românii au biruit de atitea ori răul ce 
s-a abătut asupra lor tocmai fiindcă au fost obișnuiți, fără a-l 
minimaliza, să nu i se închine, nici măcar prin frică? 
Tot Evul mediu occidental s-a închinat diavolului în măsura în 
care i-a fost frică de el, a trăit cu groaza lui, l-a închipuit în atitea 
feluri înspăimîntătoare pe catedrale. Românii, care au zugrăvit 
pe diavol în scenele Judecății de apoi, au însoțit totdeauna ima- 
ginea lui şi cu o undă de umor. Românii nu cu acordat niciodată 
în sufletul lor diavolului un loc, socotindu-l subordonat. Nu de 
diavol s-au temut românii, ci de eventualitatea ca Dumnezeu 
să-i pedepsească prin diavol pentru păcatele lor față de Dumnezeu. 
ceastă putere de a nu ceda răului şi de a nu-l mitologiza nu 
este una dintre marile tării ale neamului nostru? 
Sfinția Voastră aţi scris o carte despre « Ortodoxie și Românism»- 
V-am ruga să-i adăugați un capitol pe această temă și să ne 
dați un răspuns la cele de mai sus. 

— Poporul român a înțeles poate ca nici un altul că răul se învinge 
prin bunăvoință, răbdare, smerenie, prietenie, prin milă. N-a purtat 
războaie de Gucerire, a fost un popor răbdător, milos, comunicativ, prie- 
tenos, primitor de străivi. Satul românesc a fost o comunitate de oameni 
necertăreţi, gata de ajutor reciproc, milostivi față de cei săraci, de inva- 
lizi. Prin aceasta a simţit tăria binelui faţă de rău și faţă de diavol. Ela 
făcut « haz de necaz», simțindu-se superior necazului și rizînd de el. A 
rîe chiar de diavol, văzînd în el un viclean care se folosește de minciuni 
ieftine pentru a ispiti pe oameni la rău, care face pe sfîntul, dar nu reu- 
şeşte să fie decît un « aghiuță», un sfîntuleţ, un mic sfînt închipuit. Nu s-a 
lăsat doborit în deznădejde de necazurile aduse de împrejurări asupra lui, 
nici atras la reacții aspre faţă de cei ce-i făceau răul. Poporului român 
i-a fost străină răbzunarea, cum se întîmpla de exemplu la popoarele 
semite arabe, unde fiul unui tată omorît trebuie să omoare pe cel ce 
l-a omorît sau pe unul dintre cei apropiaţi lui. N-a înmulţit răul prin 
reacții însuflețite de rău. Obiectul principal al umorului atît de mult 
practicat de români este autorul răului, fie mascat sau nu în bine. 


fa Li 
Prin aceasta poporul român arată că a devenit cu adevărat un popor 4 
creştin, El simte că pentru el, prin Hristos, diavolul, ca « stăpinitor al 


A 

veacului acestuia, a fost aruncat afară» (Ioan 12, 31), lucru afirmat şi 
de Sfintul Apostol Pavel despre «stăpinitorul puterilor văzduhului » 
(Efes. 2, 2), sau despre « stăpinitorii întunericului acestui veac » (Efes. 
6, 12); căci diavolul nu mai este pentru el «dumnezeul veacului 
acesta» (II Cor. 4, 4). Aceasta s-a arătat și în faptul că poporul român a 
avut și are în general o viață de cuminţenic, de moderație, de modestie. 
În basmele lui, idealul lui Făt-Frumos este căsătoria. El este curat, 
modest, plin de grijă chiar față de animale. Beţia, destrăbălarea, câştigul 
necinstit, sînt fenomene rare și osîndite. E un popor cu moravuri înfrî- 
nate, care la monahi se ridică la mari înălțimi de asceză, dar unite cu 
seninătatea şi comunicabilitatea nu cu încruntarea. Asceza monahilor 
nu exciude comunicarea cu oamenii. Ascetul caută bunătatea gi se numește 
om « îmbunătățit». 

Natura nu se află pentru român sub stăpînirea celui rău. Fa și-a 
păstrat rînduiala dată ei de Dumnezeu. Un om din popor zice: « Tot ce 
sc întîmplă e după o rînduială. Lumea noastră are o riînduială și toate se 


fac după o hotărire, după o putere de sus» (Ernest Bernea, Cadre ale 


gindirii populare românești, p. 239). De un lucru fără rînduială se spune 
că: « n-are nici un Dumnezeu». Dumnezeu ţine rînduiala în toate. Despre 
diavol sc spune: « Ducă-se pe pustii», adică acolo unde nu sînt oameni 
şi nu lucrează ei. Sc ocolește a i se spune pe nume. I sc spune mai mult: 
« Necuratul», « Ucigă-l crucea». Celui stăpînit de ură, de miînie, i se spune: 
« Apucat», adică nestăpîn pe sine, dar nu se spune de cine e stăpînit, ci e 
mai degrabă compătimit decit urît. E biruit prin liniște. Lipsa de bunătate 
e socotită ca lucrul cel mai grav: ca «ieșire din minti», ca « nebunie». 

Despre un om peste care au venit nenorociri, suferinţe, se spune că « l-a 
lăsat Dumnezeu», nu că le are de la diavol, sau că e « bătut de Dumne- 
zeu», ca să fie adus la cuminţenie, căci de la Dumnezeu se poate aștepta 
și scăparea ușoară de necazuri. lar de omul rău, neînţelept, se spune că 
e « om fără Dumnezeu», nu că e stăpînit de diavol. Dacă se întoarce la 
Dumnezeu, toate i se întorc spre bine. Cînd un om nu te înţelege, îl chemi 
să-și aducă aminte de Dumnezeu, spunîndu-i: « mă, om de la Dumnezeu», 
sau: «mă, omul lui Dumnezeu». Neînţelegerea dintre oameni vine din 
lipsa gîndirii lor la Dumnezeu. Dar se mai spune și de un om bun că e 
« un om al lui Dumnezeu». Nu poate fi cineva bun dacă nu e al lui Dumne- 
zeu, sau om al lui Dumnezeu, dacă nu e om bun. Dumnezeu este izvorul 
binelui, al bunei înţelegeri între oameni, al rînduielii în toate. 

Prin toţi cei buni s-a manifestat Dumnezeu în istoria omenirii, care 
şi-a pus pecetea în ei, și prin ei, a lui Dumnezeu însuşi pe toată creaţia. 
Dar în istorie s-a manifestat şi răul ca refuz al unora dintre oameni de 
a creşte în Dumnezeu: 


B 

Răbdarea, conştiinţa de a avea lingă sine pe Dumnezeu, a dat poporu- 
lui nostru tăria să treacă printr-o istorie plină de greutăţi, menţinin- 
du-se în pofida tuturor. 


88. În opera Sfinţiei Voastre cred că se află punctul de pornire și 

însăși temelia pentru o filosofie ortodoxă menită a rezolva tragi- 
cul antagonism dintre ideal şi realitate, dintre aspirația omului și 
circumstanțele de care el se lovește, dintre « romantismul » visurilor 
şi «realismul » identificat prea adesea cu abdicarea de la ideal 
şi pactizarea cinică cu aparenta atotputernicie a răului. Cineva 
spunea că Sfintia Voastră aţi introdus o viziune ontologică-dina- 
mică asupra Ortodoxiei. Lumea este văzută sub acţiunea energiilor 
divine, prin care se poate ridica din: cădere și se poate transfigura. 
O teologie a ridicării lumii prin lucrarea în sinergie a omului și 
a harului, o teologie'a lucrării lui Dumnezeu în lume, o teologie 
a iubirii lui Dumnezeu faţă de făptura Lui este, poate, azi mai 
necesară ca oricînd omului, spre a spera într-o ieşire din fundă- 
tura din care multi nu-l văd ieşind decît printr-o catastrofă 
universală. 
Cum aţi ajuns Sfintia Voastră la această doctrină, şi ce rol 
a avut descoperirea teologiei palamite? În ce măsură considerați 
că interesul, astăzi universal, pentru gîndirea Sfiutului Grigorie 
Palama a fost anticipat şi ajutat de apariţia operei Sfinţiei Voastre 
despre Sfîntul Grigorie Palama — după cîte ştiu, cea dintii mono- 
grafie consacrată marelui teolog bizantin pe plan mondial? 


— Mă bucur că găsești în învăţătura Sfintului Grigorie Palama despre 
energiile necreate o semnificaţie a lucrării lui Dumnezeu în oameni spre 
creșterea spirituală a lor și spre înaintarea lor tot mai mult în Dumne- 
zeu. Oamenii și îndeosebi cei ce se silesc spre sfinţenie nu se împărtășesc 
numai de puterile care ţin existenţele pur senzitive sau cunoscute prin 
simţuri în cadrul legilor monotone, ci și de energiile necreate care îi fac 
să înainteze la nesfirșit în îndumnezeirea lor (Pr. D. Stăniloae, Viaţa 
şi învăţătura Sfîntului Grigorie Palama, Sibiu, 1938, p. 213). Prin 
acestea poate fi transfigurată şi natura cosmică din care ei fac parte. 
Aceasta implică o viziune spirituală-dinamică a lumii. 

Teologul protestant J. Moltmann observa că e meritul recunoscut al 
lui Mircea Eliade de a fi remarcat că religiile naturiste dau importanță 
naturii care se repetă, pe cînd Vechiul și Noul Testament dau atenţie 
principală timpului și istoriei, iar prin aceasta persoanei umane și liber- 
tăţii ei, pe cînd « omul civilizațiilor arhaice suportă cu greu istoria» şi dă 
importanţă numai repetiţiei naturii (Le Mythe de l'éternel retour, Paris» 

Gallimard, 1949, p. 161, 36; după Jürgen Moltmann, Gott in der Schăp- 
Jung, Kaiser Verlag, München, 1985, p. 14). 

Sfîntul Grigorie Palama a găsit în Dumnezeu baza acestei viziuni 
dinamice istorice a Jumii. Dc aceea se poate spune că viziunea istorică a 
lumii, căreia Sfîntul Grigoric Palama i-a găsit o fundamentare în Dumne- 
zeu însuși, a anticipat și încurajat în parte concepția cvoluţionistă formu- 
lată filosofic în secolul XIX prin Hegel şi devenită azi general admisă. 

Dar pe de altă parte evoluționismul acesta s-a inspirat din teosofia 
si evoluționismul platonist, cu baza în religiile orientale, care peste planul 
eternei reîntoarceri din planul pămintese așezau o evoluţie în planul 
fundamental, în care totul evolua de la forma spirituală a esenței la for- 
mele mai puţin spirituale, pînă la cele materiale și invers. În această evo- 
luţie în sus și în jos se încadra uneori și teoria reîncarnărilor. Noutatea 
evoluţionismului modern stă în faptul că a văzut această evoluţie și în 
etapa scurtă a istoriei trăită de oameni în faza actuală. Dar această con- 
cepţie nu vorbeşte de un scop etern al întregii evoluţii istorice și meta- 
istorice, cum nu vorbește nici evoluționismul metaistoric — general — al 
religiilor orientale şi al platonismului: E o învîrtire continuă și fără sens 
prin etape uriașe. Persoana umană nu are o valoare eternă în unicitatea 
ei. Realitatea ultimă nu este un Dumnezeu personal, ci o esență supusă 
unei legi neschimbate. Propriu-zis nu e deosebire reală între baza onto- 
logică a existenţei şi miscare. l 

În creștinism creșterea spirituală în timp a oamenilor în alte şi alte 
condiţii e urmată de înălțarea veșnică în infinitatea iubirii personale a lui 
Dumnezeu Cel personal, umplindu-se tot mai mult de energiile Lui necre- 
ate. Există un scop etern al creșterii omului în istorie, sau al timpului. 
Nici persoanele umane, ființa umană generală a lor, nici Persoanele Sfintei 
Treimi şi ființa lor comună, nu se dizolvă, nici lucrarea persoanelor umane 
şi energiile dumnezeieşti nu sînt lipsite de însemnătate. 

Existenţa întreagă, începînd de la cea divină și sfîrşind cu cea. creată, 
are un caracter ontologic-dinamic. Persoanele dumnezeiești de o ființă 
comună există din veci și în veci, comunicîndu-și iubirea lor, și cele ome- 
peşti de o fiinţă comună, activată prin ele, se îmbogăţesc în veci din Dum- 
nezeu prin energiile Lui necreate. Persoanele umane au însă pecetea pusă 
pe ele și de faptele lor și de conlucrarea cu energiile divine care le menţin 
identitatea și înălțarea lor veșnică. Aceasta dă o valoare eternă persoane- 
lor, ca unități ontologice de vîrf, dar dă un sens și miscării lor. Însuși 
timpul se umple de lumina unui sens. ar veșnicia pune în evidență în 
mod deplin valoarea persoanelor. Dumnezeu n-a voit să aibă desăvîrșirea 


şi să trăiască personal bucuria existenţei desăvîrşite numai în forma exis- 

tenţei ei din veci și pînă în veci, ci s-o vadă şi într-o formă dată persoanelor 
care se bucură de ea prin înaintarea în ea în veci. 

Dacă în trecut fizica întemeia o viziune despre lume în care nu se 
vedeau în etapa actuală a lumii decît entităţile, fizica mai nouă tinde să 
vadă realitatea constind numai din relaţii fără entităţi stabile, perma- 
nente ceea ce încurajează evoluționismul modern, inclusiv darwinismul 
(vezi Pierre Giescl, La Création, Ed. Labor et Fides, Genève, 1980). Dar 
nici una dintre alternative nu oferă un sens existenţei. Învățătura pala- 
mită îi dă un sens: entităţile există pentru a se desăvirși, iar mișcarea 
sau relaţia e cea care le face posibilă desăvirșirea. Aceasta dă un sens 
lumii, creaţie a lui Dumnezeu, adusă la existență pentru a se desăvârși 
în El. Și în ea apare şi Dumnezeu ca avînd un sens, întrucît El este o 
Treime de Persoane, care se bucură una de alta datorită puterii, slavei, 
iubirii lor comune. 

Extinsa precizare a deosebirii dintre ființa și lucrările lui Dumnezeu, 
făcută de Sfintul Grigorie Palama, ne ajută să înţelegem prezența activă 
mereu deosebită a iubirii lucrătoare a lui Dumnezeu în dezvoltarea și 
perfecționarea în timp a creaţiei, fără să considerăm aceasta ca o schim- 
bare a fiinţei Lui neschimbate, în care caz nu ar mai fi Dumnezeu; dar 
neproducînd prin promovarea persoanelor umane nici schimbarea lor. 
Deci această precizare afirma și valoarea persoanelor create și a creației 
în general. Dumnezeu n-a creat o, lume statică, încremenită, și nici El 

nsuşi nu e o existență statică, care nu poate să-și arate bunătatea şi 
iubirea Lui faţă de creaţia Sa, ajutînd-o să înainteze în apropierea de EI, 
în înțelegerea Lui, în creșterea ei spirituală. Și existența persoanelor nu 
e nici o existenţă ce se dizolvă prin mișcare. 

Relaţia dinamică a lui Dumnezeu cu creaţia Sa, relaţie prin care 
creaţia e ajutată să înainteze spre ţinta fericirii veșnice în unirea cu EI, 
o arată lucrarea lui Dumnezeu din Vechiul Testament și prevestirile 
lucrării Sale viitoare în relația cu cea omenească prin prooroci. Timpul 
nu e locul unei menţineri a omenirii în acceași stare. Dumnezeu are o 
vedenie anticipată a timpului ca întreg, cu momentele lui prin care ome- 
nirea înaintează spre ţinta ei, care e unirea veșnică cu Dumnezeu Cel mai 
presus de timp. Și această înaintare a timpului spre veşnicia dumne- 
zeiască nu e numai prevăzută de Dumnezeu, ci e şi condusă de lucrarea 
Lui liberă, în colaborare cu lucrarea oamenilor. Persoanele înaintează în 
timp spre ţinta unei existențe veșnice în Dumnezeu, sau în răul fără sfîrșit, 
prin lucrarea lor liberă şi prin lucrarea lui Dumnezeu, sau prin voia Lui. 
Energiile necreate ale Jui Dumnezeu sînt puse sau nu în lucrare de voia 
Lui. Ele sînt ale unui Dumnezeu liber şi lor le corespund lucrările libere 
ale omului care colaborează sau nu cu cele ale lui Dumnezeu. 

Timpul mărginit, înaintînd spre o ţintă de fericire sau de nefericire 
veșnică, presupunc pe Dumnezeu ca factor personal şi dinamic, dar şi 
pe oameni ca persoane dinamice libere. Un timp etern fără țintă, implică 
drept realitate fundamentală o esenţă impersonală, neliberă, supusă unei 
legi inexplicabile ca origine și ca rost. 

Timpul, ca mediu prin care omenirea înaintează spre un sfîrşit veşnic 
fericit sau nefericit, s-a făcut cunoscut prin învierea lui Hristos. Parti- 
ciparea la învierea Lui a devenit ţinta tuturor persoanelor umane. Timpul 
e înaintare spre învierea oamenilor în Hristos. Învierea lui Hristos dă 
un caracter dinamic istoriei, prin faptul că îi dă o ţintă. 

Învierea lui Hristos Îl arată pe Dumnezeu coborit în interiorul timpu- 
lui pentru omenirea făcută să înainteze în timp, spre veșnicie, prin parti- 
ciparea la istorie ca membru al ei, care realizează în sine ținta ei și o 
atrage întreagă spre ţinta pe care a dat-o El în fine istoriei. 

În Hristos s-a întîlnit veşnicia cu timpul, a coborât veșnicia în timp, 
ca să imprime timpului înaintarea spre veșnicie. În Hristos s-au întîlnit 
lucrarea dumnezeiască cu lucrarea omenească, cea dintii atrăgînd pe 
oameni spre veșnicie, a doua, conlucrînd cu bucurie cu această atracţie. 
În Hristos timpul își pune în evidență valoarea lui, tocmai pentru că nu 
este cl însuși veșnic, dar duce persoanele ce trăiesc timpul spre veşnicie. 


89. Cum credeţi că ia parte și va lua parte în viitor neamul românesc 
la salvarea lumii din impasul în care omul contemporan se simte 
ajuns? Cum vedeți acea «zi de miine » a omenirii și a neamului 
nostru în omenire, pentru care viata și opera Sfinţiei Voastre 
au fost închinate într-o necontenită strădanie, sub asistența 
harului şi a energiilor dumnezeiesti? 


— Cred că poporul român are posibilitatea să aducă o contribuţie 
importantă în mântuirea lumii din impasul în care ea se află astăzi 
prin aceea că o bună parte din ea nu vede ţinta și rostul frămîntărilor 
ei, datorită unei gîndiri care consideră legile repetiţiei sau ale unei oare- 
cari evoluţii aplicabile ordinii materiale, ca excluzînd orice alt mod şi 
plan de existenţă. 

Poporul român are intuiţia unci existențe cu mult mai largi, mai 
complexe. El vede planul unei existenţe spirituale superior celei mate- 
riale, în care domnește libertatea și responsabilitatea, căreia îi pot folosi 
în parte în scopul dezvoltării spirituale umane şi al destinaţiei eterne 
a persoanelor omenești şi legile ordinei materiale. Poporul român crede 
că toate legile lumii materiale și instrumentele tehnice dezvoltate produse 
de ele trebuie să servească relaţiilor dintre oameni inspirate de bunătate 
şi însetate de desăvirșire și eternitate. 

Poporul român se poate face în lume vestitorul şi susținătorul rela- 
ţiilor de bunătate, de milă, de într-ajutorare, de armonie și solidaritate 
n bine între oameni ce tind spre eternizare, opuse impulsurilor egoiste, 
lăușmănoase de satisfacţii trecătoare. 

Scriitorul Paul Anghel îl face pe Bogdan Petriceicu Haşdeu să spună 
următoarele cuvinte: « Iată de ce în culmea mizeriei în care se află azi, 
afirm că poporul român are un rol providenţial: să ateste prin chipul lui de 
acum şi dintotdeauna funcțiunea binelui. Nouă ne revine misia de a lupta 
cu iraţionalul din istorie. Apoi, şoptit, inaudibil: Dumenezu are nevoie de 
români». Și Paul Anghel continuă de la sine: « Hașdeu nu folosise locuţiu- 
nea « popor ales», ca la iudei, dar precis o presupunea» (Întoarcerea morți- 
lor, Bucureşti, CR, 1987, p. 444). g 

„Ne oprim în mod deosebit asupra ultimelor cuvinte din textul atribuit 
de Paul Anghel lui Hașdeu. 

Poporul român trăiește existența umană înălțată la planul superior 
al unei spiritualizări reale, însetată de eternitate, al unei sensibilități 
de mare delicateţe a omului în relație cu semeenii săi. E o spiritualitate 
de mare finețe, o spiritualitate adevărată, niciodată terminată, greu expri- 
mabilă, deși adînc trăită. Ea nu poate fi despărțită de trăirea inepuizabilă 
a misterului persoanei proprii și a semenului, unite în misterul suprem şi 
veşnic care le unește şi din care îşi au existenţa, și care le ține într-o sme- 
renie şi sete continuă de mai mult, care nu s-ar putea explica numai din 
relaţia lor, dată fiind trăirea simultană a neputinței de a-și da tot ce doresc, 
de a-și satisface toată setea de plenitudine. Românul simte pornirea sa 
şi a celuilalt de a fi bun și tot mai bun unul cu altul, dar știe că ei nu-și 
pot da toată bunătatea de care sînt însetaţi, ci fiecare are nevoie de bună- 
tatea fără margini a lui Dumnezeu. « Bunul Dumnezeu să ne ajute 1», 
spune el de cite ori vrea să facă un lucru împreună cu altul, de cîte ori 
vrea el şi simte că vrea şi celălalt să fe buni unul cu altul. 

Trăirea spiritualităţii adevărate e pentru poporul român trăirea bună- 
tății proprii, hrănite de bunătatea fără efirşit a lui Dumnezeu. Aşa se 
explică dulceaţa serioasă și infinită a doinei românești, adîncimea spiri- 
tuală şi cuviinţa inepuizabilă a limbii noastre. 

Scriitoarea poloneză Kazimiera Ittakowiezowna scrie într-un reportaj 
publicat în 1937 la Vargovia și intitulat « Cum este România» (Jaba jest 
Rumania): « România este plăcută. Atribuit României, cuvîntul acestă 
vrea să însemne în primul rînd: farmec, seninătate, destindere ... Dacă 
în Suedia eşti izbit de eleganță şi cultură. .., în România totul este atit de 
plăcut ! Îţi este ușor să trăieşti, fără durere, fără amenințare . .. În Româ- 
nia nu trebuie să depui efort ca să te acomodezi: pe străin îl poartă « valul» z 
viu, unduios, sensibil, plin de grijă, de o rară delicateţe, un « val» față de 

care efortul personal devine inutil. I se economisește oaspetelui fiecare clipă 
de stinjeneală, fiecare ciocnire brutală cu necunoscutul». « Bizantinismului, 
care stă la baza iconografiei româneşti, scufundat într-o meditaţie hieratică, 
i se adaugă blinda seninătate latină. Prin forma rigidă curge un conţinut 
viu. armonios». 

Urban Jarnik, un mare prieten al românilor din preajma și din timpul 
primului război mondial, considera că limba românească are nuanţe 
mai bune decît alte limbi cu literaturi mai bogate. « De aceea — mărturi- 
seşte el — eu mă închin cu umilință geniului limbii române și al poporului 
român, care se pricepe atit de minunat să imbrace în ea produse de toată 
frumusetea ale minţii lui agere şi înțelepte» (Cuvîntare rostită de Urban 
Jarnik cu prilejul sărbătoririi a 40 de ani ai societății academice « Româ- 
nia Jună» din Viena, Brașov, 1912, p. 18; La Alexandru Toader, Prele- 
geri de literatură cehă, Universitatea din București, 1978). 

Limba română reflectă spiritualitatea poporului român, relaţia sufle- 
tului românesc cu taina Dumnezeului Cel bun și plin de delicateţe iubi- 
toare față de oameni. Pe El Îl face poporul român deosebit de transparent 
lumii. Deschiderea spre infinitatea delicată a limbii române e deschiderea 
spre El. Prin ea oamenii își comunică infinita Lui delicateţe. 


90. Adresaţi un gînd bun, creștinesc, intelectualilor și tuturor oamenilor 
de bine din țara noastră. 

— Ne-am bucura să vedem și la noi mai mulți gânditori și scriitori 
creştini, cum sînt la toate popoarele. Prin aceasta scrisul românesc s-ar 
face cunoscut şi apreciat în toată lumea, căci credința creștină este izvor 
profund de gîndire originală, cum nu sînt alte concepții care nu cunosc 
decît lumea aceasta. În felul acesta scrisul nostru, cultura creștină, ar 
exprima în mod mai fidel sufletul neamului, făcându-l cunoscut şi apreciat 
între celelalte popoare. 

Aş dori ca intelectualitatea noastră să-şi arate o mai strînsă legătură 
cu Biserica străbună, cu mînăstirile noastre, cu tradiția spirituală a poporu- 
lui nostru, participînd alături de credincioşi la viața liturgică şi sfinți- 
toare a Bisericii. 


91. Daţi-ne un sfat părintese celor care vă sîntem ucenici şi ne 
hrănim duhovnicește din scrierile şi sfaturile Prea Cucerniciei 
Voastre. 

— Să vă simțiți mai alipiţi — dacă se poate — printr-o amintire 
continuă de lisus Hristos Care ne este Mîntuitor şi ajutător, şi model de 
înnobilare a umanităţii noastre, Ea ne va face să iubim pe semenii noștri, 
să părăsim orice egoism și să nu ne descurajăm niciodată în greutățile 

vieţii. La aceasta ne-ar ajuta cât mai deasa pomenire a lui Hristos în scurta 
rugăciune, cunoscută în tradiția noastră ca « Rugăciunea lui lisus» sau 
« Rugăciuea inimii». Putem pomeni pe Hristos fără să ne întrerupem îm- 
plinirea datoriilor noastre față de viaţă, ci, dimpotrivă, ajutîndu-ne să 
le împlinim cu cea mai mare responsabilitate. 


92. Părinte Dumitru, ne aflăm la începutul unei epoci noi a activității 
Bisericii moastre, după o perioadă în care a foat împiedicată în 
activitatea ei. Cum credeți că ar trebui să se manifeste Biseriea 
Ortodoxă Română în această perioadă care începe? 


— Ca răspuns la cele de mai sus prezint cîteva recomandări de în- 
noire a slujitorilor Bisericii lui Hristos pe care le intitulez « Ginduri 
despre un program de activitate viitoare pentru Biserica noastră» 

Ne aflăm la sfîrșitul epocii; de stăpînire ateistă care a căutat în toate 
felurile să golească sufletul poporului nostru de spiritualitatea creștină, 
reducîndu-i viața la preocupări strict materiale pe care dealtfel nu a 
reușit să i le satisfacă, intenţionînd prin aceasta anularea identităţii lui. 

Bisericii noastre i se cere acum să înceapă o activitate care să vindece 
gravele urmări lăsate în generaţiile mai noi de această îngustă și fanatică 
stăpînire antireligioasă și antinațională. Toți slujitorii s-ar cuveni să 
propovăduiască cuvîntul despre Hristos cu o rîvnă neîncetată și o caldă 
putere convingătoare, nu numai Dnmineca şi în sărbătoare la Sfînta 
Liturghie, ci și la fiecare slujbă ar trebui să vorbească explicînd înţelesul 
lor, rugăciunile rostite, conţinutul Sfintei Evanghelii. 

Sfînta Liturghie ar deveni astfel un mai puternic prilej de încălzire 
a credinţei şi a comuniunii între credincioși prin obișnuirea lor cu cîntarea 
comună cum fac grupurile neoprotestante. 

Ar fi bine ca preotul să nu mai fie în nicio clipă un rugător distant, 
separat, ci să caute să atragă şi să însuflețească pe toţi credincioșii la 
rugăciune prin rugăciunea lui. Să nu se vadă la el nici o preocupare de 


răsplată pentru contribuţia lui. Nu va fi lăsat de popor să sufere lipsuri 
nici el, nici familia lui. 


Cu deosebire trebuie introduși în cunoștința credinţei creștine copiii 
şi tinerii, cărora li s-au băgat în cap tot felul de argumente împotriva cre- 
dinţei. Preoţii n-ar trebui să aștepte ca să fie cautaţi de credincioşi pentru 
vreo slujbă, ci şi ei să caute tot felul de ocazii de a se întîlni 
cu ei şi de a le dovedi adevărul și importanța credinţei creștine ; în întîl- 

nirea cu oamenii pe străzi, pe uliţe, în căutarea lor sub diferite motive 
în fabrici, în foruri, birouri, intrarea în vorbă cu ei în trenuri, dar mai ales 
în căutarea lor în spitale. Să cheme după amiezile în biserici pe credin- 
cioșii maturi și pe copii, pentru catehizare. Hristos și Apostolii n-au apștep- 
tat să-i caute oamenii să le facă cunoscută credinţa, ci au umblat tot 
timpul printre ei făcînd aceasta. 

Ar fi poate bine dacă biserica noastră şi-ar instala un post propriu 
de radio, cu doi-trei preoţi bine pregătiţi, care să vorbească în fiecare 
dimineaţă şi seară credincioșilor despre credința creștină. 

La o parohie din Atena se adunau odată pe săptămînă seara sute de 
tineri, cărora le vorbeau cunoscute personalităţi despre temele credinţei, 
urmînd un dialog între tineri și vorbitori. 

Propovăduirea lui Hristos şi a pildei iubirii Lui de oameni s-ar cuveni 
să fie unită cu practicarea pilduitoare din partea preoților a acestei iubiri. 
Orfanii s-ar cuveni să găsească prin sau în preoţi un locţiitor al părinți- 
lor; bătrînii, săracii, bolnavii la fel ar trebui să cunoască prin preoţi 
că nu sînt singuri pe lume. 

În Atena și în general în Grecia, fiecare parohie are un comitet de 
doamne din care cîte una dimineața pleacă într-o mașină a parohici la 
bătrînii parohiei și-i îmbracă și le duce de mîncare, sau îi aduce să mă- 
nînce într-o sufragerie de lîngă biserică. Alte parohii se ocupă de orfani 
şi de săraci în formele potrivite. 

Episcopiile iau cîte un spital întreținut de ele sau cîte un cămin pentru 
studenții săraci, condus de preoţi. Ei ar urma astfel pilda Sfîntului Vasile 
cel Mare, care a fost nu numai unul din cei mai mari scriitori bisericești, 
ci a şi organizat în oraşul său de reședință un grup de spitale, de orfelinate 
şi de alte forme de ajutorare a celor ce aveau nevoie. 

Sînt sigur că toţi parobienii ar ajuta pe preot şi toate parohiile pe 
episcop să îndeplinească această operă. Să trecem în practică predica 
despre comuniunea iubitoare dintre noi pe care ne-o cere Hristos. 

Această activitate ar fi bine să fie stimulată și supravegheată de 
episcopi însăși. În general episcopii ar cîştiga o mare autoritate morală 
dacă ar părăsi în viaţa lor „stilul de prinți“ care s-a introdus întîi în Evul 
Mediu catolic cînd episcopii au devenit stăpîni de mari feude, sau prinți elec- 
tori. Ar fi un mare bine dacă ar reveni la modul viețuirii Apostolilor ai căror 
urmași deplini sînt, mod de viață la care unii au rămas în toate timpurile. 
Ar fi bine să nu se uite că la bază sînt călugări, care au dat votul smereniei 

şi al sărăciei. Ar fi minunat să umble cu simplitate tot timpul printre cre- 
dincioși, ca Apostolii, să se afle ca fiecare într-o parohie, aşa cum episcopul 
din primele veacuri era parohul principal al fiecărei parohii, parohul fiind 
numai locţiitorul lui. S-ar da un conţinut real și practic titlului pe care 
și l-a dat pe vremuri Papa de la Roma: « servis servorum Dei», sluga slugi- 
lor (a preoţilor şi credincioşilor) lui Dumnezeu. Cel mai mare e cel ce slu- 
jește pe alţii, cum a slujit Hristos (Mt. 20, 26—28). 
Ax fi bine să se dea o importanţă deosebită organizării la centrele epar- 
hiale a activităţii caritative amintite a parohului, Cel puţin unul dintre 
consilieri s-ar cuveni să se ocupe cu supravegherea acestei activități. Să 
nu se mai dea importanţă exclusivă unui birocratism sterp, care priveşte 
de sus la preoţi. 
Chiar în Institutele teologice ar trebui ca disciplina teologiei pastorale 

să nu mai fie un curs teoretic, ci o obișnuire a studenţilor cu practica unei 
pastoraţii caritative pe teren. Precum catedra de cîntare bisericească este 
o deprindere practică a viitorilor preoți cu cîntarea bisericească, așa ar 
trebui să devină şi catedra de Teologie pastorală. 
Tot în Biserica Greciei, am aflat că niște tineri de la o annmită paro- 

hie au ajuns, căutînd pe bolnavii din diferite cartiere ale unui mare oraş, 
la o bătrînă paralizată și de atunci se duc pe rînd în fiecare zi, o îngrijesc 
şi îi duc cele necesare, Aceasta ar fi bine să o deprindă și tinerii teologi ai 
noştri, ca viitori preoţi. Cred că în felul acesta am putea crea un puternic 
curent de strîngere a credincioșilor în biserici și de vie comuniune între ei. 
Acesta este testamentul pe care doresc să-l las slujitorilor Bisericii 
noastre: Fiţi tot timpul cu gîndul la Hristos și căutați să-l slujiți Lui, 
cîştigîndu-i pe oameni pentru credinţa; în El şi pentru mîntnirea lor, prin 
toate faptele voastre. Aşa veţi putea cîştiga fericita viață eternă pentru 
voi şi pentru cei pentru care aveţi o mare răspundere. 
Aceasta e concluzia la care am ajuns la virsta mea, apropiată de 
sfîrșit. 
Eu am căutat să slujesc pe Hristos prin osteneala scrisului, căutînd 

să atrag la credința în El pe cei ispitiţi de scrisul străin de credință atît 
de răspîndit în timpul de cînd tiparul a făcut cu putinţă înmulţirea lui 
mai ales în ultimele două-trei sute de ani și cu totul la noi în era 
comunistă. 
Dar mă gîndesc uneori că mai mult folos aș fi putut aduce dacă aș 

fi fost preot de parohie, pentru a trece în practică cele ce le-am scris. 

PREOTUL PROFESOR CONSTANTIN GALERIU * 
Institutul Teologic-București 


În paginile de mai jos ne vorbește 
Părintele Profesor Constantin Galeriu. Nu 
sînt cuvinte uscate izvorite din mintea unui 
dascăl de teologie scolastică, ci sînt cuvinte 
vii, calde, încărcate de duhul dragostei 
nemuritoare, izvorite din inima unui părinte 
duhovnicesc, cu o profundă experienţă pas- 
torală. De la Părintele Constantin cerem și 
așteptăm cuvinte și sfaturi de păstor sufle- 
tesc care nu numai învață, ci naște spiri- 
tual, hrăneşte și dobîndește multe suflete 
pentru Hristos, pentru împărăţia cerurilor. 

Preot paroh de aproape o jumătate de 
secol și dascăl de teologie de aproape două 
decenii, în Prea Cucernicia Sa s-au îmbinat 
în chip fericit experiența pastorală cu cea 
de dascăl, vocaţia de preot format și trăit 
în mijlocul credincioșilor, cu cea de profesor de teologie înconjurat de 
studenţi însetaţi de cunoaștere și cuvînt. Apelăm astăzi la dubla experiență 
a Prea Cucerniciei Sale, dar mai ales la cea de preot şi păstor de suflete, 
şi îl rugăm să ne vorbească pe înţeles şi de la inimă, ca să ajungă la inimile 
celor dornici de trăire duhovnicească, de o viaţă vie, ancorată în Hristos. 

Avem nevoie de păstori buni, după modelul marelui Păstor lisus 
Hristos. Avem nevoie de preoți care mai întîi de toate se roagă și apoi 
vorbesc, care mai întîi aduc jertfă pe Hristos pe sfintele altare şi se jert- 
fesc pe ei înșiși pentru Hristos şi apoi Îl mărturisesc prin cuvînt de pe 
amvon şi prin propria lor trăire. Cel ce vorbește din experiență, după ce 
mai întîi el se roagă şi simte pe Duhul Sfînt săltînd în inima lui, acela are 


mare putere în cuvint și poate trezi multe suflete pentru Hristos. 


Considerăm că Părintele Profesor Constantin Galeriu, atît de iubit! 


şi căutat de studenţii săi de la Institutul Teologic din București, ca și 


* Născut în Răcătău— Bacău, la 21 nov., în anul 1918, urmează Seminarul 
Teologic „Sfintul Gheorghe” din Roman și Facultatea de Teologie din București. 
După 30 de ani de pastorație în Ploiești și trei ani de detenţie pentru predică, ia 
doctoratul în teologie, cu teza« Jerifă și răscumpărare», şi este numit, din anul 1973, 
profesor titular de Omiletică și Catehetică, la Institutul Teologic — București. 
Totodată, este paroh la biserica „Sfintul Silvestru” din centrul Capitalei. 

de credincioșii și enoriașii bisericii „Sfîntul Silvestru” din centrul Capitalei, 
are această putere harică în cuvintele Sfinţiei Sale și ne vorbește din dubla 
sa experienţă de preot și dascăl de teologie. De aceea îi punem cu încre- 
dere întrebări și aşteptăm răspunsuri ziditoare de suflet. 


I 


1. Părinte Constantin, vă rugăm să ne vorbiți ceva mai adînc despre 
Taina Sfintelor Pasti. 


— Invocind lumina Duhului Sfînt şi cugetînd cu stăruință, cred 
că trebuie să vedem în această taină o vocaţie pascală a întregii făpturi. 

Cuvîntul cel mai deplin care ne dezvăluie taina mormîntului gol din 
apropierea Golgotei este: Pasti. Celelalte nume: crucea, moartea, învierea, 
nemurirea, viața veșnică sînt puteri și stări duhovniceşti unite la un loc 
în acest dar dumnezeiesc — Pastile. De accea, în slujba sfîntă din dimineața 
Învierii, cuvîntul Paşti este rostit fără încetare cu multe şi negrăite sen- 
suri: « Paştile cele sfinţite astăzi nouă s-au arătat; Paștile fără prihană; 
Paştile cele mari; Paştile credincioşilor; Paștile care ne deschid nouă 
uşile raiului; Pașştile cele ce sfințesc pe toţi credincioşii» (Penticostar, 
ed. 1895 şi 1985, p. 27). Ceea ce ne uimește, și numai în acest imn citat 
acum, este o totalitate a cuprinderii existenţei noastre în starea pascală. 


2. Vreţi să ne lămuriți ce înseamnă cuvîntul « pasti »? 


— Cuvîntul « paşti», provenit din limba ebraică — pesah — „înseamnă 
trecere. Sinaxarul marii sărbători învaţă: « În Sfinta şi Marea Duminică 
a Paştilor prăznuim Învierea cea aducătoare de viață a Domnului Dumnezeu 
şi Mintuitorului nostru Iisus Hristos, pe care o numim și Paşte, după cuvin- 
tul care în vechiul grai evreiesc înseamnă trecere. Pentru că aceasta este ziua 
în care Dumnezeu a adus de la început lumea dintru neființă întru ființă. 
În această zi, smulgind Dumnezeu poporul israelian din mîna faraonului, 
l-a trecut prin Marea Roşie şi tot în această zi S-a pogorit din ceruri şi S-a 
sălășluit în sînul Fecioarei. lar acum, smulgind tot neamul omenesc din 
adincul iadului, l-a suit la cer şi l-a adus iarăși la vechea vrednicie a nemu- 
ririi» (Penticostar, ed. 1895 şi 1973). Acest cuvint al Praznicului descoperă 
laminat orizontul atotcuprinzător al acestei mari taine: originea pascală 
a creației; evenimentul salvator din istoria poporului Israel — trecerea 
de la robie la libertate; opera mântuirii noastre, pascală în amîndouă 
sensurile: — și trecerea lui Dumnezeu la noi, în firea umană, şi trecerea 
firii umane în viaţa dumnezeiască, la îndumnezeirea cea după har. În 
acest duh proclamă sărbătorește Biserica, prin graiul inspirat al Sfîntului 
Joan Damaschin: « Ziua Învierii, popoare să ne luminăm ! Paştile Domnu- 


. 

lui, Paştile ! Că din moarte la viată şi de pe pămint la cer Hristos Dumnezeu 
ne-a trecut pe noi cei ce-l cîntăm cintare de biruintă» (Canon, Cînt. 1). 


3. Atunci' Mîntuitorul a înviat pentru noi? 


— Da, Hristos Dumnezeu-Omul a înviat nu numai pentru El. Mai 
mult, ne şi întrebăm: Cum de a murit Hristos? Cum Fiul lui Dumnezeu 
și Cel fără păcat ca Om poate muri? Trebuie mărturisit odată mai mult: 
cea mai mare minune din partea Domnului este tocmai că a primit să 
moară, așa cum din partea noastră, în ce ne privește pe noi, cea mai mare 
minune este Învierea. În Prohodul Domnului, Biserica psalmodiază 
cucernic, teologhisind: « Ai apus în trup sub pămînt, nestinsule Luceafăr| 
Și aceasta neputind vedea soarele| În amiază el s-a intunecat» (Starea II, 


34). Tot atît de revelator tîlcuieşte taina trecerii prin moarte şi un imn 
al Sfintei Liturghii: « În mormiînt cu trupul, în iad cu sufletul, ca un Dum- 
nezeu, în rai cu tîlharul și pe scaun împreună cu Tatăl și cu Duhul, ai fost 
Hristoase, toate umplindu-le, Cel ce ești necuprins» (Liturghier, ed. 1987, 
p. 141). Tocmai că este necuprins, pe toate le ia asupră-Și, le cuprinde. 
Jisus Hristos Dumnezeu-Omul moare și înviază pentru El, dar și pentru 
noi: pentru firea Sa umană luată din Fecioară, pentru întreaga fire 
umană, ca și pentru întreaga făptură. Mormintul Lui, paradoxal, este 
« purtător de viaţă, mai înfrumusețat decit raiul, mai luminat decit orice 
cămară împărătească», şi, așa, golit, devine « izvor al învierii». 


4. Ce înţeles are tocmai acest eveniment al « mormâîntului gol»? 


— Într-adevăr, iată mormîntul gol, care nu mai este cum se spune 
« locaș de veci». Rămiîne gol și se face mărturie și nădejde pentru noi, 
vestindu-ne că şi mormintele noastre vor rămîne goale. Păstrează în ele 
de la Învierea Doninului trupuri chemate la învierea și viaţa veșnică. 
De aceea, Apostolul, învățînd despre învierea trupurilor, nu va zice se 
îngroapă, ci«se seamănă» : « Se seamănă trupul întru necinste, înviază întru 
slavă; se seamănă întru slăbiciune, înviază întru putere; se seamănă trup 
firesc, înviază trup duhovnicesc .. .» (I. Cor. 15, 42—44). Purţăm în noi 
duhul, harul Celui Înviat ca o « sămintă» asemenea « bobului de grîu, care 
cînd cade în pămint ... murind, jertfindu-se aduce multă roadă» (loan 12, 
24). Înţelegem și pentru ce Hristos foloseşte asemenea grai: « Semănătorul 
seamănă Cuvintul» (Marcu 4, 14). Cuvîntul lui Dumnezeu-Cuvîntul se- 
mănat în noi este sămînţă vie, plină de « duh şi viață» (Ioan 6, 63); și, 
împreună cu Harul Tainelor și vieţuirea în Duhul, ne face părtaşi vieţii Lui. 


5. Vorbiţi-ne despre legătura dintre moarte si înviere. 


— Iisus Hristos, Domnul nostru, moare și înviază ! Mai adînc, se 
jertfește pentru a ne descoperi o nouă viaţă: cea a învierii. Moartea Lui 
este și Jertfă pentru că este oferire de bună voie. « Venind Domnul spre 
patima cea de bunăvoie, peniru mântuirea noastră, Hristos adevăratul Dumne= 
zeul nostru... .», mărturiseşte Biserica în Otpustul Duminicii Stilpărilor. 
Domnul pe Sine se aduce Jertfă de bună voie și fără păcat, deci fără să- 
mînţa morţii. Numai jertfa, numai moartea ca jertfă are drept ţel viaţa. 
« Jertfa nu vrea moarte pentru moarte, ci moarte pentru viață» (V. Jan- 
kelevich), pentru un plus de viață. « Crucea ca moarte a lui Hristos dă 
mortii prin ea însăşi un alt sfirsit în biruirea morții, adică inversează rostul 
mortii, făcând-o din moarte care pune capăt vieţii 
prin ea însăși, eliberind viața de moarte: 
pre moarte căleind . , .» (Pr. Prof, D. Stăniloae, Crucea în teologia și cultul 
Bisericii Ortodoxe, în Rev. Ort, nr. 3/975 p. 406). Astfel, Pastile înseamnă 
deodată moarte, ca Jerifă, și Înviere ; « trecere de la un mod de a fi la altul» 
M. Eliade). Trecere care cuprinde acești doi poli, doi timpi: jertfă şi 
Înviere — ca trecere într-un nou mod de viață, la un plus de viață, la « mai 
multă viaţă» (loan 10, 10). 


Aceasta o face Hristos Domnul și prin aceasta E] ne descoperă con- 
diţi i 


Crucea, Învierea, Înălţarea la cer, Trimiterea Duhului Sfint de la Tatăl, 


puterea creatoare a jerifei, a jertfei pascale. 
Ne-o descoperă din El ca origine și izvor al ei; mai profund, ne-o descoperă 


ca paşti din veci, înainte de însăși întemeierea lumii, . 
Po moase aro = 


6. Avem un temeilîn acest sens în Sfinta Scriptură? 


Astfel, creaţia întreagă este rod al j 
de taină al Domnului, Sfântul Eva 

al jertfei: « Iată Mielul lui Dumnezeu, Cel ce ridică păcatul lumii» (loan 
1, 29). În Sfînta Scriptură, mielul, după cum se știe, este cu o distincţie 
unică; simbol al jertfei nevinovate oferite lui Dumnezeu; de unde și nu- 
mele proprii consacrate: « Mielul pascal», « Paştile Domnului» (leșirca 
12, 11, 27). 

Creaţia se întemeiază pe jertfă, pe iubirea dumnezeiască, creatoare, 
şi în originea ei şi în mântuirea ei. Şi orice act creator zl nostru are drept 
temei şi sursă jertfa, iubirea jertfelnică. Fără jertfă nu se face nimic. l 
Jertfa are în ea deja, în elanul ei, o sămînță vie, un ţel, în timp ce încu- 
munarea acesteia este rodul, prăznuit pascal. 


| tor al Domnului, Sfîntul Ioan, ÎI vestește pe Hristos tot sub acest nume 
| 
| 


7. Vedeţi o legătură şi mai adîncă între iubirea dumnezeiască şi taina 
Sfintelor Paști? 

— Da! Jertfa este pascală, purtătoare de viață tocmai pentru că 
prin Hristos se descoperă că își are temeiul în iubirea dumnezeiască. Iubi- 
rea este principiul și al vieţii și al învierii. Trebuie să vedem adînc jertfa. 
iubirea care este pascală, deci Paștile, înrădăcinat în Dumnezeu, în Prea- 
sfinta Treime. Sfîntul Apostol Petru Îl contemplă pe Mintuitorul, precum 
s-a văzut, ca Miel nevinovat, deci în stare de jertfă, « ma: înainte de inte- 
meierea lumii» (1, 19 —20). Într-o asemenea stare de oferire jertfelnică 
descoperă Domnul Însuşi unirea Lui cu Tatăl, din veci, cînd zice: « Tu 
Părinte întru Mine şi Eu întru Tine» (loan 17, 21). « Locuirea» Unuia 
în Celălalt dezvăluie o comuniune sacrificială și pascală în Preasfînta 
Treime. lar Sfîntul Apostol şi Evanghelist loan vede această comuniune 
sacrificială și pascală extinsă de la Preasfînta Treime Ja întreaga creaţie. 
— « Iată — zugrăvește el ca într-o icoană liturgică —, un tron era în cer şi pe 
tron şedea Cineva, avînd în mina dreaptă o carte scrisă, pecetluită cu șapte 
peceti . . . şi 24 scaune înconjurau tronul și pe scaune 24 bătrini şezind îm- 
brăcaţi în haine albe. Șapte făclii de foc ardeau înaintea tronului, care sînt 
cele şapte duhuri (daruri ale lui Dumnezeu); iar împrejurul tronului erau 
patru fiinţe rostind neîncetat: Sfint, Sfînt, - Sfint Domnul Dumnezeu Atot- 
puternicul Cel ce era, Cel ce este și Cel ce vine... Și am văzut la mijloc 
între tron şi cele patru fiinţe şi în mijlocul bătrinilor stînd un Miel, ca în- 
junghiat». Și Apostolul continuă, descoperind că « a luat cartea din dreapta 
Celui ce ședea pe tron (Cartea -pecetluită e istoria făpturii, purtînd în ea 
sensul existenţei noastre, n.n.). Şi cind a luai Cartea, cele patru fiinte şi 
cu cei 24 bătrîni au căzut înaintea Mielului, avind fiecare alăută şi cupe 
de aur pline cu tămiie, care sînt rugăciunile sfinților. Și cîntau o cîntare -4 
nouă zicind: Vrednic eşti să iei cartea și să deschizi pecețile. ei, fiindcă ai | 

fost înjunghiat şi ai răscumpărat lui Dumnezeu cu sîngele Tău oameni din 
toată semintia şi limba şi poporul şi neamul» (Apoc. 4, 2, 4, 6; 5, 1, 6—9). 

Viziunea ne descoperă Liturghia cerească, reprezentată iconografic, 
de altfel, în cele mai multe biserici, În mijlocul celor patru ființe, semni- 
ficînd creaţia, și a celor 24 bătrîni, semnificînd umanitatea, se află « Mie- 
lul». Iisus Hristos ni se descoperă «stînd» deci înviat, dar ca «înjunghiat», 
deci în stare de oferire jertfelnică înaintea Tatălui. El oferă sacrificial 
creaţia, Biserica, după săvîrşirea operei lui mîntuitoare. Dar o oferă în 
' virtutea vocației Lui eterne de a fi El Însnși ofrandă Tatălui. De aceea, 
în rugăciunea dinaintea Jerifei Sale rostește: « Acum preamărește-Mă 
Tu, Părinte, la Tine Însuşi, cu slava pe care am avut-o la Tine mai înainte 
de a fi lumea» (loan 17, 5). Slava Lui este tocmai această oferire, stare 
de jertfă primită de Tatăl în puterea și bucuria slavei Duhului Sfînt. El 
este oferire din veci Tatălui ca Fiu, iar acum oferă și creaţia pe care 0 
poartă haric în E], căci « Prin El toate s-au făcut». O oferă Tatălui în stră- 
lucirea slavei Duhului Sfînt; bucurie pascală, contemplată de Apostol 
în imagini sacre: « șapte făclii de foc» — daruri ale Duhului Sfint, imnul 
îngerese: « Sfint, Sfint, Sfint. . .», « cupe de tămiie» — rugăciunile pline de 


mireasmă ale sfinţilor (Apoc. 4, 5, 8; 5, 8—9), toate evocind chipul Bise- 
ricii cerești. 


8. Întelegeti astfel existența şi viața făpturii în lumina unei vocaţii 
pascale? 

— Creaţia este o oglindire a acestui Paște divin etern. Existenţa 
întregii creaţii este țesătură harică de jertfă şi înviere, lucrată de Tatăl 
prin Fiul în Duhul Sfînt. Sfînta Scriptură arată că totul începe prin jertfă 
divină şi se finalizează în lumina învierii. Citim în Cartea Facerii: «4 zis 
Dumnezeu: să fie lumină». Însuși cuvîntul Tatălui, adică expresia: «A 
zis», Îl descoperă pe Dumnezeu-Cuvintul, pe Fiul și Mielul dat ca temelie 
« de la întemeierea lumii», pentru întemeierea ei. Iar în cuvîntul divin e 
lumină și viață. « Cuvintul era lumina cea adevărată, Care luminează pe 
tot omul care vine în lume» (loan 1, 9); lumină și viaţă strălucind în Dubul, 
Care « odihnea» deja deasupra apelor (Facerea 1, 2). 

Citim mai departe: « Și a fost lumină... Şi a despărțit Dumnezeu 
lumina de întuneric. Lumina a numit-o ziuă, iar întunericul, noapte. Şi 
a fost seară și a fost dimineaţă, zi, una» (Facerea ], 4—5). Adinc semni- 


ficativ trebuie să observăm şi că zilele creaţiei nu încep cu dimineaţa, 
ci cu seara; de la seară la dimineaţă. 


ay 

9. Ce vrea să ne spună aceasta? 


— Mai întîi trebuie spus că zilele creaţiei nu sînt zilele solare (de 
24 ore). Numai după «ziua a treia a zis Dumnezeu: să fie luminători pe 
tăria cerului... ca să despartă ziua de noapte... să deosebească anotim- 
purile, zilele, anii .. .» (Facerea 1, 14). «O zi, inaintea Domnului, este ca 
o mie de ani», zice Apostolul (II Petru 3, 8; Ps. 89, 4). Atunci, această 
ordine « seară-dimineaţă» arată că zidirea făpturilor urmează tot o « tre- 
cere» pascală. Însuși Domnul S-a jertfit seara întru înnoirea creaţiei şi 
a înviat în dimineaţa celei de a treia zi. Făptura înrădăcinată haric în 
viaţa Mielului lui Dumnezeu vine la existență și viață urmînd același 
curs: de la seară la dimineaţă, de la cruce la înviere, de la jertfă la împli- 
nire creatoare. În același duh și cultul divin al Bisericii, în care se 
zideşte creștinul, e un drum care începe cu Vecernia — slujba de seară — 
trece prin Miezonoptică la Utrenie, slujba dimineții, încununată cu Sfînta 
Liturghie în care creștinul exclamă: « Am văzut lumina cea adevărată, 
am primit duhul cel ceresc». 


10. Pentru ce este numită « ziua întiia a creației» zi una? 

— Da, se cuvine spus: «a fost zi una». Traducerile mai noi propun 
« ziua întîi». Sfîntul Vasile Cel Mare arată însă că: « Scriptura, ca să ducă 
mintea noastră spre viața ce va să fie, a numit-o una. . . , adică pirga zilelor, 
pe cea de o vârstă cu lumina, Sfinta Duminică cea cinstită cu Învierea Dom- 
nului» (Omilia II la Hexaimeron). Această «zi una» a fost și prima 
dimineaţă pascală, cel dintîi « paști» sărbătorit în creaţie. 


1]. Vă rugăm să mai stăruiți puțin privind această urmare: «seară — 
dimineaţă » din Cartea Facerii, pe care o explicați drept structură 
de jertfă gi înviere a făpturii. 

— Observăm că succesiunea seară — dimineaţă se repetă în toate zilele 
creaţiei: « Şi a fost seară şi a fost dimineaţă ziua a doua ..., ziua a treia..., 
ziua a patra .. .» (Facerea 1, 8, 13—18). Seara semnifică o jertfire de sine 
« Jertfă de seară . .» (Ps. 140, 2). În jertfă se află începutul oricărei zidiri. 
Este o cerinţă universală. «0, Preaslăvită minune, va cînta Biserica, 
Lățimea şi Lungimea Crucii, deci a jertfei, cu a cerului se aseamănă, căci 
cu dumnezeiescul dar sfințește toate» (Laude, la 14 sept.). Jertfa, este 
astfel actul creator, sfințitor, originar instituit de Dumnezeu Însuși prin 
Fiul Său de la început. Și din acest act, din jertfă, apoi, în fiecare dimi- 
neaţă a zilelor creaţiei apărea cite un nou regn al făpturilor. Căci jertfa 3 
nu se poate înțelege decît în actul creator, iar fiecare dimineață, precum 

descrie Cartea Facerii, era o bucurie a creaţiei, bucurie a roadelor, a vieţii, 
era un Paşti. 


12. Era « Paşti » în sensul nostru crestin? 


— Era un «Paşti» al celorlalte făpturi. Şi, era o prefigurare a « Paș- 
tilor» desăvârșit pregătit omului pentru trecerea lui « de la pămînt la cer», 
precum învaţă Biserica. Făpturile pămîntului vestesc prin jertfa lor şi 
pregătesc jertfa lui Adam. Toate sînt deodată şi un dar divin, jertfă ofe- 
rită omului spre susținere şi umanizare, dar și exemplu de jertfelnicie 
pentru om, pentru propria lui jertfă închinată Ziditorului și prin El seme- 
nilor. Comuniunea cu celelalte făpturi în acest act sfinţitor o vădește 
__omul şi prin oferirea la Altar a prinoaselor din toate regnurile creaţiei- 


13. Explicați în cîteva cuvinte crearea şi vocația pascală a omului 
după Sfînta Scriptură. 


— Omul s-a învrednicit de un act ziditor propriu, oferit numai lui. 
Referatul biblic precizează: « Și a zis Dumnezeu: să facem om după chipul 
şi asemănarea Noastră ...» (Facerea 1, 26). Iar mai departe: « Atunci 


luînd Domnul Dumnezeu țărină din pămint a făcut pe om şi a suflat în fața 
lui suflare de viață și s-a făcut omul suflet viu» (Facerea 2, TD. Actul divin 
îl instituie deodată în legătură şi cu pămîntul, cu ființele de pe el, dar ṣì 
cu Ziditorul. Comunicarea este faţă către față, personală. Dumnezeu îi 
insuflă prin har o conştiinţă și iubire jertfelnică liberă după chipul Său 
divin, pentru a:și putea realiza apoi şi « asemănarea». lar distincţia pe 
care o face Sfînta Scriptură între chipul divin dăruit, devenit constitutiv 
fiinţei noastre, şi « asemănarea» cu Dumnezeu, pentru care trebuia Adam 
să conlucreze cu harul, pune în lumină această vocaţie pascală originară 
a omului. Sfîntul Vasile Cel Mare învață :« Dacă te-ar fi făcut dintru început 
după asemănarea lui Dumnezeu, unde ar fi fost darul tău ? De unde te-ar 
fi încununat ? Dacă Ziditorul ar fi dat firii totul cum ţi-ar fi deschis Împă- 
răţia cerurilor ? Acum însă una ți s-a dat (adică chipul); cealaltă (asemă- 
narea) nedesăvirşită s-a lăsat ca și tu să lucrezi la desăvirșirea ta pentru ca 
vrednic să te faci de plata cea de la Dumnezeu» (Omilia I Despre originea 
omului, 17). Lucrarea, nevoinţa lui Adam, trebuia să fie ca o jertfă harică 
în sînul creaţiei, « să lucreze și să păzească grădina cea din Eden» (Face- 
rea 2, 23); să pună asupra lumii o pecete tot mai luminoasă a jertfei crea- 
toare, sporind el însuși mereu în unirea cu Prototipul divin după care 
fusese zidit, pînă la încununarea Paştilor hărăzite lui. Într-o asemenea 
comuniune cn Dumnezeu susţinută de un elan neistovit al iubirii era dată 
şi posibilitatea nemuririi lui Adam. 

14. Cum a pătruns însă moartea şi ce sens poate căpăta în creația divină? 

— Se înţelege, cauza ei este căderea din har, din comuniunea cu 
Dumnezeul Cel Viu. Dar, paradoxal și tragic e faptul că s-a instituit în 
existenţă ca un fenomen obișnuit, « firesc», deşi fundamental conștiința 
o refuză. Sînt chiar teologi care afirmă că « un creștin n-ar trebui să ia prea 
în serios moartea insului. Moartea e pretutindeni, iar Dumnezeu n-a consi- 
derat în mod vădit moartea ca un scandal; chiar sub formele brutale ale 
morții copiilor . . .» (K. Rahner, Ecrits Theologiques, Ed. D. D. B. Mame, 
1970, p. 61). 

Totuşi o cercetare mai atentă a Revelaţiei divine ne conduce și la 
alte concluzii. Înainte de toate nu trebuie pierdut din vedere că Dumne- 
zeul Cel Viu îl previne pe Adam tocmai împotriva morţii. Dumnezeu îi 
atragc atenţia să nu iasă din comuniunea cu El, cu Binele și să guste 
« din rău», precizînd: « în ziua în care vei minca din el, vei muri negreşii» 
(Facerea 2, 17). De asemenea, fără echivoc, Sfînta Scriptură spune: 
« Dumnezeu n-a făcut moartea şi nu se bucură de pieirea celor vii. El a 
zidit toate lucrurile spre viaţă si făpturile lumii sânt izbăvitoare. Moartea 
n-are putere asupra pămîntului. wreptatea este nemuritoare, iar nedreptatea 
aduce moarte» (Înţelep. lui Solomon 1, 13—14). În acest sens Apostolul 
învaţă: « Plata păcatului este moartea» (Rom. 6, 23) și descoperă ca 
stăpîn al morţii pe demon. De aceea Tatăl a trimis pe Fiul Său în lume 
« ca să surpe prin moartea Sa pe cel ce are stăpinirea morții, adică pe diavo- 
lul şi să izbăvească pe acei pe care frica morţii îi ţinea în robie toată viaţa» 
(Evrei 2, 14—15). Fiul Dumnezeului Celui viu, Care în faţa crucii exclama: 
« Întristat este sufletul Meu pină la moarte» (Matei 26, 38), a venit în lume 
tocmai ca să desființeze scandalul morţii. 

Pătrunzînd și mai adînc în inima tainei, înțelegem semnificația dată 
acestui eveniment limită și ca « prăpastie sau punte universală de trecere 
spre o altă existenţă, spre existența veșnică» (Cf. Pr. Prof. D. Stăniloae, 
Teologia Dogmatică Ortodoxă, vol. III, p. 214). Într-adevăr, după cum 
« plata păcatului este moartea», la fel în moarte se află și moartea păca- 
tului, a răului şi a unei lumi vechi. Rugăciunea Bisericii îi dezvăluie acest 
sens:«... Pentru ca răutatea să nu fie fără de moarte, din iubire de oameni, 
ca un Dumnezeu al părinţilor noştri, ai poruncit amestecului ... acestei 


negrăite legături a Ta... să se desfacă şi să se risipească, pentru ca sufletul 
să meargă acolo de unde fiinţa şi-a luat, pînă la obştească înviere, iar trupul 
să se desfacă în cele dintru care a fost alcătuit», în pămînt. (Rugăciunea de 
iertare la cei adormiţi). Dar atunci moartea este hotar, hotar pus 
răului și hotar întilnirii între două lumi, instituind un sfîrşit și un nou 
început. De la sine înţeles, moartea nu decide prin ea însăși sensul, ea îl 

poate doar deştepta, mijloci. Ţine de starea duhovnicească a persoanei 
umane să facă din moarte, sau trecerea cu credință și nădejde spre un 
nou mod de existenţă în infinitul vieţii divine, sau închiderea narcisistă 
în sine. Și, «cel ce se închide în sine, desigur nu e pierdut în Dumnezeu, 
dar e îngropat în el însuși» (A. Manaranche). 


15. Totuşi, noi nu sîntem făpturi vremelnice? Numai Dumnezeu este 

veşnic. 

— Da! Nu putem evita această întrebare, întrucît omul. ca făptură, 
are o existență temporală, care este sensul mai profund al nemuririi lui 
Adam și a noastră? Altfel spus, unde s-ar afla punctul de întîlnire între 
ctern şi temporal, în care eternul, Dumnezeul Cel veșnic, toarnă în noi, cei 
vremelnici, nemurire, har din eternitatea Lui? 

Știm că temporalitatea înseamnă, după Revelaţie, împlinirea vocației 
făpturii într-un anume timp dat, într-un interval, o perioadă; acestea 
vor să ne spună « zilele creaţiei», care, cum s-a sesizat, nu erau zile solare, 
întrucât soarele apare în ziua a patra (Facerea 1, 16). În exprimarea 
Noului Testament, asemenea perioad. „nt numite «eoni», « veacuri»- 
Și, de observat, Dumnezeu « prin Fiul... a şi făcut veacurile» (Evr. 1, 2)- 
Este de la sine înţeles că orice lucru al nostru, de orice proporţie, se face 
într-un timp dat. Așa încît şi în mare, fiecare veac sau eon, în planul 
veşnic al lui Dumnezeu, împlineşte o lucrare, o misiune proprie. Dar în 
același timp îl pregăteşte pe altul viitor, așa cum treapta unei scări 
deschide posibilitatea trecerii la o altă treaptă, mai sus. Pe măsura înain- 
tării spirituale, noi şi luăm cunoştinţă tot mai vie de misiunea veacului 
de acum, îl împlinim, dar şi întrezărim ceva, în transfigurare, din bogăția 
sporită a celui de dincolo și ne şi pregătim pentru dobindirea lui. Mai 
mult, ne este dată chiar o pregustare a celuilalt, cum spune Apostolul: 
« din puterile veacului viitor» (Evr. 6, 5), o « arvună în vederea moştenirii 
depline», cum zice Sfîntul Simeon, Noul Teolog. Chiar și mai concret: 
așa cum a anticipat Domnul învierea ca realitate nouă a veacului viitor, 
prin Schimbarea Sa la Faţă. Or, contemplarea sau dobîndirea unei arvun€ 
a veacului viitor este deja o gustare a nemuririi. Cînd ţi s-a întredeschis 
«o poartă a cerului» (Facerea 7, 11), fie și pentru puţin, moartea și-a 
pierdut caracterul ei absolut, ireductibil. Sfirșitul, care coincide cu înche- 
ierea unei vechi condiţii, nu mai e atunci moarte, ci trecere — « Paşti», 

e transfigurare și un nou început în celălalt eon. În acest orizont « pas- 
cal» sesizăm noi sensul nemuririi lui Adam. 

Or, jertfa tocmai aici își descoperă sensul, virtuțile ei. Nu e fără semni- 
ficaţie că acest act religios apare din primele pagini ale Sfintei Scripturi. 
Credinciosul dintotdeauna a înțeles în jertfă, chiar cea substitutivă, adusă . 

din celelalte regnuri ale creaţiei, o legătură cu Dumnezeu, deci cu viaţa. 
Jertfa făpturii este esenţial oferire și primire. Este schimb de dar cu Dum- 
nezeu, izvorul vieţii. Este ofranda totală a unui rod împlinit în vederea 
primirii altui dar, talant pe care trebuie să-l fructifice pentru un nou plan 
de existenţă. Fine de libertatea făpturii să urmeze acest curs al jertfei 
în vederea sporirii spre mai multă viaţă, în vederea progresului nesfîrșit 
al existenţei. 

Acest sens profund i-l dau jertfei cuvintele Miîntuitorului: « Cine 
va voi să-și cruțe sufletul (viaţa) îl va pierde; iar cine îşi va pierde sufletul 
pentru Mine, il va afla» (Matei 16, 25). Starea făpturii noastre, supuse 
vremelniciei și schimbării, e sau închidere idolatră în sine, sau oferire 
de sine sacră, faţă de care ceasul din urmă rămîne decisiv. lar în acest 
punct de limită stă alegerea. Existenţa este trăită acum sau ca trecere, 
deci pascal, sau ca un sfîrșit, ca o cădere. Altfel spus, acest moment de 
hotar este sau jertfă, sau moarte. 

Înţelegem acum mai profund sensul cuvîntului biblic « iubirea ca 
moartea e de tare» (Cîntarea Cîntărilor 8, 6); Stau astfel faţă în faţă: iubirea 
şi moartea. Pentru conștiința originară s-a impue această alegere: sau 
iubirea, comunicarea nesfîrșită cu Dumnezeu, Izvorul Vieţii, sau separa- 
rea, primind ispita celui ce « de la început a fost ucigător de oameni» 
(loan 8, 44). Mai explicit, în starea iniţială Adam comunica cu Dumne- 
zeu «în răcoarea raiului». Cu memoria harului divin primit « față către 
față», şi, fără memoria păcatului, care s-a înălțat apoi ca un zid al sepa- 
rării, « Dumnezeu umbla continuu pentru el prin grădina transparentă a 
lumii» (Pr. Prof. D. Stăniloae). Existenţa, vocaţia lui era menită iubirii , 
luminoase, jertfelnice care nu poate fi atinsă de moarte. Jertfa ca iubire 
vie, clarvăzătoare menţine legătura adevărată cu Dumnezeu, legătură a 
nepăcătuirii, deci a nemuririi. Adam era chemat la o schimbare, trans- 
figurare duhovnicească, întrucît primise insuflarea harului (Facerea 2, 7), 
o pecete a Sfîntului Duh (Facerea 6, 3) în chipul său divin. S-a spus că 
moartea exista deja înainte de Adam la celelalte vieţuitoare. care nu fuse- 
seră create « după chip». « Moartea unui arbore sau a unui animal, consi- 
deră un teolog, nu are această dimensiune scandaloasă întrucît numai 
stingerea unei specii sărăcește real creația — așa cum putem vedea astăzi. 
Moartea este astfel mecanismul legitim de transmitere în timp a unei 
specii care nu e creată după chip» (Père Georges Leroy, Le mal et la 
mort dans la creation, în rev. „Contacte“, nr. 135, p. 192). Dar se cuvine 
să spunem că nu era vorba nici la celelalte făpturi de moarte, ci dc sacri- 
ficiul fiecărui regn pe scara creaţiei în susţinerea celorlalte regnuri. Și 
știm « că făptura a fost supusă deşertăciunii — nu de voia ei, ci din cauza 
aceluia care a supus-o — cu nădejdea ... că se va izbăvi din robia strică- 

ciunii ca să fie părtașă la libertatea măririi fiilor lui Dumnezeu» 
(Rom. 8, 20—21). Astfel, spiritual — în sensul separării de Dumnezeu 
prin păcat —,moartea nu şi-ar fi făcut loc în creaţie. Păcatul a transformat 
Jertfa în moarte. N-a unit Cain jertfa cu uciderea lui Abel? 


16. Dár și Miîntuitorul a murit! Care este înțelesul, rostul acestui 
fapt atît de real? i 


— Într-adevăr, Mîntuitorul a murit pe cruce. Dar în acest act al 
Domnului, săvîrșit de bunăvoie, trebuie să vedem o întrepătrundere a 
celor două stări: a morţii, moştenită de la Adam, și a jertfei, care în Hris- 
tos este starea lui firească din veci. În Sinaxarul Simbetei celei Mari 
citim: « După cum la întîia facere a lumii Dumnezeu săvirşea toate lucru- 
rile, și în urmă, în ziua a şasea a creat pe om, făptura cea mai de seamă, 
iar în ziua a saptea S-a odihnit de toate lucrurile Lui și a sfințit ziua, 
numind-o sîmbătă care se tilcuiește odihnă, tot așa şi la facerea lumii 
celei spirituale, săvîrșind toate în chipul cel mai bun, în ziua a şasea a 
creat din nou pe omul stricat și înnoindu-l iarăşi prin Crucea cea de viață 
purtătoare S-a odihnit încă o dată cu odihnă desăvtrşită, de toate lucru- 
rile Lui, dormind un somn dătător de viață și mîntuitor» (Triod, ed. 1986, 
p. 580) lisus Hristos reia firul zidirii lui Adam chiar din ziua a gasca, 
din Vinerea Mare, fir întrerupt de păcat. Domnul luînd asupră-Și păcatul 
nostru (II Cor. 5, 21) ne trăieşte şi moartea. Dar o trăiește deodată ca: 
moarte — « plată a păcatului», dar și ca jertfă, căci El este de-a pururea 
jertfă, și plinind de bunăvoie voia Tatălui — « Pentru aceasta Mă iubeşte 
„Tatăl pentru că Eu îmi pun sufletul ca iarăşi să-L iau... Eu de la Mine 
Însumi Îl pun. Putere am Eu ca să-l pun şi putere am iarăși să-l iau. 
Această poruncă am primit-o de la Tatăl Meu» (loan 10, 17—18). Dom- 
nul moare pentru a fi cu noi şi în această stare tragică. Precum învață 
Biserica: « De bunăvoie se pecetluieşte sub pămint». $i iarăşi: « Al doilea 
Adam Cel ce locuieşte întru înălțime S-a pogorit la Adam cel dintii pînă la 
cămările iadului» (Canon Sîmbăta Mare, din Cîntarea 8). Real, moartea 
e despărţire, este « părăsire». — « Dumnezeul Meu, Dumnezeul Meu, pen- 
tru ce M-ai părăsit ?» (Matei 27, 46), exclama Jisus Hristos atunci. Dar, 
părăsirea Domnului pe cruce nu eate din păcat, ci din «iubire»: pentru 
noi, ca și pentru Tatăl a cărui poruncă o plineşte. Și astfel « părăsirea» 
Lui nu e numai moarte, ci şi jertfă. De aceea lisus Hristos unește strigătul 
tragic al « părăsirii», strigătul uman rostit cîndva de Psalmist (Ps. 21, 1) 
cu făgăduinţa oferită tilharului căit:« Astăzi vei fi cu Mine în rai». Uneşte 
moartea cu raiul. Făgăduinţa raiului e deja biruinţa morții. Şi moartea 
e învinsă prin jertfă. Iar jertfa trebuie să o primească Cineva Care poate 

dărui. Or, Domnul se oferă pe sine Tatălui: « În mfinile Tale încredințez 
Duhul Meu» (Luca 23, 46). Deschis în iubirea plină de lumină şi nefn- 
treruptă de nimic, Mintuitorul transformă moartea în jertfă. Şi, trecînd 
prin odihna zilei a șaptea, viața divină se revarsă acum în Noul Adam, 
fără stăvilare de la Tatăl în Duhul de « viață făcător» (I Cor. 15, 45). Şi, 
aşa revelează Învierea, biruirea morţii, început al unui nou veac, al celei 
de a opta zi. Așa, în Hristos «prăznuim omorirea morții, sfărimarea 
iadului şi începătura altei vieți, veşnice...» (Canonul Învierii, Cînt 7). 
17. Spuneați la început că lisus Hristos a înviat și pentru noi. 

— Da! Mîntuitorul ne încredinţează despre aceasta. Rugîndu-Se 
Tatălui pentru ucenici spune: « Pentru ei Eu Mă sfinţesc pe Mine Însumi 
ca şi ei să fie sfințiți întru adevăr». Sfinţirea se face prin jertfă.« La Dumne- 
zeu nu se poate intra decit în stare de jertfă», învaţă Sfîntul Ciril al Alexan- 
dxiei. El face începutul, noi Îl urmăm. Este un anume fel de lucru al lui 
Dumnezeu. El pune temelia, noi ne zidim pe ea. Iar temelia se instituie 
ca un mereu «acum», ca un «astăzi», ca un apel adresat fiecărui timp, 
fiecărui suflet. Depinde de noi să răspundem la acest apel al Învierii. 


18. Cum şi unde putem lucra rodnic acest dumnezeiesc dar? 


— În Biserică. Ea este Așezămiîntul despre care Mintuitorul spune 
că:« Porţile iadului — deci porţile morţii — nu o vor birui» (Matei 16, 18). 


19. Vreţi să ne dați o definiție a Bisericii în acest sens? 


— Plecînd de la cuvîntul din Noul Testament — eclesia — înţelesul 
fundamental al Bisericii este cel de « chemare», chemare din această lume. 
Atunci, Biserica este unirea celor chemați de Dumnezeu, Domnul vieţii. 
Este comunitatea şi comuniunea celor ce răspund la acest apel al Tatălui - 
« Care voiește ca prin Fiul Său făcut Om în Duhul Sfint să ne facă şi pe 

noi fii Săi» (loan 1, 12), să ne facă «fii ai învierii» (Luca 20, 36). În 
acest duh Sfîntul Apostol Pavel numeşte Biserica « Trupul lui Hristos» 
(1 Cor. 12, 27) în care orice creştin este chemat să fie părtaş la jertfa și 
învierea Domnului. Și, dezvoltind puțin descoperirea că Dumnezeu 
este Tatăl nostru şi ne cheamă pe toţi la « înfiere duhovnicească» în Fiul 
Său, mai putem defini Biserica și ca Familia divin-umană a Părintelui 
Ceresc răsădită haric prin Fiul în Duhul Sfînt, ai cărei membri sau fi 
duhovnicești mărturisesc cu dragoste credinţa lor în Preasfînta Treime 
cea deofiinţă şi începătoare de viaţă și în opera mîntuitoare a Treimei 
prin Întruparea, Jertfa, Învierea şi Înălțarea Domnului şi trimiterea 
Sfintulai Duh; fii care ascultă de preoţia instituită de Iisus Hristos « Mai 
Marele Păstorilor» (1 Petru 5, 4), preoţie care, părinteşte, îi învaţă « cuvîn- 

tul adevărului», îi sfințește hrănindu-i cu dumnezeieştile Taine și îi păsto- 
rește prin Sfintele Canoane păzitoare ale nestricăciunii și vieţii. 


20. Cum împlinește Biserica o asemenea lucrare în slujba învierii, 
a vieţii? 

— Toate aceste daruri: Cuvintul lui Dumnezeu, credinţa, Tainele, 
Canoanele hrăncsc şi sporesc viața duhovnicească. Vedeţi, Sfintul Altar, 
care este inima Bisericii, unește pe el totul: Evanghelia, Crucea, Sfînta 
Împărtășanie, iar la bază moaștele sfinţilor. Din Evanghelie primim 
cuvintele vieţii; Crucea ne cheamă la iubire jertfelnică; Euharistia, ea 
însăși jertfă şi taină, ne face părtași Trupului și Sîngelui Domnului —— 
leacul nemuririi; moaștele sfinţilor care stau la temelie « sub jertfelnic» 
(Apoc. 6, 9) ne încredințează de puterea Învierii, întrucât arată încă de 
pe acum semnele incoruptibilităţii. Toate adincesc răsădirea noastră în 
Hristos dobîndită deja, să nu uităm, prin Botez care este îngroparea şi 
învierea cu Hristos (Rom. 6, 4), « mica înviere» cum mai este numit 
Botezul, şi întărită prin Sfintul Mir: « Pecetea darului Sfîntului Duh» 
şi împlinită prin Dumnezeiasca Împărtășanie. Și aşa creștem prin ele 
în Trupul lui Hristos ca mlădița din viţă, ca raza din « Soarele dreptății». 


2l. Poartă toate acestea în ele o nădejde a vieţii celei nemuritoare ? 


— Da, o arvună. Sfintele Taine, spre exemplu, sînt numite « logodnă 
a Împărăției». Sînt mărturii ale iubirii dumnezeieşti nemuritoare. 
« Acolo unde este iubire — iubire divină —, afirmă un gînditor creștin, 
acolo unde ea triumfă asupra a tot ceca ce tinde s-o degradeze, moartea 
nu poate să nu fie învinsă» (G. Marcel). Or, Altarul este locul unde arde 
focul iubirii divine. Evanghelia, Tainele sînt o pregătire a învierii. De 
aceea Apostolul spune Domnului: « Tu ai cuvintele vieţii celei veșnice» 
(loan 6, 68). lar Biserica încredinţează: « Trupul lui Hristos primim şi 
din Izvorul cel fără de moarte gustăm ». Toate sînt o pregătire pe calea 
spre Înviere. Tainic simțim cum prin toate aceste daruri dumnezeiești, 
primite în curăţenie, nevoință şi credință profundă, integrate firesc în 
ființa noastră cea mai intimă, așa zicînd în codul nostru genetic, ni se 
întăreşte duhul prin harul Duhului Sfint. Și, «ieşind din mormîntul 
nesimţirii», se ridică și trupul deasupra firii vechi, presimțind în noi 
nădejdea și puterea vieţii celei noi. Înţelegem atunci viu că « moartea este 
învinsă prin învingerea păcatului, cum arată Părintele Stăniloae, prin 
fortificarea şi desăvîrirea spiritului, iar aceasta nu se poate realiza decît 
prin Cruce și anume prin trăirea întregii vieţi creştine ca o cruce, ca un 
efort de întărire a spiritului, a libertății lui, printr-un efort de desăvîrșire 

a lui, care nu-i lipsit de înfrînarc, de răbdare, de durere» (Crucea în Teol. 
Ort., în rev. „„Ortodoxia”, nr. 3/974, p. 413). 


22. Este îngăduit a crede că putem dobindi încă de aici o mingiiere 
prin simțirea harului nezidit şi nemuritor şi, deci, o certitudine a 
vieţii celei de dincolo? 


— Aici şi acum trebuic să ne nevoim și să ne rugăm pentru simţirea 
harului învierii, răsădit deja în Sfîntul Botez, pentru ca nu cumva să-L 
auzim pe Domnul zicînd: «Lasă morții să-și îngroape morţii lor» 
(Matei 8, 22). « Dacă, într-adevăr, aici este curăția, zice Sfîntul Simeon 
Noul Teolog, aici jos va fi de asemenea şi vederea — adică lucrarea hatu- 
lui; dar dacă tu spui că vederea nu există decît după moarte, tu atunci 
vei amina și curățirea după moarte şi așa nu vei ajunge niciodată să-L 
vezi pe Dumnezeu, pentru că după moarte nu vei avea nici o activitate 
din care să afli curăţia, puritatea» (Cuvînt etic, v, 120) — Ne stă înainte 
un caz. Un om este adus la spital mistuit de o boală incurabilă. Duhov- 
nicul lui — un om cu mare expericnță — l-a pregătit mult şi profund. 
Între altele, pentru a-l ajuta să trăiască în adîncimea « finţei», i-a arătat 
că « boala şi moartea sînt condiţionate nu numai de schimbări fiziologice, 
de microbi, de patologie, dar şi de toate acele lucruri care distrug energiile 
noastre lăuntrice, de ceca ce poate fi numit complexul sentimentelor și 
gîndurilor noastre negative, de tot ceea ce seacă puterile vieţii în uoi şi 
împiedică viaţa să ţișnească ca un torent curat și liber». Și, astfel i-a sugerat 
că ar trebui să-și îndrepte nu numai existența lui exterioară, dar și tot 
ceea ce este în neregulă înlăuntrul său, privind relaţiile lui cu oamenii, 
cu împrejurările vieţii lui, cu totul; şi să înceapă de îndată, din prezent. 
lar cînd va fi realizat aceasta pentru prezent, să meargă în urmă și din 
ce în ce mai în urmă, în trecut, făcînd curăţenie în tot trecutul, făcînd 
pace cu toţi și cu toate, dezlegînd orice nod, confruntîndu-sc cu orice rău, 
împăcîndu-se cu toată viața sa, cu căinţă, acceptare și recunoștință. 
Astfel, lună după lună, zi după zi, am străbătut împreună acest drum, 
spune duhovnicul. El a făcut pace cu viaţa sa în totalitate. Și, la sfirșit, 
cînd, întins în pat, prea slab pentru a putea chiar să mănînce singur, mi-a 
spus cu ochii sclipind: « corpul îmi este aproape mort și, totuși, nu m-am 
simţit niciodată atît de plin de viaţă ca acum». El descoperise că viaţa 
nu este determinată de trup, că cl nu se reduce la trupul său (deși acest 
trup era al său) şi că la sfîrșit el avea (poseda) o realitate pe care moartea 
trupului nu o putea distruge» (Cf. Metropolitan Anthony, Death and 
Bereavement, London, 1986, p. 20). Trezit la lumina și puterea harului 
cu o ultimă voință de curățire sufletească, el eliberase ceea ce este viu 
în noi de legăturile a ceea ce e muritor. Nu zice oare Apostolul: « Chiar 

dacă omul nostru cel din afară se trece, cel din lăuntru însă se înnoieşte 
zi de zi» (II Cor. 4, 16). 

-. Se cuvine amintit aici şi felul săvârșirii din viață al Sfîntului și Părin- 
telui nostru Calinic de la Cernica. Știindu-și sfîrşitul apropiat, în Joia 
cea Mare, 28 martie, 1868, Sfîntul Calinic a chemat șapte preoți şi i-au 
slujit Sfintul Maslu, iar în ziua de Paști i-a « slujit un preot în paraclisul 
chitiei sale unde s-a și împărtășit cu Sfintele Taine». A purtat mai apoi 
multe « convorbiri duhovniceşti» cu starețul Cernicăi, Ștefan. În zorii 
zilei de joi, 1l aprilie, după ce un preot îi citise Utrenia, consemnează de 
asemenea biograful său, « cînd s-au împlinit cele 14 zile, s-a făcut sănătos 
definitiv şi s-a sculat, și s-a îmbrăcat cu hainele de îngropare, pentru că 
toate celelalte le dăduse, toate, de pomană; s-a spălat singur pe față, s-a 
pieptănat şi ne-a binecuvîntat pe toţi cîți eram în casă, şi, cum sta în 
picioare, s-a rezemat de pieptul călugărului Ghermano, zicîndu-i: „Să 


ne vedem în fericirea cea de pe cealaltă lume”; a trecut pe celălalt tărîm 
în picioare ». 


'23. Dar pentru cel ce abia la sfîrşit se trezeşte la căință, ce nădejde 
este pentru el? 


— Nădejdea e pînă în ultima clipă. Să gîndim pentru ce Domnul, în 
parabola cunoscută « a neghinelor din țarină», opreşte plivirea neghinei 
înainte de vreme. « Lăsaţi, zice El, să crească împreună şi griul şi neghina, 
pînă la seceriș» (Matei 13, 30). Tilharul căit s-a mîntuit în ceasul cel din 


urmă, primind făgăduinţa Domnului: « Astăzi vei fi cu Mine în rai» 
(Luca 23, 43). 


24. Atunci, ceasul cel din urmă este hotăritor? 


— Într-adevăr, e crucial! În întîmpinarea acestui moment creştinul 
trebuie să cugete adesea la acel cuvînt invocat în Duminica Cincizecimii: 
« Mai înainte de a ne întoarce în pămînt, învrednicește-ne să ne întoarcem 
la Tine»; (Rugăciunea I, Vecernie). Şi, să se pregătească din timp să tră- 
iască acel ceas după chipul Domnului nostru lisus Hristos: ca moarte 
şi ca jertfă. Ca sfîrșit, dar sfîrşit al unei misiuni împlinite în această lume, 
în slujirea vieţii acestei lumi. Domnul pe cruce a rostit: « Săvirşitu-s-a !» 
(loan 19, 30). Plinea opera miîntuirii. lar Sfîntul Apostol Pavel, trăind 
cu dorul neistovit de a se face « asemenea cu Hristos în moartea Lui ca să 
poată ajunge la învierea cea din morţi» (Fil. 3, 10—11), încheie misiunea 
lui rostind: « Călătoria am săvirşit, credința am păzit, de acum mi s-a gătit 
cununa dreptăţii» (IL Tim. 4, 7—8). Şi aceasta o spunea ca unul care 
a putut mărturiei: «... Pentru mine viață este Hristos și moartea un 
cistig» (Fil. 1—21). E «câștig», deci îmbogățire a vieţii. « Nu este, 

Doamne, moarte pentru robii Tăi, cînd ieşim din trup şi venim la Tine, 
Dumnezeule, ci mutare... la cele mai bune şi mai vesele şi odihnă şi 
bucurie», ne rugăm de asemenea în Duminica Cincizecimii (Rug. a şasea 
de la Vecernie). 

Atunci acest sfîrșit trebuie trăit mai ales ca jertfă, ca ofrandă a unei 
ucenicii jertfelnic-creatoare. Ca o purtare a crucii pînă în ultima clipă. Iar 
crucea este așa cum o invocăm:« Vas al luminii... . vistierul vieții, usă a 
tainelor» (Acatistul Sfintei Cruci). Este ușă pentru că Cel ce S-a răstignit 
pe ea a zis: «Eu sînt uşa» (loan 10, 7), ușa spre Tatăl, spre Izvorul vieţii. 
Se înțelege, nu trebuie omis faptul că învierea obștească va avea 
loc la a doua venire a Domnului. Dar, începutul se face de aici şi de 
acum, pentru că în lisus Hristos este pus deja începutul învierii, începutul 
celei de a opta zi, începutul ce lucrează în istorie. Lucrează ca 
o sămînță «asemenea grăuntelui de muștar» (Matei 13, 31) care 
creşte. Din această sămînţă, arvună a învierii, fiecare dintre noi, cînd 
ajunge în pragul propriului sfîrşit, se poate hrăni. În acest sens zice 
psalmistul: « chiar şi trupul meu se va odihni întru nădejde» (Fapte 2, 
26). Iar Apostolul, grăind despre înviere, arată: « Cînd acest (trup) stri- 
căcios se va îmbrăca în nestricăciune și acest (trup) muritor se va îmbrăca 
în nemurire, atunci va fi cuvîntul care este scris. Moartea a fost înghițită 
de biruință» (I Cor. 15, 54). 

Iar în acel ceas alegerea este inevitabilă, de neocolit. Trăiești ca 
şi Domnul « părăsirea» (Matei 27, 46). Te simţi părăsit, și, tu însuţi pă- 
răseşti totul. Biserica rostește grav sufletului că: «...nu este cine să-l 
miluiască pe dînsul», adăugînd: «... către îngeri ridicîndu-și ochii în 
zadar se roagă; către oameni mîinile tinzindu-și, nu are cine să-l ajute», 
şi «...nu merge cu noi bogăţia, nu. ne însoţeşte mărirea» (Mo- 
litfelnic). Este momentul de extremă limită. O experiență mai profundă 
din viaţă ne poate ajuta la pregătirea şi trecerea acestui prag, și pen- 
tru sufletul neexcepţional haric. Nicicînd spiritul nu devine mai lucid, 
mai conștient de sine, decît atunci cînd suferă un şoc existenţial nega- 
tiv: un eșec, o boală, o rușine care te decade în subuman și inuman și 
pentru care răspunzi; o pierdere ireparabilă etc. Te trezeşti atunci deo- 
dată confruntat, din ultima adincime, cu sensul existenţei. Gînduri 
inundă din toate zonele sufletului. Te întrebi despre rațiunea, rostul 
binefăcător sau răufăcător al celor săvîrşite în întreaga viaţă. Îţi 
dai seama cu acuitate de fragilitatea sinei tale. Îţi sesizezi nestator- 
nicia, efemerul. Vezi clar că sursa răului stă în egocentrism și în izola- 
rea ta de Izvorul Binelui, și înţelegi că mîntuirea stă în « lepădarea de 
sine», precum a zis Domnul, și în revenirea şi recentrarea ta în Dum- 
nezeu — Centrul Unic și unificator al existenţei, Singurul care te poate 

salva, Care te cheamă să ieși din tine: « Scoate din temniță sufletul meu» 
(Ps. 141, 7); să te deschizi, să comunici cu El. Jar această deschidere și 
oferire este tocmai esenţa stării de jertfă. 

Dar care este răul universal al existenţei, dacă nu moartea « vrăj- 
mașul cel din urmă?» (I Cor. 15, 25). Or, atunci experienţa anticipată 
a acelor grave momente de limită din viaţă, ne ajută. ne pregătesc s-o 
întîmpinăm pe aceasta, cea din urmă; acest eveniment unic, final. Mai 
ales acum, rămîne ireversibil o singură opţiune viabilă: deschiderea 
totală, jertfelnică a sinei mele către Sensul fundamental al existenţei 
— Logosul Creator şi Mîntuitor Hristos — în credință, nădejde și dra- 
goste; nevoia de unire a pătimirii mele în cea mai adîncă smerenie cu 
jertfa Lui carc a biruit moartea prin cruce şi care ne descoperă: « Ade- 
văr, adevăr spun vouă,... cel ce crede în Mine, chiar dacă va muri, va 
trăi» (loan 1, 25). Atunci trebuie să ne rugăm ca îndoiala, neliniștea, 
angoasa să se transforme în încredere, în credință puternică în El, în 
simțirea că ești răsădit în Crucea Lui. Iar credinţa, « încrederea să aibă 
cel puţin intensitatea neliniștii pe care o încerci acum» (Olivier Cle- 
ment). În credinţă, nădejde, iubire, strălucesc încă de acum razele veş- 
niciei. Aceste virtuţi teologice își descoperă adînc vocaţia lor pascală 
de trecere în har. Îţi dau putere să înţelegi, să-ți vezi atunci făptura 
nu ca o existență spre moarte, ci ca existenţă și viață spre mai multă 
viaţă, spre înviere, ca jertfă și înviere, ca existenţă pascală. 


25. Există o deosebire între moarte și jertfă? 


— O dată mai mult ești imperios chemat atunci cînd simţi, cu o lucidi- 
tate extremă, că există o distincţie radicală între moartea întimpinată 
ca moarte ca stingere şi moartea trăită ca jertfă, prin şi în Hristos. Căci 
moartea văzută ca moarte este un final tragic, o jertfă silnică. -Or, luarea 
crucii o schimbă în ofrandă. Moartea e plata păcatului; jertfa e cununa, 
expresia supremă a iubirii, a comuniunii cu Dumnezeul cel viu. Moartea 
e imanenţă; jertfa e transcendenţă. În moarte simțim gustul amar 
al căderii, parcă al așteptării nefiinţei din care am fost chemaţi de 
Dumnezeu la fiinţă, existență și viaţă. Jertfa este înălţare spre 
țelul Hristos: « Precum Moisi a înălțat șarpele în pustie așa trebuie să se 
înalțe Fiul Omului, pentru ca cel ce crede în El să nu piară, ci să aibă viată 
veșnică» (loan 3, 14—15). Moartea e condiţie a desființării răului; jertfa 
este condiţie a desființării morții însăși, prin Cel care, « Cu moartea pre 
moarte călcînd>, înaintează biruitor spre dimineaţa Învierii. Moartea 
eate închidere în deznădejde; Jertfa este deschidere în nădejde, în lumina 
celei de a opta zi, inaugurată de Hristos Domnul. Este deschidere în 
nădejde a întregii făpturi care, la împlinirea istoriei, trecînd prin cruce — 

« Atunci se va arăta pe cer semnul Fiului omului...» (Matei 24, 30) —, parti- 
cipă integral la slava celci de a opta zi a « veacului învierii» (Luca 2, 35), 
veac ce se revelează în Hristos ca sens și viitor al creaţiei. 

Iar răul care a infectat firea, și conștiința răului, a vinovăţiei care 
o înfioară, mai ales acum, simți că se mistuie numai în jertfă, în asu- 
marea liberă a crucii. Numai prin ea putem trece în nădejde pe celă- 
lalt tărîm și să nu ducem cu noi osînda. Știm! Nicicînd nu ia pro- 
porţii mai mari conștiința vinovăţici decît acum cînd întîmpinăm, ire- 
vocabil, consecința ei cea mai crudă, moartea îl. Acum înțelegem, fără 
umbră de îndoială, că « plata păcatului este moartea» (Rom. 6, 23). Acum, 
nici refuzul ei deznădăjduit, nici refularea gândului morţii și nici accep- 
tarea ei pasivă, nu reprezintă soluţia, ci înfruntarea ei cu credinţă și curaj, 
cu bărbăţie dumnezeiască». 

Acum, în acest moment crucial, îndeosebi aceste gînduri contra- 
dictorii intervin, se impun şi se determină reciproc: pe de o parte, dacă 
n-ar fi conștiința vinovăţiei mele și răspunderea, răul ar împărăți, fără 
discriminare, în veci; pe de altă parte, dacă n-ar fi venit Cel Drept să 
ia vina noastră asupră-și, cum am fi suportat povara ei, căreia i-au sub- 
combat atîţia, Iuda fiind exemplul cel mai tragic. Vina n-o poţi duce 
singur. În chinul conștiinței, din începuturi, Cain exclamă: « Pedeapsa 
mea este mai mare decit aș putea-o purta» (Facerea 4, 13). Iar Sfîntul 
Pavel nu va înceta să și-o mărturisească: « Doamne, . . . cînd se vărsa sîn- 
gele lui Ştefan, ucenicul Tău, eram şi eu de faţă şi încuviinţam uciderea 
lui . . .» (Fapte 22, 20). Şi totodată, în aceste situaţii extrem de critice, se 
dezvăluie că mîntuirea ca desființare a răului în toate ipostasele lui, deci 
şi a chinului vinovăţiei, «a viermelui neadormit și a scrîșnirii din- 
tior», n-o poate face decît Dumnezeu, Care singur are « cheile morţii și 
ale iadului» (Apoc. 1, 18). Numai El, pentru că mîntuirea nu este doar 
o absolvire a vinovăţiei şi nici o firavă, nesubstanţială mîngiiere a vic- 
timei, ci salvare și înnoire ființială prin Cel al Cărui sînge «al Legii 
celei noi se varsă pentru mulți, spre iertarea păcatelor». Salvare posi- 
bilă şi cu preţul libertăţii şi puterea transfiguratoare a căinţei, a crucii: 
şi a răufăcătorului şi a victimei. Cain ucigașul nu e părăsit nici el de Pro- 


nia divină, căci prounca lui Dumnezeu este să nu fie ucis (Facerea 
4, 15); răul nu se biruie cu alt rău, ci cu binele. Iar Abel devine « drep- 
tul Abel». Mucenicului Ștefan i se deschid cerurile spre Cel înviat mai 
înainte de sfirşitul pământesc şi contemplă încă de aici pe « Fiul Omului 
stind de-a dreapta lui Dumnezeu» (Fapte 7, 56). lar Saul prigonitorul 
devine Apostolul neamurilor. În Hristos mîntuirea se adresează deopo- 
trivă și victimei și călăului; altfel, cine e fără de păcat? 

Jar această salvare, repetăm, o poate face numai Dumnezeu Care 
voiește mîntuirea tuturor şi Care poate învinge radical răul, făcindu-se 
tuturor toate; făcîndu-Se Om şi luînd condiţia cea mai de jos — « moarte 
de cruce» (Filip. 2, 8). Şi, în faţa crucii un « apostol» cade, iar un tilbar 
îi ia locul, primind el moartea ca jertfă, împreună cu Hristos, 
Aici refiecţia chinuitoare a lui B. Pascal: « mori singur !» este subli- 
mată în ultimă instanţă, prin puterea crucii, chip suprem al iubirii. « Sint 
încredințat, scrie Apostolul, că nici moartea, nici viaţa, nici îngerii, 
nici stăpîniile, nici cele de acum, nici cele ce vor fi, nici puterile, nici îndl- 
țimea, nici adîncimea şi nici o altă făptură nu va putea să ne despartă pe 
noi de dragostea lui Dumnezeu cea întru Hristos Domnul nostru» (Rom. 8, 
38—39). Iubirea divină exclude singurătatea. În cruce, lisus Hristos 
se unește cu orice ființă umană care ï se deschide. El spunc: 
` « Astăzi vei fi cu Mine în rai» — răstignitului vinovat, condamnat, căit. 
Căinţa e trezire din moarte la viaţă, schimbare, înnoire; e mișcare inversă, 
revenire la Izvorul comuniunii şi vieții. Şi, oferirea din acest adînc 
duhovnicesc e deja biruirea morţii. 

Așa, orice suflet credincios printr-o căință profundă, identică cu 
crucea, trăită sacramental în Taina Măsrturisirii, simte atunci puterea 
harului vieții străbătînd mai adînc decît păcatul, la rădăcinile chipului 
divin indestructibil, izbăvindu-l de frica morţii, îi redă libertatea, îl 
scoate din singurătate și-l împacă cu Dumnezcu, cu lumea, cu sine. Și, 
tot mai viu, în acest moment de hotar, sufletul —« aproape că prinde 
aripi» (Sfîntul Ioan Gură de Aur) — caută chipul de lumină al lui Hris- 
tos Cel Răstignit și Înviat. Și, primind Dumnezeiasca Euharistie — Tru- 
pul și Sîngele Domnului —,« doctorie a nemuririi», să nu-ţi zici doar: 
m-am împărtășit !, ci să simţi cu simțire a duhului viu că murind îm- 
părtăşit, te împărtășești de Viaţă, din Cina pascală, arvună a învierii, 
că treci pragul în Duhul Sfînt, Mîngtietorul lui Hristos, Domnul Vieţii, la 
«viaţa din belşug» (loan 10, 10). 


26. În Vechiul Testament am primit de la Dumnezeu ca Lege a 
vieţii « Cele zece porunci» (Ieşirea 20,2—17; Deut. 4,6—21). 
În Noul Testament, Dumnezeu ne-a dăruit cele nouă Fericiri 
(Matei 5,3—11). Există asemănări și deosebiri între aceste două 
daruri dumnezeiești ? 
— Asemănarea constă în faptul că şi Legea şi Fericirile au Acelaşi 
Autor: pe Dumnezeu; sînt împreună darul iubirii şi purtării de grijă 
pentru noi. zi 

27. Dar deosebirile? 


— Esenţial, deosebirea ne-o arată Sfînta Evanghelie: « Legea prin 
Moise s-a dat, iar harul şi adevărul au venit prin Iisus Hristos» (loan 1, 17). 


28. Cum explicati acest cuvînt divin? 


.  — În această descoperire ni se arată cum ne-au fost dăruite și Legea 
și Fericirile. Legea s-a dat prin om, prin Moise. S-a dat pe Muntele Sinai 
și în « duhul temerii» (Isaia 11, 3), din pricina păcatului: în « tunete și 
fulgere» (leșirea 19, 16). Fericirile ne-au fost dăruite prin Însuşi Fiul 
lui Dumnezeu Care S-a făcut Om. Cuvintele: « .. . prin Moise s-a dat,. .. 
şi prin lisus Hristos a venit...» ne arată că Autorul Însuși al Ferici- 
rilor, Dumnezeu, a venit la noi, este de față. S-au dat tot pe munte, ară- 
tînd că vin de sus; dar, în duhul smereniei, blindeţei, milostivirii și păcii 
divine. Iar dacă a venit la noi Fiul lui Dumnezeu devenit Om, a venit 
plinătatea din care luăm « har peste har» (loan 1, 16), atunci înseamnă 
că în darul Fericirilor oferit personal de Dumnezeu, avem, plinătatea 
harului, Calea desăvîrșirii. 


29. Din această radicală deosebire decurg și altele. Vreți să le arătați? 
— Da! Să cugetăm la unele din acestea. Legea a fost dată de Pronia 
divină pentru a opri calea în jos a răului; povirnișul căderii noastre. 
Este ca un strigăt, o poruncă: stai, opreşte ! oprește răul, adică — păcatul, 
stricăciunea, moartea. De aceea e un şir de opriri:« Să nu ai alți dumnezei 
afară de Mine»;« Să nu-ţi faci pie chip cioplit»; « Să nu iei numele Domnului 
Dumnezeului tău în deşert»; « Să nu ucizi»; « Să nu fii desfrânat»; « Să 
nu furi» (leşirea 20, 3—15). Fericirile arată însă calea inversă: în sus. 
Ele pun începutul suișului spre viaţă, spre «împărăția lui Dumnezeu» 
(Luca 6, 20). 

Legea este un « nu» spus răului distrugător. Fericirile sînt un « da» 
dumnezeiesc ziditor. Au fost numite făgăduinţe. Dar « toate făgăduințele 
lui Dumnezeu, în El» — în Hristos, sînt « da» (II Cor. 1, 20). 


30. Ce semnificaţie dezvăluie pentru noi, pentru sporirea noastră 
spirituală, faptul că poruncile Legii au un caracter negativ, prohi- 
bitiv, în timp ce Fericirile au un caracter afirmativ? 

— Orice act creator începe prin afirmaţie, prin « da», urcând pînă la 
afirmaţia originară creatoare: «...a zis Dumnezeu: să fie...» (Face- 
rea 1, 3). Negaţia poate stimula actul creator, dar în ea însăși nu este 
creatoare. Negaţia este totdeauna posterioară și dependentă de afirmaţie. 

31. Mai sînt şi alte deosebiri? 


— Legea a fost dată unui popor ales, pregătit pentru a se naște din 
el Hristos Mîntuitorul; lisus Hristos încredințează Fericirile tuturor 
neamurilor. 

Legea s-a scris pe table de piatră; se impune mai mult din afară și 
ameninţă cu pedeapsa ; Fericirile rostite de Cel ce S-a întrupat de la Duhul 
Sfînt și din Fecioară se scriu în duh și rodesc în iubire din inimă curată. 
« Harul îşi scrie legile lui pe pajiștile inimii», arată Sfinţii Părinţi. 


32. Sădirea în duh şi în inimă a Fericirilor are un rost ziditor? 


— Da! Zidirea noastră din lăuntru începe. « Omul cel bun din cv- 
moara lui cea bună (lăuntrică) scoate afară cele bune...», zice Domnul 
(Matei 12, 35). Încă și Înțeleptul Vechiului Testament grăieşte luminat 
de Duhul Sfînt: « Păzește-ţi inima ta mai mult decit orice, căci din ea țiş- 
nește viața» (Pilde 4, 23). Aș mai adăuga: Legea a fost numită «călă- 
uză, pedagog către Hristos» (Gal. 3, 24). lar « Hristos este sfîrşitul Legii» 
(Rom. 10, 4); sfîrșit nu în înţelesul de încetare, de final, ci de finalitate, 
adică de « ţel» (telos) către care ne îndreaptă. Şi așa, precum Legea este 
pedagog către Hristos, Fericirile sînt, prin Hristos, pedagog, călăuză către 
« împărăţia lui Dumnezeu», către Sărbătoarea pascală a celei de a opta zi. 


33. Mai au poruncile valoare și obligativitate pentru noi astăzi, după 

peste trei mii de ani? 

— Griul este mai vechi și nimeni nu poate spune că și-a pierdut 
valoarea. Iar, privind Legea Vechiului Testament, Mintuitorul Însuși a 
spus: « Să nu socotiți că am venit să stric Legea sau Proorocii; n-am venit 
să stric, ci să plinesc» (Matei 5, 17). Observaţi: Mîntuitorul nu strică 
nimic fundamental, în ceea ce « a zis și s-a făcut» (Ps. 32, 9), ci totul, în El, 
duce la plinătate, pentru că El este « plinătatea» (loan 1, 16; Col. 2, 9). 
De altfel, Legea însăşi este o treaptă pe calea suișului nostru, a unui pro- 
gres continuu. De aceea Legiuitorul Suprem spune: « Legea şi proorocii 
au fost, pînă la Ioan; de atunci împărăția lui Dumnezeu se binevestește 
şi fiecare se silește spre ea» (Luca: 16, 16). Iar « plinirea legii este iubirea» 
(Rom. '13, 10). 

34. A plinit Mîntuitorul toate poruncile Legii? 

— Da, a dus la plinătate toate poruncile. ; 

Poruncii întîi: « Eu sînt Domnul Dumnezeul tău... să nu ai alfi 


Dumnezei afară de Mine» (Ieşirea 20, 2—3), Mîintuitorul i-a descoperit 
plinătatea, arătîndu-ne că: Dumnezeu care ne grăieşte în această poruncă 


e 

este Părintele nostru Ceresc; că El, isus Hristos, este Fiul Părintelui Ceresc; 
Fiul lui Dumnezeu și Care pentru noi oamenii și pentru a noastră mântuire 
S-a întrupat de la Duhul Sfint şi din Fecioara Maria şi S-a făcut Om. 
Astfel Mintuitorul ne-a descoperit Treimea cea deofiinţă şi nedespărțită. 


35. S-a descoperit Sfînta Treime şi în Vechiul Testament? 

— Da, atît cît putea cuprinde credinciosul de atunci. Spre exemplu, 
chiar de la începutul Cărţii Facerea. cînd noi citim: « La început a făcut 
Dumnezeu cerul şi pămîntul. Şi pămîntul era netocmit şi gol. Întuneric era 
deasupra adincului şi Duhul lui Dumnezeu se purta pe deasupra apelor 
şi a zis Dumnezeu: să fie lumină şi a fost lumină» (Facerea 1, 1—3). Citind 
duhovniceşte, în aceste cuvinte ni se descoperă Prea Sfinta Treime. e Dum- 
nezeu» din acest citat este Dumnezeu Tatăl. Cuvintele: «a făcut». . „şi 
«a zis» ni-l descoperă pe Dumnezeu Fiul, Dumnezeu-Cuvintul « prin 
Care toate S-au făcut» (loan 1, 3); iar Duhul lui Dumnezeu Care se purta 
pe deasupra apelor este Duhul Sfînt. 

Sînt multe alte locuri în Vechiul Testament revelatoare ale Prea 
Sfintei Treimi pe care nu le puteri acum evoca decit în parte. Aşa, spre 
exemplu: « A zis Dumnezeu Să facem om, după chipul şi asemănarea Noas- 
tră» (Facerea 1, 26) . Arătarea lui Avraam a celor « Trei Oameni» la 
Ştejarul Mamvri, în fața Cărora s-a închinat Patriarhul și s-a adresat 
ca Unuia: « Doamne, de am aflat har înaintea Ta nu ocoli pe robul Tău» 
(Facerea 18, 1—3). De asemenea, în Cartea Psalmilor: « Prin cuvîntul 
Domnului cerurile s-au întărit și cu Duhul gurii Lui toată puterea lor» 
(Ps. 32, 6). Sau « Miinile Tale m-au făcut și m-au zidit, înţelepţeşte-mă 
și voi învăţa poruncile Tale» (Ps. 118, 73). Miinile Tatălui, așa cum tilcu- 
iesc Sfinţii Părinţi (S€. Irineu), sînt Fiul și Duhul Sfânt. De aceea Taina 
Sfîntului Botez începe cu invocarea acestui cuvînt din Ps. 118 și cu 
suflare de « trei» ori asupra primitorului Tainei, pentru că Botezul este o 
zidire din nou. l 

„Dar toate aceste mărturii divine, ca şi altele din Vechiul Testament 
erau prefigurări ale Tainei Prea Sfintei Treimi Care se va descoperi deplin 
în Noul Testament. prin întruparea Fiului lui Dumnezeu de la Duhul 
Sfînt și din Fecioara Maria. 


36. Vreți să ne explicati valoarea acestei descoperiri pentru viața 
noastră? 
— Da, Treimea întemeiază iubirea. 


37. Nu se vorbeşte şi în Vechiul Testament despre iubire? 


— S-a afirmat adesea, în chip greşit, că în Vechiul Testament nu 
s-ar vorbi despre iubire. Dimpotrivă ! În Deuteronom citim: « Ascultă 


Pi 

Israele, Domnul Dumnezeul nostru este singurul Domn. Să iubeşti pe 
Domnul Dumnezeul tău din toată inima ta, din tot sufletul tău şi din toată 
puterea ta...» (6, 4—5). lar în Cartea Leviticul citim iarăși porunca: 
« Să iubeşti pe aproapele tău ca pe tine însuţi» (19, 18). Şi, Mintuitorul 
arată că «în aceste două porunci se cuprind toată Legea şi Proorocii» 
(Matei 22, 40). 


38. Cum a adus atunci Mintuitorul la plinătate Legea iubirii? 


— Observaţi, Domnul Însuşi spune că în aceste două porunci, for- 
mulate astfel, se cuprind « Legea şi Proorocii». Pînă la această înțelegere 
s-au ridicat Profeţii, pe calea Proniei, a pedagogiei divine. Dar Mintui- 
torul îi dă desăvirgire, plenitudine poruncii iubirii. Înainte de toate îi 
dă temeiul divin. Legea poruncea omului să-L iubească pe Dumnezeu, 
dar Mîntuitorul arată că Dumnezeu ne iubeşte mai întîi. Vestise Dumne- 
zeu şi în Vechiul Testament: « Cu iubire veșnică te-am iubit» (lerem. 31, 3). 

Mîntuitorul descoperă însă că Dumnezeu este iubirea în Sine şi este 
iubire pentru că este Treime. Iubirea nu poate să se întemeieze într-unul 
singur, într-un solitar metafizic. Dumnezeu iubește pentru că este Părinte; 
pentru că are un Fiu pe care Îl iubeşte din veci; şi Îl iubeşte în Duhul 
Său Cel Sfînt, Care este « sînul» (Ioan 1, 18) Slavei şi bucuria eternă a 
acestei iubiri. Și, pentru că Dumnezeu este iubire în Sine, iubirea Sfintei 
Treimi, ne iubeşte şi pe noi făptura Sa. De aceea zice Domnul: « Că aşa 
a iubit Dumnezeu lumea încît pe Fiul Său Cel Unul Născut L-a dat ca oricine 
crede în El să nu piară și să aibă viață veșnică» (Ioan 3, 16). « Să aibă 
viaţă veșnică». Principiul vieţii este tocmai iubirea. Și cum ne-a dat 
viață veșnică? Arată Sfîntul Apostol Pavel:«.. . ne-a strămutat în împă- 
răția Fiului iubirii sale» (Col. 1, 13). Trebuie adăugat de asemenea că 
Mîntuitorul dă plinătate și poruncii privind iubirea aproapelui. S-a spus: 
« Să iubeşti pe aproapele tău ca pe tine însuți», Înţelesul cel mai adînc al 
acestei porunci este respectul pentru persoana umană: atît a aproapelui, 
cît şi a mea. Îl iubesc pe aproapele fără să mă desființez, să mă anulez pe 
mine. Altfel spus, este interzisă în mod absolut sinuciderea şi orice act, 
păcat care ruinează fie pe aproapele, fie pe mine însumi. 

Și totuși a venit în lume păcatul și prin păcat moartea. Iar dacă a 
venit păcatul care mă vatămă și pe mine şi pe aproapele meu, mai pot eu 
spune că în « a iubi pe aproapele ca pe mine însumi» este plinătatea iubirii 
mele față de aproapele? Cînd eu păcătaiesc nu mă iubesc nici pe mine; 
cum mai pot fi model de iubire pentru aproapele? Înţelegem atunci de ce 
Mîntuitorul spune că în iubirea Sa este o nouă poruncă, afirmînd:« Poruncă 


nouă dau vouă, să vă iubiți unul pe altul, precum v-am iubit Eu» 

(loan 13, 34; 15, 12). Aici modelul și punctul de sprijin al iubirii nu mai 
sînt eu — omul, ci Dumnezeu-Omul în care nu mai este cădere și păcat. 


39. Tilcuiţi, vă rugăm, porunca a doua din Decalog în humina Noului 
Testament. 

— O recitim: « Să nu-ti faci chip cioplit şi nici un fel de asemănare 
a nici unui lucru din cite sînt în cer sus, pe pămînt jos, sub pămint, să nu te 
închini lor» (Ieșirea 20, 4—5). Această poruncă ferea pe Israel de închi- 
narea la idoli; oprea păcatlul « închinării la făptură în locul Făcătorului» 
(Rom. 1, 25). Ea descoperă profund că deşi lumea este opera lui Dumne- 
zeu, însă — Dnmnezen este mai presus de lume. Deci, credinciosul nu 
trebuie să se închine la nimic din lume: nici la vreuna din zidirile lui Dum- 
pezeu, nici la lucrul minții şi milinilor Lui şi nici la el însuşi, făcînd din sine 
un idol, cum pătrunzător judecă Sfîntul Andrei Criteanul: « Însumi idol 
m-am făcut» (Canon, a 5-a săptămînă din Postul Mare, cîntarea a 8-a). 
Nimic din lume nu este absolutul și nu trebuie adorat ca absolut. Dar, 
trebuie spus totodată că această poruncă preamărind pe Dumnezeu mai 
presus de lume, îl cinstește şi pe om. Chemîndu-l la adoraţia cuvenită 
numai Lui, îl înalță şi pe om deasupra celorlalte făpturi. Pentru că te 
înalți sau cobori în raport cu ce adori. Adorînd pe Dumnezeu, Ziditorul 
Inmii, ne înălțăm pe noi înşine deasupra lumii la Ziditorul după al Cărui 
chip am fost zidiţi şi la a Cărui asemănare tindem mereu. 

Însă nu trebuie trecut cu vederea că facera de icoane a fost porun- 
cită chiar în Vechiul Testament. Dumnezeu a poruncit lui Moise să facă, 
în chip văzut, doi heruvimi de aur și să-i pună la un cap și la altul al chivo- 
tului legii (leşirea 25, 18). Heruvimii acopereau cu aripile capacul, iar 
feţele lor erau îndreptate spre chivot, spre tablele legii, în care se desco- 
perea Dumnezeu, în care credinciosul ÎI întîlnea pe Dumnezeu. se simţea 
cu El (Ieşirea 25, 22). Icoanele heruvimilor îndreptau privirile, inimile 
credincioșilor Vechiului Testament spre Lege, spre Dătătorul Legii, 
spre Dumnezen. Nu pusese Dumnezeu, la fel, tot heruvimi la poarta Gră- 
dinii Edenului şi ca să o păzească, dar şi să îndrepte mereu ochii lui Adam 
spre Pomul vieţii, să-i aducă aminte de Domnul vieţii? 

Astfel, prin aceste icoane ale heruvimilor, Dumnezeu se întilnea 
într-un fel concret cu cedincioșii. Mai precizăm că în Vevhiul Testament, 
Dumnezeu se descoperea de asemenea în măreţia puterilor firii precum 
proclamă psalmistul: « Cerurile spun slava lui Dumnezeu şi facerea mii- 
nilor Lui o vestește tăria» (Ps. 18. 1). Și, de asemenea, își manifesta pre- 
zenţa în Pronia Sa, în purtarea Sa de grijă, spre exemplu, a poporului 
ales, prin intervenția permanentă în istoria lui: în eliberarea din robie, 
în călăuzirea spre pămîntul făgăduinţei, în încercările prin care l-a trecut 

şi l-a izbăvit. ... Întrucît se cuvine a spune că, și în Vechiul Testament, 
Dumnezen S-a făcut cunoscut și a comunicat cu cei vădit credincioși, 
prin Lege, prin mărețiile naturii, prin evenimentele istoriei. Prin toate 
acestea credincioşii Vechiului Testament își înălțau mintea și inima la 
Dumnezeu. Și ştiau că sînt sub ocrotirea și răspunderea față de El. 

Dar, totodată, pentru ei Dumnezeu se afla într-o transcedenţă 
radicală, chiar față de omul pe care îl zidise după chipul Său. Dumnezeu 
nu-şi descoperise Faţa. Lui Moise care se roagă zicînd: « arată-mi slava 
Ta», Domnul îi spune: « Faţa Mea nu vei putea s-o vezi, că nu poate vedea 
omul Faţa Mea şi să trăiască» (Ieşirea 33, 18—27). Trebuie să mori păca- 
tului pentru a putea vedea faţa lui Dumnezeu. De aceea s-a şi impus . 
porunca: « Să nu-ți faci chip cioplit şi nici vreun fel de asemănare». 
Stăruia primejdia de a te închina « chipurilor» care nu erau Dumnezeu, 
care te coborau şi nu te zideau. ; 

Dar, iată Domnul Dumnezeu Care a poruncit: « să nu-ți faci chip 
cioplit, nici asemănare» S-a făcut El Însuşi « chip» şi « asemănare» nouă 
celor zidiți după al Lui chip și pentru suișul continuu la a Lui asemănare: 
« Cuvintul S-a făcut trup şi S-a sălășuit între no: și am văzut slava Lui, 
slavă ca a Unuia Născut din Tatăl, plin de har şi de adevăr» (loan 1, 14). 
Prin această mare și unică descoperire înţelegem de ce Mîntuitorul, tilcu- 
ind poruncile Vechiului Testament, nu mai păstrează și nu mai aminteşte 
porunca a doua a Vechiului Testament, a neînchinării la chipul cioplit. 
A înlocuit-o radical prin Întruparea Sa şi ne-a dat astfel cuviința și plină- 
tatea închinării în care e cuprinsă și icoana. Mai. mult, ne-a descoperit 
obîrșia « Chipului» adînc, în sînul Însuși al Prea Sfintei Treimi. Pentru că 
EL Fiul lui Dumnezeu, este «Chipul lui Dumnezeu Cel Nevăzut» 
(Col. 1, 15), El este « Chipul bunătății Părintelui, pecetea asemenea Chi- 
pului» (Liturghia Sfîntului Vasile Cel Mare). Iar în venirea Sa la noi, în 

ntrupare Îl arată pe Tatăl şi spune: « Cine Mă vede pe Mine, vede pe 

Cel ce M-a trimis pe Mine» (loan 12, 45). Ba, încă trebuie spus că ne-a 

arătat și mijlocul de a avea mereu în față Chipul Său dumnezeiesc, 

anume prin icoană; prin icoana care ne înalță mereu la El, la Chipul Său. 

Chiar Domnul ne arată această cale a înălțării prin icoană. Cînd Irodianii 

I-au cerut cuvînt: « Învăţătorule, se cuvine să dăm dajdie Cezarului ? 

Domnul a poruncit să I se arate banul dajdiei, nu dinar, şi apoi i-a întrebat: 

Al cui este chipul acesta gi inspirația de pe el? Rispuns-au ei: ale 

Cezarului. Atunci a zis lor: Daţi, deci, Cezarului cele ce sînt ale Cezarului, 

şi lui Dumnezeu cele ce sînt ale lui Dumnezeu» (Matei 22, 16—21). Deci 

Mintuitorul Însuși ne învață: aşa precum de la chipul de pe dinar gindul 

4 se ridică la persoana cezarului, la fel drept credincioşii, de la chipul Dom- 
J nului, al Preacuratei Maicei Sale, al sfinților şi îngerilor, din icoană, 

îşi înalță cugetul la Dumnezeul Cel viu Tatăl, Fiul și Sfîntul Duh şi la 
persoanele sfinţite ale lumii cerești. Și recunoscînd că Chipul, care este teme- 
iul icoanei, se află în Însuși sînul Prea Sfintei Treimi, înţelegem că prin 
icoană ne înălțăm la Prea Sfînta Treime şi la sfintele feţe care se află în 
jurul Prea Sfintei Treimi. 


40. Vreţi să trecem şi la celelalte porunci pe care să le analizați puțin? 

— Se cuvine spus că plinire desăvârșită aduce Mîntuitorul și poruncii 
a treia: « Să nu iei numele Domnului Dumnezeului tău în deşert». Însuşi 
Mîntuitorul oferă Tatălui această mărturisire: «Eu Te-am preamărit 
pe Tine pe pămint; lucrul, pe care Mi L-ai dat să il fac, l-am săvârşit» 
(loan 17, 4). . 

La plinătate duce și porunca a patra. Dacă Israel prăznuia Simbăta 
ca « Paşti» al izbăvirii din robie şi « trecere» la libertate, lisus Hristos 
instituie sărbătoare nouă — Duminica, a opta zi a creaţiei, Paştile 
Crucii şi Învierii, prin trecerea desăvirşită de la moarte la viața de veci. 

Şi celorlalte porunci: cinstirea părinţilor ; sau privind tragicele păcate 
umane: uciderea, desfriul, furtul, jurământul strîmb, doririle pătimaşe . . . 
Mîntuitorul le dă adîncimea duhului și descoperă posibilitatea unei vin- 
decări radicale. Ştiut este că pentru a o asemenea vindecare nu este de 
ajuns încetarea păcatului cu fapta, ci smulgerea din rădăcină şi a păca- 
tului cu gîndul; scoaterea din inimă a oricărui « răsad străin», pentru că 
« din inimă ies: gînduri rele, ucideri, adultere, desfrinări, furtișaguri, măr- 
turii mincinoase, hule... care spurcă pe om» (Matei 15, 19). Vestise şi 
profetul această reînnoire duhovnicească: «... După zilele acelea zice 
Domnul: vei pune Legea Mea înăuntrul lor și pe imimile lor vei scrie şi le 
voi fi Dumnezeu, iar ei îmi vor fi popor» (Ieremia 31, 33). 


41. Atunci şi pentru noi poruncile Decalogului sînt obligatorii. 


— Da ! îşi păstrează valoarea lor divină. Rămîn obligatorii atîta 
vreme cît faptele osîndite de ele rămîn realităţi ale existenţei noastre. 
Şi, precum precizam deja, se cuvine, după cuvântul Domnului, să le împli- 
nim pînă la curățirea inimii de înseși rădăcinile păcatului. Astfel, porunca 
« să nu ucizi» trebuie împlinită pînă la izbăvirea de orice fel de miînie, 
gînd sau cuvînt rău asupra aproapelui (Matei 5, 44). La porunca « să nu 
săvirşești adulter», să te preocupe dezordirea de orice poftă din inimă 
(Matei 5, 27—28). Cît de adînc este cuvîntul: « Pofta zămislind, naște 
Păcat, iar păcatul... aduce moarte» (Iacov 1, 15). « Să cugetăm» pofta, 
patima este oarbă, neluminată de sens ziditor; iar moartea e tocmai 
căderea în orbire totală... în întuneric (Matei 5, 30). Porancile: « Să 
nu furi»; « Să nu dai mărturie mincinoasă» să conducă la eliberarea de 

orice dorință de posesie care face și din tine un posedat, un rob; de orice 
tulburare a duhului prin minciună care e virus al celui rău (loan 6, 44) 
lucrînd poruncile astfel, sufletul nostru devine liber: devine disponibil 
pentru har, renăscîndu-se în el, de sus, « dumnezeiescul dar». Căci, să 
nu uităm o lege: trebuie să dai de lucru sufletului. Vasul, locul nu 
poate rămîne gol. « Cind nu ai de lucru, îți dă diavolul de lucru», spun 
Părinţii. Împlinind poruncile scapi de lucrul diavolului. Te izbăvești 
de dulceața păcatului. Trebuie să dăruiești sufletului dulceața binelui, 
fericirea adevărului. « Adevărul vă va face liberi», precum spune Mîntu- 
itorul (loan 8, 23.) 


42. V-am ruga, totuși, să stăruiți puțin asupra poruncii a IX-a: « Să 
nu mărturisești strîmb », şi dacă jurămâîntul este permis creştinilor. 
Ce ne învață Mîntuitorul despre aceasta? 

— lată ce ne învaţă Mîntuitorul cu privire la cele de mai sus: « Afi auzit 
că s-a zis celor de demult: Să nu juri strimb ci să ţii înaintea Domnului 
jurămintele tale. ; 

Eu însă vă spun vouă: Să nu vă jurați nicidecum nici pe cer, fiindcă 
este tronul lui Dumnezeu, nici pe pămint, fiindcă este aşternut al picioarelor 
Lui, nici pe Ierusalim, fiindcă este cetate a marelui Împărat, nici pe capul 
tău să nu te juri, fiindcă nu poți să faci un fir de păr alb sau negru. Ci cuvin- 
tul vostru să fie: Ceea ce este du, da; și ceea ce este nu, nu; iar ce e mai mult 
decit acestea, de la cel rău este» (Matei 5, 33—37) 

Aceasta este învăţătura pe care ne-a dat-o Mintuitorul în legătură 
cu jurămiîntul: să nu ne jurăm nicidecum pentru că în lisus Hristos 
« nu a fost da și nu, ci da a fost în El. Căci toate făgăduințele lui Dumnezeu, 
în El, sint da; şi prin El, amin...» (II Cor. 1, 19—20). 


43. Să trecem atunci la Fericiri. Aţi putea să ne explicaţi în cîteva 

cuvinte ce înseamnă « fericirea » după Evanghelie? 

— Cred că fericirea este o stare de împlinire continuă a ființei noas- 
tre. Această împlinire o dobîndește creştinul viețuind după voia lui Dumne- 
zeu; potrivit Apostolului, vieţuind după Evanghelia slavei Fericitului 
Dumnezeu (I. Tim. 1, 11), descoperită în lisus Hristos. « Din plinătatea 
Lui luăm și noi har peste har» (loan 1, 16), iar în harul și adevărul dăruit 
de El şi rodit de noi în Duhul Sfînt, dobindim fericire, bucurie. Sfinţii 
eare an cunoscut.o asemenea stare au mărturisit: « Bucuria a venit din 
adevăr» (Fericitul Augustin, Sfîntul Isaac Sirul). 

44. Fericirile făgăduite de Mîntuitoral me vorbesc de sărăcie, plins, 
blîndeţe, foame, sete, milostenie . .. Cum putem afla noi fericirea 
în asemenea făgăduinte? 

— Miîntuitorul lisus Hristos ne descoperă o reînnoire a lumii, a condi- 
ţiei umane după chipul ei divin. « Dacă este cineva în Hristos este făptură 
umană», zice Apostolul (II. Cor. 5, 17). O făptură nouă cere o înțelegere 
nouă a existenţei şi a vieţii. Să nu uităm, la începutul propovăduirii Sale, 
înainte de a rosti « Fericirile», principiile » sau Legile « Împărăției», Mîn- 
tuitorul a poruncit: « Pocăiţi-vă că s-a apropiat Împărăţia cerurilor» 
(Matei 4, 17). Or « pocăinţa», meta-noia în înţelesul ei adevărat, înseamnă 
« schimbarea gîndirii», înnoirea gândirii, a vieţii însăși. Fericirea propo- 
văduită de Mîntuitorul cere pentru realizarea ei o asemenea schimbare, 


45. Putem singuri înfăptui o asemenea schimbare? 

— Nu! Legea Noului Testament este dar al harului venit prin Iisus 
Hristos. De aceea înţelegerea şi împlinirea Fericirilor înseamnă o conlu- 
crare a harului dumnezeiesc și a voii noastre. Harul luminează înţelesul 
neobișnuit, paradoxal al fiecărei « fericiri» şi susţine tainic voia noastră 
la împlinirea ei. l 


46. Fericirea este una. Pentru ce Mîntuitorul vorbeste de nouă fericiri? 


— În ființa şi adîncul ei fericirea este într-adevăr una; dar se reali- 
zează mereu, treptat, ca pe o scară, din desăvirşire în desăvirşire. 


47. Cum tîlcuiți Fericirea întîi: « Fericiți cei săraci cu duhul că a lor 
este Împărăţia cerurilor » (Matei 5, 3)? 

— Mîntuitorul descoperă «fericirea» în «sărăcia duhovnicească». 
Potrivit Sfintei Evanghelii după Luca, încă și mai simplu, căci zice: 
« Fericiţi voi cei săraci, că a voastră este împărăția lui Dumnezeu» (6, 20). 
Cuvîntul ne uimește încă și mai mult, cînd, imediat după fericirea celor 
săraci, ca și a celor ce flămînzesc, sau pling etc., Domnul zice: « Dar vai 
vouă, bogaţilor...» (Luca 6, 24). Cum să înţelegem o asemenea judecată? 
Adică fericire în sărăcie şi nefericire în bogăţie ? l 

Înțelegerea se limpezește cînd citim întreg cuvîntul privitor la bogă- 
ţie: « Vai vouă, bogaţilor, că vă luaţi pe pămînt mîngfierea voastră » (Luca 
6, 24). Altfel spus, fericirea bogatului stă doar în a avea bogăţia mărginită 
a acestui pămînt. Fericirea în care spiritul aspiră la o împlinire continuă 
a ființei este limitată pentru bogat în avuţii, care îi devin idol și îl fac 
prizonierul lor. Toate îl opresc a fi mereu pe cale, după chipul lui Hristos, 

Care este: cale, adevăr viaţă și devine static, închis în el însuși, în egocen- 
trismul lui. Dincolo de bogăţie, nu mai vede nimic; aceasta e « mîngi- 
_ierea lui». Împătimit după bogăţie, sufletul lui se închide în ea ca într-un 
mormânt. Se dezvăluie aici însuși misterul morţii. 

Săracul însă este liber, nu e legat de nimic; fie din cauze exterioare 
lui, a unor condiţii vitrege, fie datorită acelei drepte judecăţi pe care 
Mîntuitorul o numeşte « sărăcia în duh». Totuși, te întrebi: pot fi liber, în 
sărăcie? — Da; însă numai asemenea lui lisus Hristos. Fiul lui Dumnezeu 
vine în lume rostind în cel dintii cuvînt al propovăduirii Sale: « Duhul 
Domnului este peste Mine, pentru că M-a uns să binevestesc săracilor; 
M-a trimis să vindec pe cei zdrobiţi cu inima, să propovăduiesc robilor 
dezrobirea şi celor orbi, vederea; să slobozesc pe cei apăsaţi, să vestesc 
anul plăcut Domnului» (Luca 4, 18—19). Esenţial în acest mesaj divin 
este tocmai o astfel de eliberare, de orice fel de apăsare, a lumii și a lucru- 
rilor din ea, de vestirea «anului plăcut Domnului», adică a unei noi ere 
pe care Mîntuitorul o va deschide, îndeosebi prin cruce şi înviere. 

Condiţia cerută pentru a fi în stare să dobîndim acest dar este « sărăcia 
cu duhul», adică sărăcia conștientă de sine în faţa nesfîrşitei bogății a 
lui Dumnezeu și a 'creaţiei: deci o «sărăcie» activă, lucrătoare. Mîntuito- 
rul lisus ni se descoperă ca un sărac:« El nu are unde să-și plece capul» 
(Matei 8, 20). Aceasta ca Om. Dar, E] este Dumnezeu şi Om. Iar ca Dumne- 
zeu are totul... Are totul însă fără să fie stăpînit de ceva ca Om. În El 
« stăpînitorul acestei lumi nu are nimic» (loan 14, 30), deşi I-a propus 
«toată stăpînirea împărăţiilor lumii și strălucirea lor» (Luca 4, 5—6). 
Atunci El este deodată: sărac şi infinit bogat. Şi aşa ne cere și nouă. Așa 
au fost Apostolii. Sfîntul Pavel spune : « În toate înfăţișindu-ne pe noi 
înşine ca slujitori ai lui Dumnezeu» şi astfel înrădăcinaţi adînc în Dumne- 
zeu sîntem: « ca niște săraci, dar pe mulți îmbogățind; ca unii care n-au 
nimic, dar toate le stăpîneac» (II. Cor. 6, 4—10). Se împărtășeau și ei din 
această sărăcie « în Duhul lui Hristos» (Rom. 8, 9), prin care puteau să 
« îmbogăţească» pe alţii, precum au și făcut-o. Astfel, de luat aminte: 
săracul nu ge mîntuie pentru că e sărac; căci atunci nu are nimic nici 
pentru el, nici de dăruit aproapelui. 

Or, sărăcia cu duhul e adevărata condiţie de bogăţie a creștinului. El 
ca făptură a lui Dumnezeu recunoaște că nu are prin sine, prin el singur, 


nimic. « Ce ai pe care să nu-l fi primit?» (I. Cor. 4, 7). Jar Sfîntul Ioan 
Scărarul înfruntă pe cel mândru, zicîndu-i: « Făleşte-te cu făptuirile tale 
dinainte de naștere, căci cele de după naștere, Dumnezeu ţi le-a dăruit 


ca şi naşterea însăși» (În Filocalie, tr. Pr. Prof. D. Stăniloae, vol. IX, 
p. 281). Prin Dumnezeu însă avem totul. 

Dar, pentru a avea, a dobîndi, a avea mereu totul și astfel a spori 
mereu prin creșterea în Hristos. (Ef. 4, 15), se cere această condiţie: să 
recunoști că prin tine însuți ești sărac, iar în unire cu El ai totul. Altfel 
spus, se cere recunoaşterea și împlinirea acestei virtuți esențiale — smerenia. 

Aşa au înţeles Sfinţii Părinţi această fericire. Sfintul Grigorie de 
Nyssa spunc: « Mie mi se pare că Cuvintul a „numit sărăcia dubului 
smerita cugetare de bunăvoie». lar ca pildă a acesteia Apostolul ne arată 
sărăcia lui Dumnezeu zicînd: « Care, bogat fiind a sărăcit pentru noi, ca 
noi să ne îmbogățim cu sărăcia Lui» (II. Cor. 8, 9). (Despre Fericiri, 
tr. Pr. Prof. D. Stăniloae, Colecţia Părinţi și Scriitori Bisericești vol. 29, 
București, 1982, p. 337). La fel Sfîntul loan Gură de Aur înţelege pe: 
« săracii cu duhul» drept « cei smeriţi de bună voie» adică lipsiți de trufia 
minţii și de nemăsurata iubire de sine, «păcat prin carc s-au pierdut 
îngerii cei răi şi primii oameni» (Inv. de credinţă ortodoxă, Ed. Inst. Biblic, 
Bucureşti, 1957, p. 441) 


` 48, Mântuitorul făgăduiește celor săraci cu duhul împărăția cerurilor. 
Înseamnă aceasta o făgădnință gi un dar numai pentru viața 

de dincolo, iar aici pe pămînt să nu primim nimic? 
— Mai întîi se cuvine să știm ce înseamnă împărăţia cerurilor? 
După Sfinta Scriptură, cerul este locașul lui Dumnezeu, aşa precum 
ne şi rugăm: « Tatăl nostru care eşti în ceruri...». Atunci, a dobindit 
un loc și un drept de cetățenie în împărăţia lui Dumnezeu înseamnă cum 
spune Sfîntul Apostol Pavel: « a fi împreună cetățean cu sfinţii, și casnici 
ai lui Dumnezeu» (Efes. 2, 19). Altfel spus înseamnă a voi şi a dobiîndi 
un loc de lucru în împărăţia Lui, care nu este mîncare și băutură, ci drep- 
tate şi pace şi bucurie în Duhul Sfînt (Rom. 14, 7). Și, lucrind în duhul 
împărăției lui Dumnezeu, căutînd « mai întîi împărăția lui Dumnezeu 
şi dreptatea Lui, toate celelalte se vor adăuga» (Matei 6, 33). Şi se adaugă 
încă de acum, din viața de aici. Cînd Sfîntul Apostol Petru spune Dom- 
nului: « lată, noi am lăsat toate şi te-am urmat», lisus a răspuns: « Ade- 
vărat grăiesc vouă: Nu estc nimeni care şi-a lăsat casă, sau fraţi, sau 
surori, sau mamă, sau tată, sau copii, sau țarine pentru Mine și pentru 
Evanghelie, şi să nu ia însutit — acum, în vremea aceasta... — case şi 
fraţi şi surori şi mame și copii și țarine, iar în veacul ce va să vină, viață 
veșnică» (Marcu 10, 30). Mintuitorul Însuşi, Apostolii, sfinţii și toţi creș- 
tinii adevăraţi au mîncat, au băut şi au lucrat în condiţiile acestei lumi, 
dar liberi de egoism, de obsesie și posesie. Să ne amintim de drama tînă- 
rului foarte bogat, dar care dorea şi viața de veci. Cînd Domnul a spus: 
« Mergi, vinde tot ce ai, dă săracilor şi vei avea comoară în cer; şi apoi 

luînd crucea, vino și urmează Mie; el întristîndu-se a plecat miîbnit, căci 
avea multe bogății» (Marcu 10, 21. 22)... « Bogăția l-a împiedicat să 
se împlinească în fiinţă»; « a avea» s-a opus tragic lui «a fi». 


49. Atunci, într-adevăr, smerenia de la care începe prima fericire 
ne poate zidi în ființa noastră? 

— Da, pentru că ne deschide Creatorului și păstrează încă mereu 
vou comuniunea, dialogul cu El și cu semenii. O smerenie nealterată pune 
. mereu început zidirii noastre. Așa făceau sfinţii. Cu cît se apropiau mai 
mult de Dumnezeu, socoteau că abia pun început pocăinţei, mîntuirii, 
zidirii lor. Stăruim încă să spunem că smerenia zidește în a căuta, în a 
şti, în a fi, nu doar în a avea. Este condiţia fundamentală propriei noastre 
zidiri, după chipul lui Dumnezeu. Un stareţ e întrebat puţin înainte de 
a se săvirși din viață, de ucenic: « Eşti pregătit să mori?». Bătrînul răs- 
punde: « Eu încă nu m-am smerit !». 

Poate ne întrebăm: De ce mîndria, orgoliul, constituie un păcat 
atit de mare? Răspundem fără ocol: Este cel mai nefiresc, grav și tragic 
păcat. Trufia tinde să facă din eul meu un centru esenţial și existenţial, 
ceea ce eu nu sînt. Centrul, potrivit Revelaţiei, este Dumnezeul-Treime: 
Tatăl, Fiul şi Duhul Sfînt; altfel spus; este Dumnezeul — Iubire, pentru 
că « Treimea» n-ar fi Una « de o fiinţă și nedespărțită», dacă n-ar fi iubire. 
Or, egocentrismul, egoismul născut şi semănat în om de Lucifer, răstoarnă 
ordinea firei și produce ruptura omului și de Dumnezeu şi de semeni. 
Trufia satanică te ispitește să fii un centru, ceca ce — firește nu ești; 
iar cînd tu te socotești asa, cine vrea să fie satelitul sau sclavul tău ? Nimeni 
nu se dorește pe post de sclav. De aici și toată lupta şi suferința şi a celor 
frustraţi de demnitatea lor și acelui căzut într-o asemenea boală. Și opri- 
maţii și opresorii se « îmbolnăvesc Dar mai ales opresorii; Ioan Scărarul 
vede mîndria drept « înainte mergătoarea ieșirii din minţi» (Cuvîntul 22) 
şi adaugă: « mîndrul nu mai are nevoie de demon pentru că s-a făcut el 
însuşi demon». A. devenit deci — potrivnicul, satan; potrivnicul tuturor. 
De aceea privind adînc, este o legătură indisolubilă între ateism, « anti- 
teism» şi dictatură. Orgoliosul nu o vede, îi pare ceva « firesc». Calea 
celui nebun este dreaptă în ochii lui, iar cel înțelept ascultă de sfat, spunea 
înțeleptul biblic încă de acum trei mii de ani. (Pilde 12, 15). Fără conştiinţa 
Absolutului, a Dumnezeului celui viu şi a comuniunii cu iubirea şi Înţe- 
Jepcinea lui, poţi oricînd să cazi în adorare de sine, în zeificare şi să te 
înscăunezi pe tronul stăpîniei şi opresiunii. 

50. Dar mai concret, ce înseamnă a fi smerit? 

— Cred că a fi smerit înseamnă a cugeta și a-ţi cunoaște, cu dar de 
sus, locul tău; în fața lui Dumnezeu, a semenilor și a celorlalte făpturi; 
deci a dobiîndi o dreaptă mărturie a conștiinței de sine. Astfel, față de 
Dumnezeu sîntem făpturi, cum spune Sfîntul Apostol Pavel: «A Lui 
făptură sîntem zidiţi în Hristos spre fapte bune...» (Efes. 2, 10). Faţă 
de semeni sîntem zidiți egali toţi, dar fiecare cu talanţii încredințaţi lui 
şi cu roadele aduse de fiecare. Iar pe celelalte făpturi le avem pe toate ca 
pe o « grădină a Edenului», dată nouă să « păzim și să o lucrăm». — Să 
adăugăm aici și un cuvînt de la Sfinţii Părinţi, care învaţă: «faţă de 
Dumnezeu, să ai inimă de fiu; față de semeni inimă de frate, faţă de cele- 
lalte făpturi, inimă de părinte. Și foarte important e ca tuturor să le fii 
slujitor». 


51, Și cum putem fi mereu în smerenie? 

— Cugetind neincetat, avind mereu înainte locul nostru, puţinătatea 
noastră, deschisă sporirii neîncetate, văzîndu-ne păcatele noastre, îngri- 
-jindu-ne de ceea ce sîntem şi nu înfumurîndu-ne uneori chiar cu păcatele 
pe care le considerăm adesea virtuţi sau bogății. Psalmistul care a spus: 
« Fărădelegea mea eu o cunosc și păcatul meu înaintea mea este pururea», 
a putut rosti: « Inima înfrîntă și smerită Dumnezeu nu o va urgisi» (Ps. 50). 
Păzind o asemenea smerenie să ascultăm şi cuvîntul Sfinţilor Părinţi: 
« Dacă Cel ce a făcut cerul și pământul s-a smerit pentru noi, dar noi care 
sîntem tină, pentru ce să ne înălțăm?» (Pateric ed. 1930. Rm. Vilcea 
p- 336). Şi să reținem ceea ce este esenţial — anume că dacă mîndria este 
închidere şi cădere, smerenia este deschidere, creștere și suiș nesfîrșit. 
De aceea, «fericirile» încep cu virtutea «sărăciei duhovnicești» — cu 
smerenia ca virtute ziditoare. Cu smerenia trăită mai ales prin rugăciune, 
pentru că mă așază în starea firească de legătură cu Dumnezeu Creatorul, 
Izvorul, Absolutul iubirii, al Luminii, al Vieţii. În acest sens Sfînta Scrip- 
tură zice: « Dumnezeu celor mîndri le stă împotrivă, iar celor smeriţi le 
dă har» (Iacov 4, 6). 

În concluzie putem spune: « Săracii cu Duhul» sînt săraci de orgo- 
liu, de patimi care orbesc, dar nu de dorul neistovit de adevăr şi de 


cunoașterea lui, în care ne descoperim toţi sensul vieţii. Domnul care- 


fericeşte pe « săracii cu duhul» zice în acelaşi timp:« Viaţa veșnică aceasta 
este: să Te cunoască pe Tine singurul Dumnezeu adevărat şi pe Iisus 
Hristos pe Care L-ai trimis» (loan 17, 3).  . ~ P - 

52. A doua Fericire: « Fericiţi cei ce pling că aceia se vor miîngiia ». 
De la «sărăcia duhovnicească » sufletul credincios trece la un 
plîns; acesta e calea urcușului. Se înțelege, sînt şi lacrimi tot 
« dnhavniceşti », numite și « apa cea vie a smereniei », sau, cum 
spune Apostolul, « întristarea cea după Dumnezeu care aduce 
pocăință spre mîntuire, fără părere de rău ». 

— Lacrimile sînt firești unui sărac; iar dacă este atît de sărac încît 
nici pe acestea nu le are, să-şi agonisească plinsul inimii. Străpunsă cu 
mgăciunea stăruitoare, inima va ţișni apa din adîncuri, ca şi stînca lovită 
de Moisi, cu rugăciunea şi cu toiagul nevoinţei, al pocăinţei. (Ieşirea 17, 6). 
Căinţa înrădăcinată în Botez este semn al harului, putere a învierii. Ea 
trezeşte conştiinţa, duhul; îi descoperă căderea, luminează din nou căra- 
rea spre ţel; dă putere « inimii îndurerate care caută pururea pe Cel după 
care însetează» (Sfîntul Joan Scărarul). Și împungînd-o ca şi cu un «ac 
de aur» o face să slobozească lacrimi. Sfîntul Grigorie de Nyssa spune 
adînc şi pătrunzător: « Lacrimile sînt ca și sîngele care curge din ranele 
sufletului». Cînd trupul e rănit, curge sînge ; cînd sufletul e rănit de săgeata 
căinţei, curg lacrimi. Iar apa lor, apa cea din adînc, de la izvorul « chipu- 
lui divin» din noi, se revarsă peste pămîntul și faţa crăpată a sufletului, 
îl purifică de puroiul păcatului, îl dezalterează, așa cum, sîngele dezal- 
terează eliminînd toxinele din trup, îl irigă. Zice Proorocul: « Roua Ta 
este rouă de lumină .. .» (Isaia 19, 26); lacrimile sînt roua harului. « Chi- 
pul nostru se spală, se vindecă, se luminează, se împacă cu Dumnezeu, 
cu aproapele şi așa rodește mîngfierea. Lacrimile deschid sfinţilor poarta 
ca să pătrundă în ţara mîngfierii» (Sfîntul Isaac Sirul). N-a intrat oare în 
această « țară a mîngiierilor» şi tîlharul răstignit cu Domnul prin pocăință ? 
Și se înţelege, lacrimile căinţei, în care sufletul înviază, ne feresc de deznă- 

dejde. Sînt « lacrimi fericite» cum le numesc Părinţii. În căință sufletul 
“ se mișcă neîncetat între durerea pentru păcat gi nădejdea în Cel ce a biruit 
păcatul și moartea — lubitorul de oameni. Psalmistul însuși rostise cu 
încredere: « Întru necaz m-ai desfătat» (Ps. 4, 1). 

Dar lacrimile duhovnicești nu trebuie să fe doar pentru tine, ci și 
pentm aproapele; sînt lacrimi ale iubirii. Lacrimi în fața suferinței, a 
căderii semenului meu, sau a morții. lisus cînd a văzut plingînd pe Maria 
sora lui Lazăr care murise, merge împreună cu ea și întreabă: « Unde 
l-aţi pus? Zis-au Lui: Doamne, vino şi vezi. Și a lăcrimat lisus» 
(loan 11, 34). 


Mai trebuie spus că părinţii și învățătorii Bisericii deslușesc opt feluri 
de lacrimi; 1) « Lacrimi din dragoste de Dumnezeu, cînd omul se gîndeşte 
la frumuseţea dragostei dumnezeieşti. Acestea reprezintă cel mai înalt 

plins, numit plins de bucurie şi de dor dumnezeiesc». Sînt lacrimi divin- 
umane. 2) Lacrimi din frică de Dumnezeu. Acestea au mai mică putere 
decît cele dintii, pentru că plinsul din dragoste de Dunezeu este plinsul 
Fiului către Tatăl, iar pliusul din frică este al slugii care mereu se teme să 
nu supere pe Stăpînul său. Plinsul din frică mijloceşte la Dumnezeu ier- 
tarea păcatelor şi este înainte mergător al celui dintîi. Cugetînd adînc, 
frica în Hristos trebuie să ducă la dragoste. « Iubirea desăvirșită alungă 
frica» (I. Ioan 4, 18). 3) Lacrimi din milă şi dragoste pentru aproapele, 
pentru ce bolnavi din spitale, pentru săraci, văduve, copii orfani, pentru 
cei flăminzi, goi şi streini, pentru toți oamenii din suferință. Aceste lacrimi 
sint sfinte și mîntuitoare asemenea celor dintii. « Sînt lacrimi asemenea 
celor ale Mîntuitorului la mormîntul lui Lazăr». 4) Lacrimi din frica morţii 
şi a muncilor iadulm. Aceseta sînt lacrimi bune, mîntuitoare ca și cele 
dintîi și aduc roade de pocăință. Sînt lacrimile tuturor credincioșilor 
conştienţi de vinovăţie, de căderi şi necesare nouă tuturor pentru vinde- 
carea răului din noi. 5) Lacrimi din fire sau fireşti, adică cele ale soţilor, 
ale rudelor, ale părinţilor pentru fii și ale fiilor pentru părinţi. Sînt lacrimi 
ale iubirii umane între semeni izvorind din adîncul iubirii dumnezeiești. 
6) « Lacrimi de slavă deşartă. Acestea sînt foarte periculoase, pentru că 
pe lîngă lacrimile cele bune, mîntuitoare și smerite, pune diavolul în noi 
lacrimi de slavă, spre a fi văzuţi și lăudaţi de oameni. Or, plinsul cel duhov- 
nicesc trebuie să fie întotdeauna ascuns și neștiut de nimeni, afară de Dum- 
nezeu şi de duhovnic». Știm şi simțim că mîndria poartă în ea « adîncimile 
satanei». 7). « Lacrimi din dezmierdare, care izvorăsc din poftă, din beţie, 
din mînie, din aducerea aminte a celor rele etc». Lacrimi ale slăbiciunii. 
8) «Al optulea fel sînt lacrimi pentru pagube, din sărăcie, din durerea 
ranelor, pentru tot felul de boli». (Din Convorbiri Duhovniceşti — cu 
Părintele Cleopa Ilie. De Ierom. Ioanichie Bălan, vol. I, Roman 1984, 
p. 113). Ultimele trei feluri de lacrimi sînt rodul cel mai nefericit al 
gustării ambigue din « pomul cunoștinței binelui şi răului». 

Pentru tot sufletul creștin şi uman firești sînt mai ales lacrimile 
căinţei, ale recunoașterii greșelii şi îndreptării. 

Cineva se află la o judecată şi mărturiseşte. Erau față în față; pîrîtul 
şi pîrfşii, toţi slujitori la « cele sfinte». Pîrîtul își recunoaște vinovăția și 
dovedea căință. Pirîşii ascultau neîncetat. Pe faţa piritului s-au văzut 
deodată curgînd lacrimi. Atunci un mijlocitor a grăit pîrişilor: cel fără 
păcat să ia cel dintîi piatra şi să mai arunce. Pirîșii n-au răspuns ca fariseii 
în fața lui Iisus — retrăgîndu-se. — Au aruncat în continuare cuvinte 
grele, ca pietrele. Şi, lacrimi nu s-au văzut curgînd din ochii lor. — Să 
fim oare uneori mai răi decît fariseii? l 

53. În a treia fericire Mîntuitorul roateşte: « Fericiți cei blinzi, că 

aceia vor moșteni pămîntul ». Tilcuiţi-o. 

— Şi acest cuvînt ne aruncă în uimire. În mod obișnuit, de-a lungul 
istoriei mulţi « puternici» şi-au moștenit pămînt prin cucerire, prin văr- 
sare de sînge şi producere de lacrimi. Cunoaștem toţi aceste realități 
tragice. E de-ajuns să amintim cum Darwin a « crezut» şi a dorit să insti- 
tuie « lupta pentru existenţă și selecția naturală» drept legi ale evoluţiei. 
Iar iniţiatorii celor două războaie mondiale și-au aflat aici o justificare 
pentru aceste tragedii ale istoriei S-ar mai putea spune şi că după o ase- 
menea logică, competiţia dintre lupi și oi, s-ar fi decis de mult în favoarea 
lupilor. Şi din fericire, n-a fost să fie aşa. De asemenea, competiția la 
nivel uman între Faraon şi Israel, iar mai apoi, între forța imperiului 
roman și martirii creştini eroi ai iubirii, s-au decis în favoarea acestor 
sfinți. Și tot atît de grăitoare, revelatoare, este pentru noi și confrun- 
tarea zilelor din urmă între tirania unui dictator « genial», înarmată, şi 
copiii noștri neprihăniţi, ca niște mielușei, care cu flori și luminări în 
mfini, simbol al curăţiei și al luminii lăuntrice, al adevărului, rosteau: 
« fără violenţă, voi cu arme, noi cu flori, Dumnezeu este cu noi». Și au 
biruit cei blînzi. 

De aceea o întrebare fundamentală se impune: a fi puternic înseamnă 
a birui, a stăpîni, a distruge? Nu s-a produs oare în conștiința umană o 
inversiune și pervertire a valorilor, o cădere din har, din chipul nostru 
divin? Afirmarea de sine prin forță violentă ca și prin viclenii, nu desco- 
perä, dimpotrivă, păcatul originar și « boala» existenţei noastre: orgoliul, 
trufa, slava deșartă. Și încă: sensul autentic al puterii stă oare în distru- 
gere, în moarte? Psalmistul inspirat spusese: « Părăsește mînia și lasă 
iuțimea, nu căuta să viclenești. Că cei ce viclenesc de tot vor pieri; iar 
cei ce așteaptă pe Domnul vor moşteni pămîntul. Și încă puţin şi nu va 
mai fi păcătosul şi vei căuta locul lui şi nu-l vei afla. Iar cei blinzi vor 
moşteni pămîntul, se vor desfăta de mulțimea păcii» (Ps. 36,8—11). Iisus 
Hristos, plinătatea Revelaţiei, descoperă dumnezeiescul semn al puterii: 
anume, temeiul, forța şi rostul puterii constau în a crea, a da viață, a 
salva. Aceste acte sînt, reprezintă dovada autentică a puterii. De aceea 
în dub creștin distingem atît de clar între bine şi rău; binele creează, răul 
distruge. 

Firește nu este ușoară dobîndirea unei asemenea înţelegeri și făp- 
tuiri. Trebuie în locul impunerii orgolioase a sinei mele să afirm « lepă- 
darea de sine»; în locul comorilor pămînteşti să caut comoara cerească a 
darurilor — între acestea, blindeţea. Și nu e un lucru mai ușor decît exer- 
ciţiul puterii trufaşe Dar suportul de neclintit al conştiinţei binelui şi 

adevărului te susține în credința că: a te cuceri pe tine, a descoperi și 
dobîndi în tine adîncul firii care este iubire, jertfelnicie în slujba lui Dum- 
nezeu și a oamenilor, aceasta este deodată și drumul și țelul vieţii. Trebuie 
mai ales să înveţi să-l iubeşti pe om; să deosebești în el răul care nu îi 
este firesc, originar, ci e de la demon; iar adevărul lui originar este: « chi- 
pul divin». Și astfel, cum au zis Sfinţii Părinţi: « Să iubeşti pe om şi să 
urăști numai păcatul din el». Cugetînd, lucrînd așa, devii blînd, răbdător, 
înțelegător şi aproapelui şi rămii: « acclași în necinstiri ca și în laude» 
(Sfîntul Joan Scărarul). Te lupţi pentru îndreptarea și salvarea seme- 
nului, nu pentru distrugerea lui. 

Se cere, de bună seamă, multă osteneală, exerciţiu. Starețul unci 
miînăstiri ne dă această pildă: « Un înţelept porunci cîndva unui ucenic 
din ascultarea sa să caute pe cineva meșter în batjocură, sudalme etc. 
şi să-l plătească timp de 3 ani pentru această muncă, iar el, ucenicul, să 
stea mereu sub o asemenea grindină de ocări, injurii. La sfîrșitul acestui 
timp de încercare, ucenicul vine şi raportează îndeplinirea ascultării. 
Atunci, bătrânul fi spune: tu poţi să mergi acum în lume și să înveţi înţe- 
lepciunea. Ucenicul pleacă și ajungind la poarta unei mari cetăţi îl întîm- 
pină un alt înțelept, care sta acolo și batjocorca pe toți trecătorn cu obiş- 
nuitelc lui insulte și stăruitor cu tot mai multe îl aţiţă acum pe încercatul 
ucenic. Acesta nu se tulbură. Dimpotrivă, zîmbește, ride. — Pentru ce 
tu râzi cînd eu te batjocoresc, întreabă înțeleptul? Pentru că timp de tre: 
ani eu am plătit celor care mă batjocoreau, iar tu faci această muncă pe 
degeaba, fără să mă coste nimic. — Intră în cetate, ea îţi aparține, răs- 
punse înțeleptul». 

Iar stareţul care oferea ucenicului această pildă. adăugă: iată, ușa 
lui Dumnezeu ! Smerenia, răbdarea, blindeţea lucrează în Duhul lui Hris- 
tos nealterate de vreun viciu străin ... « Învăţaţi-vă de la Mine că sînt 
blind și smerit cu inima, și veţi afla odihnă sufletelor voastre» (Matei 11,29). 
Noi credem și mărturisim că în istorie, pînă la urmă, vor birui cei blînzi. 


54. Fericirea a patra afirmă și făgăduiește: « Fericiţi cei ce flămînzesc 

şi însetează de dreptate că aceia se vor sătura »?. 

— « Însetat-a sufletul meu de Dumnezeul cel viu» (Ps. 41, 2), exclamă 
Psalmistul. Însetarea de Dumnezeu este însetarea de dreptatea Lui. lar « drep- 
tatea» în înţelesul acestei « fericiri», în duhul Sfintei Scripturi, înseamnă 
« virtutea însăși» (Sfintul Ciril al Alexandriei), « toată virtutea» (E. Ziga- 
ben), prin care Dumnezeu e preamărit şi omul e împlinit. În acest sens 
doar Mintuitorul împlineşte « toată dreptatea» (Matei 3, 15). Pentru că 
« plinirea» ei nu este doar o conformare exterioară cu Legea. « Voi pe dina- 
fară vă arătaţi drepți oamenilor, înlăuntru însă sînteţi plini de fătărnicie 

şi fărădelege» (Matei 23, 28), le spune Domnul cărturarilor şi fariseilor. 
Săvirşirea din lăuntru a virtuții ne dă temei, unitate vieții şi tindere continuă 
spre împlinire tot mai desăvírşită şi ne fereşte de scleroză şi sterilitate spiri- 
tuală. 

Înțelegem atunci de ce Mintuitorul fericeşte pe «flăminzi şi însetați 
de dreptate». Noi numai aşa o putem lucru, flăminzind şi însetind neîncetat 
după ea. În această « foame şi sete» e semn de prezenţă a harului, a « sufle- 
tului viu» (Facerea 2,7; 1. Cor. 15, 45). Precum trupul viu și sănătos are 
sete şi foame de hrană la fel şi sufletul viu însetează şi înfometează după 
dreptate, bine, adevăr etc. 


Într-un anume fel duhul nostru «flămind şi însetat de dreptate» se 
face și el după chipul lui Dumnezeu: « Duhul Adevărului» (Ioan 14, 11) 
se aseamănă cu El. Ce minunat este ca duhul tău să devină şi el — duhul 
adevărului. 

Și numai cei ce au acest dor nesăturat de harul lor, se vor «sătura». 
Pare un paradox: în foame şi sete să fie şi saţiul ! Într-adevăr, aceasta este 
condiția noastră; şi cu cît setea e mai mare şi sațiul este mai deplin. În 
nişcare şi în urcuș se află stabilitatea şi echilibrul nostru omenesc. « Cum 
stabilitatea şi mişcarea sînt acelaşi lucru?, se întreabă Sfintul Grigorie de 
Nyssa. Doar cel ce suie nu stă și cel ce stă nu suie. Dar aici, în lumea drep- 
tății, a binelui, tocmai suirea naşte stabilitate. Iar aceasta este așa pentru 


că în măsura în care cineva rămîne ferm şi neclintit în bine, el se şi desă- 
virșeşte mereu înaintind pe calea virtuţii». 


55. A cincea fericire proclamată de Mîntuitorul: « Fericiţi cei milostivi 

că aceia se vor milai». 

— Este o legătură în har cu cea de a patra: « Fericiţi cei ce flămin- 
zesc şi însetează de dreptate ca aceia se vor satura». E un suig pe scara 
duhovnicească; o trecere firească de la dreptate la mila. Firea adincă a 
dreptăţii este iubirea. « De mă iubiţi, păziți poruncile mele», zice Domnul 
(loan XIV, 15). O îmbinare nouă și fericită în Iisus Hristos — între porunca 
dreptăţii şi iubire ; dreptatea luminează ca o rază din soarele iubirii. 

Iar mila este iubirea întrupată în fapte; e talantul rodit în slujirea 
aproapelui meu ... Dacă eu iubesc cu adevărat, e de neconceput ca iubi- 
rea mea să nu se arate prin fapte, așa cum o lampă aprinsă e de necugetat 
să nu lumineze în jur. Sfintul Maxim Mărturisitorul rostește acest cuvînt 
adînc și grav: « O teologie fără acțiune, fără lucrare, e o teologie a demo- 
nilor». Cînd noi citim în Sfînta Evanghelie: « Tatăl Meu pînă acum 

lucrează şi Eu lucrez .. .» (Ioan 5, 17), se cuvine să credem ca Domnul 
lucrează creșterea neprăită în iubirea railostivă. El, Dumnezeu fiind, S-a 
milostivit coborînd la noi și ne-a trăit viața prin Întrupare, pînă într-atât, 
încît aceasta ne-a învăţat și pe noi o definiţie a iubirii, anume: a iubi 
înscmna a trăi viaţa celuilalt. Mai profund, a-L vedea pe El, pe Iisus Hris- 
tos în « celălalt» în orice împrejurare a vieţii lui sufletești și trupești. 
Domnul S-a înălțat la dreapta Tatălui, și acum, în Duhul Sfînt Mîngtie- 
torul, Îl contemplam şi Îl slujim în chip văzut în « fraţii Lui». « Adevăr 
spun vouă, întrucît ați făcut unuia dintre acești fraţi ai Mei prea mici, 
Mie Mi-aţi făcut» (Matei 25, 40). Nu a dat El oare pe însăşi Maica Sa, pe 
timpul vieţii pămînteşti, în « grija» ucenicului iubit, El Care poartă în 
Sine cerul şi pămîntul? Dar, Sfîntul Ioan avea să contemple neîncetat pe 
Fiul lui Dumnezeu făcut Om în Sfînta Lui Maica, să-L slujească în sluji- 
Tea ei, şi odată cu Apostolul să ne înveţe asemănarea cu El în iubire; 
în mila faţa de toată făptura, căci altfel « judecata va fi fără mila pentru 
cel care nu a avut mila» (lacob 2, 13). 

Zice Sfintul Isaac Sirul: « Dar îți cer frate, şi aceasta: să biruiască 
în tine pururea cumpăna milasteniei, pînă ce vei simţi în tine mila (lui 
Dumnezeu) faţă de lume. În aceasta ne facem oglinda, ca să vedem în noi 
asemănarea şi întipărirea adevărată a Celui ce e şi prin fire şi prin ființa 
Dumnezeu. Prin aceasta şi prin cele ca aceasta sîntem luminaţi ca să ne 
mișcăm după Dumnezeu, printr-o hotărîre limpede. Căci inima aspră 
şi nemilostivă nu se curăța niciodată. Dar omul milostiv este doctor chiar 
al sufletului său, pentru că alungă întunericul patimilor din lăuntrul 
său, printr-o suflare puternică. lar aceasta este o datorie bună faţă de 
Dumnezeu, după cuvîntul evanghelic al vieţii ». 


56. A şasea treaptă este curăția inimii: « Fericiţi cei curaţi cu inima . 

că aceia vor vedea pe Dumnezeu ». 

— Mai întîi un cuvînt despre inimă. O înțelegem în două feluri şi 
rosturi ale ei, deopotrivă de adînci; inima trupească şi inima duhovni- 
cească. Inima trupească, centrul biologic și izvor al căldurii și sensibili- 
tății; duhovnicească, « altarul» pe care duhul, sufletul, își aduce jertfa, 
slujirea lui. În această unitate negrăită se roagă Psalmistul: « Inimă curată 
zideşte întru mine Dumnezeule și duh drept înnoieşte întru cele dinăuntru 
ale mele» (Ps. 50, 11). Sfinții Părinți învaţă: « Să te rogi cu mintea în 
inimă». Astfel încît inima de carc vorbește « fericirea» este centrul fiinţei 
noastre lăuntrice, purtînd în sînul ei întreaga înţelegere, simţire, dorire, 
descoperind, cum spune Apostolul, pe « omul cel tainic al inimii, întru 
nestricăcioasa podoabă a duhului» (I. Petru 3, 4). Pe ea o dorește Dumne- 

zeu: « Fiule, dă-mi inima ta» (Pilde 23—26). Ea îl dorește pe Dumnezeu: 
«'Ție a zis inima mea: pe Domnul voi căuta» (Ps. 26, 13). 

Dar tocmai de aceea trebuie să fie curată. În curăţia ei se oglindește 
Dumnezeu ca soarele într-o apă curată. Aceasta oglindire este și « măsura» 
darului nostru în veacul de acum. Zice Sfintul Apostol Pavel:«... Acum 
vedem ca prin oglindă, în ghicitură, iar atunci faţă către faţă» (I. Cor. 13,12) 

Ce ni se cuvine atunci să vedem în starea în care ne aflăm? Sfinţii 
Părinţi învaţă că înainte de toate să-ţi vezi păcatele. « Cel ce-și vede păca- 
tele este mai mare decît cel ce înviază morții», spune Sfîntul Macarie. 
Este învierea din mormîntul păcatului. lar aceasta vedere e o lucrare a 
Harului. Fariseii şi alţii ca ei, se vedeau pe ei drepţi şi pe ceilalți păcătoşi. 
Dar cine este fără păcat? ! Or, cînd îţi vezi păcatul, deosebeşti binele de 
rău și începi prin chemarea îndurării lui Dumnezeu și nevoinţă să urăști 
păcatul, să te lepezi de el, să te cureţi, punînd în locul răului harul, binele. 
Și așa să simţi dulceaţa hinclui, a virtuţii în locul « dulceţii» păcatului. 
« Gustaţi şi vedeţi ce bun este Domnul» (Ps. 33, 8). Iar în bine, în sfin- 
tele virtuţi, în credinţa, în nădejde, în dragoste, în fapta bună Îl simți 
lucrînd cu tine pe Dumnezeu. « Cel ce face bine, din Dumnezeu este; 
cel ce face rău n-a văzut pe Dumnezeu», zice Apostolul (III Ioan 11). 
Şi aşa să vezi şi oamenii, făpturile, nu cu ochi egoiști, lacomi, pătimași, 
aservind totul intereselor, poftelor, patimilor tale, ci cu ochi duhovni- 
cești, curaţi, luminaţi de o «inimă înţelepătoare». « Pentru cei curaţi, 
toate sînt curate» (Tit 1, 15). Să privești lumea aceasta ca și cu ochii Zidi- 
torului ei. « Ochii Tăi sînt prea curaţi ca să vadă răul...» (Avacuum 1, 13). 
Și trecînd de la zidiri la Sfintele Scripturi, să înveţi să vezi în ele icoana, 
Chipul dumnezeiesc, de negrăită frumuseţe al Mintuitorului Iisus Hristos. 
Să înţelegi, să-ți recunosti în El, cu ochii Duhului « Calea, Adevărul și 
Viaţa» (loan 14, 6). Să-I urmezi, împlinind poruncile Lui care sînt lumi- 
nă, și să simţi atunci că te afli, că vezi şi că mergi în lumina divină 
în adevăr. f : 

, Îl contempli astfel pe Dumnezen cu inimă curată în toate frumu- 
sețile creației, în chipurile umane din adinc, de dincolo de păcat, în cuvin- 
tele dumnezeieşti ale Sfintei Scripturi, în icoană, în primirea Sfintei Împăr- 
tăşanii. Şi unindu-ne 'cu El, îţi zici cu uimire: «Am văzut lumina cea 
adevărată, am primit Duhul Cel ceresc» (Sfînta Liturghie). Zice Sfîntul 
Isaac Sirul: «Inima curată este sălașul Tău Doamne și se vede într-însa 
strălucirea descoperirilor Tale. Strălucirea Ta este mîngiierea și odihna 
celor ce s-au ostenit pentru Tine în necazuri și în toate felurile de chinuri. 
Acestei străluciri mă învrednicește și pe mine, nevrednicul, cu harul și 
cu iubirea de oameni a Mîntuitorului nostru lisus Hristos, în vecii vecilor». 
(Din rugăciunea de la Acatistul Domnului nostru lisus Hristos). 

57. Fericește mult Mîntuitorul și pe făcătorii de pace? 

— Într-adevăr, El făgăduieşte « Fericiţi făcătorii de pace că aceia 
fiii lui Dumnezeu se vor chema». Și lucrul e mare şi darul e minunat. 
Pentru că zice:« Făcătorii de pace», adică cei ce o lucrează, iar darul este 
măsura lucrului, numindu-i « fiii lui Dumnezeu». Îi aseamănă Lui, Celui 
ce «a surpat peretele din mijloc al despărțiturii, desființind vrășmășia 
în trupul Său... ca întru Sine- pe cei doi să-i zidească într-un singur om 
nou și să întemeieze pace» (Efes. 2, 14, 15). Deci, a fi omul păcii înseamnă 
a lucra « asemănarea» cu Fiul lui Dumnezeu. 

Creștinul gîndeşte și se străduiește să lucreze pacea în unitatea celor 
trei sensuri ale ei; cu Dumnezeu, cu aproapele, cu sine. Împăcat cu Dum- 
nezcu este prin facerea voii Lui; cu aproapele slujind cu inimă curată, 
plină de iubire, în lume ; într-o asemenea armonie el dobîndește și pacea 
cu sine. Și așa trăiește și lucrează ca un om al păcii. O poartă ca o«apă 
vic» ca un «izvor» (loan 4, 14), şi o răspîndește în jur, în chip firesc, aşa 
cum soarele răspîndește lumina și căldura lui și florile frumuseţea şi mireas- 
ma lor. Se luptă pentru ea, știind că în ea, în pace, este viaţa lui și a întregii 
vieţi a lumii. 

Zice şi Cuviosul Părinte Serafim al Sarovului: « Adună pace în ini- 
ma ta și mulți se vor mintui în jurul tău». 


58. Îl numiţi pe un asemenea om împăcat cu Dumnezeu și cu oamenii 
— « omul păcii ». Mai stăruiţi puțin asupra « păcii cu sine», a 
armoniei lăuntrice și deci a sănătăţii sufletești. 

— Într-adevăr este o întrebare care ne preocupă. Ce înseamnă o 
reală armonie în sine și deci sănătatea sufletească? Să procedăm prin 
analogie. Știm că sănătatea trupească o simte omul atunci cînd toate 
organele — creier, inimă, plămiîni, ficat, etc. — lucrează fiecare potrivit 
funcţiei lui şi în armonie, în unitate. De aici sîntem îndreptăţiţi să spunem 
că, pentru o conștiință creștinească, sănătatea sufletească o avem atunci 
cînd toate puterile sufletești: intelect, sentiment-dorinţă și voinţă, sau 
virtuțile morale — înţelepciune, dreptate, curaj, cumpătare, precum şi 
virtuțile teologice — credinţa, nădejdea, dragostea, cînd toate aceste 
puteri spirituale lucrează potrivit menirii lor fireşti, pozitive ; spre exemplu : 
intelectul aspiră să-L cunoască pe Dumnezeu și făpturile Lui: sentimen- 
tul, dorinţa Îl caută, doreşte, Îl iubește pe El și lumea Lui; voința se 
străduiește să facă Voia Lui; credinţa e credința puternică în El și na 
îndoiala și sfişiere lăuntrică, şi lucrează încrederea ei și în semeni; nădej- 
dea este « neclintită şi tare» (Evr. 6, 19) şi nu deznădejde; iubirea este 
iubire și nu indiferenţă sau ură; şi toate aceste virtuţi se afirmă viu în 

unitatea și integritatea vieții morale prin lucrare cu înțelepciune, curaj, 
cumpătare. Atunci, într-o asemenea împlinire, persoana umană se recu- 
noaște pe sine într-o așezare de armonie, pace și sănătate, împlinindu-şi 
chemarea în faţa lui Dumnezeu şi a oamenilor. Atunci omul se simte sănă- 
tos sufletește, de care sănătate beneficiază și trupul. 


59. Așa cum aţi zugrăvit-o este la un nivel excepţional! 


— Da, excepţionalul este normal. Trebuie să avem icoana acestei 
desăvârşiri după chipul lui Hristos și tindem mereu spre ea. Existenţa 
noastră este «cale». 


60. Să trecem la Fericirea a opta: « Fericiţi cei prigoniți pentru dreptate 
că a lor este Împărăția cerurilor ». 


— Cînd sufletul ajunge să se hrănească cu dreptatea în înţelesul ei 
cuprinzător, adică « dreapta credinţă și viaţa curată», aflîndu-și în aces- 
tea sensul vieţii, atunci într-o asemenea bucurie a adevărului, nu se mai 
tulbură de nimic. Toţi « drepţii» în Vechiul şi Noul Testament « cu ochii 
aţintiți la lisus Hristos Începătorul și plinitorul credinţei» (Evr. 12, 2) 
s-au ridicat în iubire deasupra patimilor trăind și pregustînd acea stare 
numită de Sfintul Apostol Petru « cer nou și pămînt nou în care locuiește 
dreptatea» (II. Petru 3, 13), care este substanța și viața însăşi a Împărăției. 

Toţi martirii dreptei credinţe, cunoscuți sau necunoscuţi, o parte din 
ei trecuţi în calendar, spre exemplu: Sf. Ștefan, Sf. Gheorghe, Sf. Dimitrie, 
Sf. Ecaterina, Sf. Mucenic Oprea din Săliște, au pătimit, au fost prigo- 
niți pentru dreptate... iar mai nou, în zilele lui decembrie 1989 atîția 
tineri ai neamului românesc au înfruntat gloanţele cu lumînări și flori 
în mînă, cu pieptul deschis purtînd crucea răstignirii și invocînd liber- 
tate, adevăr, dreptate, și: « Dumnezeu este cu noi». — A tuturor acestor 
martiri este: Împărăția cerurilor. Şi mărturia dreptei lor credințe o fac 
aceste suflete fără ostentaţie, cu dragoste asemenea Mintuitorului Care 
pe cruce nu se gîndeşte la Sine, ci la cei care Îl răstignesc, la iertarea lor. 


61. Să încheiem cu fericirea a noua, așa cum o rostește Domnul: 
« Fericiţi veți fi cînd vă vor ocări şi vă vor prigoni și vor zice tot 
cuvîntul rău împotriva voastră, minţind din pricina Mea, Bucura = 
ți-vă gi vă veseliți ca plata voastră multă este în ceruri ». 

— Cred că această « fericire» ne înalță acum spiritul către icoana, 
Modelul nostru suprem, lisus Hristos. Toată iubirea și dreptatea, încer- 
cările şi toate nevoințele, implicit minciunile la adresa Mântuitorului 
nostru lisus Hristos pe care le evocă această fericire, au o referinţă supremă 

«...din pricina Mea». Prin cruce şi înviere, țelul fericirii este El. Calea, 
existenţa însăşi înseamnă o zidire neîncetată în El. 

lar aici se ivește o temă esenţială, Vedeţi, pentru conștiința umană, 
pentru creştini, modelul este de o însemnătate fundamentală. Orice act 
creator implica trei factori: mintea, spiritul care gîndeşte; modelul, pro- 
iectul; și întruparea lui concretă. Acest mod de lucru își are obiîrșia în 
însăşi lucrarea Preasfintei Treimi, pentru că Dumnezeu Tatăl lucrează 
totul prin Fiul în Duhul Sfînt. Așa și citim pe fruntea unor biserici; mai 
ales ale mînăstirilor, în vechi Pisanii: « Cu vrerea Tatălui, cu lucrarea 
Fiului și cu săvîrşirea Duhului Sfînt». Or, Modelul după care ne zideşte 
Tatăl în Duhul Sfînt este Fiul Său Care S-a Întrupat, S-a făcut Om pentru 
noi oamenii și pentru a noastră mîntuire».— De aceea şi întrebarea noastră 
fundamentală: Întrucît totul se construiește, după un model, cum oare 
noi ne-am putea construi, zidi, altfel. Și cum oare am încerca să ne căutăm 
alt Model decît Cel care ne-a fost dat de Creator. Și iarăși dacă noi căutăm 
cu o conștiință cinstită, în toată istoria lumii, aflăm noi oare vreun om: 
model adevărat, perfect fără pată. — Nimeni nu este în stare să desco- 
pere în lumea noastră căzută, un asemenea exemplar uman. Și atunci 
trebuie să spunem și să mărturisim: Modelul nostru desăvirşit nu este 
simplu — uman, ci: divin-uman; nu este doar omul ci Dumnezeu-Omul. 
lisus Hristos este icoana, Modelul Suprem Căruia trebuie Să-i urmăm, 
pentru că El este în același timp și Dumnezeu și Om. 


62. Este El modelul unic? | 

— Da, El este modelul unic pentru că Dumnezeu nu are decît un 
singur Fiu și pe unicul Său Fiu L-a dat pentru mînturea noastră. Și El 
fiind modelul unic, în El ne realizăm unitatea noastră, fericirea supremă. 
Dacă ar fi mai multe modele, n-ai şti pe cine să urmezi, iarăși am fi în 
dezbinare; şi în El Unul, sîntem şi noi una în credinţa, în adevăr și în 
dragoste. l 


63. Deci, fericirile sfirgesc în bucurie pentru că Mîntuitorul spune: 
« Bucurați-vă şi vă veseliti că plata voastră multă este în ceruri ». 
— Cu adevărat, bucuria, de la asemenea fericiri vine. 
Mai adînc, din Hristos, din crucea Lui, și din Învierea Lui. 
În Hristos crucea sfirșeşte totdeauna în înviere, şi, bucuria cea mai 
mare este aceea de-a fi cu El şi în cruce şi în Înviere. 
Aceasta este bucuria și fericirea creștinului. 

PREOTUL PROFESOR IOAN MIHĂLȚAN * 
Institutul Teologic Universitar- Sibiu 


Părintele loan Mihălţan, în calitate de 
lector și duhovnic la Institutul Teologic 
Universitar din Sibiu, este unul dintre cei 
mai iubiți profesori în rîndul studenţilor. 
Şi aceasta pentru că are o bogată experienţă 
pastorală, de aproape 40 de ani, și pentru 
că discută sincer, deschis și imparţial toate 
problemele spirituale și sociale lcgate de 
preoţie și de viaţă. Paroh în satul natal 
Ohaba din judeţul Alba în anii tinereții, 
Părintele Profesor Ioan Mihălţan a dobîndit 
de la Dumnezeu mult tact şi practică pas- 
toral-misionară. De aceea, cînd vorbeşte 
studenţilor, toţi îl ascultă cu interes și fi 
cer sfaturi pentru înalta misiune a preoţiei. 

Aceasta m-a îndemnat și pe mine să-l 
invit pe Prea Cucernicia Sa la trei convor- 
biri duhovnicești pe care le publicăm în pa- 
ginile următoare. 


I 

l. Ce înțelegem prin persoană, în sens creştin? 

— De la început, ne întîlnim cu o mare taină în privința persoanei. 
Doctorul Alexis Carrel o numeşte « ființă necunoscută». i 

Paul Evdokimov susține că în ceea ce priveşte cunoaşterea persoanei, 
Părinţii deşertului au avut o cunoaștere mai adîncă decît psihologii moderni 
prin faptul că înțelegeau persoana umană nu străină de harul lui Dum-. 
nezeu şi ispitele diavolului, ci o înțelegeau mult mai integral. Cîteva tră- 
sături ale persoanei a punctat şi Vladimir Losski. Și el ajunge la con- 


* Preotul Profesor loan Mihălţan s-a născut în anul 1926 în comuna 
Ohaba, județul Alba, din părinți țărani. După ce termină liceul, face Institutul 
Teologic din Sibiu și urmează cursurile de doctorat'la Institutul Teologic Univer- 
sitar din Bucureşti, ca elev al Părintelui Profesor Dumitru Stăniloae. După doi 
ani de specializare la Strasbourg— Franța, continuă aceeaşi activitate de preot 
paroh celib în satul natal. Din anul 1980 este numit, în paralel, lector la Institu- 
tul Tcologic Universitar din Sibiu, misiune pe care o îndeplinește cu multă con- 
ştiinciozitate. Din februarie 1990 este călugărit și hirotonit arhiercu vicar pentru 
Episcopia Oradiei, aai i ape d 

cluzia că persoana este o mare taină și că este cunoscută mai bine de Cel 
ce a zis: « Să facem om după chipul şi asemănarea Noastră». Astfel, omul 
este icoana lui Dumnezeu pe pămînt. 

Fiind vorba de persoană, gîndul ne duce şi la persoanele Prea Sfintei 
Treimi, «Cea de o fiinţă şi nedespărțită». Dacă persoanele umane, de multe 
ori, dovedesc nestatornicie pe calea miîntuirii, persoanele Prea Sfintei 
Treimi rămîn veşnic ceea ce au fost, sînt și vor fi — invincibile în fața 
oricăror ispite diavolești. Această realitate a fost pentru mine, pe cărările 
vieții pline de nenumărate ispite, cel mai mare punct de sprijiv. Mi-au 
căzut aşa de bine nnmiri date Sfintei Treimi ca: « invincibila Treime, 
frumoasa Treime, purtătoare de grijă Treime». 

Revenind la persoana umană, am avut mulțumirea sufletească pentru 
faptul că am găsit și în ea un punct de sprijin privind « Chipul lui Dum- 
nezeu în om», ca fundament al persoanei și în strînsă legătură cu Sfînta 
Treime, chip care nu poate f distrus « chiar dacă uneori este greu rănit», 
după cum afirmă sfinții Părinţi. De la această realitate a chipului se poate 
porni orice dialog între Biserici și chiar între marile religii. 

Acest chip al lui Dumnezeu în om cînd s-a rănit, a stîrnit rîvna jubi- 
toare a Prea Sfintei Treimi pentru restaurarea lui prin întruparea Fiului 
lui Dumnezeu, Care, după ce ne-a îndumnezeit firea omenească, S-a înăl- 
ţat cu ea în sînul Prea Sfintei Treimi. Datorită acestui fapt s-a transformat 
componența Sfintei Treimi, devenind ceea ce nu a fost și luînd ceea ce 
nu avea, după învățătura cărților de cult ale Bisericii noastre. Astfel, 
se poate spune, pe bună dreptate, privitor la valoarea omului, că el este 
un « altar» la care se cade să slujim cu multă cinstire și jertfelnicie, după 
cum de fapt îl numeşte şi Sfintul Ioan Gură de Aur. 


2, Ce înțelegem prin familie, în sens creștin ortodox? 


— Familia creștină este o comuniune ființială de persoane. Cînd zic 
ființială mă gîndesc la strînsa legătură a persoanelor din familie și Stiuta 
Treime, la comuniunea dintre persoane, bazată pe comuniunea prin har 
cu Sfînta Treime. i 

Cu un asemenca fundament familia creștină este durabilă, sănătoasă 
şi roditoare, avînd mădulare sănătoase « ca niște tinere odrasle de mrăs- 
lin», după cîntarea de la cununie. 

Cu astfel de mădulare ale familiei s-a fundamentat şi marea familie 
a neamului românesc, robust, asemenea unui stejar viguros, care, deși 
au bătut atîtea furtuni, nu l-au putut dezrădăcina, ci,.din contră, a ieşit 
mai întărit, înfingîndu-și și mai adînc rădăcinile în pămîntul mănos al 
existenţei sale. Tot din astfel de familii au odrăslit și fiii Bisericii noastre, 
chipuri alese de creștini, preoți şi ierarhi, de la începuturile creștinismului 

și pînă azi, de la Sfîntul Apostol Andrei, pînă la Sfîntul Ioan Iacob, pre- 
cum ni le prezintă Patericul Românesc. ' 


3. Care este adevărata menire a familiei creștine? Pentru ce se unesc 

prin căsătorie doi tineri? 

— Este bine cunoscut faptul că ei se unesc prin Taina Nunții pentru 
într-ajutorare şi « nașterca de prunci buni». Scopul soţilor va fi crește- 
rea copiilor, creştere care cere multe jertfe, însă dragostea nefățarnică ce 

„o poartă amândoi copiilor catalizează, sau am putea zice înfrumusețează 
trudele acestei jertfe. 

Se aduc mereu exemple din istoria umanităţii și a Bisericii, ale unor 
personalităţi și sfinţi care mărturisesc într-un glas contribuţia pe care a 
avut:o mama la formarea lor. S-a scris și o carte: « La femme et le salut 
du monde» (Femeia şi mîntuirea lumii), de către Paul Evdokimov, evi- 
denţiindu-se rolui femeii în apărarea și întărirea credinţei, dar nu se poate 
subestima rolul tatălui și contribuţia lui la această plinire. 


4, Care sînt principalele reguli creștine care stau la temelia familiei? 


— Mă întrebaţi de reguli ce trebuie respectate înainte sau după 
căsătorie. Am o repulsie contra numărului prea mare de reguli în orice 
scop ar fi date. Le asemăn mereu cu marele număr de porunci din Vechiul 
Testament. Cred într-o singură regulă. Lupta contra păcatului, atît cît 
e posibil omeneşte. Cînd zic păcat nu mă gândesc la oarecari căderi, uneori 
inevitabile, ci la împătimirea în una sau mai multe dintre cele trei mari 
patimi: « pofta trupului, pofta ochilor şi trufia vieţii». Lupta nu se poate 
reduce doar la timpul dinaintea căsătoriei sau după căsătorie, ci la toată 
viaţa, pentru că şi diavolul toată viața « umblă ca un leu răcnind pe cine 
să înghită». Un tînăr neîmpătimit, sau doi soți neîmpătimiţi de nici una 
din cele trei mari patimi, cred cu toată puterea că vor face față vieţii, 
oricare ar fi încercările ce vin peste ei. De ce? Pentru că păcatul este duș- 
manul, ucigașul ființei umane, iar lipsa de împătimire dă acea sănătoasă 
vigoare spirituală soților, acel dinamism ce-i face să pășească în viaţă 
cu credinţă și curaj peste greutăţile ce vin. i 

- La slujba cununiei ni se aduc atitea exemple biblice de familii pline 
de curajul sănătăţii spirituale, ca modele pentru tinerii ce păşesc pragul 
vieţii familiale. 5 

Astăzi, din păcate, avem atitea exemple tragice de familii paralizate 
sufletește din cauza căderii membrilor lor în una sau mai multe din aceste 
patimi. Și dacă sîntem sinceri, trebuie să recunoaștem că cele mai multe 


ps .. ete i . . as Š 4 . X 
t tragedii familiale vin numai și numai din căderea unora din membrii lor | 
Gh, în unele împătimiri. Se cunosc și familii cu o viață armonioasă, echili- fo 

brată, datorită străduinţei lor pe calea virtuţilor. Aş mai dori să adaug 
ceva. S-ar părea că împătimirile sînt mai multe şi mai mari după căsătorie 
şi mai rar întîlnite îu viața tinerilor, încît n-ar fi rău dacă după căsătorie 
am rămîne tot așa de curați sufletește ca înaintea căsătoriei. 


5. Cum trebuie să fie consideraţi copiii în sînul familiei creștine? 


— Pentru familie, copiii sînt o binecuvîntare divină, dar cred că 
pentru creșterea lor cît de cît creștinească se cere şi o angajare serioasă, 
o transpiraţie continuă. Pe drept cuvînt, Sfîntul Ioan Gură de Aur susține 
că titlul de tată nu se dă pentru naştere, ci pentru jertfelniciile creşterii. Faptul 
că copiii sînt puterea care leagă și întărește comuniunea dintre soți, această 
comuniune contribuie la temeinicia familiei. Ei sînt cei ce completează 
treimea familială, după afirmaţia părintelui profesor Stăniloae. 


6. Cnm trebuie să trăiască cei doi soți ca să aibă pace duhovnicească, 
armonie şi bucurie în familie? Ce reguli sînt datori să respecte 
ei, după Sfînta Evanghelie gi Sfinții Părinți? 

— Punind această întrebare poate vă gândiţi la un răspuns privind 
diferite reguli de înfrînare și abstinență trupească a soţilor. Socotesc că 
regulile trehuic să fie conduse de o înțelepciune, care să aibă în vedere 
o cumpătare integrală şi în orice timp, nu numai în anumite zile.. Cînd 
zic integral, mă gindesc mai ales la înfrînările unor porniri rele, legate de 
psihologie ca: minii, pisme, dispreţ, înjosire, care dăunează comuniunii 
familiale mai mult decît neînfrînările trupeşti. O bună cumpătare a aces- 
tora duce, implicit, și la o înţeleaptă înfrînare a celor trupeşti. Iar ca 
regulă de hază li se cere să se roage lui Dumnezeu cît mai mult, să meargă 
la Biserică, să aibă un duhovnic bun de care să asculte și să citească 
cărți sfinte. 


7. Spuneţi-ne ceva în legătură cu naşterea şi creşterea copiilor, pra- 
- blemă fundamentală a familiei creştine. 

— M-a preocupat o viaţă întreagă această problemă a zămislirii, fiind 
legată de responsabilitatea Tainei Spovedaniei. Mereu la această taină mi se 
spunea: « ne ferim să avem copii». Tinăr şi acrivist, ca orice preot începător, 
aveam multe nopţi albe și tulburări sufletești ori de cîte ori se apropiau 
sfintele posturi şi spovedaniile. Era vorba de o conștiință responsabilă în 
fața lui Dumnezeu. Am început drumul cercetărilor diferiților duhovnici. 
O dată cu zămislirea se fundamentează și chipul lui Dumnezeu în om, deci 
eu nu sînt proprietarul celui nou zămislit, ci numai coautor, de aceea, nu 
am drept deplin asupra lui, nu am drept să-l ucid. Pentru avort eram mai 
acrivist din toate punctele de vedere. Am avut în această privință şi o 

tre altele: « Doamne, Tu care cunoști slăbiciunea firii omenești». 

Am mai ajuns și la o altă constatare și anume că și cei ce se laudă că 
fac copii, tot nu-i fac nici ei pe toți. Deci, și ei tot cu capul plecat în adinc 
de smerenie se cade a fi. De multe ori, însă, cei cu mai mulți copii se uită 
plini de sine la cei ce au mai puţini copii, cu o oarecare înjosire. Or, aceasta 
e şi mai grav, că nu fac ce trebuie și sînt și plini de sine, Atunci mi-am dat 
seama și mai bine că mântuirea stă în smerenic, după cuvîntul Cuviosului 
Antonie cel Mare. Corect ar fi să se păstreze în viaţa conjugală o stare de 
înfrînare a soţilor, spre desfătarea unor înalte frumuseți spirituale mai pre- 
sus de minte și de cuvînt. Însă ființa omenească e puternic înclinată spre 
plăcere și, în acelaşi timp, nu și-ar lua asupra sa jertfirile ce se cer creș- 
terii copiilor. 

Dumnezeu să ne poarte de grijă cu marea Sa iubire de oameni, să ne 
dea adevărata înţelepciune, înfrînarc și umilință a inimii, iar copiii pe 
care îi avem să ne străduim a-i crește în credinţă tare, feriţi de orice pati- 
mä, pentru a deveni creştini cuminţi şi cu frică de Dumnezeu, folositori 
Bisericii și neamului nostru românesc, 


8. Care sînt cele mai bune metode de educaţie creştină a copiilor 
în sînul familiei? 

— Totdeauna am avut convingerea că trebuie ținuți mereu într-un 
fel de reflector al purtării de grijă. O astfel de educaţie este grea. Se susţine 
că cei mici trebuie educați. Este drept, dar socotesc că atenţia trebuie 
să devină mai încordată la virsta pubertăţii. Atunci apar și ispitele mai 
mari şi mai felurite. Regula principală este supravegherea în toată vre- 
mea, dar o supraveghere înţeleaptă, nu militărească, ci părintească, priete- 
noasă chiar, ca să se poată ajunge la un fel de confesiune sinceră între 
părinţi și copii. Iov cel din Vechiul Testament rămîne un exemplu viu, 
grăitor. Se scula dis-de-dimineață și aducea jertfe pentru copiii săi, soco- 
tind în sinea sa că poate fiii săi să fi greșit în întilnirile lor. Cîtă conștiință 
şi frică de Dumnezeu la dreptul Iov ! 

Avem și un exemplu negativ în confesiunile Fericitului Augustin, în 
care el mărturiseşte că tatăl său cheltuise bani grei, mult mai mulţi decât 

alți bogătași din oraș pentru ca Augustin să devină mare retor, însă nicio- 
dată nu s-a interesat de starea sa morală. Exemplul e zguduitor. Îl întâl- 
nim destul de des și azi. Părinţii, uneori, se interesează mai mult de pre- 
gătirea profesională a copiilor lor, se bucură de inteligența lor, dar poate 
mai puțin de starea lor morală. Sint mai preocupaţi de fuficția copiilor 
din lumea aceasta decît de mintuirea lor. Or, toate acestea se dau peste 
cap cînd copiii noștri uită de Dumnezeu, nu mai merg la Biserică, nu 
mai ascultă de părinți şi se împătimesc, căzînd în tot felul de păcate sufle- 
teşti și trupești. 

n educarea copiilor mare rol are citirea cărților bune. Apoi prezența 
regulată la Biserică și încredințarea lor unor preoţi și duhovnici buni. 


9. Ce rol hotăriîtor are sfinta rugăciune în viața de familie? 

— Rugăciunea în viața de familie are un mare rol, dar nu mă gîndesc 
numai la rugăciunea de seara şi de dimineața. E prea puțin. Mă gîndesc 
la o trezvie a conștiinței, la o veghe continuă asupra gîndurilor şi la îndrep- 
tarea lor după voia lui Dumnezeu. Socotesc de mult folos pentru reali- 
zarea celor de mai sus chemarea continuă a numelui lui Dumnezeu, pre- 
dicind după rugăciunea lui Iisus. Nu e simplu, nici ușor a te ruga în acest 
fel în comparaţie cu simplele rugăciuni de seara sau de dimineața, de 
multe ori formale și în grabă. Nu sînt împotriva acestor rugăciuni, dar 
ele cuprind un spaţiu de timp prea limitat. E important cu ce umplem 
timpul de dimineața pînă seara. Acest fapt condiționează rugăciunile de 
seara și de dimineaţa. De aceca, se cade a ne strădui să umplem acest 
spaţiu de timp cu gînduri și simțiri curate, chemînd mereu în ajutor nu- 
mele lui Dumnezeu, fie că sîntem la lucru, sau stăm, sau călătorim. 


10. Ce alte virtuti creştine au o importanță majoră în viața de familie, 
pentru o cît mai bună și durabilă educație a copiilor? 

— Toate virtuțile sînt folositoare, dar mai ales exemplul personal 
permanent al părinților. Realitatea iubirii, ca virtute esențială, nu se 
poate realiza fără păzirea unor porunci fie ele chiar mici, pentru că și 
poruncile mici nepăzite pot duce la o stare de nepăsare Și, ca urmare, 
la o slăbire a iubirii. Iubirea nu este o simplă virtute, ci mai degrabă un 
buchet armonios, format din frumusețea mai multor virtuţi sau, mai bine 
zis, din mai multe nuanţe ale iubirii. Deci, orice faptă bună ce contribuie 
la înfrumusețarea buchetului iubirii se cade a fi luată în seamă. 


ll. Faceţi-ne o mică paralelă între familia creştină din trecut și cea 
din zilele noastre. 


— De multe ori se crede că azi oamenii ar fi mai răi ca altădată. Să 
nu uităm că primii fraţi s-au ucis unul pe altul. Ne gîndim la Cain, la 

Sodoma şi Gomora. Cind proorocul Ilie socotea că el a rămas singurul 

drept, i s-a răspuns că mai erau încă șapte mii de bărbaţi care nu s-au 

plecat înaintea lui Baal. Şi de ce să nu ne gîndim că între cei doisprezece 

Apostoli a fost şi Iuda Iscarioteanul? Socotesc că nu e potrivit să se avan- 
x 


seze ideea că azi lumea ar fi mai rea ca altădată, pentru că această idee ar 
duce la o nostalgie pentru trecut și la un pesimism pentru prezent. 

Noi trebuie să realizăm aici şi acum familia creștină, stăpîniți de un 
dinamism optimist în acțiune, bazîndu-ne pe credința noastră că « [isus 
Hristos și ieri şi azi şi în veci este Acelaşi». Și azi întilnim destule familii 
creştine de omenie și altele cu părți negative. Așa a fost şi altădată. Se 
cade să ţinem cont şi de proporţia negativă a numărului de azi a familiilor. 

Aș mai dori să menționez ceva. Creștinii autentici nu fac propagandă, 
nu fac gălăgie şi, de aceea, se pare că nu există. Pe cînd cei răi sînt guralivi, 


încît fac impresia că sînt numai ei, cu răutatea lor, acoperind pe ceilalți, 
dar în realitate nu este tocmai așa. 


12. Ce alte probleme de educaţie religioasă mai ridică familia creștină 
de astăzi? 


— Problemele unei familii creștine sînt aceleaşi din totdeauna, chiar 
dacă «azi s-a schimbat tehnica, dar fundamentul omului a rămas acelaşi». 
Acelaşi Dumnezeu. Aceleaşi ispite. Aceeași rîvnă sfîntă ne trebuie și azi 
ca şi ieri și ne va trebui şi mâine. Exemplul cel mai ziditor rămîne Biserica. 
A trecut prin atîtea forme statale, dar oare şi-a schimbat ceva din funda- 
mentul fiinţei sale? E drept că în înţelepciunea ei, ca rod al Duhului Sfînt, 
a ştiut să găsească un « modus vivendi» cu orice orînduire statală. Oare 
ispitele nu sînt aceleași? Tot așa ne-am mîniat și ieri și azi și ne vom minia 
şi mîine. Că unele patimi par a fi mai mari azi ca altădată, se poate, dar 
avem și posibilitatea de a face mai ușor binele prin mijloacele tehnice mult 


mai avansate astăzi. Şi chiar şi ieri şi mîine ne trebuie o tot mai mare 
atenţie la despătimire și atunci toate sînt bune. 


_ 13. Ce rol important au Spovedania regulată, postul şi duhovnicul 


în viața familiei creştine, în trecut şi în prezent? 


— Rolul spovedaniei este foarte important în urcuşul spre desăvirşire 
şi mîntuire al credincioşilor. Sfîntul Joan Scărarul zice: « Mă îndoiesc că 
se va mintui cineva, dacă n-ar fi Spovedania !». Explicabil, deoarece haina 
Sfîntului Botez «nu o păstrăm curată», arată o rugăciune a Bisericii. 
Spovedania nu va face din noi sfinți făcători de minnni, dar ne asigură 
iertarea păcatelor şi menţine ceva foarte necesar pentru mîntuire, trezvia 
conştiinţei, şi aceasta înseamnă foarte mult, atît pentru viaţa vremel- 

| nică, cît mai ales pentru cea veşnică. Fără o sinceră spovedanie și ca ur- 

mare fără trezvia conștiinței, cădem în împietrirea inimii care este păcat 
împotriva Duhului Sfînt. Nu înseamnă că acest păcat nu se poate ierta, 
dar împietritul la inimă nu face pocăință și fără pocăință nu este iertare 
de la Domnul. 

Dureroasă este constatarea că noi, preoţii, ne spovedim atît de rar, 
deși împărtășania o facem foarte des. Nu cumva să ajungem si noi la împie- 
trirea inimii și, astfel, să cădem în păcatul contra Duhului Sfint. În viaţa 
mea m-am spovedit foarte des, uneori chiar și de două ori pe săptămină, 
la orice preot. Cred în puterea preoţiei pe care o are orice preot. Duhov- 
nicul? E greu să devii un mare duhovnic, un mare doctor al sufletelor. 
În spovedanie văd două elemente principale: sinceritatea celui ce se spo- 
vedește și dezlegarea ce o dă preotul. 

Mi-a rămas ceva în minte în legătură cu Spovedania de la Sfîntul 
Ioan Iacob. Adică, mai mult în legătură cu canonul ce-l primim la Spove- 
danie. Într-o zi, sfîntul zăreşte de la geamul cbhiliei sale un om ce se mișca 
pe lîngă lordau, nu cu gînduri bune. Sfîntul iese din chilie și din discuţii 
află că omul avea în plan să se sinucidă, aruncîndu-se în Iordan. Cauza? 
S-a spovedit și i s-a dat un canon pe care nu-l poate împlini. Nimeni nu-l 
dezlega de păcatele sale, nici chiar patriarhul Ierusalimului și, ca atare, 
rămînea și necuminecat. Omul socotea, în slăbiciunea sufletului său, că 
nu avea rost să mai trăiască. Sfintul îl îmbărbătează și îi zice: « Te cumi- 
nec şi canonul ţi-l fac eu». Așa l-a izbăvit de moarte şi de osîndă veșnică 
Cuviosul Ioan Iacob. Ce mare duhovnic, ce mare psiholog, ce mare pă- 
rinte ! Un model de duhovnic, dar şi un mare sfînt ! 

În privinţa postului socotesc că e greu de realizat și uneori chiar greu 
de înţeles. El nu se referă doar la anumite zile, care să fie socotite zile de 
mai multă hărnicie spirituală, ci ține toată viața. Desigur, mă gîndesc 
la postul integral, de la înfrînarea pornirilor trupești, la înfrînarea limbii 
gi pînă la stăvilirea gîndurilor inimii. Înţeles în acest fel, socotesc că şi 
ziua de Paşti este de post. Fără un astfel de post ne împătimim, murim 
sufletește şi nu mai simțim că Hristos a înviat. 


l4. Spuneți-ne cîteva cuvinte despre Sfinta Împărtășanie, participarea 

la Biserică şi citirea cărților sfinte. 

— Socotesc că este o legătură strînsă între citirea unor cărți afinte, 
participarea la slujbele bisericeşti și Sfînta Împărtășanie. Primele două 
îndeletniciri pregătesc plinirea celei din urmă, deşi nu se pot pune pe aceeași 
treaptă valorică. Chiar şi participarea la sfintele slujbe și, mai ales, la 
Sfînta Liturghie e superioară cititului. Un bătrîn țăran de la noi îmi spune 
că tatăl său așa l-a învăţat, ca să fie nelipsit de la Sfînta Liturghie. Scuză 
are numai cînd ajunge la o așa neputinţă încît să nu mai poată trece pragul 

casei. Câtă conştiinţă la bătrînii cuminţi ai satului ! De fapt, susținerea 
arc legătură cu învățătura teologică. Prezența mea la Sfînta Liturghie 
nu este o prezenţă lipsită de orice dar duhovnicesc, mai ales că la epi- 
cleză se spune: « Trimite Duhul tău cel Sfint peste noi şi peste aceste 
daruri». Deci și peste noi ! 

Mare şi înfricoşătoare este Taina Sfintei Cuminecături. Socotesc 
greşită întrehnințarea cuvîntului « vrednic de a se cumineca». Taina este 
prea mare ca să fim vrednici. Cu cît ne vom socoti mai nevrednici, cu atît 
vom. fi mai vrednici, şi cu cît ne vom socoti mai vrednici, cu atit vom fi 
mai nevrednici. l 

Încă ceva. Se obișnuiesc mari pregătiri înainte de primirea Sfintei 
Cnminecături şi mai puține după primirea înfricoşătoarei Taine. Or, după 
primirea talantului trebuie să lucrăm cu el. Puterea Sfintei Cuminecături 
se realizează în măsura în care noi conlucrăm cu harul transmis prin cu- 
minecare. Aici se pare că sîntem mai deficitari. Uneori lipsește această 
trudă şi sinergism, de aceea și rodirea mai puţin eficientă a Sfintelor Taine. 

n Biserica apuseană ești socotit practicant numai dacă te împărtă- 
şeşti des. Se pare că și unii teologi de-ai noștri din Apus împărtășesc ideea 
aceasta. Nu cred în rodirea împărtășirii dese fără o sîrguincioasă lucrare 
a harului. Avem exemple destule. Mai întîi, noi, preoţii care ne împărtă- 
şim foarte des, și Maria Egipteanca s-a împărtășit o singură dată, dar a 
conlucrat cu harul încît umbla pe apele Iordanului. Cantitativ şi calita- 
tiv, socotesc că trebuie îmbinate într-un mod înțelept. 


15. Care sînt marile boli sufletești ale familiei creştine care îi fărimi- 


ţează unitatea şi îi macină vlaga şi scopul pentru care a fost creată 
de Dumnezeu? 


— În orice timp bolile sufletului sînt cauzate de păcat, el însuși fiind 
de fapt boala. De la primul păcat a apărut prima tulburare, prima boală 
sufletească, ce a imprimat în sufletul lui Adam frica și golirea ființei sale 
de frumuseţile duhovnicești, de robusteţea sufletească, de curajul atît 
de necesar pe cărările vieții. Îmi vine în minte o asemănare. Păcatul e 
ca o bombă care cade asupra unei clădiri de o rară frumuseţe arhitec- 
tonică. O risipește rămînînd doar ruinele. Nu în zadar Sfînta Scriptură 
ne atenționează aproape la fiecare pagină de primejdia ce o aduce boala 
păcatului. . 

l De ce copiii dau dovadă de o așa robustețe, de comunicare și sînt 
plini de viață? Noi sîntem tentaţi să răspundem că n-au greutăţi. Oare 
e justă afirmaţia? Pentru că n-au greutăţi, sau pentru că n-au ființa împă- 
timită de fărădelegi? Nu întilaim la copii pesimism pentru că nu întîlnim 
la ei fărădelegi. 2 dea l 

16. Ce patimi deosebite lovesc societatea creştină și destramă familia 

din zilele noastre? 

— Numărul patimilor este, a fost şi va rămîne același, adică între- 
ita împătimire: desfrînarea, lăcomia, mîndria. Cu ele a fost ispitit însusi 
Mîntuitorul, cu piine, avere și trufie. Dar cît de categoric a fost El în 
fața lor. Sfîntul loan Evanghelistul știa de ce le repetă « pofta trupului, 
pofta ochilor, trufia vieții». Biserica le numește « întreitele valuri ale 
păcatelor». Sînt trei, dar fiecare cu nuanțele ei. E drept că uneori sufe- 


- rim de una sau de alta din ele sau de două, sau de toate trei. Ar fi dure- 


roasă această constatare. În unele epoci ale istoriei, unele din aceste patimi 
erau mai în floare decit celelalte, Ca trăitori ai veacului ne dăm seama 
de aceste împătimiri. Mai dureroasă ar fi constatarea cînd şi în noi, preoții, 
clocotește vreuna din patimi. Depinde de atitudinea ce o avem față de 
ele, cu cîtă seriozitate le privim, aceste adevărate cancere ale sufletului, 
prin care se poluează atmosfera sufletească a celor din jur. 


17. Cum ar putea fi combătute aceste vicii mai cu succes? 


— Cum ar putea fi combătutec? E una din cele mai serioase pro- 
bleme de rezolvat astăzi. Că e greu de rezolvat această problemă stă do- 
vadă şi decalajul între teologie, teorie și ortodoxie, adică practică. Cu 
toată sinceritatea ţin să fac o mărturisire. Azi, cînd bibliotecile sînt așa 
de bine puse la punct, e cu mult mai uşor să elaborezi o teză, fie ea și de 
doctorat, decît să-ţi îndreptezi viața după principiile moralei ortodoxe. 
Este explicabil. Dacă ești dotat cu o inteligență precoce, stînd într-o biblio- 
tecă cu zeci de mii de volume, comod, conspectînd, scriind, socotesc că 
nu e așa de greu să ajungi la o teză. De aceea, se pare că avem mai mulți 
teologi teoreticieni, chiar savanţi, decît practicanți. 

Așa mi-am explicat prăpastia dintre ortodoxie şi ortopraxie. Mereu 
am avut dorul şi am insistat pe lîngă tînăra generaţie de teologi ca să 
încerce a nivela prăpastia ce desparte cele două realităţi ca să se ajungă 
la teologi ortodocși autentici, integrali. De aceasta și-a dat seama și cu- 
viosul din Pateric care zice: « Dacă reușesc să fiu stăpîn peste patimi sînt 
împărat și rege». Cunoștea practicarea teologiei și foloasele ei. Să nu uităm 
că diavolul este un inteligent teolog, dar nu și practicant. 

Ca să revenim la subiect, le putem combate în timp şi cu multă tran- 
spirație, ştiind cît de înclinată este firea omenească spre comoditate, 
Nefastele urmări ale patimilor pe care le întîlnim mereu în societate pot 


fi un memento care să ne ţină mereu treji. Vorba unui credincios de-al 


nostru: « Ştiţi că e greu?». Avem și un exemplu istoric. Atita vreme cît 
romanii au avut soldaţi austeri av cucerit lumea. Moleșiţi de patimi au 

fost cuceriți de o mină de oameni. Îndrăznim, totuși, pentru că nu luptăm 
singuri, ci ajutaţi de Bunul nostru Dumnezeu. 


18. Este anficient cît face Biserica Ortodoxă cu slujitorii ei pentru 
salvarea, călăuzirea şi întărirea familiei creştine pe calea mîntuirii? 


— Socotese că Biserica Ortodoxă şi slujitorii ei nu au stat şi nu stau 
nepăsători în ceea ce privește pastorația și consolidarea familiei creştine, 
fie prin învăţătură, fie prin administrarea Sfintelor Taine. Nu lipsesc nici 
cărţile de învăţătură ortodoxă, precum fals se susține, uneori, nici predi- 
cile, nici catehizarea credincioşilor. Ceea ce lipsește este întruparea carac- 
terului moral creştin. Or, pentru aceasta nu putem învinui Biserica, ci 
persoana care nu se străduieşte să întrupeze, să împlinească cu fapta porun- 
cile Evangheliei. E greșit să se acuze Biserica lui Hristos pentru unele 
deficienţe ale credincioşilor ei sau chiar ale preoţilor. Repet, e grea întru- 
parea, trăirea în Hristos şi la această nevoinţă ne angajăm mai greu. Nu 
suferim atît din cauza catehizaţiei, ci, mai ales, din cauza neangajării 
noastre, ca şi a credincioșilor pentru a întrupa, a face cele sfinte. Oare 
primii creştini aveau atitea cărți cite avem noi? Cred că nu. Însă aveau 
rîvnă pentru sfinţirea vieţii lor, ceea ce nouă ne lipseşte. Datorită rîvnei 


lor au ajuns la înalte trăiri duhovnicești, pe care păgânii înșiși le admirau 
zicînd: « Minunat Dumnezeu au creştinii aceştia, uitaţi-vă la ei cum se 
iubesc 1» 


Luînd în considerare situația mondială în privinţa consolidării fami- 
liei creştine, să fim sinceri, unde găsim un rezultat mai bun în alte Biserici 
decît în Biserica Ortodoxă? Să nu ne lăsăm încîntaţi de formalisme exte- 
rioare. Se citesc destule cărți religioase, dar nu se întrupează, nu ne pătrund 
la inimă. În privinţa cărților cu cuprins religios se cade să recunoaștem 
că chiar şi în librăriile de stat dela noi se găsesc multe cărţi de acest fel, 
ca: Divanul lui Dimitrie Cantemir, Didabiile lui Antim Ivireanul, Învă- 
ţăturile lui Neagoe Basarab, Rațiunea dominantă, Psaltirea în versuri etc. 
Suferim noi atît de lipsa cărților sau de altceva? 

Deci, nu se poate acuza Biserica Ortodoxă pentru unele neîntrupări 
ale autenticului creştin, precum nu putem acuza pe Mintuitorul pentru 
greşelile Apostolilor săi. Vina este a noastră, a celor care nu ne străduim 
să întrupăm, să punem în practică, potrivindu-ni-se, ceea ce se spune 
într-o rugăciune a Bisericii: «toți ne-am abătut, împreună netrebnici 
ne-am făcut, nu este cine să facă binele, nu este pînă la unul». 

În pastoraţie, preotul are, desigur, un foarte mare rol. Pe lîngă cul- 
tura teologică, pe lîngă darul cuvîntului, el trebuie să aibă o viață creg- 
tină exemplară, să aibă experienţă proprie de viață duhovnicească, să 
aibă « trăire» cum se spune, Preotul trebuie să fie un om de rugăciune 

şi de inimă. Atunci va deveni, cu adevărat, vas al Duhului Sfînt, un sluji- 
tor și păstor harismatic. Atunci va înțelege multe din tainele Duhului, 
va cunoaşte adîncul inimilor, va preţui puterea lacrimilor, va iubi și va fi 
iubit de toţi. În parohia lui sectele vor dispare, iar cei împietriți la inimă 
se vor întoarce la pocăință. 

Cunoscînd frumuseţile duhovnicești şi suferințele împătimirii, atunci 
și numai atunci îşi va îndrepta preotul toată grija spre fiii săi duhovni- 
cești, ca să-i scape din primejdii şi să-i ducă la pășunea bucuriilor sfinte. 
O astfel de realitate a cunoașterii a avut-o Sfîntul Apostol Pavel şi, după 
el, cetele de cuvioși părinţi, care își îndemnau credincioșii cu lacrimi și le 
doreau mîntuirea chiar cu riscul de a se lipsi pe ei de împărăţia lui Dum- 
nezeu. 


Il 


19. Ce este satul în gindirea noastră etnic-creştină ? 


— Satul, așa cum este prezentat de personalitățile de seamă ale neamu- 
lui nostru, a fost vatra purității etnic-creștine. Blaga îi face elogiul în 
discursul său de la Academie, zicînd: « Îndrăznim să facem afirmaţii, 
că satul e situat în centrul lumii într-un destin cosmic. Omul satului, 
întrucit izbutește să se menţină pe linia de apogeu genială a copilăriei, 
trăiește din întregul unei lumi pentru acest întreg. Dacă satul nostru e 
clădit în jurul bisericii din care iradiază Dumnezeu, în pomenitele așezări 
americane e mai puţin un sălaş al lui Dumnezeu, cît un fel de intrepria- 
dere, ca și banca coloniei, o societate de acțiuni». În cuvântarea ţinută cu 
ocazia, serbării a 120 de ani de la întemeierea Astrei, I. P. S. Mitropolit 
Antonie, citînd pe poetul Alecsandri, zicea: « Fărănimea este singura clasă 
care la noi are trecut şi tradiţie şi un perfect echilibru sufletesc». 

Satul și ţăranul român, datorită Bisericii și etniei, și-au păstrat neal- 
terată frumuseţea echilibrată a fiinţei sale. Rebreanu aduce și el, tot cu 
ocazia primirii la Academie, elogiul ţăranului român. lar Vasile Voicu- 
lescu precizează: « Sînt născut la ţară, ceea ce socotesc că e cel mai mare 
noroc în viaţa mea». Autorul Florentin Popescu, care a scris o carte des- 
pre Voiculescu, spune în una din paginile sale că: « Voiculescu a rămas 
pînă în cele mai adinci fibre ale ființei sale un om cu gîndire sănătoasă de 
ţăran». Mai nou, loan Alexandru, în « Iubirea de Patrie», spune: « Satul 
este deschis, este cosmic și expus iubirilor; răul n-a răbdat ca să prindă 
rădăcini pe ascuns, ci constrîns să se ordoneze iubirii binelui. Asta face 


„ca viaţa ţărănească, spiritualitatea satului, să fie luată de om ca o avere 


uriaşă». 

Deși prezentat, atit de elogios, trebuie să recunoaştem cu sinceritate 
că şi la sat își fac loc păcatele şi chiar patimile, că și creștinii de la sat 
sînt supuşi ispitelor. Romanul « Ion» al lui Rebreanu este concludent în 
această privinţă. Clasa țărănească, în trecutul ei istoric, a fost o clasă mai 
ohidită și mai oropsită decît alte clase sociale. Dovadă, răscoalele din 
diferite timpuri. 

Satul are totuși ceva în plus faţă de oraș. E vorba de acea pudoare, 
de acea rușine de a face răul. Fiind o comunitate mai mică şi membrii 
ei cunoscîndu-se, greșelile unora devin mai repede cunoscute și, în felul 
acesta, se pare că pentru frica de păcat se păstrează o conştiinţă mai 
trează, chiar dacă nu din. motive autentic creștine, cel puţin din motivul 
că ţăranul ține mult la prestigiul său. În universul său spiritual, el este 
mai aproape de natură, de cîmp, de creaţie, de biserică, de cimitir și de 
oameni. Toate acestea îl fac mai religios, mai bun, mai legat de eternitate. 


20. Ce forte spirituale anume întăresc unitatea etnic-creștină a satului 
nostru? 


— La sat se păstrează, între oameni, o mai strinsă comuniune spiri- 
tuală. Ca dovadă sînt într-ajutorările la nuntă, înmormintare și alte ocazii, 
sau în caz de calamitate, cînd se solidarizează toți. 

O singură forță spirituală întărește unitatea sătenilor noștri: credința 
în Dumnezeu, Biserica, preotul, slujbele tradiţionale şi frăţietatea, care 
pornește în mare parte din iubire și din înrudirile de sînge sau spirituale, 
cum. este nășitul în mare cinste la sat. Frăţietatea trece peste puterea 
egoismului întrucit uneori durerea sau bucuria unei familii devine durerea 
sau bucuria satului întreg. La Pateric se spune că a păstra şi a întări fră- 


pietatea este o realizare mai valoroasă decît a învia un mort, cu alte cuvinte 
este cu adevărat o minune. 


"21. Care este rolul Bisericii Ortodoxe în viața reli 


gioasă a satului 
în trecut şi prezent? 


— Cînd e vorba de rolul Bisericii Ortodoxe în viaţa spirituală a satu: 
lui în trecut şi astăzi, în Transilvania, din toate punctele de vedere este 
preponderent acest rol, atit spiritual, cît și social. 

Istoricul D. Prodan, în lucrarea sa « Revoluţia lui Horea», are cuvinte 
de apreciere deosebită în această privinţă: « lobagii se disting prin orto- 
doxie, care s-a păstrat nealterată, necontaminată de alte religii, consti- 
tuind o întreagă lume aparte, opusă acelora. Poporul român a fost angre- : 
nat în ea, încît aici ortodox e sinonim cu român şi identitatea aceasta a 

i devenit cu atit mai adevărată, încît în lipsa unui cler înalt, sau a unui 
AA „cler mai cultivat, ortodoxia s-a coborit, s-a adîncit în masă ... a intrat în 

componenţa spiritului său. S-a confruntat în etnicul românesc, a devenit 
Lege românească. Român, lege românească sînt cele două noţiuni care 
accentuează o conștiință românească, o conștiință de neam românesc, 
distinctivă de celelalte legi, străină de celelalte popoare de altă lege» 
(pag. 60). 

Preotul și învățătorul erau una, urmărind același scop creștin şi 
patriotic, pentru că școlile crau confesionale. Biserica era aceea care plătea 
pe învăţător. Preotul era un adevărat părinte al satului. El conducea 
treburile obștești ale satului, făcea dreptate celor împricinaţi, fapt pentru 
care se bucura de mare prestigiu în fața consătenilor săi. 

Lucrurile au luat o altă întorsătură, mai ales după apariția sectelor 
care, din nefericire, în loc să cultive ceea ce e pozitiv, au căutat mereu să 
denigreze pe preot, exploatîndu-i părţile negative, și'să deprecieze frumoa- 
sele noastre tradiții românești. 

Datorită acestui fapt: și a unor prefaceri sociale, realitatea astăzi 
este alta. Dar, aș dori să menționez că și astăzi preotul Bisericii noastre 
este ascultat, dacă el se străduiește să-și plinească slujirea sa cu evlavie 
şi demnitate. Ca dovadă, participarea în număr destul de mare la bisericile 
noastre, mai ales în sărbători, jertfelnicia credincioșilor pentru zidirea 
şi înfrumusețarea locaşurilor de cult. 

Credincioșii au început să înţeleagă şi să aprecieze seriozitatea Învă- 
țăturii ortodoxe și rînduielile noastre bisericeşti în comparaţie cu învăţă- 
turile greșite ale sectelor. 


22. Care este chemarea și misiunea principală a preotului paroh în: 
satul în care slujeşte lui Hristos? | 


— Chemarea și misiunea preotului în satul în care slujește nu poate 
fi alta decît aceea ce i-a fost încredințată de Mintuitorul, de a forma, cu 
ajutorul harului divin, oameni autentici, creștini, bărbaţi maturi în lisus 
Hristos. Uneori s-ar părea că preotul este inutil. Aceasta numai în cazul 
în care el nu se străduiește a fi un adevărat misionar al Sfintei Evanghelii. 
Se spune, pe bună dreptate, că în prezent nu se cere să facem atît un mi- 
sionarism creștin pentru păgini, cît mai ales o reîncreștinare a creştinilor. 
Este o realitate, deşi pare un paradox. Pentru ce s-a ajuns aici? Pentru 
faptul că sub influenţa atîtor vicii și curente sectare s-a denaturat auten- 
ticul creștin. Fiecare pretinde că el întrupează acest autentic, deși acest 
fel de înterpretare este departe de creștinismul primar. 

Socotesc că autoritaţea creștinilor Bisericii noastre nu se va impune 
prin faptul că știu pe de rost texte scripturistice pentru apărarea şi întă- 
rirea dreptei credinţe, ci prin acea întrupare autentic-creștină dusă în 
Viaţa cea de toate zilele, adică printr-o trăire creștină. înaltă. Socotesc 

principală misiunea preotului de a trăi mai întîi el personal, şi apoi cre- 
dincioșii lui, Evanghelia lui Hristos. 


23. Care aînt principalele datorii spirituale ale preotului ortodox? 
Ce ar trebui să facă un bun preot în parohia sa? 


— Ca datorie principală a preotului din punct de vedere spiritual, 
este cel dintii care să ducă o viaţă creștină model și să fie un om de rugă- 
ciune, apoi să fie plin de iubire pentru toți oamenii și să slujească la bise- 
rică cu multă evlavie. Cînd zic a sluji cu evlavie, mă gîndesc mai ales la 
evenimentul liturgic, la săvîrşirea Sfintei Liturghii. Îi zic eveniment pentru 
că văd în el o întîlnire a preotului şi credincioşilor cu Dumnezeu, prin 
puterile energiilor necreate. Această întîlnire e o pătrundere a fiinţei sale 
de către frumuseţile dumnezeiești care îl vor spiritualiza, îi vor lumina 
mintea, pentru a folosi metodele cele mai înțelepte în pastoraţie, îi vor 
întări puterile sufletești în cel mai înalt grad și, astfel, va putea face față 
tuturor furtunilor care se vor abate asupra lui, după cuvintul Sfintului 
Ioan Gură de Aur, care «sînt mai mari uneori decît valurile mărilor». 

Preotul, în urma acestor cunoașteri, va dori din suflet acest eveni- 
ment, ca întîlnirea cea mai folositoare și mai ziditoare pentru el. Va fi 
evenimentul taboric cînd va putea zice cu Sfinții Apostoli: « Ce bine este 
să fim aici». Nu va căuta alte întilniri cu Dumnezeu, cu atita dor ca să- 
vîrșirea Sfintei Liturghii. Alte întîlniri ar putea să-l înstrăineze de la 

_ adevărata lui misiune. 


24, Ce mijloace evanghelice și social-creştine trebuie să întrebuinteze 
mai cu folos preotul în pastoraţie? 
— Ca mijloace propun exemplul personal, slujbele frumoase, predica 
şi filantropia. Cred că este o.strînsă legătură între mijloacele evanghelice 
şi cele sociale pe carc trebuie să le folosească preotul în parohie, deoarece 
cele evanghelice le condiţionează pe cele sociale și, de fapt, Evanghelia 
nu e străină de social. 7 
Mînt”aitorul, în lucrările Sale, S-a îngrijit atît de trup, cît şi de suflet, 
atît de viața vremelnică, cît și de cea veşnică. Biserica, în trecutul ei, de 
asemenea, a păstrat acest echilibru între spiritual şi material, între vre- 
melnic și veșnic. Sînt cunoscute și recunoscute de istorie acţiunile ei sociale 
şi nu trebuie să uităm că primele îngrijiri sanitare în ţara noastră s-au 
administrat în bolnițele niînăstirești. Apoi, poporul român ţine mult ca 
preotul să fie și un bun gospodar. Cunosc cazuri de preoţi învăţaţi, mari 
teologi, dar nu și buni gospodari. Succesul lor a fost mai puţin roditor. 


i iz 

25. Cum pot deveni preoții exemple vii pentru credincioși? 


— Numai prin rugăciune și iubire. Fără acestea nimic nu dobindim 
în viață. Cei ce au încercat un asemenea urcuș, prin întruparea exemplului, 
spre Hristos, mărturisese într-un glas că sfințenia vieţii este foarte grea, 
precum de fapt am mai vorbit. Greutatea o socotesc din două puncte de 
vedere. Se cere o încordare deosebită pentru a putea sta împotriva tutu- 
ror ispitelor diavolești și în această încordare trebuie stăruit pînă în ceasul 
morţii noastre. Uneori ni se pare că ne străduim, dar pe parcurs ne sătu- 
răm de alegere, ne obosim de atîta încordare și lăsăm arma jos, năruind 
tot ce am dobîndit cu atîta trudă. 

Într-o discuţie cu filosoful nostru Constantin Noica, acesta îmi spunea 
că « dacă întîlnești un bătrîn cuminte, se cade să-ţi ridici pălăria». Cu alte 
cuvinte, e greu să rămii cuminte pînă la adinci bătrîneți. De fapt și Sfînta 
Scriptură ne spune că înţelepciunea nu se măsoară eu vîrsta, cu cărun- 
tețele. Urmărind metodele prin care cei cuminţi au ajuns exemple vii în 
Hristos, rămînem plini de admiraţie față de eroismul spiritual depus de 
unii preoţi pentru plinirea acestor întrupări. Oricât de greu. ar fi urcușul 
duhovnicesc se cade să luăm asupra noastră această străduință, știind 
că neurcînd, coborîm și coborirea cste uneori catastrofală. 

Aș mai dori să adaug ceva şi anume că urmărim. a întrupa un exemplu 
posibil omenește pentru fiecare din noi. Să nu ne avintăm la sarcini pe 
care nu le putem împlini, mînaţi poate de duhul slavei deşarte, ca apoi să 
cădem în deznădejde. Cunosc preoţi care au încercat un asemenea urcuș 
peste puterile lor, ca apoi să ajungă la mari căderi. E de dorit să luăm 
exemple ce le putem pune în aplicare, ca mai bine să înaintăm decit să 
dăm înapoi. Un exemplu pe care-l poate întrupa oricare credincios şi preot 
este acela de a nu se împătimi de nici una din cele trei mari patimi: pojta 
trupului, pofta ochilor şi trufia vieţii, adică desfrinarea, lăcomia şi mindria. 


26. Ce rol major au slujbele frumoase făcute cu evlavie şi cîutările 

bisericeşti? Dar predica vie, izvoriîtă din inima preotului? 

— Cultul ortodox are adevărate comori spirituale, precum a recu- 
noscut și unul dintre cei mai mari liturghiști apuseni și, ca atare, e superior 
cultului occidental. Frumuseţea și înțelepciunea lui constă în adîncul 
neîntrecut al cuprinsului cîntărilor bisericești, iar frumuseţea în expune- 


rea cultului este cuprinsă în armonioasele melodii ce te îndeamnă la o 
adîncă meditaţie. 

Se vorbeşte mult azi și despre necesitatea predicii. Îmi vine să cred 
că aceasta dovedeşte o slăbire a vieţii duhovniceşti a credincioșilor deoa- 
rece, pentru un credincios cu o viaţă autentic creştină, trăirea în atmo- 

sfera duhovnicească a cultului e Superioară ascultării unei predici, oricare 
ar fi ea. Este şi explicabil pentru că la alcătuirea înţeleaptă a învăţătu- 
rilor Bisericii, cuprinse în cult, au contribuit înalte personalități ale vieţii 
creștine ca sfinţii: loan Gură de Aur, Vasile cel Mare, Grigorie de Nazi- 
anz, Ioan Damaschinul, Teodor Studitul, Grigorie Dialogul ş.a. Aşa ne 
explicăm faptul că acest cult bisericesc e superior cultului altor confe- 
siuni, cu melodii mult laicizate, iar cuprinsul cîntărilor, departe de a 
întrupa adîncul smereniei. 

Aş mai îndrăzni a zice ceva. Părintele profesor Dumitru Stăniloae 


susține, pe bună dreptate, în « Teologia Dogmatică Ortodoxă», că reve- 
laţia supranaturală a deve 


în ființa umană. A slăbit 


melodiilor corale. Cunoaștem foarte bine u 
Ppropovăduirii cuvîntului în unele Biserici, 
a lui peste puterea harică a Sfintelor Taine 
a Bisericii ṣi chiar la o denaturare a Revelați 

N-aş dori să se creadă că sînt contra pre 
folositoare, dar o predică trebuie să fie, 
credinţă. Deci, pentru ca predica să-și dea rodul trebuie să fie trăită. Or, 


pentru preot, cultul este un bun prilej de formare duhovnicească. Cînd 
strana cîntă la Vecernie, Utrenie şi Sfîn 
învățăturilor Bisericii noastre în altar, în 


ȘI, ca urmare, o fărimițare 
ei supranaturale, 

dicii sau că predica nu ar fi 
aşa cum aţi menționat, plină de 


mult conținutul dogmatic al cărților noastre de cul 
rată bogăţie de teologie, după cum afirmă şi Părintele profesor Dumitru 


Stăniloae. Care preot de parohie a citit și adîncit toate cărțile de cult, 
începînd de la Minee, Triod, Penticostar, Octoihul Mare etc.? Această 
îndeletnicire i-ar ajuta să țină o predică mult mai vie. Socotesc greşită 
părerea de altădată şi, uneori şi de azi, că preotul nu trebuie să rămînă 
numai la Molitfelnic,. Desigur nu numai la Molitfelnic, ci în toată bogăţia 
învățăturii ortodoxe cuprinse în cărțile de cult. Dacă va & străin de aceste 
învățături va deveni un preot. cunoscător de multe, pe care le cunosc şi 
mirenii; poate un desacralizat modernist, admirat pentru ştiinţa sa laică, 


dar pierzîndu-și mirosul de bună mireasmă duhovnicească a slujbelor 
noastre bisericeşti. l 


t care cuprind o adevă- 

În preajma unui preot care se străduiește să slujească cu autentică 
evlavie se va aduna și va trăi împreună cu credincioșii săi și va trăi clipe . 
taborice, legate de slujbele și orînduirile anului bisericesc, a căror alcă- 
tuire socotesc că nu a fost lipsită de o bună parte a inspiraţiei Duhului 
Sfint. 

În acest cadru duhovnicesc predica vie îşi va avea rostul și rodirea 
sa. Nu e ușor a ţine o astfel de predică ziditoare. După ascultarea ei, în 
credincioşi trebuie să se sădească unele realități duhovnicești, cum ar fi: 
o sinceră părere de rău pentru păcatele săvirșite, un dor după întruparea 
frumuseţilor duhovniceşti și trăirea lor, un simțămînt de recunoștință 
pentru binefacerile pricinuite de Dumnezeu, o linişte sufletească, atît 
de necesară pentru pacea familiei. 

În privinţa cîntării se apreciază, pe bună dreptate, cîntarea în comun, 
mai ales că nu în toate parohiile se pot organiza coruri. Cîntarea în comun 
„aduce o bună rodire duhovnicească și, totodată, o prezenţă activă la 
sfintele slujbe. Dar şi cîntarea în comun își are ispitele ei, provenind tot 
din acel dor al unor credincioși de a se afirma pe ei înșiși ca voce, nu ca 
înaltă simţire, spre folosul comun. Se cade deci a le cultiva voința pentru 
o cîntare duhovnicească adevărată, spre lauda lui Dumnezeu şi folosul 
sufletesc al credincioșilor. Cîntarea frumoasă de la strană și predica plină 
de evlavie umplu biserica de credincioşi. 

O problemă acută a parohiilor, atît la sat, cît și la oraș, o formează 
cîntăreţii bisericeşti. Socotesc inadmisibil ca la strană sau la înmormîntări 
să cînte un singur cântăreţ şi acesta uneori foarte înaintat în vîrstă. Dacă 
o bună reușită a slujbelor o aduce eîntarea în comun, pentru aceasta este 
necesară alcătuirea unui grup de cîntăreţi bine pregătiți după care să 
cînte ceilalți şi femeile. În felul acesta se va ajunge să cînte toţi credin- 
cioșii, atît la Sfînta Liturghie; cît şi la celelalte slujbe. 


27. Care sint cele mai bune metode de catehizare a credincioșilor 
noştri, în vederea cunoaşterii, trăirii şi apărării dreptei credințe? 


— M-a preocupat problema catehizării de la cei mai mici la cei mai 
mari. Și am constatat că unii foarte repede reușeau să memoreze ceea ce 
le spuneam din Sfînta Scriptură, de la Adam pînă la Apocalipsă. Dar, 
îmi ziceam, se poate numi catehizație numai această memorizare a Bibliei? 
Se poate reduce catehizația doar la atît? Această catehizare nu ajută 
:aproape deloc pe credincioşi să devină mai buni, să fie mai aproape de 
sfințenie. Mă gîndesc și la catehizarea studenţilor teologi şi la formarea 
lor și mă întreb: oare sînt ei catehizaţi destul? 
Cunosc ceva din catehizarea apuseană, dar tot de aceleaşi metehne 
suferă și ei, deși se pretind că fac o catebhizare sistematică. Sistematică, 

dar tot pe memorie. Atunci am ajuns la convingerea, din experienţă, că 
există o catehizare a memoriei și alta, mai integrală, a inimii, a vieţii, pe 
trepte de desăvârșire. Prima e simplu de realizat, de făcut şi cu slab rezultat 
în viaţa zilnică. A doua este greu de realizat, dar cu mult folos din toate 
punctele de vedere. De această a doua catehizare avem noi lipsă pentru 
formarea credincioșilor și teologilor noștri în apărarea dreptei credinţe. 
Ca urmare a acestei catehizări, apărătorii dreptei credințe nu mai sîat 
doar niște teoreticieni care să se angajeze la discuţii interminabile și une- 
ori chiar furtunoase cu cei de altă credinţă, ci apărători prin propria 
lor viaţă a dreptei credinţe străbune și care zidesc temeinic pe cei din jur. 
Sînt convins că strămoșii noștri au întrupat credinţa ortodoxă și au apă- 
rat-o prin această trăire vie. Cînd a slăbit întruparea dreptei credinţe au 
apărut și cei de altă credinţă, au apărut discuţiile despre credință, care 
de cele mai multe ori se sfirșeau cu ceartă, pentru că discuţiile nu mai 
porneau din izvorul curat al credinţei, ci din fundamentul unor ambiții 
deșarte. Nu sînt adeptul acestor discuţii în contradictoriu. Le socotesc 
fără rost. Am fost adeptul unor comportări pline de dreaptă credinţă și 
atunci orice discuţie e ziditoare, chiar dacă nu e pe teme religioase. 


28. Ce rol important au lecturile sfinte, cărțile ortodoxe, discuțiile 

publice cu credincioșii din parohii? 

— Din experienţa personală cunosc că în tinereţe citisem mai puţine 
cărți cu cuprins duhovnicesc, dar căutam să pun în practică ceea ce mă 
sfătuiau ele. Mai tîrziu, ca student, preot și după aceea, am citit cu mult 
mai mult, dar deja se crease un decalaj între ceea ce citeam și ceea ce 
practicam. În cazul acesta, mă întreb mercu ce rost au citirile atîtor cărți 
duhovnicești şi chiar citirea Sfintei Scripturi, dacă nu le pun în practică? 
Socotesc această situaţie sau atitudine o mare ispită întîlnită des la unii 
teologi. Citesc mult, discută mult și nu împlinesc cu fapte nimic. Cred 
că este de mare folos a citi zilnic cărți duhovniceşti cu dorinţa vie de a le 
pune în practică, precum: Sfînta Scriptură, Vieţile Sânţilor, Filocalia, 
Patericul, Urmarea lui Hristos, Citirea să fie scurtă, de cîteva pagini, 
dar să se mediteze pentru aplicarea lor toată ziua, încât la citire, prin wedi- 


taţie, să se ajungă la rugăciune, iar prin rugăciune să se imprime cele 
citite în adîncul sufletului. 


29, Ce rol au vizitele pastorale ale preotului în casele credincioșilor 
din parohie? 


— Vizitele pastorale uneori nasc mai multe probleme. Orice om are 
un fel de a fi al lui, mai ales cînd primește musafiri, caută să fie toate 
aranjate în cele din afară. Avem experiența de la Bobotează cînd umblăm 

cu crucea, încît o vizită inopinată, cred că mai mult ar deranja decit ar 
folosi. De aceea, deseori, am preferat întilnirile ocazionale, pe drum, cu 
membrii unor familii care aveau diferite probleme. Aceste întîlniri oca- 
zionale deveneau uneori adevărate confesiuni. Ele sînt mai roditoare 
decît cele purtate în prezența mea ca preot, acasă, în sînul familiei, unde 
opiniile sînt uneori așa de diferite și greu de adus la un numitor comun. 
E atît de greu pentru ființa umană a ajunge să-și cunoască greșeala ! 
Sfînta Scriptură și viața de toate zilele ne pun în faţă nenumărate cazuri. 
Cît de mult s-a străduit Natan să-l facă pe David să zică « greşit-am». 
Dar Mîntuitorul pe femeia din Samaria? Și apoi cazul lui Anania și Safira. 
Chiar credincioșii noștri, care trec la alte culte, văd că s-au înșelat, 
dar nu-și recunosc greșeala și nici nu vin înapoi de unde au plecat. A-ţi 
recunoaște greșeala, înseamnă a fi un crou al smereniei, a plini una dintre 
cele mai mari virtuţi ale mîntuirii. Or, această plinire e foarte grea pen- 
tru că multe duhuri diavolești ale slavei deșarte, ale mândriei și ale ambi- 
ției ne stau împotrivă. În cazul acesta nu e deloc ușor să-l faci pe cel ce a 
greșit să-și recunoască vina. El îţi va aduce o mulţime de scuze cum că 
pentru aceea şi accea a făcut așa. Pacca în familie se restabilește temeinic 
cînd amîndoi învrăjhiții își recunosc greșelile într-un adînc de smerenie. 
Dar cum a greșit cel ce nu i sc pare că a greșit? Nu a făcut răul, dar nu a 
plinit binele. Dacă ar fi fost mai maturizat în bine, poate nici celălalt 
nu ar fi greșit, așa de mult. Deci, unul a greșit făcînd răul, celălalt a greșit, 
nefăcînd binele. Reușim noi cu tactul nostru pastoral să-i aducem la 
această frumuseţe spirituală? Cred că mai greu. Socotesc mai potrivit 
să ne rugăm pentru ei decît să-i sfătuim. Prezenţa darului dumnezeiesc 
În urma rugăciunilor noastre poate fi mai eficace decît prezența noastră. 


30. Cum este bine să se dea milostenii și ajutoare credincioşilor săraci, 
orfanilor şi bolnavilor din parohie? 

. — Nu prea sînt de părere ca în parohii să se facă milostenii organi- 
zate. Sînt pentru milostenii individuale. Într-o parohie fiecare cunoaște 
cazurile mai precare ale unor familii, și așa, fiecare cît poate își aduce 
obolul său. Milosteniile organizate nasc de multe ori unele suspiciuni 
asupra organizatorilor. Cunosc mulți parobieni care practică milostenia în 
taină. « Să nu ştie stînga ce face dreapta» spune Miîntuitorul. E un motiv 
de discreţie şi pentru cel ce dă şi pentru cel ajutat, care poate nu se simte 
bine dacă i se face publicitate. De fapt, la sate se practică această întra- 
jutorare, această trățietate de a sări în ajutor la nevoie din îndemnul curat 
al inimii, nu dintr-o organizare cu multă publicitate. Însă, în anumite 
cazuri, e bine să ceară și sfatul preotului. El trebuie să dirijeze, discret, 
actele de caritate din parohie. 


A 


f] 
| 
lj 
| 


186 „? „CONVORBIRI DUHOVNICEŞTI . ` ` 


31. Vizitele periodice ale credincioșilor pe la mînăstiri şi alte locuri 
sfinte, le consideraţi folositoare? 


— Oamenii sînt curioşi să vadă şi să audă, dar nu știu cât se vor strădui 
spre plinirea lor. Mulţi doresc să meargă nu numai la mînăstiri, ci chiar 
la Ierusalim. Eu unul nu am fost. S-ar putea să greşesc, dar nu prea do- 
resc să merg. De ce? Atit la praznicele mînăstirilor, la hramuri, cît și la 
Ierusalim la marile praznice, slujbele sînt cu mult fast şi cu lume multă, 
dar nu ştiu cât te poți reculege în aceste ocazii. Uneori îl simţi pe Dumnezeu 
mai aproape chiar și într-o simplă bisericuță de ţară asistînd la o slujbă 
sfîntă liniştită. Dacă mă întorc de la Ierusalim și nu se observă acea 
convertire de pe drumul Damascului, atunci se deduce că am fost atras 
mai mult de o curiozitate decît de seriozitate. Oare nu ne întîlnim noi 
cu Dumnezeu mai ales în cadrul sfintelor slujbe și în împărtășirea cu 
Sfintele Taine? Uneori nici aceste prezenţe nu rodesc. De ce? Pentru 
prea puţina osteneală ce o. depunem pentru această rodire. Din fericire, 


. dacă s-ar îmbina cele văzute bune la mînăstiri și la Ierusalim cu punerea 


lor în practică, rodirea ar fi mult mai ziditoare. 


32, Ce metode pastorale folosesc preoții buni din eparhiile Transilvaniei 
pentru întărirea unității spirituale a satelor, pentru combaterea 
prozelitismului sectar şi mintuirea credincioșilor? 


— Fără să dau nume, socotesc ca metodă principală viaţa impe- 


| 

cabilă a preotului şi săvârșirea slujbelor din sfînta biserică într-o atmosferă - 


de evlavie sinceră în fața lui Dumnezeu. Avem, precum am mai spus, 
slujbe pe care nu le au alte culte, pentru orice ocazii, pline de miez dog- 
matic şi duhovnicesc. -Se pare că această comoară duhovnicească nu a 
prea fost îndeajuns preţuită şi cunoscută. S-o facem cunoscută şi simțită 
în inimile credincioşilor noștri ! i 

Fiindcă amintiți de combaterea prozelitismului sectar în cadrul cul- 
tului, preotul să nu se reducă doar la Sfinta Liturghie din duminici și 
sărbători, ci să slujească Utrenia şi Vecernia, cel puțin în zilele de post, 
miercurea şi vinerea. Sîmbăta să facă Vecernia și neapărat Vecernia de 
Duminica. În cadrul Vecerniei duminicale să înceapă cu credincioşii 
citirea Sfintei Scripturi, începînd de la cartea Facerii. Citirea Sfintei 
Scripturi, după terminarea Vecerniei să fie încadrată de cîteva cântări cu 
caracter tradițional-bisericesc. De fiecare dată să se citească un capitol 
de rînd. Așa se ajunge Ía citirea Sfintei Scripturi cu credincioșii în cîţiva 
ani. E bine ca acest capitol să fie citit de către un mirean sau chiar de cîn- 
tăreţ. Preotul va explica apoi, evidențiind în cuprinsul lui învățăturile 
morale şi ale dreptei credinţe, După citirea capitolului din Sfînta Scrip- 


ROA 
AR 


EX 
A 

CIS 

tură, se va citi, tot de către un mirean, viaţa unui sfînt de peste săptămînă, 
pe care o socotește preotul de cuviinţă. Preotul va arăta trăsăturile mo- 
rale ale sfîntului și va îndemna pe credincioși a-i urma exemplul, atît 
cît este posibil pentru ei ca oameni. În felul acesta se îmbină teoria cu 
exemplul practic, sau mai bine-zis Sfînta Scriptură cu Sfînta Tradiţie, 
după învățătura ortodoxă a Bisericii. Totodată, prin citiri și cîntare în 
comun se actualizează o contribuţie activă a mirenilor în Biserică. 

În timpul postului Crăciunului, în cele șase Vecernii de duminică, se 
va prezenta, pe scurt, istoria Vechiului Testament, încadrată de tradi- 
ționalele noastre colinde. În Postul Paştilor, tot în cadrul Vecerniei, se va 
prezenta, pe scurt, istoria Bisericii universale, începînd de la Învierea 
Domnului, pînă în zilele noastre, cu pagini din istoria Bisericii Ortodoxe 
Române, toate încadrate în cîntări bisericești. Astfel, după vreo cîţiva ani, 
credincioșii vor înţelege mai bine exegeza textelor sfinte şi trecutul istoriei 
creştinismului din Biserica cea 'una, sfîntă, sobornicească și apostolească. 

Am obținut astfel de citiri şi cu studenţii noştri teologi la începutul 
orelor de curs, pe ani. La anul întîi am citit din Sfintele Evanghelii și 
Epistole. La anul II din Vieţile Sfinţilor şi Urmarea lui Hristos. La anul 
III am citit Patericul şi alte scrieri patristice, cu scurte explicaţii, iar la 
anul IV am citit Filocalia. Le-am socotit folositoare pentru viitorii preoți 
şi, totodată, ca un exerciţiu și obișnuință pentru viaţă. ` 

i 


33. Ce tradiţii locale creştine sînt în mod deosebit prin satele Transil- 
vaniei, care mențin evlavia şi unitatea etnic-ortodoxă de-a lungul 
istoriei neamului nostru? 

— Tradițiile noastre transilvănene sînt legate de anul nostru biseri- 

cesc și evenimentele mari din viaţa familială a creştinilor. 

- Din tradiţiile anului bisericesc aş aminti frumoasele colinde de Cră- 
ciun, organizate, în special de tineret, unele chiar în biserică. Prin faptul 
că se colindă aproape tot satul, din casă în casă, ziua cei mai mici şi seara 
cei mai mari, socotesc că acest obicei contribuie, în mod deosebit, la înfră- 
țirea noastră creștinească și românească. După Crăciun, urmează nunțile, 
pline şi ele de obiceiuri păstrate de la moșii și strămoșii noştri. La sat, 
nunta creează bucurie pentru toţi şi un fel de întrajutorare din punct de 
vedere material pentru cei doi tineri. Iarăşi un prilej) de înfrățire 
Creştinească. 

Înmormiîntarea la sat este bun prilej de împreună compasiune pen- 
tru grelele încercări. Slujbele din Postul Mare, mai ales cele de miercuri 
şi vineri seara, cînd se săvirşeşte Sfînta Liturghie a darurilor mai înainte 
sfinţite, sînt un bun prilej de catehizare. Cu această ocazie preotul ţine o 
scurtă meditaţie, iar în preajma sfintelor sărbători mulți dintre credincioșii 

noștri se cuminecă la această Sfîntă Liturghie, în atmosferă de post și 
bucurie duhovnicească. i 
În Săptămîna Patimilor, mai ales începînd cu Joia Mare, cu cele 12 
Evanghelii şi Vinerea Mare cu prohodul Domnului subiectul te face să 
trăieşti aievea vremea patimilor Mîntuitorului. Nu mai vorbesc de noaptea 
Învierii cînd credincioşii trăiesc cea mai mare bucurie creștină din cursul 
anului. Nu ştiu dacă undeva, ca la noi în ţară, se trăiește cu atita 
intensitate noaptea Învierii. Cît de frumoase sînt Paștile la sat ! 
Sărbătorile din timpul verii, cu ieşirea şi săvîrşirea slujbelor în mijlo- 
cul naturii, te apropie așa de mult de Dumnezeu şi se pare că şi natura 
împreună cu noi se bucură preamărind pe Dumnezeu, creatorul tuturor. 
Toate aceste momente sfinte, enumerate mai sus, carc fac parte 
integrantă din viaţa satului, mai mult ca în altă parte, ne înfrăţesc și ne 
solidarizează în jurul Bisericii lui Hristos, într-o unitate etnică și orto- 


doxă de nebiruit, precum ne-a solidarizat în tot decursul zbuciumatei 
noastre istorii. 


34. Spuneti-ne ceva despre vizitele credinciosilor pe la mînăstiri. Cum 
se desfășoară bramurile mînăstireşti şi parohiale în satele Tran- 
silvaniei şi în ce constă frumusetea, originalitatea şi folosul lor 
spiritual? 

— Spre deosebire de alte ţinuturi ale ţării, Transilvania este mai 
săracă în miînăstiri. Faptul este cunoscut și se datorește distrugerii a 
peste 150 mînăstiri și biserici din Transilvania de către generalul Bukov, 
din ordinul împărătesei Tereza. Această neomenoasă răzbunare, între- 
prinsă de un general creștin din ordinul unei împărătese tot creștine; 
s-a pornit din convingerea că mînăstirile erau vetre de credinţă ortodoxă, 
păstrătoare ale rînduielilor credinţei străbune, ale moşilor și strămoşi- 
lor noștri. 

Cu toate acestea, se fac şi astăzi pelerinaje destule la mînăstirile din 
Transilvania și de peste Carpaţi, cu toată distanța mare dintre ele. Credin- 
cioșii noștri vizitează mai ales minăstirile din apropiere: Simbăta de Sus, 
Cioara, Rimeţ, Rohia, Nicula, apoi pe cele din Oltenia și Moldova, precum 
şi moaştele sfinților români ca: Sfintul Ioan de la Suceava, Cuvioasa 
Paraschiva de la lași, Sfintul Calinic de la Cernica, Sfînta Filoteia de la 
Curtea de Argeş și altele. 

Folosul spiritual al credincioșilor. noştri în asemenea ocazii este încu- 
nunat prin spovedania și Împărtășania primite cu acest prilej. Femeile 
noastre se străduiesc să înveţe cîntări în legătură cu cultul Maicii Dom- 
nului, pe care apoi le cîntă în pelerinaje și ca pricesne la biserică. Uneori 


cînd la aceste praznice sau hramuri mînăstireşti și parohiale se săvirgeşte ` 

Liturghia arhierească, folosul este și mai mare pentru pelerini, deoarece 
rareori îi este dat unui credincios de la sat să ia parte la o slujbă arhierească 
şi să asculte un cuvînt de învățătură de la arhiereu. Mai ales în parohiile 
cu secte, aceste pelerinaje sînt un potrivit prilej de afirmare ortodoxă, iar 
credincioșii se întorc acasă cu mai mult elan duhovnicesc și solidaritate 


ortodoxă. 


35. Cum se oficiază Botezul pruncilor în parohiile din Transilvania? 

— În urma directivelor date de forurile bisericeşti, Botezul se face 
la sat în cadrul Sfintei Liturghii la priceasnă. În timp ce strana cîntă lin 
diferite cîntări bisericeşti, preotul oficiază Botezul noului născut, după 
rînduială, în prezenţa credincioșilor. Evenimentul impresionează pe cei 
de față, mai ales prin cuprinsul plin de învățătură dogmatică a rugăciu- 
nilor ce se rostesc. Odată cu Botezul se săvirșește și Mirungerea și Cumi- 
necarea după rînduiala ortodoxă. La urmă se rostește o predică despre 


însemnătatea Botezului. 


36. Cum se oficiază Taina Cununiei în Transilvania? 

— Cu cel puţin o hină înainte de nuntă, preotul anunţă în biserică, 
prin predică și afiș pe ușa de intrare, despre cei doi miri, dacă rudele și 
părinții lor sînt de acord și dacă nunta este canonică și poate fi săvirșită. 
La slujba cununiei iau parte o mare parte din săteni și mulţi tineri și copii 
îmbrăcaţi în port alb tradițional. Uneori se obișnuiește ca și mirii să vină 
la cununie în costume naţionale, chiar dacă sînt intelectuali. 

O tradiţie înțeleaptă este prezenţa părinților mirilor. la Taina Cunu- 
niei, ca semn că sînt de acord și încuviințează această Sfîntă Taină. Pre- 
dica prezintă sfaturi de viaţă creştină pentru noua familie abia întemeiată. 


37. Cum se oficiază înmormiîntările în satele Transilvaniei? 


— În Transilvania înmormintarea e un bun prilej de catehizare orto- 
doxă. În sensul că la acest eveniment participă aproape tot satul, indi- 
ferent de confesiune. Slujba înmormântării ortodoxe arc ceva deosebit 
de slujbele celorlalte confesiuni atît prin conținutul cîntărilor și al rugă- 
ciunilor, cît şi mai ales prin melodiile atît de răscolitoare de suflet. Predica 
se poate referi la comuniunca dragostei dintre cei vii şi cei morți, pe care 
se poate apoi urzi învățătura noastră despre rugăciunile pentru morți. 
Slujba înmormîntării se încheie cu o masă comună pentru sufletul răpo- 
satului la care iau parte mulți săteni, în frunte cu preoţii slujitori. 

38. Care este obiceiul creștin în Transilvania la slujba Învierii din 
noaptea Sfintelor Pasti? 5 S pg 
— Astăzi, spre deosebire de trecut, slujba Învierii a devenit o ade- 
vărată manifestare religioasă, atît la oraș, cît și la sat. În Transilvania 
a rămas obiceiul de împărţire a « Paştilor» în cadrul Sfintei Liturghii. 
eS 
f 


În traditia creștină a satului s-a păstrat frumosul salut creștin de la Paşti 
pînă la Înălţare: « Hristos a înviat», cu răspunsul « Adevărat a înviat». 
Tot ca o tradiţie locală s-a păstrat credința că oamenii care mor de la 
Pasti pînă la Rusalii sînt oameni aleși de Dumnezeu pentru a moșteni 
părăţia cerurilor. Ouăle roșii sînt și ele în cadrul obiceiurilor de Sfintele 
Paști, În unele parohii, cînd oamenii sărută icoana de pe tetrapod în ziua de 
Paști se și îmbrățișează, într-un fel de sărut al păcii. Există și o societate 
a « păștenilor», adică a cclor ce împart pîinea și vinul de Paști, lucru 
socotit de mare cinste între credincioși. Se practică acel « prînz al Pasti- 
lor», o agapă la care iau parte în ziwa de Paști preotul, cei ai bisericii șă 
« păştenii». 
Vecernia din ziua de Paști se săvîrşește mai devreme decît vecerniile 
o obișnuite. După această slujbă finii își vizitează naşii și cei apropiați 
rudele. În alte sate sătenii merg în această zi la cimitir şi se servesc reci- 
proc în numele celor răposaţi. 
De obicei, zilele de Paști sînt pline de soare, de flori, de zumzet de 
albine, prilej ce te ajută să te înalţi din grijile mărunte la Fiul lui Dum- 
nezeu care a murit și înviat pentru mântuirea noastră, fapt pentru care 


rămîn neșterse din inimile credincioșilor care trăiesc și mor cu speranța 
învierii. i 


39. Ce propuneri personale aveți, privind îmbunătățirea activității 

pastorale în parohii, la țară şi în orage? 

— Socotesc că pentru îmbunătățirea activității pastorale fie în paro- 
hiile de țară, fie în cele de oraș, trebuie să se plece din centrul baric al 
Bisericii al cărui prim întemeietor se cade a fi preotul. Spre acest centru 
şi prin preot vor fi atrași ca de un magnet duhovnicesc credincioșii, fie 


alinîndu-și unele suferinţe, fie echilibrîndu-și unele descumpăniri sufle- 
teşti, fie înălţindu-se spre bucurii istorice. 


Istoria Bisericii ne stă mărturie în această privinţă din vremea apos- 
tolică. Să ne gîndim la înflăcăratul şi marele Apostol Pavel, adăpat la 
izvoarele nesecate ale harului Duhului Sfînt și la realizările sale rodnice. 
Apoi la şirul neîntrerupt al Sfinţilor Părinţi, pînă la marii cuvioși ai zile- 
lor noastre. Toţi aceştia adăpaţi și întăriți la izvoarele dumnezeieşti ale: 4 

AP, harului Bisericii au devenit focare de atracție pentu parohieni. Metodele | 

fără puterea harului sînt nişte simple reguli seci. Metodele se consoli- 
dează o dată cu întărirea și creșterea în har. În zadar plecăm de la metode 
goale, fără viață, dacă noi, preoţii lui Hristos, nu trăim, nu ardem pentru 
El. Îmi vine în minte o asemănare. Metodele fără puterea harică par a f 
asemenea unui mort frumos îmbrăcat, dar mort. N-are vitalitate, nu 
poate acţiona. Toţi sfinţii întăriţi prin har au folosit cele mai înțelepte 
metode ducătoare la scop. Ne gîndim la Sfintul Grigorie Dialogul, cu 
ale sale « Reguli pastorale». 

O observație. Întilnim și astăzi unele culte cu prezență harică. E 
mare diferența între pretenţia lor şi adevărații harismatici ai Bisericii. 
Biserica, prin învățăturile sale « ca stîlp şi temelie a adevărului», precum 
şi prin slujbele sale harice şi mai ales prin Sfintele Taine, rămîne izvorul 
neîntrecut de luminare și întărire duhovnicească. Un preot hrănit la acest 
izvor, cunoscător al frumoaselor lumini ale harului Bisericii, fie la ţară, 
fie la oraş, va atrage pe oameni la Hristos în mod haric, fără mari eforturi 
exterioare. Căci să nu uităm, scopul vieţii noastre pe pămînt este dobîn- 
direa harului Duhului Sfînt şi împreună conlucrarea cu el pentru min- 
tuirea noastră. = 

Cel dintîi chemat la această trăire vie este preotul. De fapt, aceasta 
este și dorinţa credincioșilor. Dacă el va deveni flacără luminată de izvo- 
rul harului, va atrage mulțimile prin lumina și căldura sa duhovnicească, 
după cuvîntul Mîntuitorului: « Eu am venit ca viată să aibă şi din belşug 
să aibă». 

40. Cum se face Spovedania și de cîte ori se acordă Sfînta Împărtășanie 

în enoriile ardelene? Ce pregătire fac credincioşii înainte de Sfintele 
Taine şi de marile sărbători creştine? 

— În Transilvania se menţine o tradiție în privința Spovedaniei și 
a Cuminecării. Credincioşii obișnuiesc să se spovedească și cuminece de 
patru ori pe an, în cele patru posturi. i 

Se împărtășesc mai des copiii, bătrînii, văduvele, bolnavii şi credin- 
cioșii care duc o viață curată de rugăciune și înfrînare, la cererea lor. 
Preotul le stă intotdeauna la dispoziţie. Revin din nou la ideea susținută 
mai sus. Se fac uneori mari pregătiri duhovniceşti înainte de spovedanie 
ȘI prea puţine după primirea Sfintei Împărtăşanii. În privinţa aceasta, 
unii duhovnici susțin că o spovedanie bună stă în lungimea timpului în 
care te întreții cu penitentul. O spovedanie bună constă însă în sinceri- 
tatea cu care penitentul se spovedeşte. 

Cît pentru Sfinta Împărtășanie trebuie cultivată ideea că nu se poate 
vorbi de vrednicie, ci de o mare nevrednicie în faţa unei Taine atit de 


3] înfricoşătoare. Dacă ajungem la ideea nefastă că sîntem vrednici, atunci 

cădem în fariseism. E prea mare jertfa care s-a adus pentru această hrană 
duhovnicească, pentru ca să vorbim de vrednicia omului. Iisus Miîntuitorul 
ne atenționează: « Cind faceti tot ce trebuie, să vă socotiți robi netrebnici» 
Cît facem noi din tot ce trebuie? Deci, cît de netrebnici sîntem ! 

Mereu am fost preocupat de tagma noastră preoțească din care unii 
se cuminecă fără spovedanie. Ce mare responsabilitate și poate ce mare 
osîndă ! Să nu ne cuminecăm nici noi preoţii, atunci cînd ne apasă pe 
conștiință păcate sau căderi grele. Aşa ne sfătuiește și Sfîntul Ioan Gură 
de Aur în cuvîntul său din noaptea Învierii. Toţi să vină, oricît de tîrziu, 
nimeni să nu vină nepregătit !» 

Să nu uităm că prezența credincioșilor la Sf. Liturghie nu e străină 
de oarecari daruri, precum am mai spus. La epicleză se zice: « Trimite 
harul Tău cel sfint peste noi şi peste aceste daruri». Deci și « peste noi». 


NI 


41, De cînd au început să apară în Transilvania primele nuclee sectare 


şi cum au evoluat pină astăzi? 
. 


— Datorită faptului că Transilvania a fost mai mult timp sub stăpî- 
nire străină, stăpînitorii au încercat mereu să impună poporului român 
ortodox credința statului lor. Spre sfîrşitul secolului al XIX-lea au apărut 
primii predicatori, mai ales în județele Arad și Bihor. De notat că 
acești predicatori erau străini de neamul nostru. Scopul sectelor era dez- 
naţionalizarea poporului român și slăbirea unităţii noastre etnice. 

Dar, oare, pentru ce au reușit să se răspîndească sectele la noi? E bine 
cunoscut că acolo unde patimile cresc, credinţa scade şi scăzind credința, 
omul începe a oscila în convingerile lui. Pe lîngă aceasta, în Transilvania 
mai era starea critică de mizerie în care trăia iobăgimea. Această stare 
i-a determinat pe cei mai slabi să facă compromisuri şi cu timpul aceste 
secte au început să se răspîndească în sînul poporului român. Sustinuţi 
cu fel de fel de daruri din partea străinilor, rînd pe rînd au fost ispitiți 
tot mai mult de aceste secte care le-au dat posibilitatea celor mai slabi 


de înger să ridice pretenţiile în fața preotului cînd aveau vreo nemul- 
umire. 


, Apoi, « propovăduirea mîntuirii» în afara Bisericii, precum și ușoara 
intrare in ral pentru toți care vor trece la aceste secte ispiteau pe mulți 
la această judecată negustorească cu cele sfinte. Promisiunea că vor fi 
iertaţi de orice greșeală, fără alte dezlegări şi slujbe pe care le adminis- 
trează Biserica, le întuneca mintea celor pătimaşi. De data aceasta avem 


în față un fenomen psihologic al fiinţei umane, înclinată spre comoditate, 
care dorește să obţină chiar şi cerul fără nici un efort. 

42. Ce alte cauze au contribuit la aparitia şi extinderea grupărilor 
sectare în țara noastră? 


— Pe lîngă cele enumerate mai sus aș putea adăuga și alte cauze. 
Cînd omul este stăpînit de duhul slavei deșarte, nu mai ascultă de nimeni, 
nu mai recepționează învățătura ortodoxă a Bisericii, a Sfinților Părinţi 
şi a Sfintei Scripturi. Astfel, ajunge un om pătimaș încît se amestecă în 
explicarea cărţii celei mai grele din lume — Biblia — « spre a lor pierzare », 
cum spune Apostolul Petru. Aceştia se aseamănă neiniţiatului cînd, intrînd 
într-o farmacie, își ia atribuţia de a distribui medicamente bolnavilor. Cu 
siguranță că pe mulți îi va otrăvi. Faptul este explicabil. Biblia fiind la 
îndemîna oricui, foarte mulți sînt ispitiți să o explice, să o tălmăcească 
rău, neluînd în seamă îndemnul Scripturii că « nu se cade să fim mulţi 
învățători», ci mai întîi se cade« a ne curăți simțţirile dacă vrem să vedem 
pe Hristos», apoi să trecem la tîlcuirea celor sfinte. 

Că așa stau lucrurile, avem exemplul practic al Sfinţilor Părinţi, care 
prin neîntrecutele osteneli de har și trudă şi-au curățit simţirile și astfel 
au înţeles autenticul sens al textului sfînt, păstrînd prin Biserică, peste 
veacuri, învățătura apostolică, 

Mai tîrziu, noi, oamenii de rînd, fără osteneală spre desăvîrșire, plini 
de multe patimi și păcate, am îndrăznit să explicăm textul sfînt refuzînd 
orice îndrumător și am ajuns cu tălmăcirea unde am ajuns, lucru care 
a dus la atîtea fărîmiţări. 


43. Care sînt măsurile de apărare a dreptei credințe în parobiile 
ortodoxe din Transilvania ? 

— Biserica, de la începutul apariţiei sectelor, nu a stat nepăsătoare. 
Ca dovadă, ne stau mărturie multele studii, tipărituri şi cărți de populari- 
zare în apărarea dreptei credinţe, ieșite mai ales din tipografiile eparhiale 
din Sibiu și Arad. Se cunoaște și zelul misionar al unor preoţi de ieri și 
de azi în apărarea credinţei. Dar rezultatul a fost mai puţin satisfăcător, 
deoarece creștinul trecut la secte nu e un creștin format în autenticul 
caracter creştin, ci, mai degrabă, un « pocăit nepocăit», departe de « băr- 
batul desăvîrșit în lisus Hristos». Noi, ca preoţi, ne străduim să-i aducem 
din nou la Biserică. Chiar dacă reușim, datorită unor împrejurări, să 
aducem vreunul acasă, el vine cu duhul lui nepocăit. În acest caz nu am 
făcut mare ispravă. Biserica nu va avea folos în urma acestei convertiri, 
dacă se poate spune aşa, căci el va contamina și pe ceilalți din Biserică şi 
cu duhul lui nepocăit îi va antrena la cîrtiri contra preotului, contra Bise- 
zicii şi învățăturilor ei. În cazul acesta e cu mult mai bine ca respectivul să 

rămînă acolo, în cultul lui. Dacă am reuşit să-l scoatem din pocăinţa lui 
nepocăită la starea autentică a pocăinței, la adincul smereniei, atunci l-am 
convertit cu adevărat. Dar reușim noi această performanţă? Plinirea ei 
cere și timp și osteneală. 

Să fim sinceri, noi avem lipsă de o formare autentic creștină și la cre- 
dincioşii noştri. Avem destule oi rătăcite chiar şi în Sînul Bisericii, împăti- 
miţi în diferite păcate. Or, acești împătimiţi trec foarte repede la alte 
culte, în urma unor promisiuni, a unei mîntuiri ușor de cîștigat sau ademe- 
niri, legate de partea materială. 


Socotesc că cea mai mare lucrare a preoților Bisericii noastre, pentru 
oprirea unora de a trece la secte, constă în aceea de a-i întări pe credin- 
cioşii noștri, atît în viaţa virtuoasă, cft şi în dreapta credință. Avem atitea 
exemple de creştini cu dreaptă şi virtuoasă credință în istoria Bisericii 
noastre din Transilvania. Să ne gindim numai la creştinul Nicolae Oprea 
din Sălişte şi la şirul de martiri pentru credința ortodoxă din acea vreme. 

Repet, cînd credinţa a fost tare n-au prins rătăcirile printre credin- 
cioşii noştri, chiar dacă mereu au bătut la poarta Bisericii. Cînd a slăbit 
credinţa, a pătruns și rătăcirea. Avem exemple și în istoria universală 
a Bisericii. Martin Luther, călugăr al Bisericii Apusene, iese din călugărie, 
se căsătorește, își calcă votul călugăresc şi apoi iese şi din Biserică, înte- 
meind Reforma. Se potriveşte în acest caz vorba psalmistului: « Întii 
am păcătuit, apoi m-am tulburat», la care, parafrazînd-o, putem zice şi 
noi ca o constatare: « Întîi am păcătuit și apoi am rătăcit». 


44. Care sînt consecințele activității sectelor față de Biserica 
Ortodoză şi unitatea neamului? 

— Fiind vorba despre urmările negative cc le aduc sectele pentru 
Biserică şi neam, m-aș referi întîi læ cele pentru Biscrică. Nu este vorba 
numai de unele învățături contra icoanelor, a Crucii, a Sfintelor Taine și 
a preotului, ci este vorba mai ales de formarea unui caracter fals creştin 
cu pretenţia totuși că întrupează autenticul gi de multe ori că-l întrupează 
în cel mai înalt grad, ajungîndu-se astfel la un vădit formalism. Ca urmare 
a acestei false formări, e de la sine înţeles că urmează și o falsă învăță- 
tură. Există o strînsă legătură între falsa formare și falsa învăţătură. Ele 
se intercondiționează. 

În privinţa urmărilor negative pentru neam, am susținut și susţin 
mereu că, prin felul cum interpretează sectele învăţătura lor, se cultivă 
în conștiința oamenilor lipsa de patriotism, încălcarea legilor statului, i 
fuga de muncă și alte concepţii nocive străine poporului român. 

cara? 


— Orice sectă, ca și orice om, la început este înflăcărată pentru ofe- 
rirea și întruparea ideilor sale, propovăduindu-le în dreapta și în stinga. 
După un timp, se observă stingerea acestei înflăcărări şi se încearcă sus- 
ținerea tot cu înflăcărare a altei idei, mai bine-zis a altui folos. Așa se 
explică rapida trecere a unei persoane dintr-o sectă în alta și înfiinţarea 
de noi și noi secte. Încît a vorbi de o evoluţie a unei secte în identitatea 

| ei nu se poate (nu este potrivit). Dureroasă este divizarea continuă în dife- 
rite secte a oamenilor de același neam și, mai ales, în unele inumane. 

| Metodele ce le folosesc în propaganda ce o fac sînt mai multe, dar două 
par mai caracteristice: a) propaganda în orice loc și în orice timp pe care 

ei o numesc « propovăduire»; b) finanţarea străină. Îmi veţi zice că totuși 


45. Ce metode noi folosesc sectele în prezent şi cum le putem contra- 


această propagandă prinde. Prinde în sufletele neîntărite în dreapta cre- 
dință. De aceea, din nou repet, marea datorie a preotului pentru întărirea 
continuă a credincioșilor săi în dreapta credință. Apoi să ne punem între- 
barea: Nu cumva sîntem și noi uneori pricină de sminteală? Ce serios 
atenționează Mîntuitorul pe cei care smintesc pe semenii lor ! 

E drept că pentru cei întăriți în dreapta credinţă, sminteala nu are 
efect. E tot așa de drept că cei care se smintesc sînt ci înșiși neîntăriţi. 
Chiar unii studenţi de-ai noştri vorbesc de oarecare sminteli ale lor după 
intrarea în teologie. Această scuză însă acuză. De ce? Pentru că nu găsim 
un loc, o societate unde să nu întîlnim pricini de sminteală. Și atunci să 
ieşim din lume? Vom zice și noi ca psalmistul: « Doamne, Doamne, unde 
voi fugi ?». Aşa stînd lucrurile, trebuie neapărat să credem că, atunci cînd 
ne smintim, nu sîntem întăriţi duhovnicește și rezolvarea acestei probleme 
a smintelii ar consta în întărirea mea, a celui ce mă smintesc. Întărirea 
mea în Hristos mă va scoate din slăbiciunea smintelii. Mereu acuz pe cel 
care mă smintește, dar eu, cel care mă smintesc, nu sînt vrednic de acuză? 
Dacă mă voi întări, negativul din altul nu mă va mai sminti, ci, din contră, 
mă va întări văzînd urmările grave ce le aduce negativul, iar pe cel care 
mă smintea îl voi compătimi cu milă, bine știind că suferea mult. Să nu 
uităm că unii s-au smintit și în lisus Hristos Mântuitorul, în care nu 


se poate găsi pricină de sminteală. 

Deci, să ne întărim pe noi înşine și pe ai noștri în Hristos, prin mai 
multă credinţă și rugăciune și atunci nu vom mai lua în seamă prozelitis- 
mul sectar şi nici nu ne vom mai sminti așa de repede. 

46. Ce rol pastoral au slujbele frumoase, corurile bisericeşti şi mai 
ales predicile bune și orele de catehizare în parohiile noastre? 


— Nici slujbele, nici corul, nici predicile nu contribuie prea mult la 
zidirea sufletească, dacă nu plinesc ceea ce cere cu atita ardoare Sfîntul 
Pavel, adică să izvorască toate acestea «din inimă curată, cuget bun şi 
credinţă nefăţarnică» (1 Tim. 1, 5). Aceste realităţi dumnezeiești despre 
care vorbeşte Apostolul fac slujbele roditoare, chiar dacă sînt plinite de 
un umil preot de la ţară. Simfonia lăuntrică condiționează atît ecteniile 
rostite cît şi armonia cîntărilor. Să nu uităm că o astfel de slujire și predică 
roditoare rostea Sfîntul loan Evanghelistul la bătrineţile sale, deși era 
foarte scurtă: « Fraților, iubiți-vă unul pe altul !». 


41. Ce perspective au sectele la noi? 


— Socotesc că sectele nu vor forma niciodată organizaţii puternice. 
Experienţa stă mărturie. Ori de cîte ori membrii unci astfel de organizaţii 
s-au înmulțit, a urmat imediat şi dizolvarea. Nu e vorba doar la noi, ci 
peste tot și, în special, în S.U.A., unde divizările au depășit putinţa oricărei 
evidențe. De notat este faptul că chiar același cult s-a divizat în mai multe 
nuanțe. 


Biserica va rămîne peste veacuri cu succesiunea ei apostolică de învă- 
ţătură dreaptă şi de har și cu întrupările unei sfiuţenii cît mai autentice 
pe cele mai înalte culmi, neatinse de nici un membru al sectelor, şi cu credin- 
cioşi cu frică de Dumnezeu, care-și duc viaţa într-un adînc de smerenie. 


48. Credeţi că sectarismul actual formează uu semn vădit apocaliptic, 
cum spune Mîntuitorul în Evanghelia după Matei, capitol 24, 
că « vor ieși hristoși mincinoşi şi prooroci mincinoşi »? 

— Nu cred că sectele actuale sînt cele din vremuri apocaliptice. Bise- 
rica nu a înţeles vremurile prezente ca apocaliptice. Se pare că tocmai 
aectele sînt cele care accentuează mereu că trăim vremuri apocaliptice. 
Această înfricoşare o folosesc ca o metodă de a atrage adepţi dintre credin- 
cioşii noştri mai slabi de suflet. Biserica se străduiește să-şi crească fiii 
săi în optimismul robust al nădejdii. Chiar și moartea, românul ortodox 
o așteaptă ca pe ceva firesc, natural, procurindu-şi din vreme sicriul, ves- 
mintele și chiar şi mormîntul, nespăimintîndu-se de moarte ca « și cei ce 
nu au nădejde». 

Profesorul Olivier Clement, vizitînd ţara noastră, a rămas impresio- 
nat de mormintele pline cu fiori din cimitirele noastre ortodoxe, ca o măr- 
turie a optimismului credincioșilor români în faţa realităților vieţii și a 
nădejdii lor tari în nemurirea sufletului. De fapt, baladele noastre popu- 

lare, e destul doar să amintim de Miorița, de poezia Moartea lui Fulger, 
sînt semnificative. Groaza apocaliptică nu-și are originea în Ortodoxie, ci 
în propaganda învățăturilor sectare, ca o dovadă a neautenticului 
creștin, fără nădejde, timorat, fără comuniune cu Dumnezeu Cel Viu, 
cu Dumnezeul vieţii și al iubirii. 

Textul la care vă referiți din Evanghelistul Matei nu este nu text 
al vremurilor noastre. Oricînd au fost hristoşi mincinoși, sînt gi vor fi 
pentru că duhul « tatălui minciunii, care este diavolul», mereu ne ispi- 
teşte pe noi, oamenii. Groaza şi angoasa nu au loc în învățătura și viața 
creștinului ortodox. 


49. Preoţii consideră că acţiunea de catehizare a credincioşilor, atît 
la biserică în annmite zile, cît şi în familie, formează cea mai 
eficace măsură de contractare a prozelitismului sectar. Ce părere 
aveți în această privință? 

— Am mai vorbit de o catehizare de urcuș, pe treptele desăviîrșirii. 

O astfel de catebizare se cade a fi intensificată, mai ales la maturi. După 
căsătorie se rătăcește omul într-o mulțime de griji. Sufletul curat al copilu- 
lui e catebizat prin însuși fundamentul său dumnezeiesc și îngeresc. 
El nu se îndoiește de existenţa lui Dumnezeu, pentru că în el nu clocotesc 
mulțime de patimi ca în noi, oamenii. Ce minunată catehizare am putea 
face dacă am reuşi să-i antrenăm pe credincioșii noștri la lupta contra 
patimilor. i : 

Socotesc că cea mai bună catehizare o face familia şi, îndeosebi, mama, 
dacă simte și gindește creștineşte. Să ne amintim de mama marelui mitro- 
polit Andrei Șaguna şi de mamele marilor sfinţi si bărbaţi ai neamului care 
într-un glas recunosc meritul unitar al mamelor la formarea fiilor lor. 
Catehizare cu iubire, din iubire şi pentru iubire. 


50. Credeţi că este bine pentru credincioșii noștri să citească Biblia 
și să memoreze mecanic textele biblice de combatere sectară? 
Nu cumva prin aceasta slăbeşte evlavia ortodocșilor în cuvîntul 
sacru și se crecază un climat de dispute şi certuri confesionale? 


— De cîte ori am dat o Biblie unui credincios, am dat-o cu multă 
strîngere de inimă, chiar dacă pe prima pagină i-am scris citeva cuvinte, 
atenţionîndu-l. De ce? Pentru că cea mai grea carte din lume se dă unui 
om mai străin de autenticul creștin, de trăire în Hristos, şi, poate şi mai 
rău, robit de păcate. 

Sînt ferm convins că rătăcirile pe tema textelor Sfintei Scripturi vin 
din cauză că acestea se citesc și se explică de către oameni simpli, care nu 
le înţeleg, nici nu le pun în practică, dar au mare dorință să le explice, 

dorinţă nu străină de afirmarea de sine, de mândrie. Am fost și sînt convins 
despre cele ce spune I.P.S. Mitropolit Antonie în cartea « Tradiţie şi 
libertate», că « omul se îndreptează aritmetic, dar pretenţiile îi cresc geo- 
metric». Cât despre preţuire, dacă a făcut cineva ceva din poruncile sfinte 
vine cu pretenţii şi-şi impune punctul său de.vedere, de multe ori peste 
preot şi peste biserică, uitînd că este numai un om. 

Chiar şi în şcolile teologice socotesc că s-a pus prea mult accent numai 
pe memorizarea unor texte și mai puţin pe înţelesul lor mai adînc. Înţelesul 
Bibliei este mai greu de pătruns decit memorizarea. Înţelesul, precum 
deseori am repetat, are legătură cu luminarea lăuntricului, deoarece « întu- 
nericul nu poate să cuprindă (să înţeleagă) lumina ». Dureroasă este consta- 
tarea că din mândrie nu se caută nici îndrumător, nici Biserica, nici pe 
sfinți, marii îndrumători în înțelesul autentic al Sfintei Scripturi. O înțe- 
leaptă și adevărată explicaţie a textelor sfinte se face în cadrul cultului 
divin al Bisericii prin minunata tălmăcire ce o fac cărțile de cult, în atmos- 
fera de bună mireasmă duhovnicească a sfintelor slujbe. Creştinul care 
cercetează regulat Sfinta Biserică și va fi atent la ceea ce se cîntă și se 
citește acolo, va ajunge la o cunoaștere a Sfintei Scripturi înţeleaptă și 
folositoare, desigur, ajutat şi de explicarea textelor evanghelice de către 
preot şi citirea cărților. 

Experiența ne stă mărturie că Scriptura explicată în afara Bisericii 
devine o carte care poate duce la rătăcire, ceartă și chiar la pierderea 
mântuirii. De fapt, aceasta o conglăsuiește și Sfîntul Petru despre unele 
texte ale Sfîntului Pavel «greu de înțeles pe care cei neştiutori. le răstălmăcesc 
spre a lor pierzare». 

lată pentru ce am dat cu strîngere de inimă Sfînta Scriptură unor 
creştini. Aș fi fost mai liniştit dacă aș fi ştiut că o vor citi pentru îndru- 
marea vieţii lor într-un adînc de smerenie. 


51. Consideraţi că sentimentul religios, evlavia creştină şi convinge- 
rea existenței lui Dumnezeu se întăresc sau slăbesc în rîndul 
credincioşilor noștri de la sate şi orașe? 


— Sentimentul relipios este un dat fundamental al ființei umane. 
Această convingere este întărită și de marele savant al istoriei religiilor, 
Mircea Eliade, care vorbeşte despre « homo religiosus» (omul religios), 
adică în orice epocă a istoriei omul a avut religie. Experienţa, însă, ne 
stă mărturie că viața morală și duhovnicească a omului nu urcă din treaptă 
în treaptă tot mai sus, ci este supusă unor fluctuații care nu sînt lipsite 
de o oarecare pedagogie divină. Cazul Sfîntului Petru e concludent. Min- 
tuitorul îi zice: « M-am rugat ca să nu scadă credinta ta», iar Apostolii se 
roagă : « Doamne, adaugă-ne credință». Deci, nici credința nu prezintă tot- 

deauna aceeași intensitate şi statornicie. În fața diferitelor evenimente ale 
vieţii se observă o fluctuaţie a credinţei, dar niciodată nu dispare din 
fiinţa oamenilor. Nu cred că datorită unor timpuri, ca și cele prezente, 
ar fi mai puţină credință. Esenţial, atît pentru preoți, cît şi pentru credin- 
cioși, este străduința pentru creșterea și întărirea în dreapta credinţă, 
prin rugăciune, citire și fapte bunc. 


52. Cum ar trebui să acționeze preotul peniru întărirea și aprofundarea 
credinței în Dumnezeu în rindul credincioșilor săi? 


— Să se roage cît mai mult împreună cu enoriașii săi. Să facă milos- 
tenic, să cerceteze bolnavii, să facă toate cu evlavie și iubire de Dumnezeu. 
Ca să fiu mai explicit aduc un exemplu din viața marelui stareț Paisie de 
la Neamţ. Odată, cuviosul a fost cercetat de un demnitar străin, care, 
întîlnindu-l, a exclamat: « Pentru prima dată în viața mea am văzut sfin- 
tenia întrupată într-un om». Mitropolitul Antonie, în Îndrumătorul pas- 
toral pe anul 1987 are în această privinţă o precizare: « Cel atins de un 
sfint sau de sfinţenie iese din drama întrebărilor, din tragedie, din dileme, 
din aceste stări în care sufletul se zbate și. se zbate tot mai mult și mai catas- 
trofal pe măsură ce trec anii şi mintea îi devine tot mai iscoditoare şi tot 
mai cuprinsă de insatisfacţii existențiale. Așa trebuie înţeles cuvintul dat de 


Iisus: „Fiţi sfinti” » (Matei 5, 48; 1 Petru 1, 15). 


53. Mirenii au voie să predice în adunare, cum fac unii credincioși? 


— Sînt categorii și categorii de mireni. Mă gîndesc la teologul mirean 
şi la mireanul de rînd. Teologul mirean n-ar putea fi sustras de la predică. 
Mireanul de rînd cred că ar putea predica cel mai bine prin propria sa 
viaţă creștină. Fiecare mădular, ca parte din trupul Bisericii, îşi are slu- 
jirea sa. Oare numai prin predică se propovăduiește și mărturiseşte Hris- 
tos? Socotesc că nu. Mirenii, care vor să propovăduiască prin viaţa lor, 
aduc o mare slujire Bisericii şi propovăduirea lor va fi foarte roditoare. 
Cred că dorinţa arzătoare a unor mireni de a învăţa prin predică şi nu 
prin purtare este o dorință mai puţin serioasă și nu lipsită de o oarecare 
mândrie. Acestora li se cere o revenire a lor la Duhul smerenici creștine 
şi atunci de la sine sînt integrați în Biserică. Mindria nu acceptă a merge 
cu cei mulți, a se pierde în marea masă a credincioșilor. Cel stăpînit de. 
mâîndrie mereu dorește să fie evidenţiat și lăudat nu în ceea ce trebuie 
De aici pretenţia unora de a cînta alte cîntări în Biserică, de a ţine adu- 
nări separate de Biserică, de aici dorul lor de a predica peste îndrumarea 
preotului sau chiar în locul lui. 

M-aş bucura cu mult mai mult, mai ales astăzi, să întîlnim creștini 
care predică mai mult prin purtare decît prin cuvîntare. 

54. Cum ar fi mai bine să se acorde credincioşilor Sfinta Împărtășanie ? 

— Nu cred că este bine și nici canonic ca să nu se spovedească creș- 
tinul înainte de Sfînta Împărtășanie. Chiar și preotul cînd își simte con- 
ştiinţa încărcată, nu e bine să slujească şi să se împărtășească fără spove- 
danie. Cum am mai spus, spovedania ține trează conștiința întru frica de 
Dumnezeu și de păcat. Altfel, ne rutinăm. Mereu trebuic înnoită hotărîrea 
şi străduinţa în îndreptare, ca mercu și Dumnezeu să ne înnoiască harul 
Său. De fapt, tocmai pentru aceasta ne şi rugăm la epicleză « Doamne, Cela 
ce ai trimis pe Prea Sfintul Tău Duh în ora a treia Apostolilor Tăi, pe Acela 
Bunule, nu-L lua de la noi ci ni-L înnoiește nouă, celor care ne rugăm Tie». 


55. Vorbiţi ceva despre avort şi divorț. Ce măsuri se iau, ce acțiuni 
evanghelice gi sociale se duc spre combaterea şi îngrădirea acestor 
vicii și flagele antisociale? 

— Din punctul nostru de vedere avortul este o ucidere, deoarece noul 
zămislit e un nou întrupat, poartă în el chipul lui Dumnezeu. Nici nu sîntem 
proprietari deplini pe acest nou întrupat, deoarece zămislirea este un act 
în colaborare cu Dumnezeu. Deci, noi sîntem numai coautori și, ca atare, 
nu avem dreptul deplin asupra acestor făpturi să le ucidem. 

Explicaţia ce se cade a o da preotul în această privință credincioșilor 
ar fi aceea de a-i atenționa că uciderea este un mare păcat, pierzător de 
suflet, că avortul dăunează sănătăţii fizice a mamei, precum susține cu 
multă convingere chiar știința medicală. S-ar părea că frica zilei de mîine 
îi duce pe mulţi la acest păcat. Dumnezeu poartă de grijă ca fiecare venit 
în lume să aibă o pîine de toate zilele, vorba românului: « Cine ne lasă 
în lume, ne poartă şi de grijă». 

Dar cred că nu frica pentru pîinea de toate zilele îi duce pe oameni 
la acest păcat, ci mai degrabă planurile lor de îmbogăţire, de comoditate 
şi de lux pentru unicul lor copil. Experienţa vieţii ne stă însă de mărturie 
că prea multă bogăţie duce la neorînduială și în viața de familie și în socie- 
tute. Dacă am avea această convingere, nu am cădea atît de des în acest 
mare păcat. Divorțul, de asemenea, destramă familia şi nu s-a văzul o 
refacere sănătoasă a familiei prin recăsătoria celor divorțaţi. Socotese 
că lipseşte virtutea răbdării și a iubirii, de aceea sînt gtitea divorţuri. 


56. Este adevărat că în casa cu mulți copii este mai multă bucurie 
creştină şi binecuvîntare, decit în casele cu puţini copii? 

— Da, întotdeauna în casa cu mulți copii sînt şi multe bucurii. Sînt 

multe bucurii, dar şi multe griji. Copiii nu sînt la fel de sănătoși, nici 

la fel de cuminţi. Pentru aceste două realităţi sînt prezente şi îngrijorările. 
Pentru casa cu mulţi copii trebuie multă tărie duhovnicească pentru a 
putea face faţă greutăților. 

Altfel, se face fată mai greu situaţiei. Și în casa cu puțini copii se 
întîmplă la fel. Îngrijorarca și bucuria nu depind neapărat de numărul 
copiilor, ci de multele și neprevăzutele realități și de rezolvarea lor, iar 
rezolvarea are lipsă de acea tărie care se coboară din cer. Cred că Mîntui- 
torul despre o astfel de tăric a zis:« Eu am venit ca viață să aibă și să aibă 
din belşug», adică întremare, curaj, răbdare, toate tării ce izvorăsc din 
izvorul cel nesccat al Dumnezeirii. Știa Mîntuitorul că de aceste tări: avem 
lipsă mai mult ca de orice, de aceea a venit la noi, să ne facă părtaşi de ele. 


57. Cum acordaţi Sfînta Împărtășanie soților care refuză să aibă 
copii? Dar celor care trăiesc în imortalitate şi nepocăință ? 


— E greu de pătruns adîncul de nepătruns al ființei omeneşti. În 
privinţa Împărtășaniei depinde de la caz la caz. Sînt creștini care nu fac 
păcate grele, dar nici pocăință sinceră, ci trăiesc într-un fel de apatie. Alții, 
însă, deşi fac păcate mari dovedesc şi pocăință mare. Maria Magdalena şi 
Tillarul de pe cruce sînt exemple viu grăitoare. De aceea uneori îi împărtă- 
şesc, alteori nu, pînă la plinirea unui canon. Procedeul e biblic. Incestuosul 
din Corint a fost oprit și apoi din nou primit, ca să nu fie doborit de prea 
multă întristare. Cred că procedeul e înțelept. În toate să se urmărească 
îndreptarea, vindecarea ranei, precum ne învață canonul 102 Trulan, 
canonul canoanclor. Aș mai adăuga ceva. Să nu exageraţi nici în exigentă, 
nici în delăsare, căci orice exagerare este o ispită ce duce la dezechilibrare. 


58. Ce alte sfaturi și propuneri doriți să adăugați pe marginea celor 
discutate pînă aici? 

— Sugestii, propuneri noi? « Nu e nimic nou sub soare», afară de 
« Întruparea Cuvîntului» după Sfîntul loan Damaschinul. Atit noi, preoţii, 
cât şi credincioşii, vom ajunge la dreapta judecată. Atunci, cel mai marc dar 
al vieţii noastre ar fi să-ntrupăm frumuseţea și lumina puterilor dumnezeiești 
ale Prea Sfintei Treimi, conştienţi că, pentru această plinire, rîvna noastră cea 
mai mare trebuie îndreptată spre luptele duhovniceşti împotriva păcatelor. 

În această curată şi sinceră străduinţă va trimite și Dumnezeu aju- 
torul harului Său pentru realizarea acestei pliniri prin Sfintele Taine ale 
Bisericii. Aceste pliniri, posibil omenești, vor face atît din preoți, cît și din 
credincioşi creștini cuminţi și buni, cetăţeni ai patriei pămiîntești și cerești, 
buni realizatori ai păcii lui Hristos pe pămînt și buni colahoratori ai unirii 
bisericilor. De acest fel de credincioși cred că are lipsă atît Biserica, cât și 
&ocietatea astăzi. 


CONVORBIRI DUHOYNICEȘTI 


La vîrsta mea, cel mai mare rău din lume și cu urmări nefaste îl 
văd în împătimirea omului în păcate grele și cel mai mare bine despăti- 
mirea şi, ca urmare, îndumnezeirea, adică maturitatea duhovnicească, cu 
urmări atît de hinefăcătoare pentru Biserică, familie şi societate. 

Realităţile din familia și societatea de ieri şi de azi stau mărturie pentru 
cele susținute mai sus. Familia şi societatea de mîine se vor convinge de 
realitatea acestui mare adevăr. 


PROTOSINGHELUL DANIEL CIOBOTEA * 


Institutul Teologic Universitar — București 


Părintele Daniel, deşi nu de mult a 
primit tunderea monahală în Mînăstirea 
Sihăstria, al cărei fu duhovnicesc se consi- 
deră, duce viață călugărească de rugăciune, 
asceză şi studiu încă din anii de facultate. 
În calitate de ucenic al Prea Cuviosului 
Arhimandrit Cleopa lie, părintele Daniel 
Ciobotea deprinde şi descoperă tainele duhov- 
niciei, ale rugăciunii interioare, ale teologiei 
practice, vii, ale iubirii creștine şi ale nevoin- 
ţelor, care se cultivă în chip deosebit în 
mînăstirile noastre. În micile vacanțe pe 
care le face la Sihăstria ia contact direct cu 
monahii bătrîni și tineri, întreabă şi se 
bucură cînd poate fi de folos altora, stă 
de vorbă cu părinţii duhovnici şi admiră 
evlavia bunilor noştri creștini veniți « de 
aproape» şi de departe. De toţi se folosește, de la toţi învaţă, cu toţi 
monahii și mirenii este în dialog viu de iubire și comuniune. 

Întors recent în Patrie de peste hotare, unde a reprezentat cu multă 
competenţă teologia ortodoxă românească, părintele profesor Daniel 
Ciobotea a acceptat un scurt dialog pe teme ecumenice, pentru 


* Protosinghelul Daniel Ciobotea s-a născut la 22 iulie 1951 în satul Dobrești, 
jud. Timiș; este absolvent al liceului « Coriolan Brediceanu» din Lugoj, licențiat 
în teologie al Institutului Teologic Universitar din Sibiu, doctor în teologie al 
Facultăţii de Teologie din Strasbourg (Franţa) și al Institutului Teologic Univer- 
sitar din București, cu teza « Teologie și spiritualitate creștină», şi a făcut studii de 
specializare la Facultatea de teologie romano-catolică a Universității din Freiburg 
im Briesgau (R.F.G.). Între 1980—1988 a fost profesor și director adjunct la Insti- 

informarea credincioșilor noștri privind activitatea Consiliului Ecumenic 
al Bisericilor şi dialogul actual de refacere a unităţii creștine mondiale. 


1. Prea Cuvioase Părinte Daniel, vă rog să ne spuneți care sînt carac= 
teristicile şi marile preocupări ale teologiei romano-catolice 
contemporane? | 

-- Teologia romano-catolică actuală se caracterizează mai întîi de 

toate printr-un pluralism deosebit, și aceasta mai ales datorită impulsu- 
rilor Conciliului Vatican II. Acest pluralism este, în general, determinat 
de diversitatea contextelor geografice, social-culturale și social-politice 
în care este elaborată teologia romano-catolică actuală. Așa de pildă, teo- 
logia romano-catolică din Europa este preocupată mai întîi de a răspunde 
problemelor pe care le pune secularizarea, întîlnirea credinţei cu științele, 
foiosirea tehnicii în viaţa cotidiană, angajarea Bisericii în eforturile pentru 
pace etc. Teologia romano-catolică din America Latină este preocupată, 
în special, de problema dreptăţii sociale, a eliberării săracilor de sub opri- 
mare, a drepturilor omului. Această teologie, cunoscută mai ales sub 
numele de « teologia (sau teologiile, căci are mai multe direcții diferite) 
eliberării», este un efort de a lua în serios viaţa și situaţia reală a majori“ 
tăţii locuitorilor din America-Latină. Această teologie constituie, adesea, un 
punct de controversă între diferite școli teologice tradiționale și progre- 
siste și a creat, uneori, tensiuni între Vatican (Congregația pentru doctrina 
credinţei) și diferiţi reprezentanţi ai ei. Teologia romano-catolică din 
Africa şi Asia, însă, este mai mult preocupată de problema înculturalizării, 
adică a înrădăcinării Evangheliei în cultura popoarelor africane şi asiatice, 
altfel decît printr-o simplă copiere a modelului european care li s-a expor- 
tat în trecut adesea printr-o misiune însoţită de colonialism. 

În acelaşi timp, teologia romano-catolică actuală rămîne orientată 

ecumenic, deși elanul ei ecumenic de după Conciliul Vatican II se pare 
că a slăbit întrucîtva. 


tutul Ecumenic de la Bossey (Elveţia). La 6 august 1987 a devenit monah, închino- 
viat la Minăstirea Sihăstria, jud. Neamţ, la 15 august 1987 a fost hirotonit iero- 
monah, iar la 16 octombrie 1988 a fost făcut protosinghel. Între 1988—1990 a fost 
consilier patriarhal și conferenţiar universitar de Ecumenism și Misiune creştină 
la Institutul Teologic din București. În 12 febr. 1990 a fost ales episcop-vicar 
al Arhiepiscopiei Timișoarei și Caransebeşului. În 7 iunie 1990 a fost ales mitropolit 
al Moldovei şi Bucovinei, fiind întronizat la Iaşi la 1 iulie acelaşi an. 


CONVORBIRI DUHOVNICEȘTI 


2, Cum văd occidentalii Biserica Ortodoxă? Prin ce se impune Orto- 
doxia în lumea occidentală catolică și protestantă? 


— În general, occidentalii cunosc puţin Biserica Ortodoxă, dar Miș- 
carea ecumenică actuală, ca efort de apropiere între creştini și de refacere 
a unităţii lor spirituale vizibile, contribuie din ce în ce mai mult la o mai 
bună cunoaștere a Bisericii Ortodoxe sau a Ortodoxiei, atît în ceea ce pri- 
veşte marile sale valori, cit și în ceea ce privește unele lipsuri ale noastre 
ca oameni sau ca instituție. Desigur și diaspora ortodoxă din Occident, 
prin teologia și prin mărturia sa liturgică contribuie mult la o întîlnire 
în profunzime între Ortodoxie şi creştinismul occidental. 

Dacă pînă nu demult, Ortodoxia părea multora doar o Biserică veche, 
tradiţională, ritualistă, astăzi tot mai mulţi teologi occidentali părăsesc 
această vedere superficială a ei şi încep să descopere « tinerețea veșnică a 
Ortodoxiei», după expresia unui teolog romano-catolic (André d'Halleux), 
adică actualitatea permancntă a valorilor sale fundamentale, precum și 
viziunea profundă şi coerentă pe care o are ea privind Taina lui Dumnezeu 
şi a iubirii Sale pentru lume, fapt care se datorește « simțului unificat al 
Tradiţiei» pe care ea l-a păstrat de-a lungul veacurilor, cum spune teologul 
francez dominican Yves Congar. 

Occidentalii romano-catolici descoperă în Ortodoxie mărturia cea 
mai puternică a Bisericii nedespărţite din vremea Apostolilor, a Sfinţilor 
Părinţi şi a Sinoadelor ecumenice, o Biserică vie care deși a fost încercată 
serios sub stăpînirea musulmană, totuși nu a fost deformată de Scolastică, 
nici zguduită de Reformă şi nu s-a crispat în Contra-reformă. De aceea, 
ea este astăzi atît de necesară pentru depăşirea opoziţiilor teologice și 

ecleziale create de la Reformă (sec. XVI) încoace între romano-catolici 
şi protestanți. Pentru catolici, miracolul Ortodoxici stă în faptul că a păs- 
trat unitatea de credință și viaţă, și fără papalitate ! Bisericile protestante 
descoperă în Ortodoxie libertatea Bisericilor locale, nesubordonate unui 
centru de jurisdicție universală, dar care, datorită structurii episcopatu- 
lui, a reușit să menţină unitatea de: credință, de viață sacramentală și de 
disciplină canonică între diferitele Biserici locale autonome sau auto- 
cefale, ceea ce n-au reușit să facă Bisericile și denominaţiunile ieșite din 
- Reformă. De asemenea, întîlnirea dintre ortodocși şi protestanți în Occi- 
dent contribuie la o redescoperire a importanţei Tradiţiei, a vieții litur- 
gice şi sacramentale pentru viața Bisericii în general, o reconsiderare a 
limbajului vizual (iconografic) şi a monahismului ca intensă viață evan- 
ghelică orientată profetic spre Împărăţia lui Dumnezeu și ca o experienţă 
sporită a prezenţei tainice în Biserică a Împărăției lui Dumnezeu. 

3. Ce rezultate s-au obținut si ce perspective de viitor are Mişcarea 
Ecumenică? 

— Rezultatele efective obţinute în cadrul Mișcării Ecumenice sînt 
multiple. Iată doar citeva: polemica s-a schimbat în dialog; ostilitatea 
se schimbă în dorinţa de colaborare și solidaritate; ignoranţa şi indi- 
ferenţa reciprocă se schimbă în cunoaștere reciprocă; se formează o 
nouă conștiință: ca să fie credibili în lume, creștinii trebuie să aducă o 
mărturie comună în lume, prin dialog şi colaborare. 

Epoca noastră este într-un fel unic epoca dialogurilor bilaterale și 
multilaterale între Biserici. Prin aceste dialoguri se încearcă să se rezolve 
conflictele teologice sau doctrinare din trecut și altele mai noi, conflicte 
nerezolvate care stau la baza dezbinărilor dintre creștini. Aceste dialoguri 
teologice, deşi nu oferă adesea rezultate imediate, spectaculare, sînt 
totuși foarte importante: ele sînt un proces dinamic în care nu se reali- 
zează doar o teologie comparativă interconfesională, de competiţie, ci gi 
un efort comun de înţelegere mai profundă a Evangheliei şi a Bisericii 
Universale în totalitatea lor, dat fiind faptul că unele confesiuni au accen- 
tuat unele aspecte ale Revoluţiei în opoziție cu altele sau neglijînd o parte 
din ele. 

Dialogurile ecumenice contemporane devin un fel de şcoală sau un 
laborator în care teologia trece de la faza apologetică confesionalistă sau 
polemică la un orizont de deschidere mai largă; fiecare confesiune este 
chemată să treacă de la triumfalism și autosuficienţă la smerenie și auto- 
critică, în raport cu plinătatea Adevărului și Iubirii lui Hristos. De aceea, 
acest proces nu este chiar simplu și nici ușor. El este, însă, necesar deoa- 
rece refacerea unităţii creștine nu constă doar în semnarea de documente 
« unioniste» comune, ci în dobîndirea unui spirit nou, un fel nou de-a vedea 
pe ceilalți şi pe noi înșine, căci refacerea unități creştine înseamnă de fapt 
refacerea frățietății slăbite prin eroare în credinţă, schismă în instituție 
şi lipsă de iubire în viaţa spirituală. Aceasta explică de ce dialogul teologic 
trebuie să fie însoțit de o aprofundare a comuniunii în Duhul Sfint, de 
dialogul dragostei creștine sincere şi nu « diplomatice» sau « prozelitiste», 
de o adevărată dragoste care se manifestă în pasiunea pentru plinătatea 
Adevărului lui Hristos, în vorbirea respectuoasă despre ceilalți, ascultarea 
atentă a lor, efortul de-a înţelege cauzele istorice și culturale ale dezbină- 
rilor, aprecierea a ceea ce este rîvnă pentru Hristos şi pentru Evanghelie 
în alte Biserici și confesiuni, într-o ajutorare și solidaritate în caz de nevoie 
imediată, cooperare pentru binele societăţii umane în general. 

Pe planul teologic, al dialogului multilateral stimulat de Consiliul 
Ecumenic al Bisericilor, se constată realizarea unei convergențe (deși 

nu se poate vorbi încă de identitate de vedere sau de un consens deplin) 
în privința Tainelor Botezului, Euharistiei şi Ministeriului (slujirii preo- 
testi). Astfel documentul de la Lima (1982) cunoscut sub numele de BEM 
(Botez, Euharistie, Ministeriu) reprezintă, cu toate limitele și imperfec- 
{iunile lui, un pas moare înainte, căci pentru prima dată în istoria Biseri- 
cilor dezbinate s-a putut ajunge la un astfel de document teologic, de 
convergenţă, întocmit de reprezentanţii aproape ai tuturor Bisericilor și 
confesiunilor creștine (Biserica Romano-Catolică, deși nu este încă membru 
deplin al Consiliului Ecumenic al Bisericilor, a contribuit prin 12 teologi 
oficiali la întocmirea comună a acestui document). Tradus în aproape 
30 de limhi, documentul BEM a dat mult de lucru Bisericilor, deoarece 
ele au fost chemate să răspundă, la nivelul de autoritate doctrinară cel 
mai înalt din fiecare Biserică, în ce măsură se poate recunoaște în acest 
document Tradiţia apostolică fixată în Evanghelie şi transmisă în și prin 
Biserică de-a lungul veacurilor. Mai mule volume (patru) conținînd răs- 
punsul oficial al Bisericilor au fost deja publicate de Comisia « Credinţă 
şi Constituţie a Consiliului Ecumenic al Bisericilor» de la Geneva, urmînd 
ca altele să fie publicate în viitorul apropiat. După aceea, o evaluare 
atentă a răspunsurilor Bisericilor va permite să se vadă care sînt punctele 
cele mai importante ce trebuie aprofundate în viitor, pentru o și mai 
mare apropiere între Biserici, 

Desigur, documentul BEM a fost studiat în multe Biserici în mod 
foarte serios: în școli, în parohii, în sinoade sau adunări teologice naţio= 
nale. Acest studiu a fost o ocazie pentru multe Biserici să-și reîmprospă- 
teze şi să-și lărgească felul de-a aborda, teoretic și practic, Botezul, Euha- 
ristia şi Ministeriul. Deşi nici o Biserică nu se recunoaște deplin în docu- 
mentul BEM (pentru unele, de pildă, el este prea ortodox și romano- 
catolic, pentru alţii prea protestant !), totuși într-un anume fel fiecare 
Biserică este interpelată de acest document, căci el reamintește tuturor 
Bisericilor că trebuie să existe o legătură vie între Sfintele Taine ale Bise- 
ricii şi viaţa creştinilor în lume, între celebrarea Sfintelor Taine în Bise- 
Trică şi angajamentul sau slujirea socială a Bisericilor pentru dreptate, 
iubire, adevăr, libertate și pace în lume (vezi, de pildă, Euharistia, para- 
graful 20). 

i O altă preocupare ecumenică este efortul pentru o mărturisire de cre- 
dință comună. În acest sens, Consiliul Ecumenic al Bisericilor se strădu- 
ieşte ca simbolul de credință niceo-constantinopolitan din 381, deci 
fără adaosul Filiogue, să devină Crezul ecumenic al tuturor creştinilor. 
Recent, se mai constată că ceea ce devine din ce în ce mai necesar este 
o vimune comună asupra Bisericii ca atare, viziune fără de care nupot 
fi înţelese nici Sfintele Taine, nici problema preoţiei și a succesiunii apos- 

tolice, nici relația Biserică-Lume într-o perspectivă ecumenică spre un 
consens teologic și spiritual. De aceea, Taina Bisericii va fi pe agenda 
viitoare atît a comisiei « Credinţă și Constituţie», cît și pe agenda multor 
dialoguri bilaterale dintre Biserici. 

Pe lîngă aceste aspecte ale dialogului doctrinar, se fac eforturi pen- 
tru o înţelegere comună a misiunii Bisericii în vremea noastră, a legăturii 
ce există între propovăduirea Împărăției lui Dumnezeu şi a slujirii cres- 
tine pentru dreptate socială, pace, reconciliere, eliberare de sub oprimare, 
promovare a demnității umane a persoanelor şi popoarelor. Se scoate în 
evidență, de pildă, aspectul social și chiar planetar al păcatului, al egois- 
mului şi al lipsei de iubire: persoana sau poporul cărora li se adresează 
cuvîntul Evanghelici nu mai sînt văzuţi izolaţi de contextul lor social, 
economic și internaţional. Solidaritatea între popoare, reconcilierea, 
coresponsabilitatea pentru viața şi pacea lumii devin aspecte ale misiunii 
Bisericilor în lume. Pe de altă parte, toate acestea presupun o reîmpros- 
pătare şi o înnoire a vieţii spirituale a Bisericilor, ca instituţii sau comuni- 
tăţi. Frăţietatea creștină la care invită Bisericile prin misiune trebuie 
trăită mai întîi în aceste Biserici, pentru a deveni pildă și îndemn la con- 
vertire pentru alții. De aceea Mişcarea ecumenică trebuie să promoveze 
şi un efort de reînnoire a teologiei şi a vieții Bisericilor, a participării mai 
active şi coresponsabile a laicilor la viața Bisericii: căci toată Biserica, 
in întregimea sa, devine misionară prin pilda vieții creştine în lume ! 
Toţi membrii Bisericii sînt chemaţi să dea mărturie în lume, prin sfințe- 
nie, de iubirea lui Hristos pentru umanitate ! 

În sensul acesta, ecumenismul se dovedeşte a fi nu doar o dimen- 
siune a relaţiilor externe ale Bisericilor și nici numai un fel de «turism» 
interconfesional, ci răspunsul multiplu dat chemării-rugăciune a lui Hristos 
« ca toți să fie una, .. . pentru ca lumea să creadă» (loan 17, 21). Din acest 
punct de vedere ecumenismul este pentru Ortodoxie o șansă de-a aduce 
mărturia sa unică de păstrătoare a Tradiţiei Bisericii nedivizate; o dato- 
rie de-a lucra pentru acea unitate pentru care s-a rugat Domnul; și o 
chemare de-a fi mereu pregătită, de a-și reînnoi mereu teologia şi viața 
spirituală spre a putea fi pentru vremea noastră ceea ce Sfinţii Părinţi 
ai Bisericii au fost pentru epoca și cultura lor. Credem că fără o contri- 
buţie tot mai sporită a Ortodoxiei la Mișcarea ecumenică nu se va realiza 
o adevărată refacere a unităţii creștine, fiindcă Hristos Domnul nu vrea 
o unitate bazată pe relativism și minimalism în credință, ci bazată pe o 
mărturie fierbinte a plinătăţii Adevărului Evangheliei Sale, egală cu cea 
a Sfinţilor Apostoli și a Sfinţilor Părinţi ai Bisericii. Ecumensimul cere şi 
mult discernământ din partea noastră, căci nu tot ce e la modă este inspirat 


de Duhul Sfînt! 

4. Care sînt punctele divergente în ceea ce priveşte doctrina credinței 
între Ortodoxie şi creștinismul occidental romano-catolic gi pro- 
testant? 


— Punctele divergente de doctrină care-mențin separaţia între Bise- 
rica Ortodoxă şi creștinismul occidental sînt, în general, următoarele: 
în raport cu romano-catolicii, problema purcederii Sfintului Duh de la 
Tatăl și de la Fiul (Filioque), primatul de jurisdicție universală al papei 
şi dogma infailibilității papale, purgatoriul, precum și dogmele mariolo- 
gice ale Imaculatei Concepții și a Înălţării cu trupul la cer a Maicii Dom- 
nului fără să mai fi trecut prin moarte. În raport cu protestanții, con- 
cepţia despre mîntuire (relația har-credință-fapte bune), raportul dintre 
preoţia universală și preoţia ministerială (slujitoare; bazată pe hiro- 
tonie), credința despre comuniunea și cinstirea sfinţilor în Biserică. 
Privite separat, aceste puncte par unora chestiuni minore, moștenite din 
trecut. Dar în realitate, ceea ce se profilează serios pe fondul acestor neîn- 
ţelegeri sînt de fapt concepţii foarte diferite de-a înţelege Taina Mintuirii 
şi a Bisericii. De aceea, ele trebuie tratate cu toată seriozitatea şi într-un 
efort de aprofundare a credinţei comune. Filioque, spre exemplu, nu este 
din punct de vedere ortodox doar o altă posibilitate de a exprima Taina 
comuniunii Sfintei Treimi, ci el constituie, în ultimă analiză, o negare, 
desigur, nevoită, fină, indirectă, dar reală a comuniunii Treimice veșnice 
De ce? Pentru că prin Filioque Fiul devine și El izvor al purcederii Sfin- 
tului Duh, un fel de alt Tată. Cu alte cuvinte, Filioque știrbește mărturi- 
sirea identităţii însăşi a Persoanelor Sfintei Treimi. Mai mult, dacă Sfin- 
tul Duh purcede veșnic și de la Fiul, atunci cine este destinatarul veşnic 
al purcederii Lui? Nimeni ! În felul acesta, este clar că purcederea nu are 
ca scop desăvirşirea și confirmarea comuniunii personale eterne dintre 
Tatăl şi Fiul. Respingînd Filioque şi afirmînd că Duhul purcede de la 
Tatăl şi se odihneşte în Fiul (vezi Botezul Domnului în Sfintele Evanghe- 
lii), Ortodoxia afirmă indirect că purcederea este, de fapt, împlinirea și 
confirmarea comuniunii veşnice de iubire dintre Tatăl și Fiul păstrînd 
totodată identitatea lor personală, proprie, adică fără să contopească pe 
Fiul cu Tatăl în actul purcederii Sfîntului Duh. Duhul este Duhul Tată- 
lui, pentru că purcede de la Tată), şi este Duhul Fiului, pentru că este 
primit de Fiul și se odihnește pururea în El. 

De altfel, acordul de la Miinchen (1982) dintre romano-catolici şi 
ortodocşi asupra formulei Duhul Sfînt purcede de la Tatăl şi se odihneşte 
în Fiul în timp și în veșnicie este un efort pozitiv de-a depăși Filioquismul 
latin într-o perspectivă de afirmare comună a Tainei Sfintei Treimi ca 
Taină a Comuniunii personale veșnice revelată în Noul Testament și 
reflectată și mărturisită în viaţa sacramentală a Bisericii. La fel, primatul 
de jurisdicție universală al papei este, de fapt, sub pretextul unităţii, o 
negare indirectă a comuniunii frăţești a Bisericilor locale surori. De aceea 
Ortodoxia preferă primatul sinodalității faţă de primatul monarhic. Nu 
am timp să tratez aici celelalte puncte de divergență doctrinară, însă sînt 
convins că, încetul cu încetul, viziunea ortodoxă se va impune ca viziune 
ecumenică. Aceasta implică, însă, din partea noastră un efort de dialog 
respectuos, constructiv și creator cu celelalte Biserici, un efort de înnoire 
a propriei noastre teologii în care se resimte încă uneori influenţa scolas- 
tică, a formulelor stereotipe şi schematice. Avem nevoie de o teologie și 
mai biblică şi mai ncopatristică, precum și de o cunoaştere mai temeinică 
a evoluţiei istorice a teologiei creștine, și trebuie să recunoaştem deschis 
ceea ce creștinii apuseni romano-catolici și protestanți au realizat pozitiv 
pe acest tărîm, progresul pe care l-au făcut și care, de altfel, le permite să 
se apropie de Ortodoxie în ceca ce a păstrat ea ca mărturie a Bisericii 
ncdivizate. 


5. În ce stadiu se află astăzi dialogul ecumenic dintre Biserica Orto- 
doxă şi Biserica romano-catolică? 
— Stadiul în care se găsește actualmente dialogul dintre Ortodoxie 
şi Biserica romano-catolică nu este simplu de evaluat în cîteva cuvinte. 
Totuși, putem spune că nu mai sîntem nici în răstimpul ostilităţii secolelor 
trecute, nici în entuziasmul ce a urmat după Consiliul II Vatican, dar nici 
într-un impas fără speranţă. Ne aflăm într-un dialog hotărît, serios, dar 
conștienți că este, oarecum, anevoios, că avem foarte mult în comun, că 
schisma nu trebuie să fie veșnică, dar că restabilirea unității sau frăţie- 
tății depline nu este ceva uşor, mai ales că secolele multe de despărțire 
şi de bănuire reciprocă ne-au fixat într-o stare de neîncredere faţă de roma- 
no-catolici, iar pe ei într-o stare de autosuficiență, adesea agresivă, urmînd 
« obișnuința cu dezbinarea». Toate acestea au lăsat urme profunde în 
conștiința istorică a celor două Biserici. 
Există încă o ezitare ascunsă, mutuală, fiindcă încă nu se întrevede 
imaginea limpede a ceea ce vor fi, cum vor funcționa şi cum vor viețui 
împreună cele două Biserici reunite una cu alta! Trebuie să ne rugăm 
însă lui Dumnezeu şi să lucrăm ca unirea să se facă așa cum vrea Domnul 
Însuși, cînd vrea El şi prin mijloacele pe care Sfintul Duh le alege. Numai 

acea unitate a Bisericilor slăveşte pe Hristos care se face în și cu Duhul 
lui Hristos ! Adevărul credinţei fiind Hristos Însuși, El este temeiul unităţii 
Bisericii. El cheamă la unitate și El judecă Bisericile dezbinate, precum 
şi orice încercare de a pune mai presus de E] vreun interes confesional, 
instituțional sau lumesc ! Cu alte cuvinte, refacerea unităţii Bisericilor 
despărțite este o problemă de creștere în maturitate spirituală, de dobîn- 
dire a Duhului şi gîndirii lui Hristos ! Dacă erezia și dezbinarea sînt lucrări 
inspirate de duhurile rele, refacerea unităţii în Adevăr și Iubire este o 
lucrare a Duhului Sfînt, o lucrare divino-umană. Cînd ne angajăm în 
ecumenism trebuie să avem permanent în vedere acest fapt, altfel nu vom 
înţelege de ce refacerea şi menţinerea unităţii bisericeşti creștine este un 
lucru atît de greu, dar în acelaşi timp atît de necesar, căci unitatea-comu- 
niune este singura conformă cu natura şi vocaţia Bisericii cu Taină sau 
Sacrament al Iubirii lui Dumnezeu față de lume, ca icoană sau antici- 
pare tainică a Împărăției cerurilor. 

Rugăciunea sinceră şi stăruitoare pentru unitate trezeşte în noi 
dorința de-a reface unitatea, ne dă curaj de-a face noi pași spre împăcare, 
nu doar o așteptare pasivă ca celălalt să aibă inițiativa. Rugăciunea 
pentru unitate sporeşte dragostea frățească şi inspiră elaborarea unei 
teologii sincere a împăcării, nu prin trecerea sub tăcere a ceea ce este deza- 
cord, ci printr-o aprofundare a credinţei comune. În acest sens, dialogul 
dintre cele două Biserici, Ortodoxă și Romano-Catolică, are nevoie de 
un suflu duhovnicesc sporit, de o intensificare a tot ce poate spori dra- 
gostea frăţească între ele şi dialogul teologic sincer, deschis și de a evita 
atit ispita uniatismului, cît şi criticile vechi stereotipe anti-latire. 

Pînă acum s-a ajuns la o apropiere de vederi în privința legăturii 
ce există între Taina Sfintei Treimi, Taina Bisericii şi Taina Euharistiei 
(documentul de la München), precum și asupra Tainelor de inițiere: Bote- 
zul, Mirungerea (Confirmarea) şi Euharistia (Documentul de la Bari-lta- 
lia, 1987), iar mai recent, asupra Tainei preoţiei (Documentul de la 
Valamo, Finlanda, 1988). Desigur, problema dogmelor papale ale juris- 
dicţiei universale şi infailibilităţii vor constitui partea cea mai dificilă 
a dialogului, căci acolo va fi dezbătută de fapt problema înţelegerii și 
realizării unității — comuniune a Bisericii. Cum se poate împăca juris- 
dicția universală a papei cu libertatea și egalitatea (frățietatea) Bisericilor 
locale? Cum pot funcţiona deodată primatul papal şi autocefalia ortodoxă 
într-o singură Biserică? Cine este autoritatea bisericească supremă: 
papa singur sau comuniunea Bisericilor locale (Sinodul ecumenic al cpis- 
copilor)? Care 'este raportul între primat și comuniunea frăţească? Este 
primatul temeiul comuniunii sau doar slujitorul ei? Pe de altă parte, 
poate fi considerat primatul bisericesc canonic numai o chestiune de 

canoane sau este el o datorie: aceca'de a fi în slujba coresponsabilităţii 
şi comuniunii frățești ? Principiul primatului papal al subordonării tuturor 
față de unul singur și principiul sinodal al răspunderii fiecăruia (inclusiv 
al primatului) față de comuniunea tuturor au ele aceeași valoare teologică 
pentru mărturisirea tainei unităţii-comuniune a Bisericii ca reflex al tainei 
Sfintei Treimi? Ce fel de primat recunoaște Ortodoxia papei și cum se ex- 
primă egalitatea şi coresponsabilitatea Bisericilor surori în raport cu papa? 
Avantajul Ortodoxiei este că ea n-a făcut nici din primat și nici din auto- 
cefalie o dogmă. Totuși, pînă acum, teologia ortodoxă nu s-a pronunţat 
în mod suficient, critic și constructiv, asupra raportului dintre auto- 
cefalie și primat la nivelul episcopatului universal, pornind de la faptul, 
de pildă, că primatul patriarhului la nivel național nu este doar unul 
onorific, ci o slujire de coordonare a coresponsabilităţii şi comuniunii fră- 
teşti pe plan național. 


6. În ce stadiu se află dialogul Ortodoxiei cu celelalte mari Biserici 
creștine occidentale? 


— Cît priveşte dialogul cu Bisericile protestante, diferențele privind 
eclesiologia sînt de altă natură, după cum am arătat mai sus, iar dificul- 
tatea cea mai mare vine din faptul că Bisericile protestante nu au un 
episcopat sacramental cu aceeași răspundere pentru credința şi unitatea 
Bisericii ca în Ortodoxie sau Romano-Catolicism. De aceea, Protestan- 
tismul nu se poate prezenta în dialog ca o Biserică care are conștiința 
de a fi păstrat unitatea de credinţă, de viaţă sacramentală şi canonică, 
Birotonirea de femei în uncle Biserici protestante, pe motivul egalității 
dintre bărbat şi femcie, a creat noi obstacole în calea apropierii dintre 
acerte Biserici și Ortodoxie. Și aceasta arată odată în plus marea diferență 
ce există între Ortodoxie și Protestantism privind Taina Bisericii şi legă- 
tura ci cu Sfintele Taine. Ortodoxia are o viziune sacramentală despre 
Biserică și preoţie ca icoană a lucrării preoţiei lui Hristos de-a lungul 
veacurilor în Biserică. Ea are viziunea Sfinţilor Apostoli și a Sfinţilor 
Părinți. Protestantismul modern însă înclină mai mult spre o viziune 
umanist-sociologistă despre Biserică şi una funcţională despre preoția 
ministerială (slujitoare), hirotonia nefiind considerată Taină sau Sacra- 
ment. Atitudinea protestantă însă se datorește în mare parte reacției 
sale externe față de exaperările preoţiei apusene medievale cînd sacra- 
mentalitatea a fost adesea folosită ca justificare a puterii de dominație a 
clerului superior asupra Bisericii și societăţii. 

De aceea, dialogul Bisericilor protestante cu Ortodoxia este foarte 
necesar pentru ele, pentru a redescoperi o altă perspectivă a sacramen- 
talității și a înţelege că afirmarea importanţei preoţiei universale a tuturor 

creştinilor obţinută prin Botez și Mirungere nu se opune preoţiei sluji- 
toare obținută prin hirotonie, ci că ultima cste martora, iconoama şi vizua- 
lizarea sacramentală a lucrării nevăzute a lui Hristos Marele- Preot în Bise- 
rica Sa şi pentru Biserica Sa ; pentru ca Biserica să devină permanent 
şi în totalitatea ei Trupul tainic al lui Hristos veşnicul Arhiereu, adică 
«iseminţie aleasă, neam sfint, preoţie împărătească» (I Petru 2,9). 

Negarea de către Protestantism a preoţiei slujitoare obţinută prin 
hirotonie ca preoţie distinsă de preoţia universală, deși nedespărțită 
de aceasta, înseamnă de fapt negarea lucrării preoțești a lui Hristos 
veşnicul Arhiereu (vezi Epistola către Evrei) în şi pentru Biserica Sa 
care este distinctă de Hristos, deși nedespărțită de El, deoarece El este 
Capul ei, iar ea este Trupul Său. Fără preoţie nu există Biserică, pentru 
că Biserica este Trupul tainic al lui Hristos veşnicul Arbieren. În Biserică 
există preoţic slujitoare care arc puterea de a ierta păcatele și de a reface 
comuniunea oamenilor cu Dumnezeu prin Sfintele Taine, pentru că în 
Biserică este pururea lucrătoare preoția însăși a lui Hristos. Preoţii Bise- 
ricii sînt doar martorii și iconomii lucrării preoțești a lui Hristos, Arhie- 
reul veșnic. Şi pentru că în Biserică există preoţic slujitoare care săvir- 
şește Sfintele Taine ale iertării păcatelor şi ale împăcării cu Dumnezeu, 
ale refacerii comuniunii divino-umanc, există și preoţia sau mai bine-zis 
preoțimea împărătească sau universală a tuturor credincioșilor obţinută 
prin Botez şi Mirungere și întărită permanent prin Sfintele Taine ale 
Pocăinţei sau Reconcilierii, a Sfintei Înapărtășanii şi a celorlalte Taine și 
lucrări sacramentale din Biserică la care participă în mod liber și activ 
toată comunitatea bisericească. Așadar, negarea preoţiei slujitoare, sub 
pretextul înlocuirii ei cu preoția universală, a credincioşilor, este de fapt 
negarea indirectă şi a acesteia din urmă, după cum neglijarea preoţiei uni- 
versale înseamnă uitarea scopului însuşi al preoţiei slujitoare — ziditea 
duhovnicească a Bisericii-Trup al lui Hristos veșnicul Arhiereu. 

De asemenea, hirotonirea femeilor constituie şi ea o negare a lucră- 
rii preoțești a lui Hristos şi a tainei Bisericii. Căci dacă Liturghia euha- 
ristică este prezidată de un preot-femeie, acest fapt afectează atît dimen- 
siunea de memoriul (pomenire), cît şi pe cea eshatologică (de anticipare a 

mpărăţiei cerurilor) a Sfintei Liturghii, întrucît Sfînta Liturghie este, 
deodată, memorial al Cinei de Taină prezidată de Hristos Însuși, cît şi 
prezenţă tainică sau anticipare a Împărăției cerurilor cînd Hristos va 
veni în slavă înconjurat de Sfinţii Apostoli și de Sfinții Îngeri. În Litur- 
ghia ortodoxă episcopul este icoana-martor al lui Hristos, preoţii închipu- 
iesc pe apostoli, iar diaconii pe Sfinţii Îngeri. Și pentru că Hristos a fost 


bărbat, cel ce prezidează euharistia şi este deci cap al comunităţii euha- . 


ristice trebuie să fie bărbat, pentru a fi icoană sacramentală a lucrării 

Sale preoțești în Biserică. Aceasta nu înscmnează că femininul este dis- 
prețuit, căci imaginea sau icoana Bisericii este Maica Domnului. Biserica 
este în totalitatea sa Mamă purtătoare de Hristos, deși nu este formată 
numai din femei, ci și din bărbaţi. Masculinul și femininul ca icoane sacra- 
mentale distincte nu se află deci despărțite, nici opuse, ci în comuniune 
spirituală tainică ce depășește simplificarea de tip juridic sau lega- 
list. Taina însăşi a creării femeii din bărbat (Fac. 2,26) prefigura taina 
legăturii dintre Biserică și Hristos (Apoc. 21,3). Cu alte cuvinte, în Sfînta 
Scriptură, distincția biologică dintre bărbat și femeie are, de fapt, o 
finalitate teologică. 

În ciuda deosebirilor multiple dintre Ortodoxie şi Protestantism, 
Bisericile protestante Luterană și Reformată se află în dialog oficial inter- 
național cu Ortodoxia, iar Biserica Veche-Catolică și Biserica Anglicană 
se află într-un dialog şi mai avansat cu Ortodoxia. O colaborare practică 
intensă de slujire și solidaritate creştină și un dialog teologic multilateral 
al acestor Biserici cu Ortodoxia se realizează mai ales în cadrul Consiliu- 
lui Ecumenic al Bisericilor. Desigur, acest dialog teologic multilateral care 
a produs pînă acum documentul BEM trebuie promovat și mai mult 
peniru a se ajunge la rezultate mai substanţiale. 


7. Care este rolul Institutului Ecumenic de la Bossey-Geneva şi 
cum contribuie el la cunoașterea reciprocă si apropierea dintre 
Biserici? Cnm este prezentă Ortodoxia acolo? 


— Înstitutul Ecumenic de la Rossey-Geneva este Institutul Consi- 
liului Ecumenic al Bisericilor, creat cu scopul de a pregăti pe teologi. pastori, 
preoţi și mireni în vederea promovării ecumenismului. Acest Institut, 
începînd din 1986, este legat şi de Universitatea din Geneva prin interme- 
diul Facultăţii sale de teologie. În timpul semestrului de iarnă vin, în 
fiecare an, circa 60 de studenţi din peste 30 de ţări din toate continen- 
tele, reprezentînd diferite Biserici și confesiuni. Majoritatea dintre ei au 
terminat în prealabil cursurile de licență în teologie și sînt pastori ori 
preoți în Bisericile lor. Ei sînt trimiși de Bisericile lor să cunoască mai 
bine istoria Mișcării ecumenice, modul organizării şi funcţionării Consi- 
liului Ecumenic al Bisericilor și să studieze împreună o temă de actuali- 
tate care preocupă Bisericile. De pildă, temele principale din ultimii trei 
ani au fost: « Evanghelie și cultură», « Unitatea şi Misiunea Bisericii» 
şi « Pacea, Dreptatea și Integritate crecției». 

În cadrul semestrului de iarnă care începe la 15 octombrie și se ter- 
mină la 28 februarie, participanţii la cursurile universitare de studii ecu- 

ca grup, despre felul în care evoluează ecumenismul și misiunea creștină. 
în diferite părţi ale lumii, învață să cunoască și să înţeleagă alte tradiții 
liturgice decît propria lor tradiţie confesională, au prilejul să se informeze 
reciproc sau prin revistele și publicaţiile cele mai importante din lume 
despre preocupările teologiei contemporane creştine. Programul semes- 
trului de iarnă prevede pentru studenţi şi vizitarea unor parohii din Elve- 
ţia, a comunității monahale protestante de la Grandchamp, a centrului 
ortodox de la Chambâsy, precum și o vizită de studii ecumenice de o săp- 
tămînă la Vatican, ca invitaţi ai Secretariatului pentru unitatea 
creştinilor. 

Profesorii de la Bossey, atît cei permanenţi cît și cei invitați, repre- 
zintă diferite tradiţii teologice şi liturgice, așa încît Institutul nu are o 
singură teologie sau o singură formă de cult, ci el oferă posibilitatea unei 
întîlniri a feluritelor teologii şi tradiţii, spre o cunoaștere reciprocă și 
spre un efort de a răspunde împreună la problemele comune care se pun 
astăzi Bisericilor în strădaniile lor pentru misiune și unitate. Institutul 
de la Bossey promovează dialogul între participanţi prin respectul reci- 
proc, prin dezbateri libere, dar colegiale și frățeşti asupra subiectelor 
controversate, prin crearea unei atmosfere de apreciere a tradiţiilor cul- 
turalc și etnice a diferiților participanţi, cu convingerea că Evanghelia 
cheamă la unitate și armonie darurile variate sădite de Dumnezeu în 
fiecare popor şi că dezbinările de ordin confesional pot fi depășite doar 
printr-o aprofundare comună a credinţei şi a iubirii creștine. , 

Semestrul de vară constă în mai multe (5—6) seminarii de o durată 
de 10—14 zile, la care participă pastori, preoți, teologi și credincioși mireni 
în cadrul cărora se discută teme de actualitate cum ar fi: rolul laicilor în 
Biserică, Biblia în viaţa Bisericii, preocuparea Bisericilor pentru misiune, 
rolul artei în propovăduirea Evangheliei, dialogul Bisericii cu oameni de 
ştiinţă în vederea apărării păcii și a integrităţii creaţiei, înnoirea vieţii 
spirituale creștine, preocuparea tineretului pentru dreptate și pace etc. 

De mai bine de 30 de ani, fără întrerupere, se organizează în fiecare 
primăvară la Bossey un seminar ortodox, adică privind teologia și spiri- 
tualitatea ortodoxă, la care participă mai ales romano-catolici și protes- 
tanţi dornici să cunoască mai bine Ortodoxia. Acest seminar de două 
săptămîni se termină în noaptea Sfintelor Paşti și îmbină studiul teologiei 
şi spiritualităţii ortodoxe cu participarea la sfintele slujbe ce au loc la 
Centrul ortodox din Chamhesy (Bisericile: greacă, română și francofonă), 
mai ales în Săptămîna Sfintelor Patimi. La Bossey.au loc, de asemenea, 
conferinţe, colocvii, întruniri, simpozioane cu diferite teme de actuali- 
tate. Ca profesor la Bossey am constatat un interes crescînd pentru Orto- 
doxie, mai cu seamă pentru Liturghia ortodoxă, pentru icoanele ortodoxe, 

dar și pentru felul în care Ortodoxia îmbină unitatea de credinţă şi de viață 
sacramentală cu libertatea Bisericilor autocefale. Prezentarea Ortodoxiei 
în Occident necesită o cunoaștere a propriei noastre teologii şi spirituali- 
tăţi, dar și a celorlalte confesiuni și a eforturilor de reînnoire a teologiei 
și misiunii în fața problemelor pe care le pune timpul nostru : secularizarea, 
tehnica modernă, evoluţia societăţii etc. 

Teologia ortodoxă românească se face cunoscută la Bossey atît prin 
teologii români care lucrează la Geneva, cit şi prin studenții români care 
vin la Bossey (pînă în prezent au studiat aici 32 de studenţi români). 
De asemenea, teologia ortodoxă românească publicată la noi în țară sau 
tradusă în limbi de circulaţie se află în mare parte în Biblioteca Institu- 
tului Ecumenic de la Bossey. 

Un loc special îl ocupă — cum aminteam mai sus — simpozioanele 
românești organizate în fiecare an și la care participă mai ales românii 
membri ai parohiilor ortodoxe româneşti din Geneva și Lausanne. Pînă 
în prezent, au avut loc următoarele simpozioane românești: Creștinismul 
românesc în cadrul culturii europene (1984); Centenarul autocefaliei 
Bisericii Ortodoxe Române (1985); Credinţă și cultură în istoria poporului 
român (1986); Mesajul artei iconografice românești (1987). 


8. Ca teolog şi monah român care aţi lucrat în Occident, cum vedeți 
monabhismul românesc? Ce are el mai specific gi cum poate contri- 
bui la întărirea credinței creștine și a Ortodoxiei în special? 

— Monahismul românesc devine din ce în ce mai cunoscut peste 
hotare în special prin oaspeţii care ne-au vizitat mînăstirile noastre. Vizi- 
tarea mânăstirilor ortodoxe românești de către creștinii occidentali este 
stimulată atît de contactele ecumenice, cît şi de dorința multora de-a 
“vedea cum Ortodoxia românească a păstrat spiritualitatea monastică în 
ciuda procesului de secularizare care marchează profund Europa seco- 
lului al XX-lea. Este de reţinut faptul că vizitarea mînăstirilor românești 
de către străini este una din căile cele mai frecvente de a cunoaște speci- 
ficul Ortodoxiei românești, așa încît ceea ce spunem despre monabhismul 
românesc este, oarecum, valabil şi pentru Ortodoxia românească în general. 

Monahismul românesc are o mare capacitate de-a îmbina armonios 
şi fără convulsiuni Tradiţia cu actualitatea, construcția şi înnoirea mate- 
rială cu zidirea sau edificarea spirituală, duhovnicească, naţionalul cu 
deschiderea spre universal, strădania jertfelnică cu discreţia, contemplaţia 
-cu ospitalitatea, asceza cu bucuria, apărarea credinţei ortodoxe cu deschi- 
derea spre ecumenism. rînduiala vieţii monahale cu deschiderea față de A 
viaţa concretă a credincioşilor din parohii. Toate acestea îl fac deodată A 

un monahism sobru și popular, fidel Tradiţiei însă fără crispare, deschis 
faţă de lume, fără să-și piardă însă cumpătul în inovaţii secularizante 
efemere. Simbioza dintre mânăstire și parohie ce există la noi, dragostea 
poporului nostru faţă de mînăstiri și atenţia și grija duhovnicească, părin- 
tească şi frățească a vieţuitorilor mânăstirilor faţă de mireni fac din mona- 
hismul românesc o nebănuită forță misionară care respectă însă libertatea 
creşterii în credință și în comuniune cu Hristos. Mînăstirile constituie 
o şcoală unde se poate experimenta marea putere a păcii interioare, a 
liniștii care vine din părăsirea împrăștierii și concentrarea în rugăciune, 
aceasta vine mai ales prin împăcarea omului cu Dumnezeu și cu scmenii, 
prin căință şi iertare. Ca izvoare de împrospătare a vieții duhovnicești şi 
a culturii spirituale ortodoxe, minăstirile sint de neînlocuit. De aceea, cineva 
spunea că o eparhie care nu are măcar o minăstire nu este completă, îi 
lipsește ceva. 

În plus, mînăstirile noastre cultivă încă o teologie și o spiritualitate 
creștină profund sensibilă faţă de prezenţa tainică a lui Dumnezeu în 
creaţie, în natură. Această dimensiune a slăbit oarecum în școlile de teo- 
logie academică și de aceea mînăstirile reamintesc perspectiva cosmică 
a sfințirii. Monahii înduhovniciţi privesc dukovniceşte creația, natura, 
nu ca pe un simplu domeniu de exploatare, ci ca pe darul lui Dumnezeu 
ce trebuie privit cu sfială sfîntă şi folosit cu respect și speranţă, cu bucurie 
şi mulțumire și mai ales cu strădania de-a face din el o comuniune, o îm- 
părtăşire frățească. Această privire duhovnicească a creaţiei face pe 
călugării noștri parcă contemporani cu marii Părinți ai Bisericii. De pildă, 
felul cum Părintele Cleopa de la Minăstirea Sihăstria vede și teologhisește 
prezenţa, înțelepciunea și iubirea lui Dumnezeu în creaţie, în fiinţele 
naturii, te face să te simţi contemporan cu teologia Sfîntului Vasile cel 
Mare sau cu cea a Sfîntului Maxim Mărturisitorul. Această sensibilitate 
deosebită pentru dimensiunea cosmică a teologiei și pentru viziunea li- 
turgică a naturii înconjurătoare explică în parte și existenţa picturilor 
exterioare ale unor miînăstiri românești care sugerează vocaţia întregii 
creaţii la sfinţirea în Hristos, sau faptul că întreaga creaţie este chemată 
la transfigurare pentru a intra în Împărăţia cerurilor sau pentru a se 
face transparentă prezenţei acesteia. 


Interesul ecumenic pentru minăstirile noastre și nevoile misionare 
imediate ne îndeamnă și mai mult de a uni spiritualitatea cu teologia, de-a 
promova și mai mult printre viețuitorii mînăstirilor studiul teologic al 
Scripturii şi al Liturghiei, al iconografiei, vieţii ascetice şi filocalice, după 
modelul Părinților capadocieni sau al studiţilor, pentru ca mînăstirile | 
să devină şi mai mult şcoli populare de practică și cultură spirituală, în 

strînsă colaborare cu școlile de teologie academică. Aceasta va permite 
redescoperirea rugăciunii ca fiind cea mai importantă activitate a vieţii 
creștine, izvor al dragostei față de Dumnezeu și de aproapele, actiune de 
înnobilare a sufletului întrucît « sufletul culturii este cultura sufletului». 


PREOTUL PROFESOR IOAN NEGRUŢIU” 
Mitropolia Banatului 


Printre părinţii teologi invitaţi să co- 
laboreze la lucrarea de faţă se află și Pă- 
rintele Profesor Joan Negruțiu din cadrul 
Mitropoliei Banatului. Numele Prea Cuvi- 
oşiei Sale este cunoscut în Biserica Ortodoxă 
Română de aproape cinci decenii, cînd, 
îndată după terminarea Facultăţii de Teo- 
logie din București, ca discipol al eminentului 
profesor universitar Teodor M. Popescu, 
predă mai mulţi ani învățămîntul religios la 
Beiuș, organizînd și ansambluri corale renu- 
mite în zona « Bihariei», formînd sute de 
elevi buni, dintre care unii fac cinste Bise- 
Ticii şi ţării noastre. 

Pe lîngă activitatea de preot și pedagog, 
Părintele Ioan Negruţiu este, încă din tinerețe, 
și un iscusit predicator, reușind întotdeauna 
să cucerească inimile credincioșilor şi să. le 
apropie cu ușurință de Hristos. Întreita sa | 
activitate de preot, profesor şi predicator l-a făcut cunoscut și iubit în 
toată provincia Crişanei. Această activitate a continuat-o și în anii matu- 
rităţii, după o detenție politică de 17 ani (1948—1964), ca inspector epar- 
hial și preot misionar în Eparhia Oradiei (1965—1971), fiind încununată 


* S-a născut în satul Borșa— Bihor, în anul 1915. A absolvit Seminarul Teo- 
logic la Galaţi, în 1934, iar în 1938 a luat licența în teologic la Universitatea din 
Bucureşti. A urmat Seminarul Pedagogic Universitar din București, (1940—1942), 
şi a fost mulţi ani profesor la liceul din Beiuș pînă în anul 1949. Apoi a funcționat 
ca inspector eparhial la Episcopia Oradiei, profesor şi director la Seminarul Teologic: 
Special din Curtea de Argeș, (1971—1976), inspector general patriarhal, (1976— 
1979) și redactor principal la revista « Mitropolia Banatului», (1979—1981). Din. 
1981 este preot duhovnic la Minăstirea Timişeni— Timişoara. 

de deplin succes duhovnicesc. Între anii 1971—1977, în calitate de preot, 
profesor și director al Seminarului Teologic Special de la Curtea de Argeş, 
Părintele Profesor loan Negruțiu s-a ostenit cu formarea viitorilor preoți 
de enorii, realizind aici o performanţă unică în învățămîntul teologic din 
ţara noastră. În cinci ani de zile a format peste trei sute de absolvenţi de 
seminar bine pregătiţi, astăzi preoţi misionari în satele Transilvaniei. 


Aceeași activitate preoțească şi didactic-pastorală a dus-o şi la Bucu-. 


reşti, între anii 1976—1979, în calitate de inspector general patriarhal. 
Prima grijă a Cuvioșiei Sale a fost să promoveze în învățămîntul bisericesc 
seminarial şi teologic elevi şi studenţi dintre cei mai buni, cu vocaţie și 
frică de Dumnezeu, pentru a fi preoţi vrednici ai Bisericii noastre străbune. 

O altă etapă a activităţii sale se continuă în cadrul Mitropoliei Bana- 
tului, ca redactor principal la revista cu același nume (1979—1981), apoi 
preot slujitor şi duhovnic al Minăstirii Timișeni de lîngă Timișoara. Este 
poate cea mai grea, dar și cea mai rodnică activitate duhovnicească a 
Părintelui loan. Aici Prea Cuvioșia Sa a reușit să creeze un mic curent de 
înnoire spirituală și a format mulţi fii duhovniceşti. 

Toate acestea m-au îndemnat să invit pe Părintele Ioan la un dialog 
viu, de înaltă vibrare sufletească, apelînd la îndoita experienţă a Prea 
Cuvioșiei Sale şi la bogata sa cultură teologică. Aceasta se va constata 
din răspunsurile sale competente din paginile ce urmează. 


1. Prea Cuvioase Părinte loan, vă rog să ne prezentaţi cîteva mo- 
mente din viața Sfinţiei Voastre, începînd din anii copilăriei pînă 
la terminarea studiilor. 


— Am văzut lumina zilei în anul de graţie 1915, într-un sat sărac din 
judeţul Bihor, numit Borşa, locuit de o mină de români modești, dăruiţi 
de Dumnezeu cu bucuria ontică de a se fi născut creștini şi ortodocși, și 
de a putea citi, în fiecare duminică și sărbătoare, cînd se duceau să asculte 
Sfînta Liturghie, inscripția dăltuită în litere chirilice pe pragul de sus al 
porţii bisericii lor de lemn: « Începutu-s-a cu aceasta lucrul. A.D. 1694» 
Bătrînii satului știu precis că în decursul veacurilor au mai fost zidite pe 
acest loc încă trei locașuri. 

Părinţii mei, Simion și Floarea, erau plugari săraci. Eu le-am fost al 
optulea copil. Personal, nu i-am, cunoscut, căci au murit prea devreme din 
pricina greutăților primului război mondial, izbucnit chiar în preajma 
naşterii mele. Mai întîi a murit mama; tata i-a urmat după vreo doi ani. 
Ne-am trezit astfel pe lume opt copii, cinci fete și trei băieţi, rămași doar 
în grija providenței dumnezeiești. Din acea vreme stăruie în minte o 
întîmplare, petrecută în casa noastră la vreo doi ani după moartea tatei, 
întîmplare pe care n-o pot uita. 

Într-o zi de vară, în amurg, a apărut în curtea casei noastre un orb. 
Îl apucase seara în sat umblînd pe la casele oamenilor și cerînd milă și 
adăpost. Casa noastră se afla la marginea satului. Nu se găsise nimeni 
pînă la noi să-i ofere sălaș. Ne-a rugat să-l primim, și l-am primit. După o 
cină sărăcăcioasă ne-am culcat flămînzi. Dacă la ora aceea am f ştiut că o 
mîncare mai mult decit gustoasă poate fi și « ciorba de bolovan», am fi 
gătit-o pentru noi și pentru el, din aceea ce mai aveam noi pe policioară, 
din ceea ce mai avea și el în traistă primit de la săteni, din ceea ce am mai 
fi găsit pe la vecinii noștri, la fel de bogaţi ca noi, şi, fierbîndu-le pe toate, 
împreună cu bolovanul ce zăcea de citeva luni pe prispa casei, ne-am fi 
săturat cu toţii — şi orbul și noi și vecinii. Dar, din păcate, iluminatul 
nostru poet şi scriitor Vasile Voiculescu — singurul care deținea reţeta — 
nu-și tipărise încă inspirata lui schiță cu titlul de mai sus, și nici bătrînii 
satului nu o cunoșteau. 

Patul ne era un maldăr de pănuși de porumb presărate jos pe pămînt 
și acoperite cu două toale; cu al treilea ne-am învelit. 

Bietul orb și-a dat seama în ce stare ne aflam; poate că la el acasă 
avea un așternut mai bun. Dar acum era mulţumit. Seninătatea feții lui 
exprima bucuria pe care o avea în suflet. După o vreme a adormit. S-a tre- 
zit pe la miezul nopţii şi s-a ridicat în genunchi. A început o rugăciune, 
lungă, rostită din adîncul inimii, pentru familia noastră atît de greu 
încercată. Se ruga cu lacrimi. L-am ascultat în tăcere, plingind și noi 
împreună cu cl. Dimineaţa a plecat, iar noi am început a ne împărtăşi 
unul altuia emoţiile ce ne stăpineau, cînd el se ruga pentru noi. 

Rugăciunea orbului am păstrat-o fiecare în inimă, și o vom păstra 
toată viaţa. De atunci și pînă azi, ori de cîte ori Dumnezeu mă încearcă 
mai greu, îmi aduc aminte de rugăciunea lui, iar Dumnezeu îmi ajută să 
înving greutăţile. 

Doamne, eu nu ştiu să fi făcut vreun bine în viaţa mea. Dar, totuși, 
văd că tu nu mă părăsești. 

Iisuse, Dumnezeul meu, oare orbul acela n-ai fost chiar Tu, ascuns 
sub chipul unuia din fraţii Tăi prea mici ? 

Luminează, Doamne, ochii inimii mele, ca nu cumva să treci Tu 
Însuţi pe lîngă mine, iar eu să nu simt. 


Domine, timeo Te transeuntem ! ., E pp 
x* 


La vîrsta de opt ani am fost dat la un orfelinat din Oradea, unde 
mi-am făcut clasele primare. După patru ani, orfelinatul m-a repartizat 
la un seminar teologic aflat într-un tîrg din județul Hotin, numit Edineţi. 
După alți patru, desfințîndu-se şcoala am fost transferat la seminarul din 
Galaţi pe care l-am absolvit în 1934.. >, , | 

În toamna aceluiași an m-am înscris la Facultatea de Teologie din 
Bucureşti, ca bursier al Universității. Am absolvit-o în 1938. Teza de 
licenţă, intitulată « Concepţia creștină despre martiriu în primele trei 
secole», am lucrat-o la Istoria Bisericească Universală, sub îndrumarea 
binevoitoare a profesorului Teodor M. Popescu. Am stăruit asupra ei 
timp de un an și jumătate. Acum mulțumesc lui Dumnezeu pentru bogatele 
roade duhovnicești cu care m-am ales din ea, în strădania de a mă întări 
sufletește în faţa încercărilor grele ale vieţii. 

În toamna anului 1940 m-am înscris la doctorat, la același profesor. 
Dorind să mă pregătesc pentru învățămîntul seminarial, am urmat toto- 
dată şi cursurile Seminarului Pedagogic Universitar, luîndu-mi, în 1942, 
examenul de' capacitate, specialitatea Religie. 


2. Ce activitate misionară aţi desfășurat după terminarea studiilor? 


— În toamna anului 1942, împlinind 27 de ani, am fost hirotonit 
preot celib pe seama Catedralei Episcopale din Beiuș, de către regretatul 
episcop Nicolae Popovici, aflat aici în refugiu venit dc la Oradea, împreună 
cu reședința episcopală. În paralel am lucrat la școlile confesionale din 
Beius ca duhovnic şi catehet, mai bine de cinci ani, adăugîndu-mi la 
osteneli organizarea și conducerea corului catedra] alcătuit din circa 70 
de persoane. Cântarea în comun la Sfînta Liturghie îmbogăţea repertoriul 
de cîntări religioase și colinde al credincioșilor. Prelucrările unor teme 
folositoare, pentru elevi, care erau pregătite de ei înşişi, completau pro- 
gramul educativ spiritual oferit tinerilor şcolari. 

Toate acestea, întregite cu pastorația individuală împlinită cu rivnă 
de preoţii parohi, au contribuit în mare măsură nu numai la îmbunătăţirea 
duhovnicească a enoriașilor, ci şi la menţinerea unității de credinţă. 
Sectele nu-și făcuseră încă simțită prezenţa în părțile Beiuşului. 4 


3. Ce activitate didactică aţi desfășurat în cadrul Bisericii Ortodoxe 
Române? 


— Lucrarea misionară didactică pe care am început-o la vechile 
şcoli confesionale din Beiuș cu avîntul și entuziasmul specific tinereţii, am 
continuat-o după anii de închisoare, la Seminarul Teologic Special de 
trei ani de la Curtea de Argeș, cu ponderea omului deplin maturizat, 
folosindu-mă de experienţa vieții dobîndită în anii care s-au scurs. 

- Acest seminar, unic în ţară și în întreaga lume creștină din acea 
vreme, n-a avut caracter de permanenţă. Era doar o modestă şcoală impusă 
de necesitatea urgentă de a se completa cît mai degrabă cu preoţi slujitori 
buni toate parohiile vacante din ţară, și mai ales din Transilvania, unde 
credincioșii rămăseseră ca o turmă fără păstor, ameninţaţi de năvala 

« lupilor îmbrăcaţi în pici de oaie». A fost rodul unui gînd inspirat al 
fericitului întru pomenire patriarhul Iustinian. El l-a conceput, el i-a dat 
viață; și o dată cu el s-a stins și școala, dar nu mai înainte de a fi dăruit 
Biscricii noastre roadele făgăduite: cei peste trci sute de preoţi pregătiţi 
la sînul ei. În cadrul Bisericii române școală, aceasta a fost o apariţie 
meteorică, ce a luminat pe bolta Bisericii noastre doar nouă ani: din 1968 
pînă în 1977. « Experienţa» regretatului patriarh nu poate trece nebăgată 
în seamă, pentru că, după cum spune Mintuitorul: « Cetatea nu poate 
rămine ascunsă cînd stă pe virful muntelui». 

Elementele specifice profilului şcolii: vîrsta matură a elevilor (25—40 
ani); proveniența lor din rîndul muncitorilor; precum. și durata pregătirii 
redusă la 3 ani, pe care patriarhul-ctitor căuta să le acopere invocînd 
temeiuri evanghelice: deplina maturitate a apostolilor în momentul 
alegerii, chemarea lor din rîndul pescarilor și durata tot de trei ani a pre- 
gătirii lor stîrneau nedumeriri celor neavizați. Aşa se face că un număr 
remarcabil de personalități cu vază din lumea creștină ca: Iulius Dâfner, 
cardinalul Miinchenului; Victorin Ursache, arhiepiscop ortodox român al 
Americii; Swere Smadal de la Societatea Britanică, trimis special de către 
Elisabeta a II-a, Regina Angliei, ca să constate « de visu» existența și 
funcționarea acestui seminar; profesorii universitari, soții Smart, trimiși 
ai B.B.C. London pentru pregătirea turnării unui film documentar cu 
specificul « Ortodoxia»; Ake Coslund, din partea Bisericii suedeze, Filip 
Potter, secretar general al C.E.B., patriarhul Pimen al Moscovei şi mulţi 
alţii au ţinut cu tot dinadinsul să viziteze acest aşezămiînt misionar insolit. 
Aș dori să fiți încredințaţi că toți aceștia s-au arătat încântați de cele 
constatate la fața locului, apreciind, mai mult decît protocolar, pregătirea, 
priceperea, conduita, modestia, curajul, zelul, tenacitatea şi dăruirea 
tuturor ostenitorilor, începînd de sus de la ctitor și pînă la ultimul elev. 
Patriarhul Iustinian avea în gînd să ridice Seminarul de la nivelul de 
școală, la rang de Academie. Numai moartea sa neașteptată a făcut să 
eșueze acest fericit plan, rămas îngropat în « cimitirul posibilităţilor», atît 
de vast, în biata noastră ţară. 

Mai presus de toate, însă, adevărata carte de vizită a acestei efemere 
instituţii o exprimă activitatea rodnică pe care o desfăşoară neobosit în 
parohiile încredințate lor cei de trei ori o sută de misionari pregătiţi 
la sînul ei. 


4. Ce v-a determinat să alegeți ca teză de licență în teologie tema 
despre martiriul creștin în primele trei veacuri? 


— Mobilul acestei alegeri a fost reacţia spontană a sute și sute de mii, 
sau poate chiar milioane de români credincioși de pe tot cuprinsul ţării 

în faţa morţii martirice a unor tineri voluntari români, căzuți în luptă 
pe frontul anticomunist din Spania, în ianuarie 1937. 

Prin fața binecuvîntatelor moaște, depuse în Biserica Sfîntul Ilie- 
Gorgani din București, s-au perindat zile și nopți în şir, fără întrerupere, 
nesfîrșite grupuri de pelerini veniţi de pretutindeni, întru pios omagiu. 
În ziua înhumării, funeraliile au întrecut orice închipuire. 

“Convoiul nesfirşit de participanţi, un adevărat fluviu de ființe ome- 
neşti, întins de la Biserica Gorgani pînă la Bucureştii Noi, s-a pus în mișcare, 
în acordurile grave ale corului de bărbaţi acompaniat de sunetul clopotelor 
Capitalei sub privirile ochilor înlăcrimaţi ai altor mii de creştini aflaţi pe 
trotuare şi pe la ferestrele caselor într-o ordine și tăcere impresionante, 
care te îndemnau la rugăciuni și meditaţie. Mi-a rămas neștearsă în minte, 
pînă azi, fața scăldată în lacrimi a marelui actor Constantin Tănase. 


Însoţind convoiul în tăcere, îmi veneau în minte, stăruitor, frinturi 
din testamentul lăsat de unul din martiri: « Se trăgea cu mitraliere în obra- 


zul lui Hristos şi nu puteam sta nepăsător... Acesta a fost sensul vieții 
mele. Acesta este esențialul». 


Avea în suflet intuiţia vie a puterii teandrice a martiriului creştin. 

Peste cîteva zile l-am rugat pe profesorul meu T. M. Popescu să-mi 
aprobe ca teză de licență subiectul « Concepţia creștină despre martiriu» 
care figura de ani de zile, neluat în seamă, pe lista de subiecte formulate 
de profesor, mărturisindu-i totodată mobilul sufletesc al cererii mele. 

lar peste șaptezeci de zile, în zorii unei dimineţi de înccput de primă- 
vară, pe la vremea mfnecării, trezind din somn întreaga Capitală printr-un 
trăznet înfricoşător căzut ca din senin peste mausoleul mucenicilor Săi, 
Domnul Hristos, Cel cu obrazul rănit de gloanţele antihriștilor, a dat semn 
dumnezeiesc de primire a holocaustului mărturisitorilor Lui, mistuindu-l, 
întocmai ca pe al lui Ilie, lăsînd doar Crucea ca să vegheze de sus, spre 
semn de mărturie celor necredincioși şi păgânilor. 


5. Explicați-ne mai pe larg ce sînt martirii, și ce putere dumnezeiască 
îi întărea să rabde chinurile pentru Hristos cu atîta curaj și bucurie? 


— Denumirea de martiriu vine de la cuvîntul grecesc martys, care 
înseamnă martor ocular. În acest înţeles l-a folosit Iisus Hristos cînd a zis 


Apostolilor Săi: « Ci veti lua putere de sus, venind Duhul Sfint peste voi şi 
îmi veți fi Mie martori în Ierusalim şi în toată Iudeea şi în Samaria şi pînă 
la marginea pămintului» (Fapte I, 8). Fiul lui Dumnezeu i-a prevenit însă 
pe ucenicii Săi că mandatul de martor cu care i-a investit nu-l vor putea 
împlini decît cu preţul unor grele suferinţe și chiar cu preţul vieţii. , 

Martiri, în înţelesul de martori oculari, desigur că n-au putut fi decît 
Sfinţii Apostoli și toţi creștinii din generația lor, care « L-au văzut și L-au 
pipăit». Numărul acelora care au mărturisit pe Hristos prin suferințe și 
moarte crescînd vertiginos, martirii au devenit curînd, în sînul Bisericii, o 
categorie aparte, iar martiriul un ideal pentru toți fiii ei, un ideal rivnit de 
toți, primul ideal popular al Creștinismului (prof. T. M. Popescu). 

Mă întrebaţi ce putere dumnezeiască îi întărea pe martiri să rabde 
cu atîta curaj și bucurie sufletească chinurile pentru Hristos? Las să răs- 
pundă la această întrebare contemporanii lor, care au trăit și suferit împre- 
ună cu dinșii. Astfel, Clement Alexandrinul, unul din marii dascăli ai 
vestitei şcoli din Alexandria (150—215), spune că martiriu înseamnă 
trăirea, la cel mai înalt nivel, a virtuţilor creștine ce unesc pe om cu Dum- 
nezeu: Credinţa, Nădejdea și Dragostea. 

« Credinţa se revarsă precum sîngele, în toată viața martirului, pînă în 
momentul ieșirii lui din viaţa aceasta» (Stromata IV, 4). Această credință- 
virtute, despre care Mintuitorul spune că, dacă o avem măcar la dimensi- 
unile grăuntelui de muștar, putem muta şi munţii din loc, îi ajuta şi pe 
martiri să mute munţii de ură, de răutate şi de cruzime din inimile dușma- 
nilor lor şi ai lui Hristos; iar din sufletul lor orice urmă de teamă, de groază 
de chinuri, de frică de moarte. 

Cît privește Nădejdea, aceasta era și ca pe măsura credinţei, făcînd 
din martir un « biruitor al morţii». « Era nădejdea neclintită şi fără margini 
că răbdind chinurile şi moartea pentru Hristos va trece din viața aceasta 
umilă şi înșelătoare la viaţa cea veșnică şi adevărată; că, odată dreptatea va 
trebui să învingă, iar cei vinovaţi cu adevărat să-și ia pedeapsa cuvenită» 
(Eusebiu, Ist. Bis. cap. V, 1). « Îşi închipui că ze vei ridica la cer ca să pri- 
meşti răsplătirea ?», îl întreabă judecătorul pe Sfîntul Iustin Martirul. 
« Nu numai că îmi închipui, ci sînt absolut sigur. Sint atit de sigur, încit nu 
mai am nici cea mai mică îndoială», răspunde acesta (Mart. Sf. lustin 1V). 

Iar Dragostea, corolarul tuturor virtuţilor, nu se putea să nu fie și ea 
prezentă în sufletul martirului, dînd viaţă și sens celorlalte două, spriji- 
nindu-le să nu cadă... Prin dragoste, martiriul se ridică la nivelul perfec- 
țiunii, la desăvirșire. «Noi numim martiriul desăvirșire, spune același 
Clement, nu pentru că omul și-ar găsi în el sfirșitul vieții, cum gindesc cei 
mai mulți, ci pentru că el este întruchiparea dragostei desăvirşite» (Stromata 
IV, 4). Dragostea martirului este dragoste-foc despre care lisus Hristos 
spunea :« Foc am venit să arunc pe pămint, şi cit aş dori acum să fie aprins» 
(Luca 12, 49). 

Primul împărtăşit de acest « foc» a fost diaconul Ștefan, primul dintre 
cei șapte, nume simbolic, predestinat, care prevestea de la început stră- 
Jucita biruinţă asupra morţii și întunericului a nesfîrșitului şir de martiri, 

atleți ai lui Hristos, care aveau să-i urmeze. Plin de Duhul Sfînt, cu faţa 
strălucitoare ca de înger, luminată de lumina Taborului, şi privind la cer, 
Ştefan a văzut deodată slava lui Dumnezeu și pe Iisus stînd de-a dreapta 
Tatălui, și a zis: « Iată, văd cerurile deschise şi pe Fiul Omului stînd la 
dreapta lui Dumnezeu». (Fapte, 7, 56) .. . Apoi a căzut sub loviturile pietre- 
lor. O lumină taborică îl învăluia. Numai ucigașii erau în întuneric. Dar 
s-a aprins o luminiță, ca un opaiț, și în tabăra lor, în inima lui Saul, și nu 
s-a mai stins pînă ce nu s-a prefăcut în fulger de lumină, coborit din cer 
pe drumul Damascului (Fapte, 9)... 

După Ştefan au urmat alții și alții, prinși de același foc. 

Căci ce altceva decît focul dragostei de Dumnezeu îl mîna pe episcopul 
Ignatie din Antiohia cu atîta ardoare, curaj și demnitate spre circul de la 
Roma, unde fiarele înfometate îl așteptau ca să-l sfîșie, în timp ce el ardea 
de dor ca dinţii fiarelor să-i macine trupul precum macină moara « grîul», 
ca să-l prefacă în făină vrednică de «pîinea cerească a lui Dumnezeu»? 
(Ignaţiu, Epistolia către Romani). 

Ce anume îl determina și pe bătrînul Policarp al Smirnei să urce, la 
90 de ani, atît de senin, treptele rugului spre a fi mistuit de flăcări, dacă nu 
focul arzător al martiriului față de care flăcările rugului păreau adieri de 
zefir ? i 

Dragostea, cu miraculoasa ei putere de a uni lucrurile și ființele pînă la 
contopire, îl unea şi pe martir cu Hristos în așa fel, că el era în Hristos și 
Hristos era în el. « M-am răstignit împreună cu Hristos și nu mai trăiesc 
eu, ci Hristos trăieşte. în mine», grăieşte, din proprie experiență, Sfîntul 
Apostol Pavel (Galateni 2,20) în momentul acestei uniri, Hristos ușura 
durerile martirului pînă la aneantizare, luîndu-le asupra Sa. Sfînta martiră 
Felicitas, sclava Sfintei Perpetua, se văita în închisoare de durerile nașterii. 
Întrebată de temnicer cum va putea îndura torturile călăului dacă nu 
poate să sufere nici durerile naşterii propriului fiu, martira răspunde: 
« Astăzi sînt eu cea care sufăr, dar atunci va fi un Altul în mine, care va 
suferi pentru mine; căci şi eu voi suferi pentru El» (Martiriul Sf. Perpetua 
şi Felicitas). Şi martira a răbdat biciuirea și legarea de coarnele unei vaci 
furioase şi chiar moartea, fără să mai scoată nici un geamăt. 


6. Ce ne învaţă isus Hristos despre martiriu? 


— Martiriul este pregătit de Hristos, e rodul EvanghelieiiLui. Fiul lui 
Dumnezeu știa greutăţile cu care vor avea de luptat Apostolii Săi cînd i-a 
trimis să propovăduiască într-o lume certată cu Dumnezeu, chiar de la 
începutul ei. Ascultind porunca Lui, o mînă de oameni simpli, idealiști 
şi plini de credinţă, porneau să supună o lume profund înrădăcinată în 


piii înrobită ei, şi păcatului. El însuși suferea mult din partea acestei 

lumi, dar încă paharul pătimirilor Sale nu trecuse. De aceea atrage de la 
început atenția ucenicilor care L-au urmat: « Cine voiește să vină după 
Mine, să se lepede de sine însuși, să-şi ia crucea şi să Mă urmeze» (Marcu 8, 34). 

Condiţia urmării Lui era acceptarea suferinței de bună voie, primirea 
fără descurajare a tuturor insultelor și a prigonirilor din partea domnito- 
rilor și împăraţilor, în faţa cărora aveau să fie tîrîţi pentru El. În faţa acestei 
perspective sumbre, învățătorul trebuia să vină cu o radicală răsturnare a 
ierarhiei valorilor existente pînă la El, stabilind, cu fermitate, superiori- 
tatea Spiritului asupra materiei, iar, față de amîndouă, superioritatea 
absolută a lui Dumnezeu. Aceasta, pentru ca să înlăture din sufletele lor 
frica de moarte. « Nu vă temeți de cei ce ucid trupul, iar sufletul nu pot să-l 
ucidă», pentru că în faţa lui Dumnezeu, Care are şi « perii capului vostru 
numărați», puterea prigonitorilor nu însemnează nimic. Numai astfel 
pregătiţi şi-a putut trimite lisus apostolii în lume « ca pe niște oi în mijlocul 
lupilor», gata. oricind să bea paharul amar al pătimirilor, să se boteze cu 
botezul sîngelui, și să moară cu credința neclintită, că, departe de a fi o 
oroare, Moartea, cînd vine din pricina dragostei pentru Dumnezeu şi 
pentru oameni, se ridică la înălțimea celui mai sublim ideal: spre care omul 
poate năzui în viața aceasta: Mintuirea sufletului, Viaţa veşnică. 

Drumul pînă la atingerea acestui ideal, pe care Domnul Hristos L-a 
parcurs cel dintii, fiind lung și greu, a fost nevoie ca învățătorul să-i asigure 
pe ucenici că suferinţa lor se va preface într-o bucurie pe care nimeni nu 
o va lua de la dinșii. Bucuria aceasta va fi bucuria femeii care se întristează 
cînd cste în durerile facerii, dar după ce a născut copilul nu-și mai aduce 
aminte de durere, pentru bucuria că s-a născut om nou în lume (Cf. Ioan 
16, 20—21). 

După făgăduinţa Mîntuitorului, martirii vor .fi primii beneficiari ai 
fericirii veşnice. El zice: « Fericiţi cei prigoniţi pentru dreptate că a lor este 
Împărăţia Cerurilor. Fericiţi veţi fi când vă vor ocări pe voi şi vă vor prigoni 
și vor zice tot cuvîntul rău împotriva voastră, mințind, din pricina Mea. 
Bucuraţi-vă şi vă veseliţi că plata voastră multă este în ceruri !» (Matei 3, 
10—12). l , ' 

Cuvintele pe care le-a rostit Mîntuitorul Hristos în cei trei ani ai Săi 


de predicare, în legătură cu martiriul, sînt larg răspîndite de-a lungul pagi- . 


nilor celor patru Evanghelii. Adunate laolaltă, ar putea alcătui un mesaj 
dumnezeiesc adresat întregii lumi spre a o învăţa că « mîntuirea se poate 
dobindi numai prin cruce, prin suferință, prin martiriu». 

Despre acest martiriu, marele apologet Tertulian, în consensul Evan- 
Sheiiei lui Iisus, spune că este « medicina vieţii veşnice, doctoria care vindecă 
răul, dar produce totodată suferință și moarte, însă o moarte dătătoare de 
viaţă» (Scorpiace, 5). 

7. Ce spun Părinții, istoricii și scriitorii bisericești despre martiriu 
şi despre jertfa martirilor ? 


— Era firesc ca ideile despre martiriu, cuprinse în Noul Testament, « 
să fie dezvoltate şi completate tot mai mult în secolele de prigoană care 
au urmat, spre a fi recomandate credincioșilor Bisericii în lupta contra 
vrăjmaşilor lui Hristos, care nu se mai sftrşeau. 

Într-adevăr, martiriul a constituit preocuparea de căpetenie a tuturor 
Părinților şi scriitorilor bisericeşti ai vremii, însă, cu toate acestea, nu ne-a 
rămas de la dînșii nici o lucrare completă, sistematică, care să cuprindă 
în întregime problematica martiriului. Câteva opuscule ca: îndemn la 
martiriu (Origen), Ad myrtyres (Tertulian), De exhortatione martyrii şi 
De duplici martyrio (atribuite lui Ciprian al Cartaginei) nu redau decit 
parţial martiriul, privit din anumite puncte de vedere, după scopul urmărit 
de fiecare autor. 

Ideile dezbătute în jurul temei, fiind multe şi variate, nu pot fi cuprinse 
într-un singur capitol. Ele ar putea fi însă grupate fu jurul acestor întrebări: 

Ce a însemnat martiriul pentru martirul însuși? . ` 

Ce a însemnat ‘martiriul pentru Dumnezeu? 

Ce a însemnat martiriul pentru Biserică și întreaga lume? 

Pentru martir, martiriul, după toţi Părinţii bisericești ai vremii, este 
un act de iubire față de Dumnezeu și de oameni dus pînă la jertfirea de 
sine, imitarea lui Hristos pînă în cele mai mici amănunte — inclusiv în 
pătimire şi moarte. El este primul mod de trăire ascetică și mistică, la o 
înaltă tensiune, parcurgînd într-un timp relativ scurt toate cele trei trepte 
ale ascezei și misticei creștine: purificarea, iluminarea şi unirea extatică 
cu Dumnezeu, extazul fiind moartea, iar moartea, naștere la adevărata 
viaţă, aducătoare de mântuire. 


Pentru Dumnezeu, martiriul este o armă miraculoasă de luptă duhov- 
nicească împotriva diavolului și a puterilor lui, pentru realizarea Împără- 
ției Cerurilor pe pămînt; un prilej de încercare a tăriei martirului și de 
ajutorarea lui în numeroasele cumpene grele prin care avea să treacă, 
Dumnezeu folosind pentru aceasta miracolul, mai mult ca oricînd, în decursul 
istoriei Creștinismului. 

Pentru Biserică și lume, martiriul a fost principala cauză a răspîn- 
dirii Religiei lui Hristos în lume, sîngele martirilor fiind adevărata sămînță 
a creștinilor. Martirul este cel dintii model de om desăvirșit, este primul 
Sfînt al Bisericii creştine. Martiriul şi-a adus, în sfîrșit, contribuţia cea 
mai însemnată la emanciparea sclavului și a femeii din robia în care erau 
ținuți de societatea antică. | 

Toate acestea exprimă aproape tot ceea ce s-a scris de către Părinţii 
şi scriitorii bisericești despre martiriu şi despre jertfa martirilor în primele 
trei veacuri. 


8. Cum împăcan martirii în sufletul lor paradoxele aparente ale Evan- 
oheliei: Iubire-Suferință, Viaţă-Moarte, Libertate-Robie și Divin- 
Uman? 


— Ceea ce îl mîna pe martir pe calea suferinței era fără îndoială 
iubirea. Dar martirul iubea în ordine: mai întîi pe Dumnezeu şi numai după 
aceea lumea care este creaţia Lui. Jubirea lui Dumnezeu nu avea limite, 
după cum nici credinţa lui nu cunoștea îndoială. De adevărurile de credinţă 
el se apropia cu inima, nu cu mintea; le trăia, nu le comenta. 

Iubind pe Dumnezeu, martirul își umplea inima cu El şi căuta cu 
orice preţ să se apropie de El, să-L urmeze și să-L imite întru toate, mai 
ales în dragoste. Adevărul de credinţă .și-l lua din Evanghelie, de unde 
învăţa că, din iubirea de oameni și din marea Sa bunătate, Dumnezeu a 
trimis în lume pe Unicul Său Fiu, pe Domnul nostru lisus Hristos, Care, 
luînd trup omenesc și suferind patimi şi moarte pe cruce pentru diînsul, a 
biruit păcatul și moartea, prin înviere. 

Mintea lui luminată de Duhul Sfînt nu putea să se împiedice în para- 
doxele aparente ale Evangheliei, iubire-suferință, viață-moarte, libertate- 
robie, divin-uman şi altele, căci pe toate acestea le împăca în cugetul său 
marea lui dragoste şi nemărginita lui suferință pentru Hristos, de Care se 
simţea legat pînă la moarte, şi dincolo de ea. 

Tertulian spune, și pe bună dreptate, că în timpul mărturisirii, Hristos 
este în martir (Christus in martyre est) şi, prin aceasta, implicit, martirul 
este în Hristos, devenind una cu El prin lucrarea iubirii reciproce. Or, 
cînd obiectul iubirii noastre transcede natura creată, adică este însuşi 
Dumnezeu, atunci atingerea Lui, unirea cu El nu este cu putinţă decît 
numai prin suferinta cea mai mare. La Dumnezeu nu se poate ajunge decit 
pe calea crucii, pe calea suferinţei. Însuşi Fiul lui Dumnezeu, Cel Răstignit, 
ne-a învăţat aceasta. Jar suferința maximă nu este alta decit martiriul. 
De altfel, orice suferinţă,. mare sau mică, se poate acoperi numai prin 
iubire, pe măsura ei; căci suferința și dragostea trebuie să se suprapună 
întotdeauna ca două cercuri egale. 

În viaţa omului, suferința are un rol primordial. 

Acest mare adevăr îl îndreptățea, pe la sfîrșitul secolului trecut, pe 
filozoful creştin Maurice Blondel să afirme că « lucrul prin care se măsoară 
inima omului este felul în care el acceptă suferința, căci suferința este în om 
pecetea unui altul decit ely. 

« Suferința omoară ceva din noi ca să pună la loc ceva ce nu este în noi. 
Ea este descompunerea necesară naşterii unci opere mai depline; iar eine 
n-a suferit pentru un lucru (fie obiect, fiinţă, sau Dumnezeu) nici nu 
cunoaște şi nici nu-l iubește». Domnul Hristos, Însuşi, ne învaţă că « gră- 
untele de grîu cînd cade în pămint, dacă nu va muri, rămine singur. Dar 
dacă va muri aduce roadă multă» (loan 12, 24). 

« Suferința ne împiedică să ne aclimatizăm în lumea aceasta şi ne lasă 
ca într-o neliniște incurabilă. Așa se întîmplă că în faţa unei dureri reale 
(cum este prin excelență martiriul), nu există teorii frumoase care să nu 
pară deșarte şi absurde. De îndată ce apropii aceste teorii de ceca ce se 
cheamă Viaţă sau Suferinţă, teoriile şi sistemele răsună a gol, se dovedesc 
ineficace, O reciprocitate, sau mai bine zis, o identitate e cu putință numai 
între dragostea adevărată şi suferinţa activă, pe care le descoperim în mar- 
tiriu, Dar să nu uităm că fără o educație stăruitoare a durerii nu se poate 
ajunge la acţiunea dezinteresată și curajoasă». 

Suferinţa activă și dragostea adevărată, lucrînd împreună în martir, 
produc aceleaşi efecte în suflet ca şi moartea în trup: îl transportă pe cel 
ce iubește (martirul) în ceea ce e] iubește (Hristos) iar pe cel ec este iubit 
(Hristos) în cel care iubește (martirul). « A iubi înseamnă deci a iubi să 
suferi, a îndrăgi suferinţa, căci aceasta și înseamnă bucuria și lucrarea altuia 
în noi» (vezi M. Blondel, L'action, Paris, 1983, p. 380). 

În concluzie, suferința activă devine în martir suferință creatoare, 
rodnică, generoasă, aducătoare de bucurii duhovnicești înalte, dătătoure 
de fericire. Ea devine jertfă pentru Dumnezeu, pentru oameni și pentru 
martir însuși. Acest mare adevăr îl mărturiseşte, pentru sine, Sfîntul 
Mucenie Ignatie, Episcopul Antiohiei, în drum spre moarte: « Dragostea 
mea pentru lume este acum răstignită şi nu moi este în mine foc aprins pentru 
cele materiale, pentru, cele păminteşti. Doar apa cea vie și grăitoare se mai 
află în mine, zicînd dinăuntrul meu: Vino la Tatăl». 

« Nu mai am plăcerea pentru hrana cea pieritoare, și pentru nici o des- 
fătare a vieții acesteia. Vreau numai pîinea cea dumnezeiască, pîinea cea 
cerească, pîinea vieții care este Trupul lui Hristos, Fiul lui Dumnezeu. Do- 
resc băutura lui Hristos, Singele Lui care este iubire nestricăcioasă şi viață 
veșnică» (Ep. către Romani). 

Cu aceasta, doresc și eu, Prea Cuvioase Părinte Ioanichie, să închei 
răspunsul la întrebare, oferindu-vă din partea unui adevărat mărturisitor 
a] Poeziei Bune, atît de rar întilnită în vremea noastră, un Acatist, în nouă 
stihuri într-un vers, închinat Sfinților Martiri care au ajuns să împace, 
atît de ferieit, în inimile lor, Iubirea și Suferinţa. 

Și de ne vom învrednici să-l citim cu toată evlavia cuvenită Sfin- 
ţilor, vom simţi că prin rostirea lui, mai mult decît prin tot ce am grăit 
pînă acum, focul sacru, dogoritor, ce ardea în inimile Martirilor, se va aprin- 
de și în inimile noastre reci, încălzindu-le și apropiindu-le de Hristos. 

Să ne plecăm dar capetele și, încercînd un moment de rugăciune, 
să zicem împreună cu Reiner Maria Rilke, inspiratul alcătuitor al acestor 
stihuri: 

Stinge-mi (Doamne) lumina ochilor; Te pot vedea. 

Acoperă-mi urechile, Te-aud ugor. 

Fără picioare, către Tine pot umbla 

Şi fără gură pot să Te implor. 

Fringe-mi în două braţele; la fel 

Te va cuprinde inima-mi la loc! 

Oprește-mi inima, și creierul va bate! 

Şi de-mi asvirli și-n creier foc, 

Pe sînge Te voi duce mai departe. 


9. Dar paradoxul Vinţă-Moarte, cum se lămurește prin martiriu? 


— Martirii primelor veacuri au scris cu sîngele lor despre viaţă și 
moarte cele mai frumoase pagini de filozofie trăită. Pentru dînșii, frica 
de moarte este inexistentă. Dimpotrivă, atunci cînd moartea era provo- 
cată de dușmanii lui Hristos, ea devenea cale sigură, și dorință totodată, 
spre viaţa. veșnică, în Împărăția Cerurilor. Credinţa lor, întemeiată pe 
Cuvintul dumnezeiesc , îi făcea biruitori ai morţii. 

Dorul lor de moarte nu avea însă nimic comun cu pesimismul. Martirii 
creştini au iubit natura, au iubit viața și frumosul, care, în definitiv, sînt 
și ele lucrurile miinilor lti Dumnezeu. Dar lor nu li s-a dat posibilitatea 
să se bucure de ele. Nu scepticismul îi îndemna să dorească moartea, ci 
neputința de a trăi viaţa, aici pe pămînt, « după Hristos». 

Cînd prefectul poliției îl întreabă pe Apollonius: « Prin urmare tu 
vrei să mori ?» — Acesta îi răspunde: « Dorinţa mea este să trăiesc în Hris- 
tos ! Dar nu am motiv nici să mă tem de moarte „pentru că aș fi legat de viața 
aceasta, căci nimic nu este mai prejos decit ea. Însă nimic nu e mai vrednic 
de dorit decit viaţa veșnică, care este izvorul nemuririi pentru sufletul care a 
dus aici o viață corectă» (Acta Apollonii). 

Acest « izvor al nemuririi» este lucrul cel mai de preț ce-l poate cîştiga 
` cineva în viață, căci nici una din valorile umane nu se situează deasupra ` 
a ceea ce se cheamă Viață Veşnică sau Mintuire. Şi odată ce aceasta poate 
fi dobîndită, ce nu ar fi dat omul ca să o cîştige? Ce însemnau toate cele- 
lalte lucruri pămîntești în fața mîntuirii? Puteai întilni în acel timp pre- 
tutindeni fraţi care se îndemnau anu pe altul la moarte, părinți care-și 

îndemnau la fel copiii, sau copii care-și îndemnau părinţii. Iată, dc pildă, 
pe mama mucenicului Sinforian, martirizat sub Marcu Aureliu, care-și 
îndeamnă fiul să rabde cu tărie chinurile, ca să cîștige viața de veci:« Fiule, 
fiule Sinforian, păstrează în inima ta pe Dumnezeu ! Fii neclintit în cre- 
dință ! Nu ne putem teme de o moarte care duce, fără îndoială, la viaţă ! 
- Ține-ți sus inima, fiul meu, priveşte la Cel ce locuieşte în ceruri ! Astăzi nu 
ți se ia viaţa, ci treci numai la una mai bună !» (Pătimirea Sf. Sinforian). 

Pentru martir ziua în care i se suprima viața nu era ziua morții, ci 
ziua nașterii. Moartea martirică nu era nimicirea sufletului, ci, dimpotrivă, 
o fortificare a lui. De aceea, Origen şi spunea: « Dacă voim să ne mintuim 
sufletul, pentru ca să-l facem mai mult decît un suflet, să-l pierdem prin 
martiriu !» (Îndemn la martiriu). 

Prin martiriu, creștinul începea adevărata viață, mai de preț decit 
cea dintii. Biografia mucenicului începe odată cu martiriul. El intră în 
lumina istoriei doar în momentul arestării sale. Sfârşitul glorios „al vieţii 
de aici este începutul vieții veșnice. Furcile caudine ale robiei și morții 
devin deodată porţi de intrare în Imperiul Ceresc al libertăţii. 

Dar dacă ideile despre moarte și viață, așa cum au fost ele definite 
prin martiriul creștin, sînt și vor fi întotdeauna neîntrecute, este pentru 
că creștinii primelor veacuri au știut să dea şi vieţii pămîntești prețul ei 
cuvenit. În filozofia atît de puțin avansată a vieții și morţii, martiriul 
reprezintă o culme, care, diù păcate, astăzi nu prea este luată în seamă. 

Moartea fiind pentru martir unirea desăvârșită cu Hristos și începutul 
vieţii veşnice, sufletul lui nu trecea prin vămile văzduhului și nici prin 
judecata particulară, ci intra direct în Împărăția Cerurilor, Dacă a fost 
doar catehumen, martiriul devenea pentru el și Botez și Mirungere şi 
Euharistie. lar dacă martirul scăpa cu viaţă, trecînd în rîndul confeso- 
rilor, el era preferat pentru intrarea în cler, dacă dorea aceasta, fiindu-i 
socotite torturile la care a fost supus drept hirotonie, pentru treapta de 

- diacon și preot. În aceste cazuri, el primea taina birotoniei numai pentru 
treapta de arhiereu (cf. Hyppolit, Can. VI). De aceea Tertulian şi numește 
martiriul Sacramentum. O singură categorie de torturați și uciși pentru 
Hristos nu se bucura de recunoașterea și cinstirea Bisericii: schismaticii- 
ereticii. Nu a existat niciodată un martiriu «extra Ecclesian» căci « nu 
torturile și moartea îl fac pe martir, ci cauza» (Sf. Ciprian al Cartaginei). 

Pe de altă parte, nimeni nu plîngea la moartea martirului, nimeni nu 
se ruga lui Dumnezeu" pentru păcatele lui, căci acestea erau spălate cu 
propriul sînge dăruit pentru Hristos. În schimb, toţi se rugau de martir 
ca să se facă el mijlocitor între ei și Dumnezeu pentru ajutorarea lor în 


necazurile şi greutăţile vieţii. Astfel, martirul devenea Sfint, primul sfînt 
al Bisericii creștine. i 

Paradoxul Viaţă-Moarte se rezolvă așadar prin această scurtă for- 
mulă: Viaţa, sfirșită prin moartea pentru Hristos, nu înseamnă moarte, ci 
Viaţă Veşnică. În faţa acestui dumnezeiesc adevăr, nu ne putem reține 
exclamaţia: O, felix mors! O, fericită moarte! 


10. Am dori, în continuare, cîteva cuvinte lămuritoare în legătură 
cu paradoxul Libertate-Robie. 


— O realizare prețioasă a martiriului creștin, care nu poate să ră- 
mînă nehăgată în seamă, este şi felul în care s-a rezolvat prin el paradoxul 
Libertate- Robie. Libertatea este cel mai de preţ dar pe care Dumnezeu 
l-a oferit omului cînd i-a dat posibilitatea să aleagă între Bine şi Rău. 
Potrivit Sfintelor Scripturi, Binele înseamnă respectarea ordinii puse în 
lume de Creator: Dumnezeu-Suflet- Materie, ceea ce înseamnă că: Trupul 
este supus sufletului, iar sufletul supus lui Dumnezeu. Respectarea acestea 
ordini însemnează realizarea Virtuţii. 

Răul constă în inversarea acestei ordini, prin voia omului: Materie- 
Suflet- Dumnezeu, ceea ce înseamnă trupul stăpînește sufletul, iar sufletul 
se sustrage voii lui Dumnezeu. În aceasta constă Răul, care este tot una 
cu păcatul. 
O Săvirşind păcatul şi stăruind în el, omul devine rob al propriilor pa- 
timi, îşi pierde libertatea, nu mai poate face ceea ce vrea el, ci ceea ce 
vrea păcatul din el, după Sfîntul Apostol Pavel. Înrobit păcatului, omul 
nu se mai poate elibera fără ajutor din afară. Numai Dumnezeu, cu harul 
Său, îl poate ajuta. Dar pentru aceasta a trebuit să ia trup însuşi Fiul Său, 
Care prin patimile Sale şi prin învierea Sa din morţi a nimicit puterea 
morţii și a iadului, deschizînd omului din nou calea spre Cer. 

Cunoscînd acest mare adevăr, martirii s-au angajat într-un război 
aprig cu Satana și cu toate slăbiciunile lor trupești și sufletești, luîndu-L 
pe Iisus IIristos ca stăpîn şi protector. Idealul lor era imitarea lui Hristos, 
atît în viaţă cît şi în moarte. Uniţi cu Hristos martirii au simțit mai mult 
ca oricînd ce înseamnă libertatea, ce înseamnă eliberarea din robia păca- 
tului și înrobirea faţă de Hristos. A fi robul lui Hristos înseamnă a ajunge 
la suprema libertate care se dobindeşte biruind păcatul și eliberîndu-te de 
robia Vrăjmaşului. Dobîndind această libertate, libertas shristiana, cum 
îi ziceau ei, martirii se simțeau cu totul liberi chiar şi în cele mai grele 
strîmtorări, în temnițe și în lanțuri: « Locuiţi într-un loc întunecos, dar voi 
înșivă sinteti lumină ! Legăturile vă înlănțuie, dar voi sînteţi liberi pentru 
Dumnezeu. Respiraţi un aer infect, dar voi înşivă sînteţi un parfum suav», 
spune Tertulian (Ad martires 2). 

Suferințele pentru Hristos. îl ajuta pe martir să-și desăvîrşească li- 
bertatea pînă în ultimul moment al vieții, după cum mărturisește Sfintul 


232 CONVORBIRI DUHOVNICEŞTI 


Ignaţiu al Antiohiei, în întîmpinarea morții sale martirice: « Sînt încă 
un rob al trupului dar, dacă voi îndura pînă la capăt chinurile, am să devin 
eliberat al lui Hristos şi mă voi renaşte liber în El» (Epistola către Romani). 

Prin această « libertate creştină», privită prin prisma martiriului, tre- 
buie să înţelegem, desigur, numai libertatea spirituală, lăuntrică, nu și pe 
cea socială. Biruind însă în ei orice urmă de robie faţă de păcat, ei se sim- 
țeau liberi, așa după cum am arătat, chiar şi cînd se găseau în lanţuri. 
Totuşi, această libertate spirituală, chiar și singură, a înlesnit eliberarea 


sclavilor şi femeilor din starea în care se găseau în societatea romană de 


atunci. Căci, acordînd femeilor şi sclavilor dreptul de a se învrednici de 
înalta cinste a martiriului, Biserica creștină a determinat prin aceasta 
emanciparea lor. Civilizaţia antică, socotind sclavul ca pe un instrument 
cu voce, iar femeia ca supusă cu totul diacreţiei fără margini a lui pater 
familias, sau ca un ornament al ghineceului, credea că a omorît omul din 
sclav şi demnitatea umană din femeie; dar a văzut deodată pe acești 
oameni umiliţi, ridicându-se sub acţiunea barului, prin martiriul creştin. 
Calendarele Bisericii sînt onorate din plin de prezenţa în ele a atitor nume 
de femei martire și de sfinți sclavi, care, prin moartea pentru Hristos, 
apărîndu-și curăția, au dobindit demnitatea de oameni. 

În acest fel se lămureşte şi se împacă toť, prin martiriu, şi paradoxul 
Libertate-Robie, convingîndu-ne că adevărata libertate înseamnă pentru 
om eliberarea sufletului de tirania păcatului. 


11. Dar despre paradoxul Divin-Uman, ce ne puteți spune? 


„— Lupta dusă de martiri împotriva puterilor Răului fiind o luptă 
grea, a fost nevoie ca Însuşi Dumnezeu să intervină pentru ajutorarea 
« ostaşilor Săi», căci, prin propriile lor mijloace, n-ar fi putut duce singuri 
lupta pînă la victoria finală. De aceea, creștinii primelor veacuri au crezut 
întotdeauna în intervenția miraculoasă a lui Dumnezeu în martiriu prin 
diferitele minuni relatate de actele martirice. Raportorul morţii Sfintului 
Policarp spune că flăcările rugului nu au avut nici o putere asupra corpului 
martirului ; din contră, în loc să-l vateme, să-l ardă, îl înconjura «ca o 
pînză de corabie umflată de vînt». La fel, în faţa Sfintei Blandina, care, 
prin puterea ei nemaipomenită de a rezista la torturile călăilor, a uimit 
întreaga asistenţă, fiarele se opresc fascinate şi se retrag nemaivoind să 
o sfişie. Fecioara martiră Agnes de la Roma este și ea cruțată de flăcările 
rugului, la fel ca Sf. Policarp. Puterile naturii conlucrau cu martirii sis- 
tîndu-și legile lor inexorabile, vădindu-se prin aceasta intervenţia directă 
a lui Dumnezeu. Citind actele martirice, de neîndoielnică autenticitate, 
din acea vreme, putem vedea din ele această intervenţie miraculoasă, 
chiar dacă ea se limita numai la ușurarea insuportabilelor chinuri la care 

erau supuși şi pe care ei le suportau foarte senini, veseli, uneori chiar 


rîzînd, 
- Acest lucru îl confirmă şi Sfîntul Hippolit, papa Romei, el însuși 


martir, zicînd: « Cînd vreunul dintre sfinţi este chemat la martiriu, Dumnezeu 
lucrează în el minuni mari și tori admiră și laudă pe Dumnezeu» (Comentar 
la Daniil, 2, 38). De altfel, Mintuitorul Însugi a făgăduit mărturisitorilor 
Lui ajutor de la Duhul Sfînt cînd vor fi chemaţi pentru El în faţa tribu- 


nalelor. 
Miracolul nu poate fi, cu nici un chip, înlăturat din martiriu. Dar el 


nu trebuie nici căutat neapărat în afară, căci miracolul se afla în martir 
însuși (Christus in martire cst). Minunea martiriului stă, mai întîi de 
toate, în credința ṣi în puterea martirului de a răbda, căci, după cum spunc 
un martirolog din vremea noastră, « putea fi cineva martir fără să fi hărăzit 
de Dumnezeu cu vreo minune, dar nimeni hu putea fi martir fără credinţă ». 

Miracolul rezistenţei de neînvins a martirilor este mărturisit chiar de 
un jurisconsult roman de talia lui Ulpian, care zice: « Tăria acuzaților și 
rezistența lor în suportarea clinurilor fac tortura aplicată lor ineficace». 
Așadar, focul și sabia, fiarele și orice alte instrumente .de tortură rămîneau 
slabe în faţa tăriei credinţei martirilor. Se putea oare un miracol mai mare 
decît acesta? De altfel, întreaga luptă a martirilor creștini în decursul 
celor două veacuri şi jumătate de prigoană, s-au încheiat tot printr-un 
miracol, miracolul victoriei celor goi; după cum spune Sfintul Ioan Gură 
de Aur, «împotriva unor adversari înarmaţi pină în dinți». 

Privit astfel, prin prisma veșniciei, chiar și numai prin această unică 
victorie, martiriul ne apare el însuși ca un miracol. Cum, în ciuda dispe- 
ratei opoziții a lumii păgîne, acești eroi fără de arme au putut să cuce- 
rească lumea pentru Hristos Cel disprețuit, este o minune dumnezeiască 
a istoriei, săvîrşită de Hristos pentru martirii Săi; precum tot o minune 
este și ridicarea acestor huiduiţi ai lumii pe culmile desăvîrșirii. Din cauza 
acestui miracol, istoricii bisericești, ca şi scriitorii din primele veacuri, uimiți 
de proporţiile triumfului ideii prin oameni, n-au putut vorbi despre martiri 
decit cu venerație şi entuziasm. Astfel, însemnările lor asupra martirilor 
au îmbrăcat, la unii, haina legendei, iar la alții, a omiliei. Ținînd seama că 
Hristos Însuși lua parte direct la lupta lor, credem că nici nu se putea vorbi 
altfel despre martirii creștini (Prof. T. M. Popescu). 

12. Şi acum, vă rugăm, Cuvioase Părinte, să formulati cîteva idei 

conclusive despre martiriu şi epoca martirilor. 


— Din cele arătate pînă acum rezultă că prototipul martirului creş- 
tin este lisus Hristos, Împăratul cerurilor, după cum spune istoricu 


. 

Eusebiu de Cezareea, iar « miriadele» de martiri sînt socotite armata 
Împărăției Sale. Ca armată, ei formau o instituţie divină, pusă în serviciul 
Împărăției lui Hristos, avînd porunci de îndeplinit, o grea luptă de purtat, 
o victorie de cîştigat şi o răsplată de primit. De aceea martirii poartă și 
numele de atleți ostași ai lui Hristos. Armele lor de luptă erau exclusiv 
armele duhului, cea dintfi dintre ele fiind iubirea; iubirea de oameni, și 
de Dumnezeu, iubirea chiar față de dusmani. Cu această armă ei trebuiau 
să înfrunte niște adversari înarmaţi pînă în dinţi și plini de ură. Lupta o 
duceau pe două fronturi, pe de o parte cu prigonitorii, iar pe de alta cu 
propriile lor slăbiciuni, cu ispitirile satanei. 

n războiul ce a durat două veacuri și jumătate între cele două armate, 
duhul a biruit oţelul, iubirea a înfrînt ura, Hristos a sfărimat puterea ră- 
ului. Biruitori, martirii, soldaţii lui Hristos au primit strălucitoare cununi, 
„cununile nestricăciunii, ale vieţii veşnice. i 

Aceşti luptători ai dragostei au cucerit admirația întregii lumi, chiar 
şi pe cea a adversarilor. Sfîntul Joan Gură de Aur îi numește « îngeri», 
Biserica îi proclamă « sfinți» ; victoria lor e socotită dumnezeiască, Domnul 
Hristos, Stăpînul lor, le oferă avantajul minunii într-o măsură covirşi- 
toare. În fiecare martir și în toți laolaltă, Divinul și Umanul, spiritul şi 
materia se unesc într-o sinteză desăvirșită, cu adevărat dumnezeiască. 

n concepţia creştină, « lisus Hristos, ieri, azi și în veci acelaşi» re- 
prezintă modelul desăvirşit al tuturor idealurilor creştine. El este Perma- 
nentul, iar toate celelalte idealuri nu sînt decît călăuze menite să ducă pe 
„oameni la Dumnezeu. Apostolatul este imaginea lui Hristos propovădui- 
torul, Maruriul-imaginea lui lisus în pustie, Mistica, imaginea Lui în 
templu la 12 ani s.a.m.d, 


Mai presus de toate însă, în perspectiva celor două milenii de istorie, 
se înalță Martiriul, idealul călăuzitor spre mintuire al Bisericii creștine 
în grclele încercări ale persecuțiilor, al cărui rol de călăuză în spirituali- 
tatea creștină, sîntem convinși, că nu s-a încheiat nicidecum odată cu 
edictul de toleranță de la Milan din 313. 

Martiriul a continuat şi continuă într-adevăr şi azi, sub diferite forme, 
în toată lumea creștină, și va continua pînă la sfîrșitul veacurilor, pentru 


că nu este de conceput o viaţă socială fără să aibă la temelie duhul jertfirii 
de sine pentru Dumnezeu şi semeni. 


13. Aţi putea arăta vreuna dintre aceste forme sub care s-a continuat 
şi se continuă gi azi martiriul creştin în lume? 


— Scriitorii epocii martirice, în general, au socotit martiriul ca măsură- 
etulon a tuturor virtuţilor creştine. Viaţa duhovnicească, de toate zilele, a 
oricărui creştin era considerată cu atît mai desăvirșită cu cât se asemăna 

mai mult cu martiriul. Origen, de pildă, spune că « oricine face mărturisire 
pentru adevăr, prin cuvinte, prin fapte, sau sub orice alte forme, poate să se 
numească pe bună dreptate martir». La fel, Tertulian îi numește «martiri 
propusi», « martyres designati» pe cei care erau doar pregătiţi spre a deveni 
martiri, iar Sf. Ciprian numește, ca atare, pe cei condamnaţi la muncă 
silnică pe viață în minele de metale. În același context, Sfîntul Metodie 
de Olimp, vorbind despre fecioarele creştine, spune: « Ele sînt adevărate 
martire, nu pentru că ar fi îndurat într-un timp scurt căznirile trupului, ci 
pentru că toată viața lor au luptat şi nu s-au îngrozit de lupta lor olimpică, 


' susținută cu rîvnă pentru curăția lor» (Convivium 7, 3). Și, în sfirşit, Sfîntul 


Ciprian al Cartaginei amintește undeva că există nenumărate cununi mar- 
tirice ale vremurilor de pace (habet et pax coronas suas). 

De aceea, nu este de mirare că şi marele dascăl al şcolii alexandrine, 
Clement Alexandrinul, căutînd să definească tipul de om creștin ideal 
numit de el « gnosticul creștin», spune că acesta nu este altceva decît un 
martir. « Un martir ziua şi noaptea, martir în comportare, martir în, cuvint, 
martir în viață şi în trăire, un martir răstignit pentru lume, şi lumea 
pentru el.» 

Dar, cele mai multe « coroane martirice ale păcii», din acea vreme, au 
împodobit capetele nenumăraţilor asceţi, vieţuitori ai pustiei, care se ne- 
voiau cu postul, cu rugăciunea și cu privegherea, zi de zi, noapte de noapte, 
fără încetare, considerîndu-se şi ei răstigniţi pentru lume şi lumea pentru 
dînşii. Unii dintre aceștia s-au învrednicit şi de moartea martirică; iar 
alţii, nespus de mulţi, în frunte cu Pavel 'Tebeul, Antonie cel Mare şi Pa- 
homie, sporind numărul mare al « anahoreților» ce-și lăsau averile, împăr- 
țindu-le la săraci și retrăgîndu-se în pustie în timpul nesfirșitelor perse- 
cuţii ale lui Dioclețian, neputîndu-se împărtăși de martiriu din binecu- 
vîntate pricini, şi l-au răscumpărat prin îmbrățișarea ascezei creștine, 
care însemna un martiriu, nu numai de cîteva zile sau ceasuri, ci de o 
viață întreagă. Aceştia sînt cei ce au pus temelie, peste veacuri, mona- 
hismului creștin, care, odată cu încetarea persecuțiilor, au luat misiunea atît 
de grea dar și atît de sublimă a martiriului. Prin ei martirul-atiet devine 
martirul-monah, îmbrăcînd, peste armura atletică, mantia călugărească. 

Lucrul acesta ar trebui să-l aibă pururea în minte toţi cei ce îmbracă 
schima monahicească, bărbaţi sau femei, chiar din momentul intrării lor 
în mînăstire. Căci, numai făcînd așa, s-ar putea pune frînă slăbirii, încete 
dar continui, a vieţii duhovnicești în toate mînăstirile, lucru amintit încă 
de la începutul vieţii călugărești, în Patericul egiptean, unde este scris: 
« Sfinţii Părinţi, din Egipt, proorocind pentru generaţiile cele de pe urmă 
de monahi, ziceau: Ce am făcut noi înaintea lui Dumnezeu? Şi răspunzind 
unul dintre călugări, mare cu viața, anume Ishirion, a zis: — Noi am făcut 

poruncile lui Dumnezeu cu fapta. Iar ei au întrebat din nou: — Dar cei 
de după noi ce vor face ? Şi le-a răspuns bătrînul: — La jumătatea faptelor 
noastre vor veni. Şi iarăși l-au întrebat pe acel Cuvios: — Dar călugării cei 
mai de pe urmă ce vor face ? Şi le-a răspuns: — Călugării de pe urmă nu 
vor face nicicum fapte călugărești. Dar vor veni asupra lor ispite şi năpăs- 
tuiri. Şi, aflindu-se ei în acele ispite, de vor suferi şi vor răbda chinurile și 
necazurile cu bărbăţie ca aurul cel curăţit în foc, se vor face mai mari și mai 
buni decât noi şi decit părinţii noştri, înaintea lui Dumnezeu» (Prolog, 13 
Decembrie). s i 
« Cine are urechi de auzit, să audă !» 


14. Se poate afirma că România este o țară creștină și sfințită de 
martiri, asemenea celorlalte țări creştine din bazinul mediteranean? 


— Cu toată certitudinea putem afirma că ţara noastră a fost sfinţită 
de sîngele numeroşilor mucenici care au pătimit pentru Hristos în majori- 
tatea cetăților daco-romane și greceşti din „Sciţia Mică — Dobrogea de 
astăzi —, şi la gurile Dunării, mai ales în secolele III—IV. Martirologiile 
creştine, ca Breviarul siriac, «cel mai vechi rmartirologiu răsăritean» 
(circa 370—380), Martirologiul numit « Hyeronimian» (sec. XVII) și Sina- 
marul Bisericii Constantinopolitune (sec. XVIII), pe baza căruia s-a alcă- 
tuit calendarul ortodox de azi, inserează un număr de peste 100 de martiri 


care şi-au vărsat sîngele pentru credinţa în Hristos pe pămînt românesc, l 


îndeosebi în Dobrogea, sub persecuția împăraților și cezarilor romani 
Deciu, Dioclețian, Maximilian, Liciniu şi Galeriu (sec. II—IV}. Numărul 
martirilor din Dobrogea a fost însă mult mai mare, dar majoritatea lor au 
rămas necunoscuţi. Unii dintre ei erau aduși în surghiun la gurile Dunării 
din întregul Imperiu Roman de Răsărit, fiind de origine traci, greci, mace- 
doneni, sirieni şi mai ales băștinași, deci, daci creștinați, numiţi în vechile 
martirologii « sciți», după vechea denumire a Dobrogei. 

Toţi acești martiri au sfinţit pămîntul țării noastre cu sîngele lor văr- 
sat aici pentru, Hristos. Fi au fost printre primii martiri şi mărturisitori 
ai Sfintei Evanghelii în spaţiul carpato-dunărean. Lor li se adaugă și mar- 
tirii din aceeaşi epocă martirizaţi în nordul Dunării, în fruntea cărora se 
află Sf. Sava de la Buzău (+ 372), supranumit « Gotul». 

Așadar, după un martiriu atit de bogat începînd chiar din primele 
secole, cred că și ţara noastră se poate socoti printre țările creștine de 
primă importanță. După Sfîntul Apostol Andrei, aceşti sfinți martiri 
au fost printre cei dintii martori ai Evangheliei lui Hristos pe pămîntul 
ţării noastre. lată de ce noi, românii, nu avem o dată anumită de încrești- 


al pentru că am, fost încreştinaţi de martirii primelor secole după 
ristos, 

15, Amintiţi-ne cîțiva din martirii principali care au pătimit în țara 
noastră, începînd cu secolul III, 

— Numărul lor este mult mai mare, și nu-i putem aminti aici. Dar 
sîngele acestor martiri dobrogeni a fost, incontestabil, sămînța numero- 
şilor creștini de mai tîrziu din nordul Dunării, din jurul arcului carpatic 
si din Transilvania. Între aceștia din urmă amintim pe Sfîntul Ioan Valahul 
din Oltenia, martirizat la 12 mai 1662 la Constantinopol, şi, mai ales, pe 
marele martir şi domn creștin Constantin Brîncoveanu cu cei patru fii ai 
săi, martirizaţi de turci la Constantinopol, la 15 august 1714. El este, 
cred, cel mai mare martir român din epoca medievală, fără egal în istoria 
Bisericii noastre. FOA 

Dintre martirii ardeleni amintim pe Sfinţii Ierarhi Mărturisitori 
Iorest şi Sava (sec. XVII), pe mucenicul Oprea Nicolae de la Săliște şi 
Sfintul Visarion Mărturisitorul (sec. XVII—XVIII), toți apărători ai 


Ortodoxiei românesti din Transilvania. : 


16. Ne-aţi putea împărtăşi ceva și despre martiriul poporului român 

şi al Bisericii noastre Ortodoxe în cursul acestui veac? 

— Din cele arătate pînă acum, ne-am putut da seama că viaţa stră- 
moşilor noștri, apăruţi pe aceste meleaguri ca popor creștin, a fost dintru 
început şi pînă în zilele noastre o jertfă liturgică neîntreruptă, stropită cu 
sîngele nenumăraţilor martiri, știuți şi neştiuţi. Dumnezeu și Omul au 
lucrat aici, împreună, în tot acest trecut istoric milenar, într-o « sinergie» 
asemănătoare celei de pe vremea martirilor, arătată prin multe şi mari 
minuni, făcînd din însăși existența noastră pe acest pămînt «o enigmă 
și un miracol» după cum se exprimă cunoscutul nostru istoric Gheorghe 
Brătianu, mort și el de moarte martirică în închisoare. 

Ultima jumătate de secol la care am luat parte cu toţii, nu numai 
în calitate de martori, ci și în calitate de trăitori și făuritori de istorie, a 
marcat o sporire nemaiîntilnită pînă acum a jertfei martirice pe pămîntul 
țării noastre. 

Drama României Mari a început la 20 de ani de la Marea întregire, 
în anul pătimirii, 1940. O generație nouă, cum n-a mai fost alta, se ridi- 
case vertiginos din loiul unei confruntări, hotărîte și ferme, între două 
concepţii de viață, în care se angajase întreaga lume: Lumină şi Întuneric, 
Credinţă şi Necredinţă, Hristos şi Anticrist, Creştinism şi Materialism. 
Fiecare din ele se sprijinea pe forţe politice și militare bine dotate. Poporul 
nostru drepteredincios a urmat de la început calea înaintaşilor lui, alegînd 
credinţa. 

Din lupta pe viață și moarte ce s-a pornit între cele două tabere, în 
ţara noastră a ieșit biruitoare pentru moment tabăra Întunericului. Tot 
pentru moment, Lumina s-a văzut înfiîntă. 

Rodul neîntirziat al acestei înfrîngeri a fost prăbușirea graniţelor 
Țării, în decurs de o lună. Binecredinciosul nostru popor și-a consumat 
atunci cea mai mare dramă, trăind-o ca pe o jertfă liturgică sîngeroasă. 

Prologul s-a săvîrșit în Cer, nevăzut, dar dureros simţit, într-um cadru 
cu adevărat apocaliptic. 

Îngerul Domnului, poate unul din cei șapte pomeniţi la Apocalipsă 
ținînd cu mîna dreaptă Sfînta Copie, iar în stînga o Prescure rotundă, 
mare cât o ţară, cît România, a făcut o primă tăietură în adîncime pe latura 
dinspre Răsărit a Prescurii, spre Rusia, strigînd cu glas mare: « Ca un 
Miel nevinovat spre jungliere s-a adus». Îndreptînd apoi copia spre latura 
dinspre Apus, spre unguri, a făcut a doua tăietură, rostind cuvintele : 
« Şi ca o baie fără de glas împotriva celui ce o tunde, aşa nu și-a deschis 
gura sa». 

Cea de a treia tăietură a făcut-o pe latura dinspre Miazănoapte, iarăși 
spre ruși, însoțind-o cu strigarea: « Întru smerenia lui judecata lui s-a 
ridicat ». 

Şi în sfîrșit, la cea de a patra înjunghiere, făcută înspre latura bulgari- 
lor, la Miazăzi, a strigat din nou: « Iar neamul lui cine-l va spune» ? 

Despărţită astfel de restul « Trupului său» prin cele patru tăieturi 
« Agneţul » României celei Mari a fost ridicat de către Înger spre cer ca o 


jertfă a lui Dumnezeu, încheind rînduiala cu cuvintele: « Că s-a luat 


de pe pămînt viaţa lui». 

La fiecare tăietură, bucăţi mari din pămîntul sfînt al ţării noastre 
au căzut în mîinile vecinilor pururea înfometați de pămînt străin; care 
așteptau să primească «pomană», 

Poporul martir îndoliat a rămas să «liturghiscască» în continuare, 
mărturisind cu aceeaşi veche credință și dragoste de la început, că, totuși, 
în ciuda tuturor greutăților, Iisus Hristos este Fiul lui Dumnezeu şi Mîn- 
tuitorul lumii. ' 

La scurt timp după aceasta, s-a dezlănțuit cel de al doilea război 
mondial, pornit între cele două tabere, nu fără a se folosi o tactică a com- 
promisurilor, dictată de împrejurări, pînă la sfîrşit. Luptaseră alături 
puteri diametral opuse privind orientarea politică şi concepţia despre 
lume și viaţă. 

Prin faimoasa conferinţă de la Yalta 1945, care a fost fructul hibrid 
al acestei anomalii, poporul român s-a văzut pus deodată față în faţă cu 
una din cele mai mari calamităţi din cîte s-au abătut pînă acum asupra 
omenirii: Un ateism impus, organizat, etapizat, sprijinit pe cele mai cum- 

plite mijloace de opresiune duse pînă la exterminarea fizică și morală 
a omului. 


Întemeiată pe o filozofie materialist-ştiinţifică, noua doctrină se 


prezenta ca o« țesătură de minciuni» în frunte cu minciuna ateistă, Dum- 
nezeu fiind declarat inexistent sau mort. 

De aci urma, în continuare, întoarcerea pe dos a tuturor normelor 
morale rînduite de Biserica Creștină în 2000 de ani. 

Adevărul este înlocuit cu minciuna, iubirea de oameni cu ura de 
clasă, dreptatea cu samavolnicia, libertatea cu cea mai odioasă teroare, 
chipul lui Dumnezeu din om anulat prin despersonalizare, prin transfor- 
marea omului într-un număr statistic. 

Bictul popor român — avînd în viscerele lui nu numai sîngele dacilor 
liberi amestecat cu cel roman, dar și «diferenţialele divine» spirituale, 
imponderabile, ale credinţei în Hristos care se întinsese pe meleagurile 
lui natale încă din vremea Apostolilor — s-a găsit dintr-odată pus în situa- 
ţia, extrem de grea, de a da pe loc «riposta» cea mai potrivită la noua 
provocare la care îl silea Istoria. 

Așezaţi « în calea tuturor răutăților», după cum spune cronicarul, el 
avea, la momentul respectiv, o experiență, de două ori milenară, a rezol- 
vării cumpenelor grele, dar această încercare de acum era incomparabil 
mai grea faţă de toate încercările dinainte. Gravitatea consta în faptul 
că pentru prima oară se găsea în faţa unor provocări ce veneau, precum am 
arătat, din partea unor oameni « fără neam și Dumnezeu», în fața unor 
fiinţe din care fusese smulsă, sistematic şi radical, orice urmă de credinţă ; 
fiinţe, în care profeticul scriitor rus Dostoievschi întrezărea, cu un secol 
în urmă, omul-fiară, omul-demonizat, omul-apocaliptic, capabil de orice; 


Omul, pe care i-a fost dat şi neamului nostru românesc întreg să-l simtă - 


cu amărăciune şi durere în suflet, timp de o jumătate de secol cu toate cele 
cinci simţuri ale sale: văzul cu auzul, cu pipăitul, cu gustul și cu mirosul, 
în calitate de cobai de experimente, pentru că Omenirea toată să învețe 
ce înseamnă omul fără Dumnezeu. 

Provocările au început de îndată ce aparatul represiv al statului a 
reuşit să se pună la punct, sub oblăduirea și cu asistenţa tehnică şi ideo- 
logică a armatelor străine. 

De pe tot cuprinsul ţării, peste care se lăsase parcă un uriaș lințoliu 
cernit pe măsura bolții cerești, au fost băituiţi zeci de mii de nevinovaţi, 
bărbaţi și femei şi chiar copii, închiși în lagăre improvizate, ţinuţi în con- 
diții mizere sub teroare. Majoritatea erau intelectuali, de toate forma- 
Hile, dar nu puţini erau şi țărani și muncitori. Preoţii, recrutaţi dintre 
mai buni, de prin sate şi orașe erau și ei prezentaţi în număr destul 

e mare. 

Listele cu nuntele celor cc urmau a fi arestați erau alcătuite de opor- 
tuniști binevoitori, doritori a se oferi de la înccput drept cozi de topor 
în mîinile noilor stăpâni, făcînd primele dovezi slugarnice că vor să devină, 
cu tot dinadinsul, simbriași credincioși ai oriînduirii noi. Alte multe mii 
de români, din simț de prevedere, au luat calea pribegiei, calea codrului, 
aşteptind acolo limpezirea apelor. Pe alocuri au fost descoperite cadavre 
omenești ucise de gloanţe sau mutilate. La mînăstirea Izbuc din Bihor, 
de pildă, doi călugări bătrîni, vieţuitori ai schitului au fost găsiți uciși 
de gloanţe militare... 


Încet, încet, atît cei din lagăre cît și cei din pribegie s-au putut întoarce 
la vatră. i 


Peste tristul decor prezentat pînă aci s-a lăsat pentru cîteva momente 


cortina, pentru ca să fie ridicată apoi din nou, în continuarea spectaco- 
lului sinistru. 


Acesta a fost doar preludiul marii drame; actul întîi al 'Tragediei 
urma să sc desfăşoare, în toată hidoșenia lui, abia pe la sfîrşitul anu- 
lui 1947. 


A început prin alcătuirea unui guvern bine orientat spre stînga, 
după abolirea forțată a monarhiei și întărirea noilor forţe polițienești. 
Toate aceștea prevesteau iminenta declanşare a unei persecuții de lungă 
durată instituționalizată, sprijinită pe o avalanșă nesfîrşită de legi, 
decrete, decizii și măsuri speciale, care aveau să devină, nu peste mult 
timp, temelia şi sensul însuşi al unei orînduiri totalitare, sprijinită pe 
samavolnicie, pe nedreptate, pe minciună şi teroare, 

Se proiectase din timp deschiderea unor vaste șantiere pentru reali- 
zarea unor lucrări pe cât de fantastice, faraonice, pe atît de costisitoare 
şi inutile. Pentru executarea acestora s-a preconizat, cu precădere, folo- 
sirea brațelor de muncă omenești, aceştia oferind totodată noii conduceri 
un bun prilej de a lichida pentru totdeauna pe indezirabilii « reacţionari», 
socotiți « dușmanii poporului» și ai-generosului plan comunist de a cobori 
din nou Raiul pe pămînt, spre fericirea « clasei muncitoare» declarată 
peste noapte, prin decret, proprietara absolută a bunurilor țării, şi « forja 
conducătoare în stat», cînd de fapt, biata clasă, nu avea asigurată nici 
măcar « pîinea cea de toate zilele», iar mîinile și picioarele îi erau ferecate 
de cătuşele nevăzute, dar dureros simţite, ale celei mai cumplite silnicii. 

Au început, așadar, arestările, recrutările de muncitori ideali, fără 
plată, fără mincare, fără îmbrăcăminte, pregătiți, cu multă grijă şi cu 
multe dichisuri, pentru vastele șantiere care îi așteptau: Marele Canal, 
Stufal din Delta Dunării, mărețele hidrocentrale, grandioasele auto- 

strade etc. etc., sau, pentru a deveni, dacă vreți, « pensionari» cuminţi, 
supuși, ascultători, cu «contracte de angajare» judicios întocmite: pe 
cîteva luni, pe cîțiva ani sau pe toată viața; cu locuinţa asigurată în 
« confortabilele celule» ale penitenciarelor principale sau judeţene, sau 
în barăcile construite anume în toate coloniile înșirate de-a lungul cana- 
lelor ca şi prin alte neștiute locuri de « odihnă forțată», unde ploşnițele 
secătuite de inaniție stăteau cu miile în așteptarea sângelui omenesc 
spre hrănire. 

În foarte scurt timp s-au umplut toate, pînă la ia şi închisorile 
şi coloniile. 

Se mutaseră în aceste lagăre şi temnițe mii și zeci şi sute de mii de 
oameni, dintre cei mai buni, pe care îi avea țara. Toate instituţiile de bază 
ale societății noastre erau bine reprezentate. Academia Română, Univer- 
sitatea, Facultăţile, inclusiv cea de Teologie; fostele guverne împreună 
cu Armata, Clerul şi călugării, şcolile şi întreprinderile, muncitorii și ţăranii 
nedispuşi să-și vîndă sufletele satanei ș.a.m.d. Numai bunul Dumnezeu 
ştie numărul şi numele victimelor «aduse ca niște oi spre junghiere», 
după cum spune Proorocul, și trecute prin rigorile torturilor, aplicate de 
călăi cu înaltă calificare, prin proba cumplitelor răngi, a focului, a varului 
nestins, a înfometării, a frigului, a teroarei și a umilinţelor de tot felul. 

Scopul final era bine definit: exterminarea lentă a insului prin anu- 
larea personalităţii şi degradarea totală a ființei umane prin nimicirea 
chipului lui Dumnezeu în om, prin îndobitocirea lui. 

Armele de apărare ale mucenicilor erau: Credinţa în Dumnezeu, 
întărită prin rugăciune şi psalhni, prin recitări din Sfintele Evanghelii 
pe care unii le cunoșteau pe de rost, prin rostirea Sfintei Liturghii de către 
preoți, prin postul de bunăvoie întărit cu cel impus de călăi, prin milos-. 
tenii faţă de cei mai slabi, prin smerenie și îndelungă răbdare, prin medi- 
taţii religioase; prin memorări de poezii potrivite situaţiei, cele mai multe 
creaţii ale poeţilor consacrați veterani ai închisorilor: Nichifor Crainic, 
Radu Gyr şi alţii; prin învăţare de limbi străine, prin îmbogățirea cuno- 
ștințelor, folosind scrisul cu acul: pe pereţi, pe pingele, pe centuri, ca și 
prin comunicările dintre celule prin alfabetul Morse etc. etc. 

„Toate acestea alcătuiau o întreagă Pravilă a Claustraţilor rînduită 
pentru realizarea purificării prin suferinţă, a Katharsis-ului creştin, folo- 
sind metodele consacrate de veacuri ale marilor Asceţi gi Mucenici creștini 
1 spre a se pune temelie nepieritoare Împărăției Cerurilor pe pământ, inclu- 
A siv în celulele temnițelor, devenite altare de jertfă pentru Hristos. 


Lă 

- Mulţi dintre ei au murit înălţînd prin moartea lor martirică mii de 
holocausturi netrîmbiţate de mass-media vremii, neștiuți de nimeni, 
nici măcar de familiile care-i aștepta mereu zi şi noapte. Înregistraţi 
numai de bunul Dumnezeu, în Cartea Vieţii, de Cronicarul Atotştiutor, 
cunoscător al fiecărui « chip» al Său umilit, « care numărați şi perii capului 


nostru» și le vede pe toate cele ascunse, răsplătind fiecăruia la vreme și 
după cuviinţă. 


17. Cum vedeți o reînnoire duhovnicească a Bisericii lui Hristos pentru 
a rezista împotriva celor trei maladii cu care se confruntă astăzi 
întreaga lume creştină: necredința, indiferentismui și sectarismul 
religios? 

— Întrebarea Sfinţiei Voastre îmi aduce aminte o scrisoare a Sfin- 
tului Vasile cel Mare către episcopul Tesalonicului, Ascholius, scrisă într-un 
moment în care Biserica creştină de atunci se găsea în împrejurări aproape 
identice cu ale Bisericii noastre de azi, fiind confruntată cu violenţa arie- 
nilor (sectarii acelor vremuri) sprijiniți de împăratul Valens, precum și 
cu decăderea morală și slăbirea credinţei, care provocau tulburări tot atit 
de îngrijorătoare în sînul Ortodoxiei răsăritene, 

« Am luat în mfini scrisoarea ta — scrie Sfîntul Vasile, şi am citit-o 
de mai multe ori. Simțeam că în ea se revarsă însuși harul Duhului Sfînt 
şi credeam că mă aflu din nou în vremurile trecute cînd bisericile lui 
Dumnezeu erau înfloritoare fiind întărite în credință, unite prin dragoste, 
de parcă ar fi fost un singur suflet cu mădulare diferite ... Atunci credin- 
cioșii ce luptau erau mulți, sîngele martirilor care iriga Biserica hrănea 
cu mult mai mulţi luptători pentru adevărul creştin .. .Atunci noi, creş- 
tinii, aveam pace între noi, pace din care acum nu ne-a mai rămas nici 
măcar o urmă, pentru că noi înşine am gonit-o dintre noi cu brutalitate. 

Dar, în ciuda tuturor acestora, sufletele noastre ni s-au întors pentru 
un moment la fericirea de altădată, în momentul cînd au ajuns aici la 
noi de dincolo de Istru (Dunărea) moastele unui martir prin care s-a 
propovăduit acolo credința. 'cea curată (Sfîntul Sava Gotul). Cine ar fi 
putut reda bucuria, dispoziţia sufletească reconfortantă ce am simţit-o 
în adincul inimii noastre în fața acelor moaște? 

Cînd l-am văzut pe atlet, l-am fericit; desigur şi pe dascălul lui (Euti- 
hie), care l-a învăţat curajul, și care își va primi şi el cununa sa din partea 
Dreptului Judecător, pentru că pe mulți i-a întărit în lupta pentru credinţă. 

Făcîndu-ne să ne aducem aminte de fericitul bărbat și lăudîndu-vă 
patria voastră (Dacia), atît de roditoare de seminţe ale credinţei creștine, 
ne-ai bucurat pentru trecut; dar ne-ai şi întristat, în același timp, des- 
criindu-ne cele ce se petrec acum în Biserica creştină. Astăzi nimeni dintre 
noi nu se poate apropia de virtutea lui Eutihie. Departe de a putea îmblînzi 
pe barbari prin puterea Duhului Sfînt şi lucrarea darurilor Lui, noi, cei de 
azi, am ajuns să-i sălbăticim, prin mulţimea păcatelor noastre, chiar și 
pe cei care erau deja îmblinziţi. 

Sîntem convinşi că adevărata cauză pentru care a crescut atît de 
mult puterea ereticilor se găseşte în noi înșine, în păcatele noastre. Aproape 
nici o parte a lumii n-a scăpat de pirjolul ereziilor (sectelor). Tu vorbeşti 
în scrisoarea ta de lupte atletice, de trupuri sfișiate pentru credinţă, de 
furia barbară înfruntată de cei neînfricați cu inima, de feluritele chinuri 
. din partea prigonitorilor, despre dîrzenia întru toate a celor ce s-au luptat, 
de cruce, de apă, de toate cele prin care s-au săvîrșit martirii. Dar care 
este starea noastră, a celor de azi? 

Dragostea ni s-a răcit, învăţătura Părinților s-a pustiit, neînfricata 
corabie a credinţei s-a sfărîmat, gurile credincioșilor au amuţit, mulțimile 
de credincioși izgonite din lăcașurile de rugăciune își ridică mfinile către 
Stăpînul lor din ceruri, sub cerul liber. La noi sînt acum grele strîmtorări 
morale, şi totuşi nu există nicăieri vreo mărturie despre acestea, pentru 
că cei ce aduc aceste nenorociri peste noi poartă aceleaşi nume ca noi, 
adică se numesc. creștini. 

« Pentru toate acestea, tu roagă-te lui Dumnezeu să aducă alături de 
tine pe toți atleții aleși ai lui Hristos ca să vă rugați împreună pentru Biserica 
Lui, ca, dacă mai este încă vreme pentru o mai bună așezare a lumii, şi dacă 
nu se vor lovi toate de o împotrivire violentă, Dumnezeu, împăcîndu-se cu 
Biserica Sa, să o readucă la pacea de mai înainte» (trad. pr. N. Petrescu). 

Evocarea nostalgică a vremurilor trecute « cînd Bisericile lui Hristos 
erau înfloritoare», ca şi îndemnul la rugăciune stăruitoare către Dumnezeu 
pentru readucerea acestor Biserici la pacea de mai înainte « mă îndreptă- 
țesc a crede că marele Ierarh vedea posibilă o îmbunătăţire a lucrurilor 
numai prin întoarcerea din nou a Bisericii veacului său la Biserica veacului 
martirilor, La Martiriu. s 


18. Ce părere aveți despre sectele creştine din secolul nostru? - 


— Ori de câte ori mă gîndesc la sectele creştine din vremea noastră, 
îmi vine în, minte spontan, prin contrast, Rugăciunea Arhierească din 

Evanghelia după Ioan, capitol XVII, rostită de Iisus, în contextul cuvin- 
tării de despărțire, la Cina cea de Taină. 

n seara aceea, cu cîteva ceasuri înainte de răstignire, rugăciunea 
Marelui Arhiereu a fost, ca niciodată, însoţită de sudori de sînge, de 
căderi cu faţa la pămînt, de apariţia Paharului Patimilor şi a Îngerului 
trimis de Tatăl pentru a-L întări. T 

Gîndul care îl preocupa pe Iisus în aceste momente de « întristare 
a sufletului Său» era, mai presus de toate, grija pentru unitatea credinței 
Apostolilor și a urmașilor acestora pînă la sfîrșitul veacului. El se ruga 
Tatălui cu stăruință zicînd: « Părinte Sfinte, păzeşte în numele Tău pe 
cei pe care Mi I-ai dat, ca să fie una precum sîntem și Noi . .. Dar nu numai 
pentru aceştia Mă rog, ci şi pentru toti cei ce vor crede în Mine, prin cuvintul 
lor, ca toţi să fie una, după cum Tu Părinte întru Mine şi Eu întru Tine, 
așa şi aceştia întru Noi să fie una, ca lumea să creadă că Tu M-ai trimis» 
(loan 17, 1], 20, 21). 

Oricine citeşte această citremurătoare rugăciune, îşi dă seama de 
îndată că Întemeietorul Bisericii creștine socotește unitatea în duh și 
credință ca pe un lucru esenţial, de care depinde însăși viabilitatea Noii 
Sale Legi. O singură categorie de creştini par a nu fi convinși de acest 
mare adevăr, arătîndu-se, dimpotrivă, susținători pasionaţi ai proliferării 
«bisericilor» pînă la limită: aceştia sînt Sectarii. De aceea numai Dum- 
nezeu ştie cite « biserici» de ale lor sînt astăzi în toată lumea creștină. 

Atunci, cum stăm cu rugăciunea stărnitoare a Marelui Arhiereu, ca 
toți să fie una ? Or, Biserică Creştină este o instituție în care fiecare ins 
face ce vrea? Dorinţa Fiului lui Dumnezeu nu este pentru noi toţi poruncă ? 
Nu sîntem toţi datori să o împlinim? Cum se face că Adevărul, care nu 
poate să fie decît Unul, căci el Îl exprimă pe Dumnezeu, îmbracă în sînul 
Bisericii creștine atîtea forme contradictorii? Unde ne situăm față de 
modelul unității noastre în Duh, pe care însuși Miîntuitorul ni L-a indicat 
că este Sf. Treime ? Nu ne dăm seama că o pluralitate de « Biserici diver- 
gente», refractare unităţii dorite de Hristos, e un indiciu sigur al absenței 
Duhului Sfînt din mijlocul lor, căci Duhul Sfînt este cel care unește, nu 
cel ce dezbină; e Duhul iubirii, nu al urii! 

Căutăm să ne acoperim. apoi dezbinarea dintre noi cu eufemismul: 
« Unitatea în diversitate», dar nu ne gîndim tă în această diversitate, dacă 
nu e prezentă și « Unitatea Duhului întru legătura păcii», după cum ne 
învață Apostolul, iese la iveală numai diversitatea, care se transformă 
în ură, în dușmănie şi în separatism. 

În acest context, a și apărut un nou «zel misionar» concretizat în 
aruncarea de « seminţe evanghelice» pe ogoare în care sămînța Evanghe- 
liei lui Hristos rodește deja de sute de ani, în timp ce trei sferturi din 
oamenii planetei care sînt necreștini constituie un incomensurabil 
ogor potenţial de misiune pus la îndemina tuturor misionarilor de bună 
credință și stă în nesfîrșită așteptare. 

De ce se seamănă acolo unde este deja semănat? Ori poate se 
seamănă o sămînţă nouă, o altă sămință? Să ne ierte Dumnezeu. Oare 
se mai poate numi sămînţa lui Hristos o învățătură din care este scos 
Chipul Prea Curat al Maicii Sale, Născătoarea de Dumnezeu, fără de 
care n-am fi avut nicicum între noi pe Dumnezeu şi Omul? Oare au pierit 
Evangheliile? A dispărut din « Canon» Sfinta Evanghelie după Luca ? 

Ce fel de sămînţă de grîu curat poate fi sămînța care nu este purtă- 
toarca Trupului euharistic al lui Hristos, din care El, Lisus, a împărtășit 
pe Apostolii Săi la Cina cea de Taină zicînd, fără echivoc: « Acesta este 
Trupul Meu» ? 

Se mai poate numi Biserică Creştină o Biserică în care a fost dărimat 
chiar Altarul pe care s-a jertfit Marele Arhiereu: Sfinta Lui Cruce -— Min- 
tuitoare ? Poate fi socotit Biserică un locaş din care lipsesc Sfintele Taine, 
dătătoare văzute ale Harului nevăzut ? 

* Ce mai rămîne din Biserica lui Hristos, de două ori milenară, după 
ce am izgonit din ea toţi Sfinţii binecuvîntați de Duhul Sfînt: pe Apos- 
toli, pe Martiri, pe Ierarhi, pe Cuvioși, milioanele de creştini anonimi 
care prin viaţa lor curată au pus la zidirea Bisericii lui Hristos aurul curat 
a] credinţei şi al vieţii lor, după viziunea Sfintului Apostol Pavel?; din- 
tr-o Biserică deposedată de propria-i Istorie, de Sfînta ei Tradiţie ? 

Oare Istoria Creştinătăţii începe și se sfirşește cu fiecare dintre noi? 

Să dea Dumnezeu ca toată frămîntarea ecumenistă din ultimii ani 
să aducă roade bogate. Să ne deschidă cît mai curînd ochii minții şi ai 
inimii ca să ne facă să înțelegem că în fața noastră avem miliarde de 
semeni străini de Hristos, dacă nu chiar dușmani declaraţi ai Lui şi ai 
Bisericii Sale; şi că unirea neîntirziată a tuturor creştinilor în duhul dra- 
gostei este un imperativ al vremii noastre, 

Cineva, nicidecum. neînsemnat, spunea nu demult, vorbind despre 
creștinii catolici și cei ortodocşi, că, între aceștia, nu se pune problema 
dacă este posibilă unificarea, ci dacă le mai este îngăduit să rămînă sepa- 
raţi. Dumnezeu să ajute Bisericii Sale ! : 

PREOTUL PROFESOR ION BUNEA * 
Arhiepiscopia Ortodoxă din Cluj-Napoca 

Din generaţia marilor preoţi și dascăli 
de teologie ardeleni, din ultimele cinci 
decenii, face parte și Părintele Profesor Ion 
M. Bunea din cadrul Arhiepiscopiei Ortodoxe 
aClujului, Vadului și Feleacului. 

Născut într-un sat de mocani din Munţii 
Apuseni și hrănit de mic din izvoarele limpezi 
ale evlaviei ortodoxe din « Țara Moților», 
Prea Cucernicia Sa a fost chemat de copil 
să slujească Biserica lui Hristos. * 

După absolvirea Facultăţii de Teologie 
din Chişinău şi a celei de Litere și Filosofie 
din cadrul Universităţii clujene, tînărul teolog 
primește harul preoţiei în anul 1933 și este 
numit preot paroh în cîteva biscrici ardelene. 
Între anii 1939—1981 a funcţionat și ca 
profesor de religie în învățămîntul secundar 
din mai multe orașe, profesor la Seminarul 
Pedagogic Universitar, la Institutul Teologic și Seminarul Teologic 
din Cluj-Napoca. è 

Retras la pensie din toamna anului 1981, Părintele Ion Bunea, con- 
ştient de necesitatea acută a evanghelizării credincioşilor ortodocși împo- 
triva prozelitismului sectar, nu are odihnă. În liniștea inimii și a locuinţei 
sale se roagă, citește, meditează, participă la slujbe misionare. ţine pre- 
dici, vorbeşte de Hristos și mai ales scrie cărți de predici morale și învă- 
ţătură ortodoxă pentru preoți și credincioși. Pe lîngă bogata colaborare 
cu articole în diverse reviste bisericești, la Îndrumătorul misionar al 
Arhiepiscopiei Ortodoxe a Clujului, Vadului și Feleacului, pe lîngă Tra- 
tatul de Teologie Morală, volumul I (1979), în calitate de coautor, Prea 
Cucernicia Sa a dat la lumină două lucrări omiletice — « Cuvint de învă- 
țătură la Duminici şi Sărbători» (1983) si « Cuvînt de învăţătură la Botez, 
Cununie şi Înmormintare» (1986). 


* Născut în anul 1906, în satul Lunca Arieșului, județul Alba, ca fiu de 
ţărani. După absolvirea liceului, urmează Facultatea de Teologie din Chişinău 
şi Facultatea de Litere și Filosofie a Universității din Cluj. În anul 1933 cste 
hirotonit preot pentru parohia Năsăud. Mai tîrziu este numit profesor de religie 
şi lector universitar, apoi profesor la Seminarul Teologic din Cluj-Napoca. În 
anul 1981 se retrage la pensie. În 1990 trece la cele vegnice. 

Invitat să colaboreze la un dialog misionar pe tema Decalogului, 
în vederea catehizării credincioșilor noştri, Părintele Ion Bunea ne pre- 
zintă o convorbire teologic-duhovnicească de înaltă ținută, pe care o 
redăm integral în paginile de mai jos. 


l. De ce se cheamă Decalogul lege-Legea Vechiului Testament? 


— Legea exprimă voinţa lui Dumnezeu. Dumnezeu și-a făcut cunos- 
cută voința Sa creaturilor raționale şi libere — oamenilor — prin legea 
morală naturală și legea pozitivă... Legea pozitivă este completare 
necesară a legii morale naturale. Ea a fost dată în două rînduri: în Vechiul 
și Noul Testament, Legea pozitivă a Vechiului Testament cuprinde tota- 
litatea dispoziţiilor date de Dumnezeu, începînd cu protopărinţii noștri, 
apoi prin patriarhi, mai întîi prin Avraam şi ceilalți patriarhi, iar în cele 
din urmă prin Moise şi prin ceilalți prooroci, 

Centrul Legii Vechiului Testament este Legea dată prin Moise (Le- 
gea mozaică). Ea include dispoziţii privitoare la pregătirea poporului 
iudeu pentru viitorul său mesianic. Sfîntul Apostol Pavel o consideră — 
pe drept — « călăuză. spre Hristos» (Gal. 3, 24). Menirea ei este de a 
cultiva credința într-un singur Dumnezeu, a trezi în Israel conștiința 
păcătoșeniei şi vinovăţiei, apoi recunoașterea necesităţii de a se curăți 
de păcate prin jertfe şi în cele din urmă a nădăjdui în izbăvirea lui 
prin harul ce va veni prin Mesia. = AR 

Legea mozaică cuprinde prescripţii de conţinut și scop diferit, Ea 
se împarte în: lege ceremonială, civilă și morală. Legea ceremonială se 
referă la Cortul Sfint și obiectele lui, preoție, sărbători, curăţire, făgă- 
duinţe etc. Dispoziţiile legii ceremoniale au caracter pedagogic, de a pre- 
găti poporul iudeu, prin semnificaţiile lor simbolice, pentru opera mîn- 
tuirii, Ele au avut caracter vremelnic, pînă la venirea Mîntuitorului. 
Legea civilă cuprinde dispoziţii privitoare la organizarea socială a po- 
porului iudeu, conducerea lui supremă avînd-o Dumnezeu (regim teocratic). 
Legea civilă cuprindea dispoziţii cu caracter politic, economic, social şi 
civil, ca: anul sabatic, vinzări, moșteniri etc. Obligativitatea ei a început 
deodată cu distrugerea statului evreu de către romani, în anul 70 după 
Hristos. Legea morală mozaică se cuprinde în Decalog. Legea morală 
cuprinsă în Decalog formulează mai lămurit principiile legii morale natu- 
rale, de aceea s-a spus că ele — legea morală firească şi legea morală 
pozitivă din Decalog — formează un întreg inseparabil. Decalogul este 
cea dintii lege scrisă a poporului iudeu. Decalogul poartă numele de lege, 
de lege a Vechiului Testament, fiindcă este chintesenţa Legii. Cele zece l 
porunci ale Decalogului cuprind « cuvintele vieții» (Fapte Ap. 7, 38) și 
au menirea de a împărtăşi această viață, așa cum cere porunca Domnului: 


CONVORBIRI DUHOVNICEŞTI 


« Păziţi toate poruncile Mele şi toate hotăririle să le ţineţi, căci omul care 
le împlineşte va trăi prin ele» (Lev. 18, 5). 


2. Învățătura Vechiului Testament este cuprinsă în întregime în 
Decalog? 


— Decalogul nu cuprinde întreaga învățătură a Vechiului Testa- 
ment. Prin darea Legii pe muntele Sinai s-a pecetluit legătura între 
Dumnezeu şi poporul israelit. Înainte de a fi scrise pe tablă de piatră, 
poruncile au fost întipărite de Dumnezeu în inima protopărinţilor noștri. 
Dar după căderea în păcate, ele au fost uitate și nesocotite, asticl că a fost 
nevoie să fie amintite din nou în «tunete și fulgere și nor des pe muntele 
Sinai și sunet de trimbiţe foarte puternic...» (Ieşirea 19, 16). După darea 
Legii pe muntele Sinai, Dumnezeu a dat — pe parcurs — iudeilor și alte 
porunci, multe dintre ele referitoare la felul cum trebuie duse la îndepli- 
nire dispoziţiile Legii. Li s-a atras atenția că Legea trebuie aplicată în 
spiritul, nu în litera ei, așa cum Însuși Dumnezeu le spune: « Au doară 
arderile de tot sînt tot așa de plăcute lui Dumnezeu ? Ascultarea e mai bună 
decit jertfa şi supunerea mai bună decit grăsimea berbecilor» (I Regi 15, 22). 
Ca atare, poruncile date de Dumnezeu prin prooroci nu trebuie conside- 
rate ca ceva deosebit de Legea lui Moise, ci în strînsă legătură cu ea. O 
confirmă expresiile din Noul Testament, unde se spune: « să asculte de 
Moise şi de prooroci». Nimerit se exprimă Sfîntul Apostol Pavel: «.. . În 
multe rînduri şi în multe chipuri, Dumnezeu odinioară a vorbit părinţilor 
noştri prin prooroci...» (Evrei 1, 1). 


3. Decalogul singur asigură miîntuirea sufletelor omenești, sau numai 
o pregăteşte? 

— Legea morală a Vechiului Testament cuprinsă în Decalog — 
singură nu asigură mântuirea credincioșilor. Cuprinde principii morale de 
origine divină ce stau la temelia întregii moralităţi, dar conţine — în cea 
mai mare parte — porunci prohibitive (« Să nu ucizi», « să nu furi» etc.). 
Ea nu avea scopul și de a îndrepta pe oameni, deoarece ea s-a dat pen- 
tru călcările de porunci. « Legea a fost adăugată pentru călcările de lege 
pină cînd era să vină Urmașul . , .» (Gal. 3, 19), deci avea rol pregătitor. 
Lipsită de prezenţa harului divin, Legea a arătat drumul mîntuirii, a 
căutat să înfrîneze pornirile păcătoase și să mențină trează conștiința 
morală a evreilor. 

4. Decalogul a fost dat numai pentru poporul ales, sau şi pentru toată 
lumea? Cum trebuie privite şi respectate cele zece porunci în 
Legea harului şi în ce măsură ajută la mântuirea credin- 
ciosilor? 

— Decalogul are valoare absolută şi veşnică, s-a dat pentru toată 
lumea, nu numai pentru poporul ales. El a trecut şi în Noul Testament, 
dar deplina înţelegere a poruncilor lui o putem avea numai în lumina 
legii morale a Noului Testament « Legea prin Moise s-a dat, iar harul şi 
adevărul au venit prin lisus Hristos» (loan 1, 17). Mîntuitorul lisus Hris- 
tos, autorul Legii celei noi evanghelice, care « a învechit-o pe cea dintii», 
(Evrei 8, 13), n-a venit « să strice Legea și proorocii, ci s-o împlinească» 
(Matei 5, 17). Prin venirea Lui s-a împlinit tot ce se profețise despre El, 
iar harul a prisosit în ființa Lui. Jisus este revelația deplină a lui Dum- 
nezeu. « Cind va veni ceea ce este desăvirșit, atunci ceea ce este în parte se 
va desființa» (I Cor. 13, 10). lisus Hristos plineşte și desăvirșește legea 
morală a Vechiului Testament, dînd o nouă înfățișare şi interpretare 
poruncilor din Decalog. El pune accent pe împlinirea poruncilor în latura 
lor afirmativă, pe zămislirea faptelor întîi în tainiţele curate ale 
sufletului şi apoi pe realizarea lor văzută. Astfel, Mintuitorul în « Predica 
de pe munte» spune: « Aţi auzit că s-a zis celor de demult: Să nu ucizi, 
iar cine va ucide, vrednic va fi de osindă. Eu însă vă spun vouă că oricine 
se va minia pe fratele său, vrednic va fi de osîndă . .. Aţi auzit că s-a zis 
celor de demult : Să nu săvirșeşti adulter. Eu insă vă spun vouă: că oricine 
se uită la femeie, poftind-o, a şi săvirşit adulter în inima lui... Aţi auzit 
că s-a zis celor de demult: Să nu juri strimb. Eu însă vă spun vouă...» 
(Matei 5, 21—40). Mântuitorul atrage atenţia tuturor asupra izvorului 
intern din care pornesc faptele, înăbușindu-le la origine, dacă nu sînt 
conforme cu legea morală. 

Faţă de legea morală veche, lisus Hristos aduce motive superioare 
pentru împlinirea poruncilor. Întîi, iubirea faţă de Dumnezeu și apoi 
nădejdea vieţii viitoare. E adevărat că mai dăinuie frica, dar o frică fireas- 
că, asemenea aceleia pe care o au copiii faţă de părinţi. Legea evanghelică 
scoate pe om de sub povara numărului excesiv de mare de porunci ale 
Legii Vechiului Testament (aproximativ 600 ale Legii ceremoniale). Faţă 


de caracterul particular și vremelnic al Legii Vechiului Testament, Legea l 


Noului Testament cste universală, asigurînd condițiile de trebuință min- 
tuirii prin har, la care se adaugă conlucrarea omului — credința dreaptă 


şi faptele bune. 

5. (mm se împart cele zece porunci după conținut? Care din ele au 
conținut dogmatic şi care au conținut moral-creștin şi social? 


— Poruncile au fost scrise de Însuşi Dumnezeu —« cu dumneze- 
iești litere» — pe două table de piatră. Pe tabla întîia sînt scrise primele 
patru porunci, referitoare la datoriile omului către Dumnezeu, iar pe tabla 
a doua sînt scrise cele șase porunci referitoare la datoriile omului fată 
de aproapele. Învățăturile dogmatice şi morale se întîlnesc în toate porun- 
cile Decalogului. Am putea considera cu precădere dogmatice primele 
două porunci și a patra din Decalog. 


6. Explicaţi pe scurt prima poruncă din Decalog: « Eu sint Domnul 
Dumnezeul tău... să nu ai alți dumnezei afară de Mine» 

— Porunca întîia din Decalog se adresează — în primul rînd — oame- 
nilor lumii vechi, care, datorită păcatelor, ajunseseră să se închine la mai 
mulţi dumnezei sau zei, ba chiar unor animale. O spune limpede Sfîntul 
Apostol Pavel: « Au schimbat slava lui Dumnezeu celui nestricăcios întru 
asemănarea chipului omului celui stricăcios şi al păsărilor şi al tiritoa- 
relor . . . , au schimbat adevărul lui Dumnezeu în minciună şi s-au închinat și 
au slujit făpturii, în locul Făcătorului, Care este binecuvintat în veci, amin» 
(Romani 1, 23—25). Porunca întîia a Decalogului exprimă credinţa într-un 
singur Dumnezeu (credința monoteistă) şi opreşte închinarea la alți 
dumnezei născociți de mintea omenească întunecată de păcat. Legea 
evanghelică aduce lumină în privinţa lui Dumnezeu, Unul după fiinţă, 
şi întreit după persoane, cerînd creştinilor să creadă în El, să nădăjdu- 
iască în El şi să-L iubească mai presus de orice, închinîndu-l toate gîn- 


durile şi faptele lor și să nu se lepede de El, oricîte năpaste s-ar abate 
asupra lor. l 


7. Cum trebuie să credem şi să cinstim pe Dumnezeu ? 


— Fiind mai presus de puterea de înţelegere a minţii noastre, învă- 
țătura despre Dumnezeu — Unul după ființă și întreit după persoane —, 
o primim pe bază de credinţă, avînd ca temei autoritatea lui Dumnezeu 
care S-a descoperit. La primirea Botezului, fiecare om mărturiseşte 
credinţa în Sfînta Treime. Cine se leapădă sau schimbă înţelesul ei, înce- 
tează de a mai fi creştin. Credinţa în Dumnezeu o mărturisim în toate 
zilele vieţii noastre, inclusiv în ceasurile de grea cumpănă. Cinstim pe 
Dumnezeu, din tot cugetul nostru, prin săvîrşirea virtuților. 


8. Ce este adorarea şi ce este venerarea şi care sînt deosebirile dintre ele? 


— Adorarea este cultul în gradul cel mai înalt pe care-l datorăm lui 
Dumnezeu. Cinstim pe Dumnezeu cum nu cinstim nici o altă ființă, El 

fiind Stăpînul şi Creatorul nostru, al tuturor, precum și izvorul tuturor 
hinefacerilor revărsate asupra noastră. Cinstirea lui Dumnezeu este expre- 
sia iubirii noastre curate « din tot sufletul și din tot cugetul nostru»... 
Cinstim și persoanele bineplăcute lui Dumnezeu, pe sfinți, pentru vred- 
nicia pe care și-au câștigat-o de sfetnici ai lui Dumnezeu. Această cinstire 
se numește venerare, inferioară în grad cu adorarea. Dintre toți Sfinţii, 
de cinstire deosehită se bucură Stinta Fecioară Maria, cinstire numită 
preavenerare, 


9. Ce este idolul și în cite feluri se pot împărți idolii? 

— Idolul este chip făcut de mîna omului, despre care se crede că este 
Dumnezeu Însuşi. Astfel, idolatria cuprinde închinarea la lucruri, obiecte, 
figuri, în care se crede că este o putere supranaturală. Există şi alt fel de 


idolatrie, care a avut totdeauna aderenţi: este robia patimilor. Astfel, 


idol este banul pentru avar, poftele josnice pentru desfrînat, mîncarea 
pentru lacom, băutura pentru bețivi etc. Potrivit se exprimă despre ei 
Sfintul Apostol Pavel cînd spune: « Pintecele este dumnezeul lor» (Filip. 3, 
19). Aceşti idoli nu pot fi dărîmaţi decît prin antrenarea voinţei în slujba 
binelui, « Staţi impotriva diavolului şi va fugi de voi», zice Sfîntul Apostol 
Iacov (4, 7). 


10. În ce fel idolii patimilor îi îndepărtează pe oameni de Dumnezeu 

şi îi lipsesc de harul Duhului Sfînt? 

— Patimile robesc pe om. Ele îl îndepărtează de Autorul legilor 
morale, de Dumnezeu, astfel că omul nu are alt stăpîn decît pe satan, 
căruia i se supune orbește. Fiind în robie, în robia acestor păcate grele, 
pătimașul a rupt legătura cu Dumnezeu, s-a lipsit și de darul Duhului 
Sfînt. Păcatul desparte pe om de Dumnezeu ; păcatul este zidul de despăr- 
tire de care vorbește profetul Isaia (59, 2—4). În viața celor robiți 
patimilor — adevăraţi idoli —, cu vremea, apare nebunia și sfîrșitul e 
moartea. Caz tipic — în privința aceasta — este a lui Nabucodonosor și 
Belșațar, care, pe lîngă pierderea tronului, au avut un sfirșit năpraznic 
(Daniel 4, 25—34; 5). 


li. Cum pot oamenii să se izbăvească de idolii patimilor și să se 
întoarcă cu toată credința către adevăratul Dumnezeu? 

— Alunecarea în păcat, deci practicarea patimilor, e urmarea călcării 
legilor morale, a voii lui Dumnezeu. Trăirea în văpaia patimilor este dic- 
tată de motive practice, este ieşirea de sub frîna morală a credinţei, impli- 
cit a ochiului veghetor al lui Dumnezeu, care pedepseşte orice călcare a 
legii. Patimile aduc moarte sufletească credinciosului. Remediul? Trezi- 
rea şi întărirea credinţei. A trăi creştinește.viaţa, înseamnă a o pune la 

| adăpostul legilor morale, a avea conștiința că pentru viața și menirea 
noastră în lume veghează Dumnezeu Însuşi, Care prin Întrupare s-a pogo- 
t 


rît la noi, ca prin Înviere să ne ridice la Sine, la o viață nouă, la sfințenie. 

12. Care sînt urmările biblice ale închinării la idoli și la patimi? 

— În Biblie întîlnim multe cazuri cînd închinarea la idoli a fost 
sever pedepsită din partea lui Dumnezeu. Astfel, în timp ce Moise era pe 
muntele Sinai, spre a primi Tablele Legii, evreii și-au făcut un vițel de 
aur la care se închinau. Cînd Moise a coborit muntele și a văzut nelegiu- 
irea, a sfărîmat viţelul de aur și a pedepsit pe cei ce siliseră pe Aaron să 
le facă acest vițel. i 

Urmări dezastruoase au toate patimile în viața omului, ca spre exem- 
plu beţia și desfrtul, care au dus la tăierea capului Sfîntului loan Bote- 
zătorul. Irod şi Irodiada au sfîrșit în sărăcie, în suferință. 


13. Unii se îndoiese de existența lui Dumnezeu şi caută probe și expli- 
caţii raţionale. Care sînt principalele argumente raționale în 
sprijinul dovedirii existenţei lui Dumnezeu? 


— Pentru cei îndoielnici, cărora credința nu le spune nimic despre 
Dumnezeu și învăţăturile Lui, le putem pune la îndemînă argumente 
raționale —- expresii ale revelaţiei naturale, ca spre exemplu: istoric, cosmo- 
logic, teleologic, moral, ontologic. 

Argumentul istoric conduce la existența lui Dumnezeu din faptul 
existenţei acestei idei la toate popoarele și în toate timpurile. 

Argumentul cosmologic — după cum îl arată și numele — concbide 
existența lui Dumnezeu din existența lumii, a universului, prin aplicarea 
legii cauzalităţii și a principiului rațiunii suficiente. Potrivit legii cauzali- 
tății, orice efect trebuie să aibă o cauză. Or, lucrurile și fiinţele din lume 
nu sînt întîmplătoare, nu își au cauza în sine. Ele trebuie să aibă o cauză 
în afară de lume şi mai presus de ea. Această cauză nu mai este întîmplă- 
toare, nu mai este determinată de o altă cauză, ci absolută, îşi are cauza 
în sine, este mulțumitoare pentru judecata noastră, satisface principiul 
rațiunii suficiente. Acestei cauze în afară de lume și mai presus de ea, 
noi, creștinii, îi zicem Dumnezeu. 

Argumentul cosmologic este cel mai des folosit în teologie. Își are 
originea şi temeiul în Sfînta Scriptură, unde se spune: « Cerurile spun 
slava lui Dumnezeu şi facerea miinilor Lui o vestește tăria» (Ps. 18, 1). 

Îl găsim şi la Sfinţii Părinţi Atanasie, Vasile cel Mare, Grigorie de Nazi- 
anz, Fericitul Augustin ș.a. t 
| Argumentul teleologic conduce la ideea de Dumnezeu din armonia, f 
j ordinea și finalitatea din lume. Altfel spus, tot ce există în lume, ființe „| 

și lucruri, se supun unei rînduieli neschimbătoare, merg după anumite 
legi și tind către un scop. Orinduirea legilor, a scopurilor și, îndeosebi, 
adaptarea mijloacelor către scopuri, presupune existența unei Fiinţe 
atotînţelepte, a unui Dumnezeu organizator și proniator. Argumentul 
teologic însă este foarte des întrebuințat în Biblie, de aceea i s-a dat 
și numirea de argument biblic. 

Argumentul moral se sprijină pe existența și cerințele conştiinţei 
morale. Ea cste glasul lui Dumnezeu în sufletul credinciosului; ea sfà- 
tuiește și mustră orice purtare a noastră. Conștiinţa morală nu depinde 
de noi, adică noi nu-i putem porunci, ci ea ne poruncește nouă. Ea ne dă 
noțiunile de moral și imoral, implicit a unui Legislator şi Judecător 
Suprem, pe care noi, creştinii, îl numim Dumnezeu. Argumentul moral 
mai are şi altă formulare: virtutea trebuie răsplătită cu fericire, iar viciul 
pedepsit. Este imperativul conștiinței morale. Or, în viața pământească, 
adeseori, ordinea este răsturnată. Trebuie să existe şi altă lume, în care 
virtutea să fie răsplătită şi fărădelegea pedepsită de către o Fiinţă atot- 
dreaptă, care judecă absolut obiectiv faptele fiecăruia. 

Argumentul ontologic deduce existenţa lui Dumnezeu din însăși ideea 
pe care ne-o facem despre El. Dacă avem în minte ideea de Dumnezeu 
ca « ființa decit care alta mai mare nu se poate cugeta», El trebuie să 
existe şi în realitate, — afirmă făuritorii și susținătorii acestui argument, 


14. Care sînt păcatele împotriva primei porunci din Decalog şi care 

este gravitatea lor? 

— Împotriva poruncii întîia a Decalogului păcătuiesc: ereticii, schis- 
maticii, apostaţii, bigoţii, superstițioşii, spiritiștii, vrăjitorii ş.a. Zăbovim 
îndeosebi asupra vrăjitoriei — credința într-o forță misterioasă pe care 
o au lucrurile, forță care poate fi dominată și constrinsă, pusă la dispo- 
ziția omului, prin amulete, oglinzi, ierburi, parfumuri magice, descîn- 
tece etc. Vrăjitorii consideră că prin aceste mijloace dispun de forțele 
ascunse ale naturii, de spirite, de divinitate. Să nu uităm însă că vră- 
jitoria nu purcede din dorința de a cunoaște tainele vieţii sau de a mîn- 
tui pe om; ea se practică spre a servi un interes personal, desigur al vrăji- 
torului, care speculează naivitatea celor de bună credință. 

Vrăjitoria n-are nimic comun cu credința creștină autentică. Ea a 
fost veștejită încă în Vechiul Testament: « Să nu alergaţi la cei ce cheamă 
morţi, pe la vrăjitori să nu umblaţi şi sd nu vă întinati cu ei» (Lev. 19, 
3l şi 26). Osîndirea ei în această formă categorică are următoarea moti- 
vare: vrăjitoria atribuie omului şi forţelor naturale puteri ce aparţin în 
exclusivitate lui Dumnezeu. 

15. Cum se pedepsesc cei ce fac vrăji şi cred în ele și cum pot fi 
'combătute vrăjitoriile practicate de credincioşi? 

— Vrăjitoria se caracterizează prin trufe. Magul samarinean Simon 
făcea mare vilvă pe vremea Apostolilor, socotindu-se « puterea cea mare 
a lui Dumnezeu» (Fapte 8, 10). Or, « Dumnezeu celor mindri le stă împo- 
trivă, iar celor smeriți le dă har» (Iacov 4, 6). Vrăjitorii, ca şi toţi super- 
stițioșii, nu vor moșteni împărăţia lui Dumnezeu (Apoc. 20, 15). Creștinii 
trebuie lămuriţi spre a şti că Sfintele Ierurgii, care fac parte din cultul 
nostru, n-au în ele nimic magic. În Sfintele Ierurgii se folosesc elemente 
materiale (apă, untdelemn etc.), fără să fie învestite cu putere sfințitoare. 
Elementele materiale din Ierurgii, precum şi gestul sau cuvîntul au carac- 
ter simbolic. Nu cuvîntul sau gestul printr-o putere a lor specială sau 
printr-un fel de a fi înşirate sau rostite ar cuprinde în ele o putere sfin- 
ţitoare, ci credința care se exteriorizează prin ele şi puterea lui Dumne- 
zeu care este invocată, acţiunea Duhului Sfint este singura producătoare 
a actului așteptat. Ierurgiile se săvirşesc în văzul lumii și în biserici, pe 
cînd vrăjitoriile în locuri ascunse şi la întuneric, de aici şi lipsa lor de 
seriozitate. Sfintul Apostol Pavel le califică: « născociri meșteșugite, care 
îndepărtează de adevăr» (II Tim. 2, 18). Se impune stîrpirea practicilor 
vrăjitoreşti şi a oricăror superstiții din viaţa credincioşilor noștri, dar cu 
osebire a celor ce îmbracă o formă religioasă, cum este « deschiderea 


pravilei», spre a afla viitorul. Acesta e superstiție curată, incompatibilă 
cu credinţa şi cultul Bisericii Ortodoxe. 


„16. Cum trebuie explicată şi înțeleasă a doua poruncă din Decalog: 
« Să nu-ți faci chip cioplit, nici asemănarea vreunui lucru din 
cîte sînt în cer sus și din cîte sînt pe pămînt jos, şi din cite sint 
în ape sub pămînt, Să nu te închini acelora și să nu le slujeşti 
lor » (Ieşirea 20, 4—5)? 

‘— Porunca a doua din Decalog întregește pe prima, referindu-se în 
mod deosebit la cinstirea lui Dumnezeu, Ea îl învață pe creştin să nu se 
închine la zei mincinoşi, adică la lucruri făcute de miini omenești, la 
stelele cerului sau alte lucruri care iau locul lui Dumnezeu. Evreii au 
fost opriţi prin porunca a doua din Decalog de a-și face orice asemănare 
sau icoană a lui Dumnezeu, întîi, din cauza firii lor senzuale, apoi din 
cauza înclinării lor de a adora însuși chipul sau icoana materială. 


- 17. Icoanele ortodoxe pictate pe lemn sau zugrăvite pe pereții bise- 
ricilor pot fi considerate « chipuri cioplite », cum zic sectanții ? 


— Icoanele ortodoxe pictate pe lemn zau zugrăvite pe pereții bise- 
ricilor nu sînt « chipuri cioplite», fiindcă ele sînt reprezentări ale unor 


CU DASCĂLI DE TEOLOGIE ORTODOXĂ 255 
E 
ființe reale (Dumnezeu, sfinţii). Prin cinstirea icoanelor se cinstesc per- 
soanele care sînt înfățișate pe ele. Spre deosebire de icoane, idolii, chi- 
purile cioplite în lemn, piatră, metal etc. sînt născociri omenești, de 
aceea porunca a doua oprește închinarea la idoli și la orice chipuri con- 
fecționate de mintea rătăcită a unora. Evident, porunca a doua din Deca- 
log opreşte pe creștin de la închinarea la orice fel de idoli, sfătuindu-l 
să nu-și facă idoli nici din îmbuibare, dar mai ales din înrobirea aproape- 
lui. Închinarea lui să fie « în dub şi în adevăr», exclusiv lui Dumnezeu, 
Unul după ființă și întreit după persoane. 


18. Care este originea și temeiul scripturistic al icoanelor, alpicturii 

sfinților pe pereții bisericilor? 

— Icoanele sînt indisolubil legate de cultul nostru ortodox. Ele s-au 
bucurat dintr început de o cinstire deosebită în Biserica creştină. De-a 
lungul vremii, pe pereţii bisericilor s-au zugrăvit chipuri de sfinţi. Potrivit 
unei tradiţii, în timp ce Mîntuitorul urca drumul Calvarului, a căzut sub 
greutatea crucii. Faţa îi era plină de sudoare şi de sînge. O femeie cu 
numele Veronica I-a şters faţa cu o mahramă pe care s-a imprimat chipul 
Dumnezeiescului Miîntuitor. Ar fi cea mai veche icoană în biserica creg- 
tină, Se ştie că Sfîntul Evanghelist Luca a fost şi pictor şi a pictat icoana 
Mîntuitorului şi a Maicii Domnului. 

Icoanele sînt preînchipuite în Vechiul Testament. Deodată cu porunca 
opririi închinării la idoli, s-a poruncit și cinstirea icoanelor, spunîndu-i-se 
din partea lui Dumnezeu lui Moise: « Să faci doi heruvimi de aur . . - Între 
cei doi heruvimi de deasupra chivotului legii Mă voi descoperi ţie şi-ţi voi 
grăi de toate, cîte am poruncit prin tine fiilor lui Israel» (Ieşirea 25, 18—22). 
Moise a făcut pe obiectele din Cortul Sfînt chipul celor văzute în munte, 
așa cum i-a poruncit Dumnezen. Pe catapeteasma care despărţea Sfînta 
de Sfînta Sfintelor crau făcute chipuri de heruvimi ţesute cu deosebită 


„ iscusință (leșirea 26, 31—36). Pînă şi pereţii templului erau împodobiţi 


cu heruvimi. Înțeleptul Solomon s-a conformat aceloraşi porunci la zidirea 
mărețului templu (III Regi 6, 29). Înaintea acestor chipuri ale Vechiu- 
lui Testament, iudeii aduceau jertfe (III Regi 3, 15), preamăreau 
pe Dumnezeu în cântări (Ps. 137, 1), tămiiau (Ieşirea 30, 1, 6, 8) 
și aprindeau candele (Ieşirea 27, 20—21). 

La venirea Sa în lume, Mintuitorul găseşte icoanele în templele de 
atunci, fără să le desființeze, aşa cum a desființat jertfele de animale, 
legea talionului ş.a. Ca atare, El nu le considera asemenea idolilor, ci 
potrivite cu sfințenia templuhi, în care nu concepea să se facă negustorie 
şi să fie profanat tot ce-i aparţine (Marcu 11, 15—17). Atît Iisus, cît şi 

Apostolii s-au rugat în templu, în care chipurile de heruvimi erau în 
mare cinste (Marcu 11, 17; Fapte 24, 11). 

În Noul Testament, Dumnezeu Cel nevăzut devine văzut. Dumne- 
zeu nu se mai adresează oamenilor numai prin cuvînt și prin mijlocirea 
profeților, ci Se arăta în persoana Cuvîntului întrupat. Apostolii au văzut 
cu ochii lor trupeşti pe Dumnezeu devenit om, pe Hristos; alături de EI, 
au văzut şi pe Fecioara Maria. Fiind persoane reale, Apostolii şi-au putut 
reprezenta în icoană pe isus și pe Fecioara Maria, spre a-și aduce aminte 
de ele şi a primi învăţătură. Bine spunea un Sfint părinte că «neavînd 
în minte patima Domnului, dar văzînd icoana răstignirii lui Hristos, ne 
aducem aminte de patima mîntuitoare şi căzînd in genunchi, ne fochi- 
năm». Desigur, nu ne închinăm icoanei, ci celui reprezentat în icoană, 
după cum nu ne închinăm materialului din care este făcută crucea, ci 
lui lisus care a pătimit pe ea. Cinstea adusă icoanei se îndreaptă spre cel 
înfățişat în icoană. 


19. Ce sfinți mai deosebiți au apărat cultul sfintelor icoane și pentru 
ce în secolele VIII—IX s-a pornit eresul şi lupta iconoclastă? 
Care ar fi principalele motive raționale izvodite de iconoclaști? 


— Lupta împotriva icoanelor s-a început în secolul al VIII-lea şi a 
durat peste 100 de ani. Promotorul acestei lupte iconoclaste (contra 
icoanelor) este un împărat bizantin, Leon Isaurul, care a cerut unor ere- 
tici din împărăție să se întoarcă la ortodoxie, iar iudeilor să se boteze. 
Iudeii au refuzat să se boteze — pe motivul alunecării creștinilor în idola- 
trie, fiindcă se închină la icoane. Ei au invocat — desigur, greșit — porun- 
ca a doua a Decalogului, care spune să nu-ţi faci chip cioplit, nici să te 
închini lui. Împăratul — neînțelegind cultul icoanelor — a deschis 
lupta împotriva iconodulilor (închinătorilor la icoane) — și această luptă 
a durat pînă în anul 787, cînd s-a ţinut Sinodul al VIl-lea ecumenic. 
Între Sfinţii Părinţi, care au apărat cultul icoanelor, Sfîntul loan Damas- 
chin se situează la loc de frunte. 


20. Care este hotărîrea canonică a Sfinților Părinți de la Sinodul 
al VII-lea ecumenic, privind cultul sfintelor icoane? 


— Hotărîrea canonică a Sfinților Părinţi de la Sinodul al VII-lea 
ecumenic de la Niceea, privind cultul sfintelor icoane, este următoarea: 
Este îngăduit și chiar util și bine plăcut lui Dumnezeu a face icoane reli- 
gioase și a le venera, dar această venerare să fie numai cinstire, iar nu 
adorare, căci aceasta se cuvine numai lui Dumnezeu ; apoi cinstirea icoa- 
nelor e numai relativă, căci respectăm icoana numai pentru că ea repre- 
zintă o persoană sfîntă. Cinstirea nu o dăm materialului din care sînt 

făcute, ci ființelor pe care le reprezintă, lui Dumnezeu, îngerilor, Maicii 
Domnului şi tuturor sfinților binepläcuți lui Dumnezeu. 


21. Ce asemănare este între eresul iconoclast gi grupările religioase 
care refuză icoanele pe motiv că ar fi idoli gi « chipuri cioplite »? 


— Eresul iconoclast este reeditat de unele grupări religioase care 
refuză cinstirea icoanelor pe motiv că ar fi idoli și « chipuri cioplite». 
În folosul susținerii lor, adepţii acestor grupări se sprijină pe conside- 
rentul că Dumnezeu este cu totul diferit de icoane, oricît de prețios ar fi 


materialul din care sînt făcute și oricît de artistic ar fi executate. Ei : 


invocă textul următor: « Dacă sintem neam al lui Dumnezeu, nu trebuie 
să credem că dumnezeirea este asemenea aurului sau argintului sau ca mar- 
mora cioplită de meșteșugul sau de gindirea omului» (Fapte Ap. 17, 29). 
Textul nu infirmă, însă, cinstirea icoanelor, ci înfățișează ideea Sfîn- 
tului Apostol Pavel exprimată în Areopag, prin care demonstrează atenie- 
nilor spiritualitatea lui Dumnezeu. Le arată acestora că Dumnezeu nu 
este asemenea cu aurul sau argintul, nu este identic cu materia statuilor 
din templele păgîne ale Atenei, ci este imaterial. Deși imaterial, deci nu 
poate fi văzut, Dumnezeu s-a descoperit și poate fi zugrăvit în icoane, 
așa cum fiecare din persoanele Sfintei Treimi au binevoit a se arăta. Fiul 
lui Dumnezeu s-a făcut om. El este icoana Tatălui (Evrei 1, 2—3). « Cel 
ce M-a văzut pe Mine a văzut pe Tatăl» (loan 14, 9), zice Mintuitorul, 
Duhul Sfînt s-a arătat în chip de porumbel, la Botezul Domnului 
(Matei 3, 16; Luca 3, 21—22), apoi în chip de limbi de foc, în ziua Cinci- 
zecimii (Fapte 2, 1—4). 

22. Care este pe scurt teologia icoanei, ca prototip spiritual al sfîatului 

reprezentat pe ea? 

— În lumina dreptei credințe, icoana este mărturia convingătoare a 
întrupării lui Dumnezeu, o adevărată mărturisire a credinţei creștine. 
Biserica apără icoanele, nu atît pentru funcţia lor estetică, ci ca temeiuri 
ale credinţei creștine. Icoana joacă în Biserică acelaşi rol ca şi Scriptura, 
are același înțeles dogmatic, liturgic și educativ. Ea serveşte de mijlo- 
citor între persoanele reprezentate și credincioșii care se roagă, înlesnin- 
du-le să comunice cu viața harică. Prin icoane ni se fac cunoscute adevă- 
ruri descoperite de Dumnezeu, de acega li s-a zis « Evanghelie în culori» 
sau « Teologie în imagini». Ceea ce cuvîntul comunică auzului, icoana 
arată în culori. 

23. Ce trebuie să cugete credincioșii cînd se închină în fața bisericii, 

- a icoanclor şi a Sfintei Cruci? Dar în fața Sfintelor moaște? 


— Trăiesc în credința că se află în prezenţa harului divin. Refe- 
rindu-ne în special la icoană, e venerabilă și sfîntă prin harul Sfintului 

Duh, care aduce sfințenia atît a persoanei reprezentate, cît şi a icoanei. 
Duhul Sfînt — prin intermediul icoanci — efectuează relația între credin- 
cios și sfîntul reprezentat. Tocmai acesta este rostul icoanei de a apro- 
pia pe credincios de Dumnezeu, de a-și adăpa sufletul din seva harică, spre 
a se asemăna în virtute cu persoana reprezentată. 


24. Cînd ne rugăm în biserică și la sfintele icoane, cum trebuie să ne 
înălțăm sufletește la Dumnezeu şi la sfinții Lui, adică să trecem de 
la materie la dub, de la chipul văzut la cel spiritual, nevăzut? 


— Creştinul luminat trebuie să ştie că atunci cînd se roagă în biserică 
și la Sfintele Icoane starea lui sufletească diferă cu totul de aceea în faţa unei 
statui sau a unui tablou. Spre deosebire de statui sau tablou, icoana ne 
aduce în faţă prezenţa lui Dumnezeu și a aleşilor Lui. Tabloul sau statuia 
prezintă o ființă umană obișnuită, pe cînd icoana ne înfățișează o persoană 
iluminată de har. Icoana ne invită să cinstim pe Lisus- Dumnezeu și Om, 
în întregimea persoanei Sale, prin care ne-am mintuit. La fel, ea ne 
sugerează apogeul atins de sfinți, apartenenţa lor la o altă lume, necu- 
prinsă cu braţele şi cu privirea. Rugăciunile făcute în faţa icoanelor au 
— pentru credincios — un singur scop, de a-L cinsti și apropia pe Dum- 
nezeu de viaţa lui. 


25. Cum se cade să cinstească icoanele bunii nostri crestini? Ce rugă- 
ciuni mai obisnuite se cade să citească credincioșii, zilnic, la 
sfintele icoane? 

— E de neapărată trebuinţă prezenţa în casele creștinilor a următoa= 

relor icoane: Sfînta Treime, lisus, Maica Domnului, Praznicele împără- 
teşti, Calea Crucii şi a Sfinților mai însemnați de peste an. Cinstirea icoa- 
nelor o arătăm, întîi, prin așezarea lor la loc de cinste în casele creș- 
tinilor, după ce au fost binecuvîntate prin ritul sfințirii lor. Ele sînt consi- 
derate obiectele celc mai de valoare din inventarul casei. Rugăciunile 
îndătinate — dimineaţa și seara — se citesc în faţa icoanelor. La icoana 
Mîntuitorului se citește rugăciunea: « Prea curatului Tău chip...»; 
la icoana Maicii Domnului: « Ceea ce cești izvorul milei...»; la icoana 
Învierii: « Învierea lui Hristos . . .» (vezi Cartea de rugăciuni). 


26. Cum trebuie explicată a treia poruncă din Decalog: « Să nu iei 
numele Domnului Dumnezeului tău în deșert, că nu va ierta 
„.. Domnul pe cel ce va lua numele Lui în deşert » ? (Ieşirea 20,7) 


— Porunca a treia a Decalogului ne învaţă că numele lui Dumnezeu 
ne împărtășește ceva din însăși ființa Lui cea prea sfintă şi — ca atare — 
nu ne este îngăduit a-L rosti decît cu cel mai adînc respect. Dacă numele 

tatălui nostru pămîntesc ne este scump și-l cinstim cu toată vrednicia, 
cu atît mai mult este vrednic de cinstire — pentru credincioşi — numele 
Tatălui ceresc, care este sfinţenia absolută și izvorul tuturor binefacerilor 
vieţii noastre. 

Oamenii iau în deșert numele lui Dumnezeu atunci când înjură, cînd 
folosesc cuvinte de ocară, cînd blesteamă, batjocoresc, se poartă în chip 
necuviincios la slujbele dumnezeiești, se minie şi își calcă făgăduinţa 
făcută lui Dumnezeu. Porunca a treia din Decalog oprește și jurămintele 
mincinoase, precum și glumele cu numele lui Dumnezeu. 


27. De obicei, cind iau oamenii în desert numele lui Dumnezeu? 


— De obicei, oamenii iau în deşert numele lui Dumnezeu în clipele 
de mânie şi de enervare. Prin orice fel de păcat jignim pe Dumnezeu, ne 
arătăm nerecunoscători față de El. De multe ori, Îl ofensăm indirect, 
urmărind o plăcere trecătoare, un câștig, așa cum se întîmplă cu cel tru- 
faş — ce-și urmăreşte slava — sau cu lacomul ce umblă după avut străin. 
Dar pe toţi îi depășește cel ce înjură, fiindcă acesta se ridică direct împo- 
triva lui Dumnezeu și asta fără nici un cîştig. 


28. Ce mare păcat fac cei ce înjură pe Dumnezeu, Biserica, pe 
sfinți gi toate lucrurile sfinte? Ce osindă îi așteaptă pe acești 
hulitori de Dumnezeu? 

— Ce mare păcat fac cei ce înjură pe Dumnezeu, aflăm încă din 
Vechiul Testament, unde — pentru acest păcat — era dictată pedeapsa 
uciderii cu pietre (Lev. 24, 15—16). Morala creştină înfierează drastic 
acest păcat, trecîndu-l între păcatele contra Duhului Sfint. Osînda care-i 
așteaptă pe hulitori rezultă din cuvintele Mintuitorului: « Adevărat gră- 
iesc că toate păcatele vor fi iertate fiilor oamenilor, și hulele ce vor fi hulit. 
Dar cine va huli împotriva Duhuluiş Sfint nu are iertare în veac, ci este 
vinovat de osinda veșnică» (Marcu 3, 28—29; Matei 12, 31—32). Păcă- 
tuiesc greu și cei ce înjură Biserica, pe sfinţi şi lucrurile sfinte. 

29. Cum pot fi combătute înjurăturile, glumele, vorbele deșarte, 

: hulele de tot felul, blestemul si alte păcate la adresa lui Dumnezeu? 

i — Pe linie creștină, datoria noastră este să ne ferim de a huli pe 
Dumnezeu și a profera cuvinte injurioase la adresa Lui, să ne ferim de a 
înjura Biserica şi pe sfinţi, spre a ne arăta mărturisitori demni ai crezului 
nostru și cinstitori și cu fapta ai Tatălui ceresc. Dar, avem și datoria de 
a interveni cu curaj şi energic, pentru a.stirpi acest păcat dăunător din 
viaţa semenilor noştri. Întii, păstorii sufletești sînt chemaţi; să dăltuiască 

în conștiința credincioșilor datoria de a cinsti numele lui Dumnezeu și a 
nu se deprinde cu înjurăturile, fiindcă « Domnul nu va lăsa nepedepsit 
pe cel ce va lua în deşert numele Lui» (leşirea 20, 7). « Pentru orice cuvint 
deșert, pe care-l vor rosti, oamenii vor da socoteală în ziua judecății. Căci 
din cuvintele tale vei fi găsit drept şi din cuvintele tale vei fi osîndit» 
(Matei 12, 36—37). Părinţii sînt chemaţi să insiste în educația copiilor 
în a-și însuși un limbaj cuviincios și în deprinderea unei vieţi superioare 
din toate punctele de vedere inclusiv a cinstirii numelui lui Dumnezeu. 
Li se va arăta că expresiile lipsite de cuviință și deprinderile hulitoare sînt 
nedemne de calitatea noastră de fiinţe raţionale și libere, de chemarea 
noastră de creştini. Reuşita — atît a păstorilor sufleteşti, cît și a părin- 
ților — e garantată de pilda vieţii lor în acest sens « Căci așa este voia lui 
Dumnezeu, ca voi, prin faptele voastre cele bune, să închideți gura celor fără 
cunoștință şi Jara minte» (| Petru 2, 15). 


. 30. Ce păijepse urmează celor ce hulesc gi defaimă numele lui Dumne- 
im... Zeu, dacă nu se pocăiesc şi nu părăsesc acest păcat? Dacă se 
pocăiesc, pot fi iertaţi şi. îmmpărtășiți ? 


— Pedepsele sînt acelea care sînt dictate tuturor celor ce păcătuiesc 
împotriva Duhului Sfînt. Hulirea și defăimarea numelui lui Dumnezeu 
' dezrădăcinează din suflet înclinarea spre pocăință și înstrăinează pe credin- 


cios de Tatăl cel ceresc. Cînd Mîntuitorul vorbește de neiertarea aces- 
tor păcate, are în vedere împietrirea inimii, îndărătnicia duhului de a nu 
se pocăi. Cel ce săvîrșeşte astfel de păcate nu primește iertare, fiindcă 
nu voiește să fie iertat şi nu voiește să asculte poruncile lui Dumnezeu. 
Dacă, însă, un astfel de vinovat se căiește de păcat şi cere iertarea lui 
Dumnezeu, prin taina Pocăinţei, poate primi iertare și pînă la urmă va 
fi împărtășit, cu canonul corespunzător pe care i-l va da duhovnicul. 


31. Cum trebuie înțeleasă şi explicată porunca a patra a Decalogului: 
« Adu-ţi aminte de ziua sîmbetei ca s-o sfințeşti. Șase zile lucrează 
şi fă toate lucrurile tale, iar ziua sîmbetei este odihna Domnului 
Dumnezeului tău; în acea zi să nu faci nici un lucru, nici tu, 
nici fiul tău, nici orice dobitoc al tău »? (Ieşirea 20, 8—10) 

— Prin cuvintele: « Adu-ţi aminte. ..», Dumnezeu atrage atenţia 
asupra însemnătăţii acestei porunci, asupra Însemnătății zilei de odihnă 
consfinţită chiar de El ca zi de odibnă: ziua sîmbetei. Prin ea, ni se amin- 
teşte că, după cum Dumnezeu a făcut întreaga lume în șase zile, iar în 
ziua a șaptea S-a odihnit, tot așa și noi să ne odihnim în ziua a șaptea 


CU DASCĂLI DE TEOLOGIE ORTODOXĂ 


de lucrul nostru. Șase zile din săptămînă sînt rînduite pentru muncă. 
Munca este din rai (Facerea 2, 15—20). Ziua a șaptea este zi de reculegere 
şi examinare sufletească; ea este zi pentru înălțarea cugetului nostru 
către Dumnezcu. Este zi de cercetare a vieţii, de aducere aminte de toate 
binefacerile lui Dumnezeu și îndeosebi de aducere aminte de crearea 
lumii. Porunca a patra din Decalog, necunoscută lumii păgîne, înalță pe 
om din punct de vedere moral şi-i dă prilejul să cultive cele mai alese 
sentimente religioase și morale. 


32, În ce fel trebuie să înțelegem că «S-a odihnit Dumnezeu de 
lucrurile Sale »? Şi pentru ce s-a odihnit în ziua a şaptea, numită 
Sîmbătă (Sabat), care înseamuă « odihnă »? 

— Ziua a șaptea este ziua în care Dumnezeu a încetat crearea uni- 
versului. « Odihna» lui Dumnezeu în ziua a șaptea înseamnă toată perioada 
de după creațiune, deci pînă la sfîrşitul lumii, de aceea ziua a șaptea se 
numeşte « Sabat», « odihnă >». 


33. Porunca respectării sîmbetei ca zi de odihnă a fost dată numai 
poporului ales-evreu, sau prin el la toate popoarele? 


— Sîmbăta — ca zi de odihnă — era legată de un eveniment naţio- 
nal din istoria poporului iudeu, şi de aducere aminte de scoaterea lui 
din robia egipteană. « Adu-ţi aminte că ai fost rob în pămîntul Egiptului 
și Domnul Dumnezeul tău te-a scos de acolo cu mină tare și cu braț înalt, 
şi de aceea ti-a poruncit Domnul Dumnezeul tău să cinsteşti ziua odihnei 
şi să o fii cu sfințenie» (Deut. 5, 15). 

E adevărat că Dumnezeu a binecuvîntat ziua a șaptea şi a sfințit-o 
de la începutul lumii (Fac. 2, 2—3). Nicăieri, însă, nu se spune că 
Noe, Avraam, Isaac, Iacob etc. ar fi serbat simbăta. Abia Moise a primit 
porunca de a sfinți sabatul, poruncă ce a fost trecută în Decalog 
(Ieşirea 20, 8—11). 


| 34. Ce trebuie să înțelegem prin nelucrare în ziua Sabatului? Inacti- 

” vitate, odihnă firească după gase zile de lucru, odihnă și lucrare 

: duhovnicească, sau nelucrarea păcatelor pentru a ajunge la ade- 
vărata odihnă întru împărăţia lui Dumnezeu? 


— Ziua Sabatului nu înseamnă totală inactivitate, ci o întrerupere 
a activității de peste săptămînă. Aceasta o cere o lege naturală, potrivit 
căreia organismul are nevoie de odihnă, spre a-și recupera energia pier- 
dută în vremea îndeplinirii unei activități. Asta nu înseamnă că sufle- 
tul trece într-o pasivitate totală, el fiind, prin definiție, activ. În această x 
| zi, sufletul e chemat să-și mobilizeze forţele și să le îngemăneze cu harul | 

lui Dumnezeu, spre a se desăvirşi religios și moral. Grija lui de căpe- 
tenie este evitarea păcatelor. În această zi, care pentru creştini este Dumi- 
nica, ei se întîlnesc în fața misterului liturgic, cînd se face actualizarea 
jertfei de pe Golgota. Este înțelepciunea lui Dumnezeu, Care a rînduit 
şase zile de lucru și o zi de repaos, o zi de trăire la cea mai înaltă sfințenie, 
cînd creștinii își sporesc rîvna de a înfăptui voia lui Dumnezeu și a ieși 
din vîrtejul trepidant al vieţii de toate zilele. Asta reprezintă o pregă- 
tire pentru adevărata « odihnă» în împărăţia lui Dumnezeu. 


35. Cum trebuie înțelese cuvintele rostite de Mîntuitorul, Care spune: 
« Tatăl Meu pînă acum lucrează și Eu lucrez»? Care este 
lucrarea Tatălui, care este lucrarea Fiului și care este lucra- 


rea Sfîntului Duh? 


— Tatăl, Fiul şi Sfîntul Duh sînt de o ființă. Natura lor este emina- 
mente spirituală, astfel că activitatea le aparţine constitutiv. Orice lucrare 
săvirşită de Dumnezeu în lume e săvîrșită de Cele trei Persoane dumne- 
zeieşti în ordinea următoare: pornește din Tatăl, c înfăptuită de Fiul 
şi e desăvîrșită de Duhul Sfînt. Lucrarea Tatălui e creaţiunca, a Fiului 
mântuirea și a Duhului Sfînt sfinţirea. 


36. Pentru ce lisus Hristos, Care «este Domn şi al simbetei», a 
lucrat multe minuni și semne mai ales simbăta? Pentru că nu 
respecta Legea, sau pentru că El cerea de la oameni alt fel de 
lucrare duhovnicească în ziua sîmbetei? 


— Jisus interpreta Legea în spiritul, nu în litera ei, fiindcă « Duhul 
este cel ce dă viaţă» (Loan 6, 63). În lumina Legii evanghelice — aduse de 
Mintuitorul —, nu putem vorbi de o întrerupere a săvirșirii binelui, mai 
ales în momentele de strîmtorare și grea încercare, nici în ziua sîmbetei. 
Însuși Mîntuitorul spune: « Simbăta este făcută pentru om, nu omul pentru 
simbără » (Marcu 2, 27). « Fiul Omului este Domn al simbetei » (Matei 12, 8). 
El a săvirşit diferite semne şi minuni în zi de sîmbătă, spre a demonstra 
că iubirea — din care izvorăsc faptele bune — nu cunoaște opreliști în 
zi de sîmbătă. Săvirșirea binelui nu cunoaşte bariere și nici timp oprit; 
binele e datorie morală în toate zilele, cu deosebire în cele de creștinească 
sărbătoare. oo Om 

37. De ce a fost înlocuită ziua Sabatului iudaic cu ziua Învierii 

3 ©- Domnului, adică ziua întîia a săptămînii, și de cînd anume s-a. 
făcut schimbarea zilei de odihnă la creștini? 

— Ziua Sabatului a avut un caracter naţional, legată de eliberarea 
evreilor din robia egipteană. Învierea Domnului — întîmplată în.zi de 

Duminică — este a doua creaţiune a lumii și ieşirea din robia păcatelor. 
În Noul Testament, Duminica a luat locul sîmbetei, fiindcă în această 


zi Mântuitorul a înviat din morţi, după ce S-a adus pe Sine jertfă Tatălui 
pentru ispășirea păcatelor omenirii și răscumpărarea sufletelor noastre 
din robia păcatului și a diavolului (Efes. 2, 14—16). Toți Sfinţii evanghe- 
liști mărturisesc că Mintuitorul a înviat în zi de Duminică. Astfel se spune: 
« Jar în ziua întîi a săptămânii, (duminica), Maria Magdalena a venit la mor- 
mint dis-de-dimineată, fiind încă întuneric, şi a văzul piatra ridicată de pe 
mormînt » (Loan 20, 1; Matei 28, 1—2; Marcu 16, 1—7; Luca 24, 1). Cuvin- 
tele: « Ziua întiia a săptămînii » sau: « Într-una din sîmbete » exprimă 
Duminica, fiindcă evreii numeau « sabat» sau « sîmbătă » atît ziua a şap- 
tea, cît şi întreaga săptămînă. Zilele săptămînii se numeau astfel: Întîia 
zi după sîmbătă, adică Duminica, o numeau « întiia zi a sîmbetei » sau 
« întîia a sîmbetelor » sau « una din sîmbete». A doua zi după sîmbătă sau 
luni, o numeau a doua zi a sîmbcetei: — și așa mai departe. Este, deci, 
evident că Mintuitorul a înviat în zi de Duminică, astfel că instituirea 
acestei sărbători săptămînale, în locul sîmbetei, este deplin justificată. 


38. Care sînt alte motive pentru care a fost schimbată ziua Şabatului 
la creștini? 


— În ziua de Duminică a dat Mîntuitorul Apostolilor Săi cele mai 
mari daruri pe care le promisese (Matei 16, 19; 18, 18; loan 14, 26; 15, 26). 
În ziua de Duminică se adunau Sfinţii Apostoli la săvîrşirea cultului public 
şi luau Sfinta Cuminecătură (Fapte 2, 42; 20, 7). În zi de Duminică s-a 
pogorit Duhul Sfînt peste Apostoli în chip de limbi de foc (Fapte 2, 1—5). 

n zi de Duminică a primit Sfîntul Loan descoperirea Apocalipsei (Apoc. 
1, 10). . 


39. Care sînt principalele argumente aduse de unele culte împotriva 
serbării Duminicii în locul simbetei ? 


— Cînd Mîntuitorul a spus: « Am venit să împlinesc Legea», a înţeles, 
prin aceste cuvinte, am venit Să fac ca Legea să se împlinească prin Mine, 
în toate cele ce s-au prezis despre Mine; să fac ca prin venirea Mea, ea 
să fie îndeplinită. lisus a venit să împlinească, nu să răstoarne cele ce 
s-au prezis despre El. A împlini ceva înseamnă a realiza, a desăvirși, a 
umple pînă la margine ceva ce este numai pînă la jumătate (o măsură, 
un vas, un pahar). Biblic vorbind, a împlini înseamnă a trece de la şcoala 
Vechiului Testament la aceea a Evangheliei, de la imagine la adevăratul 
chip. Vechiul Testament în sine era şi este bun și de folos, dar în com- 
parație cu Evanghelia este numai urzeală, însăilare, început și nedesă- 
vîrşit. Noul Testament a desăvirșit, a adus și cuprinde deplina revelaţie 


264 CONVORBIRI DUHOVNICEȘTI 


a lui Dumnezeu. « Cînd va veni ceea ce este desăvirșit, atunci ceea ce este în 
darte se va desfiinta» (I Corinteni 13, 10). Legea cea nouă a înlăturat pe cea 
veche. În felul acesta, nici tinerea sîmbetei, nici porunca tăierii împrejur, 
nici mîncările rituale evreiești, nici alte prescripţii poruncite de legea 
ceremonială a lui Moise nu sînt menținute în Biserica creștină. Este dove- 
ditoare — în această privinţă — observaţia clară a Sfîntului Apostol Pavel: 
« Nimeni dar să nu judece cu privire la mîncare sau băutură, sau cu pri- 
vire la vreo zi de sărbătoare, cu privire la o lună nouă, sau cu privire la o 
zi de sabat (simbătă). Acestea nu sint decit umbra celor ce aveau să vină, 
pe cînd trupul (realitatea) este al lui Hristos» (Colos. 2, 16—17). Aici ni se 
cere precis să nu băgăm în seamă pe cei ce ne învinuiesc pentru părăsirea 
sîmbetei şi a celorlalte obiceiuri iudaice, fiindcă toate acestea erau numai 
«umbra bunurilor viitoare, nu însuşi chipul lucrurilor» (Evrei 10, 1). 


40. Ce înseamnă cuvîntul « Duminică » și cum trebuie să cinstească 

creștinii ziua Sfintei Duminici? 

— Numele:« Duminică» îl găsim o singură dată în Noul Testament, în 
Apocalipsă (1, 10), unde Sfîntul Evanghelist loan spune: « Am fost în duh 
| în zi de duminică și am auzit, în urma mea, glas mare de trimbiță». Cuvîntul 
Duminică înseamnă « Ziua Domnească» sau « Ziua Domnului». În limba 
latină, numirea de « Ziua Domnului» este notată astfel: « Dominica dies», 
adică ziua Învierii lui Iisus şi în același timp ziua venirii a doua, la jude- 
cată, a lui lisus. De aici s-a născut în limba română cuvîntul « Duminică» 
(Dominica dies). Cinstirea Duminicii — ziua Domnului — o vom dovedi 
prin primenirea noastră sufletească şi trupească, ieșind de sub apăsarea 
grijilor acestei vieți trecătoare și ridicîndu-ne pe înălțimile vieţii curate, 
deci în afară de zona întunecoasă a păcatelor. Ea se cinstește prin partici- 
parea activă la Sfînta Liturghie, prin cercetarea bolnavilor, prin ajutorarea 
celor nevoiaşi, prin ascultarea învățăturilor bune şi prin citirea cărţilor 
folositoare de suflet, cum sînt: Sfînta Scriptură, Cartea de rugăciuni, 
Vieţile Sfinţilor, Psaltirea, Ceaslovul ş.a. 


41. Cum trebuie combătute păcatele pe care le fac unii creştini, mai 
ales în ziua Duminicii, cum ar fi beţia, desfriul, certurile? 


— Păcatele la care se referă întrebarea derivă din cultivarea plăcerilor 
vulgare, dar sînt, în primul rînd, păcate împotriva iubirii lui Dum- 
nezeu și a aproapelui. Săvirşirea lor, în general, constituie o împotrivire 
la rînduiala hi Dumnezeu, conform căreia plăcerile sînt mijloacele 
accesorii, nu scopuri în sine, deci voluptăţi păgubitoare. Săvîrșirea lor 
în zi de Duminică e un păcat mai grav, fiindcă, în loc să aducem cin- ž 
stire Părintelui ceresc, Îi aducem ofensă. Mijloace de combatere a aces- A 

tor păcate ar fi: cunoașterea învățăturii creștine, în care există rețete 
pentru înfrînarea cgoismului și a altor păcate adiacente, rugăciunea, 
Sfintele Taine, meditaţia asupra iubirii lui Dumnezeu faţă de lume, care 
a prisosit, la plinirea vremii, în trimiterea Unicului Său Fiu, care S-a 


jertfit pentru mîntuirea noastră ş.a. E util a li se demonstra și rațional: 


celor robiți de beţie, desfriu sau ură ce urmări dezastruoase au aceste 

păcate pentru ei şi pentru societate. ., 

42, Dacă lucrul miinilor este oprit în ziua Duminicii, pot creştinii 
să facă de mîncare pentru ei, să dea hrană la vite, să îngrijească 
de bolnavi în ziua Duminicii? 


— Cinstirea Duminicii nu este impietată prin săvîrşirea anumitor 
munci, ca, spre exemplu: curăţitul sumar al casei, fiertul bucatelor, hră- 
nirea și adăparea dobitoacelor ete. Sînt apoi activităţi care nu pot fi 
întrerupte în zi de Duminică, în uzine, trenuri etc. 


43, Cum trebuie explicată porunca a cincea a Decalogului: « Cinstește 
pe tatăl tău şi pe mama ta ca să-ți fie bine și să trăieşti ani mulți 
pe pămînt »? (Ieşirea 20, 12) 

— Potrivit cuvintelor Mîntuitorului, întîia și cea mai mare poruncă 
este:« Să iubeşti pe Domnul Dumnezeul tău, cu toată inima ta, cu tot sufletul 
şi cu tot cugetul tău . . .», iar a doua, la fel cu aceasta: « Să iubeşti pe aproa- 
pele tău ca pe tine însuţi» (Matei 22, 37—38). În ordinea firească a lucru- 
rilor, semenii noștri cei mai apropiaţi sînt părinţii. Ei ne-au dat viaţa, 
ne-au îndrumat primii paşi, ne-au învăţat disciplina muncii, omenia, 
tăria şi frumuseţea caracterului moral. După Dumnezeu, părinţii sînt cei 
mai mari binefăcători ai noștri, în viaţa pămintească. Ei sînt ctitori de 
viață nouă, cu menirea prelungirii ei, a desăvirșirii şi nemuririi. 

«A cinsti pe tatăl tău și pe mama ta» înseamnă să-i iubești cu toată 
căldura sufletului tău, cu iubire plină de credinţă, lipsită de orice fățărie, 
să le dai ascultare, să nu le întorci vorba, să nu le disprețuiești povaţa. 
Chiar dacă sînt mai puţin învăţaţi, copiii n-au dreptul să-i dispreţuiască 


- pe părinţi. A cinsti pe părinţi Înseamnă a vorbi cuviincios cu ei, a nu te 


ruşina de ei în societate, a-i ajuta în toate împrejurările, cu osebire în 
necaz şi la bătrîneţe: « Fiule, sprijină pe tatăl tău la bătrineţe şi nu-l mihni 
în viața lui. Şi chiar de i se va împuţina mintea lui, ai îndurare şi nu-l dis- 
prețui, când tu ești în putere» (Isus Sirah 3, 12—13; Pilde 23, 22). A 
cinsti părinţii înseamnă a le arăta recunoştinţă, a nu-i uita niciodată, 
a-i pomeni în rugăciune și a le îngriji mormintele. Pildă grăitoare despre 
felul cum trebuie cinstiți părinții ne-a lăsat Mîntuitorul, în momentul 

răstignirii Sale pe cruce, cînd a încredințat pe mama Sa în grija Apostolu- 
lui Joan. ; 


44. Nu cumva această poruncă are mai mult un caracter social decît 
unul creștin? 


— Cinstirea părinţilor este o lege a firii, o întîlnim la toate popoarele, 
chiar la toate vieţuitoarele, oricît de sălbatice ar fi ele. Ea este, însă, 
trăsătura definitorie a ființei umane. Ea sc întemeiază pe un sentiment 
natural. Copilul se simte legat de părinţi, aleargă la ci, le cere sprijinul 
și ocrotirea. Dar, nu-i suficientă această legătură naturală instinctivă. 
Cinstirea părinţilor face parte din legile eterne ale sufletului omenesc. 
Ea a fost sădită de Dumnezeu în conștiința umană, ca ea să fie aplicată 


în raporturile copii-părinţi, așa că are deopotrivă caracter moral creştin 
și social. 


45. Cum trebuie să crească părinții pe copii ca să fie buni creştini? 


— Părinţii sînt chemați să poarte grijă de sănătatea trupească a copii- 
lor, asigurîndu-le hrană, îmbrăcăminte, adăpost. Urmează apoi instrucția 
şi educaţia, îndrumarea lor după anumite reguli morale. Dintru început, 
părinții au imperioasa datorie de a veghea și îndruma de aproape pașii 
copiilor lor, a fi grijulii ca ei să-și însușească deprinderi bune, înăbușind 
pornirile rele, extirpindu-le din rădăcină. Prin Taina Sfintului Botez, copiii 
s-au luminat cu lumina lui Hristos, s-au sfinţit şi au devenit biserică a 
Duhului Sfînt. Se cere din partea părinţilor să vegheze ca sânţenia în sîm- 
bure a copiilor lor să sporească. Folositoare sînt şi poveţele părinţilor pe 
care le dau copiilor. Hotăritoare este, mai întîi, în materie de educaţie, 
inclusiv cea creștină, pilda vieţii lor. Dacă părinţii înţeleg și traduc în 
viaţă cerințele legii morale creştine, copiii își vor însuși şi vor practica 
acest stil superior de purtare. Din contră, climatul familial viciat este 
dăunător educaţiei copiilor, astfel că părinților li se pot aplica cuvintele 
profetului: « Părinții au mincat aguridă şi copiilor li s-au  strepezit dinții» 


(Iezechiel 18, 2; Teremia 31, 29). 


46. Care sînt darurile gi binecuvîntările copiilor care cinstesc și 
ascultă pe părinți și care sînt pedepsele și suferințele pămîntești 
şi cereşti care Îi ajung pe copiii ce nu-şi cinstesc părinții? Oare 
trăirea pe pămînt este singura aspiră a = copiilor ce ascultă de 
părinți? 

— Copiii, carc își cinstesc părinţii, fac dovada EE lor morale, 

vădesc o conștiință morală vie. Sînt învredniciți din partea lui Dumnezeu, 
întîi, cu o bogăţie sufletească de mare preţ, cu satisfacția conștiinței și cu o 

viață îndelungată, dusă cu tărie și demnitate, chiar în încercări și greutăţi. 
Desigur, o astfel de purtare are şi un revers: răsplata în viața viitoare. 
În schimb, necinstirea părinților este calificată păcat greu (Pilde 14, 21) 
și ncbunie (Pilde 11, 12). În Vechiul Testament sînt amintite pedepse 
aspre pentru aceia ce 'nu-și cinstesc părinţii. « Ochiul care își bate joc de 
părintele său și nu ia în seamă ascultarea maicii sale, să-l scoată corbii care 
sălășluiesc lingă un curs de apă, iar puii de vultur să-l mănince» (Pilde 
30, 17; Lev. 20, 9; Ieșirea 21, 15—17). Porunca cinstirii părinţilor este 
întărită şi în Noul Testament (Efes. 6, 1—3; Coloseni 3, 20). Morala 
creștină califică lipsa de cinstire a părinţilor păcat de moarte; e trecut 
între păcatele strigătoare la cer. 


47, De ce de multe ori copiii de mici ascultă şi cinstesc pe părinți, 
iar cînd se fac mari se împotrivesc gi devin răi și chiar necredin- 
cioşi, spre întristarea părinților lor? ` 

— Din cauza mediului viciat în carc au ajuns și a influențelor rele, 

care i-au întors din calea înfăptuirii binelui, inclusiv a cinstirii părinţilor. 
Îndeosebi ispitele, venite de la diavolul, înfățișează în Jocul binelui 
adevărat un bine înşelător și pierzător de suflet. Ispitele, care sînt îndemn 
la păcat, trezesc pofta plăcerilor înșelătoare, răstoarnă ordinea 
morală firească, deci îndepărtează de la ascultarea faţă de părinţi și de la 
credinţă, care e frină a dezordinii morale. Îndeosebi, există o vîrstă, 
cînd cei neformaţi încă nu pot să vadă punctul luminos, nici mai ales pe cel 
negru al distracţiilor, din cauza puternicei lor receptivităţi la aceste impresii. 


48. Sînt şi copii rău crescuți de părinţi, needucati religios, care pot 
deveni, la maturitate, buni creștini şi oameni cuminţi? Ce rol 
au în acest sens preoții şi credincioșii din jur? 

— Aceștia dispun, mai întîi, de o comoară ascunsă sufletească, pe 
care părinţii, răi Gind, n-au cultivat-o. În schimb au avut norocul să tră- 
iască într-un climat moral sănătos, care le-a adus mintuirea. Firește, 
influența bună a celor din jur a tras mult în cumpănă la modelarea lor su- 
fletească și la însuşirea unei conduite superioare din punct de vedere moral. 
Păstorul de suflete, precum și alți mărturisitori ai credinţei au chemarea 
să iasă în întîmpinarea unora ce au ajuns în descumpănire, sînt la o răs- 
pîntie și-și caută un liman de salvare. 


49. Care este cea mai înaltă școală de formare a copiilor în duh 
crestin? E 

— Este școala pildei părinților în familie și a păstorilor sufleteşti în 

biserică, dar şi în conduita de toate zilele. În familie, părinţii ţin locul 


-> 

preotilor. După cum preoţii sînt chemaţi să înveţe și să aplice legea lui 
Dumnezeu, tot așa părinţii sînt îndatoraţi să sfinţească viața copiilor lor, | 
să conlucreze cu Duhul Sfînt la zidirea lor sufletească în frica şi dragostea 


de Dumnezeu. 


50. Porunca a cincea mu priveşte şi ascultarea creştinilor față de 
păstori şi de părinţii duhovnicești — preoți, duhovnici, ierarhi? 
— Creștinii sînt îndatoraţi a da ascultare părinților duhovnicești, 
ca unora ce sînt mijlocitori rugători la Dumnezeu pentru ei. haco 
se cuvine să dea ascultare acelora cărora se mărturisesc ca unor părinți 
sufleteşti, sfătuindu-se cu ei în privința mîntuirii. Datoria de a da cinstea 
cuvenită păstorilor de suflete este impusă creștinilor prin porunca a treia 
bisericcască. Această datorie are o importanţă foarte marc, fiindcă dacă 
păstorului de suflete nu i se dă cuvenita cinste din partea credincioșilor, 
se nesocotește adevăratul raport ce trebuie să cxiste între ierarhia biseri- 
cească și credincioși. lată cespune Sfîntul Apostol Pavel în această privință 
« Preoţii, cei ce-şi ţin bine dregătoria, să se învrednicească de îndoită cinste, 
mai ales cei ce se ostenesc în cuvînt și învățătură» (| Tim. 5, 17). 


51. Care sînt datoriile păstorilor de suflete față de fiii lor sufletești? 
Care este răsplata păstorilor buni care vînează sufletele ;peatru 
Dumnezeu şi care este pedeapsa celor ce pierd suflete din împă- 


răția lui Dumnezeu? 
— Datoriile păstorilor de suflete față de fiii lor sufletești sînt multiple. 
Totuşi, le-am putea rezuma la două: de a-i învăţa și de a-i sfinți pe cre- 
dincioși. Obligaţia de a învăța o învederează Sfîntul Apostol Pavel, prin 
cuvintele: « Propovăduiește cuvintul, stăruieşte asupra lui cu timp şi fără 
timp» (II Tim, 4, 2), în toate împrejurările. Este un mijloc de câștigare a 
sufletelor pentru împărăția lui Dumnezeu. Sînt sancțiuni pentru cei ce 
nu-și îndeplinesc această imperioasă datorie. Astfel, canonul 58 apostolic 
prescrie oprire pentru episcopul sau preotul care nu învață poporul buna 
cinstire a lui Dumnezeu. În parohie, preotul este slujitorul, prin care credin- 
cioşii sînt aduși la Hristos (I Corinteni 3, 1—3), organul prin mijlocirea 
căruia se transmite harul sfințitor al Sfîntului Duh. Păstorul de suflet să nu = | 


. 


uite cuvintele Sfîntului Apostol Pavel: «Nu fi nepăsător de darul ce este 
întru tine, care fi s-a dat prin punerea miinilor» (I Tim. 4, 14—15). Răs- 
punde de sufletele ce-i sînt încredințate spre a le duce la mîntuire. Altfel, 
este năimit, oile nu vor merge după el, ci vor fugi de el, „« opent e că nu 
cunosc glasul străinilor» (Ioan 10, 5). ni 

52. Cum trebuie înțeleasă a șasea poruncă a Decalogului: « Să nu 
ucizi »? (Ieșirea 20, 13) 

— Porunca a șasea a Deculogului interzice omului să ia viața aproape- 
lui său. Uciderea este tocmai luarea vieţii aproapelui cu știință și premedi- 
tare. Uciderea este păcat strigător la cer, întrucît prin această fărădelege 
omul intră în atribuţiile lui Dumnezeu, singurul stăpîn al vieţii și morţii 
fiecăruia dintre noi. Cine își curmă viaţa sa sau se atinge de viaţa altuia, 
loveşte într-un drept al lui Dumnezeu. Este mai presus de orice îndoială 
că viața este cea mai prețioasă comoară, temelia celorlalte bunuri, sănă- 
tatea, mintea ageră, inima bună, bucuria de a avea familie, desfătarea 
în faţa frumuseţilor naturii și altele. Cine răpește viaţa cuiva, îl lipseşte 
deodată de toate aceste bunuri. Fiecare face parte dintr-o familie, este 
fiu al unei patrii. Cine se atinge de viaţa lui loveşte într-un drept al fami- 
liei şi al patriei. Viaţa este pregătire pentru intrarea în veșnicie; or, luîn- 
du-i-se viaţa omului, el nu mai poate să se pregătească pentru acest scop. 

Uciderea trupească înseamnă ridicarea vieţii aproapelui cu orice fel 
de armă, sau lovirca și rănirea lui care îi aduc mai tîrziu moartea. Tot uci- 
derea este istovirea prin muncă peste puterile omului, care-i grăbeşte 
sfîrşitul, lăsarea să moară de foame, fie că nu i se dau cele trebuincioase 
traiului, fie că nu i se'dă putinţa să și le cîștige singur etc. 


53. În afara pedepselor prevăzute de legile statului, care sînt, după 
învăţătura Bisericii, pedepsele și urmările uciderii cu voie? 

— Uciderea este păcat pedepsit de Dumnezeu chiar în viaţa aceasta. 
Lui Cain, care a ucis pe fratele sau Abel, Domnul i-a spus: « Glasul fratelui 
tău strigă către Mine din pămint» (Facerea 4, 10). Mustrat de conștiință, 
Iuda și-a pus capăt zilelor. Ahab și soţia sa, Isabela, au pus la cale uciderea 
lui Nabot. Pentru crima lor, ei au fost cumplit pedepsiţi: trupul Isabelei 
l-au mîncat câinii pe zidul Izreelului, iar sîngele lui Ahab l-au lins cfinii de 
pe carul de luptă (III Regi 21, 24; 22, 38). Necruţătoare este pedeapsa 
pentru cei ce iau viața trupească și sufletească a semenilor, aceste « bise- 
rici vii ale lui Dumnezeu». Sfirşit tragic au avut toți criminalii de-a lun- 
gul veacurilor (Caligula, Claudius, Cezar Borgia ş.a.). Irod a fost mîncat 
de viermi de viu, fiindcă a săvirşit crime nu numai asupra supușilor, ci şi 
asupra familiei sale, soție, fiu, soacră. Ucigașii sînt sortiţi osîndei veșnice, 
«ci nu vor vedea împărăția lui Dumnezeu» (Gal. 5, 21). Pasibilă de 
pedeapsă e şi intenţia de a ucide. 4 - 

54. Ce pedeapsă primesc cei ce ucid fără voie? Dar cei ce îndeamnă 

la ucidere pe alții? Ce spun Canoanele? 

— Uciderea fără voie este un păcat mai usor decît păcatul voluntar, 
gravitatea lui fiind în funcţie de gradul lipsei de prevedere a celui ce l-a 
săvirşit. Celui ce a ucis fără voie, i se cere un timp îndelungat de pocăință, 
cu post, rugăciune, fapte de caritate, apoi Mărturisire și Împărtășanie. 
Cei ce îndeamnă la ucidere pe alții, cooperează cu aproapele la săvîrșirea 
păcatului, se fac părtași la călcarea legii morale. În Sfînta Scriptură 
avem exprimată osînda ademenitorului şi producătorului de sminteală 
(Matei 18, 6). Cel ce îndeamnă la ucidere, face dovada răutăţii sale sufie- 
teşti, de aceea, numai o zguduire puternică a conștiinței sale morale îl 
poate întoarce din calea răutății lui. Canoanele sînt foarte aspre pen- 
tru ucigași, ca şi pentru cei ce sfătuiesc la crimă. Întrucît crimele sînt 
considerate păcate de moarte, canoanele dictează pentru autorii lor 
pedepse de opreliște de la Sfînta Împărtășanie pînă la 20 ani. Aceste 
pedepse sînt dictate de Canonul 91 Sinod VI Ecumenic și Canon 56 al Sfîn- 
tului Vasile cel Mare. Totuși, pentru cei ce vădesc sinceră pocăință, i se 
lasă duhovnicului latitudinea de a judeca fiecare caz în parte în duhul 
iubirii frățești, dar ținînd seama și de dispoziţia sufletească spre 
îndreptare a penitentului. 


55. Cite feluri de ucideri sînt şi în ce constă uciderea sufletească? 
Care sînt urmările acestui greu păcat? 

— Sint două feluri de ucideri: trupească și sufletească. Uciderea sufle- 
tească înseamnă pilda rea, prin vorbe şi fapte necuviincioase, prin care 
dăm prilej aproapelui de a călca legea morală și a păcătui. Aceasta îi aduce 
moartea sufletească, după cuvintul Sfîntului Apostol lacov: « Păcatul 
săvârșit naşte moartea» (l, 15). Tot ucidere sufletească înseamnă: invidia, 
clevetirea, mânia și ura aproapelui, căci « Oricine urăște pe fratele său este 
ucigaş de oameni» (| loan 3, 15). Îndemnul la păcat e ceva diabolic, mai ales 
cînd urmărim formal căderea cuiva în păcat, din ură, egoism, răzbunare. 
Nu-i mai puţin gravă nici sminteala indirectă, prin vorbirea vulgară sau 
purtarea imorală, Autorul uciderii sufleteşti dă două lovituri deodată: 
îşi primejduiește propria mântuire și pe a aproapelui: « Cine sminteşte 
pe unul din aceştia mici, care cred în Mine, mai bine i-ar fi lui să i se lege 
de git o piatră de moară şi să fie aruncat în mare» (Marcu 9, 42)., etes, 

56. Cum își ucid sufletește părinții pe fiii lor? Dar păstorii, pe păstoriții 
lor? Ce pedeapsă de la Dumnezeu primesc cei vinovați de ucidere 
sufletească? i 

— Părinţii ucid sufletește pe copiii lor, cînd nu poartă grijă de 
modelarea lor sufletească, de educaţia lor sănătoasă, cînd nu ţin seamă 
de povaţa paulină: « Creșteţi pe fiii voştri întru învăţătura și certarea Domnu- 
lui» (Efes. 6, 4). Părinţii săvârgşesc un adevărat atentat moral, dacă nu-și 
controlează vorbele în faţa copiilor, ci înjură, vorbesc vulgar; părinţii 
ucid. suftetește sufletul copiilor dacă nu urmăresc la unison o viaţă vir- 
tuoasă, bine știind că pilda e mai convingătoare decît povaţa teoretică. 
Prin purtarea lor rea, părinţii distrug suflcte răscumpărate de lisus prin 
jertfa Sa, de aceea păcatul acesta le înghimpă sufletul şi le aduce osînda 
lui Dumnezeu. « Cit despre -ucigași, . .. partea lor este iezerul care arde cu 
foc şi cu pucioasă» (Apoc. 21, 8). 

Dacă părinţii trupești — unii prin inconștiența lor — săvirșesc uci- 
dere sufletească față de copiii lor, tot aşa şi păstorii sufletești săvirșesc 
ucidere sufletească faţă de păstoriţii lor, dacă nu-și înțeleg menirea. Credin- 
ciosii preţuiesc la păstorul lor sufletesc știința lui, dar îndeosebi lumina 
şi pilda vieţii sale. Pilda să concorde cu cerințele legii morale evanghelice, 
al cărei propovăduitor este. Altfel, păstorii sufleteşti sînt asemenea cărtu- 
rarilor și fariseilor înfieraţi de Mintuitorul: « Vai vouă învăţătorilor de 
lege ! Că impovăraţi pe oameni cu sarcini anevoie de purtat, iar voi nu atin- 
geti aceste sarcini cu nici unul din degetele voastre .. . Că ați luat cheia cunoș- 
tintei; voi înşivă n-aţi intrat, iar pe cei ce voiau să între i-ați împiedicat» 


(Luca 11, 46, 52). 


57. Cea mai cumplită ucidere de oameni pe pămînt se face, nu prin 
război, ci prin avort, prin uciderea cu voia de către mame a copi- 
ilor zămisliți în pîntece. Porunca a șasea priveşte și acest fel de 
ucideri ? 

— Avortul este tot ucidere, căci omul din momentul zămislirii sale 
are drept la viaţă. Nimeni nu este însireptăţit să-i răpească acest drept 
pentru unici un motiv. Cei vinovaţi de acest păcat vor da greu răspuns. 


58. În ce constă gravitatea azestui păcat? În afara pedepselor legale, 
care sînt pedepsele în viață gi după moarte a celor ce ucid proprii 
lor ccpii înainte de nastere? ia: a 
— Gravitatea acestui păcat ete identică cu a oricărei ucideri făcute 
cu știință şi premeditare. Bine a zis un cugetător creștin că cimitir nu e 
numai locul în care se îngroapă morţii, ci şi inima care nu vrea să devină 
“mamă. Este păcat. greu, fiindcă distruge ființa în care Dumnezeu și-a 

pus chipul Său. Avortul aduce cu sine urmări grave: îmbolnăvirea tru- 
pului, în multe cazuri moartea mamei. În caz de supraviețuire, con- 
ştiinţa se trezește din rătăcirta ei și biciuieşte necruţător. pe mama vino- 
-vată de acest păcat. După moarte, soarta e aceeaşi cu a tuturor celor ce 
au comis păcate strigătoare la cer. Femeile ucigașe nu vor scăpa de răzbu- 
narea sîngelui vărsat. « Te voi judeca așa cum se judecă femeile adultere și 
cele ce varsă singe și te voi preda urgiei» (I Iezechiel 16, 38). 


59. Cum poate fi combătut acest greu păcat al uciderii de copii? 


— Este datoria preoţilor și a păstorilor de suflete de a le demonstra 
credincioşilor cu dovezi din Sfînta Scriptură, din Sfinții Părinţi şi din 
Canoane, ce greu păcat este acesta, al uciderii copiilor. La zămislirea fiecă- 
rui prunc în pântecele maicii sale, Dumnezeu pune încă de la început suflet 
nemuritor. Ca atare, femeile creștine trebuie lămurite şi făcute să înțe- 
leagă că acelea care își ucid copiii sînt ucigașe ale zidirii lui Dumnezeu, 
Dacă se consideră ucigaș cel ce numai urăşte pe cineva (I Ioan 3, 15), 
cu atît mai mult mamele, care-și ucid copiii, proprii lor copii, sînt soco- 
tite ucigașe și vinovate de gheena focului. 


60. În ce condiţii pot fi spovediţi şi împărtășiți cei ce au făcut şi fac 
avorturi şi practică evitarea nașterii de copii? 

— Aceştia pot fi spovediţi şi împărtăşiţi, dacă n-au repetat avortu- 
rile din necredinţă sau au săvîrșit un avort din primejdie de moarte pen- 
tru mamă, bineînţeles dînd dovadă de căinţă și hotărîre de îndreptare în 
viitor. Cei vinovaţi de acest păcat vor fi iertaţi şi în ceasul morţii, dacă 
o cer cu inimă frântă de părere de rău. În cazul acestor păcate, i se cere 
duhovnicului să procedeze cu mult tact, spre a nu-i aduce la deznădejde 
pe păcătoşi, că nu vor fi iertaţi. Este ştiut că deznădejdea este păcat 
contra Duhului Sfînt. 


61. Clevetirea, birfirea aproapelui, osîndirea, defăimarea cinstei oricărui 
om sînt considerate ucidere sufletească. Cum pot fi combătute 
aceste feluri de ucidere ale aproapelui și ce canon se dă la spovedanie? 
— Clevetirea, birfirea aproapelui, osîndirea, defăimarea cinstei ori- 
cărui om sînt păcate împotriva iubirii și cinstirii aproapelui. Urmările 
acestor păcate sînt multe, dar îndeosebi trei: hulirea lui Dumnezeu, dis- 
creditarea aproapelui şi pătarea conştiinţei credinciosului. Creștinul care 
vrea sincer să fie pe linia autentică a vieţii creștine, cînd îl zgindăre demo- 
nul vorbirii de rău a aproapelui, e îndatorat să repete îndrumarea psal- 
mistului: « Pune, Doamne, pază gurii mele şi ușă de îngrădire împrejurul 

| buzelor mele, să nu abați inima spre cuvinte de vicleșug, ca să tăgăduiesc 
| păcatele mele» (Ps. 140, 3—4). Se cere antrenarea şi cultivarea sentimente- 
| lor frățești și deprinderea de a fi « zăbavnic la grâit» (Iacov 1, 19). La spo- 
vedanie, li se vor recomanda biîrfitorilor remedii contrare clevetirii, înde- 
osebi înfrînarea limbii şi cultivarea iubirii aproapelui. Desigur, la stabi- 
lirea canonului, duhovnicul va ţine seama de individualitatea penitentului 
şi-i va arăta calea izbăvirii de păcatul vorbirii de rău a aproapelui. 


62. Dar sminteala pe care o fac părinţii copiilor lor și unii altora este tot 
ucidere sufletească? Care sînt urmările ei şi cum poate fi combătută ? 


— Sminteala, în esenţa ei, este prilejul pe care îl dăm aproapelui 
să păcătuiască, cum sînt înjurăturile și certurile părinților în faţa copiilor 
lor, mîncare de dulce în zilele de post, luxul, risipa etc. Sminteala este 
trecută între păcatele de moarte, fiindcă prin ea atentăm la mântuirea 
aproapelui, deci comtem ucidere sufletească. Mîntuitorul ne povăţuiește 
să ne ferim de a fi pricină de sminteală pentru aproapele nostru, chiar dacă 
ar fi să suferim pagubă mare. Expresiile: « Dacă mina sau piciorul tiu 
te smintește, taie-l, sau dacă ochiul tău te smintește, scoate-l şi aruncă-l de la 
tine» (Matei 18, 8—9) ne arată în chip figurat datoria de a nu fi pri- 
cină de sminteală, de a nu fi ademenire la păcat aproapelui. Creștinul ade- 
vărat știe că mântuirea personală este dependentă de mîntuirea aproapelui. 

Pe lingă o scurtă catehizare referitoare la mîntuirea lor şi a copiilor 
lor, li se vor da părinţilor canon înfrînarea limbii, chiar un timp de tăcere, 
fără a comunica cu cei din jur decît strictul necesar, exerciții de cumpă- 
tare, cu respectarea zilelor de post, rugăciuni etc. 


63. Uciderea în timp de război pentru apărarea patrici, sau uciderea 

în apărarea legitimă de ucigași sîut considerate ucidere plină? 

Ce canon primese cei ce ucid în aceste circumstanțe? 

— Războiul rămîne unul din relele cele mai mari care a bîntuit lumea 
pînă astăzi. Totuşi, cînd e vorba de apărarea patriei atacate pe nedrept 
ori de apărarea libertăţii, suveranităţii și independenţei naţionale, răz- 
boiul este legitim. În viaţa unui stat există situații cînd un alt popor 
încalcă hotarele patriei, cu gînd de înrobire, ucigînd pe fiii comunităţii 
noastre etnice. În cazul acesta, credinciosul răspunde la chemările patriei, 
luptă ca să-și apere ţara de cotropitori. Biserica se roagă pentru biminţă 
asupra dușmanilor, iar pentru cei ce au căzut în război face rugăciuni, 
pentru odihna sufletului. 
După cum nu este considerat păcat războiul de apărare, care e dictat 

de iubirea proprie și a aproapelui, tot așa nu este considerată păcat apăra- 

rea legitimă, în caz de primejdie de ncînlăturat. Cît priveşte canonul, 
în aceste circumstanţe,: este unul ușor, pe care duhovnicul îl consideră 
necesar și eficace. 


"64. În ce condiții se pot mântui ucigașii? Dar sufletele celor uciși 
nepregătiți sufletește? Unde se află sufletele copiilor ucişi prin 
avort de către părinți? Ele se pot mîntui? Dar copiii născuţi morți 
fără voie, sau care mor nebotezați, se consideră ucidere? 

— Ucigașii se pot mîntui printr-un act de convertire, asemenea til- 
harului de pe cruce, și prin bunătatea nemărginită a lui Dumnezeu. Cei 
uciși și nepregătiţi sufletește vor fi judecaţi după ceea ce au agonisit 
pînă atunci în visteria lor morală și cu pogorăminte din partea lui Dum- 
nezeu, întrucît, prin luarea pe neașteptate a vieţii lor, n-au putut să se 
realizeze deplin creștineşte. Copiii avortaţi, nefiind botezați, nu pot intra 
în Împărăţia lui Dumnezeu; ei așteaptă ziua cea mare a judecății, cînd 
singuri vor acuza pe părinţi în fața Dreptului Judecător lisus Hris- 
tos. Dumnezeu va avea milă faţă de ei, iertîndu-i. Copiii născuţi morţi 
sau nebotezaţi, din motive independente de voinţa părinţilor sau a preoți- 
lor, se pot considera părtaşi la botezul dorinţei. Părinţii copiilor, însă, 
se vor spovedi şi li se va rîndui un canon potrivit cu grija sau nepăsarea 
lor. Li se va da canon să boteze sau să crească un copil sărac, să facă 
pelerinaj la un loc sfînt, metanii, milostenii, rugăciuni etc. 


65. Cum trebuie înțeleasă porunca a saptea: « Să nu fi desfrinat» 
(Ieşirea 20, 14)? Prin desfrînare înțelegem numai păcatele trupești, 
sau tot felul de păcate de la care nu voim să ne înfrînăm? 


— Definită în formă generală, desfrînarea este lăsarea cu totul în 
voia poftelor trupeşti, care se aţiţă în noi prin simţurile noastre. Intră aici 
glumele necuviincioase, cîntecele indecente, citirea cărţilor pornografice, 
îmbrăcămintea necuviincioasă, beţia şi altele. Desfrînarea este un abuz; 
însuși cuvîntul ne spune că acest păcat se naște din lipsa de frînă a anu- 
mitor trebuinţe firești, instinctive, aşezate de Dumnezeu în fiinţa noastră. 
Aici este vorba de instinctul genezic, sădit de Dumnezeu în om, spre 
a asigura perpetuarea neamului omenesc. Devierea lui de la acest rost 
de colaborare cu opera creatoare a lui Dumnezeu duce la păcatul des- 
frînării. Definit mai de aproape, păcatul acesta constă în orice legătură 
trupească în afara legiuitei căsătorii (în cuget, în afara ordinii naturale— 
sodomie, între persoane nelegate prin căsătorie — curvie, între persoane 


se) ERE — o. 


5) 
s 
3 P CU DASCĂLI DE TEOLOGIE ORTODOXĂ 


căsătorite — preacurvic, adulter, sacrilegiu, cînd una sau ambele persoane 
au făcut votul castității). 


66. În ce constă păcatul desfrînării și care este vina omului ce face 
cu voia acest păcat? 


— Desfrinarea este pervertirea funcțiunii instinctului genezic; ea 
face din funcțiunea lui, din voluptatea ce o însoțește, un scop în sine, 
deci îl abate pe om de la scopul procreativ, nesocotindu-se slova biblică: 
« Bărbat și femeie i-a făcut Dumnezeu. Şi Dumnezeu i-a binecuvintat, zicînd: 
Creşieți şi vă inmulțiţi și umpleţi pămîntul şi-l stăpiniți . . .» (Facerea 1, 27— 
28). Chiar de la început, de la creaţiune, Dumnezeu a făcut pe om în 
așa fel ca să crească și să se înmulțească prin împreunavieţuire a bărbatului 
cu femeia și invers. Aceasta, bineînțeles, prin căsătorie, în cadrul fami- 
liei. Legătura trupească în afara căsătoriei este desfrînare, deci călcare 
a rînduielii dumnezeiești, potrivit căreia împreunavieţuire a bărbatului 
cu femeia, în cadrul familiei, trebuie să fiep icoană a unirii lui Hristos cu 
Biserica Sa (Efes. 5, 21—23). Desfrinarea este viermele care roade la teme- 
lia vieţii familiale, o destramă, macină unitatea ei și, pînă la urmă, prăbu- 
| şește acest așezămînt menit să fie cuib de tihnă și fericire. 


67. Întrucît desfrînarea este cel mai răspîndit păcat din lume, care 
sînt urmările omenesti și moral-qreștine ale celor desfrînati? 
— Într-adevăr, desfrinarea este un păcat grav, cu răspîndire genera- 
lă, în trecut și în prezent. Desfrînarea este iad ai cărui pereţi sînt împodobiţi 
cu briliante false și strălucitoare. Nenumărate sînt urmările desfrinării: 
întunecarea minții, paralizarea voinţei, pierderea simțului pudorii, isto- 
virea puterilor fizice și intelectuale, ruinarca agoniselii muncii, contrac- 
tarea de boli, aducerea pe lume de copii degeneraţi. Fiind o otravă sor- 
bită în sînge, desfrînarea nu lucrează numai în trupul celui ce a sorbit-o, 
ci se strecoară ca un blestem în sîngele copiilor, nepoților, neam de neam; 
ea veşștejește floarea tinereţii şi aduce îmbățrînire pretimpurie, iar sfîr- 
şitul, în multe cazuri, e în ospiciul de alienaţi. Urmarea dezastruoasă 
este ruinarea familiei, fiindcă desfriul, identic cu moartea morală, 
nimiceşte iubirea curată care este cheagul legăturii dintre soți. În caz de 
desfrînare, Mîntuitorul permite desfacerea căsătoriei. « S-a zis iarăși: Cine 
va lăsa pe femeia sa, să-i dea carte de despărțire. Eu însă vă spun vouă: Că 
oricine va lăsa pe femeia sa, în afară de pricina de desfrînare, o face să săvir- Z 
şească adulter, şi cine o va lua pe cea lăsată, săvírşeşte adulter » (Matei 5,31—32). 

68. Cum poate fi combătut, îngrădit şi birnit acest cumplit păcat 
care face grele ravagii în familia creştină ? Ce recomandă Biserica, 
Sfîata Scriptură şi Sfinţii Părinți pentru combaterea desfrinării 
; şi a urmărilor ei? 

— Biserica recomandă căsătoria legiuită. Căsătoria, prin care se 
întemeiază familia, îl apără pe credincios de ispitele senzualităţii adul- 
terc. Îspitele vin la credincioși pe două căi: din interior spre lumea din 
afară și din lumea din afară spre interior. Şi într-un caz și în altul, dorințele 
care ne asaltează nu pot fi ispite dacă inima noastră nu-și dă adeziunea 
pentru ele. Credinciosul conștient că trebuie «să păzească hotarele 
legii» va face ca ispitele ce se nasc în el să dispară, prin stăpînirea și 
îndrumarea lor spre alte obiecte care să înlocuiască pe cele dorite, aşa cum 
poate schimba cursul unei ape, ferindu-l de alunecarea în păcat. Se reco- 
mandă apoi rugăciunea, Sfintele Taine, fuga de ocazii și ispite, evitarea 
glumelor indecente, a luxului în îmbrăcăminte etc. 

Sfînta Scriptură consideră desfrînarea păcat ce se săvirșeşte în trup; 
celelalte păcate se săvirşesc în?afară de trup. « Fugiţi de desfrinare! Orice 
păcat pe care-l va săvirși omul este în afară de trup. Cine se dă însă desfri- 
nării păcătuieşte în însuși trupul său» (Í Corinteni 6, 18). Hoţul fură lucruri 
străine, desfrînatul se fură pe sine, se sluțeşte, se degradează pînă la anima- 
lizare. Desfrînarea poate fi biruită întîi prin cugetare la sfîrșitul 
vieţii (« Adu-ţi aminte de sfirşitul tău și nu vei păcătui niciodată» — Is. 
Sirah 7, 38), prin muncă, ascultare de educatori și părinţi. 

Sfinții Părinţi urgisesc desfrinarea şi mercu amintesc creştinilor 
că « trupul este locaș al Duhului Sfint — cumpărat cu mare pret, deci Dum- 


nezeu trebuie preamărit în trupul vostru şi în duhul vostru, care sint ale lui 
Dumnezeu» (| Corinteni 6, 19—20). 


69. Ce canon se dă celor desfrînați și în ce condiţii pot fi spovediti 

şi împărtăşiți? 

— Pentru a vindeca, nu este de-ajuns să scoţi săgeata din rană, 
cum zice Sfîntul Ioan Gură de Aur, ci trebuie să pui pe ea şi -un leac. 
Îndeosebi, se cere săvîrşirea de fapte contrare păcatelor din trecut. În 
cazul desfrînării, se cere celor căsătoriţi să se depărteze pe un timp și 
să se obişnuiască cu înfrinarea. Canonul indicat pentru desfrînaţi este 
foarte greu (oprire de la Împărtășanie de la şapte ani în sus). Duhov- 
nicul va avea grijă — însă — la dictarea canonului, fiindcă o severitate 
prea mare l-ar îndepărta pe penitent de Biserică. I se va stabili o perioadă 
de pocăință, iar după aceea va fi supus unci mărturisiri amănunțite, care 
poate fi repetată, spre a se convinge duhovnicul în ce măsură cel în cauză 

face dovada îndreptării sale. Cînd duhovnicul se va fi convins că peni- 
tentul lui e pe drumul cel bun, îl va împărtăși, îndatorîndu-l să practice 
virtuțile creștinești, cu osebire înfrinarea, și să se mărturisească perio- 
dic, dar mai ales în timpul rînduit de Biserică. 


70. Ce datorii au părinții şi preoții să înveţe și să facă educaţie de 
moralitate copiilor, tinerilor şi soților, în vederea combaterii 
preventive a păcatului desfrînării? 


— Părinţii și preoţii, deopotrivă, au datoria de a arăta cepiilor, 
tinerilor şi soților valoarea legii morale, a cărei respectare le aduce bună- 
stare și fericire. Se va insista îndeosebi asupra binefacerilor pe care le 
aduce familia în reglementarea problemelor vieţii, inclusiv a ispitelor 
ce se abat asupra noastră. Pentru a preîatimpina păcatul desfrînării, li 
se va recomanda evitarea tovărășiilor rele, a societăţii în care se bea alcool, 
în care se fac glume necuviincioase și se cîntă cîntece care trezesc poftele 
trupului. Prin educaţia ce li se face, se va urmări trezirea aversiunii pentru 
uriciunea acestui păcat devastator. 


71. Ce recomandati credincioşilor, în calitate de duhovnic, pentru 
a-i feri de păcatul uciderii de copii şi al desfrînării? 


— Pornind de la cuvintele Mintuitorului, că păcatul încolțește întîi 
în inimă, li se va recomanda credincioșilor că au datoria de a smulge rădă- 
cina îndemnului spre păcatul uciderii și al desfrînării încă înainte de a se 
fi materializat în faptă. Vor fi povăţuiţi să aibă mereu atenţie la cuvintele 
Miîntuitorului: « . . . Din inimă ies gînduri rele, ucideri, adultere, desjrinări, 
furtişaguri, mărturii mincinoase, hule. Acestea spurcă pe om...» (Matei 
15, 19—20). 


72. Cum trebuie înțeleasă porunca a opta : « Să nu furi»? (Ieşirea 20, 15) 


— Dacă este firesc să purtăm grijă de bunurile care sînt proprieta- 
tea noastră, e de la sine înţeles că avem datoria de a le respecta şi pe 
ale altora. Potrivit poruncii a opta, nu este îngăduit să ne însușim pe 
nedrept un bun al altuia, sub nici o formă. De furt se face vinovat cel 
ce ia cu sila și pe faţă lucrurile altuia, cel ce prin vicleșug răpește bunurile 
altuia ; vinovat de furt este cel ce-și însușește pe nedrept din avutul obștesc, 
din banii publici, cel ce mituiește și se lasă mituit, călcînd flagrant legea 
pe care e îndatorat s-o respecte. Tot în categoria furturilor sînt trecute: 
vînzarea celor necesare traiului cu preţuri exagerate (specula), luarea de 
dobîndă mare (cămătăria), oprirea plății lucrătorilor, trăirea din 'cerșe- 
torie atunci cînd cineva poate să-și cîştige hrana prin muncă, însuşirea 
bunurilor bisericii etc. "e ne ; 


CONVORBIRI DUHOVNICEŞTI 


Furtul este un păcat grav, fiindcă nimicește armonia, pacea şi buna- 
învoire între oameni. El lovește în datoria de a fi drepţi și a iubi pe aproa- 
pele nostru. Porunca a opta nu oprește însușirea prin muncă cinstită 
a unor bunuri necesare vieţii, dar nici nu apără proprictatea bogaţilor însu- 
şită prin furt şi exploatare (mamonismul). Furtul este pedepsit de Dumne- 
zeu şi de legile civile. 


73. Care este cel mai grav furt din punct de vedere creștin? 


. — Însuşirea lucrurilor închinate lui Dumnezeu și este calificat sacri- 
legiu. 


74. Cum se canonisește păcatul furtului? Dar al opririi plăţii lucră= 
' torilor? În ce condiţii pot fi iertati și împărtășiți vinovaţii? 


— Potrivit învățăturii creștine, ccl ce a comis furt din bunurile apar- 
ţinătoare aproapelui este obligat la aşa numita restituție, adică la acope- 
rirea sau compensarea pagubei pe care a făcut-o acestuia. Credinciosul 
care se căieşte de fapta sa, mărturisind-o înaintea duhovnicului, este 
obligat să restituie celui păgubit valoarea bunului furat. Desigur, duhov- 
nicul îl va îndatora să facă mereu exerciții de virtute, să facă acte de 
caritate, să practice milostenia, să se deprindă cu rugăciunea și postul. 
La fel se va proceda și în cazul păcatului cu oprirea plăţii lucrătorilor, 
bineînţeles dacă cei vinovaţi îşi recunosc păcatul și vor să se îndrepte. 
În urma pocăinței dovedite, duhovnicul va aprecia de la caz la caz — 
cînd li se poate da dezlegarea de păcate şi pot primi Sfinta Împărtășanie? 
(Ieşirea 20, 16). 3: 


75. Cum trebuie înţeleasă porunca a noua din Decalog: «Să nu 
mărturiseşti strîmb împotriva aproapelui tău»? (Ieşirea 20,10) 

— Porunca a noua din Decalog interzice mărturia mincinoasă împo- 
triva aproapelui nostru, în scopul de a-i pricinui un rău. În special, se 
opreşte minciuna, tăinuirea cu știință și voință a adevărului. Minciuna 
este denaturarea intenționată a adevărului, prin cuvinte, gesturi şi fapte. 
Minciuna poate îmbrăca mai multe forme şi anume: ipocrizia sau 
fătărnicia, care constă în tăgăduirea piezișă a adevărului; calomnia sau 
birfirea urmăreşte înfățișarea aproapelui în culorile cele mai urîte, atri- 
buindu-i defecte pe care nu le are sau, dacă le are, sînt neînsemnate. Cînd 
ia forma de învinuiri, publice, calomnia poartă numele: de defăimare sau 
hulire. Tot minciună e calificată și delațiunea (pira) — denunțarea cuiva 
din ură sau răzbunare; indiscreția — divulgarea secretului ce ne-a fost 
încredinţat; lingușirea — ce constă în laudele nemeritate aduse cuiva, J 
spre a obține un folos personal. ga A a E ! | 

Minciuna este lucrul diavolului « Tatăl minciunii» (loan 8, 44). 


Dumnezeu urăște minciuna. « Uriciune sînt Domnului buzele minci- 
noase» (Pilde 12, 22). 


76. Ce vină au cei ce dau mărturie falsă şi spun minciuni la judecăți, 

pentru bani sau din invidie și răzbunare? ? 

— Cu o lovitură de limbă, mincinosul face trei omoruri: își ucide 
sufletul său, loveşte în dreptul legitim la viață al aproapelui și distruge 
încrederea dintre oameni. Este îndeobște știut și recunoscut că în socie- 
tatea omenească încrederea este piatra de temelie a bunei viețuiri între 
oameni. Or, minciuna dă o lovitură de moarte acestei temelii; ea înăbușă 
adevărul, distruge solidaritatea umană, nimicește legăturile de dreptate 
şi de iubire dintre ei şi pun stavilă progresului vieţii morale și sociale. 
La acestea s-ar putea adăuga faptul că minciuna este expresia lașităţii. 
Mincinosul este laş, fiindcă el nu duce lupta fățiș, ci întrebuinţează o 
reţea întreagă de intrigi pentru a-şi stăpîni și nimici victima. Firește, 
pedeapsa este în însăși natura faptei. « Pierde-voi pe toţi cei ce spun min- 
ciuni» (Ps. 5, 6). Concludentă este pedeapsa aplicată soților Anania și 
Safira (Fapte 5, 1—11). De altfel, Însuși Mîntuitorul a avertizat că « pen- 
tru orice cuvini grăit în deșert, oamenii vor da seama în fata judecății » 


(Matei 12, 36). 


77. Cum canoniseşte Biserica pe cei ce colportează minciuni, spre a 
se răzbuna pe aproapele? 

- — Cu îndatorirea de a se deprinde să fie stăpîni pe limba lor, în orice 
împrejurare. Să nu uite că Dumnezeu ne-a dat limba să binecuviîn- 
tăm cu ea și să mărturisim adevărul, nu să blestemăm cu ea. Să li se 
îutipărească în minte învățătura paulină: « Nu vă mințiți unul pe altul» 
(Coloseni 3, 9). Mai curînd « lepădind minciuna, grăiți adevărul fiecare cu 
aproapele său», spune tot Sfîntul Apostol Pavel. Celor zgîndăriţi de demo- 
nul minciunii li se dă canon, pe lingă altele, să citească psalmul 140, îndeo- 
sebi versetele 3—4; « Pune, Doamne, pază gurii mele ...» și să rostească 
zilnic de cîteva ori rugăciunea Sfîntului Efrem Sirul. 


78. Dar cînd se spune vreo minciună pentru a scăpa pe cineva din 

primejdie este tot așa de mare păcat? 

— Oricât de grele și de încurcate ar fi împrejurările pe care le trăim, 
sîntem, datori să mărturisim adevărul. Mîntuitorul a făgăduit Împărăția 
cerurilor celor care mărturisesc adevărul în toate împrejurările, înfruntînd 
orice primejdii. Ocolirea adevărului este totuși justificată în unele cazuri 
de forță majoră şi anume atunci cînd se are în vedere binele aproapelui, 
de ex.: medicul ascunde bolnavului gravitatea bolii sale, pentru a nu-l 

deprima cu totul; unui om suferind i se ascunde pentru un scurt timp o 
nenorocire familială, tot în scopul de a nu-i agrava boala ș.a. Fireşte, 
în astfel de cazuri, minciuna e scuzabilă. 


79. Cum trebuie înțeleasă a zecea poruncă din Decalog: «Să nu 
pofteşti . . . nimic din cite sînt ale aproapelui tău » (Ieșirea 20, 17). 
— Porunca a zecea din Decalog opreşte nu numai însușirea lucrurilor 
altuia, ci cere să punem frîu chiar poftelor și dorințelor lăuntrice ale inimii 
după bunurile altuia. Aici e rădăcina păcatelor multe pe care le săvirșim. 
Cu alte cuvinte, pentru a împlini voia lui Dumnezeu, se cere să stîrpim 
păcatul în fașă, în intenţie, să înăbușim pofta în sufletul nostru, fiindcă 
pofta naşte păcatul, iar păcatul, odată săvârșit, aduce moartea veșnică. 
Creștinului i se cere să-și curețe vasul lăuntric de orice întinăciune, potri- 
vit cuvintelor Sfîntului Apostol Pavel: « Să ne curățim pe noi de toată 
spurcăciunea trupului și duhului, desăvirșind sfintenia întru frica de Dum- 
nezeu» (II Corinteni 7, 1). 


80. Dacă numai poftim lucrul, averea, cinstea, femeia aproapelui, 
facem un păcat de moarte? Cum ne putem izbăvi de poftirea 
păcătoasă? 

— Mîntuitorul a calificat poftirea femeii aproapelui desfrinare; prin 
analogie, poftirea lucrurilor altuia e tot păcat. Dacă însă, dintru început, 
credinciosul nu-și dă consimțămîntul în pofta păcătoasă, ea nu e păcat. 


81. Care este valoarea morală și dogmatică a Decalogului pentru noi, 
creştinii, și în ce fel sîntem datori să-l reapectăm ? 

— Decalogul cuprinde învățături religioase şi morale. Cele religioase 
se referă la Dumnezeu, fiinţă personală, creatoare, guvernatoare şi pronia- 
toare a lumii. Îndeosebi poruncile întfia, a doua și a patra înfățișează 
existenţa lui Dumnezeu-Unul, Creatorul si Guvernatorul lumii. Celelalte 
porunci cuprind dispoziţii eminamente morale, care sprijină eforturile 
creştinului spre mîntuire, dar numai cînd sînt luminate pc deplin de învă- 
țătura și faptele Mintuitorului. Dispoziţiile Decalogului sînt de origine 
divină, avînd caracter universal şi obligatoriu, cu excepţia celor ceremo- 
niale, care sînt desfiinţate. 

Mintuitorul lisus n-a desființat Decalogul, ci l-a întregit, l-a întărit 
şi l-a împlinit (Matei 5, 17). Preţuirea Decalogului o arată Mîntuitorul 
prin cuvintele: « Oricine va învăţa și pe alţii să le păzească, va fi chemat 
mare în Împărăţia cerurilor» (Matei 5, 19). De asemenea, tînărului bogat 
i-a spus: « De vrei să intri în viaţă, păzeşte poruncile» (Matei 19, 17). Noi, 
creştinii, punem la temelia vieţii morale respectarea poruncilor din Deca- 
log, fiind așezate înaintea celorlalte porunci. 

| 82. Decalogul poate forma pentru noi o scară duhovnicească de desă- 
vîraire sau are rolul unei legi divine obligatorii? Ne putem mântui 


păzind numai poruncile Decalogului? Sau avem nevoie de o altă 
scară duhovnicească, care ne urcă spre desăvirşire, pe care ne-o 
oferă Legea Harulnui, prin Sfintele Evanghelii? 


— În general, Legea Vechiului Testament a avut rolul de călăuză 
spre Hristos (Gal. 3, 24). Tot Sfîntul Apostol Pavel spune despre ea că este 
« bună şi dreaptă» (Romani 7, 12). Totuși, ea n-a putut să-l mîntuiască pe 
om (Gal. 2, 16; Romani 3, 20 etc.). Legii vechi fi lipsea harul. Legea 
Noului Testament — prin Mintuitorul — plineşte și desăvîrşește Legca 
Vechiului Testament (Matei 5, 17), deoarece poruncile capătă un înţeles 
mai deplin. Sînt porunci divine, obligatorii pentru creștini, dar 
pentru a urca treptele desăvirșirii, li se cere acestora ca la harul divin 
revărsat asupra lor să adauge eforturile lor, prin credinţă și fapte bune. 

În Legea Noului Testament, accentul se pune pe împlinirea ei, întîi 
în adincul inimii credinciosului și apoi urmează împlinirea ei externă. 
Legea Noului Testament ne arată trăirea desăvirşită a învățăturii în viața 
Mintuitorului Hristos, trăire în iubire faţă de toţi oamenii, inclusiv față 
de dușmani. Întrebat care poruncă din lege e mai mare, Mintuitorul le-a 
cuprins pe toate în porunca iubirii lui Dumnezeu și a aproapelui, zicînd: 
« Aceste două porunci cuprind toată legea şi proorocii» (Matei 22, 35—40). 
Legea Noului Testament este legea harului, punînd la dispoziţia creștinu- 
lui, pentru a ajunge la desăvirşire, Sfintele Taine și Sfintele Ierurgii, 
mijloace reale de împărtășire a harului, nu numai simple simboluri. 


83. Care este scara desăvîrşirii creştine pe care ne-o oferă lisus Hristos 
în Sfinta Evanghelie? 


— Participarea efectivă la învăţătura și pilda Mintitorului. Desă- 
vîrșirea sau sfințenia, cum nimerit i se spune, se realizează în unirea cu 
Hristos. « Mie a vieţui este Hristos și a muri un cîştig» (Filip. 1, 21). Acest 
sens al vieţii creştine rezultă din însăși întruparea Mîntuitorului; actul 
acesta este definit răscumpărare, înfiere, refacere a chipului lui Dumnezeu 
și realizare a asemănării cu Dumnezeu pînă la îndumnezeire, în şi prin 
Hristos. Idealul creștinului este participare la sfinţenia lui Dumnezeu, 
realizînd-o prin Botez, apoi ulterior prin conformarea purtării sale cu 
voia lui Dumnezeu. 


84. Care este diferența între Decalog și cele nouă Fericiri? 


` — Poruncile Decalogului ţinteau să realizeze un minimum de morali- 
tate şi aveau mai mult un caracter prohibitiv, oprind de la fapte rele. 
Cel ce respecta poruncile Decalogului, era ferit de păcatele împotriva 

legii morale naturale. Desigur, Fericirile reprezintă un progres, arătînd 
virtuțile pe care trebuje să le practice un creştin. Ele au caracter pozitiv 
si edificator. Creștinul e îndatorat să se străduiască nu numai de a nu face 
răul, ci de a face cît mai mult bine. 


85. Pentru ce Fericirile, ca trepte ale desăvirșirii, nu se numesc 
porunci, nici nu s-au dat pe table de piatră, ci s-au dat oral pe 
Muntele Fericirilor şi s-au scris în inimile oamenilor? 

— Fericirile sînt date de Mîntuitorul, nu sub formă de porunci, ci 
în chip de « fericiri», pentru a corespunde mai bine spiritului liber al 
moralității creștine (Iacov 1, 25). Totodată, în forma aceasta, ele sînt mai 
potrivite cu aspiraţiile noastre, încît, auzindu-le, luăm singuri hotărîrea 
de a le împlini. Asta este și explicaţia că nu s-au dat pe table de piatră. 
Faţă de poruncile Decalogului, Fericirile, prin practicarea virtuţilor, 
asigură fericirea parţial în viaţa aceasta și deplin în viața viitoare. 


PREOTUL IOAN MIRCEA * 


Arhiepiscopia Bucureștilor 


Între preoţii de prestigiu ai Capitalei, 
Părintele Ioan Mircea, parohul Bisericii 
Cuţitul de Argint, se bucură de o îndoită 
cinste. Este un păstor de suflete, devotat 
Evangheliei lui Hristos, și are o pregătire 
teologică superioară. Ca preot se silește să 
împlinească în toate cuvintele Mîntuito- 
rului care zice: « Eu sînt păstorul cel bun. 
Păstorul cel bun își pune sufletul său 
pentru oile sale». Zilnic, Prea Cucernicia 
Sa este în mijlocul credincioşilor, prin 
vizite pastorale, în biserică, la cei bolnavi 
sau în bibliotecă, studiind Sfînta Scrip- 
tură, pe care o cunoaște atît de bine, citind 
pe Sfinţii Părinţi, sau pregătindu-și predi- 
ca zilei. Blindeţea, răbdarea, tactul pastoral, ținuta preoțească şi, mai 
ales, exemplul pastoral în toate fac din Părintele Ioan Mircea un preot 
model pentru credincioși, pentru preoţii tineri. 


* S-a născut în 1903 com. Măgura, Teleorman. După absolvirea Seminarului 
Central din București își continuă studiile la Facultatea de Teologie din Capitală, 
laînd doctoratul în teologie cu tema « Epistola I a Sfintului Apostol Petru» a 
mai publicat « Introducere » şi « Comentar la Epistola a II-a a Sfîntului Apostol 
Petru» 1975 şi « Dicţionar al Noului Testament» Bucureşti, 1984. Din anul 
1944 este preot slujitor gi apoi paroh la Biserica « Cuţitul de Argint» din Bucureşti. 

În calitate de doctor în teologie, cu specialitatea Noului Testament, 
Prea Cucernicia Sa cunoaște bine și problema sectelor din ţara noastră, 
care interpretează greşit Sfînta Scriptură şi învățătura dogmatică a Bise- 
ricii Ortodoxe apostolice. De aceea, l-am rugat pe Părintele loan să accepte 
citeva convorbiri duhovniceşti pe bază de texte biblice, privind învăţătura 
Bisericii Ortodoxe asupra celor mai importante subiecte contestate de 
grupările sectare actuale. 

Răspunsurile biblice clare ale Prea Cucerniciei Sale le publicăm în 
paginile de mai jos ale lucrării de faţă. 


I 
SFÎNTA SCRIPTURĂ ȘI BISERICA 


]. Care sint textele clasice principale, privind biserica drept locaş 
de cult și Casă a lui Dumnezeu? 


— Sfînta Scriptură a Noului Testament este cartea sfîntă a Bisericii — 
scrisă sub inspiraţia Duhului Sfînt, care Scriptură cuprinde parte din 
învăţătura revelată propovăduită de Mintuitorul Hristos, timp de 3 ani 
şi apoi de Apostoli zeci de ani. Sfinta Scriptură a fost alcătuită din scrierile 
a patru mari Apostoli şi a altor 4 din rîndul celor 70 de ucenici ai Aposto- 
lilor între anii 47—95, ale căror scrieri au fost apoi strînse și colecționate 
de Biserică, deosebindu-le de cele neinspirate, numite apocrife sau neau- 
tentice, atribuite unora sau altora din apostoli. 

Biserica este deci mama Scripturii Noului Testament, și tot ea este 
şi interpreta ei fidelă și apărătoarea ei, de falsificările aduse acestor scrieri 
atit prin traduceri cât și mai ales prin interpretarea lor literară şi liberă 
după bunul plac al adepților nenumăratelor culte și secte. Sfînta Scriptură 
a Noului Testament vorbeşte și de noul cult creștin şi de Sfintele Taine 
săvîrşite în şi de Biserică prin preoțimea ei harică. 

Primul text care vorbește de un loc în care s-a săvirșit actul cel 
mai important de cult este Cenaclul, sau sala din casa Mariei, mama lui 
Ioan Marcu, din Ierusalim, în care Miîntuitorul Hristos a săvîrșit Cina cea 
de Taină cu ucenicii Lui înainte de patimi (Matei 26, 17—28). În aceeaşi 
casă şi sală erau Apostolii adunaţi — de frica iudeilor — cînd li s-a arătat 
Domnului în ziua Învierii Sale, — Duminică —, sufiînd asupra lor Duh 
Sfânt şi dîndu-le puterea de a ierta păcatele oamenilor, în Taina Spoveda- 
niei, sau a Mărturisirii păcatelor (loan 20, 21—23). Sub această sală se zice 
că s-ar afla și mormîntul lui David (Cf. Dr. Vasile Gheorghiu, Sfinta Evan- 
ghetie cu comentar, Cernăuţi, 1925—1933, p. 118—719). Și tot în această 
casă a Mariei, mama lui loan Marcu, erau creştinii adunaţi în rugăciune, 

cînd Sfîntul Apostol Petru a fost eliberat din temniţă de îngerul Domnului 
(Fapte 12, 12). 

La începutul creștinismului, cînd nu existau biserici, cultul creștin 
se săvîrșea prin'case și consta din cele trei acte principale: învăţătura, sau 
propovăduirea Evangheliei de către apostoli, impărtășirea cu Sfînta 
Euharistie, agapa, sau fringerea pîinii, şi rugăciunea (Fapte 2, 42; I Corin- 
teni 10, 16). 

În Fapte'20, 7 Sfîntul Apostol Pavel, ajuns în Troa, cu însoțitorii lui, 
a luat parte la cultul euharistic: « În ziua întîi a săptămînii (Duminică) 
adunindu-ne noi să fringem pîinea (și să ne împărtășim), Pavel... a 
prelungit cuvîntul pînă la miezul nopţii !» lar în camera de sus erau multe 
lumini aprinse. În Epistola către Romani se vorbeşte de « Biserica din casa 
lui Priscila şi Acvila»; şi de « bisericile dintre păgini» (Romani 16, 3—5) 
unde de asemenea credincioșii luau parte la cult. Un alt text foarte impor- 
tant, în care se arată că în Duminici și sărbători, cînd pentru cult se adunau 
într-o casă, sau biserică, credincioşii se împărtăşeau cu Trupul și Sîngele 
Domnului Hristos, este cel din I Corinteni 10, 16. Iar în capitolul următor, 
unde se folosește şi termenul de biserică, ca locaș de cult, în care se adunau 
credincioșii, apostolii și preoţii lor, care săvîrgeau « Cina Domnului», în 

| «Biserica Ini Dumnezeu» (l Corinteni 11, 18—22), adică oficiau Sfinta 
Liturghie, cum zicem noi astăzi. Atunci se împărtăşeau toţi cu Trupul și 
Singele Domnului Hristos; dar unii, împărtăşindu-se cu nevrednicie, se 
îmbolnăveau, iar alții chiar mureau (11, 24—30). 

Alte texte care folosesc termenul de biserică, ca locas de cult, sînt: 
în biserica din Antiohia, unde Pavel și Varnava au activat un an întreg, 
adunîndu-se în « biserică» si « învățind mult popor». Acolo, în Antiohia, 
« întîia oară ucenicii s-au numit creștini» (Fapte 11, 25—26). Tot în sensul 
de locaş de cult e folosit cuvîntul biserică şi în textul din I Corinteni 14, 
23—35. Sau: « Ca în toate Bisericile sfinţilor, femeile voastre să tacă în bise- 
rică, deoarece lor nu le este îngăduit să vorbească, ci să se supună, precum. 
zice şi Legea» (I Corinteni 14, 34). 

În I Corinteni (16, 1—2) se vorbeşte, de asemenea, ca și în Fapte 20,7; 
de ziua fixată pentru cult — Duminica — , în care se oficia de preoţi 
cultul liturgic, cînd se și împărtășeau creștinii. În acea zi se făcea şi colecta 
sau strîngerea de daruri pentru fraţii din Ierusalim, cum făceau și Biseri- 
cile din Macedonia și Ahaia (Romani 15, 26) și cele din Galatia. 
(Gal. 2, 10). : 

Biserica, sau « Biserica lui Dumnezeu» (Fapte 20, 28), condusă ierar- 
hic, în fruntea căreia este episcopul, numită atît « Biserica lui Dumnezeu » 

(1 Corinteni 15, 9; 1 Tim. 3, 5; II Tes. 1, 4), cît şi a Biserica lui Hristos» 
(Matei 16, 18; Gal. 1. 22) este numită, deopotrivă, şi « Casă duhovni- 

cească» (I Petru 2, 5); sau « Casa Tatălui Meu» (loan 2, 16; 14, 2), « casă 
de rugăciune se va chema» (Matei 21, 13; Marcu 11, 17); sau « Casa lui 
Dumnezeu >» (Matei 12, 4 Efes. 2,19; I Tim. 3, 15; Evr. 10,21; I Petru 4,17) 
care poate fi înteleasă si ca locaș de închinare sau de cult. 

Biserica, locaş de cult, sau de închinare, este întrevăzută gi în alte 
texte din Noul Testament. Astfel, în loan 4, 21—24 se arată că cultul, 
sau închinarca creștină, nu mai constă în jertfe de animale — ca în Ieru- 
salim și ca pe muntele Garizim, în Samaria — ci este prezenţa spiri- 
tuală a lui Dumnezeu, în Biserică şi în tot locul, unde I se aduc « jertfe 
spirituale, sau duhovniceşti» (I Petru 2, 5). Noua închinare este una « în 
duh şi în adevăr» (Ioan 4, 24), cum o califică Mîntuitorul; adică închinare 
duhovnicească, cu « jertic duhovniceşti, bineplăcute lui Dumnezeu, aduse 
prin lisus Hristos» (I Petm 2, 5). Unele din aceste « jertfe duhovnicești» 
însoțesc Jertfa euharistică, cum sînt: rugăciunile, cantările duhovnicești 
şi de laudă lui Dumnezeu, hbinecuvîntări și milostenii etc., urmate de 
împărtășirea cu Trupul și Siîngele Domnului a celor care se pregătesc în 
chip deosebit pentru aceasta. 

Așadar, pentru locașul de cult, în Noul Testament se folosesc deo- 
potrivă şi termenul de « biserică» și cel de « casă». De aceea, se numește 
locașul de cult, fără deoscbirc, cînd « Biserica lui Dumnezeu», sau « Bise- 
rica lui Hristos», cînd « Casa lui Dumnezeu», cum s-a văzut în textele 
indicate mai sus. Că « biserica» e termen consacrat, ca locaș de cult, ca şi 
termenul de « casă» se vede clar din textele amintite; dar se înţelege şi 
mai bine din versetele din I Corinteni 11, 20—34, unde sînt folosiţi amîn- 
doi termenii, precum și din celelalte texte din care se arată și se spune că 
și în biserică şi în casă se săvîrșeau rugăciuni, propovăduirea Evangheliei 
și cîntări duhovniceşti, pe lingă celelalte acte de cult: împărtășirea şi agapa, 
sau frîngerea pîinii. 

Biserica este deci Casa, sau Locașul sfînt. în care se săvîrşește Stînta 
Liturghie, în timpul căreia episcopul, sau preotul sfințește pîinea și vinul 
prefăcute în Trupul și Singele lui Hristos, cu care apoi se împărtăşesc slu- 
jitorii și credincioșii, pregătiţi duhovnicește, mai dinainte prin spovedanie, 
post, rugăciuni și milostenii. Caracterizarea pe care o dau sectanții Bise- 
ricii — așa cum o înţelege Ortodoxia, ca locaş sfințit de cult — este cea de 
« sinagogă a satanei» (Apoc. 2, 9), cum numea Sfîntul Apostol loan pe 
iudaizanţi, adică pe iudeii creștinați, care falsificau invățătura lui Hristos, 
cum, fac astăzi sectele, punînd Legea lui Moise mai presus de Hristos şi 
de învățătura Evangheliei. 

2, Ce spun sectantii împotriva bisericii ca locaș de cult, gi cum trebuie 
să le răspundă credincioşii ortodocşi? 


— Obiecţiunile lor împotriva bisericii ca locaș de cult pornesc de la 


textul din cuvîntarea Sfintului Ștefan, întiiul mucenic, care zice: « Dar - 


Cel Preainalt nu locuiește în temple făcute de miini (omenești) precum 
zice proorocul: Cerul este tronul Meu şi pămintul așternut picioarelor Mele. 
Ce casă îmi veți zidi Mie ? — zice Domnul — sau care este locul odihnei 
Mele ?» (Fapte 7, 48—49); și de la cel din cuvîntarea Sfîntului Apostol 
Pavel din Areopagul Atenei, unde citim: « Dumnezeul... cerului și al 
pămîntului nu locuiește în temple făcute de mîini (omeneşti)» (Fapte 17. 24). 
De aci deduc sectanțţii că Dumnezeu nu are nevoie de Locaș omenesc 
sau, mai corect zis, că E] nu-Și are prezenţa în asemenea locasuri, pe 
care de altfel tot El le-a rînduit, şi le-a legiuit. 

Desigur că Dumnezeu nu locuieşte trupeşte nicăieri, fiindcă Fiinţa 
Lui este spirituală, netrupească ; dar, ca Spirit, sau Duh, Dumnezeu este 
prezent pretutindenea şi deci și în aceste locașuri sfinte. Căci în aceste 
locaşuri destinate cultului sau închinării lui Dumnezeu locuiește El. 2dică 
este prezent; adică în ele « petrece numele Lui», cum spune El Însuzi 
lui Solomon la sfinţirea templului zidit de el (III Regi, 9, 3). Cele două 
texte amintite, aduse ca obiecțiuni, însă, nu trebuie luate și înțelese sectar, 
adică privite izolat, cum procedează sectele, ci numzi în legătură cu 
contextul din care fac parte. Or, în contextul lor se vorbește de idolii 
păgânilor, pe care ei îi numeau dumnezei. Adică, în primul text, Sfintul 
Stefan critica viţelul de aur al evreilor, făurit de ei în pustiu, după modelul 
celui al egiptenilor de unde ieșiseră din robie şi deprinseseră închinarea 
la idoli. Acestui vițel de aur îi ziceau dumnezeu, i se închinau și-i aduceau 
jertfe ca unui dumnezeu. Tot în acel text, Sfîntul Ștefan vorbeşte şi de jert- 
fele şi de cortul lai Moloh și de idolul Remfan. Deci, în legătură cu aceste 
practici idololatre se spune că Dumnezeu nu locuiește trupește, ca idolii, 
în temple făcute de mîini omenești. Tot aşa se înțelege și al doilea text, 
în care Sfîntul Pavel, vorbind de « Dumnezeul necunoscut» și spiritual, 
care nu locuieşte — trupește — în temple, combate templele și idoiii 
din Atena. 


Or, în biserica creștină ortodoxă, sau « Casa lui Dumnezeu», El 
este prezent nu numai spiritual, unde se slăvește, neîncetat, numele Lui, 
ci este' prezent și real prin însuși Fiul Său, Hristosul euharistic, în Sfinta 
Liturghie, săvîrșită prin mînăstiri zilnie, iar în toate bisericile este perma- 
nent prezent prin Sfînta Împărtășanie (Euharistie), care se păstrează 
în Chivotul (bisericuța) de pe Sfinta Masă, din altar. 

Un alt text principal adus de sectanţi, ca obiecţie, împotriva bisericii 
ca locaș de cult, este cel din convorbirea Domnului cu femeia samarineancă 
de la puţul lui Iacob. Acolo Domnul spune femeii că a venit vremea cînd 
oamenii nu se vor mai încbina lui Dumnezeu nici în Ierusalim nici pe mun- 
tele Garizim, ci în tot locul. Căci « Duh este Dumnezeu și cei ce I se închină 
(Lui), trebuie să I se închine în duh şi adevăr» (loan 4, 24). Acest text 
(loan 4, 24), însă, arată că, înlăturîndu-se cultul extern, formal, și jertfele 
de animale, care erau considerate suficiente, avea să înceapă cultul intern, 
spiritual, din inimă, sau închinarea «în duh și în adevăr», închinare înso- 
țită de jertfe duhovnicești, care însoțea Jertfa euharistică a Domnului, 
proadusă în Biserică, în cadrul Sfintei Liturghii. 

Pentm că creștinii, deși sînt fiecare, prin trupurile lor, « temple» sau 
„biserici” vii ale lui Hristos, sau ale Duhului Sfînt (I Cor. 6, 19—20), totuși, 
ei se adună în « Casa lui Dumnezeu», Biserica Lui, Locaș de cult, pentru 
a participa la Marea jertfă, la Jertfa eubaristică ce se proaduce, prin 
preoţii Bisericii, în fiecare Duminică şi sărbătoare. Căci numai în Sfînta 
Liturghie, prin rugăciunile preoţilor de invocare a Sfîntului Duh, pîinea 
şi vinul de pe Disc și din Potir se prefac în Trupul și Sîngele Domnului 
real, cel răstignit pe Cruce, cu care se împărtășesc. 

Dar sectanţii, vicleni cum sînt, sînt și inconsecvenţi, pentru că, deși 
sînt împotriva Bisericii ca locaș de cult, în care apostolii și creştinii se 
adunau şi săvirșeau cultul, și în care cântau, se rugau și se împărtășeau 
după Sfinta Liturghie, ei singuri se adună în clădiri sau « Case de rugă- 
ciuni», unde își desfășoară cultul lor așa cum și l-au format. Acestea nu 
sînt făcute de mînă omenească? Dacă da, atunci de ce se adună în ele 
și nu se închină în inima lor, dacă Biserica este numai nevăzută și spiri- 
tuală, nu și locaș de cult ? Cine camuflează adevărul? Cine falsifică adevărul 
sfint al Scripturii? Deosebirea între Locaşul de rugăciune al creștinilor 
ortodocși, care se numește Biserică, și între « Casele de rugăciuni» ale 
sectelor este aceea că Biserica este Locaș sfinţit de sobor arhicresc și în 
ea se săvirşesc numai « cele sfinte», adică Sfintele Taine, iar în principal 
Sfînta Liturghie, pe cînd casele sectarilor sînt simple clădiri de adunare 
publică. în care, în afară de rugăciuni, cântări şi predică, nu se săvirseşte 
nimic sfînt. Pentru că, din moment ce nu au preoție sfințită și sfinţitoare, 
nu pot avea nici Taine. 

De aceea să ia aminte tot creștinul ortodox de sufletul său, ca să 
nu se lase amăgit de cuvintele mieroase, dar otrăvitoare, ale acestor « lupi 
răpitori» şi pierzători de suflete. Căci în afară de Biserică — cu dreapta 
credinţă și de Tainele Ei — nu este mântuire. 

Biserica, deci, deși este şi « Casă de rugăciune», nu este numai atît, 
ci este Casa sfîntă și sfinţitoare a lui Dumnezeu, în care oamenii se împacă 

cu Dumnezeu şi se sfinţesc prin Sfintele Taine, sau prin « cele sfinte săvir- 
şite în Ea», prin preoții Ei; « Preoţii Bisericii» păstoresc, sau conduc, pe 
creștini pe calea mîntuirii, îi învață și-i sfințesc prin Sfintele Taine. De 
accea, ei și datoresc preoţilor ascultare (Evr. 13, 17; I Petru 5, 1—2), 
ca unii care vor da seama lui -Dumnezcu de sufletele lor. 

Totuși, sectanţii, neavînd preoţia sfinţitoare. pe temeiul altui text, 
spun că au și ci preoți, și sînt preoți. Într-adevăr, Apostolul Petru vorbește 
de o preoţie generală, duhovnicească, pe care o au toţi creștinii, prin Botez, 
Ungerea cu Sfîntul Mir și Sfînta Euharistie. Căci scrie el creștinilor: « Și 
voi înşivă, ca pietre vii, zidiți-vă drept casă duhovnicească, preoţie sfintă, 
cu să aduceţi jertfe duhovniceşti; bineplăcute lui Dumnezeu, prin lisus Hris- 
tos». Jar mai departe scrie: « Jar voi sinteți seminţie aleasă, preoție impără- 
tească, neam sfint, popor agonisit de Dumnezeu, ca să vestiți bunătăţile Celui 
ce v-a chemat din întuneric la lumina Sa cea minunată. Voi care odinioară 
nu erați popor ales, iar acum sînteți poporul lui Dumnezeu, voi care odinioară 
n-aveaţi parte de milă, iar acum sinteți miluiţi» (I Petru 2, 5. 9—10). 
Dar nici pe această « preoţie sfintă», sau « preoție împărătească» n-o au 
deplin, deoarece nu au primit cele trei Taine care integrează pe credincios 
deplin în Biserică, prin preoții ei sfințitori, ci numai pe a Botezului — și 
aceasta prin pogorămînt —, însă aceasta poate fi făcută, și de orice creștin, 
în lipsa preotului, rostind numai formula Sfintei Treimi, în numele Căreia 
se botează la copiii aflaţi în primejdie de moarte și în caz că la venirea preo- 
tului trăiește copilul, acesta îi completează Taina cu rugăciunile, Ungerea : 
cu Sfîntul Mir și Împărtășania. 

Textul citat de Sfintul Apostol Petru este luat din Legea Veche, unde 
Moise numește pe evrei că vor fi: « preoție împărătească», sau « impărăția 
preoțească» şi « neam sfint» (Ieşirea 19,6), căci erau poporul ales al lui Dum- 
nezeu. Totuși, ei aveau preoția specială, din neamul leviţilor, care oficiau 
slujirea preoțească, făceau tăierea împrejur, aduceau jertfele de animale, 
săvîrşeau căsătoriile, învățau și conduceau pe credincioși. Iar cine din cre- 
dincioși încerca să-și asume slujirea preoțească erau aspru pedepsiţi, cum 
au fost: Core, Datan și Abiron (Numeri 16, 1—35) cu cei 250 care i-au 
urmat, precum și regele Ozia, umplut de lepră (II Paralip. 26, 23). 

Dar, chiar și Sfîntul Petru vorbeşte de preoţii creștini, sfințitori, 
învățători şi păstori ai Bisericii: « Păstoriți Biserica lui Dumnezeu» (I Pe- 
tru 5, 1—2). Deşi numiţi « preoție împărătească», creştinii aveau, totuși, 
și preoţia specială, cum o aveau și evreii, după expresia aceasta. Pentru că 
și creștinii sînt numiţi « preoţi» și « împărați»: « preoţi ai lui Dumnezeu, 
care vor împărăți cu Hristos mii de ani» (Apoc. 20, 6; 1, 6). Căci ca «preoţi» 

A ci'se roagă și slăvesc pe Dumnezeu, aducînd jertfe duhovnicești; iar ca y 
ad « împărați» împărățesc peste ei, peste gîndurile, faptele şi sentimentele i 

„8. Care sînt textele biblice cele mai clare și iinportante care adeveresc 
că Fecioara Maria este Născătoare de Dumnezeu prin urubrirea 
Duhului Sfînt şi că nu a mai avut copii? a 


— Denumirea de « Maica Domnului» este unică în Noul Testament 
şi este rostită prima dată de Elisabeta, mama lui Ioan Botezătorul. Căci 
inspirată de Duhul Sfînt, cînd e vizitată şi salutată de Sfînta Fecioară Maria. 
« Elisabeta s-a umplut de Duhul Sfînt. Și cu glas mare a zis: Binecuvîn- 
tată eşti tu între femei şi binccuvîntat este rodul pîntecelui tău. Și de 
unde mic cinstea accasta, ea să vină la mine Maica Domnului meu? Că 
iată cum veni lu urechile mele glasul salutării tale pruncul a săltat de 
bucurie în pîntecele meu. Și fericită este aceea care a crezut că se vor 
împlini cele spuse ei de la Domnul» (Le. l, 41—45). Iată deci că Duhul 
Sfint o fericeşte prin gura Elisabetei, iar creștinii rătăciţi nu înţeleg, soco- 
tind-o ca feme de rînd, dar nu ca pe Sfînta Fecioară, Maica Domnului. 

Cele dintîi texte biblice care vorbesc despre Sfînta Fecioară că va 
naşte pe Mesia-lHristos, le aflăm în Vechiul Testament, deși nu o numesc. 
Încă de la alungarea din rai a lui Adam și a Evei, Dumnezeu făgăduiește 
omenirii, care avea să vină după ei, pe Mesia, « Sămința femeii», « Care 
va zdrobi capul șarpelui ademenitor» (Facerea 3, 15). . 2 

. Mai apoi, Isaia proorocul prezice: « Tată Fecioara va lua în pintece 
şi va naște Fiu și vor chema numele Lui Emanuel» (Is. 7, 14). Fecioara pe 
care Isaia n-o numeşte, avea să fic Sfînta Fecioară Maria, iar Emanuel,- 
care înseamnă « Cu noi este Dumnezeu» (Matei 1, 23) avea să fie Mesia- 
Hristos, precum îngerul Domnului o va descoperi şi tîlcui Fecioarei îna- 
inte de întruparea Lui. . . 

Textul din Isaia este amintit de îngerul Gabriel lui Iosif, logodnicul 
Fecioarei; iar El îi va spune că va zămisli de la Duhul Sfînt; că « puterea 
Celui Preatnalt o va umbri» şi va naște pe Fiul lui Dumnezeu şi-l vor pune 
numele lisus (Luca 1, 31, 35; Matei 1, 20). În convorbirea îngerului cu 
Sfînta Fecioară Maria, cînd îi "aduce această veste, mai întîi o pregătește 
ca să accepte mesajul ce-i aducea. Căci, zice: « Bucurd-te, cea plină de har, 
Domnul este cu tine. Binecuvintată ești tu între femei» (Luca 1, 28). Ea 
însă tulburată de închinarea îngerului i se spune că este aleasă ca să ia 
în pîntece de la Duhul Sfînt şi să nască pe Fiul lui Dumnezeu, încredin- 
țînd-o că «la Dumnezeu nimic nu este cu neputinţă» (1, 37). Abia după. 

această convorbire, cînd îi dezvăluie taina, Sfînta Fecioară Sai dă acceptul, 
consimte să împlincască această Taină « Şi a zis Maria: Iată roaba Domnu- 
lui. Fie mie după cuvintul tău. Şi îngerul a plecat de la ea» (Luca 1, 38). 

Aceste texte sint cele mai clare și mai importante, care adeveresc 
că Sfînta Fecioară Maria cste Născătoare de Dumnezeu ; și numai Născă- 
toare de Dumnezeu, adică numai Mama lui lisus Hristos, Fiul lui Dumne- 
zeu, nu și a altor copii cum susţin sectanţii blasfemiatori. Asa uu înţeles 
și.au crezut toţi creștinii ortodocși pînă la apariţia sectanţilor, care se 
leagă de unele expresii şi cuvinte pe care nu le înţeleg şi nu vor să le înţe- 
leagă decît aşa, ca să poută sminti pe cei slabi. 

Un alt text precis care vorbeşte de fecioria Maicii Domnului înainte 
şi după nașterea unicului său Fiu — lisus Hristos — cete cel din proorocul: 
lezechiel 44. 2. Aci' citim: « Şi mi-a zis (bărbatul-înger) Domnul: Poarta 
aceasta va fi închisă, nu se va deschide și nici un om nu va intra pe ca, 
căci Domnul Dumnezeul lui Israel a intrat pe ea. De accea va fi inchisă». 
Poarta este o figură metaforică pentru Fecioara, asa au înţeles și tîlcuit 
sfinţii Părinţi ai Biserici: textul din lezechiel (44, 2). Și din această inter- 
pretare s-a născut şi cîntarea cc i-au închinat-o Maicii Domnului melozii 
Bisericii « Întru naştere Jecioria ai păzit . =“. de Dumnezeu Născătoare». 
Sau refrenul Acatistuluj; carct grăiește: « Bucură- te Mireasa pururea 
Fecioară l». : tes a i 

Totuşi, sectanţii wa ţin: scamă ie aceste texte clare, ci pe ci îi tulbură, 
sau mai degrabă îi trufește expresia « frații Domnului», sau « frații lui 
lisus» (Matei 12, 46—48—49; :13, 55; Marcu 3, 31—32; 6, 3; Luca 8, 
19—21; loan 2, 12; 7, 3—5; Fapte l, 14; I Cor. 9, 5; şi Gal. 1, 19), ex- 
presii' din care ei fac o blasfemie la adresa Maicii Domnului, ca şi evreii 
de atunci. În acest scop au falsificat şi Scriptura Noului Testament în Joc 
de « Maria logodită cu Iosif» (Matei 1, 18), ci au tradus « Maria, nevasta 
lui Iosif» (Matei 1, 20—24). Deci o primă hulă şi blasfemie este că o soco- 
tește pe Maica Domnului « nevasta» lui Iosif, în ciuda textelor clare. 
Altă blasfemie cste că socotesc pe așa-zişii « frații lui lisus» copi e 
Fecioare, după El și frați buni cu El. 

Sectarii nu vor să înțeleagă că acei așa-ziși « Tais Doriti nu 
sînt fraţii Lui, și chiar dacă El ar veni acum să le spună clar că nu sînt- 
fraţi, ci « rude», sau « veri secundari», tot n-ar crede, Ei nu vor să ştie 
că în limba ebraică, săracă în cuvinte, printr-un singur termen «ah» =" 
frate, se exprimau toate gradele de rudenie, adică: frate bun, frate vitreg, 
sau frate de levirat, văr primar și văr secundar, unchi şi nepot etc. Se 
U ştie că Maica Domnului a fost singurul copil al lui Ioachim şi Anei; şi, 
Ă totuși, este numită sora altei Marii, care era soţia lui Cleopa (loan 19, 25).  & 
A În realitate, deci, această Maria era vară primară a Maicii Domnului, sau 

mătuga ci.'Jar mama așa-zișilor « frații lui Iisus» = Iacob, Josif, Simion» 
şi Iuda (Matei 13, 55), era -de fapt acea Marie, soția lui Cleopa, numită 
în alte locuri: «Maria lui Iacob, și a lui Iosif» (Matei 27, 56; Marcu 15, 40). 
» De aceea, acești ziși « frații Domnului» niciodată nu se numesc « fiii 
Mariei. Maica Domnului», ci numai « fraţii Lui»; şi numai Jisus singur e 
numit: « lisus. Fiul Mariei», deci Unicul ei Fiu, iar Sfînta Fecioară 
Maria este numită, exclusiv: « Mama lui Iisus» (Matei 1, 18; 2; 11, 13. 
34; 12, 47: Loan 2;:1); sau « Mama Lui» (Matei 12, 48; Marcu 3, 31—32) 
O altă expresie blasfemică, în traducerea Bibliei eectare, este în 
Matei 1, 25: « Der (Iosif) n-a cunoscut-o pe ea (Maria) pină ce ea a născut 
un fiu... .». Expreria « pînă ce» nu înseamnă « pînă cînd» ci « niciodată»! 
Ex. II Regi 6, 23 « Micol n-a avut copii pînă în ziua mortii», adică nici- 
odată. Cind Domnul zice: « Zis-a Domnul Domnului Meu: Șezi de-a dreapta 
Mea, pină ce voi pune pe vrăjmaşii Tăi așternut picioarelor Tale» (Matei 22, 


44; I Cor. 15, 25), adică, de-a pururea, permanent. iv: o) 
lată deci că Sfînta Fecioară n-a născut decît pe lisus-şi a rămas 
pururea Fecioară. : M E PE E E ee E ETNE 

4. Ce texte biblice dovedesc fecioria și sfințenia vieții Maicii Domnului? 

— Primele texte biblice care vorbesc despre fecioria si sfinţenia vieţii: 
Maicii Domnului sînt cele profetice din Vechiul Testament. Cel dintii 
ni-l oferă proorocul Isaia. cure; după descoperirea ce i s-a făcut, o vede ca 
un « semn» extraordinar, în afara legilor firești, scrie proorocia, de care 
am mai amintit; astfel: « Iată Fecioara va lua în pîntece și va' naște fiu și 
vor chema numele Lui Emanuel» (Js. 7, 14). « Semnul» extraordinar era că 
Fecioara avea să zămieleaecă fiu, « nu din sînge, nici din poftă trupească, 
nici din poftă bărbătească, ci de la Dumnezeu» (loan 1, 13), sau « de -la 
Duhul Sfint» (Matei 1, 18; Luca 1, 35), Care a umbrit-o, pogorîndu-Se: 
peste ea.) vg Dee ga. ou boa ace aE dă O Seat biti i Saba a, 
Un alt text important, privind « pururea fecioria» acestei. Fecioare 
care avez să nască pe Mesia fără stricarea fecioriei ei, este cel din Iezechiel, 
amintit (44, 2). care o vede, în revelaţia ce primeşte, printr-o metaforă =` 
« poarta încuiată», din afara templului. «Și mi-a. zis Domnul: Poarta 
aceasta va fi închisă, nu se va deschide şi nici un, om nu va intra pe ea, căci, 
Domnul Dumnezeul lui Israel a intrat pe ea. De aceea va fi închisă». Înţe-. 
legând textul literal. probabil, iudeii au închis poarta din afara templului, 
în partea de răsărit, spre muntele Măslinilor, care este zidită. Dar ter- 
menul de «poartă» exprimă o idee profetică, gi deci are sens figurat, 
metaforic, vrînd să spună altceva decît arată cuvîntul. Termenul, deşi 
figurat, ideea devine clară, dacă zicem, în loc de « poartă», Fecioară, adică, a, 
«după Fecioara Maria. Căci Sfinta Fecioară Maria a fost Fecioară, înainte 


CONVORBIRI DUHOVNICEȘTI 


de a zămisli în pîntece de la Duhul Sfînt pe Emanucl; după naștere — adică 
după ce a intrat Dumnezeu-Fiul prin ea şi s-a născut —« Poarta» a rămas 
iar încuiată, adică, şi după naștere Fecioara a rămas iarăși Fecioară. Sau, 
cum o cîntă Biserica, «pururea Fecioară». Chiar şi înțeleptul Solomon, 
inspirat, o vede pe Fecioara ca «o grădină încuiată, .fntină acoperită și 
izvor pecetluit» (Cînt. Cînt. 4, 12)... > 73 E rada ina DE ; 
"+ Ca Mama lui Emanuel, Fiul lui Dumnezeu, Iisus Hristos, Unicul ei 
Fiu, -numit « Împăratul împăraților şi Domnul domnilor» (1 Tim. 6, 15), 
Maica Domnului este « Împărăteasa cerului» şi șade de-a dreapta Fiului 
ei Așa a văzut-o dinainte proorocul David, cure zice: « Șezut-a Împără- 
teasa de-a dreapta: Ta îmbrăcată în haină aurită și prea înfrumusețată» 
(Ps. : 44, 11)... uA 4 ` G as . p a i f 
"+ Alte texte care dovedesc fecioria şi sfințenia Maicii Domnului. sînt 
cele din „Noul Testament. Primul ce cel din Matei 1, 18, unde citim că 
« Maria, mama Lui (lisus), fiind logodită cu Iosif, fără să fi fost ei împreună 
s-a aflat avînd în pintece de la Duhul Sfint». lar Iosif, ştiind-o curată 
şi neprihănită, văzînd că-i crește pîntecele, era nedumerit, voind s-o lase 
într-ascuns. Atunci i se arătă îngerul Domnului în vis, spunîndu-i că 
« ce s-a zămislit într-însa e de la Duhul Sfint» (Matei 1, 20). Apoi amintin- 
du-i textul din proorocia lui Isaia care-i era bine cunoscut, Iosif s-a lumi- 
nat și a înțeles. că Maria, logodnica lui, este « Fecioara» aleasă de Dumne- 
zeu ca să nască pe Fiul Său Emanuel, care înseamnă « Cu noi este Dumne- 
zeu», « Şi fără să fi cunoscut-o pe ea Iosif, Maria a născut pe Fiul său Cel 
Unul- Născut (unicul), Căruia I-a pus numele lisus» (l, 20—23—25). 
Un alt text aminteşte de convorbirea Sfintei Fecioare Maria cu 
Arhanghelul Gabriel, care-i aducea vestea cea bună la Nazaret. Îngerul 
salutînd-o :și închinîndu-i-se; grăieşte de mesajul ce-i aducea: « Bucu- 
ră-te, ceea ce ești plină de har. Domnul este cu tine. Binecuvintată eşti tu 
între femei» (Luca 1, 28). Dar ca, tulburată de vederea îngerului și de 
închinarea lui, cugeta în sine: ce fel de închinăciune poate fi aceasta? 
Apoi îngerul liniştind-o fi comunică. mesajul ceresc şi fi zice: « Nu te 
teme Maria, căci di aflat har la Dumnezeu. Și, iată, vei lua în pîntece și vei 
naşte fiu şi vei chema numele lui Iisus», El este « Fiul Celui Preainali» și: 
« împărăția Lui nu vá avea sfirşit». Ea însă știindu-se neprihănită a zis 
către înger: « Cum va fi aceasta, de vreme ce eu nu ştiu de bărbat ? Și răpun- 
zînd îngerul i-a zis: Duhul Sfint se va pogori peste tine şi puterea Celui 
Preaînalt te va umbri; pentru aceasta şi Sfintul care se va naşte din tine, 
Fiul lui, Dumnezeu se va chema». Amintindu-i apoi că și Elisabeta, rudenia 
sa, a zămislit la bătrîneţe, contra firii: « Că la Dumnezeu nimic nu este 


cu neputinţă» (l; 36—37), abia atunci Sfînta Fecioară și-a dat accep-- 

tul: « Și a zis Maria: Iată roaba Domnuna. Fie mie a cuvintul tău! 
Şi îngerul a plecat de la sa» (1, 38). e ci e owa anasi ongan ag si oran? 
a» Din această lungă convorbire pentru a consimți : să primească. mesajul 
ceresc, sc înţelege, clar, că Dumnezeu nu impune nimănui voința: Sa, ci 
dorește ca lucrarea mîntuirii să fie o colaborare a omului cu Dumnezeu, 
EI trimiţiud harul și credinciosul primsaduși conlucrează cu el prin: cre- 
anyi şi lucrare, sau fapte. ioo otoo GRURIN Ag tiho 
Mergînd apoi Maria la Elisabeta, rudenia sa, și salutînd-o, aceasta, 
Sp de Duhul Sfînt; si spune: « Binecuvintată ești tu între femei şi 
:binecurintat este rodul pintecului tău. Şi de unde mie aceasta; ca să vină 
la mine Maica Domnului meu ? Că iată, cum veni la urechile mele glasul 
'salutării tale, pruncul a săltat de bucurie în pîntecele meu. Şi fericită este 
: aceea care a crezut că se vor implini cele spuse de la Domnul». lar: Maria 
-inspirată rostește imn de slăvirea lui Dumnezeu: « Măreşte sufletul -meu 
“pe Domnul, şi s-a bucurat duhul meu de Dumnezeu, Mintuitorul meu, Că 


a căutat spre smerenia roabei. 'Sule.. Că, iată, de acum mă vor ferici' toate . 


neamurile» (Luca. 1, 41—48). De atunci:au fericit-o toate neamurile 


"spunind lvi Iisus: « Fericit este p care te-a. purtat și sînii P care. 


i-ai supt» (11, 27). =) E aa e E e a ae aa en eae 
È Iată, deci, adevărul biblic, pe care numai cei orbi sufleteste nu pot 
-să-l vadă (sectarii).:, i E 27 w ai $ and r 


ae 


5. Ce spun sectanții i impotriva fecioriei şi sfințenici Maiei. Domnului? | 


z — Întrucât toţi sectanţii de la noi ec servesc do aceeasi Biblie, falsi- 
ficată de Luther, după care a fost tradusă şi în româneşte, în 1924, de 
Dumitru Cornilescu — care — atrăgînd la ideile protestante, cu care venise 
- din Germania, pe Preotul Tudor Popescu, de la Biserica« Cuibu cu Barză», 
.din Capitală — a dat naștere atunci primei secte născută în:București — 
zisă « Tudoristă»; sau « Creștini după Scriptură» — nu este de mirare că 
ci (sectanţii) sînt împotriva fecioriei şi sfinţeniei Maicii Domnului, Fiindcă 
„ci aşa văd scris, în acea Biblie sectară, protestanta, aşa citesc gi numai așa 
înțeleg. iz ae, Au ea Pee Saam a sl soo veadi voto» u 

După cum am årătat în punctul precedent, toate obiecţiunile sectare 
pornesc de la și se bazează. pe traducerea falsificătă a Biblici de care se 

„folosesc, Căci dacă ei citesc din prima pagină a Noului Testament, :că 

«x Maria mama Lui (Jisus) era: logodită cu Iosif» (Matei 1, 18) iar mai departe 
:că « Maria» era « nevasta» lui (1, 20, 25); ; şi că: Josif « n-a cunoscut-o pînă 
ce ea a născut un fiu» (1, 25), de aci zic acești blasfemiatori: ai celor sfinte 
că după aceea Iosif a cunoscut-o ca pe nevastă şi a mai avut și alți copii 

'cu.ea. Fiindcă, dacă s-ar fi tradus termenul grec;:chiar literal = ghinitez= 
„femeie, se putea înţelege şi'femeie necăsătorită şi fecioară logodită,: cum 

\arată precis versetul 18 și cum se înțelege și mai clar din convorbirea înge- 
rului Gabriel cu Sfinta Fecioară Maria, redată de Sfîntul Luca. Aci citim 
‘că îngerul a fost trimis de la Dumnezeu în cetatea Nazaret « Către o fecioară 
„logodită cu un bărbat care se chema Iosif, din casa lui David: iar numele 
fecioarei era Maria» (Luca 1, 27). lată deci că « femeia» logodită de care 
vorbeşte . Evanghelistul Matei era « fecioară», şi nicidecum « nevastă» 
cnm spune traducerea sectară, falsificată. lar din convorbirea acestei 
„Fecioare cu îngerul; ca își mărturiseşte curăţenia şi fecioria neștiind cum 
vă putea « lua în pintece şi naște fiu», cînd ea « nu știe de bărbat», numai 
orbii și viclenia 'sectară nu pot şi nu vor să vadă adevărul biblic, fiindcă 
inuri avantajează. dacă ar recunoaște, : i e scie. as 
are “În ce priveşte expresia : « Și n-a cunoscut-o pînă ce ca a născut un 
fiu», « pînă ce», « pină cind» în acest context nu arată un termen, ci 
exprimă o continuitate a situaţiei de fapt, o stare continuă, de perma- 
nență, de veșnicie. lată cîteva exemple, deosebite de cele amintite în capi- 
tolul 4: Dumnezeu Tatăl zice Fiului, arată proorocul David: « Şezi de-a 
dreapta Mea, pină.ce voi pune pe vrăjmaşii Tăi aşternut picioarelor Tale» 
(Ps. 109, 1). Sau cum zice Domnul ucenicilor: « lată Eu sînt cu voi in toate 
zilele pinăţla sfîrșitul veacului» (Matei 28, 20). Sau: « Căci EL (Fiul) 
trebuie să împărtășească pînă ce va pune pe tofi vrăjmaşii Săi sub picioarele 
Sale» (I Cor. 15, 25). Adică Fiul va fi pururea, veşnic, de-a dreapta Tată- 
„lui şi va împărăţi veșnic şi după supunerea vrăjmașilor. 
O altă blasfemie o săvîrșesc sectarii cu expresia « fraţii Domnului» 
-z cum s-a mai spus — despre eare ei spun că sînt fiii Sfintei Fecioare 
Maria. Pentru că ei, fiind raţionalişti, nu pot să admită supranaturalul, 
»cum 'adică Fecioara a luat în pîntece, prin « pogorirea Duhului Sfînt asu- 
„pra ei, şi prin puterea Celui Preaînalt carc a umbrit-O» (Luca 1, 35), deși: 
« la Dumnezeu nimic nu este cu neputinţă» (l, 37). Lipsiţi cum sînt, însă, 
:;de bunăcredință şi: vicleni, sectarii nesocotesc toate textele, care nu le 
«convin, sau le « răstălmăcesc, ca şi pe celelalte Scripturi, spre a lor pierzare» 
: (LI Petru 3, 16). Căci deși textele spun clar că cei aşa-zişi« fraţii lui lisus», 
sau « frații Domnului» int fiii altei Marii, soția lui Cleopa, (Matei 27, 
56; Marcu 15, 40) iar ea vară a Maicii Domnului, deşi numită « sora» ei 
(loan 19, 25), totuși, în ciuda textelor clare sectarii susțin că acei « fraţi» 
“ar fi copiii Maicii Domnului și nu ai Mariei lui Cleopa. Cum s-ar mai numi 
Sfînta Fecioară Maria, « Maica Domnului», iar lisus, « Fiul ei», dacă ea 
„ar mai fi avut alți copii? Ce rațiune sănătoasă poate susține că se inupaăcă 
aceste expresii « Mama Lui» şi « Fiul ei» « cu « acei fraţi»? Si câ 
„4: S-a constatat, într-adevăr, că sectarii folosesc Biblia nu pentru zidire 
sufletească gi spre mîntuire, nici măcar pentru a lor, ci pentru trufie, ca 
să dovedească anume că știu pe de rost unele versete cu care amăgezc pe 

cei neștiutori, și pentru « ceartă de cuvinte» (l Tim. 6, 4) cu cei care cunose 
Scriptura și le stă împotrivă, ca fariseii de odinioară așa cum făceau ere- 
- ticii şi « învățătorii mincinoși» în vremea apostolilor. E RE i 
1,» O altă mărturie biblică ne-o dau chiar doi din așa-zișii « fraţii Domnu- 
lui» care au scris cîte o mică epistolă, în carc ei nu spun nicăieri că siat 
fraţii Lui, ci « slujitorii» sau « robii» Lui. Astfel, Iacob scrie :« lacob, robul 
lui Dumnezeu şi al Domnului lisus Hristos» (1, 1). iar celălalt scrie:« Iuda, 
rob al lui lisus Hristos și frate al lui Iacob» (Iuda 1, 1). Deci, nici unul nu 
spune că este « fratele lui Jisus». Pentru că ei se ştiau sigur că sînt fui 
Mariei, soţia lui Cleopa, aşa cum se arată clar în Matei 27, 56 şi Marcu 
15, 40, care Maria era vara Maicii Domnului. Căci din lipsă de termeni în 
limba cbraică pentru gradcle de rudenie, se folosea același cuvînt pentru: 
fraţi, veri, unchi și nepoți etc., ca și pentru: surori, verișoare, mătuge. 
- Reamintim și alte cxemple: Avraam era unchiul lui Lot, iar el nepot 
de frate şi se numeau « frați» sau « rude» (Facerca 11, 27; 12, 5; 13, 8; 14, 
14—16); apoi, Iacob, nepotul lui Avraam, s-a căsătorit cu verişoarele lui —, 
surorile Lia şi Rahela — fiicele lui Laban, ncpot de frate lui Avraam, 
frate cu Nahor, şi se numeau « frați» (Facerea 11, 27; 29, 15—28). De ase- 
menea, Eliazar şi Kiş erau fraţi; și fiicele lui Eleazar s-au căsătorit cu 
fiii lui Kig, cu care erau veri, dar se numeau «frați» sau rude cu elc 
(| Paralipom. 23, 22) ete. si... ; sia ea 
„Iată, deci, cum se explică expresia « frații Domnului» pentru creștinii 
de bună. credinţă şi fără vicleșug în inimi. .. -- Puteai. E 


4 ..6. Pe ce texte biblice se sprijină cultul. şi supracinetirea Maicii Dom- 
nului în Biserica Ortodoxă? cadă ea Ada a sint Le: 

— Textele biblice pe carc se sprijină cultul și supracinetirea Maicii 
Domnului sînt aceleaşi care vorbesc fecioria și sfințenia Fi, care s-au 
mai amintit. Pentru că la baza cultului şi supracinstirii Maicii Domnului 
stă tocmai fccioria, alegerea Ei de Dumnezeu şi sfinţenia sa deosebită, mai 
presus de cinstirea și cultul dat îngerilor şi sfinților, de vreme ce şi îngerii 
o cinstesc şi i se închină, ca Maicii lui Dumnezeu (Luca 1, 28—29. 35). 
Biserica ortodoxă supraciustește pe Sfînta Fecioară Maria, Maica 
Domnului — pentru că Însuși Dumnezeu a ules-O, a sfinţit-O și a cinstit-O, 
ca pe Împărăteasă a cerului cu șederea de-a dreapta Fiului Ei. Căci zice 
Domnul despre această Împărăteasă — prin David: « Şezut-a Împără- 
teasa de-a dreapta Ta, imbrăcată în haină aurită și prea înfrumuseţată » 
(Ps. 44, 11). Dumnezeu a cinstit-O pentru sfiuţenia și smerenia Ei (Luca 
1, 48), sălăşluindu-se în Ea, prin întruparea Fiului Său, de la Duhul Sfînt. 
Adică, Sfînta Fecioară Maria a zănislit, prin « pogorîrea Duhului Sfînt 
peste Ea și prin puterea Celui Preaînalt, care. a umbrit-O0» (1, 35). Şi 

“pentru că a născut pe Fiul mi Dumnezeu, care se numește și: « Împăratul 
împăraților şi Domnul domnilor» (I Tim. 6, 15), Maica Domnului se-numește 


şi Ea « Împărăteasa» cerului, sau « Împărăteasă şi Doamnă». Pe această: 


Fecioară-Maică- Împărăteasă o descrie Sfintul Ioan Apostol și văzătorul, 
aşa cum i s-a arătat și a văzut-O în descoperirea avută, astfel:« Şi s-a arătat 
din cer un semn. mare: o femeie (Fecioară) înveșmîntată cu soarele, şi luna era 


sub picioarele ei, pe cap purta cunună din douăsprezece stele...» (Apoc. 12, 1). . 


“+ Că a fost aleasă, pregătită, prin viaţa ei curată și rugăciunile ki 
la templu, unde și-a trăit copilăria, în Casa Domnului sfințită și apoi 
„cinstită de Dumnezeu, se înţelege clar din cuvintele îngerului vestitor al 
zămislirii Ei de la Duhul Sfînt. Căci Arhanghelul Gabricl, salutind-O 
: gi închinîndu-I-se, grăiește: « Bucură-te, ceea ce ești. plină de har, Domnul 
este cu tine. Binecuvintată eşti între femei». lar Ea tulburîndu-se de vede- 
‘rea şi închinarea îngerului: « cugeta în sine: Ce fel de închinăciune poate 
să fie aceasta 7» Atunci îngerul văzîndu-i tulhurarea, a linistit-O, zicînd: 
:« Nu te teme, Marie, căci ai aflat har la Dumnezeu. Și iată vei lua în pintece 
(de la Duhul Sfînt) și vei naște și vei chema numele Lui lisus» (Luca ], 
28—31). . . e Pi A, AOR n PIE audi MAO 

"+ Din faptul că binecuvîntarea i se face Sfintei Fecioare Maria de Dum- 
nezeu, prin îngerul Său; şi din faptul că îngerul vestitor i se închină și 
este numită Împărăteasa cerului și Doamnă, Mama « Împăratului împă- 
“raților şi a Domnului domnilor», care sade de-a dreapta tronului ceresc 
a Fiului Ei, mai presus de heruvimi şi de scrafimi, a fost făcută cîntarea 
Bisericii în cinstea Maicii Domnului, în care e numită « Cea mai cinstită 
decât Heruvimii şi mai mărită fără de asemănare decît Serafimii», fiinţele 
spirituale din jurul tronului divin. sti l 
+. Celelalte texte, care sprijină supracinstirea Maicii Domnului, le 
aflăm tot în convorbirea Ei cu îngerul și cu Elisabeta, rudenia sa. Că 
pedumerită Sfînta Fecioară de cum « va lua în pîntece» si « va naște prunc» 
. cînd Ea « nu ştie de bărbat», îngerul lămureşte taina zămislirii ei suprana- 
turale zicînd: « Duhul Sfînt se va pogori peste tine și puterea Celui Prea- 
înalt te vă umbri; pentru aceea şi Sfintul ce se va naşte din tine, Fiul lui 
“Dumnezeu se va chema». Numai după aceste cuvinte şi după ce I se spune 
că şi Elisabeta, rudenia sa, a zămislit fiu la bătrîneţe, peste legea firii, 
“Maria acceptă mesajul ceresc; prin cuvintele: « Iată roaba Domnului. 
Fie mie după cuvintul tău». Iar după plecarea îngerului, ducându-se Ea 
la Elisabeta, aude din gura acesteia, inspirată; de. Duhul Sfînt, cuvin- 
tele: « Binecuvintată eşti tu între femei şi binecuzintat este rodul pîntecului 
tău. De unde mie cinstea aceasta să vină la mine Maica: Domnului meu ? 
Că, iată, cum veni la urechile mele glasul salutării tale, pruncul a săltat de 
bucurie în piintecele: meu. Și fericită este aceea care a crezut cele spuse Ei 

de la Domnul» (Luca 1, 34—35; 38, 42—45). Iată texte care dovedesc 
pentri ce -Sfînta Fecioară Maria este numită « Maica Domnului» bine- 
cuvintată si fericită.  ' e de at E TR 

De remarcat că expresia « Maica Domnului», singura în Noul Tes- 
tament, este rostită de Dumnezeu Însuși, sau de Duhul Sfint, Inspirato- 
rul, prin gura Elisabetei, spre a arăta că Ea (Sfinta Fecioară) este şi a 
fest Maica Unicului Ei Fiu, Fiul lui Dumnezeu, lisus Hristos, Împăratul 
cel veşnic (1, 35). e A AAT „a a Mle Aita lee Ma 

¿ Apoi, însăși Sfînta Fecioară, inspirată,. rostește acea rugăciune de 

preamărirea lui Dumnezeu, zicînd: « Măreşte sufleie al meu pe Domnul 
şi s-a bucurat duhul meu de Dumnezeu Mintuilorul meu. Că' a căutat spre 
smerenia roabei Sale. Că iată de acum mă vor ferici toate neamurile. Că 
mi-a făcut mie mărire Cel Puternic şi sfint este numele Lui» (1, 46—49). 
Maica Domnului slăvegte aci pe Dumnezeu pentru că a căutat la sme- 
renia Ei, şi a ridicat-o la slavă, sau « mărire», prin sfinţenia. Ei, de aceea, o 
'vor.ferici toate neamurile, .:. : i roo papae SODA arang 

De aceea, pentru că s-a învrednicit a fi Maica Domnului, fiindcă a 
fost şi èste slăvită de Dumnezeu Însuși, fericită de toate neamurile, şi 
pentru sfinţenia și rolul Ei de a naște pe Fiul lui Dumnezeu, Mîntuitorul 
lumii, şi învrednicită a şedea de-a dreapta Fiului Ei în cer, Sfînta 
Fecioară este pururea rugătoare acolo înaintea lui Dumnezeu, pentru creş- 
tini, îndeosebi, și pentru lume în general; cum s-a rugat și la Nunta din 
Cana Galileii, de a prefăcut Domnul apa în vin (loan 2, 1—11). Iată pen-, 
“tru ce "Biserica şi creștinii ortodocşi Í se adresează în rugăciune, așa: 
« Prea Sfintă Născătoare de Dumnezeu, miluieşte-ne pe noi». -1 i 

7. Ce texte biblice mărturisesc că Maica Domnului sade în cer de-a 
dreapta Sfintei Treimi şi se roagă pentru .mîntnirea lumii? | 
:— Primul text, și cel mai important, care mărturiseşte că Maica 
Domnului şade de-a dreapta Sfintei Treimi, unde, fireşte, se roagă pentru 
“mântuirea lumii, este cel din -proorocia lui David. După -ce. vorbeşte 
de frumusețea şi strălucirea lui Mesia-Hristos, Unsul ini Dumnezeu, uns 
cu untdelemnul bucuriei, la care:face păriaşi şi pe cei ce cred în El, spune 
„cum o vede pe Maica Domnului ca o Împărăteasă, în descoperirea ce i se 
face, El zice:« Şezut-a. Împărăteasa de-a dreapta Ta (Doamne, adică Sfînta 
Treime), îmbrăcată în haină aurită şi prea înfriimusețată» (Ps. 44, 11). 
Acest text a intrat și în cultul liturgic, pe care îl rostesc preoţii de fiecare 
dată la: Proscomidie, cînd scot părticica pentmm Maica Domnului şi o 
aşază pe Sfintul Disc, în dreapta. -Sfintului Agncţ care reprezintă pe Fiul 
‘născut din Fecioara. Căci după ce a binecuvîntat prescura din :care scoate 
'părticicu, rosteste cuvintele: « Întru cinstea şi pomenirea prea: binecu- 

vîntatei, slăvitei Stăpinci noastre, de Dumnezeu Născătoarei și puru- 
rea Fecioarei Maria . . .» Apoi așeziînd-o în dreapta Sfîntului Agmnoț, zice: 
« De față a stătut Împărăteasa, de-a dreapta Ta, în haină aurită îmbră- 
-cată şi preaînfrumuecțată». se >o A. a ii ai ci e! 

Mai departe psalmistul, în acelaşi psalm, spune că « caa » 
gi « Domnul» a poftit frumusețea Împărătesei «prea înfrumuscţată», 
al eărui nume va fi pomenit «în tot neamul», şi « popoarele o vor lăuda 
în veac și în veacul veacului» (44, 13; 20—21). K 

Un alt text este cel din Isaia (61, 10) care o vede ca « o mireasă tmpo- 
dobită cu podoabă». lar Apostolul vizionar, în Apocalip (12, Y o vede 
împodobită ca împărăteasă a întregului univers. : ~ ; i 

Şi precum Sfînta Fecioară Maria, Împărăteasă şi Doamnă, s-a rugat 
Fiului Ei iubit, la Nunta din Cana Galileii, iar El i-a ascultat rugăciunea, 
şi a prefăcut apa în vin, salvînd onoarea familiei, minune făcută de El 
cînd « încă nu venise ceasul» Lui (loan 2, 4), al minunilor, tot aşa, și cu 
atit mai mult, Ea fiind în slavă, de-a dreapta Fiului, ca Maica Lui, şi a 
creștinilor, se roagă și mijlocește necontenit pentru noi şi pentru mîntui- 
rea lumii. Căci « mult poate rugăciunea Maicii înaintea Fiului» (Stăpinu- 
lui), Maica. Domnului fiind și Maica. Bisericii.: : T 
„i Grija gi respectul Mintuitorului Hristos față de Sfinta Lui mamă 
şi dragostea Sa nepreţuită se vede gi din faptul că pe cruce fiind El răs- 
tignit, înainte de a muri, o încredinţează lui loan, Apostolul iubit, ca pe 
o mamă a lui, iar pe el ca pe un« fiu» al Ei (Ioan 19, 26—27). După aceca, 
Maica Domnului a rămas în mijlocul apostolilor si al credincioșilor ca 
inima Bisericii şi ocrotirea „lor, întărindu-i, mîngîindu-i și rugîndu-se 
pentru izbăvirea lor din necazuri, persecuții și pentru mîniuirea lor. 

Căci dacă creştinii au datoria şi poruncă de a se ruga pentru toţi 
oamenii (I Tim. 2, 1—4); și unii pentru alții (Iacov 5, 16), ca să se mintu- 
iască unii prin alţii (Matei 18, 15; Iac. 5, 18—20), cu atît mai malt Maica 
Domnului, Maica Bisericii și a noastră a tuturor, care şade de-a dreapta 
Fiului, în cer, gi n-are nevoie a se ruga alții pentru Ea cum avem noi și 
aici și după moarte, Ea se roagă şi mijlocește înaintea Fiului ca Maica 
Bisericii şi a creştinilor, pentru mântuirea lor gi a întregii omeniri. ... 


_8, Care este rolul Fecioarei Maria în actul divin al Răscumpărării 


„1 + meammlui omenesc prin „întruparea Fiului lui Dumnezeu, după 
„Biblie? E 

i — După etimologia cuvîntului ebraic Mariam, Mara. înseamnă 

Doamnă», « Stăpină». Și cum Sfînta Fecioară Maria a fost aleasă, și 
- pregătită îndelung, prin jertfele şi slujbele de la templu, și curățită de păca- 
tul strămoșesc, cu care s-a născut.:ea a fost gi sfințită prin. Duhul Sfînt 

și puterea lui Dumnezeu carc a umbrit-o, cînd a zămislit pe Fiul Lui 
(Luca 1, 35), pe Care apoi L-a născut, rămînînd iarăși Fecioară. 
espre pururea fecioria Maicii Domnului ne vorbește proorocul 

Tezechicl, carc, asemănînd-O metaforice cu poarta de la răsărit şi din 
afură a templului, scrie: « Și mi-a zis Domnul: Poarta aceasta va fi închisă, 
nu se va deschide și nici un om nu va intra pe ea, căci Domnul Dumnezeul 
lui Israel a intrat pe ea. De aceea va fi închisă» (Iez. 44, 2). Aşa au inter- 
pretat acest text Sânţii Părinţi și Biscrica. De aci a şi apărut expresia 
cultică ortodoxă la adresa Maicii Domnului: « Bucură-te, Mireasă, pururea 
Fecioară»; şi s-a statornicit dogma pururea fecioriei Ei.' Este clar, deci, 
pentru orice creştin cinstit şi de bună credinţă că Sfînta Fecioară Maria 
are un rol primordial, după Fiul Său, în actul Răscumpărării neamului 
omenesc ; mai întîi prin însăși întruparea Fiului lui Dumnezeu, şi apoi 
prin cinstea ce i s-a dat de Însuși Dumnezeu Tatăl, de a o așeza în cer, 
de-a dreapta iubitului Său Fiu. :.: « PC e e ei 

Rolul: Sfintei Fecioare în actul Răscumpărării şi al mîntuirii este 
unul de colaborare, de conlucrare cu Dumnezeu; mai întîi prin smerenia, 
curăţia şi acceptarea ei de bună voie, de consimţire, la primirea mesajului 
divin, îndelunga convorbire cu îngerul vestitor, încheiată cu cuvintele 
Ei: « Iată roaba Domnului. Fie mie după cuvintul tău» (Luca 1, 38). . 
‘© Aga se explică de ce Biserica și creștinii, . îndeosebi pile E 
după Hristos, Maicii Domnului îi acordă cea mai mare cinstire, fiindcă 
Ea şi atunci a conluerat la Răscumpărarea neamului. omenesc, şi acum 
conlucrează necontenit la. miutuirea noastră și a omenirii. Știind acest 
lucru, ortodocşii I se adresează în cultul liturgic și în rugăciunile lor, 
invocînd-o într-ajutor în nevoile și la mântuirea lor, zicînd: « Prea Sffniä 
Născătoare de Dumnezeu, miluiește-ne pe noi». Adică ai milă de noi, ca 
de copiii tăi, ajută- -nc să ne mintuim, să ne facem părtaşi mântuirii, la 
care ai colaborat cu partea ta de Maică, fiindu-ne pururea rugătoare și 
mijlocitoare la Dumnezeu, pentru noi. .. . : “ni | 

Pentru acest rol de conlucrătoare la actul Răscumpărării, PD a 
de Fiul Ei prin Jertfa Lui pe Cruce şi de mijlocitoare şi rugătoure pentru 
mântuirea noastră, Biserica I-a închinat o seamă de rugăciuni, în tot 
cultul liturgic; de la Vecernie, Pavecerniţă, Utrenie şi Liturghie, la Aca- 
tiste și Paraclise, pînă la rugăciunile zilnice cu care credincioșii se adre- 
scază Maicii Domnului. Ex.: « Cuvine-se cu adevărat să te fericim pe tine, 


„ Născătoare de Dumnezeu, Cea pururea fericită și prea nevinovată şi Maic 


Dumnezeului nostru. "Ceea: ce ești. mai cinstită decît esua şi mai 
mărită fără de asemănare decît serafimii, . ..» . de. pt 

; "9. Care sînt textele principale care apără iu “Predania Apos- 
ie tolilor? De 


aa N E Va 


"owu — Tradiția sau. predania primară este prima foi care a păstrat 


şi a transmis. mai departe, fidel, faptele, minunile și învățătura propovă- 
duită de Mintuitorul Hristos și de Apostoli numai prin viu grai. Din această 
tradiţie inţială a luat naștere mai apoi, treptat, pe parcurs! a mai multe 
decenii, Sfintele. Scrieri ale Noului Testament. 

„1 Biblia sau Sfînta Scriptură si Sfînta Tradiţie sînt, aaie iale Jouă 
izvoare sau forme care cuprind întreagă Revelație lăsată de Dumnezeu 
Bisericii, .care le-a păstrat intacte, Scriptura apărînd din Tradiţie sau 
Predania, care a existat întîi, completîndu-se apoi una pe alta. Pentru că, 
vorbind de Noul Testament, Mîntuitorul, tot timpul activităţii Sale de trei 
ani, n-a scris nimic. ci numai a propovăduit; de asemenea nici Apostolii 
care au propovăduit toți — cei 12 şi cei 70 — cît au trăit, dintre ci n-au 
scris decît opt şi anume: Matei, Joan, Petau gi Pavel — care n-a făcut 
parte nici dintre cei 12, nici dintre cei 10 —, apoi Marcu, Luca, Iacob şi 
Iuda, dintre; cei « 70». Astfel că tot ceca ce au propovădnit şi au făcut, ca 
minuni, și au instituit Mîntuitorul Hristos și Apostolii de ambele categorii 
constituie Sfînta Tradiţie. De aceea. Sfînta Tradiţie precede Sfintei Scrip- 


„turi, care a apărut mai tîrziu, și treptat apărînd scrierile Noului Testament 
„între anul 44, — cînd s-a scrie, în limba aramaică, Evanghelia după Matei, 


tradusă mai ‚apoi în limba greacă — și anul 51 cînd se scrie Epistola I 
„către Tesaloniceni și anul 95—96, cînd sînt scrise şi ecrierile Sfîntului 
„Apostol Joan. 

Cele predate și xînduite prin viu grai de Hristos şi de Apostoli — dar 


"nccuprinse, decît succint, în Sfinta Scriptură a Noului Testament — 
' au fost prinse, mai tîrziu, în scrierile Părinților apostolici, ale apologeţilor 


și ale Sfinţilor Părinţi, alcătuind Tradiţia Bisericii, b» care sc cuprind 
toate rîndvielile cultice. şi hotăririle Sinoadelor particulare și ecumenice 
„ale Bisericii din primele veacuri. Pentru că Mîntuitorul și Apostolii: vor- 
besc de Biserică dar n-o definesc în toată sfera ci cuprinzătoare, cu toate 
sensurile ei; de. lisus, ca Fiul lui Dumnezeu și Fiul Omului, dar cum 
se întrepătrund şi cum lucrează în El cele două firi — divină și umană — 
"păstrându-şi, totuşi, fiecare însușirile sale, aceasta o defincec Sinoadele 
Ecumenice: Apoi; Mîntuitorul poruncește” a sc face Botezul celor care 
„primesc Învățătura Evangheliei si se împărtăşesc cu Sfînta Euharistic, 
sau cu Trupul și Sîngele Lui (L Cor. 10, 16;: Lt, 24—30), pe care: totuşi 


le-au practicat, fără a se vedea. din Noul Testament. cum, trebuic. făcut 

şi ce rugăciuni trebuie rostite la săvîrşirea acestor Taine (Botez-Euharistic). 
Abia mult mai tîrziu s-a stabilit, în scris, cum sc săvîrșea Botezul, precedat 
de lepădările de satana, iar taina — propriu-zisă — se săvirgea prin citirca 
rugăciunilor respective, sfințirea apei și prin afundarea de trei ori în. 
apă în numele Sfintei Treimi; după aceca, cel botezat era uns cu Sfîntul: 
și Marcle Mir. Creștinii înmulțindu-se și credința răspândindu-se, Apos- 
tolii, câți mai erau, nu puteau fi pretutindeni, ca să-și pună mîinile peste. 
cei botezați spre a le impastani femeile Dabul Sfînt (Rapte 2 38; 8, 

vii 19, 6). :-: i : 

- De aceea sc spune, pe bună dreptate, « că fără Tradiţie, nici cs. 
nu se poate dovedi că este scrisă de apostoli și păstrată de Biserică. 
Pentru că Biserica a păstrat și Sfînta Tradiţie şi Sfinta Scriptură, cu 
aceeaşi grijă, dcosebind scrierile sfinte, autentice, de cele false. . -> n 

Textele principale ale Noului Testament care vorbesc .şi apără Tra- 
diția, sau Predania Apostolilor sînt multe. Sfîntul Evanghelist Luca 
începe Evanghħclia sa, spunînd că scrie după cele predate, aflate în Tra- 
diție, anumc: «cum ni le-au lăsat (predat) cei ce le-au văzut (apostolii) 
de la început și au fost slujitori ai Cuvintului» (Luca 1, 2). Adică e vorba 
aici de apostoli, care, după exemplul lui Hristos, uu propovăduit şi ei 
Evanghelia, sau au binevestit (Luca 4, 18, 43—44; 8, l; 9, 6; Matei 
11, 5; Fapte 5, 40—42; 20, 27, 31; Gal. 1, 8, 11). 
io Sfintul Evanghelist Ioan, co papa la Traditie: scrie: « Iisus şi alte 
multe minuni (şi fapte) a făcut înaintea ucenicilor Săi, care nu sînt scrise în 
cartea aceasta» (loan 20, 30; 21, 25). > E A a a 

Despre cele ce a vorbit Mntuitorul cu apostolii după pa; serena şi pînă 
la înălțarea Sa la cer, ce dispoziții a dat pentru organizarea Bisericii, a 
săvirşirii Sfintelor Taine și a cultului liturgic etc. (Fapte 1, 3) nu s-a 
scris nimic. Un început schematic de tradiţie cultică euharistică se amin- 
tește — deosebit de textele de instituire a Sfintei Euharistii — la Cina cea 
de Taină (Matei 26, 26—28; Marcu 14, 22—24; Luca 22, 19—20; Ioan: 
6, 53—56), iar practica cultului liturgic se aminteşte în: Fapte 2, 42 —: 
46; 20, 7; I Cor. 10, 16; 11, 18—34; 16, 2. De aceea, abia mai: tîrziu — 
— precum am spus — după ce s-au completat cultul liturgic și Tainele 
cu rugăciunile necesare și s-a uniformizat pentru toată Biserica de Răsărit, 


a început a se scrie rânduiala lor; care ni s-a paent intactă pînă Asti 


aşa cum o practicăm. shegi i 1 n 
Tradiția este « comoara» , încredințată de Mintuitorul Hristos şi de 
Apostoli Bisericii și păstorilor ei — episcopi și preoți (I Tim. 6, 20). 
Despre. această « comoară» — Tradiţia — Sfîntul Apostol Pavel îndeamnă 
pe Timotei, episcopul Efesului, astfel: « Tu însă rămii în cele ce ai învățat 
şi de care ești încredinţat, deoarece ştii de la cine le-ai învățat» (II Tim. 3, 14). 

Acelaşi apostol îndeamnă .și.:pc creștinii de pretutindeni, scriind: 
« Țineți -predaniile precum vi le-am dat» (I Cor. 11, 2) sau: « Deci dar. 
fraților, staţi neclintiţi. și. ţineţi predaniile pe care. le-aţi învăța, fie. prin 
cuvint, fie prin epistola noastră» (II Tes. 2, 15). Apostolul: chiar porun- 
cește creştinilor, așa: « Fraților, vă poruncesc în numele Domnului nostru 
lisus Hristos să vă feriți de orice frate (sectant) care umblă fără de rînduială 
şi nu. după predania pe care aţi primit-o de la noi» (I1 Tes. 3, 6). 

; De asemenea şi Sfîntul Evanghelist: loan :scrie despre Predanie 
astfel: « Ce am văzut şi am auzit, ză restim și vouă, ca și voi să aveţi împăr- 
tăşire cu noi» (I loan 1, 3). Sau, și mai clar: « Multe lucruri aveam să-ţi 
scriu; totuși nu voiesc să-ți scriu cu cerneală și condei. Ci nădăjduiesc să te 
văd în curînd, şi atunci vom grăi gură către gură. ca bucuria noastră să 
fie deplină» (II Joan vers. 12). ideala 

-= lată, deci, atîtea texte clare, principale, care apără Sfînta Tradiţie, 
şi care dovedesc că fără Tradiţie, nu numai că Scriptura nu se poate 
dovedi că e scrisă de Apostoli, dar că fără ea nici nu poate fi inter- 
pretată și înţeleasă corect. Căci numai « Tradiţia este atep tpt peca 
a Scripturii», cum. spune marele dogmatic Andruţos. ' d i at că 


10. Cum s-a condus poporul ales fără Biblie, pînă la darea Legii pe 
Muntele Sinai? După care Lege s-a călăuzit? 


sd g | 
„n. — Se știe că de la alungarea lui Adam șia Evci din rai, pentru călcarea 
poruncii ascultării (Facerea 2, 16—17), pînă la Moise, omenirea n-a avut 
nici o lege scrisă, ci s-a călăuzit după « legea firii», scrisă în inima omului 
de la crearea lui, fiind făcut «după chipul şi asemănarea lui Dum- 
nezeu».:. Aceasta se numește descoperirea (revelaţia) lui Dumnezeu și 
a adevărurilor despre Fiinţa, existența şi atributele Lui « pe cale naturală». 
Despre aceasta vorbește Psalmistul David, inspirat zicînd: « Cerurile 
spun slava lui Dumnezeu şi facerea miinilor Lui o vestește tăria. Ziua spune 
cuvint zilei şi noaptea nopții vestește Ştiinţă» (Ps. 18, 1—2). Sau în altul 
« Vestit-au cerurile dreptatea Lui, şi au văzut toate popoarele slava Lui» 
(Ps. 96, 6). Iar în Psalmul 103 ÎI arată pe Dumnezeu Creator sau Făcă- 
tor a.tot ce există în cer şi pe pămînt — îngeri şi oameni, cerul, pămân- 
tul, apele și vietăţile, pi care El Je. hrăneşte şi Ie poartă de grijă, 

ca Proniator. pa datei use DEA t Pia 
Despre această cale de decoa haturálž: Sfintul Pavel, a 
scrie: « Cele nevăzute ale lui Dumnezeu, se văd de la facerea lumii, înţele- 
gîndu-se din făpturi, adică veșnica Lui putere şi dumnezeire, așa ca ei să 
fie fără cuvînt de apărare» (adică păgînii) (Rom. 1, 20). Acelaşi apostol 
spune ceva mai departe: « Căci, cînd păgînii care nu au lege (scrisă, ca 
evreii) din fire fac ale legii, aceştia, neavînd lege, îşi sînt loruși lege, ceca ce. 


CU DASCĂLI DE TEOLOGIE ORTODOXĂ 


arată Japta legii scrisă în inimile lor, prin mărturia conștiinței lor, care fi 
învinovăţeşie, sau îi şi apără, în ziua în care Dumnezeu va judeca, prin 
Iisus Hristos, după Evangheliu mea, cele ascunse ale oamenilor» (Rom. 2, 
14.—16). ef A pictată ERAI, a aa UE a 
Deosebit de descoperirea pe cale naturală, veste revelația pe eale 
supranaturală, făcută de Dumnezeu treptat, prin oameni inspirați, sau 
direct. Această descoperire supranaturală este primordială, dată lui Adam 
în rai, și păstrată, prin urmașii mi, pînă la Avraam; alta este descoperirea 
parțială, sau revelaţia specială, în sînul poporului ales; iudcu, începînd 
cu Avraam, părintele poporului ales şi continuînd cu Isaac, cu Iacob şi 
cu marele legiuitor Moise și ceilalți prooroci și bărbaţi ai Vechiulvi Testa- 
incut, pînă la loan Botezătorul. După aceștia, Mintuitorul lisus Hristos 
aduce, însă, Revelația dumnezeiască absolută şi universală, privind: 
întreaga lume. : i, i E PAA ee a Topi nAn S cală Sepo 
Astfel, dar, pînă să apară Scriptura Vechiului Testament, prin Moise 
și prooroci, ca revelaţie scrisă, oamenii s-au condus prin « revelația pri- 
mordiulă», pînă Ja Avraam; iar de la Avraam pînă la Legea dată prin 
Moise, s-au călăuzit prin « revelaţia supranaturală» speciulă».: Această 
revelaţie divină, supranaturală, transmisă prin viu grai, de la Dumne- 
zeu, oamenilor aleşi, apoi de la om la om, pe cale orală, se numește Tra- 
dițic, sau Predanie, spre deosebire de Revelația scrisă numită Biblia, 
sau Sfînta Scriptură. i l 
Aşadar, pînă la darea Legii scrise prin Moisc, pe muntele Sinai, ome- 
nirea neavînd Biblia, sau Legea scrisă, a avut totuși legea nescrisă, sau 
« scrisă în inimi», adică legea naturală «a firii»; omul s-a depărtat 
treptat de Dumnezeu, întunecîndu-i-se mintea; pervertindu-i-se inima 
cu simțămintelc și slăbindu-i voinţa; încît legea naturală nu avea putere 
asupra lui. De aceea apare legea supranaturală, dată de Dumnezeu, Care’ 
poartă de grijă omenirii — revelînd direct voia și planui Lui ca prin: Noe, 
Avram, Isaac şi Iacob — sau Moise — și indirect, prin prooroci etc. -i 
Aşa sc spune de Set, al treilea fiu al lui Adam, că după el și urmașii 
lui «au început oamenii a chema numele Domnului Dumnezeu» (Face- 
rea 4, 26). Dar, apoi înrăindu-se și devenind idolatri și pervertiţi, au pierit 
prin potopul din care a scăpat numai Noe «al optulea propoviiduitor al 
dreptăţii» (Facerea 6, 11—12; II Petru 2.,5) cu familia lui. « Căci Noe a 
aflat har înaintea Domnului Dumnezeu, fiind om drept şi neprihănit între 
oamenii timpului său şi mergea pe calea Domnului» (Facerea 6, 8—9). 
adică trăia după legea firii înscrisă în inimă. Deci, aceasta era legea lor 
nescrisă: cine trăia temător de Dumnezeu și era drept « mergea pe calea 
lui Dumnezeu», afla har la El și-l era plăcut. De accea este ales Noe ca 
părintele tuturor oamenilor, care aveau să se nască din el, h oe: « 

1: Tot aşa este: ales şi Avraam, -care «trăia drept şi cucernic, mergind. 
pe calea Domnului»; el este ales pentru credința lui încercată, ca să fie. 
părintele poporului: ales Isracl, « socotindu-i-se credința lui ca dreptate». 
(Facerea 15, 6; Rom. 4, 3), crezînd, cînd i s-a spus că va avea moștenitori 
la bătrineţe, şi cînd apoi i s-a cerut să jertfească pe unicul său fiu, Isaac, 
care avea să preînchipuie jertfa lui Hristos. Atunci a încheiat Dumnezeu 
cu Avraam legămînt că el va fi tată a multe neamuri şi sc va chema din 
Avram — cum se numea înainte —, Avraam. Dumnezeu a tăgăduit lui 
Avraam, cu acest prilej, că prin el se vor binecuvînta toate ncamurile,, 
statornicind, ca « semn» al legămiîntului, « tăierea împrejur», la toţi cei, 
de parte bărbătească (Facerea 17, 10—14). P sue 

` Deci, legea după care s-a călăuzit poporul ales Israel de Ja dea a 
pînă la legea scrisă,: a fost legea nescrisă, dar scrisă în inimi, pe care 
o transmiteau urmaşilor din gură-n gură. Așa și spune Dumnezeu despre 
Avraam: « Că l-am ales, ca să înveţe pe fii și casa sa după sine, să umble 
în calea Domnului și să facă judecată şi dreptate; pentru ca să aducă Dom- 
nul asupra lui Avraam toate cite i-a Jugados (aspic 18, Pai a călă- 
uzea Depim pe calca Lui.. . MES 


AS 


A a „11. Ce trebuie să înţelegem de fapt prin Sfinta Tradiţie şi cum trebuic 
„5. dovedit că ea este revelată de Dumnezeu și egală cu Sfînta Serip- 
tură ? | , 

'— Sfînta Tradiţie împreună cu Sfinta Scriptură — precum s-a mai 
spus — sînt cele două căi prin care s-a transmis cuvîntul şi voia lui Dum- 
nezen, prin revelația divină, ca «un întreg organic şi unitar». Tradiţia 
şi Sfînta Scriptură se condiționează reciproc și se completează una pe 
alta ; căci Scriptura s-a născut din Tradiţia orală, care a existat din început. 
Și fiecare din cele două feluri de revelaţie supranaturală parţială, spe- 
cială şi universală, cum s-a văzut, își are Tradiţia ei. De accea se vor- 
beşte de două feluri de Tradiţie și de Scriptură, după cele două Testa- 
mente, fiecare cu Tradiţia și Scriptura sa. Ai 

Despre Tradiția Vechiului Testament vorbeşte însăşi cartea Facerii, 
ale cărei date istorice şi fapte Moise le ia din Tradiție. Așa, de pildă, alc- 
gerea lui Avraam, tăierea împrejur şi încercarea de jertfire a lui Isaac 
etc. sînt fapte întîmplate cu peste cinci sute de ani înainte de scrierea 
acestei cărți a lui Moise, deci, date luate din Tradiţie. ; 

Același lucru e şi cu Tradiţia Noului Testament, zisă a i 
Tradiţia apostolică — fiind mai larg cuprinzătoare — au rămas în ea. 
multe învățături în rînduieli cultice, care nu sînt cuprinse în cărţile 
Noului Testament; pe unele din ele Scriptura le confirmă ca practicate. 4 
de Biserică după Tradiţie, la altele face doar aluzie. Așa, de pildă, Mîn- 

tuitorul a poruncit a se săvirși Cina cea de Taină sau Sfînta Euharistie, 
în cadrul cultului liturgic; apoi Taina Botezului, Hirotonia sau Taina 
Preoţiei — cu episcopi, preoți şi diaconi —, Cununia și Sfintul Maslu ete., 
dar cum trebuie să se săvîrşească toate acestea, nu se scrie în Noul Testa- 
ment. Ele însă au fost oficiate şi practicate de Biserică, de Apostoli, 
episcopi şi preoţi, după Tradiţie și s-a tansmis de ei prin viu grai, pînă 
s-au fixat în scris de Părinții Apostolici, apologeţi şi de Sfinții Părinți, 
mai tirziu. Sfînta Tradiţic se cuprinde — în parte — şi în simbolurile 
și lturghiile vechi, în practica bisericească, în pravilele Sfinţilor Apostoli 
și în hotărîrile şi canoanele sinoadelor ecumenice, de mai tîrziu, care sînt 
glasul întregii Biserici. Așa s-a păstrat Sfînta Tradiţie de la apostoli pînă 
astăzi, și așa se va păstra pînă la sfîrșit. Tradiţia nescrisă şi Scriptura, sau 
Tradiţia scrisă, numai amindouă împreună cuprind întreaga Revelaţie 
divină şi sînt deci egale și de aceeaşi valoare. 


12. Mîntuitorul şi Apostolii au vestit Evanghelia mîntuirii oral, iar 
nu scris, prin predanie din generație în generație. Numai ulterior 
s-au scris Sfintele Evanghelii şi epistolele. Cu ce texte se pot dovedi 
acestea? 

— Că Mintuitorul şi Apostolii. au vestit Evanghelia mîntuirii prin 
viu grai, adică prin predanie, din generație în generație, iar nu scris, 
noi am explicat, mai înainte, despre acest adevăr. Căci aşa era şi firesc. 
Reamintim că Mîntuitorul u propovăduit trei ani şi n-a scris un. cuvint; 
de asemenea, cei doisprezece Apostoli — la care se adaugă mai tirziu 
Pavel — și cei şaptezeci ucenici ai Domnului, toţi aceștia au propoyă- 
duit, prin viu grai, zeci de ani, pînă la sfîrşitul vieţii lor, fără să fi scris 
cei mai mulți din ei nici un cuvînt. Ba, chiar și cei care au scris n-au lăsat 
în scrierile lor nici a suta parte din cele propovăduite și practicate de ei. 
Căci din cei 134+-70 = 83 de lucrători în ogorul Domnului și al Bisericii, 
numai opt au scris o infimă parte din cele ce ei au propovăduit şi au săvir- 
git sau practicat. Între aceştia patru sînt dintre marii apostoli: Matei, Koan, 
Petru şi Pavcl; iar dintre cei « 70»: Marcu, Luca, Iacob şi Iuda. Dar și 
aceştia au alcătuit scrierile lor, ocazionale, cînd s-au ivit anumite situaţii 
critice sau probleme greu de lămurit și s-a simţit nevoia în Biserică, 
fie în legătură cu iudaizanţii, care impuneau păzirea legii mozaice crești- 
nilor dintre păgini; fie cu privire la jertfele idoleşti, la care mai luai 
parte. unii din cei încreştinaţi. - Lai 

r După cum se poate constata, cele patru evanghelii au fost scrise: K 
oh două de Matei şi loan, din cei 12, şi două de Marcu și Luca, din cei (| 

« T0» — primul fiind colaborator al lui Petru, iar Luca al lui Pavel. Luca 
a scris şi Evanghelia a treia și cartea Faptelor Apostolilor, după propovă- 
duirea lui Pavel, pe care -l-a însoţit în toate călătoriile lui misionare; 
iar Marcu şi-a scris Evanghelia după felul cum a propovăduit Petru, al 
cărui însoțitor a fost mult timp. l 

Sfintul Apostol Pavel, care n-a făcut parte din nici una din cele două 
categorii de apostoli, fiind chemat și ales în chip extraordinar, după înălțarea 
Domnului la cer, cîțiva ani mai tîrziu. El spune că Evanghelia pe care a 
propovăduit-o, a primit-o prin descoperire direct de la Hristos, Cel ce 
l-a chemat (Gal. 1, 12). Apostolul Pavel n-a scris însă nici o Evanghelie, 
ci el a propovăduit-o; dar a scris patrusprezece epistole. 

Textele care dovedesc că Evanghelia mîntuirii a fost vestită oral, și 
nu scris, sînt multe, despre care am mai amintit. Reamintim cîteva din 
cele mai de seamă. Însuși Mîntuitorul poruncește ucenicilor Săi, de ambele 
grupe: « Mergind, învățați toate neamurile, botezindu-le . . .» (Matei 28, 19); 
Sau: « Mergeţi în toată lumea și propovăduiți Evanghelia la toată 
făptura. Cel ce va crede şi se va boteza se va mintui...» (Marcu 16, 
15— 16). Iar Apostolul Pavel scrie:« Vă aduc aminte, fraților, Evanghelia pe 
care v-am binevestit-o, pe care aţi și primit-o, în care şi staţi, prin care şi 
sînteți mintuiti; cu ce cuvint v-am binevestit . . ..» (I Cor. 15, 1—2). Iar în 
alt loc zice: « Dar vă fac cunoscut, fraţilor, că Evanghelia cea binevestită 
de mine nu este după om... nici n-am învăţat-o (de la om), ci prin desco- 
perirea lui lisus Hristos» (Gal. 1, 11—12). Sînt apoi texte care vor- 
besc de această Evanghelie propovăduită ea de o « predanie», sau Tradi- 
ţie, lăsată sau dată creştinilor. Căci el zice: « Fraţilor, vă laud că în toate 
vă aduceţi aminte de mine şi ţineţi predaniile precum vi le-am dat» 
(I Cor. 11, 2). Sau: « Deci, fraților, staţi neclintiţi şi ţineţi predaniile pe 
care le-aţi învăţat, fie prin cuvint, fie prin epistola noastră» (I1 Tes. 2, 15;3,6). 

Prin « predanii» se înţeleg, deci, nu numai învăţătura Evanghcliei. 
ci și toate rînduielile statornicite cu privire la organizarea ierarhică a 
Bisericii: cu o preoţie slujitoare și sfinţitoare, prin succesiune aposto- 
lică — cpiscopi, preoţi şi diaconi — statorniciţi îndeosebi de Apostoli, 
prin cetăți (Fapte 6, 6; 16, 23; 20, 28; I Tim. 4, 14; Tit 1, 5); de Sfintele 
Taine și cultul liturgic cte. Toate acestea, alături de propovăduirea Evan- 
ghelici, alcătuiesc și se numesc « predanii primite, învăţate și practicate». 
În același sens se înţeleg și cuvintele: « Ține dreptarul cuvintelor sănătoase 
pe care le-ai primit de la mine», cum spune Apostolul Pavel lui Timotei 
episcopul (II Tim. 1, 13) etc. mi 


Iată deci atîtea texte doveditoare despre Predanie. 

13. Se poate vorbi de o tradiție adăugată ulterior, care nu are auto- 

ritate apostolică? Cum o putem dovedi şi înlătura? 

— Da! Într-adevăr, există o tradiție populară formată și adăugată 
ulterior — datorită abaterilor de Ja rînduiala Biecricii şi a inovaţiilor 
unor slujitori — tradiție fără autoritate apostolică, ba chiar este împotriva 
ci. Despre o astfel de tradiţie, sau de tradiţii populare, că sînt mai multe, 
pe rcgiuni, ba unele chiar diferă de la o parobhic la alta, practici și învăţă- 
turi greşite. transmise oral sau prin practică, de care amintesc chiar Apos- 
tolii, de cazurile de atunci, cînd vorbesc de « prooroci și învățători minci- 
noși» (I Tim. 4, 1; II Petru 2, 1—2), sau « lupi răpitori» (Matei 7,15 ;Fapte 
20, 29—30), care falsificau Evanghelia, îndeoscbi iudaizanţii sau creștinii 
dintre iudei. Căci aceștia impunînd tăicrea împrejur şi respectarea legii 
lui Moise (Fapte 15, 1—29; Romani 14, 6; Gal. 4, 10; Coloseni 2, 16), consi- 
derată superioară Evangheliei au determinat Biserica şi pe apostoli să 
țină Sinodul apostolic, de la anul 49—50, pentru statornicirea adevărului 
mîntuitor: « Căci în Hristos Iisus, nici tăierea împrejur nu poate cera, nici 
netăierea împrejur, ci credința care este lucrătoare prin iubire» (Gal. 5, 6; 
Romani 2, 29; I Cor. 7, 19). 

De aceea, Apostolul Pavel dojeneşte pe creștinii din Galatia și Colose 
care se lăsau amăgiţi de acei iudaizanți. Că zice celor dintîi: « Țineţi zile 
(simbetele) şi luni (noi) şi timpuri (sărbătoarea azimilor, Cinci- 
zecimea cvreilor și sărbătoarea corturilor etc.) și ani (ani abatici, 

| din șapte în șapte ani)» (Gal. 4, 10). Iar colosenilor lc serie: « Nimeni 
să nu vă judece pentru mîncare (de animale spurcate), sau băutură, sau cu 
privire la vreo sărbătoare, sau lună nouă, sau la sîmbătă» (Coloseni 2, 16—17). 
Se mai aminteşte apoi de « sărbătoarea Ispăşirii», care se ţinea la evrei, 
cu post, toamna (Fapte 27, 9) şi de « ziua cea mare» (Ioan 7, 2), sau ziua 
a opta prăznuită cu Jumini, ca încheierea sărbătorii Corturilor, care ținea 
şapte zile — numită 'Tișri = 15—22 septembrie, corespunzînd la noi cu 
30 septembrie — 7 octombrie. 

La evrei luna a șaptea, numită Tișri, era socotită «lună sfîntă» şi 
în ea sc prăznuiau trei sărbători: ziua întfia, sau « neominia», ca început 
de « lună nouă», la ficcare lună; apoi ziua a zecea era Sărbătoarea Ispă- 
șirii (10 sept.), după care urma Sărbătoarea Corturilor (15—22 sept. egal 
la noi cu 30 sept. — 7 octombrie). inerea primei zile a lunilor o aveau şi 
romanii și le numeau « calende», iar la evrei se numeau « neominii», după 
cuvîntul gree luni noi. Calendele sau neominiile erau, deci, prima zi a 

ÎI ficcărei luni, prăznuită ca sărbătoare; iar luna a şaptea, ca lună de toamnă, 
| se numea Brumalia, după solstițiul de iarnă (Brumalis) cînd înce- 
AB pea iarna. yo Te R S ka a e f 

Toate acestea au rămas în tradiţia populară, dar intră în categoria 
superstițiilor sau a învățăturilor greșite, mincinoase, false, fără temci în 
textele nou-testamentare sau în practica Bisericii. De la început de lună 
s-a trecut la început de săptămînă, a cărei zi se numește Luni. De aci 
superstiţia să nu împrumuţi nimic Lunea, nici să nu se îngroape morţii 
Luni, că-i început de săptămină și e păgubitor, însemniînd că ar mai muri 
cineva din familie. : 

Tot de la iudei a rămas superstiţia de a tăia calea preotului, cînd l-a 
întîlnit, pentru că, chipurile, fi merge rău persoanci respective; şi atunci 
trebuie să facă un gest: fie să înnoade o batistă, fie să-l scuipc, dacă nu i-a 
trecut preotului pe dinainte, fie să-l ocărască, sau să-l drăcuie, dacă nu s-a 
întors înapoi. 

Este de prisos să mai amintim și de alte superstiții sau practici dia- 
bolice, dar populare, care persistă; dar, să le arătăm, totuși, pentru că 
ele, ca și cele de mai înainte, arată cît de superficială este credinţa aşa- 
zişilor multor creștini, care se dau după toate vînturile, lăsînd pe alţii 
să-și bată joc de credinţa lor, înlocuind-o sau compromiţîndu-le-o cu tot 
felul de superstiții, cum fac sectanţii și ereticii cu ereziile lor. Între alte 
superstiții şi practici populare sînt și ieșitul cu sec sau cu gol în calc, 
însemnînd că merge rău celui întîlnit; ieșirea pisicii negre în cale, întoar- 
cerea din drum etc.; ca și atîtea practici, la morţi sau la nunţi etc. care 
toate degradează pe om, iar pe creștin îl compromit, descoperindu-i 
slaba lui credință. 

Alte asemenea practici, de care bănuim că s-au făcut vinovaţi unii 
preoţi din trecut, care dacă nu le-au creat, le-au încurajat și le-au prac- 
ticat, în loc să le combată și să le îndrepte, între acestea amintim:« deschi- 
derea pravilei», adică a Psaltirei sau a Evangheliei, pentru a-și vedea 
norocul la căsătorie, boală sau vrăjmași etc.; sau dorința de a descuia 
persoana respectivă feminină ușa Bisericii prima, dimincaţa ; sau dorința 
de a trece prin cununii obiecte fenieiești sau de a le reține în bise- 
rică, ori chiar în altar, toate practici condamnabile, care depășesc supersti- 
țiile şi sînt adevărate sacrilegii şi curate blasfemii. Să mai amintim și de 
faptul că multe persoane, zise creştine, se duc întîi la vrăjitoare și ghici- 
toare, apoi merg și la biserică, pentru nevoile lor spirituale. Jată 
deci prioritatea. - i 

Nu trebuie să trecem cu vederea nici practicile păgîneşti ale ocul- 
tismului,. pe care le împrumutaseră și evreii, ca: ghicitoria, vrăjitoria sau 
farmecele și spiritismul sau chemarea morților, pentru a vorbi cu spiritele 
lor în privinţa viitorului fiecăruia. -Scriptura vorbește de regele Saul, 


care s-a dus la vrăjitoarea din Endor să-i cheme duhul proorocului Samuel 
(I Regi 28, 7—18), fapt pentru care a fost pedepsit, sinucigîndu-se, cînd , 

au bătut filistenii pe Israel (31, 4). Sînt mulţi creștini care se lasă amăgiţi 
de această practică diubolică, deşi aceste fapte sînt păcate de moarte; 
în Vechiul Testament erau uciși cei ce practicau ghicitoria, vrăjitoria 
şi spiritismul (Ieşirea 22, 18; Levitic 20, 27; Deuteronom 18, 10—11; 
I Regi 28, 7—8). 

Toitte persoanele care practică spiritismul, chiromanţia sau ghicitul 
şi vrăjitoria etc. sînt oprite de la Sfinta Împărtășanie, ca şi cei care se duc 
la acele persoane. Din păcate au fost și unii slujitori care nu le-au lămurit 
şi n-au combătut aceste practici, indirect încurajîndu-le sau lăsîndu-le 
să smintească pe creștini. Pentru că acești creștini, dacă nu li se explică, 
nu mai știu să facă deosebire între ce este sfînt şi ce este păgfnesc, ana- 
temizat și, deci, săvîrșesc sacrilegiu și blasfemie, în mod obișnuit, cre- 
zînd că pot sluji la doi domni: lui Dumnezeu şi lui Mamona (diavolului) 
(Matei 6, 24). De aceea, Apostolul Pavel combate obiceiul creștinilor, care 
împărtășindu-se la biserică cu Sfînta Eubharistie, luau parte şi la mesele 
păgînilor, mîncînd din jertfele aduse idolilor. Căci el zice clar: « Nu puteți 
să beţi paharul Domnului şi paharul demonilor; nu puteți să vă împărtă- 
şiți din masa Domnului şi din masa demonilor» (I Cor. 10, 21). 

De aceea, pe lingă combaterea acestor practici, toate anticreştine şi 
blasfemice, făcînd cunoscut credincioşilor textele Sfintei Scripturi, de 
asemenea să le amintească și de canoanele Bisericii. care opresc de la Sfinta 
mpărtășanie — de la 7 la 20 de ani, iar pe vrăjitori şi spiritiști nici la 
moarte nu-i împărtășesc, dacă nu s-au lăsat de aceste practici diabolice. 
- Apoi, îndeosebi, la scaunul Spovedaniei este locul şi momentul hotăritor, 
la care creștinii cu asemenea «tradiţii populare» pot fi corectaţi și îndrep- 
taţi, prin explicaţiile şi exemplele aduse — cu răbdare şi căldură dubov- 
nicească — şi prin sfaturile duhovnicilor lor. În felul acesta pot fi mai 
uşor câștigați pentru mîntuire. E bine să se ştie tot ce trebuie făcut pen- 
tru aducerea creștinilor care merg pe două căi, că numai una este calea 
mântuirii, viețuirea în Hristos și în Biserică, adică după învăţătura ei 
sănătoasă şi rînduielile ei. 

Numai procedind astfel, pot fi înlăturate, ca de prisos, toate aceste 
deprinderi superstițioase și acele practici spiritiste și de vrăji. 


14. Refuzînd Sfînta Tradiţie, sectanții refuză şi argumentele reale, 
istorice, schimbîndu-le după placul lor. Cum ar putea fi come 
bătute aceste denaturări fără temeiuri istorice şi biblice? 


— Din cele ce s-au spus mai înainte, s-a văzut că Sfinta Tradiţie 
şi Sfînta Scriptură sînt cele două căi sau moduri ale întregului conţinut 
al Revelaţiei divine, şi că deci Sfinta Scriptură nu este altceva decît 
Tradiţie scrisă, adică o parte din Tradiţia inițială, din care s-a format. Și 

Ea — Scriptura — se completează cu Tradiţia rămasă nescrisă; căci ele 
sc presupun şi se condiționează una pe alta, dînd mărturie una pentru 
alta, prin Biserica păstrătoare și fidela lor interpretă. Așa fiind, sectanţii 
respingînd Tradiţia, sînt nevoiți să respingă şi Scriptura, pe care, dacă 
n-au curajul s-o respingă, în schimb o falsifică, o discreditează și practic 
o desființează, răstălmăcind-o după bunul plac. Pentru că, așa cum s-a 
mai spus, ei nu urmăresc mântuirea, nici a lor, nici a altora, ci o folo- 
sesc numai în scop prozelitist, de dobindirea adepților și a creşterii fon- 
dului respectiv. 

De altfel, unii au recunoscut că la origine, cuvîntul nescris al lui 
Dumnezeu a întemeiat Biserica, nu Scriptura, şi că Scriptura nu cuprinde 
nicidecum « întregul conţinut al cuvintelor şi faptelor Domnului, precum 
și a învăţăturii apostolice» (Oehler, Symbolik, ed, II, 302, citat la Hristu 
Andruţos, Simbolica, traducere de Prof. Iustin Moisescu, București, 
1955, p. 103). Totuși, sectele, înlăturînd Tradiţia, au lipsit Scriptura de 
suportul Ei; de aceea au fost nevoiţi să-şi creeze ei înșiși propria lor tra- 
diție, împrumutînd stilpii Scripturii din Tradiţia bisericească; dar nu 
recunosc faptul că accste împrumuturi sînt luate din Biserica, de care 
s-au desprins, iar nu din depozitul sau moștenirea lor proprie. 

Astfel, fiecare din marile ramuri protestante — de început — şi-a 
creat propria-i tradiţie, creată după calapodul concepţiei sale. Și, dacă, 
Biserica Ortodoxă şi cea Romano-Catolică își au crezul şi cărţile lor simbo- 
lice, au fost nevoite și ramurile mari protestante să-și alcătuiască cărțile 
lor simbolice, în care și-au precizat — oarecum — crezul lor, despre: 
Biserică, Revelaţie, Scriptură, Tradiţie, starea originală, păcatul stră- 
moșesc şi urmările lui, Răscumpărarea omenirii prin Hristos și lucrarea 
barului etc., dîndu-le însă alte înţelesuri decît spune Scriptura și de cum 
a învăţat Biserica de două mii de ani. 

- Respingînd, însă, Tradiţia Bisericii, « interpreta fidelă a Scripturii» 
după principiile de interpretare ale Bisericii, cerute de fiecare carte, sau 
de fiecare expresie biblică, și acceptînd ei, ca singur principiu, interpretarea 
literală liberă a Bibliei, după capul fiecăruia, s-a ajuns astfel la cîte capete 
atitea păreri. În felul acesta, fără Tradiţie şi fără supravegherea Bisericii 
s-a distrus nu numai « unitatea credinței» (Efes. 4, 13), mergînd pînă la 


pulverizarea creștinismului, ci s-a ajuns și la sfirtecarea, desacralizarea și. 


discreditarea a înseși Sfintei Scripturi. Căci Biblia, devenind pentru sectanțţi, 
pasionați de critică și de discuţii contradictorii, prilej de« ceartă de cuvinte» 
(I Tim. 6,4) și nu de zidire sufletească, a dus pe cei mai mulți la indife- 
rentism, iar pe mulți la ateism. Căci introducînd raționalismul în expli- 
carea faptelor supranaturale, desacralizind Scriptura și bagatelizînd-o, 
teologii protestanți — care au părăsit Revelația în Hristos, păstrată de 

Biserică, în Sfînta Tradiţie şi în Sfînta Scriptură — vor să adapteze astăzi 
creştinismul cu spiritul timpului. 

Astfel, este teologia protestantă bultmaniană, a lui Adolph Bultman, 
care declară toate evenimentele esenţiale, supranaturale, de la începutul 
creștinismului, ca fiind « mituri». Așa este și concepţia înrudită a episcopu- 
lui anglican Robinson, adică a teoriei unui creștinism fără Dumnezeu, 
a mișcării teologice « moartea lui Dumnezeu» (Pr. Prof. Dr. D. Stăniloae, 
Teol. Dogm. Ortod. 1, p. 305). . 


IV | 
CULTUL SFINTELOR ICOANE ÎN SFÎNTA SCRIPTURĂ 


15. Care sînt textele biblice principale pentru susținerea cultului 
icoanelor? Ce zic sectanții despre icoane şi cum pot fi combătuţi? 


— Icoană este transcrierea în românește a cuvîntului grec eixv 
— traducînd pe cel ebraic « selem», care înseamnă: « chip, înfăţişare» ; 
și reprezintă, pictate sau zugrăvite, persoane reale, existente cîndva, 
sau inexistente, fictive. Primul text biblic în care se întîlnește termenul 
este cel din Facerea 1,27: « Și a făcut Dumnezeu pe om după chipul Său, 
după chipul lui Dumnezeu l-a făcut». Iar Fiul lui Dumnezeu întrupat — 
Iisus Hristos — este numit« Icoana», sau« chipul lui Dumnezeu» (II Cor. 4, 
4). Sau « Acesta (Fiul) este chipul lui Dumnezeu Celui nevăzut, mai inainte 
născut decit toată făptura. Pentru că întru El au fost făcute toate, cele din 
ceruri şi cele de pe pămînt, cele văzute și cele nevăzute, fie tronuri, fie domnii, 
fie începătorii, fie stăpinii. Toate s-au făcut prin El şi pentru El» (Colos. 1, 
15—16). i 

Cind Domnul este întrebat de Apostolul Filip: « Doamne, arată-ne nouă 
pe Tatăl», Iisus i-a zis: « Filipe, Cel ce M-a văzut pe Mine a văzut pe Tatăl» 
(Ioan 14, 8—9; 12, 45). Deci, deși se spune că « Pe Dumnezeu nimeni nu 
L-a văzut vreodată» (loan 1, 18) — se înțelege că nu poate fi văzut în 
Fiinţa Lui — totuși este zugrăvit pe icoane în chip omenesc, după felul 
în care s-a arătat lui Avraam la stejarul Mamvri — Sfînta Treime ca trei 
Oameni (Facerea 18, 1—19), cînd l-a ales ca «tată a multor neamuri» ; şi 
după cum s-a arătat în textele amintite (loan 14, 8—9; 12, 45; I loan 4, 14; 
Col. 1, 15). 

Prin urmare, icoana este zugrăvirea în culori a figurii persoanelor 
sfinte — dumnezeieşti și omeneşti. Icoanele, apoi, se sfinţesc în Biserică, 
prin rugăciunile preoților şi prin stropirea cu agheasmă mare sau apă 
sfințită, de la Bobotează; și numai așa devin sfinte şi demne de cinstire 
si de închinare, pentru creștini. Chiar în Vechiul Testament, Dumnezeu 
a poruncit să se facă chipuri, sau icoane sfinte :« Heruvimii slavei deasupra 

Chivotului » (Ieşirea 25, 18, 20)) ; Heruvimii fiind « de aur, lucraţi din ciocan» 
(Ieşirea 37,7; Evr. 9,5), sau şi cusuţi cu iscusință pe perdeaua Cortului 
(Ieşirea 26, 31) care « despărțea Sfinta de Sfinta Sfintelor» (26, 33; 36, 8). 
Iar cînd Solomon a zidit marele templu, chipurile heruvimilor erau sculp- 
tate, sau săpate în lemn de măslin și îmbrăcate în aur pe usile Sfintei 
Sfintelor ca și pe celelalte uși (III Regi 6, 23—35); de asemenea au săpat 
(sculptat) chipuri de heruvimi de jur împrejur, şi pe dinăuntru şi pe dinafară 
(II Paralipom. 3, 7—14) săpaţi în lemn și ferecați în aur. Dar și aceste 
chipuri, ca și altarul, deși erau « chipuri cioplite», din lemn, piatră, argint 
sau aur, erau sfinţite cu « mirul ungerii sfinte» (Ieşirea 30, 29—30), cu care 
se sfințeau şi preoţii, devenite apoi « de mare sfințenie» (Leșirea 30, 25—30; 
40, 9—10). Apostolul Pavel spune că Moise a stropit cu sînge de tapi și de 
viței, cu apă, cu lînă roşie şi cu isop și cartea Legii și tot poporul ṣi 
cortul şi toate vasele pentru slujbă (Evr. 9, 19—22). Și numai prin aceste 
sfințiri se puteau « deosebi cele sfinte de cele nesfinte (nesfinţite) și cele curate 
de cele necurate» (Levitie 10, 10). De aceca cele sfinte erau demne de 
cinstire, și făcătoare de minuni, dar nu se numeau dumnezei, ca idolii 
păgînilor. 

Cînd regele Ozia (Azaria) s-a mîndrit și s-a încumetat să intre în templu 
să facă slujbă preoțească :« a săvirșit o nelegiuire inaintea Domnului Dumne- 
zeului său, căci a intrat în templul Domnului, ca să tămiieze pe Jertfelnicul 
tămiieri.», a fost lovit de lepră, de care a si murit (II Paralipom. 26,16— 
23). Apoi, cînd filistenii, biruind pe israeliți şi ducînd « chivotul Domnului, 
cu heruvimii slavei» în templul păgîn al lui Dagon a doua zi dimineaţa, 
au găsit idolul zdrobit (I Regi 5, 1—4; 6,19), fiind nevoiţi să întoarcă chi- 
votul iudeilor. Că, ori pe unde a fost purtat chivotul Domnului, prin cetă- 
ţile filistenilor, ei au fost pedepsiţi cu moarte, cu bube și cu șoareci dis- 
trugători (I Regi 5, 6— 12). Mai înainte de aceasta se amintește de pedeapsa 
răzvrătiţilor : Core, Datan şi Abiron, care voind să facă slujbă preoțească — 
fără a fi preoţi — au fost înghițiţi de vii de pămînt, iar cei 250 care i-au 
urmat, arşi de vii (Numeri 16, 1—38). 

Dumnezeu își descoperea adesea voinţa gi puterea Sa folosindu-se 
de unele lucruri sensibile, ca: toiagul lui Aaron, pe care aruncîndu-l înain- 
tea faraonului în Egipt s-a prefăcut în şarpe și a înghiţit toiegile-șerpi ale 
vrăjitorilor (Ieşirea 7, 9—12). Cînd i-a scos pe iudei din Egipt, Moise lovește 
cu toiagul său Marea Roșie, care s-a despărțit în două, şi au trecut marea 
ca pe uscat (Ieșirea 14, 15—27); și cu același toiag, Moise lovind stînca la 
Horeb a ieșit apă (Ieşirea 17, 5—6). Iar prin odrăslirea, înmugurirea, înflo- 
rirea şi rodirea de migdale a toiagului lui Aaron, Dumnezeu a dovedit 
(Num. 17, 4—10; Evr. 9, 4) că seminţia lui Levi a fost de El aleasă pentru 
slujirea preoțească, după răzvrătirea lui Core, Datan şi Abiron, cînd poporul 

a murmurat, mai pierind încă 14 700 (Ieșirea 16, 49; 17, 1—13). Mai apoi, 
cu chivotul Legii — care închipuie tronul lui Dumnezeu purtat de preoți — 
Dumnezeu desparte apele Iordanului, pentru a trece poporul Israel (Iosua 
3, 14—17); şi tot cu chivotul purtat de preoţi au căzut zidurile Jeriho- 
nului, înconjurate de şapte ori (Iosua 6, 1—20). 

Din toate aceste cxemple din Vechiul Testament și din cele spuse, 
se înțelege, clar, deosebirea între cele sfinte și între cele nesfinte, sau ne- 
sfinţite, între icoane și idolii, sau dumnezeii păgînilor. Dar, precum s-a 
spus, nicăieri nu sînt numite cele sfinte, dumnezei. Numai Moise, cînd este 
trimis înaintea lui Faraon de Domnul, e numit « dumnezeu». Căci zice 
Domnul: « Iată, Eu fac din tine un dumnezeu pentru Faraon, iar Aaron, 
fratele tău, îţi va fi prooroc. Tu vei grăi lui Aaron toate cîte îţi voi 
porunci, iar Aaron, fratele tău, va spune lui Faraon ca să lase pe fiii lui 
Israel să iasă din Egipt» (Ieşirea 7, 1—2). 

Totuși, sectarii, orbiţi în trufia și ura lor diabolică împotriva icoane- 
lor, nu ţin seama de aceste texte și de învățătura sfîntă a Scripturii şi a 
Bisericii, pe care nu le văd si nu vor să le înţeleagă, ei nevăzînd în icoane 
decît idoli. Și chiar dacă Hristos ar coborî din cer să le-o spună din nou, 
tot n-ar crede, ca fariseii de atunci. 

Pe lîngă cele amintite, alte texte carc folosesc termenul de icoană, 
sau chip, sînt: Matei 22, 20—21; Marcu 12, 16; Luca 20, 24, unde e vorba 
de chipul sau înfăţişarea împăratului roman de pe monede, sau banul daj- 
diei, pe care chip de-l necinstea cineva, se socotea necinstca adusă împăra- 
tului și era pedepsit cu moartea, împăratul considerat fiind dumnezeu. 
Dar, mai dirccte sînt textele care spun: « Și Cuvintul (Fiul lui Dumnezeu) 
trup S-a făcut şi S-a sălășluit între noi. . .» (loan l, 14); sau exemplul cu 
şarpele de aramă, typ al lui Hristos pe Cruce (Ioan 3, 14). Primul mucenic, 
Ștefan, cînd era ucis cu pietre, privind la cer, vede pe Fiul stînd de-a 
dreapta Tatălui (Fapte 7, 55—56) cum e zugrăvit pe icoană ; sau cum citim 
în alt loc, că cei aleși sînt« asemenea chipului Fiului» (Romani 8, 29), « Care, 
Dumnezeu fiind, S-a deşertat pe Sine, chip de rob luînd, făcindu-se asemenea 
oamenilor» (Filip. 2, 7). Cei botezați, îmbrăcînd « omul cel nou, se înnoiesc 
după chipul Celui ce l-a zidit» (Col. 3, 10), Care, Fiu, « este strălucirea 
slavei şi chipului (icoana) Ipostasului Lui (a Tatălui)» (Evr. 1, 3). lar Sfin- 
tul Yoan vorbește de Cuvîntul întrupat, icoana Tatălui, zicînd: « Ce era 
de la început, ce am văzut, ce am auzit... și am pipăit despre Cuvintul 
vieții» (I Ioan 1, 1). 

Icoanele Domnului şi ale Sfintei Treimi sînt necesare pentru trezirea 
credinței noastre, prin amintirea ce ne fac ele, de lucrurile mărețe ale lui 
Dumnezeu ; iar cele ale sfinţilor ne reamintesc felul cum au urmat ei lui 
Hristos, mărturisindu-și credinţa pînă la martiraj, ca să le urmăm exem- 

plul. Iar pentru cei care nu știu şi nu pot citi Sfînta Scriptură, icoanele 
sînt Biblia lor zugrăvită. Icoana este şi o necesitate sufletească, psiholo- 
gică ; iar cînd este bine lucrată de un pictor talentat, ea satisface şi gustul 
artistic al credincioşilor. În plus, icoanele nu sînt numai pilduitoare, ci și 
ocrotitoare și dar al binecuvîntării caselor, cum a fost binecuvîntată casa 
lui Obed-Edom de Dumnezeu, cînd a primit în ea « chivotul sfint al Domnu- 
lui», cum a fost și cetatea lui David (II Regi 6, 12). lată, deci, din cele ce 
s-au arătat că icoanele nu sînt idoli, cum le hulesc şi le blasfemiază sec- 
tarii, ci obiecte sfinţite, din carc multe s-au dovedit și făcătoare de minuni, 
nu numai ocrotitoare și binefăcătoare. Icoanele sînt şi semn de binecuvântare 
a caselor și a creștinilor, care le cinstesc ca pe chipul lui Dumnezeu, al 
lui Hristos, al Maicii Domnului, al îngerilor, sau al sfinților, cinstiţi ei și 
cinstite şi ele (icoanele) și de Dumnezeu, ca obiecte sfinte şi sfințitoare. 


16. Cum trebuie şi pentru ce să cinstim icoanele în biserică şi acasă? 


— Pentru rolul lor multiplu: cducativ-moral, misionar, icoanele se 
bucură de o cinstire deosebită, oriunde s-ar afla, dar mai ales în biserică și în 
casă. Icoanele sînt cerute de o necesitate psihologică și de nevoie de concret 
a înfățișării adevărurilor de credință abstracte, prin care ne amintim. de 
lucrările lui Dumnezeu, și ne apropiem de El prin aceste forme vizibile. 
În acest sens, icoanele au un rol instructiv, religios-moral, ajutîndu-nc 
să cunoaștem, În această formă vizibilă și simbolică, felul cum au mărturi- 
sit adevărurile de credinţă cei zugrăviți pe ele și să le urmăm exemplul, 
după îndemnul Apostolului Pavel, care zice: « Fiţi următori mie, precum și 
eu sint lui Hristos» (I Cor. 4, 16; 11,1). Ele au și un rol misionar, fiind 
o Evanghelie nescrisă, în culori, o predică vizuală a tot ceea ce învaţă și 
propovăduiește Biserica pe calea adevărului și a îndreptării. Icoanele 
trezesc, întăresc și întrețin peste tot viața duhovnicească. Ele întăresc 
credinţa şi aduc un real şi substanţial folos în sporirea evlaviei, fiind un 
stimulent pentru săvîrşirea binelui, a dreptăţii şi a împlinirii dragostei. 

Pentru viața religios-morală, sfintele icoane sînt purtătoare ale 
îndemnurilor spre împlinirea poruncilor lui Dumnezeu, şi spre imitarea 
vieții neprihănite a modelelor, al căror chip îl reprezintă; ele sînt, deci, o 
adevărată călăuză, în formarea duhovnicească a credincioșilor. . 

Iată, deci, atîtea motive și roluri însemnate pentru care sfintele icoane 
sînt demne de cinstire și de închinare, pentru că ele ne poartă cu gîndul 
la cei de pe ele și la viața lor sfîntă și prin ei ne ridicăm spiritual la Dum- 
nezeu, care i-a hăruit și i-a învrednicit de locaşurile veșnice, în slava Lui. 
Ele au fost cinstite de Biserică dintru început, așa cum și Sinodul VII 
ecumenic (787) hotărăşte, după tradiţia Bisericii, ca sfintele icoane să 
fie cinstite cu sărutare și închinare respectuoasă, Căci după cum spune 

Sfîntul loan Damaschin: « Dacă nu te inchini icoanei, nu te închini nici 
Fiului lui Dumnezeu, Care este Icouna vie a nevăzutului Dumnezeu şi chip 
cu totul asemenea» (Îndrumări Misionare, 1987, p. 841). 


17. Ce deosebire este între icoană şi idol, chip cioplit? 

— După cum se știe — și s-a mai spus — icoana reprezintă înfăţi- 
şarca sau chipul unei fiinţe vii, reale, existente, spirituale, Dumnezeu şi 
îngerii, sau ființe umane, care au trăit pe pămînt după voia lui Dumne- 
zeu şi după poruncile Lui, sfinții; pe cînd idolul, sau chipul cioplit, 
numit dumnezeu, este închipuirea sau plăsmuirea unor dumnezei falși, 
ființe inexistente, fictive, iscodite de mintea omenească. De aceea zice 
Apostolul Sfîntul Pavel: « Idolul nu este nimic în lume» (I Cor 8, 4); iar 
noi, creștinii, « fiind deci neamul lui Dumnezeu, nu trebuie să socotim că 
dumnezeirea este asemenea aurului, sau argintului, sau pietrei cioplite de 
meşteşugul şi de iscusinţa omului» (Fapte 17, 29), cum le vorbeşte Apostolul 
Pavel atenicnilor, care se închinau la idoli. 

Deoscbirca, deci, între icoană și idol este ca și deosebirea între zi și 
noapte, între lumină și întuneric, între existență și neexistenţă, între 
adevăr și minciună, între dreptate și nelegiuire. Căci zice același apostol 
corintenilor, foşti închinători la idoli: « Nu vă înjugați la jug străin, cu 
cei necredinciosi, căci ce însoţire are dreptatea cu fărădelegea ? Sau ce împăr- 
tăşire are lumina cu întunericul ? Şi ce învoire este între Hristos şi Veliar 
(Satana), sau ce parte are un credincios cu un necredincios ? Sau ce înțele- 
gere este între templul lui Dumnezeu și idoli ? Căci noi ( creștinii) sintem 
templul lui Dumnezeu celui viu» (IE Cor. 6, 15—16). Închinarea la idoli este 
închinare lui Veliar, sau demonilor, iar jertfele aduse idolilor de păgîni 
se aduc demonilor. Căci precum scrie Sfintul Pavel: « Deci, ce spun eu? Că 
ce s-a jertfit pentru idol e ceva ? Sau idolul este ceva ? Ci (zic) că cele ce Jertfesc 
păginii, jertfesc demonilor și nu lui Dumnezeu. Și nu voiesc ca voi să fiţi 
părtaşi ai demonilor. Nu puteţi să beți paharul Domnului şi paharul demoni- 
lor ; nu puteți să vă împărtășiți din masa Domnului şi din masa demonilor» 
(I Cor. 10, 19—21). 

Prin urmare, deosebirea între icoană şi idol, între o închinare și alta 
este capitală; ea este şi de esenţă, sau natură şi ca formă de închinare: 
de esenţă, sau natură, pentru că icoana nu este dumnezeu și nu poate fi 
numită de nimeni dintre creștini dumnezeu, nici chiar cînd înfățișează 
chipul lui Dumnezeu, sau al Persoanelor Sfintei Treimi; ci, tot icoană 
se numeşte, fie că e înfățișarea: Tatălui, Fiului, sau Duhului Sfînt, iar ca 
formă de închinare, pentru că idolului mort, închinătorii la idoli, i se 
adresează ca unui dumnezeu, să-i mîntuiască; dimpotrivă, icoanei — ne- 
fiind ea considerată dumnezeu —, ci numai chipul lui Dumnezeu, al Fiului, 

Jisus Hristos, al îngerilor, ori a unuia sau mai multor sfinți, credincioșii se 
adresează cu rugăciunea, slăvirea, sau cinstirea lor, a acestor persoane, 
pictate. Căci, deși au în faţă icoana, unuia sau mai multor sfinţi, au în inimă 
și gînduri ale acelei persoane zugrăvite pe ea, cărora se roagă şi pe care le 
cinstesc, sau le prcamăresc dacă sînt Persoanele Sfintei Treimi; dar 
icoana care le înfățișează o sărută, numai cu evlavia și respectul cuvenit 
sfinților respectivi. : 

Astfel, că, rugăciunea, închinăciunea și chiar tămiierea făcute icoa- 
nelor se fac nu lemnului și culorilor lor, sau aurului și argintului — cînd 
sînt făurite, din asemenea metale preţioase —, ci persoanelor reprezen- 
tate. Încît, icoanele sînt numai instrumentul vizual, care ne amintește 
şi ne pune în față chipurile nevăzute ale sfinţilor. 

Deci, din cauza acestei deosebiri de natură între icoană și prototipul 
ei, cinstirea icoanei sfinţilor se deosebeste esenţial de încbinarea pe care 
o datorăm lui Dumnezeu. Creatorul și Proniatorul tuturor. Rolul deter- 
minant în cinstirea sfintelor icoane îl are prototipul şi nu icoana; de aceea, 
cînd sînt cinstite sfintele icoane, se aduce cinstire prototipului și nu icoa- 
nei în sine, propriu-zis, sau materialului din care este făcută, deoarece 
acest lucru ar însemna căderea în idololatrie. Acecași deosebire carc este 
între cinstirea icoanei şi a prototipului ei, este și între închinarea, sau 
cinstirea aduse icoanei și închinarea sau latria, adorarea făcută de păgini 
idolilor lor, dumnezeilor lor. 


y 
CINSTIREA SFINTEI CRUCI DUPĂ SFÎNTA SCRIPTURĂ 


18. Cum şi de ce trebuie credincioșii să cinstească Sfînta Cruce? 


— Mai întîi trebuie să precizăm că Crucea este unul din obiectele 
de seamă pentru creștini, ba chiar primul și cel mai important, care consti- 
tuie temeiul specific al creștinătății și al întregului cult real al Bise- 
ricii. Această cinstire a Crucii este condiționată de însăși Persoana Celui 
care s-a autojertfit pe ea, a Mîntuitorului lisus Hristos, în dubla sa cali- 
tate de Arhiereu Bau preot, care jertfește, și de Miel jertfit. Acest fapt 
este amintit în formula liturgică: « Cel ce jertfeşte și Cel ce Se jertfește». 
Sau, « Că tu ești Cel ce aduci şi Cel ce Te aduci, Cel ce primești și Cel ce 
Te împarţi, Hristoase, Dumnezeul nostru» (Rugăciunea Heruvimică). Dar 
această autojertfire a necesitat altarul ei care nu este altul decît Crucea 
pe care S-a autojertfit Domnul și pe care a sfinţit-o personal, prin atingerea 
de ea și prin sîngele Său curs pe ea, din ranele trupului Său pironit pe 
acest altar — Cruce. Adică acest obiect care era de ocară şi socotit « bles- 

temat» pentru iudei şi popoarele idololatre, iar astăzi este hulită de unele 
ramuri protestante şi neoprotestante şi de toate sectele. 

Sfinta Scriptură ne învaţă că pentru aducerea la îndeplinire a planu- 
lui iconomiei mântuirii lumii, Dumnezeu, în jubirea Sa de oameni, a lucrat 
uneori şi prin cele contrare. În acest scop se folosesc de către instituţii — 
sinagoga şi Biserica — persoane, locuri şi lucruri sau obiecte materiale, uneori 
de neluat în seamă, ba chiar disprețuite de oameni. Aşa era crucea pentru 
iudei şi neamurile păgînc, carc o socoteau « blestemată», așa cum o consi- 
deră toate sectele. Textul biblic la care se referă spune însă clar că « bleste- 
mat este tot cel spînzurat pe lemn(ul crucii)» (Gal. 3, 13). Deci, nu crucea 
este blestemată, ci Cel spînzurat pe ea, adică Iisus Hristos, Fiul lui Dum- 
nezeu întrupat, Care, deşi fără păcat, a acceptat de bună voie să fie răs- 
tignit pe cruce, luînd asupra Sa blestemul omenirii. Căci « El a purtat 
păcatele noastre în trupul Său pe lemn (Cruce) pentru noi (adică în locul 
nostru)... Cu a Cărui rană v-aţi vindecat» (I Petru 2, 24), adică cei ce 
credeţi în jertfa și Crucea Lui. i 

I. Vechiul Testament. ne prezintă Crucea sub diferite simboluri, sau 
metafore şi sensuri; material, spiritual și chiar grafic. Ca prefigurări 
ale crucii se amintesc, îndeoscbi, următoarele: făgăduinţa dată de Dum- 
nezeu lui Adam și Evei, la alungarea lor din rai, că « Săminta femeii va 
zdrobi capul şarpelui (ispititor) » (Facerea 3, 15) se împlinea în clipa cînd 
Miîntuitorul Hristos, Fiul Fecioarei Maria, Se jertfea pe Cruce, a pogo- 
rit la iad (cu sufictul) (I Petru 3, 19) eliberind sufletele drepţilor, a înviat 
Şi S-a înălțat la cer. . Aei ʻi 

O prefigurare mai evidentă aflăm în toiagul lui Moise, prefăcut în 
şarpe în faţa lui Faraon (Ieşirea 7, 10); cu acelaşi toiag, Moise loveşte 
stînca de la Meriba de unde a ieşit apă, potolind' setea poporului iudeu 
în pustiu (ieşirea 17, 1—7) ;sau «toiagul lui Aaron, care a odrăslit» (Numeri 
17, 8—10), ambele toiege prefigurind Crucea Domnului în lucrarea ei 
anticipată. ` i o 

Mai clar însă este prefigurată Crucea Lui, ca altar de jertfă în stîlpul 
pe care Moise a ridicat şarpele în pustiu, pentru ca cei care erau mușcaţi 
de şerpi veninoşi și priveau. spre el, să se tămăduiască îndată (Numeri 
21, 8—9), exemplu amintit și de Domnul (loan 3, 14). Tot ea altar de jertfă 
este prefgurată şi subînțeleasă Crucca și în viziunea profetică a lui Isaia, 
care vede dinainte pe Mesia Hristos ca Rob şi ca Miel: nevinovat, « Care 
Se aduce spre junghiere» şi Care a fost răstignit între doi tilhari: « Găci 
cu cei fărădelege S-a socotit, purtind fărădelegile multora : și pentru cei păcă: 
toşi Și-a dat viața» (Isaia 53, 7—12}. Fără cruce ca altar de jertfă, Dom- 
A nul, ca « Mielul lui Dumnezeu, Care ridică păcatele lumii» (Ioan 1, 29), nu X 
A S-ar fi putut jertfi pentru noi, păcătoşii. B A 


"şi Siîngele Domnului și se sfințește untdelemnul la Taina Sfîntului Maslu, 

Crucea, ca formă regulată cu braţe — şi ca putere și taina ei birui- 
toare — este prefigurată și prin mfinile întinse ale lui Moise, cînd Israel a 
biruit pe Amalec (Ieșirea 17, 8—16). Forma crucii, prin încrucișarea brațe- 
lor, o aflăm și la Iacob, cînd binecuvintează pe fii lui Iosif; cu dreapta pe 
Efraim cel mai mic, aflat în stînga lui Jacob, şi pe Manase, punîndu-ș: 
mîna stingă, el fiind în dreapta sa (Facerea 48, 14). 

Tot în Vechiul Testament aflăm şi semnul grafic al crucii (+), la 
proorocul Iezechiel (9, 4—6), semn arătat de litera T (au). ultima din alfa- 
betul ebraic. La vremea cînd Dumnezeu a vrut să piardă pc fiii lui Israel 
pentru nelegiuirile lor, pentru a scăpa pe cei credincioși, care nu s-au 
întinat, a trimis pe îngerul pierzător care a ucis cu sabia pe cei dintii, 
scăpînd numai cei care aveau pe fruntea lor semnul T(au,) adică al literei 
în formă de cruce, la vremea accea. A se vedea mai pe larg la Pr. Joan 
Mircea studiul: « Prefigurările Crucii în Vechiul Testament și semnificația 
lor în Tradiţia cultică creştină», în Studii Teologice nr. 3/1982; idem, 
« Crucea Domnului, Taina și Slava Lui», în Ortodoxia nr. 2/1982, pag. 
196—214; Idem « Cinstirea Sf. Cruci, motivele şi formele ei» în Manualul 
« Îndrumări misionare», Buc. 1986, pag. 817 — 837. 

II. Noul Testament vorbeşte de Cruce atit în sens propriu material, 
cît, şi, mai ales, în sens figurat, sau spiritual. În sens propriu, Crucea este 
cea purtată de Domnul în spate, pe drumul Golgotei și pe care a şi fost 
răstignit, ea fiind în acest moment altarul Jertfirii Lui. De la răstignirea 
Domnului pe ea, Crucea a rămas — în biserică și în casele creștinilor ade- 
văraţi « obiect sfint, sfințită de sîngele Lui, demnă de cinstire şi de închi- 
nare, ca altarul Său sfint gi sfințit» (Matci 23, 18—19). De atunci, 
prin crucea materială şi prin semnul ei, Biserica, prin preoţii ei, sfinţeste 
apa la botez, sau săvîrgește agheasma, mare și mică —, prin el se sfințesc 
Sfintele Daruri, în vremea Sfintei Liturghii, tsi coral acute în Trupul 


ungându-se apoi bolnavii. 

Cruci asemenea celei a Domnului au fost şi cele pe care au fost răs- . 
tigniți şi unii creştini, începînd cu unii dintre apostoli. 

De la răstignirea Domnului pe ea, Crucea a rămas altarul Său de 
Jcrtfă, fiind considerată de cea mai mare sfinţenie, sfințită de El prin însuşi 
sîngele Său, sau « prin sîngele Crucii » (Col. 1, 20). Odată cu jertfirea Sa, 
Domnul a făcut și recapitularea sau împăcarea cerului cu pămîntul, a 
îngerilor cu oamenii, a lui Dumnezeu cu omenirea (Efes. 1. 9—10). Dacă 
altarul de la templul iudeilor era « de mare sfinţenie» și sfințea darul 
(Matei 23, 18—19), Crucea, Altarul Domnului este de și mai mare sfinţenie 
şi sfințește prin puterea primită de la El. Celelalte cruci folosite în biserică 
şi prin casele credincioșilor, sau purtate la gît, « se sfințesc prin cuvintul 

lui Dumnezeu și prin rugăciunile (preoţilor)» (I Tim. 4, 5), stropindu-se 
apoi cu agheasmă mare; şi abia după aceca ele devin sfinte şi obiecte de 
cult și de închinare, putîndu-se săruta cu sfială sfîntă, ca pe cele care 
amintesc altarul Domnului. Acest fel de cinstire şi de închinare ce i se 
aduce Sfintei Cruci nu trebuie confundat cu adorarea care se dă numai lui 
Dumnezeu — cum, consideră toate sectele, socotind=o idol, în semn de 
batjocură, ei fiind « vrăjmaşii Crucii» (Filip. 3, 18). 

Despre acești hulitori ai Crucii, — eretici şi sectari de atunci şi de 
totdeauna — grăieşte Sfîntul Apostol Pavel îndurerat cu lacrimi, scriind 
filipenilor, astfel: «Căci mulţi despre care v-am vorbit adesea, iar acum vă 
spun și plingind, se poartă ca dușmani ai Crucii lui Hristos. Sfirșitul acestora 
este pieirea. Pintecele este dumnezeul lor, iar mărirea lor este întru rușinea 
lor, ca unii care au în gînd cele păminteşti» (Filip. 3,18— 19). 

Despre acest altar-Crucea, care patronează (străjuicşte) pe fiecare 
altar al Sfintei Biserici pe care se jertfește tainic Domnul în fiecare Sfîntă 
Liturghie, prefăcînd, la rugăciunile preoților, pîinea de pe Sfîntul Disc 
și vinul din Sfîntul Potir, în Trupul şi Sîngele Domnului Hristos, Sfîntul 
Apostol Pavel scrie: « Avem şi noi altar de la care nu au dreptul să mănince 
cei ce slujesc cortului» (evreiesc) (Ev. 13, 10). 

IlI. În sens impropriu, metaforic, sau moral spiritual, Noul Testa- 
ment vorbește îndeosebi de Crucea suferințelor. Despre aceasta vorbește 
Domnul în preajma patimilor Sale: « Întristat este sufletul Meu pînă la 
moarte» |Matei 26, 38). Urmarea însăși a vieţii lui Hristos, sau a vieţuirii 
în El, este pentru orice creștin o purtare a Crucii Lui. Despre crucea suferin- 
telor, pentru creștini, Domnul vorbeşte clar, cînd spune: « Oricine voiește 
să vină după Mine, să se lepede de sine, să-și ia crucea şi să-Mi urmeze 
Mie» (Marcu 8, 34; Matei 10, 38; 16, 24). Sau: « Să-și ia crucea în fiecare 
zi și să-Mi urmeze Mie» (Luca 9, 23). Căci:« Cel ce nu-și poartă crucea 
sa şi nu vine după Mine, nu poate să fie ucenicul Meu» (Luca 14, 27). 

Purtarca crucii suferințelor — fără cârtire — în numele Domnului și 
urmând exemplul Său, înseamnă imitarea Lui înaintea oamenilor şi măr- 
turisirea Lui fără sfială (Matei 10, 32—33; Luca 12, 8—9; Marcu 8, 38). 
Căci «creștinilor li s-a dat, nu numai să creadă în Hristos, ci să şi pătimească 
pentru El» (Filip. 1, 29). Hristos este pentru creștini modelul sau « pilda» 
«păşirii lor pe urmele Lui» (I Petru 2, 21), încît, prin suferința pentru 
El, se preamăreşte numele lui Dumnezeu (I Petru 4, 15—16). 

Crucea Domnului este instrumentul răscumpărării noastre şi al scoa- 
terii de sub blestemul păcatului (Gal. 3, 13), «răscumpăraţi fiind prin 
sîngele Crucii Lui» (Col. 1, 19—20), și pironind pe cruce zapisul păcatelor 
noastre. Taina și lucrarea Crucii Domnului o explică Sfîntul Apostol 
Pavel în textul deșertării, sau dezbrăcării Fiului lui Dumnezeu de strălucirea 

dumnezeirii Lui, smerindu-Se, prin întrupare, cînd a luat « chip de rob», 
făcîndu-Se ascultător Tatălui, pînă la moartea pe Cruce, spre a fi apoi pro- 
slăvit prin. învierea şi înălțarea Sa la cer, de-a dreapta Tatălui, (Fil. 2, 
6—8), mai presus de toate puterile cerești. Astfel, Crucea devine din alta- 
rul de Jertfă însuși mijlocul de proslăvire a Domnului și Mîntuitorului 
nostru lisus Hristos, ca însoțindu-L și în slavă, Căci la a doua Sa venire, 
cînd Domnul va apărea pe norii cerului, întru slavă, cu sfinţii îngeri, va fi 
însoțit de Crucea pe care a fost răstignit (Matei 24, 30), « Semnul Fiului 
Omului». Atunci vor plinge toţi cei ce-L vor vedea, pregue şi cei ce L-au 
răstignit (Apoc. 1l, 7). 

Din toate aceste semnificații și lucrări tainicc ale Crucii Duaa. 
reiese clar. că Crucea este «puterea lui Dumnezeu» care lucrează în 
lume, prin care murim spiritual cu Hristos — prin Taina Botezului — şi 
înviem cu El spre a trăi întru dreptate cu Dumnezeu, murind pentru 
lume. Aşa ne învaţă Sfîntul Apostol Pavel: « M-am răstignit împreună cu 
Hristos ; şi nu eu mai trăiesc, ci Hristos trăieşte în mine» (Gal. 2. 20). 


sfînt gi cultic, nelipsit de pe biserică,. de pe sfîntul Altar şi din casele 
credincioșilor, pe care-l cinstesc și i'se închină, ci și ca semn de binecuvîn- 
tare; făcînd semnul ei cu mîna.. Cu acest semn a binecuvîntat Domnul 
lisus copiii şi pe apostoli la înălțarea Sa la cer (Luca 24, 50—51). Iar 
după felul de binecuvântare al Domnului au luat exemplu și apostolii și 
slujitorii Bisericii, binecuvîntind pe creștini la cult şi în casele lor, după 
cuvintele Apostolului, : cu « binecuvintarea lui Hristos» (Rom. 15, 29) — sau 
cu formula cultică: « Harul Domnului nostru lisus Hristos şi dragostea 
lui Dumnezeu Tatăl şi împărtăşirea Sfintului Duh să fie cu voi cu toți!» 
(II Cor. 13, 13). Sau: « Harul Domnului să fie cu voi cu toți» (Tit 3, 15), 
etc.. Adesea, chiar apostolii și slujitorii bisericii, prin semnul crucii însoţit 
de rugăciuni alungau demoni, tămăduiau bolnavi şi înviau chiar morţi» 
(Fapte 9, 39—41;.20, 9—12, 28, 3—9) etc: 

.~ Ám amintit că crucea este nu numai semnul patimilor, sau răstig- 
nirii Domnului și instrumentul mântuirii noastre, ci şi « Semnul» biruin- 
ţei Lui asupra. morţii, precum și semnul proslăvirii şi al însoţirii. Sale, 
cînd El va veni a doua a la ziua: cea de apoi, să judece viii şi morţii 
(Matei 24, 30); « Semn» după care Îl vor cunoaşte și se vor tîngui zadar- 
nic şi cei ce l-au răstignit (Apoc. 1, 7), ca și toți vrăjmașii crucii de amna 
şi de totdeauna, pînă la Venirea Sa din urmă. 

n semn de cinstire deosebită a Sfintei Cruci, temei al Sanie ade- 
vărate, Biserica i-a rînduit trei sărbători pe an:.1 august, Scoaterea Sfin- 
tei Cruci : Înălțarea Sfintei Cruci: (l4 sept.) şi Duminica Crucii (a treia 
din postul mare). Atunci cîntăm:.« Crucii Tale ne închinăm Hristoase 


Odată cu întemeierea. Bisericii, Crucea a rămas nu numai ca obiect: 

şi Sfintă Învierea Ta o lăudăm şi o mărim». Crucea este şi semnul, sau 
arma de hbiruinţă asupra morții şi a diavolului (Evr. 2, 14—15). 

lată deci atîtea semnificaţii şi tot atitea motive pentru care noi, creg- 
tinii ortodocşi — ca şi cei romano-catolici — cinstim sfînta Cruce sub toate 
formele, material, spiritual și moral, pe care o sărutăm şi o purtăm pe 
piept, dar mai ales în inimi, ca pe altarul mîntuirii noastre. Pentru că 
« crucea este pentru noi care ne mintuim puterea (lucrătoare a lui) Dumne- 
zeu» (I Cor. 1, 18). Ea (Crucea) este și armă împotriva demonilor, pe care 
au folosit-o apostolii, biserica și creștinii cu mare efect. Din această expe- 
riență a ieșit Troparul de la Taina Sfîntului Maslu:« Doamne, armă asupra 
diavolului Crucea Ta o ai dat nouă; că se îngrozesc și se cutremură, ne- 
suferind a căuta spre puterea ei; că morţii i-ai sculat și moartea o 
ai surpat, pentru aceasta ne închinăm îngropării Tale şi învierii». 


VI 
CELE ȘAPTE TAINE ÎN SFÎNTA SCRIPTURĂ 


19. Care sînt cele sapte Sfinte Taine ale Bisericii şi temeiurile biblice 
ale fiecărei Taine? 


— Sfintele Taine ale Bisericii sînt în număr de șapte, probabil după 
numărul celor șapte daruri ale Sfintului Duh (Isaia 11,2—3) şi pentru 
că șapte era socotit număr sfînt, la evrei. Ele se numesc: Botezul, Miran- 
gerea, Euharistia, Spovedania, Preoţia, Cununia și Maslul, toate săvîrșite 
în numele Sfintei Treimi. 

Botezul este prima Taină prin care cel botezat este curăţit de păcatul 
strămoșesc și de cele personale — dacă se botează mai tîrziu — este împă- 
cat cu Dumnezeu şi primeşte harul mîntuitor, care-l înfiază, făcîndu-l 
fiu și al Bisericii, trupul tainic al lui Hristos. Botezul este o naştere spiri- 
tuală « de sus» sau « din apă și din Duh» (loan 3, 3—5) şi un început 
de viață nouă, vieţuirea în Hristos, în obștea creștină și în lume. Prin 
afundarea şi scoaterea de trei ori în — și din — apă sfințită, Botezul 
înseamnă moartea şi învierea noastră tainică cu Hristos în Duh. Căci « ne-am 
îngropat cu El, în moarte, prin botez, pentru ca precum Hristos a înviat din 
morți, prin slava Tatălui, așa să umblăm și noi întru înnoirea vieții. Căci 
dacă am fost altoiți pe El prin asemănarea morții Lui, atunci vom fi părtaşi 
şi ai învierii Lui» (Romani 6, 4—5; Colos. 2, 12). 

Botezul a fost rînduit de Miîntuitorul Hristos, pentru că iartă păca- 
tele (Matei 28, 19; Fapte 2, 38) şi mîntuiește (Marcu 16, 16; I Petru 3,21). 
Botezul creştin este unic și nu se poate repeta. Căci: « Este un Domn, o 
credință, un botez» (Efes. 4, 5). Pentru că: « Hristos ne-a mintuit. .. după 

a Lui îndurare, prin baia naşterii celei de a doua şi prin înnoirea Duhului 
Sfint» (Tit 3, 5). Alte texte, care vorbesc de botez, sînt: Matei 3, 11; Marcu 
l. 8; iar de botezul creștin: Fapte 11, 16; I Cor. 6, 11; 12, 13; Gal. 3,27; 
Efes. 4, 5. 24; 5, 8—10. 26; Colos. 2, 12; 3, 1—4. 9; Evr. 6,2; I Petru 
3, 18. 21; I loan 5, 7—8. . 

Mirungerea este a doua Taină, care urmează imediat după botez. 
Ea s-a ptacticat sub două forme: prin punerea miîlinilor, privilegiu exclu- 
siv al apostolilor, care aveau plinătatea harului și toate harismele pe 
care nici episcopii n-o puteau face sub această formă a punerii miinilor ; iar 
a doua, prin ungerea cu Sfîntul și Marele Mir a celor botezați. Textele 
care vorbesc de punerea mfinilor, prin care se transmitea noilor botezați 
« darul Sfintului Duh», cu harismele Lui, sînt: Fapte 2, 38; 8, 15—17 
şi 19, 6; iar cele prin« Ungere» sau pecetluirea cu Sfîntul Mir — de episcop, 
sau preot — cu« pecetea darului Sfîntului Duh», sînt: II Corint. 1, 21—22; 
Efes. 1, 13—14; 4, 30; si I loan 2, 20. 27. Prin această ungere se împăr- 
tășește celor botezați harul întăririi creşterii și desăvirsirii duhovnicești, 
însoţit la unii şi de unele daruri, sau bharisme ca: proorocia, vorbirea în 
alte limbi și tilcuirea limbilor sau facerea de minuni etc. (Fapte 19,6; 
I Cor. 12, 8—11; 14, 3. 21—27. Alte texte despre lucrarea Duhului Sfînt, 
ca urmare a acestei Taine, sînt: Joan 7, 39; Fapte 1, 8 — anticipat; 
4, 31; 5, 32; Romani 5, 5; 8, 15; I Cor. 6. 11. 19; Apoc. 19, 10). 

Sfinta Euharistie sau Împărtășanie este Taina Trupului și Singelui 
lui Hristos, cu care se împărtăgesc, după Botez și Mirungere, iar mai 
apoi în posturi şi ori de cîte ori se pregătesc, creștinii. Numai prin 
aceste trei Taine credinciosul sau nou născutul în Hristos este integrat 
deplin în Hristos şi în Biserică. Sfînta Euharistie este instituită de Dom- 
nul la Cina cea de Taină (Matei 26, 26—28; Marcu 14, 22—24; Luca 
22, 17—19). Ea este practicată de Apostoli și de Biserică (loan 6, 51—56; 
19, 34; I Cor. 5, 7; 10, 16—17 ; 11, 18—34; Evr. 10,19—20; 13, 10; I. loan 
l, 7), însoţită și de « frîngerea ptinii» (Fapte 2, 42), numită uneori așa 
(20, 7; 27, 35). 

Spovedania, sau Mărturisirea păcatelor, este Taina în care, prin preo- 
tul-duhovnic, Dumnezeu iartă creştinilor păcatele mărturisite, de care 
se pocăiesc. Ea este o necesitate psihologică, dar mai ales dubovnicească, 
pentru ușurarea sufletului și a conștiinței de povara apăsătoare a păcatelor. 
Apostolii înșiși au făcut aceasta. Mai întîi, Petru, cînd este chemat de 
lisus: « Doamne, ieși de la mine, că sînt om păcătos» (Luca 5, 8); iar 
fariseul Saul, prigonitoral Bisericii, devenit Pavel Apostolul, îşi mărtu- 
risește acest păcat şi public, lumii întregi, cînd scrie: « lisus Hristos a 
venit în lume ca să mîntuiască pe cei păcătoşi, dintre care cel dintii sînt eu» 


(I Tim. 1, 15; I Cor. 15, 9). Apoi, Petru, după lepădarea lui de Domnul, 

cînd a fost El prins și judecat, s-a căit și« a plins cu amar» (Matei 26, 75). 
De aceea, Domnul, după înviere, îl reașază pe Petru în apostolat, prin 
cele trei întrebări « Mă iubeşti, Petre ?... Paște oile Mele» (Ioan 21, 
15—17). 

Înaintea Domnului s-a pocăit și femeia păcătoasă, care i-a spălat 
picioarele cu lacrimi și I le-a șters cu părul capului ei. fzpt pentru care 
El i-a « iertat păcatele ei cele multe» (Luca 7, 36—50). Și toţi, cei ce 
credeau, veneau la apostoli și-și mărturiseau păcatele, sau își spuneau 
faptele rele (Fapte 19, 18). Puterea iertării păcatelor mărturisite a 
lăsat-o Mîntuitorul Hristos Bisericii, prin Apostoli, şi ierarhia biseri- 
cească după ei: episcopi și preoţi (Matei 16, 19; 18, 18) după înviere, 
prin suflarea Duhului Sfint asupra lor, în ziua învierii, zicînd: « Luaţi 
Duh Sfint. Cărora veţi ierta păcatele, le vor fi iertate și cărora le veţi ţine, 
vor fi ţinute» (loan 29, 22—23). De aceea îndeamnă Apostolii: « Mărturisi- 
fi-vă păcatele» (Iacov 5, 16; I loan l, 9) spre a lua iertare. Alte texte: 
Luca 18, 13; 19, 8—10. 24; 24, 47; loan 8, 9—11; Fapte 3, 19; 
I. Joan 1,9—10. 

Taina Preoției, transmisă apostolilor, presupune: alegerea, trimiterea 
la apostolat și puterea propovăduirii și săvirțirii Sfintelor Taine; Botezul 
(Matei 28, 18—20 ; Marcu 16, 15—16) şi Euharistia (Matei 26—28; Luca 22, 
19) etc. după ce le-a transmis, însă, această putere prin suflarea Sfintului 
Dub asupra lor, în ziua Învierii (loan 20, 22—23). Taina Prcoţiei include 
cele trei slujiri ale lui Hristos: de a învăța, sau propovădui, a sfinţi, prin 
săvîrşirea Sfintelor Taine, cum s-a amintit, şi de a conduce pe calea mîn- 
tuirii sau a păstori Biserica, sau «turma» oilor cuvintătoare (loan 21, 
15—17; I Petru 5, 2). 

' Apostolii, la rîndul lor, au transmis harul și puterea întreită a preo- 
ției prin hirotonie, ierarhiei bisericești: diaconi (Fapte 6, 6); preoți 
(Fapte 14, 23; I Tim. 5, 22; Tit 1, 5) şi episcopi (Fapte 20, 26; I 
Tim. 4,14—16; IL Tim. 1,6), exercitînd această întreită slajire a lui Hris- 
tos, adică espiscopii şi preoții, diaconii neavînd puterea sfinţitoare sau a 
săvirșirii Sfintelor Taine și pe cea conducătoare, «de preoţie atîrnă 
Biserica şi mântuirea în Hristos» (Teol. Dogm. Or. 3, p. 144). 

Taina Cununiei, a căsătoriei, sau a Nunții, este legătura spirituală 
între doi tineri, pe care Biserica o consfinţește prin rugăciunile şi binecu- 
vîntarea Ei prin preoţii slujitori. Ea are ca model unirea tainică dintre 
Hristos și Biserică (Efes.. 5, 22—25, 31—32). Domnul a sfinţit căsătoria 
prin prezența Sa la Nunta din Cana Galileii unde a săvirșit prima minune, 
prefăcînd apa în vin (loan 2, 2—11), semn al înnoirii vieţii. Biserica sfin- 
țeşte căsătoria şi binecuvintează pe tineri pentru a trăi în pace viața 
în Hristos, desăvirşindu-se, a naște prunci și a-i creşte în dragoste de 

Dumnezeu şi de neam, îndrumîndu-i pe calea Bisericii și-a mîntuirii, de- 
prinzîndu-i cu împlinirea datoriilor creștinești și cu dreapta învăţătură a 
Bisericii, spre a deveni fii ai lui Dumnezeu și demni de cetăţenia cerească. 
Alte texte: Matei 19, 4—14; 22, 9, 24—30; 25, 10; şi paral. Romani 7, 
2—3; 13, 9 I Cor. 7, 1—40; Efes. 5, 23—25, 31—32; I Tes. 4, 3; Tim. 
5. 14; Evr. 13, 4 etc. 

Taina Sfintului Maslu, ultima din cele șapte, este rînduiala ungerii 
bolnavilor cu untdelemn sfinţit. Maslul a fost rînduit de Domnul și prac- 
ticat de Apostoli și de Biserică (Marcu 6, 13; 16, 17—18; Luca 9,6; Ioan 
9. 6, 11: Rom. 8, 26; Fapte 4, 30; Apoc. 3, 18). Efectele Tainei Sfîntului 
Maslu sînt efectele harului lucrător în Ea, adică: iertarea păcatelor și 
tămăduirea celor bolnavi, sau ușurarea de suferinţa lor. Aşa ne îndeamnă 
Sfintul Iacov: « Este cineva bolnav între voi? Să cheme preoții Bisericii 
şi să se roage pentru el, ungîndu-l cu untdelemn în numele Domnului. Și 
rugăciunea credinței va miîntui pe cel bolnav şi Domnul îl va ridica; şi de 
va fi făcut păcate se vor ierta lui» (Iacov 5, 14 = 15), 

Această Taină se săvîrşește după rînduială ` tay “şapte preoți, care 
sfințesc untdelemnul și ung bolnavul de șapte ori cu toate rugăciunile 
Tainei. Cum însă e greu de adus șapte, s-a obișnuit a se face cu trei preoţi, 
prin pogorămînt și de necesitate. De regulă, bolnavul se şi spovedeşte 
şi împărtăşeşte, făcînd aceasta, de multe ori, după Maslu. 


20. De ce sînt sapte Taine şi nu mai multe sau mai puţine? 


— Cele sapte Taine, prin care lucrează Duhul Sfint, sînt actele externe 
şi vizibile, sau actele prin care Dumnezeu împărtășește în Biserică, credin- 
cioşilor, harul Său, care îi îndreptează, îi sfințește și-i unește strîns cu 
Hristos și cu Biserica Sa. 

Biserica a păstrat numărul de şapte, sau a rînduit cele șapte Taine 
şi nu mai multe, sau mai puţine, pentru mai multe pricini binecuvîntate. 
Mai întîi, se consideră că ar fi după numărul celor șapte daruri ale Duhului 
Sfint de care vorbește Isaia proorocul (11, 2—3), adică: « duhul înțelep- 
ciunii şi al înțelegerii, duhul sfatului și al tăriei, duhul cunoștinței și al bunei 
credinţe şi duhul 1 temerii de Dumnezeu». Acest număr al darurilor Sfintului 
Duh răspunde şi trebuinţelor spirituale ale omului, respectiv ale crești- 
nului: nașterea duhovnicească, primită prin Botez; creșterea, prin Unge- 
rea cu Sfîntul Mir; hrana spirituală cu învăţătura și împărtășirea cu 
Sfînta Euharistie, sau Împărtășanie ; învățătura, sfinţirea și conducerea 
prin Preoţie; înnoirea morală, prin Mărturisirea păcatelor, sau Spove- 
dania, la scaunul duhovniciei; sfinţirea și tăria legăturii căsătoriei, prin 
Taina Nunții; iar iertarea păcatelor, săvîrşite după Botez și tămădu= 
irea de boală, prin Taina Sfîntului Maslu. i 

Despre darurile Sfintului Duh vorbește pe larg Sfîntul Apostol Pavel, 
amintind însă mai multe, din care unele sînt extraordinare și temporale, 
ca: proorocia, vorbirea în alte limbi, tilcuirea limbilor și facerea minunilor; 
iar altele « ordinare» și permanente, între care unele sint date și cres- 
tinilor, ca: înțelepciunea, cunoaşterca, sau știința, credința etc. iar altele 
erau harisme ale slujirii preoțești (I Cor. 12, 7—11. Rom. 12, 6—8; I 
Cor. 12, 28—30; Efes. 4, 11; I Petru 4, 10—11). 

Un motiv al alegerii numărului Tainelor este considerat și acesta 
că la evrei numărul șapte era considerat sfint, pentru că: şapte au fost 
zilele creaţiei, iar săptămîna are şapte zile; de aci și ziua a șaptea era 
sfîntă si săptămîna a şaptea și anul al șaptelea, toți din șapte în șapte 
numindu-se săptămîni sabatice și ani jubiliari. 

Apoi, din cele șapte Taine, cinci din ele: Botezul, Mirungerea, Euha- 
ristia, Spovedania și Maslul corespund la cinci trebuinţe și momente impor- 
tante din viaţa creștinului trăitor în Biserică; iar celelalte două Taine: 
Preoţia şi Nunta slujesc trebuinţelor din societate şi Biserică. Preoţia, 
sau Hirotonia, pentru instituirea de slujitori ai celor sfinte și « iconomi ai 
Tainelor lui Dumnezeu» (I Cor. 4. 1), prin care fac din fiii oamenilor « fii 
ai lui Dumnezeu» (Rom. 8, 15—17; Gal. 4, 5—7), adică «fii prin har» 
(II Petru 1, 4) şi deci «fii ai luminii și ai învierii» (Luca 20, 30). Nunta 
de asemenea este sfințită pentru perpetuarea neamului omenesc și pentru 
a face din cei născuţi fii ai lui Dumnezeu prin har și fii ai Bisericii. 

Prin urmare au fost statornicite șapte Taine și nu mai multe sau mai 
puţine, pentru că ele corespund tuturor nevoilor spirituale ale credincio- 
şilor, privindu-i în raportul lor întreit: faţă de ei înșiși, care trebuie să 
devină fii ai lui Dumnezeu, față! de familie și față de aproapele și de 
societate. Cu ajutorul Sfintelor Taine, care vestesc moartea și învierea 
Domnului, ne naștem la viața duhovnicească, creştem duhovnicește 
și ne unim tainic cu Mîntuitorul Hristos, ca să putem vieţui în El. 
Căci: « Prin El ne mișcăm, viem și sintem» (Fapte 17, 13). Astfel, Botezul 
ne dă însăși ființa cea nouă şi direcția trăirii în Hristos; Ungerea cu Sfîn- 
tul Mir aduce sporirea harului și întărește spre « creşterea în Hristos, 
spre mintuire» (I Petru 2, 2); iar dumnezeiasca Împărtășanie susține 
viaţa în Hristos într-o stare înfloritoare, ca un progres, sau continuă creş- 
tere în Hristos. 

Și tot așa şi celelalte Taine; fiecare din ele își au harul și contribuţia 
lor spirituală la această înflorire şi desăvirşire, sau de « îndumnezeire», 
sau de a deveni « părtaşi ai dumnezeieştii firi» (IL Petru 1, 4) a Domnului, 
cum spune bătrînul apostol. Sau să devenim «fii ai lui Dumnezeu» prin 
har, cum spune Domnul Însuși (Ioan 10, 34). 

Iată deci pentru ce sînt numai șapte Taine; căci fără cle creştinul nu 
se poate uni deplin cu Hristos; nu poate crește în mîntuire, nu se poate 
menţine în starea de har și de fii ai lui Dumnezeu, sau de înfiaţi, nu se 
poate desăvîrși şi nu poate fi sigur de mîntuire. 


21. Cine poate săviîrşi Sfintele Taiue şi ce dar primim prin ele? 

— Sfintele Taine nu pot fi săvirşite decît de persoane consacrate prin 
Taina Hirotoniei, care au primit harul preoţiei în treptele ei ierarhice. 
Adevăratul lor Slujitor, nevăzut și tainic, este însă Mîntuitorul lisus Hris- 
tos, care este Arhiereu sau « Preot în veac, după rinduiala lui Melchi- 
sedec» (Ewvr. 5, 6. 10), Care le-a gi instituit. El, ca Arhiereu, sau Preot, 
a instituit şi a săvârşit Cina cea de Taină, înainte de patima Sa, anticipîrid 
jertfa Lui pe Cruce; apoi, pe Cruce a jertfit ca Arhiereu și s-a jertfit ca 
victimă şi « preţ de răscumpărare» (I. Tim. 2, 6) ca « Mielul lui Dumnezeu 
Care ridică păcatele lumii» (loan 1, 29). Iar după înviere a săvirșit Domnul 
Sfînta Euharistie la Emaus, cu Luca şi Cleopa, cînd ei, abia prin binecu- 
vîntarea pîinii, L-au cunoscut, după ce « li s-au deschis ochii şi L-au cuno- 
scut, iar El s-a făcut nevăzut de dinşii» (Luca 24, 31). 

Mîntuitorul Hristos Își continuă lucrarea Sa mâîntuitoare în Biserică 
şi în fiii, sau mădularele Ei, prin Duhul Sfint. De altfel, întreaga Sfînta 
Treime este prezentă la săvârșirea şi lucrarea Sfintelor Taine ; de aceea ele 
sînt săvârșite în numele Ei: al Tatălui și al Fiului și al Sfîntului Duh 
(Matei 28, 19). Căci Fiul jertfeşte ca Preot (Arhiereu) și Se jertfește ca 
Miel, în Sfînta Fuharistie, în cadrul Sfintei Liturghii; Tată! primeşte jertfa 
ce I se aduce pentru răscumpărarea lumii; și Sfîntul Duh sânţește darurile 
aduse: pîinea și vinul, prefăcîndu-le în Trupul și Singele Domnului real, 
ca cel de pe cruce, Care S-a jertfit. Așa conlucrează Sfînta Treime și 
în toate celelalte Sfinte Taine precum şi în toate ierurgiile, sau 
slujbele sânte. De asemenea și harul divin care se împărtășește prin 
Sfintele Taine este lucrare şi dar comun al întregii Treimi. 

Totuși, spre a putea fi oficiate vizibil şi comunitar, în Biserică este 
nevoie şi de persoane sau slujitori omenești; și aceştia, după apostoli, sînt 
episcopii şi preoţii hirotoniți de. ei, canonic. În acest caz, arhiereul, sau 
preotul slujitor este organul văzut, sau mijlocitorul prin care Hristos 
lucrează, în chip nevăzut, în Taine, sau împărtășește credincioșilor harul 
acestor Taine în Biserică. Ca slujitori ai celor sfinte (ai Tainelor) şi ca 
«iconomi ai Tainelor lui Dumnezeu» (| Cor. 4, 1); sau «nişte buni ico- 
nomi ai harului celui de multe feluri al lui Dumnezeu» (| Petru 4, 10); 
preoţilor li se cere, pe lîngă o bună pregătire intelectuală, morală şi teolo- 
gică temeinică, și o vrednicie deosebită, spre a fi exemple de urmat pen- 
tru creștini. Dar chiar și în cazuri contrarii, lucrarea harului Sfintelor 

Taine nu este împiedicată de nevrednicia unuia sau altuia din slujitorii 
lor. « Căci dacă harul — zice Sfîntul Ioan Gură de Aur — ar căuta pre- 
tutindeni vrednicia, n-ar mai fi botez, nici Trup al lui Hristos (Biserica), 
nici aducerea înainte prin aceștia. Dar cum Dumnezeu obișnuiește să 
lucreze și prin cei nedemni, harul Botezului (si al oricărei Taine) nu e 
vătămat întru nimic de viaţa preotului...» Căci: « Dumnezeu lucrează 
prin toţi chiar dacă ar fi şi nevrednici — pentru mântuirea poporului. 
Că dacă Dumnezeu a vorbit pentru popor printr-un măgar și prin Balaam, 
printr-un om spurcat (Numeri 22, 26—30), cu atît mai mult prin preot. 
Căci ce nu face Dumnezeu pentru mântuirea noastră? Ce nu grăiește El? 
Prin cine nu lucrează? Căci dacă El a lucrat prin Iuda și prin proorocii 
mincinoşi care scoteau şi draci (Matei 7, 15. 22—23), cu atît mai mult 
va lucra prin preoți» (Omilia II la II Timotei, trad. Arhier. T. A Ploeş- 
teanu, Bucureşti 1911, p. 189—190). 

Apoi, prin fiecare Taină primim anumite Daruri. Astfel, în Taina 
Botezului, cum s-a mai spus — primim harul miutuitor, care ne curățește 
de păcat, ne împacă cu Dumnezeu, ne sfințește, ne înfiază, prin nașterea 
spirituală « de sus» « prin apă şi prin Duh» (loan 3, 3—5), ne îndumne- 
zeieşte, făcîndu-ne « părtași dumnezeieștii firi» (II Petru 1, 4). Şi prin sălă- 
șluirea lui Hristos în noi, simțind ca și Apostolul Pavel că « nu mai trăim 
noi, ci Hristos trăieşte în noi» (Gal. 2, 20), ţintind viaţa viitoare. Botezul 
ne dă, deci, începutul unei vieţi noi, reînviind pentru Dumnezeu, din 
moartea păcatului. 

Sfintul Mir îşi are darurile lui, prin care trezește la viaţă și pune în 
acţiune pe cele ale Botezului. Astfel, în vreme ce « Botezul procură natura 
spirituală în Hristos, Mirul dezvoltă această natură spirituală la o viață 
personală în Hristos, peceiluieşte viața în Hristos, ca printr-un semn ce 
nu se poate şterge şi face bogăţia darurilor Botezului din ziua renașterii 
şi proprietate personală a omului, ca astfel acesta să se desăvirşească din 
zi în zi și să formeze pe Hristos în el» (Hr. Andruţos, Dogmatica, trad. 
cit. p. 361). ; 

Darurile sau roadele Sfintei Euharistii sînt cele ale Jertfei de pe Gol- 
gota; o parte privind pe Dumnezeu, slăvit şi împăcat cu lumea rea, care-l 
era vrăjmaşă (Romani 5, 10); iar alta privind pe omul răscumpărat, 
iertat, sfințit, îndreptat, renăscut, înfiat. Deci pe lîngă darul sau caracterul 
de ispășire, sau răscumpărare, este şi cel de mulțumire, slăvire și de cerere 
pentru înmulţirea şi întărirea darurilor Ei spre desăvîrşire şi dobindirea 
împărăției cereşti. 

În Taina Pocăinţei, sau Spovedaniei, darul iertării păcatelor mărturi- 
site este condiţionat de credinţa deplină, de căința sinceră şi de hotărîrea 
de îndreptare, cu întoarcerea spre Dumnezeu, Care-l reînfiază, de vreme 

ce Spovedania, sau mărturisirea păcatelor, prin dezlegarea primită prin 
preotul duhovnic, este ca «un al doilea Botez». 

Taina Preoţiei, sau a Hirotoniet, ca cea care le săvirșește pe toate 
celelalte Taine, are acel har dumnezeiesc carc-i dă puterea duhovnicească 
de a împlini datoriile preoțești, însoţită la cel ce oficiază preoţia con- 
știincios și cu vrednicie de un dar special: harul preoţesc din partea 
lui Dumnezeu, spre a împlini în Chip bineplăcut Lui serviciile liturgice 
şi religioase; se cere slujitorului şi o viaţă virtuoasă compatibila cu che- 
marea lui (Andruţos, Dogmatica p. 416). 

Harul sau darui care se transmite și rodește în Taina Nunții ridică 
căsătoria la rang de Taină, de unire spirituală între soți, după modelul 
unirii tainice a lui Hristos cu Biserica. Efectele sau. roadele acestui har 
sînt sfințirea căsătoriei, dînd soţilor un îndemn și o putere de iubire reci- 
procă în Hristos, pentru un cămin statornic și fericit, spre desăvirșirea 
lor morală, spre naştere de prunci buni, din care să facă copii ai lui Dum- 
nezeu și cetățeni de nădejde ai patriei. 

În Taina Sfintului Maslu, harul lui Dumnezeu are ca dar sau rod 
iertarea păcatelor și însănătoșirea trupească a celor bolnavi, cum. s-a spus 
mai înainte, şi cum lămurește Sfîntul Iacov, episcopul Ierusalimului 
(Iacov 5, 15—16). Căci după cum se știe, boala și moartea sîut consecinţe 
ale păcatului (Romani 6, 23; I Cor. 11, 27—32). 


Iată, deci, care sînt darurile care lucrează în fiecare Taină. 


22. Care sînt temeiurile biblice pentru botezareo copiilor şi ce zic 
sectanții împotriva Botezului ca taină a Bisericii? 

— Botezul este Taina renașterii spirituale, « a nașterii de sus, din apă 
şi din Duh» (Ioan 3, 3. 5) și el spală atît păcatul strămoșesc, cît și păca- 
tele personale, la cei care se botează maturi. Prin afundarea în apă și 
scoaterea de trei ori, în numele Sfintei Treimi, el semnifică moartea pentru 
păcat cu Hristos și învierea cu El (Romani 5, 10). Copiii nu au păcate 
personale, :ci numai păcatul strămoșesc moştenit de toți oamenii. cu care 
ne naștem, fiecare, fiind păcat transmisibil. Și cum nimeni nu se poate 
naşte « din nou» spiritual fără Botez, fără harul lui, înnoitor, nici copiii 
nu pot fi lipsiţi de acest har mîntuitor care nu numai că îi spală şi îi cură- 
țeşte de păcatul strămoșesc, moștenit, dar îi și înfiază, făcîndu-i copii, 
sau fii ai lui Dumnezeu, prin har. 

Temeiurile și exemplele biblice ne-o dovedesc aceasta, fiind multe și 
concludente. Sfinta Scriptură ne învață că Dumnezeu, prin legămîntul 
făcut cu Avraam, a pus ca « semn» « tăierea împrejur, a tot ce e de pante 
bărbătească» (Facerea 17, 10—11) din urmașii lui. ~ > ; 


| ci 

Tăierea împrejur e și pentru copii, ba, începînd cu ei. Căci: « Avraam 
a tăiat împrejur pe Isaac, fiul său, în ziua a opta (de la naștere), cum îi 
poruncise Dumnezeu» (Facerea 21, 4). Această rînduială divină o legiu- 
iește și Moise, statornicind astfel: « Iar a opta zi se va tăia pruncul impre- 
jur» (Levitic 12, 3). Cu acest prilej i se punea și numele copilului. Așa a 
fost tăiat împrejur și Pruncul lisus, a opta zi, deși nu se născuse cu păca- 
tul strămoșesc, find zămislit: «nu din singe, nici din poftă trupească, 
nici din poftă bărbătească, ci de la Dumnezeu» (loan 1, 13). zămislit de 
la Duhul Sfînt (Luca 1, 35). Pruncul Iisus, însă, a fost tăiat împrejur, ca 
să împlinească legea. Că zice Evanghelistul: «Și cind s-au împlh- 
nit opt zile, ca să-l taie imprejur, l-au pus numele Iisus, cum a fost 
numit de înger, mai înainte de a se zămisli în pîntece. Și cind s-au împlinit 
zilele curătirii lor, după Legea lui Moise, L-au adus pe Prunc la Ierusalim, 
ca să-L pună înaintea Domnului», (Luca 2, 21—22). Tăierea împrejur 
preînchipuia botezul creștin și nu era nevoie ca copiii să creadă, mai întii, 
ca apoi să fie tăiaţi împrejur. Alte exemple doveditoare adeveresc. că 
Mîntuitorul Hristos a făcut multe minuni și vindecări pe temeiul credintei 
părinţilor, sau a prieten'lor, mijlocind unii pentru alţii, cu rugăciumle lor. 
ajutătoare, către El. Aca este cazul cu cei patru prieteni, care au purtat 
pe targă pe slăbănogul din Capernaum, coborîndu-l pe acoperișul casei, 
în camera în care era lisus; El l-a tămăduit. iertîndu-i și păcatele (Mar- 
cu 2, 1—5), De asemenea, Domnul vindecă de la distanţă pe sluga suta- 
şului, pentru rugăciunea acestuia (Matei 8, 5—13). Și tot aşa Domnul 
vindecă pe fiica îndrăcită a femeii cananeence (Matei 14, 22—28) pen- 
tru rugăciunea mamei ei. 

Copiii n-au nevoie de pocăință. pentru că nu au păcate personale, nici 
nu se împotrivesc botezului. Moartea copiilor nebotezaţi este un păcat 
mare, care apasă pe conștiința părinţilor. Apoi, dacă creştinii din veacul 
apostolic în dorința de a ușura sufletele celor ce au murit nebotezaţi, în 
vremea catehumenatului, a pregătirii pentru botez, începuseră a se boteza 

ei, iarăşi, pentru cei morți nebotezaţi (I Cor. 15, 29), cum şi-ar fi lăsat 
_iei copiii lor să moară nebotezaţi? 

Așa fiind credinţa ortodoxă, Biserica a făcut pogorămînt ca, în cazul 
cînd un copil nebotezat este în primejdie de moarte, să fie botezat.de orice 
creştin —prin afundare în apă, sau măcar prin stropire, rostind numai 
formula; « Se botează X în numele Tatălui şi al Fiului şi al Sfîntului 
Duh» ; dacă moare se consideră botezat, iar dacă trăiește, venind preotul — 
care a lipsit în primul moment — nu-l mai botează, ci numai completează 

ritualul Botezului cu citirea rugăciunilor şi cu ungerea cu untul de lemn, 
şi cu Sfintul şi Marele Mir, apoi îl împărtășește, după toată rînduiala. 

Alte texte, din care se mai deduce botezul copiilor, sînt următoarele: 
trecerea prin Marea Roşie închipuia botezul (I Cor. 10, 1—2; I Petru 3, 21); 
prin potop au trecut şi copiii lui Noe, iar prin Mare și copiii iudeilor. Făgă- 
duinţa Duhului Sfînt spre iertarea păcatelor (dc tot felul, deci și a celui 
strămoșesc), este dată şi copiilor (Fapte 2, 38—39). Însuși faptul că Mîn- 
tuitorul cheamă copiii la El —« Lăsaţi copiii şi nu-i opriți să vină la 
Mine, că a unora ca aceștia este Împărăția cerurilor. Şi punindu-și mtinile 
pe ei...» (Matei 19, 14—15) — dovedeşte că copiii, care sînt cei dintii 
demni de Împărăţia cerurilor, nu pot fi lăsaţi nebotezați. De accea, după 
Tradiţia Bisericii, copiii care mor nebotezaţi, nu sînt slujiți de preot, creș- 
tinește, nu se îngroapă cu preot. 

Sfinții Apostoli botezau « familii», din care nu lipseau copiii. Așa se 
spune de Sfîntul Pavel că « a botezat pe Lidia și casa ei» (Fapte 16, 15); 
a botezat « casa temnicerului» din Filipi:«pe el și toți ai lui îndată» (16, 33); 
a botezat şi «casa lui Ştefana» (I Cor. l, 16); iar Sfîntul Petru 
a botezat casa lui Corneliu sutașul (Fapte 10, 47—48). Apoi Petru împre- 
ună cu Loan împărtășeau, prin punerea mîinilor peste cei botezați, darul 
și harismele Duhului Sfint credincioșilor din Samaria, din care firește nu 
lipseau şi copiii lor (Fapte 8, 5—17; 19. 6). Chezășia duhovnicească, pen- 
tru copii la botez, sînt nașii, părinții lor sufletești. 

În pofida textelor şi exemplelor biblice care îndreptăţesc botezul 
copiilor şi practica Bisericii, sectanţii, care nu vor să vadă aceste texte, 
care pentru ei nu există, susţin că copiii nu trebuie să fie botezați, pentru 
că nu pot să creadă: dar pentru că copiii n-au păcate personale, iar cel 
strămoșesc nu apasă asupra lor, urmează că ei (copiii) n-au nevoie de barul 
dumnezeiesc, pentru mântuire ? Lucrul nu ne miră, deoarece, cum s-a expli- 
cat mai la început, sectanţii nu cred nici în, existența păcatului original, 
transmis copiilor, după cum nu cred nici în botez ca Taină, ci ca simbol; 
de aceea, unii nu mai aplică botezul nici celor maturi. Chiar cei care 
parodiază botezul, anulînd botezul Bisericii făcut copiilor, botezîndu-i 
apoi mari, cînd cred cum, vor ci — ca şi cînd pînă atunci creștinii botezați S 
de mici n-au avut crediiță — o fac în scop prozelitist, de atragere de 
adepți, nu pentru mîntuire, pentru că ei nu cred în această mîntuire, unii 
necrezind nici în existența sufletului, cum s-a amintit, Prin ceea ce fac 

| sectele, anulînd botezul Bisericii, prin parodia lor de botez, săvirșesc un 
+ dublu sacrilegiu; mai întîi că fac slujbă preoțească, fără a fi preoţi, apoi 
ah pentru că « batjocoresc cele sfinte». - e T EE aye W a A 

23. Care sìnt efectele Botezului şi de ce nu se poate mîntui nimeni 

fără această Sfintă Taină? ! 

— Botezul, fiind Taina intrării în Biserică, în comunitatea credin- 
cioşilor în Hristos, este lucrarea harică a lui Dumnezeu, Cel în Treime, 
asupra lor. Efectele lui sînt multe, fiecare din ele privind un anumit aspect 
sau o latură sfințitoare, cu diverse aspecte. 

Primul efect, sau prima roadă a Tainei Sfîntului Botez este sub forma 
negativă, adică ştergerea, sau spălarea păcatului strămoșesc, cu care ne 
naştem, și a celor săvârșite pînă atunci, la cei maturi. (Fapte 2, 38—39; 
22, 16,; Colos. 2, 12—13; I Petru 3, 21). Un alt efect este împăcarea omu- 
lui cu Dumnezeu (Rom. 5. 10; III. Cor. 5, 18; Efes. 2, 14—16; Colos. 1, 22), 
prin Jertfa Domnului, al cărui efect se transmite prin botez: renaște spiri- 
tual, naşte din nou duhovniceşte, adică « de sus», sau «din apă şi din 
Duh» (loan 3, 3. 5) se îndreptează cu fața spre Dumnezeu, pînă atunci 
fiindu-l vrăjmaș, și sfințindu-l prin harul mîntuitor. Despre acestea 
vorbește Apostolul Pavel corintenilor, foști păgîni, astfel: « Dar (acum), 
v-aţi spălat, dar v-ati sfinţit, dar v-aţi îndreptat în numele Domnului Iisus 
Hristos şi în Duhul Dumnezeului Celui viu» (I Cor. 6, 11). 

Odată sfințit şi îndreptaţi, cei botezați se trezesc într-o viață nouă — 
vieţuirea în Hristos, căci au fost «îmbrăcaţi» în El: « Cip în Hristos 
v-aţi botezat, în Hristos v-aţi şi îmbrăcat» (Gal. 3, 27). Iar prin aceasta El 
sălășluieşte în noi, cei botezați, după ce ne-a adus din moartea păca- 
tului în viaţa cea nouă, în Hristos. Căci Botezul este moartea omului 
vechi şi înviere cu Hristos (Romani 6, 3—6). Începînd viaţa cea 
nouă, Saul, fariseul, prigonitorul Bisericii, după ce a primit botezul 
creştin, simțind cum Hristos trăiește în el, scrie galatenilor: « M-am răs- 
tignit impreună cu Hristos (prin Botez); și nu mai trăiesc eu ci Hristos 
trăieşte în mine. Și viaţa mea de acum, în trup, o trăiesc în credința în Fiul 
lui Dumnezeu, Care m-a iubit şi S-a dat pe Sine însuși pentru mine» 
(Gal. 2, 20). 

Botezul înseamnă, deci, « dezbrăcarea» de viețuirea dinainte, « de omul 
cel vechi, care se strică prin poftele amăgitoare», şi înnoire în duhul minții; 
şi îmbrăcare « în omul cel nou, care este făcut după chipul lui Dumnezeu, 
zidit întru dreptate și în sfințenia adevărului» (Efes. 4, 22—24). Cei botezați 
se îmbracă în Hristos, și El sălășluieşte în ei, dindu-le început de viaţă 
nouă, pe care ei trebuie să continue a o desăvirşi, ştiindu-se în tot momen- 
tul «fraţi» ai Lui şi «fii ai lui Dumnezeu» prin harul Botezului, adică 
« înfiat» (Romani 8, 15—16; Gal. 3, 26; 4, 5—1); « dumnezeii» (loan 10, 
34), sau « făcuți părtaşi ai dumnezeieştii firi» (IL Petru 1, 4). 

O altă roadă sau efect al Botezului este imprimarea chipului lui 
Hristos în inimi, ca o « prrete» și o «arvună». Căci « Dumnezeu ne-a și 
pecetluit pe noi şi a dat arvuna Duhului în inimile noastre» (IX Cor. 1, 22) 
sau « a fost zugrăvit Hristos răstignit» (Gal. 3, 1). lar Botezul dă omului 
o înfățișare nouă, un chip nou, care pune pe sufletele omenești o pecete, 
un chip care le leagă de moartea și de învierea Domnului. Întocmai ca 
pe o monedă cu chipul Cezarului (Matei 22, 29—22), așa se imprimă în 
inimi « chipul Împăratului ceresc, Hristos, şi întru asemănarea cu Dumne- 
zeu» (N. Cabasila, Viața în Hristos, p. 28). 

În fine, Botezul deschide calea intrării în Împărăţia lui Dumnezeu 
(loan 3, 3), a mântuirii (Marcu 16, 16) şi a dobîndirii vicii veşnice; cu 
condiția ca creștinul să se desăvîrșcască continuu prin trăirea în Hristos 
şi să nu cadă în erezii și secte, care aduc « căderea din har» (Gal. 5, 4), 
ceea ce înseamnă desconsiderarea jertfei mîntuitoare a Domnului Hristos. 
« Căci este cu neputinţă pentru cei ce s-au luminat odată (prin Botez și 
dreapta învăţătură) și au gustat darul cel ceresc și părtași s-au făcu! Duhului 
Sfint, şi au gustat cuvintul cel bun al lui Dumnezeu şi puterile veacului viitor, 
cu neputinţă este pentru ei, dacă au căzut (din har, în erezii şi necredinţă), 
să se înnoviască iarăși spre pocăință, fiindcă ei răstignesc totuși, a doua oară, 
pe Fiul lui Dumnezeu și-L fac de batjocură» (Evr. 6, 4—6). 

Din toate aceste texte și exemple despre Botez şi efectele lui se înţelege 
clar că botezul este de neapărată nevoie pentru întreaga firc omenească — 
mici şi mari, copii şi virstuici — pentru că toţi se nasc cu păcatul strămo- 
gesc, care trebuie curăţit şi iertat. Fortificaţi cu « duhul tăriei» (Isaia 11, 2), 
dobîndit prin Ungerea cu Sfîntul Mir, care urmează Botezului și-l comple- 
tează — duh sau dar pe care-l dă Dumnezeu « după lucrarea puterii tăriei. 
Lui» (Efes. 1, 19), numai așa putem conlucra cu harul Lui, prin credință și 
fapte bune, la mîntuirea noastră. Că așa îndeamnă Domnul: « Fă aceasta 
(faptă bună) și vei fi viu» (vei dobindi viaţa veșnică) (Luca 10, 28). 

Că omul nu se poate mîntui fără a primi Taina Botezului, reiese 
limpede din faptul că botezul este poruncit de Mintuitorul Hristos, Care 
ştia toate efectele sau roadele lui (Matei 28, 18—20) ; că Botezul iartă păca- 
tele o spune clar Sfintul Apostol Petru, care zice: « Pocâiţi-vă şi să se 
boteze fiecare din voi în numele lui Iisus Hristos spre iertarea păcatelor voas- 
tre şi veţi primi darul Duhului Sfint» (Fapte 2, 38). Iar că Botezul este de 
neapărată nevoie pentru mântuire, pentru că el face începutul ci, o arată 
categoric Sfîntul Evanghelist Marcu, care reproduce cuvintele Domnului, 
cînd îi trimite la propovăduire, după învierea Sa. Și le-a zis: « Mergeţi în 
toată lumea și propovăduiți Evanghelia la toată făptura. Cel ce va crede și se 
va boteza se va mântui; iar cel ce nu va crede (și nu se va boteza) se va osindi» 
(Marcu 16, 15—16: 1 Petru 3, 21). Căci Hristos « ne-a mintuit . .. după a 

lui îndurare prin baia nașterii celei de a doua și prin înnoirea Duhului Sfint, 
pe Care L-a vărsat peste noi din belşug, prin lisus Hristos, Mintuitorul 
nostru» (Tit 3, 5—6). Iată, deci, efectele Botezului și de ce nu se poate 
mântui nimeni fără el. 


24. Care sînt efectele Mirungerii şi cine poate primi « pecetea harului 
Duhului Sfint»? 


— Ungerea cu Sfîntul Mir, urmînd îndată după Botez — pe care-l 
completează — își are efectele sau roadele sale deosebite. Preoţii, după: 
rugăciunea premergătoare, pecetluiesc cu Sfîntul Mir pe copiii botezați 
după toată rînduiala, rostind de fiecare dată formula: « Pecetea darului 
Sfîntului Duh» (II Cor. 1, 21—22; Efes. 1, 13—17; 4, 30; I Ioan 2, 20. 27). 

Efectele Mirungerii sînt multe pentru că și darurile Duhului Sfînt 
sînt din belșug. Căci Ea împărtășește aceleași daruri, sau harisme, pt care 
le-a revărsat Sfîntul Duh la Cincizecime ; cu deosebirea că cele extraordi- 
nare, temporale și ajutătoare, ca: proorocia, vorbirea în limbi, tilcui- 
rea limbilor, facerile de minuni etc. — care au fost necesare la înccpu- 

„tul creștinismului pentru răspîndirea lui în lume — au încetat cu timpul, 
cum spune Apostolul neamurilor « Cît despre proorocii se vor desfiinţa; 
darul limbilor va înceta .. .» (I Cor. 13, 8). 

Dintre darurile Sfîntului Duh de la — și după — Cincizecime, apos- 
tolii amintesc peste douăzeci, în: Marcu 16, 17—18; Fapte 2, 4; 5, 16; 
8, 7: 10, 46; 16, 18; 19, 6; 12, 28—30; 28, 3, 5—8; I Cor. 12, 8—10, Iac. 
5, 14; Efes. 4, 11. 

« Mirungerea trezește la viață și pune în lucrare una sau mai multe 
din darurile sau puterile duhovnicești, după cît e de simțitor sufletul la 
lucrarea Tainei, după înnoirea lui în duh și reînvierea adusă prin Bntez. 
Duhul își manifestă prin om forța Lui de expansiune, blindă, delicată și 
nevinovată a binelui, forța de unificare a oamenilor în bine, forță pe care 
o asimilează din Hristos în care se află și Hristos care a desăviîrșit umani- 
tatea în treapta supremă» ('Teol. Dogm. Ortod. 3, p. 15, 14). 

Între darurile permanente ale ungerii cu Sfîntul Mir care ajută la mîn- 
tuire sînt: darul evlaviei sau al crediacioșiei, darul bunătății, al blindeţei, 
și îndeosebi al dragostei de Dumnezeu şi de aproapele, din care decurge: 
înfrăţirea, smerenia şi facerea de bine sau milostenia; apoi darul 
înțelepciunii, al slujirii, învățăturii şi al chivernisirii, al cunoștinței, al 
curajului și tăriei, al îndemnului, sfatului şi înțelegerii, al puterii, al dreptei 
credinţe spre a nu rătăci, chiar și al sfinţeniei şi îndreptării etc. Așa se 
roagă Domnul pentru noi: « Părinte, sfințeşte-i întru adevărul Tău» 
(loan 17, 17); sau: « Sporește-ne credința» (Luca 17, 5), pentru ferirea de 
cel rău şi mântuirea sufletului. 

Dar toate aceste daruri și lucrări ale Sfîntului Mir nu folosesc dacă 
nu sînt activate, puse în acțiune, că numai aşa își au efectul lor: « Nu fi 
nepăsător față de harul care e întru tine», zice apostolul (I Tim. 4, 4). 
Deci: « Dacă întîlnim cîte un om care se distinge prin smerenie, prin dra- 
goste, curăţenia vieţii, bunăcuviință sau alte virtuți, trebuie să vedem aici o 
lucrare a Sfîntului Mir și să credem că darul acesta s-a dat cu prilejul împăr- 
tăşirii Mirului și lucrarea lui s-a făcut simțită după aceea» (N. Cabasila, Via- 
ja în Hristos, trad. cit., p. 11). Iată, deci, efectele Mirungerii la cei care s-au 
botezat de preoţi și au fost unși cu Sfîntul Mir, după rînduiala ortodoxă. 


25. De ce se numește Taina Pocăinţei «al doilea botez», cînd se 
poate săvirși şi care sînt efectele acestei Taine? 


— Taina Pocăinței, sau a Spovedaniei, este taina prin care se iartă 
păcatele săvirşite după botez, mărturisite şi regretate sau căite. Ea are 
același efect ca şi Botezul, cu deosebirea că Taina Pocăinţei nu iartă și 
păcatul strămoșesc, și se repetă, de cîte ori este nevoie, pe cînd Botezul nu 
se poate repeta, fiind unic. Căci: « Este un Domn, o credinţă și un botez» 
(Efes. 4, 5). De aceea, Pocăinţa se numește « al doilea botez», pentru că 
are aceleași efecte ca și Botezul, cu excepţia iertării păcatului strămogesc 
şi a nerepetării lui. La scaunul spovedaniei, duhovnicul, după ce a ascultat 
mărturisirea păcatelor credinciosului, îl sfătuiește și-l lămurește astfel: 
« Iatä (fiule) de acum, pentru toate acestea (păcate), dator eşti să te 
păzesti, de vreme ce cu al doilea botez te-ai botezat, după rînduiala taine- 
lor creștinești ...» (Molitvelnic, Rînduiala Mărturisirii). 

Taina Spovedaniei sau a Mărturisirii păcatelor este instituită de 
Mintuitorul Hristos, Care Și-a început activitatea cu cuvintele:« Pocăiți-vă 
că s-a apropiat Împărăția cerurilor» (Matei 4, 17). El persona], ca « Fiul 
Omului », ca Cel ce are putere a ierta păcatele pe pămînt și în cer (Matei 
9, 6), iartă păcatele slăbănogului din Capernaum (Marcu 2, 9), ale femeii 
păcătoase (Luca 7, 48) si ale femeii adultere (Ioan 8, 11) etc. 

Din această nevoie spirituală, a iertării păcatelor, instituie Domnul 
Taina Pocăinţei, sau a Mărturisirii păcatelor, spre ușurarea sufletească a 
creştinilor de povara grea și apăsătoare a păcatelor. Taina aceasta privește 
două laturi: puterea spirituală a iertării păcatelor « în cer și pe pămînt» 
dată de Domnul Apostolilor (Matei 16, 19; 18, 18) şi Bisericii, în ziua 
Învierii, acordată prin suflarea Sfîntului Duh asupra lor (loan 20, 21—23), 
cînd i-a trimis la propovăduire (Luca 24, 47); iar cealaltă privește pe 
credincioșii care au datoria şi simt nevoia a-şi mărturisi păcatele la duhov- 
nic, pentru a obține iertarea lor, de la Mintuitorul Hristos, prin preotul- 

i duhovnic. De aci, îndemnul repetat: « Mărturisiţi-vă păcatele» (Fapte 
© 19, 18; Iacov 5, 16), sau « pocãiți-vă» (Fapte 3, 19; 2, 38) etc; unul adu- 

cînd căința și mărturisirea, celălalt, preotul, dînd iertarea celui mărturisit 
în numele Domnului. 

Taina Pocăinţei sau a Spovedaniei se poate săvirși ori de cite ori 
creștinul simte nevoia să-și ugureze conştiinţa de mustrările ei și să-și 
liniștească sufletul, nefiind legată de anumite perioade sau sărbători din 
an, ca Împărtășania, care-i urmează, deşi nu totdeauna. La început, creș- 
tinii se împărtășeau zilnic, apoi săptăminal, în vremea prigoanelor; mai 
apoi Biserica a statornicit ca Împărtăgania să se facă în cele patru posturi. 
Totuși, Mărturisirea păcatelor poate face creștinul de cîte ori simte 
nevoia, chiar dacă nu se poate și împărtăși pentru păcate grele, deci şi între 
posturi, Spovedania odată făcută, în urma sfaturilor duhovnicești și a 
recomandării canonului de îndeplinit, crestinul pleacă liniștit și împăcat 
sufletește, simțindu-se ca un « nou născut» sau ca şi cum ar fi trecut prin- 
tr-un nou botez, mai ales dacă s-a gi împărtăşit şi cu Sfintele Taine. 

Între efectele Spovedaniei menționăm, îndeosebi, iertarea păcatelor 
săvîrşite personal, reîmpăcarea cu Dumnezeu — jignit prin păcătuire şi 
depărtarea de El —, resfințirea și reînfierea sau readucerea la starea 
dinainte de păcătuire, de fiu al lui Dumnezeu prin har; și prin accstea 
readucerea în comuniunea cu El, dobîndită după Botez, comuniune din 
care căzuse, ca « fiul cel pierdut» sau rătăcit (Luca 15, 16—24). 
Eliberind, deci, pe creştin de teama de pedeapsa pentru păcatele 
săvirşite, dar mărturisite cu lacrimi de adincă pocăință. și cu hotărîrea 
de a nu mai păcătui, ci să se îndrepte — că « Dumnezeu nu vrea moartea 
păcătosului », ai îndreptarea şi mintuirea lui (lezechiel 33, 11; I Tim. 
2, 4; II Petru 3, 9) — se recapătă curajul în a se strădui a merge pe 
calea mîntuirii și nădejdea moștenirii împărăției lui Dumnezeu și a vieţii 
veșnice. Totodată, Taina Pocăinței aduce şi un spor de har, cu care să 
conlucreze credineiosul, spre mai multă răbdare — în necazuri și încercări 
— şi tot mai bună lucrare de slăvire a lui Dumnezeu și a miîntuirii sale. 
Iată, deci, de ce se numeşte Taina Pocăinţei « al doilea Botez»; iată 
cine o poate săvirși și care sînt efectele ei binecuvîntate. Cine nu trece 
prin Taina Pocăinţei sau a Mărturisirii păcatelor nu poate avea nădejde 
de mântuire. 


26. Este posibilă mîntuirea sufletului, fără pocăință? Ce spune Sfinta 
Scriptură? Ce pilde hiblice ne puteți prezenta? 

— Am mai amintit, deja, mai înainte că fără de pocăință, fără Taina 
Spovedaniei mu se poate dobîndi iertarea păcatelor săvirşite după botez 
şi deci nici mântuirea sufletului, pentru care a pătimit Hristos. 
De aceea, El a început activitatea Sa cu aceste cuvinte: « Pocăiti-vă și 
credeți în Evanghelie» (Marcu 1, 15); şi tot cu această poruncă Şi-a încheiat 

activitatea pămiîntească, înainte de înălțarea Lui la cer. Căci a 
zis apostolilor: « Să se propovăduiască în numele Său pocăința spre ier- 
tarea păcatelor, la toate neamurile . ..» (Luca 24, 47). Fiindcă numai « Cel 
ce va crede — după ce s-a pocăit — și se va boteza, se va mintui» (Marcu 
16, 16). Pentru că numai astfel s-a spus:« botezul mîntuiește» (I Petru 3, 21). 

Pocăinţa are loc, la cei neîncreștinaţi, înainte de primirea botezului, 
în vremea de îndelungată catehizare, mai apoi, pentru primirea lui. Dar 
ea (pocăința) este necesară (psihic) și cerută și celor botezați, pentru 
păcatele săvîrşite după botez, de cei trecuţi de virsta copilăriei. În acest 
scop s-a şi întemeiat Biserica, cu Sfintele ei Taine, în centrul cărora este 
cea a Pocăinţei, sau a Mărturisirii păcatelor, întrucît Tainele — deci și 
Pocăinţa (Spovedania) — intră în structura Bisericii, în însăși definiţia ei 
de sfinţitoare, fără care n-ar exista., 

Pildele biblice sînt nenumărate. Așa, în Vechiul Testament citim 
cum Dumnezeu rînduiește, prin Botez: « De se va face cineva vinovat 
de ceva şi îşi va mărturisi păcatul ..: să aducă Domnului jertfă din turmă, 
oaie sau capră, pentru vină şi-l va curăţi preotul prin aceasta, de păcatul său 
Și i se va ierta păcatul» (Levitic 5, 5—6). Sau: « Cine va păcătui împotriva 
Domnului şi va fi vinovat, sufletul acela să-și mărturisească păcatul ce a 
făcut...» (Numeri 5, 6—7). Iar Solomon scrie: « Cel ce-si mărturisește 
păcatele şi se lasă de ele va fi miluit» (Pilde 28, 13). Mărturisirea păcatelor 
atunci nu era Taină, dar era totuși o necesitate sufletească și o poruncă 
divină. 

Sînt și multe alte pilde vii de care se vorbește, precum Mariam, soţia 
lui Aaron, umplută de lepră, pentru cîrtire împotriva lui Dumnezeu, 
este tămăduită la rugăciunea lui Moise (Numeri 12, 1—15). David, împă- 
ratul-prooroc, e mustrat de proorocul Natan pentru că a păcătuit cu 
femeia lui Urie, trimițindu-l la moarte, în război. Dar, după mustrare, David 
se pocăiește amarnic, alcătuind Psalmul 50, numit Psalmul pocăinţei, 
după care a luat iertare de la Domnul, prin Natuu (II Regi 1] și 12, 13). 
Aşa s-au căit înaintea preotului Ezdra israeliții întorși din captivita- 
tea babilonică, unde se căsătoriseră cu femei de alt neam (Ezdra 10, 
10—11) și au fost iertaţi de păcatul lor. Și tot așa rugîndu-se Neemia la 
Dumnezeu și mărturisind păcatele fiilor lui Israel, i-a fost ascultată ruga lui 
(Neemia 1, 6—7). Se cunoaște, de asemenea, pocăinţa ninivitenilor, la care 
a fost trimis de Dumnezeu proorocul Iona ca să le predice pocăinţa (Iona 3). 

Cel care face legătura între Vechiul și Noul Testament este loan Proo- 
rocul, Înainte-Mergătorul și Botezătorul Domnului nostru lisus Hristos. 
Acest Ioan își începe misiunea de propovăduire și de botezător cu cuvin- 
tele: « Pocăiţi-vă, că s-a apropiat Împărăţia cerurilor» (Matei 3, 2). Cu 
același îndemn şi poruncă şi-au nceput activitatea și Domnul și apostolii 

(Matei 4, 17). Simon Petru se mărturiseşte Domnului că este « păcătos» 
(Luca 5, 8); iar după ce s-a lepădat de trei ori de El că nu-l cunoaște, Petru 
s-a pocăit:« Și a plins cu amar» (Matei 26, 75). După Înviere, însă, Dom- 
nul îl iartă și-l reașază în apostolat, prin cele trei întrebări şi răspunsuri: 
« Mă iubeşti, Petre ?» —« Te iubesc, Doamne 1» « Paște oile Mele» (loan 
21, 15—17). De asemenea, Saul, prigonitorul Bisericii, devenit Pavel, 
Apostolul Neamurilor, convertindu-se, mărturiseşte că el este « cel dintii 
păcătos» (I Tim. 1, 15) dintre cei pe care Hristos a venit să-i mîntuiască 
în lume. 

Apostolii îşi încep şi ei propovăduirea, zicînd: « Pocăiţi-vă și să se 
boteze fiecare dintre voi în numele lui Iisus Hristos — adică al Sfintei Treimi 
—, spre iertarea păcatelor voastre şi veți primi darul Duhului Sfint» (Fapte 
2, 38). Sau, cum spune Sfintul Petru mai departe: « Deci, pocăiți-vă şi 
vă întoarceţi (la Dumnezen) ca să se șteargă păcatele voastre» (Fapte 3, 19). 

Pocăinţa este lăsată tocmai ca să se convingă toţi creștinii că mîna- 
tuirea este o conlucrare a omului cu Dumnezeu, a harului divin cu cre- 
dinţa şi faptele omului, cu alte cuvinte, că miîntuirea — deşi ca act obiec- 
tiv este opera exclusiv a lui Dumnezeu realizată prin Fiul, Hristos — 
trebuie şi însuşită, subiectivată, prin conlucrarea cu harul a credincioşi- 
lor, prin credinţă și fapte bune, sincere. Mîntuirca nu cste numai un act 
de dăruire a Domnului celor predestinați — cum cred unii, care se consi- 
deră dispensaţi de orice efort, sau lucrare —, ci, pentru însușirea ei se 
cere efort, lucrare. Și însuşi actul pocăinţei — ce depinde de om, la care 
se adaugă și harul Tainei — intră între faptele și lucrarea mântuirii 
noastre, fiind însoţit de rugăciune, post, controlul vieţuirii în Hristos și 
milostenii sau faceri de bine etc. 

Întrucît, deci, « toți păcătuim, în multe chipuri» (dac. 3, 2), de aceea 
se recomandă mărturisirea păcatelor (Fapte 19, 18; Iac. 5, 16), pentru 
că numai prin mărturisirea lor se mai capătă iertare, prin Taina Pocăinţei, 
a Mărturisirii păcatelor, sau a Spovedaniei. De aceea se şi numeşte cînd 
într-un fel, cînd într-altul, Taina şi lucrarea ei fiind una şi aceeași. Fără 
Taina Pocăinţei, deci, după învățătura Sfintei Scripturi, nu este posibilă 
mântuirea. Incestuosul din Corint s-a pocăit şi a fost iertat (I Cor. 5, 
1—5; II Cor, 2, 5—11), iar Iuda vînzătorul, nepocăindu-se, s-a spînzurat 
(Matei 27, 5; Fapte 1, 18). 

27. Care sînt nrmările celor ce nu se pocăiesc de păcatele lor? 

— După principiul divin, dintru început, «plata păcatului este 
moartea» (Facerea 2, 17; Romani 6, 23; Iacov 1, 15} şi, cu ea, pierderea 


A fericirii şi a comuniunii cu Dumnezeu. Moartea este mai întîi cea sufle- $ 
GP, tească, spirituală, ca depărtare de Dumnezeu şi ca ieșire din comuniunea 

cu Dumnezeu, apoi moartea trupească, după care urmează cea veșnică. 
Moartea este urmarea blestemului iniţial (Facerea 2, 17; 3, 17—19), rostit 
la alungarea lui Adam și a Evei din rai. Alungării și păcatului i-a urmat 
truda grea cu sudoare şi agonisirea existenţei — pămîntul fiind blestemat 
să rodească spini și pălămidă —, suferințe fizice și sufletești, boli de tot 
felul, idolatria (închinarea la idoli) ş și moartea. Toate aceste urmări ale 
neascultării din început sînt și astăzi. 

Pocăinţa, însă, poate amina sau anula toate aceste urmări. Între 
urmările nepocăinţei amintim: de regele Saul, care făcînd neascultare de 
porunca lui Dumnezeu și ducându-se la vrăjitoarea din Endor, și nu s-a 
pocăit, a fost pedepsit cu moartea, sinucigîndu-se (I Regi 15, 22—23; 
28, 1—25; I Paralipom. 10, 1—4). Pedepsiţi pentru nepocăinţă au fost, 
apoi, mai înainte, oamenii potopului din care n-a scăpat decît Noe cu 
familia sa (Facerea 6—7; II Petru 2, 5); cei din cetăţile Sodoma și Gomora 
nimicite (Facerea 19, 24; II Petru 2, 6); şi cei ucişi de turnul din Siloam 
(Luca 13, 1—5) etc. 

ntre cei ce au păcătuit, dar s-au pocăit și au scăpat de osîndă şi 
de moartea imediată, ca plată a păcatului, amintim pe regele și proorocul 
David, care săvirşind păcat de moarte, păcătuind cu femeia lui Urie, şi 
căindu-se, a fost iertat de Dumnezeu, prin proorocul Natan, alcătuind apoi 
Psalmul 50, ca semn al pocăinței. De asemenea, cînd Isaia proorocul este 
trimis către Iezechia, regele lui Israel, care era bolnav, să-l sfătuiască 
să-şi facă testamentul pentru casa lui, că va muri; întorcîndu-și faţa la 
perete și rugîndu-se, Domnul i-a ascultat rugăciunea, trimiţind din nou 
pe Isaia să spună lui Iezechia că se va vindeca şi Dumnezeu îi va lungi 
viaţa cu cincisprezece ani (IV Regi 20, 1—6), ceea ce s-a şi întîmplat. 
Mărturiile sînt clare. 

Dreptatea lui Dumnezeu a statornicit și cere ca fiecare faptă — bună, 
sau rea — să fie răsplătită. Păcatul atrage — cum s-a spus — blestemul 
şi moartea, iar viețuirea după Dumnezeu și virtutea, sau fapta bună aduc 
binecuvintarea Lui şi fericirea veşnică. Căci oamenii vor fi judecați, la 
judecata particulară a sufletului (Evr. 9, 27), mai întîi, apoi la Judecata 
universală (Matei 25, 31—46), nu numai după faptele, ci şi după cuvintele 
lor şi după gînduri (Romani 2, 15—16; I Cor. 4, 5). « Căci din cuvintele tale 
vei fi găsit drept şi din cuvintele tale vei fi osîndit» (Matei 12, 36—37). 
Cum poate rămîne nerăsplătită fapta cea rea, săvirşită, decît numai 
mărturisită și iertată prin Taina Spovedaniei. Căci nu e faptă fără plată; 
iar Domnul la venirea Sa:« Va răsplăti fiecăruia după Jopiele: sale» ATS 
16, 27; Romani 2, 6—10; 6, 23; II Cor. 5, 10). 

De altfel cel dintii judecător al faptelor fiecărui credincios este con- 
ştiinţa sa morală care-l judecă, învinovățindu-l sau apărîndu-l. Căci chiar 
şi cei necredincioşi, care n-au decît legea naturală, a firii, « scrisă în inimile 
lor, arată (aceasta) prin mărturia conștiinței lor şi prin judecătile lor, care 
îi învinovăţesc sau îi şi apără» (Rom. 2, 15), de faptele, sau gîndurile gi 
cuvintele lor. 

Noul Testament ne arată gi el exemple de persoane care se pocăiesc 
şi sînt iertate, unii ajungînd chiar sfinți, ca Apostolii Petru şi Pavel de 
care s-a amintit; s-a pocăit și întors și fiul risipitor, (Luca 15, 11—32), 
care a fost iertat şi reașezat în demnitatea de dinainte, de fiu iubit; și 
Zaheu vameșul (Luca 19, 1—10), care după tradiţie ajunge episcop. 

Tot Noul Testament vorbeşte şi de cei care nu s-au pocăit și de urmă- 
rile nepocăinţei lor. Între aceștia sînt amintiţi cei peste care s-a surpat 
turnul din Siloam (Luca 13, 1—5), Iuda vînzătorul, care în loc să se pocă- 
iască şi să ia iertare, s-a spînzurat (Matei 27, 5). Dumnezeu așteaptă şi 
rabdă îndelung pe păcătoşi, încercînd toate căile ca să-i aducă la pocăință. 
Fiindcă El nu vrea moartea păcătoşilor, ci întoarcerea şi mântuirea lor 
(lezec. 33, 11; I Tim. 2, 4). Dar, dacă îndelunga Lui răbdare, care le vrea 
mântuirea, este nesocotită (II Petru 3, 15), atunci lasă loc legii păcatului 
să-şi exercite rolul său pedepsitor. De aceea, unii își iau răsplata păcatului 
chiar în această viață, cum se cunoaşte din exemplele amintite, pentru nele- 
giuirile lor, spre a-i da exemple de pedeapsă și altora. Dar pe cei mai mulţi 
dintre cei care mor nepocăiţi și neîndreptaţi, fi lasă blestemului şi osîndei 
veșnice, la judecata sufletului, şi, mai ales, la cea de obște. 

Între aceştia nu sînt numai ucigași de oameni, preacurvari, furi, beţivi, 
vrăjitori, spiritiști și idolatri etc., ci sînt foarte mulți dintre cei care strică 
căile Domnului cele drepte. Aceștia, în numele credinţei şi al Scripturii, 
pe care le strică şi le răstălmăcesc, ca iudeii de odinioară, ca iudaizanţii 
sau creștinii dintre iudeii rigoriști, ca și toţi sectanţii de astăzi şi de tot- 
deauna rătăcesc pe mulți şi le pierd sufletele pentru mântuire. Așa sînt 
toţi proorocii şi învățătorii mincinoși, care, trufași, cum sînt, așa vor apărea 
şi la ziua Judecăţii cu « drepturi câştigate». Că ei zic, dinainte, ca fariseii: 
« Doamne, Doamne, au nu în numele Tău am proorocit şi nu în numele Tău 
am scos demoni şi nu în numele Tău minuni multe am făcut? Şi atunci 
voi mărturisi lor — zice Domnul —: Niciodată nu v-am cunoscut pe voi. 
Depărtaţi-vă de la Mine cei ce lucraţi fărădelegea» (Matei 7, 22—23; 
Luca 13, 26—27). Duceţi-vă toți lucrătorii nedreptăţii (în focul veşnic) unde 
va fi plingerea şi scrișnirea dinţilor» (Luca 13, 27—28). 

Iată deci urmările celor ce nu se pocăiesc, 

28. Ce este Sfinta Împărtășanie, potrivit temeiurilor din Sfînta 
f Scriptură, cine o poate săvîrai, cînd şi cine o poate primi? 

— Sfinta Împărtășanie este cea mai mare Jertfă şi cea mai mare 
Taină. Este Jertfa jcrtfelor — prin care Mintuitorul Hristos, jertfindu-Se 
pe Cruce, a împăcat omenirea cu Dumnezeu (IX Cor. 5, 18—19; Efes. 2, 
14—16; Col. 1, 20) — și Taina Tainelor, din care își trag toate celelalte 
Taine harul lor lucrător. Potrivit cuvintelor Mîntuitorului, Care a insti- 
tuit-o anticipat la Cina cea de Taină, Sfînta Împărtășanie este însuși 
Trupul și Sîngele Domnului nostru lisus Hristos, cu care ne împărtășim, 
iar nicidecum « închipuire», sau « amintire» cum zic sectanţii. 

Pentru că Domnul în noaptea în care a fost vîndut, luînd pîinea și 
vinul le-a binecuvîntat și, mulţumind, a frînt pîinea şi a zis: « Luaţi, min- 
caţi, acesta este Trupul Meu, care se fringe pentru voi. Acestea să faceți spre 
pomenirea Mea. Asemenea și paharul (cu vin) multumind . . . şi zicînd: Beţi 
dintru acesta toți. Acesta este Singele Meu, al Legii celei noi, care pentru voi 
şi pentru mulți se varsă spre iertarea păcatelor». « Aceasta să faceți spre 
pomenirea Mea» (Matei 26, 26—28; Marcu 14, 22—24; Luca 22, 19—20; 
I Cor. 11, 23—25). Aceasta înseamnă că cine primește Sfinta Împărtă- 
ganie, se împărtășește cu însuşi Trupul și Sîngele Domnului, și cu sufletal 
şi dumnezeirea Lui, deci cu întreaga-l Persoană, ca Dumnezeu și Om 
adevărat; de aceea prin această împărtășire ne înduranezeim, devenind 
« părntași ai dumnezeieştii Lui firi» (IL Petru 1, 4). 

Sfintul Apostol Pavel, care a primit învățătura lui direct de la Dom- 
nul Hristos, cîţiva ani după înălțarea Sa la cer, lămureşte acest adevăr, 
astfel: « Ca unor întelepți să vorbesc. Judecaţi voi ce vă spun. Paharul bine- 
cuvintării, pe care-l binecuvintăm, nu este, oare, împărtășirea cu sîngele lui 
Hristos ? Piinea pe care o fringem nu este, oare, împărtășirea cu trupul lui 
Hristos ? Că o piine, un trup sîntem cei mulți; căci toţi ne împărtăşim dın- 
tr-o piine» (I Cor. 10, 15—17). 

Sfînta Împărtășanie sau Euharistie, pentru că se aduce ca jertfă lui 
Dumnezeu, se binecuvintează şi se mulțumește, este numită deopotrivă: 
Jertfă, Taină, mulțumire (Euharistie), binecuvîntare, hrană, sau 
pîine cerească, sau « pîinea vieții» (loan 6, 48), « pîinea cea vie, care s-a 
pogorit din cer» devenind Trupul şi Singele Domnului — întrupat și răs- 
tignit, apoi înviat — cu care ne împărtăşim (loan 6, 50—51), ca și cu o 
« mincare» și « băutură» (6, 53—56) spre viaţa cea veşnică. Mîncînd Trupul 
şi bînd Sînpele Domnului, aceasta se mai numește și împărtășire sau 
cuminecătură, comuniune sau unire tainică cu Hristos, « Cina Domnului» 
sau Cina cea de Taină, şi « pîinea spre ființă», precum şi « paharul Domnu- 

luu» (T Cor. 11, 27),« Paharul binecuvintării » (Cor. 10, 16) și Paharul vieţii 
şi « Paharul mântuirii». i 

Sfînta Împărtășanie sau Euharistie este săvirșită tainic, nemijlocit 
şi nevăzut de Însuși Arhiercul Hristos, ca Cel care aduce ca Preot și Se 
aduce ca Jertfă, ca victimă, sau ca « Mielul lui Dumnezeu, care ridică păca- 
tele lumii» (loan 1, 29). Sau cum citim în rugăciunea din timpul cîntării 
heruvimice:« Că Tu (Hristoase) ești Cel ce aduci (Jertfa) și Cel ce Te aduci, 
Cel ce primeşti și Cel ce Te împarti...» (Liturghier). În chip văzut, însă, şi 
mijlocit, Sfinta Euharistie sau Sfinta Jertfă este săvirșită de Apostoli, 
apoi de episcopii și preoţii Bisericii, legiuit hirotoniți: ei o săvirșesc sau 
trebuie să o săvîrșească cu toată cnrăţia și evlavia:« cu frică și cu cutremur» 
cum « se lucrează mîntuirea» (Filip. 2, 12), ca în prezenţa Arhiereului Hris- 
tos (nevăzut) şi eu binecuvîntarea Lui. Ea (jertfa euharistică) se săvîrsește 
în cadrul Sfintei Liturghii cu participarea credincioșilor, în centrul căreia 
se sfinţesc Cinstitele Daruri — piinea și vinul — prefăcîndu-Se — la invo- 
carea Sfintului Duh, de preot — în Trupul şi Singele Domnului, cu care se 
împărtăşesc apoi slujitorii. 

Care sînt primitorii sau cei care se împărtășesc ? Cei dintîi sînt sluji- 
torii bisericii, care se împărtășesc în timpul chinonicului, al predicii, sau 
al citirii Cazaniei. Apoi, după cuvintele preotului de invitare la îmmpărtă- 
şire: « Cu frică de Dumnezeu, cu credință şi cu dragoste să vă apropiati», 
credincioșii care s-au spovedit şi s-au pregătit cu post, rugăciune și milos- 
tenii etc. se apropie de Sfintul Potir și se împărtășesc, rînd pe rînd. De 
regulă, la început, creştinii se împărtăseau în fiecare Duminică şi Sărbă- 
toare — chiar dacă nu toţi odată, ci pe rînd, cînd unii, cînd alții, încât 
nu era sărbătoare în care să nu se apropie cineva de Sfintul Potir, ca să se 
împărtăşească. Numai mai tîrziu, cînd s-a mai răcit credinţa, Biserica 
a rînduit, pentru toți credincioșii — pentru o pregătire mai bună — împăr- 
tășirea în cele patru posturi de peste an, după ce au postit, s-au spovedit la 
duhovnic şi şi-au împlinit canonul primit, cu rugăciuni, citiri din Psaltire 
sau din cărţile Scripturii, îndeosebi ale Noului Testament, și cu milostenii. 
Numai așa se simte creștinul împăcat și unit cu Hristos prin împărtășire 
şi ușurat sufletește, Această riînduială a Bisericii îi ferește pe unii creştini 
de a cădea în păcatul credincioșilor de la început care se împărtășeau 
nepregătiţi, ba unii venind mâncaţi și băuţi (I Cor, 11, 22) făcîndu-se 
vinovaţi de primirea cu nevrednicie a Trupului și Sîngelui Domnului. 

Constatînd această tristă situaţie în biserici, Sfîntul Apostol Pavel 
scrie corintenilor: « Să se cerceteze însă (fiecare) omul pe sine şi așa să 
mânînce din piine (Trupul) şi să bea din pahar. Căci cel ce mânincă și bea cu 
nevrednicie, osindă îşi mânîncă şi bea, nesocotind trupul (şi Sîngele) Domnu- 
lui. De aceea mulți dintre voi sînt neputincioşi şi bolnavi și mulți au murit- 

Căci de ne-am fi judecat noi înşine (la scaunul Spovedaniei), nu am mai fi 
judecaţi. Dar, fiind judecaţi de Domnul, sîntem pedepsiţi» (I Cor. 11, 28—32). 

n aceste condiţii de pregătire cît mai bună spre a se apropia de 
Sfîntul Potir « cu frică și cu cutremur», creştinii mai aprinși de dra- 
gostea de Hristos și de mîntuirea lor se pot împărtăși chiar mai des, și 
între posturi. În felul acesta n-ar mai rămîne chemarea la împărtăşire 
fără răspuns, duminici şi sărbători peste an, în care nici un creștin sau 
creștină să nu se apropie la împărtășit. Pruncii și copiii pînă la șapte 
ani se pot împărtăși fără canon, oricînd; totuşi, de la patru ani în sus 
trebuie aduși la spovedanie pentru a primi sfaturi și învățătură de la 
preot, făcîndu-i să înţeleagă rostul spovedaniei și respectul de părinți 
şi de toţi oamenii, dar mai ales de cele sfinte. Numai așa deprind evlavia, 
respectul și dragostea de învățătură etc. 

Oricine se împărtășește fără a fi spovedit de preot sau fără dezlegarea 
primită pentru păcatele mărturisite și fără încuviințarea lui cade sub 
osîndă grea, după cum s-a văzut din textul amintit. 

Alta este însă situaţia bolnavilor, în stare gravă, care nu pot veni la 
biserică, pentru această datorie creștinească. La aceștia preotul merge 
personal la casa bolnavului, îl spovedeşte și-l împărtășește, chiar dacă 
n-a putut posti, bolnavii fiind dezlegaţi de post. Dar și aici sînt unele 
cazuri dificile şi uneori indignante, cu care se întîlnește preotul; adică, 
familia cere ca bolnavul să fie împărtășit, chiar dacă nu mai poate vorbi, 
ceea ce nu se poate, decît în cazul cînd creștinul s-a spovedit regulat și 
des, mai ales cînd boala se prelungește. Dacă bolnavul nu s-a spovedit 
mai de curînd și nu poate vorbi, în nici un caz nu trebuie împărtășit. Vina 
cade pe nepăsarea și neglijenţa bolnavului și a familiei, nu a preotului 
chemat atunci. 


29. Care sînt, după Sfînta Scriptură, urmările celor ce nu se împăr- 
tăşesc sau primesc Trupul şi Sîngele Domnului cu nevrednicie? 


t ı — Sfînta Împărtășanie fiind Trupul și Sîngele Domnului, cei ce se 
împărtășesc cu vrednicie devin concorporali cu El, încît Hristos sălă- 
șluieşte în ei. În această situaţie putem spune ca Sfintul Pavel: « Nu eu 
mai trăiesc, ci Hristos trăiește în mine» (Gal. 2, 20). 

Celor care se împărtășesc cu vrednicie, această concorporalitate le 
dă încrederea şi siguranța mintuirii, sporindu-le harul şi viețuirea în 
Hristos (I Petru 2, 12; Matei 5, 16) şi-i ajută să pășească cu nădejde spre 
viața veșnică, binecuvintată și fericită, în lumină și slavă cu El (loan 
17, 22—24). Dimpotrivă, cei ce se împărtăşesc cu nevrednicie sau nu 
se împărtășesc, săvîrșesc un sacrilegiu, nesocotind sfințenia și rolul mân- 
tuitor şi îndumnezeitor al Sfintelor Taine. Cei care nu se împărtășesc 

din “copilărie înseamnă că au trăit fără Hristos și sînt căzuți din har 
(Gal. 5, 4), săvîrşind tot felul de păcate grele, de la cele de moarte și strigă- 
toare la cer pină la cele împotriva Duhului Sfînt, care « nu se iartă, nici 
în veacul de acum, nici în cel ce va să fie» (Matei 12, 32). 

Pentru toţi aceștia, « căzuţi din har» și reveniţi la viața de păcat 
şi de păginătate, închinîndu-se la tot felul de idoli, ca: necredinţa, beţia, 
desfrînarea, necurăţia, patima rea și lăcomia, « care este închinare la idoli» 
(Col. 3, 5), dreapta judecată a Domnului le va fi: « minie și furie, necaz 
și strimtorare peste sufletul oricui face răul» (Rom. 2, 8—9). 

Cei care nu se împărtășesc cu Sfintele Taine sînt de două feluri, ba 
chiar de trei: cei carc sînt nepăsători de sufletul lor și care nu sînt complet 
necredincioşi, ci mai mult indiferenți, amînînd tot mereu pocăința, spove- 
dania și împărtăşirea, la bătrîneţe, pc care mulți n-o mai ajung, dînd 
friu liber tuturor plăcerilor şi pasiunilor, care-i distrug fizicește și sufle- 
teste; alţii cad în indiferentism faţă de sufletul lor, despre care poate nici 
mu cred că există. 

A treia categorie este și mai gravă, fiind cei mai perfizi, care, sub 
masca credinţei şi cu Scriptura în mină, săvîrșesc sacrilegiu întreit. Căci 
mint pe credincioşii lor, înșelindu-le buna credinţă, cum că şi ei au împăr- 
tăşanie, că și ei au Cina Domnului. Dar pentru ei pîinea și vinul nu sînt 
“Trupul şi Sîngele Domnului, ci numai « amintire» a Cinei, fiindcă neavînd 
preoţie sfinţitoare — cum s-a mai spus — ceea ce fac ei nu este decît o paro- 
die, un simulacru, un sacrilegiu, inducînd în eroare pe naivi. Mint că au 
și preoţie, mint că au și împărtășanie, care nu e la ei decît piine și vin de 
la început pînă la sfîrșit, deci o mîncare obișnuită. lar minciuna lor este 
sacrilegiu, fiind socotită alături de cele sortite focului veşnic. Căci aceş- 
tia n-au parte de Împărăția cerurilor, ca unii ce sînt batjocoritori şi hulitori 
ai celor sfinte. Iată ce scrie Sfîntul Apostol Pavel:« Nu știți oare că nedrepții 
nu vor moșteni împărăția lui Dumnezeu ? Nu vă amăgiți: Nici desfrînații, 
nici închinătorii la idoli, nici adulterii, nici malahienui, nici sodomiţii, 
nici furii, nici lacomii, nici beţivii, nici batjocoritorii, nici răpitorii nu vor 
moşteni împărăția lui Dumnezeu» (I Cor. 6, 9—10). lar Sfîntul Apostol 
Toan scrie şi el: « Iar partea celor fricoși şi necredincioşi și spurcați şi ucigași 
(ai trupurilor, dar mai ales ai sufletelor, ca ereticii şi sectarii) și desfrânaţi şi 
fermecători și închinători la idoli și a tuturor celor mincinoși (eretici și 
sectari) este iezerul care arde, cu foc și cu pucioasă, care este moartea a 
doua» (Apoealipsa 21, 8). Iată răsplata tuturor, care, nu numai că nu se 
pocăiesc, spovedesc şi nu se împărtășesc cu Sfînta Emharistie, sau Împăr- 
ttășanie, dar o şi blamează, o batjocoresc săvîrșind cel mai mare sacri- 
legiu, parodiind-o în cultul lor. 

Toţi aceşti parodiatori, intitulaţi — trufaș — « prooroci» și « învă- 
țători», falsificatori și ai Scripturii şi învăţăturii ei, ca și fariseii de 
odinioară, se vor prezenta la judecată cu laudele și isprăvile lor, mîndri 
de ei. Cunoscîndu-le cugetele și cuvintele cu care I se vor înfățișa la ziua 
dreptei Judecăţi — sectarii, ca prooroci şi învăţători mincinoși, căci 
toţi fac pe învățătorii şi proorocii, mari și mici, bărbați, femei —, Domnul 
zice: « Multi Îmi vor zice în ziua aceea: Doamne, Doamne, au nu în numele 
Tău am proorocit și nu în numele Tău am scos demoni şi nu în numele 
tău minuni multe am făcut? Şi atunci voi mărturisi lor, zice Dom- 
nul: Niciodată nu v-am cunoscut pe voi. Duceţi-vă de la Mine(toţi) 
cei ce lucraţi fărădelegea». (Matei 7, 22—23). Calificarea acestora care 
lucrează cu satana, sau « diavolul, ucigaș de oameni și tatăl minciunii» 
(loan 8, 44) este de « lucrători ai nedreptății» şi « ai fărădelegii», a căror 
răsplată, la ziua cea mare a Judecăţii finale, va fi osînda în focul veșnic. 


Alţi eretici care « răstignesc a doua oară pe Fiul lui Dumnezeu şi-l 
fac de batjocură», după ce s-au luminat odată prin botez (Evr. 6, 4—6), sînt 
iudaizanţii, pe care Apostolul îi dă anatemei (Gal. 1, 7—9), precum Alexan- 
dru, Imeneu şi Filet, care, deși botezați și împărtășiți, au devenit ere- 
tici, pe care Pavel îi dă satanei (I Tim. 1, 20; IX Tim. 2, 17), ca să nu mai 
hulească cele sfinte, Despre toți aceștia citim: « Călcînd cineva Legea lui 
Moise era ucis fără milă... Cu cît mai aspră va fi pedeapsa cuvenită celui 
ce a călcat în picioare pe Fiul lui Dumnezeu și a nesocotit sîngele Testamen- 
tului (Sfînta Împărtășanie) cu care s-a sfințit și a batjocorit duhul harului ?» 
(Evr. 10, 28—29). 


VI 
a PREOȚIA ȘI JERTFA LITURGICĂ 
„30. Ce este Sfinta Liturghie, cine o poate săvirși şi cînd a fost înte- 
. maeiată de Hristos? . 

— Sfinta Liturghie, în care se oficiază Jertfa jertfelor şi Taina taine- 
lor, este o alcătuire sau rînduială de rugăciuni, cîntări și binecu- 
vântări, însoțite de momente simbolice, în timpul căreia se aduce Jertfa 
cea fără de singe a Legii celei Noi; în Ea se desfășoară în chip simbolic 
şi nevăzut toate evenimentele principale din viața Mîntuitorului Hristos: 
Nașterea, aducerea la Templu și Tăierea împrejur, ieșirea la propovă- 
duire, activitatea, patimile, jertfa de pe Cruce, îngroparea, învierea şi 
înălțarea Sa la cer, urmată de pogorirea Duhului Sfînt și nașterea efectivă 
a Bisericii, întemeiată de El. În ea, Hristos-Domnul e amintit ca Împă- 
rat, Prooroc sau Învățător şi Arhiereu, Care jertfește şi Se jert- 
feste — Arhiereu, Miel de Jertfă şi Miîntuitor, dar si Judecător, 


cînd va veni la sfîrșitul veacurilor, cum mărturisim în Crez. Jertfa Lui 

se aduce pentru întreaga Biserică cerească și pămiîntească, pentru 
sfinți — pomeniţi ca rugători pentru noi —,pentru credincioșii din 
viaţă şi pentru cei morți, care au nevoie de mila Domnului. 

Sfinta Liturghie a fost inițiată de Mintuitorul Hristos la Cina cea 
de Taină și încredinţată de El Apostolilor, şi prin ei episcopilor și preo- 
ților. Porunca săvîrşirii Ei, de-a pururea, în Biserică, pînă la sfirsitul 
veacului, a fost, cînd, după instituirea Sfintei Euharistii, le-a spus Apos- 
tolilor: « Aceasta să faceţi spre pomenirea Mea» (Luca 22, 19). Adică, 
amintim pururea prin Liturghie: viața, activitatea, patimile, răstig- 
nirea, moartea, învierea, înălțarea la cer și Cincizecimea sau Pogorirea 
Duhului Sfînt, începutul răspîndirii Bisericii în toată lumea din Impe- 
riul roman de atunci. 

În Sfînta Liturghie avem, deci, reprezentarea misteriului, sau tainei 
mântuirii, prin Fiul lui Dumnezeu, Care, prin Jertfa euharistică se face 
prezent, în chip real, în Biserică. Domnul Este prezent şi real în Sfînta 
Liturghie, nu numai ca Jertfă sau Victimă, ca « Mielul lui Dumnezeu, 
Care — jertfâindu-Se — ridică păcatele lumii» (loan 1, 29), ci și ca Arhi- 
ereu, sau Preot jertfitor în chip tainic. Aşa citim în Rugăciunea din tim- 
pul Heruvicului: « Că Tu eşti Cel ce aduci (jertfă = jertfeşti) și Cel ce 
Te aduci (Te jertfeşti ca Miel), Cel ce primeşti și Cel ce Te împarți Hris- 
toase, Dumnezeul nostru...» (Liturghier). Așa ni-L înfățișează Sfîntul 
Apostol Pavel pe Mîntuitorul Hristos și ca Arhiereu jertfitor și ca Jertfă 
de împăcare cu Dumnezeu și pentru ispășirea și iertarea păcatelor. « Toate 
sînt de la Dumnezeu, Care ne-a împăcai cu Sine prin Hristos şi Care ne-a 
dai nouă slujirea împăcării — zice Apostolul — pentru că Dumnezeu era 
în Hristos împăcind lumea cu Sine însuşi, nesocotindu-le greșelile lor şi 
punind în noi cuvintul împăcării» (II Cor. 5, 18—19; Efes. 2, 14—16), 
împăcînd, prin El, « şi cele de pe pământ și cele din cer, prin sîngele Crucii 
Lui» (Coloseni 1, 20). 

Dumnezeu L-a rînduit pe Fiul « Jertfă de ispășire prin credinţa în 
sinpele Lui, ca să-Şi arate dreptatea Sa pentru iertarea păcatelor celor mai 
înainte făcute» (Rom. 3, 25). Şi tot ca jertfă, citim: « În El avem răscum- 
Ppărarea prin sîngele Lui și sertarea păcatelor, după bogăția harului Lui» 
(Efes. 1, 1). Căci Fiul-Hristos, ca Arhiereu şi Jertfă, « după ce a săvirșit, 
prin El Însuşi, curățirea păcatelor noastre, a șezut de-a dreapta slavei intru 
cele prea înalte» (Evr. ], 3). Iar în alt text arată şi mai clar că Mîntuitorul 
Hristos S-a adus pe Sine Jertfă Tatălui, unde citim: « Singele lui Hristos, 
Care, prin Duhul cel vesnic, s-a adus lui Dumnezeu pe Sine Jertfă fără de 
Prihană, ca să sfințească poporul cu sîngele Său» şi «va curăți cugetul 
vostru de faptele cele moarte, ca să slujiți Dumnezeului Celui viu» (Evr. 


9, 14; 13, 12). 

Celelalte texte vorbesc de Mintuitorul lisus Hristos mai ales ca Arhie- 
reu jertfitor, liturghisitor și mijlocitor al Noului Testament și la Tatăl. 
El Însuși spune (Evrei) că « nu S-a preaslăvit pe Sine Însuși, ca să se facă 
Arhiereu, ci Tatăl L-a făcut şi L-a sfințit = uns (|, 9), Apostol şi Arhie- 
reu al mărturisirii noastre» (3, 1), cînd Îi zice: «Tu ești Preot în veac 
după rînduiala lui Melchisedec» (5, 6). Astfel devine El« Credincios Arhiereu 
în cele câtre Dumnezeu, ca să curățească păcatele poporului, şi Care, prin 
ceea ce a pătimit, fiind El Însuşi ispitit, poate și celor ce se ispitesc să le 
ajute» (2, 17—18). El este Arhiereu mare, Care a străbătut cerurile, după 
ce a suferit cu noi în slăbiciunile noastre, find ispitit în toate ca și noi, 
afară de păcat (4, 14—15). Apoi, Iisus a intrat dincolo de Catapeteasmă 
pentru noi, ca Înaintemergător, fiind făcut Arhiereu în veac, după rîndu- 
iala lui Melchisedec (6, 19—20). El este Arhiereu Care are o « preoție veș- 
nică, netrecătoare» (1, 24); iar nu « preoție care nu poate trece de la unul 
la altul», cum a falsificat textul Biblia protestantă, pe care o folosesc 
toâte cultele noi și sectele. 

Scopul sfintei Liturghii, în principal, este sfinţirea sau prefacerea 
Sfintelor Daruri în Trupul și Singele Domnului, prin rugăciunile episcopu- 
lui sau preotului liturghisitor, la invocarea Sfîntului Duh asupra lor; 
iar în secundar, unificarea spirituală a fiilor Bisericii, prin rugăciunile, 
citirile şi cîntările, în cadrul cărora se produce lucrarea Sfîntului Duh, 
prin prefacerea tainică a Darurilor. În această atmosferă cerească, sfîntă, 
preoții slujesc împreună cu îngerii și cu sfinţii sub conducerea nevă- 
zută a Marelui Arhiereu, Hristos. Căci credincioşii care închipuiesc « în 
taină pe Heruvimi» — cum cîntăm în Cîntarea Heruvimică — se simt 
transportaţi în cer, încît uită că sînt pe pămînt, desprinzîndu-se două 
ore de «toată grija cea lumească». l 

lată, deci, ce este Sfînta Liturghie, cine o poate săvirşi, — preoții 
legiuiţi, în numele lui Hristos, în chip văzut — și cînd a fost întemeiată. 


„81. Cum tălmăciți ca exeget expresia intrată în limbajul credin- 
cioșilor noștri « Sfintele Taine» consacrate în cadrul Sfintei 
Liturghii ? 

— Prin Sfintele Taine, — expresia de aci — nu se înţeleg cele șapte 
Taine ale Bisericii, ci numai Taina tainelor și Jertfa jertfelor, Sfinta 
Euharistie sau Împărtășanie care singură se sfințește numai în cadrul 
Sfintei Liturghii. Se numesc Sfintele Taine pentru că au două elemente 
componente — piinea și vinul —, transformate apoi în Trupul și Sîngele 
Domnului; şi, pentru că înainte de împărtășire, preotul — făcînd atenţi 
pe credincioşi de momentul cînd se apropie împărtășirea celor ce s-au 
pregătit — rostește cu glas tare:« Să luăm aminte, Sfintele Sfinților». Adică 

Sfintele (Taine) sînt pentru sfinţi, pentru creștinii pregătiţi. De aceca se 
numesc ele în chip special « Sfintele Taine», adică Sfînta Împărtășanie ; şi 
se zice, tot așa: « ne împărtășim cu Sfintele Taine»; sau « Sfintele Taine» 
se păstreuză în Sfîntul Chivot — mica bisericuţă de argint, de pe Sfînta 
Masă din Altar. 

De ce se sfinţesc « Sfintele Taine», acestea, numai în cadrul Sfintei 
Liturghii? Pentru că, aşa cum s-a spus la întrebarea precedentă, Sfînta 
Liturghie este desfășurarea tainică a vieţii Mîntuitorului lisus Hristos, 
de la naștere, activitatea și sfîrșitul Lui dramatic, patimile, răstignirca, 
îngroparea, învierea şi înălțarea, urmată de Pogorirea Sfîntului Duh, 
cu începutul răspîndirii Bisericii, înființată de El. Iar « Sfintele Taine», 
de care se vorbește aci, reprezintă momentul culminant al jertfirii Lui 
cînd, rostind ultimul cuvînt, pe Cruce: « Săvirșitu-s-a» (loan 19, 30), 
« Şi-a dat duhul». lar cînd « L-a împuns un ostaș cu sulița în coasta 
Lui, a ieșit singe şi apă» (19, 34), semn că a murit. Astfel se face El « Mijlo- 
citor al unui Testament mai bun, Testamentul cel Nou, pecetluit cu singe- 
le Său» (Evr. 9, 14—17; 8, 6,8). 

Deosebit de accastă semnificație tainică, majoră, « Sfintele Taine» 
se sfinţesc numai în cadrul Sfintei Liturghii, pentru că Jertfa Domnului 
— momentul central al Ei — este universală, pentru toţi care vor crede; 
iar Jertfa liturgică, Sfînta Împărtășanie, este, pentru « sfinții», adică 
creștinii, care participă la săvîrşirea Sfintei Liturghii şi pentru toţi cei 
care se împărtășesc cu Sfintele Taine, fie în cadrul sfințirii lor, în Biserică, 
fie la casele lor, pentru cei bolnavi. i 

Sfînta Liturghie este un cult public, cultul sfint al Bisericii, îndeosebj 
al Bisericii Ortodoxe. Și tocmai de aceea se numește Liturghia Sfîntă, 
pentru că este sfinţită de Jertfa Domnului, de Sfînta Împărtășanie, pregă- 
tită pentru « sfinți», pentru creştini, sau « Sfintele sfinților». Sfînta Litur- 
ghie este un cult colectiv, comunitar, nu individual, cult al creștinătății 
adevărate, purtînd în esență un caracter eclesiologic, al întregii Biserici. 
Pentru că în Liturghie se roagă întreaga Biserică, nu numai slujitorii, sau 
liturghisitorii Ei, ci și credincioşii, care participă în duh la desfăşurarea 
Liturghiei și la cântările Ei; ba, credincioșii aduc și prescura şi vinul 
pentru Liturghic,. 

Apoi, așa cum s-a mai amintit, Sfînta Liturghie este o slujire 
cerească, fiindcă la Ea participă — în chip nevăzut — nu numai Miîntui- 
torul Hristos, Care jertfește, ca Arhiereu, sau Preot — și se jertfește, ca 
« Mielul lui Dumnezeu, Cel ce ridică păcatele lumii» (loan 1, 29), ci El 
este înconjurat de îngeri şi de sfinţii de lîngă tronul ceresc. Încît, Sfinta 
Liturghie nu e numai pentru credincioșii pămînteni, ci şi pentru cei din 
cer, pentru cei vii și pentru cei morţi, căci și Jertfa și rugăciunile «i sînt 

şi pentru vii şi pentru morți; în ea se unește cerul cu pămîntul. Noi ne 
rugăm şi pentru noi și pentru morţii noștri, iar îngerii noștri păzitori și 
sfinții, pe care-i invocăm în rugăciuni, se roagă acolo, pentru noi. Deci 
această atmosferă de rugăciune a celor de pe pămînt, cu cei din cer, o 
aflăm numai în Sfînta Liturghie. În ea (Liturghia) se realizează sau se 
împlinește « iconomia» divină, care vrea «ca toate să fie iarăşi unite în 
Hristos, cele din ceruri și cele de pe pămînt — toate întru El» (Efes. 1, 105); 
« pentru ca în numele lui Iisus tot genunchiul să se plece, al celor cerești şi 
al celor păminteşti» (Filip. 2, 10). Pentru că așa a vrut Dumnezeu, ca 
« Printr-însul (Hristos) toate cu Sine să le împace, fie cele de pe pămint, 
fie cele din ceruri, făcind pace prin El, prin sîngele crucii Sale» (Colo- 
seni ], 20). 

Sfinta Liturghie, deci, prin Jertfa Domnului care se reproduce tainic 
în ea — ca Jertfă a împăcării omenirii cu Dumnezeu — este ea însăși 
slujire a împăcării, a oamenilor între ei și a lor cu lumea cerească. De 
aceea nu e bine să vină oameni învrăjbiţi cu alții la biserică, pînă nu se 
împacă; pentru că, așa cum în legea veche cei certaţi trebuiau întîi să 
se împace cu « pirişul» lor, apoi (Matei 5, 25—27) li se primea darul la 
altar, tot așa — și, cu atît mai mult — creștinii trebuie să se împace 
dinainte cu semenii cu care sînt supăraţi pentru a lua apoi parte cu vred- 
nicie şi cu sufletul împăcat la Sfînta Liturghie. Altfel, darul adus la altar 
nu le este bine primit. Și, cu atît mai mult, nu se pot împărtăși, chiar dacă 
au postit și s-au spovedit, dacă nu se împacă cu vrăjmaşii lor. Căci cuvin- 
tele sînt ale Domnului, Care zice: « Cine nu iartă, nu i se iartă»; sau: 
« Jar de nu veti ierta oamenilor greșelile lor, nici Tatăl vostru nu vă va ierta 
greșelile voastre» (Matei 6, 15). A 

Deci, dacă Mîntuitorul, ca Arhiereu și Jertfă, în Sfînta Liturghie 
« sfințește pe cei ce se sfinţesc» (Evr. 2, 11) și iartă, pe cei ce iartă, pe ceilalţi 
îi respinge ca pe toți cei ce strică căile Lui şi răstălmăcesc Scripturile, ca 
sectarii, pe care El îi respinge (Matei 7, 23). 

Iată, dar, de ce numai în cadrul Sfintei Liturghii se sfințesc « Sfin- 
tele Taine», adică Trupul și Singele Domnului sau Sfînta Împărtășanie 
în chip nevăzut, de Arhiereul Hristos, iar în chip văzut prin episcopii, 
sau preoții slujitori. 


32. Care sînt efectele harice ale Sfintei Liturghii? Ne putem miîntui 

fără Biserică, fără Sfintele Taine si fără Sfînta Liturghie? 

— Sfînta Liturghie are ca efect şi rol principal sfințirea Darurilor, 
sau prefacerea (transformarea) pîinii și a vinului în Trupul și Singele 
adevărat al Domnului nostru lisus Hristos. Sfinta Liturghie are și 
o seamă de efecte harice, care privesc înduhovnicirea creștinilor, cu trans- 

portarea lor spirituală în Biserica cerească unde slujesc Marelui 
Arhiereu — Hristos — îngerii și sfinții. Una din rugăciuni grăiește așa: 
« În Biserica slavei Tale stînd, în cer ni se pare a sta, Născătoare de Dum- 
nezeu, ceea ce ești ușă cerească, deschide nouă ușa milei Tale» 
(Ceaslov, Bucureşti, 1945, p. 70). lar în cântarea heruvimică, citită de 
preot în taină, înainte de ieşirea cu Sfintele Daruri, preotul zice de trei 
ori, cu mîinile ridicate și cu închinare: « Noi care pre heruvimi cu 
taină închipuim și făcătoarei de viață Treimi întreit sfintă cîntare adu- 
cem, toată grija cea lumească acum să o lepădăm». Ca pe împăratul 
tuturor să primim, pe Cel înconjurat, în chip nevăzut, de cetele îngerești. 
Aliluia, Aliluia, Aliluia». 

La această stare de transportare spirituală în sferele cerești se adaugă 
şi alte efecte, ca sfințirea, mai ales a celor ce se pregătesc, prin spovedanie 
şi pentru Sfînta Împărtășanie, în care caz, starea lor sufletească şi tru- 
pească devine nu numai o sfințire, ci și o contopire, sau o concorporali- 
tate cu Hristos, al Cărui Trup și Singe l-au primit, împărtășindu-se credin- 
cioșii, în care, de acum, « El trăiește, sau sălășluiește în noi și noi în El» 
(loan 6, 54—56; Gal. 2, 20). 

Alte efecte harice ale Sfintei Liturghii sînt, precum spune una din 
rugăciunile ei: «trezirea sufletelor, iertarea păcatelor, împărtășirea 
cu Sfîntul Duh, moştenirea împărăției cerurilor şi îndrăznirea către 
Dumnezeu» a celor care se apropie de Sfintele Taine, « cu frică de Dumne- 
zeu, cu credinţă și cu dragoste». Se atrage deci atenția, ca împărtășirea 
pentru nimeni să nu fie « spre judecată și spre osîndă», cum scrie Aposto- 
lul Pavel corintenilor (I Cor. 11, 27—30). 

Un alt efect-scop haric este moștenirea vieţii veșnice. unde, cei ce 
trăiesc necontenit în, şi cu Hristos, dubovnicește, li s-a făgăduit a prinzi 
cu Domnul, la altarul ceresc (Matei 26, 29; Marcu 14, 25; și Luca 22, 
18; Ioan, 6, 57—58). Pină la unirea cu Hristos prin împărtășirea cu Sfin- 
tele Taine, care dau credincioşilor sfințirea deplină, sporind îndumne- 
zeirea lor prin har, Sfînta Liturghie pune la îndeniîna participanților, 
prin rînduiala Ei sfîntă, o seamă de mijloace pregătitoare şi sfințitoare: 
acestea sînt rugăciunile, cîntările și citirile din Sfînta Scriptură, însoţite 
de predica lămuritoare sau de cateheza ziditoare; tot așa sînt şi cele ce 
se săvirşesc şi se rostesc înainte și după sfințirea Darurilor. Rugăciunile 
şi cîntările — la care bine e să participe, activ, toți credincioșii, — ne 
întorc cu gîndul către Dumnezeu, făcîndu-L să se milostivească spre 
noi şi să ne ierte păcatele; iar citirile din Scriptură ne învață iertarea 
aproapelui, bunătatea, iubirea de Dumnezeu și de oameni, dreptatea și 
întrajutorarea etc. făcîndu-ne rivnitori la păzirea poruncilor și învăţă- 
turilor Lui şi la fapte bune. Toate acestea laolaltă îmbunează sufletul, 

Sl sfinţesc şi-l apropie tot mai mult de Dumnezeu. Rugăciunile, însă, şi 
cîntările, cu citirile și toate cele ce se săvirșesc în slujba Sfintei 
Liturghii ne sfinţesc prin aceea că ele închipuiesc și ne fac să simţim prezen- 
ţa nevăzută a lui Hristos, activitatea Lui de propovăduire și de minuni 
făcătoare, patimile și răstignirea Sa, pentru noi, învierea, înălțarea Lui la 
cer și începutul dezvoltării Bisericii, întemeiată de El, prin pogorirea 
Duhului Sfint. 

Dar, cum comunitatea spirituală a Bisericii cuprinde și pe cei vii 
și pe cei morți, rugîndu-se pentru toți deopotrivă, tot așa face şi Sfinta 
Liturghie prin care se sfințesc și unii şi alții, după cum ei trăiesc în Hris- 
tos, sau au trăit și au murit în Hristos cei răposaţi. Astfel, o sfințire a 
lor se face prin mijlocirea Sfntelor Daruri, deoarece darurile aduse de 
credincioși sînt jertfe aduse de ei și care sfințesc atît pe cei ce le-au adus, 


cât şi pe cei pentru care s-au adus «vii și morți». Și cel ce-i sfințește este 


nsuşi Mîntuitorul Hristos — Arhiereul jertfitor, căci El este « Cel ce 
sfințește pe cei ce se sfințesc» (Evr. 2, 11). Și tot El este și Cel ce împărtă- 
şește — în chip nevăzut — pe cei ce se împărtășesc, dar cu vrednicie, 
bine pregătiţi, pe cînd cei nevrednici se împărtășesc de preot « spre jude- 
cată și spre osîndă». 

Multe sînt efectele harice, binefacerile, sfințirea și mîntuirea, în 
care cresc cei ce participă la Sfînta Liturghie; dar, pagubă sau pierdere 
sufletească își apgonisesc cei ce stau nepăsători faţă de Biserică și de ser- 
viciul liturgic; căci aceștia sînt, chiar, de sineși osîndiți. lar în rîn- 
duiala Bisericii se spune că cei ce lipsesc trei sărbători —la rînd — de la 
Sfinta Liturghie, fără să fie bolnavi, călători, sau caz de forță majoră, cad 
sub anatemă. pentru că nesocotesc Jertfa lui Hristos adusă şi pentru ei, 
şi a lor mântuire; așa cum fac toţi cei rătăciţi şi ereticii, despre care Apos- 
tolul zice: « Căci este cu neputinţă peniru ei, dacă au căzut (din har), să 
se înnoiască iarăşi spre pocăință, fiindcă ei răstignesc loruși a doua oară, 
pe Fiul lui Dumnezeu şi-L fac de batjocură» (Evr. 6, 6). Căci dacă cei ce 
căleau Legea lui Moise erau ucişi fără milă, « Gîndiţi-vă : cu cît mai aspră 
va fi pedeapsa cuvenită celui ce a călcat în picioare pe Fiul lui Dumnezeu, 
şi a nesocotit sîngele testamentului cu care s-a sfințit, şi a batjocorit duhul 


harului» (Evr. 10, 28—29). 

Iată pentru ce învaţă clar Domnul: « Cine nu ascultă de Biserică» 
și nu se împărtășește cu Sfintele Taine, nu participă la Sfînta Liturghie 
este ca« un păgîn și vameș» (Matei 18, 17), pierztndu-şi mîntuirea și agoni- 
sindu-si judecata de osîndă și munca veșnică. 


Asadar, fără Biserică, fără Sfintele Taine și fără Sfînta Liturghie 
nu ne putem miîntui. 

33. Care sînt efectele harice ale Nunții şi Sfîntului Maslu? 
— Căsătoria sau Nunta este cea mai veche instituţie divină, care 
își are începutul de la creaţie, după care, făcînd pe Adam și Eva: «ca 
să nu fie omul singur», Dumnezeu le-a dat binecuvîntarea de « a crește 
şi a se înmulți» (Facerea 1, 28). În acest scop:« Va lăsa omul pe tatăl său 
şi pe mama sa şi se va uni cu femeia sa și vor fi amindoi un trup... Deci 
ce a unit Dumnezeu, omul să nu despartă» (Facerea 2, 24; Matei 19, 5—6; 
Efes. 5, 31). 

Miîntuitorul Hristos a ridicat Nunta la rangul de Taină Sfîntă, simbo- 
lizînd unirea tainică dintre El şi Biserica Sa (Efes. 5, 32), pe temeiul dra- 
gostei curate. Participiînd la Nunta din Cana Galileii, Domnul a binecu- 
vîntat Nunta, aşa cum binecuvintează — în chip tainic și nevăzut — 
fiecare pereche de tineri, care se cunună; pentru că, în realitate, El ea 
Arhiereu sau Preot, o săvîrșește prin mîna și gura slujitorilor Bisericii. 
După rugăciunile pregătitoare și rostirea corectă a formulei Cununiei, 
care marchează momentul principal, căsătoria se considerăe, definitiv 
încheiată și sfinţită, prin această Taină. Din acest moment soţii sînt 
uniți pentru toată viața, datorîndu-și unul altuia fidelitate deplină, res- 
pect reciproc, întrajutorare, aparținindu-și unul altuia, iubire şi devo- 
tament reciproc, în scopul bunei lor convieţuiri, al naşterii de prunci 
buni, a creşterii și bunei lor educaţii creștine şi sociale, ca fii ai Bisericii 
şi ai Patriei. Numai păcatul infidelității conjugale sau al adulterului rupe 
legătura sfîntă a căsătoriei, în care caz căsătoria este desfăcută (Matei 
19, 9). 

Efectele harice ale Nunții sînt exprimate şi le cunoaștem din ecte- 
niile şi rugăciunile citite la oficierea acestei Taine. Între acestea, Biserica 
se roagă pentru tinerii căsătoriţi, ca Dumnezeu să le trimită darul Său 
Ceresc, prin care soţia să se plece bărbatului ei întru toate, iar bărbatul 
să fie cap femeii, ca să conviețuiască după voia Sa, iubindu-și femeia ca 
pe sine însuși, precum și Hristos a iubit Biserica (Efes. 5, 28—29); apoi, 
să ducă viaţă paşnică şi fără prihană, minte întreagă, în iubirea unuia 
către altul, întru legătura păcii; naștere de prunci buni, lungime de 
zile, o întocmire în gînd sufletelor și trupurilor pentru spor duhovnicesc 
spre mâîntuire. Şi aga «toată îndestularea avînd, să sporească spre tot 
lucrul bun și bineplăcut înaintea lui Dumnezeu, să străluceascăţ (între 
sfinți) ca luminătorii pe cer, unde El primește cununile lor în împără- 
ţia Sa». 

lată atîtea efecte harice și binecuvîntări făgăduite celor cununaţi, 
pentru a putea duce un cămin fericit, bineplăcut Domnului. 

___ Sfintul Maslu este ultima Taină a Bisericii, care se săvirgește cres- 
tinilor bolnavi — trupește, sau sufletește — spre tămăduire şi iertarea 

păcatelor, prin rugăciunile citite şi ungerea cu untdelemn sfințit. Taina 
este instituită de Mintuitorul Hristos și practicată de Apostoli și de Bise- 
rică (Marcu 6, 12—13). Că aşa citim în Epistola Sfîntului Iacob, primul 
episcop al Bisericii din Ierusalim: « Este cineva bolnav între voi ? Să cheme 
preoții Bisericii și să se roage pentru el, ungîndu-l cu untdelemn, în numele 
Domnului. Şi rugăciunea credinţei va mintiui pe cel bolnav și Domnul îl 
va ridica, şi de va fi făcut păcate se vor ierta lui» (Iac. 5, 14—15). 

Efectele harice ale Tainei Sfîntului Maslu reies clar din acest text, 
adică: iertarea păcatelor și tămăduirea de boală, sau izbăvirea de moarte, 
temporal. Pe lîngă acestea, din rugăciunile citite, mai aflăm şi de altele. 
Astfel, într-una din ele, citim :« Facă-se Doamne untdelemnul acesta untde- 
lemn de bucurie, untdelemn de sfințenie, îmbrăcăminte împărătească, pavăză 
puterii, izbăvitor de toată lucrarea diavolească, pecete nestricată, bucurie 
inimii, veselie veșnică. Ca și cei ce se vor unge cu untdelemnul acesta al 
înnoirii să fie înfricoşaţi celor potrivnici (demonilor), şi să strălucească 
întru strălucire sfinților Tăi (Doamne), neavînd întinăciune (de păcat), 
sau prihană şi să se primească întru odihnele Tale cele veșnice și să ia 
plata chemării de sus» (Rugăciunea întîi). Sau curma citim în Rugăciunea 
a doua «... Însuţi, îndurate Stăpîne, caută dintru înălțimea Ta cea 
sfintă, umbriadu-ne pe noi păcătoşii cu darul Sfintului Tău Duh, în 
ceasul acesta, şi-l sălășluiește pe Dinsul în robul Tău acesta (X), care și-a 
cunoscut păcatele sale... şi iertîndu-l, şterge-l și-l curăţește pe el de 
tot păcatul, şi petrecând {pururea împreună cu el, păzeşte-l în ceilalți ani 
ai vieţii lui, ca, umblind întru îndreptările Tale, să nu mai fie el batjocură 
diavolului, ca şi într-insul să se slăvească prea sfint numele Tău». 

Iată deci atitea efecte și roade ale Tainei Sfintului Maslu. 


34, Cite feluri de preoţii sînt, după Sfinta Scriptură, şi care este rolul 
fiecăreia dintre ele? 


— După Sfinta Scriptură sînt trei feluri de preoţii, atit în Vechiul 
Testament, cât şi în Noul Testament, fiecare din ele cu rolul său. Astfel, 
în Vechiul Testament se vorbeşte de Preoția lui Melchisedec (Facerea 14, 
18), care ca « preot al lui Dumnezeu» l-a primit pe Avraam cu piine și vin, 
după înfrîngerea regelui Sodomei; preoția levitică, sau sacrificială, consa- 
crată prin « ungerea sfîntă» (Ieşire 29, 21; 30, 25) « după rînduiala lui 
Aaron» (Ieşirea 40, 13; Levitic 8, 1—7; Evr. 7. 11), şi «preoția impără- 
tească» (Ieşirea 19, 6), a întregului popor Israel, ca « seminție aleasă, neam 
sfint, popor ales». Aceste trei preoții sînt înlocuite cu alte trei’ preoţii 
în Noul Testament. i 

Noul Testament vorbeşte de: Preoţia lui Hristos, preoţie divină, 
veşnică, adică netrecătoare (Evr. 7, 24), dar nu « care nu trece de la unul 

la altul» (prin hirotonie), cum au falsificat ideea și textul grec traducătorii 
Bibliei protestante folosite de toate cultele vechi şi noi şi de secte. 

Preoţia lui Hristos, zisă « după rînduiala lui Melchisedec» (Ps. 109, 4; 
Eve. 5, 6; 7, 17) este primită de El, direct, de la Tatăl, prin Duhul Sfînt, 
Care L-a uns (Isaia 61, 1; Luca 4, 18; Evr. 1, 9), Mîntuitorul Hristos Și-a 
exercitat Preoția, sau slujirea Lui de Arhiereu, tămăduind bolnavii, alun- 
gînd demoni, binecuvintînd copii, înviind morţi etc. ; dar slujirea Sa arhie- 
rească, sau preoțească, a săvirșit-o la instituirea Cinei celei de Taină. 
În fapt, El acceptînd de bună voie patimile, în scopul răscumpărării ome- 
nirii, în momentul răstignirii Domnul a fost și Arhiereu jertfitor și jertfă, 
sau « Mielul lui Dumnezeu care ridică păcatele lumii» (loan 1, 29). El a 
mai săvîrșit slujire arhierească, în chiar Ziua Învierii, cînd a transmis 
harul preoţesc — din Preoţia Lui — și Apostolilor, prin suflarea Duhului 
Sfînt asupra lor, și această putere harică de a ierta păcatele, în numele 
Lui. Atunci, după ce i-a binecuvântat, cu:« Pace vouă!» a zis: « Luaţi 
Duh Sfint. Cărora veţi ierta păcatele, le vor fi iertate, şi cărora le veţi 
jinea, vor fi ţinute» (loan 20, 21—23). Domnul a mai exercitat preoţia 
iarăşi cînd a săviwwșit, la Emaus, Cina eubharistică, prin frîngerea piinii şi 
binecuvîntarea ei, după care, lui Luca şi 6leopa li s-au deschis ochii şi L-au 
Cunoscut (Luca 24, 13—32), iar El s-a făcut nevăzut de ei. 

A doua Preoţie a Noului Testament este preoția sacramentală, sau 
sfințitoare, cea prin transmitere și derivare din Preoţia lui Hristos, primită 
de la El de Apostoli, prin suflarea Duhului Sfînt, şi transmisă de ei ierar- 
hiei bisericești — diaconi, preoţi şi episcopi — prin punerea mîinilor, sau 
prin hirotonie (Fapte 6, 6; 14, 23; 20, 28; E Tim. 4, 14; 5, 22; II Tim. 1.6; 
Tit 1, 5). Această preoţie se numeşte preoţie specială, de hirotonie și de 
succesiune apostolică, decurgînd din Preoţia lui Hristos, prin Apostoli 
ŞI transmisă apoi prin episcopi preoților şi diaconilor. Numai această 
Preoţie, de drept divin, şi de succesiune apostolică este în drept și are 
harul întreitei slujiri: de a conduce, sau a păstori, a învăţa şi de a sfinţi 
prin oficierea Sfintelor Taine. : 

Derivată din Preoţia de hirotonie este cea de a treia preoție, numită 
« preoție împărătească» sau « de obşte», zisă și « preoție sfintă» (I Petru 
2, 5), a tuturor creştinilor, care au primit Tainele: Botezul, Mirungerea 
şi Sfînta Împărtășanie. Despre această preoție generală, care colaborează 
cu preoţia harică, de hirotonie — din care ia naștere — vorbeşte Apostolul 
Petru. El scrie creştinilor: « Iar voi sînteți. . . casă duhovnicească, preoție 
sfântă, ca să aduceți jertfe duhovniceşti. .. seminţie aleasă, preoție împărătească, 
neam sfint, popor agonisit de Dumnezeu, ca să vestiți în lume buruătățile 
Celui ce v-a chemat din întuneric la lumina Sa cea minunată. Voi care odi- 
nioară nu eraţi popor (ales) iar acum sînteţi poporul lui Dumnezeu» (a 

Petru 2, 5, 9—10). Rolul acestei preoţii este de a colabora cu preoţii: în 
consiliile parohiale şi comitetele parohiale, la cîntarea în biserică, aducerea 
prescurilor şi vinului pentru slujbă și a ofrandelor lor ; vizitarea bolnavilor, 
colaborare în operele misionare și samarinene, la curățirea și repararea 
bisericii, la hramuri și la catehizare etc. Iar în lipsa preotului, orice creștin 
poate boteza un copil în primejdie de moarte, afundindu-l în apă, sau 
stropindu-l, cu rostirea cuvintelor: « Se botează robui lui Dumnezeu: 


în numele Tatălui și al Fiului, și al. Sfintului} Duh». 


. 35. Prezentați-ne, pe bază de texte biblice, ce este preoţia sacramen- 
i. ` tală, cine o poate săvirși, cui se poate administra, ce har primeşte 
kne preotul la hirotonie? F . 

i": — Preoția sacramentală, sau sfințitoare, este una din celc șapte Taine 
ale Bisericii şi cea mai importantă, pentru că ea le săvîrșește pe toate, 
şi fără ea nici o Taină nu este valabilă. După cum s-a amintit, această 
Preoţie este instituită de Miîntuitorul Hristos, Arhiereu] ceresc, în ziua 
învierii Lui, prin suflarea Sfîntului Duh asupra Apostolilor, cînd le-a dat 
şi puterea de a ierta păcatele oamenilor. Cum ea (preoția) exercită pe 
lingă sfințire și celelalte slujiri ale lui Hristos, de a învăţa sau a propovă- 
dui, şi pe cea de a conduce, sau a păstori, unii daecăli de teologie consideră 
că această putere s-a acordat: cea de a învăța, cînd i-a trimis pe Apos- 
toli la propovăduire (Matei 28, 18—20; Marcu 16, 15—16), cea de a con- 
duce, sau păstori: Ioan 21, 15—17; I Petru 5, 1—3; Fapte 20, 28. izr pe 
cea a slujirii și sfințirii, la Cina cea de Taină, cînd le-a poruncit « Aceasta 
(Jertfa euharistică) să faceți spre pomenirea Mea» (Luca 22, 19). Dar 
harul şi puterea preoțească l-au primit în ziua Învierii (Loan 20, 21—23). 
Așa au fost aleși şi pregătiţi Apostolii (Matei 10, 1—5; Luca 6, 13—16; 


10, 1) şi apoi consacraţi, cînd au fost trimiși definitiv în lume. 


Odată cu trimiterea lor definitivă la apostolat, Domnul, în ziua În- 
vierii, le acordă și această întreită slujire. « Și lisus le-a zis iarăși: Pace 
vouă ! Precum M-a trimis pe Mine Tatăl, vă trimit şi Eu pe voi. Și zicînd 
acestea, a suflat asupra lor, şi le-a zis: Luaţi Duh Sfint: Cărora veți ierta 
păcatele, le vor fi iertate şi cărora le veți ține, vor fi ţinute» (Ioan 20, 21—23). 
Acesta este momentul trimiterii definitive a Apostolilor în lume şi al con- 
sacrării lor în Preoţie — cu întreita slujire — care li se făgăduise dinainte 
(Matei 16, 19; 18, 18). >~ = i 
© La rândul lor, Apostolii au transmis acest întreit har ierarhiei preo- 
teşti, slujitorilor Bisericii, prin hirotonie 'sau punerea miîinilor. Aceasta 
este, deci, preoția, sacramentală, care însă operează, sau este pusă în 
lucrare în ziua Cincizecimii, cînd, prin pogorirea Duhului Sfînt, se aprinde 
în ei (II Tim. 1, 6) harisma apostolatului și a preoţiei. Atunci ei încep 

deodată a propovădui pe Hristos Cel răstignit și înviat spre iertarea păcate- 
lor, sfinţesc, prin Botez și Punerea Miinilor — schimbată apoi prin Unge- 
rea cu Sfîntul Mir — şi Sfinta Împărtășanie și păstoresc sau conduc pe calea 
mîntuirii pe cei creștinați, organizîndu-i în parohii cu preoți localnici 
(Fapte 14, 23; Lit 1, 6) și în eparhii, conduse de episcop (Fapte 20, 28; 
I Tim. 4, 14; Tit 1,5). Cu ajutorul Apostolilor ajutători (cei Şaptezeci) 
— din care s-a alcătuit ierarhia bisericească: diaconi, preoţi și episcopi — 
Apostolii (cei doisprezece) au putut boteza în ziua Cincizecimii trei 
mii dc suflete (Fapte 2, 41); iar a doua zi alte două mii (4, 4), adică bote- 
zîndu-se în două zile « cinci mii» de suflete. Fără aceste ajutoare — epis- 
copi, preoți și diaceni — cei doisprezece Apostoli nu puteau boteza atitea 
mii de suflete în două zile, dat fiind că ei mai mult propovăduiau și își 
puneau mîinile peste cei botezați de diaconi (Filip — Fapte 8,5—13, 
26—40), «iar Petru şi Ioan îşi puneau mtinile peste ei» (Fapte 8, 14—17): 
« Și ei luau Duhul Sfint» (8, 17; 19,6). ” pi lei 
= Alte texte care amintesc de preoția sacramentală, lucrătoare, a preo- 
ților și episcopilor, sfințiți de Apostoli, adică hirotoniți, apărînd uneori 
alături de ei, sînt: denumirea de Biserică — întilnită prima dată în Fapte 
2, 47:« Iar Domnul adăuga zilnic Bisericii pe cei ce se mintuiau» — implică 
organizarea ei, încă după Învierea Domnului, pînă la Înălțarea Lui, încît 
Cincizecimea găseşte ierarhia bisericească deja rinduită de Domnul. Așa 
apar deodată: Iacob. episcop al Ierusalimului, care, după tradiție, a fost 
sfinţit (hirotonit) episcop de Mintuitorul Hristos, înainte de Înălțarea Sa 
a cer; și tot așa și preoţii lui din Leruealim, amintiţi în Fapte 11, 30; 15, 
2—6, 13, 22—23, 32; 16, 4; 21, 18, despre a căror hirotonie nu se spune 
cînd s-a făcut, înțclegindu-se că Domnul i-a consacrat dinainte. Fapteic 
Apostolilor amintesc numai de hirotaniile făcute de Apostolul Pavel, Ja creş- 
tinii dintre păgîni (Fapte 14, 23; 20, 17; 20, 28; I Tim. 4, 14; 5, 17; Filip. 
I, ; Tit 1, 5). Apostolii. episcopii și preoţii sînt numiţi pentru acest har, 
săvîrşitori ai Sfntelor Taine, sau « iconomi ai tainelor lui Dumnezeu» (I 
Cor. 4, 1—2; I Petru 4, 11), căror « iconomi» li se cere să fie aflați credin- 
cioşi {I Cor. 4, 2), adică conștiincioşi în slujirea lor. i 
Această preoţie divină este o demnitate, o cinste şi un mare har, 
dat de sus, care se dă celor « chemaţi». « aleși», pregătiţi şi apoi consacrați, 
sau sfințiţi prin hirotonie de Apostoli. sau episcopi, « cinste pe care nimeni 
nu şi-o poate lua de la sine» (Evr. 5. 4), ci « dacă este chemat de Dumnezeu». 
Numai cultele protestante și sectele — înlăturînd preoţia sfințitoare — 
_ primesc numai « preoția împărătească», sau de obște a tuturor crediricioşi- 
lor, botezați: dar nici această « preoție» n-o au deplină, deoarece nu e 
completat Botezul cu Taina Ungerii cu Sfîntul Mir și cu Sfînta Euharis- 
tic, săvirgite numai de preoţia harică, sfințitoare. Sfîntul Apostol Petru 

vorbeşte de ambele preoţii: şi de cea « sfîntă» sau « împărătească», (I Petru 
2, 5, 9—10), a tuturor creştinilor — deplin integrați în Biserică, prin cele 
trei Taine — şi de preoţia sfinţitoare, harică (I Petru 5, 1—2), în sarcina 
căreia cade datoria de a învăţa, a sfinți — prin săvîrşirea Sfintelor Taine — 
și de a conduce «turma lui Dumnezeu» — Biserica, avînd a da seama de 
credincioșii păstorii, care la rîndul lor au datoria de a-i asculta și a li 
se supune (Evr. 13, 7. 17; I Petru 5, 5). Despre această preoţie sfinți- 
toare vorbeşte Apostolul Pavel, cînd scrie: « Nimeni nu-şi ia singur cinstea 
(demnitatea) aceasta, ci dacă este chemat de Dumnezeu, după cum a fost 
| chemat și Aaron. Aşa şi Hristos nu S-a preaslăvit pe Sine insusi, ca să se 

facă Arhiereu, ci Cel ce a grăit către El: Fiul Meu eşti Tu... Tu eşti 

Preot în veac după rînduiala lui Melchisedec» (Evr. 5, 4—6). 
| Prin urmare, preoția sacramentală este o chemare de sus și o alegere 
| tainică, o pregătire intelectuală și de cunoaștere temeinică a întregii învă- 
ţături a Bisericii, cuprinsă în Sfînta Tradiţie și în Sfinta Scriptură, 
una moral-spirituală şi o sfințire, sau o consacrare de la Apostoli sau epis- 
copi. Numai această cinste, sau demnitate înaintea Lui Dumnezeu și a 
poporului — deosebită de cea a credincioșilor — învățată, sfințită și con- 
dusă de ea este rînduită de Mintuitorul Hristos şi practicată de Apostoli 
şi de ierarhia bisericească, ca preoţie sacramentală, sau sfințitoare, învăță- 
toare şi conducătoare spre mântuire. De aceea, se vorbeşte de păstori 
(apostoli, episcopi și preoți) și de Biserică, sau «turma lui Dumnezeu» 
(I Petru 5, 2). 

Din misiunea pe care o au Apostolii, episcopii și preoţii şi din răspun- 
derea ce o au de a da seama lui Dumnezeu de sufletele credincioșilor păs- 
toriți de ei, decurge și datoria creștinilor de a asculta de acești păstori ai 
lor şi a li se supune. Căci așa scrie Apostolul Pavel:« Ascultaţi pe mai marii 
(păstorii) voştri și să vă supuneți lor, fiindcă ei priveghează pentru sufletele 
voastre (ca să vă miîntuiţi), avind a da seamă de ele, ca să facă aceasta cu 
bucurie şi nu suspinind, căci aceasta nu v-ar fi de folos» (Evr. 13, 11). Iar 
Apostolul Petru sfătuieşte pe creștini astfel:« Fiilor duhovniceşti, supuneți-vă 
(ascultați de) preoților» (I Petru 5,5). Pentru aceasta se spune episcopilor: 
« Drept aceea, luaţi aminte de voi înșivă şi de toată turma, întru care Duhul 
Sfint v-a pus pe voi episcopi, ca să păstoriți Biserica lui Dumnezeu (credin- 
Cioşi:), pe care a câștigat-o cu însuşi sîngele Său» (Fapte 20, 28). lar preo- 
ților, împreună slujitori, cu episcopii, li se poruncește: « Păstoriți turma 
lui Dumnezeu, dată în paza voastră, cercetind-o, nu cu silnicie, ci cu voie 
bună, după Dumnezeu, nu pentru cîştig urit, ci din dragoste» (I Petru 5,2). 

lată, deci, care sînt textele biblice ce privesc preoţia sacramentală, | 
cine o poate săvirşi — clericii legiuiți, sau canonic hirotoniți —, cui se A 
poate administra această preoţie, — celor chemați, aleși şi pregătiţi, în 

chip deosebit și hirotoniți canonic — şi ce har primește preotul hirotonit, 
harul întreitei slujiri a lui Hristos, în centrul căreia stă harul sânțitor al 
săvîrșirii Sfintelor Taine. : - - Sahi 

Fără acest har și fără această slujire preoțească 'n-ar exista Sfintele 
Taine, neavînd cine le săvîrși, n-ar exista Biserică, n-ar exista creștini și 
nu S-ar putea dobîndi mîntuirea. Pentru că harul preoţiei întreit sluji- 
toare și îndeosebi a celei sfinţitoare este cheia şi temelia întregii învăță- 
turi a Bisericii și a mîntuirii. Căci fără acest har, fără această preoție sfinți- 
toare nu poate exista nici iertarea păcatelor, nici mîntuire. nici înfierea 
și îndumnczeirea. e í i$ 


36. Care sint treptele preoţiei sacramentale în Biserică și misiunea 
fiecăreia? : , ai A 

— Preoţia sacramentală este una singură, dar exercitată în trei trepte 
ierarhice, progresive. Aceste -trepte ale preoţiei sînt diaconia, preoţia și 
arhicria, sau episcopatul; adică, diacon, preot și episcop. Fiecare din cele 
trei trepte își are propria ei rinduială de hirotonie, atribuţiile și rolul, sau 
misiunea sa care o deosebește de celelalte. Prima treaptă este cea a diaco- 
nilor, sau diaconia ; se vorbește de cei șapte diaconi, aleși dintre eleniști, 
spre a sluji la agape, sau la mesele dragostei creștine: Ştefan, Filip, Prohor, 
Nicanor, Timon, Parmena și Nicolae, prozelit din Antiohia, peste care 
Apostolii rugîndu-se și-au pus mîinile (adică i-au hirotonit) (Fapte 6, 1—6), 
consacrîndu-i în această treaptă. Înaintea acestora au existat însă și alți 
diaconi și preoți, dintre iudei — cum arată unele variante în textul grec —, 
care diaconi însă treceau cu vederea văduvele eleniștilor la slujirea cea 
de fiecare zi a meselor (Fapte 6, 1—2); aceştia, fiind hirotoniți dinainte, 
de Apostoli, sau poate chiar de Miîntuitorul — din cei Şaptezeci. 

Diaconii dintre evrei și eleniști — pe lingă slujirea la mese, aveau 
în principal misiunea de a propovădui Evanghelia și de a boteza. 
iar în cadrul liturgic a ajuta — pe Apostoli, episcopi și preoţi — la săvîr- 
șirea Sfintelor Taine, la vizitarea bolnavilor etc. Sfîntul Ştefan moare 
ca mucenic, propovăduind « plin de har și de putere, făcea minuni şi semne 
mari în popor» (Fapte 6, 8; 7, 59—60); iar Filip propovăduiește în Sama- 
ria și botează pe cei convertiți, între care și pe Simon Magul (vrăjitorul) 
(8, 5—20), peste care, venind apoi Apostolii își puneau mîinile şi ei « au 
primit Duhul Sfint» (8, 14—17) sau darurile Mirungerii — cum s-a numit 
mai tîrziu. Şi tot Filip, diaconul, a convertit și botezat și pe famenul, 
mare dregător al Candachiei, regina Etiopiei (8, 26—28). Prin urmare, 
slujirea lor de diaconi, deosebit de cea a slujirii la mese, era de a propovă- 
dui Evanghelia, a boteza și a însoți pe Apostoli, episcopi şi preoți la ofi- 
cierea Sfintei Liturghii, de care era legată şi agapa, sau masa comună, 

mai ales pentru orfani şi văduve (Fapte 2, 42—47; 6, 1—2; I Cor. 
11, 20—22). Că participau ca slujitori, la oficierea Sfintelor Taine, se vede 
clar din Filipeni (1, 1) unde se vorbește de « episcopi şi diaconi», chiar 
dacă prin episcopi s-ar putea înțelege și preoți. Ă 

Ca slujitori bisericeşti, diaconilor li se cereau excdinoioşie și condiţii 
morale: adică, să fie « cucernici, nu vorbind în două feluri, (adică, cu două 
înţelesuri) nu dedați ia vin mult (betie), neagonisitor. de „cistig urit“, băr- 
baţi ai unei singure femei, şi să-și chivernisească bine casele și pe copiii lor» 
(| Tim. 3, 8. 12). Aceleași sînt condiţiile ce se cereau și preoților. 

Preoţii formează a doua treaptă în icrarhia bisericească, sacerdotală. 
De ei se spune că Apostolii şi episcopii « hirotoneau preoți în fiecare biserică» 
(Fapte 14, 23; Tit 1, 5). Dar și aceștia de care se amintește în aceste texte 
erau hirotoniți și statorniciți preoţi în comunitățile, sau bisericile înteme- 
iate din creştinii dintre păgîni. Căci despre preoţii din Ierusalim şi din 
Palestina, sau « din toată Iudeea și Galileea şi Samaria» (Fapte 9, 31) care 
își aveau preoţii lor și pe Iacob — ruda Domnului, primul episcop al leru- 
salimului, de care ei țineau ierarhie'— care apar deodată, numiți (2, 47) — 
drept coloana vertebrală a Bisericii — (Fapte 11, 30), fără a se arăta cînd 
au fost ei hirotoniți, și de cine. Cum că ei apar deodată, din chiar ziua 
Pogoririi Duhului Sfînt, activînd în aceste trepte, reiese din faptul că 
ar fi fost imposibil pentru cei doisprezece Apostoli să și predice, să şi 
boteze, şi să pună și mîinile peste cele trei mii de suflete (persoane) care 
s-au botezat în prima zi a Cincizecimii, iar a doua zi a altor două mii de 
suflete, fără concursul episcopului Iacob, al preoţilor și diaconilor, care 
erau deja — după convingerea noastră — hirotoniți, s-au sânţiţi de Însuşi 
Mintuitorul Hristos, între învierea și Înălțarea Sa la cer, din rîndul celor 
şaptezeci de ucenici Apostoli. Toţi aceștia deci au fost dinainte sfințiţi: 
unii diaconi, alții preoţi, alții. episcopi, încît, Pogorirea Duhului Sfînt a 
găsit întreaga ierarhie bisericească închegată. Apostolii nu-i puteau hiro- 
toni înainte ds Cincizecime, pentru că, deși primiseră harul apostolici — 
incluzind Preoţia — în ziua învierii Domnului (loan 20, 21—23), nn l-au 
pus în lucrare-decît prin. Pogortrea Duhului Sfînt pește ei, care a aprins 
în ei harisma apostoliei lor — și a preoţiei — ca şi celelalte harisme avute 
dinainte, la care s-au adăugat și altele ; căci Apostolii aveau toate harismele. 
„... Preoţii erau localnici, adică în cîte o localitate, sau cetate, unde erau 
aşezaţi, cu misiunea întreită: de a propovădui Evanghelia, a sfinți pe cre- 
dincioși prin săvîrşirea Sfintelor Taine şi de a-i conduce sau păstori, pe 
calea mintuirii, Căci preoţii erau nu numai « iconomi ai harului şi Tainelor 
lui Dumnezeu» (1 Cor. 4, 1—2; I Petru 4, 10), ci erau și iconomi, sau admi- 
nistratori ai bunurilor materiale ale Bisericii (Fapte 11, 30), sau ai colecte- 
lor ce se făceau de bisericile dintre păgini, « pentru ajutorarea sfinților din 

Ierusalim» (Romani 15, 26; I Cor. 16, 1; Il Cor. 8, 4), sau « pentru săraci» 
(Gal. 2, 10). Cei rîvnitori — dintre slujitori — erau răsplătiți moral şi 
material. Căci zice Apostolul: « Preoții, care își țin bine dregătoria, să se 
învrednicească de îndoită cinste, mai ales cei care se ostenesc cu cuvîntul 
(propovăduirea) și cu învățătura» (dogma greu de înţeles) (I Tim. 5, 17). 
Din prima zi a Cincizecimii au fost prezenţi la botezul și la cultul divin, 
care se săvirşea zilnic (Fapte 2, 42) și cei Șaptezeci de Apostoli secunzi, 
din care Domnul a alcătuit ierarhia bisericească. pi ia: 

Alte texte care amintesc de preoții din Ierusalim şi din, Palestina 
sint cele în legătură cu Sinodul apostolic la care, alături de Apostoli, au 
participat Iacob, episcopul Ierusalimului, care a şi prezidat, şi preoţii de 
sub jurisdicţia lui — din Iudeea, Galileea și Samaria (Fapte 15, 2. 7. 6. 
22—23; 16, 4; 21, 18); apoi cei dintre neamuri (20, 17; I Tim. 5, 17; 
Tit 1, 5; 1 Petru 5, 1—2, 5). lar Iacob episcopul scria: « Este cineva bolnav 
între voi ? Să cheme preoții Bisericii să se roage pentru el, ungindu-l cu unt- 
delemn (sfinţit), în numele Domnului. ... Şi de va fi făcut păcate se vor ierta 
lui» (Iacob 5, 14—15). Așa lucrează preoția, chiar cînd preotul este ne- 
vrednic, căci lucrează barul Domnului; > . A 

Episcopul, sau Arhiereul, este cea mai înaltă treaptă a Tainei 
Preoţiei. Primii episcopi au fost hirotoniți de Mintuitorul, ca Jacob, primul 
episcop al Ierusalimului — probabil și alții; numai cei amintiți ca hiroto- 
nisiți de Sfintul Apostol Pavel — în bisericile dintre păgini — ne sînt 
cunoscuți nominal, ca Timotei (I Tim. 4, 14—16; Il Tim. 1, 6) şi Tit (1, 5), 
deosebiți de Iacob şi de preoţii, sau « îngerii bisericilor» din Asia Mică, de 
care sc amintește în Apocalipsă de Sfîntul Evanghelist loan cap. 2—3. 
Condiţiile ce se cer episcopului sînt amintite de Apostolul Pavel în I Timo- 
tei (3, 1—7; Tit 1, 6—9), condiţii ce. se cer și preoţilor. 

„Misiunea episcopului este de a învăţa, de a săvirşi toate Tainele, 
iar cu exclusivitate: de a hirotoni preoți şi diaconi, în eparhia lui respec- 
tivă, iar în sobor cu alți episcopi, în frunte cu Patriarhul, sau un Mitropolit, 
consacră un nou episcop; şi tot într-un astfel de sobor sfințește şi Sfîntul 
şi Marele Mir, în Joia Patimilor. La sfinţirea clericilor, episcopii sînt sfă- 
tuiți de Apostolul Pavel, ca odinioară pe Timotei, episcopul Efesului, să cer- 
ccteze bine, în prealabil, pe cei pe care-i hirotonesc preoți, sau diaconi, 
ca să nu se facă părtaș și la păcatele altora. Căci zice: « Nu-ţi pune miinile 
degrabă pe nimeni, nici nu te fă părtaş la păcatele altora» (| Tim. 5, 22). 

Episcopul este conducătorul, sau Păstorul unei eparhii. Textele care 
amintesc termenul « episcop», sint puţine: (Fapte 20, 28; Filip 1, 1; I 
Tim. 3, 2; și Tit 1, 1). Iar o dată denumirea de episcop este. referită la 
Mintuitorul Hristos, numit::« Păstorul și Episcopul (Păzitorul) suflete- 
lor» (I Petru 2, 25). De asemenea, El este numit și « Arhiereu Mare, 

Care a străbătut cerurile» (Evr. 4, 14) şi « Arhipăstor», sau « Mai-Marele 
păstorilor» de la Care vor « lua cununa cea neveștejită a măririi» (Î Petru 
5, 4) episcopii şi preoţii care păstoresc cu demnitate și vrednicie, cinstind 
preoţia lor derivată din El, Arhiereul cel Mare. `` i 

Iată deci treptele preoţiei sacramentale în Biserică și misiunea speci- 
fică fiecăreia din ele. 


37. Poate fi Biserică și mântuire fără episcopi, preoți și diaconi? 

— Am amintit, în treacăt, mai înainte, că în conceptul și noțiunea 
de Biserică şi în însăși structura Ei — în sens ortodox — intră finţial, 
organic și organizatoric, Preoţia cu ierarhia ei bisericească; și, că una 
fără alta nu poate exista: Biserica nu poate exista fără Preoţie cu ierarhia 
ei, nici Preoţia fără Biserică, condiţionindu-se reciproc. Începutul înfiin- 
țării, sau instituirii Uncia este și al celeilalte; iar vecuirea Uneia este ca 
şi a Celeilalte. --: -*  - i DE i 

- Dintru început s-a văzut că Fiul lui Dumnezeu — Mîntuitorul Hris- 
tos, venind pe pămînt ca să întemeieze Biserica Sa — ca organ al mîntuirii 
lumii — a început a-i crea mai întîi scheletul, sau « coloana vertebrală», 
alegînd, întîi, pe cei doisprezece Apostoli, apoi pe cei Şaptezeci de ucenici — 
apostoli, ca o primă ierarhie, creînd apoi din aceștia (Șaptezeci) ierarhia 
bisericească, cu puterea învățătoare, sfinţitoare și conducătoare. Și pe 
măsură ce aceştia activau — propovăduiau — și botezau — « se adăugau 
zilnic Bisericii, cei ce se miîntuiau» (Fapte 2, 47). 

"De aceea, Domnul zice lui Petru — și prin el Apostolilor: « Pe această 
piatră (a credinţei mărturisite că Hristos este Fiul lui Dumnezeu) voi zidi 
Biserica Mea şi porţile iadului nu o vor birui» (Matei 16, 16 18; loan 6, 
69). Hristos este « Piatra vie», « aleasă și de pret», cum ÎI numesc Apostolii 
(I Petru 2, 5—7; I Cor. 10, 4), dar şi« Piatra de poticnire și stincă de smin- 
teală», pentru cei ce se poticnesc de EI (I Petru 2, 8). Pe această Piatră 
a credinţei în El, Domnul va clădi « Casa Lui duhovnicească», Biserica 
(2, 5). Iar la rîndul lor Apostolii și creștinii sînt « pietre vii» (2,5), zidiţi pe 
« Piatra cea din capul unghiului — Hristos — spre a fi locaş al lui Dumnezeu 
în Duh» (Efes. 2, 20, 22). Voi — zice Sfîntul Pavel creștinilor din Efes— 
« sînteți împreună cetățeni cu sfinţii şi casnici ai lui Dumnezeu, zidiţi fiind 
pe temelia Apostolilor şi a proorocilor, Piatra din capul unghiului fiind 
Însuşi lisus Hristos» (Efes. 2, 19—20). 

Prin urmare, Biserica întemeiată de Mîntuitorul Hristos are un dublu 
caracter: unul nevăzut de instituție sfîntă şi sfințitoare, prin harul mîn- 
tuitor al Sfintelor Taine; și altul văzut, ca societate, sau obște creştină 
organizată cu o ierarhie preoțească — clerul — și poporul credincios, spre 
mintuirea și sfințirea lui. Iar preoțimea ierarhică avînd de la Hristos — 

Arhiereul Mare — neîntreruptă puterea harică — întreită — și autorita- 
tea Lui dumnezeiască, în numele Căruia se exercită, transmisă de la El, 
prin Apostoli, se înţelege clar, că, în afară de Biserică şi de preoția Ei 
harică, sfinţitoare, nu este mîntuire. Căci așa cum nu poate exista Bise- 
rică adevărată, fără preoţie adevărată, sfinţitoare, tot așa nu poate fi nici 
preoţie adevărată fără Biserică adevărată. Căci mîntuirea se lucrează de 
una prin alta și de amîndouă împreună. De aceea este sigur că nici mîn- 
tuire nu poate fi, pentru nimeni, fără preoție, — fără episcopi, preoți şi 
diaconi ; adică fără păstorii duhovnicești ai credincioșilor, pe care ei i-au 
evanghelizat, i-au botezat şi i-au împărtăşit cu Sfintele Taine. Căci fără 
păstor oile rătăcesc (Matei 9, 36), cum spune Domnul de oile care n-au 
păstori adevăraţi, devotați. Unde nu este preoţia sfinţitoare și conducă- 
toare, unde nu sînt păstorii duhovniceşti, creştinii rătăcesc, constatare 
pe care o face Păstorul cel Mare — Hristos — și Bun (loan 10, 11), Care 
« văzînd mulțimile, I S-a făcut milă de ele că erau necăjite şi rătăcite ca nişte 
oi care n-au păstor» (Matei 9, 36). Așa s-a întîmplat cu Protestantismul, 
care — ieşind de sub ascultarea Bisericii și înlăturind Preoţia sfințitoare 
şi ierarhică, cu Tainele și Sfinta Tradiţie — a dat naştere la sute de biseri- 
cuţe şi de secte, de tot felul, de la cele pietiste, la cele raţionaliste, care au 
stricat și Sfînta Scriptură, ajungînd mulți la ateism. 

Iată pentru ce și Apostolii îndeamnă pe credincioșii Bisericii să asculte 
de preoțimea superioară — episcopii şi preoții lor (Evr. 13, 17; E Petru 
5, 5) şi să se supună Ei, ca să nu-și piardă mântuirea. Căci cine n-ascultă 
de preoţi și episcopi, păstorii credincioșilor, n-ascultă nici de Biserică. 
Ascultarea, sau neascultarea de Biserică şi de păstorii Ei înseamnă ascul- 
tare, sau neascultare și lepădare de Hristos și de Dumnezeu Tatăl. Aceasta 
o spune clar Mîntuitorul Însuşi, cînd zice: «Cel ce vă ascultă pe voi (apos- 
tolii şi preoțimea — preoţii și episcopii Bisericii) pe Mine Mă ascultă. Și 
cel ce se leapădă n-ascultă) de voi, se leapădă de Mine. . . şi de Cel ce M-a 
trimis pe Mine» (Luca 10, 16; Matei 10, 40; Marcu 9, 37); deci şi de Bise- 
rică se leapădă. Iar «cine n-ascultă de Biserică — zice Domnul — este 
Păgin şi vameș» (Matei 18, 17). Acela, sau aceia, care ies de sub asculta- 
rea Bisericii au căzut din harul (Gal. 5, 4) primit la început, prin Taina 
Botezului, săvîrşit de slujitorii Ei, pe care Apostolii și Biserica îi dau ana- 
temei (Gal. 1, 7. 9), ca cei« căzuţi din dreapta credință» (I Tim. 1, 19—20; 
II Tim. 2, 17) ca ereticii: Alexandru, Imeneu și Filet. Toţi cei ieşiţi de 
sub ascultarea Bisericii — ereticii de totdeauna și de astăzi —, nu numai 
că nu se pot mintui, dar cad și sub blestem şi osîndă veşnică. O explică 
aceasta clar Apostolul Neamurilor, care a avut de luptat cu tot felul de 


eretici, încă de atunci apăruţi. 

Căci după ce amintește, pe scurt, de învăţăturile de temei ale miîn- 
tuirii, ca: pocăinţa, botezul, preoția,. sau punerea miinilor — cum o 
transmiteau Apostolii — adică, ;prin hirotonie, de învierea morţilor și 
Judecata veșnică, serie categoric despre cei căzuţi din har așa: « Căci este 
cu neputinţă pentru cei ce s-au luminat odată (prin învăţătură şi harul Botezu- 
lui) şi au gustat darul cel ceresc și părtași s-au făcut Duhului Sfint, şi au 
gustat cuvintul cel bun al lui Dumnezeu şi puterile veacului viitor, cu ne- 
putință este pentru ei dacă au căzut, să se înnoiască iarăși spre pocăință, 


fiindcă ei răstignesc loruşi, a doua oară, pe Fiul lui Dumnezeu şi-L fac de 


batjocură» (Evr. 6, 4—6). Iată, deci, unde duce neascultarea de Biserică 
şi de preoțimca ierarhică, 5 j N: , 
38, Ce legătură este între harul preoţiei sacramentale şi viața perso- 
„+ nală a clericilor? Harul Preoţiei poate deveni nelucrător datorită 
vieţii personale a preotului ? , pen i ` 


S Harul, energie divinä,-este puterea dumnezeiască, ce« naşte ee sus» 

sau « din nou» — prin Botez — și. cultivă, în persoana care l-a primit, 
viaţa în Hristos, şi pregătește pentru viaţa veșnică. lar harul dumneze- 
iesc acordat prin Taina Hirotoniei, sau a Preoţiei, este puterea duhovni- 
cească — primită de cei hirotonisiţi — cu care ei își îndeplinesc conștiin- 
cios îndatoririle preoțești. La cei ce poartă acest har cu vrednicie, în ofi- 
cierea Sfintelor Taine şi a îndatoririlor lor pastorale, acest har este însoțit 
de un ajutor special din partea lui Dumnezeu, pentru împlinirea acestei 
slujiri, în chip bineplăcut lui Dumnezeu și spre a duce o viaţă virtuoasă, 
compatibilă cu chemarea ce o au. 

Pe slujitorii vrednici ai Bisericii, spun Sfinţii Părinţi, îi biroto- 
nisește — în chip nevăzut — Însuși Arhiereul ceresc — Hristos — prin mîna 
și gura episcopului carc-i consacră; iar pe cei nevrednici nu-i sfințește 
EI, ci episcopul. Totuşi, barul Preoţiei lucrează — prin sine — nefiind 
condiționat de yrednicia, sau nevrednicia, celor care îl poartă. Numai că, 
pe cînd cei ce poartă acest har preoţesc cu vrednicie, îl cinstesc ca pe 
lucrarea divină şi ca pe Dumnezeu, Cel în Treime, Care le împărtășește 
acest har; ceilalţi, nevrednici, însă, necinstesc şi harul primit şi pe 
Dătătorul lui, « fiindcă ei răstignesc loruși a doua oară pe Fiul lui Dumnezeu 
şi-L fac de batjocură» (Evr. 6,6). . - 

De drept — și în chip firesc — este și trebuie să fie o bună și strînsă 
legătură între harul preoţiei sacramentale, sfințitoare, și viata personală 
a clericilor, care trebuie să fie pilde de urmat pentru credincioşi. Aşa.reco- 
mandă Sfîntul Apostol Pavel episcopilor şi. preoţilor; « Nimeni să nu dispre- 
țuiască tinerețile tale — scrie lui Timotei — ci fă-te pildă (de urmat) credin- 
cioșilor cu cuvîntul, cu purtarea, cu dragostea, cu duhul, cu credința, cu curd- 

jia» (I Tim. 4, 12). Iar lui Tit îi scrie: « Întru toate arată-te pe tine pildă de 
fapte bune, dovedind în învățătură neschimbare, cuviinţă, cuvint sănătos și 
fără prihană, pentru ca cel potrivnic să se rușineze, neavînd de zis nimic 
rău împotriva voastră» (Tit 2, 1—8). Și tot aşa recomandă și Sfîntul Apostol 
Petru preoţilor: « Păstoriţi turma lui Dumnezeu (Biserica) dată în paza 
voastră, cercetind-o, nu cu silnicie, ci cu voie bună, după Dumnezeu, nu 
pentru cîştig urit, ci din dragoste. Nu ca şi cum aţi fi stăpinit peste Biserici, 
ci pilde făcindu-vă turmei» (I Petru 5, 2—3), adică, credincioșilor. 

Din nefericire, însă, au fost dintru început şi totdeauna în Biserică 
şi unii slujitori, mai slabi, care s-au lăsat copleşiți de unele păcate ome- 
ești, vădindu-se nevrednici de slujirea preoțească. | 

Unii poate intră în pregătirea preoțească — în școlile speciale — 
de la început cu alt gînd, decât cel al misiunii ei; sau alții, pe parcursul 
slujirii lor, într-un fel sau altul, « cad din har». Întrebarea acestui capitol 
vizează, mai ales, astfel de nevrednici purtători ai harului preoţesc. Şi 
anume, dacă harul Preoţiei: este împiedicat în lucrarea — și eficacitatea 
lui — de nevrednicia celor care-l poartă? Răspunsul la această întrebare 
este, categoric, Nu! ; r 

După învățătura Noului Testament — și a Bisericii — harul Sfintei 
Treimi este atribuit mai mult lui Hristos şi Jertfei Lui mîntuitoare, Căci 
aşa citim:« Harul Domnului nostru Iisus Hristos ṣi dragostea lut Dumnezeu 
(Tatăl) şi impărtășirea Sfintului Duh să fie cu voi toți» (II Cor. 13, 13), 
cuvinte intrate întocmai, ca formulă cultică, în Sfînta Liturghie. Acest 
har lucrează totul, indiferent de vrednicia, său nevrednicia slujitorilor 
Bisericii. Şi pe cel vrednic şi pe cel nevrednic,. Apostolul Neamurilor îi 
îndeamnă: « Nu fi nepăsător de harul (preoţesc), care este în tine» (I Tim. 
4, 14). Căci nu numai harul este cel care mintuiește.: . -. 

Ua prim exemplu — noutestamentar — îl oferă Iuda care, deşi, ca 
Apostol al lui Hristos, propovăduia, vindeca bolnavi și scotea demoni 
ca toţi ceilalți Apostoli dar a vîndut pe Învățătorul său din iubire de arginţi: 
« pentru că era fur şi purtind punga (comună), lua din ea ce punea în ea» 
(loan 12, 6), iar după vînzarea Stăpînului, s-a spînzurat (Matei 27, 3—5). 
De asemenea Domnul vorbește și de « proorocii mincinoși», care, în trufia 
lor, vor apare la judecată cu drepturi ciştigate — după ei, ca și fariseii 
lăudăroși, de odinioară — așteptînd laude și răsplată. Căci zice Domnul 
despre acest ful de slujitori: « Mulţi Îmi vor zice în ziua aceea (a dreptei 
Judecăți): Doamne, Doamne, au nu în numele Tău am proorocit şi nu în 
numele Tău am scos demoni şi nu în numele Tău minuni (false) am făcut ? 
Și atunci voi mărturisi lor : Niciodată nu v-am cunoscut pe vot. Depărtaţi-vă 
de la Mine cei ce lucraţi fărădelegea» (Matei 7, 22—23). Asemenea « sluji- 
tori» zişi ai lui Hristos, care« lusreuză fărădelegea », sînt toţi ereticii de tot- 

deauna, ca și cei de astăzi — sectari de toate nuanțele. « Aceştia — zice 
Apostolul Neamurilor — sînt apostoli mincinoşi, lucrători vicleni, care iau 
chip de Apostoli ai lui Hristos. Nu este de mirare, deoarece însuși satana 
se preface în înger de lumină. . . iar slujitorii lui iau chip de slujitori ai drep- 
tății, al căror sfîrşit va fi după faptele lor» (II Cor. 11, 13—15). Iar în altă 
parte, același Apostol spune că toţi acești « lucrători» fac : « lucrarea lui 
satan, însoțită de tot felul de puteri și de semne şi de minuni mincinoase, şi 
de amăgiri nelegiuite, pentru fiii pierzării, fiindcă n-au primit iubirea adevă- 
rului ca să se mîntuiască. Și, de aceea, Dumnezeu le trimite o lucrare de 
amăgire, ca ei să creadă minciunii, ca să fie osîndiți toți cei ce n-au crezut 
adevărului, ci le-a plăcut nedreptatea» (II Tes. 2, 9—12). Alături de aceștia 
sînt și toţi care poartă harul cu nevrednicie.. 

Sfîntul loan Hrisostom (Gură de Aur) — care vede în preot pe« înge- 
rul Domnului» — întrebat de unii, cum « Dumnezeu îi hirotoniseste pe 
toți, chiar şi pe cei nevrednici de slujirea preoțească ?» răspunde: « Nu pe 
toți îi hirotonisește Dumnezeu, însă (harul) lucrează prin toți — chiar de 
ar fi şi nevrednici —, pentru mintuirea poporului. Că dacă Dumnezeu a 
vorbit pentru popor printr-un măgar și prin Balaam (vrăjitorul), printr-un 
om spurcat (Numeri 22, 1—24; Il Petru 2, 15—16), cu atit mai mult prin 
preot. Căci ce nu face Dumnezeu pentru mintuirea noastră ? Prin cine nu 
lucrează El? Că dacă El a lucrat prin Iuda, şi prin cei ce făceau proorocii 
mincinoase (Matei, 7, 22), şi alții încă scoteau draci, cu atit mal 
mult va lucra prin preoti». Ceea ce se caută la preot este să nu strice, sau 
să falsifice credinţa, adevărurile de credință. Numai în cazul căderii în 
erezie preotul nu trebuie ascultat. « Dacă preotul are o credință stricată 
— zice iarăși Marele Dascăl —, chiar dacă înger din cer de ar fi, tu nu 
te supune ; iar dacă învață drept, nu te uita la viață, ci la cuvintele Ivi. - + 
așteaptă pe Judecătorul ; nu răpi mai dinainte locul lui Hristos, al Lui 
este dreptul de a cerceta (şi judeca), şi nu al tău. Tu eşti cea de pe urmă 
slugă, iar nu stăpin...» 

« Să nu judecăm pe ale altora, ci fiecare să-şi judece pe ale sale, fie- 
care să se cerceteze pe sine singur. ..: Totul este al harului. Preotul este 
dator să deschidă gura, iar celelalte toate Dumnezeu le lucrează. El ţine 
numai locul unui sfetnic... Preotul face totul pentru credința ta (creş- 
tine). Nici cel drept (vrednic) nu te va putea folosi cu ceva, fiind tu 
rău, şi nici slujitorul cel rău (nevrednic) nu te va vătăma întru nimic, fiind 
tu bun şi credincios» (Sfîntul Ioan Hrisostom, Omilia a I-a la Epistola 
a doua către Timotei, trad. cit. p. 189—193, passim). 

Prin urmare, este clar din cele arătate, că harul Preoţiei nu poate fi 
nelucrător din pricina vieţii sau nevredniciei personale a preotului; după 
cum nu este condiţionată lucrarea lui nici numai de vrednicia preoţilor. 

Fiindcă harul lui Dumnezeu lucrează totul, prin puterea Sa; preotul 
find doar oficiantul, persoana văzută, la oficierea Sfintelor Taine, fără 
a le împiedica sau spori eficacitatea lor. Altfel, cîte nevrednicii sînt în 
rîndul slujitorilor, peste veacuri, ar însemna să nu existe Botez, Mirungere, 
Îm părtăşanie şi celelalte Taine etc. Lipsurile vredniciei preoţilor le împli- 
nește însă lucrarea harului. 

De ce agheasma, sau apa sfinţită, îndeosebi Agheasma mare de la 
Bobotează nu se strică ani de zile, fiind săvirşită corect după rînduiala 
Bisericii, deşi este sfințită şi de preoţi vrednici și de cei nevrednici? Nu 
pentru că totul este lucrare a harului, şi nu a slujitorilor ei, oricare și 
oricum ar fi ei? lată, deci, ce legătură este între harul preoţiei sacramentale 
şi viaţa personală a clericilor, 


39. Cum trebuie să fie un bun preot şi păstor, după Sfînta Scriptură? 


— După Sfînta Scriptură, preotul, ca slujitor al lui Hristos şi al 
Bisericii, trebuie, să fie « înger în trup», sau « îngerul Domnului», cum este 
numit loan Botezătorul. Că zice Domnul despre el:« Iată, Eu trimit, înain- 
tea feței Tale (Fiul Meu), pe îngerul Meu, care va pregăti calea Ta, înaintea 
Ta» (Matei 11, 10; Marcu 1,2 Luca 7, 21). Şi tot așa preotul este numit 
şi «înger al Bisericii» (Apoc. 2—3), înger însemniînd « vestitor», adică 
cel ce vestește, sau aduce la cunoștință voia lui Dumnezeu. 

Ca propovăduitor al Evangheliei, ca « iconom (sau slujitor) al tainelor 
lui Dumnezeu» (I Cor. 4,1 I Cor. 6,4) sau ca:«bun iconom al harului 
cel de multe feluri ai lui Dumnezeu» (i Petru 4, 10), şi ca păstor al turmei 
cuvîntătoare a lui Dumnezeu, preotul trebuie să întruchipeze: credinţa, 
cinstea, corectitudinea, curăția sufletească sau viaţa morală personală 
pilduitoare, bunătatea, dreptatea, răbdarea, dragostea, blîndeţea, înţe- 
lepciunea etc., dar mai presus de toate iubirea jertfelnică de Hristos- 
Dumnezeu și păstoriţii ce i s-au încredințat să-i ducă la pășunea duhovni- 
cească, la mîntuire și îndumnezeire. E AR 

Pînă la începerea acestei activităţi el s-a acida în chip deosebit — 
intelectual, moral-spiritual și în scop misionar, cunoscînd felul slujirii 
şi al pastoraţiei, precum şi metodele de apărare a credinţei şi creştinilor 
păstoriţi față de atacurile sectare. Apoi, preotul, ca bun păstor, trebuie 
să fie bun cunoscător al Sfintei Scripturi și mînuitor al ei, pentru a nu 
rămîne de ruşine în confruntările cu sectarii — îndrăzneți și trufași — pe 


k 
QN 


[4 


N 


Ern m, 


a Pami 


CONVORBIRI DUHOVNICEȘTI 


care-i va întilni. Preotul trebuie să fie permanent preocupat de citirea 
Sfintei Scripturi şi la curent cu toate problemele pastoral-sociale și misio- 
nar-samarinene, spre a se face tuturor pildă de credincioșie și de « bun 
ostaș al lui Hristos» lisus (IL Tim. 2, 3). Numai așa capătă încrederea 
credincioşilor, pe care altfel o pierde şi se dis CEC ză în fața enoria- 
pilor săi. i 

Textele noutestamentare, care arată cum trebuie să fie un bun preot 
şi un păstor respectat, sînt multe. Dintr-acestea vom amiuti pe cele mai 
de seamă. Cînd Mîntuitorul reașâză pe Petru în apostolatul din care căzuse 
— cînd s-a lepădat de El cu jurămînt că nu-L cunoaște, apoi s-a căit amar- 
nic (Matei 26, 69—75) — îl întreabă, după Învierea Sa: « Mă iubeşti, 
Petre ?» « Da, Doamne, Tu ştii că Te iubesc», a răspuns Petru, iar Domnul 
i-a zis de trei ori: « Paște oile Mele !» gi « Păstoreşte oile şi mieluşeii Mei» 
(loan 21, 15—17). Prin urmare, pune la temelia preoţiei și pastoraţiei, 
mai presus de orice, dragostea de Hristos şi-de păstoriţii lui. oile cuvîntă- 
toare, pentru care Domvul S-a jertfit pe Cruce, ca să ne mîntuiască şi să 
le mântuiască., . | 

De îndată ce e Apostolii Ra ca episcopi și . preoţi, ca păstori ai 
Bisericilor, fiecare unde sînt aşezaţi — episcopii pe eparhii sau ținuturi, iar 
preoții în parohii — le dau și sfaturi cum trebuie să fie buni preoți și 
buni păstori. Mai întii reamintim că episcopul, ca și preotul, îndeplinește 
întreita slujire a lui Hristos: de propovăduitor, de sfinţitor și de, păstor 
sau călăuzitor pe calea mîntuirii. - 

Între sfaturile date de Apostolul Pavel A ee IRA și preoţilor, el scrie: 
« De dorește cineva episcopie (sau parohie), bun lucru dorește. Dar se cuvine 
ca episcopul (şi preotul) să fie fără prihană, bărbat al unei singure femei 
(atunci episcopii erau căsătoriţi, iar unii păgini înstăriți care. se 
-cregtinau avuseseră mai multe soţii, poligamie), veghetor, înțelept, 
cuviincios, iubitor de străini, destoinic a învăța pe alții, nebeţiv, nedeprins 
să bată, neagonisitor de cîştig urit, ci blind, paşnic, neiubitor de argint, bine 
chivernisind casa lui, avînd copii ascultători, cu toată bunăcuviința. Căct . 
dacă nu ştie cineva să-şi rînduiască propria lui casă, cum va purta grijă 
de Biserica lui Dumnezeu ? Episcopul (ca şi preotul)... nu cumva să se 
trufească şi să cadă în osinda 3 dvavohiai ai ai 3, S —6) şi în cursa 
diavolului. . Să 

Jar în alt loc același Apostol îndeamnă: « Nimeni să nu disprețuiască 
tinerețile tale (Timotei). Ci fă-te pildă credincioșilor, cu cuvintul, cu purta- 
rea, cu dragostea, cu duhul, cu credinta, cu curăția... Nu fi nepăsător de 
harul (preo esc) care e în tine (primit prin hirotonie). Ja aminte la tine 
însuți şi la învăţătură ; stăruie în acestea, căci făcînd aceasta, şi pe tine te 
vei mântui şi pe cei care te ascultă» {I Tim. 4, 12—16). Episcopul (sau preo- 
tul) să nu se facă părtaş la păcatele altora (5, 22). Iar faţă de eretici și de 
rătăcirile de la dreapta credință, Apostolui îndeamnă pe episcop, ca și 
pe preot:« O „Tirnotei, păzeşte comoara (dreptei credinţe) ce fi s-a încredințat, 
depărtindu-te de vorbirile deșarte şi lumeşti, şi de împotrivirile științei minci- 
noase, pe care unii, mărturisind-o, au rătăcit de la credință » (6, 20—21). 
| Acelasi Apostol scrie şi îndeamnă şi pe Tit (episcop), — ca şi pe preoţii, 
neexperimentați și nepregătiţi îndeajuns —:« De omul eretic, după întiia 
şi a doua vorbire, depărtează-te, știind că unul ca acesta s-a abătut și a căzut 
în păcatul (neascultării de Biserică), fiind singur de sine osinait» (Tit 3, 
10—11). Aceasta, pentru că discuţiile contradictorii şi deșarte, cu cei 
rătăciți: « aduc mai degrabă certuri (de cuvinte), decit lucrarea mântui- 
toare a lui Dumnezeu, cea întru (dreapta) credință» (I Tim. 1, 4). Despre 

` asemenea « credincioşi» sectari, Apostolul, care a avut de luptat cu ei 
și le-a cunoscut metodele perfide, scrie iarăși apărînd « dreapta credință»: 
« Acelă e un îngimfat, care nu ştie nimic, suferind de boala discuțiilor și a 
certurilor de cuvinte, din care pornesc: ceartă, pizmă, defăimări, bănuieli 
viclene, gilcevile necurrmate ale oamenilor stricati la minte şi lipsiți de adevăr, 
care socotesc că evlavia este un mijloc de ciștig.. . . Depărtează-te de unii ca 
aceştia !» (I Tim. 6, 4—5; I Tim. 2, 23). . 

Alte îndemnuri grăiesc către slujitorii Bisericilor astfel: « F ugi de pof- 
tele tinereților și urmează dreptatea, credința, dragostea, pacea cu cei ce 
cheamă pe Domnul din inimă curată. Fereşte-te de întrebările nebuneşti, 
știind că dau prilej de ceartă. Un slujitor al Domnului nu trebuie să se 
certe, ci să fie blind fată de toţi, destoinic să dea învățătură, îngăduitor, certind 
cu blindeţe pe cei ce stau împotrivă, ca doar le va da Dumnezeu pocăință spre 
‘cunoaşterea adevărului. Și ei să scape din cursa diavolului, de care sînt prinşi, 
pentru a-i face voia» (II Tim. 2, 22—26). 5% 3c ? 
Știind că « Toată Scriptura este insuflată de Dumnezeu şi de folos spre 

| învățătură, spre mustrare, spre îndreptare, spre întelepțirea cea întru drep- 
ri tate. tfel ca omul lui Dumnezeu să fie desăvirșit, bine pregătit pentru orice 
J lucru bun» (II. 3, 16—17): Apostolul îndeamnă pe păstorii Biserici- 

lor, prin Timotei: « Propovăduiește cuvintul (lui Dumnezeu), stăruieşte 
cu timp și fără timp, mustră, ceartă, îndeamnă, cu toată indelunga răbdare 
şi învăţătura. Căci va veni o vreme cînd nu vor mai suferi învățătura sănă- 
toasă, ci — dornici să-și desfăteze auzul — își vor grămădi învăţători după 
poftele lor. Şi i îşi vor întoarce auzul de la adevăr şi se vor. abate către basme. 


Tu fi treaz în toate, suferă răul, fă lucrul de evanghelii, slujba ta fă-o 
deplin !» (IL Tim. 4, 2—5). 


De asemenea, prin Tit sfătuieşte pe fiecare preot — ca şi prin Timotei — 
să fie:« ca un bun iconom al lui Dumnezeu, neîngimfat, nu grabnic la mine, 
nu dat la băutură, pașnic, nepoftitor de cîştig urit, ci iubitor de străini, iubitor 
de bine, înţelept, drept, cuvios, cumpătat, ţinindu-se de cuvintul cel credincios 
al învățăturii, ca să fie destoinic și să îndemne la învățătura cea sănătoasă 
şi să mustre pe cei potrivnici. Pentru că mulți sînt răzvrătiți, grăitori în 
deșert şi înşelători, mai ales cei din tăierea împrejur, cărora trebuie să li se 
închidă gura ca unora care răzvrătesc case întregi, învăjind, pentru cîştig 
urît, cele ce nu se cuvin» (Tit 1, 6—11). 

De asemenea, şi Apostolul Petru îndeamnă pe preoți astfel: « Păstoriţi 
turma (Biserica) lui Dumnezeu dată în paza reastră, cerceiind-o, nu cu sil- 
nicie, ci cu voie bună, după Dumnezeu, nu pentru cîstig urit, ci din dragoste: 
Nu ca şi cum aţi fi stăpîni peste Biserici, ci pilde făcîndu-ră turmei. Jar 
cind se va arăta Mai-marele păstorilor, veți lua cununa cea neveștejilă a 
măririi» (I Petru 5, 2—4). 

Şi Sfîntul Apostol Ioan vorbeşte în Apocalipsă (capitolele 2 şi 3) de 
îngeri, adică păstorii celor şapte Biserici din Asia Mică, unde pe păstorii buni 
îi laudă, iar pe cei răi îi mustră, ca pe cel al Bisericii din Sardes. Acestuia, 
Domnul îi zice: « Ştiu faptele tale, că ai nume, că trăieşti, dar eşti mort» 
(Apoc. 3, 1). Iată deci cum trebuie să fie un bun preot şi păstor, după 
Sfînta Scriptură, ca să poată primi dreapta răsplată. 

40. Daţi cîteva exemple biblice despre păstori buni și păstori răi. 

— Un păstor este bun cînd urmează; exemplul lui Hristos, de smere- 
nie, blindeţe și bunătate, dragoste gi răbdare etc. şi cînd își îndeplineşte, 
conştiincios și cu spirit de jertfelnicie, îndatoririle sale preoțești ; în același 
timp, să fie supus și ascultător episcopului, sau chiriarhului respectiv, şi 
Bisericii, sau Siîntului. Sinod, autoritatea superioară, a, Bisericii în apă- 
xarea dreptei credinţe şi a disciplinei morale față |de erctici, sau cei 
abătu i de la dreapta credință, şi de cei cu abateri morale, pe care-i 
sancţionează. 

Păstorul rău, dimpotrivă, este nestatorni în credință, sau adoptă şi 
învaţă idei greșite, contrare învăţăturii Bisericii şi Sfintei Scripturi. 
Și, astfel, dovedindu-se că este eretic şi nerecunoscînd dreapta învăţătură, 
se răzvrăteşte, ieșind de sub ascultarea ierarhului care'l-a hirotonit şi a 
Bisericii; apoi, este excomunicat din sînul Ei, de Sfîntul Sinod, ca « păzîn 
și vameș» (Matei 18, 17) şi « dat anatemei» (Gal. 1, 7—9), sau « satanei, 
ca să se învețe să nu hulească» (I Tim: 1, 20). lar dacă este preot, « căzut 
din har» (Gal. 5,4) în erezie, este depus din dreaptă și caterisit, luîndu-i-se 
și dreptul de a mai face slu ire preoțească în biserică. sau credincioșilor. 
Așa a fost, la noi, în Bucureşti, caterisit de Sfîntul Sinod, în 1924, fostul 
preot Tudor Popescu, de la Biserica « Șfîntul Ștefan», -zisă « Cuibul cu 
barză », devenit apoi conducătorul sectei « 'Tudoriste», înfiinţată de el şi 
de Dumitru Cornilescu,. cel care ;a tradus, Biblia sectară în româneşte, 
după cea protestantă, a lui Luther, din germana, care l-a și atras la pro- 
testantism. . ; ; A, că al pe 7 

Tot rău păstor este socotit şi za care, vi nu s-a abătut de la irpta 
credinţă, şi de la «învățătura sănătoasă», a săvîrşit abateri de la legea 
morală, dînd exemplu rău credincioşilor păstoriţi. Şi pe aceştia Biserica 
îi sancţionează, supunîndu-i.— temporal — la oprirea oficierii celor. sfinte 
și dîndu-le canonul respectiv; spre îndreptare, sau îi şi caterisește pentru 
pricini mai grave, morale. Numai pe cei eretici, Biserica, avînd puterea 
divină de «a lega şi de a dezlega» (Matei 18, 18) «în cer şi pe pămint», 

` excomunică, sau îndepărtează dn sînul. Ei definitiv, dînd -anatemei pe 
cei ce ies de sub ascultarea. Ei, ca. răzvrătiți și falsificatori ai. dreptei: 
credinţe. . E A a E R a A e D 

Exemple biblice sînt aaae și despre: păstorii buni și despre ceii. 
răi. Între păstorii buni amintim în primul rînd pe-cei 12 Apostoli mari. 
și pe cei « 10» apostoli secunzi, la care se adaugă marele Pavel, « Apostolul; 
Neamurilor», convertit « mai tîrziu»; apoi episcopii Jacoh, Timotei şi Tit, 
Epafrodit, episcopul filipenilor (Filip. 2, 25); Epafras, episcop în Coloae (1, 
1) şi Arhip, preot tot acolo (Coloseni 4, 17), preoţii din Ierusalim, din care 
unii erau.« iconomi» (Fapte 11, 30); Barnaba, Iuda al lui Iacob- și Sila, : 
care erau şi « prooroci», care duc, împreună cu. Pavel, hotărîrea. Sinodului: 
apostolic — privitoare la netăierea împrejur a,creştinilor dintre: păgîni — 

. Bisericilor dintre neamuri (Fapte 15, 22—35). Apoi preoţii din Milet şi 
A Efes (20, 17), cărora Apostoiul Pavel le atrage atenţia că, după plecarea 
n lui, vor intra între ei « lupi (ră pitori) îngrozitori, care nu vor cruța turma. 

Şi dintre voi — le zice el — se vor ridica bărbaţi, grăind învățături răstălmă- 
cite, ca să atragă pe ucenici după ei. Drept aceea, privegkeaţi, aducindu-vă 
aminte că, timp de trei ani, n-am încetat, noaptea și ziua, să vă îndemn, cu 
lacrimi, pe fiecare dintre voi. Şi acum vă încredinţez lui Dumnezeu și cuvintu- 
lui harului Său. . .» (20, 29—32). Pavel le dă şi exemplu personal, în toate: 
în cuvînt, în faptă, în lucrul cu mîinile şi în moarte. 


Exemple de păstori buni sînt și cci din Bisericile din Asia Mică, despre 
care se vorbește în Apocalipsă (2—3), din care unii au murit ca martiri, 
ca Antipa (2, 13), așa cum au murit martiri în Ierusalim: Sfîntul arhidia- 
con Ștefan (Fapte 7, 59— 60), ucis cu pictre, și Sfîntul Apostol Iacob, fra- 
tele lui Ioan, ucis de sabie, din porunca lui Irod (Fapte 12, 2). Toţi aceşti 
vrednici păstori — de la cei 12, la cei 70, cei șapte diaconi (6, 6), şi cei 
amintiți nominal, au trecut în ceata martirilor și a sfinților. 

Exemple de păstori răi sînt mai puţin arătate nominal. Între aceștia, 
cel dintii este Iuda Iscariotul, fost apostol, între cei « 12%, care şi-a vîndut 
Învățătorul şi Dumnezeul lui — Hristos, — apoi s-a spînzurat (Matei 
27, 5). Proorocia Mintuitorului,.că se vor ridica « prooroci mincinoși>» și 
« învățători mincinoși» s-a adeverit.: Pe unii din aceștia îi amintesc Apos- 
tolii nominal. Așa este Dimas, unul din lista celor « 70», fost colaborator 
al lui Pavel, cînd era captiv la Roma, dar pe care «l-a părăsit, iubind 
veacul de acum» (II Tim. 4, 1); doina — după radije — peat idolesc, 
la ae aa e PSL N stofa pla, i 

. Se mai aminteşte de feed das Imeneu şi Filet, care «au căzut din 
ÎN ceia deveniți eretici (I Tim. 1, 19—20; II Tim. 2,17—18), care se 
pare că erau păstori, de vreme ce propovăduiau, răstălmăcind învierea 

etc. De aceea, Apostolul i-a dat anatemei, ca să nu mai hulească (I Tim. 


1, 20). Păstori răi erau iudaizanţii, anatemizaţi de Pavel, că falsificau 
Evanghelia (Gal. 1, 7.—9, Filip. 3, 2). Un alt păstor rău e amintit Diotref, 
preotul unei biserici din Asia Mică (III Ioan v. 9), trufaș și invidios pe 
misionari. Apoi în Apocalipsă se amintește de iudaizanţii din « sinagoga 
satanei» (2, 9; 3, 9); de păstorul din Tiatira, care lăsa pe desfrînata Isabela 
să amăgească pe creștini la desfriu și la mâncări idoleşti (2, 20) ; și tot păstor 
nevrednic este și cel al Bisericii din Sardes, de care se zice că, « deși zii, 
este mort» sufletește (3, 1) ete.  .,:.:. P 


Iată deci atitea exemple de păstori buni și păstori răi. pa 
ia 


— Vă mulțumesc; Prea Cucernice Părinte loan, pentru bccate T 
ficatoare învățături ortodoxe atît de necesare credincioșilor noștri. . 

' PREOTUL SCARLAT PORCESCU >”? 


Mitropolia Moldovei și Bucovinei = Iași 


La binecuvîntata vîrstă de 82 de ani, 
Părintele Scarlat Porcescu se bucură, pe 
bună dreptate, de o binemeritată prețuire 
duhovnicească din partea clerului şi a mo- 
nabilor din cadrul Mitropoliei Moldovei și 
Bucovinei. Şi aceasta, pentru că, de peste cinci 
decenii, Prea Cucernicia Sa a slujit Biserica 
lui Hristos cu multă demnitate şi o im- 
pecabilă corectitudine clericală, în calitate 
de preot şi profesor de religie, în anii tine- 
reţii, apoi director şi pedagog sufletesc la. 
trei Seminarii Teologice din Moldova și apoi, 
peste 30 de ani, preot paroh în Iași, consilier 
cultural și vicar administrativ al Mitropoliei 
Moldovei și Sucevei. ie z 
Această îndelungată activitate pasto- 
rală, didactică și cultural-bisericească pe ews za dă 
care a onorat-o cu multă competență și per- E: PA) PA . 
sonalitate, l-a făcut pe Părintele Scarlat Porcescu să fie cel mai cunoscut 
preot din Eparhia Moldovei şi Bucovinei. Cărturar de prestigiu, ; istoric 
bisericesc consacrat, autor al mai multor cărți de istorie bisericească, Prea 
Cucernicia Sa a reuşit să continue în Arhiepiscopia Iașilor vechea -acti- 
vitate cărturărească a înaintaşilor săi. =~ -i =~ ob pate 

O contribuţie de seamă a Părintelui Scarlat Porcu. în cadrul Cen- 
trului Mitropolitan, a fost și aceea de supraveghetor şi îndrumător al 
„ vastelor lucrări de restaurare și reînnoire a bisericilor şi mînăstirilor din 
Eparhie, cît şi a frescelor şi icoanelor vechi de renume. Tot Sfinţiei Sale 
i-a revenit cinstea să organizeze vestitele colecții de obiecte bisericeşti 
pen mânăstiri, bibliotecile şi depozitele eparhiale de carte, veche. .... ns 


- Toate acestea m-au îndemnat să mă gîndesc cu respect şi duhovni- 
cească apreciere la Prea Cucernicia Sa. Astăzi, Părintele Scarlat Porcescu 


LI E o PA Á e e ya REE.: y i 
* Născut în comuna Moldoveni, județul Neamh în fanul 1908, intr-o 
familie de ţărani evlavioşi. Urmează Seminarul Teologie din Roman; Facultatea 
de Teologie Ja Cernăuţi, apoi Filologia şi Istoria la Universitatea din Iași. Din anul 
1953 începe activitatea de pedagog; preot şi profesor de Seminarii Teologice, 
consilier şi vicar mitropolitan la Iaşi şi preot paroh în cartierul Păcurari, pină 


în anul 1977, cînd se retrage la pensie. 

este la cumpăna anilor biblici, la ora unui bogat bilanţ sufletesc. Apelind 
la experienţa și bunăvoința Prea Cucerniciei Sale, l-am rugat pe Părintele 
Scarlat să colaboreze la lucrarea de faţă cu câteva confesiuni intime, de 
inimă, inspirate din larga sa activitate bisericească, pe carc le publicăm 
aici, spre folosul sufletesc al cititorilor şi mai ales al clericilor noștri. 


1. Prea Cucernice Părinte Scarlat, cîţi ani ați slujit Biserica lui Hristos 
; în calitate de preot, profesor, consilier cultural şi vicar administrativ ? 


— Activitatea mea de slujitor la semenilor şi al Domnului a început 
în anul 1935. Am lucrat cîţiva ani ca pedagog la Seminarul Teologic din 
Roman și ca profesor suplinitor de Religie la diferite şcoli din acel oraș. 
În iunie 1939, după ce în 1937 trecusem examenul de capacitate pentru 
învățămîntul mediu, am fost hirotonit diacon și preot, iar în septembrie, 
același an, am fost numit profesor titular de Religie la Școala Normală 
de băieţi din Focșani la care am funcționat doi ani. Dc acolo, am trecut 
ca profesor la Seminarul din Roman, apoi la cel din Galaţi pe care l-am 
condus ca director doi ani, iar în 1947, la vestitul Seminar din laşi, înte- 
meiat de fericitul întru pomenire, Mitropolitul Veniamin, la care, de ase- 
menea, am funcţionat, ca director, pînă la sfîrşitul anului școlar 1947— 
1948 cînd această școală își încetează existența. Timp de 4 ani am lucrat 
la Școala de Cîntăreţi bisericeşti a Mitropoliei Moldovei și Sucevei, trans- 
formată, în 1952, în Seminar Teologic. Cu începere din acel an, am lucrat 
la cancelaria mitropolitană din lași în calitate de consilier cultural și, 
apoi, de vicar adminikiraty pînă în 1977, cînd am trecut la pensie. 


2 i calitate de, rofesor. şi director de Seminari Teologice cum se 
P gice, 
prezenta îuvăţămintul seminarial teologic acum 40 de ani? Ce 


1. realizări ati avut? , 


i ~- Potrivit rînduielilor tradiționale în Biserica Ortodoxă Română, 
profesorul de Religie — catehetul, cum obișnuit era denumit acest slujitor 
=— trebuia să fie neapărat cleric. Am înţeles bine că, în calitatea sa de 
preot, de slujitor'al Bisericii lui Hristos, profesorul de Religie vine în fața 
elevilor cu autoritate sporită. Experienţa mi-a arătat că lucrarea mea 
didactică-pedagogică a. fost mai cu folos Citi aaa cînd am predat orele 
ca preot slujitor, si baie aAA a cata i dl) a 
Trebuie să mărturisesc cinstit, în activitatea mea de profesor am 
avut ca țel, mai cu seamă la Senunarile Teologice," instruirea elevilor. 
Am urmărit, adică, şi am stăruit pentru cunoașterea istoriei biblice, a 
istoriei bisericești, 'a patrimoniului spiritual, dogmatic, moral și liturgic 
al Ortodoxiei. Deşi prin orele de Religie s-a preconizat, totdeauna, lucru 
pe care l-am avut şi eu în vedere, formarea unor deprinderi morale, întă- 

rirea unor convingeri, dăltuirea unor caractere, cu toate acestea, n-aş putea 
susține că mi-am atins în întregime țelul, În această ordine de idei, m-am 
silit să fiu corect în chivernisirea bunurilor materiale şcolare, cînd eram 
director, cinstit, demn, nepătat, deplin conștient că exemplul înrîurește 
pozitiv pe cei care te ascultă și te urmăresc. Deseori întîlnesc astăzi absol- 
venţi ai Seminariilor la care am lucrat și, fără excepţie, toţi mă încon-. 
joară, mă privesc şi mă ascultă cu sentimente de preţuire, ceea ce înseamnă: 
că activitatea mca a fost, oarecum, încununată de roade. ; 
Mi s-a cerut părerea în legătură cu învățămîntul seminarial de altă- 
dată. Notez că, în vechiul Seminar, programa studiilor și materiilor de 
învăţămînt era mai bogată; era foarte apropiată de programa liccelor: 
teoretice de atunci. Spre deosebire de actualul Seminar, școală cu caracter. 
practic-profesional, Seminarul de altădată era, mai cu seamă, o şcoală, 
teoretică. Întocmirea programelor analitice şi conducerea procesului de; 
învățământ se făcean de către Ministerul Instrucțiunii sau al Cultelor, 
Forul de conducere al Bisericii, Sfintul Sinod, nu avea aproape nici un 
fel de cuvînt de spus în desfășurarea învățămîntului bisericesc și, în genere, 
în procesul de pregătire a personalului clerical, ceea ce nu era normal. 
N-aş putea să mărturisesc, acum, că am avut realizări excepţionale. 
ca director de Seminar. În treacăt, amintesc că, în timpul ultimului război. 
şi cîțiva ani după, cînd am avut o astfel de misiune, erau condiţii grele 
de viaţă — dar, mereu, am știut că privirile elevilor și, fireşte, ale profeso; 
rilor sînt îndreptate la director, la metodele și stilul său de viaţă și de, 
aceea m-am străduit să fiu o pildă vie, deplin convins că exempla trajiuut.. 
(exemplele atrag). ,  î....,. ala aaa. atata le eat ele Aa Sai 


, ON e ji E s - 
3. Dar în calitate de consilier cultural și administrativ, ce realizări” 
ați avut? Ce satisfactii duhovnicești aveţi acum? i 
: — Aproape 25 de ani am lucrat în cancelaria Mitropoliei Moldovei 
şi Sucevei, întfi în calitate de consilier la Secţia culturală, apoi de vicar 
administrativ. Aș aminti că 20 de ani am fost colaboratorul fericitului 
întru pomenire Patriarhul Iustin, pe cînd conducea Mitropolia Moldovei 
şi Sucevei, ierarh de înaltă vrednicie, cu pregătire cărturărească pildui- . 
toare, înaripat de hotărîrea de a înnoi fața eparhiei. Cultura sa teologică 
şi coerenţa gîndirii sale au fost un exemplu și un izvor preţios, mai cu 
seamă activitatea mea de redactor al revistei« Mitropolie: Moldovei şi Suce-,. 
vei», de organizator al colecţiilor de obiecte bisericeşti de la mînăstiri și de , 
popularizare a monumentelor istorice religioase prin editarea unor mono- 
grafii. Sînt deosebit de satisfăcut astăzi că, de-a lungul anilor, sute de 
preoţi, profesori, cercetători, de multe ori la propunerea mea, au colaborat ` 
la publicaţiile noastre. -: ` Aa A i 


CONVORBIRI DUHOVNICEȘTI 


„u & Aţi fost mulți ani preot paroh al Bisericii « Toma Cozma » din lași. 
„e... Ce realizări pastorale deosebite aţi avut şi ce satisfacţii sufleteşti 
"aveţi acum? V-a plăcut pastorația, spovedania și sfătuirea credin- 
„„„. cioşilor? Dar predica și misiunca preoțească în general? 


i 


' — Mai bine de două decenii am activat ca preot slujitor la parobiile 
« Barnovschi» și « Toma Cozma» din Iași. N-am, prin urmare, o experiență 
pastorală îndelungată. Despre misiunea preoțească, eu am o concepție 
profesorală. Un preot slujitor la o parohie învaţă, zideşte, călăuzește turma 
ce-i este încredințată de Hristos. El îndeplinește acest ţel — am fost tot- 
deauna convins de acest fapt — prin pregătirea sa intelectuală și prin 
distincţia sa morală. Totdeauna, consistenţa şi frumusețea Liturghiilor 
— cîteodată și a unor ierurgii oficiate de mine —au fost încheiate 
cu o cuvîntare catehetică. Predicile sau, mai corect, expunerile mele în 
faţa credincioşilor au fost lecţii și nu manifestări retorice. Am fost atent 
în specia] la ceea ce spun și mai puţin la felul în care vorbesc. 


Spovedania, mai ales pentru cel ce o primeşte, este, în viziunea mea, 
un act de înaltă răspundere morală. În îndeplinirea acestei lucrări duhov- 
nicești am evitat chestionarea credinciosului — e procedură mecanică 
şi umilitoare —, făcînd apel la cel ce se spovedeşte ca să-și deschidă sufle- 
tul printr-o adîncă cumpănire. Uneori, în scaunul mărturisirii, gindeam la 
propria mea nevrednicie. Vreau să se ştie, în sfîrșit, că la solicitările credin- 
cioșilor am răspuns totdeauna, în afară de unele cazuri excepţionale, 
personal și nu prin delegaţi. După opinia mea, legătura directă cu credin- 
cioşii prin serviciile religioase este o îndatorire de conștiință a preotului. 
Mărturisesc că, astăzi, întilnirile mele cu foştii enoriaşi îmi dau stări de 
desfătare duhovnicească. , „e ne [cc 

ne spuneți despre ritmul intens de restaurări ale mînăstirilor și 

i bisericilor istorice, din ultimii 30—35 de ani? De ce a fost necesar. 

„să sa, restaureze şi cum s-au realizat aceste vaste lucrări? 
i , $ mii e e 

cre Restauraica “monumentelor istorice şi de artă — mînăstiri, bise- 

rici, clădiri valoroase — a început în Moldova la finele secolului trecut. , 
Prima ctitorie care â atras privirile tuturor a fost. Biserica Sfinţii Trei 

Ierarhi! diw- lași: Apoi, la începutul secolului nostru, cînd s-au împlinit ` 

400 de ani de la moartea Domnului Ștefan cel Mare, s-au restaurat unele 

locașuri sfinte înălțate de acest slăvit voievod, ca: Sfîntul Nicolae — Iași, 

Sfîntul Gheorghe—Hirlăw, Sfîntul Nicolae— Botoșani, Sfîntul Nicolae —, , 

| Dorohoi, Sfintul loan—Piatra Neamţ ş.a. Restauratorii de atunci n-au : 

„redat acestor monumente, cum era firesc, chipul lor cel dintii. Între;cele.: 

două războaie s-au efectuat unele lucrări de restaurare, dar cu totul 
neînsemnate. T 

O acțiune organizată sistematic privind restaurarea, consolidarea sau 
reconstituirea, de la caz la caz, a mînăstirilor şi bisericilor monumente 
istorice şi de artă, a început în Moldova după anul 1950, prin Ministerul 
(Departamentul) Cultelor, Direcţia Monumentelor Istorice şi Mitropolia 
Moldovei şi Sucevei. În noile condiţii, lucrările de restaurare au fost 
precedate de cercetări și investigaţii arheologice, de sondaje şi studii 
temeinice spre a se cunoaște înfățișarea originară a acestor inestimabile 
comori ale neamului nostru. Prioritar s-au efectuat lucrări de arhitectură, 
iar ulterior şi unele lucrări de întreținere şi conservare a veșmiîntului 
pictural de la unele biserici. Amintesc aici unele ansambluri monumentale 
bisericeşti care, prin lucrările efectuate, au îmbrăcat haina lor de la început 
minăstirile: Neamţ, Bistriţa, Secu, Sihăstria, Agapia, Văratec, Horaiţa, 
Putna, Suceviţa, Dragomirna, Moldoviţa, Slatina, Risca, Vorona, 
Gorovei, Cetăţuia ş.a.; bisericile Sfinţii Trei Ierarhi, Dobrovăț, Galata, 
Golia, Frumoasa, Sfîntul Sava, Sfîntul Dumitru —Hîrlău, Sfîntul Gheorghe 
(Catedrala veche)-:-Iași, Voroneț, Humor, . Solca, Arbore, Sfîntul 
Nicolae— Rădăuţi, județul Suceava; Tazlău, Războieni— Neamţ ş.a.; cum 
şi bisericile de lemn: Broșteni, Grigore Ghica— Dorohoi, Brăiești,. Vorni- 
ceni, Adîncata ş.a. Lucrări prin care se asigură conservarea picturilor 
religioase s-au efectuat la bisericile: Sfîntul Gheorghe— Suceava, Voroneţ, 
Humor, Moldoviţa ș.a. Nu numai locașurile sfinte au stat în atenţia foru- 
rilor de resort, ci și clădirile din jurul acestora, ca la: Neamţ, Secu, Bistriţa, 
Horaiţa, Dragomirna, Moldoviţa, Suceviţa, Putna ș.a. La vestita ctito- 
rie a Domnului Ștefan cel Mare — Putna —,a fost reconstituit recent 
palatul domnesc înălțat de acest voievod. . E DN ab PE ae 

6. Spuneţi-ne ceva despre colectiile bisericești. Care este impor- 
P tanta și rolul lor? Ce obiecte de mare valoare istorică și spiritual-. 
"1 artistică se află astăzi în colecţiile bisericeşti din mînăstirile Mol- 
PI Sti i 9 7 s OE . = $ 


: : dovei? Deu E aa O EE EN Lpp a ESE i Ma a 
' u — Privirile întfistătătorilor în scaunul mitropolitan de la Iaşi s-au 
îndreptat şi la valorile liturgice — icoane, obiecte din metale, broderii, 
sculpturi în lemn sau piatră, ţesături, manuscrise sau tipărituri — de mare 
însemnătate istorică, păstrate la biserici și mînăstiri. În Arhiepiscopia 
Iaşilor, cele mai multe dintre ele, îndeosebi cele de la mânăstiri, au fost: 


orinduite muzeistic în colecții. Am avut cinstea să adut la îndeplinire, 


în cadrul îndatoririlor de serviciu ce le-am avut, îndrumările şi sugestiile 
referitoare: la organizarea acestor colecţii. 77t o ee 5e eoo, i 

p Atit restaurarea minăstirilor și bisericilor, cît și organizarea colec- 
ţiilor de obiecte religioase s-au săvârşit cu scopul înalt patriotic de a arăta 
celor ce-şi îndreaptă pașii spre această avuţie patrimonială a neamului 
nostru că avem și noi, ca și alte țări, o istorie, o cultură de elevaţie spiri- 
tuală ; şi locașurile de închinare, şi clădirile orînduite în jurul acestora și 
valorile liturgice — din fericire păstrate.— sînt mărturii adînc grăitoare, 
expresii elocvente care pun în lumină convingerile și simțămintele reli- 
gioase ale ctitorilor şi părinţilor noștri, cum și ingeniozitatea tehnico- 
artistică a meşterilor de altădată. Ele sînt mult preţuite de drumeţii din 
ţară şi de peste hotare care le cercetează. În evoluția istorică a neamwlui 
nostru, toate aceste vestigii ale trecutului au și un rost pedagogic: cei care 
le privesc aduc în conștiință chipurile ctitorilor cărora li se dă cinstea 
cuvenită şi, în același timp, se simt îndemnați la slujirea Bisericii lui Hris- 
tos și a patriei şi adincirea sentimentelor de evlavie. |... pe 


Te Spuneţi-ne cîteva cuvinte: şi " despre bibliotecile mînăstireşti din 
© cadrul Mitropoliei Moldovei si Bucovinei. Ce manuscrise şi „cărți 
vechi de mare valoare se: păstrează? A, 
i: — La mânăstirile mai mari, din. Moldova, s-au organizat de timpuriu 
biblioteci în care s-au păstrat cărți pentru pregătirea intelectual-morală 
a călagărilor. Unii istorici ai culturii noastre, plecînd de la unele menţiuni 
din documente, afirmă. că o astfel de bibliotecă ființa la Mînăstirea Neamţ, 
chiar la începutul secolului al; XV-lea. Toate cărțile crau manuscrise: 
Astăzi sînt biblioteci organizate la Centrul eparhial, Mînăstirea Neamţ, 
Seminarul Teologic, Minăstirea Putna, Miînăstirea Sfintul Ioan-Suceava 
şi, în curs de organizare, la toate mînăstirile. Fie prin numărul mare al 
cărților, fie prin vechimea, conţinutul și valoarea acestora, bibliotecile 
îndeplinesc un rol important în acţiunea de îndrumare duhovnicească, a 
clericilor. Din nefericire, multe manuscrise împodobite cu miniaturi, 
îndeosebi din categoria cărţilor « odor», au fost sustrase în împrejurări 
Şi în condiții pe care nu le cunoaştem bine, Unele dintre ele sînt păstrate 
în muzee și biblioteci de peste hotare, îndeplinind acolo, unde se află, 
rolul unor mărturii privind etosul spiritual românesc. Altele, fapt îmbucu- 
rător, au ajuns în Biblioteca Academici Române. Prea puţine cărți vechi — 
am în vedere manuscrisele — se mai Paca în bibliotecile și coleețiule 
miînăstireşti. ,. .. . e i 
Printre cele mai importante amintesc; Tetraevanghelul da 1473, cu 
portretul lui Ştefan’ cel Mare, la Putna; Liturghierul hii Ioan Logofătul 
din secolul XVI, la Neamț; cîteva manuscrise valoroase de la Mitropolitul 
Anastasie Crimca, la Dragomirna; cum şi unele din secolele XVI, XVII, 
XVIII şi XIX la Putna, Neamţ, Suceviţa, Văratec, Agapia, Cetăţuia ş.a. 

Printre cărţile tipărite, păstrate. în biblioteci minăstirești, care atrag 
atenţia, sînt, îndeosebi, cele din secolul XVII, editate de mitropoliţii 
Varlaam (Cazania), Dosoftei (Vieţile Sfinţilor) sau Biblia de la 1688 ș.a 

N-aș putea încheia aceste rînduri referitoare la avuţia noastră spiri-. 
tuală și cultural-artistică — locașuri de închinare, diferite edificii mînăs- 
tirești, obiccte de uz liturgic, manuscrise și cărţi tipărite — fără a aminti 
că, potrivit Legii patrimoniului național, avem îndatorirea: de a le păstra 


[i 


și ocroti cu toată atenţia. e. s „ne rep pr d, 


8. Ce ne puteţi aminti în legătură cu școlile miînăstirești din epoca 
medievală? Mă gîndese la scoala de copisti și miniaturiști de la 

x ve, Minăstivea Neamt, întemeiată la începutul secolului XY, la care 
a lucrat monahul Gavriil Uric; apoi la şcoala de la Miînăstirea 
Putna, de la finele secolului XV, şi la scolile mînăstirești din seco- 
lele următoare, care au dat AA i luminaţi şi ierarhi ca Varlaasri, 
ste ne ai + Dosoftei Se: FACA IEI ae O că Eta a ata gi oB 


s 
xti 


Dan . Obişnuit, să afirmă că la: mînăstiri au i i iată şcoli incep. 


din secolul XV. În această ordine de idei s-a scris: despre şcoala grămăti- 
cului de la Putna, similară 'unor școli din Occident - (Ștefan Biîrsănescu). 
Într-adevăr, mînăstirile, în contextul condiţiilor de altădată, au fost vetre 
de evlavie ortodoxă şi cultură, denumite de către: cercetători şcoli. Per: 
sonal am convingerea că, la fiecare așezare monahală, au existat numai 
şcoli de chilie în cadrul cărora: monahii luminaţi instruiau tineri care 
doreau să îmbrace haina călugărească sau să intre în rîndurile clerului: 
de mir. S-a vorbit și s-a scris despre școlile de genul acesta de la: Schitul 
Zosin— Secu, Probota s.a. Lä mânăstirile mari — Neamţ, unde s-au 
remarcat vestiţii caligrafi Gavriil Uric; Teodor Mărișescul ş.a., ca și la 
Putna, unde au activat monahii caligrafi Casian, Chiriac, Paladie, Gherva- 
sie, Nicodim, Paisie ş.a. — existau scriptorii — probabil şi la alte mină- 
stiri — în care :'se manuscriau și 'împodobeau textele sfinte. Munca în 
aceste scriptorii nu era uşoară. Ba, aş spune, era complicată procurarea 
şi pregătirea pergamentelor sau a hirtiei, á uneltelor de scris a cernelu- 
rilor şi coloranților, învăţarea limbilor cărturăreşti — greaca și slavona, —, 
arta tălmăcirii, cunoașterea temeinică a slovelor, tehnica grafiei, a minia- 
turisticii, formarea simțului proporţiilor şi al dimensiunilor, meșteșugul 
broșării și al ferecării, ca să nu mă refer decit la aceste lucrări. Această 
activitate atît de variată are particularităţile unui efort cultural și nu se 
exagerează dacă ee afirmă că minăstirile — firește, nu toate — au fost, 
într-adevăr, vetre sau focare de cultură.” .:. > : sau dă 
Școala de la Sfinţii Trei Ierarhi, cunoscută sub ERE de « Colegiu 
Vasilian» — cea dintii instituție de învățămînt superior din Moldova — 


. 

nu este o școală miînăstirească. Erau printre dascălii ei și monahi, func- 
ţiona, foarte probabil, în preajma Minăstirii Sfinții Trei Ierarhi, o expresie 
cultural-artistică de toată frumuseţea, dar, repet, nu era o școală călu- 
gărească. +. .. . ii 


' 9. Ce opere literare patristice au Wia şcolile mînăstirești moldovene? 

> © Ce ne puteți spune despre literatura isihastă din minăstirile moldo- 
„” vene? Care sînt cele mai reprezentative traduceri și scrieri erigi- 
nale? De ce s-au bucurat de atenție deosebită textele filocalice? 


o i Dar despre literatura aghiografică din Moldova, ce ne spuneți? 


- — Atât în scriptoriile organizate la minăstirile mari — am în vedere 
miînăstirile din Moldova —, cît şi în chiliile călugărești au fost copiate 
foarte multe scrieri religioase. Din nefericire unele s-au pierdut, dar cele 
care se păstrează conduc la concluzii convingătoare privind activitatea 


stăruitoare desfășurată de călugări. Este greu de precizat, acum, ce şi cite . 
Scrieri cu tematică patristică, aghiografică sau filocalică au fost copiate 


în Moldova. Pentru a avea un răspuns aproximativ, luăm în considerare 
manuscrisele din secolele XIV—XVI, păstrate la Biblioteca Academiei 
Române despre care s-a scris (citez, doar, P. P. Panaitescu, Manuscrise 
slave din Biblioteca Academiei. . ., vol. I, Bucureşti, 1959). Înainte de a 
mă referi la tematica acestor scrieri, aş vrea să scot în lumină faptul că 
acţiunea de manuscriere a fost posibilă în atmosfera isibastă statornicită. 
Ja noi, începînd din secolul XIV, ca wrmare a legăturilor spirituale ortodoxe 
cu Sfîntul Munte Athos. Deci un imbold care a venit din afară, fie prin 
mijlocirea unor călugări atoniţi — unii dintre ei, probabil, vlahi din Bal- 
cani — care din cauza unor condiţii grele au trecut în nordul Dunării,- 
fie prin mijlocirea călugărilor originari din nordul Dunării care au vieţuit 
un timp în mânăstiri atonite, apoi au revenit în pământul lor de baștină. 
Stabiliţi în locuri îndepărtate de așezările omenești, de obicei în păduri 
şi poiene înconjurate de munţi, au organizat sihăstrii în care îndatoririle 
de căpetenie erau liniştea şi rugăciunea. Nu numai atît. Îndemnul de a 
copia şi răspîndi tot.mai multe scrieri religioase a fost dat de conștiința 
și evlavia isihaştilor localnici —- drepteredincioși,, monahi, şi clerici =; 
care doreau să cunoască, în, esenţa şi adîncimea sa, duhul autentic al 
Ortodoxiei. Prin urmare 'și 0 cauză internă. . -., 


sait el E Ee 
La întrebarea: privind tematica âcrierilor religioase;copiate zi răspîn-: 
dite în Moldova răspund; după considerațiile făcute =—.;. cu rezerva. că 
acest răspuns este incomplet, deoarece n-am cunoscut tot ce s-a scris în 
secolele XIV—XVI —, că s-au păstrat multe Evangheliare, Psaltiri, -Apos- 
toli, Liturghiere,: Octoihe, Minee, Molitfelnice (Trebnice, Slujbenice),” 


pe 

Ceasloave, Antologhioane, cărţi de Tipic, Trioade și Penticostare, prin 
urmare, căiţi cu caracter liturgic, necesare bunei desfășurări a cultului 
divin. S-au copiat simultan dc călugări și numeroase scrieri patristice 
pînă în secolul XVII în slavonă, apoi în limba română. De cele mai multe 
ori, acestea sînt intitulate Cuvinte şi s-au păstrat fie în broşuri, fie în sbornice 
Sfinţii Părinţi care au stat cu prioritate înaintea privirilor călugărești 
sînt: Grigore Teologul, Ioan Gură de Aur, Efrem Sirul, Isaac Sirul, Ioan 
Scărarul, Vasile cel Mare, Grigorie de Nyssa, Dionisie Areopagitul, Fotie, 
Epifanie al Ciprului, fragmente din Pateric etc. Se observă că unele cuvîn- 
tări redate în aceste scrieri sînt referitoare la rugăciune, umilință, răb- 
dare, post, deci, teme cu caracter isihastic-filocalic. Atenţie deosebită 
s-a dat de timpuriu — manuscrisele din secolele XV—XVI o confirmă — 
literaturii aghiografice. S-au păstrat cîteva scrieri de genul acesta: Viaţa 
Sfintului Ioan cel Nou, Viaţa sfinților sîrbi, Viaţa unor pustnici, Viaţa 
Avvei Dorotei cu o anexă Varlaam și Ioasaf, Viaţa Sfîntului Nicolae, Sbor- 
nice şi Miscelanee în care sînt slujbe şi vieți de sfinţi, Mitropolitul Dosof- 
tei a scris şi a tipărit, pentru prima dată la noi, cartea Vieţile Sfinţilor, 
în limba română (1682—1686). Aș clasa în categoria scrierilor filocalice: 
Cărțile proorocilor şi tîlcuirea lor, Tilcuirea Evangheliilor, Psaltirea cu 
tîlc, Apocalipsul cu tilcuire, Cugetările unor Sfinți Părinți, Mărgăritarul 
Sfîntului Ioan Gură de Aur ș.a. Toate aceste opere au fost scrise în limba 
cărturărească a timpului, adică slavona. Ulterior, în secolele XVIII—XIX, 
unele scrieri aveau să fie tălmăcite în limba română. | „ — . , 4 
a é EEEE 
10. Care este meritul Cuviosului Paisie de la Neamț în lucrarea de 
= reînnoire duhovnicească a obștii nemțene? Cum a reușit el să 
"aans, creeze o şcoală aga de vestită de traduceri filocalice la mînăstirile 
îi Dragomirna, Secu şi Neamţ? Ce manuscrise  paisiene "și post- 
-. + paisiene se mai păstrează la Neamţ? Se vorbeşte astăzi de canoni- 
i; ++: zarea Cuviosului Paisie de la Neamț, cu prilejul mileniului Bisericii 
s H « Ortodoxe Ruse. Care este părerea Prea Cucerniciei Voastre în 
i i Up 


dar legată cu canonizarea Sa? mii îi e 

— Nu mă ei in e ME -men la viața, daniile şi i înfăptuirile : 
Cuviosului Paisie, deoarece sînt bine cunoscute. Aş vrea numai să notez 
că stabilirea sa, în cele din urmă, la mînăstirile Secu — Neamţ, după o 
îndelungată petrecere în Muntenia, la Sfîntul Munte și Dragomirna, 
oglindește o structură morală și o convingere. El a cunoscut bine lumea 


» 


ă duhovnicească greacă şi pe aceea slavă, dar și-a împlinit cu belșug de- Z 
d roade misiunea, cu alte cuvinte s-a realizat în Moldova, în care s-a simţit ' 

mai acasă, în care a avut un teren, potrivit pentru 'ceea ce avea să 
îndeplinească. , i, a o a PE a aisăca d 


„ Dacă ar fi să redau într-un cuvînt ceea ce a ctitorit el la Neamţ, apoi 
aș spune că prin rivna sa pilduitoare s-a străduit și a lucrat necontenit 
pentru « renașterea spiritualității filocalice». Dovadă grăitoare în acest 
sens este tilcuirca unor scrieri, de data aceasta și în română, prin care 
se poate ajunge la: desăvirșire morală. Menţionez că se mai păstrează la 
Neamţ un apreciabil număr de manuscrise paisiene şi post-paisiene. 

w «e Cuviosul Paisie de la Neamţ s-a bucurat de o deosebită prețuire din 
partea contemporanilor săi și a celor de după el, atît la noi, cît și în Bise- 
rica Ortodoxă Rusă. Dacă Patriarhia Moscovei intenționează canonizarea 
sa, cu prilejul aniversării unui mileniu de la creștinare, va săvîrși un act 
de cumpănire-canonică. Drepteredincioşii, monahii și clericii români trebuie 
să, întîimpine acest eventual act cu stări de desfătare duhovnicească. 
Cuviosul Paisie zi la Neamț este un vas ales întregii Ortodoxii. 


ekis - a E a CA ul 
E, Vorbiti- -ne ceva şi despre tipografiile moldovene de, la mînăstirile: 
z A Sântii Trei Ierarhi şi Neamy. Cind au fost fondate gi în ce măsură 
=. au contribuit la luminarea spiritual-ortodoxă $ si culturală în Mol- 
dova? Care sînt cărțile cele mai reprezentative tipărite în aceste 


Bai tipografii 2. eta E Dea E abea PE 


cs L Despre tipografiile de la Trei Ierarhi și Mînăstirea Ncamț s-a seris 
mult, scoțîndu-se în relief rolul pe care l-au îndeplinit în istoria vieţii 
religioase s şi culturii noastre. Tiparniţa de la Trei Ierarhi-laşi a fost înte- 
meiată în anul 1642 de domnitorul Vasile Lupu și mitropolitul Varlaam. 
Cartea 'cea mai reprezentativă imprimată la această. tipografie este Caza- 
nia lui Varlaam (1643), care a. circulat printre românii de pretutindeni, 
contribuind astfel la unitatea limbii române și a spiritualităţii ortodoxe. 


Cu unele întreruperi, tipografia a funcționat două secole, patronată de 
Mitropolia Moldovei. De sub teascurile ei au ieşit multe cărţi editate de 
mitropoliţii Dosoftei, Iacob Putneanul, Gavriil Callimache, Iacob Sta- 
mate, Veniamin Costachi, Sofronie Miclescu ș.a. Tipografia de la Neamț 
a fost întemeiată, cu sprijinul mitropolitului Veniamin, în anul 1807. 
Cu unele întreruperi, această tipografie funcționează și, astăzi. Cele dintii 
cărți reprezentative care au văzut lumina aici,. prin sîrguința mitropoli- 
tului Veniamin, sînt Vieţile Sfinzilor. O carte reprezentativă tipărită la 
Neamţ, tot:cu sprijinul și binecuvântarea lui, este Evanghelia din 1821.- 
De atunci au fost imprimate la această tipografie sute de cărţi fploitosa 
atît pentru credincioși, cît și pentru clerici- , Ea 

; : În legătură cu tiparul din Moldova s-ar putea pune o întrebare: 
de ce a luat ființă în această zonă a ţării noastre atît de tîrziu o tipografie, 


spre deosebire de Muntenia și Transilvania ? Pe cît şe ştie, s-au făcut încer- 
cări, dar prima tipografie n-a fost întemeiată decît în anul 1642. În Mol-" 
dova, lucrarca de multiplicare și răspîndire a scricrilor religioase prin manu- 
scrise era atît de organizată prin mînăstiri și schituri, încît nu se simţea 
nevoia unei tipografi. Cînd copiștii s-âu împuținat și cerințele de carte 


bisericească s-au înmulţit, s-a procedat la întemeierea unei :tipografii. 
l EA ata 


12, Aţi scris «Viata Prea Cuvioasei Paraschiva», Cum a fost posibilă 
aducerea moaștelor ei în Moldova de către Vasile Lupu? Care 
|“ este însemnătatea acestor moaște pentru evlavia noastră ortodoxă? 
— Moaştele Cuvioasei Parascheva au fost aduse la Iași, prin rivna 
domnului Vasile Lupu, și așezate în monumentala sa ctitorie, Biserica 
Sfinții Trei Ierarhi. Domnitorul introdusese la curtea domnească din Iaşi 
fastul şi măreţia bazileilor bizantini de altădată. El ştia, apoi; că Ale- 
xandru cel Bun adusese la Suceava moaștele Sfîntului Ioan cel Nou și 
nu voia să rămînă, sub acest aspect, mai prejos decît înaintaşul său în scau- 
nul domniei. : adi ng A a ae ae U Aoii 
Prin marea bunăvoință a domnitorului „Vasile Lupu, Patriarhia 
constantinopolitană a fost: uşurată de datoriile în. care era cufundată. 
Acest evlavios domnitor, cum aprecia Nicolae Iorga, era « orinduitor al 
întregii vieți ortodoxe, supraveghetor al ei de fiecare clipă, .răsplătitor dar- 
nic... găzduitor al fruntașilor Bisericii răsăritene, convocator de sinoade 
şi îndrepiător al credintei prin hotăririle acestor adunări ținute în umbra 
lui». Patriarhia, ca recunoștință pentru , ajutoarele , și ...flotimia 
domnitorului, a oferit Moldovei cinstitele moaște ale Cuvioasei Parascheva; 
originară din Epivat, sat situat în Tracia, la sud-vest de Constantinopol. 
La Iaşi, pentru toţi cei care se roagă lui Dumnezeu lîngă racla în care 
sălășluieşte vasul cel de lut al sfintei, viaţa ei fără de prihană este o carte 
„de învăţătură, de zidire duhovnicească şi un îndemn Ja lepădarea, de sine, 
la evlavie, la vrednicie şi sfinţenie. Cu adevărat, ea este « hrană duhovni- 


cească », « alinare a relelor cugetări», «xisipitoare de multe furtuni », « ocro- 
Safe .. 


titoare neobosită», « smerenie înaltă», « făclie : bisericească». 
'.. Cunoscută și cinstită nu numai în Biserica Ortodoxă Română, ci, 
deopotrivă, în Bisericile:'Ortodoxe surori, Cuvioasa ‘Parascheva apropie 
credincioşii şi clericii. dreptmăritori - în- duhul :!ecumenismului și © al £ 
păcii frățeşti. DUER seyan ) pai e E Aranora BAVI 

13. Acum, la capăt de drum, Prea Cucernice Părinte Scarlat, sinteti 
tt * mulpumit de felul cum v-aţi Aaplinit i misiunea preoțească în viață? 
du, Mai aveți ceva de realizat? °- . dă 


— lubite părinte Ioanichie, trebuie să mărturisesc, la sapit de drum, 
că am săvîrşit în viață, cu ajutorul lui Dumnezeu, ceea ce am putut, fie 
ca preot de enorie, fie ca profesor, fie în cancelaria mitropolitană. Aş fi 
dorit să adaug la cununa înfăptuirilor mele şi alte înfăptuiri, dar mai mult 
n-a fost cu putinţă. Dau slavă Marelui Păstor pentru darurile revărsate 
asupra mea. a 

Mai am, firește, unele planuri, dar aducerea lor la îndeplinire nu 
depinde numai de mine. Fie voia Domnului! 


„14, Ce sfaturi Jakovu de jior al lui rta doriti să lăsaţi 


„+1 “i: credinciosilor şi preotilor care vă cunosc? Dar calugarilor de prin 
' > mînăstiri? ste ! ' 


. 


— S-a spus, pe bună dreptate, că întrarmarea morală şi tăria credin- 
ţei unui preot vin de la credincioși, de la felul cum asistă ei la slujbele 
religioase, de la modul cum ascultă ceea ce li se propovăduiește. Pentru 
mine, hramul catedralei mitropolitane din lași, hramul de la Neamţ, 
Sînzienele la Suceava, hramul de la Putna şi alte manifestări religioase 
de genul acesta, la care am văzut mulți credincioşi ascultind Sfînta 
Liturghie cu evlavie și luare aminte, au fost ocazii care au pus în lumină 
particularităţile alese ale fiilor Bisericii Ortodoxe Române. Dacă ar fi 
să schițez, la sfîrşitul acestor rînduri, un sfat, acesta s-ar adresa, prioritar, 
fraţilor preoţi cărora le-aș cere stăruitor să mediteze, fiecare, la înfricoșă- 
toarea misiune ce o au „de îndeplinit, sili asc să fe piine cu cuvîntul 
şi cu fapta. `! T i i 
Călugărilor din sfintele noastre mînăstiri, care muncesc şi se roagă 
cu osîrdie, care sînt căutaţi şi ascultați de credincioși, le cer să 
poarte haina monahală în duhul smeremiei al daruirii şi al iubirii de 
semeni. pa E PN T Sie 


; r š Aea 
Coy pe Saga ia 3 LA Erie RES A Ae di oet 


15. Ce cărți bisericeşti reprezentative aţi ci 


— În afară de unele lucrări publicate în reviste — Suda, foiletoane, 
predici, recenzii, însemnări, cronici — am publicat Catedrala: mitropoli- 
tană din Iaşi, 1977, Episcopia Romanului, 1984, și, în colaborare, Mind- 
stirea Neamţ, 1981, și Minăstirea Văratec, 1986. aii 

ARHIMANDRITUL IACHINT UNCIULEAC* 
Starețul Minăstirii Putna 


rr Trnem- e ge 


Nu putem vorbi de mînăstirile româ- PET e 
nești fără să vorbim în chip deosebit de Sei ate 
Mînăstirea Putna și nu putem vorbi de 
ctitoria lui Ștefan cel Marc de la Putna, 
fără să amintim măcar cîteva gînduri duhov-: 
nicești despre obştea și stareţul ei, Arhiman- 
dritul Iachint Unciuleac. Îl cunosc de patru 
decenii, pe cînd cram elevi în. bătrînul oraș 
al lui Roman I Muşat. Pe atunci eram încă 
mici și nu bănuiam că vom. sluji împreună 
pe Hristos în cinul monahal. L-am întâlnit 
şi la Seminarul Monahal de la Miînăstirea 
Neamţ. L-am însoţit gi la Institutul Teologic 
din Bucureşti. Am asistat reciproc la tun- 
derea noastră în monahism şi la hirotonie. 
Sîntem legaţi duhovnicește cu inimile şi ne 
bucurăm fiecare de bucuria celuilalt. 

De peste 30 de ani, Arhimandritul 
Iachint a fost transferat de la Sihăstria, mînăstirea de metanie, la 
Minăstirea Putna. Numele Sfinţiei Sale este de atunci cunoscut în toate 
satele din nordul Moldovei, devenind cel mai prețuit duhovnic şi stareț 
în iubita noastră Bucovină. Jertfa Prea Cuvioşiei Sale este întreită. 
Pe de o parte se ostenește să împlinească după putere făgăduinţele 
vieții monahale, care nu sînt deloc ușoare. Pe de altă parte se jertfeşte, 
în calitate de stareţ, să povăţuiască obștea mînăstirii formată din peste 
25 de părinţi, pe calca cea sfîntă spre Hristos, și să încheie lucrările de 
restaurare generală a ctitoriei lui Ștefan cel Mare. lar peste acestea, în 
calitate de' duhovnic este nevoit să se jertfească pentru călăuzirea şi 


spovedania credincioșilor care vin de peste tot. 


* S-a născut în anul 1924 în comuna Dagiţa — lași şi a urmat Şcoala de 
Cîntăreţi — Roman şi Seminarul Monahal din Minăstirea Neamţ. În 1951 intră 
în Mînăsatirea Sihăstria unde este călugărit, transferat la Minăstirea Putna, 1956, 
şi apoi hirotonit preot în 1959. Urmează Institutul Teologic — Bucureşti, iar din 
1973 este stareț la Minăstirea Putna. 

Întîlnindu-l în clipe de răgaz, am obținut de la Părintele Iachint 
cîteva sfaturi duhovnicești pe care le oferim credincioşilor iubitori de 
Hristos în paginile de mai jos. 


l. Ce trebuie să facem noi, monabii de astăzi, pentru a trăi cît mai 

aproape de Hristos? 

— Să facem şi noi tot ce au făcut părinții noștri în trecut. Aceia 
se rugau neîncetat lui Dumnezeu. Să ne rugăm și noi. Părinţii noștri 
fugeau de grijile şi ispitele lumii. Să părăsim şi noi grijile pămîntești, 
mîndria acestui veac, plăcerile trecătoare, vorbirea deșartă, clevetirea, 
odihna trupească, toate. Părinţii cei de demult citeau Sfînta Scriptură 
şi pe Sfinţii Părinți şi sc osteneau să facă tot ce învățau aceștia. Să ne 
ostenim și noi a cunoaște, a face a citi sfintele cărţi, că ele nc vor rămîne 
pe viitor singurele călăuze spre Hristos. 

Deci, dacă vrem să nc mîntuim, să nc silim a împlini cu fapta cele 
trei voturi monahale pe care c-am dat la tunderea în monahism și să 
urăm în toate învățăturile și faptele Sfinţilor Părinți. lar dacă încă 
ne temem de moarte și ne îndoim în inima noastră că nu nc vom mântui, 
să alergăm la milostenie, Adică, să ne rugăm pentru oameni, să mîngiiem 
pe cei întristaţi şi să miluim pc săraci după putere, că aceia se vor ruga 
lui Dumnezeu pentru noi şi cu rugăciunile lor avem toată nădejdea mîn- 
tuirii. Numai să nu ne stăpînească gîndul mîndrici şi al slavei deșarte. 


2. Se cuvine monahilor să ajute la mîntuirca altora, mai înainte de 
a se.curăți pe sine de patimi? 

— Desigur. Doar auzim în Sfînta Scriptură: «Mintuind, min- 
tuiește-ţi sufletul tău». Dacă vedem un om că se îneacă sau îi arde 
casa, nu sărim să-l ajutăm și să-i salvăm viața și casa? Tot așa, dacă 
vedem un frate de mînăstire întristat, bolnav sufletește, sau un credincios 
ce vine la mînăstire şi ne cere un sfat, oare nu sîntem datori, în numele 
lui Hristos și al iubirii creștine, să-l ajutăm, să-l ducem la un duhovnic 
bun, să-i recomandăm o carte bună de citit, să-i dăm un sfat cît de mic 
pentru suflctul lui? Că dacă aproapele nostru ne cere ajutor şi nu-i 
întindem mîna şi inima ci îl lăsăm să moară, sufletul lui din mîna noastră 
se va cere. Nu vom avca răspuns înaintea lui Hristos şi vom fi judecaţi 
ca.niște ucigași de suflete. Cînd cineva rătăcește drumul, este oare păcat 
Bă-i arătăm calea cen dreaptă? Cînd cineva este tulburat de păcate, este 
oare păcat pentru monahi să-l ducă la un duhovnic? Sau să-l îndemne 
la biserică, la împăcare şi la rugăciune? Mai ales acum cînd este atita 
secetă do cuvîntul lui Dumnezeu, de cărți creştinești și de preoţi buni, 
nu este îngăduit monahilor să fugă de mireni, de fraţii lor din lume, 

atît de încercaţi, pe motiv că « se liniștesc» sau că sînt « păcătoşi». Că 
barul lui Dumnezeu lucrează și prin cei păcătoşi, dacă avem smerenie. 
Dar, să urmeze fiecare sfatul duhovnicului său şi glasul conştiinţei și 
nu va greşi niciodată. Trebuie să punem umărul la greul vieţii şi noi, 
călugării, mai ales dacă sîntem hirotoniți preoţi. 


3. Care sînt roadele ascultării duhovniceşti? 


— Sînt multe și mari roadele ascultării creştine, în care intră și ascul- 
tarea monahală. Că din ascultare se naște smerenia, blindeţea, răbdarea, 
fărădegrija vicţii, nădejdea mântuirii, rugăciunea cu lacrimi, netemerea 
de moarte, bucuria duhovniceaseă și pacea inimii. Ce alte daruri mai 
mari ne dorim în viaţă, decit acestea? Și cine oare este mai bogat sufle- 
tește decit cel ce iubeşte ascultarea de Hristos şi de Biserică, de părinţi 
şi de duhovnic? Cea mai ușoară și sigură cale de mîntuire este a celui 
ce trâieşte toată viaţa în ascultare, adică face toate cu sfat și binecu- 
vîntare, cu rugăciune și întrebare. Și cea mai grea mîntuire este a celui 
ce trăiește pe pămînt de capul său, fără Biserică, fără părinți, fără duhov- 
nic, fără cărţi sfinte, fără rugăciune și bucurie duhovnicească în inimă. 
Viaţa aceluia este încă de pe pămînt un iad. 

Nu vedem urmările neascultării? Cînd a lipsit ascultarea din cer 
şi din rai, îngerii s-au prefăcut în diavoli și oamenii au căzut pe pămînt 
sub robia morţii. Cînd lipsește ascultarea din familie, copiii devin răi și 
părinții pling fără miîngiiere. Cînd lipsește ascultarea din Biserică, creș- 
tinii se dezbină, se rup de dreapta credinţă şi se duc la secte. Cînd lipsește 
ascultarea din societate, locul ei îl ia haosul gi dezordinea. Jar cînd lip- 
seşte ascultarea dintr-o mânăstire, obștea aceea se dezbină şi mânăstirea 
se pustieşte. lar unde domneşte adevărata ascultare, nu cea de frica 
legilor și a pedepsei, ci ascultarea din iubire creştină, acolo este raiul 
pe pămînt, acolo este pace și armonie, acolo viaţa este fericită, pentru că 
acolo este însuși Dumnezeu, Miîntuitorul, Care S-a smerit sub ascultare 
pînă la moarte pc cruce, Să ne dea Domnul darul adevăratei ascultări, 
că cel ce iubește pe toţi şi trăiește sub ascultare nu poate ajunge în iad. 


4. De ce credeţi că a slăbit duhovniceşte monahismul ortodox. și mona- 

hismul creștin în general? 

— Pentru că a slăbit în rugăciune. Aceasta este prima cauză. Apoi 
pentru că a slăbit rîvna trăirii duhovniceşti, adică rîvna pentru biserică, 
pentru citirea cărților sfinte, pentru practicarea rugăciunii mistice a 
inimii, pentru deasa spovedanie şi pentru Sfînta Împărtășanie. A slăbit 
rivna pentru cuvintul viu care treseşte inima din împietrire şi duhul 
din somn. A treia cauză a slăbirii noastre duhovniceşti este însăşi slăbirea JA 

noastră în credinţă, în nădejdea vieții veșnice. Omul zilelor noastre, şi 
În partc și monahii, nu se mai cutremură de moarte, de iad, de căderca 
în păcat, de ispitele diavolului, dc urmările grozave ale păcatului, de 
judecata viitoare. Credinţa mai puţin fierbinte aduce îndoială în sufict, 
ne dă somn în timpul rugăciunii, ne aruncă în lenc în timpul slujbelor 
la biscrică, ne împietreşte inima,.ne lovește cu nesimţirea și plictiseala 
şi stingc flacăra Duhului Sfînt din noi. 

Trebuie să recunoaștem că duhul lumii a pătruns prea mult în mînă- 
stiri. Înainte elc se aflau departe dc lume, . în locuri retrase, prielnice 
rugăciunii și ascezei. Condiţiile moderne de astăzi au apropiat lumea 
şi tentaţiile ei de minăstiri. Lupta monahilor de astăzi împotriva ispi- 
telor este mult mai subtilă, mai rafinată. Călugări; de azi nu mai au 
pustie unde să se retragă pentru rugăciune și atunci sînt nevoiți să se 
retragă în pustia cea din inimă, Or, aceasta sc obține prin rugăciune. 
stăruitoare. prin însingurare, post, înfrinare, înstrăinare interioară de 
ispitele din afară. Călugărul de astăzi trebuie să «fugă» într-o pustie 
spirituală. Adică să trăiască în obşte cu toți, să-i slujcască cu dragoste 
pe toți, dar în inima sa să fie singur cu Hristos prin neîncetata rugăciune: 
Să trăieşti singur cu Iisus Hristos în mijlocul mulțimii, iată virtutea 
călugărului de azi ! l 


5. Ce părere aveți despre mînăstirile din Arhiepiscopia Iașilor, în 
general? 

— Moldova este una din provinciile cele mai bogate în. mînăstiri 
din țara noastră, cu peste 35 de așezăminte monahale în funcţiune, mici, 
mari și foarte mari. În fruntea tuturor stă județul Neamţ cu 20 de mînă- 
stiri și schituri și cu peste 900 de călugări, din care o mare parte sînt 
călugăriţe. Dintre toate, numai minăstirile Agapia și Văratec duc 
. viață semi-idioritmică, restul fiind cu viață de obşte. Apoi urmează ju- 
dețul Suceava cu asc minăstiri și două schituri în care se .nevoiesc 
peste 200 de călugări şi călugăriţe, toate cu viață de obşte. -Urmează 
mînăstirile din judeţele Iaşi şi Botoșani, în număr de opt, cu 100 de 
călugări, toate cu viaţă de obşte. l 

După vechime și importanță duhovnicească, trebuie să amintim întîi 
Minăstirea Neamţ (sec. XIV), lavra cea mai mare şi mai reprezenta- 
tivă a ţării noastre, cunoscută de secole în toată lumea creștină. Apoi 
amintim marile mînăstiri și ctitorii voievodale Probota, Bistriţa, Putna, 
Voroneţ, Moldoviţa, Slatina, Suceviţa, Dragomirna și Cetăţuia, toate 
restaurate în general din fonduri bisericești și de stat, şi bine întreţinute. 
Urmează mînăstirile mijlocii, fondate de dregători și ierarhi moldoveni, l 
ca: Secu, Rîşca, Agapia Nouă şi Veche, Sihăstria, Văratec, Horaiţa și 

Vorona, la fel, înnoitc şi frumos întreținute. Ultima categorie de așeză- 
minte monahale moldovene sînt cele peste 16 schituri, toate cu viaţă de 
obște, dintre care amintesc: Rarău, Sihla, Pocrov, Icoana, Vovidenia, 
Tarcău, Țibucani, Bucium, Gorovei şi altele, cu pînă la 15 vieţuitori, 
restaurate și binc conservate. 

Cel mai important, însă, cste viața duhovnicească din mînăstirile 
noastre, care în marc parte este satisfăcătoare. În toate miînăstirile şi 
schiturile mari avem monahi tineri, Sfînta Liturghic se face zilnic cu bună 
rînduială duhovnicească, fapt care ne bucură pe toți. În mînăstiri se 
slăveşte Dumnezcu şi astăzi cel mai mult pe pămînt, se formează călugări 
tineri, se duce o viaţă înaltă, după rîvna și puterea fiecăruia. Aici aleargă 
credincioșii din toate părţile ca la niște izvoare, unde sc hrănesc, se adapă 
şi se întăresc în dreapta credinţă ortodoxă. Aici se menţine marea tradiție 
duhovnicească autohtonă, aici se cultivă evlavia sfîntă ortodoxă, viaţa 
curată, rîvna pentru Hristos și Evanghelie, iubirea de străini şi milostenia, 
după învățătura Miîntuitorului şi după marea tradiție moștenită de la 
părinții noștri, i l 

Ar trebui amintite aici şi marile hramuri din mînăstirile Moldovei, 
ca: Neamţ, Sfîntul Ioan, Putna, Bistriţa,. Suceviţa, Văratec, Secu gi Sihăs- 
tria, adevărate sărbători duhovnicești ale monabilor şi credincioşilor. Apoi, 
marile pelerinaje, individuale și organizate, pe la minăstiri în duhul viu, 
adînc, al evlaviei ortodoxe, care trăiește atît de puternic în gatele 
şi sfintele noastre mînăstiri. Desigur, nu. înseamnă că toate sînt perfecte 
şi nu mai avem nimic de făcut, Sperăm, însă, cu ajutorul lui Dumnezeu 
să îndreptăm lipsurile şi să ne silim a trăi mai aproape de Hristos, prin 
rugăciune, smcrenie, iubire și misiune evanghelică. | E 
6. În ce mînăstiri și schituri din Mitrepolia Moldovei se duce o viaţă 

duhovniccască mai deosebită? Re, | 

— Mânăstirea considerată cea mai duhovnicească, renumită în ulti- 
mele decenii în țară şi peste hotare, este Miînăstirea Sihăstria, cu o obşte 
bine inchegată de peste 70 de călugări. Este minăstirea care formează 
cei mai numeroşi tineri din eparhie, cu rînduială de viaţă monahală deo- 
sebită, datorită în special celor trei mari stareți și duhovnici ai ei: Arhi- 
mandritul Cleopa Ilie, Protosinghelul Ioil Gheorghiu (f 1986) şi Iero- 
schimonahul Paisie Olaru. Pc lingă viața aspră ce se duce aici, pe lingă 
rânduiala slujbelor după tradiţie, în mod deosebit se practică deasa spove- 
danic, citirea necontenită a Psaltirei în biserică şi o mare activitate misio- 
nară în rîndul credincioșilor pelerini din toate zonele ţării. 

O viaţă la fel de aspră și duhovnicească se duce și la Mînăstirea Agapia 
Veche, unde se nevoieac 40 de călugărițe, ca şi la Mînăstirca Slatina, cu 

aceeaşi obşte și rinduială monahală model în eparhic. Apoi amintesc 
schiturile Sihla, Icoana, Rarău, Bucium, Nechit, Tarcău şi altele, cu călu- 
gări liniștitori, iubitori de tăcere și rugăciune. 

Între minăstirile misionare de prim rang din eparhie amintesc mînăs- 
tirile Sfintul loan cel Nou de la Suceava, Neamţ, Bistriţa, Putna, 
Sihăstria şi Cetăţuia-laşi, ca să nu mai vorbesc de Catedrala Mitropoli- 
tană din lași cu un permanent pelerinaj la moaștele Cuvioasci 
Paraschiva. 


7. Menţionați cîțiva dintre atareții cei mai reprezentaiivi din eparhie. 


— Întiîi trebuie să amintesc pe stareţul Minăstirii Neamţ, Arhiman- 
dritul Efrem Chişcariu, care a condus marea lavră mai bine de 12 ani 
(f 1988). Apoi aş aminti pe stareţii cei mai activi care au contribuit mult 
la înnoirea minăstirilor noastre din Moldova prin mari lucrări de restau- 
rare, cît şi prin formarea de numeroşi călugări tineri în eparhie. Între 
aceștia amintesc aici pe Arhimandritul Ciprian Zaharia, care în timp de 
12 ani a terminat vastele lucrări de restaurare de la Mînăstirca Bistriţa. 
cu cele cinci schituri dependente, şi a format o obște de 35 de monahi 
tineri. Apoi amintesc pe Arhimandritul Zenovie Ghidescu, starețul Mînăs- 
tirii Horaiţa, care a restaurat integral această minăstire şi schitul Nechit, 
şi a format o obşte la fel de frumoasă, cu peste 25 de monahi tineri. 

Acelaşi lucru l-a făcut şi Arhimandritul Victorin Oanele, starețul 
Minăstirii Sihăstria, considerat 'cel mai bun gospodar din eparhie. El 
a format o frumoasă obște de 70 monahi, pc care se osteneşte să-i crească 
în dragoste de Dumnezeu și de oameni, și a restaurat integral mânăstirea. 
Un loc de frunte are şi Arhimandritul Grigore Halciuc, starețul Mînă- 
stirii Sfintul Ioan de la Suceava, care înnoieşte mult minăstirca și face 
o bună misiune duhovnicească în Moldova şi peste tot prin marile 
pelerinaje ce se fac aici, la moaştele Sfintului Mucenic Ioan cel 


Nou. 


Dintre mânăstirile de maici amintesc întîi pe monahiile tvrdit 
Eustochia Ciucanu, stareța Mînăstirii Agapia, și Nazaria Niţă, stareța 
Mînăatirii Văratec. Ambele stareţe conduc cu răbdare și înțelepciune cele 
mai mari mânăstiri de călugărițe din ţară şi din sud-estul Europei, cu 
cîte 390 monabii fiecare, și fac eforturi deosebite să păstreze o viaţă du- 
hovnicească înaltă şi să crească suflete pline de dragostea lui Hristos. 
Alte stareţe din eparhie, la fel de înțelepte gi apreciate, sînt monahiile 
Adriana Cojocaru, stareța Mînăstirii Suceviţa; Iulia Aramă, stareţa 
Miînăstirii Dragomirna; Benedicta, stareţa Miînăstirii Moldoviţa, și 
Evelina Tănase, stareța Miînăstirii Slatina. .. RE 

8; Ce duhovnici deosebiți, cu mare experiență duhovnicească, consi- 
derați că sînt în Arhiepiscopia Iaşilor? | 
— Cel dintîi trebuie să amintesc pe marii duhovnici din Minăstirea 
Sihăstria care ne-au crescut pe noi toţi — Arhimandritul Cleopa Ilie și 
Jeroschimonahul Paisie Olaru. Ei au crescut și format sute de călugări 
și de maici și au mii de fii duhovnicești în ţară. Ei au creat, cu darul lui 
Hristos, un adevărat curent de înnoire duhovnicească a vieţii noastre 
monahale în ultimele decenii, îndeosebi în Moldova. Numele lor, mai 


' ales al Părintelui Cleopa, sînt cunoscute peste tot. Apoi amintesc şi alţi 


duhovnici buni, ca: Arhimandritul Dosoftei Murariu din Mînăstirea Sla- 
tina și protosinghelii Nifon Corduneanu de la Neamţ, Calinic Prisecaru 
de la Văratec, Marebhian și Justin Pîrvu de la Bistriţa, Ieronim Gagea de 
la Bucium, Elefterie Mihai și Sofronie Ungureanu de la Secu, Veniamin 
Palaghiu de la Agapia, Sava Parascan de la Dragomirna, Părintele Nica- 
nor Săhlean de la Sfîntul loan — Suceava și Nicodim Grosu, sihastru 
la Schitul Tarcău — Neamţ. 


9. Ce părere aveţi despre mînăstirile cu frescă exterioară din nordul 
Moldovei? i 

— Sînt foarte frumoase, bine restaurate și conservate, apreciate în 
toată lumea, sînt slujite cu credință de călugări și călugăiţe, sînt un 
tezaur pentru țară și Biserică, dar nu se impun precum odinioară ca centre 
de spiritualitate ortodoxă majoră. Pentru aceasta ar avea mai multă 
nevoie de vieţuitori plini de elan pentru Hristos, de duhovnici plini de 
duh şi căldură, de slujbe frumoase pe măsura frescelor de pe pereţi şi mai 
ales de stareți duhovnicești și mari la suflet | 


10. Ce părere aveţi despre părinții din obștea pe care o păstoriți 
de atiţia ani? 

_— Ce pot să spun decît că îi iubesc din toată inima, ca pe părinţii - 
şi fraţii «pe care mi i-a dat Dumnezeu». Le sînt și părinte, şi frate în 
Domnul, le sînt şi ucenic. Cu ei împreună slăvim la acest sfînt Altar pe 
Dumnezeu, săvîrşim sfintele slujbe, stăm înaintea credincioşilor și vizita- 
torilor, odihnim pe cei care vin să se închine şi să aprindă o lumînare la - 
mormîntul celui mai mare voievod al ncamului. Cu aceşti smeriți călugări, 
25 la număr, lucrăm de aproape două decenii la restaurarea generală 
a Mînăstirii Putna şi menţinem nestinsă candela credinţei și a rugăciunii. 
Numai Dumnezeu știe cite suflete se miîngiie și se întăresc aici din 
toată ţara. Or, la această dublă ctitorie, materială și spirituală, toți vieţui- 
torii din Putna sînt ctitori, ostenitori, împreună slujitori, fraţi și părinți 
în Hristos Domnul; căci unul slujeşte, altul cîntă, altul aleargă pe 


2. 


CONVORBIRI DUHOVNICEȘTI 


drumuri pentru ceilalți toţi, altul face mîncare, altul predică, altul spove- 
deşte, iar altul odihneşte pelerinii cu dragoste. Sîntem doar cîţiva, dar 
prin Hristos încă mai putem. Nu facem cît trebuic, dar un singur lucru 
căutăm și dorim: să-l slăvim pe Dumnezeu cît mai mult prin jertfa noastră. 
Apoi să zidim sufletește pe toți oamenii care ajung la Minăstirea Putna 
şi să nu uităm de datoriile noastre monahale, pentru care vom fi întrebaţi 
în ziua cea mare a dării de răspuns. , 


11. Mai vin tineri şi vîrstnici în pelerinaj la Minăstirea Putna și 
ia mormîntul lui Ștefan cel Mare? Ce îi mișcă mai mult sufletește? 


* - — Vin tot anul și mai ales din martie pînă după vacanţa de Crăciun. 
Vin din ce în ce mai mulți. Este mînăstirea cu mormîntul voievodal cel 
mai vizitat, cel mai venerat de popor. Copiii şi elevii vin în costume naţio- 
nale, aduc coroniţe de flori şi crengi de stejar şi, după ce le așază pe mor- 
mîntul lui Ștefan cel Mare, aprind lumînări și .cîntă cîntece patriotice 
în cinstea marelui domn al Moldovei. Ei sînt cei mai nevinovaţi şi aduc 
cu ei bucuria tinereții şi speranţa vieţii. Iar înapoi duc în inimi cuvintele 
pline de duh și evlavie ale părinţilor care le dau explicaţii. 

După copii urmează studenţii. Ei sînt mult mai reţinuţi, mai între- 
bători. Unii întreabă de războaiele lui Ștefan cel Mare. Alţii, de bisericile 
zidite și de marele curaj al domnului moldovean. Explicaţiile pline de 
vibraţie ale părinţilor îndrumători le înseninează feţele, le dau curaj în 
lupta vieţii şi îi înalță sufletește. Urmează apoi ţăranii, care vin în număr 
destul de mare. Ei aprind multe lumiînări la icoane şi la mormîntul voievo- 
dului, aduc coroane de flori, colivă de grîu şi jertfă drept ofrande pentru 
anfletul marelui domn. Mulţi aduc de acasă sau de pc cîmp buchete de 
flori naturale, spice de grîu, crengi de brad, de stejar sau de tei şi untde- 
lemn pentru candele, pe care le depun la căpătiiul nemuritorului voievod. 
Alţi credincioși vin însoţiţi de preoţii lor din sat și fac împreună parastas 
Ja mormîntul ctitorului. Aceasta dovedește de cîtă cinste se bucură Ștefan 
cel Mare în evlavia poporului. Majoritatea locuitorilor moldoveni păstrează 
cu sfinţenie portretul lui prin casele lor şi îl consideră sfint şi apărător al 
credinţei creştine, ortodoxe. E 

Ultimii care vin în număr foarte mare sînt intelectualii de toate 
nivelurile. După ce aprind lumînări și se închină, zăbovesc mult la mor- 
mântul voievodului în tăcere și rugăciune şi ascultă cu cmoţie și lacrimi 
prezentarea făcută de părinţi anume rînduiţi. Toţi știu bine ce a însemnat 
Ștefan cel. Mare pentru Moldova și pentru creștinismul european în a 
doua jumătate a secolului al XV-lea. De aceea vin la Putna intelectuali 
din toate colţurile țării și chiar din alte țări și cinstesc pe Ștefan cel Mare 

ca pe cel mai mare domn român din cpoca medievală, iar din mormîntul 
lui fac un loc sacru de pelerinaj naţional. :: ' 


12. Ce ne spuneți despre peştera, Sfîntului Daniil Sihastrul situată 
în apropiere de Mînăstirea Putna? 


— Este o mărturie de netăgăduit că “aici, înainte de întemeierea 
Minăstirii Putna, exista o vatră isihastă renumită în nordul Moldovei. 
Altfel, Sfîntul Daniil Sihastrul — care, după o însemnare, ar fi sihăstrit 
la început pe valea Secului, Neamţ, 14 ani — nu s-ar fi nevoit în această 
peșteră atîţia ani. Accasta o confirmă şi descoperirea în ultimii zece ani 
a unui mic cimitir de sihaștri chiar sub temeliile casei domnești a lui Ște- 
fan cel Mare. Sub craniul fiecărui sihastru se afla tradiționala cărămidă 
cu numele lui. Arheologii au afirmat că cimitirul datează din secolul XIV. 


" Putem deci afirma că aici era o veche comunitate de sihaștri, cu cel puțin 


un secol înainte de întemeierea mînăstirii, din sînul căreia făcea parte 
şi Cuviosul Daniil Sihastrul, considerat pe drept cuvînt un înnoitor al 
monahismului moldovean din secolul XV. l 


13. Aveti timp, în calitate de stareț, să faceți și activitate pastoral- 
misionară cn credincioşii? Ce sfaturi le dați? 


— Facem cu toţii activitate duhovnicească cu credincioşii. Mai ales 
în posturi și sărbători sîntem solicitați de ei la servicii religioase speciale, 
la spovedanie și asistenţă pastorală. Parcă mai mult ea oricînd credincioșii 
noştri din aceste părţi simt nevoia de sfat, de cuvînt viu rostit la spove- 
danie, după caz. $i nu este deloc uşor să le dăm sfaturi. Dacă le dăm un 
sfat bun, salvăm un suflet, o familie, o situaţie. Sînt zile cînd spovedim 
în posturi ore în şir, ca a doua zi să împărtășim pe cei vrednici. 

Ca duhovnic am avut la spovedanie multe satisfacţii sufletești, cînd 
am reușit să împac pc oameni cu Dumnezeu şi cu conștiința lor. Sau să 
lămuresc pe unii creştini să lase sectele.şi să revină în sînul Bisericii Orto- 
doxe. Dar am avut și unele cazuri negative. Unii refuzau spovedania, 
alţii nu se spovedeau sincer, iar alţii mă sileau să le dau Sfintele Taine, 
cu toate că erau nevredauici; lată ce mi s-a întîmplat odată. Era aici în 
satul Putna o familie formată din doi bătrîni. Femeia, mai credincioasă, 


se spovedea la mine. Bărbatul însă nu voia să vină la biserică și refuza 
cele sfinte. Femeia îl îndemna mereu: « Hai, omule, la biserică gi te spove- 


dește că vin Sfintele Paşti !» Iar el răspundea: « Lasă, femeie, că mă voi: 


spovedi eu la bătrîneţe !» Ajungînd la suferinţă, în toamna anului 1960, 
bătrînul s-a îmbolnăvit de moarte. Atunci biata femeie a venit repede 
la mine şi m-a chemat să-i împărtășesc soţul. Pe cînd intram cu Sfintele 

Taine în casă, bolnavul își dădea sufletul chiar atunci. Am venit la mînăs- 
tire plângind că s-a pierdut un suflet, pentru că a refuzat toată viața bise- 
rica şi spovedania. 


14, Imbite Părinte Iachint, ce doriți să mai realizați pe viitor la 
Mînăstirea Putna? 

— Mulţumesc lui Dumnezeu și Maicii Domnului, ocrotitoarea Minăs- 
tirii Putna, că mi-au ajutat să facem ceva în această strălucită vatră 
monahală. Acum doresc să văd lucrurile de restaurare terminate și să 
pictăm în frescă biserica voievodală. Apoi aș dori să mai întărim obștea 
mînăstirii cu noi fraţi, după care mă retrag la liniște să-mi caut numai 
de suflet, că ceasul plecării mele s-a apropiat. 


ARHIMANDRITUL GRIGORE HALCIUC * 


Mânăstirea Sfintul Ioan cel Nou de la Suceava 


Vechea capitală a Moldovei — Suceava 

— este binecuvîntată de Dumnezeu să adá- 

postească cele mai vechi sfinte moaște din . 

ţara noastră, anume moaștele Sfîntului Ioan 

cel Nou, aduse aici din Cetatea Albă de 

evlaviosul domn Alexandru cel Bun în vara 

anului 1402, iar după alte mărturii, în 1415. 

Așezate la început în catedrala mitropolitană 

cunoscută sub numele de « Biserica Mirău- 

ților», unde se ungeau domnii Moldovei, 

în anul 1589 au fost strămutate în noua 

catedrală mitropolitană zidită de Bogdan 

al Iil-lea şi Ștefăniță Vodă, cu hramul 

Sfîntului Mare Mucenic Gheorghe. După mu- 

tarea capitalei Moldovei şi a Mitropoliei 

de la Suceava la Iași și, mai ales, din 

secolul XVII, catedrala mitropolitană din Suceava devine mînăstire, 

cunoscută pînă astăzi sub numele de Mînăstirea Sfîntul Ioan cel Nou 

de la Suceava, după numele marelui mucenic ale cărui moaşte se 
păstrează aici. | it 


* Născut în comuna Poşta — Tulcea în anul 1938, în 1955 intră în viaţa 
monahală gi este tuns în monahism la Minăstirea Putna în 1974, iar în 1975 este 
hirotonit ieromonah. După absolvirea Seminarului și a Institutului Teologic — 
Bucureşti, în 1978 cate numit stareț la Minăstirea Sfintul Ioan cel Nou de la Suceava. 


C 
Gil 
N 

Din anul aducerii sfintelor moaște la Suceava pînă astăzi, credincioşii 
moldoveni şi ardeleni cinstesc acest odor fără preț prin mici pelerinaje 
de închinare la Minăstirea Sfîntul Ioan, care au loc zilnic și mai ales vine- 
rea, Duminica şi în sărbători. Te cucerești de evlavia bunilor moldoveni 
şi a celor din toată ţara, văzîndu-i cum stau la rînd de dimineață pînă 
seara cu feşcle smcrite şi ochii înlăcrimaţi pentru a se închina la racla 
Sfîntului Mucenic loan. Te umileşti şi creşti în credinţă, văzînd cu ce 
evlavie se închină bunii noștri creştini la moaştele marelui martir; cum 
stau în genunchi, cum își mărturisesc păcatele în taină, cum își spun sufe- 
riuțele lui Dumnezeu și Sfintului loan, cum își ating fruntea, obrazul, 
mîinile şi hainele de moaștele lui și vorbesc cu cl ca şi cu un prieten şi 
părinte al lor duhovnicesc. De unde şi cum s-a născut această tainică 
legătură sufletească la noi, între credincioşi şi sfinţi, între evlavioşii ro- 
mâni, călugări și mucenici? Oare nu cumva călugării se trag din martiri? 
Oare nu şi ci suferă mucenicia de fiecare zi, cum spun Sfinţii Părinţi? Oare 
nu și credincioșii noștri au suferit martiriul vieții de-a lungul istoriei cu 
aceeași răbdare şi statornicie, ca martirii şi călugării? 

Cel mai marc pelerinaj la moaştele Sfîntului Ioan de la Suceava are 
loc în zilele de 23 şi 24 iunie, de sărbătoarea Sinzienelor. Pentru a afla 
cîteva date despre această străbună miînăstire, despre evlavia pelerinilor 
români care poposesc la moaștele Sfîntului Ioan cel Nou şi despre rolul 
major al acestei mânăstiri la menţinerea ortodoxiei şi unității de neam 
și limbă, am invitat pe părintele Arhimandrit Grigore, stareţul minăs- 
tirii, să ne împărtășească câteva gînduri şi momente edificatoare în legă- 
tură cu cele de mai sus. i î. 


l. Cînd şi în ce împrejurări au fost aduse moaştele Sfîntului Ioan 

cel Nou de la Cetatea Albă la Suceava? 

— Moastele Sfintului Ioan cel Nou au fost aduse la, Suceava în vara 
anului 1402, la porunca evlaviosului și pașnicului voievod Alexandru, 
supranumit « cel Bun». Aceat eveniment este legat și de alt moment impor- 
tant în Istoria Biscricii Ortodoxe Române, anume înființarea Mitropoliei 
Moldovei şi recunoușterea primului mitropolit pe scaunul mitropolitan de la 
Suceava în persoana hui Iosif Muşat întîi. Or, prin aducerea acestor moaşte 
de la Cetatea Albă la Suceava, capitala Moldovei, şi sediul noului mitro- 
polit, dobindește o mai temeinică consfințire şi se impune, duhovniceşte, 


"atît în faţa poporului moldovean evlavios, cît şi în faţa celorlalte Biserici 


Ortodoxe surori. | ai 

2. Ce l-a determinat pe Alexandru cel Bun să aducă moaștele Sfin- 
tului Ioan cel Nou în capitala Moldovei? 


— Mai întîi au fost cele două evenimente amintite mai sus: înfiinţarea 
Mitropoliei Moldovei și recunoașterea canonică a primului mitropolit 
autohton, în persoana lui Iosif. Apoi a contribuit mult şi cvlavia marelui 
voievod faţă de acest sfînt mucenic, care de fapt se afla tot pe teritoriul 
Moldovei de răsărit. Și cum la Cetatea Albă veneau în pelerinaj credin- 
cioși din toată Moldova, Alexandru cel Bun a dorit să strămute sântele 
moaște ale mucenicului loan în centrul țării, la Suceava, ca să le fie mai 
la îndemînă. Alt motiv a fost gîndul că moaștele Sfîntului Ioan vor ocroti 
țara Moldovei și familia pașnicului. domn de orice primejdie. Unii cred 
că aceste moaște au fost aduse la Suceava, pentru a le săruta şi a le cinsti 
direct soţia voievodului, anume Ana Doamna, care era bolnavă, cu cre- 
dința vindecării ei în chip miraculos. Prin aceasta se consolida și autori- 
tatea primului mitropolit al Moldovei, Iosif Muşat, şi se realiza o mai 
temeinică unitate religioasă și naţională a țării, în fața ţărilor vecine 
neortodoxe. 


3. Credeţi că s-a atins scopul pentru care au fost aduse moaștele 
Sfîntului Mucenic loan cel Nou la Suceava? 

— Sigur că da. Aceasta o dovedeşte marca evlavie pe care o au toți 
credincioșii moldoveni şi transilvăneni pentru moaștele marelui mucenic 
de la Suceava, numeroasele pelerinaje ce se fac aici și contribuţia majoră 
a acestor întîlniri frăţești și ortodoxe la întărirea unității de credinţă, de 
neam şi de limbă. Același rol urmărit de aproape şase secole îl împlinește 
şi acum racla cu moaştele Sfîntului Ioan cel Nou de la Suceava. Căci 
aici se vindecă bolnavi, aici se alină tot felul de suferinţe sufleteşti şi tru- 
peşti, aici se întîlnesc frați ortodocşi şi români din toate colțurile țării 
şi se roagă împreună, dau laudă lui Dumnezeu la un loc şi se îmbărbătează 
în necazuri prin pilda muceniciei Sfintului Ioan. Ca de pe un altar sau 
amvon, marele martir ortodox ne vorbește tuturor, ne întărește în lupta 
vieţii, ne dă curaj în ispite, ne ajută să dobîndim sănătate și cele de folos 
şi ne sporeşte credința adevărată în Dumnezeu, împotriva tuturor curente- 
lor sectare care: bîntuie acum, în toată lumea. Credinţa ortodoxă este 
` credința martirilor, în frunte cu însuși Fiul lui Dumnezeu, care 
S-a jertfit pe altarul Crucii pentru mintuirea lumii şi a fiecăruia 
dintre noi. Dacă nu avem credință de martiri, răbdare de martiri, curaj 
de martiri și statornicia lor în credinţă, nu ne putem numi ortodocși și 
nici nu ne putem mântui, : i 

lată cum s-a schimbat scopul duhovnicesc urmărit prin aducerea 
acestor moaște de la Cetatea Albă la Suceava. Iată cum ne ajută sfinţii 
la mântuire, prin jertfă, prin moaștele și rugăciunile lor. 


4. În ce împrejurări grele au fost duse în Polonia moaştele Sfintului 
Ioan cel Nou de la Suceava, îu 1686, şi unde au stat? 


— Învazia armatelor poloneze în frunte cu regele Ioan Sobieski, 
în Moldova, împotriva turcilor, din vara anului 1686, s-a sfirşit prin nume- 
roase prădăciuni, iar, la reîntoarcere, prin luarea ca ostatec. a marelui 
mitropolit moldovean Dosoftei, cu moaștele Sfîntului Ioan de la Suceava 
și cu toate odoarele de preţ ale Mitropoliei moldovene. Moaştele au stat 
în Polonia 97 de ani, fiind mai întîi depuse într-o biserică din cetatea 
Stryj, aproape de oraşul Zolkiew, apoi în 1690, așezate într-o miînăstire 
basiliană din Zolkiew (Jolcova), nu departe de Lvov. Acolo a murit şi 
mitropolitul Dosoftei (f 1693), iar sfintele moaște au fost străjuite per- 
manent de cîţiva călugări moldoveni eare au însoţit de la Suceava pe 
mitropolit și racla cu cinstitele moaște. Aceștia se chemau Adrian, Ioan 
și Ilarion. Ei slujeau Sfînta Liturghie şi stăteau de strajă la moaștele 
sfîntului, cînd veneau credincioșii să se închine și să ceară ajutor. În această 
mînăstire au stat în exil sfintele moaşte timp de 93 dc ani, pînă au fost 
readuse la Suceava, în ţara Moldovei. 


S. Cum' au fost aduse din exil moaștele Sfintului loan cel Nou? 


— Venind în vizită prin Suceava împăratul Austriei, Josif al II-lea, 
la 4 iunie 1783, în urma cererii stăruitoare a moldovenilor, în frunte cu 
episcopul de Rădăuţi, Dosoftei Herescu, de a li se aproba readucerea din 
exil a moaștelor Sfintului Mucenic Ioan cel Nou, protectorul Moldovei, 
Iosif al II-lea a socotit cererea lor dreaptă, zicînd: «Să le aducă şi să le 
așeze aici, la locul lor !» . 

Atunci îndată episcopul Dosoftei a trimis la Zolkiew doi arhiman- 
driți de la Rădăuţi, anume Meletie și Ioasaf, care, luînd legătură cu împă- 
ratul și ajutaţi de o garnizoană imperială, în noaptea de 18 iunie 1783 
au ridicat odorul cel de mult preț — racla cu sfintele moaşte — le-au 
așezat într-o, trăsură împărătească şi străjuiţi de șapte ostași îrapără: 
teşti au pornit spre Cernăuţi. După cîteva zile și nopți de călătorie, au 
sosit la frontiera dintre Galiția și Moldova de nord, anume la podul de 
pe rîul Colacin. Aici a avut loc un moment solemn. De o parte stătea 
mulţimea credincioşilor Galiției, plingînd după pierderea acestui sfint 
odor, iar de cealaltă parte stătea mulţimea credincioșilor moldoveni, 
formată din 204 preoţi, cu mii de credincioși în haine de sărbătoare, cu 
prapori, cu flori şi lumînări aprinse în mfini, plingînd de bucurie că li se AU 

întoarce acasă Sfîntul Ioan cel Nou, ocrotitorul Moldovei timp de aproape 
trei secole. În fruntea cortegiului moldovenilor era venerabilul episcop de 
Rădăuţi, Dosoftei Herescu, în veşminte arhiereşti, cu toţi preoții amintiţi, 
îmbrăcaţi în epitrabhile şi feloane. . 

Cînd careta cu sfintele moaşte era la mijlocul podului, galițienii și-au 
luat rămas bun de la ostașul lui Hristos, Ioan, mult pătimitorul, și în 
timp ce se muta racla sfintului în altă caretă a moldovenilor, s-au trae 
multe focuri de tun în semn de adio, dar și de bucuric. După ce s-au în- 
chinat miile de credincioși moldoveni și au plins îndeajuns pe sfînta raclă, 
a pornit cortegiul spre Cernăuţi, în sunetul clopotelor din toate satele. 
În frunte mergeau cei 204 preoți, urmaţi de episcop, apoi de careta cu 
sfintele moaște şi de lunga coloană de credincioşi cu făclii aprinse şi flori 
în miini. Din sat în sat îi întîmpinau sătenii, cu mic, cu mare şi se făcea 
popas cu rugăciuni de ajutor pentru țara Moldovei, pentru sătenii veniţi 
să se închine, pentru cei bolnavi, pentru popor. După cc se închinau toți, 
cortegiul pleca mai departe din sat în sat și la 29 iunie, de ziua Sfinților 
Apostoli Petru și Pavel, se intra în Cernăuţi, fiind întîmpinat de mulțime 
cu clopote, cu flori, cu făclii aprinse, mame cu copii în brațe, bolnavi de 
tot felul şi multe lacrimi de bucurie. Aici cinstitele moaște au fost de- 
puse în Biserica Sfînta Treime, numită « Herescu», spre închinarea 
tuturor, străjuite de cei doi arhimandriţi Meletie şi Ioasaf, unde au stat 
pînă la 7 septembrie, 

În ajunul Nașterii Maicii Domnului, moaștele Sfîntului Ioan cel 
Nou au fost duse cu mare procesiune spre Suceava, cu același alai, cu 
sute de preoți şi mii de credincioși, în frunte cu episcopul de Rădăuți, 


„. Dosoftei. Procesiunea a durat trei zile pînă la Suceava. Aici, racla cu 


sfintele moaşte a stat cinci zile în Biserica Adormirea Maicii Domnului 
iar în seara zilei de 13 septembrie, la privegherea praznicului Înălţarea 
Sfntei Cruci, sfintele moaște au fost aduse în catedrala vechii Mitropolii 
a Moldovei din Suceava și așezate cu mare cinste la locul lor de odinioară. 
Cite rugăciuni de bucurie și cîte lacrimi s-au vărsat atunci din ochii miilor 
de credincioși şi pelerini moldoveni este greu de imaginat. Numai atît 
amintim că aducerea moaştelor Sfintului Ioan cel Nou din Polonia 
la Suceava, a fost o adevărată minune a sfintului, a fost o răsplată 
a lui Dumnezeu pentru credinţa poporului nostru și un semn de nădejde 
că Tată] nostru cel ceresc și cu toţi sfinţii Lui nu ne-au uitat și nu 
ne vor uita niciodată, cât va fi neamul nostru credincios, răbdător 
şi milostiv. -- . 

În această atmosferă de nespusă bucurie, cu prilcjul întoarcerii sfin- 
telor moaşte, Sfîntul Ioan cel Nou a fost declarat de tot poporul patronul 
Moldovei, cu completarea numelui « de la Suceava». 

6. Cum sînt cinstite moaștele Sfîntului Ioan cel Nou și ce slujbe 
faceţi la sfînta lui raclă? 


— Biserica stă deschisă pentru închinarea credincioșilor la sfintele 
moaște de dimineața pînă seara tîrziu. Doi preoţi ieromonahi stau de 
veghe cu rîndul la capul sfîntului, iar credincioşii veniţi din toate colțu- 
rile ţării şi chiar străinii se închină în liniște și cu mare credinţă. Ori de 
cîte ori cer credincioșii, li se citesc rugăciuni de sănătate și ajutor lingă 
racla sfîntului, iar, zilnic, după Sfînta Liturghie, se citește acatistul și 
paraclisul Sfîntului Ioan cel N ou, făcătorul de minuni și Sf. Maslu. 


7, Cînd cste ziua prăznuirii de peste an a Sfintului Mucenic loan 

cel Nou şi cun se desfăşoară pelerinajul la moaştele lui? 

— Ziua prăznuirii Sfîntului loan cel Nou este la 2 iunie cînd a 
fost martirizat și decapitat în Cetatea Albă, la gurile Îstruhui. În această 
zi vin mulţi credincioși aici la biserică. Mai vin la 29 august — Tăierea 
Capului Sfintului loan Botezătorul și la Sfîntul Mare Mucenic Gheorghe. 
Dar adevăratul praznic şi hram anual în cinstea moaștelor Sfintului Ioan 
cel Nou dc la Suceava are loc la 24 iunie — Nașterea Sfîntului Ioan Botcză- 
torul. Așa se moștenește prin tradiție. Hramul durează două zile. Cu 
acest prilcj are loc la Suceava şi aici, în catedrala vechii Mitropolii a Mol- 
dovei, un mare pelerinaj. Credincioșii pornesc din satele lor cu o zi-două 
înainte și sosesc aici în ajun, cînd se scot sfintele moaște cu procesiune 
şi se depun în mijlocul curţii la locul dinainte pregătit, unde stau aproape 
două zile, străjuite de preoţi şi credincioşi, pentru închinarea tuturor 
pelerinilor veniți din ţară. 

Felul în care se desfăşoară acest pelerinaj la moaștele Sfintului 
Ioan, cum se adună credincioșii din toate părțile, și se închină cu evlavie 
la sfînta raclă, cum își ating hainele, capetele, fruntea și pruncii de racla 
Sfîntului Ioan, cum aduc, mai ales ţăranii, flori de tot felul, sînziene de 
pe cîmp, coroniţe, spice de grîu de pe ogoare, iarbă şi crengi de pomi 
de prin grădini, cum le ating de racla lui ca să se sfințească, cum își spun 
aici necazurile și bucuriile, cum cer binecuvîntare de la preoţi, cu ce cre- 
dință ascultă Sfînta Liturghie care se face în mijlocul curţii şi 
cu ce bucurie cîntă, se roagă, stau de veghe fără odihnă două zile și două 
nopţi, este greu de povestit. Numai dacă stai de veghe cu ei la un hram, 
şi te rogi și cînţi împreună cu credincioșii, începi să-i înţelegi, să simţi ce 
simt ei şi să te întorci acasă cu aceleași bucurii cu care se întorc ei. După- 
amiază, la vecernie, sfintele moaște se aduc în biserică și sînt purtate pe 
mâini de credincioşii ardeleni, în special de maramureșeni, Odată cu seara, 
toți pornesc spre satele și casele lor, cu inimile hrănite de bucuria mare- 


lui praznic, 


CONVORBIRI DUIIOVNICEȘTI 


8. Ce sfaturi deoscbite dați credincioşilor care vin în pelerinaj la 
moaștele Sfîntului loan cel Nou de la Suceava? 


— Îi îndemnăm să se roage cu credinţă lui Dumnezeu și Sfintului Joan 
cel Nou, să se împace cu cei din casa lor şi să fie cît mai des spovediți de 
păcate, că fără spovedanie mai greu primim ajutorul lui Dumnezeu și 
al sfinţilor. Apoi îl îndemnăm să-și crească copiii lor în credinţă și frică 
de Dumnezeu și să se jertfească pentru ei, că fără jertfă şi martiriu, 
fără răbdare şi suferință, fără rugăciune și viaţă curată, nu ne putem 
miîntui și în zadar ne trecem zilele. Pe cei care primesc vindecări 
de boli și li se împlinese cererile aici, la moaștele Sfîntului Ioan, și sînt 
numeroase aceste cazuri, îi îndemnăm să mulțumească lui Dumne- 
zeu și Sfîntului loan, cu rugăciuni de recunoștință, cu  milostenii 
la săraci și cu o viață creștinească exemplară. Avem cazuri de vindecări 
şi la oameni dc alte religii, nu numai la credincioșii noștri ortodocși. 
Cred că Sfîntul Ioan de la Suceava face cea mai mare misiune ortodoxă 
în Moldova, împreună cu Cuvioasa Parascheva de la Iași și ceilalți sfinți 
din țară. - 


9. Ce sfaturi duhovnicești daţi. părinţilor din această mînăstire? 

— Le reamintesc făgăduinţele date la călugărie și cele nouă fericiri. 
Dacă vom reuși să păşim pe treptele celor nouă fericiri, prin smerenie, 
blindeţe, lacrimi la rugăciune, milostenie și celelalte, atunci am ajuns 
la adevărata: desăvîrşire și fericire veșnică. 


10. Care este cea mai veche « Viață» a Sfintului loan cel Non de 
la Suceava scrisă și păstrată pînă astăzi? 

— Prima «viață » a mucenicului a fost scrisă prin anul 1415, la 
porunca voievodului Alexandru cel Bun, și este intitulată astfel: « Muce- 
nicia Sfîntului și slăvitului mucenic loan cel Nou, care a fost martirizat 
la Cetatea Albă». Această scriere formează prima operă aghiografică 
şi literară scrisă în ţara noastră şi este compusă, cum reiese dintr-un 
document, de «Grigore monahul și prezbiter al marii biserici a Moldo- 
vlahiei ». Unii afirmă că acest prezbiter al « marii biserici» ar fi probabil 
arhimandritul Grigore Țamblac, care în drum spre Kiev ar fi stat cîțiva 
ani în Moldova ca stareț la Neamţ și eclesiarh al catedralei mitropolitane 
de la Suceava. Alţi cercetători afirmă, și poate pe bună dreptate, că 
« monahul şi prezbiterul marii biserici », numit Grigore, era un slujitor 
al catedralei mitropolitane de la Suceava, călugăr învățat, martor ocular 
al aducerii moaștelor Sfîntului Ioan de la Cetatea Albă. 

Oricum, noi credem de adevărată cea de a doua ipoteză şi propunem 
să v-o reamintim în întregime, citind-o și dind-o la lumina tiparului, 

7 fiind cea mai veche operă de literatură aghiografică românească spre 
lauda Marelui Mucenic Ioan de la Suceava gi folosul credincioşilor noştri 
iubitori de sfinți. 


VIAŢA 
SFÎNTULUI ȘI MARELUI MUCENIC IOAN CEL NOU 
DE LA SUCEAVA * 


Au fost multe persoane care au viețuit după învățătura bineplăcută lui 
Dumnezeu, Una dintre elc a fost Sfintul Mare Mucenic Joan cel Nou, cel care 
poate fi socotit primul, deși s-a arătat mai pc urmă (după trecere multă de timp). 
Căci Stăpînul, nu numai pe pătimitorii cei din timpul dintii i-a cinstit cu cununi, 
ci deschide ușa și celorlalți carc voiesc, dîndu-le aceeași cinste şi daruri. 

De aici începe cuvintul istorisirii despre Ioan, viteaz ostaș al lui Hristos 
şi piin de darurile Duhului. 

Dar cine a fost el şi de unde? În ce chip s-a învrednicit cl de ceata pătimi- 
torilor şi de cunună? 

Locul naşterii sale cste Trapezunt, cetate marc şi slăvită, la răsărit, mai 
aproape de asirieni, atingîndu-se de hotarele Armeniei celei mari. Mai mult 
chiar, este port (liman) tuturor vaselor care plutesc pe mare, fiind renumită pentru 
belşug gi bogății, căci, fiind la mare, locuitorii trăiau din negoț şi navigaţie. 

Deci loan, luînd marfă multă, porni pe marc. Dar vrăjmașul n-a putut 
suporta fapta bună a acestui bărbat, căci îl vedea deseori rugîndu-se, postind, 
fiind cu bună purtare față de aproapele, făcînd bine și miluind pe cei ce sufereau 
în corabie din cauza lipsei, sau pe cei ce erau cu ochii plini de lacrimi şi cu mîna 
întinsă, mîngiindu-i pe cci suferinzi, zicîndu-şi în sine: « Precum vei ntilui, A vei 
fi miluit; precum vei mîngiia, aşa vei fi mingiiat». 

Din pricina accasta își ridică împotrivă pe căpitanul corăbiei, care făcea parte 
din credinţa apuseană, un om rău, furios şi nemilos. Pricina vrăjmăşici l-a învă- 
păiat repede, Deci oprind în aşa numita Cetatea Albă, s-a dua şi a clevetit pe 
mucenic la cel ce era atunci eparhul cetății, care era persan, apărător al amăgirii 
primite de la părinţii lui. 

În fața acestuia, depune mărturie mincinoasă, zicind: « Este, o, stăpine, un. 
bărbat care a venit cu mine şi caxe s-a depărtat de la tradiție și s-a înstrăinat 
de credința cregtincască, voiește a trece la credința ta şi a se face părtaş tradi- 
țiilor voastre — care sînt mai renumite. Mi-a declarat aceasta prin multe jurăminte 
pe cînd pluteam pe marc. Dc aceea, fă curind cu el cele de cuviință, căci el s-a 


* Această „Viață“ a fost alcătuită de Ieromonahul Grigore de la Suceava la începutul 
secolului XV, fiind publicată întîia onră de Episcopul Melchisedec de Roman. 

Încărcat cu multă laudă pe sinc, că este renumit gi cu multă avere și cu nimic 
mai prejos decît cel dintîi nobil din cetatea Trapezunt». 

Acestea auzind păgînul acela cu suflet rău, mulțumit întru sine. de cele grăite, 
s-a sculat cu bucuric, a mers şi a șezut pe scaunul de judecată, apoi a poruncit 
să aducă la sine pe mucenic. 

Cind a ajuns la dinsul mucenicul, cparhul i-a zis: 

« — Cele despre tine cu mulţumire le-am auzit, o, bărbat ales, şi că ai venit 
pe corabic şi că ai fost atras de cucernica și întru tot puternica noastră credință 
și cu multă dragoste ai fost pătruns de dinsa; căci așa este credința noastră — 
sc atinge de cei cu gîndire curată și învăpăiază inimile lor cu dragostea sa, dînd 
scurgere bună vicţii şi ani îndelungaţi. Deci nu întîrzia, alesule prieten, ci lepădind 
credința creștinească, cea vrednică de ris, tradiţiile gi legile ei, cu glas luminat 
huleşte-le înaintea noastră şi acestei adunări a poporului, căci de aceea toți, 
împreună cu femei și copii, s-au adunat ca să te asculte pe tine cel ce voieşti să 
fii propovăduitor al luminatei şi renumitei noastre credințe. Deci, vino, o, minu- 
natulc, stai cu noi și cu oamenii, și cu glas frumos proslăvegte soarele cel strălu- 
citor, dă cinste stelei care strălucește înaintea lui și numai acestor lumini strălu- 
citoare să aduci jertfă. Numai așa te vei învrednici de cinste și dregătorie de la 
împărat şi cn noi ca un frate de aproape te vei îndulei de traiul cel bun al 
tuturor oamenilor». 

Pe cînd vicleanul grăia acestea, Ioan, ridicindu-şi ochii minţii, chema în 
ajutor pe Stăpînul cel ce a zis: « Cînd veţi fi duşi înaintea împăraţilor şi a dom- 
nilor pentru numele Mcu, să nu vă învăţaţi mai înainte ce să grăiţi şi ce să 
răspundeţi în acel ceas, ciici se va da vouă cuvint căruia nu-i vor putea sta 
împotrivă potrivnicii voştri». Apoi, cu ochii căutînd la prigonitorul său, a ridicat 
mina și cu multă îndrăzneală a spus: 

« — Mi sc pare că este o adevărată minciună accasta, căci nu sînt alc mele 
vorbele despre lcpădarca de Hristosul mcu. Să nu fie mie aceasta ! Să dea Domnul 
nostru lisus Hristos ca să nu-mi fie vreodată aceasta în minte. Acestea sînt 
născociri ale vrăjmaşului adevărului și ale lui Satan, tatăl tău. Căci a intrat 
el în tine ca într-un vas vrednic de nccinste şi prin tine vorbindu-mi nădăjduiește 
a mă trage la pieire şi a mă sili să mă îndepărtez de adevăratul Dumnezeu, Făcă- 
torul tuturor făpturilor văzute și nevăzute şi chiar al soarelui — pe care tu, fiind 
cuprins de negura înșelăciunii, îl cinsteşti ca pe Dumnezeu şi îi aduci cinstire 
ca un om fără de minte. Însă cunoscând de la mine adevărul, lcapădă, rogu-te, 
negura rătăcirii care ţi-a acoperit sufletul și învredniceşte-te a fi fiu al luminii, 
strălucind mai mult decit soarele — prin lumina duinnezeiesenlui Botez. Să nu 
socotești că este Dumnezeu acest strălucitor eare este soarele, pus pentru servirea 
oamenilor de către Dumnezeu Creatorul, fiind zidit în ziua a patra. Cum este deci 
Dumnezeu o creatură?» Și împreună cu aceste cuvinte, ridicînd miinile la cer, 


a strigat ca să fic auzit de toţi: « Să nu-mi fie mie a mă lepăda de Tine, Hris- 

toase, de Părintele Tău cel fără de început şi de Prea Sfintul Duh. Nu mă voi 
închina soarelui, nu voi sluji focului, nu voi jertfi stelei cea numită cu numele 
desfrinării >». 

Acestea grăindu-le muccnicul cu îndrăzncală şi cu chip luminat, prigoni- 
torul se schimbă la faţă aprins de focul mînici şi neputînd suferi împotrivirea 
bărbatului pe al cărui Dumnezeu el îl hulisc în mijlocul unei mulţimi foarte 
numeroase şi pe care loan îl propovăduia, iar credinţa sa numind-o amăgire, 
porunci ostașilor a dezbrăca de haine pe muecnic, lucru care s-a făcut mai 
degrabă decit cuvîntul, rămînînd gol cel ce era îmbrăcat în Hristos. Apoi a poruncit 
a sc aduce multe toicgc și căntind la mucenic a zis: 

« — Nu ai făgăduit nouă a fi grăitor de basme, ci ai făgăduit a te lepăda 
de credinţa ta cca nefolositoare, a veni lu credința noastră cea luminată şi a te 
înfrumuscţa cu legile noastre; lasă deci această vorbire zadarnică şi împlineşte ” 
ce ai făgăduit, închinîndu-te soarclui celui strălucitor. Iar de nu, te încredintez pe 
credinţa noastră cca renumită, că-ţi voi zdrobi trupul, nu numai cu aceste toiege, 
ci te voi ispiti şi altfel, prin chinuri mai cumplite şi insuportabile, apoi crunt 
te voi omori !»: fct aia ezita i 

La acestea, mucenicul răspunse: : 

« — Eu nu efnt grăitor de basme după cum zici tu, 0, piîngăritorule, ci sint rob 
al adevăratului Dumnezeu şi propovăduitor al. Treimei celei Sfinte și preaslăvite, 
iar credinţa am deprins-o de la strămoși şi de la părinți şi Lui unuia mă închin și Lui 
unuia slujesc şi îi aduc jertfă de laudă, pe El îl socotese Creator şi de la El aștept 
judecata viilor şi morţilor. El va răsplăti fiecăruia după faptele sale și la porunca 
Lui şi acest soare, pus pentru slujba oamenilor, se va întuneca. De aceca, să nu 
nădăjduicşti a auzi de la mine sau a vedea altceva, căci cele cc am zis înti 
acclea le repet şi acum. Niciodată nu voi socoti creatura ca Dumnezeu şi nu mă 
voi închina făpturii ca lui Dumnezeu, atît timp cât sînt stăpîn pe cugetarca mea. 
Deci, nu întârzia, lucrătorule al nedreptăţii, ci arată năravul tău cel dobitocese 
şi ncomenese care sc ascunde în tine, slobozeşte-te de grija muncilor. Pe mine, 
cu ce fel de moarte voiești a-mi da, trimite-mă înaintea doritului meu Stăpin 
şi Dumnczeu, pentru ca urcchile melc să nu audă prea mult hulele tale despre 
care zice proorocul, « otravă de aspidă sub buzele lor» şi ca fața ta părătoasă să 
nu o arăţi mult ochilor mei. Jată, trupul mcu îţi stă gata; bate cu toicgele, rade 
cu foc, îneacă cu apă, zdrobeşte cu sabia, sau în alt chip cumplit adu moartea asupra 
mea, căci toate acestea sînt gata a suferi cu bucurie pentru dragostea Hristosului 
meu». 

Multe cuvinte cu acestea ascultînd prigonitorul, s-a aprins de cruzime şi a 
poruncit să-l întindă pe pămînt, apoi să-l bată fără milă cu toicge noduroase. 


Din pricina cruzimii, trupul mucenicului s-a umplut de sînge, asemenca şi locul 
din jur unde fusese întins. Văzind acestea mucenicul, ridicînd gîndul către cer, 
a zis: « Mulţumesc ie, Stăpine al cerului şi al pămîntului, pentru că m-ai învred- 

nicit să mă botez cu sînge şi să mă spăl de întinăciunea păcatelor». lar fii 
întunericului umplindu-se de furie pentru cele ce a zis mucenicul, atît l-au chinuit 
şi i-au zdrobit trupul, încît i-au curmat și glasul. Apoi, pentru că se înserase, 
legându-l în lanțuri, l-au aruncat în temniță ca pe un mort, urmînd ca a doua zi 
să-l chinviască şi mai mult. 


A doua zi de dimineaţă, stind la locul obișnuit de judecată acel hulitor, 
eparhul cetății cu chip de fiară, a poruncit să-l aducă pe mucenic. Văzindu-l 
cu faţa luminoasă și plin de bucurie în suflet, a rămas tiranul foarte mirat că 
într-un trup atît de zdrobit se află suflet viu și i-a zis: 

« — Vezi, Ioane, la ce chinuri te-a adus nesupunerea ta? Puțin a fost să 
fii lipsit de viaţa cea dulce şi dragă tuturor oamenilor. Dar de te vei supune mie, 
în cîteva zile te vei scula din suferință, căci la noi sint mulți doctori meșteri, 
veniţi din India şi din Persida, iar dacă încă eşti creștin, să ştii că şi mai multe 
rele te aşteaptă». 

Jar mucenicul a zis: 

« — O, judecătorule, eu nu port grijă de trupul meu zdrobit, căci cu cît 
trupul nostru cel dinafară putrezeşte, cu atit se înnoieşte cel dinăuntru, după cum 
zice marele Apostol. Singura mea grijă este ca să mă întăresc prin Hristos și să 
pot răbda pînă la sfirşit chinurile pe care tu mi le dai, căci El însuşi a zis: 
„Cel ce va răbda pînă la sfîrşit, acela se va mîntui™. Dacă ai născocit ceva mai 
rău, fă, căci ranele cele dintii nu le mai socotesc». 

Rușinat fiind de cuvintele înțelepte ale mucenicului, tremurind de minie şi 
strigînd ca o fiară, iarăși a poruncit să-l întindă pe mucenic la pămînt și să-l 
bată mai cumplit. Chinuitorii lui se schimbau unii cu alţii — pentru a se odihni. 
Trupul era chinuit, dar prin şoptirea buzelor își însemna rugăciunea. Cînd şi 
ostașii au obosit, bătînd trupul mucenicului cu răbdare de diamant, toţi cei de 
față, de toată virsta, strigau către hulitorul judecător, defăimîndu-i năravul și 
sălbăticia. Miniindu-se și mai mult, hulitorul judecător a poruncit să aducă un 


. càl neînvățat și sălbatic, să lege tare picioarele mucenicului de coada calului. 


şi unul din ostași să-l încalece şi să alerge pe ulițele cetăţii. 

Asa a fost tîrît sfintul prin toată cetatea. Tristă vedere pentru ochii celor 
cucernici ! lar cînd, cel ce tira pe sfântul, a ajuns între locuinţele evreilor, aceștia 
au început să chiuie, întorcîndu-și fețele şi aruncînd, cu ce aveau la îndemiînă, 
asupra sfîntului. Jar unul dintre ei scoţind o sabie l-a ajuns pe sfint și i-a tăiat 
cinstitul cap, despărțindu-l de trup. Apoi dezlegîndu-l, l-au lăsat la un loc cu 
capul, zăcînd disprețuit și nelăsînd a sc apropia cincva dintre cei cucernici. 

În noaptea aceea s-au arătat făclii de foc arzînd deasupra trupului muceni- 
cului și trei bărbaţi cu chip luminos, rostind cuvinte sfinte şi făcînd tămiiere, 
un stilp de foc s-a pogorit din cer deasupra trupului sfintului. Acestea multi 
le-au văzut. Iar unul dintre iudei, a cărui casă era mai aproape de locul unde 
zăcea mult pătimitorul trup, socotind că preoţii creştini au venit să-l ia şi să-l 


CU PĂRINŢI DIN MOLDOVA 


îngroape după obicci, luînd un arc cu săgeată şi apropiindu-se, voia a săgcta 
pe unul dintre acei preoți cu chip luminos. Dar cînd a tras după cît i-a fost 
puterea, a rămas săgcata lipită de coarda arcului şi de degetele miinii drepte, 
iar arcul de mîna stingă, încît nu putea nici săgeata să o sloboadă după scop şi 
nici miinilc a le slobozi de pe arc. Și a suferit acest cumplit chin toată noaptea, 
ca un pui de viperă. 

După ce s-a luminat de ziuă și s-au făcut nevăzuţi acci bărbați minunaţi 
cu chip luminos. fără deosebire, s-au adunat oameni de toată virsta privind 
pe ticălosul săgetător,iar el a spus toate cum s-au petrecut, și numai așa a dobîndit 
slobozenie. Atunci judecătorul cel hulitor şi prigonitor, temîndu-se de slăvitele 
fapte care s-au întîmplat, a poruncit creştinilor să îngroape trupul. 

Luînd creştinii trupul l-au pus într-un loc cinstit. Trecînd multe zile, căpi- 
tanul acelei corăbii pe carc fuscsc sfintul, a voit să-l furc şi să-l ducă în ţara sa. 
Deci într-o noapte, avind timp bine potrivit, a venit cu însoțitorii săi şi au săpat 
voind să ia moaștele. Însă în ceasul acela s-a arătat ostașul lui Hristos preotului 
bisericii aceleia, zicînd: « — Sculindu-te, aleargă degrabă la biserică pentru că 
voiesc să mă fure !». Iar cl s-a sculat cu marc grabă şi venind a aflat mormintu, 
săpat şi putin lipsisc ca să fure trupul. Deci, chemind oameni cucernici, le-a spual 
cele întimplate şi au proslăvit pe Dumnezeu, care preaslăvise pe sfîntul, 

Luind acele cinstite moaşte, le-au pus în Sfintul Altar, aproape de Sfinta 
Masă, şi aici s-au păstrat peste şaptezeci de ani. 

De atunci, fără încetare, au fost semne dumnezeiești în timpul nopţii: uneori 
un stîlp de foc pogorindu-se stătea deasupra mormintului mucenicului; alteori 
puterea dumnezeiască făcea să se simtă miresme care ieșeau din mormint, 


Acestea au ajuns la urechile cucernicului domn care stăpînea peste toată 
ţara Moldovei și pînă la țărmul mării, iubitorul de Hristos, marele Voievod loan 
Alexandru, care cra bărbat cu bune purtări și iubitor de muccnici. 

Cînd a fost el înștiințat de moaștele mucenicului, a fost cuprins de credința 
de a le lua. Deri, cu sfatul celui ce atunci cîrmuia cele bisericești, a Prea Sfinți- 
tului Arhiepiscop Iosif, trimite un boier cu multă oaste să aducă la dînsul cu mare 
cinste, vrednicul dc slavă, trupul mucenicului, pe care grabnic primindu-l, cu cinste 
vrednică şi cuvenită îl întîmpină împreună cu toți dregătorii săi şi cu mult popor 
credincios, cu arhierei și cu tot clerul bisericesc, cu făclii, cu tămiic şi cu miruri 
bincmirositoare, Acesta se închină la racla sfintului, cuprinse pătimitorul trup, 
atinse ochii şi buzele sale de mîinile sfintului, vărsă cu prisosinţă lacrimi de bucurie, 
propunînd a fi păzitor al satului său şi așa îl pune în cinste în prea sfînta Mitro- 
polie, în luminata cetate de scaun Suceava. 

Despre vindecările celor cuprinși de multe ncputințe, las să vorbească cei 
ce an primit binefacerile. 

De astfel de mucenicie a avut parte Sfîntul și Marele Mucenic loan, așa a 
ruginat cl pe hulitorul judecător, astfel de luptă a dus el în nevoință, cu astfel 
de cununi a fost încununat de Mintuitorul lisus Hristos. Aceasta este neguțătoria 
cea bună a lui Ioan: a dat puțin şi a dobîndit mult ! Hulitorului i-a lăsat trupul 
ca pe o sarcină și a nădăjduit la Ierusalimul cel de sus, în ceata mucenicilor ca 
un mucenic, în sînurile lui Avraam, în locașurile sfinţilor, la limanul cel bun, 
în palatul cel nestricăcios, primindu-l prin bunătatea Sfintei şi Prea dumneze- 
ieştii Treimi, căreia I se cuvinc slava, stăpînirea, cinstea și închinăciunea, acum 
și întru nesfîrşitele veacuri ale veacurilor, Amin ! 

PROTOSINGHELUL SAVA PARASCAN * 


Miniăstirea Dragomirna 


De-a lungul a patru secole de existență, 
Minăstirea Dragomirna a trăit două epoci 
de mare înflorire duhovnicească. Prima a 
fost epoca de început 1602—1650, cînd 
mitropolitul Anastasie Crimea, ctitorul fon- 
dator, întemeiază și organizează la Drago- 
mirna o obşte monahală model, după « Aşe- 
zământul» lăsat de el în care excela, pc lîngă 
viaţa de rugăciune, şi o vestită şcoală de 
miniatură bisericească unică în ţara noastră. 

A doua cpocă de înflorire duhovnicească 
a fost între anii 1764—1775, sub stărcția 
Cuviosului Paisie venit din Muntele Athos 
cu 64 ucenici ai săi. Timp de 12 ani cita 
condus  Minăstirea Dragomirna, stareţul 
Paisie a făcut din ea o adevărată vatră de 
viaţă monahală isihastă model în Moldova, 
i sporind obştea pînă la 350 de monahi, după 
Așezimântul întemeiat de el. Marele stareț organizează la Dragomirna 
un puternic centru de traduceri patristice filocalice unic pentru acea 
vreme în ţara noastră, în care monahii eleniști români traduc în limba 
noastră pentru prima dată Filocalia. 

Sub lunga ocupaţie austriacă (1775—1918), Minăstirea Dragomirna 
figura ca mânăstire mai mult simbolic, avînd o obște de cel mult 20 de 
monahi. După anul 1918 viaţa monahală începe să înflorească la Drago- 
mirna, transformîndu-se în anul 1965 în mînăstire de călugărițe. Astăzi 
obştea Minăstirii Dragomirna numără aproape 30 de maici, sub îndru- 
marea monahiei Tulia Aramă, starcţa acestui sfint așczămint. Îmbrăcată 
în veșmânt nou, după vastele lucrări de restaurare generală, Minăstirea 
Dragomirna începe să trăiască a treia etapă de înflorire duhovnicească. 

Părintele duhovnicesc al acestei comunități monahale din nordul 
Moldovei este Protosinghelul Sava Parascan, slujitor neobosit la altarul 
acestei mânăstiri din anul 1953. Este un călugăr smerit, tăcut și nevoitor. 
Evită mulțimea şi vorbele de prisos. De aceea, cu greu am reușit să adun 


* S-a născut în anul 1918 în comuna Grămești — Suceava; în 1945 intră în 
viaţa monahală la Mînăstirea Dragomirna; în 1948 este călugărit şi în 1993 este 
hirotonit preot. Din 1960 este duhovnicul Minăstirii Dragomirna. 

câteva sfaturi de la Părintele Sava, pe carc le fac cunoscute iubitorilor 
de Hristos în rîndurile următoare. 

1. Unde v-aţi format duhovnicește, părinte Sava? 

— Aici, în obștea Minăstirii Dragomirna. După ce m-am întors cu 
viaţă din război, în vara anului 1945 m-am hotărît să intru în viața 
monahală la Dragomirna. Dar ajungînd în apropiere, cum priveam mînăs- 
tirea de pc culmea unui deal, mi s-a părut locul pustiu şi urît și din ispita 
diavolului m-am întors acasă. Apoi, cu darul lui Hristos, am început 
să am mustrări de cuget că m-am reîntors în lume și la 5 decembrie 
1945, cînd sc cinstește Cuviosul Sava cel Sânţit, am intrat definitiv 
la Minăstirea Dragomirna. Timp de trei ani am făcut ascultare cu dra- 
goste, în tăcere și rugăciune, învățind de la toţi călugării cîte ceva pentru 
suflet. Unul mă învăţa să mă rog neîncetat cu rugăciunea lui Iisus. Altul 
mă învăţa să vorbesc puțin şi numai cînd sînt întrebat. Altul mă învăța 
să cer iertare de la fiecare, chiar dacă nu supăram pe nimeni. Altul mă 
învăţa să fac metanii și să nu privesc pe nimeni în față. Altul mă învăța 
să citesc pe cirilică şi să cînt la strană, iar duhovnicul meu mă învăța cum 
să mă rog, cum să mă spovedesc curat, cum să scap de ispitele tinereţii, 
cum să-mi înfrînez limba și simțurile, cum să pot crește dubovnicește în 
nevoința călugărească. De la ficcare am învăţat cîte ceva în taină, fără 
un program anume organizat. 

2. Qun slujit Biserica lui Hristos în calitate de preot? A 

— La început fugeam de preoţie, socotindu-mă nevrednic de un har 
așa de mare. Dar la sfatul duhovnicului, văzînd că sînt preoţi puţini 
și nu are cine sluji Sfînta Liturghie, am primit hirotonia. Mărturisesc 
că de 35 de ani dc cînd sînt hirotonit preot niciodată nu am lipsit de 
la sfintele slujbe şi mai ales de la Sfînta Liturghie, afară dc cazul cînd 
cram în ascultare. Niciodată nu m-am sustras de la slujbă. Cînd eram 
rînduit la altar, lăsam toate, mă spovedeam la duhovnic, şi stăteam cu 
smerenie înaintea Domnului ziua și noaptea. Mai greu mi-a fost să stau 
cu credincioșii, să le ascult necazurile și să-i spovedesc. Mai alcs că eu 


am fugit de cele ale lumii. Dar un glas dc taină mă îndemna: « Tubește - 


pe oameni că sînt copiii lui Dumnezeu. Nu fugi de ei, ci ascultă-i, dă-le 
sfat, spovedește-i, mângiie-i că pentru ei S-a răstignit Hristos pe cruce», 
De atunci am început să fac şi misiune pastorală, să spovedesc mirenii, 
să le fac rugăciuni, să-i formez duhovniceşte şi cu darul Domnului am 
multe bucurii duhovnicești cînd văd că mă ascultă. 

3. Care vă sînt cele mai mari bucurii duhovnicesti în monahism? 

— Ascultarea în liniște unită cu rugăciunea lui Iisus şi Sfînta Liturghie. 
lar a treia bucurie în inima mea o simt când spovedesc obştea miîmăstirii și 

chiar pe mireni și văd că mă ascultă, că părăsesc păcatele și se apropie de 
biserică şi de Dumnezcu. Dar cea mai mare bucurie în suflet îmi aduce 
Sfînta Liturghie, cînd stau înaintea Sfintului Altar și mă rog pentru minc și 
pentru lume. Atunci nu doresc să vorbesc cu nimeni, decit cu singur 
Dumnezeu. A 


4, De cîți ani slujiti zilnic la Dragomirna Sfînta Liturghie? 

— De peste 20 de ani. Doar ocazional dacă mă mai schimbă vreun 
preot care trece pc aici. Mulţumesc Domnului că mi-a dat putere și sănă- 
tate să slujesc. Cît voi mai putea, voi sluji cu aceeași rîvnă Biscrica lui 
Hristos. După slujbă lucrez zilnic şi în gospodăria mânăstirii. Caut să 
împac pe Maria cu Marta. Mi-s dragi albinele, animalele, florile, cîmpul, 
munca în grădină. La toate lucrez cu dragoste și mulţumire sufletească, 
pentru că toate îmi vorbesc de Dumnezeu, fie în biserică, fie în gospodărie, 
dacă facem toate cu dragoste și cu rugăciune, simțim permanent că stăm 


înaintea lui Dumnezeu. Atunci viaţa noastră este o liturghie continuă veșnică 
. a 


5. Care este semnul că tot ce facem este plăcut lui Dumnezeu? 


— Este bucuria și pacea duhovnicească pe care o simțim în inimă. 
Dacă facem toate cu binecuvîntare şi poruncă, dacă duhovnicul şi conști- 
inţa ne îndeamnă să facem ceva și dacă săvîrșim toate cu rugăciune și 
bucurie curată, înseamnă că tot cc facem este spre lauda lui Dumnezeu, 
spre folosul tuturor şi spre mîntuirea noastră. Eu așa lucrez în toate şi 
am mare pace și bucurie duhovnicească. 


6. Ce sfaturi duhovnicesti dați maicilor din mînăstire? 


— Să iubească biserica precum iubesc pe Hristos. Să iubească rugă- 
ciunea precum își iubesc sufletul, că rugăciunea este hrana sufletului. Să 
iubească pe Dumnezeu ca pe Tatăl cel ceresc; să iubească pe toţi oamenii 
ca pe fraţii lor. Dacă vor trăi toate în ascultare si iubire, în tăcere şi sme- 
renie, în rugăciune și răbdare, vor deveni adevărate mirese ale lui Hristos 
şi candela lor nu se va stinge în veci. 


7. Ce sfaturi de mâîntuire dați credincioșilor? 


— Să nu lipsească în sărbători de la biserică, să nască și să crească 
copii în fiică de Dumnezeu, să se mărturisească regulat și să facă milos- 
tenie după putere. Apoi să fie în pace cu toți, să citească &cricri sfinte, 
mai ales Noul Testament, și să se ferească de tot felul de secte care s-au 
rupt de Biserică. De vor face acestea, vor duce o viaţă liniştită pe pămînt 
şi vor dobiîndi pe Hristos în cer. ` 

8. Cum s-ar putea realiza înnoirea monahismului de azi? 

z Pentru a realiza o înnoire duhovnicească într-o miînăstire, trebuie 
mai întîi ca ea să fie condusă de un stareț duhovnicesc, iubitor de bise- 
rică, de rugăciune, de post, de linişte și milostenic. Primul care contri- 
buie la creşterea unei mînăstiri este starețul. Urmează duhovnicul 
mfnăstirii. Fără un duhovnic bun nu se poate face mai nimic. Apoi, să 
se organizeze după tipic slujbele bisericii și să se facă zilnic Sfînta Litur- 
ghie, cu participarea întregii obști. Apoi să fie deplină armonie şi iubire 
în ninăstire, deasă spovedanie, şi regulată împărtășanie, iar călugării 
să citească mai mult sfintelc cărți. Fără multă rugăciune și citire, fără 
dragoste și ascultare duhovnicească nu se poate face nimic prin minăs- 
tiri. Dar cu acestea, putem face mult, putem zidi și să fim folositori, cu 
ajutorul lui Dumnezeu si al Maicii Domnului. 


ARHIMANDRITUL DOSOFTEI MURARIU” 
Minăstirea Slatina 

Marea ctitorie a voievodului Alexan- 
dru Lăpuşneanu — Mînăstirea Slatina — 
după patru secole de existență ca obște 
de călugări, a fost transformată în ultimele 
trei decenii în obşte de călugărițe. Acest 
proces de «transformare», de schimbare a 
viețuitorilor unor miînăstiri, s-a petrecut 
în mai multe cparhii din ţara noastră, 
în majoritatea cazurilor, aceasta a dat rezul- 
tate bune. Călugărițele, mai numeroase la 
noi, iubitoare de biserică, bune cîntărețe 
şi păstrătoare ale unei vieți duhovniceşti 
înalte, au contribuit nu putin la crearea 
unui curent înnoitor în mâînăstirile noastre. 
Este destul să poposești cîteva ore în 
incinta  mînăstirilor Suceviţa, Moldoviţa, 
să te convingi pe deplin de acest adevăr 


Dragomirna și 
îmbucurător. 


Slatina ca 


pe 


în Pa E în anul 1913 în comuna Stăuceni — Botoşani și a primit tunderea 
Sasa eter i lînăstizea Sihăstria. După terminarea Seminarului de la Minăs- 
Nei ai Sida ce studiile teologice la Academia Teologică Andreiană din Sibiu, 

mină magisieriul la Bucureşti și slujește mulți ani ca preot deservent la Cate- 


drs iz ă di a = x X .2 . . e 
rala Patriarhală din Capitală. După aproape două decenii de pastorație misionară 
se retrage la Mînăstirea Slatina. În anul 


$ cîteva parohii din Transilvania, 
990 s-a mutat la domnul. i 

| Între toate acestea, Mînăstirea Slatina este considerată cea mai bine 
| organizată și mai duhovnicească obște de călugărițe din Moldova. Pe 
| lîngă rîvna și jertfa călugărițelor de aici, în frunte eu monahia Evelina 
Tănase, stareţa mînăstirii, un rol major la menţinerea unei vieți monahale 
înalte îl au duhovnicii. Între aceștia ar trebui amintit aici venerabilul 
Protosinghel Emilian Olaru, recent mutat la Domnul, care a povăţuit 
această obște ca păstor sufletesc timp de 25 de ani. Cine dintre cei care 
l-au cunoscut ar putea să vorbească îndeajuns despre nevoința, smerenia, 
dragostea și blindeţea părintelui duhovnic Emilian? Era ca un alt Serafim 
de Sarov. A decedat în ziua de Sfintele Paşti. Întreaga obște a acestei 
frumoase minăstiri, formată astăzi din aproape 50 de suflete, a fost crescută 
duhovniceşte de acest mare duhovnic. Smerenia și ascultarea maicilor de 
aici, blîndeţea și mai ales armonia care domneşte între elc, fac din această 
mânăstire una dintre cele mai unitare și reuşite obşti călugărești, 
Arhimandritul Dosoftei Murariu, strălucit teolog, predicator și 
preot misionar din mânăstirile noastre, cu metania din Sihăstria, este 
de cîțiva ani duhovnicul Minăstirii Slatina. Deși nu arc mulţi fii duhov- 
niceşti astăzi, din cauza unei vechi suferințe, este destul să amintim 
că teza de licenţă a Prea Cuvioşiei Sale, « Viaţa Sfintului Serafim de Sa- 
rov», susținută la Institutul Teologic din Sibiu în 1947, este cea mai popu- 
larizată teză din ultimele decenii, ca să ne dăm seama de nivelul său teo- 
logic și duhovnicesc. În urma invitaţiei noastre, Arhimandritul Dosoftei 


ne oferă o meditaţie despre treptele desăvirșirii duhovnicești, pe care o 
publicăm mai jos. 


DESPRE TREPTELE DESĂVÎRȘIRII CREȘTINE 


Scopul suprem al vieţii creştine, în general, este unirea duhovnicească 
a omului cu Dumnezeu, De aceea spunem că viaţa creştină este prin ca 
însăși o viaţă tainică în Hristos, Și această formă nouă de viaţă, cunoscută 
foarte puţin în lumea Vechiului Testament, bănuită în unele religii păgine, 
dar caracteristică lumii creştine de peste tot şi dezvoltată mai ales 
în Ortodoxie, nu este altceva decît punerea omului în posibilitatea 
unei experienţe lăuntrice, a unui contact nemijlocit, direct cu lumca 
spirituală, în general, şi cu un Dumnezeu de Care el atârnă, în 
special. Adică într-o situație asemănătoare cu viaţa primordială a lui 
Adam din paradis, înainte de cădere şi cu posibilităţi de a se înălța chiar 
mai presus decât aceca, ; 

Pentru atingerea acestei culmi, însă, se cere o rîvnă şi o putere 
deosebită de înţelegere a lucrurilor celor mai presus de simţnri, puterca i 
unei înţelegeri imediate şi directe, numită în teologie înţelegere duhovni- À 

cească. Și, vrednic de reținut este faptul că această înclinare și putere 
superioară nu este, precum s-ar părca, un beneficiu de care se bucură 
doar un număr restrîns de privilegiați dintre cei ce au crezut în Hristos; 
ci este o putere care zace latent înăuntrul fiecărui om renăscut în baia 
Sfîntului Botez şi care, pe măsura sîrguinței personale de a împlini porun- 
cile lui Hristos, trece pe încetul în stare de activitate. Și, dacă este întă- 
rită prin mijlocirea şi a celorlalte Sfinte Taine, îndeosebi a Sfintei Împăr- 
tășiri, icse la lumină, manifestindu-se printr-o propășire evidentă în viața 
duhovnicească a respectivului creștin. Căci dacă omul se sîrguiește spre 
împlinirea poruncilor, și harul Duhului Sfînt îl ajută să ducă o viaţă 
din ce în ce mai conformă cu natura cea nouă de care s-a învrednicit 
prin Taina Botezului. 

Toate acestea la un loc, înțelese ca lucrare incipientă a harului Duhu- 
lui Sfânt în el, sînt în stare să facă din omul păcătos un om nou, care să 
înceapă a semăna cu un om îmbrăcat în Hristos, după cuvîntul Sfîntului 
Apostol Pavel: « Cîţi în Hristos v-aţi botezat, în Hristos v-aţi îmbrăcat» 
(Galat. 3, 27), Adică din starea analitică de copil dezmoștenit să-l aducă 
din nou în starea fericită de fiu (adoptiv) al lui Dumnezeu, cum spune 
Sfîntul Evanghelist Ioan: « Yar celor ce L-au primit pe El (adică pe Hris- 
tos), le-a dat putere să se facă fii ai lui Dumnezeu» (Ioan 1, 12). Botezul 
aduce iertarea tuturor păcatelor și, prin aceasta, curățirea sufletului, cu 
refacerea chipului lui Dumnezeu în el și pregătirea lui pentru primirea 
deplinătăţii harului, în taina următoare a Sfintei Mirungeri, cînd Însuși 
Hristos vine cu putere, aducînd cu E! toată lucrarea duhovnicească și 
toată bogăţia darurilor Duhului Sfînt. Deci, prin Taina Sfîntului Botez 
se face întoarcerea omului la viața de har în Biserică, cu posibilitatea de 
a participa și la toate celelalte Sfinte Taine. 

Momentul Mirungerii corespunde unei « cincizecimi» individuale în 
viaţa fiecărui creștin. În acest moment primește harul Duhului Sfint şi, 
odată cu aceasta, puterea de a se schimba din trupesc în duhovnicesc, 
precum și garanţia învierii, făcîndu-se în felul acesta din nou părtaș al 
slavei celei de la început, nedespărţită de sufletul și de trupul primului 
om, Adam, slavă pe care acela a pierdut-o prin păcat (Romani 3, 23), iar în 
Taina Sfintei Euharistii (care urmează de îndată) ne unim deplin cu 
Hristos, în modul cel mai înalt posibil pe pămînt, înrudind în felul acesta 
sîngele nostru cu al Lui, făcîndu-ne fii ai lui Dumnezeu prin har, şi dîn- 
du-ne dreptul să strigăm către Tatăl ceresc, împreună cu Iisus: « Awa 
Părinte» (Romani 8, 15). i 

Acestea sînt lucrările care ne fac părtași la darurile aduse lumii prin 
Întruparea, suferinţele şi moartea Mîntuitorului nostru. lar continuarea 
în această stare, adică păstrarea comorilor şi binefacerilor primite se 


CONVORBIRI DUHOVNICEȘTI 


înfăptuieşte prin menţinerea unei legături ncîntrerupte cu Biserica și cu 
celelalte Sfinte Taine administrate de ea, precum și printr-o sîrguință 
personală continuă, depusă spre împlinirea faptelor cerute de această 
nouă și înaltă stare, care aduce pe credincios în raporturi din ce în ce mai 
apropiate cu Dumnezeu, pînă la unirea deplină cu El, scopul ultim 
fiind desăvirşirea omului întreg, cu suflet. și trup, adică «ajungerea la 
măsura vîrstei lui lisus Hristos, ca bărbat desăvirșii» (Eles. 4. 13). 

Astfel, înţelesul adevărat şi scopul ultim al vieţii creștine pe pămînt 
este acesta: sporind în noi necontenit harul Duhului Sfint, pe care l-am 
primit ca o armătură duhovnicească la Taina Sfintului Botez, prin 
lucrarea faptelor cerute de Sfînta Evanghelie conform îndemnului Sfin- 
tului Apostol Pavel: « Întru înnoirea Duhului să umblați» (Tit 3, 5), să 
ridicăm treptat -chipul lui Dumnezeu din noi, spre rangul de asemănare 
şi unire cu Dumnezeu, prin iubire și cunoaștere, o iubire desăvirșită şi 
o cunoaștere experimentală, prin contact direct, mijlocitor fiind harul 
care se revarsă în chip nevăzut prin Sfintele Taine. 

Acesta este înţelesul tainic al vieții creștine în Hristos și aceasta este 
viața cu adevărat duhovnicească a creștinismului, si tot aceasta însemnează 
« îndumnezeirea omului prin har, prin participarea la lumina dumnezeiască» 
(Sfîntul Ioan Damaschin), Dumnezeu îşi ia asupra Sa natura omencască 
prin întruparea Cuvântului, iar omul, în modul arătat, își însușeşte viața 
dumnezeiască, conformindu-se poruncilor primite. Este o urmare directă 
a unirii celor două firi (dumnezeiască și omenească) în Hristos, este forma 
inversă a pogorămintului pe care l-a făcut Fiul: El, ca Dumnezeu. Se 
coboară la nivelul omului, la existenţa smerită a vieţii omenești, la convic- 
țuirea cu oamenii, iar omului i se dă posibilitatea de a se ridica la înăl- 
țimea vieții cerești, la împreună trăirea cu Dumnezeu, în planul unei exis- 
tenţe mai presus dc simţuri, printr-o sporire deosebită a tuturor însuşi- 
rilor sale duhovnicești, înfăptuită sub lucrarea harului. 

În cadrul acestei vicți tainice, însă, dcosehim două aspecte binc dis- 
tincte: un aspect sensibil, simțit, și altul mai presus de simţuri. Prima 
înfăţişare o formează unirea cu Hristos sau participarea la viața lui 
Hristos prin mijlocirea formelor simțite, pe care ni le pune la-îndemînă 
Biserica, ceea ce formează la un loc « viaţa creștină liturgică», cuprinsă pe 
scurt în această definiție: « Simţirea cea mai presus de simţuri a prezenţei 
adevărate a lui Hristos, prin mijlocirea formelor materiale» (apă la 
Botez, untdelemn la Mirungere și Sfîntul Maslu, pîine şi vin la Sfînta Euha- 
ristie etc.). Este o cale coborită Ja nivelul slăbiciunii firii omenești, care 
nu se poate ridica totdeauna cu uşurinţă în planul ce] mai presus de sim- 
uri. al vieţii duhovniceşti, dar absolut necesară, atît marii majori- 
tăţi a credincioşilor, care continuă să rămînă pînă la sfîrșitul vieţii în 

acest cadru, cît și marilor eroi ai credinţei care, prin osteneli considerate 
în majoritatea cazurilor mai presus de puterile omenești, rîvnesc și chiar 
purced a se înălța la forma cea curată a trăirii creştine unde unirea cu 
Dumnezeu se înfăptuieşte direct, fără mijlocirea nici unei forme sensibile, 
rămînînd cu toate acestea încadrați și în viaţa duhovnicească de obşte 
a tuturor creștinilor. 

Întrucît aspectul acesta sensibil al vieţii creștine de obşte sau trăirea 
creștină liturgică este o formă de viață cunoscută tuturor, în continuare 
voi încerca să fac o expunere pe scurt asupra celui de al doilea aspect 
al vieţii creştine, adică a formei celei mai presus de simțuri, arătind şi 
fazele suitoare spre desăvirşire creștină absolută, știind că aceasta este 
o formă de viață grea, la care se angajează doar eroii credinței, adică 
cei ce simt o chemare deosebită spre aceasta, deși posibilitatea o are orice 
creştin. Este vorba de calea desăvirşirii creştine, pe care a indicat-o Min- 
tuiiorul Hristos tinărului bogat, suflet exigent care, mărturisind că a îm- 
plinit toate poruncile Legii Vechi, întreabă: « Ce-mi mai lipseşte încă ? » 
iar Mintuitorul îi răspunde: « Dacă vrei să fii desăvirșit, mergi, vinde toate 
(adică, părăsește absolut totul)și vino de urmează Mie» (Matei 19, 20—21). 
Căci pentru cel ce vrea să urmeze întru totul Lui, Mîntuitorul are acest 
fel de îndemn:« Cel ce vrea să vină după Mine, să se lepede de sine, să-și 
ia crucea sa şi să vină după Mine» (Matei 16, 24). Ă 

Cu acest text din Sfînta Evanghelie, Mintuitorul indică două căi 
de urmat spre mântuire: Calea poruncilor şi Calea sfaturilor evanghelice. 
Calea poruncilor este obligatorie pentru toți creştinii, iar calea sfaturilor, 
numai pentru cei care, întocmai ca şi tînărul acela, au suflete exigente, vor 
să împlinească mai mult. Practic, în viața noastră creştină, încă din primele 
veacuri şi pînă în zilele noastre, aceasta este calea vieții monahale. Ei, 
aceşti eroi duhovnicești (de obicei monahi), care ies din cadrul vieţii creş- 
tine comune și se avîntă spre poziţiile cele mai înalte ale vieţii duhov- 
niceşti, au de străbătut trei faze, pline de tot felul de necazuri, suferințe 
Şi ispite, pînă să ajungă a se odihni pe culmile desăvirșirii, întocmai ca 
pe un alt munte al Taborului, scăldat în potopul de lumină al razelor 
îndumnezeitoare. Aceste trei faze sînt următoarele: 1. faza curăţirii de 
patimi, 2. faza iluminării şi 3. faza unirii. Sînt. trei compartimente duhov- 
nicești deosebite, fără ca totuși între ele să se poată trasa delimitări pre- 
cise despărțitoare, deoarece se întrepătrund neobservat. | 

Mai înainte însă de a arăta semnele deosebite ale acestor trei faze, 
trebuie să spun că însuși acest cadru curat al trăirii creştine superioare 
ni se înfățișează la rîndul său compus din două elemente deosebite: un 
element omenesc, reprezentat de toate ostenelile depuse de cel ce doreşte 
desăvirșirea creștină, formînd partea ascetică, adică aspectul de exercitare 

în luptele duhovniceşti ; iar a doua este, propriu-zis, partea tainică repre- 
zentată de elementul dumnezeiesc, harul, care ajută ncvoitorului în oste- 
nelile sale, pînă îl transformă din trupesc în duhovnicesc, aducîndu-l 
la starea dc îndumnezeire, pînă îl face să semene cu «un alt Hristos». 
Elementul omenesc, cuprins sub forma tuturor nevoinţelor, predomină în 
faza primă, aceea a curăţirii de patimi, fiind prezent în acelaşi timp, cu. 
necesitate absolută, în chip tainic, şi elementul dumnezeiesc, harul, fără 
de care nu se poate concepe nici măcar a cuteza spre începutul unei astfel 
de călătorii, pe un drum atît de anevoios, dar cel puţin tot atît de pro- 
miţător. - ; 

Așadar, asceza, adică exercitarea în nevoințe, reprezintă partea activă 
a omului în calea desăvîrşirii și îndumncezeirii firii sale, iar ceca ce sc petrece 
în taină reprezintă partea lipsită de activitate, latura pasivă, cînd omul 
nu se mai luptă, ci primeşte numai cu supunere tot ceea cc vrea să facă 
Dumnezeu cu el, fc în taină, fie la arătare. Această luptă a omului cu 
sinc însuși se rezumă la stîrpirea înclinărilor negative din om și dobândirea 
virtuţilor (este caracterul pozitiv al luptei), lucrarea trebuind să fie însoțită 
necontenit de rugăciunc, în înţelesul ei propriu. 

Şi pentru că am amintit de lupta omului cu sine însuși, ccea ce în 
înțeles comun ar însemna o adevărată rătăcire sau chiar o monstruo- 
zitate pentru a nu se ajunge la vreo înţelegere greşită, trebuie să precizez 
că, în planul vieţii duhovniceşti, natura omenească este privită sub o 
dublă înfățișare: În primul rînd este înfățișarea ei curată de vina păca- 
tului, şi al doilea, este înfăţişarea ei păcătoasă, de după căderea primului 
om (Adam) în păcat. În ea însăşi, natura omului nu are nimic rău, fiind 
lucrarea mfinilor lui Dumnezeu. Dar a devenit rea prin folosirea în rău 
a libertăţii voinţei. Deci, exercitarea în nevoinţe sau lupte cu sine însuși 
omul nu le va duce contra naturii, ci pentru natură. Căci în timp ce binele 
este firesc omului sau conform cu firea, răul este împotriva sau contrar 
Arii. Astfel, toată silinţa nevoinţelor sale constă în tendința de a readuce 
natura la starea ei primordială, dinainte de păcat, așa cum a ieșit din 
mîna Ziditorului. « Tu vei minca din toți pomii raiului», a spus Dumnezeu 
la singular, adresîndu-se părții raţionale 2 sufletului, Și, dimpotrivă, El 
zice la plural, adresîndu-se oarecum tutur ; simţurilor: « Dar din pomul 
cunoștinței binelui şi răului să nu mincați». (Fac. 2. 16—17). (A sc vedea 
ed. rom. a Bibliei, 1914, sau ed. orig. ebraică, sau Septuaginta. Ediţiile 
noi românești și de asemenea ed. rusă, franceză, germană, nu respectă, 
aceasta în sensul că traduc la singular și partea a Il-a a citatului). 

tirît de simțuri, şi a căzut în mulțimea tuturor înclinărilor şi patimilor 
trupeşti, de unde concluzia ortodoxă: Trebuic a înfringe simţurile, a omori, 
nu natura, ci patimile care au determinat natura omului și a se exercita 
în cugetări dumnezeiești, pentru a elibera şi înălța din nou natura. Așa că, 
scopul imediat al nevoinţelor sau al ascezei, în general, este despătimirea, 
sau curățirea de patimi, iar scopul ultim este a deveni din nou plăcuţi 
lui Dumnezeu și a ne uni cu E] prin iubire şi contemplaţie (vedere). Reu- 
şita în această luptă de despătimire este condiţionată de lepădarea de 
lume și de sine însuși, precum a recomandat Mântuitorul tinărului bogat, 
care dorea « desăvirşirea»: « Dacă vrei să fii desăvirşii, mergi, vinde toate 
cîte ai şi le împarte săracilor şi apoi vino de urmează Mie» (Matei 19, 20— 
22 şi Marcu 10. 21—22). Căci trebuie să ne lepădăm de lume, să ne răstignim 
duhovnicește cu Hristos, purtînd cu bucurie crucea, necazurile și suferințele 
Sale. Să ne biruim trupul, să-l liniștim gi să-l facem ascultător duhului. 
Să omorîm « trupul păcatului», biruind toate poftele lui. « Căci îngustă 
este poarta și strimtă este calea ...» Trebuie să ne lepădăm nu numai 
de lume, ci şi de noi înşine, de însăși viața noastră, în sensul ei negativ, 
dacă dorim o viaţă superioară, cu Hristos. i 
Deci, nevoinţe, ascetism, lepădare de lume și în același timp bucurie 
de lume, bucurie de făpturi, bucurie duhovnicească a inimii, care stră- 
hıminează totul, care înveseleşte totul, avînd lumina vieţii veşnice, care 
se revarsă peste tot. Ucigînd trupul păcatului, tăgăduind lumea, și, totuşi, 
bucurindu-te de ea şi binecnvîntind-o, ilnminînd-o și acceptînd-o, însă 
în forma ei curată și duhovnicească de la început, în lumina împărăției 
lui Dumnezeu, aceasta este ideea fundamentală, acesta este paradoxul, 
antinomie supremă, care se înalță spre o unitate perfectă, organică a lumii, 
într-un alt plan existențial, constituind forma cea mai înaltă de viață 
creştină, mai ales în cadrul vieţii monahale. Cele trei voturi depuse la 
tunderea în monahism: sărăcia, castitatea şi supunerea necondiționată 
(ascultarea) sînt în măsură să formeze un mediu sau un cadru prielnic 
pentru îndeplinirea acestei culmi de viaţă creştină pe pămînt fără să 
însemneze cu necesitate și biruința. Sărăcia însemnează renunțarea totală 
la bunurile materiale, nu atît în literă, cînd este vorba de strictul necesar 
al vieţii, cât mai ales în duh, înţelegind dezlipirca inimii de cle. Fecioria 
însemnează lepădarea de lume și de sine însuși. În înfrînarea instinctului 
sexual se concentrează, de fapt, întreaga renunțare la patimile trupului. 
Ascultarea, cea mai grea dintre toate, însemncază renunțarea totală A 
la tine însuţi, omorirea voinţei personale egoiste şi supunerea ei absolută 


Omul însă a preferat să mănînce din pomul oprit, adică să se lase 

la voința lui Dumnezeu, exprimată — în cadrul vieții monahale de obște 
—, prin voinţa egumenului pe care ţi l-ai ales de bunăvoie. Căci ascul- 
tarea este bunul cel dintii dintre toate virtuțile începătoare, deoarece 
nimicește părerea de sine — foarte periculoasă oricărei propășiri în viața 


duhovnicească — și nâște smerita cugetare în sufletul omului. De aceea,’ 


celor ce se străduiesc în ea cu bucurie, li se face intrare lesnicioasă și uşă 
deschisă spre dragostea lui Hristos. Pe aceasta nesocotird-o Adam, n-a 
ascultat de porunca lui Dumnezeu, și s-a prăbușit; dar iubind-o Hristos, 
în scopul mântuirii tuturor oamenilor. S-a făcut ascultător Părintelui 
Său pînă la moarte, şi moarte de cruce (Filip. 2, 8). 

Vorbind despre curățirea păcatelor, trebuie să cunoaştem şi aceea, că 
ea se raportează atît la patimile trupului (purificarea fiziologică sau morti- 
ficarea tuturor simţurilor pătimașe), cît şi la patimile sufletului (purifi- 
carea psihologică, sau purificarea internă a minții, a imaginaţiei, a memo- 
riei şi a voinţei dezordonate), schimbîndu-le tuturor înclinarea de la cele 
pământești către cele de sus. Rezultatul acestei lupte, dusă cu stăruință 
pe tot parcursul ei, este dobîndirea nepătimirii (apathiei), adică ajungerea 
la stăpînirea patimilor trupului şi ale sufletului, și cu aceasta la începutul 
trăirii într-o atmosferă de armonie paradisiacă a tuturor simţurilor, priu 
care sė poate căpăta din nou sentimentul de fericirc al lui Adam, dinainte 


de cădere, numit în teologia ortodoxă « armonic paradisiacă». Această: 
stare de nepătimire sau apathie, cum o numesc teologii, este, după Nicetas: 


Stetatos, de două feluri: una este fructul ascezei, a postului, a corectării 
simțurilor pătimașe, care stinge înclinările rele gi restabilește ordinea 
naturală în mișcările sufletului și ale trupului; a doua începc cu primele 
manifestări ale contemplaţiei (adică a vederii duhovnicești), făcîndu-se 
simțită printr-o seamă de rezultate minunate: pacea perfectă a gîndu- 
rilor, vederea pătrunzătoare a lucrurilor omenești şi dumnezcieşti, desco- 
periri supranaturale etc. l 

Atît o nepătimire, cît şi cealaltă, sînt rod al harului Duhului Sfînt, 
care însă lucrează diferit: în primul caz înăbușă răul și-l stăpinește, îl 
ţine în frîu ; în al doilea, slobozeşte şi iluminează. Una însemnează asceză, 
adică muncă, sudoare, osteneală; cealaltă este odihnă, iluminare, liber- 
tate. Singură aceasta de a doua formă de ncpătimire, liberă complet, 
nu numai de sine, dar și de lume, face ca simțurile să se transforme cu 
desăvîrșire, şi, astfel, liber de orice sclavie, omul se poate înălța ușor către 
Dumnezeu, devenind ca un înger. de lumină « căci nu mai eşti rob, ci slobod» 
(I Cor. 7,22), îmbrăcat în trup material, dar care trăieşte, totuși, printre 
oameni ca o ființă nematerială. De accea starea aceasta prezintă nișto 
semne uşor de observat: curățirea inimii, o mare stăpînire de sine, rezul- 
tată din omorirea patimilor și dobindirea virtuţilor; o pătrundere mai 

adincă a lucrurilor dumnezeiești, celor mai presus de simțuri, depășirea 
rugăciunii vorbite şi dorinţa de convorbire cu Dumnezeu mult sporită. 
Cu astfel de agonisiri duhovnicești, cîștigate prin grele osteneli, păsește 
în continuarea urcușului duhovnicesc nevoitorul, avîndu-și sufletul ca 
ars de setea nepotolită a desăvirșirii, și, într-un astfel de stadiu, intră în 
cea de a doua fază a vieţii duhovnicești, faza iluminării. 

Această fază reprezintă un stadiu mijlociu, de trecere, între faza 
de curățire şi cea a unirii, fiind un fel de « auroră» a vieţii desăvirșite. 
Din această cauză, mulți teologi de înaltă ţinută științific-morală, printre 
care şi Sfîntul Simeon, Noul Teolog, o nesocotesc, luînd în considerare 
numai două faze: cea de curăţire şi cea a unirii. Totuşi, majoritatea teolo- 
gilor o păstrează, considerînd-o, cum am spus, ca o punte de trecere între 
prima şi ultima fază. În această fază patimile și ispitele, deşi încă exis- 
tente, nu mai au putere de manifestare, iar exercitarea în faptele bune 
nu se mai face în silă, ci este ca o conformare plăcută la natura cea nouă, 
mișcată de inspiraţia lui Dumnezeu, sub însemnul harului. Rugăciunea 
şi meditaţia nu mai sînt vorbite, ci mintale, interiorizîndu-se și devenind 
plăcut simţite. Iubirea de Dumnezeu este mult sporită, înălțînd sufletul 
pînă la contemplația (vederea) activă, un început al cunoașterii lucru- 
rilor lui Dumnezeu, care se va desăvirşi curînd, transformîndu-se în con- 
templație pasivă în faza unirii *. Această contemplație activă, sau con- 
templare a naturii, are ca scop regăsirea înţelesului lucrurilor, a raţiunii 
lor de a fi; este o metodă de înălțare a sufletului către Dumnezeu, plecînd 
de la cele văzute, pentru a ajunge la o pătrundere în taina realităţilor 
dumnezeiești și omenești, este o «theoria», un început de cunoaștere 
tainică, adîncă, superioară oricărei cunoașteri obţinute pe calea studiilor 
și numită cu o expresie proprie teologiei: « docta ignorantia» (neștiinţă 
înţeleaptă). d 

Din această « neştiință înţeleaptă», Nicetas, ucenicul Sfîntului Si- 
meon, Noul Teolog, își face o glorie, spunînd că orice cunoaștere, dobîn- 


* Contemplaţie sau vedere activă este aceea la care poate ajunge omul 
prin silințe proprii, cum spune Apostolul Pavel pentru păgîni, în Epistola către 
Romani, zicînd că «cele nevăzute ale lui Dumnezeu, adică veşnica Lui putere 
şi dumnezeire, din făpturi cunoscindu-se, pe ei îi face fără de răspuns» (Romani 1, 
20—21; şi 2, 14—16). Aşa încît păginii, chiar dacă n-au primit descoperiri supra- 
naturale de la Dumnezeu, ca evreii prin Moise şi Profeţi, totuşi nu se pot scuza 
că n-au cunoscut pe Dumnezeu, întrucît puteau să ajungă la acest lucru pe cale 
naturală, judecînd după făpturi: cine este creatorul şi legislatorul lor, şi cu ce 
scop? lar contemplaţie sau vedere pasivă este acea fericită vedere, de care se 
învrednicesc Sfinţii, cîte puţin şi în lumea aceasta, dar mai desăvirşit în lumea 
cealaltă. Acest fel de vedere se numeşte « pasivă», pentru că puterile omului nu 
contribuie cu nimic la ea, ci i se dă totul în dar. 

dită pe calea studiilor, este slabă şi în majoritatea cazurilor nesigură sau 
chiar falsă. Pe cînd cunoașterea venită direct de la Dumnezeu, prin harul 
Sfîntului Duh, este sigură în toate privinţele, și, deci, mai presus de ori- 
care altă cunoaștere. În această fază, a iluminării, se fac arătate darurile 
Duhului Sfint, anumite harisme: vedeniile extraordinare, facerea de mi- 
Duni, extazul, precum şi o seamă de fenomene psiho-fiziologice, ca: înăl- 
tarea de la pămînt (cum a văzut Sfintul Zosima pe Maria Egipteanca), 
cununi de raze luminoase în jurul capului, strălucirea feţii, sau chiar a 
trupului întreg (cum a fost văzut Sfintul Serafim de Sarov, 1759—1833, 
canonizat, 1903), izvoare binemirositoare, abținerea îndelungată de la 
mâncare, băutură și somn etc. 


Tot în această fază au loc și curăţirile pasive, care pot fi socotite 


pătimirii sale, pînă să ajungă la biruinţa învierii. Spre deosebire de cură- 
ţirile active, din faza întîia, unde greutatea luptei era susținută de om, 
barul numai ajutindu-], acum omul nu are decît să suporte, cu smerenie 
şi răbdare, tot ceea ce îngăduie Dumnezeu să vină asupra lui, pentro dez- 
rădăcinarea definitivă a patimilor din el. Toate aceste curăţiri pasive, 
raportate atît la simţurile trupesti, cît și la suflet, aduc de multe ori pe 
nevoitor în starea de a se considera părăsit de Dumnezeu, întocmai ca 
lisus pe Cruce, ceea ce-l face să strige și el cu glas asemănător: « Dumne- 
zeul meu, Dumnezeul meu, pentru ce m-ai părăsit ) Aceasta este ceea ce 
se numeşte în trăirea tainică a vieții creştine «noaptea simţurilor» — 
cînd este vorba de curățirea pasivă a simțurilor şi « noaptea spiritului >» 
— cînd este vorba de purificarea pasivă a patimilor spiritului, caracteri- 
zate printr-o mare secetă duhovnicească. Absolut nimic nu-l mai leagă 
pe nevoitor de cele pămintești în această perioadă şi încă nimic nu-i dă 


siguranța că se află legat de cele cerești, ceea ce-i produce o tortură fără 
seamăn. 


Într-o astfel de grea situaţie, singurul mijloc pentru a birni este de 


iscusit. Odată însă ieşit biruitor şi din această grea încercare, nevoitorul 
sufletesc se poate considera ajuns, cu darul lui Dumnezeu, la treapta cea 
mai înaltă a vieţii duhovnicești, atît cît este cu putință în viaţa pämîn- 
tească, de unde urmează să se învrednicească a se bucura și de contempla. 
rea şi cunoașterea frumuseţii lui Dumnezeu. Iubirea lui față de Dumnezeu 
este ajunsă acum la desăvârşire, Pe oameni, ca şi întreaga făptură, îi iu. 
beşte în cel mai înalt grad, în fiecare din ei văzînd chipul lui Dumnezeu, 
O pace desăvirşită îi umple sufletul și o siguranţă absolută în existența 
lumii de dincolo îi umple inima. Smerenia lui este acum desăvirșită. Fa 


ca ultima și cea mai grea încercare a nevoitorului în drumul Golgotei - 


a se dărui total în voia lui Dumnezeu, sub supravegherea unui dubovnic ` ' 

4 Sea de a treia și ultima fază a vieții duhovniceşti este Faza unirii, 
i faza în care sufletul creștinului doritor și rîvnitor spre forma cea 
desăvârşită a vieții duhovnicești, ajunge să se unească deplin, în mod 
Ajlocit, cu Dumnezeu, întocmai cum sufletele creștinilor de rînd se 
sc, tot în mod real, cu Hristos în Taina Sfintei Împărtăşanii, dar prin 
-ocirea văzută a Trupului și Sîngelui Domnului euharistic, primite 
' forma materială a pîinii şi a vinului. Această unire, la marii sihaștri 
Bisericii, se înfăptuieşte duhovniceşte pe calea cunoaşterii şi a iubirii: 
“unoaștere experimentală, datorită unei intuiţii directe şi imediate a 
vinităţii. Așa că faza unirii este predominată de contemplarea pasivă, cu 
ate treptele ei. Definiția comună a acestui fel de contemplaţie este: 
Privirea simplă, nemijlocită şi iubitoare a lui Dumnezeu». « După răb- 
trea lui Iov, adică după suportarea greutăţii tuturor nevoințelor — spune 
ăcetas Stetatos —, după vederea pătrunzătoare a lui Ilie printre creaturi, 
dică, după vederea fizică (contemplaţia activă), el, nevoitorul duhov- 
icesc, este admis cu Sfîntul Apostol Pavel în al treilea cer. unde așteaptă 
ă i se descopere cuvintele cele tainice. Omul desăvirşit devine de acum 
mcolo deopotrivă cu Apostolii, are gânduri apostolice, poate, ca şi Sfintul 
Loan Evanghelistul, după vedenia din Patmos, să se reîntoarcă la oameni 
şi să le spună ce a văzut în Dumnezeu. El poate să facă acest lucru, și 
este chiar dator să-l facă, căci nici nu poate altfel, întrucît el acum este 
cu adevărat teolog». . = 
Prin urmare, contemplaţia pasivă nu este altceva decit o înţelegere şi 
o cunoaștere curată a lui Dumnezeu, lipsită de orice mijlocire creată, 
lucru pentru care Sfinţii o numesc, precum am mai spus: « Sfînta igno- 
rană», adică o neglijare totală de sine, o ieşire absolută din propria sa 
persoană, pentru a se umple de Dumnezeu. Dacă vreţi, ajungerea omului 
la o stare de curăţire și nevinovăție cu adevărat pruncească, despre. care 
a spus Mintuitorul în Evanghelie: «De nu veţi ñ ca pruncii, nu veţi 
putea intra în Împărăţia cerului». Din cele arătate pînă aici, s-a demon- 
strat că există căi, deși grele, de a experimenta în mod practic îndemnul 
Mîntuitorului de a ajunge la starea de curăţie și nevinovăție pruncească, 
pentru a se învrednici să intre în Împărăţia cerului. Semnul deosebit al 
acestei stări este dorința arzătoare de a fi necontenit numai cu lDumne- 
k 


zeu, frumusețea absolută, pentru a se îndestula de privirea simplă, de 
contemplarea pasivă a acestei frumuseți. Contemplaţia pasivă, însă, pre- 
zintă și ea la rîndul ei următoarele faze: 
1. Liniştea (isihia), cîndiprezenţa lui Dumnezeu este simțită printr-o 
stare duhovnicească deosebită, care trage înăuntru toate facultăţile, 
Sie de memorie şi imaginaţie, care rămîn libere, producînd o pace și o 


d 


= 

bucurie negrăită. Durata acestei stări variază de la o clipă, pînă la citeva 
zile, în care timp respectivul nevoitor poate activa orice. 

2. Unirea, în timpul căreia toate facultăţile sînt stăpînite de pre- 
zenţa lui Dumnezeu, sufletul omenesc avînd o încredere absolută că se 
află în Dumnezeu și Dumnezeu în el, fapt pe care îl ține minte ani de zile 
şi chiar toată viaţa. 

3. Extazul este a treia fază a contemplaţiei pasive. În această fază 
răpirea sufletului de Dumnezeu este însoțită de suspendarea activităţii 
tuturor simţurilor. Trupul devine rece, respiraţia și pulsul se reduc; nu 
vede, nu aude, nu simte nimic, ci rămîne nemișcat în poziţia în care a 
fost surprins, cu privirea fixată spre un obiectiv nevăzut de nimeni, decit 
numai de el (Paisie Velicikovsky, starețul Minăstirii Neamţ, t1794, era 
văzut adeseori de ucenicul său în asemenea stare ca și alți cuvioși Părinţi). 

Extazul la rîndul său prezintă următoarele grade: 

l. Extazul simplu, în timpul căruia sufletul este răpit încet, pe ne- 
observate. Mirele sufletesc lăsîndu-Se să fe simțit și la venire şi la plecare, 
rănind lăuntrul cu iubirea Sa. Dacă vrea nevoitorul, se poate împotrivi. 

2. Răpirea, cînd sufletul este răpit cu atîta violenţă, încît i se pare 


‘că se rupe din corp; vede și învaţă lucruri extraordinare, pe care nu le-a 


văzut și nu le-ar fi putut învăţa nici într-o viață întreagă. Timpul variază 
de la o clipă, la câteva zile. 
3. Unirea deplină sau Nunta duhovnicească, în care sufletul se uneşte 
deplin cu Dumnezeu. Extazul, în formele de mai sus, încetează, sau devine 
foarte rar, conștiința unirii cu Dumnezeu fiind o stare permanentă, cu 
foarte mici goluri — în anumite clipe trecătoare. Întreaga fiinţă trupească 
şi sufletească a subiectului uman este pătrunsă acum desăvârșit de pre- 
zenţa și puterea harului Duhului Sfînt. Acest fel de unire constituie însăși 
esența religiei creştine, ca expresie a unirii omului cu Dumnezeu, sau a 
întrepătrunderii vremelnicului cu Veșnicul. Căci viața creștină, în adevă- 
ratul ei înțeles, are o îndoită înfățișare: este « teandrică», adică dumne- 


" zeiască şi omenească, fiind alcătuită dintr-un element dumnezeiesc — 


barul sau energia necreată a Duhului Sfînt — şi din elementul omenesc 
— ființa lui trupească și sufletească, în forma ei cea mai curată. Între- 
pătrunderea tainică a acestor două elemente dă ca rezultat o viață nouă, 
mântuită de păcat, desăvârșită, îndumnezeită. Așa încât, după cum rezultă 
din cele expuse aici de față, adevărata viaţă creştină nu este altceva decît 
o viaţă omenească, dăruită în întregime lui Dumnezeu. Toţi nevoitorii 
ajunși la o asemenea stare se caracterizează printr-o extraordinară activi- 
tate sub toate raporturile: moral, social, cultural, chiar şi administrativ 
etc. Iubirea față de Dumnezeu şi de oameni nu mai cunoaște acum nici 
o limită. Sînt cu adevărat nişte oameni transformați, îndumnezeiți prin 

har, modelaţi după chipul şi asemănarea lui Dumnezeu. Sînt sfinţi în 
înţelesul propriu al cuvîntului, sînt cu o reîntrupare a lui lisus Hristos, 
ca unii ce au parcurs un drum, după îndemnul Sfîntului Apostol Pavel: 
« Să ne ridicăm din putere în putere, pînă la măsura deplinătăţii lui Iisus 
Hristos, ca bărbat desăvirșit». Par a fi ca niște făpturi omenești coborite din 
cer, prezenţa lor atrăgînd mulțimile ca un magnet, chiar dacă nu spun nimic. 

Aceasta este în esență viața creștină și aceasta se înțelege prin viața 
creștină tainică dusă în lisus Hristos, caracteristică îndeosebi Ortodoxiei: 
este înnobilarea, transformarea, străluminarca naturii omenești împlinite 
sub influenţa puterii îndumnezeitoare a harului Duhului Sfînt, ceea ce, 
după înțelegerea Prea Cuviosului Părinte Serafim de Sarov, care a experi- 
mentat-o, parcurgînd această cale, s-ar numi « dobindirea Duhului Sfint», 
adică, ajungerea la conștiința transformării de sine prin prezența și lucrarea 
harului Duhului Sfînt, cum ni se spune într-un antifon: « Prin Sfintul 
Duh este pricina cea atotmintuitoare, că de suflă spre cineva acesta după 
vrednicie, curind îl ridică din cele de pe pămint, îl întraripează, îl crește și 
sus îl așază» (antifoane glasul 6). Sau: « Prin sfintul Duh este îndumne- 
zeirea tutiror .. .» (idem, antifon 2). În astfel de condiţii, omul este înăl- 
țat « din putere în putere», pînă va fi preschimbat după înfățișarea unui 
| înger de lumină, chiar mai înainte de a ajunge să iasă din cortul acestui 
trup muritor. 

Dintre Sfinţii cuprinși în Sinaxarul Bisericii noastre Ortodoxe, un 
exemplu realizat la modul superlativ pe această ale, expusă în paginile 
prezente, îl constituie Sfîntul Serafim de Sarov, trăitor aproape de noi 
(1759—1833, canonizat de Biserica Ortodoxă Rusă, în anul 1903). Căci, 
într-adevăr, acest cuvios părinte reprezintă o culme a vieţii creştine în acest 
înţeles, el ajungînd să apară între contemporanii săi « ca un stilp de foc 
al harului Duhului Sfînt, atît de strălucitor, de parcă în ființa şi persoana 
lui Ortodoxia și-a concentrat toate razele sale» — spune Iliin, unul din scrii- 
torii vieţii lui —, pentru a face arătat cu cea mai deplină limpezime carac- 
teml adevărat al Creștinismului răsăritean și al vitalităţii Bisericii Orto- 
doxe. Acest « ultim Sfint», cum îl numește Merejkovsky, Sfintul bucuriei 
creștine, al bucuriei pascale care saluta pe toată lumea, în tot cursul anu- 
lui, cu Hristos a înviat, întrucît viaţa lui se desfăşurase în atmosfera Învierii 
Domnului, care întruchipează în sine miezul vieţii în Hristos, el, cu aju- 
torul harului Duhului Sfînt și prin silințele sale personale, duse pînă la 
cea mai înfricoșătoare încordare, străbătînd toate fazele desăvîrșirii creg- 
tine arătate în aceste pagini, a ajuns pînă la cea mai înaltă treaptă a con- 
templaţiei pasive — extazul—, pe care l-a atins în forma lui cea din urmă, 


unirea, după cum cunoaștem din viaţa lui. 

Acesta este pe scurt caracterul vieții creştine, în general, şi al vieții 
morale, tainice, întreprinsă de obicei sub forma vieţii monahale, în special. 
« Cine poate cuprinde, să cuprindă» (Matei 19, 12). 


PROTO SINGHELUL NIFON CORDUNEANU * 
Minăstirea Neamţ 


În obştea Minăstirii Neamţ, Proto- 
singbelul Nifon  Corduneanu se bucură 
de o bine meritată cinste. Este un bun 
slujitor al Bisericii lui Hristos și un 
duhovnic apreciat, cu o experiență de 
aproape 50 de ani de nevoinţă monahală 
în ascultare, în smerenie şi rugăciune. 
Ucenic al unui  venerabil stareț, în 
persoana fostului Arhimandrit Victorin 
Ursache, (1940—1945), Părintele Nifon 
este suflet ordonat în toate, blind, cunos- 
cător desävîrşit în probleme de cancelarie 
mînăstirească și sfătuitor iscusit al cre- 
dincioşilor iubitori de Dumnezeu. 

Pe Părintele Nifon îl cunosc de 40 
de ani. Veneam să mă închin la icoana 
făcătoare de minuni a Maicii Domnului 

şi să caut cărți ziditoare de suflet tipărite în Minăstirea Neamţ. Primul 
de care întrebam după ce ieşeam din biserică era Părintele Gamaliil, 
« librarul» mânăstirii. De la el primeam cărţi sfinte și iconiţe pentru 
credincioşi. Apoi întrebam de Părintele Claudie de la tipografie şi de 
Părintele Eufrosin Urmă. De la ei primeam cruciuliţe pentru copii. La 
urmă îl căutam pe Părintele Nifon. Era nelipsit de la cancelaria mînă- 
stirii. Biserica, chilia şi cancelaria erau drumurile obişnuite ale Sfinţiei 
Sale. Nu-i ceream nimic, decît să-l întîlnesc, să-l văd, să primesc un sfat. 
Nu pot trăi fără sfaturi duhovnicești. Mă bucur cînd primesc un cuvînt 
bun, cald, din inimă. Mă bucur şi cînd mi se cere un cuvînt de folos, pe 
care îl dau cu aceeași dragoste cu care îl primesc. 


=~- * S.a născut în comuna Boroaia — Suceava, în anul 1916. În 1942 a intrat 
în obştea Minăstirii Neamţ, după doi ani este tuns în monabism, iar în 1946 
este hirotonit preot, fiind peste 40 de ani secretarul marii lavre. i 

Părintele Nifon nu-mi dădea multe sfaturi, dar mă odihnea chipul 
senin, plin de bucurie al Prea Cuvioșiei Sale. Îmi dădea încredere şi spe- 
ranță în Dumnezeu și mă întorceam la Miînăstirea Sihăstria mulţumit 
sufletește. Sfinția Sa a rămas unul dintre părinții mei duhovniceşti de 
taină, alături de Părintele Gamaliil. Primul îmi dădea dragoste de can- 
celaria mînăstirii, iar al doilea îmi dădea dragoste pentru carte. Și prin 
pronia divină de amîndouă am avut parte în viața mea monahală. 

Astăzi, deşi amindoi au îmbătriînit, nu pot uita pe prietenii și binefăcă- 
torii mei din anii visători ai tinereţii. Nu-l pot uita pe Părintele Nifon, 
« secretarul Minăstirii Neamţ», cum nu-l pot uita nici pe Părintele Gama- 
liil, a scriitorul» de cărţi. În semn de duhovnicească recunoștință am 
invitat pe Părintele Nifon la o scurtă convorbire pe care o publicăm în 
paginile ce urmează. 

1. De cînd cunoaşteţi Minăstirea Neamţ şi cine v-a călăuzit să intraț 

în nevointa monahală? 

— Am fost şase copii la părinţi, dar de mici am rămas orfani de tată 
şi de mamă şi am crescut greu, în familia bunicilor mei. Însă aveam un 
moș călugăr la Minăstirea Neamţ, anume părintele lov Burlacu, « far- 
macistul» mînăstirii. Cînd îmi era dor de părinţii care m-au născut, mă 
luam cu sătenii din sat și veneam adeseori la moșul meu de la Neamţ, 
părintele lov. Bătrînul mă găzduia în chilia lui, îmi dădea de mîncare 
şi mă trimitea să ascult Utrenia la miezul nopții. În timp ce mă odihneam 
pe o laviţă la părintele Iov, sfinţia sa citea rugăciuni şi făcea metanii. 
Uneori dormea puţin pe o bancă tare de lemn, iar ca perină avea o piatră 
pătrată învelită cu ziar. Acolo se odihnea, îmbrăcat cu dulamă, încins 
cu curea şi în picioare cu ciorapi, ca un ostaș al lui Hristos. Îmi spunea 
bătrinul uneori că el niciodată nu s-a culcat pe patul său din chilie. Aceste 
vizite sfinte pe la mînăstiri, prietenia mea cu părinții de la Neamţ şi mai 
alea convorbirile mele cu părintele Iov, m-au hotărît să îmbrac haina 
monahală. sa : T 


2. Cum v-a primit în obşte stareţul Mînăstirii Neamț? 

— După ce am sosit la'moșul meu, părintele Iov, el m-a dus întîi să mă 
închin la icoana miraculoasă a Maicii Domnului. Apoi m-a prezentat 
părintelui stareț, Arhimandritul Victorin Ursache. Iată ce sfaturi duhov- 
nicesti îmi dădea Prea Cuvioșia Sa la intrarea în minăstire:« Frate Nicolae, 
viața unui monah se aseamănă cu un om care doreşte să urce pe un 
munte înalt, pentru a ajunge pe vîrful lui. Dar mergînd pe cărarea urcîndă 
cu multă osteneală și cu dorința de a ajunge sus, poate să cadă împie- l 
dicat de cîte un bolovan sau rug, și alunecă jos la poalele muntelui de A 
unde a plecat. Dar nu trebuie să stea acolo. Ci din nou să urce, cu dorinţa 


R- | ac, 

de a ajunge sus, pe culme. Tocmai cînd să ajungă pe creasta muntelui 
(care este mîntuirea) din nou cade și mai cu forță ajunge jos la poala 
muntelui, adică alunecă în robia păcatului. Dar ajutat de harul lui Dum- 
nezeu, iarăşi se ridică şi din nou urcă pe munte ca să ajungă pe virful lui. 
Aceasta simbolizează viața unui călugăr care mereu are ţinta să ajungă 
sus deasupra muntelui, unde se poate odihni prin harul lui Dumnezeu, 
dobindind mântuirea. 

Deci frăţia ta să ai permanent dorința de a urca pe culmea cea de 
sus unde este mîntuirea. lar dacă în viața monahală vei cădea cumva 
în vreun păcat — să nu fie —, trebuie să te ridici degrab și să mergi la 
duhovnic cerînd iertare. Apoi din nou să începi o viaţă duhovnicească 
cu mai multă rîvnă şi încredere în ajutorul lui Dumnezeu, pentru a-ţi 
mântui sufletul, căci cu acest scop am venit cu toţii în această mânăstire». 
Sfaturile părintelui meu stareţ le-am primit cu mare bucurie și le-am 
urmat în toată viaţa mea. 


3. Ce ascultări deosebite ați avut în miînăstire? 

— Timp de trei ani am făcut ascultare la obște, unde era nevoie, 
împreună cu toţi frații. Eram vreo 50 de tineri începători. După ce m-am 
călugărit gi hirotonit diacon, am fost numit secretarul Minăstirii Neamţ, 
ascultare de răspundere şi destul de grea, pe care am dus-o cu ajutorul 
Maicii Domnului, ocrotitoare a acestui sfint așezământ, timp de 4l de ani 
fără întrerupere. Între anii 1952—1957 am fost și egumen la schitul 
Vovidenia din apropiere, unde am adunat cîțiva fraţi şi am înnoit după 
putere viaţa duhovnicească de acolo. În sărbători şi în posturi slujeam 
regulat la biserică și spovedeam călugări, credincioşi şi elevi din Semi- 
narul Teologic de la noi. Mă sileam să fac toate cu dragoste, după puterea 
şi harul pe care mi le-a dat Dumnezeu, conștient că viața pământească 
trece şi că vom da socoteală de toate faptele, CUIVA CAS și cugetele noastre. 


4. Ce duhovnici mari aţi cunoscuţ în Mînăstirea Neamţ? 


— Primul a fost Arhimandritul Ambrozie Nichifor, un duhovnic 
blînd, cu milă de oameni și cu multă dragoste față de Dumnezeu, de 
rugăciune și de biserică. Era ca o lumînare în sfeșnic, dreaptă şi nestinsă. 
Al doilea cred că a fost marele duhovnic Mina Prodan, un arhimandrit 
misionar renumit în țară. A fost şi egumen, și stareț, și preot paroh, și 
duhovnic la mânăstiri de maici, și scriitor de cărți bisericeşti pentru cre- 
dincioși, și predicator iscusit. Apoi aș aminti pe Protosingbelul Ioachim 
Spătary, la fel blind la suflet, dulce în sfaturi, bisericaș bun, căutat şi iubit 
de multă lume. Duhovnici buni erau și Doroftei Alexa, și Efrem Arsintescu 
și alții. Fiecare se silea să aducă cît mai multe suflete la Hristos, pe calea 
pocăinţei, a rugăciunii, a vieţii curate şi a milosteniei. 


CU PĂRINȚI DIN MOLDOVA 425 


at 
ala 


5. Cum erau slujbele în biserica Mînăstirii Neamț? 

— Erau ca în cer, mai ales în sărbători și Duminica. Siujeau toţi 
proiestoșii mânăstirii, în frunte cu starețul, îmbrăcați în veșminte din cele 
mai frumoase. La strană se adunau toţi marii noștri cântăreţi de răsuna 
biserica de cântări, iar inimile noastre și ale credincioşilor săltau de bucurie 
şi se înălțau spre Dumnezeu. În mijloc Maica Domnului, reprezentată 
prin Icoana ei miraculoasă, o simțeam prezentă tainic, ca o împărăteasă 
a cerului şi a pămîntului. Ce să mai spun de frumoasele privegheri de la 
Neamţ, care durau pînă către miezul nopţii! Biserica era plină de călu- 
gări și credincioși, iar la cele două strane cîntau adeseori elevii de la Semi- 
nar, Cel mai mult ne înălțau sufletește spre Dumnezeu slujbele din biserică 
și Sfinta Împărtășanie. 

6. Ce sfinți și cuvioşi deosebiți, cunoscuți sau doar amintiţi, a dat 
| Mînăstirea Neamţ, de-a lungul secolelor? 


— Numărul lor este mare și viața aproape necunoscută. Unul din 
cei mai vechi, amintit în « Patericul sfinților din Moldo-România» şi citat 
de preotul profesor Liviu Stan în « Sfinţi români», a fost « Gavriil, Sfintul 
de la Neamţ». El s-a nevoit în obştea acestei mânăstiri în secolele XIV— 
XV. Alţi cuvioşi monahi de la Neamţ ar putea fi toţi marii sihaștri care 
au sihăstrit în aspră nevoință în munții Ceahlău, Tarcău, Bistriţa și în 
codrii Neamţului. În secolele XIV—XVII, majoritatea dacă nu aproape 
toţi sihaștrii sfinți din partea locului erau monahi cu metania de la Neamţ, 
crescuţi și formaţi în marea lavră. Dintre aceștia pot fi amintiţi: Cuviosul 
Agapie (secolele XIV—XV), nevoitor în muntele care îi poartă numele; 
Cuviosul Silvestru (secolul XV), întemeietorul unei sihăstrii care îi poartă 
numele, sub Muntele Ceahlău; Sfintul Daniil Sihastru, care, după o însem- 
nare pe pomelnicul vechi al Mînăstirii Sihăstria, ar fi sibăstrit pe la jumă- 
tatea secolului XV 14 ani pe valea Secului din apropiere, de unde apoi 
s-ar fi retras în părţile Putnei şi Voroneţului. Dacă este așa, atunci desigur 
putea fi cu metania din Neamţ; Cuvioşii Chiriac și Eftimie, cu metania 
din Neamţ, mari sihaştri în pădurile din jurul mînăstirii, prin secolele, 
XV—XVII. 

În secolele XVI—XVIII pot fi amintiți: Cuviosul Zosima, întemeie- 
torul. primei sihăstrii pe valea Secului (secolul XVI); Cuvioşii Ioan şi 
Atanasie, ambii din obiîrşia Mînăstirii Neamţ, mari sibaştri și întemeietori 
de mici sihăstrii prin secolele XVI—XVII în vatra Minăstirii Sihăstria 
de azi; Cuviosul episcop Pahomie, mare nevoitor şi ascet la Pocrov-Neamţ, 
întemeietorul celei mai ascetice sihăstrii cu același nume, la 2 km vest | 
de lavră (| 1725 la Pecerska); Cuviosul Paisie de la Neamt, cel mai vestit Ă 
stareț și organizator al monahismului moldovean din sec. XVIII (1794), N 

recent canonizat; Cuviosul Iosif Pustnicul, ucenicul starețului Paisie 
de la Neamţ, fost sihastru la Sihla, duhovnic şi organizator al sihăstriilor 
de călugăriţe de la Durău și Văratec (f 1828), și mulţi alții. 

Pentru secolele XIX şi XX, amintesc doar cîțiva: Cuviosul Irinarh 
Roseti, mare sihastru din lavra Neamţului, ucenicul duhovnicului Iosif 
Pustnicul, ctitor al Minăstirii Horaiţa, apoi sihastru pe Muntele Tabor 
şi fondatorul Minăstirii « Schimbarea la Faţă» de pe același munte din 
Țara Sfîntă (F 1859); Cuviosul Dometie, un mare monah al ascultării 
de la Neamţ (+ 1905); Cuviosul Ioan Iacob, recent proslăvit ca sfînt într-o 
peşteră din pustiul Hozeva- Ierihon, cu metania de la Neamț, mare sihas- 
tru în Fara Sfîntă între anii 1937—1960 ( 1960). 

Ultimul ar trebui amintit aici Cuviosul Sihastru fără nume, descoperit 
prin minune dumnezeiască la 26 mai 1986, la un metru jumătate în pămînt, 
sub pavajul de piatră ce duce la biserica voievodală din curtea Minăstirii 


DE Este considerat a fi un mare cuvios, trăitor în obstea acestei minăs- 
, prin secolul XIV. 


Iată ce scrie despre acest cuvios, printre altele; într-o revistă atonită, 
Protosinghelul Petroniu Tänase „Prodromitul”, egumenul Schitului româ- 
nese Prodromul: « A fost improvizat în grabă un sicriu, unde au fost aşe- 
zate aceste moaşte şi, în sunetul clopotelor mînăstirii, au fost duse în 
procesiune cu nespusă bucurie duhovnicească în biserica centrală pentru 
închinăciunea cuvenită şi pentru binecuvîntare. 

Cine este, însă, cum se numește, cînd a trăit, sînt întrebări care 
așteaptă răspunsul, deoarece la locul unde au fost moaștele nu s-a găsit nici 
o inscripție sau vreo indicație în acest sens, Faptul că moaștele au fost 
descoperite sub poteca pavată ce duce la biserica minăstirii, ne arată că 
acest cuvios a trăit într-o perioadă cînd nu exista această potecă, pentru că 
niciodată vreun mort nu a fost înmormîntat în drum. Dacă biserica mare 
este datată în anul 1497, atunci este foarte posibil ca acest cuvios să fi 
trăit înainte de zidirea acesteia, în secolele XIV—XV. Dacă Dumnezeu 


a binevoit să descopere aceste moaște, dintr-o epocă necunoscută încă, 
El va descoperi, fără îndoială, și numele și faptele sale...» *. 


7. Care este influenta spiritual-culturală a Mînăstirii Neamt în țările 
ortodoxe din sud-estul Europei şi în lumea contemporană? 

— Fiecare Biserică ortodoxă îşi are rolul, experienţa, tradiţia şi 

meritul ei, în păstrarea spiritualității moștenite de la strămoși și înaintași. 


* Din revista atonită « Cuviosul Grigorie» ar. 11, 1986, p. 76—TT. 

Miînăstirea Neamţ a devenit europeană încă din secolul XV, prin echipa 
marilor călugări caligrafi și copişti din școala monahului Gavriil Uric, 
ca și prin numeroși monahi nemţeni care se retrăgeau la nevoinţă peste 
hotarele Moldovei în Para Sfîntă, Muntele Sinai, Muntele Athos mai ales, și 
chiar în Mînăstirea Pecerska din Kiev. În secolele XVI—XVII ea seimpune 
peste tot prin viaţa duhovnicească ce se ducea aici, prin spiritualitatea 
şi cultura patristică al căror centru pentru Moldova era aici. În sec. XVIII, 
Miînăstirea Neamț se face cunoscută în toate ţările ortodoxe prin perso- 
nalitatea stareţului Paisie și curentul paisian creat la Neamţ și răspîndit 
din Athos pînă în inima Rusiei pravoslavnice. Iar din secolul XIX Neamţul 
se impune mai ales prin cărţile bisericeşti tipărite aici și răspîndite în toate 
țările și centrele ortodoxe sud-est europene. . 

Astăzi, cînd numeroase manuscrise şi cărți lucrate de monahii Minăs- 
tirii Neamț sînt răspîndite pe o vastă arie curopeană, de la Oxford pînă 
la marile biblioteci şi muzee din Moscova, Roma, Viena, Belgrad, Atena, 
Sofia, Ierusalim şi mai ales Muntele Athos și Sinai, putem afirma că nu 
este țară creștină care să nu fi auzit şi să știe cîte ceva despre marea lavră a 
monahismului românesc. Minăstirea Ncamţ s-a impus în lumea creștină 
mai ales prin patru căi: prin viața duhovnicească intensă şi curentele de 
înnoire spirituală răspîndite din sînul acestei obști monahale; prin frumu- 
sețea dintotdeauna a sfintelor slujbe de zi și noapte, cu vestita școală 
nemțeană de muzică psaltică de tradiție bizantină; prin marile ei perso- 
nalități: cuvioşi, sihaștri, monahi, mistici, duhovnici, stareți, ierarhi 
ridicaţi de aici şi afinți locali; şi, în sfîrșit, prin manuscrisele, miniaturile 
şi cărțile tipărite la Neamţ şi răspindite peste tot în ţară și 
peste hotare. 


8. Cum vi se pare hramul Minăstirii Neamţ — Înălțarea Domnului? 


— Hramul Minăstirii Neamţ are un caracter unic în ţara noastră. 
Mai întîi prin faptul că durează o săptămînă întreagă. Este emoționant 
să vezi sute, mii de credincioși venind pe cărări de munte din toate părțile, 
cîntînd « Hristos a înviat !» și închinîndu-se la toate mînăstirile şi schiturile 
din ținutul Neamţ. Iar în ajunul hramului, miercuri înainte de Înălțarea 
Domnului, să-i vezi aici umplind incinta şi poienile din jurul mînăstirii, 
cîntînd în biserică, închinîndu-se la icoana Maicii Domnului sau stînd cete, 
cete, pe iarbă, și mîncînd cu toţii. Te întrebi, cine îi cheamă să vină pe la 

mînăstiri, cine îi organizează, cine îi călăuzește, decît singur Dumnezeu 
şi marea lor credinţă ortodoxă, păstrată cu sfințenie din tată în fiu. Apoi 
nu pot uita slujbele așa de frumoase de la hram, privegherea de toată 
noaptea, cîntările înălțătoare, ca și jertfa pe care o fac părinții din minăs- 
tire în frunte cu stareţul, ca totul să se sfirșească bine. Trebuie să amintesc 
aici că la hram vin de obicei credincioşii mai de departe, chiar din Maramureș 
şi Munţii Apuseni. Localnicii din satele apropiate vin la hram după zece 
zile, la Duminica Mare, cînd iarăşi se face slujbă cu sobor, priveghere 
frumoasă şi toate după tradiția noastră miînăstirească. 


9. Ce sfaturi dați fiilor duhovnicești la spovedanie? 


— Le cer mai întîi să se roage mereu, să nu lipsească de la sfinta 
biserică, să se mărturisească regulat, să fie în pace cu toţi și să facă după 
putere milostenie. Cu alte cuvinte să mărturisească pe Hristos în lume 
prin viața şi faptele lor, prin copiii și ucenicii lor, prin tot ce gîndesc, 
vorbesc şi fac. 


10. Care vă sînt cele mai mari bucurii duhovnicesti în viață? 


— Prima și cea mai mare bucurie este că m-a născut Dumnezeu pe 
pămînt. A doua, la fel de mare ca prima, că m-a chemat Dumnezeu la 
viața monahală. În mânăstire, cele mai deosebite bucurii, pe care nu le 
puteam, gusta în altă parte, le-am simţit în inimă la sfintele slujbe de zi 
şi de noapte,'cu călugări și preoți mulţi și cântări ca în Bizanţ. Apoi am 
fost bucurat de Duhul Sfînt cînd mă spovedearm și cînd săvirşeam Sfînta 
Liturghie, cînd miluiam și spovedeam pe cineva și pleca mulțumit de la 
ușa mea şi cînd mă rugam lui Dumnezeu în liniște, singur, 


11. Ce sfaturi doriti să lăsați mărturie ucenicilor gi fraților? 

— Să fie oameni de rugăciune și de credință adevărată. Să nu-şi vîndă 
sufletul și conștiința pentru nimic din cele pământești; să trăiască în 
desăvirşită iubire și să se hrănească din sfintele cărți. Cînd nu vor mai 
avea duhovnici buni, mgăciunea şi cărțile sfinte îi vor călăuzi şi mântui. 


12. Părinte Nifon, cum vă pregătiți pentru vesnicie? 
— Omeneşte, m-am pregătit. Mi-am făcut sicriu și cruce pe care le 
ţin în chilia mea, la icoane. Îmi mai trebuie rugăciune și lacrimi să-mi  & 
A pling păcatele şi sfîrşit creştinese. 

PROTOSINGHELUL SOFRONIE UNGUREANU * - f 

Mînästirea Secu 


Minăstirea Secu se numără printre 
cele mai mari mînăstiri de călugări din 
Moldova. Personalitatea ei este legată 
îndeosebi de numele a cîtorva figuri 
proeminente, dintre care amintim doar 
trei: Ieroschimonahul Zosima, întemeieto- 
rul primei sihăstrii organizate pe Valea 
Secului, în prima jumătate a secolului 
XVI; Mitropolitul Varlaam Moţoc, marele 
ierarh cărturar al Moldovei, crescut şi 
format în « Schitul lui Zosima», la sfîrşitul 
secolului XVI, și Cuviosul Paisie de la 
Neamţ, fost stareţ al Minăstirii Secu între 
anii 1775—1779, după ce vine de la Dra- 
gomirna cu peste 200 de monahi. Am mai 
putea aminti pentru secolul nostru și pe 
Protosinghelul Vichentie Mălău, (f 1945), 
unul dintre cei mai iscusiți duhovnici ai 
monabismului românesc contemporan pe care i-a dat obștea Minăstirii 

ctitoriei din anul 1602, a vornicului Nestor Ureche, pentru a mă închina 
în biserica dedicată Sfîntului Ioan Botezătorul și a aprinde o lumînare la 
mormîntul venerabilului Mitropolit Varlaam ( 1657). Apoi stau de vorbă 
pe cerdac sau la fintînă cu duhovnicii bătrîni ai acestei mînăstiri, ca Proto- 
singhelii Valerie Diaconu, Elefterie Mihai şi Sofronie Ungureanu, cărora 
le cer sfaturi duhovniceşti și cuvînt de folos. 

În paginile de mai jos prezint un scurt dialog cu Protosinghelul 
Sofronie Ungureanu, un bun fiu spiritual al Minăstirii Secu, preot misionar 


cu o largă experiență duhovnicească. 


Ar v 


* Născut în anul '1917, în comuna Cotnari — Iași, a intrat în”monabism în 
anul 1929, a fost călugărit în 1943 și hirotonit preot în anul 1944. După ce con- 
duce opt ani (1953—1960) schiturile Runc—Bacău şi Țibucani— Neamţ, devine 
preot misionar în mai multe parohii pînă în 1984, cînd se pensionează și se 


retrage la metanie. 

1. Prea Cuvioase Părinte Sofronie, cine v-a îndemnat să intrați în 
viața monahală și ce părinți duhovniceşti v-au format în dra- 
gostea de Dumnezeu? 


— Am dorit să merg la mînăstire din îndemnul cugetului meu. Căci 
fiind încă mic, citeam Vieţile Sfinţilor, editate de Iorgu Dumitrescu. 
Atunci sufletul meu s-a aprins în a imita pe sfinţi și a sluji toată viaţa lui 
Hristos. Mărturisesc că viaţa mea a fost şi rămîne legată de Minăstirea 
Secu, metania mea, în obștea câreia am intrat pe cînd aveam doar 12 ani. 
Primul duhovnic pe care l-am avut a fost părintele Ezechil, un mare 
protopsalt şi sfetnic iscusit pentru credincioșii care veneau la el din toate 
satele. Cînd cînta el Sfînta Liturghie şi mai ales Axionul Maicii Domnului, 
faţa i se umplea de lacrimi și toţi credincioșii plingeau, ascultindu-l. Alţi 
duhovnici mari din obștea acestei mânăstiri pe care i-am cunoscut au fost 
părinții Vichentie, Antim, Paisie și Damaschin. Toţi erau căutaţi de credin- 
cioși şi aveau mulți fii sufletești, călugări şi mireni. Toţi erau nelipsiţi de la 
slujbele bisericii și ţineau cu mare sfinţenie la rînduiala vieţii de obște, 
la biserică, Ja ascultare, la smerenie şi la o viață monahală cit mai înaltă. 


` 2. Ce stareți deosebiți ați cunoscut la Mînăstirea Secu? 


— Tatăl meu murind pe cînd eram mic, am crescut fără tată în lume. 
Mama ne era totul în familie: şi mamă şi tată, şi călăuză, şi pedagog, şi 
mângâiere. Citind eu Vieţile Sfinţilor care se găseau pe atunci aproape în 
fiecare casă, împărţite gratuit de editor, am prins mare dragoste de dinsele 
şi așa am descoperit viaţa monahală. Am plecat la Minăstirea Secu cu 
mama să ne închinăm pe la sfintele mînăstiri și să-mi caut un loc pentru 
sufletul meu. Stareț la Secu era Arhimandritul Evghenie Ungureanu, 
duhovnic iscusit și mare protopsalt. El m-a primit în mînăstire ca ucenic 
al său, iar mama, sărmana, a plecat înapoi acasă plingînd. După un an a 
venit stareț la Secu Arhimandritul Meletie Nicuţă din obştea Minăstirii 
Neamţ, călugăr desăvirșit, mare postitor, foarte aspru cu sine și rîvnitor 
pentru pravila bisericii. Nu lipsea niciodată de la slujbele bisericii, doar 
numai dacă zăcea în pat sau era plecat în vreo misiune. I-am fost ucenic 
patru ani la stăreție. A urmat apoi Arhimandritul Vasian, călugăr pustnic, 
care a sihăstrit zece ani singur sub stîncile Schitului Sihla. Era bun duhov- 
nic şi Sfătuitor ca un tată. Cei care veneau la el se întorceau acasă cu mult 
folos sufletesc. Tot sfinția sa a fost duhovnicul marelui sihastru Ioan 
« Pustnicul», cum îl numeau cei care știau de el. 

Sub aceşti trei mari stareţi, care mi-au fost la tinerețe şi mamă şi 
tată şi părinți duhovnicești, Mînăstirea Secu a trăit o perioadă de mare 
înflorire duhovnicească. Avea o obşte de peste 50 de călugări, duhovnici 
renumiți, cântăreţi la biserică dintre cei mai buni din Moldova, preoţi 

slujitori devotați și slujbe cu privegheri ca în Muntele Athos, de nu te mai 
săturai ascultînd, încît te înălţai cu sufletul în lumea îngerilor. 


3. Ce monahi duhovniceşti deosebiți ati cunoscut în Mînăstirea Secu? 


'— În trecutul acestei minăstiri a înflorit dintotdeauna un duh de 
liniște şi viaţă pustnicească deosebită. De aceea a gi dat cîndva duhovnici 
şi călugări aleși. Se punea mare accent mai ales pe tăcere, pe rugăciunea 
inimii, pe post și metanii, pe citirea zilnică în chilii a Psaltirei, pe ascul- 
tare desăvîrșită şi prezenţă regulată la sfintele slujbe. Iar armonia și dra- 
gostea duhovniccască în obște formau cununa de aur a tuturor. 

Am cunoscut la Secu părinți nevoitori care împlineau cu fapta făgă- 
duinţele chipului îngeresc. Printre aceștia amintesc pe schimonabhii Ieronim 
și Calistrat, mari călugări de liniște şi buni grădinari, iubitori de tăcere 
și rugăciune; monahii Inochentie, Narcis, Ieremia, Daniil și Neofit, posti- 
tori și iubitori de săraci; Damian, un mare eremit al zilelor noastre, ca și 
Stelian. Ce să spunem de părintele Nifon brutarul, care întîmpina pe 
toți în drum 'cu pîine caldă și vorbe bune și-i conducea să măniînce la 
trapeză ? Sau de schimonahul Teodosie, care mergea la ascultare cu Psal- 
tirea în traistă și nu mînca pînă n-o termina de citit; sau Serafim bucă- 
tarul, sau Ioachim fierarul mînăstirii ? Toţi erau oameni ai rugăciunii și 
| dragostei, cu feţele senine și inimi pline de bunătate, ca niște copii ai lui 
Dumnezeu, care odihncau pe fiecare și se jertfeau pentru alţii cu multă 
linişte şi pace în suflet. Cred că numele și faptele lor sînt scrise în cartea 
vieţii la ceruri. RA 

4. Cum erau farmati duhovniceste frații intrati în obşte? 


— Fiecare frate începător, după ce era spovedit de stareț şi eventual 
împărtășit, era încredinţat unui duhovnic bun și apoi dat în seama unui 
călugăr bătrîn ales, ca să-l povăţuiască zilnic la cele duhovnicești, să-l 
supravegheze, să-l cheme la biserică și să-l îndrumeze în toate. Fraţii se 
spovedeau de obicei săptămînal și se împărtășeau, nu obligatoriu, ci cum 
găsea de cuviință duhovnicul. După doi-trei ani de ispitire canonică, dacă 
fratele dădea dovadă de ascultare, smerenie şi statornicie, era tuns în 
viața monahală şi numărat în ceata călugărilor din obşte. 


5. Ce sfaturi duhovnicești vă dădeau părinţii bătrîni? 

— Părintele Antim, un sihastru desăviîrșit, ne învăţa să iubim mai 
întîi tăcerea, mama liniștii și a rugăciunii; apoi să ne rugăm permanent, 
să citim Sfînta Scriptură, Vieţile Sfinţilor și Patericul, iar din tot ce citim 
să punem pe cît putem și în practică. El punea accent mai mult pe tăcere, 

Sfîntului Isaac Sirul și chiar să le scriem şi să le dăm unii altora pentru 
folos. El iubea mult pe Sfinții Părinți şi viaţa pustnicească ; lucra la tîm- 
plărie singur, nu vorbea cu nimeni și se ruga neîncetat, ziua lucrind, iar 
noaptea, în genunchi cu mîinile în sus, ori citea la Psaltire, ori scria din 
învățăturile Sfinților Părinţi si le dădea fraţilor să le citească. Niciodată 
nu primea bani sau altceva, fugea de oameni și ne sfătuia să iubim sărăcia 
desăvirșită şi smerenia. Părintele Danii] stuparul ne spunea să postim 
mult, că multa mîncare și băutură este moarte pentru călugăr, iar pe 
care îl vedea mai gras, îl compătimea, zicînd :« Vai, părinte, ce o să răspunzi 
la judecată !». Părintele Daniil mînca mai ales cartofi fierţi cu sare, fructe 
crude și ceai. În sfîrșit, părinții duhovnici Luca, Epifanie, Eftimie şi 
Valerie ne sfătuiau să avem răbdare în toate ispitele, să nu umblăm din 
mînăstire în mînăstire, să ne facem, canonul și rugăciunea la chilie, să 
nu judecăm pe nimeni, să fugim de glume şi vorbe deșarte de unde se 
naște tot păcatul și să iubim tăcerea, prima virtute a călugărului. 


x. 6. Ce aţi realizat ca stareţ la Schitul Runc-Bacău? 


— Mai întîi am introdus Sfînta Liturghie zilnic, care formează cen- 
trul vieții noastre duhovnicești, precum și toate slujbele după rînduială. 
Apoi am pus ca Spovedania și Sfînta Împărtășanie pentru obștea formată 
din 12 monahi să se facă lunar, fără de care nu putem crește duhovni- 
ceşte. În al treilea rînd am așezat duhovnici pentru credincioși care veneau 
tot mai mulți şi am rînduit să ia masa la trapeză și să li se citească cuvînt 
de folos. Astfel îi hrăneam atît sufletește, cât şi trupeşte. Aceste trei fapte 
mi-au adus cea mai mare mulțumire cît am stat ca stareț la Schitul Runc. 


7. Ce ați realizat duhovniceşte, ca preot misionar în parohii? 


— În parohie se cere mai întîi să înduhovnicești pe credincioși, să-i 
aduni în jurul tău, în jurul bisericii, să le cîştigi inimile şi sufletul printr-o 
viaţă de preot exemplară, prin rugăciune și slujbe frumoase şi prin cuvinte 
de învăţătură sfinte, înțelepte, drese cu sare. Dar mai presus de toate rămîne 
viaţa duhovnicească a preotului, că exemplul personal poate mai mult 
decît cuvîntul frumos. În cei aproape 20 de ani de pastoraţie misionară, 
în patru parohii, m-am silit, cu ajutorul lui Dumnezeu, să realizez măcar o 
parte din cele spuse mai sus. La acestea mai adaug și vizitele regulate 
prin casele credincioșilor, difuzarea de cărți religioase, de rugăciuni şi 
zidire sufletească, precum şi unele ajutoare materiale în familiile sărace, 
care contribuie mult la reușita misiunii pastorale a preotului. : 


8. Unde poate lucra mai mult pentru Dumnezeu un preot călugăr? 


— Totul depinde de harul lui Dumnezeu care lucrează în fiecare cum 
voiește. Desigur, locul de nevoinţă și de mântuire al călugărului este mînăs- 

tirea, trăirea retrasă de grijile lumii, pentru a vorbi numai cu Dumnezeu. 
Călugării de rugăciune și de linişte pot slăvi mai mult pe Dumnezeu la 
linişte, în mînăstire. De aici ei pot ajuta mult şi la mântuirea oamenilor. 
Iar ieromonabhii cu viață duhovnicească, rezistenți în ispite, tari în lupta 
cu patimile, care cunosc bine Sfînta Scriptură şi au darul cuvîntului, pot 
face mai mult pentru Dumnezeu în lume decit în mînăstire. Aceştia pot 
dobîndi prin parohii mii de suflete pentru Hristos, pot apăra dreapta 
credință de secte mai mult, uneori, decît preoţii de mir, pot transforma 
multe suflete pentru că sînt foarte ascultați şi căutaţi de credincioși, după . 
cum se știe. Așa, de exemplu, au lăsat urme de neuitat prin parohii iero- 
monahii misionari de acum 50—60 de ani, cum au fost Mina Prodan și 
Nicodim Măndiţă, în Moldova, iar mai recent arhimandriții Dosoftei 
Murariu şi Dometie Manolache, în Munţii Apuseni, O misiune pastorală 
pe măsura lor este foarte bună şi necesară prin satele și parohiile noastre, 
tot mai lovite de prozelitismul sectar. 

Cînd ieromonabii din miînăstiri sînt trimiși temporar ca misionari 
prin parohii, în virtutea ascultării de ierarhul și de stareţul lor, ei pot 
realiza o bogată activitate misionar-evanghelică. Dar nu trebuie să rupă 
legătura cu mînăstirea, cu nevoința monahală. Este adevărat că un iero- 
monah nu poate crește duhovnicește personal în parohie mai mult decât 
în mînăstire. El poate realiza progrese în casele şi sufletele credincioşilor, 
dar fiind învăluit de grijile lumii, sufletul său devine tot mai sărăcit şi cu 
greu poate progresa, că lipsa liniștii și a obștii monahale îl poate goli 
sufletește și-i risipește mintea de la rugăciune. Deci poate realiza progrese 
pentru alții și se poate păgubi pe sine. Dar dacă este om de rugăciune și 
face toate cu ascultare, ca o jertfă de iubire pentru Hristos și oameni, 
apostolatul său în lume poate fi mai bine primit la Dumnezeu decît nevoința 
în linişte. Însă locul dintotdeauna al monahilor este mînăstirea, viaţa 
retrasă de toate tulburările și ispitele lumii. Să nu uităm totuşi că majoris» 
tatea monabilor fac un mare apostolat în rîndul credincioșilor prin mînăs- 
tiri, cum sînt mai ales duhovnicii. Dacă nu merg ei în lume, vine lumea 
la ei. Şi aceasta este caracteristica monahismului misionar românesc, să 
încălzească oriunde şi să fie o lumînare aprinsă în orice loc îl aprinde şi-l 
așază Dumnezeu, 

„9. De ce ge răspîndesc sectele prin satele noastre? 


. - — Zice Duhul Sfint: « Pieirea ta prin tine, Israile !». Aceasta este ade- 
vărul cu răspîndirea sectelor. Ne adunăm, se fac discuţii, se dau rapoarte, 
se fac recomandări, dar numai atît. Pe teren, lasă de dorit comportarea l 

şi cu ore de catebhizare bine organizate în toate parohiile noastre. Trebuie 
înlăturate total din pastoraţie sminteala, lăcomia după cele materiale, 
taxele impuse credincioșilor, slujbele grăbite, lipsa predicilor izvorite 
din credinţă şi din inimă,'nu numai din cărți. Altfel nu putem apăra 
Ortodoxia. Însă puţini sînt cei ce se angajează la o trăire creştină reală, 
vie, pilduitoare. De aceea şi progresele sînt așa de mici. Dar să nu deznă- 
dăjduim, ci să strigăm ca Petru: « Doamne, mîntuiește-ne, că pierim !». 


ș -„. 10. Ce sfaturi duhovnicești dați credincioșilor care vă cunosc? 


„— Pe cei care mă vizitează la mânăstirea de metanie îi sfătuiesc, ca 
de obicei, mai întîi să fe creștini buni și să nu aibă nici o legătură cu sec- 
tanţii. Apoi fi îndemn să fie ei înşişi oameni de rugăciune, după sfatul 
Sfîntului Pavel: « Neîncetat să vă rugaţi», știind că fără rugăciune nu ne 
putem mîntui, nici spori în credinţă și fapte bune. Îi mai îndemn să facă 
milostenie după putere, că aceasta ne deschide ușa raiului; să nu judece 
pe nimeni, să meargă regulat la sfînta biserică, să nu trăiască în ceartă 
şi ură unii cu alții, că iubirea este cununa tuturor faptelor bune. Apoi 
le spun să se mărturisească și să primească Sfînta Împărtășanie măcar 
în cele patru posturi și să-și crească copiii în frică de Dumnezeu. 


E r» 11. Ce sfaturi duhovnicești doriți să dați monahilor? 

; — Îi îndemn să aibă răbdare, răbdare și iar răbdare ! Apoi să aibă 
ascultare de duhovnic și de stareţ și să împlinească cu fapta cele făgăduite 
la călugărie, că la înfricoșata judecată vom da socoteală de tot ce am 
făgăduit şi nu am împlinit. Să nu ne amăgim. Am schimbat îmbrăcămintea, 
dar nu am călugărit pe omul cel dinăuntru. Vai nouă, că ne-am schimbat 
numele, dar nu și viaţa. De cîte ori ne întrec mirenii în rugăciune, în la- 
crimi, în răbdare, în smerenie și în blîndeţe ! Să ne aducem mereu aminte 
de ceasul cînd am venit întîi la poarta mînăstirii și cu acest gînd să ne 
culcăm și să ne sculăm. Să ne rugăm neîncetat cu rugăciunea inimii, să 
avem, conștiința curată de orice păcat, să avem un duhovnic bun și să nu 


uităm de ceasul morţii. Cu acestea întotdeauna vom creşte în Hristos, 
iar fără ele, niciodată. `- ~“ ial 


12. Cum ar fi posibilă o reînnoire a vieţii monahale? 


— Nu sînt eu în măsură să dau sfaturi, dar întotdeauna trebuie să 
ge înceapă orice reînnoire de la cap, că tot de acolo începe și slăbirea 
duhovnicească. Într-o minăstire, starețul și dubovnicii formează sufletul, 


| inima, viața acelei mânăstiri. Mînăstirile au nevoie de stareţi duhovnicești, 
rA iscusiți în lucrare, iar nu în cuvinte, cum spune Sfintul Ioan Scărarul în a 
dh « Cuvintul către păstor». Apoi să se înfiinţeze școli duhovniceşti mona- à 

hale pentru formarea fraților, în carc să se deprindă meșteșugul nevoin- 
țelor monahale, rînduiala slujbelor, cîntările bisericești si învățătura 
de credinţă ortodoxă, după Sfînta Scriptură gi Sfinții Părinți. Să se pună 
mai întîi accentul pe viaţa duhovnicească, pe rugăciune şi biserică, apoi 
pe cele gospodăreşti. Mînăstirile trebuie să rcdevină faruri și vetre de lumină 
duhovnicească pentru toţi, iar monahii să fie, ca odinioară, rugători pentru 
lume şi părinţi sufletești pentru toți, că de aceasta aveam atita nevoie. 
Cînd căutăm averi, ranguri şi laude pămiîntești, atunci este semn că am 
uitat făgăduinţele noastre călugărești și rolul Bisericii lui Hristos în lume. 
Atunci înţelegem de ce am ajuns aici, în starea în care se află monahismul 
peste tot. Doar o minune îl mai poate salva astăzi. Dar Dumnezeu și din 
pietre moarte poate ridica fii lui Avraam ! Ne bucurăm totuși că avem 
unele mânăstiri şi schituri cu rînduială duhovnicească şi părinţi iubitori 
de sfințenie, căutaţi de mulți. Ne bucurăm că mai este și vocaţie pentru 
Viaţa monahală. Văd vlăstare tinere bătînd în porţile miînăstirilor, dar 
prin unele locuri lipsesc grădinarii, adică duhovnicii iscusiți, care ar trebui 
să-i formeze, să-i unească prin rugăciune şi iubire cu Hristos și cu oamenii. 


13. Care este rolul monahismului ortodox pe viitor? 

— Părinte Ioanichie, iarăși îmi puneţi o întrebare la care e greu de 
răspuns. Rolul monahismului este acelaşi care a fost și în trecut. Numai că 
în primele veacuri, monahismul era lumina și stîlpul de întărire al Bisericii, 
farul de călăuzire a tuturor credincioșilor. Să ne gîndim numai la mona- 
hismul egiptean, sinait, palestinian, capadocian sau atonit. Dar şi în țara 
noastră a fost cîndva la mare înălțime. Însă de secole monahismul a tot 
slăbit, s-au împuţinat duhovnicii iscusiţi şi stareţii iluminaţi, a scăzut 
rîvna şi lucrarea duhovnicească prin mânăstiri și aproape au dispărut 
călugării harismatici şi sihașştrii sfinți, care se rugau cîndva pentru lume. 
Acum este nevoie să apară un trimis al lui Dumnezeu, pentru a reînvia și a 
pune pe drumul cel adevărat pașii monahismului nostru. Atunci se va 
vedea cu adevărat care este rolul monahismului ortodox în lume! Ne 
trebuie un monahism clocotitor, plin de rivnă şi credinţă, pentru Dumne- 
zeu ; nu căldicel, ori aproape rece ca cel de astăzi. Totuşi, așa cum este în 
ţara noastră, el face foarte mult pentru credincioşi. Atitea suflete se răco- 
resc, se adapă, se mîngiie și se hrănesc sufletește prin slujbele şi duhovnicii 
din mînăstirile noastre. Că de nu ar mai fi lăsat Dumnezeu duhovnici 
buni pe ici-colo, am fi pierit cu totul. 

14. Ce sfaturi doriți să lăsaţi ucenicilor Sfinţiei Voastre? 

— Ca cel ce am vieţuit în această miînăstire, deşi nu am împlinit făgă- | 
duinţele date, cred în bunătatea lui Dumnezeu că mă va milui și pe mine A 
cel prea păcătos, care am făcut în zadar umbră pămîntului. Ucenici mei 

să se lege cu inima de Hristos și de sfințenia vieții călugărești. Hrana lor 
neîncetată să le fie sfinta rugăciune ; temelia, ascultarea ; zidul de scăpare, 
biserica și Maica Domnului; centrul vieţii, Sfinta Liturghie şi Sfintele 
Taine; părinte, după Hristos, să le fie duhovnicul; cetate de salvare, 
chilia şi inima; mîngiiere, lacrimile și citirea sfintelor cărţi, iar cunună, 
dumnezeiasca dragoste. În numele dragostei îi rog să nu mă uite la sfînta 
rugăciune și să-mi dea loc de odihnă în cimitirul mînăstirii mele de metanie, 


„ ARHIMANDRITUL CLEOPA ILIE * . s 


Mînăstirea Sihăstria 

. Numele Arhimandritului Cleopa Hie 
este binecunoscut și apreciat în țara noastră, 
ca unul dintre cei mai iscusiți și devotați 
duhovnici ai monahismului românesc de 
astăzi. O adevărată autoritate duhovni- 
cească de necontestat şi unanim recunoscută 
în ţară și chiar pste hotare. 

' La formarea personalității Prea Cuvi- 
oșiei Sale au contribuit deopotrivă credința 
sa puternică în Dumnezeu și creşterea sa 
duhovnicească în cea mai ascetică sihăstrie 
de acum 60 de ani, anume Mânăstirea Sihăstria. 
Apoi a contribuit duhovnicul său de 
formaţie atonită — Protosinghelul Ioanichie 
Moroi; marea sa rîvnă pentru nevoinţa mona- 
hală, descoperită încă din anii copilăriei; 
frumoasa educaţie creştinească din familie, 

în frunte cu buna sa mamă, Ana, care dă 
naştere la zece copii — devenită mai tirziu monabia Agafa; autentica 
trăire a făgăduinţelor vieții monahale, în adevăratul sens al cuvîntului; 
cunoașterea profundă a Sfintei Scripturi şi a Sfinţilor Părinţi, ajutată 

* S-a născut la 10 aprilie, 1912, în comuna Suliţa, județul Botoşani, într-o 
familie de țărani — Alexandru şi Ana Îlie-Țirlea, cu zece copii. Format de mic lingă 
schimonahul Paisie, sihastru din schitul Cozancea, a intrat în viața monahală 
la Minăstirea Sihăstria— Neamț în toamna anului 1929, împreună cu doi fraţi. 
Este călugărit în anul 1937, ales egumen interimar la Minăstirea Sihăstria în 
1942 şi stareț în anul 1945, fiind hirotonit preot în același an. La 1 septembrie 
1949 este transferat ca stareţ, împreună cu 30 monahi, la Minăstirea Slatina — 
Suceava, unde stă pînă în anul 1956. Reîntors la metanie, după o lungă retragere 
a linişte, devine duhovnic al întregii obşti a Minăstirii Sihăstria şi sfetnic duhov- 

de o uimitoare memorie nativă; vocaţia sa din copilărie pentru rugăciune 
şi viaţă isihastă; trăirea mulţi ani în asceză în singurătatea munților gi 
pădurilor seculare și, mai presus de toate, Harul Duhului Sfînt și mina 
multmilostivului Dumnezeu, care l-au acoperit, l-au călăuzit, l-au înţelepțit 
şi l-au iluminat în viaţă. o. i 
Bun cunoscător al învăţăturii de credinţă ortodoxă în toate laturile 
ei — dogmatică, morală, canonică, spiritual-patristică, liturgică și pas- 
toral-misionară — cu o lungă şi autentică experienţă personală, Părintele 
Cleopa Ilie este consacrat şi cinstit astăzi ca un mare duhovnic și sfetnic 
sufletesc de excepţie, atît pentru monahi și clerici, cît și pentru credin- 
Cioși de toate nivelurile și vârstele duhovnicești. , : : 
Încercat şi trecut în viața monahală prin tot felul de nevoințe şi 
ascultări, de la cea de păstor al oilor Miînăstirii Sihăstria pînă la cea de 
stareț al minăstirilor Sihăstria și Slatina; de la cea de frate începător la 
poarta Sihăstriei de acum șase decenii, pînă la treapta de călugăr, preot 
şi arhimandrit; de la nevoinţa de ascultător, pînă la cea de sihastru anonim 
aproape zece ani, în adincul Carpaţilor Răsăriteni, și apoi duhovnic și 
sfetnic pentru mii și mii de credincioși din toate laturile ţării noastre, 
Părintele Arhimandrit Cleopa Ilie a reușit, în jumătate de secol, să crească 
și să formeze numeroși ucenici prin mânăstiri şi parohii, ca și nenumărați 
credincioși devotați Bisericii Ortodoxe străbune. ; -r i, it 
Format în cea mai înaltă școală duhovnicească a ascultării, a rugă- 
ciunii şi ascezei, a însingurării și înfrinării, și, mai ales, a iubirii de Dum- 
nezeu și de oameni, Sfintia Sa își formează fiii sufletești în acela și duh de 
ascultare deplină faţă de Dumnezeu și Biserică, în aceeaşi smerenie și rin- 
duială tradițional-călugărească și în același cuget de slujire a Evangheliei 
lui Hristos, de păstrare cu sfințenie a învățăturii şi rînduielii canonice în 
duh autentic ortodox, fără compromisuri și inovaţii din afară. Prea Cuvioşia 
Sa este cu totul împotriva unor curente noi anarhice şi neortodoxe, în 
viața religioasă a credincioșilor noștri, care dezbină enoriașii, creează 
discordie între păstori și păstoriţi și deschid ușa prozelitismului sectar. 
De asemenea, combate deschis şi autoritar imoralitatea din viaţa de familie, 
ca avortul, evitarea nașterii de copii, conflictele dintre soţi, divorțul, recă- 
sătoria necanonică, desfriul, beţia și lipsa aproape totală de educaţie reli- 


micesc pentru toți- A scris cîteva volume de predici şi de învățături morale şi 
misionare, dintre care două au fost deja tipărite. La acestea se adaugă şi sute de 
pagini de articole duhovniceşti, dintre care o parte s-au tipărit. După încă şapte 
ani de viaţă pustnicească în Munţii Carpaţi (1958—1964), revine definitiv la: 
miînăstirea de metanie şi-şi dedică restul vieţii rugăciunii, liniștii, scrisului, pre- 
dicii şi misiunii duhovnicești, fiind considerat cel mai iscusit duhovnic al mona- 
hilor si mirenilor din ultimele decenii. -. ...:. à MA i 

gioasă din parohiile noastre, care generează atitea urmări negative în 
casele creştinilor și duc sigur la destrămarea familiei, a dragostei creștine 
şi la pierderea sufletelor, atît a credincioşilor, cît și a păstorilor sufletești. 

Iată pentru ce Părintele Cleopa combate atît de aspru patimile care 
ucid ca un cancer fără leac sufletele, familia, unitatea credinrc: -“ilor noștri. 
Cu aceeaşi forţă şi autoritate combate nepăsarea, lipsa de vocaţie, îndera- 
nînd spre cunoaştere şi trăire vie, autentică, a unor păstori duhovniceşti, 
Prea Cuvioşia Sa afirmă cu tărie că dacă preoţii şi călugării ar duce viaţă cît 
mai curată și ar fi cu adevărat niște făclii aprinse înaintea oamenilor și 
a lui Dumnezeu, nimeni şi nimic nu ar putea birui şi destrăma unitatea 
de credinţă ortodoxă. 

Prea Cuvioşia Sa cere și monahilor o viață plină de sfinţenie, de trăire 
autentică în Hristos, lipsită de compromisuri, de scopuri personale, de 
mîndrie şi imoralitate, de agoniseli şi griji pămiîntești. El cere monahilor 
îndeosebi trei mari virtuţi: rugăciune, ascultare duhovnicească și curăție 
sufletească și trupească. « Cu aceste trei — spune Sfinţia Sa — toţi ne 
putem miîntui, iar fără acestea, nici unul». Părintele Cleopa cere, pentru 
înnoirea duhovnicească a vieţii noastre monahale, mai întîi duhovnici 
buni, blînzi, smeriţi, cunoscători ai Sfintei Scripturi și Sfinţilor Părinţi, 
şi, în acelaşi timp, autoritari, luptători statornici împotriva păcatului care 
deformează şi pierde sufletul nepăsător. Mai cere cu tărie stareți duhov- 
niceşti, iubitori de rugăciune şi sfințenie, care să îmbine în chip evan- 
ghelic cele sufletești cu cele trupeşti. Fără stareţi şi duhovnici buni, declară 
mereu Părintele Cleopa, niciodată nu se vor putea crește monahi adevăraţi, 
nu se vor putea reînnoi mînăstirile, nici monahismul de astăzi ce se află 
într-o reală criză duhovnicească. 

Viaţa plină de încercări a Prea Cuvioşiei Sale, statornicia sa în ne- 
voinţă și cunoaştere, în rugăciune și cuvînt, în trăire vie și misiune evan- 
ghelică, pastorală, au atras în jurul Sfinţiei Sale numeroşi călugări Şi 
credincioşi dornici de cuvint, de sfătuire, de călăuză spre Hristos şi de 
mîntuire. Aşa s-a făcut că în aproape cinci decenii de activitate duhov- 
nicească, Părintele Cleopa a creat, fără să ştie cum, un curent ortodox 
tradițional de înnoire a vieţii monahale și creştinești în miînăstirile și paro- 
hiile din centrul şi chiar nordul Moldovei. Dacă acest curent s-ar între- 
ține şi încuraja, el ar putea progresa şi ar da roade bune, atît prin mînăstiri, 
cit și prin parobii, tot mai mult lovite de conflicte de familie şi de secte, 

Noi cei care i-am fost şi răminem ucenici ai Prea Cuvioşiei Sale, nu 
putem trece sub tăcere toate aceste fapte adevărate. În încercarea de a 
fructifica experienţa duhovnicească a Părintelui Cleopa, la fel de căutat 
şi iubit de preoţi, călugări și credincioși din toate zonele ţării, am. căutat 
să publicăm o parte din învăţăturile Sfinţiei Sale, punîndu-le la îndemîna 

tuturor. Așa a văzut lumina tiparului prima sa carte « Despre credința 
ortodoxă», apoi « Predici la praznice împărătești şi sfinţi de peste an», pre- 
cum și prima parte din lucrarea « Convorbiri duhovniceşti». 

Astăzi, Părintele Cleopa, la vârsta de peste 77 de ani, mereu ne vor- 
beşte de moarte şi de înfricoșatul ceas al judecății care ne așteaptă pe 
fiecare. De aceea caută să se roage mai mult, să se retragă la liniște, să 
vorbească neîncetat cu Dumnezeu. Însă lumea, pelerinii care vin, nu-l 
lasă. Sala de catehizare de lîngă chilia Sfinţiei Sale este plină de credincioși 
care îl așteaptă să coboare de la linişte, să le vorbească, să le dea sfaturi 
duhovniceşti. i ' ; i aN E 

Știind că iubirea creştină este mai mare decît rugăciunea şi liniștea, 
Părintele Cleopa coboară zilnic la credincioși, de obicei după amiaza. 
Convorbirea durează ceasuri în șir, pînă seara tîrziu. Preoți, călugări din 
diferite miînăstiri, mame cu copii, bolnavi, creștini dornici de cuvînt, pun 
întrebări, cer sfaturi și iau însemnări pe caiete cu multă grijă şi seriozitate. 
Îu general problemele comune .se discută în public, liber, spre folosul 
tuturor. Problemele duhovnicești, personale, ca și spovedania, le lasă 
la urmă. Apoi, părintele ia masa, singura pe zi, și se retrage. 

Aceasta este activitatea duhovnicească de fiecare zi a Părintelui 
Cleopa, fără excepţie; activitatea sa misionară de fiecare an, de peste 
patru decenii ! Dacă asemenea « școli» misionare de catehizare și indru- 
mare ar exista în fiecare mînăstire și parohie, cu cît ar fi mai întăriţi cre- 
dincioşii ortodocși împotriva patimilor și a prozelitismului sectar ! Oare 
nu şi acesta este unul dintre rolurile majore ale monahismului ortodox? 

Îndemnat de cuget, de glasul tainic al inimii, ca şi de evlavia credin- 


. cioşilor şi călugărilor dornici de mântuire, poposese şi eu din cînd în cînd 


la « școala» și chilia Părintelui Cleopa. Aştept ora stabilită pentru con- 
vorbiri, apoi întreb de Prea Cuvioșia Sa. Iarna și pe timp de ploaie îl 
găsesc în sala anume destinată ; primăvara şi toamna îl găsesc pe cerdacul 
chiliei, înconjurat de oameni; iar vara, pe vreme bună, îl întîlnesc, fie în 
cimitir, fie în livadă, fie în poiana de alături stînd pe iarbă şi vorbind 
bunilor săi creştini şi fii duhovnicești. Mă aşez tăcut între ceilalţi, iau note, 
adun ce consider mai de folos pentru toți şi după ce iau cuvenita bine- 
cuvîntare, cobor mulțumit în minăstire. 

O bună parte din aceste însemnări de taină au fost publicate în primul 
volum de « Convorbiri dnhovniceşti», mult gustate şi căutate de credin- 
cioşi. Acum pun la îndemîna călugărilor și bunilor noştri creștini alte 
noi învățături duhovnicești, adunate din convorbirile libere cu Părintele 
Cleopa în ultimii ani, sau consemnate de Prea Cuvioşia Sa la insistența 

În speranţa că şi aceste scurte învățături și sfaturi duhovniceşti” vor 
îi de folos pentru mîntuirea celor ce caută și doresc să urmeze lui Hristos, 
le oferim tuturor celor ce «iubesc arătarea Lui», în paginile de mai jos. 


COT A oe ooer E je I MEDE port 


> 1, Ce înţelegem prin energiile necreate ale lui Dumnezeu, după în- 
A vățătura Bisericii Ortodoxe? 


“| — Prin cuvintele « energii necreate ale lui Dumnezeu» se înțeleg 
lucrările felurite ale lui Dumnezeu prin care El lucrează şi a lucrat: din 
veac la facerea și conducerea lumii văzute şi a celei nevăzute. Despre 
"aceste energii sau lucrări necreate ale lui Dumnezeu să se vadă în dispute 
teologice ale Sinodului VI Ecumenic din Constantinopol (681), în care se 
arată clar despre cele două firi şi cele două voințe ale firii dumnezeiesti 
şi umane a lui Hristos. Prin aceste energii sau lucrări necreate, Dumnezeu 
"mișcă creația Sa gi Se mişcă şi El însuși, rămînînd totusi nemișcat gi 
neschimbat. Energiile necreate izvorăsc din Dumnezeirea comună a celor 
trei Ipostasuri ale Prea Sfintei Treimi. Prin energiile necreate se împărtă- 
„geşte omul de darul lui Dumnezen, iar nu de ființa Sa, care rămîne pururea 
neatinsă de vreo zidire a Sa văzută sau nevăzută. 


.2, Ce putem spune despre energiile necreate, pe înțelesul tuturor? 
<= — Am zis că aceste energii necreate ale lui Dumnezeu, pe limba 
-noastră românească se pot numi şi lucrări ale lui Dumnezeu. Ca să înțeleagă 
“oricine felurimea acestor energii sau lucrări necreate ale lui Dumnezeu, 
“trebuie să ştie şi să înțeleagă) că la Dumnezeu energiile Duhului Sfint sînt 
nenumărate, 

Din aceste multe energii este bine a cunoaște măcar pe unele din ele, 
care sînt: Puterea Sa cea atotcreatoare și nemărginită (Ps. 32, 6, 13); 
:puterea Sa cea atotștiutoare (1 Imp. 2, 3; Iov 9, 4 12—13); puterea Sa 
'cea atotsfinţitoare (Isaia, 57, 15; Terem. l, 5; Gal. 1, 12) ete. . ~ 

- Alta este puterea Sa cea atotvăzătoare (Ps. 32, 13), alta este puterea 
„Sa cea atotcuprinzătoare și alta este pronia Lui după cuvîntul: « Cel ce 
-dă hrană la tot trupul. ..» (Ps. 135, 25). Toate aceste energii sau puteri 
ale lui Dumnezeu izvorăsc din ființa Sa. Prin ele Dumnezeu trimite daru- 


:rile Sale cele necreate la toate zidirile care cica ză în multe Selari în t toate 
-cele văzute şi nevăzute, .. : y ; 


3. Cum lucrează Dumnezeu prin energiile Salc în îngeri, în natură 
>O și în oameni? 


da 


— Lucrează în toată zidirea precum voieşte și precum știe că este de 
folos. Prin dumnezeieştile energii « pe îngeri îi face duhuri şi pe slugile Sale 

pară de foc»; planetele și întreg universul le conduce, iar pe oameni îi 
“umple de înţelepciune, de credinţă şi de tot felul de daruri, spre mîntuire. 


4. Cum lucrează Dumnezeu prin energiile Sale în creștini şi în cei 
carc nu sînt creștini? | 
— La creștinii cei botezați în numele Prea Sfintei Treimi, lucrează 
prin darul cel felurit al Duhului Sfint (I Cor. 12, 4—6), iar la popoarele 
păgîne lucrează prin pronia, prin mila și nemărginita Sa putere și înțe- 
legere (Rom. 9, 15—16), căci Dumnezeu nu este numai al creștinilor, ci 
și al tuturor popoarelor (Ps. 116, 1, 2). SN aa 


5. Ce legătură este între energiile necreate ale lui Dumnezeu gi harul 
Sfîntului Duh pe care îl primeşte creștinul la Sfintul Botez? 

— Harul Prea Sfîntului Duh izvorăşte din energiile divine și face pe 
creştini prin Botez fii ai lui Dumnezeu după dar (Tit 3, 3—5; loan 3, 1), 
iar harul Duhului Sfint, prin care primim înfierea cea după dar, vine la 
noi prin energia cea atotsfințitoare a lui Dumnezeu. Nu se trimite fiinţa 
lui Dumnezeu la om, ci numai harul, după cum zice dumnezeiescul părinte 
Ioan Gură de Aur că « Dumnezeu nu se trimite, ci harul. Nu Duhul curge 
din har, ci harul curge din Duh» (Vezi şi Filocalia vol. 7, Bucureşti, 1977 


pi 218). . . A . I ESE K Kise 
6. Cind omul cade în păcat de moarte, se îndepărtează de la el harul 
Sfîntului Duk primit la Botez? ; .- ER ai 


— Dar Sfintul Duh, care se trimite la Sfintul Botez prin lucrarea 
lui Dumnezeu cea atotsfinţitoare, lucrează în om după măsura credinţei 
lui, fiindcă el este făgăduit de Dumnezeu celor ce vor crede (Isaia 4, 3; 

59, 11; Iezechiel 36, 27). Darul Sfîntului Duh se dă omului care se roagă, 
crede în E] și se pocăieşte de păcatele sale (Luca 11, 13; Fapte 8, 15; 2, 38). 

Însă darul Prea Sfintului Duh se depărtează de om din cauza păca- 

telor sale grele. Dar dacă omul își cunoaște greutatea şi se va 
întoarce din toată inima cu credință tare spre Dumnezeu, atunci 
— prin energia lui Dumnezeu cea atotsfințitoare — iarăşi va dobîndi de 
la Dumnezeu darul Prea Sfintului Duh pe care l-a pierdut prin păcat. 
Iar de va rămînea creştinul în păcate grele și nu se va întoarce prin pocă- 
ință şi fapte bune către Prea Bunul Dumnezeu, unul. ca acela rămîne în 
osîndă şi întuneric față de darul lui Dumnezeu. Căci Dumnezeu nu mîn- 
“tuiește cu sila pe om, că El nu este spărgător de uși (Apoc. 3, 20). 

7. Pină la Sfintul Grigore Palama (sec. XIV), teologul energiilor 

necreate, ce învățau Sfinţii Părinţi despre energiile divine? 

— Pînă la Sfîntul Grigore Palama, Sfinții Părinţi cei vechi și mari $ 
luminători, ca; Sfîntul Vasile cel Mare, Sfîntul Grigore Cuvîntătorul 

de Dumnezeu, Sfîntul Ioan Gură de Aur, Sfîntul Atanasie cel Mare și 
mulți alții ziceau că energiile necreate ale lui Dumnezeu sînt lucrări și 
desăvirşiri ale însuşirilor Lui (vezi Dicţionar de Teologie Ortodoxă, 
. Pr. Prof. Ioan Bria, București, 198], p. 141. 143). 


Energiile divine lucrează taina miîntuirii în oameni prin harul Duhului 
Sfint și prin darurile ce izvorăsc din el. Căci atît harul cît şi darurile harului 
sînt energii necreate ale lui Dumnezeu. 


8. Înţelepciunea lui Dumnezeu, adică « Sophia », este şi ea una din ener 
giile necreate ale lui Dumnezeu? 

— Înţelepciunea și atotștiinţa lui Dumnezeu sînt și ele desăvirșite 
energii ale Sale (1 Imp. 2, 3; lov 1, 13; Prov. 8, 14). Înţelepciunea lu 
Dumnezeu este preaînaltă (lov 21, 22; 28, 24; Dan, 2, 21; Fapte 15, 18} 
Înţelepciunea și ştiinţa lui Dumnezeu sînt nerătăcitoare (Lov 36, 3). Înţelep- 
ciunea lui Dumnezeu este nemărginită și nemăsurată (Ps. 91,5; Ps. 146,3; 
Is. 40, 28; Rom. 11, 33); este mai presus de înțelegere (Ps. 138, 5, 9), 
nu are hotar şi lucrează în creaţia lui Dumnezeu în multe feluri (Efes. 3,10). 
9. Ce legătură dumnezeiască nepătrunsă este între înțelepciunea și 
pronia lui Dumnezeu? Cum lucrează una şi cum lucrează cealaltă? 

— Atit înţelepciunea cît și pronia lui Dumnezeu sînt energii dumne” 
zeieşti necreate şi Dumnezeu lucrează mai presus de mintea omului după 
voia şi planurile Lui necunoscute de noi (lerem. 32, 19; I Cor. 1, 21). 


10. Cum se împărtășește omul din înțelepciunea divină? Care este 
legătura între înţelepciunea lui Dumnezeu şi înțelepciunea omu- 
lui, mai ales a sfinţilor? 

— Toată înţelepciunea oamenilor vine de la Dumnezeu (Gen. 41,38— 

39 ; leş. 28, 3; 31, 3—6). Deosebirea între înţelepciunea lui Dumnezeu şi cea 
a oamenilor esre că înţelepciunea lui Dumnezeu este preasfintă şi ne- 
mărginită pentru că izvorăşte din ființa Lui cea necreată și atotcuprin- 
zătoare (Rom. 11, 33; Ps. 91, 4—5); iar înţelepciunea oamenilor credincioși 
şi sfinţi este izvorită din darul Duhului Sfint dat lor de Dumnezeu, fiind 
mărginită şi după măsura credinţei fiecăruia (Gen. 18, 19; 1 Imp. 16, 12— 
13; 2 Paral. 16, 9; Iov 14, 16). 


1]. Oamenii îndumnezeiţi şi sfinții « purtători de Dumnezeu » poartă 
în ei mai multe daruri şi o mai mare parte din energiile necre- 
ate ale lui Dumnezeu? 


— Duhul este unul, iar darurile sînt împărţite și felurite, după vred- 
nicia fiecăruia (1 Cor. 12, 4). La fel și lucrările sînt felurite, dar același 
Dumnezeu lucrează toate întru toţi (1 Cor. 12, 6). za 

Dacă darurile și lucrările Duhului sînt felurite, apoi și energiile necreate 
prin care Dumnezeu trimite darurile Sale celor sfinţi și credincioși sînt 
felurite. Căci prin energia sfințeniei îi sfințește, prin energia cea duhovni- 
cească și atotluminătoare îi luminează și prin energia proniei Sale poartă 
grijă de ei. Căci darurile lui Dumnezeu sînt felurite, dar din acelaşi Duh 
Sfînt izvorăsc. 7 


12. Energiile dumnezeiești necreate lucrează în om de la zămislire? 
Dar harul Duhului Sfint îl primeşte omul numai la Sfîntul 
Botez? Sau i se mai adaugă noi daruri în cursul vieții, după măsura 
sfințeniei personale? i 


— De la zămislire, în cei mai mulți oameni lucrează numai energia 
sau puterea lui Dumnezeu atotereatoare, apoi pronia şi altele. Iar darul 
Prea Sfintului Duh, prin care omul devine fiu al lui Dumnezeu după dar, 
îl primeşte cînd se botează în numele Prea Sfintei Treimi (Tit 3, 3—5; 
1 loan 1, 2; Fapte 2, 38). Celelalte daruri diferite, precum al înainte-vederii, 
al proorociei şi al vindecărilor se dau ulterior omului de la Dumnezeu după 
voia Lui (1 Cor. 12, 11) şi după măsura credinţei (Gal. 3, 5), pentru întărirea 
Bisericii (1 Cor, 12, 7) şi pentru convertirea necredincioșilor (1 Cor. 14, 10). 
Darurile lui Dumnezeu trebuie să fie întru bunătate, spre folosul tuturor 
(l Cor. 4, 1, 2; 1 Tim. 4, 14; 1 Petru 4, 10). n 


13. Îngerii împărtășesc şi ci din energiile necreate ale lui Dumnezeu? 


— Îngerii, ca şi oamenii, au fost creați de Același Dumnezeu și se 
împărtășesc şi ei de felurite energii ale lui Dumnezeu, precum înţelep- 
Ciunea, sfinţenia și altele. 


14. Diavolii poartă şi ei o parte din energiile necreate ale lui 
Dumnezeu ? Pi 

— Nici o zidire a lui Dumnezeu nu poate fi lipsită de una sau mai 
multe energii necreate ale lui Dumnezeu. Deoarece Dumnezeu este nescris 
împrejur și necuprins pretutindenea, arătîndu-se în toate şi peste tot. 
Dumnezeu este și în satana și în diavoli, fiindcă este necuprins şi pe toate 
le cuprinde. Deci, precum satana este în văzduh dar nu sc vatămă, fiind şi 
Dumnezeu de faţă acolo, şi precum păcatul este prezent în suflet, asemenea 
și darul lui Dumnezeu este prezent în suflet, nimic vătămîndu-se sau 
amestecîndu-se, întunericul cu lumina, nici poate răutatea să aibă împăr- 
tășire cu curăţenia, i : aaie 

Deci la Dumnezeu nu este nici o răutate ipostatică de vreme ce El nu 
se vatămă de nimic (Sfîntul Macarie cel Mare, Cuv. 16, Omilii, București, 
1775). Energiile lui Dumnezeu care sînt în diavoli formează puterea Luj 

cea atotstăpînitoare deoarece diavolii nu pot face nimic fără voia și îngă- 
duința lui Dumnezeu (lov 1, 12—13; 2, 4—7; 2 Cor. 12). 


di „15. De ce Dumnezeu nu-Și retrage energiile divine de la îngerii căzuţi 
pp AÏ lasă să ne facă rău și să ne împiedice de la miîntuire? 
Se poate spune că diavolii folosesc puterea divină dată lor la 
pierderea sufletelor omenesti? 
| <h L De mare nevoie este ca Dumnezeu să nu-Și retragă puterea Sa 
atotstăpînitoare acum din îngerii cei răi, căci dacă ei ar fi lăsaţi liberi 
ar face din lume un al doilea iad. Numai la sfîrșitul lumii va fi dezlegat 
satana timp de 1260 de zile (trei ani și jumătate) spre a lucra asupra celor 
credincioși cu înșelăciunile sale (l Ioan 2, 18) și mulți antihriști vor fi 
în timpurile din urmă (Matei 24, 12; 2 Tes. 2, 3; 1 Tim. 4, 1). Ispitele ne 
sînt în viață de mare folos, de vom avea răbdare în ele. Deoarece ele se 
trimit cu îngăduinţa lui Dumnezeu pentru încercarea credinței noastre 
(1 Petru 1, 6—7), pentru încercarea dragostei noastre față de Dumnezeu 
(Deut. 13, 3) și pentru încercarea supunerii noastre la voia lui Dumnezeu 
| (Deut. 8, 2). Nu se poate spune că diavolii folosesc puterea dată lor de 
Dumnezeu la pierzarea sufletelor noastre, deoarece Dumnezeu nu ispitește 
pe nimeni (loan 13, 14). Apoi, Dumnezeu, fiind prea drept, nu îngăduie 
ca noi să fim ispitiți mai presus de puterile noastre (1 Cor. 10, 13). 


„î “16, Cum se înțeleg cele arătate de Sfîntul Dionisie Arcopasitul, care 
au. Zice asa; « Dumnezeu este totul întru toate și întru nimenea 
„e 4 se Dimic. Și dintru toate, tuturor se cunoaște, iar din nimic nimănui »* 


— Taina acestor cuvinte se arată luminat prin teologia catafatică 
(afirmativă) și prin teologia apofatică (negativă). Să se știe: « Cind mintea 
noastră se suie prin zidiri către Ziditorul, văzînd și înțelegînd cuvintele 
cele din zidiri, asemănindu-se cu Ziditorul, atunci ea uneltește teologia 
cea adeveritoare şi suitoare (catafatică), numind pe Dumnezeu Înţelept, 
Bun, Lumină, Soare, Aer, Foc și toate cele ce sînt, fiind pricinuitor al 
acestora. Jar după ce se va sui cu duhul și mai presus de fire la Ziditorul 
şi va vedea că nu este asemenea cu toate zidirile, ci fără de asemănare le 
întrece pe acestea, atunci unelteşte teologia apofatică, numind pe Dum- 
nezeu cu tăgăduire şi covirşire mai presus de înţelepciune şi mai presus de 
bunătate. . .» E . . 

Şi Sfintul Ioan Damaschian, arătînd că nici o zidire nu poate atinge 
ființa lui Dumnezeu, zice aşa: « Dumnezeu a creat astfel lumea spirituală, 
adică pe îngeri şi pe toate cetele cereşti, și este clar că acestea au 0 natură 


* Despre dumnezeieştile nume, capitol 7.: -is >i în ate 

spirituală şi incorporală în comparaţie cu materia. Căci numai Dumnezeirea 
este cu adevărat nematerială şi incorporală. Dumnezeu apoi creează pe om 
cu miinile Sale proprii din natura văzută și nevăzută, după chipul și asemă- 
narea Sa. A făcut corpul din pămint, iar sufletul raţional şi ginditor l-a 
dat prin insuflarea Sa...» (Dogmatica). 

Aceasta numim la om chip dumnezeiesc căci cuvintele « după chipul» 
arată rațiunea și liberul arbitru, iar cuvintele « după asemănare» arată 
asemănarea cu Dumnezeu în virtute, atât cît este posibil. Trupul şi sufletul 
au fost făcute simultan şi nu mai întîi unul și apoi celălalt, după cum în 
chip greşit arăta Origen. Sfinţii Părinți spun că omul este făcut de Dumne- 
zeu ca un alt dumnezeu după dar, nu după ființă. [ST 

Să înţelegem. deci, că atît îngerii cu toate cetele cereşti, cât şi omul 
zidit după chipul şi asemănarea lui Dumnezeu nu ating cu nimic fiinţa lui 
Dumnezeu, care rămîne în veci ncînțeleasă de nimeni. Aceasta înseamnă 
că Dumnezeu este totul în toate prin energiile Sale cele necreate, nu prin 
fiinţa Sa. Iar prin ființa Sa nu este cunoscut nimic nimănui. tri 

ntreaga creaţie a lui Dumnezeu se împarte în patru categorii: viețui- 
toare nemuritoare şi însuflețite, cum sînt îngerii; altele care au minte, 
suflet şi duh, precum sînt oamenii, altele au numai duh şi suflet, cum sînt 
animalele ; iar altele au numai viață, cum sînt plantele de tot felul. În 
ierburi dăinuiește singură viaţa, fără suflet, fără duh și fără minte. 

Am spus acestea spre a se înțelege că Dumnezeu Se cunoaște și Se 
descoperă tuturor oamenilor prin întreaga Sa creaţie, care este condusă 
de pronia şi puterea Sa, adică de energiile divine necreate. Iar ființa lui 

umnezeu nu se descoperă, nici se poate cunoaște vreodată nimănui din 
nici o creație şi nici o minte a celor din cer şi de pe pămînt n-o poate 
cuprinde în veci. . ; ) MEE ; 


Il... ză 
17. Oamenii se pot mintui fără ispite de la diavoli? Este absolut 
necesară prezența și ispitirea de la diavoli pentru mîntuirea 
oamenilor? p i 
— Oamenii au fost ispitiți chiar în rai și înșelați de diavolul (Gen. 3, 1). 
De atunci firea noastră cea stricată, care a căzut din ascultarea Ziditorului 
ei, a fost pururea ispitită de diavolul spre încercarea credinței celor înșelați 
(1 Petru 1, 6—7; lov 7, 18; Iac. 1, 2; loan 2, 26). Omului însă i s-a dat 
putere de a se împotrivi ispitelor diavoleşti (Efes. 6, 11; Iac. 4, 7) şi de 
a le învinge (l Cor. 10, 13). e 
Dumnezeu l-a făcut pe om cu voie liberă, de sine stăpînitor şi l-a 
lăsat pe el în mîna sfatului său. De va vrea, omul poate să ţină credința 

şi poruncile lui Dumnezeu și să facă cele plăcute Lui (Sir. 15, 14; 15, 17; 
Ier. 2], 8; Deut. 30, 14, 16—17; Ps. 5, 12). De va întrebuința omul bine 
libertatea sa spre lucrarea poruncilor lui Dumnezeu și toată fapta bună, 
primește de la El cunună şi mîntuirea sufletului său, după cuvîntul psal- 
mistului: «Mîntui-va Domnul sufletele robilor Săi și nu vor greşi toți cei 
ce nădăjduiesc spre Dînsul» (Ps. 33, 21). Iar de va folosi omul rău liber- 
tatea sa spre lucrarea păcatelor, va auzi de la Dumnezeu înfricoșatele 
cuvinte « Duceţi-vă de la Mine, blestemaților, în focul cel veșnic care este 
gătit diavolului şi îngerilor lui» (Matei 25, 41). Iată deci cît de mare rol 
au ispitele în viața creștinilor. Că fără ispite şi fără luptă cu diavolul, 
cu păcatul, nu ne putem miîntui, că nu avem pentru ce primi cunună și 
odihnă veșnică în Împărăţia cerurilor. 

18. Oare diavolii vor fi osîndiți în ziua cea de apoi numai pentru 
că ne ispitesc pe noi? Care este învăţătura Bisericii în această 
privință ? : ERNE 

— Satana și îngerii lui nu vor fi pedepsiți în ziua de apoi numai pentru 

vina că ne ispitesc pe noi. oamenii. Ci pentru că au greșit înaintea lui 

Dumnezeu cu mândria și neascultarea lor (Is. 14, 11—14). Al doilea, pentru 

că satana a fost pricinuitorul căderii noastre (Gen. 3, 1; 6, 13—14; 2 

Cor. 1], 3; 1 Tes. 3, 5). Diavolii vor fi pedepsiţi în ziua cea de apoi pentru 

că pururea se împotrivesc lui Dumnezeu și zidirii Lui (Zah. 3. 1; 1 Tes. 

3,18 Tuda 9; Apoc. 12, 7); pentru că au împiedicat propovăduirea Evan- 

gheliei lui Hristos în lume (Matei 13, 19, 39; Marcu 4, 15; Le. 8, 12; II 

Cor. 4, 4); pentru că au înșelat lumea (Apoc. 12, 9; 20, 3); pentru că au 

stricat Sfînta Scriptură și au dus pe oameni la rătăcire și la eresuri (Matei 

4, 6; Le. 4, 10; Ps. 9, 11—12); pentru că au înșelat pe oameni cu nălu- 

cirile lor, făcîndu-se în îngeri luminaţi și alte închipuiri false luînd (2 Cor. 

11, 14). Diavolii vor ñ pedepsiţi și pentru că fură cuvîntul lui Dumnezeu 

din inimile oamenilor (Matei 13, 19; Marcu, 4, 15; Le. 8, 12). Multe şi 

nenumărate alte răutăți au diavolii cu care pururea supără pe Dumnezeu, 

Ziditorul lor, şi nu se pocăiesc niciodată, pentru care vor lua osînda cea 

veșnică în ziua cea mare a judecății de apoi (Matei 25, 41; loan 16, 11; 

2 Petru 2, 4). 


) 


ia 19. Care este asemănarea între omul iii și îngeri după învățătura 
Sfinților Părinți? 


— Omul a fost creat de Dumnezeu după chipul şi asemănarea Sa 
(Gen. 1, 26—27). Adam este nenăscut, căci este plăsmuit de Dumnezeu 
(Sfintul loan Damaschin, Dogmatica, pag. 25). Eva este purceasă din 
coasta lui Adam, căci ea nu a fost născută (ibidem). De asernenea, Dum- 
nezeu este făcătorul îngerilor. El i-a adus de la ncexistență la existență 

și i-a zidit după propriul Lui chip, mai înainte de crearea omului. Îngerii 
au o natură necorporală, un fel de duh și foc imaterial, după cum spune 
dumnezeiescul prooroc David: « Cela ce faci pe ingerii Tăi duhuri și pe 
slugile Tale pară de foc» (Ps. 103). Prin aceste cuvinte se arată că ei sînt 
ușori, arzători, calzi, strălucitori, grabnici spre dorul lui Dumnezeu şi 
slujirea Lui, îndreptaţi spre cele de sus şi liberi de orice gînd material. 
Îngerul este o fiinţă spirituală, veșnic mișcătoare, liberă, necorporală, 
slujeşte lui Dumnezeu veșnic și a primit în firea lui nemurirea, după har. 
Care este însă natura și definiția naturii lui, numai Dumnezeu o știe. 
Se spune că este necorporal în raport cu noi, deoarece tot ce se pune în 
comparaţie cu Dumnezeu, singurul fără trup, este corporal și material. 
Numai Dumnezeu este în realitate necorporal (Să se vadă pe larg Dog- 
matica Sfîntului Ioan Damaschin, capitolul III, pag, 59, București). 
Omul, cum am arătat mai sus, a fost creat de Dumnezeu cu mîinile Sale 
din natură văzută și nevăzută, « după chipul și asemănarea Sa». Trupul 
omului a fost făcut din pămînt, iar sufletul lui, rațional și gînditor, Dum- 
nezeu i l-a dat lui Adam prin insuflare. Aceasta numim « chip dumne- 
zeiesc», căci cuvintele « după chipul» indică rațiunea și liberul arbitru, 
iar cuvintele « după asemănare» arată asemănarea cu Dumnezeu în 
virtute, atît cît este posibil. Trupul și sufletul au fost făcute simultan și 
nu mai întîi unul și apoi celălalt, după cum în chip greșit zicea Origen. 
Dumnezeu a făcut pe om nevinovat, drept, virtuos, lipsit de supărare, fără 
de grijă, luminat cu toată virtutea, încărcat cu toate bunătățile, ca o a doua 
lume, un microcosmos în macrocosmos; un alt înger, închinător, compus, 
văzător al lumii materiale, dar și inițiat în lumea spirituală, împărat al 
celor de pe pămînt, dar condus de sus, pământesc și ceresc, vremelnic și nemuri- 
tor, văzut şi spiritual, în mijloc între măreție și smerenie, același şi duh și 
trup; duh din pricina harului, iar trup din pricina mindriei» (Dogmatica 
Sfîntului Ioan Damaschin, capitolul 12, pag. 98--99). De obște și la 
oameni și la îngeri sînt libertatea voinţei, mintea și altele de acest fel. 


» 20. De ce spune Domnul că omul este cu puțin mai mic decit îngerii 
și în ce constă micimea omului fată de îngeri (Ps. 8, 5)? 

— Mai întîi omul poartă trup material din pămînt și pose.lă cele cinci 
simțiri, văzul, auzul, mirosul, gustul şi pipăitul. Omul sc alătură prin 
rațiune de fiinţele necorporale și spirituale, adică de îngeri, deoarece el 
raționează, cugetă, judecă fiecare lucru, năzuieşte după virtute, pînă la 
îndumnezeire, culminant al virtuţilor, al trăirii în Hristos. Pentru aceasta 
cmul este microcosmos, adică o «lume mică». Omul se deosebește însă 
de îngeri prin neputinţele și suferințele trupului, ca: boala, schimbarea, i 

bătrînețea, moartea, prefacerea trupului, şi altele de acest fel. 

2]. Poate omul să ajungă pe îngeri prin sfințenia vieții, adică prin 
îndumnezeire ? 

— Omul, cu ajutc1ul harului lui Dumnezeu și prin lucrarea faptelor 
bune poate să ajungă la o măsură de desăvirşire și îndumnezeire, dar 
rămîne tot om cu trup neputincios şi material. Îngerul însă pururea este 
duh nematerial, după darul lui Dumnezeu, căci cu măsură are și el nema- 
terialitatea. Pentru că numai Dumnezeu este cu totul nematerialnic. 


22. Prin ce fapte bune poate omul să sporească mai mult și să se 
apropie de îngeri? , . sade 

— Omul se apropie după putere de sfințenia îngerului, prin neprihă- 
nire, adică sfințenie. Iar neprihănirea se cîștigă mai ales prin două mari 
virtuţi: dragoste şi înfrînare. Căci « dragostea omoară în om patimile cele 
sufletești, iar înfrînarea pe cele trupești» (Sfîntul Maxim Mărturisitorul, 
Filocalia II, cap. 64, Suta I-a, pag. 47). Iarăşi zice: « Cel desăvirșit în 
iubire a ajuns la culmea nepătimirii, nu mai cunoaște deosebirea între al 
său şi al altuia, sau între a sa și a alteia, sau între credincios și necredincios, 
între rob și slobod sau, peste tot, între bărbat și femeie. Ci ridicat mai presus 
de tirania patimilor şi căutind la firea cea una a oamenilor, privește pe toți 
la fel și are faţă de toți aceeași dragoste, căci nu mai este la el elin și iudeu, 
nici bărbat și femeie, nici rob sau slobod, ci toate şi întru toți Hristos» (Gal. 
3, 18). Așadar, cine ajunge prin dragoste și prin înfrînare la o nepătimire 
ca aceasta, unul ca acela a ajuns după putere la îndumnezeire, la o nepă- 
timire ce se apropie de îngeri. Îngerii au sfințenie și neprihănire fără oste- 
neală, după darul lui Dumnezeu prin creație. Iar oamenii şi cu multe 
osteneli şi lacrimi numai cu darul și mila lui Dumnezeu ajung la o anumită 
măsură de neprihănire. « Nu pot diavolii să miște nici un fel de patimă în 
om, dacă se va găsi în sufletul său dragostea și înfrinarea, fie că se va afla 
trupul lui în stare de veghe, fie că se va afla în stare de somn» (Filocalia, 
I, pag. 73). 

Trei sînt stările morale generale la monahi, după Sfintul Maxim 
Mărturisitorul: Cea dintîi stare constă în a nu păcătui cu lucrul, a doua, 
a nu zăbovi în minte şi inimă gîndurile pătimașe, iar a treia, a privi cu 
mintea fără patimă trupurile femeilor şi ale celor ce ne-au întristat. . 

23. De ce unii din sfinţi numesc pe om înger amestecat? În ce fel 


omul este înger amestecat? Ce înțelegem prin îndumnezeirea 
omului? l d. 


— După cum am mai spus mai înainte, Dumnezeu a făcut pe om drept, 
virtuos, lipsit de întristare, fără de grijă, luminat cu toată virtutea și 

încărcat cu toate bunătăţile, ca un pom plin de toate roadele. Deci un 
alt înger amestecat adică compus din trup şi suflet. Prin trup se aseamănă 
mai {mult cu cei de pe pămînt, iar prin suflet, se aseamănă cu îngerii. 
Termenul final al tainei omului este îndumnezeirea sa prin înclinația către 
Dumnezeu. Omul se îndumnezeieşte prin participarea sa la iluminarea 
dumnezeiască și nu prin transformarea sa în ființă dumnezeiască, Dumnezeu 
l-a făcut pe om fire fără de păcat, iar prin voinţă, liber. Spun fără de 
păcat, nu pentru'că ar fi incapabil de a păcătui, ci pentru că nu are în 
firea. sa facultatea de a păcătui, ci are mai mult libertatea voinței. Avea 
omul în rai puterea să progreseze în bine, ajutat fiind de darul lui Dumne- 
zeu, după cum avea şi puterea de a se întoarce de la bine la rău, lucra 
pe care Dumnezeu îl îngădui pentru motivul că omul era înzestrat cu voie 
liberă. « Nu este virtute aceea care se face prin forță >, spune Sfîntul loan 
Damaschin în capitolul XII, pentru,om, pag. 99—101. Iar pricina pentru 


care omu! se zice şi « înger amestecat» este mai întîi faptul că în ipostasul : 


lui. sînt două firi: una văzută și alta nevăzută, -asemenea firii îngereşti. 
Și aceasta o'arată Sfintul şi marele teolog Grigore care zice: « Trebuia 
să se. facă: o împreunare din. cele două lumi. gi o dovadă a unei înțelegeri 
mai. mari și a bogăției față de firi, ca să fie-un fel de unire între natura 
văzută şi cea nevăzută ».(Cuvîntul 38 la das adică la N așteiea Domy 
nului, Grigore cel Mare, 36, ca 321 0). 

' — Este însuși Iisus Hristos Mintuitorul” lumii. Să mergem după 
putere pe urmele Lui, spre a nu pierde calea vieții care duce la miniuire; 
După Hristos, cele mai desăvîrşite modele sînt sfinții, începînd cu; Maica 
Domnului. Să le urmăm exemplele vieţii. 

26. În ce fel sfinții şi părinții noştri duhovniceşti ne pot fi modele 


vii de urinat pe calea mântuirii? , PE a OD e a 


— Marele Apostol Pavel, cînd trecea prin cetăţi, învăţa pe creştini să 
păzească învăţăturile rînduite de Apostoli și de preoţii din Ierusalim 
(Fapte 16, 4). În alt loc zice: Vă mai rugăm, fraţilor, să aveţi luare aminte 
pentru cei ce se ostenesc întru. voi, pentru cei:ce vă cirmuiesc întru Domnul 
și bine vă sfătuiesc, şi pentru munca lor să-i socotiți pe ei vrednici de priso- 
selnică dragoste» (1 Tes. 5, 12—13). În “altă Epistolă zice: « Aduceti-vă 
aminte de mai-marii voştri care v-au grăit cuvintul lui Dumnezeu, ca privind 
cu luare aminte cum şi-au încheiat viata, să le urmați credinta» (Evr.. 13, 7)- 
Vezi ce zice? Să privim 'cu luare aminte la părinții și înaintaşii:noștri 

cum și-au încheiat viaţa. Adică dacă viaţa lor a fost lumină și pildă pînă 
la mormânt pentru noi toţi, atunci să le urmăm credința. Se poate ca 
cineva din părinţii noștri, oricît de evlavios ar fi și tare; să se schimbe din 
asezarea lui cea bună și duhovnicească și să devină rău şi smintitor. Or, 
aceluia nu trebuie a-i urma, ca nu împreună cu el să ne pierdem sufletul. 
Iar dacă acela a dus lupta cea bună pînă la sfîrșit, și în viață cinstită și 
duhovnicească s-a sfîrșit, aceluia să-i urmăm. Așa au fost sfinţii lui Dum- 
nezeu Apostolii, Mucenicii și Cuvioşii Părinți pe care Biserica îi cinstește 
de mii de ani și le urmează învăţăturile pline de sfaturi și mîntuitoare de 
suflet. Aceștia, după cuvîntul Domnului, au fost făclii aprinse pe pămînt 
şi au răbdat pînă în sfîrșit ispite şi necazuri pentru Hristos. Pentru aceea au 
și luat cununa vieţii de veci, fiindcă « lupta cea bună s-au luptat și. călă- 
toria au săvirșit» după voia Domnului. ; 
„+: Toţi Sfinții și Cuvioşii Părinţi. canonizați de Biserica lui Hristos 
ne sînt modele de urmat pe calca mântuirii fără nici o îndoială. De aceea 
sîntem datori a-i cinsti cu toată evlavia și a le urma, după putere, rugă- 
ciunea, postul, curăţia, smerenia, răbdarea, blîndeţea, mila, sfatul și 
jertfa. La fel, să urmăm și viața curată și binecuvîntată a părinților noștri 
trupești care ne-au născut și a duhovnicilor si părinților sufletești care 
ne-au unit cu Hristos și ne-au ajutat cel mai mult pe calea mîntuirii. 


27. Ce trebuie să învăţăm mai întîi de la sfinţi? Dar de la părintii 
nostri duhovnicești, care ne-au crescut și au adormit în Domnul? 

— De la sfinţi să învăţăm mai ales marea lor iubire pentru Dumnezeu, 
statornicia lor în dreapta credinţă, curajul cu care mărturiseau pe Hristos 
şi sfințenia desăvirșită a vieţii lor, iar de la părinţii noștri duhovnicești 
să învăţăm blîndeţea și dragostea cu care ne-au crescut și ne-au vorbit de 


Dumnezeu, rivna lor pentru biserică și rugăciune:și mila cu care ajutau 
pe toți oamenii la mîntuire, ; 

28. În ce măsură copiii, prin nerăutatea și curăţia lor, ne pot fi modele 
x: spre o viată curată și duhovnicească? > -" S 

— Sfîntul Apostol Pavel zice că de la copii putem lua numai nerăutatea 
şi nevinovăția lor, dar nu și înțelegerea lor pruncească. « Fraților, spune el, 
nu fiți copii cu mintea. Adică fiţi copii cu nerăutatea. La minte, însă, fiti 
desăvirşiți » (1 Cor. 14, 20). De la prunci putem lua pildă încă smerenia, 
după cum a zis Domnul: « Cine se va smeri pe sine ca pruncul acesta, acela 
este cel mai mare întru Împărăţia cerurilor» (Matei 18, 4). lar dacă cineva, 
prin darul lui Dumnezeu, va ajunge să fie desăvîrșit, cu mintea și înțele- 
gerea și să aibă nerăutatea, smerenia și curăția pruncilor, acesta cu ade- 


vărat a ajuns la culmea nepătimirii și poate să fie pildă de urmat pe calea 
mântuirii. Sc Ma ja ee ae oi pac a A apa e Pe a 

29. Cuvintele lui Hristos « Lăeaţi copiii să vină la Mine, că a unora 
ca acestora este Împărăţia cerurilor » (Matei 19, 14) este o poruncă 
pentru noi toți sau este numai un îndemn? . . ., 


— Aceste cuvinte sînt o poruncă pentru noi toți care vrem să ne min- 
tuim, și să ne silim să avem inimă smerită și nevinovată de copii. Dar vezi 
că nu a zis că numai a acestora este Împărăţia cerurilor, ci «a unora ca 
acestora». Adică toţi care prin darul lui Dumnezeu și prin lucrarea fap- 
telor bune ajung la măsura curăţeniei și a nevinovăţiei pruncilor, vor 
dobîndi Împărăția cerurilor. Această poruncă privește şi pe părinţii tru- 
peşti. Că au prima datorie față de copii să le dea viaţă, să-i lase să vină 
la viaţă, iar nu să-i omoare. Apoi au poruncă să-și crească copiii în cre- 
dință și în frică de Dumnezeu, în rugăciune și în viaţă curată. De vor face 
așa, copiii lor vor creşte bine, vor purta în ei pe Hristos și vor urma toată 
viaţa lui Hristos. În felul acesta vor împlini și:ei pomoca Domnului: 
« Lăsaţi copiii să vină la Mine !» 


30. Copiii botczati şi nevinovaţi sînt mai buni la Dumnezeu decit 
monahii și creştinii desăvîrşiţi? Ce asemănare este între copii 
şi cei desăvîrgiţi? 


4 


— Mai mare plată de la Dumnezeu au monahii şi creştinii care vor 
cîştiga nevinovăția şi curăţenia pruncilor prin lupte şi osteneli, decît 
copiii botezați ai creștinilor. Căci copiii numai prin darul Prea Sfintului Duh 
de la Botez au luat desăvîrșirea, fără de osteneală proprie., lar creștinii 
şi monahii buni au răbdat pînă la moarte necazurile, scîrbele și durerile 
veacului de acum și prin răbdarea lor au dobîndit sufletele lor (Luca 21, 
19; Romani 12, 12; Efes. 4, 2; Tit 2, 2). R i 


31. De ce totuși Mîntuitorul cheamă pe copii la Sine înaintea tuturor 
uo oamenilor gi ni-i dă drept modele de desăvirşire? - 


- 


i, 


— Mîntuitorul nostru lisus Hristos, fiind Însuşi izvorul nemărginit 


nită iubeşte pe copii pentru nevinovăția lor și îi cheamă la Sine, ca să ne 
dea nouă pildă spre a urma cu fapta: curăţenia, nevinovăția și nerăutatea 
pruncilor şi a copiilor curaţi. Prin cuvintele: « Lăsaţi copiii să vină la 
Minc», Domnul ne arată că El iubește pe copii şi nevinovăția lor şi cu 


pildă ne îndeamnă pe toți să fim ca ei. Ean eoar 


. 82, Copiii nevinovaţi, care se duc la Domnul de mici, pot fi consideraţi 


T sfinți şi deci modele de urmat pentru noi? 


3 


` — Pot f- considerați sfinți şi modele de urmat pentv. noi cât: priveşte 
nevinovăția și curăţia lor, dar nu și lupta și suferința pentru lucrarea 


al dragostei, al curăţiei şi al nevinovăţiei, din dragostea Sa cea nemărgi- 

poruncilor lui Dumnezeu. Căci ei au intrat în Împărăţia cerurilor numai 
pentru nevinovăția vieţii, nu și pentru ostenelile faptelor bune pe care 
le-au îndurat cu bărbăţie sfinţii lui Dumnezeu, care prin multe suferinţe 
și prigoane pentru Hristos au dobîndit viața veșnică (Matei 5, 10—13; 
Fapte 14, 22; 2 Cor. 4, 17; 2 Tes. 1,5). 

Mintuitorul nostru fue Hristos a zis: « De nu vă veți întoarce şi de 
nu veți fi ca pruncii, nu veţi intra întru Împărăția cerurilor» (Matei 18, 3). 
Dar la această nevinovăție şi curăţenie a pruncilor, sfinţii lui Dumnezeu 
prin mari lupte, osteneli şi chinuri, au ajuns. | i ; 

33. Ce răspuns greu vor da înaintea Domnului acei părinți trupești 
- si şi sufletești care smintesc pe fiii lor si nu poarta srijă de mintuicea 


a i “:- sufletelor lor ? a e a Hysi 


— Părinţii trupeşti și' sufleteşti, care smintesc prin fiica și cuvin- 
tele lor pe fiii şi-fiicele lor şi nu poartă grijă de mîntuirea sufletelor i aa 
asupra lor « vaiul» spus de Mîntuitorul: « Vai lumii pentru sminteli !. . i 
Dar. mai vai de cel prin care vine sminteala !. . . Acela mai bine şi-ar lega o 
piatră de moară de grumaz şi să se arunce în adincul mării » (Matei 18, 6—7). 
Prin greutatea pietrei de moară se arată cît de greu este păcatul smintelii, 
care aduce pierderea tuturor celor ce s-au smintit. 

'  Īar pentru nepurtarea de grijă a părinţilor trupeşti şi sufletești pri- 
vind călăuzirea copiilor şi creştinilor pe calea mîntuirii, aceștia vor lua 
osîida lui Eli preotul care nu a purtat grijă de cei doi fii ai săi, Ofni și 
Finees, lăsîndu-i să facă multe răutăţi înaintea Domnului. Din această 
ncpurtare de grijă şi-a pierdut viaţa şi sufletul atît preotul, cît și fiii săi, 
iar sicriul Legii Domnului a fost luat î în robie de Filisteni (1 Imp. 4, 18— 20; 
l Imp. 2, 13—18). 


17 34. Se stie că cei mai loviți şi -biruiți de ispitele veacului nostru sînt 

copiii şi tinerii, fiii noştri sufleteşti. Cine poartă marea vină 
a pentru, căderea și slăbirea lor spirituală? Ce ar trebui să facem 
-opion pentru salvarea şi călăuzirea lor pe calea cea bună? ..:. .. :: 


= = Cea mai mare răspundere pentru catehizarea -și povăţuirea copi- 
ilor, a tinerilor şi a fiilor noștri ial o' poartă părinții lor iopen și 


duhovnicești. >- îi: ati a AR spa at a aste e 
as Datoriile principal dl: părinţilor către copiii lor ant acestea xo: 
— Asi iubi (Tit 2, 4); oo a 


— Aa învăța Legea lui Dumnezeu (Exod 12, 26— 20, ada dreapta 
credință şi faptele bune; . 

— A-i învăţa frica lui Dumnezeu (Gen. 18, 19; Deut. :32, 46); 
zı "A le povesti lucrurile cele: minunate. ale "ni Dumnezeu: (Exod. 
10, 2; 3, 14); BT A II A 


p Pane asb qof sono ja apesar 

-— A le povesti judecăţile lui Dumnezeu (Ioil 1, 3); 

— A»i învăţa cu ascultarea și supunerea (Prov. 4, 3—4); 

— A-i conduce spre tot lucrul bun (1 Tim. 3—4); a-i deprinde de mici 
rugăciunea, ascultarea de biserică, smerenia, viața curatis g S 

— A-i mustra cînd greşesc (1 Imp. 2, 23); i 

— Asi îndrepta şi a-i pedepsi (Deut. 8, 5; Prov. 3, 12; 13, tul îi 
i. — A nusi întărîta (Efes. 6, 4; Col. 3, 21); 

. — Å se ruga lui Dumnezeu pentru binele lor eal şi material 

(Gen. 17, 18; 1 Paral. 29, 18); . a 

.— Ai compătimi adică, a plinge cu ei (Ps. 102, 13), cînd sînt în e 
rință şi a nu-i sminti. ` 

— A le da pildă bună cu gif lor (4 Imp. 14, 3; 15,3; 2 Paral. 34, 2). 

„Acestea și altele de acest fel sînt datoriile părinţilor trupești 
fată de fiii lor. Dar și părinţii duhovnicești, ca arhierei, stareții de minăs- 
tiri și schituri, preoţii de la parohii, dascălii Bisericii, naşii de botez, de 
„cununie şi de călugărie și toți care au fii sufletești sub a lor ascultare, au 
mare grijă și mare răspundere pentru formarea şi creșterea duhovnicească 
a fiilor lor sufletești, spre slava lui Dumnezeu, Știind că un singur suflet 
este. mai scump decît toată lumea, precum a zis Domnul (Matei 16, 26; 
Marcu 8, 36—37; Luca 9, 25). Nepăsarea şi negrija păstorilor duhovnicești 


și trupesti pentru creșterea și îndreptarea fiilor lor sufleteşti le pedepsește 
aspru Domnul Dumnezeu și în veacul de acum şi în cel viitor, cum citim 
în Sfînta Scriptură l'e ear - 


_.85. Cum. trebuie şi cum putem ajuta mai mult pe copiii gi jpe fiii 
noştri sufletesti să urmeze lui Hristos, să stea la picioarele Lui 
oua auy şi. chiar să se învrednicească a-L purta pe Hristos în inima lor? 
ae — Vom putea ajuta spre mântuire pe fiii noștri trupești și sufletești 
numai dacă noi Și părinţii noștri trupeşti și sufletești ne vom face datoria 
după cele arătate la întrebarea de mai sus, Dar mai ales dacă le vom da 
pildă nu numai cu vorba; -ci si cu fapta și cu trăirea, după învățătura 
Sfinţilor Părinţi care zic::« Taci tu, să vorbească lucrurile tale». Sfîntul 
„Isaac Sirul zice: « Mustră şi învată pe alții, nu numai prin cuvint, ci prin 
"puterea lucrării” tale». Tot el, arătînd că pilda vieţii zidește și folosește 
pe altii: mai mult decît cuvântul cel:frumos. ṣi meșteșugit, zice:« Altul, este 
cuvîntul din lucrare (experiență) și altul este cuvintul cel frumos ; și fără de 
"uscusința lucrării. Cuvintul din lucrare este cămara nădejdii, iar în telepciunea 
cea: nelucrătoare este amaniet 'al rușinii» (Filocalia vol. X, Cuvîntul 1)..: 
lg Am însemnat aici aceste cuvinte ca'isă arăt că cea mai mare și mai 
puternică- învăţătură - dată: copiilor şi fiilor. noștri duhovniceşti nu este 
numai vorba, ci pila vieții prin lucrare. Că toţi ne grăbim. la. învăţat, dar 

fericit este în viaţă cel ce tace și face. Dumnezeiescul Părinte Ioan Gură 

de Aur zice: « Cuvintul de multe ori tare strigînd, pe mulţi i-a supărat, iar 

fapta bună cea lucrătoare, şi tăcind, pe toti îi foloseşte». 

De aceea, fraţii mei, dacă ne-ar ajuta mila lui Dumnezeu, măcar cu 

vîrful degetului să ne atingem de cele ce învăţăm pe alții prin cuvînt. 

Însă dacă vorbim altora din lucrare, atunci cuvintele noastre au putere, 

ridică pe mulți din păcate prin pocăință, şi-i fac fii ai lui Dumnezeu după 

har. De aceea sînt atitea drame și copii răi, neascultători în familiile noastre, 

pentru că cei dintii care smintese pe copii sînt chiar părinţii. Sau dacă îi 

învaţă cu cuvîntul, îi ucid cu viaţa lor rea, mai ales cu beţia, desfriul, 

necredința, cearta, lipsa de la biserică și hulirea lui Dumnezeu. Copiii și 

fii noștri sufletești trebuie să ne vadă totdeauna blînzi la cuvînt, smeriţi în 
comportare, milostivi la inimă, nelipsiţi de la biserică, legați mai mult 
de Dumnezeu decît de cele pămînteşti și înfrînaţi de la toate cele rele. 

Dar mai presus de toate să ne vadă că trăim cu toţii în dragoste, care este 
cununa tuturor faptelor bune. Cine iubește din inimă pe oameni, acela are- 
pe Hristos în inimă, iar cuvântul care iese din inimă pătrunde în inimile 
tuturor. De vom face așa, vom fi ca o lumină în sfeșnic și vom fi bine- 
cuvîntaţi de Dumnezeu cu mulți și buni fii sufletești pe pămînt, iar în 
cer cu viață veșnică. s Ta E si -o ; Hei 


y r 

36. Cum vedeţi o îndreptare a tinerei generaţii de azi, atît de lovită 
„ de necredință, de sexualitate, de alcoolism şi secte? 


- 


— Dacă va avea creştinul în viața sa două ziduri: frica de Dumnezeu 
în dreapta sa şi frica morţii în stînga sa, atunci fiecare şi-ar îndrepta viața 
sa înaintea lui Dumnezeu. Marele prooroc David zicea: « De-a pururea 
văd pe Dumnezeu înaintea mea, că de-a dreapta mea este ca să nu greşesc» 
(Ps. 15, 8). Iar în alt loc scrie: « Fiule, adu-ți aminte de cele ma. de pe 
urmă ale tale şi în veac nu vei greşi» (Sir. 7, 38). Încă este scris: « Cu frica 
de Dumnezeu se abate de la rău tot omul» (Pilde 16, 6). Iar Sfintul Vasile 
cel Mare zice: « Cea mai înaltă filozofie pentru om este să aibă moartea nein- 
cetat înaintea ochilor săi». pa. i 
Așadar, tot omul — fie el tînăr sau bătrîn — de va călători între aceste 
două ziduri, adică între frica de Dumnezeu și frica de moarte, nu se va 
abate în viaţă nici la stînga, nici la dreapta, ci va merge drept, cu cumpă- 
tare și cu mare înţelepciune spre Dumnezeu. Dacă atît părinţii trupeşti, 
cit şi cei duhovnicești şi-ar face cu frică de Dumnezeu datoriile lor, după 
învățătura Sfintei Scripturi, mai mult ar ajuta la îndreptarea tinerilor și 
a copiilor pe care îi au ca un dar de la Bunul Dumnezeu și pentru care vor 
da mare şi greu răspuns în ziua cea mare a judecății de apoi. =- > 

© 37. Care este marea responsabilitate’ a Bisericii pentru oameni în 
„+ general şi pentru creştini în special, spre a-i ajuta pe calea 
miîntuirii ? De e 


J cai LE 9 e a tr. na 


— Marea răspundere a Bisericii față de fiii ei, faţă de toţi crestinii și 
necreștinii este aceeași dintotdeauna: de a propovădui Evanghelia în 
lume, de a boteza în numele Prea Sfintei Treimi, de a crește și hrăni 
duhovnicește pe cei ce cred, de a se ruga întotdeauna pentru toți oamenii 
(1 Tim. 2, 2). Grija Bisericii este de a apăra dreapta credinţă în lume și a 
forma buni preoți predicatori care să cunoască bine învățăturile Sfintei 
Scripturi, învățăturile patristice, canoanele Apostolilor, ale celor șapte 
Sinoade Ecumenice și cele ale sfinților; apoi învăţătura de credinţă și 
puterea disciplinară a Bisericii, spre îndreptarea celor răi și răzvrătiți de 
la dreapta credință. So i 

= Dar mai presus de toate Biserica lui Hristos trebuie să se roage prea 
milostivului Dumnezeu să păzească lumea și țara de războaie, de cutre- 
mure, de foamete, de dezbinare, de tot felul de secte şi patimi care ucid 
sufictele oamenilor și dezbină familia creștină. Să cerem în rugăciunile 
noastre păstori cît mai buni ca să cîrmuiască bine corabia Bisericii, mame 
credincioase ca să nască și să crească copii credincioși şi peste tot oameni 
iubitori de Dumnezeu şi de dreapta credinţă. : 


si ~ 


3 r! 
38. După cum se gtie, familia creștină trece printr-o criză tot mai 
mare. În parte și-a pierdut caracterul sacru de taină divină; 
devenind pentru unii un contract social, căci a slăbit mult cre- 

p ~ dința în Dumnezeu, cît şi încrederea între soți, iar copiii au 
Re devenit o povară grea pentru părinți. Ce sfaturi duhovnicești 


propuneţi pentru întărirea creştină a familiei în Biserica Ortodoxă? 


— Criza vieţii de familie este un fenomen general în lume, ca urmare 
a slăbirii credinţei în Dumnezeu. Mijloacele de întărire a familiei creştine 
sînt cele cunoscute dintotdeauna: mai multă credință în Dumnezeu, mai 
multă rugăciune, post, spovedanie regulată, Sfînta Împărtășanie cu rîn- 
duială, citirea cărților sfinte și naștere de copii. Toate acestea salvează 
familia. Dar despre acestea cred că au grijă mai mult decît noi cei rînduiţi 
de Dumnezeu să conducă Biserica pe calea mîntuirii. Noi, călugării, să 
luăm aminte de cele ce am făgăduit lui Dumnezeu la călugărie şi pe cit 
ne ajută mila Domnului să ne silim a fi de folos şi celor de afară, adică 
tuturor: creștinilor şi necreștinilor. Mai întîi să nu-i smintim cu slăbiciunile 
noastre, apoi să ne rugăm Bunului Dumnezeu, Prea Curatei Sale Maici 
şi tuturor Sfinţilor Lui să ne ajute şi nouă și lor să străbatem cu bine 
calea cea sfintă a mîntuirii. Să ne aducem aminte de cuvîntul Domnului 
nostru Jisus Hristos care zice: « Puțin aluat dospește toată frămîntătura» 


0 SI 

(Gal, 5, 9). Dacă şi noi, şi bunii creștini pe care numai Dumnezeu fi știe 


şi le cunoaște inimile, ne vom sili să fim aluat bun, sperăm că pe mulţi 


îi vom face buni cu mila și ajutorul Tatălui ceresc Care nu voiește moartea 
păcătorului. Rămîne totul la mila, ajutorul şi îndurarea Prea Bunului 
Dumnezeu. El va lumina și îndrepta cum ştie pe cei pe care noi îi socotim 
pierduţi. Să ne aducem aminte și ce a zis Dumnezeu marelui prooroc Hie 
cînd credea că a rămas singur prooroc în Israel, Iar Dumnezeu i-a spus că 
mai arc şapte mii de bărbați aleși care nu și-au plecat genunchii lui Baal 
şi a căror gură nu l-au cinstit pe el (III Imp. 19, 18). Aşadar, noi sintem 
praf ș și cenușă și nu știm câţi robi ascunși are Dumnczeu în ţara noastră 
şi în toată lumea Sa şi nu știm în ce iai poarta El grijă de miîntuirea 
sufletelor omenești. 

Și la aceasta voi răspunde cu aitai Sfintei Scripturi. Mai 
întîi voi arăta care sînt datoriile bărbaţilor față de femeile lor goe 
pe care le-au luat cu rînduială creștinească: 

— A le iubi, atît firește cît și duhovnicește (Gen.. 24, 6; Efes. 5, 25; 
28, 33; Gal. 3, 19); 

. — A le cinsti (1 Petru 3, D; 
;„.. A le fi credincioşi (Prov. 5, 18—20; “Mal. 2, 14— 15); 


— A trăi cu ele în toată viaţa lor (Gen. 2, 24; Matei 19, 39; 1 T 
T Il; Efes. 5, 31); 


Ae mîngiia (| Imp. 1, 8); | 073 7 07 E2 SY 

* Bărbații credincioși sînt datori să-și ia soţii credincioase, nu de altă 
o ca să li se dezbine familia (Gen. 24, 3; 28, 1). 
"Bărbaţii trebuie să-și d soțiile lor ca pe ei înșiși (Gen. 2, 23; 
Mal. 2, 15; Matei 19, 5—6; Efes.'5 „ 28). Cît privește datoriile bărbaţilor 
credincioşi față de soțiile lor neconvertite la creștinism, să se urmeze 
sfatul dat de. Sfintul Apostol Pavel în Epro I către Corinteni m 12; 
14, ia : Aegir je pat arătă meta i sau 

z Datoriile: femeilor către bärbatii lor sînt acesteas “iti a7 
a». =— Avi iubi (Tit 2, 4); a-i respecta (Efes. 5, 33); a le fi zi dial Gate 
a Cor: 7, 3; 5, 39); a le fi supuse (Gen. 3, 16; 1 Cor. 14, 34; Efes. 5, 22— 
24;: Gal. 3,:18; 1 Tim. 2, 11—12);:a i naşte copi şi a-i crește în Anca 
Dorala E T oo ceai o 3 pa rea D000 AP a e ste 

to „Aici vedem că alë Apostol Pavel în ‘Epistola sa către Coloseni 

zice: « Femeilor, fiți supuse bărbaţilor voştri, precum se cuvine! întru Domnul» 
(Coloseni 3, 18), Aşadar, femeile;să se supună bărbaților precum se cuvine 
întru Domnul, iar dacă vreun bărbat tiran, rău și: pătimaș ar obliga femeia 
sa la păcate grele de desfrînare, la avorturi, sau ar opri: o.să nu facă copii; 
au ar sili-ò la alte păcate grele și fără de lege, atunci femeia este datoare 
„a 'nu:5e supune bărbatului, căci această supunere a ei nu: este « precun 

se cuvine Întru Domnul», ci este o supunere diabolică care îi duce pe amîn- 
doi în osîndă. Între datoriile femeilor față de bărbaţi sînt şi acestea: 
ele nu trebuie să se înfrumuseţeze cu podoabe şi haine scumpe care smin- 
tesc bărbaţii şi alungă Duhul Sfînt de la ele (1 Tim. 2, 9; 1 Petru 3, 3), 
ci să se împodobească cu fapte bune, ca: smerenia, evlavia, rugăciunea, 
blindeţea și milostenia (1 Tim. 2, 9; 1 Petru 3, 4); să poarte îmbrăcăminte 
simplă (1 Tim. 2, 9—10); să facă cinste soţilor lor (Prov. 31, 23; 11, 6).. 

lar ca sfaturi duhovnicești personale pentru buna armonie a familiei 
creștine, recomand următoarele: cei doi soți să fie oameni credincioși, 
să se roage regulat seara și dimineața, să aibă în casă cărți sfinte, să par- 
ticipe în sărbători la Sfînta Liturghie, să ţină după putere sfintele posturi 
şi să se spovedească în fiecare post. Cei doi soţi să aibă ca duhovnic un 
părinte bun, blind și înţelept. Același lucru să-l facă și cu copiii lor. În 
familia. unde stăpînește Dumnezeu, credința, dragostea, rugăciunea, 
evlavia și viaţa curată, acolo domneşte bucuria vieţii, înţelegerea, pacea 
Duhului Sfînt și armonia duhovnicească. lar în casa unde stăpineşte 
beţia, desfriul, avortul, necredinţa, vrăjitoria şi răzbunarea, acolo intră 
diavolul, cearta, divorțul și moartea. Fiecare din cei doi soţi să-și aleagă 
calea vieții, a conviețuirii familiale creștine. Un rol mare la salvarea crizei 
din viața de familie îl are Biserica și preotul de parohie. Apoi duhovnicul, 
cărțile sfinte și rugăciunea. ,, . ..- su IE A in T 


"40. În cazuri de conflicte între soți, ce trebuie să facă ei pentru 
împăcare și evitarea divorțului? . AA ant 
— Cel dintii lucru, trebuie să se împace, să-și ceară iertare, unul de la 
altul. Apoi să se spovedească amîndoi de tot ce au greșit și să primească 
cu bucurie sfatul duhovnicului şi canonul dat. Și mai ales să stăruiască 
în rugăciune, că prin rugăciune, mai mult decît prin orice virtute, se 
cîștigă dragostea de Dumnezeu și de aproapele, cum spune Sfintul Maxim 
Mărturisitorul în Filocalia volumul II., ; , f 
„: Pentru a se izgoni ura și răzbunarea dintre soți, ei amîndoi trebuie să 
se roage unul pentru altul, să-și aducă aminte de cuvintele Domnului 
Care zice: « Iubiţi pe vrăjmașşii vostri, faceţi bine celor ce vă urăsc, rugati-vă 
pentru cei ce vă blestemă pe voi» (Matei 5, 44), să urmeze și cuvîntul Sfintului 
Apostol Pavel, care zice « Soarele să nu apună întru minia voastră» (Efes. 
4, 26) şi să nu uite că «prieten adevărat este acela care îndură necazurile, 
nevoile și nenorocirile aproapelui, că pe ale sale, cind acela este încercat, 
Jără zgomot şi fără tulburare». Am zis să se roage soţii unul pentru altul 
cînd vin neînțelegerile între ei, căci « cu cît se roagă cineva din suflet pentru 
cel ce îl defaimă, cu atit Dumnezeu le arată adevărul celor ce se smintesc». 
Rugăciunea pe care o face-cineva pentru binele celui.ce l-a supărat. alungă 

din mijloc ura și aduce dragostea lui Dumnezeu între ci. Apoi prietenia 
| adevărată și dragostea duhovnicească se facc statornică între soți, dacă 

ei vor fi hotăriţi în inima lor să rabde unul de la altul toate necazurile 
vieții. Numai atunci vor ajunge la acea fericită poruncă, care zice: « Pur- 
taţi sarcina unul altuia și aşa veţi plini Legea lui Hristos» (Gal. 6, 2). 


4]. Ce sfaturi evanghelice daţi părinţilor care nu vor să nască copii 

şi recurg la avorturi și alte practici ucigașe? 
© — Cei ce-şi ucid copiii sînt împotriva vieţii create de Dumnezeu, 
împotriva societăţii omenești și împotriva mâîntuirii lor. Acesta este cel 
mai greu păcat al creștinului pe pămint. Numai printr-o pocăință mare 
se pot mântui. Toți bărbaţii care îndeamnă pe femeile lor să facă avorturi 
sînt ucigași și toate femeile care fac avorturi cu voia lor sau a bărbaţilor 
sînt ucigașe. Toţi care împicdică nașterea de copii, prin orice fel de mij- 
Joace. sînt ucigași. Păcatul uciderii este păcat strigător la cer (Gen. 4, 10). 
Păcatul uciderii întinează pămîntul și aduce osînda lui Dumnezeu (Num. 
35, 33—34; Ps. 105, 33). Dumnezeu priveşte cu mare minie asupra celui 
ucigaș (Ps. 5, 6; Prov. 6, 16—17; 1. Paral. 22, 8). Dumnezeu urmăreşte 
cu mânie pe cei ucigași (Ps. 9, 12; Is. 26, 21). Dumnezeu se răzbună pe 
cei ucigași (Deut. 32, 43; lez. 24, 1—8). Dumnezeu cere sînge pentru 
singe (Gen. 9, 5—6). Dumnezeu se răzbună pentru sîngele slugilor sale 
(Deut. 32, 43; 4 Imp. 9, 1). Femeile care fac desfrinare și își omoară copiii 
în pîntece, făcînd ucidere, să se oprească de la Sfinta Împărtășanie, după 
Sfintele Canoane, pînă la ieșirea din viață (Ancira 21). Femeile care iau 
medicamente și buruieni otrăvitoare și pierzătoare, precum și cele ce pri- 
mesc otrăvuri omorîtoare de prunci, să se supună canonului de 20 de ani 
al ucigașului (Sinodul al VI-lea Ecumenic, canonul 91). 
Femeia care nu se îngrijește de copilul ei cu intenţia de a muri sau 
face avort din neglijență, să primească canonul pentru uciderea premcdi- 
tată (Sfîntul Ioan Pustnicul, canonul 36). « Femeia care va lua ierburi 
ca să nu nască copii, aceea să aibă pocăință cinci ani şi să facă 300 de 
metanii pe zi. Iar de va fi cu voia bărbatului ei, mai rău este. Nici biserica 
să nu-i primească prescura ei, nici prinosul de vin pînă se va pocăi» 
(P.B.G. — 20). « Femeia de-și va ucide pruncii la naștere de bună voie, 
în toate zilele vieţii ei să se pocăiască. Femeia care își strică pîntecele 
ca să nu nască copii, zece ani să se pocăiască, doi ani să stea în curtea 
bisericii, 3 ani să stea lîngă ușa bisericii, ascultind Scripturile, ali 4 ani 
să stea cu catehumenii în tinda bisericii (în pronaos) pînă ce zice diaconul 
„Cei chemaţi ieşiţi .. .”. Iar un an să stea cu credincioşii la liturghie și apoi 
să se împărtășească», (Îndreptarea Legii, 21, p. 245), i i i! 

Cel mai mare păcat al credincioșilor căsătoriţi este avortul, uciderea 
de copii şi al doilea asemenea acestuia este desfrinarea (adulterul). Îndemn 
pe toţi credincioşii Bisericii Ortodoxe să se ferească de aceste două prea 
mari păcate, iar dacă le-au făcut, cu voie sau fără voie, să se mărturisească 
la duhovnic cu mare căință, să primească canon cu căinţa pentru ele şi 
așa, cu mila lui Dumnezeu, să-și mîntuiască sufletele lor. 

Să-L rugăm pe Mintuitorul Hristos Care S-a făcut prunc pentru noi 
să păzească casele credincioşilor noștri şi pămîntul românesc de aceste 
două prea cumplite păcate strigătoare la cer, care aduc miînia Domnului 
peste noi toți și osîndă veșnică. . ea’ 

i ai i > 

42. Se poate spera într-o echilibrare creștină a familiei pe viitor, şi 

în ce condiții anume ? 


— Mai întîi de toate, pentru a ajunge oamenii la cele ce întrebaţi, 
trebuie ca toţi să aibă credinţă în Dumnezeu și frică de El. Apoi să trăiască 
cu înfrinare și cumpătare (1 Cor. 7, 31; Tit 2, 12). Frica de Dumnezeu 
şi cumpătarea sînt obligatorii, atît slujitorilor, cât și credincioșilor (1 Tim. 3, 
23; Tit 1, 7; 1 Tim. 3, 11). Apoi tinerilor (Tis 2, 6), bătrinilor (Tit 2, 3) 
şi tuturor credincioșilor bărbați. şi femei (1 Tes. 5, 6—8; Gal. 5, 22; 2 
Petru 1, 6). Frica de Dumnezeu se naște în om din credinţa în Dumnezeu, 
după cum arată Sfîntul Maxim Mărturisitorul, zicînd: « Cel ce crede in 
Domnul se teme de chinuri; cel ce se teme de chinuri se înfrinează de la patimi 
şi rabdă necazurile; cel ce rabdă necazurile, va avea nădejde în Dumnezeu; 
iar cu nădejdea în Dumnezeu se dezlipeşte mintea de toată împăthmirea celor 
pămintești. În sfîrșit, mintea desfăcută de acestea va avea iubirea către Dum- 
nezeu» (Filocalia volumul II, pag. 32). Bine a zis unul din sfinți, că toată 
fapta bună începe de la frica lui Dumnezeu și se termină la dragostea de 
Dumnezeu (Sfintul Isaac Sirul, Cuvintul 1). 

Așadar, se poate spera într-o echilibrare creștină a familiei numai 
atuuci cînd creștinii vor avea credință dreaptă în Dumnezeu, fiică de 
Dumnezeu şi, mai presus de toate, dragostea de Dumnezeu și de aproapele. 
Atunci vor asculta de Evanghelie şi vor avea milă de sufletele lor şi ale 
copiilor lor, 

43. Ce părere aveți despre evoluția mișcării sectare în lume şi în 
ţara noastră? l 


— Sectele creștine sînt un semn apocaliptic şi o dovadă a slăbirii 
credinţei în Dumnezeu. Atît în lume cît şi la noi se înmulțesc şi se vor 
îumulți din cauza nebăgării noastre de seamă și din cauza neștiinţei Sfin- 

telor Scripturi a celor mulţi din poporul nostru. Pe un creștin bine orien- 
tat în Sfînta Scriptură și în dumnezeieștile dogme ale credinței ortodoxe, 
nici un fel de sectă nu-l poate converti şi amăgi. Cei mai mulţi care cad 
pradă sectelor sînt oameni nelămuriți în credința ortodoxă și care nu 
cunosc Sfinta Scriptură, Dogmele, Sfintele Canoane și învăţăturile Sfinţilor 
Părinţi. Dc aceea, preoţii de la orașe și sate ar trebui să le facă cunoscute 
„cele de mai sus, în predicile din biserici, spre a-i lumina în această pri- 
vință și spre a-i avea buni apărători ai credinţei creştine ortodoxe în 
Biserica lui Hristos cea dreptmăritoare. Dumnezeieştii Părinţi zic că 
« viața minţii este lumina cunoștinței, iar neştiința este orbirea sufletului» 
(Sfîntul Maxim Mărturisitorul, Filocalia II). Foarte ușor se înșeală de 
sectanţi cei ce nu citesc Sfinta Scriptură și nu cunosc învățăturile Sfin- 
ţilor Părinţi. Răspîndirea sectelor din ţara noastră sc datorează și lipsei 
de preoţi devotați, nu numai slăbirii credinţei ortodoxe. ; 
Sectele creează și o. mare primejdie pentru unitatea etnic- -națională 
a poporului român, deoarece toate sectele din țara noastră au venit din 
alte țări și au mare simpatie cu țările de unde s-au născut și au venit 
la noi. Inima lor nu este în țara noastră, nici nu ţin la ființa naţională a 
poporului român, ci se silesc pe cât pot să slăbească unitatea de credință 
şi unitatea naţională a românilor pentru a ne domina. Numai acela este 
un adevărat creștin şi cetățean român care ţine cu tărie la credința orto- 
doxă apostolică a neamului în care s-a născut, credință pc care o avem 
de aproape două mii de ani și în care s-a format poporul român și creștin 
din cele mai străvechi timpuri... 20. cu : E 
Ne trebuje mai multă catehizare ee cărți de popularizare a 
credinţei străbune și slujbe misionare cu ierarhi și preoți mai mulţi “În 
toate bisericile. ortodoxe, dar mai ales în cele lovite de secte. Ne trebuie 
Și călugări misionari prin mânăstiri, ca să colaboreze cu preoţii de mir 
şi să facă împreună misiune în parohiile 'cu grupări sectare. Credincioșii 
ascultă cu multă încredere de duhovnicii și preoții călugări din mînăstiri, 
De ce să nu fie și ci folosiți în această activitate misionară ? lar Duminica 
ar trebui să se facă slujbe misionare, cu predici de „catchizare în toate 
satele, cel mai bine după-amiaza la Vecernie. : 


$ a 
+ ; 


sectar în parohia sa? 
îi 


— Poate, de va fi ajutat de sei) lui Dătanezeu și de-va predica în 
trei feluri: cu gura, predicînd regulat și din inimă; cu mîna, de va: scrie 
cuvinte spre zidirea sufletească a creştinilor și cu pilda vieţii 'sale, de va 
trăi personal cele ce învaţă pe alţii. Predica prin exemplul personál al 
preotului, deși este măi “grea, dar mai mare folos aduce celor: ce vor privi 


- 44, Un preot bun, devotat pentru Hristos, peate evita prozelitis mul’ 

la viaţa lui, după cuvîntul care zice: « Mai credincioşi sint ochii decit 
urechile». Pilda. vieţii mai mult luminează și convinge fără supărare pe 
oricine. Cine predică prin trăire, ajunge la cuvîntul scris: « Taci tu, să 
vorbească lucrurile tale». Preotul trebuie să aibă şi o soţie exemplară, cu 
copii numeroși, care să-l ajute în ‘misiune şi el însuși să fie un preot de 
rugăciune și milostenie, .,, .; i a TA 


Fi 


45. Care sînt cele mai bune metode de întărire a vieții duhovniceşti 
în parohie? | a : . : ; 


3 EE 


— Cele mai bune mijloace de întărire a vieţii duhovniceşti în “parohie, 
pe lîngă cele arătate mai sus, sînt: săvirșirea regulată şi cu evlavie a sluj- 
belor bisericești în ficcare biserică ; organizarea regulată de slujbe misionare 
cu preoţi buni și predici catehetice; formarea de coruri bisericeşti în toate 
parohiile; formarea unor bogate biblioteci misionare pe lingă parohii şi 
biserici pentru iniţierea şi educarea enoriaşilor; vizitarea anuală în gru- 
puri organizate de credincioși, a minăstirilor și locurilor sacre din țara 
noastră, fapt care fortifică unitatea religioasă şi etnică a românilor orto- 
docşi; formarea în cadrul fiecărei parohii de comitete creștine misionare 
şi flantropice, cu scopul organizării de ajutoare de boală celor săraci 
şi bolnavi și susţinerii preotului împotriva prozelitismului sectar indivi- 
dual; spovedania regulată individuală a credincioşilor şi acordarea Sfintei 

mpărtăşanii, după caz; desființarea spovedaniei colective, care se mai 
practică în unele parohii și combaterea susținută a beției, divorțului, 
avortului, desfrîului şi tuturor conflictelor imorale din parohie; ajutorarea 
materială a săracilor și familiilor cu bolnavi și copii numeroși; educarea 
exemplară a copiilor preotului și “pensula se săi, și altele. 


di 


46. Ce părere aveți despre dialogurile de unire dintre cele două Biserici, 
Ortodoxă şi Romano-Catolică dia zilele noastre? 


— Unitatea creştină nu stă numai în dialogurile care se fac între 
Biserici de atîția ani. Sint bune şi dialogurile, sfătuirile, propunerile 
unora și ale altora în problema unirii. Dar să ne aducem aminte de cuvin- 
tele Mintuitorului care zice: « Fără de Mine nu puteţi face nimic» (loan 15, 
5). Așadar, cu puterea şi cu mila Lui toate se pot, iar fără de El, nimic. 
După slaba mea putere de înţelegere cred că în “această mare lucrare de 
unire a Bisericilor este mare nevoie de post, de rugăciune,:și mai ales de 
smerenie din toate părțile. Mîndria și slava deșartă, au fost mai ales pri- 
cinile de dezbinare între confesiunile mari şi mici, după cum vedem și 
azi la diferite secte çare se rup de Trupul lui. Hristos, care este Biserica, 


A și. ficcare o.ia după. capul și părerea lui. Mintuiitorul nostru Iisus Hristos - A 
Yi . S-a rugat către Tatăl:« Ca toți să fie una,precum noi sîntem una> (Ioan 17, ip 

21—22). Toţi membrii Bisericii creștine trebuie să stăruiască în rugăciune 
către Prea Bunul Dumnezeu pentru unirea tuturor creștinilor. Cit pri- 
veşte pricinile dogmatice care ne despart pe noi de Biserica Romano- 
Catolică, să ştim că cea mai grea şi mai mare este Filioquc (adică purcederea 
Duhului Sfînt și de la Fiul). Celelalte deosebiri sînt mult mai ușoare. 
Sînt în total 3633 de Sfinți Părinţi care au dogmatisit că Duhul Sfint 
purcede numai din Tatăl, nu și de la Fiul cum susţin catolicii. A se vedea 
despre aceasta în învățătura lui Nichita Ritorul Scitul, « Cuvint despre 
purcederea Sfîntului Duh», pag. 463, în lucrarea « Dogmele lui Atanasie 
de Paros», Minăstirea Neamţ, 1816. A se vedea încă și cele 14 mărturii 
ale lui Eftimie Zigabenul în aceeași carte, (pag. 848—849). Dar ce să mai 
zicem cînd atitea sute de dogmatiști au scris pe larg în această privinţă. 

Așadar, de nu. vor ajunge Bisericile, Ortodoxă și Catolică, la înţele- 
gere în această privință, atunci nu se va putea face unirea. Într-adevăr, 
la oameni acest lucru este cu neputinţă, dar nu și la Dumnezeu, De aceea 
am zis mai sus că este trebuință din partea celor două Biserici de multă 
rugăciune şi post către Prea Înduratul Dumnezeu, ca să lumineze minţile 
celor ce le conduc, spre a putea ajunge la o înțelegere comună în această 
privinţă. ` sa 

Fie ca același Prea Sfînt Duh, pentru care nu se pot înţelege, să se 
îndure cu mila Sa prea mare și să lumineze pe toţi care doresc unirea 
Bisericilor apostolice. Să le ajute Dumnezeu a afla calea cea mai bună 
gi mai sfîntă în această privinţă, care ar aduce mare bucurie şi mare folos 
întregii Biserici a lui Hristos. 


47. Care ar fi cauzele principale ale slăbirii duhovnicești a monabis- 
mului nostru în vremea de azi? 


— Cea dintii cauză a slăbirii duhovniceşti a monahismului nostru 

de astăzi este stricarea vieţii de obște din minăstiri. Îmi aduc aminte de 
“bătrînul stareț al Minăstirii Sihăstria, Ioanichie Moroi, care, în sfintele 
posturi, venea la masă numai sîmbăta și Duminica, căci în celelalte zile 
nu gusta nimic decît Sfînta Împărtășanie. El ne spunea adesea: « Cind 
se va strica viaţa de obşte din minăstiri, atunci se vor pustii mînăstirile». 
Căci a trăi fiecare de capul lui, a mînca cînd vrea și a face ce vrea este 
lucru cu totul stăin de viața călugărească. Sfintul Vasile cel Mare și 
Sfîntul Teodor Studitul zic că «în viețile de obşte se vor miutui călugării 
\ cu miile, iar în viața de sine unul la mie!». Alt lucru greu este mîncarea de 
carne la monahi si monahii. Dumnezeieştile canoane opresc cu totul acest 
lucru. Alt lucru pierzător este punga aparte a monahilor. Auzi ce zice 


Sfintul Teodor Studitul: « Unde vor fi monahi cu pungi aparte, acolo nu i 
ah "este obşte de monahi sau adunare de preoți» (Sfîntul Teodor: Studitul, NE 

Cuvîntul 1). La fel zice și Sfîntul Vasile cel Mare în privinţa vieţii de obște: 
« Cel ce are lucru deosebit în viața de obște, s-a despărțit pe sine de Biserica 
lui Hristos şi s-a înstrăinat de dragostea Domnului. Unul ca acela să fie 
neimpărtășit cu Sfintele Taine pînă se va îndrepta. Iar de se obrăznicește 
a se împărtăși cu Sfintele și Prea Curatele Taine, să ştie unul ca acela că 
spre osîndă mănîncă şi bea Trupul si Singele Domnului și va avea parte 
cu bubosul Gheezi și cu vînzărorul Iuda și ceilalți asemenea lor». lar de 
îngăduie cineva din episcopi și egumeni să se facă unele ca acestea și 
orînduiesc învățături împotriva Sfinţilor Părinţi, vor da seamă în ziua 
judecății de apoi. Căci orice călugăr care pune gînd să aibă avere per- 
aonală în mînăstire sau în afară, spre neguțătorie, acela sc face fur și 
tîlhar de ale sale, precum Anania şi Safra (Cuvintele Sfîntului Teodor 
Studitul, pag. 35—42). - , Di at ce 

Alt lucru care slăbește și pustiește viața monahală și duce la pierzare 
pe cei ce viețuiesc în miînăstiri este nespovedania sau rara spovedanie. 
Cuviosul Paisie, marele stareț al Mînăstirii Neamţ, zice : « Deasa spovedanie 
este temelia vieții duhovnicești în minăstire», Iar Sfîntul Ioan Gură de Aur, 
arătînd cît de mare este folosul desei spovedanii, zice: « De este cu putință 
şi în fiecare ceas, ṣi în fiecare zi să te spovedeşti». (« Putul», «Cuvint la amara, 
Buzău, 1833, pag. 11—20). : 

Noi recomandăm călugărilor spovedania săptăminală, iar Sfintele 
Taine în medie la 3—4 săptămîni. Sînt încă alte multe pricini prin care 
slăbește și se pustieşte viața duhovnicească în sfintele mînăstiri de călu- 
gări și călugărițe. Eu am amintit aici numai de stricarea vieții de obşte, 
de mîncarea de carne, de pungă, de averea deosebită și de rara spovedanie, 
fiindcă acestea sînt cheagul principal prin care se formează și se întărește 
organizarea vieţii călugărești în sântele miînăstiri și dacă nu ne vom deș- 
tepta mai devremc, mai tirziu va fi prea târziu. 


48. Cum trebuie să fie un stareț de minăstire pentru a reuşi să reîn- 
_moiască şi să organizeze viața de obste? Cu ce ar trebui să 
înceapă? 


îi 
La IC 


ees Tat pe tas ; 12 


"" — Un stareț bun trebuie să aibă o practică veche în lucrarea tuturor 
faptelor bune și o ispitire de mulți ani în viața mînăstirească. În acest 
caz « cel ce s-a ispitit mult, poate şi celor ce se ispitesc să le ajute ». Apoi 
starețul să fie un bun teolog şi cunoscător al Sfintei Scripturi, al dog- 
melor Bisericii Ortodoxe, al Sfintelor Canoane, al învățăturilor Sfinţilor 
Părinţi și al rînduielilor şi slujbelor bisericești. Apoi să nu fie nici prea 
aspru, nici prea pogoritor; ca să stie a folosi ecamparaten si iconomia 
canoanelor de la caz la caz. i a. i- oo a 

Pentru a organiza o minăstire de monahi sau monahii, starețul sau 
stareța trebuie să cunoască bine. viața de obşte după rîndaiala Sfinţilor 
Părinţi, să ţină cu sfințenie la înfrinare, să nu dezlege ceva împotriva 


- Sfintelor Canoane, să respecte rînduiala Tipicului Mare al Bisericii Orto- 


doxe şi să fie pildă vredaică de urmat tuturor, luînd parte la toate slujbele 


„de zi și de noapte ale bisericii. Să fie un bun duhovnic pentru sine și pentru 


alții, să ţină cu mare tărie la slujbele şi Canoanele Bisericii, la spovedania 
sinceră a monahilor din miînăstirea.sa. La biserică şi la masă să pună 
totdeauna cuvînt de folos din Sfinta Scriptură, din Vieţile Sfinţilor şi din 


învățăturile Sfinţilor Părinți, mai ales ale celor ce au vieţuit în viaţa de. 


obşte. şi ale celor de prin pustie, care au fost adevăraţi sihaştri și luminători 
ai lumii. Apoi să dea poruncă și canon monahilor, ca la ascultare să țină 
tăcerea și să aibă pururea în inima lor rugăciunea minţii: « Doamne Iisuse 
Hristoase, Fiul lui Dumnezeu, miluiește-mă », ştiind că « ascultarea fără 
rugăciune este argăție», după cuvintul Sfîntului Isac. Căci « călugărul sau 
călugărița care face ascultare cu dragoste în mînăstire și are rugăciunea în 


` minte, liturghie săvirşeşte». după învăţătura Sfinților Părinți. Starețul să 


aibă grijă ca toţi monahii să vină regulat la slujbele de zi și de noapte. 
ale bisericii şi să pună povățuitori şi supraveghetori în lipsa lui, la toate. 
ascultările din Biserică şi din afară şi să ştie a se purta frumos și cuviincios 
cu lumea din afară și cu autorităţile civile și bisericeşti în drept. 

Aceste puţine însemnate aici și altele de acest fel se cuvine să împo? 
dobească sufletul unui stareț, căruia Dumnezeu i-a încredințat conducerea 
unor suflete pe calea mîntuirii, pentru care va lua multe cununi sau mare 
pedeapsă în ziua de apoi. , E e ARIE e E: 
“i 49: În întreg monahismul ortodox se simte o tot mai mare lipsă de 
i duhovnici iscusiți pentru formarea de ucenici și înnoirea vieții 

spirituale, Care este situația duhovnicilor în mînăstirile noastre 
de azi? 


~ — Într-adevăr, ducem o mare lipsă de duhovnici buni prin mînăstiri 
şi parohii. Dacă n-ai cheag nu poți face brînză bună! Duhovnicii buni 
şi iscusiți într-o mînăstire formează cheagul şi esența spiritului întregii 
obşti pentru toți cei ce se nevoiesc într-o mînăstire, De aceea zice Sfintul 
Vasile cel Mare că starețul unei miînăstiri nimic.să nu facă fără sfătuirea 
părinţilor duhovnicești, care pot să-l ajute la: conducerea spirituală și 
administrativă a mînăatirii, cum citim. în vechile rînduieli ale vieţii mona- 


hale sau Regulamentul Sfîntului Vasile cel Mare despre viața de obşte.. 


De mare nevoie este în fiecare mînăstire de un duhovnic iscusit şi chiar mai 
mulţi. Fără duhovnici buni niciodată nu se va putea, organiza o! viață du- 
hovnicească şi o disciplină iscusită prin mînăstiri. Iseusinţa unui duhovnic. 

- 


nu stă numai în a cunoaște canoanele și învăţăturile Sfinților Părinţi. 
Ci mai ales iscusință în rugăciune și dragoste, iscusinţă în trăire și suferință 
pentru fapta bună, câştigată cu osteneală proprie, prin încercarea lucrurilor. 
Starețul și duhovnicul sînt părinții sufleteşti ai unei mînăstiri, precum 
tata și mama sînt părinţii unei familii. Dacă părinţii sînt buni, plini de 
credință şi dragoste şi copiii lor vor fi buni, plini de virtute în Hristos, 
Să cerem de la Dumnezeu astfel de stareţi și duhovnici buni, cuvioși, plini 
de dragoste şi sfințenie. 


50. Care dintre monahi poate fi un duhovnic bun? Cine trebuie să 
aleagă şi să formeze pe duhovnic? Cum trebuie să fie un duhov- 
nic bun? 


— Acel monah poate fi duhovnic și preot care are viața curată, care 
iubește rugăciunea, biserica și oamenii și este bine orientat în cunoașterea 
Sfintei Scripturi, în dogmele credinţei ortodoxe, în Sfintele Canoane și 
în învățăturile Sfinţilor Părinţi şi care are o bogată experienţă în viața 
duhovnicească. Un duhovnic bun nu trebuie să fie nici prea aspru, dar 
nici prea blind și nepăsător, cînd este vorba de povăţuirea unui suflet 
pe calea mintuirii. Trebuie însă să aibă răbdare și îndelungă.răbdare 
la îndreptarea sufletelor şi să fie cu adevărat om duhovnicesc, adică om 
de rugăciune și cu milă față de toți. Candidaţii de preoți şi de duhovnici 
sînt aleși de către duhovnicii bătrîni, în frunte cu starețul fiecărei mînăstiri 
« sub inspiraţia Duhului Sfint şi cu rugăciunea întregii obşti». La fel se 
aleg şi stareţii. Semne văzute ale unui duhovnic și stareț bun sînt: smerenia 
şi dragostea pentru toţi, iar semne nevăzute sînt înțelepciunea, viața 
curată, rugăciunea ‘şi înfrînarea. 


51. Cum este mai canonic şi mai bine să se facă spovedania și îm- 
părtăşirea obștii în mînăstirile noastre? Săptămiînal, lunar sau 
numai în cele patru posturi? 


— lată ce zice în această privință dumnezeiescul Părinte loan Gură 
de Aur: « Mulţi cu Tainele acestea o dată în an se împărtășesc, iar alții 
de două ori, iar alţii de mai multe ori. Deci către toți ne este nouă cuvint 
nu numai către cei de aici, ci și către cei ce şed în pustie. Că aceia o dată 
într-un an se împărtășesc sau de multe ori şi după doi ani. Ce dar? Care 
ne sint nouă primiţi ? Cei ce o dată se împărtăşesc, cei ce de două ori, cei 
ce de multe ori, sau cei ce de puţine ori ? Cei ce au știința gindului curată, 
cei ce au inimă curată, cei cu viață neprihănită care sînt în acest fel, tot- 
deauna să se apropie. Iar cei ce nu sint în acest fel, nici măcar o dată. Pentu 
ce? Pentru că la judecată își iau osindă şi pedeapsă. Căci cind zice preotul 
« Sfintele sfintilor», aceasta zice: dacă nu este cineva sfint, să nu se apropie. 

Nu numai curat de păcat zice, ci sfint 1». (Împărțirea de grîu, Cuvintul 
53, Buzău, 1833, pag. 449—450). Jar în Cuvîntul 54 la fel arată, zicînd: 
« Că nu ziua arătării (Naşterea Domnului), nici cele 40 de zile de post te 
fac pe tine vrednic de apropiere către Sfintele Taine, ci lămurirea şi curăţenia 
sufletului. Cu aceasta, totdeauna apropie-te; fără de aceasta, niciodată « (Cu- 
vîntul 54 op. cit. p. 485). 

În trecut, spovedania în mînăstiri se făcea zilnic. În vremea noastră, 
la Sihăstria și în mai multe mânăstiri şi schituri, spovedania se face săp- 
tămînal, vinerea. În alte mînăstiri mai mari, cel mai rar, o dată pe lună. 
Iar Sfînta Împărtășanie la călugări se dă după cum hotărăște duhovnicul, 
dnpă cum este rînduiala mînăstirii, și după evlavia și pregătirea fiecăruia. 
De obicei se dă de douăsprezece ori pe an, adică o dată pe lună, iarla 
shivnici, la bătrîni şi la bolnavi, cel mai rar la 3 săptămîni și cel mai des 
o dată pe săptămînă. În nici un caz nu acceptăm Împărtășania prea deasă, 
fără spovedanie, canon și pregătire. 


52. Cum trebuie să se facă spovedania şi împărtășirea mirenilor 
la parohii? 


— Mirenii sînt obligaţi, după rînduiala Sfintelor Canoane, să se spo- 
vedească în fiecare post şi oricînd vor simți ci nevoia. Iar pentru Sfinta 
Împărtășanie, tot în posturi mai ales, iar în cazuri speciale mai des. Dar 
să aibă mare grijă preotul de mir, cui și cînd trebuie dată, după scumpă- 
tatea Sfintelor Canoane. Auzi ce zice dumnezeiescul Părinte Gură de Aur: 
« Acestea le zic către voi, preoților, cei ce vă împărtășiți și către voi, diaco- 
nilor, care slujiți ... Nu mică muncă zace asupra voastră, dacă știind la 
cineva vreo răutate, veți îngădui să se împărtășească cu înfricoşatele Taine. 
Sîngele Lui din mina voastră se va cere. Măcar voievod de ar fi, măcar eparh, 
măcar cel încununat cu coroană, dacă se apropie cu nevrednicie, oprește-l. 
Mai mare stăpinire ai tu decit acela... că decii cel îndrăcit mai rău este 
cel ce se apropie cu nevrednicie de cele sfinte». Şi iarăși zice: « Nu de sabie 
în loc de hrană. Ci măcar din nebunie de va veni acela, să se împărtășească, 
oprește-l, să nu te temi. Teme-te de Dumnezeu, nu de om... lar dacă tu 
nu îndrăzneşti, adă-l la mine. Nu voi îngădui să se facă aceasta. De suflet 
mă voi despărți mai înainte, decit să dea Singele Stăpinesc cu nevrednicie 
şi sîngele meu îmi voi vărsa mai înainte decît voi da Singele așa de infricoșat 
celui căruia nu i se cuvine. lar dacă mult cercetind preotul, nu a ştiut pe 
cel rău, nu este nici o vină» (Cuvint 55 op. cit. pag. 488—489). 

Să audă fraţii noștri preoți de la sate și orașe cîtă hotărire avea Sfin- 
tul Ioan Gură de Aur de a nu da Prea Sfintele Taine la cei nevrednici, 
fiind gata să şi moară pentru scumpătatea cea mare care o avea față de 
Trupul şi Sîngele Domnului. Auzi ce zice: « Dacă mult iscodind, cercetind 

pe cel ce vrea să se împărtiişească, nu va afla vreo vină, nu va avea păcat». 
Dar cum va putea cineva să facă cercetare cu de-amănuntul fiecărui suflet, 
dacă unii din preoţi au îndrăznit să facă spovedanie colectivă ? Aceasta 
nu este spovedanie, ci desființarea Spovedaniei. Spovedania se face numai 
individual, cu dezlegare pe cap a păcatelor. 


53. Părinte Clcopa, care sînt condiţiile mintuirii, pe înțelesul tuturor? 


— Așa i-am pus eu odată întrebarea aceasta părintelui Paisie, duhov- 
nicul nostru, iar el mi-a răspuns: « Omul se poate mîntui și în lume, şi 
în mînăstire, și la oraș, și la sat, și în pădure, dacă are aceste trei lucruri: 
credinţă dreaptă în Dumnezeu, fapte bune și smerenie, adică omul să nu 
cugete că are ceva al său, ci că tot ce are în viață este de la Dumnezeu. 
Cine are aceste trei lucruri, se mântuiește oriunde ar fi pe faţa 
pămîntului. Jar dacă una dintre ele îi lipseşte, nu se poate mîntui nici- 
decum. Pe mine, cînd mă întreabă cineva cum să se mîntuiască, eu îi răs- 
pund așa: Ca să ne putem mintui, cu darul lui Dumnezeu, trebuie să 
respectăm trei condiţii, pe lingă cele amintite mai sus: Să avem câtre 
Dumnezeu inimă de fiu, adică să-L iubim și să ascultăm de El, precum 
ascultă un fiu bun pe tatăl său: să avem câtre aproapele inimă de mamă, 
adică să avem milă faţă de toți oamenii, fără deosebire şi să-i ajutăm atît 
sufletește, la mântuire, cît și trupește, cu cele de nevoie vieţii, după a 
noastră putere; să avem către noi înșine inimă de judecător, adică perma- 
nent să ne judecăm că noi sîntem mai păcătoşi decît toţi oamenii. Cine 
împlineşte aceste trei condiţii, acela întotdeauna se roagă cu folos, se 
spovedește cu lacrimi şi se împărtășește cu vrednicie cu Prea Curatele 
Taine. lar cine nu le respectă, niciodată nu se apropie cu vrednicie de 
cele dumnezeiești. 


54, Cum trebuie să primească preotul la spovedanie pe cei care vin 
„la el? 


— Să-i primească cu toată dragostea, ca pe fiii lui Dumnezeu și ca 
pe fraţii lui buni. Preotului trebuie să-i fie milă de acel creștin care a fost 
adus la el de îngerul lui păzitor pentru a-și curăți sufletul prin Sfînta 
Spovedanie. Că n-a venit înaintea lui, ci înaintea lui Dumnezeu, iar preo- 
tul este numai un martor pentru dînsul la judecată. Deci, cum îi este lui 
Dumnezeu milă de toată lumea, așa trebuie să-i fie milă şi preotului de 
toţi care vin la spovedanie și să-i primească cu dragoste, să-i cerceteze 
cu milă, să le dea sfaturi bune și canon, după rânduială. Dar mila trebuie 
s-o unească cu dreptatea, blindețea cu asprimea, iconomia cu scumpă- 
tatea canoanelor. Pentru a înțelege mai bine aceasta, preotul trebuie 
să citească cu atenţie Canonul 102 al Sinodului VI Ecumenic. Preotul, 

ca un doctor sufletesc, trebuie să taie rana păcatului ca să vindece. Adică 
să dea şi canon de pocăință celui ce se spovedeşte, precum: post, metanii, 
milostenie, oprire un timp de la Sfintele Taine, dacă are păcate grele, 
rugăciuni, mergere permanentă la biserică, grijă pentru copii etc. Cine dez- 
leagă păcatele fără canon, fără promisiunea solemnă că nu mai face păca- 
tul, acela își ia păcatele penientului asupra lui. La fel greșește și preotul 
care spovedește în comun și nui face mărturisirea credincioşilor indivi- 
dual, cu dezlegarea pe capul fiecăruia, sau împărtășește fără spovedanie 
si canon după a lui îndrăzneală și nctemere de Dumnezeu. Acel preot 
va da greu răspuns înaintea înfricoşatului Judecător Iisus Hristos. 


55. Care este starea snfletului ce moare spovedit, dar sub canon, 
adică nu a mai avut timp pentru împlinirea pe pămint a 
canonului de la spovedanie? 

— Creștinul care moare spovedit, dar este sub canon, se mintuiește 
sigur, căci a fost dezlegat de păcate pe pămînt. Sufletul lui poate fi scos 
din muncile iadului cu Sfînta Liturghie, cu milostenia și cu rugăciunile 
celor din familia lui. Numai cei ce mor nespovediţi și cu păcate grele, 
de moarte, nu mai pot fi scoși din osîndă, ci sînt numai ușuraţi în munci 
prin rugăciunile Bisericii şi prin milostenie. Cel spovedit își face canonul 
fie pe pămint, fie în iad. 


56. Spuneţi-ne ceva despre bărbat gi femeie. 


— Dumnezeu l-a făcut pe om, iar« ca omul să nu fie singur» i-a făcut 
femeie din coasta sa. Înţelepciunea nemărginită a lui Dumnezeu n-a înzes- 
trat pe femeie cu însușirile bărbatului, nici pe bărbat cu ale femeii. Fie- 
care dintre cei doi au însușirile lor şi numai bărbatul cu femeia pot forma 
omul întreg. Femeia este egală cu bărbatul numai după fire, nu după 
dregătorie, căci este făcută din trupul bărbatului. Ea este supusă bărba- 
tului, mai ales după căderea din rai, căci șarpele a ispitit pe om prin femeie. 
De aceea și Dumnezeu îi dă canon: «să fie întoarcerea ta către bărbatul 
tău şi el te va stăpîni» (Facerea 3, 16). Femeia este supusă bărbatului, dar 
numai după Dumnezeu, adică în cele bune. Dacă este silită de soțul ei 
să facă avort şi orice păcat, atunci nu trebuie să-l asculte, că nu are păcat, 
iar dacă îl ascultă la cele rele, amîndoi iau pedeapsa egal. Sufletul femeii, 
ca și trupul, sînt egale cu ale bărbatului, vrednice de aceleaşi răsplăți 
sau pedepse. 


PESE > Duhovnicul, la spovedanie, reprezintă pe Hristos pe scaunul de 
judecată. El primește spovedania și dezleagă în numele lui Hristos, prin 

57. Spuneti-ne ceva despre vrednicia duhovnicului gi limitele lui. 

harul Duhului Sfint. Nu preotul singur leagă şi dezleagă, ci Hristos prin 
miinile și cuvîntul lui. De aceea este foarte mare harul și răspunderea 
duhovnicului. Preotul în scaunul de spovedanie este pentru credincioși 
părinte, doctor și judecător. De taina Spovedaniei depinde mântuirea 
tuturor credincioșilor. Aici este vrednicia duhovnicului, să poată ciștiga 
cît mai multe suflete, iar nu să le piardă, că Hristos S-a răstignit pentru 
toți oamenii. 
Preotul trebuie să facă tot ce-i stă în putere pentru miîntuirea credin- 
cioșilor săi, de care depinde și miîntuirea lui. Cel ce păcătuiește, rănește 
dreptatea lui Dumnezeu. Dar de se mărturisește după rînduială și pără- 
sește păcatul, este dezlegat și iertat. Primul pas al spovedaniei este căința 
pentru păcatele făcute și venirea cu credință la duhovnic. Al doilea pas 
este spovedania prin viu grai, individual, iar nu în comun, a păcatelor 
făcute și nespovedite pînă atunci. Al treilea pas al spovedaniei este pri- 
mirea canonului cu hotărîrea de a nu mai păcătui şi dezlegarea de păcate, 
fără de care mărturisirea nu are nici o valoare. Dezlegarea se face indi- 
vidual, prin punerea miinilor în formă de cruce pe capul penitentului. 
Ne învață Sfinţii Părinţi că dacă dezlegăm pe cineva înainte de a făgădui 
că face canonul și părăsește păcatele, atunci păcatele lui cad asupra duhov- 
nicului. Spovedania trebuie să fie făcută cu voia fiecăruia, nu din silă 
sau obligat de cineva, ci numai îndemnat. Apoi să fie sinceră și întreagă, 
nu pe jumătate; să fie făcută cu umilinţă, fără a da vina pe altcineva şi 
cu hotărire că nu mai.face păcatul. 
Un duhovnic nu poate dezlega toate păcatele, mai ales cele ale cleri- 
cilor, în legătură cu săvîrşirea Sfintelor Taine și alte cazuri grave anti- 
canonice. Toate aceste păcate trebuie spovedite ierarhului locului, singurul 
care le poate dezlega. În toate cazurile grele, preotul trebuie să ceară sfatul 
'şi dezlegarea jerarhului. Preotul nu poate dezlega căsătoriile între rudenii, 
sau alte păcate cu totul împotriva învățăturii ortodoxe, a moralei și a 
Sfintelor Canoane. lată ce spune și Sfîntul Efrem Sirul: « Păgîn este preo- 
tul care dezleagă ceea ce au legat dumnezeieștile Canoane». lar Sfintul Joan 
Gură de Aur zice: « Mare prăpastie este unde Canoanele nu stăpînesc și 
mare primejdie apasă asupra preotului care nu cunoaște dumnezeieștile 
Canoane». Între Dumnezeu și om este pusă taina Sfintei Spovedanii, 
care este al doilea botez, singura care ne iartă păcatele făcute după Botez. 
De aceea, omul care moare nespovedit, este ca şi cum ar muri nebotezat. 
Nu-l mai ajută rugăciunile Bisericii. După moarte, preoţii nu mai pot 
dezlega păcatele nespovedite în viaţă, că nu sintem noi mai milostivi 
decit Dumnezeu Care zice: « În ce te va găsi, în aceea te va judeca». Mare 
grijă trebuie să aibă credincioșii ca nimeni din familia lor să nu rămînă 
mespovedit în posturi, iar dacă au pe cineva bătrîn și bolnav în casă, să 

cheme imediat un preot să-l spovedească şi împărtășească, ca să nu moară 
nedezlegat şi neîmpăcat cu Hristos, Mintuitorul nostru. 


58. Spuneți-mi cîteva cuvinte despre valoarea smereniei. 


— Smerenia este cel mai mare tezaur al miîntuirii noastre. Auzi ce 
spune Sfîntul Isaac Sirul: « Ajunge pentru mintuire întristarea minții 
şi smerenia în loc de toată fapta bună trupească şi sufletească». lar mai departe 
spune: « Dacă am făcut metanii, nu m-am mântuit; dacă am privegheat, 
nu m-am mintuit; dacă am ţinut fecioria, nu m-am mintuit; dacă am făcut 
milostenie, nu m-am mintuit; dacă am postit, nu m-am mintuit», dar spune 
Duhul Sfînt prin gura psalmistului: « Smeritu-m-am şi m-am mintuit !». 
Așadar, smerenia ne asigură cel mai mult mântuirea, urmată de milos- 
tenie. Cu aceste două virtuţi se mîntuiesc cel mai ușor atît mirenii, cît 
şi călugării. Să rîvnim cu toată inima aceste două mari fapte bune, ca să 
vedem pe Hristos în lumina slavei Sale. 


59. Spuneti-ne cîteva cuvinte si despre milostenia creştină. 


— Milostenia este fiica cea mai mare a dragostei creștine. Milostenia 
are valoare deplină, numai dacă este făcută în numele lui Hristos. Altfel, 
nu ne ajută la mântuire, milostenia avînd valoare doar de ajutor social, 
umanitar. Cea mai mare milostenie creştină este vestirea cuvîntului lui 
Dumnezeu spre miîntuirea oamenilor. lată ce spune Sfintul Grigorie Teo- 
logul despre aceasta: « Cel ce predică cuvintul lui Dumnezeu spre folosul 
altuia este mai mare ca cel ce înviază morții. Că cel de înviază morții cu 
rugăciunea a înviat numai trupul, iar cel ce predică cuvîntul lui Dumnezeu 
la oameni, înviază sufletele !». La fel Sfîntul Ioan Gură de Aur zice despre 
milostenie: « Cel ce face milostenie este mai mare ca cel ce înviază morții». 
Sfînta Scriptură zice iarăși: « Cel ce face milostenie va fi ca gura Mea». 
Şi în alt loc: « Cel ce va face credincios din necredincios, ca gura Mea se va 
chema», căci « Milostenia acoperă mulțime de păcate». 

Cine face milostenie se aseamănă cu Dumnezeu care miluiește pe 
tot omul, fără alegere că este bun sau rău. Să facem milostenie după 
putere, materială şi sufletească, în toată viața noastră, pentru a culege 
roadele ei în ceruri. Cine seamănă aici jos, va culege roadele faptelor bune 
acolo sus, în faţa tronului Prea Sântei Treimi. 


60. Ne întreabă credincioşii: Cînd va fi sfîrşitul lumii? 


— Cînd şi cum anume va fi sfirșitul lumii numai singur Dumnezeu 
ştie. El ne-a descoperit unele semne în Sfînta Evanghelie și prin Sfinții 
Apostoli. Dintre acestea, două semne sînt cele mai puternice, anume: 
slăbirea tot mai mare a credinței în Dumnezeu şi împuţinarea iubirii A 

creștine între oameni, începînd cu familia, Alte două semne cumplite ale 
sfîrșitului veacurilor sînt înmulțirea tot mai mult a sectelor, prin așa 
numiții « prooroci mincinoși» şi desfriul, care se vor răspîndi, cum deja 
se vede pe tot pămîntul. Mai ales desfriul prin partea femeiască va fi 
cumplit în vremea de pe urmă. Noi atîta ştim: cînd se vor înmulți păcatele 
peste măsură şi vor ajunge la culme, atunci va veni sfîrşitul lumii. 


61. Spuneţi-ne citeva gînduri despre sfinta rugăciune. 

— Spun unii din Sfinţii Părinţi: « Să nu uiţi pe Domnul în vreme 
de linişte, ca să nu te uite nici El în vreme de ispite şi război». Cît de mare 
adevăr spun aceste cuvinte ! Adică să ne rugăm și să lăudăm pe Dumnezeu 
cînd sîntem în pace şi încă nu ne dau război diavolii prin gînduri și patimi. 
Iar cînd duhurile satanei se vor ridica asupra noastră cu cugete pătimaşe, 
cu războiul mândriei, al desfrinării, al trindăviei, al lăcomiei şi îndoielii, 
atunci darul lui Dumnezeu ne va ajuta să biruim patimile şi cursele vrăj- 
maşului. Căci cînd te lupţi cu diavolul, se luptă și el cu tine. În timpul 
ispitelor, numai cu rugăciunea și cu smerenia vom putea alunga și birui 
pe diavoli. Mai ales să zicem atunci « Rugăciunea lui Iisus». Numele Mîn- 
tuitorului ca o sabie taie și alungă pe diavoli şi te poate scăpa de căderea 
în păcat. ii 

Rugăciunea îl face pe om atotputernic și nimic și nimeni nu-l poate 
birui pe omul rugător. Nici oamenii răi, nici diavolii, nici frica morţii, 
nici sărăcia, nici boala, nici mîndria, nici războiul desfrînării. Omul care 

er “nagă permanent este de neînvins. Însă trebuie să fie întrarmat cu 
smerenia, să se considere că este nimic și numai Dumnezeu este în totul 
şi în toate. Sa f 


62. Cum trebuie să meargă credinciosii la biserică? 

- — Mai întîi trebuie să meargă regulat la biserică, adică cât mai des, în 
fiecare Duminică și sărbătoare, afară de cazuri grele de boală, spital, nepu- 
tinţă, servici, Apoi să meargă la biserică împăcaţi unii cu alții, că biserica 
este casa Domnului, care este Dumnezeul dragostei. Cine nu iartă și urăşte 
pe aproapele, nu poate intra niciodată în biserică, nu poate da slujbă 
la altar, nu poate zice « Tatăl nostru», că nu-l primește Dumnezeu. Apoi 
soţii să țină curăţenie înainte cel puţin două zile unul cu altul și să aducă 
şi pe copiii lor la biserică pentru a învăța dreapta credinţă și a creşte 
în frica de Dumnezeu. Credincioşii sînt datori să meargă din timp la sfin- 
tele slujbe, iar nu după începerea Sfintei Liturghii. Ei trebuie să asculte 
la biserică atît Sfînta Liturghie, cît și Vecernia, Utrenia, Acatistul, pre- 
dica zilei, citirile şi cântările de la strană și toate învăţăturile creştine din k 
gura preotului. Dacă nu pot veni din timp la slujbă, credincioşii trebuie ii 


SA 

să se închine la icoane numai după terminarea Sfintei Liturghii, ca să nu 
tulbure liniștea slujbei şi a celor din biserică. 

Credincioşii, mai ales femeile, trebuie să se îmbrace cuviincios cînd 
vin la biserică. Este mare păcat pentru ele să se poarte cu îmbrăcăminte 
pecuviincioasă, nu numai în biserică, ci și acasă, la lucru, pe stradă, și 
mai ales cînd se roagă. Să vină la biserică cu capul acoperit, îmbrăcate 
în haine femeiești, iar nu bărbătești, nevopsite pe faţă și pe unghii și să 
stea cuviincios la sfintele slujbe. Este oprit credincioşilor să plece din bise- 
rică înainte de sfîrșitul slujbei. Sfintul Ioan Gură de Aur îi aseamănă 
pe aceia cu Iuda vînzătorul, care a plecat de la Cina Domnului înainte 
de sfîrşit. Sfinta Liturghie are aceeași valoare cu Cina cea de Taină. 

Deci să preţuim biserica, să iubim biserica, să mergem regulat, cu 
dragoste şi împăcaţi la biserică, să ascultăm cu evlavie sântele slujbe 


şi cuvintele de învățătură, să cîntăm și să ne rugăm împreună în biserică, 


pentru ca astfel să ne întoarcem la casele noastre hrăniţi duhovnicește 
şi întăriți în credinţă și iubire. O slujbă ascultată cu evlavie ne aduce pace 
şi bucurie în casă și în inimă și ține pînă la cealaltă Duminică. Biserica 
este mama noastră cea de obște. Să o iubim și să ascultăm de păstorii 
noștri sufleteşti, că astăzi s-au ridicat mulți păstori şi prooroci mincinoși, 
lupi îmbrăcaţi în piei de oi, care îndeamnă pe creștini să lase Biserica, 
păstorii ei cei sfinţi, Sfînta Liturghie, Sfinta Cruce, pe Maica Domnului 
şi pe toţi sfinţii, şi să meargă la adunările lor în afară de biserică. Mîntuirea 
este numai în Biserică, pe care a întemeiat-o Însuși Domnul nostru Iisus 


Hristos, iar afară de Biserică sînt lupii răpitori, proorocii mincinosi și ' 


amăgitori. În Biserică este viaţa și mîntuirea noastră, iar afară este pier-, 
zarea, întunericul şi moartea celor ce se lasă de Biserica lui Dumnezeu. 

63. Ce să facă cei ce au pagube în casele lor? 

— Cea mai folositoare rugăciune pentru cei ce au fost păgubiți sau 
jefuiţi este acatistul Sfintului Mucenic Mina, cu o zi de post. Paguba pe 
care o suferă cineva este considerată ca o milostenie la Dumnezeu; ea 
nu este trecută cu vederea. În Biserica Ortodoxă, cel mai grabnic ajută- 
tor pentru pagube și furturi este Sfîntul Mare Mucenic Mina. De aceea, 
în asemenea cazuri, îi citim cu post şi evlavie acatistul și unele rugăciuni. 
Mulţi din cei ce fac aceasta cu credinţă, află lucrurile dispărute și pe cei 
ce le-au răpit. 

64. Ostaşii care mor pe front pentru tară şi Biserică, cum pot fi 

pomeniţi la sfintele sluj be? 

— Ostaşii care mor în luptă pentru apărarea țării şi a credinţei în 
Dumnezeu, — spune Sfintul Atanasie cel Mare —, pot fi consideraţi ca 
martiri, pentru că ei se jertfesc pentru apărarea credinței adevărate și 

pentru salvarea vieţii aproapelui, adică se sacrifică din iubire pentru 
a salva viața celor de aproape ai lor. Dc aceea se socotesc ca martiri și 
eroi și se face pomenire deosebită pentru ei la biserică. Apoi Biserica se 
roagă pentru biruința ostașilor în război, precum pe timpul fraților Maca- 
bei: « Iuda a chemat pe Domnul să-i fie ajutor și povățuitor în război» (II 
Macab. 12, 36). Și în alt loc: « Faceţi război astăzi pentru fraţii voştri» 


(I Macab. 5, 32). 


65. Cum putem dobîndi mai ușor pacea inimii şi a sufletului ? 


— Spune Sfintul Isaac Sirul: « Împacă-te, omule, cu sineți, şi ai 
împăcat cerul cu pămîntul !». Sînt patru principii sau căi de a ne împăca 
cu noi, adică de a dobîndi pacea inimii și a sufletului, şi anume: (a) Să ze 
mulțumești în viață cu foarte puţine dintre cele necesare vieții; (b) Să alegi 
locul cel mai de jos și să fii sub ascultare; (c) Silește-te să faci mai mult voia 
altuia decit a ta; (d) Roagă-te lui Dumnezeu să se facă întotdeauna voia Sa 
întru tine, adică să ne lăsăm în viaţă întru toate în voia lui Dumnezeu 
și tot ce ni se întîmplă să credem că sînt după voia Lui. De vom face acesta, 
vom avea multă pace în suflet și mare nădejde de mîntuire. 

Să ne ostenim ca să nu pierdem pacea inimii, că dacă ae tulbură 
inima omului, se tulbură toate puterile sufletești din om, căci inima este 
centrul vieţii noastre firești, adică pământești, şi a celei duhovniceşti. 
Cînd avem pe Hristos în inima noastră, am împăcat cerul cu pămîntul, 
căci Hristos este « Domnul păcii». Să cugetăm la cuvintele Sfintului 
Martir Papia, care, fiind aruncat în foc pentru că nu voia să se lepede 
de credința în Dumnezeu, zicea: « Mai tare arde inima mea pentru Hris- 
tos, decît arde focul acesta trupul meu !». 


66. Care este temelia vieţii monahale chinoviale? Dar a celei 

pustniceşti ? 

— Temelia vieţii călugărești în mânăstiri cu rînduială de obşte este 
ascultarea, urmată de rugăciune; iar a vieții de liniște, pustnicești, este 
rugăciunea neîncetată. În viața de obşte, diavolul se luptă cu călugării 
indirect, prin oameni, pentru că sînt sub ascultare și smerenie şi nu fac 
voia lor, ci totdeauna voia altora. lar în viaţa de liniște, călugării se luptă 
cu diavolul piept la piept și nu pot rezista și birui dacă nu se întăresc 
prin rugăciune şi harul lui Dumnezeu. De aceea nu mulți au sporit în 
nevoința pustnicească, pentru că acolo eşti la mucenicie, ca în cuptorul 
Babilonului, zice Sfintul Isaac Sirul că «puterea împăratului este întru 
multa oştire, iar tăria călugărului este întru multa rugăciune». Nevoinţa în 
linişte este culmea, virful vieții monahale duhovnicești. Aceasta a dat i 
cei mai mari cuviogi și sfinți în viața monahală. . i 

67. Cum trebuie înțelese cuvintele Sfîntului Apostol Pavel: « Alta 
este strălucirea soarelni, alta strălucirea lunii și alta strălucirea 
stelelor ; că stea de stea se deosebește în strălucire » (I Cor. 15, 41)? 


— ]ată tilcuirea duhovnicească a acestor cuvinte: Cu soarele sînt 
asemănaţi cei desăvîrşiţi, care strălucesc, adică luminează și pe alţii, 
dar îşi păstrează şi strălucirea lor. Cei mai puţin desăvirșiți se aseamănă 
cu luna, care, în vreme de ispite își păstrează întotdeauna pacea și liniștea 
lunii. Jar ceilalți drepţi sînt asemănaţi cu stelele, care se deosebesc ca 
mărime și strălucire, pe măsura faptelor lor. Stelele simbolizează pe toți 
drepţii mîntuiți, care nu sînt numărați între sfinți. Prin cuvintele « Stea 
de stea se deosebeşie în strălucire», să înțelegem că om de om se deosebeşte 
unul de altul cu așezarea interioară a sufletului şi a inimii. 


68. Spuneţi-ne ceva despre Maica Domnului. 


— Maica Domnului a fost aleasă de pronia divină mai înainte de 
întemeierea lumii, pentru a-L naşte pe Hristos în trup. Ea a fost născută 
de Dumnezeu pentru ca prin ea să vină mîntuirea neamului omenesc, 
iar neamul omenesc a fost înnoit prin Maica Domnului. A stfel, fiind aleasă 
să nască pe Hristos în lume, Maica Domnului a contribuit cel mai mult 
dintre oameni la mîntuirea oamenilor. Sfîntul loan Gură de Aur spune 
că la început femeia a fost făcută din bărbat, fără de femeie, iar Maica 
Domnului a născut Bărbat fără de bărbat, din Duhul Sfînt. Eva se numeşte 
viaţă (cuvîntul « Eva» înseamnă « viață» în limba aramaică) din două 
pricini: întîi, pentru că Eva este mama firească a tuturor oamenilor de 
pe pămînt; apoi, se numește viață pentru că prin a doua Evă, adică Maica 
Domnului, avea să se înnoiască neamul omenesc. 

Prin Maica Domnului când S-a zămislit Hristos, s-a unit firea lui 
Dumnezeu întreg cu firea omului întreg. De aceea Hristos are două firi 
și două voi, una dumnezeiască și una omenească, dar formează o singură 
persoană. Maica Domnului nu este cămară a întrupării lui Hristos, ci 
este scaun şi vistierie a Dumnezeirii, căci și Fiul şi Duhul Sfînt S-au odihnit 
peste ea. Arhanghelul Gavriil îi spune Maicii Domnului «cea plină de 
Har», pentru că multe baruri s-au revărsat peste ea și, prin naş- 
terea Fiului lui Dumnezeu în lume, ea s-a făcut scaun și tron al Prea 
Sfintei Treimi. 

Deci, dacă Gavriil și toţi îngerii o laudă și o cinstesc, cum nu sîntem 
datori noi păcătoşii s-o lăudăm și s-o cinstim? De aici se vede cît de mare 
este păcatul sectanţilor care hulesc şi necinstesc cel mai mult pe Maica 
Domnului. De aceea ei vor fi chinuiţi în iad împreună cu îngerii căzuţi, 
pentru că hulesc pe Prea Sfinta Născătoare de Dumnezeu, care este a 
patra faţă din ceruri, după Sfînta Treime. Prin Maica Domnului s-a făcut 

cea mai înaltă unire, unirea cea după ipostas a celor două firi în Iisus 
Hristos, Mântuitorul nostru. 


69. Spuneti-ne cîteva cuvinte despre Sfinti. 

— Sfinții toţi se roagă în cer pentru miîntuirea lumii, împreună cu 
Maica Domnului. Ei petrec în grădina Raiului şi împreună cu îngerii 
slăvesc pe Tatăl, pe Fiul şi pe Duhul Sfînt. Noi, creştinii, sîntem datori 
să cinstim pe sfinți, ale căror nume le purtăm pe pămînt, să le cerem aju- 
torul și rugăciunea, să le imităm viața și sfințenia și împreună cu ei să 
înălțăm rugăciuni de laudă, de mulţumire și de cerere înaintea tronului 
Prea Sfintei Treimi. De vom duce aici viaţă curată, în rugăciune, sme- 
renie, iubire și înfrînare, vom dobindi sfîrșit creștinesc și vom fi primiţi 
şi noi în bucuria și fericirea sfinţilor lui Dumnezeu, din Împărăția cerurilor, 
pe care toată viața o dorim. 


70. Spuneţi-ne citeva cuvinte despre părintele Paisie Olaru,dubovnicul 

cel mai iubit din obștea Miînăstirii Sihăstria. 

— Pe părintele Paisie, duhovnicul meu, îl știu de aproape 70 de ani. 
În anii 1925—1930 era pustnic în pădurile din jurul schitului Cozancea 
— Botoșani. Încă de atunci veneau la sânţia sa credincioşi din satele 
vecine să-i ceară rugăciuni și sfaturi. La el veneam și noi, copiii, cu mama, 
din satul Suliţa, căci eram aproape de Cozancea. Datorită lui am venit 
noi cinci fraţi la mânăstire. Pe urmă, în 1947, cînd eram eu stareţ la Sihăs- 
tria, l-am adus de la Cozancea la Sihăstria și l-am numit duhovnic oficial 
al întregii obşti. În 1949, cînd am plecat ca stareţ la Minăstirea Slatina 
cu 30 de călugări, l-am luat și pe părintele Paisic ca duhovnic al sobo- 
rului de acolo. După 4 ani, pe cînd eu eram în Munţii Rarău, sfinția sa 
a revenit la Sihăstria. 

Părintele Paisie a fost 40 de ani duhovnicul și sufletul acestei mînăs- 
tiri și a crescut sute de ucenici prin minăstiri și are nenumărați fii duhov- 
niceşti prin toate părțile ţării. Sfinţia sa are blindețe și dragoste multă 
pe care mulţi dintre noi nu o avem. Dar nu se cuvine să povestim viața 
nimănui cît încă este în viață. Că spun Sânţii Părinţi: « Să nu fericim pe 
nimeni înainte de sfîrşit şi să nu deznădăjduim pe nimeni înainte de 
mormânt». Dar sîntem datori să ne rugăm unii pentru alţii, ca să fim și 
la Dumnezeu împreună, cum sîntem aici pe pămînt. 


71. Cum trebuie să fie un bun călugăr şi care sînt virtuțile ce se cuvine 
să-i împodobească viața? 
— După învăţătura Sfinţilor Părinţi, un adevărat călugăr este bine 
să se împărtășească din toate faptele bune cîte puţin. Dar mai mult să 
prisosească smerenia căci aceasta este poartă a Cerului; iar smerenia din 

ascultare se naște. Cununa tuturor faptelor bune rămîne însă dragostea. 


Aceasta duce sufletul de la poarta Cerului înaintea tronului Prea Sfintei 
Treimi. 


«12, Ce sfaturi duhovniceşti dați călugărilor tineri din mînăstirile 
noastre? 


— Am îmbătrinit în zile rele ! Ce sfaturi bune să mai dau? Întot- 
deauna mi-am rănit știința gândului, învăţind pe alţii cele ce eu n-am 
lucrat. Am învăţat multe și pe călugări și pe mireni, dar nici cu virful 
degetului nu m-am atins prin lucrare de cele ce am învâţat pe alții. Sînt 
plin de păcate şi niciodată nu pling pentru ele. Îmi place să arăt altora 
calea cea bună şi cu pururea lucrez cele rele. Sînt iubitor de arătare, iar 
înăuntru sînt plin de toate răutăţile și niciodată nu mă hotărăsc să pun 
început bun. Văd că am îmbătrinit în rele ṣi sînt bolnav cu trupul și cu 
sufletul, dar de moarte nu-mi aduc aminte, nici de muncile care mă aṣ- 
teaptă pentru trăirea mea cea cu nesimţire și prea îmmpietntă. Îmi aduc 
aminte cîteodată de marii nevoitori care au trăit mai demult în această 
sfintă mînăstire, care dormeau în sicrie şi se sileau la plingere și lacrimi, 
dar eu stau ca o stîncă cu totul în nesimţire. Orice vorbesc pentru îndrep- 
tarea altora, mă mustră pe mine mai mult decît pe ei, că nu fac cele ce 
zic și zilele se scurtează şi vremea nemerniciei mele pe acest pămînt se 
apropie. Se sting ca fumul zilele mele, iar eu nici o pregătire nu am pentru 
plecare la frații mei şi pentru darea mea de seamă în faţa preaveșnicului 
Mintuitor și Judecător. Nu mai înșir multe, că niciodată nu voi putea 
spune întunericul răutăţilor mele. 

Însă călugării tineri, de vor cugeta mercu la învățăturile Miîntui- 
torului și la exemplul sfinților; de vor lua aminte la sfaturile bătrinilor 
şi la făpăduinţele date la călugărie și le vor pune în practică, mari se vor 
chema în împărăţia lui Dumnezeu și cu cuvioşii cei de demult se vor 
număra. Să fie oameni de rugăciune şi smerenie, să călătorească în viață 
sub ascultare, să-și înfrîneze mereu limba și pîntecele, și să păstreze cu 
sfințenie îngerească fecioria și iubirca de frați. Cu aceste fapte bune, ca 
cu niste arme de foc vor birui pe diavol, vor tăia ispitele, vor alunga gîn- 
durile, vor curăți mintea și inima, vor urca scara virtuților pînă la cer 
şi vor dobîndi pe Hristos şi viața veșnică înaintea multor învățați şi înţe- 


* lepţi ai acestei lumi. 


73. Ce sfaturi dați călugărilor bătrîni, care v-au cunoscut din anii 
tinereţii ? 


— Să se roage pentru mine cel îmbătrînit fără pocăință. Oare unde 
este liniştea mea cea iubită din anii tinereții și bucuria duhovnicească 

pe care le aveam cînd pășteam oile Minăstirii Sihăstria prin pădurile 
şi poienile acestea? Că umblam cu oile cu fratele meu Vasile şi purtam 
în glugă numai Vieţile Sfinţilor şi o bucată de pîine pe care o mîncam 
către seară, după ce terminam de citit toată Psaltirea. Acum toţi părinţii 
de vîrsta mea din Sihăstria s-au dus la Domnul, Adescori mă duc în cimitir 
şi mă rog la mormintele fraților mei. Am rămas în viață eu printre cei 
mai bătrîni. De aceea stau mereu în aşteptarea Mirelui Hristos, ca nu 
cumva să vină în ceas de zi sau în miez de noapte și să mă afle dormind 
şi fără untdelemn în candelă. În această așteptare, ce sfaturi să mai dau 
părinților bătrîni care așteaptă ca și mine plecarea din trup? Să facă ce 
mai pot din cele ce n-au făcut la tinereţe, să sc roage neîncetat cu nădejde 
şi cu lacrimi, să fie cît mai des și curat spovediți, și gata, cu candelele 
aprinse în așteptarea Mirelui. Fericit va fi călugărul acela pe care îl va 
găsi Domnul la rugăciune, dezlipit de toate lucrurile și grijile pămîntești, 
cu sufletul plin de bucuria mîntuirii și arzînd pentru dragostea Prea Sfin- 
tei Treimi. | 


74. Ucenicii Prea Cuvioșiei Voastre și călugării mai tineri vă întreabă 
ce să facă ei cînd vor pleca la Domnul părinţii lor duhovni- 
cești care i-au cresent și unit cu Hristos? 

— Să urmeze cu bărbăţie lui Hristos că şi ei vor veni după noi şi 
să nu uite pilda vieţii și sfaturile părinților care i-au crescut în ascultare 
şi iubire de Dumnezeu. Cred că de vor păși pe urmele bătrînilor care i-au 
format și de vor fi oameni smeriți şi de rugăciune, Dumnezeu va ridica 
dintre ei alți părinţi și duhovnici tot așa de buni ca înaintașii lor. 

175. Este bine ca minăstirile și duhovnicii călugări să primească pe 

mireni pentru rugăciune, spovedanie și cuvint de folos? 

— Cum să nu, părinte Ioanichie. Mai ales că avem un popor așa de 
credincios. Ei se mîntuiesc și se întăresc prin noi şi noi prin ei. Așa au făcut 
mînăstirile și călugării noştri dintotdeauna. Așa s-a păstrat sufletul nea- 
mului nostru, credința strălhună ortodoxă și evlavia tradiţională a româ- 
nilor. De aceea sînt în fiecare mînăstire și schit camere de oaspeţi, numite 
arhondarice şi un părinte rinduit anume cu primirea lor. Oare nu știm 
noi că odată cu credincioşii, cu săracii şi cu toţi cei ce vin la mînăstire 
în numele Domnului, vine și binecuvîntarea lui Hristos în mînăstirea aceea? 
Iar în mînăstirea care nu primeşte gratuit credincioși la rugăciune, la 
odihnă și la masă, se îndepărtează și binecuvîntarea Mântuitorului Hris- 
tos din locașul și obștea aceea. Toate minăstirile noastre, de cînd le știu, 
au primit şi au odihnit cu dragoste pe credincioșii oaspeţi. Şi toți marii 
duhovnici, ba chiar şi sihaştrii pe care i-am cunoscut în Moldova, pri- 
meau pe credincioși, îi sfătuiau, îi spovedeau şi le dădeau cărţi religioase, 

icoane și cuvinte de mîntuire. Unii mergeau chiar prin sate cînd erau che- 
mați. Unii creșteau mulți fii duhovnicești dintre mireni, alții dădeau 
evanghelică. Iar călugării din mînăstiri ajutau lumea și pe mireni cu rugă- 
ciunea. Aceasta este chemarea noastră și pe viitor. Să ducem viața mona- 
hală și mai curată, să apărăm dreapta credință și să ajutăm și la mîntuirea 
oamenilor cu rugăciunea, cu viaţa și cu cuvîntul. Să nu uităm că mulţi 
credincioși ne întrec cu faptele bune pe noi, călugării ! Mai ales cu credința, 
cu evlavia și cu smerenia. 


76. Ce sfaturi de folos daţi preoţilor și credincioșilor noștri de la sate 
şi orase, care vă cunosc și vă preţuiesc? 


— Ce sfaturi să dau eu,un călugăr simplu, necărturar, la preoții care au 
pregătire cărturărească şi studii teologice înalte? Sfinția ta știi că eu am 
fost la părinţii mei păstor de oi din copilărie. Și după ce am venit la sfînta 
Minăstire Sihăstria, tot la oi am fost dat de ascultare, mai bine de zece 
ani. Apoi, odată, în- vara anului 1942, fiind la tunsul oilor sub un fag fru- 
mos, au venit părinţii din consiliu și m-au luat să fiu în grija miînăstirii, 
căci era arsă de foc, iar starețul era bătrin și foarte bolnav. Ştie Prea 
Bunul Dumnezeu cîte scîrbe, griji și necazuri am avut din cauza 
că am, părăsit ascultarea cea liniștită de la oi. Ce sfaturi să dau eu preo- 
ților? Oare ei nu au Sfinta Scriptură, Sfintele Canoane și învățăturile 
Sfintilor Părinţi pe care le-au studiat atfția ani în seminariile teologice 
şi în facultăţi? Să le ajute Bunul Dumnezeu să nu uite cele ce au învăţat, 
că de la mine nu au ce învăţa. De creștinii mireni îmi este milă, că vin 
pe la mânăstiri cu credință și smerenie, « ca niște oi fără păstor», cu fel de 
fel de necazuri. Eu pe cei care vin Ja mine îi primesc și cît mila Domnului 
îmi dă sănătate și cuvînt pentru credința lor curată, pe atit îi învăţ și 
sfătuiesc, îi îmbărbătez și le spun cîte ceva de folos pentru mîntuirea lor. 
Zice undeva Sfîntul Efrem Sirul că în ziua judecății de apoi vom vedea 
creştini care nu au avut pregătire cărturărească strălucind ca soarele 
iar noi, cărora ni se pare că știm, multe, vom fi departe de fericirea cea 
veşnică, că Dumnezeu nu se uită la hainele și la numele noastre, ci la sme- 
renia inimii. Să ne aducem aminte de cuvintele Domnului care zice: « Cet 
tari, tare se vor certa» şi «cărora li s-a dat mult, mult se va cere de la 
ei» ...«că mai mult va fi bătută sluga care a ştiut voia Domnului și n-a 
făcut-o 1». 

Așadar, să ne fie milă de bunii noștri creștini, atît de blinzi și smeriţi 
care vin pe la mînăstiri și, pe cît ne ajută mila și îndurarea Domnului, 
să-i ajutăm în nevoile lor. Totdeauna să ne aducem aminte de cuvîntul 
Domnului care zice că « De mila Domnului plin este tot pămîntul» (Ps. 118, 
64) şi iarăşi zice că « Îndurările Lui sînt peste toate lucrurile Lui» (Ps. 144, 

11). Cred că pentru mulțimea celor smeriţi și necăjiţi și a copiilor nevinovați 
ţine Prea Înduratul Dumnezeu lumea aceasta ! Zice dumnezciescul Părinte 
loan Scărarul în Cuvîntul său « Către păstor» « că nu poate aduce cineva 
lui Dumnezeu un dar mai mare decit sufletele oamenilor». Mare adevăr este 
aici, căci un suflet este mai scump decît toată lumea, după cuvîntul Dom- 
nului Care zice: « Ce va da omul în schimb pentru sufletul său ?» (Marcu 8 
36—37). Așadar, datoria noastră și a preoţilor de la orașe și sate este 
de a ne sili să ajutăm la îndreptarea sufletelor pe calea cea fericită a mån- 
tuirii. Nu vom putea îndrepta pe toţi. Acest lucru ni-l arată vasul alegerii 
şi gura lui Hristos, Sfîntul Apostol Pavel, care zice: « Tuturor toate m-am 
făcut, ca măcar pe unii să-i mintuiesc» (I Cor. 9, 22). 

mi aduc aminte și de cuvintele Sfîntului loan Gură de Aur care 
zice: « Eu predic aici din amvon la această mare multime care v-aţi adunat 
astăzi la biserică şi de vor crede o sută, plată însutită voi lua. De vor crede 
șaizeci sau treizeci, nu mică îmi este plata; iar dacă numai unul se va întoarce, 


nici așa nu mă împuţinez, căci și unul « este mai scump decit toată lumea». 
Jar dacă nici unul nu se va întoarce — zice el — eu nu voi înceta a vă vorbi, 
căci și fintînile izvorăsc și izvoarele curg, măcar de va bea cineva apă din 
ele sau nu, ele își fac datoria de a izvori şi de a curge întotdeauna» |(Cuvint 
la Cincizecime). Însă pentru ca cuvintele preotului să ajungă la inimile 
credincioşilor, trebuie să predice mai întîi cu viața sa personală și apoi cu 
cuvîntul. Apoi să fie om de rugăciune, să-i iubească pe oameni şi slujbele 
Bisericii, să aibă familie model, să nu fie lacom, zgîrcit şi iubitor de averi; 
să fugă de beţie, de desfrînare, de mîndrie și de orice fel de sminteli. lată 
chipul unui adevărat preot. sa i i 


77. Părinte Cleopa, ce sfaturi de mîntuire îmi dați şi mie personal, 
ca și tuturor ucenicilor Sfinţiei Voastre? 

— Ce sfaturi să dau eu la cei care sfătuiesc pe mulți şi au pregătire 
atît de bogată? Sfinţia ta, care ai marea Evanghelie și izvoarele cele curate 
ale Sfinţilor Părinţi, nu căuta să te adăpi dintr-un pîrîu rece și glodos. 
Nu lăsa « pîinea cea vie care s-a pogorit din cer», cu care pururea trebuie 
să-ți hrănești mintea și sufletul și nu căuta pîinea cea de tărîțe, ameste- 
cată cu neghine amare! Ai atitea izvoare dumnezeiești în Sfînta Scrip- 
tură şi la Sfinții Părinţi, care pot să-ţi răcorească setca cea duhovnicească 
şi să-ţi învioreze sufletul spre a-l face să zboare la cer. Nu ai ce învăța 
de la mine, că eu sînt rob al patimilor și orice aș vorbi, spun numai din 1 
memorie și nu din lucrare. Ar trebui să-mi aduc aminte de cuvintele mare- | 

lui Apostol Pavel, care zice: « Cel ce înveţi pe alții, pe tine nu te înveți ?». 
Fericit este cel ce predică tăcînd, prin lucrare, cum zice Sfîntul Isaac Sirul: 
« Cuvintul, şi strigînd, supără pe mulți, iar viața, și tăcînd, pe mulți îi folo- 
sește». Tot el zice: « Altul este cuvintul lucrării şi altul cuvîntul cel frumos 
şi, fără iscusință al lucrurilor ... căci precum este meșterul care zugrăvește 
apa pe pereți şi nu poate apa aceea să-i răcorească setea și precum este omul 
care vede lucruri frumoase, aşa este cuvintul fără de lucrare» (Filocalia 
volumul X, Cuvintul I — Pentru lepădarea de lume). 

__ Am însemnat aici cuvintele acestui mare părinte, ca pe o pecete 
adeveritoare asupra celor ce vorbesc, dar nu fac, asemenea mie, celui ce 
îmi place amanetul rușinii față de cele ce vorbesc, fiindcă pururea rușinez 
pe a mea ştiinţă, că una vorbesc şi alta fac. Nu mai la dreapta și înfrico- 
şata judecată cea de apoi se va arăta roada celor ce au vorbit din lucrare 
şi care prin osteneală și trudă şi-au împodobit cămara nădejdii sufletelor 
lor. Să ne aducem aminte de cuvintele Domnului, că niciodată nu a zis: 
« Vai ţie, desfrinată !». Sau: « Vai ţie, vameșule 1». Sau: « Vai ție, tilha- 
rule 1». Ci tot vaiul l-a întors asupra fățarnicilor, a celor plini de ură, 
de mândrie şi orbiţi de întunericul invidiei, al vicleniei și al iubirii de ară- 
tare ! Că nu se uită Dumnezeu la cele ce vorbim noi, ci la cele ce lucrăm 
spre slava Lui. Așadar, am ajuns ca o fîntînă necurăţită care adapă pe 
mulţi, iar pe sine nu se poate curăţi, și ca unul ce vopsește apa pe pereți, 
dar nu poate cu acea apă a-și răcori setea lui. Fericiţi sînt cei ce tac şi 
lasă mai întîi să vorbească faptele lor, apoi vorbesc și ei din trăire pro- 
prie și din prisosința inimii lor, Am auzit și cuvîntul care mă mustră: 
« Fraţilor, nu fiti mulți învăţători, ştiind că mai mare osîndă vom lua» 
(lac. 3, 1). 

Să ajute mila Domnului nostru lisus Hristos tuturor și mie, păcă- 
tosului, ca să nu fiu mustrat în ziua cea mare a judecății de cele ce am 
învăţat pe alţii, dar eu n-am făcut. 

— Vă mulţumesc din toată inima, Prea Cuvioase Părinte Cleopa, 
în numele tuturor ucenicilor și credincioșilor care vă cunosc și vă pre- 


țuiesc, pentru aceste sfaturi duhovnicești izvorite dintr-un suflet rănit 
din pruncie de dragostea lui Hristos. ’ 


— Rugaţi-vă pentru mine, părinte Ioanichie, că în curînd aştept 
să mă cheme Hristos din trup. Să ne rugăm unii pentru alţii ca să fim 
primiţi cu toţii în lumina cea neînserată a Prea Sfintei Treimi. - 

TEROSCHIMONAHUL PAISIE OLARU * 


Miînăstirea Sihăstria 


Cu cît sînt mai rari părinţii bătrîni, ma- 
rii noștri părinţi duhovniceşti, cu atît sînt 
mai înţelepţi, mai iubiţi, mai căutaţi. Iar cu- 
vintele lor, calde și simple, adesca udate cu 
boabe de lacrimi, sint din ce în ce mai pu- 
ține și au valoarea unor veritabile sentințe. 
Ele sînt porunci pentru ucenici, medicament 
pentru cei bolnavi la suflet și viață pentru 
cei ce iubesc pe Dumnezeu.  Desprinși 
aproape total de cele pămîntești, cuvintele 
duhovnicilor sînt pline de har și au ceva din 
lumea veșniciei, din lumea sfinţilor și a 
îngerilor. De aceea, întotdeauna sfaturile 
bătrînilor și ale părinţilor lecuiesc, calmează 
şi liniștesc inima, hrănesc sufletul, limpezesc 
cărările vieții și dau bucurie. și speranţă. 

Cine n-a vorbit vreodată cu un părinte 
duhovnicesc harismatic, acela nu înțelege 
taina și puterea cuvintelor pline de duh, izvorite din iubire şi rugăciune, 
rostite în ceasuri de linişte și reculegere. Un asemenea suflet mereu va 
căuta, va cere şi va bate la uși închise, pentru a primi un răspuns. 

Unul dintre marii noștri părinți sufletești din mînăstirile de astăzi 
este şi Ieroschimonahul Paisie Olaru din Minăstirea Sihăstria. La vene- 
rabila sa vîrstă de 93 de ani, Părintele Paisie a rămas la suflet și la inimă 
același, ca în anii tinereţii. Același chip blind şi senin, aceeaşi bună memo- 
rie, aceeași privire și inimă plină de iubire, aceeași milă părintească pentru 
toţi, aceeaşi cugetare la cele veșnice şi rivnă pentru neîncetata rugăciune, 

Suferind de un picior, în ultimii doi ani, Părintele Paisie a fost nevoit 
să se izoleze parţial de credincioși, de bunii săi frați și fii duhovniceşti, 
Retras «la liniște» în mica lui chilie și în cămara inimii sale, Părintele 
nostru Paisie se pregăteşte tot mai mult de marea călătorie la cer. Vor- 


beşte din ce în ce mai puţin cu oamenii și mereu cu Dumnezeu. Se roagă 
în taină ziua și noaptea pe obişnuitul lui scaun, care îi este și pat, şi masă, 


* Născut în 1897, în Lunca — Botoşani. Intrat în mînăstire la Schitul Co- 
zancea în 1921, unde s-a nevoit pînă în 1947, cînd este închinoviat la Minăstirea 
Sihăstria ca duhovnic al obştii, ascultare pe care a dus-o pină în 18 octombrie 


1990, cînd a plecat la cele veşnice. 


| ac 

şi loc de nevoință, şi scaun de cercetare a celor ce i se mărturisesc şi unde 
el însusi se judecă pe sine înaintea tronului dumnezeiesc. 

Citeşte zilnic din Psaltire, din Sfînta Scriptură și din operele Sfinţilor 
Părinţi. lubește mai ales scrierile filocalice, Patericul și Vieţile Sfinţilor. 
lar către scară, cînd soarele se ascunde după munţi, ucenicul îi aduce 
obișnuita mîncare de legume. Din toate se împărtășește cu bucurie și 
bună rânduială și dă laudă lui Dumnezeu și pentru cele bune, și pentru 
cele mai puţin bune, căci toate sînt rînduite de Tatăl ceresc spre a 
noastră mîntuire. Apoi vine monahul Gherasim, iubitul său ucenic de 
chilie, care îi slujește de mulţi ani cu mare credință şi nevinovăție de copil. 
După ce pune toate în bună rînduială, îi potrivește candela și sfeșnicul 
cu lumânare de ceară, aprinde un bob de tămîie adusă de la Locurile Sfinte, 
fi cere, ca de obicei, obișnuitul cuvînt de folos, ia binecuvîntare și se retrage. 
Blîndul ucenic este primul care îi deschide ușa chiliei şi ultimul care i-o 
închide. El știe multe din tainele bătrînului, pe care mulți dintre noi cei 
mai vîrstnici încă nu le știm. Noaptea mai ales, Părintele Paisie rămîne 
singur în chilie, cu Dumnezeu, cu candela aprinsă, cu Psaltirea și cărţile 
'sfinte lîngă el, cu rugăciunea lui Jisus pe buze și cu bucuria Duhului Sfînt 
în inimă. 

Aceasta este astăzi nevoinţa blindului și iscusitului duhovnic, Icroschi- 
monahul Paisie Olaru, la binecuvîntata vârstă de nouăzeci de ani. Mereu 
stă în așteptarea Mirelui Hristos. Cu toate acestea nu încetează să stea 
în dialog şi cu oamenii. Căci zilnic spovedește, ascultă și dă sfaturi fiilor 
săi sufletești care vin din mâînăstiri şi sate. Deși într-o măsură mult mai 
mică, Părintele Paisie continuă să binecuvinteze cu o mînă pe călugări 
şi cu cealaltă pe mireni, reuşind să fie, în egală măsură, duhovnic și povă- 
țuitor și pentru unii şi pentru alții. 

Știind că zilele vieții noastre sînt tot mai puţine, că părinții duhov- 
nieești sînt tot mai rari, iar setea după cuvînt de folos este tot mai mare, 
în calitate de ucenic a] Părintelui Paisie, i-am solicitat o convorbire dubov- 
nicească, pe care bătrînul a acceptat-o cu multă bucurie. Este o convor= 
bire-testament scrisă cu propriile sale mfini în miez de noapte, la lumina. 
sfîntă de candelă, pe care o publicăm în paginile ce urmează. 


1. Prea Cuvioase Părinte Paisie, în numele ucenicilor Sfinţiei Voastre,. 
vă cerem cîteva cuvinte de folos spre mîntuirea noastră. Vă 
rugăm să nu ne lăsați fără răspuns. 

— În numele Tatălui şi al Fiului și al Sfîntului Duh. Părinte Ioanichie, 
îmi cereţi lucruri mari, ce depind de ajutorul lui Dumnezeu Care a zis că 
« fără de Mine nu puteți face nimic». Am gustat oleacă din primul război 
mondial şi aceasta era parola noastră: « Băieți, ochiul la inamic, urechea. 

la comandă și cu Dumnezeu înainte !». Așa trebuie să ne purtărm şi în răz- 
boiul cel duhovnicesc. Așadar, cu ajutorul lui Dumnezeu și după price- 
perea mea voi răspunde la cele ce urmează. 


2. Ce bucurii duhovnicesti vă aduc ucenicii Sfinţiei Voastre, că- 
lugări și mireni, pe care i-ati crescut și i-aţi unit cu Hristos 
timp de peate 40 de ani? i 
— De unii m-am bucurat că au făcut roade bune, dar de alții m-am scîr- 
bit că n-au rodit. Eu la toţi am dat același sfat, aceeaşi sămință am semă- 
nat, dar ce pot să zic !? Poate pămîntul inimii lor nu a fost pregătit sau a 
fost pietros ! Poate şi noi i-am smintit ... 


3 Sînteţi mulțumit acum la capăt de drum de fii duhovnicești 
ai Sfinţiei Voastre? Sau vățpare rău că nu aţi făcut mai mult 
pentru ei, pentru Biserică? 


— Voi fi fost şi eu vinovat că nu am făcut cât trebuia pentru ei, sau 
n-am priceput mai mult, sau le-am tolerat prea mult. Cloşca, cînd pui- 
şorii sînt mici, îi acoperă cu aripile; iar după ce cresc, unii mor. Așa și eu, 
după ce am văzut ucenicii mari, n-am prea îndrăznit să-i mustru, M-am 

| rugat numai pentru ei și i-am îndemnat cu blîndeţe și smerenie, încredin- 
țîndu-i voii lui Dumnezeu. Chiar dacă unii s-au depărtat, ori au răcit în 
credinţă şi rugăciune, pentru toţi este mîntuire, dacă se întorc de unde 
au căzut şi pun început bun cu pocăință. 


4, Ce ati dorit să realizați şi ce ați realizat în viaţă? Ce doriți să mai 

faceţi pe viitor pentru Hristos şi ucenici? 

— Cînd eram tînăr mă gindeam singur și îmi făceam multe planuri 
de viitor, dar nu pe toate le-am realizat. De exemplu, am dorit în tinereţe, 
cînd aveam doar 25 de ani, să mă fac pustnic în munţii Neamţ, dar poate 

„n-a fost voia lui Dumnezeu. Prin anii 1930—1932 am venit la egumenul 
Sihăstriei, părintele Ioanichie, și i-am cerut să mă primească în obștea 
lui, sau să mă retrag la schitul Sihia, pe atunci vestit pentru viaţa pust- 
nicească. El însă m-a întrebat: « Dar ai blagoslovenie să vii la Sihăstria ?> 
Și cum eu venisem fără voia stareţului meu, m-am întors înapoi și m-am 
făcut un fel de «pustnic» în pădurile din jurul schitului Cozancea. Cred 
că în trecut aș fi putut să fac mai mult, dar regret că n-am făcut pe cît 
am putut. Am făcut mai mult rele decît bune. Acum doresc să mai fac 
ceva, dar nu mai pot şi îmi pare rău că au trecut atîția ani fără roade 
mai multe. După război mulţi viteji se arată ! Dar cu răbdare și cu mul- ` 
ţumire înaintea lui Dumnezeu nădăjduiesc să dobîndesc mila Lui. 

5. Cum ajutaţi si mîngñiati fiii duhovnicești acum cînd sînteți bolnav 

în chilie? 

— Mă bucur cu cei ce se bucură și ascultă cuvintele mele şi mă scâîr- 
besc de cei care pătimesc boli sau ispite, îi compătimesc, mă rog pentru ei 
la Dumnezeu și îi încurajez să nu dea înapoi, ci să meargă cu răbdare 
înainte. Că zice Hristos: « Cel ce va răbda toate pînă la sfîrşit, acela se va 
mântui l». Mă bucur cînd mă cercetează fiii mei duhovnicești și le zic: 
« Bine aţi venit! Dumnezeu să vă răsplătească dragostea şi osteneala ! 
Dumnezeu să vă ajute să sporiţi în fapte bune, ca să nu regretați la bătrî- 
neţe că aţi trăit degeaba pe pămînt !». Apoi, la plecare, le zic: « Mergeţi 
sănătoși și să ne întîlnim la ușa Raiului !». Cu aceste cuvinte cred că se 
întorc folosiţi la cascle lor, iar eu rămîn dator să-i pomenesc la rugăciunile 
mele, cu nădejdea că dragostea, care este cununa tuturor faptelor bune, 
le va împlini toată dorința spre mîntuire. 


6. Întrucât peste tot este mare lipsă de părinți duhovnicești, cum 
trebuie să aleagă călugării gi mirenii duhovnici buni, dupa voia lui 
Dunımezeu? 


1 


— Să caute cu credinţă și vor găsi şi să ceară de la Dumnezeu prin 
rugăciune și lacrimi și le va da. Că nu începe, nici se sfârșește lumea cu noi. 
Are Dumnezeu încă destui aleși necunoscuți, carepot să călăuzească suflete 
pe calea miîntuirii. Jar calităţile unui duhovnic bun sînt cam acestea: 
să fie mai întîi om de rugăciune, să iubească biserica şi pe toţi oamenii, 
să fie smerit și blînd cu cei smeriţi care se căiesc de păcatele lor şi aspru 
cu cei leneși care nu merg la biserică și nu părăsesc păcatele; să nu fie 
iubitor de bani şi de lu cruri păminteşti, nici să fie iubitor de laudă şi cinste. 
Iar cununa tuturor, să fie gata la nevoie a-și pune și viața şi sufletul penen 
Biserica lui Hristos și pentru fiii săi sufleteşti, 


7. Cum putem totuși cunoaşte care sînt duhovnici buni pentru fiecare 
diutre noi? 


— Pomul se cunoaşe după roade şi omul după fapte! Să ne rugăm ` 
mai mult gi vom primi răspuns. 


8. Se observă în unele părți că se neglijează spovedania gi se dă 
prea des şi chiar necanonic Sfinta Împărtășanie. Cum este mai 
"uis bine de fácut im aceasta situație? 


—Nu putem renunța la Sfintele Canoane și la practica milenară a 

Bisericii. Să mergem pe drumul Părinților și înaintaşilor noștri, pe drumul 

« canonic al Sfintei Tradiţii. Nu deasa împărtășanie ne duce la desăvîrșire, 
ci pocăința . cu lacrimi, deasa spovedanie, părăsirea păcatelor, rugăciunea i 

din inimă. Rîvna unora pentru deasa împărtăşanie este semnul slăbirii 


Lă 

credinţei şi al mândriei, iar nu semnul sporirii duhovniceşti. Îndreptarea 
și sporirea noastră pe calea mîntuirii începe cu deasa spovedanie și se 
continuă prin post și rugăciune cu lacrimi, prin părăsirea păcatelor, milos- 
tenie, împăcare cu toţi și smerenie. Numai după ce facem toate acestea 
ne putem împărtăși mai des, aşa cum arată Sfintele Canoane și tradiția 
Bisericii. Altfel, cum să primeşti pe Domnul cerului și al pămîntului în 
casă cînd sufletul tău este necurat, nespovedit, robit de patimi și mai ales 
de mîndrie ? Întîi avem nevoie de lacrimi, de rugăciune şi deasă spovedanie, 
apoi toate celelalte daruri ni se adaugă. Minăstirile noastre întotdeauna 
au ţinut calea împărătească de mijloc. Cînd este cazul, să urmăm practica 
și sfatul lor. i 
9, Care este folosul rugăciunii în general şi al rugăciunii inimii în special? 
— Folosul rugăciunii este împlinirea scopului ei, adică iertarea păca- 
telor şi mîhnirea sufletului, indiferent că o facem cu gura, prin cuvînt, 
cu mintea sau cu inima. Fiecare cum nc îndeamnă cugetul, duhul și duhov-: 
nicul, așa să se roage, numai să nu piardă mintuirea. Acea rugăciune 
este mai de folos care izvorăște lacrimi de umilinţă, care ne ajută să pără- 
sim păcatele și să creștem în dragoste, în smerenie și în credinţă. Fiecare 
să se roage cu rugăciunea care îl ajută să sporească mai mult în fapte 
bune și pocăință. 


10. Rugăciunea fără lacrimi este primită? Cum putem dobindi lacrimi , 

de pocăință? i ; 
— Lacrimile sînt de mai multe feluri, dar cele duhovnicești nu se' 
dau, nici nu se împrumută, ci sînt un dar de la Domnul. Dcei să le cerem 
şi atunci cînd vin, fie că ne rugăm cu gura sau cu inima, ele sînt bune 
şi mult folositoare, că sînt de la Domnul și merg la Domnul. Numai să 
nu ne mândrim, ca să nu pierdem lacrimile. l 


l1. A slăbit rîvna pentm rugăcinne peste tot astăzi. Cum putem do- 
bindi rîvnă și evlavie mai multă pentru sfinta rugăciune? 
— Orice creştin, fe călugăr, fie mirean, trebuie să aibă un program 
de rugăciune, pe care sîntem datori s-o facem, pînă ce ne obișnuim cu ea. 
După ce ne obișnuim cu rugăciunea după program, și fără să vrem o 
facem, că obiceiul — bun sau rău — este a doua natură. Dacă am merge. 
mai des pe la spitale, prin casele de suferinţă, pe la cei săraci şi dacă am 
cugeta noi la ceasul morţii și al judecății care ne așteaptă atunci ne-am 
ruga mai mult și am avea desigur și lacrimi fierbinţi la rugăciunca noastră. . 
Rugăciunea puţină, făcută mecanic, din silă sau de ochii altora, este bună, 
dar nu ne aduce mult folos, pînă se atinse Duhul lui Dumnezeu de ini- 
mile noastre. 

12. Puțin credincioşi şi chiar monahi mai citesc astăzi Psaltirea. 
Care este folosul citirii regulate a Psalmilor? 


„. — Părinţii noștri citeau zilnic Psaltirea, ca o rugăciune permanentă. 
Ba unii o ştiau pe de rost și o spuneau în șoaptă la ascultare, sau mergînd 
pe cale. Credincioșii, puţini mai știu astăzi doar Psalmul 50. Este păcat 
că noi nu mai cunoaștem puterea Psaltirii, frumuseţea duhovnicească 
a psalmilor. Cîndva o rosteau în ison sau o cântau, imitînd pe sfinţii îngeri. 
Dar să nu uităm că cititul psalmilor este trupul rugăciunii, iar înţelesul 
adînc al psalmilor formează sufletul rugăciunii. Trupul fără suflet este 
mort. Adică citirea psalmilor fără cugetare şi atenţie aduce puţin folos. 


13, Unii credincioși spun că nu citesc Psaltirea pentru că le face 
diavolul multe ispite. De ce se tem diavolii de psalmi? 


— Se tem de psalmi pentru că cine se roagă cu psalmi îi arde pe 
diavoli ca și cu o sabie de foc. Mare putere are Psaltirea asupra duhurilor 
rele. Cu aceasta Părinţii de demult făceau minuni și alungau duhurile 
rele din oameni. lar dacă unii nu citesc Psaltirea pentru că se tem de 
ispite, aceștia sînt creștini fricoși, care vor să iasă la luptă cu diavolii 
fără arme. Or, dacă nu avem arme bune la noi, îndată diavolul ne dezar- 
mează și ne ia prizonieri, adică ne face robi ai păcatelor spre osîndă. Psal- 
tirea unită cu postul și smerenia sînt cele mai puternice arme împotriva 
diavolilor, Cu acestea sfinţii izgoneau diavolii din lume și coborau pe 
îngeri pe pămînt. Că cine citește psalmi imită pe îngeri și cîntă împreună 
cu ci. 


14. Unii din duhovnici recomandă la spovedanie rugăciuni din Ceaslov, 
mai ales cele şapte Laude; alții cer acatiste şi paraclise, iar alții 
cer mai mult rugăciunea inimii. Ce fe] de rugăciuni recomandați 
pentru călugări şi mireni? | 

— Spune Mîntuitorul în Sfinta Evanghelie: « Pe acestea să le faceţi și 

pe acelea să nu le lăsaţi». Adică să le facem și pe unele și pe altele, după 
a noastră rivnă și putere. Nu putem renunţa la Ceaslov, nici la acatiste 
în care se arată minunile sfinților, adică răbdarea mucenicilor și ostene- 
lile cuvioşilor care le-au suferit de bună voie pentru dragostea de Dumnezeu. 
Prin unele rugăciuni lăudăm pe Dumnezeu Cel în trei Feţe închinat și 
mărit; prin altele lăudăm pe sfinţi și faptele credinței lor, iar prin altele 
ne rugăm pentru iertarea păcatelor noastre și pentru toţi oamenii care 
prin noi cer mila lui Dumnezeu. Să unim rugăciunea citită şi cîntată, 
adică rugăciunea din cărţi, cu cea rostită în taina inimii, fără cuvinte, 
după sfatul duhovnicului şi atunci vom spori şi vom dobindi multă bucurie 
şi pace în suflet. e pă 


R- TAE: 


tri 


ÎN 


SA 


7 
o: 


[Re 
G 


CU PĂRINȚI DIN MOLDOVA 


15. Cum putem deprinde mai bine rugăciunea inimii, că astăzi nu 

mai avem dascăli de rugăciune ca odinioară? 

— Rugăciunea nu este teorie care se învaţă în scoală. Rugăciunea 
inimii, adică cea făcută cu simţirea inimii, este o dăruire a Duhului Sfînt, 
un dar de sus, pe care îl primesc numai cei vrednici de el. La biserică 
se cîntă: « Să ne curăţim simțirile, ca să vedem pe Hristos strălucind în 
inimile noastre». Cine iubește pe Dumnezeu din tot sufletul, din toată 
virtutea și din toată inima sa, aceluia i se dăruiește darul rugăciunii inimii 
și darul sfintelor lacrimi. Altfel, poţi căpăta rugăciunea inimii din exp e- 
rienţă după o lungă practică, dar se pierde ușor, căci inima nu arde de iubire 
pentru Hristos. Eu am mai făcut cîndva o experienţă cu rugăciunea inimii, 
la schitul Rarău, dar acum nici eu nu o am. 


16. Ce părere aveţi despre monahismul de astăzi? Cum trebuie să ne 

nevoim în viața monahală ca să dobîndim mîntuire? 

— Monahismul de astăzi este cu școală multă, dar cu practică puţină. 
Grija vietii pămâîntești, uitarea făgăduințelor călugărești, lăcomia şi slava 
deşartă sînt bolile principale care bîntuie acum. Cum spune proverbul: 
« Peştele de la cap se strică !». În capul obştii trebuie oameni cu. viaţă, 
nu cu școală. Însă, dacă ne vom sili să mergem pe urmele părinţilor noștri, 
ne vom mântui. 


17. Cum putem dobindi darul tăcerii, care este mama rugăciunii? 


— Să ne aducem aminte de cuvintul Mintuitorului care zice «că 
pentru tot cuvîntul deşert vom da seama în ziua judecății» ; iar un sfînt părinte 
zice că « de cîte ori am vorbit, m-am căit». Mare este darul tăcerii. Prin 
tăcere scăpăm de osîndă, de clevetire, de vorbă deşartă şi învăţăm a ne 
ruga. Părinţii noştri vorbeau « şapte vorbe pe zi», cum se spune, dar cu 
inima și cu buzele se rugau neîncetat. Dacă vom pune înaintea noastră 
păcatele noastre, ceasul morții şi ziua judecății, încet, încet dobîndim 
darul tăcerii şi al rugăciunii. Să ne rugăm lui Dumnezeu cu cuvintele 
Psalmistului David: « Pune, Doamne, pază gurii mele şi ușă da îngrădire 
imprejurul buzelor mele». (Ps. 140, 1). 


18. Care este folosul cel dintii al rugăcianii? 

— Primul folos al rugăciunii este pacea sufletului şi mulțumirea 
duhovnicească. Oriunde ești, ești liniștit; orice faci, ești mulțumit, știind 
că toate sînt rînduite de la Domnul. Cînd este cineva în pace, vorbește 
blind, înțelept și liniștit, iar cînd nu are pace în suflet, este tulburat, cu 
chipul agitat și vorbește fără cugetare și cu păcat. Mare dar este pacea. 
şi multumirea sufletească ! Să le cerem permanent de la Dumnezeu în H 


rugăciunile noastre. îi 

19. Părinte Paisie, aici la Miînăstirea Sihăstria aveţi aceeași pace 

şi liniște pe care le aveati la schitul Sihla şi la Cozancea? 

— Spune proorocul David în psalmi: « În tot locul stăpinirii Lui, 
binecuvintează suflete al meu pe Domnul !». Aşa zic şi eu. Că nu locul sfin- 
ţeşte pe om, ci omul sfințește locul. Să nu uităm că fiecare loc are ispitele 
lui şi oriunde trebuie răbdare cu mulțumire. Un alt părinte spune că 
« aurul se lămureşte prin foc, iar bărbatul prin ispite», că «trecînd prin 
` foc și prin apă, ne-ai scos la odihnă». Acum mînăstirile sînt învăluite de 
“multe griji, care uneori tulbură pacea obștii, dar se cuvine să se împace 
Marta cu Maria că sînt surori. 


20. Cum se va putea reînnoi duhovnicește monahismul pe viitor? 


— Nu depinde de noi reînnoirea monahismului, ci mai ales de Duhul 
Sfînt. Căci Duhul Sfînt alege oameni sfinți, păstori ṣi stareți luminați 
şi duhovnici buni care pot forma călugări îmbunătăţiţi, iubitori de rugă- 
ciune, de nevoinţă și smerenie. Cu aceste virtuţi întotdeauna se înnoieşte 
monahismul, viața duhovnicească, iar fără acestea, niciodată. Dacă 
stareţii şi duhovnicii vor fi ca făcliile în sfeșnic și vor merge, ca păstorul 
cel bun, înaintea turmei, atunci mînăstirile vor înflori văzînd cu ochii, 
iar călugării vor lăuda pe Dumnezeu împreună cu îngerii, iar dacă nu, 
nicidecum. 

2]. Ce sfaturi duhovnicesti daţi călugărilor tineri și celor începă- 

tori? Cum pot spori în dragoste pentru Hristos și în ascultare? 

— Părinte Ioanichie, ce sfaturi duhovnicești pot da eu acum, bătrîn 
şi bolnav ! Că după cuvîntul Mintuitorului, vinul nou se pune în vase 
noi, ca să se poată menţine. Dacă se pune vinul nou în vase vechi, vinul 
nou fierbe şi sparge vasul şi se pierde și vinul şi vasul. Aducerea aminte 
de moarte este de mare folos, că smucește pe om și ne dă rîvnă pentru 
rugăciune și uneori și lacrimi. Să meargă fraţii mei des în cimitir şi să 
vorbească cu cei morţi, că ei îi vor învăţa cam așa:« Ce eşti tu azi, am fost 
noi ieri; și ce sîntem noi azi, vei fi tu miine !». Acest cuvînt este foarte 
adevărat şi poate fi de folos. Apoi să lase grijile cele trecătoare, vorba 
multă, mândria, prietenia cu cei lumești și să se roage mai mult. Să nu 
le rămînă canonul de rugăciuni și metanii la chilii, să vină regulat la bise- 
Trică şi să-și mărturisească săptăminal gîndurile la duhovnicie. Cine nu 
iubește rugăciunea și biserica nu este bun de călugăr și cu greu va ajunge 
corabia sa la liman. Este de folos celor mai tineri și tuturor să citească 
zilnic Noul Testament. Vieţile Sfinţilor și învățăturile Sfinţilor Părinţi, 
ca încetul cu încetul să le urmeze și viaţa. lar pentru ascultare, atît le 
spun: să facă toate cu binecuvintare, cu rugăciune şi întrebare şi nu se 
vor căi niciodată. 

22. Care este semnul sporirii duhovniceşti ? 2 

— Lacrimile la rugăciune, cugetul că ești cel mai păcătos, o mare 
bucurie în inimă și multă iubire şi milă faţă de toată zidirea. 

23. Cum putem birui cugetul desfrînării? 


— Respingerca gîndurilor pătimașe înainte de a intra în imaginaţia: 
minţii si păzirea ochilor de la privirea cu patimă sînt cele dintîi arme 
împotriva acestei patimi. Să privim femeile bătrîne ca pe nişte mame 
ale noastre, iar pe cele tinere, ca pe surorile și fiicele noastre. Apoi să 
nu judecăm pe aproapele și să ne înfrînăm de la mîncăruri alese și de 
la vin care aprind firea. Peste toate acestea să ne rugăm mai mult, ca 
să ne acopere Dumnezeu cu darul Duhului Sfînt, că, fără ajutorul de sus, 
nimeni nu poate birui. | 


24. Un duhovnic vă întreabă, părinte Paisie, ce să facă cu cei păti- 
mași care nu se pot lăsa de păcat? Cum poate să-i vindece? 


— Obişnuința păcatului formează a doua natură în om. La tămăduirea 
acestei boli învechite trebuie un doctor iscusit, carc, cu ajutorul lui Dum- 
„nezeu, să facă această grea operaţie de salvare prin mărturisirea păcatelor. 
Prima treaptă de salvare a omului este spovedania cu căință. Apoi ur- 
mează canonul. Păcătosul trebuie să facă un canon după putere pentru 
ispășirea păcatelor sale. Cel mai mare canon pentru păcate este să le pără- 
sească pentru totdeauna, adică să nu le mai facă. Dacă omul pătimaș, deşi 
făgăduiește, nu se poate lăsa de păcat, atunci duhovnicul, după mai multe 
încercări, să se roage pentru el și să-l trimită la alt duhovnic mai iscusit. 


25. Ce să facă monahii care nu-si pot împlini canonul călugăresc de 

rugăciuni, metanii și închinăciuni? 

— Monabii și frații care nu-şi pot face canonul călugăresc din cauza 

ascultărilor grele se pot mîntui prin roadele ascultării și prin repetarea. 
neîncetată a rugăciunii lui lisus. Sau, cu voia duhovnicului lor, pot citi: 
la Psaltire cîteva catisme, în locul canonului zilnic de la chilie. Alţi monahi 
dau milostenie la săraci, și aceia se roagă lui Dumnezeu pentru ei, şi așa 
se ajută unii pe alții și se mîntuiesc unii prin alții, cu darul Domnului. 
Însă nu ne facem rugăciunea şi canonul din silă, din obligaţie, nici milos- 
tenia, ci din dragoste și cu bucurie, că « pe dătătorul de bună voie îl iubește 
Dumnezeu». 

26. Ce să facă monahii bătrîni care n-au avut ucenici şi fii duhovni- 

cești în viaţă? 

— Călugării bătrîni care n-au avut ucenici în viață, ori nu le-a dat 
Dumnezeu, ori n-au fost în stare să-i formeze, să se roage pentru oameni H 
și să aștepte sfîrșitul întru răbdare. i 

27. Dacă vine vreun monah sau credincios de la alt duhovnic sau 
din altă parte şi cere unui duhovnic să-l mărturisească, este 
bine să-l primească sau nu? 


— Să-l primească numai pentru sfat duhovnicesc, iar la spovedanie 
să-l primească numai dacă i-a murit duhovnicul sau are binecuvîntare 
şi dezlegare de la duhovnicul lui. 


28. O călugăriță dintr-un schit care nu are nici duhovnic, nici Litur- 
ghie, întreabă ce să facă? Să se ducă în altă mînăstire care le are 
pe amîndouă sau să stea la metania ei? 


— Dacă este nevoitoare şi iubește liniștea şi rugăciunea, să stea la 
metania ei şi numai din timp în timp să se ducă la mînăstirea mai apro- 
piată pentru spovedanie, Sfînta Liturghie și Împărtășanie. Iar dacă inima 
ei nu are pace, să intre în obşte de călugăriţe cu binecuvîntare și rînduială. 
Însă cine iubește liniştea și rugăciunea să nu se lase, că are Dumnezeu 
grijă de fiecare suflet, de fiecare pasăre și fir de iarbă. 


29. Un călugăr surd și fără vedere vă întreabă, să meargă la slujbele 
bisericii sau să se roage la chilie pentru că tot nu înţelege slujba? 
b 


— Dacă poate merge, să se ostencască și să meargă, că mai bine să 
se roage în biserică la slujbă, decît în chilie. Iar sfîntul lui înger îi va nu- 
măra pașii și va primi plată pentru osteneala lui. Să se roage și pentru 
mine că sînt bolnav de picioare și nu pot merge la biserică. 


30. Ciţiva călugări tineri vă întreabă cum pot să învețe şi să dobîn-, 
dească rugăciunea inimii? 

— Nici eu nu am rugăciunea aceasta, care este cea mai înaltă treaptă 
a rugăciunii. Dar să înceapă a se ruga mai întîi cu gura, « că din prisosul 
inimii grăieşte gura». Apoi încet-încet vor spori cu dorul Duhului Sfînt 
în taina rugăciunii. La fel face ṣi copilul cînd se simte singur și îi este 
foame. Strigă la mama pînă răspunde și îi dă mîncare, apă și tot ce-i tre- 
buie. Să imităm pe copii şi pe oamenii simpli, care nu știu multe rugă- 
ciuni, dar zic « Tatăl nostru» în genunchi şi cu lacrimi. 


31. Monabhii şi fraţii dia ascultări vă întreabă cum să se roage, că 
nu pot veni regulat la biserică din cauza ascultării? 


— Scopul este sufletul faptelor bune. Dacă părinţii sînt trimiși cu 
binecuvîntare în ascultări pentru folosul obștii, s-o facă cu dragoste, 
rostind în taină rugăciunea lui Iisus, că ascultarea este mai mare decît 
rugăciunea. Ascultarea este mucenicie de bună voie, spun Sfinţii Părinţi. z 
A! Dacă faci ascultarea cu dragoste şi rugăciune, o faci ușor și bine şi te 

bucuri în Domnul și tu gi cel ce te-a trimis şi ai plată de la Mintuitorul 
pentru răbdare și smerenie, că nu faci voia ta. Însă în timpul liber nu 
te lenevi. Roagă-te la chilie, mai pune mîna pe o carte sfintă, mai cerce- 
tează un părinte bolnav. Fă toate cu smerenie și dragoste și sigur 
te mîntuiești ! 


32. Un preot de parohie întreabă cum să păstorească mai bine, după 
Dumnezeu, turma încredințată lui de Hristos? 


— Turma lui Hristos se păstorește cu fluierașul, iar nu cu bățul. 
Adică cu blindeţe, iar nu cu asprime. Se păstorește mai mult cu exemplul 
vieţii preotului, nu numai cu predica de la amvon. Deci mai mult cu fap- 
tele, decît cu vorbele, « ca oamenii, văzînd faptele cele bune ale voastre», 
« să slăvească pe Dumnezeu». Apoi să facă slujbe frumoase, cu credinţă și 
evlavie; să dea milostenie la cei săraci și bolnavi din parohie, să înveţe 
dreapta credință pe credincioși, bătrîni, tineri și copii; să-i spovedească 
regulat, să-i îmhărhăteze în necazuri și să le fie model în toate, hrănindu-i 
cu cărți sfinte și cu tot cuvîntul lui Dumnezeu. 


33. Alt preot vă întreabă cum să se comporte cu sectanții și necredin- 

cioşii care amăgese pe credincioși și dezbină turma? 

— În război, gradaţii sînt cei mai expuși și observați de inamic, 
căci dacă sînt uciși dintre comandanți, îndată soldaţii sînt luaţi prizonieri şi 
biruiţi. Așa și pe frontul Bisericii. Diavolul dă război prin sectanți mai ales 
asupra preoţilor, ca să poată înşela pe ortodocși și să-i tragă la eresul 
lor. Mai întâi trebuie cerut ajutorul lui Dumnezeu prin rugăciune și post, 
ca să nu pătrundă sectele în rîndul credincioșilor, adică lupii în turmă, 
Apoi contează foarte mult viaţa, evlavia, înţelepciunea şi comportarea 
preotului în parohie, în mijlocul oamenilor. Așadar, de viaţa preotului 
depinde, în bună parte, mîntuirea turmei. Că zice Mintuitorul: « Vai 
de cel ce se sminteşte, dar mai vai de cel prin care vine sminteala !». lar 
în alt loc zice: « Cel ce va face şi va învăța pe oameni, mare se va chema 
întru Împărăţia cerurilor». Trebuie să unim lucrarea faptelor bune cu 
cuvântul învăţăturii și cu sfînta rugăciune. Altfel nu putem face o preoţie 
lucrătoare, vie. . 


34. Părinţii a doi copii vă întreabă ce să facă cu fiii lor căci, 
de la vîrsta de 16 ani, nu-i mai ascultă și trăiesc în păcate? 


— În această situaţie sînt direct vinovaţi părinţii copiilor, care 
nu le-au dat de mici o educaţie creştinească și i-au lăsat în voia lor. Pä- 
rinții unor asemenea copii vor da seama de sufletele lor, că nu le-au insu- 
flat de mici credinţa şi frica de Dumnezeu. lată, acum culeg ce au semă- 

nat ! Dar, să se roage pentru ei, să-i ducă la un preot bun la spovedanie, 
să-i căsătorească, să-i deprindă din nou cu biserica, cu munca, cu cinstea 
şi este speranță de iertare și îndreptare. 

35. O femeie credincioasă, cu copii, alungată din familie de soțul 
ei care bea, întreabă ce să facă? Să-şi părăsească soțul gi copiii 
sau să se întoarcă în familie şi să rabde toate? 

— O mamă credincioasă care are bărbat și copii, oricît ar suferi de 
la soţul ei, trebuie să rabde pentru mila copiilor. Apoi este legată. de băr- 
bat prin taina cununiei și trebuie să asculte pe Sfîntul Pavel, care zice 
că « femeia credincioasă mintuieşte pe bărbatul necredincios» prin rugăciune, 
post şi răbdare. Așa, cu ajutorul lui Dumnezeu, să ducă pînă la capăt 
crucea căsătoriei. 

36. O altă femeie care nu a vrut să aibă copii la tinerețe și a rămas 

fără copii, vă întreabă cum să-și plîngă păcatele ei? 

— Femeia ucigașă de copii și plină de păcate să-și plingă toată viața 
păcatele, cu post şi lacrimi și prin milostenie să îngrijească de copii orfani 
şi de bolnavi, după sfatul duhovnicului ei. 

37. O femeie tînără, maltratată și forțată de sotul ei să-și ucidă copiii 

prin avort şi pază, vă întreabă ce canon să facă pentru a dobîndi 
iertare și mintuire de la Dumnezeu? 


— Amîndoi, ea împreună: cu soţul ei, se duc în osînda iadului dacă 
nu se vor pocăi. În această situaţie femeia trebuie să se opună uciderii copij- 
lor, sau să se despartă de la început. Deci, mai întîi să-și mărturisească 
păcatele la un duhovnic iscusit. Apoi să boteze copii în locul celor ucişi, 
să nască alți copii în loc, să postească pînă seara în toată viața o zi pe 
săptămînă, de obicei vinerea, să facă metanii şi milostenie după putere 
şi avem nădejde că va dobîndi mântuire şi milă de la Dumnezeu. 

38. O soţie credincioasă cu copii, al cărei soț trăieste în adulter cu 
alte femei, vă întreabă ce să facă? Să dea divorț de soț sau să se 
sacrifice pentru copii? 

— Soţia bărbatului desfrinat care are şi copii să rabde cu nădejde 
întoarcerea soţului la pocăință şi să nu-l părăsească de mila copiilor. Iar 
dacă nu are copii să-l părăsească un timp pînă dă dovadă de pocăință, 
şi, dacă o cheamă, să se reîntoarcă în familie, fără a-i mai aminti de păca- 
tele făcute în trecut. 

Mi-amintesc aici că și mama mea a avut copii, din care doi, eu şi 
un frate al meu, Gheorghe, am fost pe front în primul război mondial. 
La terminarea războiului mulţi soldați mureau pe cale de frig și boli. 
Mama mea, Catinca, ieșea zilnic la poartă şi plingea după noi doi: « Dragii 

mei fii, dragii mei copii, de ce nu mai veniți?». Nu după mult timp s-a 
îmbolnăvit și a murit. Şi pe cînd o scoteau s-o îngroape, la poartă i-a 
venit de pe front fratele meu Gheorghe şi toți plinpeau moartea 
mamei. Mama mea Catinca și fiul ei Gheorghe, Dumnezeu să-i icrte! 
Cu adevărat nici un nume nu-i mai scump pe acest pămint, decît numele 
de mamă !... 


39. O altă femeie tînără, căreia i-a murit soțul, vă întreabă dacă poate 

să se recăsătorească şi în ce condiţii? 

— Femeia rămasă văduvă, timp de 40 de zile este în doliu. Altele 
ţin doliu șase luni și chiar un an. Iar dacă este tînără și are copii, să tră- 
iască în înfrînare un an-doi și dacă se poate înfrîna cu darul lui Dumnezeu, 
să rămînă văduvă pentru copii şi să se jertfească pentru viitorul și creș- 
terea lor, Dacă nu se poate mai mult înfrîna, să se căsătorească cu bine- 
cuvîntarea preotului ei, dar nu pentru păcate, ci pentru a naşte copii 
si pentru înfrînare. Cel dintîi lucru, să se teamă de păcat cu frică de Dum- 
mezeu, că multe femei își pierd sufletul prin desfrinare și avort. 


40. O femeie văduvă, părăsită de copii, vă întreabă cum să-şi petreacă 

văduvia și cum să-și întoarcă fiii la pocăință? 

— Dacă este virstnică și văduvă prin deces, în nici un caz să nu se 
mai căsătorească, dar nici să trăiască în desfrînare. Dacă este lăsată dă 
bărbatul ei, să facă tot ce este posibil să se împace cu el, şi amindoi se 
se ostenească pentru 2alvarea copiilor. După 40—50 de ani, femeile văduve 
mu trebuie să se recăsătorească, dacă iubesc pe Hristos şi doresc să-și 
mâîntuiască sufletul. De multe ori chiar conflictele şi dezbinarea dintre 
soți au depărtat pe copii de ei, de casă, de Dumnezeu, și au ajuns să cadă 
în tot felul de păcate. Mama văduvă, părăsită de copii, îi poate întoarce 
cu dragoste şi ascultare spre ea şi spre Dumnezeu, numai cu rugăciunea, 
cu lacrimile și răbdarea ei. Nu este altă cale. Să se roage pentru ei, să 
meargă pe la biserici, să ceară sfatul preotului ei, să îndemne copiii la 
spovedanie, să le dea vorbe şi cărţi bune și cu încetul îi întoarce Dumnezeu 
pe calea cea bună. . 


4l. Doi tineri necăsătoriți vă întreabă ce să aleagă? Să se căsătorească 
sau să intre în viața monahală să slujească lui Hristos? 

— Amîndouă căile sînt binecuvîntate, dar depinde de voinţa lor. 
Mai întîi trebuie să cunoască bine ispitele, greutățile și obligaţiile ambelor 
căi de viaţă, că fiecare drum are crucea lui, încercările și bucuriile lui. 
Apoi să se roage mult înainte de a se hotări, să postească 40 de zile, să 
îi se mărturisească la duhoynicii lor și să ceară sfaturi de la cei mai iscusiți i 

duhovnici. După 40 de zile de rugăciune și post, Dumnezeu le va descoperi, 
prin conștiință și duhovnic, pe ce cale să apuce. Dacă iubesc fecioria, linis- 
tea, tăcerea şi rugăciunea, calea cea mai bună este călugăria, lar dacă iubesc 
viața de familie mai mult, adică copiii, lucrul mifinilor și toate grijile 
acestei vieţi, să intre în viaţa de familie. Amândouă căile duc la mîntuire, 
dacă sînt respectate datoriile creștineşti obligatorii, Domnul a binecuvîn- 
tat amîndouă căile, dar nu putem noi hotărî ce cale să aleagă fiecare. 
Numai Dumnezeu și omul singur hotărăsc. Bătrînii noștri aveau această 
vorbă înţeleaptă: « La călugărie și la căsătorie să nu silești pe nimeni !» 

42. Citiva săraci aşteaptă un mic ajutor la ușa chiliei sfinției voastre, 

părinte Paisie. Ce doriți să le spuneți? 

— Daţi-le cîte ceva din ce au adus credincioșii, că « argint şi aur nu 
am» și spuneţi-le să fie sănătoși, să se roage cuminţi, pentru mine și 
să nu uite de Dumnezeu. Că săracii se mîntuiesc mai ușor decit noi. 


43. Un frate începător vă întreabă cum poate şti dacă are sau nu 
chemare pentru. viața monahală și cum trebuie să se pregătească 
pentru mînăstire ? 

— Bine face fratele că întreabă, că și eu am întrebat acum 69 de ani, 
cînd am intrat la Cozancea în mînăstire. Mai întîi, fratele care dorește viață 
de miînăstire, trebuie să se pregătească de acasă. Să meargă regulat la 
biserică, să se roage mult, să consulte cărți sfinte, să ceară sfatul părin- 
ţilor bătrîni, să iubească fecioria, tăcerea, postul, singurătatea. El trebuie 
să știe de ce vine la mînăstire, cu ce scop și ce datorii are călugărul înaintea 
lui Dumnezeu. Apoi să vadă cum se face o călugărie și ce făgăduințe dă 
noul călugărit. Că şi eu m-am îndrăgostit de mînăstire încă din școală, 
citind viaţa Sfîntului Sava cel Sfinţit, şi mă ceream la mînăstire la Co- 
zancea, în apropiere, dar mămuca m-a oprit, zicînd: « Dragul mămucăi, 
să nu te duci la călugărie, că acolo este canon mare și rugăciune, post 
gi metanii; că am văzut cum a fost făcut un călugăr și era tare slab și se 
ruga aşa: « Doamne, dacă mai am zile de trăit și îmi sînt spre mintuire, 
lasă-mă să mai trăiesc; iar dacă nu, ia-mă la Tine !». Așa că am ascultat 
pe mămuca, m-am dus la armată şi, după terminarea războiului, mi-am 
adus aminte de viața Sfîntului Sava şi de dragostea copilăriei mele și 
am intrat în viața monahală la schitul Cozancea-Botoșani, în anul 192], 
şi am trecut prin toate ascultările mînăsțirești. Dar, ca să nu mă laud, 
întrebaţi pe Părintele Cleopa, că el mă cunoaște de cînd era copil mic. 

Unii vin la mânăstire că văd slujbe frumoase, sau la îndemnul unor 
rude, sau din sărăcie în familie, sau că sînt puţin bolnavi, sau că nu se 
înțeleg în casă, sau ca să se pocăiască de păcatele tinereții, sau ca să ajungă A 
preoţi, sau din alte pricini. Însă cel mai bine este cînd vine ornul chemat 

de Dumnezeu prin glasul stăruitor al conștiinței și cu binecuvîntarea 
duhovnicului său. Aceasta este cea mai frumoasă chemare de sus la viața 
îngerească. 


44. Ce trebuie să cugete mai ales monahul în viaţă? 


— Cred că trebuie să cugete cel mai mult la rugăciune, la mila lui 
Dumnezeu, la ceasul morţii și al judecății. Dar mai bine întreabă pe cei 
cu inima curată, « că aceia vor vedea pe Dumnezeu»; că eu, și cînd mă 
rugam în biserică eram lovit de gînduri necurate, ca să mă smeresc pentru 
păcatele mele. 


45, Cum poate călugărul să devină un bun ostaș al lui Hristos? 


— Dacă monahul este om de rugăciune neîncetată, om de pace cu 
toți oamenii, cu Dumnezeu şi cu sine; dacă are inimă înfrîntă și smerită; 
dacă nu se teme de ceasul morţii și este dezlipit de cele pămîntești, deja 
este ostaș deplin al lui Hristos, cum spune și Sfîntul Apostol Pavel: « În- 
trarmaţi-vă ca nişte buni ostaşi ai lui Hristos...» Credinţa tare, rugă- 
ciunea și smerenia sînt cele dintîi și cele mai puternice arme ale călugă- 
rului și creștinului. Jar ultima și cea mai mare virtute a celor ce cred în 
Hristos, Cel înviat din morți, este dragostea creştină, adică să iubească 
fără deosebire pe toţi oamenii și toată zidirea creată de Dumnezeu. 


46. Călugării sînt obligați să primească, la nevoie, preoția? 

— Călugăria se .cere de fiecare candidat, — că nimeni nu poate fi 
călugărit dacă el singur nu o cere —, iar preoţia se dăruiește de la Dum- 
nezeu prin voia celor mai mari ai noștri. Preoţia este o taină şi se dă, 
după multă nevoinţă și verificare, numai celor vrednici. Călugărul nu 
trebuie să ceară și să dorească preoţia şi duhovnicia, dar, dacă este silit 
de păstorii săi şi este nevoie, s-o primească, spre slava lui Dumnezeu și 
mântuirea multora. Vai, nouă, dacă recomandăm candidaţi nevrednici 
de preoţie. În faţa lui Hristos vor da greu răspuns, atît candidatul şi 
duhovnicul care l-a recomandat, cât și ierarhul care l-a hirotonit cu grele 
impedimente canonice. 


47. Spuneţi-mi citeva cuvinte despre părinții noștri duhovnicesti, 
Arhimandritul Cleopa Ilie și Protosinghelul oil Gheorghiu? 

— Părinţii noștri Cleopa și Ioil, care nu de mult a plecat la Domnul, 
au fost ca cele două surori, Marta şi Maria. Ei nu s-au certat niciodată 
timp de 50 de ani cît au trăit la Sihăstria împreună. Părintele Cleopa lu- 
crează cu cuvintul, iar părintele Ioil stă la picioarele Mîntuitorului nostru 
lisus Hristos. Aşa nădăjduim să fe! 

48. Care este cel dintii cuvînt al ucenicului către duhovnic? Dar al 
duhovnicului către ucenic? 


— Cel dintîi cuvînt al ucenicului către duhovnicul lui este: « artă-mă, 
părinte, și nu mă uita la sfînta rugăciune»; iar al duhovnicului către 
ucenic este: « Dumnezeu să te ierte, fiule, și să ne vedem la Rai !» 


49. Părinte Paisie, ce sfaturi duhovnicesti daţi ucenicilor sfinţiei 
voastre care v-au fost credincioși pînă la urmă și v-au urmat 
sfaturile și binecuvîntarea? . 


— Să mă pomenească la sfinta rugăciune cît vor fi în această viață 
trecătoare și să crească și ei ucenici duhovnicești. Ce am văzut bun la 
mine, să urmeze şi ci; iar ce au văzut rău, să mă ierte, ca să fie şi ei iertaţi 
de Dumnezeu în cer! 


50. Ce sfaturi dați ucenicului de chilie care vă îngrijeşte în suferință? 


— Să poarte neputințele mele trupești, precum le-am purtat și eu 
pe ale lor cele sufletești. În tinerețea mea am grijit şi eu de un părinte 
bătrîn şi uneori fi făceam nemulțumiri și îl supăram. Apoi îndată îi ceream 
iertare și mă rugam pentru el la Dumnezeu și ziceam: « Doamne, nu cer 
să-mi răsplătești aici, ci dincolo !». Așa îi spun și ucenicului de chilic, 
că dincolo îi va răsplăti Domnul dragostea și osteneala pe care o face 
cu mine păcătosul. 


51. Părinte Paisie, vă temeţi de ceasul morţii? 


— Cum să nu mă tem, dacă sînt om păcătos! Căci și Mintuitorul, 
cînd se ruga în Grădina Ghetsimani, zicea: « Întristat este sufletul Meu 
pînă la moarte». În viaţa mea am văzut sfîrșitul multor părinți și cre- 
dincioşi, dar nu am văzut pe nimeni rizînd în clipa morţii, că atunci e 
atunci ! 

52. Ce altceva ne mai spuneți despre sfîrşitul acestei vieți trecătoare ? 
' — Dragii mei fii sufletești, vă doresc să ajungeţi cu sănătate zilele 
şi anii mei, dar. prin cîte ispite și încercări am trecut eu, să vă păzească 
Dumnezeu ! Vă spun că uneori Dumnezeu pe cei tineri îi ridică din trup 
de vreme, ca să nu greșească, iar pe unii din bătriniîi îngăduie și îi rabdă 
să trăiască mai mult ca să se pocăiască. Tinereţea este ca o floare de primă- 
vară, iar bătrîneţea este ca soarele la asfinţit, gata în tot ceasul de moarte. 
Să vă spun o întîmplare adevărată. În anul 1926 a venit la schitul Co- 
zancea un frate la călugărie, fost cioban la oi. Îl chema Vasile Arăpașu. 
Era tare apropiat de mine. În 1932 s-a îmbolnăvit bătrinelul. Într-o 
dimineaţă l-am vizitat şi mi-a spus: « Părinte Paisie, nu știu ce are să fie, 

dar astă noapte am visat că mergeam spre răsărit, pe un cîmp verde, şi 
atîta lume mergea, cîtă frunză şi iarbă. Înaintea tuturor mergea un fiăcăoaş 
ca de 30 şi mai bine de ani, cu capul descoperit și ducea o cruce de lemn 
în spate. Şi am auzit un glas: « Unde mergeţi ?». Și a răspuns tînărul care 
purta crucea :« Ducem un suflet la Dumnezeu !» A doua zi a murit bătrînul 
Vasile. Era de loc de lingă Botoşani. 

Să vă citesc acum felicitarea care mi-a trimis-o părintele Casian 
Frunză, fost egumen la schitul Sihla: « Părinte Paisie, se apropie 
un an nou. Dumnezeu și Maica Domnului să vă dea putere şi răbdare 
să mai staţi între noi, păcătoşii, și să ne fiţi pildă de răbdare în acest veac 
trecător. Ispitele se înmulţesc, dar cu rugăciunile Maicii Domnului și 
ale tuturor sfinților toate trec. Eu mă rog Bunului Dumnezeu și Maicii 
Domnului să vă ţină sănătos, pînă ce veţi trimite pe toţi ucenicii sfinţiei 
voastre, mîntuiți, înaintea lui Dumnezeu. Mai pe urmă să veniți și sfinția 
voastră. Anul care vine poate să fie anul mântuirii şi al plecării noastre. 
Dumnezeu să vă ţină sănătos în mijlocul nostru, ca să ne întăriţi în 
ispite. Amin !». 


53. Ce alte sfaturi dați călugărilor și credincioşilor? 

— Ei, părinte ! Dacă am putea face noi tot ce învăţăm pe alţii, am 
fi sfinți ! Eu învăţam pe alţii să aibă răbdare în suferinţă. Acum cînd sînt 
în suferință, văd că nu am deloc răbdare. Îmi trebuie nu răbdare, ci 
îndelungă răbdare. Un frate mă întreba:« Se poate ca în timpul suferinței 
să potolim durerea cu rugăciunea ?». Aici este darul lui Dumnezeu, i-am 
răspuns eu. Dragostea duhovnicească biruieşte durerea, cum spune Hristos 
despre femeia care este în chinurile nașterii, că după naștere uită durerea 
«că s-a născut om pe lume». Mare lucru este, părinte, a ne alătura cu 
cel ce pătimește, să luăm parte la durerea lui. Să cerem ajutor de la 
Dumnezeu, ca să putem trece cu bine valurile acestei vieți. . 

Dacă nu poți facc faptă bună, nu este păcat; iar dacă poți s-o faci 
şi nu o faci, este păcat. Sînt oameni care nu au copii, sau nu au vrut să 
aibă, sau nu le-a 'dat Dumnezeu. Cei care nu i-au dorit, la bătrînețe îi 
doresc şi pling că nu au copii, dar este prea tîrziu. Cind darul lui Dum- 
nezeu se apropie de inima omului, atunci toate i se par uşoare; iar cînd 
se depărtează harul, atunci toate'i se par grele. Atunci suferă, strigă şi 
plinge, cum face şi copilul părăsit de mama lui. Uneori mă întreb, oare 
suferința mea și a fiecărui om nu este cumva o arvună a vieţii veşnice? 
Că suferința ne smerește şi ne învaţă a striga la ajutorul lui Dumnezeu. 

Cind sîntem, la cîte o răscruce de viaţă, să facem două lucruri: să 
ne rugăm și să întrebăm. Eu mai degrabă mă rătăcesc în orașe decit în 
dădure ! Noi trebuie să ajungem de la gîndirea de Dumnezeu la simţirea : 

lui Dumnezeu. Una este vorbirea de Dumnezeu și alta este simţirea lui 
Dumnezeu. Una este vorba, şi alta este fapta. La simțire duhovnicească 
ajunge numai acela care face voia lui Dumnezeu. Că zice Mântuitorul: 
« Nu tot cel ce-Mi zice: « Doamne, Doamne», va intra întru împărăția lui 
Dumnezeu». Mai mult să faci cu fapta, decît să vorbeşti cu cuvîntul. Că 
lumea este plină de vorbe, dar puţini sînt care pun poruncile Evangheliei 
în practică. Prind foarte bine şi cuvîntul duhovnicesc, sfatul, mustrarea, 
îndemnul, predica, cărţile bune. Dar de la cuvinte trebuie să trecem și 
la fapte, că « după faptele tale te voi judeca», zice Domnul, căci şi Dumnezeu 
a creat lumea numai cu cuvîntul şi era bună foarte ! Încă şi sfinții mărtu- 
riseau pe Hristos prin cuvint, învățau și scriau cărţi inspirate din Sfînta 
Evanghelie. Dar noi cei de azi sîntem oameni păcătoşi. Noi trebuie să 
vorbim puţin şi numai ce este de folos spre lauda lui Dumnezeu. Spunea 
un filozof într-o carte: « Cine spune tot ce ştie, acela știe puțin și prost !» 
Dacă am fi făcut şi noi în viață măcar a zecea parte din cît am învăţat 
pe alții, tot ne-ar mîntui Dumnezeu! 

Sînt mulţi oameni tulburaţi astăzi și nu-i ușor să-i linișteşti. Aici 
este înțelepciunea duhovnicului, a păstorului de suflete. Sînt unii care 
au ceva înţelepciune în mintea lor, dar se mîndresc în inima lor. Alţii 
nu au nimic în cap, dar cred că au ceva și se mîndresc degeaba. Cei mai 
mulți sînt bolnavi sufletește din cauza mîndriei. Și ca să-i vindeci şi să-i 
scoţi dintr-ale lor, de multe ori te osteneşti degeaba. Eu care nu am mai 
nimic, cum să-i învăţ pe acești oameni? Mai degrabă tac ca să nu-i fac 
mai răi. Alteori, dacă tac, poate iar greşesc, pentru că nu dau puţin ajutor 
aproapelui care are nevoie. De aceea zic către toţi: multe să ascultați, dar 
puţine să vorbeşti, că «de tot cuvintul deșert vom da seama înaintea lui 
Dumnezeu». Învăţ şi eu pe cei care vin la mine, cum îmi dă Dumnezeu 
în gînd în ceasul acela și cum mă îndeamnă inima. Numai de ar primi 
Domnul osteneala și dragostea noastră. 


54. Ce sfaturi mai deosebite dați ucenicilor? 


— Cel mai mult îi îndemn pe toţi să se roage: Rugaţi-vă mereu! 
Rugaţi-vă din inimă ! Rugaţi-vă cit mai mult lui Dumnezeu! Aceasta 
este toată speranța mintuirii noastre. Că din rugăciune izvorăsc toate 
faptele bune. Am văzut credincioși şi călugări care plingeau la rugăciune. 
Citeau acatistul și paraclisul Maicii Domnului şi nu puteau să se roage 
de lacrimi. Duhovnicul meu de la schitul Cozancea mă scula în fiecare 
noapte la Utrenie cu două ceasuri mai de vreme şi-mi zicea: « Părinte 
Paisie, vino la biserică, că eccerișul este mult și secerători sînt puţini !» 
În fiecare miez de noapte îl găseam așteptind pe pragul bisericii, că era 
foarte nevoitor la rugăciune. Așa s-ar cuveni să facem toţi. 


CU PĂRINȚI DIN MOLDOVA 


Al doilea sfat pentru ucenicii mei care sînt duhovnici. Eu în viața 
mea de preot am legat și am dezlegat, în numele lui Hristos, pe toţi care 
au venit la mine pentru spovedanie. Ştie Dumnezeu dacă am făcut bine 
sau rău. Dar pe cei care nu făgăduiesc că părăsesc păcatele, nu avera 
voie să-i dezlegăm, pînă nu se căiesc de ele din inimă și le părăsesc. La 
fel şi cu Sfînta Împărtăsanie, mare atenţie cui și cum o dăm, că mare 
răspundere avem înaintea Jui Dumnezeu. Nici prea rar, dar nici prea des. 
Să ţinem cont, pe cît se poate, de Sfintele Canoane și de practica părin- 
ților iscusiți de astăzi. Să cumpănim între asprime și iertare, între scum- 
pătate și iconomie, iar unde nu ştim, sau în cazuri grele să întrebăm pe 
duhovnicii iscusiţi și mai ales pe ierarhii noștri. Mare atenţie pe cine re- 
comandăm la hirotonie, că ne așteaptă aspră judecată. Că unii au fost 
hirotoniți cu nevrednicie, împotriva Sfintelor Canoane, şi au făcut greu- 
tăți Bisericii lui Hristos. Apoi să nu uităm că toţi preoții, călugări și de 
mir sînt datori să-și aibă duhovnicii lor şi să se spovedească regulat, iar 
cînd este vorba de cazuri grele să se mărturisească numai la un episcop. 
Preotul nu poate dezlega toate păcatele preoţilor și chiar ale mirenilor, 
cum sînt cazurile de căsătorii între rude sau divorţ. Celor ce sînt tulburați, 
certaţi cu cineva, descurajaţi, prea slabi în credință, luptaţi de cugete 
trupești, care au judecăţi sau sînt blestemaţi de preoţi și de părinţii lor, 
sau cred în vrăjitorie, și mai ales care au făcut avorturi şi pază, sau au 
îndemnat și pe alţii la aceste grele păcate de moarte, să nu le dăm îndată 
Sfînta Împărtășanie, că luăm foc și noi cu ei. Ci să-i sfătuim să pără- 
sească păcatele, să respecte canon vreme îndelungată, să postească, să facă 
milostenie, să facă metanii și rugăciuni după putere și numai după an 
timp, cînd Duhul Sfînt va încredința pe duhovnic, acesta să le dea Sfintele 
şi mîntuitoarele Taine. La fel şi celor îndoielnici, nehotăriţi şi ispitiți de 
păcatele sufletești şi trupeşti, nu îndată să le dăm Sfînta Împărtășanie. În 
toate cazurile să ne rugăm mult pentru cei ce se mărturisesc la noi și au 
cazuri grele, și Dumnezeu ne va încredința tainicice canon să le dăm 
şi cînd să-i apropiem de cele sfinte. a 


55. Credcţi că în viitor mînăstirile noastre și acest lsfînt locas vor 
spori în viață duhovnicească si în iubire, sau vor decădea din 
ce în ce mai mult spre cele pămintești? 


— Încă nu am ajuns în măsura aceasta de a cunoaște ce va fi după 
noi. Dar după făgăduinţa Mintuitorului, care zice: « Iată Eu sint cu voi 
pină la sfirşitul veacului», să credem în aceste cuvinte că Domnul. va f 
cu noi și în viața aceasta și în cea viitoare. Dar numai dacă vom păzi 
poruncile Domnului, făgăduințele de la-călugărie și sfaturile ‘părinților 
care ne-au crescut. Iar dacă ucenicii si urmaşii noștri nu vor iubi biserica 

nici sfintele slujbe după rânduială, nici rugăciunea, postul și milostenia 
şi vor trăi în neunire, în robia grijilor pămînteşti și în uitare de Dumnezeu, 
atunci viitorul mînăstirilor noastre va fi din ce în ce mai întunecat și viața 
duhovnicească va decădea tot mai mult. Să nc rugăm lui Dumnezeu 
să binecuvinteze mînăstirile noastre şi pe viitor cu stareţi, duhovnici 
şi călugări din ce în ce mai buni. 


56. Speraţi să ne întilaim dincolo, în lumina lui Hristos, împreună 

cu părinţii noştri plecați mai dinainte? 
— De vom păși pe urmele vieţii lor și de vom trăi în desăvîrșită 
dragoste anii cu alţii, avem credință și nădejde în mila și bunătatea lui 
Dumnezeu şi ne vom vedea dincolo, în veșnica viață, ajutindu-ne 


harul lui Dumnezeu, rugăciunile Prea Curatei Maicii Sale şi ale tuturor 
sfinţilor. 


57. Care sînt ultimele cuvinte pe care aţi dori să le rostiţi în clipa 
plecării la Hristos? 


— În ceasul acela aș dori să repet rugăciunea cea mai de pe urmă 


a Sfîntului Apostol și Arhidiacon Ștefan: « Doamne, în miinile Tale îmi 
dau duhul meu !» 


58. Iubitul meu părinte duhovnicesc, ce cuvint de folos spre mintuire 
îmi dați şi mie, înainte de plecare? 
— Părinte Ioanichie, este timpul să pui în practică ceca ce ai scris 
şi ai învăţat pe alții; că nu cel ce învață este mare la Dumnezeu, «ci cel ce 
va face şi va învăța, acela mare se va chema întru împărătia lui Dumnezeu l» 


. 59. Vă multumesc, Părinte Paisie, în numele tuturor ucenicilor 

şi fiilor duhovniceşti ai Sfinţiei Voastre, pentru aceste înțelepte 

m... sfaturi gi euvinte de folos sufletesc, pe care ne vom strădui să 
le împlinim şi cu fapta, spre lauda Prea Sfintei Treimi. 


— La plecare, să vă citesc o scurtă rugăciune, după obiceiul meu: 


«Domnul Dumnezeu, Prea Milostivul, să vă binccuvinteze, Domnul >: 


să vă ajute, Domnul să vă miluiască, Domnul să vă păzească de tot răul, 
Domnul să vă umple de bucurie duhovnicească. Domnul, ca un bun și 
iubitor de oameni, să vă ierte de păcate și în ceruri cu drepții să vă pri- 
mească ! Binecuvintează, Doamne, pe robii Tăi aceștia și rugăciunea lor, 
şi dragostea lor, şi credința lor, şi bucuria lor, şi smerenia lor, și răbdarea 
lor. PBinecuvintează, Doamne, osteneala lor, și căsuţa lor, şi pîinea 
lor, și copiii lor și viaţa lor și sfîrşit bun le dăruieşte, iar dincolo un colțișor 
de rai le dăruiește, că binecuvîntat eşti în veci. Amin !» 

PROTOSINGHELUL IERONIM GAGEA * 


Schitul Bucium-lași 


Credincioșii din laşi, care doresc o 
slujbă frumoasă cu mult fast în Duminici 
şi marile sărbători, se duc la Catedrala 
Mitropolitană din centrul orașului. Cei care 
doresc să intre într-o atmosferă monahală 
mai sobră, fac o plimbare de reconfortare 
sufletească pînă la Mînăstirea Cetăţuia, ur- 
cînd dealul cu același nume din apropiere. lar 
cei care caută o atmosferă de liniște interi- 
oară și doresc să vorbească cu un duhovnic 
mult apreciat se duc la schitul Bucium, situat 
la periferia de sud a marelui oraș. 

Schitul Bucium este o foarte” modestă 
aşezare monahală, întemeiată de călugării 
români atoniți la începutul acestui secol, ca 
metoc al Schitului românesc Prodromul din Muntele Athos. Poziţia sa izo- 
lată, mai greu de găsit de marele public, aşezarea sa între nesfîrșite lanuri 
de vii şi livezi sub dealul Repedea, dau schitului Bucium un aspect liniștit 
şi binecuvîntat de mic paradis. 

În această grădină a lui Dumnezeu, cu alei dc flori și castani, cu ogoare 
bogate în livezi şi porumb, cu dealuri pline de vii încărcate de rod, cu 
cireși în floare și fructe care dau în pîrg, pe un mic platou se înalță biserica 
schitului cu hramul « Cuvioşii Părinţi Atoniţi» și. corpul modest al chilii- 
lor călugărești. Cei doisprezece părinţi, în frunte cu protosinghelul Elef- 
terie, egumenul, care formează obștea schitului Bucium, își împart timpul 
între rugăciune şi ascultare, între chilie și biserică, între liniște şi misiune. 
Unii lucrează în vie, alţii-plivesc grădinile, iar alții stau cu dragoste și 
bunăvoință înaintea bunilor credincioşi care ajung pînă aici pentru rugă- 
ciune și cuvînt de folos sufletesc, Seara, în amurg şi în zori de zi, după 
rînduiala Muntelui Athos, se adună cu toţii la biserică şi cîntă cele şapte 
Laude, sau săvîrșesc Sfînta Liturghie. După ce se întăresc cu sfînta rugă- 
ciune, în răsăritul soarelui, se duce fiecare, în tăcere și mulțumit sufletește, 
la ascultarea sa. | 


* Născut în anul 1908, în comuna Luncani — lași, a intrat în mînăstire în 


a anul 1935. Este călugărit la Mînăstirea Cetăţuia în 1937 și hirotonit preot în 1938. [i 
A Slujeste ca preot la metanie pînă în anul 1968, cînd este transferat ca duhovnic. | 
i la schitul Bucium — Iași. |N 
J: y E 

Sufletul obștii de aici este Protosinghelul Ieronim, duhovnicul 
călugărilor și al credincioșilor. Părintele Ieronim nu este un teolog al cuvin- 
telor, ci al faptelor. Nu știe adincul teologiei din cărți, dar ştie să scoată 
suflete din adîncul păcatului și al iadului. Ştie să facă din rău bun, din 
om păcătos, un creştin pocăit. Ştie să astîmpere lacrimile și zbuciumul 
sufletului, ştie să înveţe cu blindețe, să aștepte deșteptarea sufletului 
nehotărit, să miîngiie ca o mamă duhovnicească şi să iasă înaintea 
celui ce se întoarce ca « fiul risipitor». Iar cînd un suflet părăsește păcatul 
şi își schimbă viaţa în Hristos, părintele Ieronim se bucură ca un copil. 
Sfinţia sa dobindește inimile oamenilor prin rugăciune şi blîndeţe, nu 
prin mustrare şi canon aspru, Se roagă pentru fiecare fiu duhov- 
nicesc, îi dă rînduială de rugăciune şi cărţi de învăţătură, îi adaugă și 
citeva sfaturi părintești şi prin darul Duhului Sfint dobîndeşte multe 
suflete pentru Hristos. 

Aşa lucrează părintele Ieronim în grădina lui Dumnezeu de 50 de 
ani ! Seamănă cu nădejde, lucrează cu răbdare, udă cu încredere şi culege 
multe roade, pe care puţini duhovnici reuşesc să le dobiîndească. De aceea, 
astăzi este înconjurat de mulţi ucenici, este căutat de mulţi credincioși 
şi respectat ca un adevărat părinte duhovnicesc de toţi care îl cunosc. 

Într-o zi de toamnă, cînd strugurii sub teascuri se prefăceau în vin 
şi florile de pe alei se dezbrăcau de podoabă, am poposit la ușa cbhiliei 
părintelui Jeronim. Dorul de cuvînt viu, de dialog sufletesc mă adusese 
pînă la sfinţia sa, Nu căutam doar cuvinte. Ştiam că blîndul duhovnic 
nu risipește ușor cuvintele. Ci căutam mai mult să-l văd acasă, să-l simt 
cu inima, să trăiesc citeva clipe în prezenţa sfinţiei sale, să-i cer bine- 
cuvântare şi un gînd bun pentru suflet. Puținele sfaturi adunate cu grijă 
în acea zi de toamnă le redau în rîndurile care urmează. 

— Binecuvintează, Prea Cuvioase Părinte Ieronim | 

— Domnul să ne binecuvinteze, părinte Ioanichie ! Poftiţi în chilie. 
Chilia, o încăpere potrivită, este plină de icoane, cărţi, miros de tămiie 
şi binecuviîntare. Sub candela aprinsă, Ceaslovul deschis așteaptă pe 
părintele. 

— lertaţi-mă, Prea Cuvioase, că v-am deranjat de la rugăciune. 

— Este mai mare dragostea decit rugăciunea, părinte Joanichie. 
Cînd bate cineva în ușă, atunci Hristos bate. De aceea, trebuie să lăsăm 
rugăciunea în numele dragostei, pentru cel care vine la noi în numele 
Domnului. Că Dumnezeu este dragoste! 

— Mai puteţi face față la biserică, Părinte Ieronim? 

— Pînă acum mai pot, slavă Domnului, cu toate că am 80 de ani! 
Ne întărește Dumnezeu pentru credința oamenilor care se roagă pentru 
noi. Noi ne rugăm pentru ei şi ei se roagă pentru noi. Aceasta este adevă- 

rata dragoste şi numai așa sporeşte credința. Iubirea pentru aproa- 
pele întărește credința. Dacă fiecare s-ar ruga numai pentru el, credința 
noastră a tuturor ar fi mică și diavolul ne-ar birui mult mai repede. 


1. Ce rugăciuni trebuie să facem noi, călugării? Dar mirenii? 


— Fiecare se hrăneşte cu ce are și cu ce-i place mai mult. Unii pre- 
ţuiesc mai mult Psaltirea, pe care o citesc noaptea sau în zori de zi. Alţii 
fac rugăciuni mai mult din Ceaslov, cum fac şi eu, că aşa am apucat din 
bătrîni. Ei citeau zilnic la Psaltire şi Ceaslov, iar în taină, la ascultări, 
rosteau permanent rugăciunea « Doamne, Disuse Hristoase, Fiul lui Dum- 
nezeu, miluiește-mă pe mine păcătosul |». Am apucat călugări care nu 
mâncau zilnic pînă nu terminau de citit Psaltirea toată, iar de la slujbele 
bisericii nu lipseau niciodată. Ce rugăciuni ne hrănesc. mai mult, cu acelea 
să lăudăm pe Dumnezeu și să ne hrănim sufletul. Nu contează ce rugă- 
ciuni facem, ci cum le facem. Cu atenţie și inimă înfrîntă, sau cu 
gîndul la cele lumești? Atenţia. contează la rugăciune. De aceea, Sfinţii 
Părinţi puneau mare accent pe atenția minţii și pe paza gindurilor. Cu 
orice fel de rugăciune ne mîntnim, dacă o facem cu inimă umilită și chiar 
cu lacrimi. Iar dacă nu, nu ne mîntuim cu nici una. Însă unde nu putem 
noi, ajută şi completează harul lui Dumnezeu, că zice Mintuitorul 
« Fără de Mine nu puteți face nimic !» 

Iar mirenii să se roage şi ei cum pot, că n-au datoria noastră. Dar 
ştiu credincioși care se roagă mai mult decit noi. Cine are Psaltire și Ceas- 
lov, sau Acatistier, sau Carte de rugăciuni, să se roage după putere și 
după posibilități, că Dumnezeu primeşte orice. Nu cantitatea contează, 
ci credința, rîvna şi lacrimile cu smerenie. Dacă nu au cărţi, fi sfătuiesc 
pe credincioşi să scrie rugăciuni pe un caiet şi să se roage împreună seara 
şi dimineața, măcar un sfert de oră. Apoi să facă metanii și închinăciuni 
după cum pot. Dumnezeu, care ne iubește și ne hrăneşte ca un Tată 
bun, primeşte tot ce-l dăm din dragoste. Rugăciunea este semnul cel 
dintii al iubirii creștine. 

2. Credeţi că mai sînt astăzi rugători cu rugăciunea inimii ? 

— Rugători, cum erau sfinții de odinioară, nu ştiu dacă mai sînt 
acum. Dar oricine oftează din inimă pentru păcatele sale, oricine varsă 
două lacrimi la rugăciune, oricine se spovedește cu lacrimi de căință, 
oricine plinge de bucurie în timpul rugăciunii și a. sfintelor slujbe, acela, 
iată, se roagă lui Dumnezeu din inimă. Dacă nu putem cobori mintea 
în inimă, fiind învăluiți de grijile acestei vieţi, măcar să strigăm la Dum- 
nezeu din inimă, măcar să suspinăm la rugăciune din inimă, măcar 
să oftăm pentru păcate din inimă şi tot primită ne va fi rugăciunea. 

La înălțimea rugăciunii inimii, numai cei sfinți pot ajunge, care trăiesc 


la liniște, după lungi osteneli și rugăciuni din afara inimii. 


3. De ce avem mai multă nevoie pentru mîntuire? 


— Cred că de iubire duhovnicească avem nevoie toţi şi de faptele 
ce izvorăsc din iubire, care sînt mai ales rugăciunea și milostenia. Între 
primii fraţi pe pămînt, cînd a lipsit iubirea, Cain a ucis pe Abel. Și astăzi, 
cînd lipseşte iubirea dintre fraţi și soţi, fraţii se ceartă și se judecă unul 
cu altul, iar soţii nu se înţeleg şi ajung la divorţ. La fel și popoarele se 
robesc unele pe altele. Iubirea de Dumnezeu și de oameni a creat 
lumea si o poate salva de pierzare. lar ura și necredința ucid lumea şi 
sufletele noastre, Dumnezeu ne-a creat din dragoste, căci a zis: « Să facem 
om după chipul şi asemănarea noastră». lar la sfîrsitul lumii, Dumne- 
zeu va judeca lumea tot cu dragoste, căci va zice: « Veniţi, binecuvin- 
taţii Părintelui Meu, mosteniți împărăția cea pregătită vouă de la dai 
meierea lumii, căci am fost flämind şi m-ați'hrănit; însetat și m-ai adäpat. SS 


(Matei 25, 34—35). ă 


4. De ce se mîntuiesc mai greu preoții şi călugării decît mirenii? 

— Pentru că păstorii duhovniceşti au mare răspundere de sufletele 
încredințate lor şi orice suflet ce se pierde din cauza lor îi va acuza la în- 
fricoșata judecată, La fel și călugării se mîntuiesc mai greu decît mirenii, 
pentru că ei cunosc mai mult legea lui Dumnezeu şi au dat făgăduinţe 
mai mari. De aceea zice Mintuitorul: « Cui i s-a dat mult, mult i se va cere». 
Mirenii se mântuiesc prin naștere și creştere de copii în frica de Dumnezeu, 


cu răbdare; iar călugării se mîntuiesc prin multă rugaciune, smerenie 
şi înfrinare. 


"5. Aveţi multi fii duhovnicești la spovedanie? aie îi să Să s5 


— Slavă Domnului ! Vin, că aici este orașul aproape. Ne bucurăm 
că vin, dar ne întristăm că nu avem destule cărți de rugăciuni şi de învă- 
ţătură să le dăm. Cei mai mulți s-ar ruga, dar nu au cărți de rugăciune. 
Apoi ne întristăm cînd nu reuşim să-i convingem să părăsească păcatele 
personale. Boala veche cu greu se vindecă. Și aici este meșteșugul, dar și 
răspunderea duhovnicului. Dacă facem tot ce putem pentru mîntuirea 
altora, avem nădejde de mântuire. 


6. Ce sfat de miîntuire îmi dați sì mie, Părinte Ieronim? 


— Toţi avem nevoie de smerita cugetare și de frica de Dumnezeu, 
întotdeauna, ca de răsuflarea ce iese din noi; însă aveți grijă să nu ascundeți 
în pămint talentul ce vi s-a dat de Dumnezeu! 


% 
4 


O) 
Ñ 


(3 


AEN 


pnl 


CU PĂRINȚI DIN MOLDOVA 


7. Ce efaturi dati fiilor duhovniceşti, la această virstă ? 


— Tuturor fiilor mei le doresc să păzească poruncile lui Dumnezeu 
pînă la moarte, să iubească Biserica, rugăciunea și viața curată şi să se 
roage și pentru mine păcătosul. 


3. Unde ati dori să vă fie mormîntul? 


— Părinte Ioanichie, as dori să-mi fie aici, la schitul Bucium, dar 
unde va rîndui Dumnezeu, că «a Domnului este pămîntul și plinirea lui». 


PROTOSINGHELUL CALINIC PRISECARU * 


Minăstirea Văratec i 

Printre dubovnicii de frunte ai Minăstirii 
Văratec se numără și Protosinghelul Calinic 
Prisecaru. Intrat din tinereţe în obștea Minä- 
stirii Neamţ, cea mai înaltă școală a mona- 
hismului românesc, pe care bătrînii o numeau 
simbolic « Ierusalimul Moldovei», Cuvioşia 
Sa a avut fericirea să fie oarecum contem- 
poran cu tînărul monah nemţean Ioan Iacob, 
ajuns mai tirziu mare sihastru pe Valea 
Iordanului, iar din vara anului 1980, pro- 
slăvit ca sfint aproape de Mormiîntul Dom- 
nului. Aici, în Minăstirea Neamţ, a crescut 
și s-a format Protosinghelul Calinic timp de 
13 ani, învăţind de la duhovnici și de la 
călugării iscusiți meșteșugul luptei duhov- 
niceşti cu gindurile, cu patimile și cu duhurile 
răutăţii. Aici a cunoscut numeroşi călugări 
îmbunătăţiţi, pe care astăzi îi evocă cu atita 
evlavie și respect. Aici a asistat la frumoasele slujbe bisericeşti din 
sărbători cu protopsalți de renume și a gustat din atmosfera sacră a înăl- 
țătoarelor privegheri de noapte. 

Astăzi Protosinghelul Calinic este numărat în ceata călugărilor 
octogenari și este considerat printre cei mai vechi şi apreciaţi duhovnici 


* S-a născut în comuna Drăgușeni — Galaţi, în anul 1906. A intrat în 
Minăstirea Neamţ în anul 1922; în 1935, după terminarea Institutului de Teologie 
din Bucureşti, este transferat ca diacon la Mînăstirea Văratec, unde rămîne ca 


duhovnic pină astăzi. 

ai mînăstirilor de maici din țara noastră, împlinind 50 de ani de preoţie 
şi duhovnicie neîntreruptă în obștea Minăstirii Văratec. Pe lingă această 
vîrstă de aur binecuvîntată dc Mîntuitorul, la formarea personalităţii 
Prea Cuvioșiei Sale au contribuit şi celelalte daruri cu care l-a înzestrat 
Dumnezeu; multă blindeţe și smerenie, o mare răbdare la duhovnicie 
şi dragoste devotată pentru viaţa monahală şi slujbele bisericii. 

Am poposit de citeva ori la chilia Părintelui Calinic. Deşi mereu 
ocupat cu cele duhovnicești, se bucură mult de asemenea vizite. Citeva 
sfaturi primite în discuţiile noastre intime, cu îngăduinţa Prea Cuvioșiei 
Sale, le oferim cititorilor iubitori de Hristos. 


IL. Prea Cuvioase Părinte Calinic, cine v-a îndemnat să intrați în 


cinul monahal? i 


— Harul Duhului Sfint împlantat în inima fiecăruia, acela ne călă- 
uzeşte pașii vieţii pe pămînt. La aceasta însă contribuie mult atmosfera 
sacră din familie gi structura sufletească a omului. Părinţii mei erau 
oameni credincioși de la ţară. Ei îşi creşteau copiii în dragoste de Dumne- 
zeu, de adevăr şi de frumos şi le dădeau sfaturi pe măsura virtuților 
lor. Exemplul vieţii lor era evanghelia noastră, a copiilor. Mergeau regulat 
la biserică şi ne luau și pe noi, făceau multă milostenie, primeau drumeți 
şi-i ospătau cu dragoste, iar dacă cineva nu le dădea împrumutul înapoi, 
ziceau între ei: « Să lăsăm, că Dumnezeu ne va da din altă parte !». 


2. Cine v-a călăuzit pașii tocmai în obştea Miînăstirii Neamt? 

— Cred că rugăciunile mele către Maica Domnului şi renumele mare 
pe care îl avea pe atunci Minăstirea Neamţ în toată ţara. Apoi și slujbele 
așa de frumoase care se făceau aici. Nu degeaba poporul nostru credin- 
cios numea marea lavră de la Neamţ « Ierusalimul Moldovei». Aşa se 


face că în anul 1922 am intrat în această sfîntă mînăstire de care sînt atit 
de legat sufletește. 


3. Ce părinți cu viaţă aleasă ați cunoscut în Mînăstirea Neamt? 


— Am cunoscut mulți și mi-i greu să-i amintesc pe toți. Unii din 
ei străluceau prin ascultare desăvirșită; alţii, prin practicarea rugăciunii 
lui Iisus; alţii, prin nevoinţă ascunsă la chilie; alții erau mari postitori 
şi iubeau tăcerea; alţii slujeau la bolniţă şi îngrijeau cu dragoste de părinţii 
bolnavi; iar alții străluceau ca mari. iconomi şi protopsalți la biserică. 
Cei mai căutaţi de toți erau însă duhovnicii. La ușa lor băteau și 
călugării și mirenii. Dintre aceştia, cei mai renumiţi pe vremea mea erau 


Arhimandriţii Ambrozie Nechifor, Meletie Nicuţă, Mina Prodan şi Proto- 

singhelii Ioachim Spataru şi Isaia Drăghici, bibliotecarul minăstirii. 
Fiecare dintre ei strălucea cu viaţa, cu darul şi cu sfatul, iar credincioșii 
de prin sate veneau regulat în sărbători și posturi, fiecare la duhovnicul 
lui preferat. Așa se menținea firul evlaviei şi tradiţia noastră străbună 
prin mînăstiri și sate. 

Dintre marii sihaștri am cunoscut pe ieroschimonahul Iosif Crăciun, 
care se nevoia în post şi rugăciune la schitul Icoana Veche. Îmi amin- 
tesc și de unii călugări îmbunătățiți, ca Modest Manolache, brutarul 
mânăstirii. Zilnic făcea pîine cu cîţiva frați, dar niciodată nu lipsea de 
la slujbă, iar cînd lucra în brutărie, împletea ascultarea cu rugăciunea, 
că în timpul ascultării unul din frați citea regulat cele șapte Laude. 
În cele din urmă, biruit de dorul desăvirșirii, părintele Modest s-a dus 
cu totul în Sfîntul Munte. Dar ce să zic de monahul Clement Iordă- 
chescu, în vîrstă de 80 de ani, care nu lipsea niciodată de la biserică și 
îndruma pe fraţi la strană. Un fiu al ascultării era și părintele Elisei de 
la bolniță, care ne uimea pe toți cu desăvirşita lui dragoste şi milă de 
cei bolnavi. Cînd a răposat, toată obştea, în frunte cu Episcopul Nicodim, 
starețul mânăstirii, l-a petrecut la cimitir. O adevărată icoană a ascul- 
tării. La fel de sporit era și părintele Iov Burlacu, farmacistul mânăstirii. 
Un mare ascet şi om al rugăciunii de taină. Un alt fiu al ascultării 
desăvîrşite era și părintele Gudiil, portarul minăstirii, ca să nu mai spun 
de monahul Atanasie Păvălucă, care a păstorit oile minăstirii timp de 


50 de ani, în tăcere, în post și neîncetată rugăciune. El ştia Psaltirea 


pe de rost şi mînca doar o dată pe zi, seara, după terminarea rugăciunilor. 
Alți doi fii ai smereniei și ascultării erau şi monahii Antim Chirilă şi 
Evghenie Gălbează. 


ii Li d 


4, Ce călugărițe duhovnicești deosebite ați cunoscut în obştea Minăstirii 
Văratec? 

— Cu toate că la Văratec se duce viață idioritmică, adică de sine, 
au strălucit şi aici numeroase călugăriţe cu trăire înaltă. Unele posteau 
toată viața, mîncînd o dată pe zi, seara, după ce terminau Psaltirea de 
citit. Altele țineau desăvîrșită tăcere, cum erau maicile Epraxia Mălău 
şi Lavrentia, sora ei de chilie — mâncau numai legume seara și privegheau 
noaptea în rugăciuni și metanii, Altele erau vestite mame duhovniceşti, 
cu multe ucenice, pe care le creșteau cu răbdare, în smerenie şi iubire 
de Dumnezeu. Dintre acestea amintesc pe maicile Glicheria Chirilă şi 
Agafia Gălbează. Altele practicau rugăciunea inimii şi erau nelipsite 
de la biserică ziua şi noaptea. Altele sfătuiau mult pe mireni, împărțeau 
cărți sfinte prin sate, formau ucenice bune, învățau pe cele tinere muzica 

psaltică, coseau veșminte preoțești şi făceau broderii renumite pentru 
sfintele biserici. Toate se osteneau să devină mirese ale lui Hristos — 
şi lucrau poruncile Domnului după rîvnă și putere, cu binecuvîntarea 
duhovnicului lor. Dintre acestea amintesc doar citeva: Agripina Maxim, 
Agafia Roșca, Evstatia Manu, Veniamina Rădeanu și maica Irina, eclesi- 
arhă mare a mânăstirii mulți ani de zile. Pe toate le-am avut multă 
vreme fiice, duhovnicești și mă foloseam de nevoinţa și ascultarea lor. 
Am constatat că toate aceste «fiice ale Ierusalimului» veneau din 
familii sănătoase de la ţară, cu părinţi foarte credincioși. Sentimentul 
religios sădit în inimile lor de părinţi acasă a crescut și a dat roade 


însutit prin venirea lor la mânăstire. lată de ce este așa de strînsă legă- 


tura sufletească între mânăstiri și sate, între călugări, mai ales duhovnici, 
şi credincioşi. Roadele lor hinefăcătoarc se văd și astăzi, căci unii se întăresc 
şi se mântuiesc prin ceilalţi și toţi sîntem fraţi înaintea lui Dumnezeu. 


5. Ce bucurii duhovniceşti aţi avut timp de cinci decenii ca preot 
„slujitor în Minăstirea Văratec? 


— Prima și cea mai mare bucurie duhovnicească, aici, mi-a dat-o 
biserica, sfintele slujbe de zi şi de noapte și, mai ales, Sfînta Liturghie pe 
care o săvirșesc cu nevreduicie de 50 de ani. Că dacă nu ne este dragă 
rugăciunea, biserica, Sfinta Liturghie, nu sîntem și nu putem fi călugări 
şi atunci degeaba am venit la mînăstire. Să nu ne fie nimănui una ca 
aceasta! A doua mare bucurie în viața mea de preot și duhovnic la 
Văratec a fost atunci cînd am văzut suflete tinere că lasă lumea gi toată 
desfătarea şi vin la mînăstire să slujească lui Hristos. Orice surori noi 
la mînăstire mi-au adus bucurie în suflet. A treia mare bucurie, cînd 
am văzut la spovedanie că maicile progresează tot mai mult în rugă- 
ciune, în smerenie, în ascultare și în toată fapta bună. Maicile şi surorile 
ncvoitoare, iubitoare de rugăciune şi de biserică întotdeauna m-au 
bucurat, iar cele îndoielnice, nehotărite, biruite de gînduri pămînteşti, 
m-au întristat, știind că mântuirea duhovnicului depinde de fiii săi sufle- 
teşti. Bucurii duhovniceşti deosebite am întotdeauna cînd fac tunderi 
noi în monahism, cînd văd în obste dragoste, bucurie, rîvnă pentru 
mântuire și armonie. i 

Prilej de bucurie în suflet îmi creează orice slujbă frumoasă în mînăs- 
tire, cînd aud pe maici cîntînd în cor, cînd aud o predică bună şi cînd 
văd mulţi credincioși la biserică, mai ales la hramuri și la sărbători 
mari. Acestea sînt marile mele bucurii duhovniceşti în viața mea de 
preot şi din acestea m-am hrănit pînă acum. Sper, ca prin rugăciunile 
fiilor mei sufletești, să ajung şi la cea mai m 


are bucurie pe care o dorim 
cu toţii — mîntuirea sufletului. an ; T SN 

6. Care sînt mijloacele duhovniceşti de unire cu Hristos într-o mînăstire ? 


— Primul mijloc care contribuie cel mai mult la unirea duhovni- 
cească prin iubire a vieţuitorilor dintr-o minăstire este rugăciunea, parti- 
ciparea tuturor vieţuitorilor la slujbe și Sfînta Liturghie zilnică. În 
miînăstirea unde toți călugării participă zilnic la Sfinta Liturghie și cele 
șapte Laude, acolo este pacea Duhului Sfint și binecuvîntarea lui Dumne- 
zeu. Acolo toți trăiesc în armonie, au cele necesare vieţii și sînt mulţu- 
miți. Iar unde se neglijează slujbele și mai ales Sfînta Liturghie, acolo 
sînt multe ispite și lipsește dragostea şi unirea dintre fraţi, pentru că 
lipseşte rugăciunea comună. Rugăciunea în comun adună, întărește, 
coboară harul lui Dumnezeu peste monahi; iar rugăciunea puţină, din 
fugă, amestecată cu griji sau făcută individual, nu are putere să unească, 
să alunge ispitele. i 

Al doilea mijloc de întărire şi unire duhovnicească într-o mînăstire 
este deasa spovedanie şi Împărtășania. Călugării trebuie să se spovedească 
mult mai des ca mirenii. Doar de aceea au venit la mînăstire. Altfel 
nu se pot dezrădăcina patimile și gîndurile rele. La fel, călugării trebuie 
să se împărtășească mai des decît mirenii, la trei-patru săptămîni, iar 
cei bătrîni şi schivnicii săptămînal, sau cînd hotărăște duhovnicul. 


7. Cum putem noi, monahii, să lăudăm mai mult pe Dumnezeu? 


— Prin cît mai multă rugătiune, la chilie, la ascultare şi la biserică. 
Începem cu cantitatea și terminăm cu calitatea. Apoi îl lăudăm pe 
Dumnezeu prin viaţa noastră exemplară. Că dacă Îl lăudăm numai cu 
gura, iar cu inima și cu viața nu, atunci nu sîntem călugări, ci numai 
purtători de haine negre. ai 


8. Cum putem noi, monahii, folosi sufletește pè credincioși? 


— Prin trei lucruri îi folosim deosebit pe mireni. Prin rugăciune 
cît mai mult pentru lume, pentru cei care ne cer; printr-o viață călu- 
gărească model şi prin multă dragoste. Cînd vin credincioșii pe la mînăs- 
tiri și văd pe călugări că se roagă, cîntă și slujesc frumos la biserică, 
apoi cînd îi văd smeriţi, blinzi, ascultători și că fi primesc cu dragoste, 
atunci au încredere în ei, le cer rugăciuni, le spun suferințele şi se întorc 
mulțumiți la casele lor. 


9. Care este părerea Prea Cuvioşici Voastre despre viața duhovni- 
cească din Miînăstirea Văratec? 


— În general este bună , mulţumitoare. Deşi mînăstirea are viaţă 
de sine şi maicile sînt mai prinse de grijile pămintești pentru întreținere, 
totuşi multe dintre ele sînt maici de rugăciune, nelipsite de la biserică, 

fac milostenie, postesc mult, citesc la Psaltire, practică rugăciunea minții, 
se împărtăşesc des, au grijă de suflet. Avem în mînăstire peste 300 de 
maici și rasofore şi toate se ostenesc cît pot mai mult pentru mîntuirea 
lor, pentru a plăcea lui Dumnezeu. Însă majoritatea au o viață duhov- 
nicească ascunsă. Chiar acum, la sfîrșitul lunii aprilie 1988, s-au săvirşit 
în chip minunat două maici surori după trup și după duh, anume Epraxia 
şi Olimpiada Maxim. Erau din județul Suceava, venite din copilărie la 
miînăstire. Prima avea 88 ani și a doua 87 ani şi duceau o viaţă sfiîntă 
de post şi rugăciune neîncetată. Fiecare din ele dorea să plece la Domnul 
înaintea celeilalte. Dar Dumnezeu le-a luat pe amîndouă din trup în 
aceeași zi, la cîteva ore una după alta. Au fost puse în două sicrie, 
prohodite odată şi îngropate în același mormânt, Cum au fost unite pe 
pămînt, aşa s-au dus și la cer! Un caz unic aici, la Minăstirea Văratec, 


10. Avem vocație sufcientă prin mînăstiri? = 


— Avem destulă vocaţie, mai ales în Moldova și Transilvania. Dar 
este mai greu de crescut și format dubovnicește. Tinerii care vin sînt 
lipsiţi de o formare religioasă. Nu cunosc Catehismul, Biblia, Vieţile 
Sfinţilor şi trebuie să muncim mai mult cu ei, iar duhovnici avem tot 
mai puţini. Dar cu răbdare, cu stăruinţă și cu harul lui Dumnezeu unii 
ajung călugări buni. În mînăstiri funcționează în prezent așa numitele 
« Şcoli monahale» de iniţiere şi catehizare. Acestea ajută mult la formarea 
tinerilor începători. 


„11, Ce sfaturi lăsați moștenire fiilor duhovnicești? 
— Călugării să împlinească făgăduinţele călugăriei și mirenii datoriile 
căsniciei și să Du uite a se ruga pentru mine. 


4 A 


MONAHIA EUSTOCHIA CIUCANU * 
a | Stareţa Miînăstirii Agapia | 

Vestita mînăstire de călugărițe Agapia este condusă dubovnicește 
de peste 30 de ani de către monabhia stavroforă Eustochia Ciucanu. For- 
mată în obștea de aleasă tradiție monahală a acestei mînăstiri, urmează 
Seminarul Monahal şi Facultatea de Teologie din București și îndeplinește 


* Monabhia Eustochia Ciucanu s-a născut în anul 1928, în comuna Ceahlău, 
județul Neamţ, și a intrat în obştea Minăstirii Agapia în 1947. În anul 1952 a primit 
tunderea monahală, în 1953 termină Seminarul Monahal de la Agapia, iar în 1957 X 
LL obține licența în teologie la Institutul Teologic din București. Din anul 1959 devine 
stareță a celor două miînăstiri, Agapia din Vale şi Agapia Veche. f 

mai multe ascultări, pînă la alegerea sfinției 
sale ca stareță și maică duhovnicească a celei 
mai mari mînăstiri de călugărițe din țară. 

Pentru a afla cîteva amănunte despre 
viața duhovnicească din obștea Minăstirii 
Agapia și a schitului dependent, Agapia 
Veche din apropiere, mă adresez Maicii 
Eustochia cu cîteva întrebări. 


1l. Ce însemnătate duhovnicească are 
Mînăstirea Agapia în familia mînăs- 
tirilor românești din sec. XIV și pînă 


în sec. XIX? 


— Ca să fie un răspuns lămuritor la 
întrebarea de mai sus pentru cei care nu 
cunosc istoria acestui sfint așezămiînt, consider că este necesară o scurtă 
prezentare istorică a uneia din cele mai vechi sihăstrii din Munţii 
Neamţului. 

Agapia Veche a luat ființă, după tradiție, în a doua jumătate a seco- 
alui XIV, prin osîrdia unui sihastru Agapie, de la care și-a primit 
şi numele. Acesta a adunat de prin munţi mai mulţi sibaștri, organizind 
astfel prima așezare pustnicească denumită prin documente « Sihăstria 
lui Agapie» sau « Sihăstria din munţii lui Agapie». Astăzi așezarea se 
numește Agapia Veche. 

În această sihăstrie, ca și în Agapia din Vale, de-a lungul secolelor 
s-a dus o viață de înaltă trăire duhovnicească, floarea parfumată a rugă- 
ciunii isihaste. Rugăciunea neîncetată a fost tot timpul pe culmea și în 
centrul trăirii adevăratelor valori, dăruind Bisericii sfinţi rugători, adevă- 
rate făclii ale sfinţeniei. 

La conducerea acestei sihăstrii au fost egumeni virtuoși cu viață 
sfîntă, mistuindu-se în rîvna lor pentru Hristos, strălucind prin marea 
lor cuvioșie. Cu mare evlavie îndrăznesc să pomenesc numele a doi mari 
şi sfinți părinţi egumeni ai Agapiei: « Fericitul Rafail», ale cărui moaște 
cu evlavie le-a sărutat Mitropolitul Dosoftei; Cuviosul Partenie, despre 
care același mitropolit scria că se « minuna de viața lui îmbunătăţită, 
fiindcă din viaţă se arăta făcător de minuni». 

Viaţă pustnicească de aspre nevoințe și de mare sfințenie au dus 
şi alți egumeni, cum a fost Cuviosul Eufrosin, care a organizat obștea 
monahilor agăpeni, impunînd rugăciuni continui de zi şi de noapte, accen- 
tul fiind pus pe rugăciunea inimii sau rugăciunea lui lisus. Mai tîrziu au 

dus aceeași viață de înaltă sfinţenie și cuvioșii Paisie, Misail, Vasilie, Evlo- 
ghie şi Pimen, ale căror trupuri rămase sfinte moaște și răspîndind miros 
plăcut de sfînt mir, au fost îngropate în timpuri de restriște, pentru a 
nu fi profanate, lîngă proscomidiarul Bisericii Agapiei Vechi. 


Mulţi dintre egumenii Agapiei apar în documentele vremii cu denu- 
mirea de « pustnic» sau « sihastru», ceea ce credem că atit ei, cît şi obştea 
pe care o conduceau, şi-au dus viaţa în mare sfinţenie, prin trude, ascul- 
tare şi aspre nevoinţe, prin rugăciuni neîncetate și prin contemplarea fru- 
museţii și a iubirii lui Dumnezeu. Egumenii Agapiei vechi au fost pildă 
prin viața lor sfîntă și au imprimat şi obștii monahilor același grad de 
sfinţenie, fiind recunoscută Agapia ca un centru de mare spiritualitate. 


2. Care este personalitatea Mînăstirii Agapia între celelalte mînăstiri 
de călugărițe din Moldova și din România? 


— Începînd cu anul 1803, Mînăstirea Agapia a fost populată de călu- 
găriţe, cînd, prin voința Mitropolitului Veniamin Costache şi printr-un 
hrisov al domnitorului Alexandru Moruzi, au fost aduse aici călugărițele 
de la Socola — ași și de la alte patru schituri. 

Mitropolitul Veniamin a impus noii obşti a Agapiei reguli de 
conduită monahală, cum trebuie să-și petreacă podvigul călugăresc fiecare 
călugăriţă, și le-a pus sub supravegherea directă a unor vestiți duhovnici 
din Neamţ, ca Iosif, ucenicul Cuviosului Paisie Velicicovschi; apoi Zosima, 
Calistrat și Calinic, toţi trăitori intensi ai isihiei, care, alături de starete, 
au condus obștea Agapiei pe calea nevoințelor monahale, reînviorind 
viața spirituală. E 

Tot atunci Mitropolitul Veniamin a deschis la Agapia prima școală 

primară de fete, înfiinţată în țările românești, și o alta pentru călugăriţe. 


Le-a adus « dascăli bătrîni și procopsiţi la învățătură», obligînd toate călu- 
găriţele să învețe carte. Cu pictorul Nicolae Grigorescu se înființează 
la Mânăstirea Agapia și o şcoală de desen și pictură și apoi una de psaltichie, 
care pe rînd s-a transformat în școală de catehizare și apoi în școală mona- 
hală. În anul 1948—49 se înființează aici şi un seminar monahal unde au 
studiat toate călugărițele din mînăstirile Moldovei, Minăstirea Agapia 
fiind în acelaşi timp stavropighie patriarhală. PRI, 

În toate acestea accentul s-a pus întotdeauna pe o trăire spirituală“ 
exemplară a vieţii monahale. Prin viaţa duhovnicească a obștii Agapiei, 
apoi, datorită şcolilor de instruire duhovnicească şi teologică ce au func- 
ționat în Agapia, această mînăstire s-a bucurat de un înalt prestigiu 
în rîndul celorlalte mînăstiri. 

3, Ce duhovnici aleşi a avut Minăstirea Agapia în ultimul secol și 
cum se osteneau să formeze dubovniceste obstea mînăstirii ? 


— Minăstirea Agapia a avut totdeauna duhovnici cu viață aleasă 
duhovnicească. În ultimul secol cele două obști ale Agapiei au fost conduse 
duhovnicește, alături de starcțe, aş putea spune de cci mai mari și iscusiţi 
duhovnici ai mînăstirilor noastre, cum au fost părinții Vichentie Mălău, 
Veniamin Popescu, Antim Găină, Iftimie Tanasă, Maxim Bitică, Teofil 
Luca, Nicodim Măndiţă, Ghervasie Hulubaru și Teodul Varzare. 

Toţi acești preoţi duhovnici au dus o viață de mare sfințenie, de aspre 
nevoinţe, lepădați de toate lucrurile pămînteşti, pentru că tot ce primeau 
dădeau milostenie, nereținind nimic pentru ei. Erau oamenii rugăciunii 
neîncetate şi ai pravilei de zi şi de noapte, pentru că programul rugăciunii 
la ei se întindea toată noaptea. Viaţa duhovnicească a soborului Agapiei 
a sporit foarte mult tocmai datorită atitor mari duhovnici. 


Pe părintele Vichentie îl socoteau toţi ceilalți duhovnici ca pe un 
om sfint şi plin de har dumnezeiesc. Îl iubeau și-l respectau ca pe unul 
venit din altă lume, a sfinţeniei. Era inteligent şi cu aleasă pregătire, 
iscusit la vorbă şi întotdeauna dădea sfaturi duhovnicești tuturor celor 
care i le cerea. Era atît de milostiv, căci de multe ori își dădea la săraci 
și cămașa de pe el, neavînd altceva ce să dea. Părintele Vichentie, ca şi 
Părintele Eftimie, era un mare pravilist, citea în fiecare zi Psaltirea, făcea 
pe noapte o mie de metanii mari și mii de închinăciuni. Dormea foarte 
puţin, pe o bancă ce o avea în chilie, iar Părintele Eftimie într-un fel de 
jilţ din nuiele. ; 

Pe Părintele Antim Găină l-am avut dubovnic mulți ani, pînă la 
retragerea lui la Minăstirea Secu. La spovedanie era foarte exigent și 
recomanda deasa mărturisire. Celor noi veniţi în minăstire le dădea drept 
canon patruzeci de zile de post negru și 300 metanii în fiecare zi de post. 
O zi posteai şi o zi aveai dezlegare să măniînci. El singur era un mare pos- 
titor, și de aceea recomanda tuturor postul ca pe cel mai bun mijloc de 
curățire de păcate. l 7 

Totdeauna ne învăța să tăcem și să zicem «Doamne Iisuse 
Hristoase. ..», adică rugăciunea inimii. El era un lucrător al acestei 
sfinte rugăciuni. Trăise de copil în Sfîntul Munte și a venit în ţară cu 
rigorile asprelor nevoințe de acolo. L-am avut întotdeauna ca pe un adevă- 
rat om sfint și îi păstrez și acum în minte şi în suflet aceeaşi icoană a vieții 
lui sfinte. Fugea întotdeauna de -tot ce era material, care i-ar fi putut 
întina mintea, chiar și pentru cîteva clipe. Avea o chilie absolut goală, 
lipsită de orice fel de confort, doar o icoană atîrna pe perete, un pupitru 
pentru cărțile de pravilă și un pat gol cu scîndură pe el. Ne învăţa să avem 

întotdeauna gindul la moarte, căci viața noastră este scurtă pe acest 
pămînt și vom da seama înaintea lui Dumnezeu de timpul petrecut în 
nelucrare. Cînd săvirșea Sfînta Liturghie de multe ori răminea în uimire, 
într-un fel de extaz, ori că se ruga, ori avea vedenii, dar nu spunea nimic, 
decît că în ziua aceea a văzut o mare minune. 

Părintele Iftimie făcea canon de schimnic. Toată noaptea se închina 
cu epitrabhilul pe piept, lîngă un analog pe care avea tot timpul Ceaslovul 
şi Psaltirea deschise și citea pînă adormea cîte puţin cu capul pe carte 
şi apoi iar se trezea citind în continuare, stînd mai mult în stare de veghe. 

Întotdeauna dădea sfaturi folositoare pentru suflet credincioșilor 
şi călugăriţelor și multă lume venea la dînsul, tocmai pentru aceste sfaturi 
duhovniceşti. Spre sfîrșitul vieţii se retrăsese la Agapia Veche și cu cîteva 

„zile înainte și-a prevăzut sfîrşitul. Mi-a scris o scrisoare prin care mă 
anunţa că peste cîteva zile va pleca pe calea fără întoarcere a veșniciei 
şi mă ruga să nu căutăm la dînsul bani, căci n-a agonisit nimic şi că ne 
roagă să-i facem din dragoste duhovnicească o înmormîntare cît se poate 
de modestă. De asemenea, ruga maicile să-și aducă aminte de el și să-l 
pomenească în rugăciuni. S-a stins ca o candelă, al cărui ulei se terminase- 

Părintele Maxim Bitîcă, ca și părinţii Teofil şi Teodul, au fost la fel 
mari duhovnici ai Mînăstirii Agapia, mari praviliști și rîvnitori la slujbe, 
la toată fapta bună, încît viaţa lor a fost ca o făclie aprinsă în fața între- 
gului sobor, adevărate pilde de urmat pentru toţi. 

Părintele Nicodim Măndiţă, care era un mare duhovnic și predicator, 
avea formaţia preoţilor misionari de parohie de unde venise în mînăstire. 
Tot timpul era înconjurat de credincioși pe care nu i-a părăsit niciodată, 
şi le-a fost tuturor un adevărat părinte duhovnicesc. Și maicile se mărtu- 
riscau la cl și le învăța votul tăcerii, le învăța ce înseamnă ascultarea, 
rugăciunea şi cum trebuie să rabde ca să se mîntuiască. El a scris sute 
de cărți religioase și avea în ţară mii de ucenici, unii buni misionari. 


4. Ce stareţe deosebite au condus în trecut această mare mînăstire? 


— În secolul trecut viața duhovnicească şi culturală a Agapiei atin- 
sese un înalt nivel sub stăreţiile maicilor Tavefta Ursache și Elisabeta 
Cerchez, călugărițe ideale, duhovnicești și bune administratoare, care 
au dat soborului, ce număra peste 500 de maici, tot ce a fost mai bun din 
sufletul lor. 

În secolul XX s-au remarcat, prin aceeași înaltă ţinută duhov- 
nicească, maicile stareţe Epraxia Deme şi Agafia Velase, ambele mari 
rugătoare, bune, blînde și duhovnicești, care au crescut multe fiice sufle- 
teşti. La timpul respectiv, fiecare stareță s-a distins într-un fel sau altul. 
Unele prin: activităţi de ordin gospodăresc, altele prin acţiuni culturale, 

înființind şi întreținînd școli; altele prin activități patriotice, dar întot- 
deauna accentul s-a pus pe menţinerea vieţii duhovniceşti în mijlocul 
soborului. 


5. Care este în prezent regula vicii monahale în Mînăstirea Agapia? 
Dar în schitul Agapia Veche? 

— Viaţa monahală în Minăstirea Agapia este organizată potrivit 
Regulamentului de organizare şi funcţionare a vieţii monahale, care 
are la bază Regulele monahale ale Sfîntului Vasile cel Mare. Sîntem con- 
vinse că dacă respectăm în viața noastră monahală acest Regulament, 
nu putem greşi. 

În Agapia Veche există și altă regulă. Nimeni peste noapte nu are 
voie să rămînă în interior, decît strict personalul care este aprobat acolo. 
Nu este, de asemenea, admis consumul de carne nimănui, ci numai lactate 
şi peşte. $ 

Programul slujbelor și al rugăciunii de chilie este același în ambele 
mânăstiri, iar slujbele se săvârșesc după rînduiala tipicului Sfîntului Sava. 

y 6. Ce călugărițe duhovniceşti deosebite ați cunoscut în obștea Miînăs- 
tirii Agapia? Cum se nevoiau ele? 

— În mediul duhovnicesc creat cu atîta rîvnă de distinşii cuvioşi 
duhovnici ai mînăstirii, multe. călugărițe din soborul Agapiei s-au angajat 
să-şi ducă viața în aspre nevoinţe, postind mult, unele luîndu-și votul 
tăcerii, făcînd pravila și multe metanii, citind zilnic întreaga psaltire 
şi numai după aceea gustau și ele cîte puţină mîncare. Prin viaţa lor ele 
s-au făcut pildă de urmat pentru celelalte călugărițe. 

„Îmi amintesc cu pietate de maicile Magdalena Boca, Vriena 'Teleucă, 
Dorofteia Gonţa, Marta Nistor, Haritina Gavrilă, Antonina Roşca, Isidora 
Buţerchi, Nimfodora Ghergulescu, Evsevia Aramă, fostă egumenă la 


- Agapia Veche, Veronica Hariton şi multe altele care au fost ca nişte stilpi 


ai vieții duhovnicești în mijlocul acestei obşti. Toate acestea erau mari 
nevoitoare, postitoare, milostive, iscusite lucrătoare a rugăciunii, ne- 
lipsite de la toate slujbele din biserică; bune, blinde, ducînd viață de 
sărăcie totală și doritoare a face oricînd binele. Unele din ele și-au cunoscut 
dinainte sfîrșitul, anunţind ziua și ceasul morții. 


7. Cum se primesc la Miînăstirea Agapia noile începătoare? 


— Cînd tinerele vin în mânăstire și cer să fie primite, primul lucru 
pe care îl fac este să întreţin cu ele o conversaţie duhovnicească sub forma 
unui chestionar. Adică, dacă noua venită îndeplinește condiţiile prevăzute 
de Regulament, dacă iubește din inimă pe Hristos și are convingeri pur 
duhovnicești, dacă este credincioasă și ortodoxă, dacă a frecventat regulat 

biserica, dacă nu vine la călugărie din alte motive omeneşti, găsind mînăs- 
tirea drept un loc de refugiu. Noua venită trebuie să îndeplinească și 
alte condiţii: să fie absolventă a cel puţin zece clase elementare, să nu 
aibă obligaţii familiale, adică părinți bolnavi pe care nu are cine să-i 
îngrijească, să nu aibă obligaţii sociale etc. 

Dacă toate aceste condiţii sînt îndeplinite, noua venită este primită 
provizoriu şi pusă sub îndrumarea duhovnicească şi supravegherea unei 
călugărițe mai în vîrstă și cu experienţă. Cînd tînăra începătoare dă dovadă 
că se încadrează în noua formă de viață călugărească şi arată preocupare 
pentru aceasta, atunci se face trecerea ei în rîndul surorilor. 


8. Cum formaţi duhovniceşte surorile începătoare? Cine se ocupă de 
ele? Care este programul de rugăciune în obște? 


— Surorile începătoare sînt repartizate, o parte, pe la călugărițele 
în vîrstă şi cu experienţă, pentru educaţie şi creştere duhovnicească. 
Iar pentru cele care intră în obşte, grija sufletească cade mai mult în 
obligaţia noastră, a stareței și duhovnicilor. În special duminica la masa 
obștei le vorbesc mereu cum trebuie să-şi săvîrșească canonul, rugăciunea 
de chilie, ce trebuie să citească mai întîi din scrierile Sfinţilor Părinţi. 
Le vorbesc despre ascultarea care trebuie pusă mai presus de toate; de 
smerenie, care trebuie să împodobească sufletul și chipul monahului, 
despre răbdare și altele. Aceste sfaturi le-am primit și eu la rîndul meu 
de la înaintașii mei, și în măsura în care mă pricep le vorbesc, le îndemn, 
le sfătuiesc duhovnicește cu dragă inimă. Tot timpul mă gîndesc la mine 
personal și la fiecare călugăriță separat, ca petrecerea noastră în mînăstire 
să aibă un sens, să ne conducă la realizarea acelui ideal sfint, la unirea 
cu Mirele Hristos. În sensul acesta mă ostenesc să conving și să îndrept 
conștiința noastră, a călugărițelor, spre realizarea idealului nostru. 

Părintele duhovnic încă se ocupă de îndrumarea lor, prin sfaturile 
care li se dau la mărturisire. Se obișnuiește astăzi tot mai mult deasa 
uărturisire şi împărtăşire cu Sfintele Taine. Surorile participă cu regula- 
ritate la Sfînta Liturghie şi la Utrenie, iar pravila şi-o fac la chilie, seara 
şi dimineaţa, citind rugăciunile. și psalmii individual sau împreună cu 
maica duhovnicească. 


9. Cum se tund în monahism rasoforele? Care este, la Mânăstirea 
lAgapia, rînduiala și tradiția tunderii în monahism? 


— Rasoforele primesc tunderea de către duhovnic în prezenţa maicii 


| stareţe, potrivit rînduielii din cartea călugăriei. La rasoforie ele primesc 
i rasa, camilavea, metaniile și un nou nume, pe care și-l pot păstra și la B 
A 


tunderea în monahism. | 

O rasoforă poate fi trecută în rîndul monabhiilor numai dacă are o 
vechime în mânăstire de cel puțin 8—10 ani, în care timp trebuie să dea 
dovadă de statornicie, de ascultare, de smerenie şi de rîvnă pentru viața 
monahală. Consiliul duhovnicesc al mînăstirii are obligația de a observa 
conduita fiecărei rasofoare. De asemenea, este şi de datoria stareţei și a 
duhovnicului supravegherea bunei lor conduite, și tot ele fac aprecierea 
dacă o rasoforă este vrednică sau nu să fie tunsă în monahism. Depunerea 
voturilor monahale se face în biserică, în fața soborului, în timpul Utreniei, 
tunderea fiind oficiată de duhovnic sau exarhul mînăstirilor, după toată 
rînduiala știută din cartea de călugărie. 

După ce candidata la călugărie depune în faţa sfîntului Altar și a 
duhovnicului voturile monahale și se leagă prin jurămînt că le va îndeplini, 
primește toate hainele noi, apoi crucea ca simbol al răbdării și suferinţei 
pentru Mirele Hristos, pe Care Îl urmează în viaţă. Apoi primeşte lumi- 
narea, care simbolizează că așa trebuie să lumineze viața ei în faţa oame- 
nilor, întocmai ca lumînarea, La urmă, stareţa o aşază în strană şi toată 
obştea se roagă pentru ca, îi sărută crucea și o întreabă: « Cum te cheamă, 
maică ?». După ce noua călugăriţă își spune numele, fiecare din maici şi 
surori îi răspunde: « Să te mîntuiești în Domnul și să te rogi şi pentru 
mine, păcătoasa !». Apoi se împărtășește cu Trupul și Sîngele lui Hristos 
și timp de cinci zile stă numai în biserică și se roagă, iar celelalte o conduc 
la masă, la biserică și la chilie, ca pe o mireasă a lui Hristos. Orice călu- 
gărie este un prilej de reculegere și de mare bucurie duhovnicească pentru 
noi toate. O adevărată sărbătoare călugărească. 


10. Ce program de biserică și de ascultare au călugărițele? Cite maici 
aveți astăzi în cele două soboare și cum se întrețin? 


— Pentru orice călugăriţă, rasoforă, soră sau novice, participarea 
zilnică la Sfînta Liturghie şi la Utrenie este obligatorie, iar la Vecernie 
iau parte toate, afară de cele tinere care sînt în ascultări. Mai fac excepţie 
călugărițele bolnave şi cele care sînt trimise în afara minăstirii. La unele 
ascultări mai deosebite, cum ar fi munca la cîmp în perioada de vară, 
participă toate călugărițele și surorile care sînt apte de muncă. La alte 
ascultări cum sînt cele legate de bucătărie, de gospodărie, de clopote, 
cele tinere îndeplinesc aceste ascultări, lucrînd prin rotație cu rîndul la 
fiecare ascultare. 

În Mînăstirile Agapia din Vale şi Agapia Veche se nevoiesc astăzi 
mai bine de 400 de călugăriţe și surori. 5 

Întrucît mînăstirea nu are posibilitatea ca întreg personalul monahal 
să fie întreținut cu masa de obşte, prin consiliul mînăstirii s-a hotărît 
ca maicile pensionare și salariate să se întreţină singure, asigurîndu-li-se 

o parte din alimente, iar cele bătrîne, bolnave și sărace care n-au nici o 
sursă de venit, ca şi o parte din surorile tinere să se întreţină prin obşte, 
aceasta însemnând o jumătate din tot personalul. La Agapia Veche li se 
asigură permanent masa de obşte, și aprovizionarea cu alimente se face 
din Agapia din Vale. Astfel, Minăstirea Agapia are o regulă de viață mona- 
hală semiidioritmică. 


11. Aveţi în mînăstire maici schivnice mai nevoitoare? Cum se roagă 
ele lui Dumnezeu? 


— Avem călugăriţe și schivnice care duc o viață duhovnicească deo- 
sebită. Nevoinţele lor nu ne sînt cunoscute. Numai Dumnezeu și duhov- 
nicii le cunosc. În general ele practică intens rugăciunea lui Iisus, citesc 
ziua și noaptea la Psaltire, nu lipsesc niciodată de la slujbele bise- 
ricii, postesc mult, dau sfaturi alese ucenicilor şi sînt pline de smerenie 
şi dragoste. 


12. Cum sînt îngrijite în obşte maicile bolnave si bătrine? 

— Sînt rînduite în mînăstire călugărițe tinere care îngrijesc de cele 
bătrîne şi bolnave. Avem şi o mică infirmerie cu cele necesare și o asistentă 
medicală care le cercetează pe la chilii. Cînd o maică se îmbolnăvește, 
îndată este chemat duhovnicul, care o spovedește, o împărtășește și îi 
face Sfintul Maslu. Dacă este necesar, bolnava este dusă la spital, însoţită 
de ucenica ei. 


13. Care sînt marile bucurii duhovniceşti ale călugărițtelor? . 


— Prima și cea mai mare bucurie a maicilor din mînăstire este aceea 
că Dumnezeu le-a chemat din lume să fie mirese lui Hristos şi să-L slă- 
vească împreună cu sfinții îngeri pînă la sfîrșitul vieţii. A doua mare 
bucurie este faptul că au fost izbăvite de grijile şi tulburările lumii și au 
fost chemate de Duhul Sfînt să trăiască în ascultare, smerenie și castitate 
în această binecuvîntată familie duhovnicească. Și a treia mare bucurie 
este aceea că maicile se roagă ziua și noaptea pentru oameni, pentru 
bolnavi, pentru mame și copii, pentru toată lumea. Or, toate aceste bucurii 
sint o arvună a împărăției cerești. 


14. Cum cinstesc maicile în chip deosebit pe Maica Domnului? 


— În fiecare zi o laudă împreună cu îngerii cîntînd în chiliile lor 
acatistul Bunei Vestiri și Paraclisul, prin care fi cer ajutorul. Apoi, la 
ascultări repetă și această rugăciune: « Prea Sfîntă Născătoare de Dum- 
nezeu, miluiește-ne pe noi !». De asemenea, toate maicile se străduiesc 
să imite după putere viața Maicii Domnului, ascultarea ei, rugăciunea 
ei, smerenia ei, fecioria ei, sfințenia vieţii ei, Fecioara Maria fiind, după 

Miîntuitorul, model desăvîrșit pentru noi toți de neîncetată rugătoare pen- 
tru lume, înaintea Prea Sfintei Treimi. 


15. Cum vedeţi o înnoire duhovnicească a monahismului nostru și 
a Bisericii în general? 


— Întotdeauna o reînviorare a vieţii duhovniceşti a monabismului 
nostru a fost binevenită și necesară și ea trebuie să fie întreținută în con- 
tinuare. 

Reactivarea unei adevărate trăiri duhovnicești, cred că se poate face 
prin observarea și respectarea mai cu intensitate a voturilor şi regulilor 
monahale. Aceasta se poate realiza prin selecționarea unor duhovnici 
i cu aleasă viață duhovnicească, cum a avut Minăstirea Agapia în trecut, 
ca să poată imprima în suflete lucrarea adevăratei rugăciuni, în răbdare, 
smerenie, bucurie și desăvîrşită iubire pentru Dumnezeu şi oameni. 

În ceea ce privește reînnoirea în Biserică este o problemă mult prea 
vastă care mă depăşeşte, deși o consider absolut necesară în special în 
timpul de astăzi. 

La accastă întrebare îmi exprim doar o umilă părere că ar fi necesară 
mai întîi o primenire a vieţii spirituale a slujitorilor Sfintelor Altare, 
o trezire a conştiinţei unora dintre ei pentru înalta lor misiune în numele 
lui Hristos, fiind sfințiţi și aleși prin puterea harului Duhului Sfînt. Slujirea 
de preot este cea mai înaltă apostolie. El, preotul, face legătura între cer 
şi pămînt și are datoria de a coborî pe Dumnezeu în sufletele credincioşilor. 
Preoţii trebuie să aibă o trăire exemplară în duhul Sfintei Evanghelii. 
Viaţa lor să fie model vrednic de urmat pentru credincioşi, precum și a 
preoteselor pentru toate mamele creștine. - 

În al doilea rînd cste necesară o catehizare în masă a tuturor credin- 
cioșilor, care atîta vreme au fost lipsiți de această hrană sufletească. 
Fără catehizare generală bine organizată, fără religie în școli și fără cărți 
de educație religioasă nu vom putea face prea mult pentru fiii Bisericii 
Ortodoxe. i i 


16. Ce misinne duhovnicească împlineşte astăzi Miînăstirea Agapia 

în rîndul credincioşilor noştri care vin aici? 

— Aceea pe care a împlinit-o de la întemeierea ei. Mai întîi menţine 
nestinsă de sute de ani candela sfintelor slujbe de zi și de noapte, a căror 
cunună este Sfinta Liturghie, jertfa cea fără de sînge a Mintuitorului 
nostru lisus Hristos, Care S-a jertfit pe Cruce pentru mântuirea lumii. 
Şi aceasta cred că este cea mai importantă misiune evanghelică pe care 
o împlinește Agapia pînă astăzi. Prin rugăciune ea menţine neîntreruptă x 
legătura harică cu Dumnezeu și cu lumea, aducîndu-și astfel contribuţia A 

ei la mântuirea oamenilor. Mînăstirea Agapia, ca toate celelalte mînăstiri, 
este şi ea un altar de jertfă, de laudă, de împăcare și de mulțumire spre 
slava Creatorului tuturor veacurilor. lar maicile care se nevoiesc aici 
sînt ca o zeciuială duhovnicească a Neamului adusă bunului nostru 
Mîntuitor. 

A doua misiune evanghelică a mânăstirii noastre, după rugăciune și 
jertfă este aceea de a miîngiia, a sfătui și a întări în credință pe cei care 
vin la Agapia, atît prin exemplul personal al preoţilor şi maicilor din 
obște, cît și prin cuvinte, prin cărţi, prin slujbele frumoase, prin asistența 
duhovnicească acordată de preoţii slujitori şi maicile bătrîne și prin pacea 
Duhului Sfînt pe care o gustă cei ce poposesc un ceas, două în liniștea 
sacră a acestei mînăstiri. 

Minăstirea Agapia rămîne, astfel, un puternic centru de spiritualitate, 
care iradiază credincioșilor frumuseţea trăirii duhovniceşti. 


'" MONAHIA CHIRIACHIA ROTARU * 
Egumena Miînăstirii Agapia Veche 


Aşezată într-o poiană de o rară frumuseţe, la doi kilometri mai sus 
de Minăstirea Agapia, în muntele cu același nume, venerabila Minăstire 
Agapia Veche, în ultimele două secole, a devenit cea mai renumită 
sihăstrie de călugărițe din ţara noastră. Se numește « Veche», fiind 
întemeiată cu circa două secole mai înainte de Agapia « Nouă». 

Între secolele XIV—XVIII Minăstirea Agapia Veche a fost una 
dintre cele mai mari sibăstrii de călugări din Moldova, alături de vetrele 
isihaste din jurul Muntelui Ceahlău, precum şi schiturile Nechit, Bisericani, 
Sihla, Sihăstria și Pocrov. În muntele lui « Agapie» ca și în jurul Agapiei 
Vechi, în « Poiana lui Eufrosin», în muntele de alături, denumit « Sca- 
unele», şi în toate poienile și pădurile din partea locului s-au nevoit 
sute de sihaștri cuvioși, unii chiar sfinţi şi făcători de minuni, a căror 


* S-a născut în comuna Ciurea — Iași, în anul 1920. În anul 1943 a intrat 
în obştea Minăstirii Agapia. În anul 1980 este numită egumenă a Minăstirii Agapia 
Veche, unde se află şi astăzi. 


CU PĂRINȚI DIN MOLDOVA 
faimă și sfinţenie a ajuns pînă la noi, cei de astăzi. În jurul muntelui 
zis «al lui Agapie», ca de altfel în tot ținutul Neamţului, pădurile « foş- 
neau de călugări sihaștri». Este locul să amintim aici și de sihaștrii din 
« Poiana Trapezei», situată la doi kilometri de Agapia Veche, unde era 
tradiţia ca de trei ori pe an să se adune călugării isihaşti din împreju- 
rimi, la duhovnicii nevoitori din această poiană, pentru spovedanie, prive- 
ghere de toată noaptea și Sfînta Împărtășanie. Apoi primeau sfaturi 
duhovnicești, mincau cu toţii la o masă comună și se întorceau la 
chiliile lor din pădure. 

Transformarea celor două Agapii, în anul 1803, în mînăstiri de călu- 
găriţe, a creat în partea locului o criză isihastă, un dezechilibru în viața 
sihașştrilor nevoitori aici, prin apariţia de călugăriţe « pustnice» în pădurile 
din jurul ambelor miînăstiri. Călugărițe iubitoare de Hristos și de sihăs- 
tric se vor întilni de acum tot mai multe în partea locului, luîndu-se la 
întrecere în nevoinţă pustnicească cu unii dintre cei mai iscusiţi sihaștri- 
La începutul secolului nostru se nevoiau în Munţii Agapiei și ai Sihlei 
peste 30 de sihaştri, dintre care mai mult de jumătate erau călugăriţe 
din cele două Agapii și din Văratec. Între anii 1950—1965 se ostenea 
în preajma Mînăstirii Agapia o mare călugăriță iubitoare de rugăciune 
şi liniște, monahia Nimfodora. Iar între anii 1947—1975 s-au nevoit în 
jurul schitului Sihla ultimele două călugărițe isihaste, monahiile Valen- 
tina și fiica ei Emiliana de la Agapia. Astăzi ne amintim de jertfa lor 
cu evlavie și ne smerim că nu mai avem rîvna, credința și răbdarea părin- 
ților și înaintaşilor noştri pe calea cea strimtă care ne duce la Hristos. 

În dorinţa de a afla cum se desfășoară viaţa duhovnicească în cea 
mai reprezentativă sihăstrie de călugăriţe din ţara noastră, am invitat 
la un scurt dialog pe maica Chiriachia Rotaru, egumena Mînăstirii Agapia 
Veche. 


1. Maică egumenă, prezentaţi-ne un scurt istoric al Miînăstirii Agapia 
Veche. 


— Înainte de întemcierea unei așezări monahale aici, s-a nevoit 
în munţii din jurul mânăstirii un mare sihastru sfînt, anume Cuviosul 
Agapie. După el, ucenicii lui, înmulțindu-se şi neavînd o biserică pentru 
sfintele slujbe, au întemeiat o mică sihăstrie într-o poiană de alături, 
ngä chilia uhui sihastru vestit, numit Bafrosin. Cuviosul Eufrosin a 

fost primul egumen al acestei sihăstrii. Se mai amintește pînă astăzi 
de un loc, aproape de noi, care se numește «Poiana lui Eufrosin» și 
« Livada Părinților», unde era prin secolele XIV—XVI un cimitir al sihaș- 
trilor. Risipindu-se prima sihăstrie zisă «a lui Eufrosin», datorită unei 
avalanșe de zăpadă care a distrus biserica de lemn și a ucis cîțiva sihaștri, 
în secolul XV se construiește o nouă biserică de lemn și chilii pentru 
sihaștri, mai jos de « Poiana lui Eufrosin», cu hramul vechi « Minunea 
Sfintului Arhanghel Mihail». Dar, datorită alunecării terenului, s-a risi- 
pit şi această biserică. Atunci soţia lui Petru Rareș, Doamna Elena, a 
zidit o nouă biserică, pe locul actualei mînăstiri, fiind ajutată de mitro- 
politul Moldovei, Nicanor, care se face sihastru și schivnic la Agapia 
Veche, sub numele de Nil. Acest mitropolit a înfiinţat aici la Agapia o 
vestită şcoală catehetică pentru monahi și preoți de sat, cum scrie în 
unele însemnări și documente vechi. 

Biserica Doamnei Elena a mai fost înnoită mai tirziu de Petru 
Şchiopu (1582—1585) şi de Doamna Anastasia, soţia lui Duca Vodă 
(1666—1684), fiind stricată de alunecarea terenului argilos. Atunci se dă 
schitului hramul « Schimbarea la Faţă». Din anul 1803 Agapia Veche 
se transformă în mînăstire de călugăriţe, în care se nevoiau numai maicile 
iubitoare de linişte și rugăciune. Arsă de turci în 1821 și avariată de mai 
multe ori datorită terenului, Agapia Veche a fost restaurată integral în 
anii 1935—1940 prin dania credincioșilor și jertfa călugărițelor de aici. 
Astăzi se nevoiesc la Agapia Veche 40 de călugăriţe și rasofoare, iubitoare 
de Hristos. 

2. Ce Bibaștri vestiți s-au nevoit în muntii şi pădurile din împrejurimi, 
de-a lungul secolelor? 

— Primul a fost Cuviosul Agapie Sihastrul, în secolul XIV. Al doilea 
a fost Cuviosul Eufrosin Sihastrul, ucenicul lui Agapie, precum şi Cuviosul 
Pahomie Sihastrul, care a sihăstrit într-o poiană aproape de schitul Sihla, 
ce-i poartă numele. Amintesc apoi de vestiţii sihaștri agăpeni ce se nevoiau 
în muntele Scaunele, la un kilometru mai sus de mînăstire, Aceștia practicau 
asceza, postul zilnic pînă seara, mîncau pesmeţi, legume nefierte şi apă 
şi aveau rugăciunea inimii, iar noaptea dormeau cîteva ore, pe niște scaune 
făcute de ei, ca niște bănci prinse de brazi. Toată săptămîna posteau și 
se rugau zi și noapte, iar la sfîrșitul săptămânii coborau în schitul Agapia, 
săvirşeau priveghere de toată noaptea, cîntau Sfînta Liturghie, se împăr- 

tășeau cu Trupul și Sîngele Domnului, luau masa împreună, apoi se 
întorceau în muntele Scaunele. Cînd se mutau la cele veșnice, trupurile 
lor se îngropau în cimitirul schitului din « Livada Părinților». 

Pe la începutul secolului XIX s-a săpat în vechiul cimitir și s-au 
descoperit cinci morminte ale marilor sihaștri agăpeni. Frau îngropaţi 
în sicrie scobite în trunchiuri groase de stejar și purtau cruci grele de 
plumb la piept, pe marginea cărora scria numele sihaștrilor. S-au aflat, 
astfel, mormintele, osemintele și nume a cinci cuvioşi sihaștri, aici, la 
Agapia Veche, ale căror nume sînt: Evloghie, Pimen, Misail, Vasile și 
Paisie. Alt sihastru sfînt a fost Cuviosul Serghie, care s-a nevoit într-o mare 
poiană, care-i poartă numele, pe culmea muntelui, aproape de noi. Amin- 
tesc aici şi pe doi sfinţi sihaștri din Agapia, care au fost şi egumeni, anume 
Partenie și Rafail, și chiar Sfântul Ioan de la Rișca, despre moaștele cărora 
spune. mitropolitul Dosoftei că existau aici, la Agapia Veche, și că el însuși 
le-a sărutat, înainte de anul 1686. Dumnezeu să-i numere cu sfinții pe 
toţi cuvioșii părinți nevoitori pentru Hristos în vatra acestei minăstiri. 


3. Ce sihaştri contemporani s-au nevoit în munții și pădurile din 

preajma Mînăstirii Agapia Veche? 

— În secolul nostru s-a nevoit între Agapia, Sihla şi Sihăstria un 
arhiereu, anume Cuviosul loan Pustnicul, înainte-văzător, făcător de 
minuni și mare rugător pentru toți. Ultima dată a fost întîlnit în primă- 
vara anului 1951 aproape de Minăstirea Sihăstria. Poate a fost cel mai 
mare sihastru de la noi. Iar dintre călugărițele de la Agapia Veche cea 
mai vestită a fost maica Nimfodora Ghiurgulescu. Era de loc din Banat 
şi a fost la început căsătorită. Apoi, murindu-i soțul, deşi era bogată, a 
lăsat toate și s-a făcut călugăriță la Agapia Veche. În anul 1947 s-a retras 
în munte la un loc tăinuit, unde şi-a făcut un bordei în pămînt și s-a ne- 
voit acolo 16 ani în rugăciuni, lacrimi, post, privegheri, închinăciuni 
şi metanii în fiecart zi şi noapte. Citeva maici tinere, printre care și maica 
Eustochia, actuala noastră stareță din Agapia Mare, îi duceau în taină 
pesmeți de pîine, legume și sare, singurele alimente cu care se hrănea. 
Dacă nu era la bordei, lăsau alimentele la tulpina unui brad din apropiere 
şi se întorceau bucuroase la mînăstire, mulțumite că au făcut o faptă 
bună. Maica Nimfodora era foarte tăcută, smerită şi nevoitoare. Ne între- E 
cea pe toate cu viaţa ei. Avea duhovnic pe părintele Paisie de la Sibăs- 


à 

tria. Noaptea, ca să n-o vadă nimeni, pleca prin pădure pe cărări necunos- 
cute de noi, la duhovnicul ei, bătea la ușa chiliei, se mărturisea, a doua 
zi primea Prea Curatele Taine și se întorcea fericită şi plină de bucurie 
la bordei. Mai avea cu dinsa în pădure pe maica Minodora, consăteanca ei. 
Amiîndouă se rugau după putere, citeau la Psaltire, făceau metanii, posteau 
zilnic și vorbeau cu Dumnezeu, iar Duhul Sfînt le umbrea și le păzea 
de tot răul. 


După 16 ani de nevoinţă, slăbind cu sănătatea, s-a retras din nou 
la Agapia Veche şi făcea ascultare în tăcere și rugăciune la bucătărie, 
la tăiat lemne și mai ales la grădină. Maica Nimfodora avea rugăciunea 
inimii și era cea mai sporită dintre noi toate. În anul 1978, după ce a 
primit. Trupul şi Sîngele lui Hristos, s-a iertat cu toate şi și-a dat sufletul 
în mfinile Domnului. Așa a fost viața maicii Nimfodora.. O făclie aprinsă 
în obştea Mânăstirii Agapia. Dumnezeu s-o odihnească cu sfinţii în ceruri. 


4. Mitropolitul Dosoftei amintește că s-a închinat la moaștele cuvioşilor 
Rafael, Partenie și Ioan de la Riîşca, cei care probabil se păstrau în 
Biserica Agapiei Vechi. Cum au disparut. aceste moaşte? Ce spune 
tradiția locală despre ele? 


— Agapia Veche a fost o mare vatră de sihăstrie, unică poate în 
țara noastră. Aici s-au ridicat mulți cu'vioși, dintre care unii i-au cinstit 
înaintașii noștri ca sfinți. Așa au fost și acesti trei sfinți ale căror moaște, 
după tradiţie, se aflau în biserică şi veneau să le sărute mulţi credincioși 
din toate satele vecine. Le-a sărutat desigur și marele mitropolit Dosoftei, 
probabil între anii 1660—1686, după care pleacă în surghiun în Polonia. 
Apoi, spune tradiţia locală, datorită marilor tulburări și năvăliri străine 
peste Moldova, multe mînăstiri erau jefuite și pustiite. Atunci și moaștele 
sfinţilor de la Agapia Veche se zice că au fost îngropate în jurul bisericii, 
la un loc tăinuit. Spun duhovnicii și maicile bătrîne de la Agapia că acum 
50 de ani era aici, în dreptul altarului, o cruce mare de lemn, unde se aprin” 
deau luminări. Noaptea se vede aici, uneori, o lumină albăstruie ieşind 
din pămînt. Se crede că aici ar fi moaștele unor mari cuvioși agăpeni, 
poate chiar ale sfinţilor amintiţi mai sus. Dar și unii duhovnici de Ja noi, 
ca protosinghelii Veniamin Popescu și Vichentie Mălău, au văzut de 
cîteva ori noaptea lumini aprinse aici, în curtea Agapiei Vechi, ca semn i 
că sînt multe moaşte de sfinți părinţi îngropate şi necunoscute de noi. 


CU PĂRINȚI DIN MOLDOVA 


Numai Dumnezeu știe cîte moaște or fi tăinuite în locașul acesta locuit 
de atîţia sihaștri sfinţi. Cred că şi în cimitirul vechi din « Livada Părin- 
ilor», dacă s-ar cerceta, s-ar afla moaștele acelor mari cuvioşi așezaţ 
în trunchiuri scobite de stejar și cu cruci de plumb pe piept. 


5. Care este rînduiala vieţii duhovnicești în Agapia Veche? 

— Mînăstirea Agapia Veche este o sihăstrie de călugărițe cu viață 
de obşte, ce numără astăzi 40 de maici şi cîteva rasofore. Sfînta Liturghie 
se face zilnic, împreună cu cele șapte Laude. Masa se dă o dată pe zi, lunea, 
miercurea și vinerea, iar în rest de cîte două ori. La masă iau parte și 
credincioşii care vin la slujbă. Maicile sînt prezente la toate slujbele și 
cîntă lui Dumnezeu cu smerenie și dragoste. La chilii citesc mai ales la 
Psaltire, fac metanii, postesc după putere și practică rugăciunea inimii. 
Spovedania și Sfinta Înapărtășanie se fac săptămînal cel mai des și lunar 
cel mai rar. Căutăm să urmăm regula duhovnicească ce se ține în obștea 
Minăstirii Sihăstria. Maicile din obște iubesc cel mai mult tăcerea, rîndu- 
iala slujbelor, rugăciunea neîncetată, ascultarea și cugetarea la moarte. 
O rînduială deosebită, stabilită de patriarhul Nicodim din anul 1940, 
este că aici nu pot dormi noaptca-nici un fel de mireni, călugări și preoți, 
decît numai duhovnicul minăstirii. De cum apune soarele toţi ceilalți 
se retrag jos în Miînăstirea Agapia, la arhondaric. Pentru credincioșii 
care vin la slujbă, este o casă cu cîteva camere în afara incintei unde pot 
odihni o noapte. 

Atît duhovnicește, cît şi administrativ, Agapia Veche depinde de 
Agapia din Vale. De acolo ni se trimit preoți pentru slujbă, hrană şi cele 
de nevoie pentru obşte. Maica stareță Eustochia ne cste ca o mamă 
duhovnicească și are mare grijă de obştea noastră. ` 


6. Ce sfaturi duhovnicești daţi ucenicilor și surorilor , din obștea 
Agapiei Vechi? - e 

— Mai întîi să trăiască în desăvîrgită dragoste unele cu altele gicu 
Dumnezeu, prin rugăciune și smerenie. Apoi să se roage pentru toți oamenii 
care sînt în suferinţă, în primejdii, care au copii mulţi și nu are cine să-i 
ajute, să-i învețe. De accea stăm aici, în acest rai pământesc, să ajutăm 
și pe cei lipsiţi de bucurii în viaţă, să le vorbim de Dumnezeu și să ne 
rugăm zi şi noapte pentru oameni, ca să fie mai buni, mai răbdători, 
. mai smeriți, mai vrednici de Hristos și de viaţa veșnică, 

MONARHIA PAVELINA ACIUBOTĂRIȚEI * 
Mînăstirea Agapia 

Obștea Minăstirii Agapia a fost binecu- 
vîntată de Dumnezeu, în prima jumătate a 
secolului nostru, cu cîțiva duhovnici de 
mare prestigiu și cu autoritate duhovnicească 
în ţara noastră, precum protosinghelii Vi- 
chentic Mălău, Antim Găină, Eftimie Tana- 
să, Nicodim Măndiţă și Ghervasie Hulubariu. 

Fiecare dintre ei au fost părinți duhov- 
niceşti și făclii în sfeșnic pentru toţi — călu- 
gări, preoți și credincioși. Toţi au crescut 
fi duhovnicești, au călăuzit suflete spre 
Hristos, au mâîngiiat duliovniceşte pe mulți 
și au tămăduit multe răni nevindecate. 
Eivocarea lor ne bucură pe de o parte, dar 
ne și întristează pentru seceta spirituală 
pe care o parcurgem. Ce prețios este un: 
părinte duhovnicesc, în adevăratul sens al cuvîntului! Ce fericit te 
simţi în preajma lui, sub protecția rugăciunilor lui și, mai ales, cînd faci 
totul cu binecuvîntarea și îndemnul lui! Un duhovnic bun este singurul 
om al lui Dumnezeu căruia poţi să-i deschizi inima, să-i mărturiseşti 
tainele vieţii intime, să-i ceri sfat de mântuire, să-i urmezi cu încredere 
porunca. Este singurul care îți poate tămădui rănile sufletului, care te 
poate dezlega de păcate și care te leagă de Hristos pentru veșnicie, 
printr-o viaţă nouă, de pocăință și rugăciune. Doamne, nu ne lăsa fără 
asemenea duhovnici plini de har și de iubire ! 

Maica Pavelina din obștea Mînăstirii Agapia este ucenica venerabilu- 
lui duhovnic Vichentie Mălău. El a crescut-o de mică în mânăstire, ca atitea 
alte fecioare închinate din copilărie lui Hristos. Ca un alt cuvios Serafim 
de Sarov, Părintele Vichentie a învăţat-o tainele vieţii duhovniceşti, bucu- 
Tia rugăciunii, a ascultării, a sfinţeniei, a citirii cărţilor sfinte, ca o hrană 
a sufletului de zi cu zi. El a deprins cel dintîi taina iubirii mistice a Mi- 
relui Hristos prin lucrarea rugăciunii neîncetate a inimii. 


După plecarea lui, maica Pavelina a fost mulţi ani sub povățuirea 
altui duhovnic mare, Protosinghelul Nicodim Măndiţă. Dacă primul ei 


* S-a născut în anul 1912, în comuna Vorona — Botosani, a intrat în mînăs- 
tirea Agapia în anul 1935 și a fost tunsă în monahism în 1939, 

duhovnic ardea cu duhul pentru Hristos, ca o candelă vie, prin rugăciune 
şi iubire, Părintele Nicodim era duhovnicul tradiţional al rugăciunii călu- 
gărești, al celor șapte Laude, al rugăciunii de chilie, al metaniilor şi, 
mai ales, al Sfintei Liturghii. El vorbea puţin, dar se ruga, citea cărți 
sfinte şi scria mult. Şi aceasta o cerea şi ucenicilor săi sufletești. Tăcere 
multă, vorbe puţine și înțelepte, rugăciune neîncetată și multă misiune 
duhovnicească în rîndul credincioşilor, în viața de familie. Părintele 
Nicodim a fost un duhovnic misionar, fără egal în monahismul nostru 
contemporan. Și aceasta o cerea, ca o datorie de mîntuire, tuturor fiilor 
săi duhovniceşti. O cerea şi călugărițelor din mînăstire. Nu numai pentru 
ele să sc roage, să postească, să citească, să înveţe; ci și pentru oameni, 
începînd cu cei din familie. El dădea canon de spovedanie călugărițelor 
să meargă din timp în timp în familie, în satele lor natale, ca să înveţe 
pe rude rugăciuni, buna rînduială bisericească şi citirea Sfintei Scripturi. 
Maicile erau datoare să ducă în casele credincioșilor cărți de rugăciuni, 
Ceasloave, Psaltiri, Sfînta Scriptură mai ales şi tot felul de broşuri reli- 
gioase ortodoxe pentru întărirea lor duhovnicească și pentru a rezista 
în faţa curentelor sectare în curs de evoluție. De aceea putem afirma cu 
tărie că acest mare duhovnic de mînăstire a format cei mai numeroși 
ucenici şi în cel mai curat duh ortodox. Și dacă făclia vieţii lui pămîntești 
s-a stins, nu însă şi exemplul lui, nu și făclia încă aprinsă prin satele şi 
miînăstirile din Moldova şi întreținută cu stăruință de ucenici. 

Chipul marilor noștri părinţi duhovniceşti mai trăiese astăzi în ini- 
mile ucenicilor. Să ascultăm, așadar, pe maica Pavelina, evocînd cîteva 
momente și sfaturi ziditoare de suflet rămase în inima și memoria ei din 
anii uceniciei, de la bunii ei părinţi sufleteşti. Baaj 


l. Maică Pavelină, cînd aţi venit la mînăstire? 

— Sînt din părţile Botosanilor. Părinții mei m-au crescut în frică 

şi dragoste de Dumnezeu. Mai ales mama. Dar pentru că aveam multe 
maici din sat la Agapia, pe la sărbători mari veneam pentru închinare 
la mînăstirile din județul Neamţ, cele mai vii și mai mari din țara noastră. 
Mi-aduc aminte, răsunau bisericile mînăstirilor de cîntări sfinte pe la 
privegheri. Eram copilă. Maicile mi se păreau ca niște îngeri. Cîntau frumos 
lui Dumnezeu, iar ochii mei se umpleau de lacrimi. Mă gindeam: « Oare, 
nu mă primește Mîntuitorul și pe mine, aici în corul îngerilor și al maici- 
lor?» Erau și fete tinere de virsta mea, îmbrăcate în negru și cu feţe lumi- 
nate de o altă lumină nevăzută. N-am mai putut rezista. Dorul de Dum- 
nezeu, cântările îngereşti ale maicilor, privegherile frumoase mînăstirești, 
dragostea maicilor care mă cunoșteau și cuvîntul hotărîtor al părintelui 
. Vichentie m-au adus la minăstire în vara anului 1935. 

2. Unde aţi făcut anii de ucenicie şi ce duhovnici v-au format? 


— De la început am venit la Minăstirea Agapia Veche. Pe atunci 
se rezidea biserica veche, stricată de vreme. Eram 16 suflete sub condu- 
cerea egumenei Olimpiada, o călugăriță ascetă foarte nevoitoare. Tot 
timpul tăcea și zicea rugăciunea lui lisus, postea pînă către seară şi era 
în fruntea tuturor la ascultare. Nu știu cum mai putea rezista. Cînd am 
intrat pe poarta mînăstirii, părintele Vichentie lucra cu obștea la zidirea 
bisericii. Cum m-a văzut, m-a chemat la el şi mi-a zis: « Suflet bun și 
nevinovat, te-a adus Hristos la cinul îngeresc ! Aici să rămii pînă la moarte, 
că aici este mîntuirea ta !». Apoi m-a binecuvîntat, m-a dus în paraclis, 
m-a închinat la icoana Maicii Domnului şi m-a dăruit ei: « Maică Prea- 
curată și pururea Fecioară, primeşte pe fecioara aceasta și o acoperă și 
o păzeşte de tot răul, ca să devină mireasă a lui Hristos !». Plingeam de o 
bucurie străină care sălta în inima mea. Așa am venit la mînăstire și am 
rămas la Agapia Veche cinci ani de zile. Mergeam cu toate la ascultare, 
cîntam, ne rugam, citeam mai ales din Vieţile Sfinţilor și eram fericite. 
Aici, în mijlocul brazilor şi al poienilor pline de flori și liniște, ne simţeam 
ca în raiul lui Dumnezeu. Slujbele, după rînduială, se făceau într-un mic 
paraclis. Sufletul obștii noastre era părintele Vichentie. Slujea cu rîndul, 


o săptămînă în Agapia din Vale și una la Agapia Veche. Cînd ne vedea" 


obosite la ascultare, mai ales la zidirea bisericii, lua în coş cîteva piini 
proaspete, măsline și vin și ne aducea, zicînd: « Luaţi surorilor şi mincaţi 
cu binecuvîntare, ca să mai puteţi lucra. Lăsaţi pe maica egumenă, că 
voi sînteţi tinere şi nu puteţi posti pînă seara ca ea !» Apoi ne binecuvînta 
mâncarea, rupea pîinea și ne-o împărțea cu mîinile lui. După terminarea 
ascultării, făcea cu noi rugăciune de mulțumire și cîntam cu toții axionul 
Maicii Domnului. 


3. Ce sfaturi duhovniceşti vă dădea părintele Vichentie? 


— Mai întîi ne sfătuia să facem toate cu binecuvîntare și să trăim 
viaţa noastră numai sub ascultare. « Nimic să nu faceţi fără binecuvîntare, 
așa după mintea voastră, că nu aveți nici o plată !». Cînd vedea vreo maică 
sau soră bolnavă sau întristată, îndată o cerceta și-i zicea cu voce părin- 

„. tească: « Suflet bun și mare, ce te doare? Te-a supărat cineva sau vrăj- 
mașul ţi-a făcut ispită? Ai slăbit de post? Te încearcă gîndurile, sau ţi-l 
dor de acasă? Mărturisește-ţi cugetul inimii tale și vino să te dezleg Și 
să ne rugăm împreună pentru pacea și sănătatea inimii tale !». lar dacă 
vreuna avea o boală grea Bau vreo ispită mare sau gînd de întoarcere în 
lume, o punea zilnic la rugăciune în biserică și îndemna pe toate maicile 

i să se roage pentru ea. Dacă vreuna era tulburată şi obosită de ascultare 


şi post, îi zicea: « Suflet cuminte şi curat, fii pe pace. Nu pune toate la - 


» 

inimă, că încă n-am răbdat pînă la sînge ! Ne așteaptă ispite mult mai 
mari. Oare cum le vom răbda?». Apoi, făcea o ectenie pentru acea maică 
sau rasoforă, o binecuvînta și îndată trecea ispita și boala. 

Părintele Vichentie avea un suflet care ardea pentru Hristos. Era în 
toate categoric, aspru cu sine, dar foarte blind și milostiv cu alţii. Nu 
exista om tulburat, mirean sau călugăr, pe care să nu-l liniștească el cu 
cîteva cuvinte și cu harul care îl avea. L-am văzut de cîteva ori rugindu-se 
la Sfîntul Altar singur, cu mîinile ridicate în sus. L-am observat că tot așa 
se ruga și în chilie sau cînd se retrăgea în pădure. Se ruga mereu cu mîinile 
ridicate în sus. Dar ce zicea, sau ce simţea atunci, numai Dumnezeu ştie. 
Ne cerea spovedania în scris şi o asculta cu blindeţe. El postea foarte 
mult, dar nu îndemna pe nimeni să postească peste putere. Iar la Sfînta 
Împărtășanie ne cerea mai întîi împăcare din inimă cu toţi, mărturisire 
curată, lacrimi la rugăciune, participare regulată la biserică și ascultare, 
Ne împărtășea cam o dată pe lună, după pregătirea fiecăruia. Uneori 
ne zicea: « Să nu abuzăin prea mult de bunătatea lui Dumnezeu. El este 
bun şi ne primeşte, dar trebuie să fim vrednici şi demni de Trupul și Singele 
Lui. Alıfel luăm cele sfinte spre osîndă». Avca o viaţă rară şi multe fapte 
bune făcea, dar avea și nevoinţă ascunsă. Dacă uneori ne certa maica 
egumenă sau duhovnicul, ne duceam să ne împace părintele Eftimie, 
al doilea duhovnic, şi niciodată nu ne lăsa tulburate. Cînd era de rind, 
ținea predică la biserică şi așa ne vorbea de frumos, că toate maicile 
lăcrimau. 

În anul 1989 a plecat ca preot misionar în Banat, fiind plins și petre- 
cut de tot soborul Mînăstirii Agapia. De atunci nu l-am mai văzut în 
viață. Dumnezeu să-l odihnească cu sfinții, că mare suflet avea ! 


4. Spuneţi-mi cîteva cuvinte şi despre ceilalți duhovnici. 


— Părintele Nicodim Măndiţă a fost un alt duhovnic mare. Mi-a 
fost zece ani povăţuitor. Era foarte raţional, citea mult din Sfînta Scriptură 
şi pe Sfinții Părinţi și ne dădea şi nouă canon la spovedanie să citim. 
El nu ne cerea post și metanii multe, ci ne cerea să citim de atitea ori 
Biblia şi mai ales Noul Testament, să mergem regulat la biserică, să trăim 
în dragoste, să scriem sfaturi de la Sfinții Părinţi, din Pateric, din Vieţile 
Sfinţilor şi să le dăm credincioșilor care veneau la noi la biserică. Acesta 
era canonul obişnuit care ni-l dădea la mărturisire. Adeseori ne zicea; 

« Posteşte cît poti, dar mai bine roagă-te ! Nu uitaţi că numai cu Psaltirea 
şi cu Ceaslovul, mulți se duc în iad, dacă nu au iubire şi nu citesc Sfinta 
Scriptură şi pe Sfinţii Părinţi ! Deci rugaţi-vă cit mai mult, ţineţi rînduiala 
slujbelor, citiți zilnic citeva capitole din sfintele cărți, învățați şi pe cei din 
lume cuvintul lui Dumnezeu, aveți milă față de toți, spovediți-vă curat, aveţi 
multă smerenie, că numai așa vă veţi putea mântui !» 

Părintele Nicodim punea mare preţ pe citirea cărților sfinte. Uneori 
ne învăța: « Dacă nu citiți mereu pe Sfinţii Părinţi și Sfînta Scriptură, 
cum veţi cunoaşte voia lui Dumnezeu? Cum veţi putea să vă schimbaţi 
viața? De aceea îndată cădeam în păcate şi nici nu știm că am căzut, căci 
mintea ne este robită şi cugetele rele clocesc ascunse în mintea și inima 
noastră. Dacă mai citim în sfintele cărţi, mintea primeşte cunoştinţă, 
inima se deşteaptă, conștiința începe să ne mustre și așa ne hotărim să 
mărturisim și să părăsim păcatul». Părintele Nicodim ținea mult la cinstea 
fiecărui om și pedepsea aspru pe cel ce judeca, bîrfea şi jignea pe aproapele. 
Parcă îl aud cum ne spunea: « Să nu mincaţi cinstea nimănui şi să nu 
vorbiți pe nimeni de rău, că chiar dacă duhovnicul te dezleagă de acest păcat, 
dacă tu nu l-ai părăsit, Dumnezeu nu te iartă, pînă nu-i dai cinstea înapoi 
şi nu-ţi ceri iertare de la cel pe care l-ai necinstit si osîndit». 

| Din cauză că era mai aspru la spovedanie, avea puține maici la epi- 
trahil, dar care veneau la el, deveneau călugărițe bune și știau bine sfin- 
tele cărți, încît le puteau fi de folos multor credincioși. Sfinţia sa nu te 
primea la spovedanie dacă nu-i spuneai pe de rost un capitol sau două 
din Sfînta Scriptură şi dacă nu știai cîteva idei principale din predica 
duminicală. Am, observat că se ruga mult, mai ales noaptea, în chihe 


sau în pădure, cu minile ridicate în sus. Părintele Nicodim nu era aspru, 


la post, ci cu multă socoteală dădea postul și canonul. Canonul lui obișnuit 
la spovedanie era să copiem de cinci sau chiar de zece ori acatiste, rugă- 
ciuni, psalmi, învățături folositoare din cărţi și apoi să le citim sau să le 
dăm în casele credincioșilor. Multă misiune duhovnicească a făcut sfinţia 
sa prin călugăriţe şi prin numeroșii săi ucenici de prin sate. La zile mari 
şi în posturi, veneau la el pentru sfat şi mărturisire sute și sute de cre- 
diacioşi. După ce se întăreau și primeau dezlegare, se împărtășeau la 
miînăstire şi plecau acasă, iar cei mai pregătiţi făceau misiune cu preoții 


| prin sate. Unde erau ucenici ai părintelui, în acele sate nu pătrundeau 
H sectanți. PS VOe SE 
G7 
Poe 

Pe noi, călugărițele, ne învăţa să avem răbdare în toate, să vorbim 
puţin, să zicem mereu rugăciunea lui lisus şi să nu ne rămînă nefăcute 
Laudele, iar cînd ne îmbolnăveam, ne dădea binecuvîntare să mâncăm 

Li] 3 kj 
potrivit cu boala, că « mîncarea bună, zicea el, este medicament pentru 
bolnavi». În vara anului 1975 s-a dus către Domnul. DumnezeuYsă-l 'odih- 

45a- 


_nească în cer, că tare bine ne învăța pe toți! 


Un alt duhovnic bun am, avut pe părintele Eftimie, ucenicul pärin- 
telui Vichentie Mălău. El ne era al doilea sfetnic şi tată duhovnicesc, acum 
la bătrînețe știa multe din sfintele cărți și ne sfătuia frumos şi cu răbdare, 
Era un duhovnic al smereniei și rugăciunii. A decedat la Agapia Veche. 
Cind să-și dea sufletul, a văzut în văzduh o ceată de duhuri rele care îl 
înfricoşau. Atunci a strigat la ucenicul său: « Daţi-mi crucea! Daţi-mi 
crucea, că nu mă lasă să intru în cămară !» Cum a luat sfînta cruce în 
mîinile sale, îndată şi-a dat duhul în mîinile Domnului. 

Tot aşa de bun şi slujitor ales a fost şi părintele Ghervasie. El nu 
era duhovnic, Însă era mare cântăreţ și slujitor la biserică, precum și pictor 
bisericesc. De la el amlînvăţat muzica psaltică și legătoria de cărți. Tot 
Ja Agapia Veche s-a săvârșit şi el și a fost înmormîntat lîngă ceilalți duhov- 
nici adormiți. 

5. Ce sfaturi duhovniceşti dădeați ucenicelor cînd ați fost egumenă 
la Agapia Veche? 

— Le învățam și eu ce găseam și citeam prin sfintele cărți. Mai ales 
le ceream să se mărturisească regulat de toate gîndurile și să primească 
cu mare grijă Prea Curatele Taine ale lui Hristos, Apoi le sfătuiam să 
trăiască în mare dragoste unele cu altele, să se roage, să-şi facă după 
rînduială canonul călugăresc, să facă ascultare şi toate cu dragoste. 
Că « cel ce face ascultare cu dragoste — iii Sfîntul Teodor Studitul — 


liturghie săvîrşeșțe !». 


6. Ce cuvinte de folos doriţi să dați surorilor și călugărițelor [mai 
tinere din -Mînăstirea Agapia? . . i 


— Să urmeze sfaturile duhovnicilor și ale maicilor lor duhovnicești, 
să împlinească făgăduinţele călugărești, să trăiască în dragostea lui Hris- 
tos și să iubească ugsclunea, biserica şi ascultarea, că mare nădejde 
de mântuire vor avea. său PRS, mat u 

; ©- MONAHIA EPIFANIA GÎDIOI * 


Miînăstirea Văratec 


Din obștea Minăstirii Văratec, cu peste 
350 de suflete, monahia Epifania Gîdioi este 
astăzi cea mai bătrînă şi, fără îndoială, una 
dintre cele mai nevoitoare călugărițe de aici. 
Maicile vîrstnice şi, mai ales, ucenicele 
ei vorbesc cu multă evlavie de maica lor 
duhovnicească. Cele mai multe spun că 
bătrîna este o călugăriță model în toate 
pentru întreaga obşte, că se roagă zi și 
noapte și că ştie Psaltirea pe de rost, cea 
mai iubită carte a ei de rugăciune și comu- 
piune cu Dumnezeu. Altele spun că Maica 
Epifania a fost o desăvirșită cîntăreață la 
biserică, lăudînd pe Mintuitorul şi pe sfinţii 
Lui timp de peste 75 de ani. Altele spun 
că a fost mult timp prima protopsaltă la 
strană, crescînd mai multe ucenice și formînd 
la Minăstirea Văratec o mică școală monahală de muzică psaltică, dînd 
bune rezultate. Ucenicele spun că maica Epifania a fost toată viaţa 
nelipsită de la slujbele bisericii, împreună cu fiicele ei duhovnicești, iar în 
chilie, la icoane, Ceaslovul şi Psaltirea stăteau permanent deschise. 
Toate acestea au făcut din monahia Epifania o renumită maică dubov- 
nicească în obştea Minăstirii Văratec, model viu de nevoință călugărească, 
de blindeţe și smerenie, de bunătate și ascultare, de rugăciune și post şi, 
mai presus de toate, model viu de iubire pentru Hristos și oameni. 
Intru în curtea mică şi cu puţine flori. Ucenica bătrînei, cu același 
nume, bate încet în uşă şi mă invită în chilie. Este o locuinţă de o 
vârstă cu bătrîna, sfințită de rugăciunile atîtor călugărițe care s-au jertfit 
aici pentru Hristos. La răsărit, cîteva icoane vechi şi nelipsita candelă 


' licărind, simbol al neîncetatei rugăciuni. Maica Epifania stă pe obişnuitul 


scăunas și se roagă cu Psaltirea pe braţe. Chipul bătrînei, alb imaculat, 
iradiază lumină, seninătate și bucurie, oglindind cu prisosință așezarea 
duhovnicească a sufletului ei. 


* S-a născut în anul 1892, în sat Itrineşti, comuna Mărgineni,] judetul 
Neamţ. În 1902 a intrat în obștea Minăstirii Văratec şi s-a călugărit în anul 
1908, nevoindu-se aici neintrerupt pînă la obştescul sfirşit. 

— Binecuvintează, maică Epifanie ! ! 

— Domnul și Maica Domnului să ne binecuvinteze, cuvioase părinte. 
Aţi venit să ne vedeţi? 

— Am venit să vorbesc cu maica Epifania şi să-i cer cuvint de folos. 

— Bine, cuvioase părinte. Eu sînt Epifania păcătoasa ! 

— Cîţi ani aveţi, maică, și cum vă simţiți în casa lui Dumnezeu? 

— Am 96 de ani și mă simt tare bine, cu darul lui Hristos și cu 
rugăciunile Maicii Domnului. Sînt de loc din satul Itrinești, comuna 
Mărgineni, judeţul Neamţ și sînt venită la Văratec de 86 de ani, cînd 
aveam, numai zece ani. 

— Cine v-a îndemnat să veniţi la mînăstire, maică Epifanie? 

— Domnul m-a chemat, părinte. Noi aveam aici câteva maici din 
sat. Una era rudă cu părinţii mei. Odată a venit maica noastră la noi, 
m-a văzut, a vorbit cu mine și m-a întrebat: « Elena, vrei să mergi cu 
mine în casa Domnului?» « Merg, maică, bucuroasă !». Apoi m-au cerut 
de la părinţii mei: « Daţi-mi copila asta s-o facem mireasă lui Hristos 
şi să ne fie ucenică de chilie !». « V-o dăm cu mare bucurie și v-o aducem 


cînd venim la Văratec». După cîteva zile, m-a îmbrăcat mama în haine 


de sărbătoare, m-am închinat în biserica din sat, am luat binecuvîntare 
de la preot şi de la rude și m-au adus părinţii la Minăstirea Văratec. 
Cînd m-a văzut maica mea, a mulțumit lui Dumnezeu cu lacrimi de 
bucurie. După un an m-a îmbrăcat în negru, iar cînd aveam 16 ani 
m-a călugărit, 

— Aţi mai stat și în alte mânăstiri? 

— Am stat numai aici la Văratec toată viaţa mea. Nimai în vizită, 
pentru închinare, mă duceam vara la mînăstirile din apropiere, la Cu- 
vioasa Parascheva de la Iaşi şi la moaștele Sfîntului Ioan cel Nou de la 
Suceava. 

— Maică Epifania, ce ați învăţat aici în mînăstire în aproape 90 de 
ani de nevoinţă ? 

— Mai întîi am învăţat să mă rog permanent lui Dumnezeu cu 
bucurie și mulţumire sufletească. Ori ziceam rugăciunea lui lisus, ori 
repetam, psalmi gi cele șapte Laude, ori citeam la strană, ori cîntam 


la slujbe, ori învățam ucenicele muzica psaltică; ori făceam metanii 


si închinăciuni, ori citeam și cîntam acatiste, ori lucram cu mîinile și 
mă rugam cu inima, ori cercetam maicile bolnave, ori dădeam sfaturi 
duhovnicești credincioșilor care veneau în sărbători la mânăstire. Toate 
le făceam ca o rugăciune neîncetată și mă simțeam ca și cum aş sta 
în faţa icoanei Mîntuitorului și a Maicii Domnului. - pie a 

— Ce altceva ați mai învăţat în mfnăstire? îs a Te oi 

— Am învăţat a cere iertare întotdeauna de la toţi, a tăcea în faţa 
oamenilor și a vorbi mai mult cu Dumnezeu. Am mai învăţat să fac 
toate cu hinecuvîntare și cu răbdare și să primesc şi cele bune şi cele rele 
ca din mîinile lui Dumnezeu. ` 

— Ce sfaturi vă dădeau maicile care v-au crescut duhovnicește? 

— Să nu lipsesc niciodată de la slujbele bisericii, să fac ascultare cu 
rugăciunea lui lisus, să nu-mi rămînă niciodată nefăcut canonul de rugă- 
ciuni și metanii la chilie şi să nu uit de ceasul morţii. Apoi să fug de gîn- 
durile rele, să-mi înfrînez limba și să primesc cu dragoste pe credincioșii 
care vin la minăstire. l 

— Ce ascultări deosebite ați avut la mînăstire? 

— Am avut tot felul de ascúltări mînăstiresti. Am fost și la paracli- 
serie, și la prescuri, şi la citit la strană, și la arhondaric, şi la munca cîm- 
pului. Toate le încheiam cu bine, cu ajutorul lui Dumnezeu, pentru că le 
făceam cu binecuvântare și rugăciune. Dar cea mai frumoasă ascultare 
a mea a fost cîntarea bisericească, Am învăţat bine muzica psaltică, fiind- 
că mi-a dăruit Domnul darul cîntării şi pentru că aveam voce bună, am 
cîntat în biserică la toate slujbele, mai ales în sărbători şi la hramuri, 
timp de peste 70 de ani. Acum nu mai pot cânta, dar mulțumesc lui 
Dumnezeu pentru toate. 

— Aşi format ucenice duhovnicești? 

— Am crescut șapte ucenice de chilie și am învăţat mai multe ucenice 
muzica psaltică. Chilia mea era o mică școală de muzică bisericească. 
Mi-a fost tare drag să laud pe Domnul în toată viața mea. Cea mai 
bună ucenică și cîntăreaţă formată de mine a fost maica Evghenia Do- 
garu, Dumnezeu s-o odihnească în ceruri, că a murit înaintea mea. 

— Ce cărţi sfinte citeşti, maică Epifania? i 

— Ceaslovul, Psaltirea și Vieţile Sfinților. Pe acestea le-am iubit 
cel mai mult. Mai întîi mă rugam, apoi citeam zilnic, mai ales noaptea, 
din Vieţile Sfinţilor. Tare mi-s dragi Vieţile Sfinţilor ! Cind le citesc, doresc 
să nu se mai termine. Din ele învăţ cel mai mult și apoi din Pateric. 
Iar din Sfînta Scriptură citesc seara cîte un capitol sau două. 

— Cite ucenice de chilie aveți acum, maică Epifania? 
ı „— Am patru. Epifania, nepoata mea, Tatiana, Arcadia și Isidora. 

„ — Ce învăţaţi pe ucenice? 

— Să urmeze maicilor care le-au crescut în minăstire, să nu lipsească 
niciodată de la slujbele bisericii, să se roage neîncetat şi să trăiască în 
multă dragoste unele cu altele. Le mai învăţ să se ferească de clevetire 
şi de orice vorbe deșarte, pentru care trebuie să dăm socoteală la înfrico- 
gata judecată. Dintre toate, maica Isidora nu lipsește niciodată de la 
biserică, apoi face celelalte ascultări. Aceasta este obştea noastră. Îm- 

preună ne rugăm, împreună miîncăm, împreună citim sfintele cărți şi 
lăudăm pe Dumnezeu, cerînd Mintuitorului să-mi dea sfirşit bun și să 


Ei 


fim și dincolo tot împreună. n d f pog” 
— Ce sfat duhovnicesc îmi daţi și mie, maică Epifania? 
— Să avem pe Dumnezeu în inimă, părinte Ioanichie, prin rugăciune, 
smerenie şi darul Duhului Sfînt. Atunci avem și pace, şi bucurie, şi 
nădejde, și lacrimi, și răbdare în ispite, și mântuire. 


Li 

PROTOSINGHELUL MARCHIAN CIUBOTARU * | 


k - Miînăstirea Bistrița-Neamț soio 


a AEE 


De mai bine de 20 de ani, obştea Mînăstirii Bistrița şi unii credin- 
cioși din ținutul Neamt sînt poväțuiți duhovniceşte de Protosinghelul 
Marchian Ciubotaru. Prea Cuvioșia Sa este un duhovnic foarte iscu- 
sit, chivernisind cu scumpătate Sfintele Canoane, aspru și scurt la 
cuvînt, dar milostiv la inimă. Curajos şi autoritar în tot ce face, con- 
secvent în sfătuire, legat total de biserică, nelipsit de la slujbele zilnice, 
liturghisitor neobosit pînă astăzi și duhovnic renumit în mînăstirile din 
Moldova de aproape 60 de ani. Toate aceste însușiri care conturează 
portretul sufletesc al Părintelui Marchian, cum fi spuneam noi toţi, l-au 
făcut să fie căutat de mulţi fii sufleteşti, iaca şi credincioși de la sate 
şi oraşe. 

Activ şi astăzi ca și în trecut, Protosinghelul Marchian, apăsat de 
povara celor aproape 90 de ani, stă uneori şi meditează singur pe banca 
de stejar din faţa bisericii voievodale, sau la umbra merilor în pîrg din 
curtea minăstirii, de aceeași vîrstă cu Sfinția Sa. Cugetă poate la sutele 
de călugări de o vîrstă cu Cuvioșia Sa, pe care i-a cunoscut, care acum 
sînt toți plecaţi la cer? Meditează poate la ceasul morţii sau la ucenici, 
monahi și mireni, pe care i-a crescut aie. Sau poate se odih- 
neşte de povara anilor? . Sarbi i i Si pate n, e 

Între ceilalți, Părintele Marchian e este Suna geal care mă chiverni- 

seste sufletește de aproape două decenii. În parte îl cunosc şi ştiu cînd 


+, S-a născut în anul 1900, în satul Tulbureni — Botoşani; înț1925intră 
în [monahism la. M-reaj Vorona; în 1934 este hirotonit preot. Între anii 1960—1970 
este, duhovnic la M-rea Neamţ, iar din 1967 este, duhovnicul M-rii Bistriţa— Neamţ. 

este dispus să mă asculte sau nu, cînd are un cuvint pentru mine sau nu. 
Un lucru însă ştiu. Părintele Marchian este un călugăr de o moralitate 
impecabilă. Și aceasta o cere de la noi toți. Adică să respectăm cu sfințenie 
cele trei voturi monahale, să ne rugăm mereu și să fim ostaşi ai Domnului, 
ascultători, tăcuţi și rîvnitori. Spovedania și sfaturile Sfinţiei Sale sînt 
de obicei scurte, precise, la obiect. 

În ultimul timp nu mai primeşte mulţi credincioși la spovedanie. Bătri- 
nețea îl îndeamnă la reculegere și linişte. Însă memoria, bărbăţia, curajul, 
statornicia și rîvna pentru Hristos ale Părintelui Marchian sînt încă active 
şi impresionează pe toţi. Cel mai mult apreciem la Cuvioşia Sa desăvir- 
şita ascultare, De cînd a intrat pe poarta mînăstirii pină acum nimic nu 
face fără poruncă, fără binecuvîntarea stareţului şi a ierarhului. Apoi 
să nu uităm rîvna sa pentru biserică, ţinuta morală impecabilă în toate, 
nefrica de moarte și așteptarea obștescului sfîrgit, ca ceva firesc, ca o 
plecare undeva departe, dar în familie. 

Prezentăm mai jos cîteva din discuţiile duhovnicești avute cu părin- 
tele nostru Protosinghelul Marchian. 


]. Cum se cuvine să trăiască monahii tineri pentru a dobindi pe 
Hristos în inimile lor? 

i — Mai întîi trebuie să scoatem mindria din inimă, ca să intre Hris- 
tos în ea, căci inima este scaunul Prea Sfintei Treimi din om. Acesta este 
şi scopul celor trei făgăduințe călugărești — ascultarea necondiționată, 
sărăcia de bună voie şi fecioria (curăţia). Uneori trăim o viaţă întreagă 
și tot nu putem alunga gîndul mîndriei din inima noastră. Dar, cine vrea 
să scape mai degrabă de mindrie și de toate patimile, să facă ascultare 
desăvârșită, să trăiască în totală sărăcie de cele pămîntești şi să fugă de 
orice fel de păcat trupesc. Ascultarea ne aduce smerenie în ini mă. Sărăcia 
ne dă lacrimi la rugăciune și ne învață răbdarea, iar viața curată 
dă aripi de foc rugăciunii. Cu aceste trei arme vom reuși să tăiem 
capul balaurului, adică al mândriei din noi. Cind casa inimii va fi curățită 
și măturată de gîndurile rele, atunci se odihnește Duhul Sfînt, împreună 
cu Tatăl și cu Fiul în inimile noastre și devenim cei mai fericiţi oameni 
pe pămînt și în cer. 

2. Cum aţi trăit în viață de ați ajuns cu darul lui Dumnezeu sănătos 
pînă la această vîrstă binecuvîntată? 


— Poate așa ne este firea. Dar am dus o viață foarte 'cumpătată. 
Mai întîi contează starea sufletească. Eu am fost un om curajos, tare în 

ispite și necazuri. Nu m-am descurajat, nici nu m-am întristat chiar în 
cele mai grele primejdii şi suferinţe din viaţă. Am zis că toate sînt rînduite 
de la Dumnezeu şi am crezut că sînt în mîinile Lui. Asta m-a ţinut sănă- 
tos, mi-a dat putere, curaj, încredere în rugăciune, răbdare în orice necaz. 
Apoi m-am păzit curat de toate păcatele omenești care îmbătrinesc gi 
ruinează omul. Niciodată nu m-am îmbătat de vin sau de alte bău- 
turi. Mîncam puțin cînd mă rugam mult, iar cînd făceam ascultare grea 
în gospodărie, mîncam mai bine ca să pot face faţă. Rugăciunea multă 
alungă foamea și întărește sufletul şi trupul. Apoi am slujit mult Sfînta 
Liturghie. Or, Sfintele Taine înnoiesc puterile sufletești și trupeşti ale 
omului. Eu însă cred că așa a fost voia lui Dumnezeu să trăiesc pînă astăzi, 


Cel mai bine este.să ne lăsăm în voia Lui în toate. 


3. Ce sfaturi ne dați peutru sfînta rugăciune? 

— Călugării trebuie să se roage neîncetat. Ei sînt oameni de rugăciune. 
De aceea au venit la mînăstire și s-au dăruit lui Dumnezeu ca să-l laude 
neîncetat. Rugăciunea este viața lumii. Cine nu se roagă mereu, nu este 
un creștin bun și nu poate fi nicidecum călugăr. Pentru călugări cea mai 
folositoare rugăciune este citirea Psaltirii și rugăciunea lui lisus, apoi 
. citirea rugăciunilor, a pravilei din Ceaslov, adică cele șapte Laude, dacă 
nu le ascultă la biserică, acatiste, paraclisul Maicii Domnului şi altele. 
Apoi canonul de metanii și închinăciuni. Adică 300 de metanii sau 600 
de închinăciuni într-o zi și o noapte. Cei bătrîni și bolnavi fac canon și 
metanii după putere, sau completează cu rugăciunea călugărească « Doamne 
Lisuse . . .». Dar cea mai puternică rugăciune în viaţa noastră este Sfînta 
Liturghie şi celelalte slujbe din biserică. Călugării nu trebuie să lipsească 
de la sfintele slujbe, afară de cazul că sînt bolnavi sau în ascultare. Călu- 
gării au marea datorie să se roage și pentru lume, pentru cei bol- 
navi, pentru cei din spitale, din călătorie, din primejdii, pentru cei ce ne 
iubesc sau ne urăsc, pentru cei ce ne cer rugăciunile noastre. Sînt atiţia 
oameni care își pun nădejdea mîntnirii în rugăciunile bisericii, ale călu- 
gărilor. Să ne facem datoria că avem mare răspundere. Să nu uităm a ne 
ruga și pentru cei răposaţi ai noștri, care așteaptă slobozire și iertare 
de păcate. 3 Ă 


4. Ce sfaturi ne dați nouă, fiilor duhovnicești? 
— Să mergeţi în toate pe urmele bătrînilor. Ce aţi văzut bun și plăcut 
lui Dumnezeu la noi, acelea să le faceţi și sfinţiile voastre. Iar ce aţi văzut 
rău la noi, să nu faceţi şi să vă rugaţi pentru noi, pentru cei ce s-au trudit 
să menţină aceste sfinte mînăatiri, pentru ctitori, pentru slujitori ai acestor 
locașuri, ca Domnul să le dea odihnă şi iertare de păcate. 

5. Unde doriți să vă sfîrgiti din viaţă? 

— La Mînăstirea Vorona, acolo vreau să mă sfirșesc. Călugărul este 
dator, unde a început nevoinţa călugărească, acolo s-o și sfîrșească. Am 
trăit prima parte a vieţii mele la Vorona şi acolo aș vrea să-mi dau sufle- 
tul în mîinile lui Dumnezeu. Am mare nădejde în rugăciunile Maicii Dom- 
nului și ale fiilor mei duhovniceşti. Rugaţi-vă lui Dumnezeu pentru mine, 
cum mă rog și eu pentru sfinţiile voastre. Aceasta este cea mai mare dra- 
goste, să ne rugăm unii pentru alţii! 


ARHIMANDRITUL MINA DOBZEU * i 
Miînăstirea Sfinții Apostoli-Huși | 


Cea mai veche şi reprezentativă așezare 
mâînăstirească în sud-estul Moldovei este, 
desigur, ctitoria lui Ștefan cel Mare din 
orașul Huşi, cu hramul Sfinții Apostoli 
Petru și Pavel. Fostă, la început, biserică de 
curte domnească, din jurul anului 1600 pînă 
la jumătatea secolului nostru a fost catedrală 
episcopală, iar din 1950 a devenit mînăstire 
şi metoc al Episcopiei Romanului și Hușilor. 

Părintele Arhimandrit Mina Dobzeu, în 
calitate de stareţ şi duhovnic al mînăstirii 
Sfinții Apostoli Petru și Pavel din Huși se 
impune în partea locului ca un bărbat înțe- 
lept, blind și smerit. Sfinţia sa este mai întîi 
de toate un bun slujitor al Bisericii lui 
Hristos şi un suflet de rugăciune. Întot- 
deauna calm şi echilibrat, om de pace și liniște, Arhimandritul Mina 
Dobzen este în același timp un admirabil duhovnic pentru călugări 


şi credincioşi. „stă 


* Este născut în anul 1921 în satul Grozeşti-Lăpuşna și intră în monahism 
în 1935 la mînăstirea Hincu. După absolvirea Şcolii de cîntăreţi bisericești, este 
tuns în monahism în anul 1946 la Schitul Brădiceşti-Vaslui, În anul 1949 este 
hirotonit diacon, iar în 1955 devine preot. După absolvirea Ivstitutului Teologic 
Bucureşti din anul 1969, a fost un timp preot misionar în Transilvania. Din anul 
1969 este preot slujitor și stareţ al Minăstirii Sfinţii Apostoli Petru și Pavel din 


Huși, fiind de două ori condamnat la ani de închisoare pentru rîvna lui pen- 
tru Hristos. 


25 STA 
„(| 

Apelind la experiența Prea Cuvioşiei Sale de peste 40 de ani de viață 
monahală, l-am invitat pe Părintele Mina să contribuie la lucrarea Con- 
vorbiri duhovnicești cu citeva sfaturi ziditoare de suflet pe care le dă 
regulat credincioșilor din împrejurimi. O parte din acestea le așternem 
în paginile de mai jos, spre folos şi zidire sufletească. 

Dumnezeu există pentru că cu, ca om, ființă superioară și raţio- 
nală, exist. Dumnezeu există pentru că eu ca om sînt o realitate obiectivă. 
Dar mai întîi Dumnezeu este o realitate. ațiunea omenească nu poate 
concepe o operă inteligentă, cum e omul-microcosmos-și universul-macro- 
cosmos — fără un autor inteligent și atotputernic. Un om cu spirit inten- 
siv şi creator nu poate concepe universul fără un autor superior cu mult 
omului. 

Omul cu gindire logică constată că inferiorul nu creează niciodată 
ceva superior. De exemplu: omul creează valori sub nivelul lui, și totdeauna 
sub nivelul lui. În concluzie, superiorul creează numai inferior, dar invers 
nu se întimplă niciodată. Deci universul este creația unui autor superior, 
care l-a adus din neexistenţă la existență, din neființă la fiinţă, din forme 
simple la complexe, de la forme inferioare la forme superioare, cum zice 
psalmistul: « Slăvescu-Te, Doamne, că minunat sînt întocmit»! (Ps. 
| 138, 14). 

Dumnezeu există pentru că S-a arătat nouă. Dumnezeu există pentru 
că El a devenit un bun subiectiv pentru om. Omul Îl cunoaște și-L evocă, 
iar Dumnezeu îi răspunde, precum zice psalmistul: « Cheamă-Mă la vreme 
de necaz și Eu te voi auzi şi Tu Mă vei preaslăvi» (Ps. 49, 15). 

Dumnezeu, ca fiinţă superioară, trebuie să se coboare la fiinţa umană, 
ființă inferioară Lui, căci inferiorul nu poate să se ridice la nivelul celui 
superior. Altfel, omul nu ar fi putut să se ridice la cunoașterea lui Dumne- 
zeu, dacă Dumnezeu nu se cobora către el. De exemplu, mama se pleacă la 
nivelul copilului ca să-l ridice. Mama face pași mici, ca astfel şi copilul să 
înveţe să păşească. Mama gângureşte în graiul copilului, ca astfel şi copilul 
să înveţe a vorbi. Așa și Dumnezeu se coboară la nivelul omului ca să 
fie cunoscut, ascultat și slăvit. 


2, De ce oamenii, mai ales cei cu oarecare cultură, pun la îndoială 
existența lui Dumnezeu și caută argumente şi dovezi raționale, 
inteligibile, ca apoi să creadă că Dumnezeu a făcut cerul şi pă- 
miîntul? 

— Pentru că omul în libertatea sa excesivă, prin propria experiență 
vrea să le ispitească și să le cerceteze pe toate. Iar Dumnezeu îl lasă pe 
om să pătrundă și în labirintul necredinței şi să experimenteze şi o altă 
faţă a cunoașterii, o față a negativismului, şi să pătrundă şi în abisul 

neatrăbătut al necunoscutului, ca astfel să aibă termeni de comparaţie 
din propria experienţă. Este o necesitate pentru om de a se îndepărta, de 
a se înstrăina ca să aibă de unde se întoarce. Astfel, pe lingă cunoscutul 
Dumnezeu, omul să cunoască și necunoscutul, pentru a avea termenul de 
comparaţie. Și cum Dumnezeu nu are un rival egal, omul îi opune rival 
nimicul, neantul, necunoscutul, inertul, întunericul necunoștinței de Dum- 
nezeu. În acest fel poate să aibă şi Dumnezeu opusul hri, iar omul, avînd 
termenii comparativi, să vie de la neexistență la existenţă, din abisul 


necredinţei la cunoașterea lui Dumnezeu și să se miîntuiască asemenea 
fiului rătăcit. 


3. Pentru cel îndoielnic, care crede mai mult prin minte decit prin 
har şi inimă, care ar fi principalele argumente că omul este ființă 
s nemuritoare, că are suflet gi o altă viață interioară, că poartă 

în el nostalgia altei vieți nemuritoare? 

— Cine nu crede în existența sufletului, nu crede nici în existenţa 
lui Dumnezeu. Cine crede în existența lui Dumnezeu este veșnic, nemuri- 
tor, crede şi în nemurirea sufictului. Deoarece Dumnezeu comunică cu 
omul, creatura sa, realizată la un nivel superior, spiritual, vrea să-l ridice 
şi pe om la nivel supranatural, în care include mai întîi existența sufletu- 
lui şi nemurirea lui. 

Omul poate să înveţe din lumea materială existența unei metamorfoze: 
ou, larvă, nimfă, fluture. Dacă există în lumea materială aceste forme, 
de ce n-ar putea exista și în lumea spirituală aceste stări. Omul, ca să 
creadă în Dumnezeu, trebuie să aibă simţul religios cultivat. Cine are sim- 
țul religios cultivat, poate ajunge la eunoașterea lui Dumnezeu. Cel ce 
nu-l are pe acesta, n-are posibilitatea de a-l cunoaște pe Dumnezeu, ca 
şi pruncul la care nu este format ochiul pentru distanță sau pentru mai 
multe fețe ale obiectului. 

Omul poate să se nască şi fără simţul sau predispoziția religioasă. 
Unul ca acesta nu poate concepe și nici nu poate să ajungă la credința în 
Dumnezeu, pentru că-i lipsește organul perceptibil. Totuşi orbul din naș- 
tere care n-a văzut niciodată se ajuta cu celelalte simțuri. Tot așa și omul 
fără simţămintul religios se poate ajuta în cunoașterea lui Dumnezeu de 
rațiune şi harul lui Dumnezeu care poate să-l] întărească în credinţă. 


4. În ce parte a omului stă sufletul? Care sînt argumentele existenței 
[sufletului omenesc, ca ființă nemuritoare creată de Dumnezeu? 

— Sufletul stă în întreaga ființă a omului cu centrul în inimă, care 

este centrul vital și al fizicului. Dovezi ale existenţei sufletului omenesc 
sînt însușirile spirituale, care nu aparţin cărnii şi sîngelui. Și anume: stă- 
rile sufletești ca: emoția, afecțiunea, inteligența, puterea de discernămînt, 

creativitatea, invenţia, conştiinţa morală, conștiința socială gi altele 
care sînt însușiri ale sufletului. Tot progresul omului din toate timpurile 
aparţine sufletului, spiritului inventiv gi creator. Celelalte fiinţe ce fac 
parte din regnul animal n-au făcut nici un progres, dovadă că n-au suflet. 
Oamenii, pe bază de cercetări asupra corpului uman, prin moarte 
clinică, au putut observa momente de detașare a sufletului față de corp 
şi revenirea lui iarăși în corp. 


5. Care sint argumentele biblice si raționale ale vieții viitoare? 


— Dumnezeu este viaţă fără început și fără sfîrşit. Dumnezeu a 
creat şi pe îngeri cu însuşiri ale nemuririi, cum zice psalmistul: « Cel ce 
faci pe îngerii tăi duhuri şi pe slugile tale pară de foc» (Evr. 1,7). Îngerii 
formează ierarhia cerească. Dumnezeu a făcut pe om în lumea materială 
cu suflet viu și nemuritor. « Sufletele drepţilor sînt în mîna lui Dumnezeu 
şi nu se vor atinge de dinsele chinurile» (Inţ. Sol. 3.1). Însă valoarea sufletu- 
lui este neprețuită, « că ce va folosi omului de va dobîndi lumea toată, iar 
sufletul său și-l va pierde? Sau ce va da omul în schimb pentru sufletul 
său»? (Mat. 16, 26). 

După ce Dumnezeu a dat omului, prin creaţie, însuşiri după chipul 
Său, îl vrea și după asemănarea Sa. De aceea omul trebuie să aibă şi 
însușirea nemuririi ca Dumnezeu, căci altfel n-ar mai avea nici un rost 
legile morale, recompensa și pedeapsa (Mat. 16, 26). Ar fi fără sens idealul 
vieţii dacă ea s-ar sfirși la mormint. Omul este veriga de legătură între 
lumea spirituală și cea materială. Cînd Dumnezeu comunică cu lumea 
materială, cu universul, El vorbeşte cu omul căruia i-a dat rațiune şi 
admiră opera Creatorului. De aceea omul neapărat trebuie să aibă natura 
spirituală ca Dumnezeu, ca astfel să poată comunica cu Dumnezeu, 
Creatorul suprem. 


6. Care sînt argumentele biblice și raționale ale existenţei și necesi- 
tății judecății viitoare? De ce trebuie să fie judecat omul, toată 
lumea, pentru faptele sale? 


— Dumnezeu i-a dăruit omului puteri sufletești, ca în libertate să 
adere la Dumnezeu, să rămînă în ascultarea lui Dumnezeu. După felul 
cum l-a creat Dumnezeu, omul are însușiri prin care, în libertate, poate 
să rămînă în ascultarea lui Dumnezeu pentru a fi răsplătit. De nu va vrea, 
va fi osîndit. Deci este recompensă și pedeapsă; « Că Fiul Omului va să 
vie întru slava Tatălui, ca îngerii Săi și atunci va răsplăti fiecăruia după 
faptele sale» (Mat. 16, 17). Totul depinde de felul cum omul îşi foloseşte 
libertatea. De aceea și Sfintul Pavel spune: Omul « să fie judecat pentru 
toate cîte: a făcut trăind în trup» (II Cor. 5, 10). 

Societatea omencască încă pedepsește faptele rele și răspîndește fap- 
tele bune. Omul va fi judecat și osîndit pentru Lacătelc sale, pentru că 


el calcă dreptatea lui Dumnezeu şi refuză bunătatea și mila lui Dum- 
nezeu. 


7. Spuneţi-ne ceva despre conștiința umană., Ce rol are conștiința 
ca cel dintii judecător al omului? 


— Conștiinţa este « glasul lui Dumnezeu din om», dăruit prin creaţie. 
Această zestre constă din rațiune, afecţiune și voinţă, ca liber arbitru. 
Prin aceste însușiri dumnezeieşti și prin harul divin care locuiește în noi, 
toți purtăm chipul lui Dumnezeu, chipul Prea Sfintei Treimi în noi. De 
aceea și în noi trebuie să se realizeze acea ordine perfectă, acea armonie 
divină: și acea pace desăvârșită în interiorul nostru. Dar cum în noi oa- 
menii starea de bine, de adevăr ṣi de iubire este relativă, de aceea noi 
lesne greșim, păcătuina. Conștiinţa însă, formată cu deprinderi bune și 
care este glasul lui Dumnezeu în noi, ne mustră și ne poate aduce la ade- 
văr. Conștiinţa este ochiul sufletului: « Dacă ochiul tău va fi curat, tot 
trupul tău va fi luminat» (Mat. 6, 22). Credinciosul trebuie să-și păstreze 
mereu conștiința trează. Principalul mijloc de trezire al conştiinţei este 
căința, părerea de rău pentru păcatele săviîrșite, rugăciunea, spovedania 
și dorința de îndreptare care se face în faţa duhovnicului după rînduiala 
Bisericii, precum şi împărtășirea mai deasă. 


„8. Dorul după fericire, după frumos, după o viată ideală desăvirgită, 
după muzică, după o liniște şi pace eternă, nu formează o dovadă 
în plus că omul este creat de Dumnezeu, iar nu un produs al mate- 
riei? 


—- Deoarece omul tinde către sublim, sub toate aspectele, tinde către 
Dumnezeu, « care este marginea doririlor», adică idealul suprem. Dumne- 
zeu este viața, este veșnicia, este perfecțiunea, este fericirea, este desăvir- 
şirea, este frumuseţea, armonia, melodia sublimă, liniștea şi pacea eternă. 
Aceasta formează încă o dovadă că omul este creat de Dumnezeu, că-și 
găseste împlinirea numai în Dumapa deşi se integrează în natură ca 
fiinţă fizică, biologică. : 


9. Ce înseamnă chipul şi asemănarea lui Dumnezeu din om? 


— Chipul lui Dumnezeu în om îl formează însușirile spirituale ca: 
intelectul, afecțiunea și voința sau liberul arbitru. Aceste însușiri aparțin 
sufletului şi numai sufletului. Omul are și structura organică evoluată 
față de restul fiinţelor vii din regnul animal, încît intelectul acționează 
prin creier, iar afecțiunea, prin inimă, voinţa fiind puterea sufletului ce 

deliberează prin rațiune și afecțiune, atît după cerințele spirituale, cît şi 
după cele biologice. 

Omul se ridică și la asemănarea cu Dumnezeu, cultivînd intelectul, 
afecțiunea și voinţa realizate ca puteri, ca virtuţi în sfințenie, în cunoaş- 
tere, în creaţie etc., căci scris este: « Fiţi sfinţi, pentru că Eu sînt sfint» 
(I Petru 1, 16). Omul este înzestrat cu spirit inventiv și creator și creează 
lucruri la nivelul lui de creatură a lui Dumnezeu. Deci tinde și la asemă- 
nare în sfinţenie și în creație. « Tatăl Meu lucrează și Eu lucrez» (loan 
5, 17), iar la psalmi zice: « Eu am zis dumnezei sînteţi și fii ai Celui Prea- 


înalt toţi» (Ps. 81, 6). 


10. În ce fel trupul omului este templul Duhului! Sfînt, cum ne 
învață Sfîntul Apostol Pavel? 


— Trupul nostru este « templu al Duhului Sfînt» (I Cor. 6, 19), întru- 
cît sîntem născuţi duhovniceşte prin botez și sfințiți prin Duhul Sfînt 
în taina ungerii cu Sfîntul Mir. Prin aceasta ni se împărtășește harul Sfîn- 
tului Duh. Iar harul fiind energie ce emană din Dumnezeu, însuși Dumne- 
zeu este prezent prin harul Sfîntului Duh, în trupul şi în sufletul nostru, 
Cum o rază de soare licărește într-un pic de rouă cristalină — și se vede 
un mic soare, tot așa o rază a Sfîntului Duh reflectează în sufletul curat 
al credinciosului și este prezent Dumnezeu în el prin Duhul Său cel Sfînt. 
În noi să nu mai fie duh lumesc şi să nu mîhnim pe Duhul Sfînt din noi, 
ca astfel să se desăvirșească lucrarea lui Dumnezeu îv noi, după cuvîntul 
Sfîntului Apostol Pavel, care zice: « Dacă trăim. cu Duhul, cu Duhul să 
şi umblăm» (Gal. 5, 25). Să luăm aminte că viaţa în Duhul o avera în Bise- 
rică prin trăire vie, în ascultare și folosirea mijloacelor ce ni le oferă Bise- 
Pica, anume Sfintele Taine şi în special Sfinta Liturghie. 


ll. Care sînt principalele datorii ale creștinului față de sufletul şi 

trupul său? 

— După ce este botezat și sfințit cu har dumnezeiesc prin taina 
Sfîntului Mir şi Sfinta Împărtășanie, creștinul trebuie să se hrănească 
permanent cu hrană duhovnicească, fără de care nu poate creşte. Hrana 
este cuvîntul lui Dumnezex, citit și învăţat din Sfintele Scripturi, precum 
Şi rugăciunea individuală și cea publică. Creștinul este dator a-şi pleca 
genunchii la rugăciune, în faţa sfintelor icoane, citind tot felul de rugă- 
cluni. El are datoria să participe și la slujbele bisericii, mai ales în Dumi- 
nici și sărbători trebuie să nu lipsească de la Sfînta Liturghie. Apoi să 
se spovedească și să se împărtășească cu Trupul și Sîngele Domnului în 
cele patru posturi ale anului și chiar mai des. Toate acestea sporesc evlavia 
ŞI cresc puterile sufleteşti ale creștinului, după cuvîntul Domnului; din 

început, rostit ca binecuvîntare asupra omului: « Creșteţi .. .» (Fac. 1, 28) 
adică « evoluaţi moral, religios, intelectual şi artistic, ca astfel sporind, 
să deveniți viguroși, luminaţi, îmbrăcați în haina mântuirii !» 

Să avem grijă și de trup, să-l menţinem sănătos și viguros pentru 
a fi pus în slujba sufletului şi a binelui. Binele poate fi atît munca intelec- 
tuală, cît şi fizică, pentru a se câștiga hrana necesară, pentru ca, muncind, 
să avem îndestulare și să dăm şi celui ce nu poate să muncească, iar noi 
să nu devenim povară nimănui, după cuvîntul Domnului, care zice: « Mai 
plăcut este a da decît a lua» (Fapte 20, 35). Trupul să nu robească su- 
fletul prin patimi sau cum spune Sfintul Pavel: « Grija de trup să nu o 
prefaceţi în pofte» (Col. 3, 5), şi nici puterile spirituale să nu se epuizeze 
prin înrobirea de griji excesive pământești. 


12. Care sînt funcțiile rațiunii, ale inimii şi ale voinţei în viața omului? 
În ce fel lucrează ele separat şi toate la un loc? 

— Funcţiunile raţiunii sînt: cugetarea sau gîndirea, cunoașterea, 
puterea de discernămiînt etc. Funcţiile inimii sînt: sentimentul plin de 
afecțiune prin care inima aderă la adevăruri obiective, spirituale sau mate- 
riale, cunoscute şi trecute prin prisma raţiunii, pe care conștiințele le 
găsește bune și prin voinţă le înfăptuieşte în libertate. 

Oamenii, prin natura lor, unii sînt mai raţionalişti, alţii mai senti- 
mentali. Unii rezolvă problemele de ordin spiritual mai mult prin prisma 
raţiunii, alții, ale afecțiunii inimii. Voința, ca putere sufletească, acțio- 
nează după natura omului, fie cu mai multă rațiune, fie cu mai mult senti- 
ment, saù ţine de mijloc, care în viaţa duhovnicească se numește calea 
împărătească, rațiunea care ne fereşte de exces, de extreme. Firește, se 
recomandă ca omul să acționeze cu toată integritatea celor trei părţi ale 
sufletului care-i dă omului echilibru spiritual. 


13. Cum se cuvine creștinului să-si păzească mintea curată, conștiința 
mepătată, inima neîntinată şi voința tare? 

— Mai întîi creștinul trebuie să privegheze, după cuvîntul Domnu- 
lui: « Privegheaţi și vă rugaţi, ca să nu cădeţi în ispită» (Mat. 26, 41). 
A priveghea, înseamnă a sta de veghe mereu asupra cugetului tău, să nu 
pătrundă gîndul păcatului. A păstra cugetul neîntinat de păcat, înseamnă 
a sta de veghe mereu și a stîrpi răul din pruncie, pînă nu pătrunde în inimă 
şi în simțuri. Căci de pătrunde răul în inimă și în simţuri se lățește, se 
dezvoltă și capătă putere în noi păcatul sau ideea de păcat. Nu-i oferi 
scaun acestui musafir nepoftit, nu sta la sfat cu el. Izgoneşte-l pe ușă 
afară, zăvorește ușa și geamurile simțurilor tale. Înarmează-te cu rugă- i 
ciunea și stai de veghe mai departe. Pregăteşte-te pentru altă ispită care 

oate să vină în orice clipă. « Fericit cel ce va lovi pe pruncii tăi de piatră» 
(Ps. 136, 8). Adică să ucidem în noi cugetele păcatelor din pruncie, de 
cînd se nasc în noi, prin spovedanie şi rugăciune. Cînd priveghează, creş- 
tinul își păzește mintea, inima, sufletul şi toate simţirile curate. Astfel 
constiința lui rămîne mereu trează, mereu neîntinată, activă, deci vie sau 
trează şi lucrătoare şi îşi capătă o voinţă tare, statornică în lucrarea fapte- 
lor bune cu harul lui Hristos, 

În această luptă cu « duhurile răutăţii» îl ajută pe om şi Biserica 
al cărei fiu este, prin participarea la sfintele slujbe şi rugăciuni de laudă lui 
Dumnezeu, în frunte cu Sfînta Liturghie prin care creștinul se întărește 
în lupta cu păcatul, în virtute şi în viață duhovnicească. 


14, De ce acceptă omul să facă păcatul? a | í K P 


— Pentru că în om există sămînța păcatului, corupția, pofta. Acesta 
este omul trupesc, care prin natura lui coruptă din început a moștenit 
răul, păcatul originar prin cădere. Cînd oamenii trupești robiţi de păcat 
şi oameni duhovnicești, care se leapădă de duhul lumesc al păcatului și 
aderă la o viaţă nouă în Hristos, noul Adam. Aceşti oameni se leapădă de 
sine şi de duhul lumii păcătoase şi aderă la principiile de viaţă în Hristos, 
care sînt iubire de Dumnezeu și iubirea de aproapele, slujirea lui Dumne- 
zeu şi slujirea aproapelui, dăruirea față de Dumnezeu și dăruirea faţă 
de aproapele dusă pînă la jertfă, precum S-a jertfit unicul nostru Dascăl. 
Acesta-i omul duhovnicesc, după modelul Omului desăviîrşit, Iisus Hristos. 

Omul trupesc e omul adamic, prin care s-a propagat păcatul în lume. 
Omul trupesc în creștinism este tăiat prin taina Botezului, cînd moare 
omul adamic, și în port-altoiul adamic se altoieşte omul nou, mlădița 
Hristos. Port-altoiul este pămiîntescul, omul trupesc, iar în mlădița- altoi, 
în omul duhovnicesc, este însuși Hristos, omul înnobilat prin Hristos, 
prin care s-a îmbrăcat ; căci « câţi în Hristos v-aţi botezat, în Hristos v-aţi 
şi îmbrăcat» (Gal. 3, 27). 


De ce mai acceptă omul păcatul după ce este înnoit în Hristos prin - 


taina Botezului? Pentru că din omul cel vechi, din port-altoi încă odrăs- 
lesc lăstarii păcatului care mereu trebuie suprimaţi prin tăiere, adică prin 
spovedanie. lar de nu sînt tăiați, acești lăstari lipsesc mlădița altoită de 
seva vieţii, de harul dumnezeiesc, și mlădița nobilă piere şi crește iarăşi 
cu putere pomul pădureţ, omul adamie-trupesc. Biserica are rolul de a 
stîrpi aceşti lăstari pădureţi ai omului adamic prin rugăciune și prin taina 
sfintei Spovedanii ce se săvîrşeşte de către preotul duhovnic. După învă- 
ţătura Sfintei Biserici păcatele mici se iartă prin rugăciunea zilnică, indi- 
viduală, iar păcatele mari se iartă prin taina Spovedaniei. 

15. Cum îl ajută pe crestin harul Duhului Sfint primit la Botez şi 
îngerul păzitor ca să nu săvirșească păcatul? 


— Harul dumnezeiesc, dat la Botez şi Mirungere îl ajută pe creștin 
atit timp cât trăiește cu plăcere și dorință de mîntuire, în curăție trupească 
şi sufletească. Harul lui Dumnezeu lucrează în măsura în care sîntem con- 
ştienți de necesitatea ajutorului dumnezeiesc. Cînd ne simţim goi și slabi, 
ne smerim înaintea lui Dumnezeu și ne dăm seama că fără ajutorul Lui 
nu putem face nimic. Atunci ne rugăm lui Dumnezeu şi harul lui ne ajută 
că « fără Mine nu puteţi face nimic», zice Domnul. 

La fel și îngerul păzitor care ni s-a dat la Sfîntul Botez este cu noi, 
în sprijinul nostru, fără să ne lipsească de libertatea noastră. El ne ajută, 
ne fereşte de păcate, ne întăreşte în ispite, alungă duhurile răutăţii de la 
noi, în măsura în care şi noi ne silim să rămînem în zona binelui, a adevăru- 
lui, a dreptăţii, a înfriînării, a răbdării și lucrării cu înţelepciune la mfn- 
tuirea noastră.. 

Cînd însă în noi se nasc dorinţe păcătoase și nu se mai mulţumesc 
gîndurile şi dorinţele bune, atunci Dumnezeu se lasă în voia noastră păcă- 
toasă, căci deja noi ne-am dus de la Hristos în zona de influenţă a celui 
rău. Atunci harul dumnezeiesc nu mai lucrează și îngerul păzitor nu mai 
are acces în noi, ci lucrează îngerul rău. Dacă luăm calea pocăinţei și ne 
întoarcem cu lacrimi către Părintele ceresc, harul lui Dumnezeu se re- 
activează,: iar îngerul păzitor ne poate ajuta. « Să nu mîhnim Duhul 
lui Dumnezeu» (Efes. 4, 30), căci atunci harul Lui se arată nelucrător 
în inimile și sufletele noastre și rămînem pradă păcatului. Ci să ne 
întoarcem prin pocăință ori de câte ori cădem, căci scris este: « Ori de 
câte ori vei cădea, scoală-te și te va lumina Hristos» (...). 


a 


16. Ce trebuie să facă un creștin cînd este ispitit de diavol la păcat? 


— Creştinul, cînd este ispitit de diavolul, să alerge la ajutorul lui 
Dumnezeu prin rugăciune gi post și harul Lui îl va întări și-l va scăpa de 
ispită. Dar să se împotrivească şi el păcatului, să se lupte, să vegheze 
mereu și să stîrpească păcatul încă de la apariţia lui în gînd. Să înconjoare 
ocaziile care duc la ispită. Ispitele ne vin de la trup, de la lume şi de la 
diavol. Să vegheru și să observăm cu ispitele să nu fie provocate din însăși 
ființa noastră, din interiorul nostru. În acest caz trebuie să ne silim ca 
să observăm unde își are rădăcina și să-l stirpim de acolo. Iar dacă păcatul 
sau ispita vin de la lume, să observăm anume prin cine şi de la cine vine, 
de la ce persoane corupte, care ne influențează și ne momesc și ne duc în 
ispite. În acest caz trebuie să evităm întilnirile cu asemenea persoane, 

ž Apoi să înconjurăm locurile unde se cultivă corupția, desfrîul, beţia și H 
A orice alte păcate care duc la stricarea hunelar moravuri şi afectează viaţa 

morală a creștinului. Iar cînd ispita este de la diavol să observăm ca el 
să nu-și găsească sprijin în dorinţele și plăcerile noastre păcătoase și 
să ne împotrivim după cuvintul Sfintului Apostol Pavel care zice: « Îra- 
potriviți-vă diavolului şi el se va îndepărta de la voi» (Evr. 12, 3). Iar 
în alt loc zice: « Încă nu v-aţi împotrivit păcatului pînă la sînge». 


17. Care sînt urmările principale ale păcatului săvirșit? 


— Prima urmare a păcatului este zbuciumul sufletesc ce-l simte cre- 
dinciosul care are o conștiință formată. Aceasta se manifestă printr-o stare 
de neliniște și mustrare de conștiință, care-l vădește de păcat şi-l osîndește. 

Persistînd în păcat, el devine obișnuință — habitus, viciu, care atrage 
după sine pierderea harului dumnezeiesc și apoi ruinarea sufletească: 
suferință, boală trupească, certuri, divorțuri, mizerie socială, sărăcie etc. 
După această osîndă vremelnică poate urma și cea veșnică, dacă nici 
pină la sfîrșitul vieţii omul nu se pocăiește. Patima împuţinează credinţa 
şi pînă la urmă pierde mântuirea. Deci « deșteaptă-te cel ce dormi — în 
nepăsare — și te va lumina Hristos» (Efes. 5, 14). 

18. Ce trebuie să facă crestinul după ce a căzut în păcat? 


— Ori de cîte ori ar cădea omul în päcat, trebuie să facă efort să se 
ridice. « Ori de cîte ori vei cădea, scoală-te şi te va lumina Hristos» (. . .). 
Ai căzut în păcat, spăimîntează-te, căci păcatul aduce osîndă vremelnică 
şi veşnică. Grăbeşte-te şi te îndreptează. Întoarce-te la Dumnezeu prin 
pocăință și te va primi Hristos, căci în numele Lui se iartă tot păcatul. 
« Mergi şi să nu mai greșești», a zis Domnul femeii prinse în adulter. Deci 
Și tu, după ce ai mărturisit păcatul și ai primit dezlegarea de la duhovnic, 
mergi și să nu mai greşeşti. Să luăm aminte ca păcatul să nu se mai 
repete, să nu devină obișnuinţă, de care nu ne mai putem, apoi debarasa, 
ci ne complacem în el și ținem la el ca la o parte organică a corpului nostru, 
ca la ochiul nostru, ca la mîna noastră, ca la piciorul nostru. În astfel de 
situaţii, Domnul ne recomandă suprimarea acestor membre, acestei mal- 
formaţii: « lar dacă mîna ta sau piciorul tău te smintește, taie-l și-l aruncă 
de la tine...» şi « dacă ochiul tău te smintește, scoate-l şi-l aruncă de 
la tine că mai bine este pentru tine să intri în viaţă ciung sau șchiop ... 
cu un ochi, decît avind amândoi ochii, să fii aruncat în gheena focului» 
(Mt. 18, 8—9). Adică să tăiem prin pocăință patima, păcatul din trupul 
și sufletul nostru ca să ne putem mîntui. i ceai 


_? 19. Care este rolul Bisericii întemeiate de Hristos pe pămînt? 


Ae — Rolul Bisericii în lume, pe pămînt, este de a ridica pe oameni la 
o viaţă spirituală supranaturală. De a-l convinge pe om să trăiască o 

viață morală şi religioasă înaltă, după principiile Evangheliei lui Hristos, 
Fiul lui Dumnezeu, Mintuitorul lumii. Deci rolul divin al Bisericii pe pă- 
mint este despătimirea și îndumnezeirea omului. - l 

Biserica trebuie să-l convingă pe om, pe baza învățăturii Sfintei 
Evanghelii că acesta are suflet nemuritor și că trebuie să țină seama de 
această realitate — trup şi suflet — descoperită nouă de Dumnezeu prin 
revelație. Aceasta ne angajează la o viaţă duhovnicească înaltă, la o trăire 
vie în Hristos încă de pe pămînt, și ne aduce nemurire și fericire veşnică 
dincolo de mormînt, fiind creaţi cu suflet viu, nemuritor, fără să ne frîneze 
viața pământească de muncă, de creaţie și de progres material, ci din contra 
ne-o echilibrează. Ca mijloace de naștere și creştere spirituală, Biserica 
ne pune înainte Sfintele Taine ca: Botezul, Mirungerea, Spovedania, Cu- 
nuuia, Sfînta Împărtășanie, Preoţia şi Sfintul Maslu, 
"20. Cum trebuie înțeleasă legătura dintre Biserică și credincioși? 
"1 — Legătura dintre Biserică și credincioși este asemenea cu cea dintre 
mamă și fii. Biserica este o familie cu mulți fii, iar capul ei este Hristos. 
Toţi credincioșii creştini din toate generaţiile alcătuiesc Biserica numită 
şi trupul tainic al lui Hristos, adică trupul duhovnicesc, în comparaţie cu 
trupul pământesc al omului. CE 

După trup, alcătuim arborele sau trupul adamic din carne și sînge, 
şi vom purta și mai departe trupul de. carne şi singe. Însă prin încrești- 
nare, trupul adamic al omului trupesc moare prin taina Sfîntului Botez 
şi trăiește acum trupul înnoit prin Hristos, născut, nu din carne şi din sînge, 
ci născut duhovnicește prin Duhul Sfînt de la Dumnezeu. Această naștere 
sfinţeşte și carnea şi sîngele prin Hristos care a murit şi a înviat, din care 
şi noi ne împărtășim și ne schimbăm, atît prin natura noastră sufletească, 
cît şi trupească, în oameni duhovnicești, Între membrii Bisericii lui Hristos 
acum trebuie să trăiască Hristos prin iubire. În ei să fie gîndul lui Hristos, 
în ei să fie simţămintele lui Hristos, în ei să fie viața lui Hristos. Adică în 
ei să trăiască tainic Hristos. Numai astfel creştinii alcătuiesc trupul tainic 
al lui Hristos, dacă împlinesc cu iubire poruncile Lui. p i 


21. Ce întelegem prin Biserica luptătoare și. Biserica biruitoare? 


.  — Biserica luptătoare a lui Hristos o formează creştinii de pe pămînt. 
O parte dintre ei sînt fii activi care duc lupta împotriva păcatului și păs- 
trează totodată și învățătura dreptei credințe. Aceştia ajung la o stare de 
mai multă imunitate în faţa păcatului, împotrivindu-se răului. Cu aceștia 
se împlinește cuvîntul Domnului, care zice: « Cel ce va face și va învăţa, 
acela mare se va chema în Împărăția cerului» (Mt. 5, 19). A doua parte 
dintre fiii Bisericii luptătoare sînt creștinii căzuţi în zona de influență 

a păcatului și a răului diavol. Deși poartă pecetea harului Sfîntului Duh, 
prin Botez și Mirungere, sînt pradă păcatului și uneltării celui rău. Și aceș- 
tia pot să se salveze cît sînt în viaţă, de se vor pocăi și vor reactiva lupta, 
cerînd totodată iertare şi ajutorul lui Dumnezeu și păstrînd dreapta 
credință. O altă categorie sînt membrii neascultători ai Bisericii, care 
schimbă și strică poruncile dumnezeiești, adică învăţătura cea dreaptă, şi 
învaţă altfel de cum a învățat Domnul și urmașii Săi, Sfinţii Apostoli. 
Părinţii apostolici, episcopii și preoţii în Biserica istorică, care n-au schim- 
bat și nici n-au adăugat, nici n-au scos ceva din învățătura lui Hristos, 
aceştia, după cuvîntul Domnului « mai mici se vor chema în Împărăţia 
cerurilor» (Mt. 5, 19). 

Biserica biruitoare este a celor ce au trecut la cele veșnice, care s-au 
dovedit activi în viaţa pămîntească, cîștigîndu-și însușiri cît mai multe, 
asemănătoare cu ale lui Dumnezeu, prin luptă, pentru care s-au încununat 
cu cununa neveştejită a mîntuirii. Prin cele două Biserici înțelegem Bise- 
rica lui Hristos cea una în plină acțiune, în cer și pe pămînt, pe care o 
crește, o curățește și o sfințește. Peste amândouă Bisericile împărățește 
Domnul care zice: « Datu-Mi-s-a toată stăpînirea în cer și pe pămint» 
(Matei 28, 28). 


22. Cum ajută Biserica şi slujitorii ei la ridicarea omului din păcate? 
— Biserica și slujitorii ei îi ajută pe credincioși, care sînt membrii 
Bisericii, să ducă o viaţă curată și sfîntă, iar cînd cad în păcate, îi ajută 
"să se ridice prin îndemnuri la pocăință, prin predica zilei, prin pilda vieţii 
lor, prin cărţi sfinte, prin sfaturi ocazionale ce le pot da și în mod' spe- 
cial prin taina pocăinţei — spovedaniei, în care omul își mărturisește 
păcatele şi ia o hotărire de îndreptare. În astfel de ocazii preotul îi poate. 
arăta gravitatea și urmările păcatului dc care s-a făcut vinovat creștinul 
și îl determină să se îndrepteze, să înceapă o viață curată, dindu-i exem- 
ple, atît din Sfînta Scriptură, cât şi din viaţa curentă a credincioşilor Bi- 
sericii. 
23. Care sînt principalele mijloace ele Bisericii şi slujitorilor ei prin care 
--i; me asigură mîntuirea sufletelor? 

— Principalele mijloace de mîntuire ale Bisericii sînt cele șapte 
Sfinte Taine, fără de care nimeni nu se poate mîntui. După învăţătura 
Bisericii lui Hristos, mâîntuirea o avem numai în Biserică. Mîntuirea se 
dobîndește prin credinţă dreaptă, dar şi fapte bune. Pentru creșterea 

noastră duhovnicească, pentru progresul spiritual ne trebuic cît mai multă 
rugăciune individuală, un duhovnic bun, deasă spovedanie, participare 
la Sfînta Liturghie regulat, multă milostenie și împărtășire mai deasă. 
Acestea toate țin conștiința trează și trezesc viaţa de evlavie a credin- 
cioșilor. Preotul, ca slujitor al Bisericii, trebuie să fie mereu activ, exem- 
plu bun în toatc, ca să influenţeze pe credincioșii parohiei sale la o viaţă 
de rugăciune şi de evlavie în jurul Bisericii lui Hristos, dindu-le exemple 
din viaţa înaintașilor noștri care au fost creștini buni și nu s-au înstră- 
inat de dreapta credinţă nici în cele mai vitrege timpuri. _ 


24. Ce datorie au credincioşii față de Biserică şi de pistorii lor? 


— Credincioşii trebuie să asculte de Biserică, precum ascultă de Hris- 
tos, Care a întemeiat-o. Dacă Dumnezeu ne este Tată, Biserica ne este 
mamă. Apoi să asculte de păstorii Bisericii ca de Sfinţii Apostoli, pentru 
că episcopii și preoții sînt urmașii direcţi ai Apostolilor. Credincioșii au 
datoria să împlinească poruncile Sfintei Evanghelii, care li se repetă 
mereu în Biserică și să nu se adune niciodată în afară de ea, unde nu sînt 
păstorii lor, ca să nu cadă în secte. Nici să explice Sfinta Scriptură după 
capul lor, cum fac sectanţii, ci numai în Biserică. Mai sînt datori să mear- 
gă regulat la slujbele din Biserică împreună cu copiii lor, și să ajute cu 
cele necesare Casa Domnului, ca să fie şi ei mîntuiţi şi binecuvîntaţi. Toţi 
cei care fac așa, au bucurii şi pace pe pămînt și mintuire în cer. 


25. Ce datorii au păstorii sufletești față de credincioşii pe care-i 'păs- 


toresc? Ce raporturi trebuie să fie între preot și credincioşi? 


— Preoţii au datoria de a naşte fii duhovnicești prin Taina Sfintului 
Botez. Dar nu e suficientă numai nașterea. Cel ce naște fii trebuie să le 
dea și creștere. Creșterea are implicaţii şi obligaţii mai multe. Creşterea 
duhovnicească se face prin educaţie religioasă şi morală. Educaţia înce- 
pe în familie şi se continuă în Biserică de către preot. Preotul care nu 
face catehizarea copiilor și credincioşilor lui este ca un părinte care ţine 
copiii în întuneric şi foamete, care duce la moarte sigură. Preotul fami- 
list are copii trupeşti de care se îngrijește, îi hrănește şi îi crește. Aşa tre- 
buie să se îngrijească și de fiii săi duhovniceşti, dindu-le hrana duhovni- 


cească, fără de care nu pot trăi. Adică rugăciune, Sfînta Împărtășanie, 
catehizare, cărţi sfinte etc. 


AAAY 


CU PĂRINȚI DIN MOLDOVA 551 


Biserica se compune din păstori și păstoriţi. Raportul dintre preot 
şi credincioşi este acela dintre păstor și turmă, dintre dascăl şi ucenici. 
Biserica, ca lăcaș de închinare într-o parohie, este o şcoală în materie de 
religie și viaţă morală, de la care nu trebuie să lipsească credinciosul, iar 
preotul să-şi facă datoria de dascăl și de părinte sufletesc, în spiritul dra- 
gostei creştine şi al jertfelniciei, avînd model pe unicul dascăl Hristos. 
« Ajunge ucenicului să fie ca dascălul său» (Mt. 10, 25). 


26. Puţini ştiu că Sfinţia Voastră aţi botezat, pe cînd erați în închisoare 
la Jilava, pe părintele Nicolae Delarohia (Steinhardt) de origine 
evreu. Cum s-a desfăşurat botezul? 

— A fost un botez unic. L-am oficiat într-o celulă subterană de la 
Jilava, în prezența mai multor preoți. Slujba botezului am făcut-o din 
memorie. După ce am rostit exorcismele (lepădările), l-am pus pe cate- 
humen să spună de trei ori crezul. El știa bine catehismul ortodox. Era 
cuprins de o bucurie greu de descris. Semăna cu Sfîntul Apostol Pavel 
pe drumul Damascului. După ce am sfinţit apa într-un ibric, am turnat-o 
peste creștetul lui, rostind solemn formula dogmatică: « Se botează robul 
lui Dumnezeu Nicolae în numele Tătălui. Amin. Și al Fiului. Amin. Şi 
al Sfintului Duh. Amin !». Apoi am cîntat cu toţii de trei ori: « Câţi în 
Hristos v-aţi botezat, în Hristos v-aţi și îmbrăcat. Aliluia». Faţa lui 
iradia o lumină divină. Părea transfigurat ! Ochii noștri erau înlăcrimaţi. 

După eliberare, Mirungerea a fost făcută la Schitul Darvari din Bucu- 
rești. Dumnezeu să-l odihnească în cer! 


27. Ce sfaturi duhovnicești doriti să dați fiilor safletești ai Cuvioziei 
Voastre? 

— Credincioşii de astăzi, dacă încă se roagă lui Dumnezeu e bine. 
Un bec, de exemplu, dacă e în contact cu energia electrică, luminează. 
Credinciosului fi recomand să ţină permanent legătura cu Dumnezeu prin 
rugăciune. De se roagă, încă e viu sufletul lui, încă e creştin! De nu se 
mai roagă, nu mai este creştin ! 

Credinciosul să se roage lui Dumnezeu seara și Anats şi în timpul 
lucrului, rostind rugăciunea lui Iisus. Să se deprindă a citi rugăciunile 
după carte. Să plece genunchii seara și dimineaţa şi să se roage cu aten- 
ție. Cu mintea să înțeleagă, cu inima să simtă şi cu sufletul sîrguitor să 
trăiască momentul rugăciunii. Să se roage cînd se așază la masă, zicînd 

rugăciunea «Tatăl nostru», iar cînd se ridică de la masă să zică rugăciunea 
de mulţumire. La fel să înveţe și pe copii, să-și plece graven şi să se 


roage zilnic. 

Apoi să fie nelipsiţi de la Sfinta Liturghie în Duminici și hatoi: 
Dacă fac lucrul acesta, pe lîngă întărirea sufletească ce o dobîndesc, au 
posibilitatea să se inițieze și în cunoașterea adevărurilor de credință. Pe 
fiii mei duhovnicești fi mai îndemn ca în tot momentul și locul să se si- 
lească a avea o stare de pace și linişte sufletească, ştiind să mulțumească 
lui Duimnezeu şi pentru cele bune și pentru cele aspre. 

"Omul are şi stări sufletești depresive, de multe ori nejustificate. Aceasta 
este o stare psihică bolnăvicioasă. Creștinul credincios trebuie să se vin: 
dece dt ea. De multe ori folosim mfnia, furia, ura, dușmănia, invidia și 
adeseori ne vedem plictisiți ori obosiţi fără temei și ne vedem nemul- 
ţumitori înaintea lui Dumnezeu. În astfel de situaţii, ca oameni cuminţi 
să ne analizăm starea noastră sufletească şi vom observa că nu sînt motive 
temeinice să ne supărăm, nici să cîrtim, ci mai degrabă să-l mulțumim 
Domnului pentru toate. Frate creștine, știi tu să mulțumeşti lui Dum- 
nezeu? Învaţă-te ca în rugăciunile tale zilnice să-l mulțumești pentru 
toate bunurile materiale și spirituale pe care le-ai primit în dar. Fiind 
conştient că toate acestea le primeşti ca pe un dar din mâna lui Dumnezeu, 
mulțumește-l și Dumnezeu îţi va da şi mai mult prin munca ta cinstită 
ce e depui. Pe deasupra îţi va da pacea Sa sufletească ce n-o poate da 
decît numai' Dumnezeu. Și ne-o dă din belșug. Aceasta este fericirea ce 
trebuie s-o căutăm și o putem dobîndi aici pe pămînt, ca și în veșnicie, 
de vom stărui mereu în păzirea poruncilor lui Dumnezeu. . 

Zice Duhul Sfînt prin gura proorocului David: „« Fereşte-te de rău 
şi fă binele, caută pacea şi o urmează !» Şi în alt psalm zice: « lar mie 
bine î îmi este a mă alipi de Domnul !». 

„30. Vă mulțumesc, Părinte Mina, mira aceste Tania. ginduri 
«> aa si sfaturi duhovnicesti adresate celor ce iubesc pe Hristos. Și acum, 
ultima întrebare, Nu doriți să mergeţi în ei, la Ierusalim gi 

în. la Mormintul Domnului? oom 
= — Nu doresc să merg, părinte Ioanichie, pentru că simt Mormintul 
Domnului în inima mea ! Banji care trebuie să-i dau pentru drum pină 

i dă MONAHIA AGATA CIUCIU* si 


Miînăstirea Sihastru Í 


Aşezată pe un platou însorit, încon- 
jurată de păduri și poieni, pe malul stîng 
al rîului Siret, Mînăstirea Sihastru este un 
colț de rai sau, mai bine-zis, o grădină a lui 
Dumnezeu pe pămînt. Dar nu așezarea geo- 
grafică și cadrul natural dau frumuseţe şi 
viață unei mânăstiri — deși călugării au 
iubit dintotdeauna natura, florile, pădurea, 
liniștea — , ci viaţa duhovnicească a mona- 
hilor dintr-o mînăstire. Aceea contează fna- 
intea lui Dumnezeu și a oamenilor. Fără o 
trăire vie în Hristos, prin rugăciune, smerenie 
şi iubire, nici un loc, oricît de frumos ar fi 
la vedere, nu este frumos pentru suflet, nu 
odihnește duhul, nici nu mîntuiește pe nimeni. 
| Minăstirea Sihastru rămîne însă o oază 
de viață monahală duhovnicească, o grădină 
a lui Dumnezeu în care se nevoiesc 60 de Mo o 
suflete şi se străduiesc să devină mirese ale lui Hristos prin curățire de 
patimi și lucrarea faptelor bune. Între ele, de o deosebită cinste și autoritate 
morală se bucură monabhia Agata, fostă stareță a acestei binecuvîntate 
obşti timp de 20 de ani, La vîrsta ei, de aproape 80 de ani, este conside- 
rată pe drept cuvînt cea dintîi mamă duhovnicească a tuturor. Blindă, 
smerită, cu dragoste față de toate, cu rugăciunea permanent pe buze, 
nelipsită de la biserică și mereu îngrădită cu cugetarea morții, maica 
Agata se bucură acum spre sfîrşitul călătoriei de roade și bucurii sufle- 
teşti. bogate. Ucenicele şi fiicele ei duhovnicești o ascultă, îi cer adeseori sfatul, 
iubesc biserica și rugăciunea de taină și laudă pe Dumnezeu ziua și noaptea. 

Am invitat pe maica Agata la ur? mic dialog duhovnicesc, pe care cu 
greu l-a acceptat. Sfaturile și mărturisirile sfinției sale ziditoare de suflet 
le comunicăm cititorilor acestei cărţi, în paginile de mai jos. 


J. În ce minăstire v-aţi format duhovnicește, maică Agata? 


— Întrucât în sâtul natal, Buciumeni — Galaţi, era o mînăstire 
de călugăriţe cu același nume, m-am atașat de mică de obștea acestei 


* Născută în anul 1909 în comuna Buciumeni, jud. Galaţi, a intrat în 
Minăstirea Buciumeni în 1923. A fost tunsă în monahism în 1937 şi stareță la 
M-rea Sihastru între anii 1966—1986., 

mînăstiri. Părinții mei mă duceau adescori să ascult sfintele slujbe aici 
şi mă întorceam fericită acasă. Maicile mă cunoșteau toate. Cînd s-a 
atins darul lui Hristos de inima mea, n-am mai putut sta acasă. În anul 
1923, la 14 ani, am intrat în mînăstire. Maica stareță Evghenia Chebac 
m-a primit cu dragoste și m-a numărat în rîndul celor 50 de vieţuitoare. 
Aceea a fost cea mai fericită zi din viața mea. Părinţii mei şi creșterea 
de acasă, ca și maicile din Mînăstirea Buciumeni au contribuit cel mai 
mult la intrarea mea în monahism. 


2, Ce duhovnici şi stareţe bune aţi avut şi ce vă învățau? 

— În primul rînd m-am folosit de sfaturile părintelui Daniil Chiriac, 
primul meu duhovnic de la Buciumeni, care mi-a imprimat în suflet 
dragostea sfîntă pentru mînăstire. La prima mea mărturisire, părintele 
Daniil mi-a spus: « De vei urma aşa pînă la sfîrșit, adică în feciorie, în 
ascultare şi smerenie, vei fi ca o mlădiță în împărăţia lui Dumnezeu». 


Stareţa mea Evghenia m-a deprins de mică cu postul și rugăciunea. ` 


Cînd începeam Postul Mare îmi spunea: « Soră Agripina, se cuvine în 
Postul Mare să postim zilnic măcar pînă la ora trei după amiază, mai ales 
miercurea, cînd a fost vîndut Domnul, și vinerea, cînd S-a răstignit 
pe Cruce pentru noi, păcătoşii; căci numai așa îți va auzi Dumnezeu 
orice cererc în viață», Am mai avut duhovnic pe părintele Ermoghen Lo- 
ghin. El ne învăţa să iubim biserica, să mergem cu dragoste la sfintele 
slujbe şi să ne facem canonul de rugăciune și metanii la chilii. 


3. De cînd sînteţi în obștea Mînăstirii Sihastru şi ce realizări duhov- 

niceşti aţi avut aici ca stareță? 

— Am fost transferată de la Buciumeni la Sihastru în anul 1955, 
cînd s-a transformat această mînăstire în obşte de călugăriţe, iar din 
1966 am fost numită stareță. Am condus Mînăstirea Sihastru, cu ajutorul 
lui Dumnezeu şi al Maicii Domnului, timp de 20 de ani. Cel mai mult 
mi-au ajutat în această grea ascultare duhovnicii miînăstirii, pretosin- 
ghelii Casian Caraba. și Clement Cucu, de curînd trecut la Domnul. Ei 
mențineau sfintele slujbe şi ajutau mult la împăcarea duhovnicească a 
obştii şi a credincioșilor care veneau la noi. Mare valoare are un duhovnic 
bun într-o mânăstire. Prin el lucrează Duhul Sfînt la unitatea sufletească 
a obștii, a inimilor, ca toți să cugete și să lucreze la fel. Duhovnicul bun 
izgonește orice tulburare și ispită din obște, el păzeşte morala mînăs- 
tirii, el ţine direct legătura între Dumnezeu şi oameni pe pămînt, prin 
Sfînta Liturghie și harul preoţiei. De aceea, cine ascultă de duhovnic, 
de Dumnezeu ascultă, și merge sigur pe calea mîntuirii. 

Ca realizări în timpul stăreţiei mele, dau slavă lui Dumnezeu pentru 
toate, Mai întîi sint mulțumită că am primit peste 30 de surori noi în 

minăstire, pe care le-am povăţuit pe calea mântuirii. Am riînduit Sfînta 
Liturghie zilnic și toate slujbele după tipicul nostru monahal. Am respec- 
tat programul bisericii, al ascultărilor și al rînduielii de chilie şi am cultivat 
în sufletele maicilor şi surorilor virtuțile monabale principale: ascultarea, 
rugăciunea, smerenia, fccioria, răbdarea, iubirea, blindeţea, sărăcia de 
cele materiale și bucuria în Hristos. Am lucrat mult și la înnoirea generală 
a mînăstirii. Am zidit chilii noi, am zidit o clopotniță nouă, trapeză, 
bucătărie, arhondaric, am adus apă potabilă în incintă și, mai ales, am 
restaurat total biserica mare şi am repictat-o. În 1983 a fost resfințită 
de Prea Sfinţitul nostru Episcop Epifanie al Buzăului. În prezent se res- 
taurează schitul Oancea de alături unde s-a construit o bolniță pentru 
călugărițele suferinde şi au loc şi alte lucrări de înnoire. 


4. Sinteţi mulțumită de atmosfera duhovnicească a obștii pe care 

ați format-o? 

— Mulţumesc bunului nostru Mîntuitor pentru sufletele pe care le-a 
adus în obștea noastră. Toate iubesc rugăciunea, ascultarea, smerenia, tăce- 
rea și viața neîntinată pentru mirele Hristos. Toate se ostenesc după putere 
să urmeze lui Hristos, să deprindă rugăciunea inimii, să se mântuiască. 
Le iubesc ca pe fiicele și surorile mele duhovnicești şi ele mă iubesc şi 
se roagă pentru mine. Mai sînt, ca peste tot, ispite, încercări, greșeli, 
dar repede se căiesc, se mărturisesc, îşi cer iertare și iarăși biruiește dra- 
gostea lui Hristos. Avem nevoie de mai multă smerenie, răbdare şi 
rugăciune. 


5. Care este rînduiala vieţii de obşte la Minăstirea Sihastru? 

— Toate participă zilnic la Sfînta Liturghie şi celelalte slujbe. Apoi 
toate merg la ascultare. Unele, în gospodărie; altele, la ateliere, la cance- 
larie, la bucătărie, la grădină. Masa se dă de două ori pe zişi se citește 
cuvint la trapeză. Spovedania şi Sfînta Împărtășanie se fac după rîndu- 
ială, odată pe lună, sau cum hotărăște duhovnicul. La chilie fiecare se 
nevoieşte tainic, cu binecuvîntarea duhovnicului. Majoritatea citesc la 
Psaltire şi practică rugăciunea lui lisus, mai ales noaptea. Altele citesc 
acatiste din Ceaslov și fac multe metanii. Altele postesc pînă seara, mă- 
Dincă legume, vorbesc foarte puţin și practică rugăciunea neîncetată. 
Acestea sînt schivnicele. Ele se împărtășesc mai des, săptămînal. 


6. Ce maici mai duhovnicești aţi cunoscut în mînăstire? 
— Dintre cele mai nevoitoare, amintesc doar citeva. Maica Minodora 
Leviţchi, care citea zilnic întreaga Psaltire şi practica rugăciunea inimii. 
Era ca o mamă duhovnicească pentru toate. Maica Melania Ciobănaşu 
respecta cu sfințenie slujbele bisericii și era prima la orice ascultare de 

obşte. Tăcea, lucra și se ruga. Maica Neonila Platon era cu ascultarea 
la păsări. Așa de bine le îngrijea că toate mergeau după dînsa. Sufletele 
iubitoare de Hristos și smerite sînt cinstite de întreaga creaţie a lui Dum- 
nezeu. Ce să vă spun de două maici duhovnicești, Evdochia şi Zenaida, 
care se nevoiau în desăvîrşită iubire. lubeau mai ales ascultarea și rugă- 
ciunea. Odată maica Evdochia vede în vis două cărări care duceau spre 
cer, Ea a înțeles că în curînd trebuie să plece la Hristos. A trimis cuvînt 
şi maicii Zenaida să se pregătească de plecare. După un ceas maica Ev- 
dochia și-a dat sufletul în mîinile Domnului. După încă trei ceasuri și-a 
dat duhul și maica Zenaida. Ne-am uimit toată obștea de viaţa și sfir- 
şitul lor așa de minunat. lată că iubirea este nemuritoare. Cei ce sînt ai 
„lui Dumnezeu se iubesc și pe pămînt, în necazuri, în ispite, în moarte; 
se iubesc desăviîrșit și după moarte, în veșnicie. 
Avem cîteva maici foarte nevoitoare și acum în obștea noastră, 
dar pentru smerenie și discreţie nu le amintesc numele. Dar Dumnezeul 
mingiierii le va răsplăti tuturor după osteneală. 


7. Ce bucurii duhovnicești ați avut în viata monahală? 

— Mă bucur de viața monahală la care m-a adus Dumnezeu și de 
darurile care mi le-a dat pe pămînt. Mă bucur de Sfinta Liturghie, că 
mă pot ruga și citi sfintele cărţi, mai ales Sfinta Scriptură. Mă bucur 
că ne-a dat Dumnezeu ucenice bune să ne mîngfie la bătrinețe. Mă bucur 
cînd am cite o lacrimă la rugăciune si cînd mă apropii de Prea Curatele 
Taine. Mă bucur de mamele care nasc şi cresc copii pe pămînt. Mă bucur 
de flori, de oameni, de roadele cîmpului, de toată zidirea lui Dumnezeu. 
Mă bucur că port în mine pe Hristos și nădejdea mîntuirii, cea mai mare 
comoară a sufletului meu. De toate m-am bucurat și mă bucur de cîte 
mi-a rînduit bunul Dumnezeu. Mă bucur că am odihnit și primit în mînăs- 
tire multe maici din alte minăstiri trimise în pribegie, alinîndu-le întris- 
tarea și lacrimile. Mă bucur că m-am închinat și eu la Mormîntul Dom- 
nului din Țara Sfîntă. Desigur, multe bucurii mi-au fost create şi de cei 
din jur care m-au înțeles și ajutat să realizăm o parte din idealurile duhov- 
niceşti ale vieții noastre. Pentru toate aceste bucurii ale inimii mele,mul- 
ţumesc Mîntuitorului nostru lisus Hristos. Aceste bucurii alungă de la 
mine frica morții. Totuși am multă ncvoie de rugăciunile tuturor. 


8. Ce sfaturi doriți să daţi ucenicilor din mînăstire? | 
— Să se roage cît mai mult, să se păzească de orice păcat uciga3 
de suflet, să-și păzească fecioria trupească și sufletească, dar să-şi cumpere 
din timp și untdelemn în candele; să trăiască în ascultare, să asculte 
de duhovnic ca pe Dumnezeu, şi să-şi aducă aminte și de mine după ce 
voi pleca din viaţa aceasta. 

ARHIMANDRITUL BARTOLOMEU ANANIA * 
' Arhiepiscopia Bucureștilor 


Numele Prea Cuviosului Arhimandrit 
Bartolomeu Anania ne este tuturor bine 
cunoscut. Teolog de prestigiu şi predi- 
cator mult apreciat, misionar — timp de 
ll ani — al Bisericii Ortodoxe Române 
peste hotare, clericul dintr-însul este 
dublat de scriitorul Valeriu Anania, autor 
a peste 14 volume de poezie, proză, teatru, 
memorialistică și eseuri, membru titular al 
Uniunii Scriitorilor din România, deți- 
nător al Premiului pentru dramaturgie 
pe 1982 al aceleiași Uniuni. 

De cînd s-a retras din munca ad- 
ministrativă, Părintele Anania, cum i se 
spune în general, își petrece mai mult de 
jumătate dintr-un an în casa singuratică, 
de sub pădure, a Minăstirii Văratec, 
printre cărţi şi manuscrise. Aici l-am găsit și acum, lucrînd la noua sa 
operă, Cerurile Oltului, o carte-album asupra miînăstirilor și schiturilor 


* Născut la 18 martie 1921 în comuna Glăvile, județul Vilcea. Școala pri- 
mară, în satul natal. În 1941, absolvent al Seminarului Central din București. 
În februaric 1942 devine călugăr și ierodiacon în Mînăstirea Antim din Capitală. 
În 1943, bacalaureat al Liceului Mihai Viteazul. Între 1941—1948, studii complete 
de Teologie la Bucureşti, Cluj şi Sibiu — şi incomplete de medicină umană şi muzică 
instrumentală la Sibiu și Cluj. Licenţiat în Teologie. atre 1948—1958 ocupă funcţii 
succesive în Patriarhia Română: intendent, inspector pentru învățămint, asistent 
universitar, bibliotecar-şef. Între anii 1965—1976 lucrează în serviciul Arhiepis- 
copiei Misienare Ortodoxe Române în America şi Canada, ca director al cancelariei, 
redactor al revistei şi almanahului « Credinţa», director al Departamentului Publi- 
caţiilor, reprezentant pentru relaţiile inter-bisericești ; este şi membru în două comisii 
(Ecumenică ; Studii și Proiecte) ale Conferinţei Permanente a Episcopilor Orto- 
docşi din cele două Americi. În 1967 este hirotonit ieromonah, după care Sfintul 
Sinod îi acordă rangul de arhimandrit. În această perioadă face parte din mai 
multe delegaţii, călătorește, scrie şi conferențiază în numeroase ţări din patru 
continente, tine prelegeri în centre religioase gi universitare, publică nenumărate 
- articole, studii şi eseuri teologice. Membru fondator al Sălii Româneşti din Uni- 
versitatea Waynle, Detroit. În 1976 revine în ţară gi funcționează ca director al 
Institutului Biblic pînă în 1982, cînd îşi cere pensionarea. Distins cu « Crucea 
Patriarhală», « Ordinul Sfintului Mormint>» al Patriarhiei Ierusalimului şi « Ordi- 
nul Sfinţilor Aposteli Petru şi Pavel» al Patriarhiei Antiohiei. 

din Eparhia Rîmnicului şi Argeșului, lucrare izvorită din marea sa dra- 
goste pentru toate aşezămintele noastre de acest fel. Făcîndu-i cunoscută 
intenția mea de a publica un al doilea volum de Convorbiri duhovnicești, 
l-am rugat să-și întrerupă lucrul, pentru un ceas sau două, şi să-mi răse 
pundă la :citeva întrebări. Oog 


l. Spuneti-mi cîteva gînduri despre viaţa duhovnicească din mînăs- 
tirile noastre de astăzi. Eate ea în progres, sau nu, față de cea din 
deceniile trecute? Pa i 


— Viața duhovnicească se ţine de dimensiunea lăuntrică a omului, 
singura care nu poate fi măsurată. Am citit undeva despre uluitoarele 
servicii pe care calculatoarele electronice le aduc statisticii, dar am reținut 
şi observaţia că ele pot determina cu maximă precizie, de pildă, cîți oameni 
de pe glob practică religia; dar le este imposibil să aprecieze cîţi anume 
dintre ei cred cu adevărat sau cît de puternică le este credinţa. În cartea 
Sfinţiei Tale Convorbiri duhovniceşti, nici unul dintre marii duhovnici 
interogaţi nu declară că ar practica rugăciunea lui lisus sau că ar cunoaște 
pe cineva care o face, ceea ce ar însemna, statistic vorbind, că acest fel 


: de rugăciune, altădată înfloritor, a dispărut complet în zilele noastre. 


Cu toate acestea, eu sînt încredinţat că există încă destui — prezenţi 
sau nu în această carte — care o practică (şi tocmai acest fapt îi împiedică 
s-o şi mărturisească, în virtutea smereniei), după cum cred că în unele 
din chinoviile noastre, viaţa duhovnicească depăşeşte cu mult nivelul 
mediu. În acest plan — ca şi în acela al adevărului —, nu întinderea 
majorității contează, ci profunzimea minorităţii, a elitei spirituale. În 
vremea Sfîntului Atanasie cel Mare, imensa majoritate a creștinilor — 
inclusiv episcopii — deveniseră arieni, așa încît se poate spune că, la un 
moment dat, Ortodoxia se sprijinea pe un singur om, ilustrul patriarh al 
Alexandriei, ceea ce însă nu a împiedicat-o să triumfe. În timpul lui 
Avraam, Sodomei i-ar fi trebuit numai zece drepţi pentru ca întreaga 
cetate să fic salvată. Eu cred că avem mai mulți. 


2. Ce teologi mari ați cunoscut în ţara noastră şi îi aveţi la inimă? 
Ce aţi învățat de la fiecare dintre ei? ua 

— Anii războiului şi cei imediat următori mi-au răvășit mult biografia, 
așa încît, spre a-mi dobîndi o biată diplomă de licenţiat, a trebuit să trec 
prin nu mai puţin de trei Facultăţi și Institute Teologice, în care strălu- 
ceau profesori din generația de aur. Marilor mei dascăli le voi fi întot- 
deauna recunoscător, atît pentru multul pe care au putut ei să mi-l îmbie, 
cît şi pentru puţinul pe care am fost eu în stare să-l agonisesc. Erudiţia, 
seriozitatea, angajarea le erau comune, dar fiecare stăruie în amintire 

printr-o anume notă personală. Din București îi voi evoca, așadar, pe: 
fermecătorul Grigore Pișculescu (Gala Galaction), severul și dreptul 
Teodor M. Popescu, elegantul loan G. Coman, sfătosul Nicolae M. Po- 
pescu;. din Cluj, pe delicatul Liviu Munteanu și pe ironicul Isidor 
Tudoran; din Sibiu, pe mărinimosul Nicolae Neaga, pateticul Teodor 
Bodogae, tumultuosul Nicolae Mladin, pedantul Grigore T. Marcu, timidul 
Emilian Vasilescu. De la Teodor M. Popescu (căruia i-am fost, o vreme, 
asistent) am învățat îndeosebi metoda riguroasă a lucrului ştiinţific, 
de la orientarea bibliografică și lectura ordonată, pînă la întocmirea exactă 
a unei fișe documentare. (Istoricul bisericesc era însă dublat de un foarte 
rafinat și sensibil teolog; de la el ne-au rămas, în manuscris, cîteva sute 
de predici, cuvîntări și meditații, asupra cărora aș vrea să mă aplec cu 
pietate și iubire în vederea publicării). Lui loan G. Coman (singurul pro- 
fesor care m-a « trîntit» vreodată la un examen) i-am devenit, mai tirziu, 
colaborator; intenționam ca, împreună, să traducem în românește 
opera poetică a Sfintului Grigorie de Nazianz, dar noile mele seisme bio- 
grafice ne-au întrerupt munca după numai vreo şapte sau opt poezii. 
De la el am deprins implicarea Logosului în verbul literar. I-am pomenit, 
firește, numai pe aceia care, într-un loc sau altul, mi-au fost profesori 
de la catedră. Altfel, şirul lor ar fi mult mai lung. De la înțeleptul Stă- 
niloae, de pildă, cine dintre noi nu are — și nu va avea întotdeauna — ceva 
de învățat? 


3. Ce duhovnici deosebiți aţi cunoscut prin mâînăstiri şi ce ați deprins 
de la ei? 

— Duhovnicia e o treabă mult prea serioasă, personală și intimă spre 
a fi scoasă în priveliștea unei conversații. Dintre cele șapte Taine ale Bise- 
TICII, ea este singura menită să rămînă cu adevărat o taină. 


4. Vă mai amintiți de sfaturile unora dintre marii noștri duhovnici? 


— De la Părintele Arsenie Papacioc rețin o vorbă pe care mi-a spus-o 
într-o convorbire, acum vreo treizeci şi ceva de ani: pentru adevă- 
ratul duhovnic, actul mărturisirii nu mai e o problemă de doi, ci de unul! 


5. Ca preot misionar peste hotare, ce v-a impresionat mai mult, ce 
satisfacţii v-au rămas în suflet? Cum se desfășoară viața unui preot 
misionar departe de ţară? 

— Din cei unsprezece ani de muncă de Arhiepiscopia noastră din 
America și Canada, zece i-am cheltuit în administraţie de centru, presă, 
cultură, învățămînt, ecumenisro, alergături, şi numai unul în pastorația i 
propriu-zisă, ca administrator temporar al unei parohii. Peste tot, misiunea A 

mea a fost aceea a cuvîntului rostit și scris. Din puțina mea experiență 
pastorală și din cea multă a altora, știu că o astfel de misiune este pe 
cît de grea, pe atît de frumoasă (aș spune și altfel: pe cît de frumoasă, pe 
atit dc grea). Mediul e mai mult decît eterogen și eterodox, emigrația 
românească e departe de a fi unitară; noile generaţii — acum se ridică 
a cincea — trăiesc impasul dintre pierderea limbii materne și păstrarea 
identităţii naţionale. Preoţilor li se cere adaptare rapidă și radicală la 
noile lor condiţii de pastoraţie (dintre care cea materială nu e pe ultimul 
loc); religia în general se confruntă cu noi direcţii şi nuanţe ale secula- 
rismului. Biserica e obligată, acolo, să-şi asume rolul pe care l-a avut aici 
de-a lungul multor secole; ea face nu numai religie, ci şi învățămînt, 
cultură și istorie națională, educaţie civică, arbitraj în litigii, tradiţie 
culinară şi vestimentară, asistenţă socială. Noului său enoriaș, parohul 
îi este nu numai preot și duhovnic, ci şi îndrumător, traducător, telefonist, 
sofer, mijlocitor pentru un loc de muncă, instructor şi garant în conducerea 
automobilului, asistent de notar public, ofițer de stare civilă, apărător 
în instanțe judecătorești, martor şi chezaş în probleme de cetăţenie etc, 
etc. Biserica-locaș — ca spaţiu liturgic — e de neconceput fără spațiul 
social anexat, în care memhrii aceluiași grup etnic activ se regăsesc periodic 
în duhul propriilor lor tradiţii. Peste tot şi în toate, preutul este sufletul 
comunității, cumpănă şi sinteză a generaţiilor vechi şi noi. În parobia 
Boian din vestul Canadei, de pildă, femeile poartă cu mândrie, la marile 
sărbători, straiele pe care mamele sau bunicile lor le-au adus cu ele, acum 
o sută de ani, din Boianul de obirşie. Dacă un etnolog ar vrea să-și Te- 
prezinte, pe viu, acest costum popular, el va trebui să meargă, nu în satul 
bucovinean — unde un secol e de ajuns pentru ca acesta să evolueze 
sau, poate, să dispară —, ci în comunitatea de lingă Wellington- 
Aceleași femei sînt însă familiare cu ultimul tip de automobil sau cu cele 
mai moderne şi sofisticate mașini agricole. În spaţiul liturgic și social 
al parohiei se petrec întîlnirea, armonizarea şi sinteza unor mentalități 
pe care nici Eminescu, cu tot geniul său, nu le credea coincidente. E mira- 
colul și frumuseţea misiunii pastorale în emigrație. Dar impresiile mele 
cele mai puternice mi-au fost lăsate de vizitarea bolnavilor în spitale: 


6. În calitate de director al Institutului Biblic din cadrul Patriarhiei 
Române, ce cărți deosebite ați tipărit? Ce satisfactii sufletesti aveţi 
astăzi? 

— Consider că în cei șase ani cheltuiţi la direcția Institutului Biblic 
nu mi-am făcut decît datoria. Nu-mi stă acum la îndemînă să enumar 
cărţile — chiar pe cele importante — care au apărut în acest timp, dar 
tare îmi este cu priință să pomenesc urnirea a trei începuturi. Colecţia 

« Părinţi și scriitori bisericești» a fost inițiată de patriarhul Iustin Moisescu. 
Munca mea s-a sprijinit enorm pe competenta și inimoasa colaborare a 
celor zece membri ai Comisiei de editare, mari profesori de teologie, așa 
încît ea s-a limitat la probleme de organizare, coordonare, sinteză şi, cînd 
a fost cazul, de arbitraj. Un an și jumătate s-a lucrat numai la selecțio- 
narea autorilor sacri și a scrierilor lor, la întocmirea planului general, 
la stabilirea criteriilor de tălmăcire, comentare şi editare, la găsirea și 
angajarea celor mai buni traducători, la studierea și asigurarea condiţiilor 
grafice. Este un proiect de lungă durată, începutul e bun şi promiţător, 
din cele 90 de volume plănuite, au apărut — mi se pare —paisprezece, 
şi trăiesc bucuria de a le vedea numărul sporind. O altă serie este « Biblio- 
teca Teologică», şi-mi amintesc cu emoție de bucuria profesorului loan 
G. Coman din ceasul cînd i-am cerut să pregătească pentru tipar manus- 
crisul operei sale « Scriitori bisericeşti din epoca stră-română», carte din 
care avea să se dezvolte cunoscuta lucrare a Mitropolitului Nestor Vorni- 
cescu. A treia serie este aceea a albumelor Arta creștină în România, pentru 
al cărei prim volum am bătut multe drumuri alături de autorul său, pro- 
fesorul I. Barnea, pe la muzee, colecţii de artă, institute de istorie și ṣan- 
tiere arheologice, colectînd și completind materialul iconografic. 
Ajunsă la al cincilea volum, seria continuă. Nu-mi pot refuza mindria 
(în înțelesul bun) de a fi editat Dogmatica — în trei volume — a profesoru- 
lui D. Stăniloae, Dicţionarul de teologie ortodoxă al profesorului I. 
Bria și — de ce nu? — primele două cărți ale actualului și stăruitorului 
meu înterlocutor. În acelaşi sens și cu același simțămint, aș mai adăuga 
ceva: în ultimii trei ani ai directoratului meu, după lungi și anevoioase 
consultări, studii, cercetări, probe de transliterare și de tipar, s-au creat 
premisele mult așteptatei ediţii jubiliare a Bibliei din 1688, zisă a lui 
Șerban. Una din bucuriile mele este aceea de a o ști, în momentul de faţă, 
în curs de tipărire. Un mare act de cultură românească. 


7. Într-adevăr, cununa tipăriturilor vechi o formează Biblia din 1688. 
Cum a putut fi ea tradusă și realizată așa de impecabil într-o epocă 
în care puţine țări creştine aveau Biblia în limba vorbită? 

— Cum anume, nu știu. E miracolul oricărei creaţii de geniu. Dum- 
nezeu i-a oferit poporului român şansa ca, în unul și același moment isto- 
ric, să existe şi să-și dea mîna oameni ca spătarul Nicolae Milescu, fraţii 
Greceanu, alți cîțiva cărturari, Stolnicul Constantin, domnitorul Șerban 
Cantacuzino și, în umbra acestuia, luciditatea, evlavia și punga 
lui Constantin Brîncoveanu. Asemenea şanse sînt rare în viaţa unui 
neam. Noi am avut-o și, iată, o readucem în actualitate prin monumentala 

ediție jubiliară care se constituie, încă de pe acum, într-un mare și nobil 
eveniment cultural. 

8. Ce lucrări noi mai pregătiți? 

— În chiar momentul de faţă lucrez la o carte-album, Cerurile Oltului, 
asupra așezămintelor monahale și a principalelor monumente creștine 
din Eparhia Rimnicului și Argeșului (judeţele Vilcea, Argeș și Olt), carte 
pe care o nădăjduiesc tipărită în chiar cursul acestui an și în paginile 
căreia voi spune tot ce cred eu despre vechea noastră artă bisericească. 
Deocamdată pot mărturisi că sînt copleșit de reîntilnirea (adică o întîl- 
nire atentă, negrabnică și interioară) cu frescarii de altădată, îndeosebi 
cu cei din timpul Basarabilor Mircea și Matei și a celuilalt Basarab, Con- 
stantin Brîncoveanu, voievodul-martir. Încerc un comentariu în adîncime, 
o seamă de școli la frumoasele imagini fotografice, știind de pe acum 
un singur lucru — anume, că neasemuita iscusinţă a acelor meșteri se spri- 
jinea nu numai pe talent, învăţătură, exercițiu și evlavie, ci şi pe o foarte 
rafinată cultură teologică, fie a lor, fie a unor îndrumători imediaţi. 


9. Printre oamenii de seamă pe care i-aţi cunoscut bine se numără 
şi fericitul întru pomenire Patriarhul Justinian, cel ce a cîrnuit 
Biserica Ortodoxă Română de la 6 iunie 1948 pînă la 26 martie 
1977. Ce ne puteți spune despre el? 


— Despre Patriarhul Justinian mi-ar fi mai ușor să scriu o carte 
decît să răspund la cîteva întrebări. Ca orice mare personalitate, nu se 
lasă uşor abordat — și nici cuprins — în cîteva fraze, oricît s-ar strădui 
ele să închege o sinteză. Cu cît timpul trece, cu atit statura lui creşte. 
Spun aceasta tocmai pentru că l-am cunoscut bine, pe durata a peste 
douăzeci şi trei de ani. I-am devenit colaborator la numai cîteva luni 
după intronizarea sa ca patriarh și i-am rostit la căpătii, în spital, primele 
rugăciuni de după trecerea sa întru cele veșnice. O vreme am locuit în 
aceeași casă cu el, am mîncat la aceeaşi masă, mi-am avut biroul de bi- 
bliotecar alături de al său, de nenumărate ori l-am însoţit în călătoriile 
sale prin ţară, am fost martorul multora din bucuriile, tristeţile, eatu- 
ziasmele şi mîhnirile sale, și nu odată mi-a încredințat gîndurile ce-l fră- 
mântau. E un univers sufletesc care depășcşte cu mult ceea ce numim 
noi memorialistică. i - ' 

10. Cum i-ați devenit colaborator? 


— În octombrie 1948 eram proaspăt — şi cam întîrziat — licențiat 
în Teologie și-mi căutam un loc de muncă. Maicile Olga și Teodosia 
Gologan, vrednicele conducătoare ale școlilor din Bistrița olteană — 
unde funcţiona și un liceu confesional — mă solicitaseră să ocup o catedră 

de religie, devenită vacantă, dar pentru aceasta le trebuia, neapărat, 
aprobarea Patriarhului, Bistriţa fiind pe atunci stavropighie. Folosind 
prilejul unui scurt popas al acestuia în mînăstire, maicile i-au făcut cunos- 
cută intenția lor și m-au recomandat şi m-au lăudat și m-au poleit cum 
au știut ele mai bine, dar rezultatul a fost altul. « Dacă băiatul ăsta, 
a zis înaltul oaspete, e numai pe jumătate din cît îmi spuneţi voi, atunci 
n-am să vi-l las vouă, ci îl aduc la mine, căci sînt patriarh tînăr și am 
nevoie de oameni destoinici». Cum eu mă aflam tocmai atunci prin preaj- 
mă, m-a chemat, a stat de vorbă cu mine cam un sfert de ceas și acesta 
a fost începutul. Peste două zile eram instalat în palatul patriarhal. 


1]. Care era stilul său de viaţă și de muncă? 

— Felul său de a fi a cunoscut, în timp, o evoluție pe care uneori 
am comparat-o cu aceea a unui celebru primat al Bisericii Anglicane. 
Primii ani i-au fost grei, foarte grei. Preluase cîrma Bisericii în epoca 
de mari prefaceri politice și sociale din țara noastră, o epocă de tranziţie 
în care certitudinile își făceau loc și se instalau cu mare greutate. Marea 
societate se confrunta la tot pasul cu noul și noutatea. Însăși ascensiunea 
lui Justinian era menită să uluiască ; în numai trei ani, un preot al unei 
parohii de provincie devenise arhiereu vicar la Iași, mitropolit al Mol- 
dovei şi apoi patriarh al României. Oamenii nu sînt întotdeauna dispuși 
— sau capabili — să intuiască' lucrarea lui Dumnezeu. Faptul nu trebuie 
să ne mire. Evanghelistul Ioan mărturisește că înşişi apostolii nu făceau 
la timp legătura între faptele Învățătorului și profeţiile pe care acestea 
le împlineau ; lămuririle au venit uneori foarte tirziu de abia după În- 
viere, cînd episoadele s-au legat între ele şi s-a alcătuit întregul. Eu sînt 
convins că patriarhatul marelui Justinian a fost rînduit de Dumnezeu, 
dar chiar și mie, care i-am fost aproape, mi-a trebuit timp să ajung la 
o astfel de încredințare; cu atît mai mult altora, de la unii ierarhi pină 
la preoțimea de mir 'și mulțimea credincioșilor. Prietenii îi erau puţini, 
iar presa românească de peste hotare îi era de-a dreptul ostilă. I-au tre- 
buit acestui om foarte multă răbdare, foarte multă înţelepciune și foarte 
mult tact pastoral pînă să depășească primele dificultăţi și să-și câștige 
adeziuni sincere. Era ferm convins că o nouă societate se instalează du- 
Tabil în ţara noastră, iar aceasta l-a ajutat să stabilească, încă de la 
început, relaţii clare între Biserică și Stat, de la punctele de conver- 
gență şi colaborare pînă la limitele menite să-i asigure Bieericii integri- 

tatea doctrinară. El ştia că numai într-un astfel de cadru lipsit de echi- 
vocuri era posibilă reorganizarea din interior a Bisericii, operă pe care 
şi-a propus-o și a realizat-o ca nimeni altul. Că Patriarhul Justinian a 
fost un mare, un foarte mare organizator, este astăzi un loc comun. 
Despre aceasta — cum spune el însuși în testamentul său — s-a scris 
şi se va mai scrie, iar eu nu am intenţia să insist. Vreau să subliniez doar 
faptul că, printre multe alte calităţi, el s-a dovedit a fi și un mare legis- 
lator ; prin statutul şi legiuirile elaborate de el i s-au creat Bisericii struc- 
turile solide în cadrul cărora ea funcţionează şi astăzi. Nici un sector nu 
i-a rămas străin sau periferic, de la asigurarea bazei materiale pînă la 
învățămînt şi ecumenism. Ştia nu numai să elaboreze, ci și să-și aplice 
elaborările, direct sau prin colaboratorii pe care şi-i recruta exclusiv după 
criteriile competenţei, sîrguinţei, puterii de muncă, devotamentului. 
Acestora le cerea enorm, dar el se constituia în primul exemplu. Avea 
Tara capacitate de a intui simultan ansamblul și amănuntul, ideea gene- 
rală şi ultimul ei obstacol virtual. Minte ageră, memorie uluitoare, clar- 
viziune, credinţă în misiunea sa, smerenie umană și demnitate eclesiastică, 
energie în continuă mișcare, prudenţă și curaj, toate la un loc alcătuiau 
un luptător, Îi. plăcea să-l citeze nu numai pe marele Pavel, care lup- 
tase «lupta cea bună», dar şi pe un strămoș al său, pandur în oastea lui 
Tudor, Vladimirescu, spînzurat apoi de turci în clopotnița bisericii. Cu 
cei buni se purta blind și generos; cu cei răi era aspru, dar nu vindicativ. 
« Dumnezeu — spunea el — nu vrea moartea păcătosului, . ci  îndrep- 
tarea lui». Oricând şi pretutindeni prezent, nu era chip să-l minţi (eu 
însumi, pe la început, am încercat de vreo două ori, dar m-am lecuit 
repede). Apărea acolo unde nu te așteptai, întotdeauna perfect informat 
şi întotdeauna ştiind ce vrea el și ce trebuie să ceară de la tine. Preţuia 
mult pe colaboratorii care-i citeau intenţiile numai din privire, fără multă 
vorbă. Înzestrat cu o mare vocaţie de ctitor, nu isprăvea bine un şantier, 
că începea un altul — și mai multe deodată, spre disperarea consilie- 
rilor care erau obligaţi să conducă fiecare cîte unul.. De multe ori m-am 
gîndit că dacă Justinian ar fi avut banii şi meșterii lui Brîncoveanu, ar 
fi creat epocă. Unii spuneau că ştie să-și facă istoria; el afirma că nu-și 
face decît datoria. Sentimentul datoriei îl ţinea treaz ziua și noaptea. 
Viaţa sa personală era puţină si cumpătată. Asemenea țăranilor: din care 
se trăgea, se culca devreme şi se scula foarte de dimineață. Nu-şi îngă- 
duia nici un abuz. Uneori spunea glumind că, întocmai ca oricărui popă 

de ţară, îi plăcea să mănînce bine, dar că Dumnezeu nu-i îngăduie nici 
această singură plăcere; timp de peste douăzeci de ani, diabetul l-a obli- 
gat la un regim alimentar sever. La masă nu l-am văzut niciodată con- 
sumînd mai mult de un pahar de vin roșu, uneori îndoit cu apă. În in- 
timitate era plăcut, deseori fermecător. Îi plăcea să povestească, dar 
Tepede își aducea minte că nu are timp de pierdut. În birou lucra cu toţi 
consilierii deodată, în așa fel încît fiecare din ei să cunoască şi problemele 
celorlalte sectoare. În timpul plimbării zilnice de după-amiază, în gră- 
dină, acorda audienţele rămase de dimineață sau admitea altele noi, fără 
protocol; mulți se învățaseră să evite astfel filtrele secretariatului; Patri- 
arhul știa și suridea, punînd rezoluţia pe o hirtie rezemată de scoarța 
unui copac. Munca îi devenise lege de fier. Totuși, într-o dimineaţă i-am 
văzut chipul brăzdat de oboseală şi mi-am permis să-i atrag atenţia că 
iar lucrase prea mult, în chiar timpul orelor de odihnă. « Să ştii, băiete, 
— mi-a spus — că nu munca îl obosește pe om, ci grijile». e Va E 
19, În cartea de amintiri literare « Rotonda plopilor aprinji » îl evocați 
` pe Patriarhul Justinian ca păstrător al tradiției românești, împărțind 
personal pomana din ziua Moşilor. E o pagină emoţionantă. 


— Am evocat acel moment pentru că era în legătură cu Arghezi. 
Vorbind însă mai cuprinzător, Justinian era nu numai un păstrător al 
tradiţiei; ci şi un exponent al ei. Pentri a mă explica, trebuie să amin- 
tesc iarăși că. patriarhatul său se consuma în contextul general al,unei re- 
voluţii care mărșăluia energic.. Astăzi se ştie că noua societate instau- 
rată în ţara noastră nu repudiază tradiţia, ci îi acordă preţuire pe mä- 
sură şi valorifică moștenirea culturală prin: mijloace şi metode multiple, 
„Dacă revoluţia consideră firesc ca, chiar în condiţii stabile, să-i acorde 
aoului prioritațea absolută (noul fiind atributul propriu oricărei revo- 
luţii), cu atît mai' mult tradiţia anilor 50 înregistra un decalaj pe care 
= Patriarhul. Justinian l-a preluat, compensator, în numele Bisericii, in- 

stituția tradițională prin excelență, cea care, fără a ignora noul, cultivă 
prioritar moştenirea spirituală şi culturală a. etniei, perpetuîndu-se în 
structurile: ei. originale și în lumina noilor ei semnificații. Așa se face, de 
pildă, că. Patriarhul însuși a organizat în biserici primele concerte de co- 
linde, începînd cu catedrala și .paraclisele patriarhale; colindele au pă- 
truns apoi în catehisme. și în cărţile de rugăciuni. - 

1 I3. Patriarhul Justinian a făcut enorm gi pentru monahismul ro- 
~.  mâmesc, Deţineți mărturii în acest sens? 

— Foarte surprinzător a fost interesul pentru monahism din partea 
unui ierarh provenit din preoțimea de mir. Firește, s-a ocupat îndeaproape 
de problemele clerului. A fost el însuși paroh de ţară și apoi de oraş, rămas 
văduv de tînăr, cu doi copii, cunoştea ca nimeni altul viața preotului 
ortodox, cu gospodărie și familie, și s-a luptat să-i asigure acestuia un 
trai decent, un statut social și condiţii optime de pastorație. În același 
timp însă cheltuia energii enorme pentru viaţa călugărilor și călugărițelor 
din Patriarhia Română, și în primul rînd a celor din eparhia sa directă, 
Arhiepiscopia Bucureştilor. Reactivînd principiul clasic al împletirii ru- 
găciunii cu munca, a imaginat și împlinit felurite mijloace de cîștigare 
a traiului zilnic, de la cultivarea pământului pînă la meșteșugăria moderhă. 
Cele mai multe din șantierele ctitoriilor sale erau în mânăstiri: la Sinaia, 
Zamfira, Ghighiu, Cernica, Pasărea, Plumbuita, Țigănești, Ciorogârla, 
Dealu, peste tot se construia, se preînnoia, se înfrumuseţa, se completa, 
se moderniza. La Dragoslavele, la Jercălăi, la Techirghiol au apărut schi- 
turi noi. Monahismul suferea însă nu numai de sărăcie, ci şi de incultură. 
Prin hotărîri întărite la nivelul sinodal, Patriarhul Justinian a înființat 
un seminar teologic pentru călugări în mânăstirea Neamţ, două pentru 
călugăriţe la Agapia şi Hurezi, precum și școli monahale elementare în 
mînăstirile mai mari. Aceasta a fost principala rațiune pentru care m-a 
numit, în 1949, inspector patriarhal pentru învățămîntul bisericesc. Vizie 
tele mele de serviciu la şcolile de cîntăreţi, seminariile și institutele teolo- 
gice erau mai mult de rutină; principala mea sarcină, primită direct de la 
Patriarh, era aceea de a alerga din mînăstire în mînăstire și din schit în 
schit, de a cerceta personalul și a îndruma spre cele trei seminarii pe toți 
cei ce posedau un minimum de calificare în acest sens: Nu era deloc sim- 
--plu; acțiunea Pâtriărhului avea de luptat, nu numai cu inerția, cu neîn- 
crederea, 'cu suspiciunea unor stareţi și stareţe! dar şi cu: ‘mentalitatea 
- ietrogradă a unor duhovnici care credeau că dacă monahul se min- 
-tuieşte cerșind şi fără să se spele, cu atît mai mult se poate mîntui și 
fără să înveţe carte. Toate acestea, pe lingă problema cadrelor ‘gi mate- 
rialelor didactice, a programelor analitice: 'a -cursurilor şi - mariualelor, 
a mijloacelor de întreţinere. În ciuda tuturor dificultăţilor, seminariile . | 
-şi şcolile monahale au funcționat în bune condiții, iar rezultatele se văd 
și astăzi; mulți din stareții, starețele şi cadrele: mînăstireşti cu licență în 

Teologie, cu studii și călătorii în străinătate, sînt fructul acelor strădanii; 
cei mai destoinici ocupă înalte răspunderi de episcopi și mitropoliți. Patri- 
arhul însă nu s-a mărginit la promovarea numai a culturii, chiar dacă 
aceasta era teologică; el s-a îngrijit, totodată, de împrospătarea spiri- 
tualității și a îcurajat reinstaurarea dimensiunii filocalice în practica 
vieții monabhalc. Pentru aceasta, el a apelat la monahi cu viață îmbună- 
tățită, a căror autoritate morală era mai presus de orice discuţie. L-a 
așezat la Neamț pe Arhimandritul Benedict Ghiuș, i-a scos din singurătate 
pe duhovnicii cei mai iscusiţi, în frunte cu Cleopa Ilie și Arsenie Papacioc 
și i-a trimis prin mânăstiri precum odinioară lisus, prin cetăți, pe apos- 
toli: EI însuși s-a supus unui asemenea proces de înnoire; și numai din 
acest: unghi trebuie privită și înțeleasă marea lui operă de canonizare 
a unor sfinți români, în 1955; departe de a fi o acţiune pur administrativă 
sau numai de politică bisericească, ea traduce puternice impulsuri lăuntrice. 


"14, Se recunoaște, în general, că a fost un mare patriarh? 
— S-ar putea să las impresia că am încercat să-i idealizez portretul. 
Nu am avut această intenţie. Ca orice om, Patriarhul Justinian și-a avut 
şi el slăbiciunile lui, de care el însuși era conștient şi pe care noi, cei mai 
de aproape, i le cunoaștem tot atît de bine, Dar ceea ce caracterizează 
o mare personalitate sînt trăsăturile ei dominante. 


15. Aţi amintit, în treacăt, despre testamentul Patriarhului Justinian. 
Este un document încă necunoscut, Se pare că l-ați citit, poate că-l 
şi aveţi. Ce ne puteți spune depre desia dacă este posibil, 
din el? ' 

— Am fost printre primii care l-au citit, după moartea Patriarhului, 
și sînt în posesia unei copii xerox de pe singurul original existent, scris 
de mîna tremurîndă a bătrînului suferind, pe douăzeci de pagini, cu șter- 
sături, adaosuri şi îndreptări. Este, în fapt, ciorna unui text încheiat în 
ziua de 14 septembrie 1973, la Dragoslavele, pe care l-a revăzut și comple- 
tat în București, la 7 martie 1976 — deci cu un an și ceva înainte de moar- 
tea sa —, text a cărui definitivare stilistică ar fi urmat să fie făcut la o even- 
tuală transcriere. Se vede că bătrineţea și boala nu i-au mai dat răgaz, 
dar documentul — iscălit și datat — e cu atit mai autentic; minime co- 
xecturi de frazare nu pot impieta asupra CORpIR et, ci dimpotrivă. Voi 
încerca să redau astfel cîteva extrase. . . Ea : 

« TESTAMENTUL» 


smeritului Patriarh Justinian al Românici 
În numele Tatălui şi al Fiului și al Sfintului Dub. Amin. 


Cunoscînd neschimbata hotărire a Atotputernicului Dumnezeu asupra . 
omului, după cuvintele: „Pămînt cşti şi în pămînt te vei întoarce“ și 
văzînd cum trimbița morţii cheamă în ficcare zi către veşnicul locaş pe 
fiii oamenilor, după rinduiala Providenței dumnezeiești care a pus omului 
hotare vieții lui, pe care nu le poate strămuta și care cuprind în cea mai 
mare parte, după nestrăbătuta voie a Creatorului, osteneală, muncă şi moarte. 
Cum însă Providența dumnezeiască, care conduce cu atîta înțelepciune lumea, 
a ascuns oamenilor timpul cînd trebuie să se strămute din această viaţă - 
~ în cealaltă, încît nu ştiu nici ziua, nici ceasul acestei strămutări, ficcare om 

trebuie totdeauna să fie pregătit pentru această călătorie şi mai cu seamă 
acela care, împovăraț de zile și ajuns la apusul vieții, își aduce aminte de 
spusele Psalmistului: „Anii vieţii omului, 70; de este în putere, optzeci; 
restul, necaz şi durere“. ` >, 


Întru această stare ajungînd cu, simt nevoia de a mă pregăti, căci 
minunatul prezent trece pentru mine cu cea mai mare iuțeală, iar viitorul 
— totdeauna nesigur — se pare mai nesigur din zi în zi. 

Fiindcă în cursul vieții melc am ajuns la cele mai înalte demnități 
bisericeşti: Arhiereu Vicar, Mitropolit al Moldovei, Mitropolit al Ungrovlahiei 
şi Patriarh al României, mă rog pentru clerul şi credincioşii lor, fii mei : 
duhovniceşti, să le dea Dumnezeu orice bun, orice fericire, iertindu-le toate 
greşălele cite din întîmplare mi-au făcut și îi rog să mă ierte și pe mine 
de cîte le-am greșit ca om și arhiercu. Tot aşa rog pe Prea Sfinţii Arbierei 

: cu carc împreună am slujit Domnului la altarul Bisericii Sale și cu care 

“împreună am servit și sprijinit Patria, să-mi ierte orice le voi G greşit şi 
să nu mă uite în rugăciunile lor. 

Fiind cuprins de neputinţă și bătrineţe şi din zi în zi slăbind cu trupul, 

` m-am gindit să scriu acest duhovnicesc Testament prin care să fac cunoscut 
acelora care ar voi, după sfîrşitul meu, să caute averea din chilia mea, să 
nu se mai ostenească în zadar, nici să-i ispitească pe cei ce m-au slujit» 
ca să afle bogăţia 'mea sau comoara pe care am adunat-o ca Patriarh în: 

> cei peste douăzeci.și cinci de ani de patriarhat. N-am, adunat aur și arginţ, 
nici bijuterii sau pietre scumpe, fiindcă niciodată nu mi-am pus nădejdea 
în ele, ci totdeauna mi-am pus nădejdea în purtarea de grijă a lui Dumaezeu, 
care niciodată nu m-a părăsit. În tot cursul vieții mele, deşi am fost supus . 
slăbiciunilor omeneşti, milostivirea lui Dumnezeu cca nemărginită nu s-a 
depărtat de mine. Pentru aceasta m-am sîrguit să pășesc pe căile mîntuirii, 
îndeletnicindu-mă cu citirea şi tipărirea Sfintelor Scripturi şi cu învățăturile “` 
Sfinţilor Părinți, dascăli ai Bisericii Ortodoxe; potrivit cu duhul lor, am folosit: 

toate puterile mele spre zidirca, îndreptarea şi împodobirea sfintelor biserici 
şi sfintelor minăstiri. 

Despre viata şi activitatea mca s-a scris şi se va mai scrie. Din ccea 
ce s-a scris, precum şi din scrierile mele (în cele unsprezece volume de 
„Apostolat social“: — pastorale, predici, cuvintări etc.), cci din generaţiile 
viitoare vor afla calea pe care să-mi urmeze pilda, ca să-și facă și ei din 
plin datoria față de Biserică și Țară, pentru promovarea idealurilor şi aspi- 
rațiilor lor. A 

Cu genunchii plecaţi mulțumesc Atotputernicului Dumnezeu că mi-a 
dăruit înţelepciune și putere să înfăptuiesc unirea sufletească a tuturor româ- 
nilor prin aducerea — în anul 1948 — a fraţilor români greco-catolici la sînul 
Bisericii-Mame sub bolta Ortodoxiei Româneşti. Las moștenire urmaşilor mei 
o Biserică româncască unificată și mă rog fierbinte lui Dumnezeu să lumineze 
continuu pe căpeteniile ei și ale ării, pentru ca, strîns uniţi, să lucreze fără 
preget pentru întărirea și înflorirea Bisericii Ortodoxe Românc rcîntregite. 
Acestui suflet românesc și creştinesc, stăpinit de înfocată iubire de neam și 
de caldă dragoste față de Biserica strămoșilor noștri, îi las cea mai scumpă 
moştenire pentru Neamul meu, fiind adînc convins că nu există un alt 
cheag duhovnicesc mai trainic pentru consolidarea şi unitatea sufletească 
a Românismului de pretutindeni, în afară de Biserica Ortodoxă Română a 
părinţilor noştri, care ne-a ocrotit în tot cursul veacurilor pline de multe 
primejdii, ne-a ţinut strînși la sînul ei și ne-a salvat în zile grele; a slăbi 
această duhovnicească unitate însemnează o primejdie mare pentru viitorul 
Neamului, Un „Nu“ hotărit să se răspundă totdeauna celor ce ar incerca 
să spargă această unire sufletească a Românilor». 

După o scurtă schiță biografică, Testamentul continuă: 5 ee” 

« Toată viața am iubit poporul muncitor şi am dorit îmbunătățirea 
soartei lui. De aceea am ascultat cu toată prețuirea progresul şi ridicarea 
poporului român din sărăcia și mizeria de veacuri. 3 ; 

Am iubit știința şi pe oamenii devotați ei şi am luptat contra ignoranței 
şi apărătorilor ei. Am crezut că numai știința unită cu adevăratul sentiment 
religios va ridica clerul și Biserica noastră la înălțimea cuvenită și la con- 
ştiinţa datoriei. Am socotit că, fără cultură, clerul va continua să rămînă 
stăpînit de prejudecăţi, de vicii și numai. cu preocupări rituale. 

l. Pentru formarea clerului am organizat șapte Seminarii Teologice cu 
o capacitate de peste 400 de elevi pe an fiecare seminar şi două Institute 
Teologice de grad universitar cu o capacitate de peste 600 de studenţi pe an 
fiecare; cel de la București are cursuri de trei ani pentru doctoranzi. Programa 
analitică de învăţămînt în seminarii și institute teologice am întnemit-o în 
spiritul celor afirmate mai sus. Au la dispoziţie în Bucureşti cele patru biblio- 
tcei cu zeci de mii de opere teologice, ştiinţifice etc., ai căror bibliotecari 

le stau, de asemenea, la dispoziţic. Las urmaşilor mei aceste patru biblioteci, 
cu sfatul de a păstra în întregime fondul actual, de a continua procurarea de 
noi cărți și de a păstra în bune condițiuni localurile seminariilor şi ale insti- 
tutelor teologice universitare. 

2. Pentru promovarea culturii teologice am organizat Tipografia Insti- 
tutului Biblic și de Misiune Ortodoxă, înzestrînd-o cu maşini moderne pentru 
toate secţiile. În ea se tipăresc cele trei reviste ale Patriarhiei şi revistele 
Mitropoliilor Ungrovlahiei şi Olteniei. S-au tipărit şi se tipăresc manualele 
pentru seminariile teologice şi pentru studenţii teologi. Pentru nevoile credin- 
cioşilor s-au tipărit cărți de rugăciuni, psaltiri, icoane în culori, pliante şi 
monografii pentru mînăstiri și monumente istorice etc. 

3. Mulţumesc Milostivului Dumnezeu că mi-a dat răbdare și putere 
să termin diortosirea și îndreptarea tuturor cărţilor 1, 2, 3, 4 de cult ale 
Bisericii Ortodoxe Române şi să le tipăresc, în frunte cu Biblia (...] în 
1968, precum şi ediţia a II-a (citeva cuvinte indescifrabile), Noul Testa- 
ment |. ... ]în 1951 şi Noul Testament cu Psalmii [.. . ] în 1970, Psaltirea în 
cinci ediții |... ], Apostolul, Evanghelia și Cazania în două ediţii (îndreptate 
şi prelucrate de mine personal). La reviste, cărți de cult gi la toate tipări- 
tarile, ultima revizie și îndreptare s-au făcut de mine înainte de a aproba 
tipărirea. Multe nopți albe a cerut această ostencală. [...] 

4. Pentru împodobirea și alte nevoi ale bisericilor am construit atelierele 
de la Schitul Maicilor şi de la Minăstirea Plumbuita și am terminat pe cele de 
la Minăstirea Țigănești, înzestrindu-le cu cele mai moderne mașini; pentru 
stofe și broderii necesare odăjdiilor şi mitrelor arhierești, la Țigănești; 
pentru catapetesme, mobilier pentru biserici, candelabre, sfeșnice, turnat 
clopote și pregătit tămiie sintetică, la Plumbuita ; iconiţe și rame din plastic, 
în strada Vinători; pentru cruciulițe, medalioane, candele, cădelniţe, icoane 
pictate, icoane îmbrăcate în metal, sfinte vase etc. etc., la Schitul Maicilor. 
Pe toate le las urmaşilor mei în plină activitate. 


5. Minăstirea Curtea de Argeş cu tot complexul ei, Mînăstirea Sinaia 
cu tot ansamblul ei, sanatoriile de la Techirghiol — cel vechi şi cel nou — » 
casa de odihnă de la Bușteni, localul Institutului Teologic din București, 
cel al Seminarului de la Radu Vodă din Bucureşti și reşedinţa de la Dragos- 
lavele au fost aduse în proprietate Arhiepiscopiei Bucureștilor şi li s-a dat 
întrebuințarea cuvenită. 

6. Direcţia Monumentelor Istorice a restaurat în exterior Catedrala 
precum şi Paraclisul, căruia i-am reclădit cupola dărimată de cutremurul 
din 1730. Clopotniței, dărimată de același cutremur, i-a fost reclădit — de 
către Arhiepiscopie — etajul în care a fost pus clopotul cel mare. Cutremurul 
din 1940 a dărîmat complet minăstirile Dealul şi Ciorogirla, clopotnița $i 
partea cu etaj de la Viforita ete. Ele au fost reclădite din fondurile Arhie- 


CU PĂRINŢI DIN MUNTENIA ȘI OLTENIA 


piscopiei. Tot în 1940 un foc a nimicit incinta Căldărușanilor, iar în 1943 a 
fost nimicită incinta Ghighiului de către bombele incendiare aruncate de 
aviația engleză. Au fost reclădite împreună cu biserica Minăstirii Radu Vodă 
— care va fi paraclisul Scminarului Teologic de lingă ea, cu reședința Epi- 
scopului Vicar al Arhiepiscopiei Bucureștilor. 

7. În grija pe care am avut-o pentru preoţi — aripa dreaptă a Bisericii — 
le-am creat condiţii bune de existenţă pentru ei și familiile lor, condiții pentru 
căutarea sănătăţii, cît şi pentru bătrineţele fără sprijin (sanatoriile de la 
Dealul şi Viforita). N-am uitat nici pe călugări și călugărițe — aripa stingă a 
Bisericii. S-au reparat bisericile, apoi s-au reparat unele case și s-au construit 
altele din nou, în locul celor din paiantă și chirpici. S-a introdus apă, lumină, 
iar în unele şi căldură. S-au închis cu zid unele, iar altele cu gard din prefa- 
bricate. În unele mînăstiri de călugăriţe cu personal mai mult am organizat 
secţii de ateliere ale Institutului Biblic (Pasărea, Ciorogârla, Ghighiu şi 
Țigănești); la Mămăeşti, Zamfira şi Suzana, secţii de artizanat ale cooperati- 
velor din localitate». 

Urmează o enumerare a principalelor danii făcute din veniturile sale 
personale, apoi dispoziţii testamentare privitoare la membrii familiei, precum 
şi la obiectele bisericești proprii (odăjdii, cruci, engolpioane, manitii, cirji, 
bastoane, cădelnițe, sfeșnice, icoane, cărţi etc.) ce vor fi distribuite — după 
moartea sa — anumitor biserici, minăstiri, colecții muzeale, instituții de învă- 
țămiînt bisericesc. 

13. Pășind în al douăzeci și optulea an de patriarhat şi aflindu-mă spre 
sfirsitul celui de al 74-lea an al vîrstei melc, am socotit că este bine să fac 
aceste Însemnări, nu pentru lauda omenească — ştie Dumnezeu, pentru că 
toate cele amintite se văd de toți —,ci ca să pot ruga cu toată căldura 
sufletului mcu pe urmașii mci ca cele neîmplinite în Biserica lui Dumnezeu 
dia România, în seminariile teologice, în institutele teologice universitare, să 
le împlinească şi să le desăvirşească». 

Un capitol — probabil omis în curgerea ideilor — se ocupă de comuni- 
tăţile românești de peste hotare, precum și de îmbunătățirile aduse așezămin- 
telor noastre din Ierusalim și Muntele Athos. În încleiere: 

« Aşadar, și cu, smeritul Patriarh al Bisericii Ortodoxe Române — a 
românilor de pretutindeni —, fiind supus, ca om, legii muritorilor şi, prin 
urmare, așteptîndu-mi mutarea din această lume vremelnică, am chibzuit 
că este bine să-mi pregătesc și locul dc odihnă pentru ncodihnitul mcu trup — 
ca să nu fe aceasta o povară pentru urmașul meu. Văzind că un nou mormiînt 
lîngă cele două ale celor doi patriarhi predecesori ar strimtora locul pentru 
credincioşi în Catedrală, și găsind un loc liber în Biserica Minăstirii Radu 
Vodă — pe partea stîngă, în dreptul mormîntului Voievodului ctitor—, 
am rinduit pe cheltuiala mea lucrările de amenajare a acestui loc pentru O 


(pr 

îngropăciune. Las această grijă celui din urmă fiu duhovnicese — hirotonit 
de mine —, P. S. Roman Stanciu, Episcopul Vicar al Arhiepiscopiei Bucureş- 
tilor, să fie executor testamentar. Prohodirea o vor face arhicreii hirotoniți 
de mine şi diaconii Catedralei. 

La închiderea acestui Testament, aflindu-mă, din mila lui Dumnezeu, 
în toată întregimea minții și în deplină sănătate, binecuvintez din toată 
inima și din tot sufletul pe cei ce mă urăsc și m-au urit, pe cei ce m-au 
nedreptăţit şi pe cei ce mi-au făcut un rău văzut ori nevăzut, rugînd pe 
Milostivul Dumnezeu să nu judece faptele acestora, ci cu îndurare să-i ierte 
pe toţi, după cum i-am iertat şi eu. 

Din adîncul inimii strig către Domnul Dumnezeul nostru și al părinţilor 
noştri: Revarsă îndurarea şi binecuvintarea Ta, Doamne, peste poporul 
drepteredincios român, peste ţara și Biserica noastră, peste conducătorii lor, 
dîndu-le acestora înţelepciune, sănătate, putere și pace. Să fie neadormit 
ochiul Tău și să privegheze în toată vremea ca ei să conducă în pace şi 
netulburaţi de nimeni, să sporească dragostea, bucuria și fericirea. Milostive 
Doamne, auzi rugăciunea mca şi nu întoarce fața Ta de la mine; întru 
îndurare, iartă-mi păcatele mele cele de voic și cele fără de voie, cele întru 
ştiinţă şi cele întru neștiinţă, învrednicindu-mă şi pc mine, nevrednicul, să 
laud şi să măresc cu drepţii numele Tău, în vecii vecilor. Amin! 

Făcut astăzi (14 septembrie, 1973/7 martie, anul 1976, în reședința 
de la Dragoslavele — Muscel, județul Argeș) din București. 

` p 

Patriarh al României 


16. Documentul este impresionant nu numai prin vastitatea cupriu- 
sului, dar și prin dimensiunea lui duhovnicească. 

— Ca şi omul care l-a întocmit, el îi aparține istoriei. 

17. În calitate de arhimandrit și slujitor al Bisericii lui Hristos, de 
peste 45 de ani, ce sfaturi duhovniceşti doriti să transmiteți, prin 
intermediul acestei cărţi, monahilor din miînăstiri? 

— Biet pălmaș al spiritului, nu cred că port în mine vrednicia de a 
le da altora sfaturi duhovnicești, cînd cu abia apue să mă îngrijesc — 
şi să mă îngrijorez — de propriile mele slăbiciuni, neîmpliniri, păcate. Eu 
sînt cel ce are trebuința unor sfaturi înțelepte și, mai ales, a unui bob 
de rugăciune. -. 

ARHIMANDRITUL SOFIAN BOGHIU * 


Starețul Minăstirii Antim 


La Miînăstirea Antim, în sărbători, vin 
mulţi credincioși. Îi atrag, îndeosebi, două 
lucruri. Slujbele frumoase ce se fac aici și 
corul de formaţie monahală care dă vibrare 
interioară inimilor și le înalță curate spre 
Dumnezeu. Pe credincioşi îi mai adună la 
Miînăstirea Antim, poate, rugăciunile și duhul 
marelui Mitropolit Antim Ivireanul, ctitorul 
acestui sfînt lăcaș, martirizat pentru Hristos 
în anul 1716; apoi predica însuflcțită ce se 
rostește aici regulat în fiecare sărbătoare. 

Dar mai este ceva care îi atrage pe cre- 
dincioși la Antim. Este blindeţea, bunătatea 
şi dragostea duhovnicească a Părintelui 
Arhimandrit Sofian, starețul acestui sfînt 
așezămînt monahal. 

Prea Cuvioșia Sa este căutat de cre- 
dincioşi pentru că slujeşte așa de frumos și cu evlavie, pentru că se roagă 
lui Dumnezeu cu dragoste pentru fiecare, pentru că dă sfaturi de folos 
cu multă înţelepciune, pentru că este un pictor bisericesc renumit în 
toată țara şi, mai ales, pentru că este considerat de credincioși printre 
cei mai buni duhovnici din Capitală. 

Toate acestea m-au îndemnat pentru a doua oară să invit pe bunul 
şi mult căutatul Părinte Sofian să colaboreze la cartea de faţă cu cîteva 
sfaturi duhovniceşti, pe eare ni le oferă cu aceeaşi dragoste și bunăvoință 
dintotdeauna. 


1. Cum poate deveni omul locaș al Prea Sfintei Treimi? 


— Prin Taina Sfîntului Botez, săvîrșit în numele Tatălui şi al Fiului 
şi al Sfîntului Duh, orice ființă omenească poate deveni locaş de drept 


* S-a născut în satul Coconeștii Vechi — Bălți, în anul 1912. În 1925 intră 
ca frate în Mînăstirea Rughi — Soroca. În 1940 absolvă Seminarul Monahal din 
Minăstirea Cernica, iar între anii 1940—1945 termină Facultatea de Teologie, 
Academia de Belearte si Şcoala de Pictură monumentală din București. Este 
călugărit la Minăstirea Dobruşa în 1936 şi hirotonit preot în 1940. A pictat mai 
multe biscrici în țară şi peste hotare şi a fost cîţiva ani profesor la Seminarul Mona- 
bal din Minăstirea Neamt. Din anul 1952 «ste staret şi duhovnic al Minăs- 
tirii Antim — Bucureşti. 


SI 

al Prea Sfintei Treimi. lar prin pocăință și prin săvârșirea faptelor bune 


devine locaș, de fapt biserică vie a Prea Sfintei Treimi, ca la Botez. 


2. De cînd începe creștinul să poarte în el pe Dumnezeu și cum poate 

spori pe calea desăviîrșirii? 

— Din clipa Botezului, omul devine fiu al lui Dumnezeu prin har, 
templu al Duhului Sfînt și locaș al Prea Sfintei Treimi. El poate spori 
pe calea desăvirșirii prin păzirea poruncilor care se rezumă în porunca 
dragostei, după cuvîntul Miîntuitorului, care zice: « Cel ce are poruncile 
Mele și le păzeşte, acela este care Mă iubește pe Mine; iar cel ce Mă iubește 
pe Mine, iubit va fi de Tatăl Meu și-l voi iubi și Eu și Mă voi arăta lui» 
(loan 14, 21). Şi iarăși: « Dacă Mă iubește cineva, va păzi Cuvîntul Meu 
și Tatăl Meu îl va iubi și vom veni la el şi în el ne vom face lăcaș» 
(loan 14, 23). 


3. Ce este un om îndumnezeit şi cum poate ajunge la această 
treaptă înaltă? 


-| 


— Un om îndumnezeit este un om unit cu Dumnezeu prin mijlocirea 
harului Duhului Sfînt. Această unire a naturii umane cu dumnezeirea 
nu schimbă firea omenească, precum fierul înroşit în foc nu schimbă firea 
fierului. Dar precum fierul înroșit, datorită focului, dobindește o însușire 
nouă, de a deveni incandescent și de a arde, tot așa natura umană, 
datorită energiilor divine care sînt razele ființei divine, depășește grani- 
tele naturale, însă fără a-și schimba firea omenească și fără a se uni cu 
natura sau firea divină. 

Omul îndumnezeit trăieşte el însuși noua sa stare de « Dumnezeu 
după har», conștient în același timp de Creatorul său după fire. El gustă 
o fericire dumnezeiască, dar cu recunoştinţa de făptură . .. Cu alte cuvinte, 
e dumnezeu, dar nu încetează de a fi în același timp om; e dumnezeu 
prin lucrurile ce le săvârșește, prin funcțiunile sale, dar conștient că 
e un dumnezeu prin mila unicului şi marelui Dumnezeu, cum spune Pä- 
rintele Dumitru Stăniloae în cartea sa de Teologie Morală (vol. 3). 

La o asemenea stare de îndumnezeire se poate ajunge dacă omul se 
menţine în neprihănirea dobîndită prin Sfîntul Botez, păzind și împlinind 
cu sfinţenie, de-a lungul vieți, poruncile lui Dumnezeu. 


4. Care sînt treptele, adică faptele bune, care ajută cel mai mult la 
îudumnezeirea omului? 


— După învățătura creştină ortodoxă sînt trei trepte care duc la 
îndumnezeire: 

a) Purificarea, adică despătimirea și înlocuirea patimilor cu virtuțile 
corespunzătoare, precum: credința, pocăința, gîndul că vom muri și 

vom da seama de faptele noastre, smerenia, răbdarea necazurilor, paza 
minţii şi a gîndurilor, blindcțea, milostenia, sfințenia vieţii. Aceasta este 
rima treaptă a urcușului duhovnicesc. 

b) Iluminarea, a doua treaptă, se realizează prin citirea și contem-- 
plarea Sfintelor Scripturi şi a Sfinţilor Părinţi și prin rugăciunea curată 
sau rugăciunea inimii. 

c) Limanul dragostei şi unirea, adică îndumnezeirea, formează a treia 
şi ultima treaptă a desăvirșirii, la care ajung numai sfinţii și cei aleși, 


5. De cînd se întipăreşte chipul lui Dumnezeu în omy tum poate 
deveni omul o icoană vie a lui Dumnezeu, în care se reflectă 
chipul celor trei persoane ale Prea Sfintei Treimi? 


— Chipul lui Dumnezeu este întipărit în om de la nașterea lui 
şi este luminat în chip deosebit prin Taina Sfintului Botez. În mod practic, 
acest chip sau această icoană vie a lui Dumnezeu din noi se aco- 
peră cu praful și cu fumul păcatelor noastre săvirșite de-a lungul 
vieţii. Pentru curățirea şi luminarea chipului dumnezeiesc din noi se poate 
proceda ca la curățirea unei icoane înnegrite de vreme, de fum ori de 
mucegai. Însă, în loc de solvenţii sau soluţiile folosite la curățirea unor 
asemenea icoane, aici se folosesc lacrimile pocăinţei sincere, izvorite 
din adîncul fiinţei noastre. Taina Pocăinţei, prin care se dobîndește iertarea 
păcatelor, și faptele de milostenie făcute cu dragoste și smerenie, împre- 
ună cu rugăciunea curată, zilnică, ne curăţă, ne luminează și ne 
îndumnezeiesc. 


6. Dacă un creştin bun poartă în el pe Dumnezeu şi devine icoană 
a Prea Sfintei Treimi, cel rău si robit de patimi ce trebuie să facă 
să se cidice la cinstea cea dintii? 

— După cum «fiii luminii», săvîrșind faptele luminii, devin icoane 
ale Prea Sfintei Treimi, tot așa fiii întunericului, săvîrșind fapte urîte 
şi păcătoase, bucură pe diavol, care își face sălaș în inima lor, şi devin 
după chipul lui: vicleni, mincinoși și răi. Prin pocăință sinceră și întoar- 
cere la Dumnezeu, creștinul este iertat și devine din nou « teofor», adică 
purtător de Dumnezeu și icoană vie a Prea Sfintei Treimi. 


1. Ce sfaturi daţi credincioșilor pentru a părăsi păcatele şi a purta 

în inimă numai pe Hristos? 

— Sfaturi se pot da multe, potrivit cu starea lăuntrică a fiecăruia 
din noi. Dar un sfat esenţial, de care trebuie să ținem seama fiecare din 
noi, este faptul că nu sîntem veșnici pe pămînt şi că într-o zi, mai devreme 
ori mai tîrziu, vom muri, așa cum mor toţi pămiîntenii de la începuturile 

lumii. După moarte vine judecata și răsplata de care nu vom scăpa nici 
unul dintre noi. 

Drept aceea, să fim atenţi cum ne trăim această vremelnică viaţă, 
păzindu-ne de păcat ca de otravă. Căci păcatul, adică orice faptă rea 
şi urâtă, ne izolează şi ne face netrebnici, nu numai față de Dumnezeu, 
ci și faţă de familie și de toţi semenii noștri. 

Să ne trăim, așadar, viaţa în demnitate şi muncă cinstită, folosind 
cu seriozitate toate sfaturile şi exemplele bune, care conduc la fapte bune 
şi de folos pentru noi înşine şi pentru societatea în care trăim. 


8. Amintiţi-ne cîteva figuri deosebite de slujitori ai Bisericii lni 
Hristos, pe care i-ati cunoscut în viață. 


— Între figurile luminoase, cu aleasă viață duhovnicească, pe care 
le-am cunoscut la Mînăstirea Antim între anii 194] — 1943, a fost și smeritul 
ierarh Gurie Grosu, fost mitropolit, 

Fiul cîntărețului de la Nimoreni, din codrii Lăpușnei, seminaristul 
distins de la Seminarul din Chișinău, teologul luminat de la Academia 
teologică din Kiev, misionarul plin de rîvnă pentru păstrarea dreptei 
credinţe, Mitropolitul unei întregi provincii, plin de dragoste pentru popor, 
Prea Sfnţia Sa avea darul rugăciunii neîncetate. Rugăciunea lui liniș- 
tită și adîncă îi lumina întreaga făptură şi-i alunga orice tristeţe. El nu 
se ruga numai în Biserică, ci şi la chilie. În liniştea chiliei, el citea şi cînta 
domol, pe larg, toate slujbele după Minei și Octoih, după Triod și 
Penticostar, toate slujbele din Postul Mare şi din perioada luminoasă 
după Sfintele Paști pînă la Rusalii. N-am văzut pînă la el un asemenea 
rugător, plin de dragoste pentru cele sfinte şi hrănindu-se cu atita nesaț 
din sfintele slujbe. 

Privirea lui blindă, pătrunzătoare și smerită, glasul său melodios 
şi liniștit, cuvintele sale puţine şi înțelepte răspîndeau o pace odihni- 
toare în jurul său, încît, numai privindu-l, oricine își da seama că se află 
în fața unui om al lui Dumnezeu, plin de har, de smerenie şi de 
dragoste. 

Dacă sufletul său era plin de roadele Duhului Sfînt şi de neîncetat 
dor dumnezeiesc, în schimb, trupul său, « cortul cel de lut», firav şi oste- 
nit, se istovea din zi în zi. S-a întîmplat că într-o zi din luna noiembrie 
1943, cel ce a fost Mitropolitul Gurie, îşi dădea obștescul sfîrșit, în vîrstă 
de numai 66 de ani în obştea Minăstirii Cernica. 

x A avut parte de o înmormintare frumoasă în acea lună de toamnă 
ji târzie, recunoscîndu-i-se în ceasul morții toate meritele, fiind cinstit 
cy de întreaga Biscrică Română. Acesta era semnul de prețuire omenească 

pe care i l-a oferit Fara şi Biserica, în momentul cînd a pășit pe drumul 
veşniciei. 

A doua figură de călugăr a fost şi Protosinghelul Nicodim Ioniţă. 
Pe părintele Nicodim l-am cunoscut în anul 1940. Era stareţ la Minăstirea 
Antim încă din anul 1938. Pe vremea aceea, la Antim era un cămin pentru 
studenții monahi, carc, după ce terminau Seminarul Monahal de 8 clase, 
de la Miînăstirea Cernica, veneau la București, intrau ca studenţi la Fa- 
cultatea de Teologie sau la alte facultăți și locuiau la căminul de 
la Minăstirea Antim. 

Părintele Nicodim Ioniță, originar din judeţul Buzău, după ce-şi 
luase licenţa în teologie în Franţa — oraşul Nancy, întorcîndu-se de la 
studii, a fost numit mai întîi spiritual la Internatul studenților teologi 
din Cernăuţi, apoi, în 1938, a fost adus stareţ la Minăstirea Antim, care 
fusese o perioadă biserică parohială. 

Timp de 4 ani, 1938—1942, părintele Nicodim Ioniță a desfăşurat o 
importantă activitate pastorală, împreună cu părinţii studenți de aici, care 
erau preoți și diaconi. Astfel, slujbele în sobor, cîntările în grup de la 
cele două străni, cîntările corale din cafas, coxistii fiind numai călugări 
tineri, la care se adăugau predicile, foarte bine pregătite, rostite de părin- 
tele Nicodim Ioniţă, toate acestea atrăgeau mulți credincioși. Părintele 
Nicodim era un bărbat înalt, tînăr, cu chip plăcut, cu o voce caldă, liniș- 
titoare şi foarte bine pregătit ca teolog şi orator. 

Biserica Minăstirii Antim, mai săracă decît acum, în Duminici şi 
sărbători era plină de credincioși. Erau atunci și anii grei ai războiului. 
Predicau și dintre părinţii studenţi, dar predicile părintelui Nicodim 
erau de mare efect, avind darul convingerii şi fiind ca niște adevărate 
mărturisiri de credință. La începutul anului 1943, părintele Nicodim a 
plecat pe front ca preot misionar şi a murit departe de mînăstire şi de 
pămîntul natal. Dumnezeu să-l odihnească cu drepţii și aleşii Lui! 

A treia şi ultima mare figură de preot din Capitală a fost preotul 
Gheorghe Roşca. La început a fost preot misionar în eparhia Chișinăului. 
A venit în București în anul 1940. Înalt de statură, cu ochii albastri, 
plin de rîvnă pentm Hristos, cu o frunte largă, părintele Gheorghe era 
un profund cunoscător al Sfintei Scripturi si al Sfinţilor Părinți. 
Cunoştea bine limbile rusă şi germană și era foarte studios și bun duhov- 
nic și predicator de vocaţie. Predicile rostite de el erau foarte bine docu- 
mentate cu texte din Sfinta Scriptură și cu exemple practice din viaţa 
oamenilor. Ca duhovnic era căutat de multă lume și îndeosebi de inte- 
lectuali. 

Ca rod al muncii lui de zi și de noapte, au rămas de la el, în familie, 
multe manuscrise, între care, multe predici și traducerea din limba rusă 

a cărții« Viaţa mea în Hristos», de Părintele Ioan din Kronstadt. A trecut 
către Domnul în anul 1976, fiind în vîrstă de 82 de ani. Bunul Dumnezeu 
să-l odihnească în lumină, împreună cu aleşii Săi. 


ARHIMANDRITUL BENEDICT GHIUŞ * 


Minăstirea Cernica 


Printre marii părinţi duhovnicești aflaţi 
încă în viaţă în miînăstirile noastre, Arhi- 
mandritul Benedict Ghiuș, din Mînăstirea 
Cernica, ocupă un loc de frunte. Deși nu 
vorbește mult, chipul său senin şi blind și 
cuvintele Prea Cuvioşiei Sale, puţine și 
smerite, izvorite din adîncuri și rostite tainic, 
capătă putere interioară de rugăciune, li- 
niștesc inimile, limpezesc multe întrebări și 
frământări ale sufletului și dau încredere și 
speranţă în viaţă, în Dumnezeu. 

Îl cunosce pe Părintele Benedict Ghiuș 
de aproape patru decenii. Cîndva slujea 
Sfînta Liturghie în Catedrala Patriarhală 
din Bucureşti. Era îmbrăcat în odăjdii albe- 
aurii, iar chipul său iradia parcă o lumină 
venită din altă lume. L-am cunoscut și ca 
profesor la Seminarul Monahal din Mînăs- 
tirea Neamţ. Se plimba rugîndu-se prin grădina Seminarului, iar elevii 
săi se ţineau în grup după Prea Cuvioşia Sa, dornici de cuvînt şi 
binecuvîntare. La ore vorbea rar, cald, aproape rugător încît prelegerile 
Sfinţiei Sale se lipeau de inimile elevilor şi nimeni, absolut nimeni nu-i 
lipsea de la cursuri. N 
LA Slujea și ţinea predici în marea biserică voievodală a Minăstirii 
Neamţ. Ambele străni săltau de cîntări pe melodie psaltică cum rar sẹ 
mai cîntă astăzi. Întreg naosul și pronaosul bisericii era înțesat cu că- 
bn 

* Născut în anul 1904, în comuna Domnești — Vrancea, a absolvit Facultatea 
de Teologie la Cernăuţi gi doctoratul în Litere la Strasbourg — Franța. în anul 
1934 primeşte tunderea în monahism în Minăstirea Noul Neamţ, apoi este numit 
preot slujitor la Catedrala Patriarhală din Bucureşti, profesor de seminarii și 


slujitor în mai multe miînăstiri. Din anul 1978 se retrage în obştea Minăstirii 
Cernica. În 1990 îşi dă obstescul sfîrșit. 

lugări bătrâni și tineri cu elevi de seminar și nu puţini credincioși adu- 
naţi să asculte Sfinta Liturghie în marea lavră și predica Părintelui Bene- 
dict. « Vorbeşte preotul cel de la Seminar !», își spuneau unii altora săl- 
tîndu-se pe vîrful degetelor să vadă și să audă cîte ceva. În mijlocul nao- 
sului se înălța, mâîngiietor, Icoana Maicii Domnului, ca o împărăteasă 
a cerului și a pămîntului ! 

Părintele Benedict ţinea cuvînt de folos şi la cursurile Şcolii Mona- 
hale din incinta Mânăstirii Neamţ. Erau prezenți toţi fraţii și noii veniți 
si nu puţinii călugări bătrîni cu părul alb, flămânzi și însetaţi după cuvînt 
duhovnicesc. Trapeza mînăstirii avea măreţia unei catedrale, iar părin- 
tele Benedict le vorbea intim ca un părinte, cu o rară vibraţie duhovni- 
cească, despre rugăciune, despre ascultare, despre smerenie și despre 
sfințenia vieţii monahale. La sfîrșit părinţii se însemnau cu sfînta Cruce 
şi murmurau între ei: «Ce frumos ne-a vorbit astăzi părintele Bene- 
dict ! » 

Au trecut anii și blîndul părinte Benedict s-a stabilit din nou la Cate- 
drala Patriarhală ca preot slujitor şi duhovnic, ambele cele mai mari 
daruri pe care le poate primi omul pe pămînt. Prea Cuvioşia Sa era sfet- 
nicul cel mai iubit al credincioșilor, al celor ce doreau să se desăvirşească 
mai mult în rugăciune și iubire. 

Ultima parte a vieţii a dorit să și-o trăiască în singurătate în liniștea 
Minăstirii Cernica. Deşi tot mai suferind, Prea Cuvioşia Sa este nelipsit 
zilnic de la Sfînta Liturghie. De fapt aici la Cernica face două expe- 
riențe duhovniceşti: experiența însingurării prin rugăciune și retragere 
şi experiența comuniunii prin Liturghie și dialog cu fiii săi duhovniceşti. 
Amîndouă îi sînt proprii structurii sale sufleteşti. Prin amîndouă se pre- 
gătcşte în liniște şi bucurie, pentru marea călătorie spre Hristos. 

Ca ucenic de taină al părintelui Benedict poposesc uneori la chilia 
Prea Cuvioşiei Sale cu dorinţa de a-l vedea şi auzi, de a-i simţi cuvin- 
tele și dragostea, de a-i cere cuvînt de folos şi a trăi cîteva clipe împreună. 
Noi, generația mai tînără, cîte nu avem de învăţat de la acești părinţi 
duhovnicești, atît de aleși, dar din ce în ce mai rari! Nu numai cuvin- 
tele lor ne zidesc, cît mai ales smerenia în care trăiesc, sărăcia celor pä- 
mîntești, însingurarea, răbdarea suferinței cu mulțumire şi marea lor 
pace și iubire duhovnicească, virtuţi atît de rare în generația noastră. 

Ori de cite ori am venit la Miînăstirea Cernica am fost ispitit de gîn- 
dul de a realiza o convorbire duhovnicească cu părintele Benedict Ghiuş. 
Dar nivelul spiritual la care a ajuns, ca şi starea dificilă a sănătăţii 
Prea Cuvioşiei Sale, m-au silit să renunţ. În locul convorbirii pe care 
o doream, părintele Benedict ne-a mîngiiat cu o frumoasă meditaţie 
duhovnicească, pe care o redau integral în paginile ce urmează. 

aa die A VA y Însingurare şi comuniune * a e Pta S 
-= Si pe harta duhovnicească a lumii se petrec lucruri noi. l 
` Deprinderi şi bunuri duhovniceşti cunoscute şi folosite altădată 
numai de călugări au început a fi cunoscute gi folosite de o lume mai 
largă. Bunurile spirituale agonisite cu migală, vieți de-a rîndul, în incinta 
minăstirilor, au trecut astăzi dincolo de ziduri şi au început să trăiască 
din ele și oamenii din lume. Aa 

Privind lucrurile mai de aproape ai impresia că așa cum dezlegările 
la marile probleme de știință, întti în laborator sint descoperite şi apoi 
încep să circule prin lume, tot așa derlepările la marile probleme spiri- 
tuale ale umanităţii întregi, întfi în minăstiri, în aceste minunate câmpuri 
de experiență spirituală, sînt descoperite şi abia după aceea pornesc să 
circule, să ardă și să rodească în lume. 
"Unul din aceste bunuri spirituale minăstirești, care astăzi a început 
să circule des prin lume e bunul însingurării, căci minăstirile dacă sint 
ceva, înainte de toate sînt cetăţi de însingurare. Am ales să medităm 
în ceasul de acum ce este bunul acesta al însingurării, să medităm, cu 
alte cuvinte, ce-au dat lumii minăstirile, dindu-i însingurarea. E 

Voi împărţi ceea ce vreau să spun în trei momente: 

1. Ce trebuie să înțelegem prin însingurare? 

2. Cum au trăit sfinţii şi pustoicii creștini însingurarea aceasta? şi 

3. Ce înfăţişări a luat și ia Însingurarea la oamenii din lume? 

Aşadar, mai întfi ce trebuie să întelegem prin însingurare? De la 
bun început precizea că însingurarea nu presupune oameni în toată firea 
care fug de lume, se zidesc de vii pentru toată viaţa, petrec pînă la 50 
de ani din existenţa lor suspendaţi pe un stilp, trătesc în peșteri zeci de 
ani laolaltă cn fiarele ce li se supun ca mieii, se ferecă în lanţuri pînă la 
moarte, ba unii din ei se poartă ca și cum şi-ar fi pierdut minţile, pentru 
că i-a vrăjit însingurarea. Trecători ca și lumea, cum știm că sîntem că- 
lători spre ţara Învierii, e lucru de elementară înțelepciune să dăm vre- 
melniciei întreaga ei valoare de vremelnicie — se va vedea mai încolo 
în ce înţeles — ; dar nimic mai mult; iar realităţilor cu adevărat veşnice, 
ce ne domină, tot preţul lor viu de veșnicie și nimic mai puțin. Trăirea 
plină, într-o existență puternică a acestei înţelepciuni, e, după cît pot 
înțelege, adevărata îndreptățire a însingurării şi forma ei de început: 
aceea de fundamentală opţiune de nediscutat. E E 

Există, așadar, de la început , o desprindere bărbătească în lucrul 
însingurării, dar nu fără izbutirea unui echilibru în însăși această des- 
prindere. TE e ce pa A t 

= E drept, se poate cineva însingura de silă, resemnat și trist consim- 
țind la însingurare ca la un rău necesar. Dar te poţi însingura cu drag, 
de bună voie, îmbrățișînd însingurarea ca o dovadă de iubire ce răspun- 
de la dăruirea Marii Iubiri ce te cheamă. Ar fi o naivitate negreşit să se 
înșele cineva asupra sîngerărilor reale ce se cer la orice stadiu de insin- 
gurare, dar dragostea adevărată este rădăcina din care odrăslește floarea 
îusingurării. Nu-i vorba aici de iubirea sentiment, ci de iubirea putere 
dumnezeiască mai tare ca moartea, singura în care sînt cu putinţă jert- 
fele și dăruirile cele mai îutregi. ` m | d N 
Cine a gustat paginile lui Maurice Blondel despre ravagiile sufi- 
cienţei, poate nu va disprețui acest semnificativ pasaj — scris de un 
mare sfînt şi mistic răsăritean, pasaj care spune cam același lucru: 
« Dacă omul care-și subţiază mintea ca să pătrundă în tainele tuturor 
firilor, este bogat în pricepere şi în înțelegere întru toată cunoştinţa, 
dar are sufletul întinat cu stricăciunea păcatului, şi din toată strădania 
lui nu a agonisit îndemn către împlinirea cea mai de pe urmă a sufletului 
său, ci, dimpotrivă, i sc pare că, acolo unde stă, e la limanul izbăvirii, 
se cuvine a şti că lumea nu are pe nimeni mai de plins decît acesta. Fiindcă 
înseamnă că numai pînă la nădejdile mărunte ale lumii acesteia l-au dus 
toate silinţele lui întru necontenita cercetare a celor ale lumii» (Sfîntul 


Isaac Sirul). 2 și 


Totul trebuie dus pînă la capăt. Nimic nu poate trece, în adevăr, 
înaintea marii înflăcărări, înaintea Marii Iubiri atotţiitoare. E singura 
iubire cu care ne putem împăca total și fără micșorare de noi înșine. 
Şi asta, pentru că, în fond, pentru ea și după chipul ei, sîntem făcuţi. 
E singurul dialog în care ne aflăm creşterea întreagă, ncînșelătoare împlinire. 

În ce stă însingurarea pentru împlinirea aceasta ne-o spune Marea 
Iubire însăşi: « Dacă vine cineva la Mine şi nu urăște pe tatăl său și pe 
mama sa şi pe femeia sa şi pe copiii săi și pe fraţii şi surorile sale, ba încă 
şi viața sa, nu poate să fie ucenicul Meu», cu acest neîmblînzit comen- 
tar: « Cine va vrea să-și mintuiască (cruţe) sufletul său, il va pierde, iar 
cine-și va pierde sufletul său pentru Mine, şi-l va mîntui». Omeneşte vorbind, 
însingurarea, în aceste condițiuni, pare ceva de neînchipuit, de neajuns. 
Și, totuși, istoria tuturor sfințeniilor e numai « pierderi de suflet» de 
toate mărimile şi toate felurile, în cinstea acestui «pentru Mine», al 
Sfintei Iubiri. , 

În ce priveşte chipurile ei, însingurarea nu-i 'mai puțin stranie: 
« A fi prezent în lume fără a fi din lume» e desigur o paradoxală formă 
de însingurare. Dar, iarăși cine poate să spună noianul de nume înscrise 
în « Cartea Vieţii» pe calea aceasta? i o. i, ea ee ir: 

..:.. Că însingurarea e un puternic refuz al lumii, sub toate înfăţișările 
ei, este, aşadar, de netăgăduit. Într-o vreme cînd toată cultura și înde- 
letniciriloe oamenilor sînt întoarse spre aici, spre pămînt, spre gătirea 
şi pregătirea lui mai bună, mai justă, mai omenească, chemarea la însin- 
-gurare are, prin urmare, toţi sorții să apară ca un strigăt de nebunie, sau, 
cel puţin, ca ceva foarte peactual. La acest deznădăjduitor impas să se 
reducă oare toată problematica însingurării? Și dacă scandalul ar fi nu- 
-mai al celor care sînt fundamental « potrivnici», lucrul ar fi, pînă la un 
punct, de îngăduit. Dar, iată, sînt dezorientaţi înșiși cei care au des- 
coperit vieţii lor aceleași temelii spirituale ca și noi, şi aceasta nu ne poate 
lăsa nepăsători. Dacă lumea e făptură a lui Dumnezeu și participare la 
Logos, atunci pare de neînțeles şi forțat să tot auzi Predania şisihaștrii, 
oricit de căzută și desfigurată de pătat ar fi lumea, vorbind mereu de 
disprețul acestei lumi, de fuga de lume, de însingurare din ea. 

Există însă și o altă faţă a lucrurilor care merită să fie tot atît de bine 
„cunoscută. Viaţa sihaștrilor și a marilor însingurați nu-i făcută numai 
„din această fugă de oameni şi de lume. E aici un paradox, o cruce. Ar 
trebui să se cunoască, într-o măsură egală, şi iubirea, gingășia sihaștrilor 
faţă de făpturile lui Dumnezeu din lume, ca să se vadă că ura lor reală 
faţă de lume e altceva decît josnica ură a sufletelor de rînd. 

Şi fiindcă pildele sînt mai lămuritoare, iată una, din nesfirșitul 
lor şirag: 

«A întrebat un ucenic: Ce este inima milostivă? Și a răspuns Avva: 
Adierea inimii omului pentru toată zidirea: pentru oameni, și pentru 
păsări şi pentru jivini și pentru draci, și pentru orice făptură, încît la 
amintirea și la vederea lor curg ochilor lacrimi. Din multa și puternica 
milostivire care-i atăpînește inima și, din prea marea lui împreună pătimire, 
i se face inima mică și nu poate îndura, auzi sau vedea vreo vătămare 
sau cît de mică stînjenire, făcindu-se făpturilor. Și pentru aceasta, atît 
pentru dobitoace cît şi pentru vrăjmașii adevărului și pentru cei ce-l 
vatămă, el aduce rugăciuni cu lacrimi, în tot ceasul, ca să se păzească 
ei şi să se ierte lor. d i 

Iar Avva Agaton zicea: Aș fi voit să aflu pe un bubos și să iau trupul 
lui şi să-i dau lui trupul meu». i i ; 

Dragoste adevărată, respect, milă gingasă față de făptură, pe de o 
parte, refuzul lumii, ură neîmblînzită față de lume, pe de alta. E, după 
cât se vede, antinomia clară, crucea vie din care trăiesc marii însingurați. 
Şi, într-un fel, o adevărată enigmă, omeneşte, de nedezlegat. 

= Dar, în însingurarea aceasta nu sîntem lăsaţi numai la puterile noas- 
tre. Și iată de ce enigma ajunge un lucru foarte simplu: e, nici mai mult 
nici mai puţin, refuzul categoric de a iubi și de a primi lumea, după felul 

ei de a fi lumesc, și dimpotrivă întîlnirea cu lumea în lumina sfinţitoare, 
primirea lumii prin Dumnezeu, descoperirea ei în lumina lui Dumnezeu. 

De ce acest refuz de a primi lumea, « după chipul lumii» ?, se va zice. 
Fiindcă lumea a învăţat să se iubească pe sine numai întru cît e trecă- 
toare, întîmplătoare, realitate a morţii și a păcatului absolutizată. 

Sihaștrii nu puteau să nu urască această lume. Pentru cîrdășia aceasta 
a ei cu zadarnicul, cu diabolicul, cu păcatul, au uriît-o cu pasiune. Au 
iubit însă zidirile lui Dumnezeu din lume, zeșnicul din ea, cu tot atita 
avînt şi, sub pașii şi ploaia rugăciunii lor, firea își agonisea mult sus- 
pinata izbăvire. Dar mai e ceva. Ne vine a crede că nici ura lor față de 
provizoratul absolutizat al lumii și nici dragostea lor de făptură n-ar 
fi căpătat, poate, atita avînt şi putere, dacă Hristosul milostivirii nu li 
s-ar fi arătat negrăit de dumnezeiesc în însuși lumina lină a însingurării. 
Dumnezeu în pustiu și însingurare își dezvăluie toată puterea Lui de 
subjugare. 

« Nu ne putem înţelege unul cu altul decît prin Dumnezeu, Dum- 
nezeu fiind martorul curățeniei cugetului nostru și adevărata legătură 
dintre noi», a spus cineva. Dreaptă și adîncă vorbă. Altfel, de obște, 
ne înţelegem tocmai pentru că în realitate, dincolo, în intimitatea noastră 
adevărată, nu ne înțelegem deloc, fiecare avînd amestecurile, planurile, 
intențiile sale, pîndindu-ne unul pe altul și spionîndu-ne. E ceea ce știm 
că dă înțelegerilor noastre valoarea exactă a unor «petece de hirtie». 
Să ne închipuim numai ce şi-ar face oamenii dacă ar fi transparenţi unii 
faţă de alţii în clipa cînd pun la cale astfel de înţelegeri. 

Ceva asemănător trebuie spus şi în cazul de faţă: pentru pricinile 
arătate, nu ne putem înţelege deloc cu lumea decit prin Dumnezeu. 
Trebuie să « pierdem lumea» ca s-o primim altfel: ca s-o primim pe 
calea însingurării, prin Dumnezeu, ca odor de dragoste dumnezeiască. 

Desigur, viziunea aceasta deschide perspective uimitoare pentru 
viitoarele modalități de lucru ale acestui fel de dragoste în Făptură. 
Dar, totodată, ce rost vital, organic, central nu revine însingurării în 
această nouă iconomie ? 

[XI 


Şi acum după ce am văzut și latura de « fugă» și latura de dragoste 
cuprinse în lucrul însingurării, ca și condiția ei de căpetenie, lipirea su- 
fetului de Dumnezeu, am vrea să știm, desigur, în ce fel au trăit sfinții 
Însingurarea aceasta? i : : x 

Practic și omenește, drumul însingurării l-au deschis sfinţii, oameni 
ca noi. Şi ei ne pot servi drept pildă. Pentru că dacă chipurile însingurării 

pot fi multe, intensitatea ei, înălțimea ei nu poate fi decit una: aceca a 
sfinţilor. E 


E drept că icoana vie a Însingurării, pilda vieţii Domnului, a lăsat 
o puternică întipărire în inima oamenilor. 

Ca om, Mîntuitorul de toate S-a golit de bună voie, pînă la dira 
limită. Aşişderea, nici o robire, nimic din cele ce sînt numai ale pămîn- 
tului, nimic din cele ce nu sînt « voia Tatălui», nu L-au putut fnlănțui. 
El e numai adevărata «slugă a slugilor» si aceasta înțelege El să rămi- 
nă: independent de toate, perfect liber, generos, liniştit şi puternic. 

Vorbind dup modul omenesc, ai zice că fiecare smerire, fiecare 
despuiere de bună voie a Domnului, în loc să însemne o pogorire spre 
nimicnicie, o sărăcire, e dimpotrivă ca o ridicare de nivel a sufletului 
spre mai multă libertate, o îmbogăţire. Dar e înfricoşată taină viața 
Domnului și sub toate laturile ne depășește. 


Numai cînd au venit sfinții, oameni ca noi, însingurarea a dia 
mai a noastră. Sînt pline cărțile sihaștrilor de suspine, de lacrimi, de 
privegheri de nopți întregi în rugăciuni, de meditații și de neinchipuite 
înfrînări, toate numai ca să se poată rupe de lumea din jurul lor şi de 
lumea din ei, să-și ia zborul liber heruvimul lăuntric şi să guste, în blîn- 
da însingurare a liniștii, bucuriile de negrăit alc unirii sfinte. Dar ce n-au 
îndurat sihaștrii ca să răspundă Marii Iubiri odată ce şi-au dat seama că 
acest răspuns coincide cu însăși suprema lor împlinire ca oameni? 

Desprinderii, cuprinsă în lucrul însingurării, sihaștrii îi zic depărtare 
şi ură de lume, iar echilibrului în desprindere, — izbutirea însingurării — 
îi spun dragoste și linişte în Dumnezeu. Că marea majoritate a lor au 
izbutit, e lucru sigur: cîteva destăinuiri ar putea să dea o idee despre 
felul cum s-au însingurat ei: « Ce este lumea? a întrebat un ucenic și a 
răspuns Părintele: O desfrînată este lumea; care cu pofta frumuseţii ci 
trage pe taţi care şi-au întors privirea la dragostea ei. 

Numai cînd cineva se va nevoi, mai înainte de moarte, a ieși din în 
tunericul lumii acesteia, află toată amărăciunea ascunsă în dulceaţa ei. 
Drept aceea, atita vreme cît va fi ascuns în lume, omul nu poate vedea 
cursele ei. Dar, lumea nu numai pe urmașii și pe fiii ei îi ţine legaţi de ea, 
ci chiar şi pe cei dornici de sărăcie, pe sihaştri, şi pe cei ce au rup? legă- 
turile ei şi s-au ridicat deodată deasupra ei». 

Negreșit, din toate cursele acestea ale lumii din jur, sihaştrii s-au 
desprins „prin depărtarea în pustie, sărăcie, castitate, post şi înfrînare. 
A mai rămas încă ceva, însă, lumea pe care ei o purtau în ei, adică, 
cugetarea la lume, slava dearna mîndrja, lenea, osîndirea, disprețuirea 
şi celelalte care trăiesc în inimă şi după fuga din lume. 

Lucrarea aceasta, pentru desprinderea de lumea din ei, de lumea 
din inima lor și deplina liberare lăuntrică, e o adevărată scară cu o larg- 
cuprinzătoare înlănţuire în trepte, scară de la pămînt la cer: «Cel ce 
s-a afierosit pe sineși lui Dumnezeu se cade a petrece întru odihna minții. 
Dar fără de sărăcie, sufletul nu se poate slobozi din tulburarea gîndurilor 
iar fără de liniștirea simţirilor nu va încerca pacca minţii. Așișderea, fără 
răbdarea în ispită, nu va cîştiga cineva înțelepciunea Duhului; şi subţiimea 
cugetării nu o va ajunge fără cetire cu durere. Fără de potolirea gîndului, 
mintea nu poate porni către ascunse taine; şi fără de nădejdea cea din 
credinţă, sufletul nu poate porni, cu îndrăzneală, împotriva ispitelor. Și 
iarăşi, fără de luminoasă cunoaștere a ceea ce este acoperămintul lui Dumne- 
zeu, inima nu poate năzui spre Dînsul, și fără înfruptarea cu bună știință 
din patimile Hristosului, sufletul nu va avea împărtășirea cu Dinsul». 

Şi suirea aceasta lucrătoare pe scara însingurării lăuntrice urcă mai 
departe pe firul ei nevăzut spre înălțimile nebănuite, realizînd ceea ce 
se numește duhovniceasca cugetare și citanie: « Nimic nu este puternic 
pentru surparea din suflet a vechilor năravuri ale neastîmpărării, care: 
mișună și ne aţiţă trupul și care fac văpaie tulburătoare, precum sînt 
cufundarea din dorul învăţăturii și goana după adîncul înțelegerilor 
dumnezeieştii Scripturi. Cînd gîndurile se cufundă întru alergarea după 
comoara înţelepciunii ascunsă în cuvinte, soarbe din ea atîta putere că 
lasă omul la spate lumea și uită toate cele din lume şi șterge din suflet 
toate amintirile lăsate de chipurile din lume și de multe ori slobozeşte 
sufletul pînă și din trebuința gîndurilor care sînt obișnuite firii. Şi însuși 
sufletul petrece în uimire, la descoperirile noi ce-l întîmpină din marea 
tainelor Scripturi». 

Mult se vor mira cei obișnuiți a crede că rutina îndobitocită este viața 
pustnicilor, citind această podoabă de fină psibologie întru cercetarea 
cugetului la toate încheieturile lui: « Pune semn şi intră întru tine mereu 
şi ia seama să vezi care patimi au slăbit şi care s-au întărit: care din 
ele au pierit și s-au depărtat cu totul și care au început a tăcea nu din 
cauza depărtării de prilejurile ispitei, ci din sănătatea sufletului tău; așiș- 
derea care din ele ai deprins a birui cu mintea şi nu din lipsa prilejurilor 
şi ia aminte de nu vezi cumva la lăuntrul putrejunii ranei tale că a prins 
a creşte ca o carne nouă pacea sufletului, Din aceasta îţi este cu putinţă 
să cunoşti măsura sufletului tău». Dar acestei scări a însingurării pe care 
a privit-o Jacob în vis, cine să-i spună toată felurimea liberului ei suig 
şi cum să-i hotărim la amănunt toată necuprinderea desfășurării ? : + 

În schimb îi ştim bine cele două praguri. : = pia ai 

Întîiul prag, pragul care pătrunde în cer, se numește iubire, fiindcă 
Dumnezeu este Iubirea însăşi, iar toată duhovniceasca dragoste şi stră- 


a SE 


D 


Ry 
| m% TER 


CONVORBIRI DUHOVNICEȘTI 


duință de-a dreptul scoborînd din ea se sprijină pe pămînt de pragul 
milostivirii. Orice faptă de milostivirc e, așadar, în sine o împărtășire 
aevea din lubirea-Dumnezeu şi suire în sfinta dragoste: « Lucrarea cea 
cuprinzătoare a milei duce înlăuntru prin suflet, la împărtășirea Dumne- 
zeirii. 
Altă cale nu este spre dragostea cea duhovnicească, — care pre 
chipul cel nevăzut îl sădeşte în suflet, dacă nu începe cineva prin a fi 
milostiv». Iară mișcarea aceasta prin însingurare, suind de la pămînt 
la cer și scoborînd înapoi, împreună cu îngerii, este rugăciunea. Nici o 
asceză nu poate rodi fără rugăciune, precum nici o rugăciune fără truda 
trupului şi căința inimii: « Toată rugăciunea în care nu se ostenește 
trupul și nu se necăjeşte inima, de lepădare se socotește». 
Sfîntul Isaac Sirul cere oricărui monah să nu facă niciodată mai 
putin de 30 de mătănii ori de cite ori stă spre rugăciune: La capăt, în- 
singurarea şi nepătimirea ei sfîrșeşte în extaz, în răpiri, în vedenia Dom- 
nului: « Și puterea aceasta a dulceţii lui Dumnezeu și înfocarea dra- 
gostei Lui, care arde în inimă și mistuie toate patimile sufletului și tru- 
pului, o simte cineva cînd în toate firile zidirii şi în tot lucrul ce se întim- 
plă lui, cugetă cu înţelegere și în toate cearcă şi face socotire duhovnicește- 
Atunci, printr-o multă bunăștiință şi dumnezeiască purtare de grijă în- 
cepe omul a se porni spre dumnezeiasca dorire și deodată se îmbată cu 
dînsa ca un vin. Şi cu cât se nevoieşte a vieţui bine și a se păzi şi a lucra 
întru cetire şi întru rugăciuni, cu atît se împuterniceşte și adeverită se 
face în el puterea aceasta. Cu adevărat, cu adevărat, o, fraţilor, unuia câ 
acestuia i se întîmplă uneori de a nu-și mai aduce aminte că poartă trup 
şi nu mai cunoaște că se află în lumea aceasta». Odată ajuns la această 
treaptă iată că pustnicului i se întîmplă însă un lucru neașteptat. Într- 
adevăr, cine a ajuns la o dragoste de Dumnezeu însingurată, de felul 
acesta, recîştigă în dragoste sfîntă — prin Dumnezeu şi de la Dumnezeu — 
şi pe oameni și întreaga făptură. Și lucrul acesta e foarte important. 
«Nu pot câştiga dragostea oamenilor, cei ce iubesc lumea aceasta. 
Cînd cineva ar cîştiga dragostea, atunci acela odată cu dragostea, cu 
Însuși Dumnezeu se îmbracă». « Dar semnul celor ce au ajuns la desă- 
virşire, acesta este: dacă ar fi daţi, în fiecare zi, de zece ori spre ardere; 
pentru dragostea oamenilor, a-i iubi pe oameni nu se satură». Dar nu 
numai atît. În liniştea însingurării în Dumnezeu ni se dezvăluie totodată 
şi frumuseţea și icoana dumnezeiască din făpturi. « Cînd te-ar umbri 
şi pe tine puterea liniștii, întîi te întîlneşti cu bucuria care fără de pricină 
îţi stăpînește cînd și cînd sufletul; și atunci ţi se deschid ochii şi desco- 
peri tărie zidirii lui Dumnezeu și frumuseţea făpturilor, dar aceasta după 
măsura curăției tale. Iar dacă mintea ţi-ar fi întruna ţintită întru vede- 

rea minunii acesteia, atunci și ziua și noaptea întruna ai fi întru minu- 
nile cele slăvite ale lui Dumnezeu». 

În rezumat, predania pusinicească a însingurării e clară: « Dacă la 
Dumnezeu nu ajungi decît prin dezlipirea totală de tot ce nu-i Dum- 
nezeu, în fața Lui nu te găsești însă niciodată singur şi micșorat. Într- 
adevăr, după ce ai renunţat pentru El la toate cite sînt, descoperi în El 
și prin El toate fiinţele gi lucrurile care numai prin El sînt ceea ce sînt. 
Ilazia dezlipirii de toate fără nici o compensație se schimbă atunci în 
bucuria posedării tuturor fără nici o lipsă, după modul lui Dumnezeu 
Însuşi» (M. Blondel). La stadiul acesta omul e cu adevărat, așa cum 
zice undeva Evagrie Ponticul: « dezlipit de toate, dar și unit cu toate» 
(pg. 124). 

Ar spune unii poate că însingurata dragoste a sihaștrilor pentru 
făpturi — cu tot focul ei netăgăduit — se îndreaptă mai mult spre latura 
spirituală, contemplativă a creaţiunii. Că aceasta e lumea şi specialitatea 
lor. Ei bine, nu! În felul lor, Părinţii n-au fost numai contemplativi, ci 
erau și oameni de acțiune. Așa încît prin însingurare, ei ne-au dăruit, 
iubind, mult mai mult; în realitate, ei ne-au dăruit o cheie a unor bogății 
nebănuite, o atitudine fundamentală, un principiu al multor aplicațiuni 
viitoare pe care încă nu le întrezărim. Spus pe scurt, în însingurare, ei 
ne-au dăruit însuşi secretul dezlegării uneia din cele mai importante pro- 
bleme universal-creștineşti şi anume secretul problemei: cum să fii prezent 
în lumea aceasta cu acțiunea ta, fără să fii din lume. 

Cu simţul lor adînc și lucid, marii însingurați au văzut clar, într-a- 
devăr, că un singur lucru au de făcut: o angajare totală şi definitivă în 
ordinea lui Dumnezeu. Și au făcut lucrul acesta cu toată voința lor 
de uriași neabătuţi. Nimic nu i-a făcut să şovăiască, nici o lepădare nu 
i-a costat mult, nici o sfîșiere proprie nu i-a înduioșat, era în joc împli- 
nirea închipuirii lui Dumnezeu din chiar inima lor și pentru aceasta 
nici o strădanie n-a fost prea grea, nici o jertfă prea mare. S-au rupt cu 
totul din falsa ordine, demonic, păcătos şi părelnic unitară, de fapt spartă 
din marea Unitate, s-au rupt din ordinea antidumnezeiască a lumii și 
s-au integrat vînjos, necurmat și exclusiv în adevărata şi unica rînduială 
a Viului Dumnezeu. Ruptura lor de lume a descoperit oamenilor un 
echilibru sufletesc nou: liniștea în despuierea cu totul de lume şi în dra- 
gostea aprinsă de Dumnezeu, de la Care şi prin Care au primit apoi și 
făptura în dragoste și în slujire. În ei, vraja lui Dumnezeu a biruit vraja 
lumii, înfrăţind şi întregind totul. 

Dar ce înfățișări ia însingurarea la oamenii din lume, în lumea 
mirenilor? i 


CONVORBIRI DUHOVNICEŞTI 


AN dun III 


Însingurarea nu este numai în chip teoretic bună pentru toată 
lumea. Există o predanie a însingurării chiar în lumea mirenilor. De la 
primele generaţii creștine, nedespărţite în mireni și monabi și care în 
însingurarea lor de păgiînătate aveau conștiința că « ceea ce este sufletul 
în trup, aceea sînt creștinii în mijlocul lumii», și pînă la creștinii însin- 
gurați de azi pierduţi în necredința de acum și pe care, uneori, trebuie 
un dubovnic ca să-i descoperi, această predanie a însingurării stăruie vie. 

Există în predania răsăriteană un amănunt de antropologie, un fel 
anumit de a vedea pe om, care ne pare a fi ușurat mult lucrul însingurării- 
În tot omul, pentru marii însinguraţi ai răsăritului, e întrupat un înger, 
un heruvim în devenire. E probabil că sub lumina cuvîntului că « după 
înviere veți fi ca îngerii lui Dumnezeu», chipul și asemănarea lui Dum- 
nezeu, icoana de Logos din noi, — în trăirea răsăriteană a sfinților a 
luat figura mai dinamică a unui înger în devenire întrupat în fiecare om. 
Oricum ar fi, lucrul a rămas și rămîne caracteristic predaniei răsăritene. 
Îl regăsim covârșitor ilustrat în acest lucrător poem al însingurării care 
este imnul MHeruvimilor din obșteasca noastră Sfînta Liturghie: 

« Noi care închipuim cu taină pe Heruvimi şi făcătoarei de viaţă 
Treimi, cântare întreit sfîntă aducem, toată grija ceu lumească acum să 
o lepădăm, ca să primim pe Împăratul tututor înconjurat de cetele 
îngereşti. Alikhiia». 

Nu ne înşelăm, asupra neînchipuitelor greutăţi. A vorbi de însingurare 
unor făpturi ale lui Dumnezeu, care nu sînt decît niște bieţi oameni, vînaţi 
de toate ispitele, de toţi idolii, de toate vrăjile și miturile lumii, trăind 
cu aceleaşi doborîtoare slăbiciuni și mizerii în plin vîrtejul unei vieţi în- 
toarse toată spre pămînt, agitată de toate duhurile și sfîşiată de nebănuite 
încurcături, patimi și avînturi de tot felul, vecuind — cu un cuvînt — 
într-o lume în care totul pare sistematic organizat ca să-i gonească 
pe oameni afară din ei înşişi și împotriva lor, — a vorbi de însingurare 
în aceste condiţii pare, la prima vedere, că vrei să faci război cu impo- 
sibilul. Înţelegem că nu este lucru uşor, pentru oamenii din jume, să se 
reculeagă, să se însingureze pentru a se reîmprospăta din fîntînile cele 
adînci ale Existenţei, a se regăsi în Dumnezeu și a se reintegra în ordinea 
Lui. Dar unde altfel va găsi omul curajul să se vadă aşa cum este și puterea 
dea nu se voi un mutilat? Ceea ce teoretic ni se pare aproape 
de neînchipuit, faptele umile ne arată că — printr-o surprinzătoare ico- 
nomie tainică — e realizabil. Sînt Inminişnri cu putinţă şi în cele mai 

„haotice complicații. 

Cu o trezie lăuntrică mereu gata, cu simţul grav al existenţei, cu 
înfocate strigări la rugăciune, cu voință nezdruncinată de a rămîne 
credincios Marii Iubiri, cu smulgeri din foc și cu zvtcniri de duh care 
dă bucurie îngerilor și cinstesc omenirea, mirenii au izbutit și izbutesc 
zilnic, în felul lor, cu Darul Duhului — acolo, la postul de încredere din 
lume, unde i-a rînduit Pronia, să rezolve grozavul paradox evanghelic 
a fi prezent în lume, fără a fi din lume — să elibereze heravimul din ei, 
și, însingurați cu duhul, să trăiască în dragoste cu Dumnezeu. Au izbutit 
și izbutesc însingurarea nu numai oamenii simpli, ci fruntașii, oameni 
de carte şi chiar conducători de popoare. 

Sînt mii şi mii formele pe care le poate lua efortul însingurării la 
oamenii din lume. Unii au ajuns-o , imitînd cu dubul şi cît este cu putinţă 
unui mirean, modelul sihaștrilor. Mă gîndesc îndeosebi la acel strălucit 
voievod muntean care a fost Neagoe Basarab, ace] duhovnic sfînt al 
românilor, despre care se spune că — sub grijile domniei — trăia rugă- 
ciunea isihastă, rugăciunea minţii. De altfel după pravile, aceasta este 
calea împărătească a trăirii ortodoxe. Alții își călesc duhul însingurării, 
evadind, la vreme potrivită, în locuri de meditare, rugăciune și sihăstrie. 
Unii au dobindit-o fulgerător ca acel soldat-scriitor care a fost E. Psichari 
trîntit la pămînt de evidențele dumnezeiești ale cerului Saharei; sau 
cum a fost cazul acelui scriitor modern fulgerat de chipul unui ascet în care 
vedea, înaintînd spre jeţul lui de suferind, nebănuita și imensa împărăție 
a liniștii adîncurilor, dar cu atîta putere, că toată încleștarea chinurilor 
vieţii păli şi apăru în față-i ceva aerian şi de nimic, ca un nor de fum 
ce se destramă. Evident că din aceste fulgerări au primit gustul însingurării 
pe toată viața. : 

Alţii au agonisit-o mult mai anevoie. Greutatea cea mare e, înainte 
de toate, întoarcerea către tine însăţi, repăsirea, întîlnirea, desigur prin- 
tr-un necurmat lanț de convertiri intime, de război și ceartă cu sine — 
a Jăuntrului tău cel adevărat, personal, original și ingenuu, al lăuntrului 
tău cel din fire aplecat spre sfinta rînduială, cel de sub copleșitorul înveliș 
de împrumuturi, influențe, psihoze şi exasperări de tot soiul, cu care ne 
mascăm. Această regăsire e semnalul încordării şi cuceririi tale cu tot 
adîncul fiinţei pentra Ordine; și sforțarea aceasta de cinstită și sinceră 
înrădăcinare în ordinea dumnezeiască se continuă şi rămîne aprinsă la 
fundul vieţii tale sufletești, ca o rezervă permanentă într-o zonă de ascunsă 
dar vie putere de a te despărţi de toate, fără șovăire — ori de cîte ori 
se cere — pentru « adevărul Domnului și voia Lui»: o zonă în care inima 
e în fața lui Dumnezeu dezlegată de toate înlănțuirile, și aceasta ca o 
înclinare activă ce rămîne mereu trează dedesubtul celor mai îndreptățite 
şi mai fireşti legăminte din lume, © « Ra it ae aa 

Negreşit, pentru că orice însingurare e un fapt absolut original, 
cel mai personal şi cel mai al nostru, dintre toate faptele pe care le facem, 
s-ar putea spune că sînt tot atîtea și formele însingurării câţi sînt ṣi oamenii. 
Dar oricare ar fi aceste forme ale ei, două elemente domină și aici, ca pre- 
tutindenea în însingurare: o sforțare de cît mai adevărată desprindere, 
eliberare de lumea din jur și din noi, şi iarăși o sforţare de a spori în « liniș- 
tea cea împărătească» în împăcarea cu noi şi cu Dumnezeu, în echilibrul 
viu izbutit prin această desprindere. 

- Și totuși problema însingurării cuprinde extensiuni de o chinuitoare 
actualitate. E un fapt banal că toată privirea oamenilor e întoarsă azi 
numai spre rosturi imediat pământeşti. Am arătat însă că această preo- 
cupare, pînă la un punct, poate fi transfigurată şi ea, poate şi ea avea 
un înţeles, nu numai potrivnic, dar şi pe linia însăși a drumului nostru 
celui mai duhovnicesc. 

Într-adevăr, iată ce spune în privinţa aceasta și un luminat cugetător 
creștin, care nu de mult scria: « Cred cu tărie că Evanghelia este abia 
la începutul ei, că noi nu o cunoaștem încă, și cu atît mai mult că ea nu 
şi-a dat toate roadele. V-o repet, niciodată şansele creștinismului civili- 
zator n-au fost mai prielnice ca astăzi. Surid cînd aud pe unul sau altul 
socotind moartea singura instituţie care poartă în sînul ei veșnicia și 
al cărei program de viitor este cu siguranță mult mai larg și mult mai 
întemeiat decît chiar trecutul ei de două ori milenar. Vă spun, trăim 
începuturile, adevărata istorie abia de acum începe». 

Ei bine, dacă așa stau lucrurile, să fie pînă la atît de cu neputinţă 
de a întrezări o zi, cînd oamenii își vor refăuri cultura și civilizaţia lor 
ca pe o shijire cu adevărat dumnezeiască, slujind prin aceasta mai desă- 
vîrşit înseși marile nevoi umane, — de la cele mai umile pînă la cele mai 
înalte, de la cele mai pure pînă la cele mai angajate în materie, de la altar, 
pînă la afaceri, la birou, în laborator, pe șantier şi în uzine, —cu 
suflete îndumnezeite, de fii şi împreună-lucrători cu Dumnezeu, cu su- 
flete de însinguraţi? 

Lucrul poate părea o îndrăzneață himeră. O înţelegere mai adîncă 


. descoperă însă și o altă față a realităţilor, așa cum o vedea de pildă un 


Sfîntul Grigore de Nyssa. Lucrarea de construire, organizare, cercetare, 
de cultură, perfecționare a lumii săvârșită de oameni, prin toate soiurile 
de muncă, nu capătă în această viziune — cu tot provizoratul lumii — 


un înţeles şi o valoare de proporţii cu adevărat covirşitoare, cosmice ? - 


E, nici mai mult, nici mai puţin, integrarea omului în planul de conlucrare 
cu tainicul Dumnezeu pentru desăvîrșirea zidirii, pentru restaurarea 
icoanei Logosului după care-i urzită lumea şi ca atare lucrarea aceasta 
e parte întregitoare din suprema noastră împlinire ca oameni. Dar pentru 

a ajunge pînă aici trebuie să ştim la perfecţie arta de a pierde lumea așa 
cum este, ca s-o primim din nou mai frumoasă, mai pasionantă, prin și 
de la Dumnezeu. Și aici e tragica actualitate a însingurării. 

Nebănuit şi ciudat într-adevăr e destinul însingurării: dacă pilda 
Mintuitorului pe Carantania și desele lui însingurări o pun în lumină, 
totuşi pustnicii sînt aceia care-i statornicesc la amănunt lucrarea şi o 
încetăţenesc de-a binelea între oameni; și, iată, astăzi așteptăm peste 
tot roadele evanghelice ale însingurării. Pe toate fronturile vieţii ne tre- 
buie astăzi oameni cu rezerve de însingurare. Vreau să spun: oameni 
cu rezerve de înțelegere, de dragoste, de rugăciune, de curățire de păcat 
și de patimi, oameni cu sufletul lipit de Dumnezeu și devotați, luminaţi 

| şi întăriți cu puteri de slujire în Duhul lui Dumnezeu, în numele Lui și 
după principiile Lui; oameni, într-un cuvînt, care nu numai la școala 
lumii, ci şi la şcoala lui Dumnezeu au învăţat să îndrăgească şi să slujească 
valorile vieţii. 

Meșşteșugul însingurării, iată într-adevăr vinul care veseleşte de-a 
pururi inima omului, Şi fericit este cel ce bea din acest vin. Din el au 
băut desfrinaţii şi s-au rușinat şi păcătoşii au băut și au uitat căile potic- 
nirilor; au băut beţivii şi au început să postească; au băut bogaţii şi au 
îndrăgit sărăcia; au băut săracii și s-au îmbogăţit în nădejde; au băut 
cei bolnavi şi s-au făcut sănătoși; au băut cei muncitori și simpli şi s-au 
făcut înţelepţi». Fără îndoială, lucrul pare astăzi aproape cu neputinţă. 
Dar viitorul e — cu siguranţă — al acestei înțelegeri. Vremurile mari ce 
străbatem sînt pline de toate făgăduinţele şi Pronia le are pe ale sale 
uimitoare și neașteptate. Încă de pe acum sînt semne că duhul ne apro- 
pie de pragul sfintei însingurări, care ne va face generoși şi darnici de 
noi înșine și ne va scăpa de greutatea de a ne purta sterpi în spinare numai 
pe noi înșine, intcgrîndu-ne în plinătate. 

Pentru bucuria acestor gînduri, fie-mi îngăduit, să mărturisesc sim- 
ţămîntiuil de adîncă emoție pe care l-am încercat descoperind că Biserica 
noastră a făcut de mult o strînsă apropiere între Naşterea Domnului şi 
gîndul însingurării. Într-adevăr, preamărind taina întrupării, Acatistul 
Bunei-Vestiri la condacul al 8-lea cîntă: 

« Văzind naștere străină, să ne înstrăinăm din lume, mutîndu-ne 

mintea la cer; că pentru aceasta Dumnezeu Cel Prea Înalt pe pămînt 

S-a arătat om plecat, vrind să tragă la înălțime pe cei ce strigă Lui Aliluia», 

I-atit de bogat în atitea învățăminte adinci praznicul Nașterii Dom- 
nului ! Dar cine-ar fi bănuit că-i și praznicul însingurării ? Fără să vrei 
îţi vin în minte cuvintele Evanghelistului. 

„« Întru ale Sale a venit, dar ai Săi nu L-au primii; în lume era și lumea ă 
prinu-Însul s-a făcut, dar lumea nu L-a cunoscut» (loan I, 10—11). 

i cu toate acestea, însingurarea Domnului n-a fost nici evadare, 
nici dezertare de lume; dimpotrivă, ea a început prin Întrupare, prin 
luare adică de bunăvoie pe umerii Săi a poverii tuturor problemelor vieţii 
și ființei omenești, și a sfîrșit «în restaurare, în transfigurarea lor, în 
Înviere». E un fapt: nimeni n-a iubit mai adevărat lumea și nimeni n-a 
făcut mai mult bine oamenilor decît Însinguratul acesta Care e Însuși 
Fiul lui Dumnezeu, făcut om. 

Să învăţăm la şcoala Lui datoriile însingurării. 

Am aflat în scrisul unui om de rugăciune această apostrofă a evlaviei 
luminate: « M-am săturat, Doamne, vorbindu-fi întruna de mine, ca și 
cînd numai eu aș fi vrednic de luat în seamă, ca şi cînd eu aș fi și nu Tu, 
alfa și omega: grăiește-mi, Doamne, de Tine, căci asta îmi dă odihnă. 
Arată-mi ce simţi Tu, ce plănuiești Tu, ce aştepţi Tu de la noi!» 


MONAHUL DAMIAN GUȚEA * 


Mînăstirea Cernica 


Cel mai vârstnic călugăr cu metania 
din Minăstirea Cernica este părintele Damian 
din ostrovul Sfintului Nicolae. Întrucît a 
fost mulţi ani arhondarul mânăstirii, pä- 
rinții şi credincioşii din partea locului îi 
spun pînă astăzi « Părintele Damian Arhon- 
darul». Ce este un arhondar? Este călugărul 
care răspunde de arhondaric, de casa de 
oaspeţi dintr-o minăstire. Cel care primește 
pe drumeţi, care odihneşte pe închinători, 
care călăuzeşte pe credincioșii veniţi de de- 
parte. Arhondarul întotdeauna stă în pl- 
cioare, permanent așteaptă pe cei care vin 
la rugăciune, ziua și noaptea este de veghe. 
El mănîncă din fugă, doarme puţin, se roagă 
din mers, pentru că întotdeauna stă în calea 
închinătorilor. Pe unii îi îndrumă, pe alții 
îi călăuzește la duhovnic, pe alții îi așază 
la masă și pe toţi îi odihnește și-i mulțumește. 
Într-adevăr, este grea ascultarea de arhondar. Este dificilă pentru 
că primeşti tot felul de oameni. Tineri şi bătrîni, țărani şi orășeni, buni 

și mai puţin buni, sănătoși şi bolnavi, blînzi și nervoși, bogaţi și săraci, 
smeriţi şi pretenţioși, credincioși și indiferenți. Este importantă ascultarea 
de arhondar pentru că pe toţi trebuie să-i mulţumești, tuturor să le slu- 
jesti, cu toţi să vorbeşti, pe nimeni să nu smintești și de la nimeni să 
nu iei pici un fel de plată. 

Cu toate acestea, ce frumoasă este ascultarea de arhondar! Poate 
cea mai binecuvîntată ascultare din miînăstire. Pentru că primeşti oameni 
zidiți după chipul și asemănarea lui Dumnezeu. Găzduieşti creștini ce 
poartă în ci suflete vii. Odihnești călători porniţi în căutarea lui Hristos. 
Hrănești flämînzi în numele Domnului. Mingi bolnavi deznădăjduiţi. 
Călăuzeşti închinători apăsați de necazuri care caută o salvare. 

Pentru aceasta arhondarul permanent stă în așteptare. Este cel dintîi 
care îţi iese înainte. Primul care îţi spune « Bine ai venit !» Singurul care 
te petrece la plecare, adăugînd cuvintele « Mergi cu Dumnezeu !» El 
îți vorbeşte în numele mînăstirii, căci el reprezintă pe toţi ceilalți călugări 
şi cu chipul lui în memorie te întorci acasă. 

Iată cît de mare este misiunea unui călugăr arhondar! Pe această 
grea şi binecuvîntată ascultare a dus-o mulţi ani părintele Damian « arhon- 
darul». Sfinţia sa a fost dăruit de Dumnezeu cu toate aceste minunate 
calităţi, şi îndeosebi cu mare frică de Dumnezeu, cu smerenie şi cu multă, 
multă dragoste. Pe cîtă milă are sfinţia sa de alţii, pe atît de aspru este 
cu sine. Părintele Damian este călugăr adevărat, un călugăr înțelept 
al zilelor noastre, pentru că știe mai mult ca toţi să se smerească, pentru 
că nu judecă niciodată pe nimeni, pentru că nu se lasă biruit niciodată 
de bani, de mîncare, de somn, de laudele oamenilor. 

Pornesc din mînăstirea propriu-zisă spre insula Sfîntului Nicolae, 
în căutarea părintelui Damian arhondarul. Trebuie să-l găsesc ori în 
biserică, ori în cimitir, ori la chilie, pentru că niciodată nu pleacă din 
mânăstire. Părinţii spun că de 60 de ani n-a ieşit din mânăstire. 

Jată-l în Biserica Sfîntul Lazăr, citind la strană. După slujbă îl aştept 
afară pe bancă, în cimitirul miînăstirii. Este locul lui preferat unde stă 
de vorbă, unde meditează cînd este singur. Părintele Damian este slab 
şi p otrivit de statură. Mă recunoaște și vine către mine. 


l. Binecuvintaţi, Părinte Damian! Ce mai faceţi? Mereu la biserică! 


— Păcate fac, părinte. Eu cred că sînt cel mai păcătos ! 


2. Nu mai sînteți arhondar? 


„____— Nu, părinte. Am fost vreo cincisprezece ani arhondar și tare multe 
ispite am avut. Eram mai tînăr, lume de tot felul, capitala aproape. 
Trebuia să-i împac pe toţi și nu reuşeam. Nu ajungeau camerele, unii 

erau bolnavi, alții veneau tirziu și nu mai găseau mîncare; alții mă ocă- 
rau, că veneau tot felul de oameni, iar alții mă chemau cu ei la masă 
şi eu nu mă duceam, pentru că nu voiam să beau vin și să mănînc carne, 
şi tot așa. 


3. De ciîți ani sînteți la minăstire? 


— Din anul 1926. Am peste şasezeci de ani de cînd am plecat din 
lume. Aici la Cernica am venit și aici am rămas permanent pînă azi. Din 
generaţia mea, toţi au plecat la Domnul, numai eu am rămas. 


4. Erau mulţi călugări pe atunci la Cernica? 

— Erau ca la 80 de părinţi și fraţi. Apoi cu timpul s-au tot împuţinat, 
au murit, s-au dus la alte mînăstiri. În prezent sînt cam 50 de părinţi 
şi frați. 


5. Părinte Damian, ați cunoscut călugări duhovniceşti în Minăstirea 
Cernica? 

— Am apucat în viață călugări foarte buni, postitori, milostivi, 
tăcuţi, oameni de rugăciune care citeau zilnic la Psaltire. Toţi s-au dus 
la Domnul. 


6. Ce duhovnici mai renumiți ați cunoscut în Cernica? 


— Am apucat doi duhovnici foarte vestiți în nevoința călugărească: 
Părintele ieroschimonah Ghelasie — un schivnic desăvirşit — şi părintele 
Antipa. Primul a murit în 1937 şi al doilea mai încoace. Erau foarte căutaţi 
de călugări şi mireni. 


7. Spune-mi ceva despre ei, Părinte Damian. 


— Ce să-ți spun? Că tot nu vei putea face ce au făcut ei. Pot să spun 
că aceia au fost sfinți încă din viaţă, aşa trăire duhovnicească au avut ! 
Azi nu mai avem noi duhovnici de aceia. Nouă ne place să mîncăm bine, 
să avem bani, să luăm salariu pentru că stăm în mînăstire, să dormim 
mult, să bem vin, să ridem, să fim ca şi mirenii. 


8. Ce faptă bună iubeau mai mult acești doi duhovnici mari? 


— Postul, că fără post nu poţi face nimic. Din mîncare multă și 
vin se îngroașă mintea, se moleșeşte trupul, vine somnul, se trezesc pati- 
mile, omul se răceşte în credinţă și se depărtează de Dumnezeu. Jar dacă 
posteşti, atunci mintea este uşoară, somnul mai puțin, rugăciunea curată 
şi gîndurile trupești se risipesc. Apoi rugăciunea. Părinţii aceștia se rugau 
permanent. Părintele Ghelasie era un mare sibastru și schivnic. Zeci 

de ani nu ieșea deloc din chilie decît noaptea, cînd se închina în biserică. 
La chilie îşi făcea pravila, acolo postea, acolo spovedea lumea, acolo prac- 
tica rugăciunea lui lisus. 


9. Am auzit că părintele Ghelasie era prin anii 1925—1935 un mare 
duhovnic al mânăstirilor noastre. Spuneţi-mi ceva despre felul 
cum spovedea şi povăţuia sfnţia sa pe călugări. 

— Pe părintele Ghelasie îl ştiu mai bine că mi-a fost duhovnic. Era 
foarte iscusit la gînduri. Te înţelegea numai dintr-o privire. Și punea mare 
accent pe ascultare. Ascultarea de duhovnici era cea mai importantă la 
sfinţia sa. 

Mi-aduc aminte acum 60 de ani cînd eram numai frate, părintele 
arhondar m-a cerut de la stareț ca ajutor la arhondaric. Pe atunci venea 
multă lume în mînăstire și dormea aici. Eu am întrebat pe duhovnicul 
meu: « Ce să fac, părinte Ghelasie? Să mă duc la arhondaric? Du-te, fiule, 
că este sfînta ascultare» mi-a zis el.« Dar este greu pentru mine la arhon- 
daric, că vine lume multă și eu sînt tînăr și...». « Du-te la arhondaric, 
dar vin să nu bei deloc! Aceasta te va scăpa de multe ispite. Iar 
dacă vei călca porunca mea și vei bea vin, vei aluneca în mari 
primejdii». Şi l-am ascultat. Am intrat la arhondaric şi uneori chiar 
împărțeam vin la mireni, dar eu nu puneam pe limbă nici o picătură, 
căci mă temeam de păcat și de porunca duhovnicului. Am ținut cu sfin- 
tenie porunca lui și m-a scăpat Dumnezeu și de căderi, şi de boale 
şi de moarte. 

Odată mi-am pierdut răbdarea şi m-am dus la duhovnic « Ce să fac 
părinte Ghelasie? Nu mai pot sta la arhondaric de atîtea ispite !» « Pă- 
rinte Damian, du-te înapoi la arhondaric. Fă ascultare și te va păzi Dom- 
nul de orice păcat. Dar un lucru să faci mai întîi: roagă-te și să nu 
bei vin şi vei birui în toate ispitele !». Îţi mărturisesc, părinte Ioanichie, 
că timp de 15 ani cît am stat la arhondaric n-am pus vin pe limbă, decît 
cînd mă împărtășeam. Dacă-i călcam porunca lui și mă obișnuiam cu 
vinul, poate eram de mult plecat din Cernica. Într- adevar; mare lucru 
este să asculţi pînă la moarte de duhovnic ! ă 

Altă pai iar m-am tulburat și am zis părintelui Teodosie: « Prea 


am auzit, m-am dus a şi cu darul lui Hristos am răbdat în daci]. 
tarea aceasta 15 ani de zile. 


Altă dată mă biruiau foarte tare gîndurile cele rele și nu știam ce 
să fac. M-am dus plingînd la duhovnic şi l-am întrebat: « Ce să fac, pă-: 

rinte Ghelasie, că mă bîntuie gîndurile necurate». Iar el mi-a zis cu 
voce blindă: «Nu mai vorbi cu ele, că de aceea cazi. Nu te îndulci de 
gînduri, ci oricare ar fi ele, alungă-le cu rugăciunea lui lisus și cu paza 
minţii». Vai mie, multă vreme m-am biruit de gînduri pînă tirziu 
cînd mi-a ușurat Dumnezeu războiul acesta cu rugăciunile părintelui 
Ghelasie. Altă dată mă împotriveam starețului cu cuvîntul și astfel îl 
supăram. lar duhovnicul mereu îmi zicea: « Nu vezi că eşti biruit de pa- 
tima îndrăznelii? Taci, ai răbdare şi fă ascultare ca să te izbăvești 
de această patimă !» 

L-am întrebat odată pe părintele Ghelasie: « Prea Cuvioase, vreau să 
mă duc la Minăstirea Frăsinei. Îmi daţi binecuvîntare? Aici vine prea 
multă lume și nu mă pot forma duhovnicește». Iar sfinţia sa îmi răspunde 
cu asprime: « Fugi de aici, frate, cu gîndurile acestea. Stai aici unde te-a 


adus Maica Domnului. Postește, roagă-te și fă ascultare. Aici este mîntuirea. 


frăției tale !». Mai tîrziu iar l-am întrebat: « Părinte Ghelasie, vreau să 
mă duc la Ierusalim, să mă închin şi eu la Mormintul Domnului. Mi-am 
adunat şi nişte bani. Îmi daţi binecuvîntare ?» Duhovnicul meu după o 
clipă de tăcere îmi răspunde: « Nu-ţi dau binecuvântare ! Stai în mînăstire, 
părinte Damian, nu umbla pe drumuri, că mai mult folos o să ai!» 
« Dar ce să fac cu banii?», i-am zis eu. « Dă-i la săraci şi stai pe loc în 
mânăstire». Și nu m-am dus nici la Frăsinei, măcar să văd mînăstirea, 
nici la Ierusalim. Mai tîrziu mi-am dat seama că părintele duhovnic a 
avut dreptate. Mai mult m-am folosit de ascultare, decit dacă făceam 
voia: mea. 

Acum 40 de ani, cînd era Seminar Monahal aici în Cernica, îmi zicea 
gîndul să urmez și eu seminarul. L-am întrebat pe duhovnic: « Părinte 
Ghelasie, îmi dați binecuvîntare să intru la seminar? Gindul mă în- 
deamnă să învăţ seminarul». Și bătrînul îmi răspunde: « Nu ! Nu-ţi dau 
binecuvîntare. Sfinția ta mai bun te poţi face în școala ascultării şi 
mai bine te poţi forma duhovniceşte în smerenie, fără seminar !». Și 
nu am mai urmat seminarul. Acum nu regret că nu l-am mai făcut. Că 
mă făceam poate un preot, umblam din mînăstire în mânăstire, luam 
asupra mea răspunderi mari, începeam să povăţuiesc pe alţii, iar eu nu 
sînt în stare.să mă conduc pe mine. Iar dacă l-am ascultat, am scăpat de 
atitea răspunderi. Că pentru a conduce pe alţii, trebuie să fii sfint. 

Mare duhovnic și povăţuitor de suflete a fost părintele Ghelasie ! 
În anul 1937 s-a dus la Domnul. Atunci eu mi-am luat de duhovnic pe 
părintele Fotie Petrescu, alt mare duhovnic al Minăstirii Cernica. El 
însă nu era pe măsura părintelui Ghelasie. Părintele Fotie nu era așa 
autoritar, Era foarte blind, înțelept, tăcut şi răbdätor. A trăit 15 ani 
în Sfiatul Munte, a fost preot paroh prin sate, apoi s-a stabilit definitiv 

la Minăstirea Cernica. Avea sute, mii de fii duhovnicești la epitrahilul 
său, din cei mai buni călugări și credincioşi din capitală. 

Părintele Fotie avea multă dragoste pentru toţi. Știu că odată un 
frate a făcut o mare tulburare în obște. Se mărturisea la sfinția sa. La 
consiliu, părinții i-au zis: « Sfinţia ta ești vinovat de fratele acesta. Dacă 
ai ştiut că nu este bun de mânăstire, de ce nu ne-ai spus să-l fi trimis înapoi 
acasă ?», lar părintele Fotie tăcea şi răbda ca un adevărat părinte. El 
voia să facă orice ca să mîntuiască pe toți și să nu-i arunce din nou în 
valurile lumii. După puţin timp s-a îndreptat fratele acela. 


Dar și părintele Antipa a fost un mare duhovnic în Cernica. El era 
mai tînăr decit părintele Ghelasie şi mai blind. Era cu metania din 
Miuăstirea Frăsinei. Pe timpul primului război mondial s-a evacuat la 
Cernica şi aici a rămas. Nu l-au mai lăsat părinţii să se întoarcă la metanie. 
Avea și el foarte mulţi fii duhovnicești. De fel era mai vesel la față, vorbea 
cu fiecare și era tare milostiv. 

Cînd eram la arhondaric, l-am întrebat odată pe părintele Antipa: 
« Prea Cuvioase, mă invită unii din mireni la ei acasă. Am voie să mă 
duc?» Atunci mi-a răspuns: « Nu! Niciodată — dacă se poate —să nu 
te duci la mireni acasă, că vei cădea în multe primejdii; dacă vin ei la 
sânţia ta, primește-i, dar cu rînduială călugărească. Nu glumi cu ei, nu 
mânca, nici nu te așeza la băut cu ei, poartă-te serios cu dînșii şi spune-le 


' întotdeauna ceva de folos, ca să plece folosiţi de la chilia sfinţiei tale. 


Însă sfinţia ta la mireni să nu te duci». 


Altă dată iarăși mă sfătuia părintele Antipa: « Păzește-te de mincare 
multă, de carne și băutură că acestea pierd sufletul călugărului. Îi în- 
groaşă mintea şi-l aruncă în toate păcatele. Iar postul subțiază mintea, 
îl face pe om tare în faţa ispitelor și-i dă rîvnă la rugăciune. Cel lacom 
întotdeauna se îngreuiază de somn și fuge de rugăciune». 


10. Părinte Damian, înainte veneau mulți închinători la Miînăstirea 
Cernica? 

— Veneau mai ales din oraș, dar nu așa ca acum. Cei mai mulţi ve- 
neau la duhovnici; mai ales în posturi stăteau la rînd şi așteptau să 
intre. Acum, mai ales din anul 1956, de la canonizarea Sfîntului Ierarh 
Calinic, vine lume mult mai multă. Acum s-au înmulțit şi lumea şi păca- 
tele şi sînt condiţii bune de transport. Numai noi ne-am împuţinat ş 
am slăbit. Mi-aduc aminte cînd am venit eu la mânăstire erau strănile 


îmbrăcate de călugări, iar la strană cîntau de răsuna biserica. Acum abia 
are cine citi şi cînta la strană. l 

atita lume? 


— Foarte greu, părinte Ioanichie, era foarte greu şi atunci. Puţini 
din fraţi se puteau forma călugări buni la Cernica. Cei mai mulți s-au 
risipit. De aceea în obște sînt numai cîțiva părinți cu metania de aici. 
Ceilalţi sînt veniţi din alte mînăstiri. Am avut ispite mari cu care m-am 
luptat tot timpul. Numai cu rugăciunile Sfîntului Calinic am reușit să 
scap de ele. Uneori mă biruiau gîndurile cele necurate, iar eu mă duceam 
la duhovnic să le spovedesc. Părintele, ca un iscusit, înţelegea pricina răz- 
boiului meu și mă mustra părintește: «De ce te îndulceşti, frate, de 
gînduri? De ce vorbeşti cu ele? Cum să nu cazi cu mintea, dacă stai 
de vorbă cu gîndurile satanei?». Și din nou îl întrebam: « Dar ce să fac, 
părinte, ca să scap de ele?» « Nu primi nici un gînd pătimaș în minte, 
ci alungă-le cu rugăciunea lui Iisus. Gîndurile la început nu-s nici bune, 
nici rele, sînt ca niște seminţe. Dacă le arunci de la tine, pier. lar dacă 
le încălzeşti în mintea şi trupul tău, ele dau colți, răsar patimi și prind 
rădăcini. De aceea cazi cu mintea, pentru că vorbeşti cu gîndurile !» 


Co I2. Părinte Damian, este păcat dacă un călugăr se simte nevrednic 
si nu primeste darul preoţiei ? 

“~ — Să fie păcat? Dimpotrivă, este o faptă bună. Lasă păcatul acesta 
să fie asupra mea, asupra păcătosului Damian. Câţi sfinți nu au fugit 
de preoție? Oare s-au osîndit? Cu cât mai mult noi păcătoşii? Apoi decît 
să cazi în vreun păcat după hirotonie, mai bine nu primi preoția. Mai 
bine să fii un călugăr bun, decit un preot rău! 


. 13. Pe sfinţia ta, Părinte Damian, nu te-au silit părinţii să primeşti 
- preoția? 

— Cum să nu. Doi stareţi m-au silit la preoție, iar eu n-am vrut, pentru 

că nu sînt vrednic. Unul m-a și obligat, zicînd: « Părinte Damian, dacă 

nu accepţi să te faci preot te trimit în altă mînăstire !», « Prea cuvioase, 

i-am zis eu, mai lasă-mă să mă mai gîndesc, să mă sfătuiesc cu duhovnicul 

şi apoi mă voi hotărî». Eram foarte neliniștit, ceream sfat de la fiecare 

şi mă rugam lui Dumnezeu. Iar un ieromonah mi-a zis: « Mai degrabă 

vă mîntuiţi sfințiile voastre care sînteți călugări, decît noi preoții, pentru 

că noi răspundem de toţi cei pe care îi spovedim !». 

M-am dus să cer efat şi de la duhovnicul meu: « Ce să fac, părinte 

Ghelasie, să primesc preoția ?». Iar el mi-a zis: « Eu nu te opresc, însă 
! preoţia este cea mai grea misiune a omului pe pămînt. Trebuie să te faci il 
l vrednic de ca». « Daţi-mi, totuşi, un sfat precis că sînt tulburat», i-am A 

t zis, lar bătrînul mi-a răspuns: « Părinte Damian, să știi că mai ușor se 


_ 1l. Cum se puteau forma frații în Mînăstirea Cernica, dacă venea 

mîntuiesc călugării simpli și mirenii decît preoţii ?». « Pentru ce, prea 
cuvioase ?». « Pentru că nu fac Sfînta Liturghie !» Cînd am auzit, am zis 
că în veac nu mă fac preot. După aproape șasezeci de ani de călugărie, 
de abia acuma îmi dan seama cum trebuie să trăiesc în miînăstire. Pînă 
acum nu am știut. Călugărul trebuie să fie cît mai singur, cît mai străin 
pe pămînt și foarte tăcut. El nu trebuie să vorbească cu oamenii, ci numai 
cu Dumnezeu. Că vorbirea cu mirenii, spun Sfinții Părinţi, te desparte 
de vorbirea cu Dumnezeu şi de sfînta rugăciune. Postul și rugăciunea, 
acestea sînt lucrul călugărului! 


14. Ce ascultări aţi mai avut în mînăstire, Părinte Damian? 

— Tot timpul am fost arhondar și paracliser la biserică. Aceasta 
mi-a plăcut cel mai. mult că zilnic ascult pravila, Sfînta Liturghie. Am 
mai îngrijit cîțiva ani de părinţii bătrîni. Ţin minte că la arhondaric 
era un părinte paralizat. Nu se putea nici hrăni. Șaisprezece ani l-am 
îngrijit cu multă dragoste, pînă s-a dus către Domnul. Mai erau doi pă- 
rinţi bătrîni, în ostrovul Sfintul Nicolae. Trăiau în multă lipsă și nevoie. 
Ani de zile am purtat grijă de ei. I-am îngrijit, i-am spălat şi hrănit. Unul 
mai bătrîn mă ocăra că nu-mi fac cum trebuie datoria. Jar celălalt, îl 
certa: « Taci, părinte, din gură! Nu vezi că părintele Damian te spală, 
te primenește și te hrănește ca o mamă? Iar sfinţia ta îl ocărăşti?». Eu, 
însă, nu mă supăram. La boală și la bătrineţe, omul nu mai are atita răb- 


dare. Îmi era tare drag de ei. Apoi au murit. : . 


15. Părinte Damian, de cînd sînteţi la Cernica, aţi vizitat și alte 
mînăstiri ? 

— Nu, părinte, n-am fost, nici în altă miînăstire n-am stat. Să-mi 
schimb eu mînăstirea mea? Aici m-a adus Maica Domnului, aici vreau 
să rămîn pînă la moarte. Fin minte că de cînd sînt aici, o singură dată 
am fost în vizită cu îucă doi călugări la mînăstirile Sinaia și Curtea de 
Argeș. Apoi m-am întors înapoi la chilia mea. De atunci n-am mai plecat 
nicăieri, nici măcar în satul men, că nu-i departe. Sint de aici de 
pe cîmpie. 3 


16. Nici pe timpul războiului n-aţi plecat din Cernica? 


— Nici atunci. Am stat aici, și mă rugam în biserica Sfîntul Nicolae. 
Toți au plecat din mînästire, dar eu am rămas și mai bine am ieșit. 

17, În București, vă mai duceţi câteodată? 


— N-am fost poate de patruzeci de ani. Nici nu mai țin minte. De 
cînd am fost bolnav de meningită și internat în spital. De atunci n-am 
mai foat. Ce să caut? Am tot ce-mi trebuie în mînăstire. La nevoie, dau 
cuiva să-mi cumpere cîte ceva. Sînt mulțumit, slavă Domnului. N-am 
fost nici măcar pînă la poarta mare a mînăstirii, de nu știu ciți ani, dar ` 
pînă în București? Nu pot să cheltuiesc timpul aşa. Că trebuie să dau 
socoteală de toate odată. Apoi, călugărul, dacă iese din mînăstirea lui, 
îi rămîn nefăcute pravila, Sfînta Liturghie, canonul, se răspîndește cu 
mintea şi se întoarce la chilia lui plin de ginduri și păgubit. 


19. Părinte Damian, iată, stăm de vorbă în acest frumos cimitir. 
Spuneți-mi ceva şi despre frații noștri care dorm aici. Sfinția ta ai 
cunoscut pe mulți, esti pricten cu toți, cu crucile acestea. 

— Da, pe mulți i-am cunoscut, părinte. Pe mulți i-am petrecut la 
mormînt ... S-au dus toţi dincolo să dea socoteală. Aici, în cimitir, pă- 
rinte, toţi sînt fraţi, toți se odihnesc în liniște. Unde este mîndria și slava 
lumii acesteia, care ne înșeală pe toți? Unde este cinstea și averea pentru 
care mereu ne zbatem? Unde este trupul pe care zilnic îl hrănim 
şi-l dezmierdăm? 

Iată, aici alături sînt mormintele mitropoliților Gurie, Efrem Enă- 
chescu şi Ghenadie Petrescu. Ce m-a mai smerit odată Dumnezeu prin 
acest mitropolit ! A venit într-o sărbătoare vlădica să slujească aici pe 
ostrov, la biserica Sfîntul Nicolae. Eu abia venisem în miînăstire. Eram 
frate şi eclesiarhul mi-a dat un stihar și m-a îmbrăcat anagnost, ca să 
țin cârja mitropolitului. Eram tuns și fără barbă, că tocmai atunci veni- 
sem din armată. Cînd m-a văzut mitropolitul îmbrăcat anagnost, a zis 
cu asprime la părinți: «Ce ați îmbrăcat pe mireanul acesta anagnost ? 
Dezbrăcaţi-l şi îmbrăcaţi pe un frate cu barbă şi păr lung !»... Ce m-a 
mai smerit Dumnezeu, pentru că mă mîndream cu stiharul acela ! Cînd 


am auzit, m-am dezbrăcat repede şi n-am mai îndrăznit să iau stihar 
pe mine niciodată, 


19. Părinte Damian, dați-mi vreun cuvînt de folos sufletesc din tot 
ce ați auzit de la bătrîni, din ce ați mai citit, din ce ați deprins 
în mânăstire şi v-a dat Dumnezeu. 

— Ce cuvint de folos ceri de la mine, părinte? Sfinţia ta vii de la X 

izvorul cel limpede la o baltă plină de broaște și mil? Aveţi pe acolo 

prin Moldova părinţi şi duhovnici renumiţi și veniţi aici unde ducem atita 
lipsă şi secetă? 


20. Ce credeţi mai de nevoie pentru mîntuirea unui călugăr? 


— Eu atit pot să spun că ascultarea stă la temelia vieţii noastre 
călugărești. Nimic nu trebuie să facem fără poruncă, fără binecuvîntare. 
Primul de care trebuie să ascultăm este duhovnicul. El ne cunoaște sufletul, 
inima şi viaţa. În toate să cerem sfatul lui, să nu-i călcăm porunca, Eu 
am fost rînduit la arhondaric și duhovnicul mi-a spus: « Roagă-te mereu 
şi să nu bei niciodată vin și vei scăpa de toate ispitele !». Și aşa a fost. 
Dacă l-am ascultat, am sfîrşit cu bine această grea ascultare. 

Apoi trebuie să ai ascultare față de stareţ. Niciodată să nu-i ieși 
din cuvint. Pe cînd eram la arhondaric, se aflau în casa arhondaricului 
cîțiva pereţi de camere ruinați şi coșcoviţi. Într-o zi, i-am zis părintelui 
stareț: « Prea Cuvioase, daţi-mi binecuvîntare să repar eu pereţii aceștia». 
« Nu, să nu-i repari — mi-a zis el. Lasă-i aşa că-i reparăm noi». Mai tîrziu, 
după ce s-a dus părintele stareţ cîteva zile din minăstire, m-am apucat 
singur și i-am reparat fără binecnvîntare. Am căpătat de undeva nişte 
bani şi cu ei am făcut reparația pereţilor. Cînd a venit părintele stareț 
pe acolo, s-a uitat la pereţi şi nu a zis nimic. După puţină vreme însă 
toate camerele acelea s-au demolat şi nu s-a mai ales nimic din tot ce am 
făcut eu fără binecuvîntare. 


21. Părinte Damian, cum putem birui în viaţă ispitele care se ridică 
asupra noastră? i 


— Trei fapte bune dacă vom face, Dumnezeu ne scapă de toate ispi- 
tele şi ne împlineşte toate dorințele de folos: Să ne rugăm stăruitor şi cu 
credință, să postim și să păzim cu sfințenie curăția (fecioria). Atât călugărul, 
cât şi mireanul sînt datori să se roage cît mai mult, să postească după 
putere și să se păzească curaţi trupește și sufletește de toate patimile. Cu 
rugăciunea, cu postul şi cu viața curată, biruim orice ispită și ne dă Dum- 
nezeu tot ce, ceremţde folos. Jar dacă nu păzim aceste trei fapte bune, în- 
dată cădem în tot felul de primejdii și ispite. Numai cu rugăciunea singură 
mai greu ne aude Dumnezeu. Dar rugăciunea, ajutată de post și viață 
curată, face adevărate mimmi, 

22, Ce rugăciuni trebuie să facă un călugăr? 

— Să nu lipsească niciodată de la rugăciunea bisericii. Mai ales de la 
Sfînta Liturghie. Eu asta o găsesc cea mai importantă. Cînd este la ascul- 
tare, să zică « Doamne Lisuse», iar în chilie să mai citească la Psaltire. 
Eu înainte citeam mai multişor ; acum am început să mă lenevesc. 


23. Aţi lipsit vreodată de la biserică, Părinte Damian? 


— Nu-mi aduc aminte, numai cînd am fost la spital. Slujbele bisericii 
m-au hrănit pe mine. După rugăciune, postul este de mare folos la călu- 
gări. Ba și la mireni. Dacă postești, mintea ţi se limpezeşte, se ușurează 
de gînduri şi poţi să o înalți la rugăciune. Iar dacă nu postești, mintea 
se îngroașă, nu mai judecă curat, nu se mai poate ruga și omul cade în 
păcate grele. La mine venea din oraş o bătrînă credincioasă. Ea mereu 
îmi spunea: « Părinte Damian, eu ţin totdeauna sfintele posturi, pentru 
că am observat că postul îmi dă multă dragoste de Dumnezeu»! Da, 
părinte, femeia aceca are dreptate ! Postul creşte în sufletul nostru dra- 
gostea de Dumnezeu. Iar cînd eşti cu stomacul plin, nu mai ai îndrăzneală 
şi nu poţi să te rogi. Lăcomia pîntecului răceşte credinţa și împietrește 
inima. Mai ales vinul. Este mai bine să mănînci carne decît să bei vin. 
Vinul aprinde trupul spre desfrinare. Vinul întunecă cel mai mult mintea. 


24. Cum poate cineva să scape de gîndurile şi visurile cele urite 
din timpul somnului ? 


— Dacă își păzește mintea de toate cugetele necurate din timpul 
zilei. Trebuie să nu ne îndulcim nici o secundă de asemenea gînduri, ci, 
imediat să le alungăm de la noi cu postul şi cu rugăciunea lui Iisus. Atunci, 
nici noaptea prin vis nu ne va putea ispiti satana. 


25. Ce alte fapte bune sînt mai necesare pentru călugări? 


— Neieşirea din minăstire. Călugărul nu trebuie să iasă, dacă se 
poate, niciodată din miînăstire, iar dacă iese, numai la mare nevoie și 
pentru un ceas, două. Apoi repede să se întoarcă la mînăstire. Mare pagubă 
este pentru călugăr să umble pe drumuri, printre mireni, pe străzi și prin 
gări. Pentru că i se răceşte sufletul, îi slăbeşte credinţa, fi rămîne rugă- 
ciunea, canonul și își pierde liniștea. Iată de ce nu m-am silit să merg la 
Ierusalim. O lună de zile pe drumuri, fără Sfinta Liturghie, fără rugă- 

ciune şi canon ! Aici, însă, la Sfinta Liturghie este tot Ierusalimul, dacă 
o asculţi cu frică de Dumnezeu, cu credinţă și cu dragoste! 

O altă faptă bună, foarte necesară călugărului este tăcerea. Am văzut 
că dacă vorbeşti, de cele mai multe ori greșeşti, judeci, spui minciuni, 
cleveteşti, te lauzi, râzi de alţii și nu mai ai îndrăzneală la rugăciune. [ar 
dacă taci, mare odihnă sufletească şi îndrăzneală ai la Dumnezeu. Apoi 
trebuie să fugi de oameni, de tot felul de oameni. Atunci ai mare odihnă 
gi gîndul i-i numai la Dumnezeu. Să nu vorbești cu nimeni dacă se poate, 
să nu primeşti mireni în chilie, nici să te duci în casele lor. Că nici tu 
nu-i foloseşti pe ei, nici ei pe tine. Eu într-o vreme cunoșteam un bătrin 
rare tot venea pe la Cernica. Îi: mai dădeam cîte ceva și mereu 
îmi bătea în ușa chiliei şi mă deranja dela rugăciune. Nu! Călugărul 
nu trebuie să vorbească cu oamenii, ci cu Dumnezeu. Pentru aceasta 
a venit la mînăstire, ca să se roage permanent pentru el și pentru 
lu me. 

Altă faptă bună a călugărului este sărăcia. Călugărul să nu aibă, 
dacă se poate, nimic. Nici un fel de avere. Şi mai ales bani. Cită pri- 
mejdie aduce călugărului iubirca de argint! Pe mine multă vreme mă 
biruia gîndul să primesc de la mireni cîte un ban pe pomelnice pentru 
rugăciune. Unii îmi dădeau bani să-i pomenesc la Psaltire în chilie. Dar 
am văzut cîtă pagubă aduce banul la călugăr. Că îţi robește inima și te 
lipești de el. Iubirea de argint răcește inima călugărului, încît nimic nu 
mai face din dragoste, ci numai pentru bani, pentru salariu. Am întrebat 
pe un mare duhovnic, ce să fac cu banii și pomelnicele de la mireni. Iar 
el mi-a spus să le dau cu totul și imediat la eclesiarhul bisericii. De atunc 
fac așa şi am mare odihnă în conștiință. 


26. Părinte Damian, ce păcat omoară cele mai multe suflete şi le 
aruncă în pierzare? Desfrînarea sau necredinta? 


— Nu, părinte. Este mîndria. Mindria omoară cei mai mulți oameni ! 
Şi orice cădere a omului este numai din mîndrie. Din pricina încrederii 
în sine omul este lăsat să cadă în desfrînare, în necredință, în deznădejde. 
Cu cât se mîndrește omul, cu atît cade mai repede şi mai de sus. Să ne 
ferească Dumnezeu de patima mîndriei, că-i mai greu decît toate. 

— Vă mulţumesc, Părinte Damian, pentru aceste frumoase sfaturi 
duhovnicești. Sfîntul Nicolae, în biserica căruia vă rugaţi de peste şase- 


zeci de ani, să vă fie mijlocitor înaintea Prea Sfintei Treimi. 

PROTOSINGHELUL DAMIAN BOGDAN * 
Schitul Sitaru 


La 40 km de Capitală, într-o poiană din 
marginea codrilor seculari, numiţi cîndva 
« Codrii Vlăsiei», se înalță spre cer Schitul 
Sitaru, cu o frumoasă biserică închinată 
Sfîntului Ierarh Nicolae. Liniştea din jur, 
marea tăcere şi frumusețe a pădurii, evlavia 
cu care se fac sfintele slujbe, ca şi blindeţea 
și smerenia celor aproape 20 de părinţi şi 
fraţi nevoitori aici, fac din Schitul Sitaru o 
oază de pace divină şi un așezămînt mo- 
nahal dintre cele mai liniștite din țară. 

Întemeiat la începutul secolului XVII, 
ca o ctitorie boierească, ajuns apoi metoc al 
Minăstirii Sărindar, schitul a fost reînnoit 
în anul 1752, contivuîndu-și istoria ca un 
locaș de sihăstrie şi rugăciune către Dum- 
nezeu. După cîteva decenii de pustiire, viaţa 
monahală se înfiripă din nou la Sitaru 
(numit pînă de curînd « Balamuci») în primele decenii ale secolului XX. 
n anul 1944 se stabilesc aici 24 de călugări din Miînăstirea Noul 
Neamţ (Chițcani) — Tighina. Răposînd monahii bătrini, în anul 1971 
schitul Sitaru ajunsese aproape pustiu. Noul egumen, Protosinghelul 
Damian Bogdan, a început să restaureze integral schitul, atît prin con- 
struirea a două corpuri noi de chilii, cît mai ales prin întemeierea unei 
obşti de aproape 20 de monahi tineri cu multă rîvnă pentru înnoirea vieţii 
duhovnicești. Cel care l-a ajutat mai mult, după Sfîntul Ierarh Nicolae, 
patronul schitului, a fost venerabilul Arhimandrit Gherontie Ghenoiu 
( 1984), duhovnicul Catedralei Patriarhale din București. 

Astăzi, schitul Sitaru trăieşte o epocă duhovnicească înfloritoare, 
Dragostea și ascultarea ce domneşte în această obşte monahală, ca și 
blindeţea gi înţelepciunea părintelui egumen, fac din schitul Sitaru o 
adevărată familie călugărească. Aceasta m-a îndemnat să adresez Proto- 
singhelului Damian, în calitate de egumen și duhovnic, cîteva întrebări, 
ale cărui răspunsuri ziditoare de suflet le redăm în rîndurile de mai jos. 


ongarerese srra 


* S-a născut în anul 1914, în comuna Scăeni — Prahova. În 1946 se călu- 
gărește în Schitul Balaciu și face parte un timp din obştea Mînăstirii Căldărușani. 
Din 1971 este egumen al Schitului Sitaru. 

1. Prea Cuvioase Părinte Damian, în secolele trecute s-au nevoit cumva 
călugări sihaştri în pădurile seculare din jurul schitului Sihastru? 
— Tradiţia locală și unele însemnări mai vechi spun că se nevoiau 
mulți sibaștri neştiuţi de nimeni în adîncul pădurilor nesfirșite ale Codrilor 
Vlăsiei, ce se întindeau din Carpaţi pînă la Dunăre. Ei se numeau « pustnici 
pădureţi» (adică de pădure) și erau respectaţi de credincioși ca nişte sfinţi, 
pentru că ajunseseră să trăiască Ja o mare înălțime duhovnicească. Ase- 
menea sihaștri « pădureţi» trăiau și împrejurul schitului Sitaru, lăudiînd 
pe Dumnezeu ziua şi noaptea. După moarte, erau îngropaţi în curtea 
schitului. Oriunde se sapă astăzi, se găsesc asemenea morminte pustnicești 
prin aceste locuri. 


2. Cine v-a ajutat mai mult la restaurarea schitului? ' 


— Ne-a ajutat Dumnezeu prin oameni. Cel dintîi ne-a dat ajutor 
material şi moral răposatul Patriarh Iustin, care ne-a aprobat planurile 
și ne-a dat fonduri mari pentru începerea lucrărilor. Apoi Arhiepiscopia 
Bucureştilor si Prea Sfinţitul Roman Ialomițeanul personal, care ne supra- 
veghea desfășurarea lucrărilor și ne ajuta cu fonduri, cu materiale şi oa- 
meni. lar dintre părinți cel mai mult ne-a ajutat Prea Cuviosul Arhi- 
mandrit Gherontie, fost preot slujitor și duhovnic la Catedrala Patriar- 
hală. Cu planul şi îndemnul lui am zidit două corpuri de chilii, gospodăria, 
paraclisul și trapeza. La îndemnul lui am început să facem slujbele după 
tipic şi Sfînta Liturghie zilnică. A răposat în anul 1984 și a fost în- 
mormîntat în cimitirul schitului, după dorința lui. Dumnezeu să-l odihnească! 

Ne-au ajutat mult credincioșii din toate părţile, țăranii de prin sate 
şi numeroși oameni evlavioși din Bucureşti. Dumnezeu să le răsplătească 
tuturor cu sănătate și mântuire, după dragostea și credința lor. Într-a- 
devăr, mare este evlavia românilor pentru înnoirea sfintelor biserici. În 
fiecare altar ce se înalță ei văd casa lui Dumnezeu în care se jertfește 
liturgic lisus Hristos, Mintuitorul lumii. 


3. Citi călugări aveti astăzi în obștea schitului? 

— Sîntem 18, cu ajutorul Sfîntului Ierarh Nicolae. Am mai dat 
patru frați la Mînăstirea Căldărușani, din apropiere, doi monahi la Sfînta 
Patriarhie și unul recent la schitul Prodromul din Sfintul Munte. Mulţu- 
mim Domnului că are milă de noi și ne trimite fraţi buni, ascultători şi 
smeriți. Totul este însă cum fi creştem duhovnicește, cît ne sacrificăm 
pentru ei, ce exemple le dăm. 


4. Care este rînduiala vieţii duhovniceşti în schitul Sitaru? 
— La noi se duce viață de obște desăvirșită, Ne rugăm împreună 
cu toţi, mincăm împreună, facem ascultare împreună. Nimeni nu are 


CONVORBIRI DUHOYNICEȘTI 


ceva al său, ci toate sînt de obşte. De aceea este multă dragoste şi unire 
între fraţi. Slujbele la biserică se fac după tipic și toţi luăm parte la bise- 
rică. La trapeză se citește cuvînt, la ascultări și la chilii practicăm 
în taină rugăciunea inimii, spovedania o facem săptămînal, iar Sfînta 

părtăşanie se dă la două-trei săptămîni, cum hotărăște duhovnicul 
şi conştiinţa fiecăruia. 

5. Cum ajutaţi pe credincioși pe calea mântuirii? 

— Din mila Domnului ne vin numeroși credincioși la biserică, la 
rugăciune, la spovedanie. De fapt ei vin acolo unde văd dragoste, unde 
sînt primiţi și ascultați cu dragoste, unde găsesc duhovnici după credința 
lor și unde pot asculta o predică bună, un sfat creștinesc de mîntuire. 
Credincioşii nu vin în plimbare, ci în pelerinaj, pentru închinare, ca o 
nevoie firească a sufletelor lor. Noi pe cît putem îi primim cu dragoste, 
îi ospătăm la trapeză, îi odihnim la arhondaric, îi chemăm la rugăciune, 
îi spovedim, fi împărtășim și le dăm sfaturi părintești de mîntuire. Facem 
„totul ca să nu-i smintim cu ceva și să plece cu folos sufletesc la casele lor. 

6. Ce sfaturi duhovniceşti dați călugărilor şi mirenilor? 

— Viaţa autentică de mînăstire o formează postul și rugăciunea ne- 
încetată. Acolo unde slăbește asceza, se împuținează numărul călugări- 
lor. La noi mînăstirile mai populate şi cu o viață duhovnicească mai înaltă 
sînt numai acelea care pun bază pe asceză. Postul și rugăciunea form ează 
temelia vieții duhovniceşti. Tinerii nevoitori, ca şi credincioşii, simt u nde 
este trăire profundă în Hristos şi dragoste, și acolo vin să se călugărească 
şi să se roage. De aceea noi ținem foarte mult la post, fiindcă 
socotim postul, atît cel trupesc cît și cel sufletesc, ca cea mai puter- 
nică armă de apărare împotriva diavolului. Căci duhurile rele — 
adică patimile — nu ies din noi, cum spune Miîntuitorul, decît cu post 
și rugăciune. Pe aceste două virtuți le recomandăm cel dintii fraților 
din mînăstire și credincioşilor. 

Apoi îi îndemnăm pe călugări, ca şi pe credincioși, să folosească bine 
sănătatea şi timpul vieţii, căci vom da seama la Dumnezeu de fiecare 
minut, ce bine sau ce rău am făcut. Rugăciunea, ascultarea, smerenia, 
citirea cărţilor sfinte, mai ales a Sfintei Scripturi, ne ajută să urcăm cu 
fiecare clipă şi zi a vieţii spre Hristos, Mintuitorul nostru. Îi mai îndemnăm 
pe frați să aibă mereu aceeași rîvnă ca în prima zi cînd au venit la mâînăs- 
tire și să trăiască în dragoste deplină unii cu alții. Că numai unde este dragos- 
te, acolo este mîntuire, acolo este bucurie şi pace, căci acolo este Dumnezeu. 

7. Cum vedeţi o reînnoire a vieții duhovnicești în mânăstiri ? 


— Aceasta este o întrebare care mă depășește. După părerea și umila 
mea experienţă cred că revenirea la viața de asceză ar fi prima măsură 

de înnoire a vieţii monahale. O altă cale de înnoire, după părerea mea, 
ar fi revenirea la programul slujbelor de zi gi de noapte, după tradiţia 
noastră monahală, așa cum este astăzi în Sfîntul Munte Athos. Nu există 
o jertfă mai curată adusă de monahi lui Dumnezeu decît rugăciunea 
făcută în liniște şi priveghere. Apoi este săvîrșirea slujbelor frumoase, 
predica regulată, cuvîntul citit la masă și cuvîntul de învățătură duhovni- 
cească, adică sfătuirea obștii pe care trebuie s-o facă săptămînal stareţul 
sau duhovnicul, în biserică, la trapeză, la școala monabală și la ora de 
spovedanie. 

Toate acestea, unite cu o mare nădejde de mîntuire şi iubire de 
Dumnezeu și de oameni, conduc sigur la o înnoire a vieţii monabale și 
la mîntuirea sufletelor noastre. 


PROTOSINGHELUL ARSENIE PAPACIOC * 
Schitul Sfinta Maria—'Tomis A 


Cu neobositul duhovnic și Protosinghel 
Arsenie Papacioc din schitul Sfînta Maria 
— Tomis este greu să poţi sta de vorbă pe 
îndelete. Program zilnic de slujbă la bise- 
rică, spovedanie regulată a maicilor din 
obștea schitului, numeroși fii dulovnicești 
de aproape și de departe, care vin pentru 
cuvînt de folos, credincioşi cu tot felul 
de probleme, săraci care aşteaptă milos- 
tenie şi oameni care vor să-l vadă pentru 
cîteva clipe. Uşa chiliei și a inimii sale 
sînt zi și noapte deschise. Toţi vor să-l vadă, 
să-i ceară un cuvînt de mântuire, o rugă- 
ciune de sănătate, un sfat, o binecuvîntare 
de drum. 

Printre toţi aceștia, i-am bătut și eu la 
ușă, rugîndu-l să colaboreze la această carte 
de zidire duhovnicească. Cuvintele Prea 
Cuvioșiei Sale, calde, înflăcărate uneori, 
pline de linişte și de speranţă, pe care cu greu le-am putut obţine, 
giîndite mai ales în orele tîrzii ale nopții, le punem la dispoziţia tuturor 


i * Protosinghelul Arsenie Papacioc s-a născut în anul 1914, în comuna Perieți, 
jud. Ialomița. După ce termină o școală medie de artă şi sculptură, intră în 
viaţa monahală la Minăstirea Cozia. În anul 1949 este tuns în monahism la 

celor ce iubesc pe Hristos şi poartă în ei lumina vieţii veșnice, prin 

paginile ce urmează. 

l. Cu ce fapte bune trebuie să se întrarmeze mai întîi frații care doresc 
să intre în nevoința monahală? 


— Cel dintîi lucru, şi înainte de orice, trebuie să știe cel venit în 
viața monahală că este o intrare fără întoarcere. Să rămînă într-o def- 
nitivă statornicie. Să știe că cinstea aceasta este fără de asemănare, să 
slujească lui Hristos, dăruindu-I-se cu totul, asemenea Îngerilor. Dar nu 
singură, înalta înţelegere îi va păstra statornicia în cinstea de a sluji lui 
Hristos, dăruit ca monah, ci neapărat să simtă că o face dintr-o 
necesitate sufletească. Partea aceasta ce ţine de inimă va trebui cultivată 
şi încurajată de relaţiile ce le avem cu începătorii. Lucrul acesta să fie 
în atenţia tuturor vieţuitorilor din mînăstire. În inimă, zic, acolo, cu 
harul lui Dumnezeu, sînt toate forţele biruitoare din om, cum se zice la 
Proverbe (4, 23): « Păzește-ţi inima mai mult decît orice, căci din ea 
țişneşte viața». 

Pe fondul acestei liniștite statornicii, va veni noilor începători o 
eliberare cît mai mare de lume și bunul Dumnezeu le va dărui în toată 


viața lor multe bogății duhovnicești necunoscte de ei şi îi va umple de 
o supraomenească bucurie. 


2, Care este virtutea hotărîtoare a noilor începători, cu care ar putea 

să biruiască ispitele și patimile cele dinăuntru şi cele din afară? 

— De la început Dumnezeu a creat pe om cu această puternică şi 
mult discutată însușire — « voinţă liberă». Aceasta ni se cere mai întîi: 
să vrem să biruim ispitele. Și, mișcînd, va veni neîntirziat harul. 

Rugindu-ne intens lui Dumnezeu, voind și ostenindu-ne mereu, barul 
nu va lipsi de la noi. Iată unde este taina de început şi de totdeauna a 
hiruinţei noastre. Harul este de natură divină — « energie necreată», 
spune Sfîntul Grigore Palama. 

Din primii paşi spre viața monahală, plină de taine și înţelesuri prea- 
frumoase, noul începător este bine să-şi îndrepte inima ctre Dumnezeu 
şi să-şi însușească o aleasă evlavie, nedifuzată și nădăjduită către Maica 
Domnului. Apoi, mereu, cu bucurie în inimă, să se recunoască a-l 


Minăstirea Sihăstria. În anul 1950 este hirotonit preot și numit duhovnic în Mînăs- 
tirea Slatina — Suceava. După cîțiva ani de retragere la linişte, între anii 1964— 
1916 a fost preot slujitor în mai multe minăstiri, iar din anul 1976 este preot și 
duhovnic la schitul Sfinta Maria — Tomis din Techirghiol — Constanţa. 

fi un fiu iubitor și nevinovat și Maica Domnului îi va arăta cu prisosință 
cît de mult se va bucura a-i fi Mamă. 

O fiică îmbunătăţită se ruga Maicii Domnului, zicînd: « Maica Domnu- 
lui, arată-Te a-mi fi mamă !» Iar Maica Domnului i-a răspuns: « Arată-te 
a-mi fi fiică !». 


3. Ce patimi trebuie să lepcde începălorii mai întîi din inima lor ca 

să poată gusta din bucuria vieți duhovnicești ? 

— Să lepede mai întîi patima care este mai aproape de el— care-l 
stăpîneşte cu mai multă tărie. Să ştie că va trebui să lupte împotriva 
tuturor patimilor, dar cu mai multă atenţie şi întrarmare cu acele patimi 
care îl înconjoară și anume îl pîndesc. În lupta lui să fie convins că nu 
va fi singur, cerînd cu inimă de foc ajutorul lui Dumnezeu, al Maicii 
Domnului, al îngerului păzitor și al oricărui sfînt spre care are evlavie. 

Lupta este pe toată viaţa, dar nimic nu-i mai frumos şi mai măreț 
decît să fii stăpînul propriei tale vieţi şi să lupţi, şi să biruieşti, avînd alianţă 
deplină cu cerul întreg. « Îndrăzniți, Eu am biruit lumea l» — zice 
Domnul nostru lisus Hristos şi zice pentru fiecare dintre noi, văzîndu-ne 
pe toţi stăpîni alături de El.: 


4, Dacă un nou începător nu iubeste rugăciunea și slujbele bisericeşti, 
poate deveni călugăr? Cum trebuie călăuziți fraţii începători ca să 
poată spori în rugăciune? 

— Dacă nu iubește rugăciunea şi slujbele bisericești, înseamnă că 

a venit de acasă fără să aibă măcar o inimă de creștin. Este mai greu 
să-i porţi pe unii ca aceștia, dacă-i primesti. 

Sc spune simplu despre călugăr că este un creștin bun şi se consideră 
că a plecat la mînăstire, pentru o viaţă îmbunătăţită în trăire, unde rugă- 
ciunea trebuie deprinsă a fi chiar ncântreruptă. 

Se constată, de altfel, la toţi începătorii un dor de rugăciune chiar 
exagerat, zic de rugăciuni lungi îngenuncheate, necunoscînd celelalte 
valoroase împliniri din trăirea monahului: ascultările nesfîrșite cu o singură 
dăruire, posturile cu o mare dreaptă socoteală și, mai ales, să fii sprijin 
cu o inimă bună pentru necazurile sau neajunsurile unora. Dacă noul 
începător nu vrea şi nu simte nevoia să se roage lui Dumnezeu, nici alte 
fapte bune ce țin în ansamblu de trăire în mînăstire nu le va putea îm- 
plini nici pe departe. Adică, nu se cuvine ca un viețuitor dăruit lui 
Hristos și Maicii Domnului să aştepte mântuirea fără nici o trezvie a inimii 
şi fără nici un dor îngeresc; într-o lenevire ca aceasta vieţuind, ar dori 
totuşi « să-i cadă mană cerească de sus»? l 

Chiar dacă acestor începători le vom arăta multă bunăvoință, nu 
vor rămîne pînă la urmă în mînăstire, că n-au roadele şi darurile sfintei 
rugăciuni, care nu sc face niciodată în zadar, fără un răspuns. Pe unii 
ca aceștia îi vînează cu ușurință cumplitele ispitiri diavolcşti, dîndu-le 
dor de lume. 

Ce frumos este să te încadrezi în versuirea cântată neîntrerupt în 
biserică : « Toată suflarea să laude pe Domnul!» 


5. Care sînt cele mai grele patimi cu care trebuie să se lupte monahii 

şi» mai ales, începătorii și cum anume le pot birui? 

— Aș îndrăzni să spun că pentru mulți veniți la mînăstire cea mai 
grea ispită este nestatornicia. Aceşti diavoli cotropitori doresc să te 
smulgă de pe poziţie. În planul de luptă duhovnicească, cel dintii lucru 
este să-ți determini precis poziția. Şi tu, venit în viața monahală, ești 
pe cea mai înaltă culme, după cuvîntul Sfintei Scripturi, care zice: « Vrei 
să fii desăvîrşit?». Așa o numeşte Sfîntul Vasile cel Mare. Această dorință 
şi încadrare monahală este cea mai nesuferită de diavoli din toată creşti- 
nătatea. La mînăstire se vine cu un dor mare, cum se spune, ca o nebunie 
pentru Hristos de a se răstigni pentru El, de a suferi ocara, lovirea, pri- 
gonirea și înfrîngerea marelui duşman care este mîndria, orgoliul inimii 
noastre. În această luptă nevăzută, nu mare ajutor vom dobîndi de vom 
alerga la marea nădăjduitoare a mîntuirii, care este smerita smerenie. 
Atunci vei simţi adevărata libertate, dorind să iubeşti cu adevărat pe 
toți. Adică să primești umilinţa, spinii coroanei lui Hristos, cuiele, sulița 
şi moartea pentru El. Aşa Îi vei uşura Patimile grozave şi vei fi cîndva 
şi undeva un mic mîntuitor, lucrînd atît la mîntuirea ta, cît şi la a altora. 
Diavolii nestatorniciei nu vor putea birui pe unii ca aceștia, care, ispitiți, 
mai mult se vor încununa. 

O altă patimă foarte primejdioasă, care se strecoară atît de ușor 
şi pare a se motiva mereu şi își face loc imediat între toți este vorbirea 
de rău. Sînt convins că cei mai mulți care își pierd sufletele, și le pierd 
pentru această neînfrînare împătimită a limbii. Nu știi să vindeci, dar 
ştii să deschizi, ca orice ucigaș, rana ! Suprema poruncă — iubirea — este 
propovăduită, întărită și trăită de Miîntuitorul, ca o arvună a luminii 
şi frumuseţii Împărăției cerurilor. « Că iubire şi milă este întreg creş- 
tinismul !». Dar această nemuritoare iubire este urmărită de răutatea — 
mică sau mare — a vorbirii de rău, viermele neadormit care îți roade 
tainic inima și zilele mîntuirii tale. 3 

Acest vierme al urii ucide-l, iubite frate călugăr sau creștine, și 


iubeşte tare pe Hristos, Care te aşteaptă în inima fratelui tău pe care e 
îl săgetezi mcreu. l 

Patima vorbirii de rău destramă unitatea mînăstirească și societatea 
creștină şi se face vinovat de moarte cel ce atacă ce a întemeiat Hristos 
pe cea mai trainică temelie — Iubirea şi Credinţa. « Un bărbat sfint, spune 
în Patericul vechi, a văzut pe oarecine păcătuind şi, lăcrimînd cu 
amar, a zis: Acesta a greșit astăzi, iar eu voi gregi miine, negreșit. Apoi 
acesta se va pocăi cu adevărat, iar eu nu mă voi pocăi niciodată !» 
Deşi l-a văzut chiar păcătuind, s-a osîndit pe sine, iar pe acela l-a văzut 
îndreptat. De aceea zic că gândirea, șoptirea și vorbirea de rău sînt 
patimi care aduc mari neajunsuri întregii obşti creștineşti. Că zice înţe= 
leptul Solomon: « De este vreo bunătate în lumea aceasta, caut-o la omul 
cu inima curată !». 

Desfrînarea este declarată ca o mare patimă în lume, urîtă ca o pră- 
pastie foarte rău mirositoare. Ea se poate localiza și prin harul sfintelor 
rugăciuni, neapărat la Maica Domnului cu multă insistență și mai ales 
cu dorinţa de a scăpa de patimă și, cu ajutorul duhovnicului, te poţi elibera 
gindind puternic la mîntuirea ta. Dar, cum zic, acest balaur cu multe 
capete este localizat, individualizat și nu aduce neapărat destrămarea 
întregii unități ca vorbirea de rău. Însă toate patimile sînt primejdioase 
şi de toate trebuie scăpat, pentru că oricare din ele ar fi ne poate pierde 
su fletul. Timpul este scurt și viaţa este una și se duce repede. Deci să nu 
ne mai îngrijim de altceva decît de « plins peste plins și smerenie peste 
smerenie, ca să îmblînzim pe lisus Hristos, Stăpînul nostru». 

Cu toată străjuirea « Păzește-ţi inima mai mult ca orice, că dintru 
aceasta ţîsnește viața» (Prov. 4,22). 


6. Ce trebuie să învețe mai întîi duhovnicii pe ucenici, pe fraţii înce- 
' pători? 

— Socot că este bine ca mai întîi fraţii începători să cunoască marea 
însemnătate a monahismului, deci marea importanță a transformării 
întregii lor fiinţe. Apoi să-și învioreze inima și să știe că intrarea în mînăs- 
tire nu este un simplu refugiu pentru sufletele slabe sau pentru neputin- 
cioși. Sfintul Vasile cel Mare se întreabă: « Care este cuvîntul cel mai 
de virf al Sfintei Scripturi să-l pot ajunge?» şi-l remarcă unde Mintui- 
torul spune tiînărului bogat: « Vrei să fii desăvirșit ? Lasă-ţi toate şi vino 
după Mine !». Iată un prim şi mare scop al călugărului — mergerea 
spre desăvîrşire. Cine are această supraomenească dorință şi plecare este 
umplut de mari haruri și aduce o veselie fără de nume îngerilor şi în- 
tregii împărății cerești și, mergînd pînă la capătul vieții strîns legat de 
acest temei al Sfintei Scripturi, va trăi şi în el veșnic, cu adevărat, o 
supraomencască bucurie. 


r 

Călugării se mai numesc « îngeri ai pămîntului», « cin îngeresc», « mi- 

rese ale lui Hristos», « mucenicie albă» și parcă Sfînta Scriptură nu ar 
fi atît de îmbogăţită fără îndemnurile la o luptă sufletească spre desă- 
vîrşire a acestor fiinţe omeneşti care-s făcute după chipul și asemănarea 
lui Dumnezeu. Este ştiut că totul este posibil dacă vrei să mergi pe un 
drum atît de înălțător. Că dacă vrem să pornim barul, adică puterea 
divină de sus este cu tine ncdespărțit și cine poate fi împotriva ta şi care 
te poate birui, dacă Stăpinul cerului și al pămîntului este cu tine? 
-| Iubite frate, care ai venit la slujbă încerească în cinul monahal, 
ici o cinste nu este mai mare ca aceasta, Adică să te dăruiești și să jert- 
feşti lui Dumnezeu în curățenie tot ce este bun și frumos, că și în 
mînăstire ți se descoperă ușor chipul de cunoaștere al păcatului, adică a 
tot ce este urît. Aici putem umbla cu grijă să fim curaţi față de iubirea 
lui Dumnezeu. Aici și numai aici te poţi încadra și încinge cu autoritate 
în unele preafru moase rînduieli care-ţi pot da un nume nou, o minte âscu- 
ţită și o inimă dăruitoare ca să fii omul lui Dumnezeu Care îţi pregătește 
să-ţi dea în dar întreaga Lui împărăție, și vei putea să calci peste diavolii 
care vor să te calce acum. Atotputernicul nostru Dumnezeu, Creatorul, 
Biruitorul și Luminătorul a tot și a toate, iubește inimile curajoase 
şi ne acoperă cu mirecasmă necunoscută de lume și, ca să nu ne descurajăm 
zice cu drag ca un părinte mult prea mult iubitor: «Cine se leagă de voi, 
de lumina ochilor Mei se leagă». l i 

Minăstirea este un mic cer al pămîntului și este o cinste pentru toată 
lumea pămîntului. Frumuseţea este că aici se pot cuceri cerul şi pămîntul, 
tot ce-i mai frumos, tot ce-i mult folositor, tot ce-i puternic, tot și toate, 
pentru că-L cucerim pe Însuși Dumnezeu care ni Se dăruieşte total. 
De secole întregi s-a putut vedea că toate aceste preaplăcute « Buneves- 
tiri» s-au putut împlini de oameni ca noi, că puterea unor astfel de oameni 
este de la Dumnezeu, Căruia Îi purtăm chipul şi asemănarea Sa şi Care 
ne-a îmbogăţit cu tot harul Său. O întoarcere de la minăstire spre lumea 
nepăsătoare, fără. de nici o explicaţie, spunem, va fi asemenea unei căderi 
luciferice. Sînt, frate creştine, crede-mă, două feluri de bucurii care nu 
se pot uni una cu alta. Tu nu vei putea a te bucura aici pe pămînt de 
plăceri trecătoare şi vinovate, iar în cer a împărăţi cu Iisus Hristos. « Atunci 
fărădelegea îşi va astupa gura sa» (Ps. 106, 42). 

Li 


` T. Care este semnul duhovnicesc că au sporit fraţii începători? : 


` — Mai întîi au o veselie nevinovată cît mai continuă. Apoi își dau 
seama că ascultările sînt o mare împlinire călugărească undc își înccarcă 
fiecare tăierea voii şi o fac fără cârtire și cu drag. Întreabă cu interes să 
cunoască și se vede în ei o căință adevărată în greșeli și neimpliniti, Nu 

duc vorba şi nu aduc venin în chiliile lor. Se simt cu rîvnă la rugăciune, 
la citiri şi cîntări, la biserică și peste toate se simte în ei un duh de sme- 
rită cugetare în toate mișcările lorii un duh evlavios şi simți că prezența 
lor te odihnește. 


8. Ati cunoscut noi începători şi honaki tineri sporiți în viața duhov- 
nicească? Prin ce virtuți anume? 


— Da, cît mi-a fost cu putință, am cunoscut, spre bucuria mea, mulţi 
fraţi, nu de prea multă vreme veniţi în mînăstire, cu sufletele dăruite 
lui Hristos, încurajați şi înveseliţi pentru mila arătată de Dumnezeu 
că sînt consideraţi și recunoscuţi ca fii ai miînăstirii. 

Mai întîi, ca o virtute mult grăitoare, la - mulți se remarcă această 
bucurie, prin faptul că nu-şi măsoară ascultările cu puterile proprii si 
nu dau înapoi. Desigur, ei sînt convinși că ascultarea este poruncă de 
Sus, după cuvîntul Domnului Care zice: « Cine ascultă de voi, de Mine, 
ascultă», şi au credinţa că vor f ajutaţi, căci «la Dumnezeu totul este cu 
putință». Ascultările, fără îndoială și fără cîrtire, sînt un act al unei 
inimi viteze, al unei educaţii de credință intensă și dau o nădejde tare 
că Dumnezeu nu te va înşela cînd spune: « Fără de Mine nu puteți 
face nimic». 

Oricare frate sau monah cu astfel de convingeri de credinţă și cu 
inimă vitează poate rezolva lucruri grele în ascultările sale, care poate 
i-ar depăși măsura puterilor proprii. 

Mai mult ca oriunde, în ascultările făcute cu inimă și dragoste s-a 
lăsat văzută puterea harului lui Dumnezeu. Au fost frați ascultători 
care au legat fiare sălbatice, care au dat la o parte pietre uriașeca 
atînca, au trecut — pentru că aşa era ascultarea — pe deasupra rîurilor, 
sau au fost purtaţi pe spatele peştilor şi n-au conceput să nu asculte. 
Acești eroi ai tăierii voii au în toată ființa lor o veselie ascunsă, au cugete 
smerite şi au prezenţă în toate inimile necăjite, fie chiar și răutăcioase, 
căci ei doresc să vadă în fiecare ins toate frumuseţile omenești. Aceştia 
sînt respectuoşi, liberi, fără de teamă și au o mare nădejde la Preasfinta 
Stăpină Maica Domnului, zicînd: « Învredniceşte-mă să Te laud în veci, 
o, Sfintă Fecioară !» ; 


9, Care este semnul că am reușit să iiaia şi să scoatem din noi patima 
mândriei şi a iubirii de sine? 


a — Cred că niciodată nu va putea fi « un semn», ca definitiv, că min- 

dria este scoasă. Omul smerit nu se vede niciodată că-i smerit. Lupta 

U „aceasta de o viață întreagă, simțită, ruptă, dreaptă și cinstită o ştie și o 
A va încununa Dumnezeu. Apoi, acestui diavol al mîndriei, plin de o ne- 

suferită duhoare, nu-i va fi deloc ușor că aţiţă şi se aruncă singur în foc 


_cu un suflet care doreşte şi ştie sigur că nu va putea vedea şi împărăţi 
„cu Hristos fără de o smerită smerenie. 


Spune Sfîntul Ioan Scărarul că diavolul trufiei alungă pe toţi ceilalți 


„diavoli şi e] ţine locul la toţi. Toată Scriptura și toţi Sfinţii încercaţi în 


luptă cù acest diavol cotropitor al mîndriei spun că fără harul de sus nu 


se va putea birui această patimă. Bunul Dumnezeu a spus cu tărie că 


acest mare har nu-l va da decît celor smeriţi, cum spune în Sfînta Evan- 


: ghelie că: « celor smeriţi le dă har !» 


Măsura de curăţire a inimii este măsura de izbucnire a simţirii către 


„Dumnezeu. Cît de scumpe sînt îndemnurile bune ale oamenilor încercaţi 


şi cît rău poate pricinui o rînduială după cum îl taie capul pe fiecare! 
Pentru puţina noastră osteneală şi smerenie cu ce alese daruri sîntem în- 
vredniciţi ! Nu va mai fi iubire de sus, adică mândrie, cînd uimirea vă va 
cuprinde și veţi vedea cît de mare este mila lui Dumnezeu pentru noi 


„păcătoşii. Oricărui ostenitor în Hristos fi putem spune: Smerește-te, 
că aj pentru ce! 


Blindeţea și rîvna pentru toate cele bune, nemînierea și urmărirea 


„păcii, nu a nedreptății, sînt semne de nemîndrie. Îndreptățirea de sine 


nu poate fi laolaltă cu smerenia și Dumnezeu se arată, nu atit celor ce se 
ostenesc, cît celor simpli şi smeriți. 
10. Cînd anume cunoaștem că am sporit în rugăciune și smerenie? 


— Sporești în rugăciune și smerenie atunci cînd simţi nevoia să te 
rogi așa cum simţi nevoia de aer și apă. Există o chemare ascunsă în 


tine care te îndeamnă continuu să ceri, să mulțumești și să lauzi pe Crea- 


torul tău. Este sufletul din tine care se vrea la Tatăl și la Mama lui. El 
doreşte să se biruiască pe sine, dar se vede slab şi neputincios. El nu vrea 
să fie rob, adică împătimit, purtînd un nume atît de mare — de creștin—, 


ci se vrea stăpîn lîngă Stăpînul și Răscumpărătorul său. Astfel, sufletul 


se trezește în om şi simte cum inima rănită de dor vrea să comunice, să 
se apropie de Dumnezeu. Așa încep marile treziri spre viață în Dumne- 
zeu. Ecoul acesta armonios pe care-l auzi în tine este semnul că ești viu 


` si vrei să rămii viu în bucuria harului dătător de viață. Sfîntul Ciprian 


zice: « Cum vrei să fii auzit de Dumnezeu cînd nu te auzi nici pe tine în- 


` suji ?» sau « Spune-mi unde ești atunci cînd nu te afli înlăuntrul tău ?» 


și iarăși « Darul anume își face loc (în noi), pe măsură ce se trezeşte sufletul 
nostru, și sînt dezrădăcinate patimile». Cînd inima se va curăţi de patimi, 
atunci se va înflăcăra simţirea către bunul Dumnezeu. 


CU PĂRINȚI DIN MUNTENIA ŞI OLTENIA 


Totul este înnoit de darul Sfîntului Duh, fiindcă darul se dă întot- 
deauna preaîmbelşugat credincioșilor. Cei ce I s-au dăruit Ldi fără de 
întoarcere sînt călăuziți de El și El singur îi zidește așa cum ştie. 

Dumnezeu este ascuns în poruncile Sale. Cei care Îl caută pe Domnul, 
ÎI regăsim pe măsura împlinirii poruncilor. « Lui Dumnezeu Îi trebuie numai 
inima şi Îi este de ajuns», dacă ea va sta deschisă cu evlavie în faţa Lui. 
Rugăciunea neîncetată tocmai în aceasta constă, să ne aflăm întotdeauna cu 
evlavie în fața lui Dumnezeu. Iar peste această stare, pravila, rugăciunea 
citită nu face decît să pună lemne pe foc. 

Dumnezeu este un Dumnezeu al inimii; roagă-te, deci, cu simţire ! 
De unde aş înţelege că Dumnezeu nu este atît un Dumnezeu al minţii, 
ci al inimii, o spun Sfinţii Părinţi. 

Puterea rugăciunii nu stă în cutare sau cutare cuvinte, ci în felul cum 
se săvîrşeşte. Această grijă, preocupare continuă de mîntuirea ta, aduce 
o retragere în tine neprovocatoare și smerită în toate. 


11. Cum putem dobîndi dukovnicește pe fraţii care nu au răbdare 

şi se mînie îndată? 

— Trebuie mai întîi să înţelegem cauzele care-l fac nerăbdător și 
miînioși pe fraţi. Apoi trebuie să le vorbim cu multă bunătate şi blîndețe 
şi chiar cu un fel de aprecieri, arătîndu-le și cele bune ale lor. Cît de nesu- 
ferite și primejdioase sînt aceste două vicii: nerăbdarea și sora ei mînia 
care îți anulează toată frumuseţea așezării sufletului tău și toată agoni- 
sirea duhovnicească ! 

Cineva a văzut pe altcineva care se căznea să deschidă un lacăt la o 
ușă și nu putea nicidecum, de unde a început încet, încet, să-l cuprindă o 
mânie așa de mare, că se dădea cu capul de ușă și vorbea cuvinte rele. 
Și a zis cel care privea degradanta scenă:« În veac n-o să mă mînii măcar 
cît de puţin și o să fac orice efort pentru a-mi stăpîni firea de om, că am 
văzut cât de urit îi stă omului mînios». Deci, noi, cum zic Sfinţii Bătrîni 
ai Patericului, dacă ne supunem patimilor, cu nimic nu ne deosebim de 
închinătorii la idoli. « Că cei ce se biruiesc de iuțeală și se robesc de mînie şi 
nu taie de la sine tulburarea patimii, aceştia se leapădă de lisus Hristos 
și au în sine pe Marte ca dumnezeu și se închină idolului turbării ca şi elenii. 
Iar cei ce au biruit acestea și le-au izgonit de la sine și s-au înfrînat de 
ele, aceștia au călcat idolii și s-au lepădat de închinarea dumnezeilor celor 
mulţi și s-au făcut mucenici fără de sînge». « De se va întîmpla între tine 
și altul cuvînt de scîrbă și va tăgădui cuvîntul, nu-l aţîţa pe el, zicînd că ai 
` spus ! Că se întoarce și zice: Așa am zis și ce? și se face mare ceartă. Ci 
lasă cuvîntul și se face mare pace; că pacea este de patru ori mai mare decit 
dreptatea». (Sfintul loan Scărarul — Cuvînt despre mînie — Filocalia nr.9). 

Iarăşi zice un bătrân că «cel ce se nedreptățește de voie şi iartă pe 
aproapele, fireşte este cel al lui Iisus; iar cel ce nici nu nedreptăţeşte, nici 
se nedreptăţeşte, fireşte este al lui Adam: iar cel ce nedreptățeşte, sau cere 
dobînzi, sau înşeală, fireşte este al diavolului». Trebuie să-ţi încălzeşti su. 
fletul răcit de ură, de nerăbdare şi miînie prin a răbda pe fratele tău, ca să 
rămii omul lui Dumnezeu, că unul ca acesta iartă și se roagă să-şi astîmpere 
focul miniei. Încă multe alte ispite te aşteaptă să le arzi cu focul harului 
Sfîntului Duh și să rămii un om al iubirii și al păcii. 


12. Tinerii începători, din lipsă de educaţie, sînt de obicei auperficizli 
"în credință și nevoință. Promit repede, dar fac puține. Cum trebuie 
să-i dobindim duhovniceşte pentru Hristos? Ce metode recoman- 
i dați? A 
— Aceşti tineri trebuie să înțeleagă cuvântul Sfintei Scripturi care 
spune: « Vai de cel ce face lucrul Domnului de mintuială». Aceștia, se vede 
nu cunosc nici ce este iadul, nici ce este raiul. Să-i apropiem cu inimă caldă. 
Să le explicăm şi lor că Domnul nostru Iisus Hristos stă ascuns în poruncile 
Sale și, în măsura în care le împlinești, în măsura aceea ți se dăruieşte 
„şi El. Și cât este de greu să-L avem întreg pe Stăpînul a toată făptura în 
inimile noastre ! Că spus este: « Fără de Mine nu puteți face nimic !». 
Şi Scriptura n-o putem desfiinţa și nici să credem că o putem împlini cu 
jumătăţi de măsură. Domnul şi Mintuitorul nostru ne vrea întregi. Numai 
satana ne vrea doar un singur vîrf de deget, că ştie el, vicleanul, că așa 
ne poate stăpîni toată ființa. 
Alt timp de pocăință nu mai este, iar sfîrșitul nu ne va fi plin de milă 
sau tirguială. Ci atunci va fi înfricoșarea cea mare, cînd se va arăta nu 
„mila, ci dreptatea, că zice, « Înspăimîntător lucru este să fii judecat după 
dreptate de un judecător fără îndurare». Apoi, în această sfîntă grădină, 
care este mînăstirea, se află cu prisosință toate roadele posibile pentru 
fericita viaţă veșnică. « Acum e ziua mântuirii» (2 Cor. 6,2). Acesta este 
veacul pocăinţei, acela al răsplătirii. Acesta este al faptelor și al răbdări, 
acela al mîngiierii. Acum Dumnezeu este ajutătorul celor ce se îndreaptă 
de la calea răului, ia: atunci va fi înfricoşat cercetător al faptelor, cuvin" 
telor şi gîndurilor omeneşti. A cui este munca, ale aceluia sînt roadele- 
Cinstea şi cununile se cuvin învingătorilor, însă după cuvintul Aposto- 


lului: « Nu numai că se cade să Aria Ata nt, ci să ne şi luplăm dupe lege» 
„(2 Tim. 2, 5). : 

13. Prea Cuvioase Părinte Arsenie, uneori lucrurile se prezintă şi 
invers. Sînt începători hotăriţi şi iubitori de nevoință şi virstnici 
apăsați de gînduri gi cuprinși de nesimtire duhovnicească. Ce 
ne spuneți despre aceştia? De ce unii viratnici nu pot spori în 
lucrare duhovnicească? Ce trebuie să facă aceştia? pa 


— Pentru tinerii cu mare rîvnă către nevoință spunem că se bucură 
Hristos de rîvna lor, dar Îl pot şi întrista dacă în lucrarea lor n-au mă- 
sură — adică dreaptă judecată în nevoință. Că vor putea cădea în ispita 
cea de-a dreapta, cu cele bune exagerate, care rămîn fără mireasma trez- 
viei inimii care ar putea fi un scop împlinit. 

Iar vârstnicilor care nu pot spori în lucrarea duhovnicească sau nu 
vor, le spunem tuturor că viaţa le este încă mai scurtă şi Judecătorul este 
lîngă uși. Celor ce le convine să creadă că vor trăi încă mult, Miatuitorul 
le spune: « Astăzi de veţi auzi glasul Meu, să nu se învirtoşeze inimile voastre». 
Și cine poate crede că fără veste nu-l poate lovi o cărămidă, o boală ne- 
cruțătoare, un trăsnet sau o mușcătură înveninată ? Atunci, sigur, moar- 
stea va fi marele dascăl al trezviei, dar, vai, va fi prea tirziu. În cer nu 
mai este pocăință. 


14, Unii începători și chiar vîrstnici își pierd repede ai. bärbätia, 
rîvna duhovnicească în lupta cu ispitele. Pentru ce pătimese 
această ispită și cum pot dobîndi din nou rivnă, bărbăție, încredere ? 

— Viaţa duhovnicească se observă și la sfinți că este în zig-zag. Urcă 
şi coboară, dar de cele mai multe ori nu-i mare primejdie, că prin coborire 
harul lucrează mai încetinel şi oamenii se smeresc. Părerea de rău şi sme- 
renia sînt nemăsurat mai mari decît isprăvile clanului nevoințelor. Cum 
spune prea frumos Apostolul Pavel: « Cînd sînt slab, atunci sint târe», 
recunoscînd prin aceasta că lucrează harul mai mult în cei smeriţi, că 
smerenia În neputinţă este mai lucrătoare. M-am folosit de sfatul unor 
Sfinţi Părinţi care spun că nu este bine să dorești daruri mari, ci să te mulţu- 
meşti cu daruri mici, că este necuviincios să-ţi zădărăști fiinţa ta duhovni- 
cească, comportindu-te ca un om plin de mîndrie. Psalmul 30 spune: 
« Doamne, nu s-a înălțat inima mea, nici ochii mei, nici n-am umblat întru 
cele mari, nici întru cele mai minunate decit mine». 

Dar nu trebuie să fim nici nepăsători, fără de lucrare și interes, ca 
şi cum am sta într-un tron închipuit, așteptînd, cum se zice, barul de-a 
gata. Lucrul care ţi-ar aduce o mare nădejde şi un echilibru liniştitor 
este o stare de trezvie fără echivoc, o permanentă luare aminte de sine. 
Atunci nu te-ai certa sau te-ai cerceta pretenţios cu harurile lui Dumnezeu. 
` - Pe cei ce-şi pierd repede elanul, dar sînt de bună credinţă şi ştiu că 
fără harul lui Dumnezeu nu se poate face nimic, şi totuşi se consideră 

părăsiți, îi încurajăm să rămînă într-o continuă nădejde şi liniște sufle- 
tească, recunoscîndu-și neputinţele, smerindu-se adevărat cu inima. 
Unii ca aceștia vor vedea curînd iubirea de oameni a lui Dumnezeu. « Că 
cine se lasă întreg în mîna lui Dumnezeu, Care este de toate întru toate, 
nu-i moare nimic, nu-i piere nimic, ci toate îi trăiesc, toate îl slujesc». 


15. Cum putem cîştiga pentru Hristos pe frații care sînt slabi în fapte 

bune şi nu au statornicie, ascultare si răbdare? 

— Trebuie să le zicem cu toată inima noastră, ca să ne mîntuim 
sufletele noastre, despre « înfățișarea omului înaintea Judecătorului», 
despre învinuirea, cercetarea şi despre sentinţa ce o rostește dreptul Jude- 
cător, lisus Hristos, care va veni în persoană «în ceasul în care nu gin- 
dești»: (Luca 12, 40). 

« Cu cel bun va fi plin de iubire, iar cu cel rău, înfricoșător, zice Ferici- 
tul Augustin. Ce frică îl va cuprinde pe cel ce va vedea pentru prima oară 
“pe Mintuitorul, şi încă mînios !, cînd va sta înaintea mîniei Lui. Ziua 
aceasta, « ziua mâniei», cum zice cântarea, miînia Judecătorului va fi o 
prevestire a osîndirii tale şi va fi o spaimă şi suferință mai mari decit 
atunci cînd te-ai afla chiar în iad». 

..O, frate, cu atît mai mare tortură va simţi sufletul în vederea lui Hris- 
tos, pe Care în viață L-a disprețuit sau cu lenevire I-a neglijat poruncile ! 
« Nici o nădejde de a-L mai îmblinzi. Să ceri îndurare, cînd vei fi judecat 
chiar pentru dispreţuirea îndurării ! Ce se va întîmpla dar?, întreabă 
Fericitul Augustin. Unde va fugi păcătosul cînd deasupra lui are 
pe Judecătorul mînios, sub el iadul deschis, la dreapta păcatele ca acu- 
zator, la stînga duhurile rele care sînt gata la execuţie și înlăuntrul său 
mustrările conștiinței ?» 

Cugetînd la toate acestea, cum se mai poate ca fraţii şi oricare dintre 
noi să fie cu voia slabi şi nepăsători, nestatornici în ascultări și fără răbdare? 


16. Cum putem vindeca sufletește pe cei care defaimă, vorbesc de 
rău pe aproapele şi nu-și stăpînesc gîndurile, limba şi pîntecele? 
— Cu iubire veșnică te-am iubit pe tine», zice Dumnezeu. Frate 
dragă, Dumnezeu din iubire te-a ales din mulțimea atîtor oameni. Ţi-a 
dat viaţă și te-a așezat în lumea aceasta. Toți cu care trăieşti sînt aleşii 
Lui pe care îi iubeşte și îi apără. Sînt lîngă tine, ca laolaltă să vă iubiţi 
şi prin aceasta se va vedea teama și iubirea de Dumnezeu. Cerul şi pă- 
miîntul și toate fiinţele strigă neîncetat că iubesc pe Dumnezeu. Soarele, 
luna, stelele, munții, izvoarele, florile şi toată făptura se pare că strigă: 
« lubiţi pe Dumnezeu, iubiţi opera lui Dumnezeu !». 
Ce zici de toate astea? Crezi și nu-L iubeşti? Te poţi gîndi să iubeşti 
altceva decit pe Hristos? Şi totuși, iată, tu vorbeşti de rău pe cei pentru 

care Domnul S-a jertfit să le dovedească că-i iubește şi cine îi loveşte, 
ÎL loveşte și pe Răscumpărătorul lor. 

Gîndurile noastre, mai degrabă, să se îndrepte spre facerea lumii, 
spre blestemata cădere în păcate, spre răscumpărarea noastră veșnică 
prin cruce, ca să avem parte, străduindu-ne, să iubim pe toată lumea, 
oricum ar fi, că toţi sînt făcuţi frumoși numai pentru Singur Dumnezeu. 
Iubite frate, care ești stăpînit de iubirea de sine, crezi că nu va 
veni vremea la o înaripare duhovnicească şi aripile, fiind întinse, nu vor 
putea zbura din cauza nemiloasei tale lăcomii? 

Nu te poate obliga nimeni să duci o viață de mare ascet, care, după 
unii, pare o nebunie, ea fiind de fapt o sfîntă nebunie, dar ai putea spune 
de la cîte lucruri bune te-ai lipsit în preocuparea de azi, ca o ființă aleasă 
cu nume mare și frumos, ținînd cont de subţietatea sufletului în rugăciuni, 
meditații, dăruiri şi multe altele, pentru armonia cu cei cu care trăieşti? 
Deci, ori părăsește plăcerile păcătoase și vei cîştiga viaţa de veci, 
pe care să ne-o adăugăm în fiecare zi, ori trăiește îngreunat de patimi, 
care te duc la nesimţire, spre o moarte veșnică. Alege, iubite frate ! 


17. Este vindecarea şi mîntuire pentru cel mîndru şi iute din fire? 
Cum poate fi dobîndit pentru Hristos? 


— Da, este vindecare și mîntuire și pentru cel mîndru, dar va trebui 
să trăiască într-o mare frică de Dumnezeu, că zis este cu strășnicie: « Dom- 
nul celor mîndri le stă împotrivă !». Acest păcat este cel mai urît de Dumne- 
zeu. Este păcat luciferic care a adus căderea unei cete întregi de îngeri şi 
i-a făcut lipsiţi total de darurile lui Dumnezeu. Sînt diavoli nesuferiţi 
urâţi, vicleni, ființe cu ură desăvirşită și blestemaţi pe vecii vecilor. Aceasta 
este soarta tuturor celor ce se încred în puterile lor, mai presus de toți, 
îngîmfaţi, nemiloși, urîţi de semenii lor, îndrăzneţi şi fără rușine. Dacă 
Dumnezeu a luat darul de la ei, vor fi din ce în ce mai mult într-o asemă- 
nare cu diavolii. . 
Frate, tu ştii Scriptura, că Dumnezeu numai celor smeriți le dă har 
şi zici că te vei lăsa mai tîrziu de patima înălţării de sine, dar nu înţelegi 
că într-aceasta sufletul tău se pierde deja? 
Poţi să arunci un mărgăritar de mare preț în apă, zicînd că-l vei 
căuta mai tîrziu? Dar dacă nu vei putea să te smerești cu adevărat ca să 
primeşti darul mîntuirii tale. Ca să scapi de mîndrie, ai nevoie de rugăciune, 
de plins şi părere de rău adevărată. Aceasta este un dar de sus, și dacă 
umnezeu nu-ți dă această părere de rău? Dacă vine moartea şi nu-ţi 
lasă timp ?« Ziua de miine, zice Fericitul Augustin, n-a promis-o Dumnezeu 
nimănui; poate să ţi-o dea, poate să nu ţi-o dea l». . 

Lăudăroșenia, semeţia, iuțimea, care este o fiică a mîndriei, disprețul 
şi plăcerea să fii vestit și grozav și altele asemenea « toată măduva omului 
o pierd şi îl lasă sec». Smeriţi-vă, iubiţi fraţi, « că altfel nu veţi putea 
gusta bunătățile Împărăției Mele !», zice Domnul Atotţiitorul. 

Să întrebăm pe atitea suflete mărețe, bogate, pe toţi învățații, prin- 
cipii și împărații care deja au trecut la cele veşnice, să-i întrebăm ce le-a 
mai rămas acum din măreţia, dcesfătările şi stăpînirea lor? Toţi, frate, 
vor răspunde: Nimic, nimic ! « O, omule, zice Fericitul Augustin, tu pre- 
țuiești ceea ce are omul aici, bagă însă de seamă la ceea ce duce cu sine! 
Cind moare, nu ia nimic altceva cu sine decît un cadavru greu mirositor 
şi o haină zdrențăroasă ce va putrezi împreună cu el». 


18. Cum putem dobîndi în viață, în mînăstire, pacea sufletului? Cum 
o putem păstra în inima noastră și s-o dăm si altora? Care sînt 
foloasele păcii duhovnicești gi din ce fapte bune se naște ea? 


— Simţi uneori că vine un duh liniștitor, eliberator în inimă. Pacea 
nu vine decît numai și numai atunci cînd, mai mult sau mai puţin, simţi 
că doreşti cu adevărat să nu te stăpînească nici o patimă. Simţi nevoia 
să te controlezi, să fii cît mai treaz faţă de orice lucru vătămător cît de mic. 
Vci simţi o bucurie tainică și o cuviincioasă îndrăzneală spre bunul tău 
Stăpîn, să nu-L superi și să-ţi întindă mîna salvatoare mereu, şi aceasta 
într-o plăcută şi neînvinsă atenţie a ta. Eliberarea aceasta o ai pentru că 
ştii să faci nu ce vrei tu, ci numai ce-I place lui Dumnezeu. Cît de aproape 
şi de coboritor este Dumnezeu pentru inimile acestea! Cum se spune: 
« Se laudă mila asupra judecății». Şi, iarăși, se bucură sufletele alese să 
spună: Fiindcă Dumnezeu din firea Sa este bunătate memărginită, 
dorința Lui cea mai fierbinte este să ne facă şi pe noi părtaşi fericirii Sale. 

Pacea este o mică împărăție cerească în om pe care n-o poate cuceri 
decît fiind un luptător smerit și viteaz, multiubitor, liber față de tot ce e 
rău şi numai ținînd mîna inimii sale spre mîna inimii Stăpînului său. Și 
dacă, oameni fiind, greșim, Dumnezeul nostru ne pedepseşte în viața 
aceasta ca să ne cruţe în cealaltă. « O, Dumnezeule, miniaiu- Te-ai şi Te-ai 
milostivit spre noi !» (Ps. 59, 3). Şi iarăși: « Dat-ai celor ce se tem de Tine 
semn ca să fugă de la faţa arcului, pentru ca să se mintuiască cei iubiți ai Tăi» 
(Ps. 59, 4). 

Rămîn multe negrăite și frumoase despre tine, scumpă și mult dorită 
« pace sufletească», dar simt încă plăcerea să-ți mai dăruiesc o mică coro- 
Diţă ! A zis ucenicul unui mare părinte învăţat: Ce fericit ești, părinte, 
că ştii atitea lucruri şi eu, un biet om simplu, nu știu nimic! Tu poți 

i să te faci mai sfînt decît mine! Auzi, îi răspunse atunci părintele, dacă 
o bătrină simplă știe a iubi pe Dumnezeu mai mult decît mine, ea poate 

ajunge la un wai mare grad dc sfinţenie decit mine». Să ne folosim de 
smerenia și pacea celor simpli !« Se scoală cei neînvăţaţi și răpesc cerul», spu- 
nea cineva. « Fericit este cel ce pricepe lucrul şi-i mîntuiește sufletul său». 
Sfîntul Ioan Gură de Aur spune: « Să mergem la morminte şi aşa vom 
cunoaște şi vom dobindi mai uşor pacea sufletului». 


19. Ce legătură este între pacea inimii și conștiința curată? Cum le 
putem dobîndi pe amîndouă în mînăstire, în viață? 


— Cînd conștiința nu este curată, nici inima nu poate avea pace. 
Ele sînt într-o indestructibilă relație. Poate ca inima să fie împătimită 
şi să producă neliniște conștiinței. 

Conştiinga se eliberează extrem de mult atunci cînd păstrăm cu tărie 
pacea sufletească împotriva dez ordinii din noi. Chiar dacă n-am împlinit 
întru totul idealurile noastre la măsura zilei, să păstrăm în noi speranţa 
şi să rămînem credincioși lui Dumnezeu printr-o trăire vie, neşovăitoare. 
Dacă nu-L mărturisești nici înaintea sufletului tău, considerîndu-L 
adevărul desăvirşit pe care zici că Îl dorești şi vrei să-l slujeşti, 
iată, rămîi căldice], că nu a zice, ci a lucra inseamnă a ajunge. 

Mergînd pe drumul cel mare și bun împotriva chemărilor păcătoase 
şi comode ale firii, încă fiind pe drum, te simți mult eliberat de conştiinţă 
şi inima se consideră oarecum ajunsă, se bucură și încep să iasă din ea 
puteri de viață, avînd cu plinătate harul cel mult liniștitor. 

Să nu-ţi munceşti singur conștiința, mergînd după puterea ta spre 
desăvîrșire, că nu se poate ajunge uşor. Lupta este de o viață, nu te ispiti 
singur. Smereşte-te mereu, ca văzînd Domnul Păcii silinţa ta, dar 
și liniştea ta, să te binecuvinteze cu eterna Lui pace. Că toată 
bunătatea și numele bun vin de la marea iubire a lui Dumnezeu și te 
va stăpîni un sentiment al veșniciei și aceasta, iubite frate, nu este 
puţin lucru. Să veghezi mereu asupra ta, fără nici un duh înălțător, și 
oriunde te vei găsi, față de marile chemări, inima ta se va bucura și cu 
rugăciunile Preasfintei Născătoare de Dumnezeu vei rămîne un om al 
Grucii — un fiu al Învierii. 


20. De ce S-a numit Fiul lui Dumnezeu Cuvînt şi Domnul Păcii? 


— lată, sînt plin de sfială și neputincios să răspund la aceste întrebări 
care au fost și în uimirea îngerilor, cum spune Sfînta Scriptură: « Taina 
cea din veac ascunsă și de îngeri neştiută». Cum aş putea eu pătrunde 
aceste taine și adevăruri pe care le trăim, le simțim și ne supunem lor 
pînă la moarte pentru că sînt adevărate, dar nu le putem întru totul cu- 
vinta şi înţelege. Îmi cer cuvenita iertare şi cu o sinceră nădejde în 

Harul divin spun şi eu la măsura puterii mele, dar și a rîvnei și a dra- 
gostei inimii mele. 

Zice Sfintul loan Evanghelistul: « La început era Cuvintul şi Cuvintul 
era la Dumnezeu şi Dumnezeu era Cuvintul. Acesta era întru început la 
Dumnezeu. Toate prin El s-au făcut și fără El nimic nu s-a făcut din 
ce s-a făcut» (loan 1,1—2). « Dumnezeu este Cuvintul» se înţelege, adică 
se simte pe Sine Însuși neîntrerupt ca Stăpin. 

Deci într-o permanentă simțire de Sine a trimis pe Fiul-Dumnezeu 
Cuvîntul să fie arătat de către Tatăl la toată făptura, căci toată făptura 
are în felul ei o simţire de sine. 

Dumnezeu — Cauza cauzelor — S-a vărsat pe Sine în lume prin 
Fiul-Dumnezeu Cuvîntul, Care a luat chip smerit de om, ca să fie cunoscut 
prin cuvînt ca Fiu al Tatălui. « Eu sint în Tatăl şi Tatăl este în Mine. Cu- 
vintele pe care vi le grăiesc Eu nu le spun de la Mine, ci Tatăl Care sălăș- 
luieşte în Mine, El Însuși face aceste lucruri» (Ioan 14, 10). 

Cuvîntul este marea şi desăvirșita putere de afirmare prin care omul, 
împreună Cu întreaga creaţie, în deplină simţire de sine, cunoaște și 
mărturisește pe Creatorul său. Prin Cuvintul şi prezența Duhului Sfint 
s-a creat lumea văzută şi nevăzută, s-a cunoscut înalta simţire, trăire 
şi relaţie între Ziditor și zidire. 

Prin această mai presus de fire întrupare a lui Dumnezeu Cuvintul, 
Fiul Omului a făcut ca în noi și-n toate să se recunoască faptul că există 
tainic o continuă cuvîntare divină întru Sine. Toată creatura lui Dumnezeu 
are puterea Cuvîntului în ea și-l rostește potrivit firii şi Însușirii proprii 
şi Dumnezeu a dat omului puterea să deslușească «limbajul» acestora. 
Cuvântul, pe de altă parte, este puterea divină mută din făptură, să ne 
simţim în răspunderea ce avem tari și liberi, ca o continuă verigă 
mistică de aur în lanțul nesfîrșit al cunoașterilor. 

Cum se spune: « S-a vărsat Hristos în buzele tale». Buze ale lui Hris- 
tos numeşte Scriptura cuvintele Duhului Sfînt. « Dacă rămîneți în cuvintul 
Meu, sînteţi cu adevărat ucenici ai Mei şi veţi cunoaşte adevărul, iar adevărul 
vă va face liberi». Dumnezen Cuvîntul simte nevoia de a Se arăta 
pe Sine, ca întreaga Creaţie să vină și să fie împreună în simțire, 
adevăr şi veșnică fericire. Dumnezeu Cuvîntul nu ne-a adus prin cuvînt 
numai comunicare, luare la cunoştinţă. El ne-a adus mai mult decit ne-a 
pierdut Adam, ne-a adus puterea de discernămiînt şi puterea de a birui 
răul, de a accepta suferința şi de a iubi pe vrăjmași. O 

Cuvîntul divin este puterea de comunicare a adevărului vieții. Prin 
U Dumnezeu Cuvântul este trezită toată făptura, care şi-a recăpătat cunoş- 
i tința de sine într-o formă tainică, și tinde şi trăiește glorios în simpirea 

Stăpînului. Fiinţă superioară, omul a putut cunoaşte că poartă în sine 

pe Creatorul său. Dumnezeu Tatăl S-a vărsat prin graiul Fiului Său, ca 
oamenii să cunoască înţelepciunea, iubirea desăvîrşită pentru om, calea 
spre El și lupta neadormită cu puterile răului. i 

Dumnezeu Cuvîntul nu este împărțit în două persoane, ci este acelaşi 
Fiu şi Unul Născut — Dumnezeu Cuvîntul, precum ne-au arătat proorocii 
şi Sfinţii Părinţi. Prin unire, renaştere și reînviere cu Hristos se descoperă 
în noi, «în potenţial și desfăşurare», chipul mistic al Fiului Omului — 
Dumnezeu Cuvîntul şi te simţi «pe sine» într-o liniștitoare vibrație a 
întregii tale ființe şi cu totul în comuniune şi dialog cu Dumnezeu Cuvîntul 
şi într-o supraomenească bucurie — momentul mistic al unirii noastre cu 
Mintuitorul. 

Cît despre Fiul lui Dumnezeu ca. Domn al păcii, vă zic că Domnul 
nostru lisus Hristos a biruit moartea. A biruit răul şi pe domnul răului 
— satana. El domnește peste toată ființa, peste toată firea din cer şi de 
pe pămînt ca Domn al Păcii, pentru că a adus împăcarea noastră cu Dum- 
nezeu și iubirea în lume şi a dat putere de biruință tuturor ca să fie liberi 
şi să simtă în ei și în afară de ei pacea duhului, pacea conștiinței, 
pacea inimii. Pacea pe care ne-o dă Hristos izvorăște din pacea și iubirea 
Prea Sfintei Treimi: « Pacea Mea las vouă, pacea Mea dau vouă; nu precum 
dă lumea», ci ca stăpîni și biruitori peste turbaţii şi războinicii diavoli. 
« Îndrăzniţi, Eu am biruit lumea», zice Domnul. Astfel, împăcaţi, purtăm 
şi noi în inimi, ca fii adevăraţi pe Domnul Păcii. Care mîngiie, iartă, odih- 
nește și împacă sufletele noastre. 


21. Cum trebuie să folosim cuvîntul dumnezeiesc ce ni s-a încredinţat, 
mai ales nouă, preoților şi păstorilor, spre păstorirea şi mîntuirea 
sufletelor omenești? l 

— Preotul trebuie să rămînă permanent devotat gi neprihănit întru 
această neegalată demnitate sacră. El poartă prin marele har preoţesc 
puterea divină ca săvirşitor al Tainelor mîntuitoare, mai ales ca 
liturghisitor. 

« Fost-a vreodată o promisiune şi un angajament mai solemn ca darul 
preoţiei? L-ai luat după gîndire matură, în Casa lui Dumnezeu, în chiar 
Altarul Său, în faţa Sfintei Evanghelii? L-ai pecethiit cu Sîngele lui Lisus 
Hristos la Sfînta Împărtășanie și te-ai făgăduit în fața Marelui Arhiereu 
că ÎL vei da așa întreg la judecata de apoi, cum ţi-a poruncit? Acum ce-ţi 
rămîne de făcut, decît să împlineşti credincios toate condiţiile acestor 
făgăduinţe cerești !» 

Inima este centrul vital al întregii noastre ființe şi cuvîntul este mani- 
festarea prin grai a inimii. Vrăjmaşul viclean şi crud ne asaltează mereu 
spre a ne răpi. Preotul bun își extinde vigilența la toate, nefiind aproape 

nimic, ce nu i-ar putea deveni ocazie primejdioasă. Curăţenia, cuminţenia, 
în tot-felul, mai ales la preot, sînt cinstea naturii omenești, mărgăritar 
de puţini cunoscut și de mai puțini aflat. Această așezare lăuntrică 
este o forță invincibilă și în demnitatea lui, preotul se simte liber în fața 
cuvîntului spus tuturor ca în fața lui Dumnezeu. 

Dacă unele practici de pocăință sînt foarte folositoare prin ele însele, 
potrivi-se-vor oare totdeauna unor păcătoşi învechiţi care abia încep să 
trăiască creștinește? Cu aceste suflete obișnuite de atîta vreme numai în 
vicii puţin se cîștigă, ba adesea se expune omul primejdiei de a pierde 
totul, dacă ar voi să le supună unei virtuți desăvirșite. Pretinzînd prea 
mult, nu obţii nimic şi, crezîndu-te drept, cazi în asprime. 

Să ne folosim deci de această dreaptă măsură care deosebeşte condi- 
ţiile, cumpănește puterile şi împrejurările, fără a privi prea departe. ar 
pentru a evita un mare număr de imprudenţe, să păstrăm un zel prudent 
care eate statornic şi energie, fără grava idee fixă. Fără îndoială că 
tăria și energia formează esenţa rîvnei preoțești, care, în ultimă analiză, 
nu-i decit dragostea pusă în acțiune. « Dragostea e mai tare ca moartea», 
cum se zice. Nimeni nu-i mai puţin potrivit vieţii apostolice decit ce 
fricoşi, care nu știu altceva decît să cedeze cu lasitate, chiar atunci cînd 
rezistenţa e cea mai sacră datorie și a căror activitate se reduce la frică 
şi tăcere. « Nu căuta să fii judecător, fără numai dacă poți înfringe cu tărie 
fărădelegile», zice Eclesiastul (Ecles. 6, 7). « Nu te teme în fața lor...» 
« Eu te-am dat... ca o cetate întărită» (Ieremia 1, 17). Sînt atari împre- 
jurări în care preotul trebuie să zică: « Pot muri, dar a tăcea nu pot> 
(Fericitul Ieronim). , 

"Ce e mai trist decît această pornire exagerată de prudență ? Închi- 
puieşte-ţi un păstor de suflete care, bazîndu-se prea mult pe vederile 
proprii, se ține tare de o vedere fixă în a voi ca toți săi sə supună Și 
își ia ca maximă neschimbată ideea de a nu da înapoi niciodată ! Aseme- 
nea păstori își înstrăinează sufletele și își creează în jurul lor primejdii 
care îi vor constringe să fie anulaţi şi se vor vedea reduși la imoposibili- 
tatea de a face binele. 

Spune un mare autor duhovnicesc: « De ce nu dezlegi și tu cum am 
dezlegat Eu pe Jeproşi şi de ce îi ruşinezi, poate? O, nu ești şi tu un alt 
Iisus? Nu ţi-am iertat și Eu ţie destule? De ce ești dur și pretenţios cu 
alții?». « Fereşte-te să faci din catedra adevărului o scenă pe care să-ţi 
pretinzi zilnic propria ta stimă şi să dojenești pe credincioși ! Trebuie să știi 
a certa cu tăric, dar și cu blindeţe, fără a strica leacul cu veninul pro- 
priei tale nerăbdări» — argumentul bățului, cum spune latinul. De ase- 
menea, «Nu te ocupa de rodul trudei tale ! Voi avea Eu grijă să încol- 
țească. în sufletele unde ai fost un simplu semănător». ... > ` 


CU PĂRINȚI DIN MUNTENIA ȘI OLTENIA 


Iată deci cît de important este a ne conduce cu înţelepciune, sfătuin- 
du-ne și mai ales a urma pildele Domnului nostru lisus Hristos şi mărturia 
Sfinţilor Lui. Să urmăm limbajul simplu şi potrivit împrejurărilor, ca 
model de prudenţă gi discreţie, de blindeţea cea mai gingasșă în condu- 
cerea sufletelor! Întotdeauna, dar mai ales în fața credincioșilor sau în 
prezenţa oricui, să vorbească propria ta viață ! Toţi au o scînteie de ade- 
văr în ei lăsată de Dumnezeu şi, printr-o cuceritoare blîndeţe, înţelegere, 
coboriîre întotdeauna la ei şi vorbire pe limba lor, vor fi pătrunși spre 
o viață creștină. Însă nimic, nici talent, nici cunoaștere în cuvântări 
susținute atît de necesare, nu va putea aprinde statornic, dacă nu este 
simțită o dragoste continuă pentru ei și, mai ales, dacă nu ești un exemplu 
viu la o măsură posibilă ca om al lui Dumnezeu. d: 


22.BAm văzut oameni virstoici care se tem de moarte mai mult decit 
cei tineri. Cum se poate acest lucru? (um trebuie să cugetăm 
şi să așteptăm ceasul morţii după Sfinta Evanghelie? 


— Frica de moarte nu-i din pricina morţii, ci din pricina vieţii. Vrei, 
aşadar,.să nu te temi de moarte? Trăiește creștineşte ! « Celui ce se teme 
de Domnul, bine-i va fi intru cele de pe urmă» (Isus Sirah Y, 13). Cine a 
trăit bine nu poate muri rău. Cine este pregătit de moarte nu se. teme 
de nici o moarte, chiar dacă va veni pe neașteptate. « El moare pentru 
că nu moare». i 

Cită vreme trăim, să-L iubim pe Dumnezeu atît cît putem. Viaţa 
să ne servească numai spre a spori în dragostea de Dumnezeu. Mărimea 
iubirii ce o află la noi moartea va fi măsura dragostei de care vom fi 
cuprinși pe întreaga veșnicie față de Dumnezeu. 

Cît de multă bucurie ar cuprinde sufletele, dacă ar ști cît de mult 
ne iubeşte Dumnezeu şi ne așteaptă să-l deschidem. Origen spune: « Dum- 
nezeu mai mult se îngrijește de mîntuirea noastră decit diavolul de pierzarea 


noastră, pentru că Dumnezeu cu mult mai tare ne iubeşte decit ne: urăște 

diavolul». l 

23 Cum vedeţi monahismul românesc de-a lungul isterici? Care ar 
fi însușirile, caracteristicile lvi proprii? 


— Văd monahismul românesc de-a lungul timpului într-o regenerare, 
înviorare, prospeţime +de neînchipuit. 

Scriptura lui Dumnezeu ne umple de speranţe, unde monahismul 
se arată ca cea mai de virf podoabă și unică în toată Istoria bisericească. 
Dumnezeu vorbeşte: « Vrei să fii desăvirșit ? Cine nu lasă tată sau mamă, 
soție, copii, rang şi bogății pentru Numele Meu acela nu Mă iubeste». 
Monahismul încearcă o jertfă continuă pentru Hristos care S-a jertfit 

pentru noi. Ne-a făgăduit că va fi cu noi pînă la sfîrşitul veacurilor şi 
ne-a întărit: «Eu te-am dat ca o cetate întărită» (Ieremia I, 11) şi 
făgăduinţa Lui va întări cetatea noastră şi va trăi cit va trăi şi Sfînta 
Scriptură. 

Cetatea aceasta, monahismul, nu este un simplu hazard sau o mergere 
aventuroasă a cuiva, ci este zidită pe temeiurile cele mai adînci şi mai 
lăudate ale Sfiatei Scripturi. Secole întregi monahismul a jertfit în taină, 
a cîntat şi lăudat pe Dumnezeu în chipul cel mai îngeresc, a sfinţit pă- 
mîntul pe unde a trăit, a eliberat sufletele, izgonind și umilind pe cotro- 
pitorii diavoli şi a dovedit în chip strălucit că se poate conforma întru 
toate. voinţa proprie cu aceea a lui Dumnezeu, care neîndoios înseamnă 
a cîştiga un mare grad de sfinţenie. 

Dumnezeu ne iubește că dorim să I ne dăruim total, şi încă prin 
ce dragoste ! Cea mai înduioșătoare, cea mai generoasă și mai stator- 
nică !« A Te iubi și a face să fii iubit —iată toată mărirea și toate 
mingiierile ce le doresc I». 

Consider că trăinicia sufletului monahului român constă în faptul 
că el nu vine la mînăstire pentru a respecta numaideciît o regulă, ci vine 
dintr-o mare necesitate sufletească de a se mîntui. El a văzut pe Hristos 
şi fuge după El să-L ajungă și ÎI caută prin toate mijloacele, prin rugă- 
ciune, castitate, nevoinţă sau jertfă, 

Regula monahală în sine este considerată la unele confesiuni religioase 
aproape ca un scop împlinit și monahul rămîne doar ca un ordonat. Aceasta 
n-ar fi puţin lucru, dar se obișnuiește să se spună: « tipic, tipic şi la inimă 
nimic ! » Caracteristica monahului român este că se aprinde uşor de 
dor pentru cerul cerurilor, pentru Hristos Care arde veșnic și te vrea 
aprins. oi 

Această ţisnire a multora spre frumoasa cetate a Monahismului se 


face; de altfel, pe fondul creştin trăitor și evlavios al sufletului poporului 


nostru român, í l 


Li 


24. Cousideraţi că aparitia şi înmulțirea sectelor este un semn apota- 
liptic, profeţit de Însuși Miataitorul? i 


— N-aş îndrăzni să spun lucrul acesta, că trăim o vreme apocalip- 
tică, mai ales că toţi sectanţii au cap de afiș în propaganda lor « Sfîrși- 
tul lumii». « Vine sfîrşitul !», ca să se producă așa-zisa panică şi, fără 
deliberare, unii se duc orbește la ei. Căci, cînd: omul se întunecă de 
bunăvoie, cine-l mai poate reţine? Şi, dacă va trebui să credem.că e 
un semn apocaliptic, ar scădea rîvna de combatere și învăţătura împo- 
trivă va fi zadarnică, pentru că deja trăim un sfîrşit, trăim împliniri de 
proorociri. Ei, sectanţii, au cîmp liber de bătaie pe mai multe feţe. ale 

situaţiei: subvenţii susținute, lume de tot felul ce nu ţine de nici o parohie 
(mai ales la orașe); şi apoi lipsa de vigilență a unor preoţi care nu iau 
treaba în serios, lăsînd lucrurile să meargă de la sine, trăind din punct 
de vedere pastoral prea comod. Ei au și cărţi, fac și catehizare. | 

Unde ar fi astăzi lumea, unde ar fi atitea milioane de suflete, dacă 
preoţii buni ar fi părăsit apostolia lor din pricina greutăților pe care le 
întîmpinau ? Biserica a .trebuit să lupte .trei veacuri și s-a scăldat în 
sîngele martirilor săi, pentru ca să poată. obţine: dreptul de existență, 
aici, pe pămînt. lar noi, oamenii de puțină credință, ne vom da înapoi 
la cea dintîi încercare, cînd sectanţii seamănă ziua În amiaza mare neghina 
peste lanul de grîu al parohiei noastre? E RE 

Să iubim pe Dumnezeu, să iubim poporul, să ne iubim înțelepţește 
și pe noi înșine și nu vom da înapoi în faţa unei mici jertfe cînd va fi 
vorba de mîntuirea sufletelor. « Căci care este nădejdea noastră ... sau 
cununa laudei noastre?» Au nu sînteţi voi preoţii înaintea Domnului 
nostru lisus Hristos pînă la a doua Lui venire? Oare preotului zelos îi 
este rezervată în cer doar o singură cunună? Sfintul Grigore cel Mare 
răspunde că atîtea cununi își cîștigă păstorul, câte suflete mîntuiește. 
Ba se va număra încă între principii acestei Împărăţii: « Cel ce va face 
şi va învăţa, acesta mare se va chema în Împărăţia cerurilor» (Matei 5, 
19) şi cum se mai spune: « Cei ce învaţă dreptate pe mulţi, vor fi ca și 
stelele veșnice ». | 

Oferă-te, deci, Păstorului păstorilor să te trimită în căutarea oii rătă- 
cite, că a ieșit din cîrd și, cum se zice, « marginile sînt ale diavolilor». 
„__ Dămuiți-vă, preacinstiţi preoți, și fiți gata în toate ocaziile ce vi se 
vor prezenta pentru a lucra împreună cu Hristos Domnul la mîntuirea 
sufletelor ! « Foc am venit să arunc pe pămînt şi ce alta doresc decit să se 
aprindă ?». 

Ferice de preotul vrednic pe care Părintele veşnic îl proclamă ful 
Său în raiul plin de uimirea Îngerilor, care este Raiul preoţilor. Există, 
cum ar spune Sfintul Ioan Gură de Aur, şi un iad al preoţilor, că nu vor 
scăpa de păcatele celor păstoriți dacă i-au lăsat în rătăcire. Și Sfintul 
Grigore Teologul spune: « Tot atitea suflete ucidem, cîte lăsăm să se osin- 
dească din vina noastră». 


' 25. După o lungă experiență de duhovnic, îndrăznesc să vă întreb ce 

metode spirituale ați folosit mai mult pentru formarea și cres- 

a -terea fiilor duhovnieești? Care anume dintre cle au dat celc 
-© — , mai bune rezultate? ' 


— N-aş vrea să displacem lui Dumnezeu, dar am voi să fim şi pe 
înțelegerea oamenilor. Am dorit mult ca toți care cercetează duhovnicul 

să vină la el liberi, ca la un mare prieten şi să poată vorbi cu el neapărat 
ca şi cum ar vorbi sieși. Trebuie apreciat, și să se ştie de la început, că nici 
un moment nu-i mai important, mai extraordinar pentru toată exis- 
tența lui aici, pe pămînt, și în veșnicie ca acest moment solemnal 
spovedaniei. 

Demonstrez, dacă e cazul. O mărturisire bună este să reușești să 
nu rămînă nici un păcat nespus, oricît de mic ar fi fiind silit să spun încă 
o dată că nu este lucru mic în viaţă răul cel mai mic. Să-i arate duhov- 
nicul multă iubire şi prețuire, că se spovedeşte curat și este mult apreciat, 
că spune cu inimă frîntă și smerită toate păcatele, oricît de mari ar fi. 
Dezlegarca dată de duhovnic se poate numi un har al harurilor, cum 
spune un mare autor duhovnicesc. Iar credinciosul să fie asigurat cu orice 
chip de păstrarea secretului tainei. Dacă îl scapi şi scoţi un suflet din 
adinc de ape, nu-l mai mustră nimeni de ce este ud. 


Am văzut că se bucură, pe drept cuvint, toți cînd le dovedeşti 
că toate păcatele mărturisite, fie chiar grozave, nu se mai au în vedere 
nici la vămi, nici la marea judecată de apoi, lucru întărit și de spusele 
Sfintului loan Gură de Aur. 

Trebuie convins cu blindeţe și cu un ton intim că va fi neapărat silit 
să se oprească de la ele pe viitor și să fie înţeles, spun la mulți, că e zadar- 
nică spovedania dacă patima nu cedează în inima lor pe viitor. Am văzut 
că este cu efect, spunindu-le: Frate sau soră, ştii cum ești frăția ta? 
La fel cu acela care a greșit de nouă ori, dar spune să-i dezleg zece, că 
greşește la noapte iar! 

Trebuie să-i amintim, cînd este lingă tine, venit cu inima mai pregă- 
tită spre ușurare și folosinţă, că vom muri în curind, « adică vom merge 
la casa veșniciei noastre» (Ecles. 12, 5). Să le spunem credincioșilor ce vin 
la spovedanie, cu iubire și deschis, că timpul, lumea și toate lucrurile 
vremelnice vor dispare ca o fantomă şi nu ne va mai rămîne altceva decit 
Dumnezeu şi viaţa veșnică: « Onorurile fug, aurul te părăseşte, trupul 
putrezeşte, singură veşnicia rămîne l». Va fi bună sau va fi îngrozitoare? 
O, clipă înfriceșată ! A mă înfățișa la judecata lui Dumnezeu, singur în 
faţa Lui, a fi întrebat şi examinat din toată viața mea de un Judecător 
drept, care nu va mai fi Dumnezeul milei, ci al dreptății, care va răsplăti 
fiecăruia după faptele sale. Aceasta, deci, trebuie să cugetăm fiecare: Cind 
şi cum voi muri eu! 

Dragostea, înțelegerea, bliadeţea și harul Duhului Sfînt să umbrească 
inima duhovnicului și a credinciosului în ceasul spovedaniei ! Se va simți 


că pleacă cu o inimă uşoară de miel, chiar dacă s-a considerat în viață 
un leu neînfricat, 


CU PĂRINŢI DIN MUNTENIA ŞI OLTENIA 


Asa am dorit şi aşa am căutat să procedez șiam avut multe bucurii 
şi nădejdi și roadele le las în voia Dreptului Judecător. 


26. Care sînt cele mai grele probleme care ae întîlnesc în scaunul 
de spovedanie şi cum le rezolvaţi? 


— Conflictele de familie, îndoiala în credință, suferințele de tot 
felul, divorţul, avortul, iată cîteva dintre ele. O problemă mai grea ar fi 
cu cei care vin nepregătiți, siliți să vină la spovedanie din partea altora 
sau vin la întîmplare, cu un fel de-a se înșela singuri. Aceștia nu au prea 
multă cunoștință de importanța tainei pocăinţei și nici nu ai o trezvie 
a conștiinței. Desigur, se riscă să nu se spovedească sincer, curat, din 
conștiință, cu căinţă, ci cu eventuale prejudecăţi. Aceştia trebuie luaţi 
de la început cu viața și moartea, după puterea lor de înțelegere, că le 
trezeşti conștiința, profitînd de singurul fapt important, că totuși au 
venit la tine, împinși, trași, cu un fel necinstit de a se înșela singuri. O 
lămurire intensă trebuie pentru a nu-şi ascunde păcatele sau spunerea 
lor cu scuze, cu mai multe înţelesuri, lucru atît de nesuferit în fața Drep- 
tului Judecător, sau primirea cu nevrednicie a Prea Curatelor Taine, 
aceasta numindu-se furt de cele sfinte, păcat împotriva Duhului Sfînt. 

Toate acestea trebuie spuse cu căldură și, prin mila lui Dumnezeu 
Care îi iubește pe toţi, poate fi salvat, dezlegat și deci iertat. Este o gre- 
şeală să-l dezlegi pe om, rămînînd în confuzii de felul acesta. Astfel de 
dezlegări nu au nici o valoare, ba se va mai agrava starea sufletului celui 
ce vine la spovedanie. Am avut la scaunul de spovedanie două cazuri 
grave. Primul caz, un om care nu voia să-şi mărturisească un păcat foarte 
grav. După mari insistenţe n-a vrut să-l spună şi, desigur, nu l-am dezle- 
gat. După cîteva zile a murit nespovedit. Dumnezeu, ca pe fiecare din 
noi, l-a adus la timp pentru iertare şi numai printr-un singur cuvînt putea 
fi salvat, dar din mîndrie a refuzat. Lucrul acesta a speriat și înțelepțit 
pe mulţi, mai ales pe aceia care ştiau căderea lui. 

Un alt caz, destul de înspăimîntător, s-a petrecut cu un bolnav pe 
care îl ţineam la minăstire pentru Sfîntul Maslu. Soţia lui ne spusese 
de unele păcate grele ale lui și trei zile l-am rugat și am insistat să se spo- 
vedească la un duhovnic, că eram mai mulți, arătîndu-i, cu timp şi blîn- 
dețe, că bunul Dumnezeu a rînduit iertarea tuturor păcatelor prin spove- 
danie, Însă el nu voia cu nici un chip să se mărturisească. Noaptea, cînd 
eram la Sfîntul Maslu a treia zi, a început deodată să strige tare că vin 
niște arapi grozavi să-lia şi vedea cu mintea toate păcatele lui. Foarte 
speriat, a cerut grabnic să se spovedească. Dar pe cînd îl spovedeam, 
numai atît mai putea spune: « Am făcut! Am făcut!»... şi a murit 4 
A! pe braţele mele. L-am dezlegat cu un sentiment de răspundere și milă, 

măcar pentru dorinţa lui din urmă, dar era mort. Întîmplarea aceasta 
s-a povestit în toată regiunea aceea mulți ani. 

„Iată îndoiala, acea vinovată necredință și înșelare că la moarte nu 
vin diavolii sau îngerii buni pentru bietul tău suflet ! Ce izvor de neliniște 


- gi frică în clipele din urmă, cînd liniștea e atît de necesară ! Şi la ce nu se 


expune omul dacă este surprins de moarte nepregătit ! « Viermele păcă- 
tosului nu doarme», spune Sfînta Evanghelie (Matei 9, 48). l 
Prima mustrare de conștiință a păcătosului va fi, așadar, cugetul 
la acea plăcere ticăloasă şi de nimica, pentru care este osîndit pentru 
totdeauna; a doua mustrare este cugetul că printr-o mică osteneală ar 
fi putut fi fericit, și ultima este cugetul că pierzînd pe Dumnezeu, bunul 
cel mai înalt, a pierdut totul. : i 


- Împlinească-se în mine, totdeauna, întru toate, voia Ta, Doamne ! 


i; 27. Spuneți un cuvînt de folos pentru frații şi fiii noștri sufleteşti 
de astăzi. 


"— Iată cuvîntul meu, pe care îl adresez fiilor Bisericii noastre: 
credeţi în Dumnezeu, iubiţi Biserica şi ascultați de părinţi și de păstori. 
Mergeţi în viață pe singurul drum — smerenia. Sărutaţi mîinile mamelor 
care v-au născut și ale preotului care v-a botezat şi vă spovedește. 

Faceţi-vă un nume bun alături de Hristos, în mijlocul acestor fră- 
mîntări și concepţii amestecate. Rugaţi-vă mult, cît mai mult. Rămineţi 
eroi numai ai lui Hristos gi citiţi mereu din Cartea Vieţii, care este Sfînta 
Scriptură. l : 

Vitejia voastră va avea nume mare numai atunci când vă veţi birui pe 
voi înşivă. Fugiţi de desfrînare și de patimile tinereții. 

„Veţi fi liberi numai cînd veţi păşi cu iubire spre cei care vă urăsc. Ier- 
taţi pe toți, miluifi şi vă rugați pentru toți oamenii. A 

Voi, fiilor duhovniceşti, râmîneţi cu Dumnezeu în toată veșnicia Și 
veţi fi cei mai fericiţi oameni pe pămînt și în cer. Păziţi-vă trupul, mintea 
şi inima curate. Că zice Duhul Sfint: « Fiule, dă-mi inima ta 1!» (Prov. 
23, 26). Şi aceasta o putem face numai prin rugăciune, spovedanie și 
Sfinta Împărtășanie. . 

` « Împlinirea voinței dumnezeieşti să fie deci finta tuturor dorințelor, 
faptelor, meditațiilor și a suspinelor noastre». Mulţumeşte-te cu tot ce-ţi 
rînduiește Dumnezeu și zi mereu: Doamne, enm ai binevoit, așa ai făcut | 
a Căci aceasta este pacea care covirşeşte toată mintea» (Filip. 4, 7). , 

Să ne rugăm tuturor sfinţilor şi mai ales Maicii Domnului, căreia 
nimic nu-i este cu neputinţă înaintea Prea Sfintei Treimi. O, iubire nea- 


junsă, Preasfintă Născătoare de Dumnezeu, Fecioară, roagă-te neîncetat 
lui Hristos-Dumnezeu pentru noi! .  : 

ARHIMANDRITUL IUSTINIAN CREŢU * 
Mînăstirea Răteşti 


Răteşti este cea mai reprezentativă 
miînăstire de călugărițe din Episcopia Bu- 
zăului. Peste o sută de suflete se roagă lui 
Dumnezeu ziua și noaptea, cerînd milă și 
iertare pentru ele, pentru cei din suferință, 
pentru toată lumea. Sfînta Liturghie zilnică 
formează centrul vieții duhovnicești a obștii 
de aici, a întregii lumi creştine. Jertfa lui 
Hristos de pe Golgota se perpetuează în 
lume și în inimile noastre prin jertfa litur- 
gică săvârşită zilnic în biserici și mînăstiri. 
lată ce mare rol, cc dumnezeiesc har au 
preoţii în bisericile şi mînăstirile noastre ! 

În faţa acestor sfinte altare, în care se jert- 

fește liturgic Hristos Mântuitorul lumii în 

fiecare zi, stau credincioșii şi călugării și se 

jertfesc şi ei prin pocăință şi rugăciune, 

atît pentru ei, cît și pentru toți oamenii. 

Și dacă prin rugăciune și viață duhovnicească ne jertfim toţi înaintea 
Domnului, cu cât mai mult nu trebuie să se jertfească preotul care jert- 
fește pe Hristos pentru miîntuirea lumii? 

Unul dintre neobasiţii slujitori şi duhovnici ai mânăstirilor noastre 
este și Arhimandritul ustinian Creţu, actualul părinte duhovnicesc 
al Minăstirii Răteşti. it vaa Prea Cuvioşiei Sale pentru biserică, pentru 
slujbă, pentru Dumnezeu, ca și blindeţea şi smerenia care îi împodobesc 
inima şi faţa, fac din Arhimandritul Justinian un preot adevărat şi un 
duhovnic mult căutat de călugări și mireni. După primii ani de ucenicie 
în mâînăstirile Neamţ, Dobrusa și Cernica, unde termină Seminarul Mona- 
hal și apoi Facultatea de Teologie la Cernăuţi, părintele Iustinian este, 
pe rînd, stareţ la Dragomirna și Putna, exarh al mînăstirilor din Buco- 
vina şi din Eparhia Romanului şi Hușilor gi încă 20 de ani eclesiarh şi 
duhovnic al Catedralei episcopale din Roman. 

Ajuns la virsta de 80 de ani, Arhimandritul Iustinian este tot aşa 
de activ şi rîvnitor pentru cele sfinte, pentru biserică, pentru nevoinţa 


* S-a născut în anul 1908, în satul Ermoelia — Tighina. În 1936 a fost tuns 
în monahism, în 1942 hirotonit preot, între 1950—1953, stareț al Minăstirii Putna, 
apoi încă trei ani exarb al Episcopiei Romanului și Hușilor şi eclesiarh mare pînă 
în 1976, cînd se retrage ca duhovnic la Miînăstirea Rătești. 

vieții monahale, pentru duhovnicie. În calitate de duhovnic al obștii 

Minăstirii Răteşti, formată din 125 de maici şi rasofore. Sânția Sa își 

împlineşte cu frică de Dumnezeu înalta misiune evanghelică. Dorind 

să învăţăm cite ceva din experienţa Prea Cuvioşiei Sale, l-am invitat la 

un mic dialog, pe care îl redăm în paginile ce urmează spre folos şi 
i îndrumare sufletească. 


1. Prea Cuvioase Părinte Iustinian, cine v-a îndemnat să îmbrățișați 
viața monahală? . 


— Educaţia bună, creștinească din familie şi vizitarea de mic a mînăs- 
tirilor. Acestea mi-au revelat pe Dumnezeu și m-au îndemnat să fiu și 
eu un smerit următor al lui Hristos. Îmi erau tare dragi călugării, îmbră- 
cămintea şi mai ales viața lor. În mod deosebit mă transformau slujbele 
minăstireşti, care au darul să te urce cu inima la cele cerești. 


2. Ce duhovnici şi preoți deosebiți ați cunoscut şi ce ierarhi v-au 
zidit mai mult în viață? 

__ — În tinereţe am cunoscut, ca stareţ la Minăstirea Putna, doi duhov- 
nici buni, protosinghelii Ioachim și Ilie. La Episcopia Romanului am 
cunoscut doi preoţi de mir renumiţi în Moldova, pe părintele Gheorghe 
Vlad, 30 de ani fost director al Seminarului Teologic din Roman, un mare 
teolog, predicator și trăitor, şi, al doilea, pe părintele Constantin Adăscă- 
liței, mare preot misionar, predicator de renume și un suflet care ardea 
pentru Hristos. Predicile lui deșteptau pe mulţi din nesimţirea inimii. 
Dintre ierarhi, cel mai mult m-a zidit sufletește Înalt Prea Sfinţitul Teofil, 
pe cînd era episcop la Roman. Egra într-adevăr un ierarh model, un ade- 
vărat păstor de suflete, wn om de rugăciune și de milostenie. Mulţi au 
fost ajutaţi de Înalt Prea Sfiaţia Sa, atît material cât și moral, cînd erau 
în necazuri şi suferință. Mi-amintesc, cînd slujeam cu dinsul Sfînta Li- 
turghie, ne întreba dacă ne-am spovedit mai întîi, dacă am postit, 
dacă sîntem împăcaţi cu toți oamenii şi dacă ne-am citit toată rînduiala 
pentru Sfinta Liturghie şi Împărtășanie. El cerea tuturor preoților 0 
spovedanie deasă şi o viață de familie și de păstor exemplară. Dar cei 
mai vestiți duhovnici pe care i-am cunoscut în viață îi consider pe părinţii 
Cleopa Ilie și Paisie Olaru de la Sihăstria. Viaţa lor, smerenia lor, nevoința 
lor, iscusința lor în cele duhovniceşti îi situează astăzi printre cei mai 
buni duhovnici români. Ta |, ai 

3. Cum vă simțiți |duhovniceşte la Mînăstirea Răteşti? 


— Foarte bine mă simt. Slujesc zilnic Sfinta Liturghie și toate lau- Á 
dele, ca unul tînăr; spovedesc soborul, împărtăşesc, dau sfaturi la maici 

şi la credincioși, fac tot ce pot la virsta mea, știind că secerișul este tot 
mai mult, iar lucrătorii, adică preoţii devotați, sînt tot mai puţini. Do- 
resc să nu îngrop talantul atit de scump al preoţiei, prin nelucrare și 
lenevire. De aceea lucrez cu el cît pot mai mult, pînă mai am vreme în 
trup, pînă mă cheamă Domnul la cer. 


4. Care vă sînt cele mai mari bucurii duhovnicești în viață? 


— Cea mai mare bucurie și satisfacţie sufletească pentru mine este 
că sînt preot şi că mă aflu în slujba lui Dumnezeu cel viu care umple tot 
universul. Nimic nu este mai sfint în viaţă decît să-ți dăruieşti 
existenţa slujirii Adevărului care este Dumnezeu. Repet şi eu cuvintele 
marelui mitropolit ardelean Andrei Șaguna: « A doua oară dacă m-aş 
naște aici pe pămînt, tot preot m-aș face !», mărturisesc aceasta cu toată 
convingerea conștiinței mele. Preoţia înseamnă neîncetată dăruire, jertfă 
şi slujire a lui Dumnezeu și a oamenilor prin puterea harului Duhului 
Sfînt în vederea mîntuirii lor. 

A doua mare bucurie în calitate de preot este duhovnicia, care este 
cea mai grea latură a preoţiei. Duhovnicia pe mulți preoţi îi mintuieşte, 
dacă o lucrează cu înțelepciune, și pe mulţi îi osîndește, dacă nu știu şi 
nu se silesc să fie duhovnici buni. A fi un bun duhovnic şi a înduhovnici 
și pe alţii cu care vii în conctact prin taina Spovedaniei, înseamnă a 
împlini chemarea pe care o face Marele Arhiereu lisus Hristos fiecărui 
preot, de a fi «un bun iconom al tainelor lui Dumnezeu» (l Cor. 4, 
1). Duhovnicul este samarineanul milostiv care îngenunche lingă fiecare 
penitent ce vine la scaunul de mărturisire, legîndu-i ranele păcatelor, 
turnînd peste ele untdelemnul iertării şi vinul canonului de ispășite. 

Ca duhovnic al Minăstirii Răteşti am căutat să ţin trezvia în inimile 
maicilor, marea bucurie şi cinstea de a fi mirese lui Hristos. Dacă în lume 
unii miri îşi înșeală miresele, Hristos Mirele ceresc nu ne înșeală nicio- 
dată, căci logodirea cu jHristos se face, nu pentru o zi, pentru cîţiva ani, 
ci pentru veșnicie. l 


5. Cum ați împlinit marea fmisiune Jevanghelică de Jpärinte ļdubovni- 
cesc? À 


— Duhovnicia este frumoasă, dar este foarte grea. Aduce mari bu- 
curii, dar şi mari răspunderi și chiar osîndă. Pentru că aici se lucrează 
cu suflete vii în care se odihnește Prea Sfinta Treime și împotriva cărora 
diavolii dau cel mai greu război să le biruiască, să le arunce în iad. În- 
gerii se luptă cu diavolii în chip nevăzut pentru fiecare suflet, iar dubov- 
Micul este vasul Duhului Sfînt care conduce această luptă şi trage 
fiecare suflet prin spovedanie din iad şi din mîinile duhurilor rele. 

La virsta mea de octogenar am reușit să formez mai mulți fii duhov- 
niceșşti; călugări şi mireni, pe care îi pomenesc zilnic în smeritele mele 
rugäciuni către bunul Dumnezeu. Fiii duhovnicești se nasc, se formează, 
se modelează şi se întăresc prin deasa spovedanie. Ce mare este taina 
spovedaniei ! Însă duhovnicia nu se oprește numai la scaunul de mărtu- 
risire sub epitrahil, ci se continuă pe toate planurile și în orice moment. 
Eu mereu povățuiesc pe fiii mei duhovniceşti să devină locașuri ale Du- 
hului Sfînt prin trăirea vieții în rugăciune, în smerenie și în curăție sufle- 
tească și trupească. Îi îndemn să fie mereu în concordanţă cu viața Min- 
tuitorului pe pămînt, cu învățătura Sfintei Evanghelii și a Bisericii noastre 
Ortodoxe. Orice ascultare în viața de mînăstire, fie mică sau mare, este 
o prelungire a Sfintei Liturghii care este o permanentă ascultare a Fiului 
faţă de Tată], căci Fiul S-a jertfit pe cruce din iubire şi ascultare. Orice 
ascultare monahală, dacă este făcută cu dragoste și fără cîrtire, ca pentru 
Hristos, este o unire a jertfei noastre cu jertfa Mîntuitorului Hristos în 
cadrul dumnezeieştii Liturghii. 

Ca duhovnic am pus mare accent pe rugăciune, pe ascultare și, în 
aceeaşi măsură, pe deasa spovedanie şi Sfinta Împărtăşanie, care înseamnă 
curățirea sufletului, învierea noastră duhovnicească şi hotărîrea de a ne 
îndrepta şi a urca pe 'Taborul învăluit de foc dumnezeiesc. Nu se poate 
vorbi: de o viață duhovnicească fără deasă spovedanie și rugăciune, fără 
ascultare, smerenie și Sfînta Împărtășanie. 


6. De ce vin credincioşii mireni la mînăstiri? 


— Vin să se roage împreună cu noi, vin să se încălzească la inimi 
de la călugări, vin să ia exemplu în toate de la noi. Pentru că orice mînăs- 
tire este o oază duhovnicească care atrage pe mirenii dornici să se întă- 
rească sufletește şi. să se ușureze de povara necazurilor cu care 
sînt confruntați în lume. Apoi mirenii au o mare evlavie și nădejde în 
rugăciunile ce se fac pe la mînăstiri. De aici şi marea noastră datorie să 
nu-i smintim, să-i primim cu dragoste, să-i odihnim, să le dăm sfaturi 
bune, cărți, îndemnuri creștinești, să-i spovedim şi, dacă sînt pregătiți, 
să-i şi împărtășim. i 


7. Care este problema principală ce preocupă pe monahi astăzi? 


— Este înnoirea vieţii duhovnicești şi formarea de monahi tineri, 
evlavioşi, devotați Bisericii lui Hristos şi cu o bună pregătire teologică. 
Deși avem vocaţie monahală, mînăstirile duc încă lipsă de tineri cu mare 
vocaţie, de călugări instruiți duhovnicește, de teologi de prestigiu în 
mînăstirile noastre, de duhovnici hnni care să continue tradiția marilor 
noştri duhovnici. Ne trebuie călugări cu rîvnă pentru biserică, iubitori 

de rugăciune, smeriți, ascultători, teologi buni, cunoscători ai Sfinților 
Părinţi și cu milă pentru credincioși, pentru toată lumea. Nici teologi 
fără trăire duhovnicească, nici trăitori fără cunoașterea Sfintei Scripturi 
şi a Sfinţilor Părinţi. lată marile probleme cu care se confruntă mona- 
hismul ortodox astăzi. De felul cum vor fi rezolvate aceste două probleme 
— înnoirea vieţii monahale și formarea tinerilor noștri monahi — va de- 
pinde viitorul monabismului nostru. Or, lumea, credincioșii, așteaptă 
mult de la noi, mult mai mult decît credem, decît putem da. Astăzi 
nu putem afirma că ne mîntuim singuri, fără credincioși; precum nici 
ei nu se vor putea ușor mîntui fără minăstiri, fără rugăciunile călugărilor 
şi contribuţia duhovnicilor. 


8. Cum ar putea fi formati duhovniceşte mai bine monahii tineri? 


— Ceea ce îi atrage pe tinerii noștri să vină într-o mînăstire, este, în 
primul rînd, viața de obște. Apoi buna rînduială din acea mînăstire. 
Adică slujbele frumoase de la biserică, atmosfera de rugăciune din obște, 
cîntările de la strană, armonia și iubirea duhovnicească dintre monahi. 
Mai presus de toate sînt cele două persoane care dau tonul în orice aşezare 
monahală — starețul şi duhovnicul. Dacă acești doi factori — stareţul 
și duhovnicul — sînt duhovnicești, toată obştea se înnoiește, crește 
nivelul ei duhovnicesc, este armonie deplină între vieţuitori, şi toți sînt 
în pace şi mulțumiți sufletește. Dacă stareţul și duhovnicul, sau dubovnicii 
sînt oameni de rugăciune, de ascultare, de rînduială şi iubesc biserica, 
slujbele frumoase, ascultarea, smerenia şi citirea sfintelor cărţi, toți 
monahii, tineri și bătrîni, îi vor imita. Iar dacă acești doi factori princi- 
pali care menţin duhul și armonia într-o minăstire nu sînt la înălțime 
duhovnicească, acea mînăstire va slăbi din zi în zi pînă la destrămarea 
ei. Cum să vină tineri într-o asemenea mînăstire ? l 

Pe lîngă viața de obşte şi buna rînduială din mînăstire, pe tineri îi 
atrage la nevoința monahală îmbinarea rugăciunii cu munca, în'mod 
echilibrat. Nici numai rugăciune, nici ascultare fără măsură şi fără rugă- 
ciune, cum se practică în unele mînăstiri. Cel mai bine este să participe 
cu toții la slujbele bisericii, apoi să se ducă fiecare la ascultarea 
rîinduită. . à 7 

O grijă majoră în mînăstiri, mai ales pentru formarea tinerilor, este 
studiul, catehizarea, teologia. Călugării noştri de astăzi nu sînt pregătiți 
teologic la nivelul călugărilor din alte ţări creștine. Ne trebuie călugări 
bine pregătiți și duhovniceşte și teologic. Cînd toată lumea studiază, 
învaţă, doreşte să cunoască, te invită la dialog. Cînd sectele se înmulţesc 
din zi în zi şi caută să convertească pe ortodocși chiar la domiciliu, noi, d 
monahii, nu putem sta indiferenți, neînstare să discutăm teologic cu ei, 

să le dăm un răspuns clar, să apărăm învăţătura de credință ortodoxă. 


Ne trebuie monahi tineri binc pregătiţi, atît printr-o viaţă monahală înaltă, . 


cît şi prin cunoștințe teologice înalte, pe măsura vremii pe care o trăim. 

' Dar promotorul care conduce curentul de înnoire duhovnicească 
într-o mînăstire este duhovnicul și nu mai puțin stareţul. Fără duhov- 
nici buni nu se poate vorbi de o înnoire a vieții monahale. Cărţile sfinte 
şi rugăciunea nu sînt suficiente pentru o înnoire duhovnicească. Precum 
acel famen etiopian nu putea să înțeleagă cartea profetului Isaia, pînă 
nu l-a întîlnit și luminat diaconul Filip (Fap. Ap. 8, 31), tot aşa se în- 
timplă și ca viețuitorii dintr-o mânăstire fără duhovnici. Cărțile sfinte 
şi rugăciunea întrețin focul credinței isuflat de duhovnic, ca nu cumva 
să se stingă de vintul ispitelor. Învățăturile biblice și patristice trebuie 
explicate și reamintite. Și acesta este rolul duhovnicului. 


"9. Ce trebuie să facă monahii pentru a dobîndi miîntuirea sufletului? 


— Să împlinească toate poruncile lui Dumnezeu, că dacă o poruncă 
vor călca, pe toate celelalte le vor pierde. Apoi să împlinească cele trei 
voturi sau făgăduinţe monahale — ascultarea, sărăcia de bună voie și 
fecioria (curăția). Aceste trei virtnţi au mare putere să mîntuiască și Să 
îndumnezeiască pe monahi. 

Eu recomand și învăţ că drumul cel mai scurt care duce la mântuire 
este desăvirşita smerenie, după cuvîntul Domnului care zice: « Cel ce se 
va smeri, se va înălța». Apoi este trăirea în desăvîrșită iubire, cum ros- 
tim la Tatăl nostru: « Și ne iartă nouă greșelile noastre, precum și nol 
iertăm greșiţilor noștri». Și a treia scară care ne urcă mai ușor la cer 
este a nu judeca pe nimeni, cum ne învaţă Miîntuitorul: « Nu judecați» 
ca să nu fiți judecați», Deci, smerenia, iertarea și osîndirea sînt cele 
trei trepte care ne deschid cu siguranță Împărăţia cerurilor. 


10. Ce sfaturi de mântuire daţi mirenilor și fiilor sufleteşti? 


— Mintuirea mirenilor este strîns legată de familie, de eopiii pe care 
îi nasc şi Si cresc și de biserica satului de care depind duhovniceșşte, Mi- 
renii şi fiii mei duhovnicești, dacă nu-și ucid copiii pe care li-i dă Dumne- 
zeu, dacă le dau o creștere bună, creștincască, dacă nu se lasă biruiți de 
beţie, desfrînare şi ură și dacă se spovedesc regulat și merg la biserică, 
au toată nădejdea mintuirii. Fără acestea, ei rămîn pe calea osîndirii. Deci 
să fie foarte legaţi de biserica de care depind şi de preotul care îi păsto- 
rește, iar în casele lor să se roage mai mult, să facă milostenie, să citească 
și cărţi sfinte, să muncească cinstit, să îndemne și pe alţii la fapte bune 
și cu siguranţă se vor mântui. Altfel vor culege ce-au semănat: boli, sufe- 
rinţă, copii răi, moarte şi osîndă, 

11. Ce sfaturi dați călugăriţelor din obștea Mînăstirii Rătegti ? 


— Le sfătuiesc să fie mereu pregătite pentru marea întîlnire cu Mirele 
ceresc, care va veni în curînd pe norii cerului la sfîrșitul veacurilor. Apoi 
să cugete la întrebările ce le va pune Dreptul Judecător. Le mai sfătuiesc 
să aibă permanent candelele aprinse, că fără veste vor auzi glasul îngeru- 
lui: « lată, Mirele vine, ieşiţi întru întîmpinarea Lui!» Le spun că nu 
este suficientă numai fecioria, ci le trebuie şi untdelemnul faptelor bune 
și smerenie pentru mîntuurea sufletului. Iar dacă le vor înconjura ispite 
grele în viaţă, să se roage Mirelui Hristos, să citească Psaltirea, să pos- 
tească, să facă metanii, să pună şi pe altele să se roage pentru ele, și să 
ceară ajutorul Maicii Domnului, că mare îndrăzneală are ea înaintea 
Prea Sfintei Treimi. Acatistul şi Paraclisul Maicii Domnului fac minuni, 
dacă le citim cu post și lacrimi. Însă să nu uite mai întîi a se spovedi la 
duhovnic şi a urma sfatul lui. 


12. Ce canon cbișnuit daţi celor pe care îi mărturisiţi? 

— În primul rînd le cer să-și mărturisească cu căință şi lacrimi păca- 
tele făcute. Apoi le dau canon să părăsească pentru totdeauna păcatele 
mărturisite şi să aducă și pe alţii pe calea credinţei, adică să-i aducă la 
biserică, la spovedanie, la mîntuire. Dumnezeu ne iartă în măsura în care 
şi noi iertăm pe cei din jurul nostru. Dobîndim mîntuire sigură şi repede, 
prin întoarcerea altora la credinţă, la pocăință, la sfințenie. Ne mîntuim 
mai uşor prin alții, dacă reuşim să-i aducem pe calea mîntuirii. Primii 
de care sîntem datori să ne îngrijim sînt părinţii, fraţii şi copiii noștri. 
Pe ei să-i întoarcem mai întîi, apoi pe toţi ceilalţi fraţi. 

13. Ce maici mai dukovniccgti se nevoiesc astăzi în Minăstirea Rătești? 

— Sînt mai multe, dar amintesc doar cîteva. Prima pe care o amin- 
tesc este maica Zenaida Aldea, de 97 ani, din Grădiștea — Buzău. Se 
nevoiește aici în Rătești din anul 1912. O vizitez mereu și o găsesc rugîn- 
du-se și așteptiînd sfîrşitul. Se căiește că nu a făcut mai multe fapte bune 
şi practică rugăciunea lui lisus. Altă maică sporită este maica Eu- 
frosina Untan, de 90 de ani, de loc din judeţul Sibiu. A venit la mînăs- 
tire în 1910 și a trecut prin toate ascultările. Nu lipsește de la sfintele 
slujbe. Maica Iuliana Stan este și ea una dintre cele mai nevoitoare călugă- 
rițe din mînăstire. Are 84 ani, a venit în mânăstire din anul 1926, a trecut 
prin multe ascultări și este schimonabhie. Este un model viu pentru toate. 


14. Ce sfaturi sfinte lăsaţi ucenicilor după moarte? 
— Să se roage mult pentru miîntuirea sufletului meu, că de nimic 
nu are mai multă nevoie sufletul atunci decit de rugăciune și milostenie, 

Să nu mă uite ucenicii și fiii duhovniceşti, cum nici eu nu i-am uitat. 
Cînd vine ceasul morţii, cu atît numai plecăm: cu credinţa tare în Dum- 
nezeu și cu faptele pe care le-am făcut. 


` 


PROTOSINGHELUL DANIIL BĂICUŞ * 


iii Mînăstirea Cozia 

Între duhovnicii cu o profundă trăire şi experiență de viață monahală, 
Protosinghelul Daniil Băicuș din obștea Mînăstirii Cozia se numără printre 
cei mai apreciaţi. Slujitor încă activ la altarul bătrînei mînăstiri, duhovnic 
iscusit şi părinte căutat de monahi și de credincioși. Prea Cuvioşia Sa se 
jertfește prin ascultare și iubire pentru mintuirea sa și a fiilor săi 
duhovnicești, 

Părintele Daniil este mai întîi un profund nevoitor. Se roagă, prive- 
ghează, face milostenie şi postește mult. Apoi citeşte și meditează zilnic 
la cuvintele dătătoare de viaţă ale Sfintei Scripturi. Puţini alţi călugări 
cunosc atît de bine textele Sfintei Scripturi. Citeşte mai ales noaptea după 
orele de rugăciune, apoi meditează gi face însemnări duhovnicești pe mar- 
ginea celor citite, pe care le oferă credincioșilor şi fiilor săi sufleteşti. 

L-am invitat pe Părintele Daniil la un dialog duhovnicesc. Nu puteam 
să-l uit, căci este un suflet al iubirii care arde ca o flacără în taina inimii 
sale. Cîteva din sfaturile date le publicăm în paginile de mai jos ale acestei 
cărţi. Ele sînt izvorite dintr-o inimă curată și smerită, atinsă de focul 
iubirii, cu o îndelungată experienţă a rugăciunii. 


I. De ce nu putem spori în sfînia rugăciune oricit am dori? 


“— Cauzele sînt multe, dintre care cea mai de seamă este că nu iubim 
pe Dumnezeu cu toată inima, așa cum ni se cere şi cum este de drept; 
pentru că cine iubeşte pe Dumnezeu cu toată inima « cugetă la El ziua și 
noaptea», cum ne spune psalmistul David. Cauza că nu-L iubim cu toată 
inima este păcatul care lesne ne înconjoară (Evrei 1, 1). Acestea sînt 
cele șapte păcate de moarte care ne dau război fiecare din ele: a. îmbuibarea 
şi lăcomia pîntecului; b. desfrinarea, căci numai acceptarea unui gînd este 
desfriuare ; c. iubirea de bani şi de lucruri materiale; d. minia; e. invidia; 
f. lenevia; g. mândria împreună cu slava deșartă, fiica eiiubită cu care lucrează 


* S-a născut în anul 1909 într-un sat din județul Buzău. în 1938 a intrat 
cu fratele său Nifon în Minăstirea Cozia, unde s-a tuns în monahism şi a fost 


hirotonit preot. De peste 20 de ani este duhovnic principal al minăstirii şi al cre- 
dincioşilor care vin aici, 

împreună. Acestea ne luptă pe fiecare din noi şi cînd acceptăm vreuna din 
ele, atunci lăsăm pe Dumnezeu și rugăciunea şi ne închinăm ei, cum scrie 
proorocul Daniel despre cei trei tineri și de chipul cel din Deir, că aceștia 
au preferat a fi aruncaţi în cuptorul aprins, decît să se închine la acel 
idol al lumii. 

Am scris aceasta, ca să ne dăm seama de unde ne vin înşelarea şi 
depărtarea de rugăciune, să ne oprim picioarele de la calea cea rea a lumii, 
care duce la pierzare ş şi să căutăm a merge pe calea cea strîmtă a înfrînării 
de la orice patimă. Deşi înfrinarea este necăjicioasă, doar urmînd-o 
mergem în urma Domnului nostru lisus Hristos Care ne-a spus: « Cel ce 
voiește să vină după Mine, să se lepede de sine, să-și ia crucea și să-Mi ur- 
meze» (Matei 16, 24). Că cine vrea să-și scape viaţa (adică viaţa cea lu- 
mească) o va pierde pe cea după voia lui Dumnezeu. Iar cine, prin ascul- 
tare de lisus Hristos, va pierde viaţa cea lumească, acela cîștigă adevărata 
viaţă — a trăi după voia lui Dumnezeu. Numai cei ce urmează pe lisus 
Hristos pot a I se ruga și a fi ascultați; că cine nu urmează Lui, se află 
străin şi nu se poate apropia de El. Așa ne-a vorbit El:« Voi sînteți prietenii 
mei, dacă faceți ce vă poruncesc Eu» (loan 15, 14). Iar porunca Lui este 
aceasta pe care o zice: « Să vă iubiți unul pe altul cum v-am iubit Eu». 
Că nu este dragoste mai mare decit aceea ca să-și dea cineva viaţa pentru 
prietenii săi, adică tot ce-i stă în putință din dragoste pentru fraţii cei în 
credință. Numai cine lucrează aşa poate să-și ţină rugăciunea continuă 
către Dumnezeu. i 

A creşte în rugăciune înseamnă a creşte în dragoste către Dumnezeu, 
cum ne spune Domnul: « De Mă iubiti, păziți poruncile Mele şi Eu voi 
ruga pe Tatăl şi vă va da alt Mingtietor ca să rămînă cu voi în veac, Duhul 
Adevărului pe care lumea nu-L poate primi, pentru că nu-L vede, nici nu-L 
cunoaște, voi Îl cunoașteri că rămine cu voi şi va fi în voi» (loan 14, 15—17). 
Iată dar că numai cei ce iubesc pe lisus Hristos primesc pe Mingiietorul, 
Duhul cel Sfînt, şi se întreţin în rugăciune întotdeauna, pentru că în 
aceasta găsesc cea mai mare bucurie. Aceștia pot zice cu Apostolul: « Cine 
ne va despărți pe noi de dragostea lui Hristos ? Necazul sau strimtoarea, 


sau prigonirea, sau foamea, sau lipsa de îmbrăcăminte, sau primejdia, 


sau sabia ?» (Romani 8, 35). Ni se mai spune iarăși că Duhul cel Sfint ne 
ajută în slăbiciunea noastră, cică nu știm cum trebuie să ne rugăm. Dar 
însuși Duhul mijlocește pentru noi cu suspine negrăite şi Cel ce cercetează 
inimile ştie care este năzuința Duhului, pentru că EI ani) ocs pentru, 
sfinți luu voia lui Dumnezeu (Romani 8 »26—21). l 

2. Cum putem trece de la rugăciunea orală și citită la rugăciunea 
gîndită şi simțită? Ce să facem să creștem în sfinta rugăciune? 


— Toată străduința noastră trebuie să o facem în a fi cu lisus Hristos 
întotdeauna, astfel ca cele ce citim în Evanghelie, cum a lucrat El și cum 
a vorbit, ce porunci ne-a dat și cum a făcut în toate împrejurările vieții 
cît a trăit pe pămînt, să mergem și noi pe urmele Lui și să facem după 
cum a făcut E]. Numai așa putem a ne lucra asemănarea cu Dumnezeu 
care ni s-a dat din început cînd a zis: « Să facem om după chipul și după 
asemănarea Noastră» (Fac. 1, 26). După chipul lui Dumnezeu sînt toți 
oamenii pentru că toţi au în ei minte, cuvint și duh. Dar după asemă- 
narea Lui sînt numai cei care se străduiesc a face voia lui Dumnezeu. 
Aşa cum ne spune Domnul: « Iubiţi pe vrăjmaşii voştri, binecuvintaţi pe cei 
ce vă blestemiă, faceți bine celor ce vă urăsc și rugaţi-vă pentru cei ce vă asu- 
presc şi vă prigonesc». De ce? Ca să fiți fii ai Tatălui vostru care este în 
ceruri, « căci El face să răsară soarele Său peste cei răi şi peste cei buni, și dă 
ploaie peste cei drepti şi peste cei nedrepţi» (Matei 5, 45). 

Cum ne rugăm noi? « Doamne, Iisuse Hristoase, Fiul lui Dumnezeu» 
miluieşte-mă pe mine păcătosul !». Ce cerem noi în cuvîntul acesta aniluieş- 
te-mă ? Cerem ca să ne dea puterea înțelegerii, a cunoștinței voii Lui și 
puterea de a urma așa după cum El a lucrat și după cum ne-a învăţat. 
Numai așa putem spori în rugăciune cînd ne gîndim cum a gîndit El ȘI 
simțim cum a simţit El. Şi aceasta este iubirea Lui, după cum zice ;«Fiindcă 
atît de mult a iubit Dumnezeu lumea, încît a dat pe singurul Lui Fiu, 
pentru ca oricine crede în El să nu piară, ci să aibă viață veșnică» 


(loan 3,16). 


Exemplu bun de rugăciune ne dă Domnul și în pilda Vameşului ȘI 
a Fariseului. Astfel, cînd ne rugăm, să avem în minte şi în inimă numai 


ranele păcatelor noastre, așa cum s-a aflat vaimeșul care zicea: « Dum- 
nezeule, milostiv fii mie, păcătosul !» (Luca 18, 13), întrucît condiția 
iertării păcatelor noastre stă în a ierta pe frații noştri, după cum ne-a 
spus: « Dacă iertați greșelile fraților voştri şi Tatăl vostru vă va ierta greşelile 
voastre» (Matei 6.14). 

Rugăciunea gîndită este o priveghere care înseamnă a alunga orice 
gind rău dinlăuntrul nostru, și după ce am rămas singuri numai cu Dum- 
nezeu, atunci să spunem necazul nostru. Rugăciunea simțită este atunci 
cînd avem dragoste pentru fraţii noştri şi suferim împreună cu ei în neca- 
zurile lor, după cum ne învață Apostolul, zicînd: « Bucuraţi-vă cu cei 
ce se bucură şi plingeţi cu cei ce pling». În felul acesta împlinim ceea ce 
ne-a spus Domnul cind zice: « Am fost flămînd şi Mi-ati dat de am mincat, 

am fost însetat şi Mi-ati dat de băut. ..», ştiind că orice bine făcut ori- 
cărui om, lui lisus Hristos am făcut (Matei 25, 40). d 


3. Cum putem trece de la rugăciunea de cantitate la cea de calitate? 
În ce fel să ne rugăm şi ce anume să rostim? 


— Acest lueru ni-l spune Domnul, zicîndu-ne: « Cind vă rugați, să nu 
spuneţi multe ca păginii, căci ei cred că în multa lor vorbire vor fi ascultați. 
Deci nu vă asemâănati lor, că știe Tatăl vostru de cele ce aveţi nevoie mai 
înainte ca să cereţi voi de la El. Deci voi așa să vă rugați: Tatăl nostru care 
eşti în ceruri...» Lui ne adresăm ca fiind împreună Tatăl, Fiul și Sfîntul 
Duh, adică Sfînta Treime. 

Deci, primul lucru pe eare trebuie să-l știm este că Dumnezeu se află 
de faţă în tot timpul vieţii noastre și că știe toate ale noastre cîte le-am 
făcut, cele trecute, cele prezente și cele viitoare. Numai cu acest gînd 
să cădem la rugăciune. 


4. Cum să se roage călugării care nu au timp suficient de rugăciune? 
Dar mirenii care nu au cărți de rugăciune, nici timp să se roage, 

' se mintuiesc fără rugăciune? 

— La această întrebare mă gîndesc la Domnul nostru lisus Hristos 
Care, întrebat fiind de un învăţător al Legii « Care este porunca cea mai 
mare din Lege?», i-a răspuns: «Să iubeşti pe Domnul Dumnezeul 
tău cu toată inima ta, cu tot sufletul tâu și cu tot cugetul tău. Iar a doua 
asemenea ei, este să iubeşti pe aproapele tău ca pe tine însuţi. În aceste două 
porunci se cuprind toată Legea ṣi proorocii» (Matei 22, 36—40). 

Iată, dar, că în iubirea lui Dumnezeu şi a aproapelui nostru se cuprinde 
toată Sfînta Scriptură. Că însăși iubirea ce o purtăm în sufletul nostru 
pentru Dumnezcu este rugăciune şi chiar esenţa rugăciunii. Că ce vom 
spune despre mucenicii și mărturisitorii de demult? Ei aveau timp de 
rugăciune? Însă iubeau pe Dumnezeu atît de mult că preferau a muri 
pentru dragostea Lui. După cum zicc Sfîntul Apostol Pavel: « Cine ne 
va despărți pe noi de dragostea lui Hristos? Necazul, sau strimtorarea, 
sau prigoana, sau foametea . . . ?» (Romani 8,35). Şi încheie cuvîntul, zicînd 
că « nici o altă făptură nu va fi în stare să ne despartă de dragostea lui Dum- 
nezeu, care este în lisus Hristos, Domnul nostru». lată dar că în a iubi pe 
Dumnezeu, nu este un timp anume, ci În tot timpul și în toate împre- 
jurările vieţii să-L avem înaintea ochilor noștri cei sufletești şi El ne stă 
în faţă așa cum ni s-a făgăduit, zicînd: « Voi fi cu voi în toate zilele pînă 
la sfîrșitul veacului» (Matei 28,20). 

Călugării și credincioşii care nu au timp să se roage, adică sînt în 
călătorie sau în ascultare și nu pot să ia parte la slujbele Bisericii, se pot 

ruga cu rugăciuni din memorie, pe care le-au învăţat pe de rost, şi mai 
cu seamă cu rugăciunea cea mai scurtă a monahilor: « Doamne Iisuse 
Hristoase, Fiul lui Dumnezeu, miluiește-mă pe mine, păcătosul !» Tot 
așa să se roage și mirenii; să repete rugăciuni scurte și să aibă gîndul și 
inima la Dumnezeu. lar cînd au timp, să citească rugăciuni din cărți, 
să facă după putere metanii și să nu lipsească de la biserică. 


5. Cum putem trece de la rugăciunea de gînd, adică din miate, la 
rugăciunea din inimă? Care este semnul rugăciunii din inimă? 


| — Prin chemarea numelui lui lisus Hristos, adică, « Doamne, Iisuse 
Hristoase ...» cu evlavie, se împlinește cuvîntul Domnului Care zice: 
« Cine rămine în Mine şi Eu în el, acela aduce multă roadă, căci fără de Mine 
nu puteți face nimic» (loan 15, 5). Scăpînd în cămara inimii noastre şi 
închizînd uşa după orice alt gînd, acolo în durerea inimii să strigăm, 
chemînd sfîntul Lui nume cu frică pentru slăbiciunea noastră și cu bucurie, 
ştiind că în numele lui lisus se pleacă tot genunchiul, al celor din ceruri, 
de pe pămînt și de sub pămînt (Filipeni 2,10). Iar semnul rugăciunii din 
inimă este ca întotdeauna să avem inima înfrintă, pentru greșelile ce 
le facem, și smerită, pentru slăbiciunea şi neputința noastră, amintindu-ne 
de Cel ce ne-a zis: « Învățați de la Mine căci Eu sînt blind şi smerit cu ini- 
ma...» (Matei Il, 29). 


6. Care este semnul văzut că nu ne rugăm cum trebuie lui Dumnezeu ? 


— Acesta se vede din primirea gîndurilor rele şi convorbirea cu ele. 
Să luăm deci bine seama și cu frica lui Dumnezeu să alungăm orice gînd 
ne vine, știind că sîntem luptaţi de gîndul trîndăvirii, care este unul din 
cele șapte păcate de moarte, avînd în minte cuvîntul psalmistului care 
zice: « Fiii oamenilor, pînă cînd grei la inimă ? pentru ce iubiţi deşertăciunea 
și căutați minciuna?» (Ps. 4, 2). 


7. Care este semnul văzut că ne rugăm cu evlavie lui Dumnezeu? 


t 


— Acest fel ni l-a arătat Dumnezeu în pilda Vameșului și Fariseului. 
Să ne ferim de părerile înșelătoare şi de duhul mîndrici care disprețuiește 
pe alţii şi îi osîndește, iar pe sine se vede bun, netrebnic fiind. Să avem 
cugetarea vameșului, rugîndu-ne lui Dumnezeu cu umilinţă pentru păcatele 
noastre și zicînd cu durerea inimii: « Dumnezeule, milostiv fii mie, păcă- 
tosul !», iertînd tot ce avem asupra fraţilor noștri (Luca 18, 9—14). Fie- 
care să ne cercetăm pe noi înşine cum ne aflăm cu fraţii noștri și dacă 
ne aflăm cum arată fariseul cu dispreţ către vreunul din oameni, putem 
ști că nu sîntem după voia lui Dumnezeu, Cel care ne-a dat porunca să 
iubim pe aproapele ca pe noi înşine. | | 

8. Ce rol au lacrimile în rugăciune? De ce nu putem dobîndi lacrimi 
la rugăciune? 


— Lacrimile la rugăciune au rolul de a ne spăla faţa sufletului nostru 
de necurăţia păcatului care ne dă război, aşa cum vedem la Sfîntul Apostol 
Petru care plingea cu amar pentru lepădarea ce o făcuse de frică (Matei 
26, 15). Lacrimile se nasc la rugăciune din iubire de Dumnezeu şi de aproa- 
pelc nostru. Ele sînt semnul iubirii adevărate. Aşa vedem pe Maria Mag- 
dalena care spală cu lacrimi picioarele Domnului, și despre care spune Dom- 
nul că celui cure iubește mult, i se iartă mult (Luca 7, 41). A plins și 
Domnul pentru moartea lui Lazăr și cei ce erau de faţă au zis: « Iată cît 
îl iubea de muli» (loan 11, 36). Şi iarăşi plînge pentru cetatea Lerusalimuhii 
şi pentru cetatea sufletului omenesc, al fiecăruia dintre noi cînd vede că 
nu luptăm împotriva păcatului și cădem în deznădejde faţă de Dumnezeu 
(Luca 19, 41). Iar pricina că nu dobîndim lacrimi la rugăciune este răceala 
dragostei şi împietrirea inimii care ne ţin reci faţă de iubirea lui Dumne- 
zeu şi a aproapelui nostru. >- : ' ' 


9. Ce rupăciuni trebuie să facă un monah? 


— Monabul, pe deasupra datoriei ce o are orice creștin, trebuie să 
mulțumească lui Dumnezeu că i-a ajutat să iasă din viața lumii cu 
grijile și greutăţile ce sînt în ea, care ţine pe om legat de ele, şi să-i ceară 
ajutor să poată îndeplini făgăduinţele ce le-a dat cînd s-a făcut monah: 
a trăi în sărăcie, în ascultare și în feciorie, ca prin acestea să sepoată apropia 
tot mai mult de Dumnezeu, slujindu-i smerit. Rugăciunea de laudă și 
de mulțumire să nu-i lipsească niciodată. 


10. Ce rugăciuni trebuie să facă un ieromonah? 


— leromonahul, pe lîngă făgăduinţele cc le-a dat la călugărie, trebuie 
să ceară lui Dumnezeu în rugăciunile lui să-i dea înţelepciune şi 
har ca să poată sluji curat, fără lenevie. Apoi să-i deschidă mintea ca 
să înţeleagă Scriptura cea insuflată de Dumnezeu și să poată duce o 
viaţă bună, după voia Lui. Apoi să ceară darul cuvîntului ca să poată 
povăţui şi pe cei care îi cer sfaturi de trăire creștinească. 


11. Care este rostul metaniilor și al închinăciunilor? 


— Ele formează rugăciunea şi jertfa trupului. Făcînd metanii și 
închinăciuni după putere și zicînd: « Doamne, Iisuse Hristoase, Fiul lui Dumne- 
zeu, miluiește-mă pe mine, păcătosul», ne ostenim cu amîndouă părţile 
prin rugăciunea minţii și plecarea la pămînt a genunchilor. Astfel predăm 
lui Dumnezeu și sufletul și trupul, de la Care le-am luat în dar. 


l 

12. Cum este mai bine să stea monahul și mireanul la rugăciune? 
În genunchi, cu faţa la pămînt, cu iniîinile în sus, în picioare? Ce 
importanță are așezarea din afară a trupului la rugăciune? 


— În ce priveşte starea trupului în timpul rugăciunii, depinde de 
pricina pentru care ne rugăm. Într-un fel stăm la rugăciune cînd sîntem 
în necaz, în genunchi sau cu faţa la pămînt, și în alt fel cînd mulţumim 
lui Dumnezeu pentru tot binele ce ni-l dă. Vedem aceasta la Domnul 
Care ne este idealul și povăţuitorul nostru, al tuturor, că poziţia în care 
stătea la rugăciune, era după felul în care se ruga. Iar în biserică trebuie 
să se ţină seama de buna cuviinţă, să nu tulburăm pe alţii. Cînd ne rugăm 
său cîntăm, să le facem cuviincios. 


Ceea ce trebuie să știm este că Dumnezeu privește în inima noastră 
cum: ne aflăm față de El și faţă de aproapele nostru şi cîtă dragoste 
avem, dîndu-ne mai înainte model viața Sa ca pildă de urmat. Intrarea 
ła rugăciune cu umilință și ținută cuviincioasă consună cu psalmistul 
care zice: « Vezi smerenia mea șt osteneala. mea și lisă toate păcatele mele» 


| (Ps. 24, 19) 


| „13. În ce chip ne ajută cugetarea la moarte să ne rugăm din inimă? 


— Cugetarea la moarte ne ajută să sporim în fapte bune, dacă sîntem 
conștienți că viaţa noastră de pe pămînt ne este dată să lucrăm cele 
bune și că primim de la Dumnezeu răsplată (Matei 25, 21). Temerea 
noastră nu trebuie să ne fie de moarte, ci de judecata lui Dumnezeu 
cea după moarte, după cum ne zice: « Nu vă temeți de cei ce ucid trupul, 
dar care nu pot ucide sufletul; ci temeţi-vă mai degrabă de Cel ce poate să 
piardă şi sufletul și trupul în gheena» (Matei 10, 28). Rugăciunea din 
inimă ne aduce multă mîngiiere, pentru că iubim pe Dumnezeu și sîntem 


iubiţi de El. 


14. De ce unii mireni explică după mintea lor Biblia şi caută să 
predice din ea pînă cad în sectarism? Ce legătură este între secte 
şi citirea Bibliei sau explicarea ei? 

— Sfinţii Părinţi ne învaţă că diavolul caută pierzania oamenilor prin 
trei lucruri: primul lucru este ca omul să nu cunoască deloc cuvîntul 
lui Dumnezeu ; al doilea este ca, dacă îl cunoaște prin citirea Sfintei Scrip- 
turi, să-l interpreteze greșit şi să se rătăcească, cum sînt sectele; iar al 
treilea, ca, chiar dacă cunoaște adevărul din Scripturi, să nu-l pună în 
lucrare, ci să se mîndrească cu el ca fariseul și să nu cîștige noîntuirea 
prin lucrarea faptelor bune din citirea Sfintei Scripturi. lată, dar, că este T 
pericol de rătăcire pentru cei care se încred în cunoștința lor și nu vor 

să asculte cu smerenie sfatul și învățătura Bisericii Îi a care 
are cap pe lisus Hristos (Efeseni 5, 23). 

Preoţii au datoria să îndrepte cu blindețe pe. cei ce se rătăcesc şi 
să stăruiască, rugîndu- se lui Dumnezeu, pentru îndreptarea lor. Iar legă- 
tura între secte și citirea Bibliei este rătăcirea de la adevăr, pusă la cale de 
duhurile cele rele, care fi îndeamnă să nu se supună Bisericii din cauza 
mândriei spre a lor osindă. 


` 


15. Cum trebuie să așteptăm ceasul morţii? Cu bucurie sau cu frică 
pentru ziua cea mare a judecății? - 


— Cred că numai aceia care suferă necazuri mari pentru credința în 
Dumnezeu așteaptă cu bucurie ceasul morţii. Dar eu unul, care am fost 
trîndav în lucrurile credinţei şi m-am ferit de suferință în toată viața, 
ce bucurie am de așteptat? Dar nădăjduiesc în mila lui Dumnezeu care 
este mare şi nu vrea moartea păcătosului, că-mi va da răbdare în sufe- 
rințele din ceasul ieșirii, să pot răbda cu recunoștință chinul morţii și să 
cer lui Hristos, ca și tîlharul, să mă pomenească și pe mine în Împărăția 
Lui cea veșnică și fericită. F 


:16. Ce sfaturi duhovnicești dați fraților acum la bătrânețe ?- 


— Să ia aminte fiecare la viața lui, dacă o trăiește sau nu după voia 
lui Dumnezeu. Să nu se înșele cu amăgirea păcatului. Să se lupte ca să 
ţină în stăpînire trupul și sufletul ca să devină biserică a lui Dumnezeu 
(1 Corinteni 3, 16), că numai așa va putea să aibă nădejde în viața 
veşnică. Lucrul acesta să-l facă din vremea tinereții, nu cînd va îmbătrîni 
cînd nu va mai avea putere și cînd patimile vor pune stăpînire pe suflet 
prin îndelungata obișnuinţă. Atunci nu va mai putea judeca și deosebi 
voia lui Dumnezeu, lucru care se petrece cu mulți. Să nu uite nimeni 
că a urma lui lisus Ilristos este tot ce au dorit mai mult Sfinții și Cuvioşii 
Părinţi, de care se zice:« Cu postul, cu privegherea, cu rugăciunea, au căpătat 
daruri cerești de la Dumnezeu și fără de acestea nimeni nu poate urma lui 
Iisus Hristos». 


17. Ce cuvinte folositoare de saflet doriţi să lăsați urmașilor, înainte 
de obstescul sfîrșit? 


— Lucrul cel mai important și mai folositor este ca fiecare să caute 
pe Dumnezeu cu toată puterea, să aibă teama cea sfintă a prezenţei Lui 
în noi şi că vom fi întrebaţi la judecată dacă am păzit poruncile Lui, cînd 
ne va zice:« Am fost flămind, am fost însetat, străin, bolnav, în . temniță». 
Dacă L-am slujit după cuviinţă, vom primi Împărăţia cerurilor împre- ăi 
ună cu oile cele de-a dreapta. Iar de nu am ţinut seamă de Dom- 

| nul și ne-am purtat după voia trupului, cu gînduri lumești, cu încredere 
| în noi, defăimind pe aproapele, ne va trimite în focul cel veșnic 


(Matei 25). - 
* I8. Ce cuvînt de folos îmi dați şi mie, Părinte Daniil? 


— Sfatul cel mai bun îl găsim la Apostolul Pavel care zice: «Eu, deci, 
alerg, dar nu ca şi cum n-aş şti încotro alerg. Așa mă lupt, nu ca lovind în 
aer, ci mă port aspru cu trupul meu şi-l țin în stăpinire, ca nu cumva, 
după ce am propovăduit altora, eu însumi să fiu lepădat» (I Cor. 9, 26—27). 
La fel spune și Sfîntul Isaac Sirul, că învăţătura pe care o dăm altora 
din însăși experienţa noastră ne este o « cămară a nădejdii». lar cel ce 
învață cu cuvintul și nu are experienţă din lucrarea învăţăturii, acesta 
este un « amanet al rusinii». Auzind şi glasul psalmistului, zicînd: « Slu- 
jiti Domnului cu frică şi vă bucurați Lui cu cutremur» (Ps. 2, 11). lar Sfîn- 
tul Ioan Gură de Aur spune că avem datoria de a învăța, ca să nu fim osîn- 
diți la judecată pentru două păcate: că am ştiut să facem bine și nu l-am 
făcut, nici pe alții nu i-am învăţat. Că, pentru lucruri mai grele la care ne 
este greu a le ajunge cu fapta, ne smerim cu inima înaintea Domnului; 
dar pentru cele mai uşoare, care le putem face cu înlesnire, dar nu le împli- 
nim, ce putem zice? . 
+19, Credeţi că mă voi putea mîntui cu scrierea de cărți bisericești 

pentru credinciosi? A 

C — Lucrul acesta este bun şi foarte folositor, dar cu datoria, ca cele 
ce învățați pe alţii cu cuvîntul, să le şi practicați cu înseși faptele, ca să 
nu ne mustre Domnul ca pe niște farisei, care puneau sarcini grele pe 
umerii oamenilor, dar ei nici cu degetul nu voiau să le miște (Matei 23, 4). 
Căci Domnul a venit pe pămînt, luînd trupul nostru, ca să împlinească 
legea, nu numai cu cuvîntul, ci şi cu fapta în trupul acesta de carne pe 
care îl purtăm noi. 

Mînästirea Tismana 


Mînästirea Tismana este una dintre nestematele monahismului româ- 
nesc. Numele ei are o profundă rezonanță în memoria şi inimile noastre. 


y Numele ei ne aduce aminte de Sfîntul Nicodim cel Sânţit, supranumit | 
A « de la Tismana», cel dintii organizator al monahismului nostru în Para Ă 
A 


) Românească din a doua jumătate a secolului XIV. A 

Încărcată de istorie şi duhovnicie, de nume cunoscute și necunoscute 
de cuvioşi părinţi tismăneni, care au slăvit pe Dumnezeu în această 
veche lavră străbună, bătrîna mînăstire a străbătut ca o corabie valu- 
rile furtunoase ale celor șase secole de existență și a ajuns biruitoare 
pînă astăzi. Așezată ca o cetate a cerului pe un mic platou de stincă, 
între munte și prăpastie, între codri seculari și sate, Minăstirea Tismana 
își continuă viața și istoria spre veșnicie. Maica Domnului, ocrotitoarea 
bătrînei lavre, căreia îi este închinată de străbunii fondatori, este patroana 
celor mai multe mînăstiri şi biserici din ţara noastră, de la Tismana pină 
la Putna şi din Dobrogea pînă în Maramureș. 

De 40 de ani Miînăstirea Tismana este transformată în obşte de călu- 
găriţe, numărînd astăzi peste 50 de suflete, care și-au închinat aici viaţa 
lui Hristos. Restaurată în ultimele decenii foarte frumos, bine între- 
ținută și cu rînduială monahală model, Minăstirea Tismana este astăzi 
una dintre cele mai bine organizate mînăstiri de călugărţie din Oltenia. 
Poziţia geografică încîntătoare, liniștea atît de necesară călugărilor și 
sufletului iubitor de Hristos, frumuseţea shijbelor din biserică, curăţenia 
și ordinea din incintă şi mai ales blindeţea și seninătatea smeritelor călu- 
găriţe, atrag la Tismana numeroși credincioși și drumeţi care caută pe 
Dumnezeu. O slujbă înălțătoare în biserică, o cîntare frumoasă la strană, 
un sfat bun dat de duhovnici, toate au darul să odihnească sufletul. să 
sporească evlavia, să amintească tuturor datoria noastră de a ne 
împăca mereu cu Dumnezeu. 


| Monahia lerusalima Gligor conduce cu înţelepciune această « gră- 
dină» duhovnicească a Maicii Domnului de 30 de ani. În calitate de 
stareță, se străduiește să fie în același timp și Marta și Maria acestei bine- 
cuvîntate mînăstiri. Că nu este deloc uşor să conduci suflete spre Hris- 
tos. În această calitate, am rugat pe maica stareță să ne dea cîteva date 
din trecutul Minăstirii Tismana și cîteva gînduri duhovnicești, pe care 
le redăm în paginile de mai jos. 


l. Care este istoria Mînăstirii Tismana? 


— Minăstirea Tismana este așezată la poalele muntelui « Tismana» 
alături de « peştera» în care a viețuit Sfîntul Nicodim. Este cea mai 
veche şi mai importantă așezare monahală din Țara Românească. Paul 
de Alep notează, în însemnările sale de călătorie prin țara noastră, 
următoarele: « Într-adevăr, Minăstirea Tismana nu are seamăn, nici în 
această ţară, nici în alta, prin frumusețea locului și a așezării, prin 
mulțimea apelor sale și întărirea naturală pe care o are, ajutată și de 
ocrotirea zidurilor sale înconjurătoare». l f 

Din început a fost ridieată aiei o biserică mică, o cetate închisă 
cu ziduri de piatră, unde, cu ajutorul lui Radu I Voievod, un grup de 
călugări s-au statornicit aiei în frunte cu Sfîntul Nicodim Valahul, acum 
peste 600 de ani (1386—1406). În Viaţa Sfintului Nicodim scrisă de Ște- 
fan ieromonahul, se spune: « A făcut mai întîi o biserieă mică din lemn, 
dintr-un « tis» mare ee era pe atunci aiei, înaintea peșterii celei mari... 
cît şi din alte lemne cît s-au ajuns, și pe rădăcina acestui «tis» 
a făcut sfintul prestol. Apoi Ştefan ieromonahul zice: «prin ale 
sale și prin ale celor în Hristos fraţi și ucenici ai săi ostenele şi trudă, după 
ce făcuse o biserică din lemn, văzînd sfîntul că s-au făcut adunare multă 
de monahi şi fraţi mulţi întru Hristos, pentru mîntuire și că face trebuință 
una mai mare, după moartea lui Vladislav Voievod, au mers Sfintul cu 
cîțiva monahi ai săi la numitul Radu Voievod ce era cu domnia la 
târgul Argeşului». 

Cu aprobarea Patriarhului de Constantinopol, Sfîntul Nicodim a fost 
ridicat la rangul de « arhimandrit» cu dreptul de a sfinți biserici, iar 
mânăstirea a fost ridieată la rangul de « arhimandrițic», devenind mare 
lavră și cetate de credinţă unde au poposit și au sălășluit voievozi și căpe- 
tenii de oști, ca: Mircea cel Bătrîn, Vlad Ţepeş, Neagoe Basarab, Mihai 
Viteazul, Matei Basarab, Constantin  Brîncoveanu, Tudor Vladi- 


mirescu, Gheorghe Bibescu, fiecare punînd o piatră de temelie la acest 
așezămînt străbun. 


2. De ce credeti că a venit Cuviosul Nicodim cel Sfinţit să organizeze 
> monahismul din Tara Românească? 


— Format din fragedă tinereţe în atmosfera de evlavie a Minăstirii 
Hilandaru din Muntele Athos unde este tuns în monahism, hirotonit 
diacon și ieromonah, Cuviosul Nicodim ajunge stareţ, iar pentru pregătirea 
sa duhovnicească și teologică ajunge « Protosul» Muntelui Athos. Cultura 
teologică şi-a format-o prin legăturile sale eu centrul cultural-teologic de 
la Minăstirea Zografu, din Muntele Athos, unica pepinieră de cultură 
teologică ortodoxă în trecut, eare a dat mari cărturari ai vremii, precum 
Sfîntul Grigore Sinaitul, susținătorul isihasmului, şi ucenicii aces- 
tuia — mitropolitul Tesalonicului, Calist, Patriarhul Constantinopolului, 
Filotei, Teodosie și Eftimie, ajunși patriarhi ai Tîrnovei, şi mulţi alții. 
Tot în Muntele Athos, Sfintul Nicodim s-a inițiat în arta cali- 


grafiei, a pieturii, arhitecturii, precum și în transcrierea de texte şi 
traduceri. 


Venirea în Țara Românească se datorează poate și ehemării sale 
de sus, de a contribui la dezvoltarea vieţii monahale, într-o perioadă cînd 

popoarele ortodoxe din stînga și din dreapta Dunării erau amenințate 
în fiinţa lor națională de către turci, iar Ortodoxia reprezenta singura 
rezistență duhovnicească, atit împotriva turcilor, cit şi împotriva propa- 
gandei catolice în expansiune în accastă partc a ţării. Situaţia aceasta a 
înţeles-o Vladislav-Vlaicu Vodă, ca şi cneazul Lazăr al sîrbilor, care l-au 
ajutat și sprijinit la întărirea rezistenţei în faţa celor două ameninţări 
prin aşezămintele monahale ridicate în acest timp în ţara noastră. 

Pe lîngă aceste motivări ale venirii Sfîntului Nicodim în Țara Româ- 
ncască și pe lîngă altelc încă necunoscute, noi credem că a fost și chemarea 
lui. Dumnezeu către aceste locuri binecuvîntate, ca şi evlavia poporului 
român care s-a născut creștin, cu dragoste de Dumnezeu pînă la jertfă, 
împlinitor cu rîvnă al poruncilor Sale, iubitor de dreptate și de adevăr. 
Așa spune și ieromonahul Ştefan în cartea sa că monahul Nicodim a 
venit în Fara Românească prin « descoperire dumnezeiască», pentru a 
ajuta prin el «pre norodul pămîntului acestuia a-l mai întări în dreapta 
credință bhristienească, prin începerea zidirilor sfintelor mânăstiri şi, bise- 
rici cu sfinte jcrtfelnicc». 


~ 3. În ce constă contribuția Cuviosului Nicodim cel Sfinţit la organi- 
zarea monahismului din Tara Românească? 

— Importanţa Sfîntului Nicodim pentru noi constă în aceea că a 
organizat monahismul din Oltenia după modelul desăvirșit al celui din 
Muntele Athos. Datorită acestui fapt minăstirile noastre au fost nu numai 
locașuri de închinăciune, ci şi focare de cultură în care au înflorit diferitele 
arte și s-au scris cărțile trebuitoare de cult şi cele necesare societăţii 
timpului. Dacă Sfintul Nicodim a fost organizatorul monahismului în 
Ţara Românească, întemeietorii sînt desigur monahii autohtoni, pustnici şi 
sihaștri intrați în legendă ca Daniil Sihastru de la Putna și alții. Sihăstria 
fiind o formă specifică monahismului, nu ne putea lipsi nici nouă, popor 
creștin de la origini. 

4. Cum se nevoia Cuviosul Nicodim de la Tiem ana? Spuneţi-ne ceva 

şi despre sfintele lui moaşte. 

— Sfîntul Nicodim iubea mult rugăciunea, postul, meditaţia, rugă- 
ciunea minţii, îndeletniciri duhovniceşti învăţate şi practicate încă 
din copilărie, de la părinți bine credincioși, desăvirșite în Sfîntul Munte 
Athos și practicate în tot timpul vieţii sale pământești. Ca isihast convins, 
obisnuia să se retragă în peștera sa de lîngă miînăstire unde putea să se 
roage lui Dumnezeu în toată liniştea, pentru sinc, pentru obștea sa şi 
pentru toţi credincioşii care veneau să-i ceară binecuvîntare, să-i vindece 
de boli şi necazuri. Totodată era şi adeptul principiului de bază a] monahis- 
mului ortodox: («ora et labora») «roagă-te şi muncește». 


CONVORBIRI DUHOVNICEȘTI 


Biograful său, Ștefan ieromonahul, spune: « Adesea se suia în peştera 
ce o avea gătită de mai înainte, de cînd venise aici, pentru trebuinţa liniștii 
sale, petrecînd numai cu bunul Dumnezeu prin post şi priveghere de 
toată noaptea și în rugăciuni prin plecări de genunchi și vărsări de lacrimi 
necontenite către Prea Milostivul Mîntuitorul nostru lisus Hristos, pen- 
tru mântuirea sa şi a tuturor drepteredincioșilor creștini și numai sîmbăta 
cobora şi la praznice împărătești; la privegheri de toată noaptea și a doua 
zi la Dumnezeiasca Liturghie slujea cu părinţii în sobor de se împărtășea 
cu preasfintele de viaţă făcătoare Taine. Pe mulți din cei bonavi şi nepu- 
tincioși, pe cei munciţi de duhuri necurate îi tămăduia prin punerea mfi- 
nilor și prin sfintele sale rugăciuni. La masa de obște mînca puțin din toate 
ce se găseau puse pe masă şi după scularea de la masă lua puţină piine și 
apă și degrab se suia la peșteră, și aşa într-acest fel liniștită viaţă a petre- 
cut pînă la sfîrşit, cunoscut fiindu-i aceasta prin descoperire dumnezeiaecă, 
ła Praznicul Nașterii Domnului». 

a Cînd a coborit din peșteră, a slujit în sobor, s-a împărtăşit cu sfin- 
tele taine, învăţind pe toţi de obşte cu cuvinte duhovnicești, cum să tră- 
iască pînă la sfîrşitul vieţii întru unire şi dragoste, în smerenie duhovni- 
cească, în supunere şi ascultare pînă la moarte de la mai-marele lor ca 
Însuși Hristos. A doua zi, în 26 decembrie, prin neîncetate rugăciuni şi-a 
dat sufletul în mîinile prea doritului său Stăpîn, Domnul și Mîntuitorul 
lisus Hristos», 


În legătură cu moaștele Sfîntului Nicodim există două variante. 
Prima menționează că osemintele Sfîntului Nicodim s-au păstrat multă 
vreme în mormîntul care există și astăzi, în tinda bisericii mari de la Tis- 
mana. După un timp au fost puse într-un sicriu și aşezate în naosul bise- 
ricii mari. În 1657, iulie 27, cînd Paul de Alep a trecut pe la Tismana, înso- 
tind pe Patriarhul de Antiohia, Macarie, monahii i-au spus că osemintele 
Sfântului Nicodim au fost ascunse sub pardoseala bisericii mari spre a fi 
ferite de« răzmeriţele» ce aveau loc în acea vreme, pentru a nu fi profanate 
sau furate. Cu vremea li s-au schimbat locul, singur starețul mînăstirii 
ştiind unde au fost puse, oprindu-se doar degetul de la mîna dreaptă, care 
se păstrează şi astăzi într-o raclă în biserica mînăstirii, alături de alte 
sfinte moaste. 

În cea de a dona versiune, menţionată în cartea cu viaţa Sfîntului 
Nicodim, ieromonahul Ștefan spune că, venind un monah de la Minăstirea 
Hilandaru, din Muntele Athos, a afirmat că trecînd pe la mînăstirea Patri- 
arhici din Peci — Serbia, a văzut patru sicrie cu sfinte moaște a patru 
sfinţi, puse în faţa altarului lingă icoancle împărătești. Pe unul din ele se 
arată că acolo sînt osemintele Sfintului Nicodim de la Tismana, avînd un 
deget lipsă la mîna dreaptă, l 

Astăzi se mai păstrează în miînăstirea noastră doar degetul de la mîna 
dreaptă cu care a binecuvîntat şi a ţinut pana pentru a scrie și decora 
Tetraevangheliarul, alături de crucea sa de plumb ce a aparţinut toată 
viața Sfîntului Nicodim, precum și alte sfinte moaște. La 26 decembrie, 
cînd Biserica Ortodoxă Română prăznuiește ziua Sfîntului Nicodim, 
la noi la Tismana se face prăznuire ca la hramul minăstirii — 15 august — 
după toată rînduiala tipiconală din sfintele miînăstiri, 


5. Din ce an s-a transformat Miînăstirea Tismana în obşte de călugărițe? 


— Tismana a fost transformată în mânăstire de maici în anul 1948, 
în cadrul reorganizării monahismului din țara noastră iniţiate de fericitul 
întru adormire Patriarhul Justinian, mitropolit al eparbiei, fiind menținute 
pînă astăzi rînduiala monahală, evlavia și sfintele slujbe neştirbite. 


6. Ce duhovnici mai renumiţi a avut Mînăstirea Tismana după 1948? 
Povestiţi-ne ceva din viaţa, faptele și cuvintele lor de folos. 

— Unul dintre duhovnicii buni ce au îndrumat viaţa duhovnicească 
din miînăstire a fost părintele protosinghel Teofilact Busuioc, trecut la 
cele veşnice în anul 1983. A fost format din fragedă tinereţe în rugăciune 
şi ascultare la sfinta Minăstire Lainici, sub îndrumarea duhovnicească 
a vrednicului de pomenire părinte stareț Visarion Toia, ieroscbhimonah, 
urcat pe treptele propășirii duhovnicești pînă la o înaltă trăire spirituală 
cu împlinirea tuturor îndatoririlor călugărești. N-a cunoscut decit rugă- 
ciunea, smerenia, ascultarea, lepădarea de sine, curăţia sufletească şi tru- 
pească. A dus o viaţă aspră cu sine și cu cei care voiau să urmeze calea 
cea strimtă a mîntuirii, prin împlinirea poruncilor lui Dumnezeu, slujirea 
aproapelui, ascultare, dreaptă socoteală și devotament Bisericii Ortodoxe. 
A părăsit această viaţă cu conștiința împlinirii chemării la marea sarcină 
a preoţiei și duhovniciei, îndrumării sufletelor pentru viața cea veșnică. 
După ce a slujit Sfinta Liturghie, s-a împărtășit şi a citit rugăciunea de 
mulțumire, după care a închis ochii pentru veșnicie. Era scurt la vorbă, 
profund în rugăciune, înţelept în sfaturi şi bunătate sufletească. În conti- 
nuare vă prezint cîteva sfaturi duhovnicești din smerita cugetare a proto- 
singhelului: Teoflact. 

Odată, un preot de curînd hirotonit, care fusese rînduit să facă prac- 
tică la mînăstire sub îndrumarea părintelui Teofilact, l-a întrebat: « Părin- 
te, în ce condiţii un tinăr poate să primească harul preoţiei?» La care 
părintele Teoflact i-a răspuns; « Cel ce voiește a lua trepta preoţiei trebuie 
să aibă multă grijă pentru curăția sufletului şi a trupului, precum zice 
Apostolul Pavel: « Fraţilor, puneţi înainte trupurile voastre curate jertfă 
vie lui Dumnezeu». Sau cum zice Sfîntul Nicodim: « Se cuvine oricui, 
care voieşte să slujească în treapta preoţiei să aibă viaţa curată şi trupul 


TAA 


R 


a|| 

Q i 

SrA E 
E, 
P, 
SA 


EN 


reee] 


O 


654 CONVORBIRI DUHOVNICEȘTI 


Pe 


pal 


neîntinat, ca să ajungă în starea îngerilor». « Ca un înger al lui Dumnezeu 
trebuie să fie preotul», zice și Sfîntul Atanasie. 

Altă dată o maică schimnică l-a întrebat: « Ce canon trebuie să 
facă schimonahul în mînăstire ?» La care părintele Tcofilact i-a răspuns: 
« Un schimonah trebuic să se roage neîncetat, să păstreze liniștea sufle- 
tească proprie, pe care să o răspîndească și celor din jur; să participe la 
toate sfintele slujbe de la biserică; să citească sfintele cărți, să practice 
rugăciunea minţii și să răspîndească celor din jur bunătate, dragoste, 
seninătate, pace suflctească, toate acele virtuţi ce ne aseamănă cu îngerii 
din cer, slujitorii cei mai curaţi ai lui Dumnezeu». 

Cineva l-a întrebat: « Părinte, oare noi, vieţuitorii din mînăstiri, cum 
ne putem mântui?» Părintele i-a răspuns: « Fără rugăciune şi dreaptă 
socoteală nimeni nu se mîntuiește !» 

Un alt preot, tot în practică la mînăstire, îl întreabă pe părintele 
Teoflact: « De ce, părinte, cînd pomeniţi pomelnicele, uneori staţi în 
picioare, iar alteori staţi în genunchi?». Oftind, părintele i-a răspuns: 
« Unii au necazuri mai ușoare, alţii mai grele !» 

Venind în mînăstire un preot care fusese la Ierusalim, părintele Teofi- 
lact îl întreabă: « Părinte, cei ce se duc la Ierusalim, cînd se întorc sînt 
mai buni?» Cel întrebat, oarecum mirat, îi răspunde: « Nu ştiu, părinte !» 
Iar părintele duhovnic în spune: « Atunci, de ce se mai duc?» 


7. Ca stareță la Miînăstirea Tismana, ce ati realizat duhovniceşte 

în această obște pînă astăzi? 

— Din mila lui Dumnezeu sînt stareță din anul 1938. În această peri- 
oadă s-au făcut multe lucruri bune sub îndrumarea și cu sprijinul Înalţilor 
Mitropoliţi ai Eparhiei: Firmilian, Teoctist şi Nestor, cu fonduri primite 
de la Stat și cu osteneala neprecupeţită întru ascultare pînă la jertfă a 
sobori de maici din această mînăstire. S-a refăcut biserica mare la 
forma din vremea Sfintului Nicodim, s-a reparat toată incinta mînăstirii 
cu chilii şi s-au introdus; lumină electrică, apă curentă, încălzire centrală. 
Minăstirea are viață de obște după rînduiala Sfîntului Nicodim, cu un 
sobor de peste 50 de maici și surori. Pe viitor, cc va mai rîndui rugă- 
ciunile Bunului Dumnezeu și rugăciunile Sfîntului Nicodim. Strădania 
noastră este să facem fapte vrednice de mîntuire și de pioasă pomenire. 


8. Care este programul vieţii duhovnicești la Mînăstirea Tismana? 
— Programul vieţii duhovnicești se desfăşoară după rînduiala Sfinților 
Părinţi, cu participarea lu toate sfintele slujbe de dimineaţă, de zi și de 
noapte, și cu Sfînta Liturghie zilnică. Masa este de obște, ca și ascultările, 
după rînduiala Sfîntului Nicodim. În fccare vineri se face și Sfintul 


Maslu. Slujba hramului de asemeni după tipic, iar la hram participă 


> 


pi 


V 


CU PĂRINŢI DIN MUNTENIA ȘI OLTENIA 655 


mulţi credincioși din toată ţara, după tradiţie, fiind bine primiţi cu dra- 
goste și cu îndrumări duhovnicești. 


9. Cum formați surorile tinere pentru Hristos, pentru nevoința mona- 

hală? 

— Formarea surorilor pentru viața monahală se realizează prin deasă 
spovedanie, prin exemplul dc trăire călugărească, prin sfaturi, prin studi- 
erea cărților sfinte şi prin trimiterea la Seminarul Teologic eparhial. La 
masă și la chilii se citește permanent din Vieţile Sfinţilor, din Pateric 
şi din alte cărți de teologie şi viață duhovnicească: De asemenea, ne edu- 
căm prin smerenie și ascultare la treburile mînăstirii. Ca stareță îndrumez 
maicile și surorile să urmeze calea lui Hristos. Totul pentru iubirea lui 
Hristos, pentru El Care ne este adevăratul exemplu în calea mîntuirii și 
desăviîrșirii ; iar tăcerea și rugăciunea inimii se practică neîncetat. 

„10. Aveţi sub conducerea Mianăstirii Tismana schiturile Cioclovina de 
Sus şi de Jos. De cînd datează aceste două schituri ? 

— Schitul Cioclovina de Jos este amintit documentar în 1660. Bise- 
rica cu hramul Sfinţii Arhangheli Mihail și Gavriil a fost refăcută în 1715 
de egumenul Nicodim, ajutat de fostul egumen Atanasie, ambii din obştea 
Minăstirii Tismana. Aici fac ascultare cîteva maici care se ocupă cu îngri- 
jirea stupilor și a grădinii de zarzavat. Schitul Cioclovina de Sus se află 
în vârful muntelui Cioclovina, cu o biserică din piatră cu hramul « Schim- 
barea la Faţă», ca loc de nevoinţă pentru călugării isihaști din lavra Tis- 
mana și a celor din munţi. Inscripția de deasupra ușii menţionează că a 
fost făcut de același Nicodim, în anul 1714, « împreună cu jupîn Obedeanu, 
mare serdar». 


11. Care este rolul Mînăstirii Tismana în nord-vestul Olteniei? 

— Minăstirea Tismana îşi menţine rolul ei de totdeauna de lavră 
monahală model, păstrătoare a credinţei ortodoxe ce răspîndește evlavie, 
sfințenie și rîvnă pentru Dumnezeu, după cum au făcut și strămoșii și 
înaintașii noștri; iar călugării sînt călăuze şi rugători pentru toţi 
credincioșii din partea locului. ak l l 


12. Ce părere aveti despre mînăstirile noastre din celelalte zone ale tării? 


— Ca în toate mînăstirile din patria noastră, ne unește dragostea şi 
iubirea frăţească ce ne leagă în strădaniile comune pentru lauda lui Dum- 
nezeu şi slava sfintei noastre Biserici. În toate vedem o putere duhovni- 
cească ce nu va lăsa să se stingă candela credinţei pe aceste meleaguri 
sfințite de lacrimile și rugăciunile multor călugări, pustnici și sihaștri, 
trăitori și luptători pentru dreapta credință ortodoxă. Sper într-o înnoire 
duhovnicească generală şi de durată a monahismului nostru. 


656 CONVORBIRI DUHOYVNICEȘTI 


„13. Ce sfaturi duhovniceşti dați maicilor din obște și ucenicelor? 


— Sfătuim maicile şi surorile să ducă viață călugărească adevărată 
cu împlinirea tuturor îndatoririlor, pentru a putea primi cununa vieţii, 
și a se mîntui, slujind lui Hristos. Îndeosebi le îndemnăm să se roage neîn- 
cetat lui Dumn zon, să se înfrîneze de la toate cele rele şi să trăiască în 
dragoste unele cu altele, știind că iubirea a dus la crearea lumii, iubirea 
salvează lumea și ne aduce mîntuirea, iar invidia, cearta, răzbunarea și 
ura, aduc pieirea lumii şi osînda sufletelor, de care să ne izbăvească bunul 
nostru Mintuitor, lisus Hristos, 


În continuare vă prezint trei însemnări şi extrase din arhiva Minăstirii 
Tismana. În legătură cu întemeierea Minăstirii Tismana, una din legende 
glăsuieşte: 

« Pe timpul de demult, cînd erau puţini. călugări pe pămînt, era în 
ţara sîrbească în munţii din dreptul Vârciorovei un om sfint care se trăgea 
din neam de români din ţara lui Basarab. El era acolo mai mare și se 
numea Nicodim. Într-o zi de mare sărbătoare după prînz, sfîntul, adormind 
cu cartea de rugăciuni în mînă, a visat că i se înfățișează Sfîntul Antonie 
și-i zice să treacă în Țara Românească să găsească locul numit « Cascada», 
care este între munţi, şi să zidească acolo mînăstire care să nu aibă pereche 
de mare și frumoasă». 

Într-un alt document se consemnează: 

« Aicea unde stai, este locul cel poruncit ție de mai înainte, ca să-Mi 
înalți Mie jertfelnic întru cinstea și pomenirea Adormirii Maicii Mele, cu 
vieţuirea acelor ce vor voi să se mîntuiască. Și darul Meu şi mila Mea şi 
a maicii Mele, prin rugăciunile tale nu vor lipsi dintr-acest lăcaș pînă la 
sfîrșit, și iată că îţi dau ţie putere peste toate duhurile necurate, să tămă- 
duiești cu darul Meu toate boalele şi toate neputinţele din oameni, care vor 
veni la tine şi în lăcașul tău acesta cu credință». 

Fragment dintr-o scrisoare a Patriarhului Eftimie de Tirnovo către 
Sfintul Nicodim: 2 

« Prea Sfinte, ne-ai dat pricină de veselie spirituală prin scrisoarea ta. 
Nu mai puţin ne-am bucurat aflînd dintr-însa iubirea ta cea dreaptă şi 
învederată către Hristos, precum și ştiința-ți ortodoxă. Este semnul vir- 
tuţii a cerceta Scripturile după glasul dumnezeiesc şi a-ţi da silința după 
putere. Cînd sufletul se adapă din dumnezeieștile Scripturi şi-şi ridică cu 
totul dorirea la cele de sus, îndată cu aripi ușoare se suie la înălțimea 
virtuţii şi ca printr-o deschizătură înclinîndu-se să vadă, strigă cu îndrăz- 
neală: cât de grozav este locul acesta! Astfel văd acum și sufletul tău 
plin de osîrdie și năzuind foarte către cele dumnezeiești, şi nu într-alt 
chip, ci pentru a afla adevărul cel adevărat». Îl a + Oa e 

ARHIMANDRITUL TEOFIL PĂRĂIAN `- 


Miînăstirea Brîncoveanu 


Nu putem tipări o carte de duhovnicie 
& fără prezenţa și colaborarea mult așteptată 
a Părintelui Teofil Părăian din Minăstirea 
Brîncoveanu-Făgăraș. Deşi cu greu a accep- 
tat acest dialog, Prea Cuvioşia Sa ne oferă 
cîteva sfaturi intime de duhovnic şi duhov- 
nicie pe care le-a folosit personal în cei şase 
ani de preoţie, sfaturi pe care le pune la 
dispoziţia preoţilor şi credincioșilor noștri 

în rîndurile de mai jos. 


1. Prea Cuvioase Părinte Teofil, în ce an 
aţi fost hirotonit preot și duhovnic? 


— Am fost hirotonit preot şi hirotesti 
duhovnic în anul 1983, în ziua de 13 mai, la 
Izvorul Tămăduirii. În această zi aici, la 
É.. sonaa  Minăstirea Brincoveanu, este un fel de hram, 
la care se adună mulţi credincioși și se săvir- 
șește Liturghia arhierească, cu un mare sobor de preoți și diaconi. Am fost 
hirotonit și hirotesit de I.P.S. Antonie, Mitropolitul Ardealului. 
Cred că în legătură cu această întrebare e bine să spun ceva și despre 
felul cum s-a ajuns lå hirotonia mea ca preot șila hirotesia mea în duhovnic. 
Încă din copilărie, îmi plăceau mult sfintele slujbe și mi-am dorit 
mult să fiu preot. În vremea copilăriei, mă jucam de-a slujba și îmi închi- 
Puiam că sînt preot. În timpul liceului, m-am hotărît să studiez teologia, 
cu gîndul de a ajunge preot. În vederea împlinirii acestei dorinţe, m-am 
prezentat la Mitropolitul Nicolae Bălan, în Sibiu, pentru a obține aprobarea. 
În niște împrejurări care nu m-au favorizat la cei optsprezece ani ai mel 
de atunci, în loc să-i vorbesc Mitropolitului de dorinta mea de a studia 
teologia în vederea preoţiei, i-am spus — de la bun început şi fără nici © 
ezitare — că vreau să mă fac preot. Răspunsul Mitropolitului a fost nega- 
tiv: « Nu se poate», cu adaosul: « Să ai lumină în suflet !». Am reținut 
îndemnul sau urarea, deși nu mi s-a spus nimic despre metoda de a cîştiga 
lumina sufletească, nici în ce condiţii se poate împlini pentru mine această 
urare — dacă a fost o urare și nu un îndemn. N-am considerat, însă. defi- 


nitivă afirmaţia că nu pot deveni preot. Mi-am continuat şcoala, căci mal 

aveam de făcut două clase de liceu, pe care le-am absolvit într-un an, ultima 
clasă făcînd-o ca « particular» — cum se zicea pe atuuci —, adică la « fără 
frecvenţă». Între timp, cu voia lui Dumnezeu, am cunoscut pe Părintele 
profesor Teodor Bodogae, carc, pe acea vreme, preda Istoria Biseri- 
cească Universală la Institutul Teologic din Sibiu. I-am spus Părintelui 
Bodogae de dorinţa mea de a studia teologia, ca şi de insuccesul meu din 
vara precedentă. Sfinţia Sa a fost foarte binevoitor faţă de mine și mi-a 
promis că va vorbi cu Mitropolitul în vederca intrării mele la Teologie, 
ceea ce a şi făcut. Avînd terenul pregătit, m-am prezentat din nou Ja 
Mitropolitul Nicolae Bălan căruia, de data aceasta, i-am prezentat doar 
dorinţa mea de a studia Teologia. Mitropolitul a fost de acord, dar a ţinut 
să-mi spună, din nou, că preot nu mă pot face. Am răspuns că am înțeles, 
pentru că de fapt am și înțeles și am rămas la acest cuvînt pînă la măsura 
aceea, că n-am cerut și nici n-aș fi cerut vreodată promovarea mea în cler. 

În timpul anilor de studii teologice, fiind eu de față, Episcopul Vale- 
rian al Oradiei l-a întrebat pe Mitropolitul Nicolae dacă are de gînd să mă 
hirotoncască. Mitropolitul a răspuns doar atit: « N-am să-i dau parohie». 
Răspunsul acesta îmi dădea de gîndit că ar putea veni vremea să fiu totuşi 
hirotonit, cel puţin ca diacon, şi aceasta să o facă chiar Mitropolitul Nicolae. 

La l aprilie 1953, ca absolvent de Teologie, am intrat ca viețuitor 
la Minăstirea Brîncoveanu de la Sîmbăta de Sus, în vederea călugăriei. 
De acum, totul depindea de mai marii mei, fie de cei de la mînăstire, fie 
de superiorii lor. 

Iniţiativa hirotonici mele a avut-o Mitropolitul Nicolae Colan, ajuns 
în anul 1957 Mitropolit al Ardealului. În anul 1960, cu prilejul hramului 
mânăstirii noastre — la 15 august —, m-a hirotonit diacon. Cu cîteva zile 
mai înainte, trecînd prin chilia în care locuiesc eu, m-a întrebat: « Vrei să 
te fac diacon de Sfinta Maria ?». Am răspuns spontan :« Dacă ar zice cineva 
să cer aceasta, n-aş cere-o; dar dacă mi se oferă, primesc !». Mitropolitul 
mi-a spus: « Și cel care este chemat la hirotonie trebuie să vrea». Drept 
răspuns, eu am spus: « Fiţi sigur că n-o să fac, cum se zice în Pateric că a 
făcut unul, pe care confrații lui voiau să-l facă preot cu sila și care s-a dus 
şi s-a ascuns. Cei care îl căutau, aveau cu ei și un măgar pe carce l-au pierdut 
şi acum îl căutau. Cînd au găsit măgarul, au dat și de monahul pe care 
voiau să-l facă preot, căci amîndoi erau ascunși în aceleași burnieni. Ei 
atunci au vrut să-l lege și să-l ducă cu sila pe confratele lor, ca să-l facă 
preot. El-însă le-a spus: « Nu mă mai legaţi, căci merg și nelegat, pentru 
că am cunoscut că este voia lui Dumnezeu să fiu preot». Mitropolitul a 
rîs și a zis: « Pregăteşte-te, că de Sfinta Maria te fac diacon. Dar n-am să 


te ţin mult diacon, ci te voi hirotoni preot, ca să fii duhovnic la mînăstire 
şi coliturghisitor». 

Într-adevăr, m-a hirotonit diacon de Sfinta Maria. Îmi amintesc 
şi acum că, în cuvîntul pe care l-a rostit cu acest prilej, Mitropolitul 
Nicolae Colan a spus: « Secerișul e mult și secerătorii sînt puţini. Dumne- 
zeu se bucură de orice plivitor...». Mitropolitul Nicolae Colan a mai 
afirmat despre mine că sînt «om fără lumină — adică nevăzător —, dar 
luminat». O astfel de convingere l-a făcut să mă hirotonească diacon și a 
rămas doar la atît căci, după cîteva luni, s-a îmbolnăvit şi, după ani de 
suferinţă, a plecat la Domnul. 

Urmașul său, Mitropolitul Nicolae Mladin, chiar de la început m-a 
întrebat dacă sînt de acord să mă hirotonească preot. I-am răspuns că aș 
dori să rămîn diacon, l-am spus, de fapt, un adevăr, Așa s-a făcut că 
am rămas diacon vreme de 23 de ani. 

i Preot m-a hirotonit Î.P.S. Mitropolit Antonie, în cel de al 30-lea an 
al vieţii mele de miînăstire. 

Acum, după ce am ajuns, cu voia lui Dumnezeu, preot și duhovnic, 
am simțămiîntul că această situaţie este tot 'atît de reală și de normală, 
pe cât de rcală și de normală este situația mea de nevăzător. Și pe una și 
pe ccalaltă le socotesc ca rînduite de Dumnezeu şi le primesc spre slava 
Lui, zicînd din adîncul inimii: « Fie numele Domnului binecuvîntat, de 
acum și pînă în veac !». Aceasta, cu atît mai mult cu cft sînt încredințat 
de adevărul cuprins în cuvintele Sfîntului Marcu Ascetul, care spune: 
« Cind binevoieşte Dumnezeu să se împlinească un lucru, toată zidirea ajută 
să se împlinească. Iar dacă nu voiește Dumnezeu, toate se pun împotrivă». 
Em sînt convins de aceasta şi în această perspectivă le văd pe toate cele 
ce s-au petrecut cu mine. i 


2. Care sînt bucuriile unni duhovnic devotat Bisericii lui Hristos? 


— Obişnuicsc să spun despre mine că sînt «informat și nu inspirat». 
Avînd să răspund la această întrebare, nu am convingerea și nici măcar 
simțămîntul sau părerea că aş fi informat. Mai întîi, nu știu dacă la această 
întrebare trebuie să răspund în general sau dacă mi se cere să răspund, 
referiudu-mă la bucuriile mele de eventual sau presupus duhovnic devotat 
Bisericii lui Hristos. Sigur că vreau să mă silesc să fiu duhovnic devotat. 
Dacă e să răspund în gencral, ar trebui să mă informez. Dacă se aşteaptă 
de la mine un răspuns diiect, desprins din scurta mea experiență de trei 
ani, atunci e căzul să spun că nu prea am avut bucurii din slujirea mea de 
duhovnic. ILa început, aveam o ezitare să spovedesc. Au trecut câteva săp- 
tămîni în care nu am spovedit pe nimeni. Pe cei care veneau la mine, îi 
îndrumam către alți părinți duhovnici. 

În cele din urmă, au venit la mine doi candidaţi la spovedanie, s0ț 
și soţie, care se interesau de posibilitatea de a se spovedi. Eu le-am spus 

că pot să-i spovedesc chiar eu, chiar în acea clipă. Au fost de acord. Deci 
am pornit la lucrul spovedaniei. Am constatat, de la bun început, că cei 
doi nu aveau în ei nimic religios, ci se spovedeau, fie la îndemnul cuiva, 
fie ca un divertisment. Nu știau nici măcar rugăciunea Tatăl nostru, nu 
aveau nici o practică religioasă, nu mergeau la biserică. Intrat în subte- 
ranele vieţii într-un mod cu totul neașteptat de mine, nu i-am putut 
convinge să facă mai mult pentru binele lor sufletesc, să se angajeze la o 
viață religioasă ordonată și reală; de aceea, nici nu i-am. putut dezlega. 
Cum nu le-am fost și nici nu urma să.le fiu duhovnic, m-am considerat un 
simplu ascultător de spovedanii şi i-am îndemuat să încerce să se spove- 
dească la alți duhovnici. Mi-au promis că .o să mai vină la mine în anul 
următor, dar n-au mai venit. Are: se di i 
-La experienţa aceasta s-au mai adăugat și alte experiențe negative, 
cu oameni care se spovedesc din datină, care tot aşa trăiesc, și cu îndru- 
mare şi fără îndrumare, cu oameni care se bazează doar pe structura lor, 
sau pe ceea ce pot face spontan, fără efort. Am întîlnit oameni care se 
spovedesc din datină și numai cind se spovedesc -și alții şi pentru că se 
spovedesc şi alții. Mi-au stat în faţă oameni care nu sc puteau hotări să 
ducă..o viaţă superioară, ba chiar oameni nesinceri, care m-au mințit 
stind în genunchi. Mi s-a întîmplat ca oamenii pe care i-am oprit de la 
Sfînta Împărtășanie și pe care nu i-am dezlegat, să se ducă totuși să se 
împărtășească. În aceste condiţii, mai multă mi-a fost mîhnirea decît 
bucuria. TI i 

. Am avut, totuşi, și unele bucurii. M-am bucurat, de pildă, atunci 
cînd am văzut că cineva e sincer, că e hotărît pentru o viaţă mai înaltă. 
Sint cîţiva care mi-au urmat îndemnurile și sfaturile, dar aceștia sînt doar 
cîțiva. Bineînţeles, sînt și credincioși'care nu au probleme, oameni care 
duc o viaţă ordonată, cu gîndul la Dumnezeu şi cu silințe de îmbunătăţire 
sufletească. Totuși, puţine sînt bucuriile pe care le am din activitatea mea 
de duhovnic. i 


ea‘ 

3. În ce constă marea răspundere spirituală a duhovnicului în fața 
conștiinței și a lui Dumnezeu la Judcceată? 


— Din cuvîntul Domnului păstrat în Sfinta Evanghelie, ştiu că « mult 
i se va cere oricărui i s-a dat mult» (Luca 12, 48). Duhovnicului i s-a dat 
puterea iertării păcatelor, spre desființarea păcatului. Grija lui trebuie 
să fie ca nu cumva să înmulțească păcatele, cînd i se pare că iartă păcatele. 
Cu alte cuvinte, duhovnicul trebuie să fic cu luare aminte, ca nu cumva, 
iertînd prea ușor păcatele celor nevrednici de iertare, să-i facă pe cei 
neluători aminte să păcătuiască cu gîndul că vor primi iertarea cu uşu- 
rință. Într-un astfel de caz, duhovnicul nu se face pricină de împuţinarea 

păcatelor — cum ar trebui să fie —„ci se face pricină de înmulţire a păca- 
telor, greşind înaintea lui Dumnezeu şi făcîndu-se vrednic de judecată, și 
de pedeapsă. Duhovnicul trebuie să știe cînd și în ce condiţii poate să dea 
iertare păcatelor celor ce se mărturisesc ca păcătoși și îşi mărturisesc păca- 
tele. El nu poate și nu trebuie să ierte păcatele în cazul cînd cei ce vin la 
spovedanie trăiesc permanent aceleași păcate, adică au păcatul, nu numai 
la trecut, ci și în prezent și în viitor trăiesc în el și îl justifică. Ba nu numai 
că făptuiesc păcatul, dar încuviinţează și pe alți făptuitori (Rom. 1, 32), 
comportiîndu-se ca unii care nu au cunoștință de Dumnezeu (1 Cor. 15, 34), 
tăgăduind puterea credinţei (Tit 1, 16) şi chiar pe Dumnezeu. Dezlegînd 
în astfel de cazuri, sau dezlegind fără discernămint, duhovnicul se face 
înmulţitor de păcate şi este vrednic de judecata lui Dumnezeu. : 
Duhovnicul trebuie să se roage lui Dumnezeu să-i dea darul de a ști 
cînd şi în ce condiţii poate să dea dezlegarea păcatelor, ca să-i fie lucrarea 
fără de osîndă, şi ca unul credincios să nu meargă la Judecată, ci să se 
mute din moarte la viaţă (loan 5, 24). : 
4. Sînteți multumit sufleteste în ascultarea de duhovnic? Care este 
motivul acestei multumiri? 


— Avînd convingerea că sînt duhovnic «pentru că așa a binevoit 
Dumnezeu», am motive să fiu mulțumit, pentru că Dumnezeu m-a ales, 
m-a sfinţit şi m-a primit să-l slujesc ca preot şi duhovnic. Îmi dau seama 
însă că succesul în această slujire nu depinde exclusiv de mine, ci poate 
că în mai mare măsură depinde de sinceritatea celor ce vin să se spove- 
dească. Cum mulţi sc spovedesc fie din datină, fie că sînt apăsaţi de neca- 
zuri, şi nu atât pentru că se simt împovăraţi de păcate, am prea puţină 
mulțumire din această sfîntă slujire. Ba chiar am şi motive de nemulțu- 
mire, cînd constat că unii dintre cei nedezlegați şi opriţi de la Sfînta Împăr- 
tăşanie merg și se împărtășesc ca și cînd n-ar fi fost opriţi. În astfel de 
situaţii îmi văd neputinţa și e firesc să mă întreb dacă sînt vrednic, dacă 
sînt la înălțimea rostului pe care îl am și pe care nu mi-l împlinesc la 
măsurile cerute. Pe 

Sigur, am şi mulțumire din lucrarea pe care o fac ca duhovnic, mai 
ales atunci cînd constat că sînt unii care își pot deschide sufletul, care 
se mărturisesc sincer şi își doresc să se schimbe spre bine, primind îndru- 
mările pe care le dau și fiind dispuşi să se angajeze la o viaţă superioară. 


5, Reuşiţi sau nu să transformați în binc viata morală a credincioşilor? 


A 
— N-am avut şi nu am convingerea că uș fi transformat cîndva pe 
cineva pentru o viață morală superioară. Dumnezeu este cel ce transformă, À 
iar noi sîntem doar slujitori care contribuim cu priceperea, cu cunoştinţa i 

gi cu darul lui Dumnezeu, cît este în sufletul nostru, pentru cei pe care 
Dumnezeu vrea să-i ajute prin mijlocirea noastră. Noi, după cuvintul 
Apostolului, sădim și udăm, dar Dumnezeu face să crească (1 Cor. 3, 6). 
Nu trebuie să ne asumăm roluri pe care nu le avem și pe care nici nu 
putem să le avem. 


Dumnezeu lucrează « cu harul, cu îndurările şi cu iubirea de oameni», 
iar noi avem doar o parte de colaborare la lucrarea lui Dumnezeu, pentru 
mântuirea celor pe care Dumnezeu îi trimite la noi. Partea mea de contri- 
buție pentru mântuirea și transformarea celor pe care Dumnezeu îi trimite 
la mine, este să-i ajut cu rugăciunea, cu îndrumarea, cu sfatul, căutînd 
să pun în evidență lucruri care îi scapă celui care ajunpe în legătură 
cu mine. Aceasta o fac, nu numai strict la spovedanie, ci și în convorbiri 
particulare, intime, cu cei care uneori nici nu vin să se spovedească, 
ci numai să fie lămuriţi în chestiuni care îi preocupă și îi depășesc. 


6. Ce păcate mai grele predomină în rîndul credincioşilor care se 
spovedesc și cum încercaţi să le combateţi? 


— După cîte știu, orice păcat are gravitatea lui. Dacă ne gindim că 
| Domnul nostru lisus Hristos a spus că nui este îngăduit credinciosului 
| nici măcar să-i zică fratelui său « netrebnicule» sau « nebunule» (Matei 

5, 22), nu ştiu dacă mai e cazul să încercăm a categorisi păcatele și a 
numi pe unele mari și pe altele mici, cînd știm că și « pentru orice cuvint 
deșert» vom da socoteală înaintea lui Dumnezeu (Matei 12, 36). Eu fac 
deosebire între patimi (ca deprinderi păcătoase, cum ar fi patima mîniei, 
a desfrînării, a iubirii de avere etc.), între păcate, ca fapte rele izolate, 
greșeli (cu ştiinţă sau cu neștiință), nedesăvirșiri, insuficiențe. Pe fiecare 
dintre cele pomenite le tratez la măsura pe care o au, raportîndurle la 
făptuitor, cu consideraţie la integritatea mintală, virsta, pregătirea inte- 
| lectuală, starea de religiozitate a celui ce se mărturisește. 

Cit privește păcatele în sine, frecvente sînt mai ales cele în care este 
implicată plăcerea (desfriînarea, beţia), comoditatea (lipsa de angajare 
în efortul dc a împlini voia lui Dumnezeu) şi chiar dezinteresul pentru 
aceasta, de unde decurg adulterul, avortul, divorțul, nesocotirea postului 

` — toate acestea fiind generate în special de necredinţa în Dumnezeu. 

De altfel, se știe că Hristos a înfierat mai ales trei păcate, şi anume: 
necredința în Dumnezeu și în Evanghelie, sminteala, adică derutarea de 
la credință și fățărnicia. În primele veacuri ale creștinismului s-au socotit 
ca păcate foarte grave uciderea, desfrîul și apostazia. În ultimă analiză 
însă, păcatul cel mai mare este păcatul pe care îl ai, cel care te robesṣte- 
Mi se pare foarte curios cînd cineva la spovedanie, înşirînd anumite 

păcate, sfîrșește cu afirmaţia: « Altele n-am», ca și cînd cele spuse n-ar 
fi destule. La fel, mi se pare curios cînd cineva spune: « Am făcut toate 
păcatele» sau « N-am omorît şi n-am dat foc, încolo, toate le-am făcut !» 
Bineînţeles că unora ca acestora le demonstrez că nu-i așa, că aşa ceva 
nici nu se poate, că nimeni nu poate face toate păcatele, că, de fapt, 
nici cel ce declară că le-a făcut pe toate, nu pe toate le-a și făcut. 

S-ar putea spune că cele mai frecvente păcate sînt cele ce se fac mai 
uşor și care se potrivesc la toate vârstele — cum zic unii dintre cei ce 
se spovedesc, « păcatele cu gura». Și nu numai celc « cu gura», ci şi cele 
«cu ura». Acestea, neținînd de o anumită vîrstă, le întîlnim la oameni 
de toate vîrstele și de toate categoriile, indiferent de cultura pe care o au 
şi de limba pe care o vorbesc. 

Se pune întrebarca cum combat păcatele care îmi sînt aduse înainte 
de către cei ce se spovedesc. Răspunsul e simplu. În general, la spove= 
danie păcatele sînt mărturisite « ca păcate», deci sint recunoscute ca atare. 
Dacă totuși cei ce se spovedesc justifică unele păcate — cum ar fi desfrâul, 
minciuna, avortul, furtul —, încerc să formez o opinie pe baza poruncilor 
lui Dumnezeu, a învățăturii Bisericii și a Canoanelor. Cînd e tazul, 
la afirmaţiile teoretice vin cu unele exemple practice cunoscute de mine, 
din care reiese clar că păcatele ruinează pe om nu numai în latura sufle- 
tească, ci și în cea trupească, și nu numai religios-moral, ci. chiar fizic 
şi social. Bineînţeles, sînt totdeauna cu grijă, ca cei vizaţi să nu poată 
fi identificaţi de cei către care îmi este cuvîntul. i 

În sfîrşit, e momentul aici să fac constatarea că adevărata combatere 
a păcatelor nu se face la spovedanie, ci la pregătirea pentru spovedanie 
sau, în general, la predici. La spovedanie, credinciosul trebuie să fie hotărit 
să ia atitudine împotriva păcatului, trebuie să socotească faptele păcătoase 
ca fapte de care să-i fie ruşine (Rom. 6, 21).. Fără o astfel de conștiință 
nu există. spovedanie, ci, cel mult, o convorbire în secret, zO caii 
rare de insuficiențe, de nedesăvirşiri, de greşeli justificate sau justificabile. 
Or, așa ceva nu duce la iertare şi la dezlegare, pentru că în astfel de cazuri 
păcatele nu sînt numai la trecut, ci pot fi și la viitorul foarte apropiat, 
pot fi chiar programate. i Ea a n 

7. Ce sfaturi si canoane mai importante dați fiilor sufletești ? 


— Mai întîi, o precizare. Nu am conștiința că cei ce se spovedesc 
la mine îmi devin fii sufleteşti, chiar dacă în formula de dezlegare spun: 
«... să te ierte pe tine, fiule...». Cei mai mulţi care se spovedest la 
mine se spovedesc și la alți duhovnici; de pildă, la preotul din parohia 
din care fac parte. Şi eu chiar îi îndemn pe credincioși să aibă legătură 
reală cu preoţii din parohia în care îşi duc viața. Sînt apoi mulţi ere- 

dincioși care — după starea religios-morală pe care o au — pot să se spo- 
vedească la orice preot duhovnic. Am și cîțiva — dar din aceștia sînt foarte 
puţini — pe care îi chivernisesc eu și care ţin să rămînă la mine, cel 
puţin pînă cînd vor ajunge pe făgașul normal. Mai sînt și de aceia 
care s-au spovedit la mine, dar n-au mai venit la mine. Nu ştiu în ce 
măsură aș putea considera că astfel de oameni îmi sînt fii sufleteşti. 

ncă o precizare. Sînt şi credincioși pe care eu însumi îi îndrum să se 
spovedească la alți duhovnici, credincioşi cărora le spun că dacă nu ţin 
seamă de îndrumările pe care le dau eu, să nu mai vină la mine. Astfel, 
în toate cazurile le spun celor ce se spovedesc la mine că « n-am încredere 
în spovedania celor ce se spovedesc o singură dată pe an» și îi îndrum pe 
toţi să se spovedească cel puţin în cele patru posturi, ba chiar și mai 
des. La acestea adaug totdeauna că, dacă nu fac așa cum le spun, să 
nu mai vină la mine. Nu am vreme de pierdut cu oameni care nu fac și 
nu respectă îndrumările și canonul duhovnicului, cu oameni care trăiesc 
la fel ca şi înainte de spovedanie. 
„Cât priveşte canoanele de oprire de la Sfinta Împărtășanie, m-am 
orientat după îndrumarea Părintelui Stăniloae din cartea sa de Dogmatică, 
în care spune să nu dă'm canoane de oprire pe vreme mai lungă de trei 
ani. N-am dat și cred că n-o să dau canon de oprire de la Sfînta Împăr- 
tăşanie pe vreme mai lungă de trei ani. E drept că sînt cazuri în care nu 
pot fixa vreo limită. Am avut la spovedanie credincioşi cărora le-am 
spus că, după așezarea sufletească pe care o au, după lipsa de religiozitate, 
de cunoştinţe şi de practici religioase, nu le-as putea fixa vreun termen 
la care ar fi vrednici să se împărtășească. Ba chiar le-am precizat că, 
cu starea în care se află, nici chiar la moarte n-ar putea să se împărtă- 
şeaacă cu vrednicie. Bineînţeles, de fiecare dată le-am arătat și ce e de făcut, 
pentru a se face vrednici de darul lui Dumnezeu. 

Aş vrea să se reţină și faptul că — avind în vedere sfatul Sfintului 
Ioan Gură de Aur din comentariul la Epistola a doua către Corinteni, 
în care se spune că nu anii contează pentru vrednicia Sfintei Împărtăşanii, 
ci vindecarea; deci că nu are rost să așteptăm trecerea anilor, ci vin- 
decarea însăşi să o așteptăm — atunci cînd simt o schimbare spre bine 
la credincioși, nu aştept trecerea anilor sau împlinirea sorocului, ci dau 
dezlegare la Sfînta Împărtășanie înainte de termenul stabilit în prealabil. 

Celor tineri, și în special intelectualilor, la spovedanie şi după aceca, 
le propun un program care constă în cinci puncte, și anume: 1) frec- 
ventarea bisericii; 2) rugăciunea de dimineaţă și de seară; 3) citirea a 
două capitole din Noul Testament în fiecare zi; 4) repetarea cît mai deasă 
şi cu cit mai mare intensitate a rugăciunii « Doamne, Iisuse Hristoase, 
Fiul lui Dumnezeu, miluiește-mă pe mine, păcătosul», și 5) practicarea 

postului. Propun să ne oprim puţin asupra fiecăruia dintre punctele de 
program amintite. it 

a) Normal ar fi ca cei ce se spovedesc să se prezinte pe ei înşişi ca 
păcătoşi și să-și mărturisească singuri păcatele. Or, aşa ceva se întîmplă 
rar. Mulţi dintre cei care vin la spovedanie așteaptă să fie întrebaţi, iar 
alții, chiar după mai multe spovedanii. Dacă n-au mărturisit un 
anumit păcat, motivează că nu l-au mărturisit pentru că n-au fost între- 
baţi despre așa ceva. Eu obișnuiesc să-l întreb mai întîi pe cel ce vine 
la spovedanie cum îl cheamă din botez; apoi, vîrsta, starea socială, ce 
familie are, cu ce se ocupă. Apoi întreb cînd s-a spovedit ultima oară, 
dacă a avut vreun canon și dacă l-a împlinit. Prima întrebare specială 
este aceasta: « Mergi la biserică ?». De răspunsul primit, depinde continua- 
rea spovedaniei. În cazul în care respectivul n-a mai fost la biserică de 
vreme îndelungată, fără motive binecuvîntate (boală, servici, neputinţă), 
îi spun vorbă hotărită: « Dacă vrei să mai spui ceva, te ascult; însă 
să ştii că eu nu dau dezlegare de păcate celor ce nu iau parte la sfintele 
slujbe ale Bisericii, și mai cu seamă la Sfinta Liturghie». În faţa acestei 
situaţii, oamenii ajung la concluzia că fără mergerea la biserică nu poţi 
ajunge la iertarea păcatelor, și aceasta nu pentru cîteva luni, ci pentru 
toată viaţa, pentru tot timpul cît credinciosul este sănătos și în putere. 

Pin foarte mult la frecventarea bisericii, deoarece Biserica Ortodoxă 
este o Biserică a sfintelor slujbe, o Biserică a Liturghiei, o Biserică prea- 
măritoare de Dumnezeu, cu preoţie şi cu mijlocire preoțească. Consider 
că cineva nu poate să fie ortodox, că nu poate să facă parte din Biserica 
Ortodoxă fără să ia parte la sfintele slujbe, la Sfînta Liturghie, fără să 
se raporteze la Dumnezeu prin mijlocire preoțească — toate acestea fiind 
esenţiale în Ortodoxie și ţin de specificul Bisericii Ortodoxe. Credinciosul 
drept inăritor, la Sfînta Liturghie îi închipuie pe heruvimi, aduce întreit 
sfintă cîntarea Prea Sfintei Treimi, cîntă « Stint, Sfînt, Sfint, Domnul 
Savaot» împreună cu îngerii, ascultă cuvint dumnezeiesc din Sfinta 
Evanghelie — Evanghelia fiind « Hristos în mijlocul nostru» —, se împăr- 
tășește de binecuvîntări cerești, trăiește pc pămînt clipe din Împărăția 
lui Dumnezeu, slujeşte lui Dumnezeu în cerul cel de pe pămînt - - care este 
Sfinta Biserică, locașul de închinare sfinţit anume pentru lucrul lui Dum- 
nezeu, după cuvîntul care zice: « În biserica măririi Tale stînd, în cer 
ni se pare că stăm, Născătoare de Dumnezeu . ..». Credincioșii noștri 
trebuie să aibă conștiința că la sfintele slujbe « toţi slujim», fiecare cu 
slujirea măsurii la care se găsește. Cu alte cuvinte, la sfintele slujbe 
— deci şi la Sfinta Liturghie — nu slujeşte preotul singur, ci preotul l 
slujeşte cu toți cei ce sînt de faţă, ṣi chiar cu fericitele Puteri cereşti. 
Aceasta, pînă la aşa măsură, încît, nu se poate celebra Sfinta Liturghie în 

absența credincioșilor, căci şi ei au o anumită lucrare sfinţitoare, pînă la 
așa măsură încît slujitorul sfinţit îi cheamă și pe ei la împlinirea unei 
astfel de lucrări cînd zice: « Pentru Cinstitele Daruri ce sînt puse înainte, 
Domnului să ne rugăm»; « Pentru Cinstitele Daruri ce s-au adus și s-au 
sfințit, Domnului să ne rugăm». 

Astfel stînd lucrurile, credincioşii slabi în credinţă care nu iau parte 
la Sfinta Liturghie lipsesc de la împlinirea unei datorii esențiale și nu se 
pot face vrednici de darul lui Dumnezeu. Excepţie pot face doar cei 
bolnavi și neputincioşi, cei cărora libertatea le este îngrădită, neputind 
dispune de ei înșiși. Pentru motive ca acestea cer insistent și irevocabil 
participarea credincioşilor la sfintele slujbe. Fără aceasta, nu dau dez- 
legare de piicate. Nu dau dezlegare de păcate nici pentru o simplă angajare 
formală, ci stărui pentru o angajare reală, practică, permanentă, pentru 
termenul stabilit după fiecare caz în parte, bine știind că omul nu este 
o ființă stas, ca să se poată lucra după șablon cu fiecare. 

at, b) Prazila de rugăciune dimineaţa şi seara o consider de absolută 
necesitate, deoarece credinta i în Dumnezeu trebuie materializată în ceva. 
Or, cine nu se roagă lui Dumnezeu după putere, se poate spune că nici 
nu are Dumnezeu. Dacă e adevărat că «nu există o idee mai felurită în 
mintea omenească decît ideea de Dumnezeu», nu-i mai puţin adevărat 
că nu există o lipsă de angajare mai puțin luată în seamă, mai desconsi- 
derată de oameni decît angajarea față de Dumnezeu. Mi-au trecut prin 
faţă destul de mulţi dintre cei care s-au declarat credincioși pentru” sim- 
plul fapt că n-au tăgăduit pe Dumnezeu în mod formal, dar care, în viața 
lor intimă, şi chiar în cea socială, nu se raportau întru nimic la Dum- 
nezeu. Pentru astfel de: motive e necesară o angajare practică şi intimă, 
prin rugăciunea de dimineața şi seara și prin cea de la vremea mîncării. 
c) Lectură din Noul Testament în fiecare zi. Întrucît nu există posi- 
bilitatea să te raportezi la Dumnezeu fără să știi ceva anume despre 
Dumnezeu, cred că e de mare importanţă să cunoşti Noul Testament. 
De aceea, celor care se lasă îndrumați de mine — în măsura în care è cu 
putinţă — le fixez ca regulă să citească în fiecare zi două capitole din 
Noul Testament, începînd cu Evanghelia de la Matei, continuînd cu 
Evanghelia de la Maren și apoi cu celelalte două și insist să fie citite, 
pentru Început, de trei ori fiecare. Numai după aceea să se treacă, pe 
rînd, la celelalte cărţi ale Noului Testament, cu obligaţia de a se- citi 
fiecare Carte de cîte trei ori, și așa să se treacă la Cartea următoare. 
După ce credinciosul a citit Noul Testament de trei ori, poate să citească 
pe rînd cîte două capitole, fără să mai ţină evidenţa de cîte ori sau a 
cîta oară citeşte Noul Testament. Lucrul acesta nu se face pentru evidență 
sau pentru vreo răsplată, ci se face pentru folos duhovnicesc, pentru a 

ne putea împodobi mintea şi hrăni inima cu cuvintele cele veșnice ale 
Domnului nostru lisus Hristos şi ale aleşilor Lui, bine ştiind că «cerul 
și pămintul vor trece, dar cuvintele Domnului nu vor trece» (Marcu 13, 
31). Sînt de acord să se citească şi părți din Vechiul Testament, în special 
Proorocii și Cărţile didactice, dar selectiv și după îndrumare, nu la întim- 
plare și concomitent cu Noul Testament, nu în locul lui, căci Noul Tes- 
tament rămîne pe primul plan pentru mîntuirea lumii. 

d) Rugăciunea de toată vremea. Omul este, prin excelenţă, « ființă 
gînditoare». Şi pentru că toate ale omului pornesc de la gîndul omului, 
este lucru constatat fără putință de tăgăduire, că adevărata disciplină 
a omului se bazează pe disciplina de gînd. Cum însă nu ne putem mîntui 
singuri, ci numai Hristos ne mântuiește, pe El îl chemăm permanent în 
ajutor pentru mântuirea noastră, printr-o rugăciune scurtă pe care o 
repetăm mereu în minte și o unim cu simţirea noastră, făcind din ea — 
pe cît cu putință — rugăciunea de toată vremea. Este vorba de rugăciunea 
« Doamne, lisuse Hristoase, Fiul lui Dumnezeu, miluiește-mă pe mine, 
păcătosul sau păcătoasa». 

Această rugăciune se recomandă să fie lipită de respiraţie și să se 
facă în ritmul respirației, în felul următor: Împărțim rugăciunea în trei: 

ntre. respirații — deci fără să inspirăm și fără să expirăm — spunem cu 
mintea cuvîntul « Doamne». Apoi, trăgînd aerul în piept spunem, tot 
în minte, nu cu cuvîntul vorbit: « Iisuse Hristoase, Fiul lui Dumnezeu». 
Dind aerul afară din piept, tot cu mintea, zicem: « Miluiește-mă pe mine, 
păcă tosul». În felul acesta procedînd, cu stăruință și cu deasă repetare, 
se statornicește în minte și în cîmpul interior al sufletului un gînd de căpe- 
tenie, un fel de paravan care ne ajută să înlăturăm gîndurile cele rele 
şi să primim gîndurile cele bune, care sînt spre slava lui Dumnezeu. Eu 
aşa am învăţat de la Părintele Arsenie şi aşa am practicat și practic, 
și am simţit mult folos. De accea, la rîndul meu, și eu îi învăţ pe alţii 
la fel, în nădejdea folosului sufletesc. Părintele Arsenie nu mi-a dat alte 
indicaţii, în afară de cele amintite mai înainte, și nu i-a fost teamă că 
voi ajunge la inconveniente, la ispite, la devieri. Întemeiat pe experiența 
pe care o am, eu îi previn pe cei interesaţi că angajarea în rugăciunea 
Stăruitoare poate dezlănțui furtuni interioare, datorită mizeriei pe care 
o purtăm în suflet, cîtă vreme patimile n-au fost încă dezrădăcinate din 
noi. Dar le spun şi că nu trebuie să se înspăimînte nimeni, ci să stăru- 
iască în lucrarea care aduce pe Dumnezeu în noi și ne ridică pe noi spre 
Dumnezeu. 

e) Postul. Al cincilea punct din program este păzirea postului, după 
rinduiala Bisericii noastre Ortodoxe. Aceasta se face în vederea aceleiași 
discipline a fiinţei noastre, disciplină pe care o urmărim și prin rugă- 

ciunca de toată vremea. Am convingerea că postul e cu atît mai necesar, 
cu cît sfinta noastră Biserică insistă pentru el și are un întreg sistem de 
angajare a credincioşilor în păzirea postului. Ne sînt cunoscute cuvintele 
Domnului Hristos, care zice: « Cel credincios întru puţin, și întru mult 
este credincios» (Luca 16, 10), de unde concluzia că nu putem sluji lui 
Dumnezeu cu jumirtăţi de măsură, pe porţiuni, ci numai cu o angajare 
totală și fără nici o ezitare. Se înțelege că nu sînt absurd, să le cer oame- 
nilor lucruri peste puterea lor, dar nici nu mă mulțumesc cu prea puţin. 

Odată cu acestea și pe lingă acestea, le cer credincioşilor, care vor să 
se îmbunătățească prin Sfînta Spovedanie, să ocolească toate pricinile 
care pot duce la păcătuire și, mai ales, să părăsească păcatele — în orice 
chip ar fi ele. 

Constatarea pe care o fac în urma experienţei — cîtă o am — este că 
majoritatea oamenilor, care se prezintă destul de bine, sînt favorizați de 
o structură bună, au o ereditate favorabilă și o educaţie corespunzătoare. 
Sînt foarte puţini aceia care sînt dispuși să facă efortul de a se depăși 
pe ei înșiși, în direcţia religios-morală, pentru că — la drept vorbind — 
prea puţini sînt aceia care au interes religios și care își orînduiesc viaţa 
pe baza credinței în Dumnezeu. Mai ales la spovedanie se poate constata 
că fenomenul religios nu este un fenomen de masă și de profunzime, și 
că nu este nici măcar fenomen de familie. În religie sînt încadrate, în 
majoritatea cazurilor, persoane izolate, oameni care din punct de vedere 
religios sînt singuri, chiar în familia lor. Nu puţine sînt cazurile în care 
e vădită şi o anumită jenă în manifestarea religiozităţii, chiar în propria 
familie; de aceea, nu puţine sînt compromisurile ce se fac în viața credin- 
cioșilor noștri. Asta se întîmplă deoarece, în majoritatea cazurilor, erite- 
riile pe care se bazează familia sînt altele decit cele religioase. Unii 
credincioși se unesc cu partenere necredincioase și invers. O astfel de 
situație nu stă chezășie unei vieţi de care se poate bucura Dumnezeu. 
În astfel de situaţii nu poate fi vorba de un program religios în familie. 

Avînd în vedere unele ca acestea, am în ele o explicaţie, pentru faptul 
că atît de puţini sînt cei ce ţin seamă de îndrumările mele ca duhovnic. 


8. Celui ce trăiește în belșug și desfătare i se pare că nu are nevoie 
de sprijinul lui Dumnezeu. Are aceasta vreo cale spre miîntuire? 


— Mîntuirea ne vine de la Dumnezeu, prin Domnul nostru Iisus 
Hristos. Mîntuirea nu este ceva ce se realizează de către om sau prin 
puterea omului. Domnul Hristos a spus: «Propovăduiri Evanghelia la 
toată făptura. Cel ce va crede și se va boteza, se va mîntui, iar cel ce nu 
va crede se va osîndi» (Marcu 16, 15—16). Mîntuirea nu este nu act, ci 
este un proces, în care se întilnește harul lui Dumnezeu cu lucrarea omu- 

lui. Este tot atît de necesar și harul lui Dumnezeu, ca și lucrarea de îmbu- 
nătățire din partea omului. Dumnezeu nu ne miîntuiește cu sila. Cine 
vrea să se mîntuiască, are această posibilitate, prin harul lui Dumnezeu 
șI printr-o lucrare conștientă și susținută, printr-o lucrare continuă de 
îmbunătățire sufletească din partea celui ce vrea să se mîntuiască. De 
reținut însă că omul singur, cu toate eforturile pc care le-ar depune, 
nu poate ajunge la mîntuire. Mîntuirea și, mai departe, desăvârșirea și 
îndumnezeirea, se realizează prin puterea lui Dumnezeu, cu împreună 
lucrarea omului. Astfel stînd lucrurile, e greu de presupus vreo cale de 
mântuire pentru cei ce nu colaborează cu Dumnezcu. în vederea mîntuirii 
lor. Ceea ce ar putea face Dumnezeu pentru mîntuirea unui om ncpăsător, 
ar putea doar să-i trimită necazuri, ca să se trezcască din nepisare, bine 
ştiindu-se că uneori necazurile au darul de a-l trezi pe om, de a-i îndrepta 
mintea către Dumnezeu și dc a-l angaja pe o cale superioară. Ar mai putea 
fi, apoi, şi o mîntuire de o ultimă clipă, cum a fost la tîlharul cel credincios, 
despre care știm din Sfînta Evanghelie de la Luca (23, 41). Dar o astfel 
de mîntuire « de ultimă clipă», deși cu valoare în veșnicie, nu poate fi 
considerată drept «o cale de mîntuire», ci doar un har special al lui 
Dumnezeu, în temciul cuvîntului spus de Miîntuitorul nostru: « Ceea ce la 
oameni este cu neputintă, cu putință este la Dumnezeu» (Marcu 10, 27), 
pe considerentul că «la Dumnezeu nici un lucru nu este cu neputinţă» 
(Luca 1, 37). Singurul lucru pe care îl putem face noi, pentru oameni 
ncpăsători, este să ne rugăm lui Dumnezeu să le dea « chip de pocăință» 
şi « cale dc mântuire», cum știe El și cînd știe El. Dacă ne rugăm pentru 
cei ce s-au mutat din această viață pămîntească avînd noi nădejde la 
mila lui Dumnezeu, cu aceeaşi nădejde ne putem ruga pentru cei vii, nepă- 
sători față de a lor mîntuire. Putem face aceasta cu gîndul la cuvîn- 
tul Domnului Hristos că «la Dumnezeu nimic nu este cu neputinţă». 


9. Cum pot călugării să atucă pe nzcrediutioși la adevărata credință 
în lisus Hiistos? 

— Dat fiind faptul că «locul călugărului este mînăstirea», în mod 
normal, activitatea călugărului se desfăşoară în mînăstire, pentru cei 
din mînăstire și pentru cei ce vin la mînăstire. Minăstirea însăși. ca « aşe- 
zămînt de rugăciune, de învăţătură și de muncă» este şi o instituție de 
întărire şi de răspîndire a credinţei în Dumnezeu. Acest rost şi-l înde- 
plinește ca, întîi prin existența ci, apoi prin tot ce se realizează în 
minăstire (sfintele slujbe, rugăciunea, exemplul de muncă spre slava lui 
Dumnezeu) și, totodată, prin exemplul pe care îl dau călugării prin 
chipul lor de vieţuire, Călugării care sînt preoţi și duhovnici pot să contr- 
duie la întărirea credinţei și la răspîndirea ei și prin sfaturile pe care le 

bau celor ce ajung la îndrumarea lor. În cazuri excepţionale și cu specială 
binecuvîntare, călugării pot fi cu rost de întărire şi cu rost de răspîndire 
a credinţei, ca trimiși ai Bisericii, pentru a sluji şi predica şi pentru credin- 
cioșii care nu ajung la miînăstire. Bineînţeles, este vorba de călugări cu 
rost de slujire în Biserică, de preoți călugări. Dar aceasta se poate întîmpla 
numai ca excepţie și din pogorămiînt. Astfel, nu trebuie uitat niciodată 
că « rostul călugărului este în mînăstire». Călugărul este legat de mînăstire 
pînă la așa măsură, încît, oriunde ai întîlni un călugăr în afară 
de mînăstire, e firesc să te întrebi «ce caută el acolo?» cînd, de 
fapt, el ar trebui să fie în mînăstire, în « tinda raiului», cum îmi place mie 
să numesc mînăstirea. 

Într-o astfel de perspectivă privind lucrurile, călugărul poate să 
acţioneze pentru întărirea credinţei de pe poziţia lui, din rostul lui de 
rugător către Dumnezeu « pentru toată lumea», prin exemplul lui de 
adevărat creştin; dar toate acestea trebuie să le facă în « spaţiul mînăstirii », 
pentru cei care vin în legătură cu el, și numai prin rugăciune și cu extin- 
dere « pentru toată lumea». Călugărul poate să ajute lumea numai din 
situaţia lui de « retras din lume», deci din locul în care îi este dat să-și 
ducă viața. Activitatea lui de rugător către Dumnezeu, pentru binele 
tuturor oamenilor, poate întări în zelul lor pe preoţii de parohie care au 
misiunea de a întări credinţa între parohienii lor. , 

.. Credincioșii care vin la mînăstire fi caută pe călugări mai cu seamă 
pentru rostul lor de rugători şi apoi pentru a primi de la ei sfaturi pentru 
înaintarea lor în cele ale credinţei. Ei se pot folosi mult de exemplul 
pe care îl dau călugării, mai cu seamă prin chipul lor de viețuire. Unii 
dintre credincioşi mărturisesc că pleacă de la mînăstire la rosturile pe 
care le au, cu sufletul plin de putere şi cu o mai statornică hotărîre pentru 
împlinirea binelui, acolo unde le este dat să viețuiască. 

Călugărul să-şi facă datoria « acolo unde l-a pus Dumnezeu», adică 
în mînăstire, și atunci poate fi sigur că contribuie și la întărirea şi răspîn- 
direa credinţei în Dumnezeu. El nu trebuie să se frămiînte pentru lucruri 
mai presus de el, pentru lucruri pentru care nu este chemat să răspundă 
nici înaintea lui Dumnezeu şi nici înaintea oamenilor. Dar dacă este în 
rostul lui, e sigur că aduce o contribuţie importantă la înmulțirea credinței 
în Dumnezeu, pentru cei care vin în legătură cu el şi pentru cei pe care 
îi întărește Dumnezeu, prin rugăciunile călugărilor. Să nu uităm 
că, după spusa Sfîntului Joan Scărarul, « Rugăciunea este întărirea 
lumii». Şi dacă rugăciunea este întărirea lumii, fără îndoială că ea este și 
întărirea credinţei în Dumnezeu. 

Călugării să urmărească cu deplină seriozitate lucrarea de mîntuire, de 
desăvîrșire și de îndumnezeire personală, și atunci pot fi siguri că, chiar 

prin aceasta, se implică în procesul de întărire și de răspîndire a credinţei 
în Dumnezeu. Așa ceva trebuie să gindească despre sine însuși fiecare 
călugăr, străduitor pentru a-L preamări pe Dumnezeu și pentru a-L aduce 
pe Domnul Hristos în mijlocul oamenilor: căci credința în Dumnezeu este 
o valoare şi că o viață după voia lui Dumnezeu, deci bazată pe credinţă, 
este aducătoare de fericire și pentru individ, ca şi pentru societate. 


10. Unii credinciosi, îndeosebi ortodocşi, îşi pierd credinţa şi ies din 
turma lui Hristos. Pot fi readuși aceștia în sînul Bisericii? 
Care ar fi modalitatea reîntoarcerii lor? 


— Consider întrebarea, așa cum îmi este pusă, deşi eu am alt punct 
de vedere, vreau să spun că eu am făcut adeseori afirmaţia că « nu orto- 
docşii trec la alte credinţe religioase, ci se încadrează în credinţe străine 
de Ortodoxie cei care nu au propriu-zis o credință, cei care nu cunosc şi 
nu trăiesc Ortodoxia, chiar dacă unii dintre aceştia, scriptic, sînt numărați 
la ortodocşi». Un ortodox adevărat, adică un cunoscător al credinței orto- 
doxe și trăitor adevărat al ei nu poate părăsi Ortodoxia. Cei care se pare 
că părăsesc Ortodoxia, de fapt ei nu părăsesc nimic, pentru că nu au 
nimic, ci își găsesc o apartenență religioasă reală, în schimbul uneia 
fictive. Cînd se încadrează într-o grupare religioasă, alta decît au apărut 
scriptic, dar nu și real, ei spun pe bună dreptate, că «din acel moment 
a început pentru ei viaţa religioasă» şi eu cred că chiar așa este. n 

n această perspectivă, privind problema, nu-i corect să se spună că 
« dreptmăritorii creștini părăsesc dreapta credință și se încadrează în anu- 
mite grupări religioase». Nu-i corect să se spună aceasta, pentru că, de fapt, 
ei nu trec de la o credință la alta, ci trec de la necredinţă la un mod de 
a crede. Necredincioșii trec la o anumită credință. Așa ceva se poate și 
chiar se întîmplă. În astfel de cazuri, problema ar fi: pot fi aduşi la Orto- 
doxie cei străini de credința și dc viaţa ortodoxă? Răspunsul la o astfel 
de întrebare, în general, ar fi: Nu pot fi aduși la Ortodoxie cei neortodocşi, 
decît în cazuri foarte rare și, de multe ori, din motive mai mult sociale, 
decît strict religioase. În majoritatea cazurilor, credincioşii sînt mulțumiți 
de credinţa pe care o au, avînd satisfacţii religioase in credința lor, şi nu 
caută o altă credință. Numai cînd nu au o credință sigură și lucrătoare, 
oamenii sînt interesaţi pentru o anumită credință. Cînd o au, nu mal 
caută alta. Se ştie că viața nu se trăiește prin comparaţie. Fiecare om are 
viaţa lni şi nu-l interesează viaţa altuia, pentru că este convins ca mii 
poate imprapria ceea ce ţine de altul, ceea ce i se potriveşte altuia. Apoi 
este ştiut că ideile se întrupează, așa încît, atunci cind ideile devin con- 
vingeri, structuri, ele nu pot fi nici combătute, nici înlăturate prin alte idei. 

Cunosc puţine cazuri de — n-aş zice « revenire», — ci de « încadrare» 
în Biserica Ortodoxă a unor persoane venite de la grupări neoprotes- 
tante, dar nu cazuri din cele mai fericite. Prin părţile noastre, se întîmplă 
să se încadreze, mai bine zis «să opteze» pentru Biserica Ortodoxă mai 
ales unii tineri, care urmăresc să se căsătorească cu membri ai Bisericii 
Ortodoxe. Aceștia cer să fie primiţi în Biserica Ortodoxă numai pentru 
motive de căsătorie şi, în general, li se acordă aceasta, de cele mai multe 
ori, şi « prea curînd» şi « fără condiţii», de aceea se poate spune, pe bună 
dreptate, că nu-i nici un cîştig pentru Biserica Ortodoxă din astfel de 
situaţii. Asta cu atît mai mult, cu cît, de cele mai multe ori cei vizaţi, 
în afară de actul formal al botezului, nu mai fac și altceva, sau fac prea 
puţin, față de ceea ce ar trebui să facă, în calitatea lor de ortodocși. 
Pentru mine este grăitor faptul că lingă mînăstirea noastră locuiește 
o familie de creștini după Evanghelie, asupra cărora mânăstirea n-a avut 
nici un fel de influenţă, nici măcar atunci cînd a fost aici Părintele Arsenie 
Boca — om cu nume mare și cu viaţă aleasă. E drept că din acea familie, 
amândoi copiii au trecut la Ortodoxie; dar au făcut aceasta în vederea 
căsătoriei, ceea ce nu spune prea mult. 

Nu știu dacă s-ar putea vorbi despre o metodă de atragere a secta- 
rilor la Ortodoxie. Oricum, e sigur că Biserica Ortodoxă le poate oferi 
eterodocșilor ceea ce au ei în doctrina și practica lor. Ceea ce pentru 
noi e foarte firesc, pentru ei e straniu şi nedorit. Ei se mulțumesc cu 
ceea ce au și nu-și doresc ceea ce avem noi. Spiritul modern, omul de 
astăzi e mai mult înclinat spre sectarism, decît spre Ortodoxie- 

Nouă ne rămîne doar să fim ceea ce sîntem, să ne întărim în convin: 
gerile ortodoxe, să practicăm credința noastră cu toată hotărirea şi să dove- 
dim, prin ceea ce sîntem, că sintem superiori celor ce ne învinuiesc 
de inferioritate, iar aceasta să o facem nu prin cuvint, ci prin viaţa noastră. 
Cred că singurul argument adevărat și cu putere de a se impune și de 
a ne impune în faţa conștiinței altora, este ascendentul moral. Îl avem, 
avem superioritate şi prioritate. Nu-l avem, nu avem nici șansa să câști- 
găm pe cei pe care gîndim că ar trebui să-i facem ca noi, adică ortodocși. 


11. Mulţi credincioşi aleargă după mai multă hrană spirituală. Mînăs- 
tirile pot să satisfacă această nevcie spirituală ? 

— De la călugări nu trebuie să aștepte credincioșii care vin la mînă- 
stire decât ceea ce ţine de rostul călugăriei. Călugării nu se pot ocupa 
anume de credincioși, ci ei își urmează programul pe care îl au și de care 
se pot bucura, în parte, și credincioșii, mai ales participînd la sfintele 
slujbe care se fac în mînăstire. De asemenea, credincioșii pot asculta 
predicile care se ţin în mînăstire — acolo unde ele se ţin —, şi pot primi 

sfaturi și îndrumări cu prilejul spovedaniilor făcute de duhovnici călu- 
gări. Încadrarea în monahism a unora dintre credincioși poate fi un 
mijloc de a împlini unele trebuinţe sufleteşti mai presus de obișnuit, 
pe care le au unii dintre credincioşii noștri. Pentru restul credincioșilor, 
în special pentru cei care au familie și îndatoriri în familie şi în viaţa 
socială, îndrumarea generală este să-și facă datoria acolo unde îşi au 
rostul de vieţuire, iar de la călugări să nu aștepte decît ceea ce aceștia 
le pot oferi prin existenţa lor și prin influențele, mai mult întîmplătoare, 
decît organizate. Se știe, canoanele Bisericii noastre nu) îngăduie ca un 
călugăr să fie naș de cununie sau de botez, tocmai pentru faptul că, 
la depărtare, respectiv din minăstire, nu se poate îngriji de îndrumarea 
celui care ar vrea să fie luat în grija vreunuia dintre călugări. Asta spune 
ceva și despre posibilitatea și imposibilitatea călugărului de a satis- 
face nişte trebuințe mai presus de obișnuit ale unora dintre credin- 
cioși. Credincioșii trebuie să știe ce anume şi cît pot cere de la un călugăr 
sau de la monahism, în general. 


12. Sînt destui astăzi care se îndoiesc de existența lui Dumnezeu. Pot 

fi aduși aceştia la adevărata credință? 

— Nu știu dacă cineva dintre oameni poate spune că el, cu puterea 
lui, a convertit pe cineva. Eu am urmărit, pe cît mi-a fost cu putinţă, 
cazurile de convertire, din trecut şi din prezent, cîte am reușit să le cunosc. 
Concluzia este că omul nu poate face decît partea omului. Dumne- 
zeu este cel care schimbă spre bine gîndul şi viața omului. Eu cred că 
nici nu are rost să le vorbim oamenilor despre Dumnezeu, dacă aceştia 
nu sînt dispuși să asculte cuvântul lui Dumnezeu. Singurul lucru pe care 
îl putem face cu folos pentru aducerea necredincioșilor la credința în 
Dumnezeu, este să ne rugăm pentru ei, să ne rugăm lui Dumnezeu să le 
dea conștiință duhovnicească, « spor în viaţă şi în credință» şi « chip de 
pocăință». Mai e nădejde să-i ajutăm și printr-o viaţă superioară, cu care 
să ne impunem în fața conștiinței lor. Mai mult decit atît n-avem ce să 
facem şi nici nu putem să facem ceva ca să-i clintim pe necredincioși 
din necredinţă — adevărurile religioase nefiind demonstrabile. Numai 
Dumnezeu poate să Se descopere pe Sine și adevărurile Sale sufletului 
omenesc, l 


13. În ce măsură se poate realiza astăzi o viață îa duh patristic? 

Sfaturile Filocaliei pot fi trăite, puse în practică măcar parțial? 
— Filocalia, după cum se arată în titlul românesc al ei, este o « cule- i 
gere de scrieri ale Sfinților Părinţi, care ne arată cum se poate omul curăți, 

ilumina și desăvirși». Filocalia a fost tradusă din limba greacă 1 

veche de Părintele Profesor Dumitru Stăniloae și are zece volume. Ulti- 
! mele şase volume s-au tipărit în anii din urmă, iar primele patru volume 
au fost tipărite înainte cu patruzeci de ani. Dat fiind acest fapt, 
este firesc să ne dăm seama că Filocalia este un privilegiu al generației 
noastre. Păcat însă că Filocalia nu cste cunoscută decît de un număr 
foarte restrîns de cititori şi puţini sînt aceia care și-au impropriat-o, chiar 
şi numai teoretic. În această situaţie, nu poate fi vorba de o trăire filo- 
calică, adică de o trăire pe baza Filocaliei. De altfel, scrierile Filocaliei, 
ca şi scrierile Sfintei Scripturi, n-au fost destinate ca scrieri de teore- 
tizare, ci ca scrieri practice, cu rostul de a crea oameni ca slujitori ai 
lui Dumnezeu. Persoane sau grupuri de persoane s-au orientat după învă- 
țăturile cuprinse în una sau alta din scrierile care au ajuns pînă la cle 
şi le-au pus în practică. La fel trebuie să facem și noi. Anume, trebuie 
să ne alegem din Filocalie acele scrieri care se potrivesc cu aspiraţiile 
noastre, cu ceea ce putem realiza noi în condiţiile noastre și să le împli- 
nim cu fapta, după ce le-am cunoscut cu întelegerea. Dintre scrierile care 
formează Filocalia românească, unele sînt scrieri practice, iar altele sînt 
numai teoretice. Practice sînt mai ales scrierile Sfîntului Joan Casian 
« Despre cele opt gînduri ale răutăţii» și « Convorbirile cu părinţii din Pustia 
Schetică», scrierile Sfîntului Marcu Ascetul: « Despre legea duhovnicească» 
şi « Despre cei care cred că se îndreptează prin fapte» şi, mai cu seamă 
« Epistola către Nicolae Monahul». Mai sînt practice scricrile părinților 
numiţi trezvitori, cum sînt: Isihie Sinaitul, Filotei Sinaitul şi Sfintul 
loan Damaschin. Apoi scrierile cuprinse în volumul al nouălea, Scara 
Sfîntului Joan Scărarul, şi cuvintele Cuviosului Dorotei. 

Scrierile de adincire teologică și care formează mai mult o perspec- 
tivă duhovnicească — scrieri greu accesibile credincioșilor de rînd și celor 
care nu au o pregătire teologică —, sînt scrierile Sfîntului Maxim Mărtu- 
risitorul, cu excepţia dialogului între un frate şi un bătrîn, de la începutul 
volumului al doilea din Filocalie, care este practic şi ușor de asimilat. 
Răspunsurile către Talasie, din volumul al treilea, sînt greu de înţeles 
şi de asimilat. Ele se citesc cu puţin folos pentru cci mulți și majoritatea 
cititorilor nici nu le parcurg pînă la capăt. La fel, destul de teoretice sînt 
şi scrierile din volumele 5, 6, 7 şi 8. La fel şi scrierile Sfintului Isaac Sirul, 
din volumul al zecelea, deși au părţi practice, cele mai multe din 
ele sînt mult peste nivelul omului obișnuit. Cea mai reprezentativă scriere 
din Filocalia românească, scrierea care, într-un fel, rezumă Filo- 
calia, o socotesc a fi « Despre Avva Filimon». Ea este cuprinsă în volumul 4 
al patrulea din Filocalie. 

Și acum să vin la răspunsul vizat în întrebarea de mai înainte: 
Scrierile Filocaliei nu sînt scrieri simbolice, ci scrieri lămuritoare, așa că 
ele trebuie înțelese literar și îndeplinite practic, cînd ele sînt și practice, 
prin ele trebuie să ne formăm o perspectivă filocalică de trăire și de gîn- 
dire. Cred că e locul aici să spun că eu folosesc în predici, ca şi în con- 
vorbiri cu credincioșii, texte din Filocalie, dar n-am prea întîlnit oameni 
care să cunoască Filocalia şi să se poată raporta la învățături din 
cuprinsul ei. 


14. În cadrul vieţii de familie, în ce fel se poate ajunge la « rugăciunea 
lui lisus »? Dacă s-ar putea, să ne schițaţi nişte etape principale. 


— Mai întîi o precizare. Cînd se spune «rugăciunea lui lisus», se 
înțelege, prin aceasta, «repetarea în minte», cît mai des, a rugăciunii: 
« Doamne, Iisuse Hristoase, Fiul lui Dumnezeu, miluiește-mă pe mine, 
păcătosul!» Această rugăciune, sau mai corect, această modalitate de 
angajare în rugăciune, pentru călugări este datorie, iar credincioşii care 
nu sînt călugări sînt sfătuiţi să facă această rugăciune, să se angajeze în 
rugăciune prin această metodă. Eu am învăţat-o de la părintele Arsenie 
Boca, la virsta de treisprezece ani și jumătate. Părintele m-a învățat 
să o fac și mi-a spus şi modul de a o face. Anume, mi-a spus că rugă- 
ciunea e bine să fie lipită de respiraţie, în felul următor: să spun cu min- 
tea, adică cu cuvîntul gîndit, între respiraţii, cuvîntul « Doamne», iar 
trăgînd aerul în piept — concomitent cu acesta —, să spun: « Iisuse Hris- 
toase, Fiul lui Dumnezeu» şi dînd aerul afară: « Miluiește-mă pe mine, 
păcătosul». Nu mi-a dat nici un fel de explicaţie; nu m-a prevenit că 
a-și putea ajunge și la unele inconveniente, ci mi-a spus doar să împlinesc 
rugăciunea aceasta, cît mai fără întrerupere. Am luat aminte la îndrumarea 
primită şi, pe cît mi-a fost cu putință, în condiţiile pe care le aveam 
atunci — căci eram elev de liceu în Timişoara —, am împlinit rugăciunea 
şi am avut din aceasta mult folos şi multă bucurie. De aceea, la rîndul 
meu i-am îndemnat și eu pe alţii, și în predici, ca și în convorbirile perso- 
nale, să facă această rugăciune, așa cum am învăţat-o eu de la Părintele 
Arsenie și cum am făcut-o și o fac și acum. CAE 

A venit apoi vremea ca, în timpul studiilor teologice şi după aceea, 
să ajung să cunosc şi unele scrieri despre rugăciunea « de toată vremea», 
cum îmi place mie s-o numesc. Am înţeles că pot interveni și unele incon- 
veniente, unele nepotriviri și ispite şi că e bine să ai un îndrumător, pen- 
tru a o face cît mai bine şi cu un real folos. Inconveniente au intervenit 
şi în ce mă priveşte pe mine, dar eu n-am considerat că ele pot 
fi raportate la faptul că sînt angajat în rugăciune. Nu știam dacă 
vîrtejul de gînduri străine de rugăciune, deci gindurile cîte Îmi veneau 

în minte, ca o furtună, ar fi putut să fie raportate în vreun fel și la rugă- 
ciunea pe care o făceam, şi de fapt nici nu mi-ar fi venit în minte să cred 
că poate fi vreo legătură între faptul că sînt angajat în rugăciune și între 
ispitele de la diavol. Mi-am purtat calea înainte și la vremea potri- 
vită, de Dumnezeu știută și hotărită, mi s-au limpezit gîndurile 
şi am scăpat de « robia cugetelor» şi de vălmășagul gîndurilor. Mi-am dat 
seama, de la bun început, că nu sînt angajat «într-un sistem», ci mă 
raportez la o ființă personală, la Dumnezeu, Care nu ne lasă la puterile 
noastre, ci vine, cu mila Sa, și ne ridică din robia cugetelor, ne dă smerenie 
în gînduri și ne întărește în bine. 

Bucuria pe care am avut-o, în tinerețea mea, mai ales în perioada 
anilor de liceu, la ceas de dimineaţă, cînd mergeam singur spre școală 
şi ziceam, potrivit îndrumării primite, rugăciunea de toată vremea cu 
formula ştiută, zisă după respiraţie, le-o doresc tuturor credincioșilor. 

Alte îndrumări, în afară de cele primite de la Părintele Arsenie, 
acum patruzeci și șase de ani, în privința rugăciunii de toată vremea, 
n-am mai primit de la nimeni, ṣi nici nu știu ce fel de îndrumări aș mai 
fi putut primi. Nici chiar Părintele Arsenie însuși n-a mai adăugat la 
îndrumările de la început nici o precizare sau îndrumare, cînd l-am mai 
întîlnit, după aceea. Nici în cărți n-am găsit îndrumări propriu-zise, ci 
numai unele precizări, privind originea rugătiunii de toată vremea, isto- 
ricul ei, unele aprecieri cu privire la cuprinsul ei etc., într-un cuvînt nimic 
esenţial. 

Pe parcursul vieţii mele n-am găsit nici un îndrumător la rugăciunea 
de toată vremea și nici n-am avut cunoștința că aș fi întîlnit cîndva, undeva, 
vreun lucrător al rugăciunii. Eu însumi n-am devenit un lucrător al rugă- 
ciunii, cu realizări demne de remarcat, dar am insistat mereu pcatru anga- 
jarea în rugăciune, deși nu cu exclusivitate și nici pentru performanțe în 
rugăciune. Am socotit totdeauna rugăciunea nu ca un scop în sine, nici ca 
o ţintă, ci numai ca un auxiliar, ca un mijloc, ca o metodă de angajare 
într-o viaţă religioasă autentică. În programul pe care îl dau credincio- 
şilor sau în îndrumările generale pe care le ofer celor ce se lasă îndru- 
maţi de mine, rugăciunea de toată vremea are un loc de căpetenie. Nu 
le promit credincioșilor, cum se zice, « marea cu sarea», pentru faptul 
de a se angaja în rugăciune, prin repetarea rugăciunii « Doamne, Iisuse 
Hristoase, Fiul lui Dumnezeu, miluiește-mă pe mine, păcătosul». Singurul 
lucru pe care îl pun în atenția celor ce se angajcază să înmulțească rugă- 
ciunea, este faptul că, prin rugăciunea aceasta, «li se limpezește mintea», 
bineînţeles, după ce trec de stadiul critic, cînd își văd mizeria din suflet. 
Le spun tuturor să nu se sperie de negativele câte li se ivesc în suflet, ci 
să stăruie întru a-l sluji lui Dumnezeu prin rugăciune, căci nu se poate 

să nu ajungă să simtă mila lui Dumnezeu, prin limpezirea minţii şi liniş- 
trea Inimii. 

N-am fost niciodată exclusivist, în scopul de a realiza performanţe în 
rugăciune și mai ales în repetarea rugăciunii « Doamne, Iisuse Hristoase, 
Fiul lui Dumnezeu, miluiește-mă pe mine, păcătosul», deoarece n-am 
avut conștiința că în aceasta ar consta mîntuirea, nici n-am gîndit vreo- 
dată că rugăciunea aceasta înlocuieşte alte rugăciuni, sau că m-ar îndrep- 
tăți la vreun favor din partea lui Dumnezeu, ori că, prin aceasta, aş ajunge 
la nişte lucruri extraordinare, la niște harisme. N-am urmărit astfel 
de lucruri, nici pentru mine nici pentru alții, ci viața mi s-a desfă- 
şurat normal, fără opintiri, fără veleităţi, cu simpla dorință de a sluji 
lui Dumnezeu, prin tot ce fac, deci nu numai prin rugăciune. 

Din dialogul dintre un frate şi un bătrîn, scris de Sfîntul Maxim 
Mărturisitorul, respectiv de la Sfîntul Maxim Mărturisitorul am aflat că 
rugăciunea neîncetată este cu totul altceva decît repetarea unei anumite 
formule de rugăciune, ea fiind o stare sufletească, caracterizată prin conşti- 
ința dependenţei de Dumnezeu în tot ce faci şi în tot ce ţi se întîmplă. 
Mi-am dat seama și că a repeta mereu în minte formula hotărită pentru 
aceasta, este doar a face o rugăciune de cerere, care, deși e bine venită, 
nu este totuși o izbucnire de preamărire a lui Dumnezeu, asemănătoare 
cu ecfonisele Sfintei Liturghii sau cu rugăciunea din Apocalipsă, la care 
trebuie să năzuim și care de fapt ar trebui să fie adevărata noastră rugă- 
ciune. În sfîrşit, am pus accentul cuvenit şi pe rînduielile de slujbă, pe 
rugăciunea liturgică, pe Sfînta Liturghie, deci n-am fost și nu sînt exclu- 
sivist nici în latura aceasta. EA e B r 

N-aș putea spune că am ajuns la stadiul de rugăciune totală, adică 
la rugăciunea numită «a inimii», la trăirea formulei de rugăciune, sau 
la trăirea oricărei rugăciuni la nivelul deplin al simţirii, la participarea 
adînc simțită a rugăciunii pe care o fac. Cred că la aceasta nu mă favori- 
zează nici structura mea, care e mai mult rațională, decit sentimentală. 
Părintele meu duhovnic, Părintele Serafim, nu reproşind, ci constatînd 
mi-a spus în repetate rînduri « La tine nu s-a făcut acordul între minte 
și inimă». E un adevăr pe care îl subscriu cu toată hotărîrea. Ştiu p eu 
aceasta, dar n-am ce face. Nu mă deranjează cu nimic aceasta, căci sînt 
convins că Dumnezeu nu-mi va cere să-l înapoiez cu adaos ceea 
ce nu mi-a dat de la început. Ne mîntuim în firea pe care o avem, 
în condiţiile de viață în care trăim. ii PNR a 

Am amintit toate acestea cu conștiința că, în felul acesta, voi f 
mai bine înţeles în răspunsul pe care îl dau în legătură cu ceea ce se pe 
realiza, în privința rugăciunii de toată vremea, în viața de familie. L 
că, aşa cum mînăstirea este «tinda raiului», « cerul cel de pe påmint» 


. 
. 


IS 


CONVORBIRI DUHOVNICEȘTI 


pentru călugăr, tot așa și familia, pentru oricare dintre membrii ei, este, 
sau poate fi «tinda raiului» şi « casa lui Dumnezeu» şi « poarta cerului», 
dacă cei ce o formează au drept scop să-L aducă pe lisus Hristos în 
mijlocul lor, iar strădania le este să slujească lui Dumnezeu cu tot ce fac, 
cu tot ce vorbesc, cu tot ce gîndesc. Dat fiind faptul că mulţi martiri 
au fost oameni cu viaţă de familie, este sigur că sfințenia se poate realiza 
foarte bine în viața de familie. Sînt sigur că nu toți cei ce au mărturisit 
credința în lisus Hristos cu preţul vieţii lor, deci nu toţi martirii au avut 
o practică a rugăciunii lăuntrice, așa cum o înțelegem noi astăzi, 
și cu toate acestea au avut curajul mărturisirii, au avut puterea să-și 
dea viața pentru Domnul nostru lisus Hristos. 

Întrebarea ce mi s-a pus este « Pînă unde se poate ajunge cu rugă- 
ciunea lui lisus, în cadrul vieţii de familie?». Răspunsul e simplu. Nu 
ştiu pînă unde se poate ajunge nici în cadrul vieții de familie, nici în 
viața călugărească. Teoretic, se vorbește despre rugăciunea orală, despre 
rugăciunea mintală și despre rugăciunea inimii, așa cum se vorbeşte despre 
rugăciunea Întinată, despre rugăciunea pierdută, despre rugăciunea furată 
şi despre rugăciunea curată, ori despre rugăciunea trupească și despre rugă- 
ciunea duhovnicească. Toate acestea țin de om, nu de situaţie. Important 
este ca fiecare să știe că lui Dumnezeu îi slujim, în locul și în starea în 
care ne-a aşezat El. Cred că nu trebuie să urmărim nimic altceva, chiar 
şi cînd facem o rugăcine interiorizată, chiar și cînd spunem rugăciunea: 
« Doamne, lisuse Hristoase, Fiul lui Dumnezeu, miluiește-mă pe mine, 
păcătosul», decît să aducem slavă lui Dumnezeu. Unde vom ajunge, vom 
vedea. Pe noi nici nu trebuie să ne întereseze unde vom ajunge, ci numai 
ce facem și ce avem de făcut. Să ne angajăm la rugăciune, la măsurile 
pe care le avem, şi din toată viaţa noastră să facem o rugăciune, o slujbă 
adusă lui Dumnezeu. Să nu facem un lucru în locul altui lucru, ci fiecare 
lucru pe care îl avem de făcut să-l facem spre slava lui Dumnezeu, și 
atunci e sigur că aducem slavă lui Dumnezeu. 

Rugăciunea, ca repetare în minte a formulei: « Doamne, Iisuse Hris- 
toase, Fiul lui Dumnezeu, miluieşte-mă pe mine, păcătosul», să o facem 
totdeauna, cîud mintea ne este liberă de alte preocupări, — cînd mergem, 
cînd stăm, cînd ne trezim noaptea din somn, cînd nu putem dormi etc. 
Dar să nu credem că sîntem obligaţi să o facem și cînd mintea ne este 
angajată la studiu, la lectură, la vreo altfel de rugăciune sau la orice 
altceva care se poate realiza numai prin luare aminte, numai prin gîndire. 
În ultimă analiză, nu noi putem spune unde se poate ajunge în rugă- 
ciunea lui Iisus, în cadrul vieţii de familie, ci aceasta o pot spune cei 
ce, angajaţi fiind în viaţa de familie, cu binecuvîntarea lui Dumnezeu, 
prin slujba sfîntă a Tainei Cununiei, se preocupă de îmbunătățirea lor 

sufletească, folosind ca mijloc şi rugăciunea lui lisus, sau rugăciunea de 
toată vremea. Ei sînt aceia care ne-ar putea spune nouă pînă unde au ajuns 
ei. Şi unde au ajuns ei, poate că pot ajunge și alţii. Răspunsul nu-l dăm 
noi, ci îl dau ei și nu în limitele unor normative, ci în limitele realiză- 
rilor la care ajung. 


15. Credeţi că metodele oarecum artificiale de educare a mintii în 
privința concentrării sînt vătămătoare? 


— Nu cred că trebuie să artificializăra viața în nici o privinţă. Cred 
că e bine ca rugăciunea să se facă întotdeauna în mod firesc, fără cris- 
pare, fără eforturi de concentrare și de interiorizare, care să ne facă să 
uităm de rugăciunea propriu-zisă și să ne rețină la concentrarea Însăși, 
care, în definitiv, n-are valoare decit dacă se face pentru promovarea 
rugăciunii, deci n-are valoare în ea însăși. Ne concentrăm « prin rugăciune», 
nu ne concentrăm «pentru rugăciune». Dacă ne concentrăm « pentru 
rugăciune», la drept vorbind, ne concentrăm fără rost, căci, în acest 
caz, rugăciunea este pe planul al doilea. Cînd ne rugăm şi ne concentrăm 
«prin rugăciune» sau «la rugăciune», atunci rugăciunea este în prim 
plan și își are rost și concentrarea. Ne concentrăm prin cuvintele rugă- 
ciunii sau la inspiraţiile din rugăciune. Așa e bine. Altfel, riscăm să ne 
concentrăm, dar nu să ne și rugăm. Altfel spus, în cazul că ne concen- 
trăm ca să ne rugăm, se poate întîmpla să rămînem numai la concen- 
trare, iar la rugăciune să nu luăm aminte. Eu le dau credincioșilor îndem- 
nul să facă rugăciunea de toată vremea, cu formula știută, « pe respi- 
rație», dar nu pentru că asta ar avea avantaj pentru concentrare, c 
numai pentru ritmicizarea rugăciunii, pentru ca rugăciunea să aibă 
cumva un suport în ființa noastră. Le atrag însă atenţia că, dacă aceasta 
i-ar deranja în lucrarea rugăciunii, sau în cazul cînd ei ar simți că li s-ar 
potrivi mai bine vreun alt mod de a face rugăciunea, nu-i absolut necesar 
să o facă aşa cum le indic eu. Deci, încă o dată: ne concentrăm 
«prin rugăciune», nu « pentru rugăciune», rugăciunea fiind ea Însăși 
mijlocul de a ne concentra. i 


16. Credeţi că rugăcinnea, aga zisă « vorbită », dacă este făcută con- 
cenirat, metodic şi în acelasi timp se duce o viață cu tendință 
de purificare, poate trece în inimă? : 

— Cred că orice rugăciune — oricare ar fi cuprinsul ei, sau modul e 
de manifestare —, poate fi făcută cu toată ființa rugătorului Spone fi 
0 rugăciune totală, adică o rugăciune cu deplină participare, căci e 
Înseamnă de fapt « rugăciunea făcută cu inima». Această rugăciune o łac, 
nu cei ce se angajează la un program de rugăciune, la o pravilă de rugă- 

ciune, ci cei ce au trebuinţe stringente, a căror împlinire o aşteaptă de la 
Dumnezeu. Ne rugăm cu inima, nu atunci când repetăm formule de rugă- 
ciune, ci cînd avem de făcut o rugăciune. Cei mai avantajați în privința 
aceasta sînt oamenii sentimentali, oamenii la care primează inima. Cei 
raționali se roagă cu mintea, pentru că trăiesc prin minte. Au și ei inimă, 
dar inima le este pe locul al doilea. Rugăciunea din inimă le este proprie 
mai mult femeilor, pe care le caracterizează sentimentul. « Eva este sim- 
ţirea», se spune în Filocalie. Deci nu cuprinsul rugăciunii, sau felul de 
a te ruga asigură participarea inimii la rugăciune, ci mai cu 
seamă structura rugătorului favorizează sau defavorizează rugăciunea 
totală, sau rugăciunea cu inima ori din inimă. Cred că aici se potrivește 
cuvintul « Roagă-te cum poți, ca să ajungi să te rogi cum trebuie». 


17. În timpurile actuale, pentru omul care trăieste în mijlocul socie- 
tății, e destul dc greu să fic în permanenţă cu mintea la Dumnezeu. 
Cum putem avea atenţia numai la Dumnezeu în viaţa noastră? 


— Grija noastră trebuie să fie de a face totul spre slava lui Dumne- 
zeu. Așa ne învaţă Sfîntul Apostol Pavel: « Ori de mincaţi, ori de beti, 
ori altceva de faceţi, toate spre mărirea lui Dumnezeu să le faceți» (I 
Cor. 10, 31). Dacă facem lucrul acesta, nu trebuie să fim preocupați de o 
concentrare nefirească şi mai presus de trebuință. Și mai ales nu trebuie 
să ne concentrăm în detrimentul vieţii în care ne-a pus Dumnezeu și prin 
care trebuie să-l slujim lui Dumnezeu şi să ne ciștigăm mîntuirea și pro- 
gresul în viața duhovnicească. Dacă luăm aminte la faptul că Sfîntul 
loan Botezătorul, cînd a fost întrebat de ostași ce să facă în vederea 
mântuirii lor, Sfîntul loan nu le-a spus să nu mai fie ostași, ci le-a spus 
ce au de făcut ca ostaşi. Și dacă ne gîndim că același sfint, întrebat de 
vameși, ei ce au de făcut, nu le-a spus să nu mai fie vameși, ci le-a spus 
ce au ei de făcut ca vameși (Luca 3, 12—14). Cînd avem în vedere unele 
ca acestea, nu cred că mai e cazul să năzuim la niște lucruri care, 
la drept vorbind, nici nu ni se cer, deci la o concentrare care mai 
mult ne-ar păgubi, decît ne-ar folosi. 

mi aduc aminte că am citit cîndva, mai demult, în cartea « Calea 
desăvirşirii crestinesti» de Rodriguez, îndrumarea «de a face orice lucru 
ca ultimul lucru din viaţă şi ca singurul lucru prin care ne mintuim». Cred 
că nu poate fi ceva mai bun de spus, pentru cei ce au de îndeplinit anu- 
mite lucruri în viaţa socială. « Rugăciunea mea este să te primesc pe tine 
şi să te petrec cu. dragoste», a spus un părinte din pustie unui frate, care 
își cerea iertare de la el, că l-a reținut la împlinirea pravilei lui de 

X rugăciune. Important este să convertim toate acțiunile noastre spre slava 
a! lui Dumnezeu, şi dacă facem așa, atunci nu mai e cazul să ne gîndim 


este 

la vreo concentrare mai presus de fire, sau la alte acțiuni, în afară de 
cele pe care le desfășurăm. Unei profesoare de matematică îi spuneam, 
cîndva, că trebuie să predea matematica așa cum ar preda-o Domnul 
nostru lisus Hristos. 


18. Cum putem ajuta mai bine persoanele din jurul nostru, care, 
deşi botezate, nu cunosc aproape nimic din Ortodoxie? 


— Pe om nu-l putem ajuta decît în măsura în care el însuşi vrea să 
fie ajutat. E greu să-i îndrumărma, de multe ori, chiar şi pe cei din pro- 
pria noastră familie. În orice 'caz, e bine să avem în vedere adevărul 
că «mai de folos este viața fără de cuvint, decit cuvintul fără de viată», 
ceea ce înseamnă că exemplul vicţii noastre poate fi mult mai ducător la 
scop decît mulțime de cuvinte, spuse mai mult dintr-o necesitate a noa- 
stră, decît dintr-o trebuinţă reală de a-i ajuta pe alții. Să facem în așa 
fel ca viata noastră să le impună respect celor din jurul nostru și atunci 
e nădejde să-i putem folosi şi cu cuvintul. 


19. Sfaturile date de Sfinţii Părinţi în privința smereniei şi a dragostei 
fată de aproapele sînt foarte greu de urmat în societate. Ce 
sfaturi ne daţi în privința smereniei? . i 


— Convingerea mea este că mulți dintre cei ce urmăresc practicarea 
virtuților nu sînt în clar cu unele lucruri de prim-ordin în privința virtu- 
ţilor. Anume, mulţi dintre credincioşi nu iau aminte la faptul că Domnul 
Hristos, vorbind despre una sau alta dintre virtuți, n-a vizat niciodată 
o anumită categorie de oameni, ci și-a îndreptat cuvîntul către toţi 
oamenii, fără nici o deosebire. Cînd a spus, de pildă: « Învătați-vă de la 
Mine, că sînt blind și smerit cu inima şi veți avea odihnă sufleteler voastre» 
(Matei 11, 29) si « Cel ce se înalță pe sine se va smeri și cel ce se smereşte 
se va înălța» (Luca 18, 14), a spus aceste : cuvinte către toți cei ce le 
pot cunoaște, către oameni de diferite vîrste, cu nivel de pregătire diferit, 
dar n-a exceptat nici o categorie de oameni, bărbaţi sau femei, copii sau 
virstnici, învăţaţi sau neînvăţaţi, trăitori în retragere sau trăitori în 
societate. Tuturor le-a adresat cuvîntul, fără nici o deosebire și de la toți 
așteaptă împlinirea lui. Unora dintre credincioșii care trăiesc în societate 
— împreună cu credincioşi şi necredincioși — și care știu cå sînt şi gru- 
puri de oameni care trăiesc în mânăstiri, şi, pe alocuri, poate ȘI unele 
persoane singuratice, Într-o retragere pentru Dumnezeu, li se pare 


că cei din retragere și din mînăstiri ar fi mai privilegiați decit ei, cei din 
mijlocul lumii și, de aceea, lor le este mai cu i casca 
anumite virtuți. Or, în realitate, virtuțile nu fin de locul în care te BES 
ci de tine însuți. Altfel spus, virtutea nu ține de lo 


înlesnire să împlinească | 


c, ci de om. 

Evident, cînd ai a te confrunta cu niște realităţi nedorite de tine, 
cu niște oameni care nu te înţeleg și care, uneori, pot fi chiar în propria 
ta familie, cînd atmosfera creată de nivelurile diferite de cultură, de viaţă 
morală, de stări sociale etc., în general nu-ți este favorabilă, parcă ar 
fi firesc să te gîndești că alţii ar fi mai favorizați decît tine însuţi. Totuși 
lucrurile nu stau așa. Singurii favorizați sînt oamenii care au ajuns la 
convingeri religioase temeinice, la o viaţă religios-morală întărită, de- 
oarece pentru unii ca aceștia nu mai există alternativă sau dilemă, ei 
ştiind să se manifeste ca unii care sînt « ai lui Hristos», Care este în toată 
vremea şi în orice loc. 

Se ştie că cei ce urmăresc desăvîrșirea, mai cu seamă două virtuți 
trebuie să le aibă în vedere: dragostea « care este legătura desăvirșirii» 
(Col. 3, 14) și smerenia, de vreme ce s-a spus că « desăvirșirea este un adinc 
de smerenie» (Sfintul Isaac Sirul). Dacă ne gîndim că măsurile 
la care sînt trăite aceste virtuţi sînt foarte diferite, și dacă ne gîn- 
dim că lisus Hristos ne-a fixat niște principii mai presus de ceea ce putem 
noi gîndi și realiza, — « fiti desăvirşiți, precum Tatăl vostru cel din ceruri 
desăvirșit este», (Matei 5, 48) —, dar că se mulțumește și cu puținul pe 
care îl putem oferi noi, la măsurile noastre, avem motive să nădăjduim la 
mila și la ajutorul lui Dumnezeu. Important este să știm cum să împlinim 
virtuțile în condiţiile pe care le avem fiecare. Astfel, de pildă, în legă- 
tură cu smerenia, este bine să știm că, după spusa unui cugetător de 
Dumnezeu (Sfîntul Francisc de Sales), « smerenia este virtutea care nu se 
arată», adică virtutea care nu se afirmă pe ea însăşi, dar a cărei existenţă 
este de necontestat în viața celui ce o are. Cred că nu e cazul să intru 
în amănunte, spunînd că altceva este smerenia Maicii Domnului, sau a 
patriarhului Avraam și alta este smerenia vameșului, din pilda cu Vame- 
şul și cu Fariseul (Luca 18, 9—14), sau a femeii păcătoase din casa 
fariseului Simon (Luca 7, 36—50). Ceea ce ne interesează pe noi acum 
este să ştim cum se poate manifesta în societate, în mediul său social, 
un credincios smerit, făcîndu-și datoria în rosturile pe care le are. 

Cel dintii lucru pe care trebuie să-l aibă în vedere un adevărat 
credincios, care urmărește să se împodobească cu smerenia, este acela de a 
duce o viață normală, o viață prin care el, cu voia lui, să nu se afirme 
nici ca bun, nici ca rău. N-are de dat socoteală nimănui la ce măsură 
de smerenie a ajuns și nici cît îi mai trebuie pînă la culmea smereniei. De 
aceea va evita orice cuvînt care să-l prezinte ca păcătos sau ca virtuos. 
Personal, sînt împotriva felului de a se prezenta, mai ales unii călugări, 
care, cînd fac cunoştinţă cu cineva, pe lîngă numele lor, ţin să spună 
şi « păcătosul» sau « păcătoasa». Cum ar fi, de pildă: « Sînt Isihie, păcă- 
tosul 1». Deci să se evite orice fel de a vorbi ieşit din comun, orice fel de 

a vorbi care ne-ar afirma în faţa celor din jurul nostru. La fel, să se 
evite și o ținută care ne-ar scoate în evidenţă, care ne-ar pune în atenţia 
celor din preajma noastră. Prin urmare, să se evite extremele gi excentri- 
citățile de orice fel. 

Mai departe, credincioșii smeriți sau cei care urmăresc să se împodo- 
bească cu smerenie, să nu ocolească niciodată realitățile care ţin de 
ființa lor, adică să nu fie rezervaţi cînd sînt în situația de a-și afirma pre- 
gătirea intelectuală, corectitudinea, meritele profesionale. Nu zic să se 
laude cu ele, ci să le afirme cu toată hotărîrea cînd li se cere aceasta. 

Dacă un credincios este într-un post de răspundere, avind calitatea de 
a porunci, de a coordona, să-și împlinească această datorie, fără să se gin- 
dească la vreo nevrednicie personală. Nevredniciile îl privesc pe el înaintea 
lui Dumnezeu, iar împlinirea datoriei impusă de funcţia ce o deţine este o 
chestiune care priveşte societatea și bunul mers al societății. E locul acl 
să spunem că sînt unii preoţi care ezită să-i lase pe credincioși să le 
sărute mîna — chipurile că nu sînt vrednici să li se sărute mina. Or, se 
ştie că în Biserica noastră există rinduiala ca preoții să fie cinstiți de 
credincioşi şi cu aceea ca ei să le sărute mîna. Credincioșii le al emina 
preoților ca semn al cinstirii față de preoţia pe care o deţin, pentra 
faptul că credincioșii știu că preoții sînt « oamenii lui Dumnezeu». Nu-i 
corect ca cineva, preot fiind, să manifeste vreo rezervă sau să ezite a 
primi cinstirea ce i se dă. A z 

La noi la mînăstire am avut, vreme de douăzeci și șapte de ani, ca 
împreună-viețuitor cu noi, pe cel ce a fost părintele arhimandrit loan 
Dinu. De la el ne-a rămas cuvîntul că «smerit este omul pie Mari 
locul», pe care i l-a dat Biserica sau societatea. Motivarea e că « dacă 
tu nu-ți ţii locul, nici cel de lîngă tine nu știe ce are de făcut», ceea ce 


înseamnă că se produce o nerînduială. z 
; : ițiile impuse de se 
Nu greutatea de a fi smerit în societate, în condiţiile imp 


tuaţia ta, e de netrecut, de neînlăturat, ci necazul cel many T eds 
avem o dreaptă judecată despre lucruri, adică, practic, nu dp bi davà 
de făcut. Ni se pare că nu sîntem în locurile și în rosturile DARN ENE 
nu avem o rezervă, dacă nu ne manifestăm ca neîndestulaţi zi pr lt 
respectiv etc. Or, așa ceva nu-i corect şi nici nu promoveat St R 
Fii la locul tău, în rostul pe care îl ai, acolo unde Ten dă ice etalat 
societatea și atunci poți să fii sigur, nu numai Că n-o să pirmi ~ 
ci chiar că ea ți se va înmulți. so smerenia ÎN 
Mai sînt unii dintre credincioși care cred că ilie aia 
personală, cînd încearcă să tăgăduiască unele fapte bune E bg oc 
Nici aceasta nu serveşte smerenia. Fără îndoială că d cu ela dar 
să le acoperim cu smerenia, adică să nu ne lìndìm 

asta nu înseamnă că avem dreptul să le tăgăduim. De pildă, sînt 
unii credincioși care nu au curajul să mărturisească că postesc, ci în 
loc să spună că postesc, motivează că ţin regim. E o gîndire greșită 
să parezi, cînd de fapt ar trebui să spui clar că postești și că ești hotă- 
rit să faci aceasta şi pe mai departe, fiindcă asta este convingerea ta. 
Nu trebuie neapărat să dăm explicaţii, dar trebuie să avem atitudini 
precise şi motivate religios, mai cu seamă într-un mediu în care gîndirea 
şi practica religioasă este trecută cu vederea sau este socotită ca ceva 


inferior. La fel trebuie să gindim și despre virtutea dragostei, ca și despre 
oricare alte virtuți. 


20. Ce să facem dacă cineva se sminteşte de viata noastră duhov- 


nicească? Să renunțăm la nevoinţă, s-o facem numai pe ascuns 
sau 8-o continuăm mai departe? 


— E bine să ţinem seama nu numai de scopul nostru personal, ci 
și de al celor din jurul nostru, de felul cum se reflectă în sufletul lor ceea 
ce facem noi, ca, din cît se poate, să nu le fim spre sminteală, bine știind 
că avem răspunderi faţă de ei. Sfîntul Apostol Pavel scrie « Nu fiți smn- 
teală nici iudeilor, nici elinilor, nici Bisericilor lui Dumnezeu » 
(I Corinteni 10, 32) și ne îndeamnă să nu lovim în cugetul fratelui nostru, 
pentru care a murit Hristos, (Romani 14, 13—15). Sfîntul Ioan Dama- 
schin ne atrage atenția că «nici binele nu-i bine, cînd nu se lucrează 
bine». Cred că cel mai bine este ca, atunci cînd nu știm ce avem de făcut, 
atunci cînd e primejdie, ca cei din jurul nostru să se smintească din pri- 
cina noastră, să ne orientăm după îndrumările celor ce ne pot chivernisi 
pe noi, deci să cerem sfatul duhovnicului nostru și să-l urmăm întocmal. 


; : sN Pai 
21. Ne este cunoscută expresia de monah exterior (din | afară) i Și. de 
monah interior (dinlăuntru). În ce constă starea de monah interior : 


— Sfintul Maxim Mărturisitorul face deosebire între monahul din 
afară şi între monahul dinlăuntru, spunînd că pe cel din afară îl reali- 
zează mulți, dar pe cel dinlăuntru numai puţini îl realizează. Ca să ne 
dăm seama în ce constă monahul dinlăuntru, e bine să luăm aminte la cele 
adresate de lisus Hristos fariseilor cînd îi îndeamnă, ca de la dreptatea 
exterioară să treacă și la împlinirea celor mai înalte, adică să nu ţină 
numai la o corectitudine pe care o văd oamenii, ci să stăruie și pentru 
o corectitudine la nivelul gîndului și al sentimentului, adică să fie corecți 
și în fața lui Dumnezeu. Căci de fapt asta înseamnă să prisosească drep- 
tatea creștinilor mai mult decît dreptatea cărturarilor și a fariseilor. 
Tot așa este și în privința stării de monah: dacă ține cineva numai la 
o corectitudine din afară, la nivelul celor văzute, nu-i destul. Așa ceva 

îi este propriu monahului din afară, care fiind la acest nivel, încă n-a 
depăşit dreptatea cărturarilor și a fariseilor, deci nu este vrednic de Împă- 
răția lui Dumnezeu. O dreptate prisoselnică acestei stări o are însă mona- 
hul dinlăuntru, care se silește pentru o corectitudine mai avansată, pen- 
tru o corectitudine care îl face nepătimaș, la nivelul stării dinlăuntru, îl 
face vrednic de Dumnezeu și de cereasca Sa Împărăţie. 


22. E bine a se depărta cineva de toate cele ce ațiță patimile? Se 
socotește biruinţă această fugă de războaie sau e o înfrîngere a 
sufletului ? 


— În comentariul la Apocalipsă al Sfîntului Andrei al Cezareei se 
spune că, în vremile cele de pe urmă, unii se vor retrage în pustia sim- 
țită, alţii se vor retrage în pustia gândită, iar alții vor fi viteji, adică se 
vor confrunta cu realitățile din jurul lor și vor fi biruitori. Desigur, cei 
ce se vor retrage în pustia simțită (în pustia spațială), vor face aceasta 
din motive religioase, deci « pentru Dumnezeu și pentru mîntuirea lor»; 
vor face aceasta «la nivelul lor», avînd conştiinţa proprici lor neputinţe; 
se vor retrage în locuri mai potrivite pentru ncputinţa lor, unde nu li 
s-ar cere o mărturisire a credinţei mai presus de puterea lor, mai presus 
de ceea ce ar fi ei în stare să mărturisească. Cci care se vor retrage în 
pustia gindită, adică cei care nu se vor afirma cu credința lor, cîtă o au, 
vor face aceasta tot din pricina neputinței lor de a se afirma ca fiind ai 
lui Hristos, dar nu se va putea spune despre ei că sînt tăgăduitori ai cre- 
dinţei în Domnul Hristos. În sfîrșit, vitejii sau bunii-biruitori vor mărtu- 
risi credinţa lor pe faţă, indiferent de urmările ce le va avea această mărtu- 
risire. Dar aceștia însă sînt puţini. 

Tot așa e și când e vorba de patimi. Părinţii ne sfătuiesc să ocolim 
pricinile patimilor, ca să nu cădem în patimi. Părinții recomandă fuga 
de situaţiile favorizante pentru împlinirea patimilor, pentru cădere. Este 
cunoscută sentința « Arsenie, fugi de lume și te vei mântui» și« Taci, 
fugi, linişteşte-te». Românul zice « Fuga-i ruşinoasă, da-i sănătoasă». 
Cînd n-ai siguranţa biruinţei prin luptă, e bine să stai departe de lupta 
de care nu ești în stare. Important este să nu fii biruit, chiar dacă nu 
ești și biruitor. « Nu poţi cere unui copil să meargă la același pas cu un 
om mare». « Toate ale omului sînt la nivelul omului». La nivelul nostru 
este şi lupta, şi biruinţa, și căderea, ca și fuga de pricinile patimilor. 
Apoi știm și aceea că « Pedeapsa celui mîndru este căderea». Să ne dea 
Dumnezeu înţelepciunea să știm cînd să fugim și cînd să ne luptăm. 
Un lucru e sigur, şi anume că biruința ne-o dă Dumnezeu, numai dacă 
sîntem smeriți și dacă Îi slujim Lui., ă 

IEROMONAHUL IOACHIM POPA * 
Minăstirea Riîmeţ — Alba 


Viaţa duhovnicească din Munţii Apuseni 
este polarizată în bună parte în jurul bă- 
trînei Mînăstiri Rimneţ, din judeţul Alba, care 
dăinuie pe Valea Geoagiului de peste șapte 
secole, fără întrerupere. Existentă la înce- 
put ca o puternică sihăstrie de călugări 
eremiţi, de unde își trage şi numele, din 
secolul XIV se organizează ca mînăstire 
chinovială și dăinuie pînă în anii 1700—1763, 
cînd este desfiinţată şi parţial distrusă de 
austrieci. După aproape două secole, mînă- 
stirea se reînființează prin 1940, iar din 
1955 este transformată în mînăstire de că- 
lugăriţe, numărînd astăzi peste 60 de suflete 
care laudă pe Dumnezeu ziua și noaptea. 

Părintele Leromonah Ioachim Popa, 

rescut şi format duhovniceşte în Minăstirea 
Frăsinei, una din cele mai alese mînăstiri chi- 
noviale din țara noastră, este duhovnicul Minăstirii Rîmeţ de peste 12 am. 
Călugăr blind, smerit şi foarte rîvnitor pentru biserică, pentru ascultare 
și rugăciune, părintele Ioachim este astăzi povățuitorul întregii obşti 
mînăstireşti de aici și a multor credincioşi care vin de departe să-l ceară 
sfat, dezlegare şi binecuvîntare, 
Pentru folosul de obşte, dăm mai jos un modest dialog duhovnl- 
cesc pe care l-am avut recent cu Prea Cuvioşia Sa. 


l. Părinte Ioachim, cînd ați intrat în cinul monahal şi ce părinti 
duhovnicești v-au descoperit tainele vieţii în Hristos? 


— Am îmbrățișat viața monahală în anul 1949, în Minăstirea Stă- 
nişoara — Vilcea, un loc pustnicesc cu păduri și stînci, unde nu veneau 
aproape deloc mireni. Era o atmosferă de liniște și retragere, ca la Muntele 
Athos. Am viețuit acolo cinci ani, cei mai frumoși din viața mea, Apoi 
am fost trimis la Minăstirea Frăsinei din apropiere. Aici era viaţă duhov- 
nicească mult mai înfloritoare. Obgtea număra peste 60 Je călugări, topl 


* S-a născut în anul 1935 în com. Ponort—'Alba. În 1949 a intrat înȚMinăs- 
tirea Stănişoara şi a fost tuns în monahism în Minăstirea Frăsinei. Din anul 1976 
a fost transferat ca duhovnic la Minăstirea Rîmeț. 

unul și unul, cu duhovnici bătrîni și înţelepţi, căutați de mulți, cu monahi 
tăcuți şi foarte ascultători şi cu tineri numeroși în minăstire, plini de 
rîvnă pentru cele sfinte. La biserică şi ascultare eram prezenţi cu toţii, 
în frunte cu stareţul; masa se dădea ca la Athos și toţi eram mulţumiţi. 
Ne spovedeam săptămînal, iar împărtăşirea se făcea puţin mai rar. Apoi 
era o mare armonie și unitate în obște, încît am fost cucerit de ei și am 
rămas definitiv aici. 
Nu pot uita frumoasele slujbe de miezul nopţii, adică Utrenia și 
privegherile spre marile sărbători. Erau prezenţi toți părinţii, în frunte 
cu starețul. Vceneau și numerosi credincioși — numai bărbaţi, că femeile 
nu au voie să vină aici — și se rugau împreună cu noi, iar în zori de ziuă, 
cînd se termina slujba, pleca fiecare spre casa lui. Uneori veneau preoţii 
cu enoriașii lor de prin sate să asculte o slujbă de noapte. Mi-amintesc 
-că spunca odată un preot enoriașilor lui « La Minăstirea Frăsinei slujbele 
de noapte sînt pentru noi ca în noaptea de Paşti!». Dar şi noi, călugării, 
ne simțeam la Utrenie tot ca în noaptea de Paști. 
Frăsineiul este o mînăstire în general liniștită şi izolată de sate. 
Apoi faptul că nu intră femei aici, avem şi mai multă linişte. Ele pot 
veni numai la 2 km mai jos, la metocul miînăstirii. Acolo este biserică 
şi stau doi duhovnici pentru slujbe şi spovedanie. Rinduiala aceasta este 
unică. Toate mînăstirile din ţară sint deschise pentru lume, bărbaţi și 
femei, dar Frăsineiul păstrează rînduiala Sfîntului Munte, pusă aici de 
Sfîntul Ierarh Calinic, în 1863, pe cînd era episcop la Rimnicu Vilcea. 
Am cunoscut la Frăsinei călugări buni, postitori, lucrători ai rugă- 
ciunii lui Iisus şi tăcuţi. Nu le răminea niciodată nefăcut canonul călu- 
găresc și ne sfătuiau și pe noi cei mai tineri să facem la fel. De la ei am 
deprins pe cît am putut blindețea, tăcerea, ascultarea cu dragoste, tăierea 
voii și rugăciunea minţii. Mereu îmi spuneau «Să nu lipsească de la 
călugăr cele două visle care ne duc luntrea sufletului la Hristos — ascul- 
tarea și smerenia. Altfel nu putem ajunge la limanul mîntuirii». Dintre 
duhovnici am cunoscut mai ales pe părintele Silvestru, vestit în partea 
locului ca un mare duhovnic pentru călugări şi mireni. Și astăzi 
îl pomenesc părinţii şi credincioşii. Apoi am avut de duhovnic pe 
părintele Ilarion, după moartea bătrînului, care urma întru totul sfa- 
turile lui și ţinea la rînduiala Sfîntului Calinic. Alt duhovnic bun era şi 
părintele Pahomie. E] avea mare evlavie la Sfîntul Calinic şi îndemna 
pe cei bolnavi să bea apă dintr-un izvor minunat, numit « Izvorul Sfîn- 
tului Calinic». Am cunoscut aici pe unii care se vindecau de boli. Parcă 
îl aud! « Să aveţi evlavie la Sfîntul Calinic și să folosiţi apă de la izvorul 
lui, căci mulți s-au făcut sănătoși». Alteori ne zicea « Fraţilor, voi nu 
știți să vă folosiți de izvorul Sfîntului Calinic pe care îl aveţi aici, iar 

credincioșii şi bolnavii vin din depărtare, beau apă cu evlavie, o duc 
acasă ca pe agheazmă gi se vindecă cu rugăciunile Sfîntului pentru cre- 
dinţa lor». În anul 1964, cînd s-a dat dezlegare de către Sfîntul Sinod să 
intre și femeile în Minăstirea Frăsinei, ziceau călugării bătrîni «Nu va 
îngădui Dumnezeu acest lucru!» Iar părintele Pahomie zicea « Va face 
Sfintul Calinic o minune, cum a mai făcut, să le arate că nu este îngă- 
duit femeilor să intre unde Sfintul a oprit !» Şi, în adevăr, nu după mult 
timp, o mașină care aducea o femeie la mînăstire, s-a accidentat 
la 3 km. şi femeia a murit. De atunci nimeni dintre ele nu mai îndrăz- 
neşte să vină, decît numai pînă la metoc.  : ; 


n. gZ Ce stareți deosebiți ați cunoscut la Frăsinci? 
“7. i =e Am cunoscut doi stareți și amindoi buni. Primul care m-a primit 
“în mânăstire era arhimandritul Simeon Combei, un părinte al dragostei. 
Iubea mult biserica, slujbele, cîntarea psaltică şi buna rînduială. Era 
un bun cîntăreț bisericesc şi se nevoia mult la chilie cu citirea Psaltirii 
şi canonul călugăresc. Cind m-a propus pentru preoție, l-am întrebat ce 
să fac? Iar el mi-a spus « Trebuie să primeşti, că dacă este nevoie, cme 
să slujească? Îngerii slujesc în cer lui Dumnezeu și noi, aici pe pămînt. 
Numai să ne silim să fim cît mai buni, că darul Domnului lucrează în 
noi după credinţă și nevoinţă. Cel ce cinstește pe Dumnezeu după cuviinţă 
va fi și el cinstit de Dumnezeu cu multe daruri». Al doilea stareț este 
„cel' actual, arhimandritul Neonil Ștefan, un părinte foarte statornic, 
- serios, hotărît şi un om de rugăciune. Vorbeşte puţin şi se roagă mult. 
- El a înnoit întreaga minăstire, a primit și a format numeroși frați ȘI 
- călugări, şi a păstrat pînă astăzi cu sfinţenie rinduiala mînăstirii lăsată 


de Sfîntul Calinic. ii PE 


Aa, e Cum aţi ajuns duhovnic la Mînăstirea Rîmeț? . n... 
„++! — Mransferarea mea la Rimeţ a fost cea mai grea încercare din 
viaţa mea. Veneam de la linişte la o mânăstire aglomerată, cu obşte mare, 
"cu mulţi credincioşi, cu slujbe după rînduială și eram tare îngindurat. 
Este greu să fii duhovnic la mînăstire de călugărițe, să faci singur toate 
slujbele, să nu mai ai timp liber de rugăciune, de citit și cugetare- Dar 
"m-am jertfit cu nădejdea în Hristos, Care S-a jertfit pe cruce pentru 
miîntuirea lumii. În cei 12 ani de duhovnicie aici, nu ştiu cîte suflete 
am dobîndit pentru Dumnezeu, dacă am zidit sau am smintit pe cineva. 
Numai Domnul știe. Dar pe cît am putut, mi-am făcut datoria. Sînt 
mulțumit, slavă lui Dumnezeu, că s-a menţinut rînduiala slujbelor, obştea 
s-a mărit, am făcut noi călugări, am mâîngiiat multe suflete din mînăstire 
şi din lume, şi am păstrat după putere iubirea între ele şi viaţa duhovni- 

cească. Slujbele sînt pline de evlavie, maicile cîntă toate la strană pe 
psaltică, se spovedesc şi se împărtășesc regulat și se străduiesc să urmeze 
după putere lui Hristos, prin rugăciune, ascultare și iubire. Fără acestea 
trei nu poate fi viață monahală, nici creștere duhovnicească, 


4. Ce fapte bune recomandaţi în chip deosebit călugărițelor? 


— Exact ce am spus mai sus. Să fie suflete de rugăciune, că cine 
nu se roagă mult, permanent, nu poate spori, nici sta în mînăstire, sau 
stă fără folos. Apoi să trăiască toate sub ascultare, care este garanţia 
păcii și a mîntuirii lor. Cine trăieşte în mînăstire de capul lui, fără ascul- 
tare, nu are pace, este răzvrătit, cîrtește, judecă pe alţii și își pierde 
sufletul. Oricît de grea ar fi ascultarea, trebuie s-o primească, s-o facă 
după putere și să nu se descurajeze în viață. Mirenii suferă, ostenesc și 
rabdă mul mai mult decit noi, călugării ! Unii dintre ei se și roagă mult. 
De aceea ei pot fi mai buni la Dumnezeu decit noi. Însă cea mai mare 
virtute a călugărilor și a creștinilor este iubirea, trăirea noastră în desă- 
vîrşită dragoste cu Dumnezeu și cu toţi oamenii. Cine urăște, sau cleve- 
teşte, sau judecă, sau îndeamnă la dezbinare și răzbunare, acela este fiu al 
întunericului şi nu poate vedea lumina învierii lui Hristos. Iubirea este 
scopul final al călugărului. Adică să iubeşti pe toţi egal, din inimă, să odih 
neşti pe toţi, să ierți pe taţi, să plîngi pentru cei lipsiţi și suferinzi și să 
ajuţi cu rugăciunea, cu sfatul și cu milostenia la alinarea celor suferinzi 
şi păcătoşi, fără să primesti, sau să aştepţi vreo laudă, . sau 
răsplată. ; TERE CE ; 

Aceste trei virtuți — rugăciunea, ascultarea și iubirea — pot salva 
şi înnoi lumea creștină, monabismul, familia. Iar dacă unele mînăstiri 
sînt lipsite de vieţuitori, este semn că sînt lipsite mai întfi de iubire, de 
rugăciune și de ascultare duhovnicească. Și cînd fiecare face ce vrea, cînd 
sfintele slujbe se fac în grabă şi nu participă toţi, în frunte cu starețul, 
cînd fraţii se ceartă și se vorbesc de rău între ei, pieirea acelei mînăstiri 


este aproape: Să ne ferească Dumnezeu de o asemenea stare. 


5. Ce sfaturi deosebite dați credincioşilor care vin aici? .' 
p 


— Aproape aceleași ca și călugărilor. Să facă toate cu rugăciune și 
cu sfatul preotului din sat; să nu lipsească de la biserică, mai ales în 
sărbători; să se spovedească cit mai des, să fugă ca de diavol de beţie 
şi desfrînare, două patimi care ucid pe mulţi creștini; să nu-și ucidă copiii 
sub nici o formă, că nu se pot miîntui fără copii, și să rabde toate greută- 

ile vieții — boală, lipsă, ocară, văduvie, bătrinețe. moarte — după cuvin- 
tul Domnului care zice: « Cel ce va răbda toate pină la sfirșit, acela se va 

mintui». lar peste toate să trăiască oamenii în armonie, în comuniune 
unii cu alţii, în deplină dragoste creștină. Adică să se ierte, să nu ţină 
mânie, să nu se răzbune și să se ajute în suferinţele vieții. Iubirea creştină 
singură poate salva lumea de pieire şi poate miîntui sufletele celor ce-L 
iubesc pe Dumnezeu din toată inima! ` 


6. Ce bucurii duhovnicești] aveți aici la Rimet? 


— Mă bucur cînd pot fi de folos unui suflet, cînd împac pe cineva cu 
Dumnezeu prin spovedanie, sau pe unii care trăiesc în vrajbă de multă 
vreme. Mă bucur cînd pot convinge pe cineva, cu darul Duhului Sfînt, 
să lase păcatul şi să se pocăiască, să părăsească cîrciuma şi să vină mereu 
la biserică, să lepede desfriul și să se întoarcă la soţia şi copiii lui, sau 
cînd conving o mamă să nu-și ucidă copilul în pîntece și să-i dea viaţă. 
Mă bucur cînd pot alina o suferință omenească, o boală grea sau măcar 
o lacrimă. Dar cea mai mare bucurie a mea și a obștii Minăstirii Riîmeţ 
este construirea bisericii noi în ultimii trei ani! 


T. Vă rog, spuneţi-ne cum ați realizat acest mare lucru? 


— A fost o adevărată minune rînduită de pronia divină! Este cea 
. mai nouă biserică mînăstirească construită în țara noastră. Cum se știe, 
vechea biserică din secolul XIV nu mai poate fi folosită decît ca o măr- 
turie a trecutului, fiind mică şi deteriorată. Noi slujeam într-un paraclis, 
iar vara afară. Primul ctitor al noii biserici, cu hramul Adormirea Maicii 
Domnului și Sfinții Apostoli, este Prea Sfinţitul nostru Episcop Emilian, 
urmat de Patriarhul Iustin. Apoi ctitore sînt toate maicile Minăstirii 
Rîmeţ, în frunte cu maica stareță Ierusalima Ghibu, care au alergat 
după materiale, după meşteri, după ajutoare în toată ţara și au ajutat 
cu propriile lor miini la cărat materiale, la făcut mîncare pentru lucră- 
tori, la toate. Dar adevărații ctitori ai acestei frumoase biserici, care îm- 
bină stilul moldovenesc cu cel din Muntenia și Transilvania, sînt toţi 
donatorii din țară — minăstiri, eparhii, parohii, orăşeni și țărani evlavioși 
din toate colțurile ţării, care au ajutat cu danii, cu bani, cu propriile 
lor mfini la construcția Casei Domnului. Toţi ne-au âjutat şi parcă 
mai mult cei din Moldova, care ne-au făcut toată sculptura şi mobili- 
erul bisericii. Dumnezeu şi Maica Domnului să le răsplătească în ceruri ! 
Astfel, biserica nouă a Miînăstirii Rîmeţ este o realizare mare în 
cadrul Bisericii Ortodoxe Române, rod al evlaviei și dragostei poporului 
nostru ortodox pentru Evanghelie, pentru Hristos. Cînd se terminau banii, 
în aceeaşi zi trimitea Maica Domnului aici alți donatori, alte ajutoare. 
Cînd nu ajungea mîna de lucru, veneau pe rînd preoții cu enoriașii lor 
de prin sate și lucrau gratis o zi-două la ridicatul cărămizii și materialelor 

pe schelă, sau la cărat apă și tot ce era de nevoie. Lucrau și cîntau, 

slăvind pe Dumnezeu. Am trăit aici clipe unice de bucurie, Mi-am dat 

astfel seama ce unit şi credincios este încă poporul nostru, cînd este 

vorba de biserică, de lauda lui Dumnezeu, de mîntuirea sufletului. 
Pentru toate, să fie Domnul în veci lăudat! 


MONAHUL NICOLAE DELAROHIA * 


Minăstirea Rohia — Maramureș 


Robia este singura mînăstire din Maramureș, singura oază de duhov- 
nicie monahală locală unde evlavioșii fraţi maramureseni merg în peleri- 
naj în sărbători şi la zile mari de peste an. lar dintre vieţuitorii acestei 
mânăstiri, părintele Nicolae este invitat să dea cîteva mărturii de spiritu- 
alitate ortodoxă în numele obştii monahale de aici. 

În calitate de mărturisitor autentic al lui Hristos, de călugăr cu vocaţie 
de sihastru în codrii Maramureșului, de scriitor şi de om de litere consa- 
crat, am invitat pe «smeritul -monah Nicolae» — cum singur obișnuiește 
să se numească — să colaboreze la lucrarea de față cu un profund dialog 
şi cîteva pagini de suflet, pe care le oferim cititorilor în rîndurile de mai jos. 


1. Ce v-a îndemnat să îmbrățișați viața monahală? 

— M-au îndemnat să îmbrăţișez viața monahală: harul Domnului, 
conștiința păcatelor săvirșite și á netrebniciei vieţii pe care am trăit-o —, 
cea dintii și mai de seamă consecință a cunoașterii lui Hristos aceasta 
îmi pare a fi: ni se deschid ochii asupra propriei noastre nimicnicii, dobîn- 
dim facultatea de a ne vedea din afară (şi a ne înfiora), așa cum ne pri- 
vesc și ceilalți (vorba lui Sartre), ne putem însuşi neşovăitor și nereticent 
versetul 22 al psalmului 72: « Că eram fără de minte şi nu ştiam; ca un 
dobitoc eram înaintea Ta» —, dorința ispăşirii (ori măcar a unei îndrep- 
tări) şi — de ce n-aş recunoaște-o? — experiența anilor de închisoare 
(au fost pentru mine un eveniment existențial catremurător) datorită 
cărora am putut lua contact nemijlocit cu realitatea vieţi, cu ceea ce 
se pricepe ea a deveni cînd se leapădă de măști, artificii, decoruri şi 
sulemeneli. i Ă 


* Născut în București în anul 1915, a urmat Facultatea de Litere și a fost 
scriitor, În 1960 s-a convertit la ortodoxie, iar în 1978 s-a făcut călugăr în Mînăs- 
tirea Rohia — Maramureș. A murit la 30 martie, 1989 şi este înmormântat în 
cimitirul mînăstirii. 

Dar vocaţia mea. călugărească e poate mult mai veche, se confundă 
de fapt cu vocaţia mea creștină, mai întîi sub forma unui mysterium fas- 
cinosum, în anii copilăriei din comuna Pantelimon de lingă București 
şi-n anii de şcoală ; apoi ca mysterium tremendum, următor anilor de viaţă 
irosită şi perioadei de detenție cînd, brusc și brutal, realitatea mi s-a mani- 
festat, iar chemarea luwi Hristos mi s-a făcut auzită nu mai puţin urgentă 
şi inexorabilă decît goarna mobilizării. 


2. Care sînt primele miînăstiri vizitate în viață care v-au deșteptat 
ecoul şi mireasma evlaviei noastre monahale? 


— Minăstirile Cozia (recunoștință Părintelui Stareț Gamaliil Vaida, 
fratelui Ioan şi maicii Paraschiva); Văratec, (recunoştinţă blindului Părinte 
Calinic Prisăcaru); Plumbuita și Antim (recunoștință Prea Cuvioşilor 
Sofian Boghiu, Paulin Lecca și Benedict Ghiuș, precum şi mirenilor Vio- 
Tica Constantinide, Virgil Cândea și Paul Simionescu: m-au însoțit, m-au 
sprijinit, m-au călăuzit pe calea spre fericire); Rohia (unde mi s-a părut 
a fi găsit loc de pășune și apa odihnei — recunoștință lui Constantin 
Noica: aflînd-o, la mine nezăbavnic s-a gîndit). Cum de n-aș menționa 
şi numele netemătorului Părinte Arhimandrit Mina Dobzeu, astăzi stareţ 
al mînăstirii Sfinţii Apostoli de la Huşi, care m-a botezat în 1960 la Jilava? 


|3. Care este astăzi nivelul spiritual al monabismului româ esc? 


— Tare mă tem că în multe cazuri oscilează între al cooperativelor 
- agricole de producţie şi al șantierelor de construcţii. Labor, desigur, dar 
în alt duh decit al febrilităţii mundane. Sunt şi excepţii, mă întreb însă 
(tot îngrijorat) dacă nu se cade în extrema cealaltă, a bigotismului strimt 
și al tipicului literal neînsuflețit de foc lăuntric. lar un asemenea tipic 
(are drept mumă țărîna și drept strămoaşă uscăciunea) neîndoielnic este 
o ipostază a încremenirii. (Atenţie la minăstirile — monumente de artă 
şi monumente istorice: să nu se prefacă în simple puncte turistice şi cen- 
tre muzeistice !), citi eco ae 

` Lenea e un viciu, un păcat şi un rău, dar bun lucru-i să răsară în 
“umea aceasta contemporană și cîte un locşor (măcar în cuprinsul minăs- 
tirilor) unde viața sa nu se desfăşoare sub semnul grabei, iureşului, taylo- 
rismului, supraproducţiei, folosirii fiecărei manosecunde, unde să existe 
timp pentru visare, meditaţie, reculegere, netensiune nervoasă și cere- 
brală, niţică bucurie de a trăi şi a contempla și a da mulțămită lui Dumne- 
zeu că ne-a învrednicit (de nu și menit !) să cunoaştem, odată cu El, feri- 
cirea fără pereche a ființării ! i | 

4, Cum vedeți o reînnoire duhovnicească în monabismul nostru? 


— Printr-o revoluție (duhovnicească), asemănătoare celei din 
Franța secolului XVII (despre care au scris atît de frumos Sainte- 
Beuve și Henri Bremond) ori isihasmului din Moldova si Munte- 
nia veacurilor XVII—XVIII și care l-a atras la noi pe Paisie Velicicovschi, 


5. Ce bucurii spirituale ati simtit în chip deosebit în viața manahală, 
după cîțiva ani buni de experiență proprie? pb eo E 

— Momentul cel mai frumos al vieţii mînăstirești — și acel cu ade- 
vărat propriu ei — îl simt a fi al miezonopticii. Dulceaţa Sfintei Liturghii 
o putem gusta în orice biserică, de miînăstire sau de mir. Miezonoptica 
însă e bucuria, taina şi centrul orariului călugăresc. E apanajul nostru, 
ceasul nostru de Singurătate şi Solemnitate, acela cînd ne simțim cu 
adevărat de strajă și de veghe. / 

N-am lipsit de la miezonoptică decît din pricină de boală. 


6. Spuneti-ne ceva despre aspectul, rolul misionar al Mînăstirii Rohia 
în Maramureg. . Sie gi . 1 
— Rohia e situată într-o zonă care duce lipsă de mînăstiri. Aceea de 
la Nicula (județul Cluj) şi cele din județele Bihor și Arad sunt departe 
pentru maramureșeni. Dar poate că oamenii vin des şi în număr de-ajuns 
de mare aici pentru că îi atrage pitorescul așezării și pentru că desprind 
în micuțul aşezămînt (cîntat gi pomenit în versurile și cuvîutările sale de 
Ioan Alexandru) o rivnă spre curăție, o simplicitate, o luare a lucrurilor 
în serios (care nu atrage după sine scorţoșenia), o tonalitate (aș zice) 
firească şi bonomă și dau de oameni — pe măsura posibilităţilor — ospi- 
talieri, pentru care vizitatorii, oaspeţii, pelerinii poartă în mod egalitar 
şi fără nici o excepţie chip îngeresc. 
7. De ce iubesc atit de mult! credincioșii noștri mînăstirile? 
— Cum să nu le iubească? Într-însele s-a refugiat Viaţa, în lume 
a rămas automatismul. 
| 8. Care este mareajnoastrăzresponsabilitate;: față de "credincioși ? | 
— Răspunderea cea mare (și teribilă) vine de la exemplul pe care îl 
dăm, îl oferim. Orice mînăstire e o casă de sticlă, se vede tot ce se petrece 
într-însa ; e o vitrină, toţi se opresc în dreptul ei și o cercetează cu ochi 
atenţi (operaţie analoagă « măturării» ecranului de către fascicolul lumi- 
nos la televiziune). Nu frumuseţea slujbelor ori calitatea corului, nu adin- 
cimea ori strălucirea predicilor, nu vastitatea bibliotecilor, nu fastul 
ori forfota ori înțelepciunea îndemnurilor duhovnicești pot chezășui 

prestigiul unui așezămînt religios ori isca devotamentul credincioșilor 
Ci numai exemplul unei trăiri mai presus de orice bănuieli, birfe, invidii, 
deziluzii, oftatari resemnate, scuturături de umeri: ce-ai vrea? oameni 
sunt şi ei! Alături de Sfînta Scriptură, de Psaltire, de Minee și Ceaslov, 
alături şi nu mai prejos va să stea pentru orice obște călugărească 
nuvela lui Ioan Slavici, Popa Tanda. lată călăuza cea mai utilă, aplicarea 
căreia nu poate da greș. 7 

Exemplul, oricît de modest, dar ferm, vizibil, categoric. Şi să se poată 
constata că monahul nu e simplu om, ci om rîvnitor a fi supra-om, nu în 
sensul lui Nietzsche, ci al învățăturii lui Hristos, care și ea se adresează 
nu eu-lui ci supra eu-lui nostru (overself, zic englezii). 


9. Cum vi se pare viața religioasă în Transilvania, respectiv Maramu- 
res, față de restul țării? 


— Mai intensă decît în Muntenia sau Oltenia. Temeinică, echilibrată, 
fără slăbiciuni și fără exagerări şi extravaganțe. Serioasă, caldă, « aşe» 
zată». Mai mare dragul. 

10. De ce ardelenii, mai ales maramuregenii vin în pelerinaj la mînăs- 
irile moldovene, mai mult decit în alte zone? Ce afinitate este 
între unii și alții? | 

— Maramureşenii se duc în pelerinaj la mînăstirile moldovene deoa- 
rece, probabil, ghicesc acolo o evlavie de același soi ca a lor, cît privește 
seriozitatea și tăria. Sunt forme, obiceiuri și tabieturi diferite. Rigorismul 
moldovenesc le este străin, esenţele sunt însă comune. 


ll. Spuneţi-ne ceva despre marile hramuri ardelene, cu vestitele 
pelerinaje de prin sate. 

— E un spectacol extraordinar. Pe un orăşean ca mine m-a dat gata. 
Vin pe jos cîntînd, purtînd poveri (daruri, pomeni, prinoase) de la dis- 
tanţe numărate nu o dată în zeci de kilometri. Nu dorm. Ocupă biserica 
(precum contestatarii teatrele și monumentele Parisului în mai 1968) 
și, pe rînd, o înconjoară toată noaptea cîntiod imnuri, cantate, rugăciuni, 
acatiste. E o procesiune cu totul neprofană de lumînări, voci, umbre 
şi suflete care-i exact opusul nopţii Walpurgiei. i. 

La marile sărbători, la hram (la Rohia sunt două: Adormirea Maicii 
Domnului și Izvorul Tămăduirii, aceasta din urmă pentru paraclis), 
mînăstirea e luată cu asalt. Densitatea vremelnicei populaţii e, cred, în 
medie, de cinci oameni pe metra pătrat. Mărturisesc că mă simt uimit, 
bucuros dar şi sufocat, pironit, parcă topit în masa de oameni ca bucăţică 
de zahăr în paharul de apă (cum sună una din metaforele preferate ale 
existenţialiștilor): dispar într-un soi de anti-nirvană. 

12. Ce legături spirituale străbune să fie între țărani şi călugări, între 

credincioși și preoți, între sate şi minăstiri, la noi? 

— Între ţărani și călugări am constatat că există o prietenie per- 
fectă şi spontană ! De ce? E un mister. Poate fiindcă trăiesc şi unii şi alții 
în afara « artificiilor». E mai mult decît o prietenie, o comuniune chiar. 
Nu de aceea dau țăranii năvală în mînăstiri în zilele de hram, ca într-un 
paradis reciștigat, cucerit, cu oboseli, cu trudă, dar şi cu subconștienta 
ancestrală convingere că trec — în limbaj eliadian — din casa lor profană 
în casa lor sacră. 


13. Ca monah al Biserici lui Hristos, ce ați realizat pînă acum? Ce 
satisfacţii aveți, ce perspective de viitor? 


— N-am realizat, vai mie, mare lucru. Mi-am disciplinat oarecum 
trupul și gîndurile, am dat cîteva dovezi de smerenie (fără însemnătate, 
însă nu zădarnice pentru un fost copil răsfățat ca mine), m-am şi matu- 
rizat (mai bine mai tîrziu decît niciodată). Realizarea mea cea mare e 
că sunt creştin, sunt monah, sunt la Rohia (și gîndul mi se îndreaptă 
din nou cu drag către Constantin Noica: lui îi datorează atît de mult 
nașterea mea de-a doua (botezul), și de-a treia (tunderea în monahism), 
sunt bibliotecarul minăstirii, îmi este dat să mă pot ruga lui Hristos, să 
fiu fericit că o pot face. Et in Arcadia ego ! 


14. Ca scriitor și om de litere, ce cărţi doriti să scrieți pe viitor? 


— Aș dori să mă învrednicească Dumnezeu cu viață şi sănătate 
să-mi pot vedea predicile şi articolele publicate în reviste teologice adunate 
într-un mic volum cu titlul « Cuvinte de credință», care să vădească sin- 
gurele două porniri bune ale firii mele: iubirea de Hristos şi dragostea 


pentru neamul românesc. 


15. Ce sfaturi duhovnicești recomandați fraţilor monahi cunoscuţi? 
Dacă ar fi să lăsaţi un testament, ce cuvinte ați scrie în el? 


— Aș recomanda ori aș spune: nu fiţi habotaici, nu fiți tipicari. Sau 
fiți, dacă așa vă este firea, dar cu măsură; stăpîniți-vă, înfrinați-vă de la 
un ze] care, cînd se împăunează, riscă a se apropia de fariseism. Strădu- 
iţi-vă să înțelegeți că Hristos nu a venit în lume ca să întemeieze o nouă 
religie, încă o religie, ci să ne descopere un nou mod de viață (a way of 
life se spune în presa și literatura anglo-saxonă și în cea occidentală în 
Seneral). Creștinismul astfel, mai ales, îl concep: ca mod de viață cu totul 
nou, cu totul original, de origine vădit supra-pămintească. El trebuie 
învățat în şcoli de către viitorii teologi şi theologhisit _de preoți; ceilalți 
(ba şi specialiștii de mai sus) trebuie mai ales să-l trăiască, să-l pună în 

practică. Creștinismul este dintre substanţele care in vitro se veştejesc, 
care propășesc şi proliferează numai in vivo.: 

l Fraţilor monahi îndeosebi le-aș spune: partea greca în mânăstire 
nu-s posturile, metaniile, ajunările, privegherile. Astea-s floare la ureche. 
Greu, cu adevărat greu este, ca în orice obşte închisă, să trăicști în pace 
şi armonie cu ceilalți vieţuitori, să le înduri felul particular de a fi, a se 
purta, a trăi; să le rabzi inevitabilele ticuri, manii, reacţii instinctuale, 
să te insensibilizezi cît privește propriile-ţi reacții nervoase la mediul încon- 
jurător. Relaţiile interumane, iată piatra de încercare ! Dragostea fră- 
ţească ori măcar bunăvoința, răbdarea, îngăduința și voinţa (iar dăm 
de ea !) de a păstra prietenia între fraţi: acestea dovedesc autenticitatea 
unei trăiri creștine, unei vocaţii monahale. Numai ele omologhează folo- 
sirea denumirii de « mînăstire». De nu, totul nu-i decît paradă şi pano- 
ramă. Și sunt, însușirile menționate, doar ascultare a cuvintelor Domnului: 
« Poruncă nouă dau vouă: Să vă iubiţi unul pe altul. Precum Eu v-am 
iubit pe voi, așa şi voi să vă iubiți unul pe altul. Întru aceasta vor cunoaște 
toți că sunteţi ucenicii Mei, dacă veţi avea dragoste unii faţă de alții». 
(loan 13, 34—35). Nimic, nici o însușire oricît de înaltă, nici o asceză, nici 
o știință teologică, nici o nevoinţă, nici o mucenicie nu pot înlocui această 
poruncă absolută. ` 

Şi aș adăuga: dacă nu puteţi, dacă dragostea nu vă este accesibilă, 
măcar stăpîniţi-vă nervii şi roînia, măcar purtați-vă ca și cum ați iubi — 
ca şi cum, als ob zic filozofii germani — e şi aceasta o modalitate accepta- 
bilă, de ordin inferior fireşte, însă cu sorţi de a fi pregătitoare a formei 
superioare și a se preface cu vremea în iubire, fiind un caz al procesului — 
calificat de Constantin Noica: devenire întru fiinţă. 

Și acum să trec la cîteva din cele care mă dor, să fac sal- 
tul de care am pomenit mai sus, notindu-mi observaţiile (dezi- 
isi ca cu literele alfabetului: 

a) În predici (mai cu seamă), în articole teologice (de asemenea) să 
nu săvirşim grava eroare de a confunda platitudinea stilistică cu orto- 
doxia. Demonul lozincăriei și al steriotipiei ecleziastice este la fel de real 
şi de virulent ca geamănul său din literatură; pîndește pe toți arhierei, 
preoţii şi monahii, umblind fără odihnă şi căutînd pe cine să înghită, să 
compromită, să sterilizeze. Cele mai bune şi mai frumoase simțăminte 
ori mai folositoare învățături sunt anihilate de tipizarea verbală, care-i 
simptom de lene, frică și uscăciune a inimii. Tot atît de dușmănoase sînt 
stilul pilduitor-edificator-onctuos, stilul emfatic, stilul grandilocvent sau 
deprinderea comodă de a reduce predica la repetarea pericopei evanghe- 
lice. Cazania e frumoasă, dulce şi îmbietoare, totuși. nu poate înlocui 
cuvîntul viu. Să nu ne fie teamă a găsi metafore originale, a folosi o vor- - 

bire pitorească, pe șleau, pe înţelesul tuturor, a înlocui cenușiul tern 
al atitor predici morocănoase cu vioiciunea culorilor puternice. N ițel 
fauvism n-ar strica, cutez să afirm făcînd o fulgerătoare incursiune în 
domeniul artelor plastice. 

b) Strîns legată de năpasta platitudinii și a vorbirii standardizate 
aflăm urgia rămînerii în urmă, a zăbovirii în trecute vremi, adică a pre- 
dicilor care uită că se adresează unor contemporani iar nu unor credin- 
cioși de acum câteva decenii ori veacuri, de nu şi milenii. Pildele, exor- 
taţiile, sfaturile, mustrările se cuvine să fie mereu actualizate. Acesta-i 
adevărul, aggiornamento ! Dogma este cea neclintită, nu imagistica, nu 
captarea, după cum în viaţa profană morala nu se schimbă dar sensibi- 
litatea poetică ia mereu alte înfățișări și dialoghează cu alte regiuni ale 
sinei. Nu trebuie trecut cu vederea că fiecare epocă istorică își are păca- 
tele ei predominante; acestea se cade a fi combătute, nu altele vechi, 
căzute în desuetudine, atenuate de mersul înainte al istoriei. Actualizarea 
pildelor și a temelor poate singură feri cuvîntul de învățătură de căderca 
în monotonie și plictis și de transformarea sa în osîndă pentru enorie. 
Cel care vorbeşte în penultimul deceniu al veacului 20-lea nu se poate 
referi la aceleaşi păcate, năravuri şi situaţii ca Sfîntul Ioan Gură de Aur, 
Veniamin Costachi ori Antim Ivireanul. Sunt, acum, alte boli, alte racile, 
alte primejdii, alte ispite ! Pe acestca trebuie să le avem în vedere dacă 
vrem să fim ascultați cu adevărat (iar nu din obligaţie și politeţe și cu 
mîini discret duse la gură spre a tăinui căscatul), urmăriți cu atenţie şi, 
după ieşirea din biserică, socotiți drept dascăli utili, nu drept roboți şi 
portocale mecanice. Nu mai are rost, bunăoară, a se lovi cu asprime şi 
cu stăruinţă în setea de avuţie ori în neplata la timp a slugilor ori în amă- 
nunte ale vieţii sociale și economice de mult dispărute. Monabii și preoţii 
de mir sunt deopotrivă datori să cunoască nevoile, greutăţile și necazu- 
rile zilelor noastre, să le vorbească ascultătorilor ca un contemporan al 
lor, nu ca o mumie, ca o fantomă, ca un patefon. Călugărilor nu li se cere 
să fie la curent cu filmele, comediile şi meciurile radiodifuzate ori televi- 
zate, dar le revine datoria de a fi perfect informaţi despre durerile şi sufe- 
rințele celor « din lume». Problema pîinii pentru mine, a spus Nicolae 
Berdiaev, e o problemă materială, dar problema pîinii pentru aproapele 
meu e ọ datorie spirituală. | 

Modul de vorbire al monahului să nu fie distant, mindru, « oficial>, 
adică sleit, sterp. Nu așa a vorbit Domnul, ci mereu prietenos, apropiat, 
cu imagini clare şi mai toate extrase din viața de zi cu zi a păstorului. 
a plugarului, a pescarului, vierului și omului de rînd. i 

c) În predica la praznicul din anul 1987 al Sfîntului Antonie cel Mare 


am afirmat — si cer voie să mă autocitez: « Adevăratul monah ori auten- 

ticul mirean creștin nu poate fi niciodată supărat, acru, încruntat, bosum- 
flat, mabhmur, îmbufnat, botos. Vieţile Sfinţilor ne spun despre acel pe 
care cu admiraţie și venerație îl prăznuim astăzi că « nu era ca un crescut 
în munte și îmbătrinit acolo, avînd obicei sălbatic, ci era vesel, blind 
şi politicos». 

Vesel, blind şi politicos: acestea sunt însușirile ce se cade să le dove- 
dească monahul creştin, cîtuși de puţin încruntarea, posomoreala ori 


cerbicia. Bădăranul, mojicul, mereu grăbitul şi repezitul, posacul, criînce- . 


nul călugăr creştin nu e nici creştin nici monah. E marfă de contrabandă, 

' contrafacere, monedă calpă. Sfîntul Serafim din Sarov, monah exemplar 
şi creştin dintr-o bucată, cum ni se relatează că era? Neîncetat vesel, 
liniştit, plin de omenitate şi curtenie. Își primea oaspeţii cu bunăvoință, 
îi saluta prietenos, îi numea « bucuria mea». Nimic aspru, îndîrjit ori 
respingător în relațiile sale cu semenii. Numai faţă de el însuși, în singură- 
tatea şi intimitatea vieţii sale de şihastru, se arăta necruţător cu sine 
însuși, niciodată cu ceilalți ! 

Monahul cată a se supraveghea și în vorbirea lui, luînd pildă tot de 
la Sfîntul Antonie. Ni se mai aduce la cunoștință că «avea cuvîntul 
îndulcit cu sarea dumnezeiască». Oare ce deducem de aici? Că dacă 
vedem un om, fie el ascet strașnic şi mare nevoitor, și-l aflăm grosolan, 
burzuluit, înciudat nevoie mare, să ştim cu siguranță că nu-i un nevoitor 
cinstit, că-i un fățarnic și un actor nepotrivit în rolul pe care se încumetă 
și se străduieşte să-l joace. 

Călugărul îmbufnat, oricît i-ar fi barba de lungă și de sălbatică iar 
reverenda și rasa de mînjite, nu-i nici el călugăr decît de ochii lumii. 

d) Pe chipul călugărului e bine să se poată citi, deopotrivă, blindeţea, 
bucuria, smerenia și noblețea. 

lar cît privește purtarea sa și atitudinea faţă de cele ce se petrec în 
juru-i (în imediata-i apropiere sau mai departe), se cade să nu uite că a 
fi creştin nu înseamnă a da dovadă numai de blindeţe, ci și de fermitate 
şi curaj. Curajul e o virtute creştină esențială. Apar, pînă și în viaţa cea 
mai retrasă și mai desprinsă de cele ale lumii, momente cînd devine obliga- 
tor să te pronunți: să arăţi de ce parte eşti și ce «hram» porţi. Atunci 
(iar pilde aflăm din belșug în perioada prigoanei politeiste ori a împăra- 
ților iconoclaști) calități dominante ajung acestea: curajul, demnitatea, 
neșovăiala ; modelul în asemenea împrejurări va să fie blindul lisus mer- 
gind netemător gi dîrz către Golgota. Trupul, da, se prăbușește sub povara 
crucii; dar forța morală (omenească) nu se lasă învinsă. Astfel, arta de a 


fi călugăr se confundă cu (deloc ușoara) îmhinare a dulceţii cu asprimea, 


a molcomelii cu tăria, a supunerii cu nerlintirea. 

bolborosit vorbe de scuză în faţa sinedriului ori a dregătorului, Care 
mereu a dăruit și răsplătit boierește, clătinat și îndesat « har peste har», 
însutit, înmiit, a înmulțit pîinile, peştii și vinul, a binecuvîntat și a iubit 
belșugul. Călugărul nu poate, prin definiţie, să fie zgîrcit, meschin, îngri- 
jorat, alarmat. Degajarea și detașarea sunt două mari virtuţi monahale, 
cărora li se adaugă — precum ştiu și pot oamenii-monabhi — contradic- 
toriu şi paradoxal —, dragostea de viaţă (adică de Dumnezeu) şi nete- 
merea de moarte (adică de despărţirea sufletului de trup). Celor din tagma 
aceasta nu le este îngăduit a se văita, a geme, a regreta bunurile pierdute, 
lor se cade să le fie mereu la îndemînă fraza lui Eugen Ionescu (acum 
împăcat cu Dumnezeu): « Să fim oricînd în stare să pierdem totul de la 
o clipă la alta». Călugărul, desigur, e şi el boier în felul său, căftănit ca 
atare prin dragostea și harul lui Hristos. Şi nu-i strică să-şi repete cuvin- 
tele rostite de Al. Q. Teodoreanu fostului cleric Damian Stănoiu (care 
se indignase că-n vitrina unei librării cărțile sale fuseseră aşezate mai la 
margine decît ale lui Păstorel): Arta, să știi domnia-ta, Părinţele, că e 
boierie. Așa și monahismul: boierie este ! 

f) Încă o definiţie a monabhului: e omul care nu e niciodată mulţu- 
mit cu sine. 

Altă definiție: călugărul c omul îndeosebi ştiutor şi realist. P 

Din pricina păcatului strămoșesc, el știe că în tot insul există nu 
numai o fărîmă de suflu divin ci şi un cert impuls demonic. Cunoașterea 
aceasta îi asigură o superioritate mintală asupra multor artiști, savanți 
şi ginditori naivi şi neștiutori, care plutesc în ceea ce am putea numi 
irealitatea imediată. s A 

g) Comunicativitate. La catolici altarul e deschis. La noi, închis. 
Sensibilitatea noastră mistică s-a obișnuit cu iconostasul despărțitor 
dintre naos şi altar şi gîndim că e mai bine să fie așa. , > 

Odată însă ce Sfînta Liturghie a fost săvirșită în taină, zidul despăr- 
ţitor dintre clerici și mireni nu mai are nici o noimă. Între ei relaţiile 
cată acum a fi botezate pe comunicativitate, ceea ce în multe cazuri nu are 
loc. La Rohia, din fericire, se practică o caldă şi continuă comunicativi- 

tate între personalul preoţesc și mireni: nu numai la spovedanie, ci și la 
primirea pomelnicelor, în conversații, în lungi convorbiri duhovnicești... 
E o formă de activitate misionară, legată de ideea binecuvîntată a parti- 
cipării slujitorilor altarului la viața de toatc zilele a credincioșilor. Doar 
și unii și alţii fac parte din Trupul mistic al lui Hristos. 

În final doresc să repet o remarcă mai veche făcută cu privire la 
Mircea Eliade, pe care din pricina hărniciei lui fără pereche și a progra- 
mului de lucru ce-și impunea fără cruțare reducîndu-și asemenea unui 


-călugăr ascet somnul la cel mult trei, patru ore din ciclul diurn-nocturn, 


l-am denumit « monahul mirean». Am enunțat atunci că adevărata trăsă- 
tură cu totul proprie călugărului nu'este — cum gîndesc mai toți oamenii— 
credința. Pe aceasta o au și mulți mireni. Ci un amestec de voinţă (de fier), 
de răbdare fără margini, de rezistență (neobosită) la frecușul de zi cu zi 
al vieții de mînăstire (monotonă și extenuantă). Anii mei de călugărie 
mi-au confirmat pe deplin părerea. Călugărul aceasta chiar e: un om cu 
voință oțelită, răbdare de neînvins, hotărîre de nezdruncinat. Cel mai 
judicios el poate fi asemuit nu unui înger în trup ci unui sportiv în perioadă 
de cantonament sau unui ostaș în perioadă de instrucţie. Aptitudinile 


'lui de bază, de aceea, sunt: sănătatea, puterea de îndurare, renunțarea 


la susceptibilități, capacitatea de călire a caracterului. Am scris (v. tex- 
tul anexă) că monahismul este echivalentul (moral) al temperaturii de 
300.000.000 grade. N-am minţit. Dar şi mai bine, mai plastic, mai ușor 
de realizat este a zice: monahul e o tijă de oțel fierbinte, acum scoasă 
din cuptor, o pară de foc (de fapt) brusc scufundată în apă înghețată. Cre- 
dința — ca și postul, metaniile etc. etc. — e lucru de la sine înţeles, 
ferice şi ușor. Dar viața mînăstirească concretă, cotidiană e luptă, canto- 
nament, călire, strunire. (Bulldog training, zic englezii: educaţie de cîine 
mops care, minunc, va trebui la sfîrșitul dresurii să se dovedească porumbel. 

(Dar atunci cu isihia cum rămîne? Ei, neînţelegerea provine din fap- 
tul că fericirea noi o socotim ca pe rezultanta vnor anumite situaţii și 
bunuri, în vreme ce ea, rod al harului, e dăruită fără de îndeplinirea anu- 
mitor condiţii, e o stare acauzală, o surpriză, nu dar ceresc, o izbucnire, 
o rază picată de sus. Cu tendința, îndată, de a coborî de preferinţă în peri- 
metrul locurilor de strădanie numite mînăstiri deși mai ştiinţific ar ú 
cîmpuri magnetice atrăgătoare de euforitoni). 

Și mai vreau, în sfîrșit, să fac referire la convorbirea dintre Sf. Anto- 
nje cel Mare și diavol, odată după ce, constatînd satana că nu-l poate 
spăimînta și birui pe vajnicul schimnic, a stat la taifas cu el. Sfîntul îl 
întreabă pe Scaraoţchi: dacă-s mulți călugări în iad. — Călugări? ! face 
interlocutorul Sfintului; nu sunt ! Cum așa, se miră Antonie, doar au fost 
şi sunt monahi nevrednici. — Nu-i nici un călugăr, afirmă din nou celă- 

lalt. — Poate că sunt și nu-i știi tu, stăruie Antonie. — Pe toţi îi știu, 
nu poate fi vreunul despre care să nu fiu informat! Iar Sfîntul se tot 
miră și se minunează. -- Aha! strigă deodată vrăjmașul, știu la ce te 
gîndești: la oamenii aceia îmbrăcaţi în negru de sus pînă jos, purtînd 
un soi de tichie pe cap şi un väl deasupră-i. Da, din ăia, da, avem o mul- 
time, de oameni în negru nu ducem lipsă, dar călugări, să ştii, călugări 
nu avem măcar unul! S ; 

Purtători de haine negre, de camilafcă și culion ce ne aflăm, să ne 
străduim a fi călugări. Severi cu noi înşine, buni şi îngăduitori cu ceilalți, 
discreţi cît privește strădaniile şi nevoinţele noastre,. veseli, blînzi, poli- 
ticoși, smeriţi mai ales, Dar nu şi proști, înţelegînd că viața e lucru gin- 
gaş, iar călugăria și mai și; făcîndu-ne din dreapta socoteală și din reła- 
tivismul celor lumești o lege; fericiţi, dar nu siropoși; neclintiţi în credinţă, 
nu şi intoleranţi și cîinoși cu cei care nutresc alte convingeri; senini, dar 
nu socotind zîmbetul mieros şi nerod a fi dovadă de cucernicie ; evlavioși, 
interiorizaţi, însă conștienți de importanța și dificultățile menţinerii unor 
relații cordiale cu ceilalți frați. Apreciem disciplina, muştruluiala de sine, 
sila de autocompătimire, poate și oarecare doză de tămăduitor cinism; 
noi ştim că de bună voia noastră ne-am legat la cap fără să ne doară capul 
și că sub reverendă și rasă purtăm zale şi armură de buni ostași ai neîn- 
fricatului Hristos, Care şi El S-a urcat vitejește și nesilit pe cruce spre a 
birui răutatea, prostia, iadul, bezna și moartea: principalele ipostaze și 
unele ale slutei-grotești demonii. * 


7 . 
„CE-I DATOREZ EU LUI HRISTOS. 


- Fericiţi cărora s-au iertat fărădelegile 
işi s-au acoperit păcatele. SP: 


că (Ps. 31, 1) 


Și le poruncea ca să nu spună nimănui, 
. Dar, cu cît le poruncea, cu latit mai 
virtos ei dădeau in vileag minunile 
„făcute. E 


(Marcu 7, 37) 


Există în ritualul iudaic o rugăciune alcătuită dintr-un şirag de 
mulțumiri aduse lui Dumnezeu pentru toate binefacerile hărăzite poporu- 
lui Său Israil. Ca refren ori stih intercalat după fiecare dar pomenit figu- 


* Această « convorbire» a fost realizată cu citeva luni înainte de obştescul 
sfîrșit al părintelui Nicolae Delarohia de la 30 martie 1989, se Pa a 

rează vorbele dai lanu, ce se tălmăcesc de ajuns nouă. De n-ar fi decît 
că Domnul ne-a scos din pămîntul Egiptului, destul ar fi spre a-L bine- 
cuvînta și a-l aduce slavă. De n-ar fi decît că a prefăcut marea în uscat 
destul e spre a-L blagoslovi şi a nu înceta să-l mulțumim. De n-ar fi 
decit că ne-a hrănit în pustie. . , Și așa mai departe. Fiecare faptă a divi- 
nităţii, fiecare minune ajunge spre a stîrni recunoştinţa norodului și a-i 
provoca exclamaţia: dai lanu ! 

Tot astfel, gîndesc, orice evreu trecut prin Sfînta Taină a Botezului, 
căruia Domnul i S-a revelat şi care, acum, se numără printre «iudeii 
care au crezut în El» poate de asemenea striga: de ajuns făcut-ai, Hris- 
toase, Dumnezeule, pentru mine ! 

Pentru a fi desprins solzii care-mi acopereau ochii, Îţi mulțumesc 
din toată inima, din tot sufletul, din tot cugetul și toată virtutea mea. 
Doar atît de ai fi făcut după ce ai luat aminte la mine, cu vrednicie și 
cu dreptate este să strig cu lacrimi: dai li ! 

Pentru a-mi fi dat putinţa.să-mi cunosc propria păcătoșenie, nimic- 
nicie și ticăloșie, Îţi aduc laude și mulțumiri, și de s-ar mărgini doar la 
atîta darul făcut mie, tot prea destul e ca să repet: dai li ! 

Pentru a-mi fi îngăduit să Te pot ruga, să Te iubesc și să mă închin 
Pie, de ajuns, prea de ajuns ca să binecuvintez Sfint Numele Tău. 

Pentru a fi sădit în mine nădejdea iertării și a fi început să între- 
zăresc putinţa mîntuirii — fii, Doamne, preamărit ! 

Pentru a-mi fi dat îndrăzneala să concep stabilirea unor relaţii de 
tip eu-tu cu Tine, Domnul și Dumnezeul meu, mă minunez și nepricepîn- 
du-mă a spune altceva, strig: dai li ! 


Și tot așa fiindcă de acum mă pot închipui printre cei cărora le-ai 
grăit: « Dacă veţi rămine în cuvintul Meu, sunteți cu adevărat ucenici al 
Mei. Și veți cunoaşte adevărul, iar adevărul vă va face liberi» (loan 8, 31—32). 

Recunoscător peste orice posibilitate de exprimare în slabele și 
banalele noastre vorbe omenești Îţi sunt, Hristoase al meu, și pentru 
a fi dobîndit calitatea de « prieten» al Tău, pentru a fi fost, altfel spus, 
înnobilat, căftănit prin credinţă şi apa Botezului şi focul Duhului Sfint. 

Pentru a fi ieșit din tristeţe, mohoreală, jale, descumpănire, acedie 


(există o acedie a laicului, a necredinciosului), deznădejde și a mă fi apro- 
piat de starea fericirii. 


Și fiindcă, îndeosebi, m-ai socotit în măsură a înţelege și a fi cu 
desăvîrşire convins că Tu ești A devărul, Calea și Viaţa. 
De nu-mi va fi dat a mă mîntui, și încă această absolută convin- 


gere îmi este cu totul suficientă spre a cunoaște liniştea și a gusta nefn- 
grijorarea. 

Mi-ai dăruit, Doamne, în nespusa Ta mărinimie, să aflu tot adevărul 
— atroce — despre mine însumi; m-ai slobozit din robia păcatului, care 
slujitor mai ferecat decît mine nu cred să fi avut. 

Mai mult decît atît (căci nu dăruiești niciodată puţin, cu parcimo- 
nie, după dreptate, ci numai clătinat și îndesat, har peste har, nu împarţi 
bacșişuri, ci poftești la cina împărătească), datorită bunătăţii şi milosti- 
virii Tale mi-ara putut însuşi spusa lui Dostoievski: de mi s-ar dovedi în 
modul cel mai indiscutabil, pe patul de moarte fiind, că nu Hristos este 
adevărul, că adevărul e altul — dacă demonstraţia ar fi inatacabilă şi 
covîrșitoare — n-aș sta nici o clipă la îndoială: aș alege să rămîn cu Hris- 
tor, nu cu adevărul. 

Dai li! 

Din rob și schilod m-ai făcut liber și senior; din fricos și mişel, om 
îndrăzneț; din ființă a întunecimii, un ahtiat după lumină; şi slobod a 
încerca senzaţia că nu-mi este interzis a năzui să mă port efectiv potrivit 
cu învăţătura şi vrerea Ta. 

"Pentru că nu numai că m-a descoperit pe mine însumi întru toată 
mizeria și josnicia şi nimicnicia mea, ci mi-a dezvăluit mie însumi laten- 
ţele bune și priincioase din lăuntrul meu; mi-a arătat că nu sunt definitiv 
și iremediabil pierdut; m-a scos din cloacă, îngustime și beznă; mi-a tra- 
dus existenţial și pe a mea seamă cutremurătoarea (și mângiietoarea) 
frază: Qui Mariam absolvisti mihi quoque spem dedisti; şi nu mi-a cerut să 
mă anihilez, să mor, ci — dimpotrivă — să mor păcatului și zădărniciilor 
şi să viez întru El — cu dragoste şi cu bucurie — adică întru libertate, 
voie bună şi calm. (Căci El, « preţuind pe om, nu vrea» — zice Părintele 
Dumitru Stăniloae — « confruntarea lui cu Sine, ci menţinerea și ridi- 
carea lui într-un dialog etern al iubirii»). . 

Mi-a descoperit și o altă mare (şi vreme îndelungată cu totul nepre- 
supusă) taină, anume ineluctabila universală lege a paradoxului, înles- 
nindu-mi să înțeleg că nevinovăția nu se „poate obţine decit pe calea 
aceasta paradoxală a recunoaşterii propriei culpabilităţi. y 

Mi-a dat, de asemenea, voie să mă împărtăşesc cu prea curatul Său 
Trup şi senmp Sîngele Lui și să-mi pot da seama că orice faptă josnică 


4 


îmi este numai izvor de amărăciune şi tulburare, iar actele de mărinimie, 
curaj și detaşare —« faptele bune şi frumoase» — ale atît de hulitei 
morale practice — sunt singurele creatoare de pace și mulțumire. | 

ÎL chemi pe Hristos la telefon? ironiza André Gide. Nici nu e nevoie 
de o chemare, e mereu prezent, gata să intre pe ușa (deschisă) a inimii 
şi capabil numai de actele caracteristice nobleţei lăuntrice, pe li şi 
nouă ni le propune, propovăduindu-ne că ne sunt mercu accesibile: dis- ! 
creţia, iertarea, uitarea, degajarea dintre meschinării și mărunțișuri, 

alungarea ţinerii de minte a răului, sila de răzbunare, ură, irascibilitate, 
ţifnă şi multe alte stupidităţi a căror jalnică inferioritate și acută noci- 
vitate ne-a destăinuit-o o dată pentru totdeauna și ne-o destăinuie de 
fiecare dată mai dureros. 

În cele din urmă m-am putut convinge că libertatea se cucerește 
numai prin omorîrea păcatului şi m-am trezit în stare să descifrez formula 
« fac ce vreau»: ea nu Înseamnă că dau ascultare necondiționată viscerelor 
si tropismelor mele, pornirilor și instinctelor mele dobitocești, consti- 
tuindu-mă prizonier al egoismului, turpitudinilor și plăgilor firii mele, ci 
supunîndu-le pe acestea voinţei, raţiunii şi conștiinței mele, părţii bune 
(curăţite) a eului meu, supra-eului meu. Fac ce vreau eu, credinciosul 
şi smeritul ucenic al lui lisus Hristos, iar nu ce i-ar plăcea demonului, 
sălășluind în lăuntrul meu sau tîrcolind în juru-mi să fac în numele aşa- 
zisei libertăţi instinctuale, în temeiul căreia mă ispiteşte spre a mă îndemna 
să mă dau rob lui și duhurilor sale celor rele. 

Nefiind botezat în pruncie și în deplină maturitate, am putut expe- 
rimenta botezul totodată ca Sfîntă Taină, ca moarte și înviere, ca izvor 
nesecat de apă vie și de senzațională fericire. Covîrșitoarea majoritate a 
creștinilor n-au cum ști ce simte cel botezat și ce este în adevăr actul acesta 
fulgerător; dar cei aflați în situaţia mea ştiu cum nu se poate mai limpede 
că nu e o formă, un ritual, o ceremonie, un simbol; e o lucrare directă a 
Dumnezeului Celui viu. « Ca și la Botezul Domnului, în botezul oricărui 
creştin se deschide cerul, se deschide cîmpul înţelegerii duhovniceşti a 
sensurilor existenţei» (Preot Constantin Galeriu, Jerifă şi răscumpărare)- 

Îi mai datorez Domnului și nepreţuita, nesperata putere de a îndura 
și suferi, de a mă supune, răbdător și următor Lui, pildei ce ne-a dat, 
ştiind că « El participă împreună cu noi la suferirea necazurilor şi tot în 
acest sens Se smerește împreună cu noi, îngropîndu-Se într-o chenoză, 
într-o noapte pe care o repetă în viaţa fiecăruia din noi» (Dumitru Stăni- 
loae). Oricum, spunea Simone Weil, şi ea evreică rourată de harul credinţei 
în Hristos: creştinismul nu ne oferă un mijloc miraculos de a scăpa de 
suferinţă, ci ne pune la îndemină miraculosul mijloc de a o îndura- l 

Ceea ce deloc nu vrea să însemne identificarea creştinismului’ cu 
suferința. Prin suferință se poate ajunge la adevăr și lepădarea de sine, 
însă Albert Camus arată că desprinderea de cele lumești inima vrednică 
o poate afla şi prin fericire. Ma: ales prin fericire ne putem înălța pe trep- 
tele cele mai de sus ale Scării. Durerea, de fapt, e « fața mai puţin nobilă 
a strădaniei». Pinta rămîne fericirea, pe care se cuvine să ne-o îasușim, 
dincolo de nenorociri, necazuri și încercări. Esența învățăturii creştine € 
această deprindere, această descoperire a fericirii. 

. Aşa încît, mai presus de orice, Îi datorez lui Hristos simțămâîntul libe- 
rator, îmbătător, exaltant, transformator, nelimitat al fericirii — ascuţit 
ca o sabie cu două tăișuri — și luarea la cunoștință a faptului că «El 
poate face din tine o făptură nouă» nu e o simplă enunţare teologică 
ori o afirmaţie pilduitoare, ci un constat obiectiv, o realitate brută. 

lată de ce, dintre toate versetele Psaltirei, pe acestea (din psalmii 
65 şi 72) îmi place a mi le repeta, ca mai apropiate mie, ca mai grăitoare 
ale bucuriei în care neîncetat mă desfăt din binecuvîntata 27 cînd am 
primit cuforicul dar al Sfintului Botez: 

« Trecul-am prin foc și prin apă şi ne-ai scos la odihnă !» 

« Veniri de auziti toți cei ce vă temeţi de Dumnezeu și vă voi povesti cite 
a făcut El sufletului meu». : 

« Nedreptate de am avut în inima mea să nu mă audă Domnul». 

« Pentru aceasta m-a auzit Dumnezeu; luat-a aminte la glasul rugă- 
ciunii mele». 

« Binecuvintat este Dumnezeu Care n-a depărtat rugăciunea mea şi 
. mila Lui de la mine». 


« Că eram fără de minte şi nu ştiam; ca un dobitoc eram înaintea Ta». 


« Apucatu-m-ai de mîna cea dreaptă. Cu sfatul Tău m-ai povățuit 
şi cu slavă m-ai primii». , 
De la aceste inspirate cuvinte la simțămintul de împăcare generală 
ce mă cuprinde nu-i departe. Care împăcare? Cu Dumnezeu, cu o? enii, 
eu și, în cele din urmă, pînă zi cu mine însumi. i. i E 


MARAMUREȘUL ` - RAE 


. Bucureştean ce mă aflu, am fost repede fermecat și cucerit de Mara- 
mureş. Am izbutit să-l cunosc destul de bine. Am urcat și coborit de multe 
ori muntele Gutiiul,. cel cu izvoare de apă preacurată și aspre serpentine. 
Am umblat pe Valea Izei, a Vișeului, a Marei, a Cavnicului, a Lăpușului. 
Văzute de aproape și nu' ca poze în cărți sau ca «vederi», bisericile de 
lemn cu turle înalte mi-au tăiat și mie răsuflarea, ca atitor altora. Prima 
în care am intrat a fost aceea de la Surdesti, într-o duminică. Am pășit 
pe o cărare de-a lungul unui pîriu, pe lîngă niște zaplazun. Pietriș mult 
și cîteva băltoace. Apoi, deodată, luminișul și svelta construcție de lemn, 
care irumpe asemenea unu'i personaj de basm, grațioasă, puternică, pro- 
porționată dar nu mai puţin avîntată spre înălțimi decît o catedrală 
gotică, adevărat « mîngiie-nori». lar în zare, nu departe, se profilează 
surata de la Plopiș, geamănă aș zice. E duminică, oamenii în straiele 
lor de sărbătoare umplu bisericuța, rînduiți, cred, potrivit unui tipic 

străvechi. Ștergare în jurul afumatelor icoane, totul e numai lemn solid 
şi biîrne solemne, ncforfoteală, liniște, cuviință, voioşie bine stăpînită, 
seriozitate pe figuri și-n gesturi: acestea domoale, nezorite, mai curînd 
hieratice și atemporale. Veniţi la Mine și vă voi da odihnă. Numeroși 
bătrîni, numeroși tineri. Toţi deopotrivă de înălbiţi, tineretul și copiii 
astîmpăraţi, deferenţi. Slujba de o simplicitate absolută, gravitatea iz- 
vorind dintr-un. duh care ştie unde să se oprească, plutind neostentativ. 

Dar m-au înfiorat și copleșit de uimire nu numai vestitele turle (la 
Șurdești e cea mai înaltă), ci și — din primele clipe — masivele porți 
maramureşene. Par a da fiecărei case un caracter de autonomie, a face 
din fiecare un soi de surprinzător castel în perimetrul căruia se exercită 
un imperium. Casele sunt în general modeste, porțile falnice spre a marca 
teritoriile, a multiplica spaţiile. Da, și aici în Maramureșul acesta pretu- 
tindeni voievodal, ca și pentru englezi, casa îi este omului un « loc întărit». 

Putere, convinsă de legitimitatea şi vechimea ei, dar și nobleţe și 
evlavie. Se ţin cu toţii foarte demn şi se vede că — voit ori ba —iau 
aminte la « ținută». Sărbătorile, fără greș, îi atrag la biserică. Străbat 
drumuri lungi, la nevoie, nu le pasă. Merg cu dreaptă socotită și-n pas 
măsurat, să se închine Crucii. O evlavie devenită reflexă exprimată prin 
gestică asimilată pînă în zone psihice în adîncul cărora îndoiala nu pătrun- 
de. « Nobleţeaw» e generală, creează o aură proprie reginnii maramureșene. 
Să fie ea o moștenire a dacilor liberi, o desăvirşire a echilibrului propriu 
« fenomenului» românesc (aici purificat şi dăruit cu un plus energetic), 
o armonie rară între spirit şi materia între sobrietate și impulsul vital, 
între rivna spre basm și un spirit practic indubitabil, meşteșugăresc? 
E greu de spus. Sigur este doar că ansamblul — rourat cu lumină de Sus 
— e profund original şi, aş spune, irezistibil. Cum oare nu l-ai îndrăgit 
tu, omule, oricare ţi-ar fi obîrșia, educaţia, viziunea individuală sau colec- 
tivă a lumii? Eu unul nu mi-am dorit decit să mă contopesc în « magma» 
aceasta, în « continuumul» acesta unde e atît de mică distanţa dintre 


cotidian şi fastuos, unde realitatea şi duhul sunt frați buni, fraţi dulci, 
fraţi de cruce. i 

PROTOSINGHELUL PETRONIU TĂNASE” 
Egumenul Schitului Prodromul — Muntele Athos 


După cum se ştie, Sfîntul Munte Athos din nordul Greciei este un 
ținut al tuturor monahilor ortodocși, existent de peste un mileniu, Prin- 
tre numeroasele generații de călugări nevoitori în Athos s-au nevoit aici 
mii şi mii de monahi români, de-a lungul a peste şapte secole, de cînd 
sînt amintiți primii monahi « vlahi» atoniţi. Din a doua jumătate a se- 
colului XIV începe marele exod al monahilor români spre Muntele Athos, 
care durează pînă astăzi. Unii mergeau în pelerinaj pentru citeva luni 
sau un an de zile. Alții rămîneau aici gece-douăzeci de ani, pentru a se 
forma duhovnicește în această mare și unică școală a monahismului orto- 
dox, fără egal în lumea creștină; apoi sc reîntoreecau în patrie, întemeiau 
mici schituri, organizau mînăstiri și reînnoiau duhul cvlavici monahale 
în ţările române. Iar alții, poate cei mai numeroși, plecau și se stabileau 
definitiv în Muntele Athos, închinîndu-și sufletul și viața lui Hristos, 
Mîntuitorul nostru. Au fost ctape cînd numărul monahilor români atoniţi 
urca la peste cinci-șase sute. Au fost şi etape de criză, datorită ocupaţiei 
otomane, cînd numărul românilor scădea la două-trei sute. 

După marea criză duhovnicească atonită de la jumătatea secolului 
nostru, în prezent numărul monahilor atoniți români începe să se ridice 
ușor, ajungînd astăzi la peste 45 de monahi, stabiliți în schiturile româ- 
nești: Prodromul — cel mai reprezentativ — și Lacu, precum și în peste 
zece chilii. În toate aceste așezăminte monahale atonite se slujeşte în 
limba română şi se laudă numele lui Dumnezeu și al Maicii Domnului 
ziua şi noaptea, 

Prea Cuviosul Protosinghel Petroniu Tănase, cu metania din Minăs- 
tirea Neamţ, egumenul Schitului românesc Prodromul, conduce cu multă 
smerenie și înţelepciune duhovnicească acest așezămînt, de patru ani 
de zile. Obştea schitului numără 18 părinţi nevoitori care menţin sfintele 
slujbe, tradiţia și evlavia milenară atonită. Într-o armonie duhovnicească 


` 


* Născut în anul 1916 în comuna Fărcașa — Neamţ, a intrat în viața mona- 
hală la Minăstirea Neamţ în anul 1930. După terminarea Seminarului Monahal 
din Minăstirea Cernica, face Facultatea de Teologie la Bucureşti şi apoi este stareț 
la Minăstirea Slatina. După zece ani de nevoință la Minăstirea Sihăstria, în anul 


1978 se retrage în Sfîntul Munte Athos, la Schitul Prodromul. Din anul 1985 este 
egumen al acestui sfint așezămint românesc, i i mia, g 

deosebită, părinţii noștri atoniți 
se roagă împreună, se cheamă unul 
pe altul la biserică, la ascultare, la 
masă, și își împart egal bucuriile 
şi ispitele acestei vieți trecătoare. 
Zilnic săvîrșesc Sfînta Liturghie și 
cele șapte Laude, cîntă acatistul 
Maicii Domnului, patroana Sfin- 
tului Munte, și stau în așteptarea 
Mirelui Hristos. 

Sufletul obștii Schitului româ- 
nesc Prodromul și al tuturor mo- 
nahilor români atoniţi este cu ade- 
vărat Părintele Petroniu Tănase. 
Călugăr iubitor de liniște și rugă- 
ciune, blind, smerit și tăcut, Pă- 
rintele Petroniu poartă grijă de 
toţi, ascultă pe fiecare, dă sfaturi, 
mîngiie, mustră, îndeamnă la cele 
sfinte şi este întîi la toate. Şi la biserică, și la post, și la priveghere, 
și la ascultare. Cu lisus Hristos în inimă, cu privirea în jos, cu cugetul la 
cele dumnezeieşti, îmbrăcat smerit și înţelept, își lucrează mântuirea sa. 
Așa se nevoiește Părintele Petroniu. 


O activitate deosebită a Prea Cuvivşiei Sale este organizarea lucră- 


rilor de restaurare generală a Schitului Prodromul. După mai bine de un 
secol de cînd nu s-au făcut nici un fel de restaurări aici, astăzi schitul 
româbesc atonit se înnoiește din zi în zi, numărîndu-se în rîndul marilor 
minăstiri şi schituri atonite, dintre care cea mai mare parte au fost 
înnoite și înzestrate cu danii de domnii ţărilor române. 

O altă activitate duhovnicească la Prodromul, pe care o duce Părin- 
tele Petroniu, este organizarea frumoasei biblioteci a obștii românești 
de la Athos, care numără circa 7 000 de volume, dintre care cîteva sute 
de manuscrise. Şi aici Prea Cuvioșia Sa se dovedeşte un iscusit organi- 
zator și un iubitor de carte. 

A treia remarcabilă activitate duhovnicească a Părintelui Petroniu Și 
a obștii părinţilor români atoniţi este menţinerea unei atmosfere 4a? 
dragoste evanghelică între toți și a unui înalt nivel de viață monahală. 
Tăcerea, rugăciunea neîncetată, cugetarea și citirea cărților sfinte, pre- 
zența regulată la slujbele Bisericii, grija față de toți şi de toate, bună 
armonie între fraţi, toate formează un adevărat buchet duhovnicesc al 

părinților români atoniţi. Ca o cunună a nevoinţelor sînt spovedania 
și împărtășirea săptăminală a întregii obşti de la Prodromul. 

A patra activitate dihovnicească a părinţilor de la Prodromul, în 
frunte cu Părintele egumen Petroniu, este cea cărturărească şi misionară. 
Ca teolog de prestigiu, vestit și apreciat în Muntele Athos și în Grecia, 
Părintele Petroniu publică frumoase articole teologice și de spiritualitate 
monahală în mai multe reviste și periodice ortodoxe grecești şi atonite. 
Iar în calitate de duhovnic și sfetnic iscusit, este preferat ca părinte duhov- 
nicesc de mulți monahi români și greci atoniți. 

La invitaţia noastră de à colabora cu cîteva sfaturi duhovnicești 
la lucrarea de față, Părintele Petroniu ne prezintă, din scrierile Prea 
Cuvioşiei Sale, două meditații la Postul Mare și un scurt articol, în tradu- 
cere, pe care le publicăm în paginile următoare. 


MEDITAȚIE LA DUMINICA VAMEȘULUI 
ŞI FARISEULUI 


Cea dintii Duminică, a Vameșului și Fariseului, care ne pregă- 
tește pentru Postul Mare, Sânții Părinți au mai numit-o « vestitoare» 
a luptelor celor duhovnicești, pentru că prin ea, ca o trîmbiță, ni se ves- 
tește pregătirea de război împotriva diavolilor, în postul care vine. 

Primul semnal al acestei pregătiri de luptă ni-l dau cele trei stihiri, 
care se cîntă îndată după Evanghelia Utreniei: « Ușile pocâinţei . ..» 
« Cărdrile mântuirii...» şi «La mulţimea faptelor mele celor rele . . .», 
stihiri care ne umplu de umilinţă și ne răscolese inimile. În lumina lor ne 
vedem cu sufletul și cu trupul întinate de mulțimea faptelor celor rele 
pe care le-am făcut; cu viaţa de pînă acum irosită în Eee tar ziua 
înfricoșatei judecăţi apropiindu-se înspăimîntătoare. Ce vom face? Adîncă 
mîhnire și cutremurare ne cuprinde și ne umbrește sufletul. Dar 
în acelaşi timp se ivește și o rază de nădejde: milostivirea cea zimi 
a lui Dumnezeu, puternicele rugăciuni ale Maicii Domnului şi pielea 
curățitoare și înnoitoare a Pocăinţei, ale cărei uși se deschid acum. Nădej- 
dea ne întăreşte și ne dă îndrăzneală să strigăm cu zdrobire de inimă ca și 
Proorocul David: « Milhuieşte-mă, Dumnezeule, după mare mila Tat» 
| Cele trei stihiri ne pleacă spre pocăință și totodată ne învață cum 
să o facem: Întorcîndu-ne la noi înşine și cugetind la viaţa noastră ro 
toasă; cu cutremur și cu teamă de înfricoșata judecată; cu nastea da 

“încredere în dumnezeiască milostivire. Simţămintele de teamă și nădejde, 
care ni le trezesc aceste stihiri, trebuie să ne însoțească nelipsit de-a lun- 
gul întregului Post; de aceea le vom auzi de acum înainte la Utrenia 


fecărei Duminici pînă la Duminica a cincea. 

Al doilea semnal de pregătire ni-l dă pilda evanghelică a Vameșului 
şi Fariseului (Lc. 18, 10—14), la care cîntările și citirile Vecerniei şi Utre- 
niei mereu ne vor îndemna să cugetăm: « Să nu ne rugăm ca fariseul, fra- 
ților, că tot cel ce se înalţă pe sine, se va smeri. Ci să ne smerim înaintea 
lui Dumnezeu prin postire, ca vameșul strigînd: Dumnezeule, milostivește-Te 
spre noi, păcătoşii !» Sau: « Fariseul, biruindu-se de slava deșartă, s-a lipsit 
de bundătăți; iar vameșul, prin pocăință s-a învrednicit de daruri ...». 

Precum ne tilcuieşte sinaxarul duminicii, pilda ne pune înainte două 
așezări sufleteşti: aceea a vameşului, pe care trebuie să tindem s-o ago- 
nisim și cealaltă a fariseului, de care se*cuvine să ne ferim și să fugim, 
pentru că smerenia și pocăința vameșului sînt puternică într-armare 
împotriva diavolilor, iar mîndria și înălțarea fariseului, început și izvor 
a tot păcatul. Căci prin mîndrie a căzut diavolul și tot prin ea Adam a 
fost izgonit din Rai; iar toată tămăduirea a venit prin smerenie, prin 
smerenia Fiului lui Dumnezeu, Care a luat chip de rob și a răbdat moarte 
de ocară pe Cruce. 

Pilda ne arată pe viu acest lucru. Fariscul era om drept, iar Vamneșul 
om păcătos, Acesta însă, prin smerenie, s-a întors mai îndreptat decit 
acela la casa sa. Recunoscîndu-și păcatul, Vameșul a dobîndit dreptatea 
fără osteneală și degrab; și ca el toţi cei ce s-au smerit, precum ne arată 
şi minunata cîntare de la Vecernia Duminicii: « Atotţiitorule, Doamne, 
știu cit pot lacrimile! Că pe Ezechia l-au scos din porţile morţii, pe Cea 
păcătoasă au mântuit-o din păcatele cele de mulți ani, iar pe Vameșul mat 
presus decit pe Fariseul l-au îndreptat». Iată, dar, că smerenia curăţă degrab 
şi ușurează povara păcatului, precum însuşi Domnul o spune: « Tot cel 
ce se smerește se va înălța» (Luca 18, 14). 

Dar înălțarea prin smerenie este mai mult decît curăţire de păcate. 

ndată ce omul se curăţă de păcat începe să lucreze harul, care sălăș- 
luieşște întru el și pe care păcatul nu-l lasă să lucreze. De aceea Apostolul 
spune că: « Domnul, celor smeriți le dă har» (I Petru 5, 5). Smerenia 
' face lucrător harul din om, iar lucrarea harului este felurimea cea bogată 
a tuturor virtuţilor. Așa cum mândria este izvor a toată răutatea, smerenlâ 
este izvorul a toată virtutea; pe de o parte ea usucă răul de la izvor, ca 
ceea ce este potrivnică mîndriei; iar pe de altă parte este prielnică creş: 
terii tuturor virtuţilor, | 
“ Lucrarea smereniei însă nu se oprește aici. Întocmai ca și bogăția 
pămiîntească, bogăţia cea duhovnicească a virtuților este primejduită, 
de tilharii cei nevăzuţi, diavolii. Cum ne fură ei rodul faptelor bune, nc-o 
spune Sfîntul Maxim Mărturisitorul: « Cînd omul se străduleşte cu vur- 
tutea şi conștiința duhovnicească, se apropie de el diavolul mindriei, al slavei 
deșarte, al dorinţei de a plăcea oamenilor şi al fățărniciei, care nu numai 

că nu-l împiedică de la virtute, ci îl şi ajută cu prefăcut vicleșug, pentru 
ca apoi să-l tragă spre cele de-a stinga» (Răsp. 'Thalasie 56, Filoc. III). 
Se apropie viclenii de lucrătorul virtuţii şi-i şoptesc: « Mari lucruri faci! 
Posteşti, te rogi, te nevoiești, faci milostenie, ești mai presus decit cei- 
lalți oameni». Dacă omul ia aminte și începe să se încreadă în sine, să 
se înalțe, cade ca fariseul cel drept dar lăudăros, îşi pierde rodul ostene- 
lilor, fiindcă « tot cel ce se înalță se va smeri» (Luca 18, 14). 

Este adevărat ceea ce spun necurații cu vicleșug, că mare lucru 
face cel ce săvirşeşte binele, pentru că toate faptele bune sînt mari și 
vrednice de cinste. Dar sînt așa nu pentru că le face omul, ci pentru că 
sînt roade ale Duhului Sfînt, fără de care nu putem face nimic. De aceea 
ne învaţă Domnul: « Chiar dacă aţi face toate faptele bune, să ziceți: slugi 
netrebnice sintem, căci am făcut ceea ce eram datori să facem» (Luca 17, 10). 

« Lucrează și păzeşte» ne învață Sfinții Părinţi. Lucrează toate fap- 
tele bune, dar nu fii fără de grijă de rodul lor, ci păzește-l de tilharii cei 
nevăzuţi. lar puterea nebiruită împotriva lor şi cămara cea mai sigură 
pentru comorile cele duhovnicești, de care nu se pot apropia tilharii- 
diavoli, este smerenia. Odată Cuviosul Antonie a văzut toate cursele vrăj- 
mașului ca o mreajă întinse pe pămînt și suspinînd, a zis: « Oare cine poate 
scăpa de ele ?». Și a auzit un glas zicînd: « Smerenia !». Altădată, diavolul 
îi spune Cuviosului Macarie cel Mare: « Multă silă îmi faci, Macarie, şi 
n-am nici o putere asupra ta. Căci iată, orice faci tu, fac și eu; posteşti tu, 
dar eu nu mănînc deloc; tu priveghezi, dar eu nu dorm nicidecum; numai 
cu un lucru mă biruiești tu». Şi l-a întrebat Avva Macarie: « Care este acel 
lucru ?» A răspuns diavolul: « Smerenia ta. Din cauza ei nu am ma o 
putere asupra ta l». , ra AA a 

Iată dar, cît de minunate daruri are smerenia: curăță cu lesnire 
tot păcatul; este prielnică creşterii virtuților ; este cămară nefurată a 
faptelor bune și armă nebiruită împotriva mîndrilor diavoli. De aceea 
nici nu se putea mai potrivită pregătirea pentru sfințita patruzecime decit 
îndemnul la smerenie. Căci ce facem noi în vremea postului? Ne curățăr 
de păcate prin pocăință şi smerenie, ne străduim la săvirșirea faptelor 
bune, ne silim să păzim nefurat rodul duhovniceștilor nevoinţe şi să ne 
războim cu duhurile răutăţii. Or, pe toate acestea le împlinește smerenia 
cu multă lesnire. l at 

Dar lucrurile acestea nu le facem numai în Postul Mare. Toată viața 
pämîntească este lupta cu duhurile răutății, curățire de păcate și împo- 
dobite cu virtuţi. De aceea întotdeauna și nu numai în post avem tre- 
buință de smerenie. Domnul nostru lisus Hristos ne-a dat multe învă- 
țături mîntuitoare, arătîndu-ne El Însuși cu pildă cum să le facem. Ne-a 
iubit mai presus de orice și ne-a învățat să ne iubim și noi la fel: « Așa 

să vă iubiți unii pe alții, precum v-am iubit Eu» (Ioan 13, 14); apoi s-a 
dat pildă de smerenie, zicînd: « Învătaţi de la Mine că sînt blind şi smerit 
cu inima» (Matei 11, 19). 

Toată viața Domnului este o neîntreruptă și negrăită smerenie. 
S-a născut smerit în grajd de vite, a trăit smerit, a murit mai mult decît 
smerit. « S-a smerit luind chip de rob, pină la mourte de Cruce» (Filip. 2, 8). 
De aceca, Sfîntul Isaac Sirul a numit smerenia « veșmint al Dumnezeirii», 
ca una cu care Domnul a fost îmbrăcat în toată viața sa pămiîntească. 
Dar nu numai că a fost îmbrăcat cu ea, ci El Însuşi a fost întruparea 
smereniei, încît putem spune că El este « Smerenie», precum este 
« Dragoste». 

Îndemniîndu-ne să învăţăm de la El smerenia, Miîntuitorul ne-a 
arătat în toată viaţa Sa ce este smerenia și ne-a lăsat-o drept cale, pe 
care să călătorim toată vremea vieţii noastre. Despre această cale a sme- 
reniei auzim la otpustul din Joia Mare: « Hristos, adevăratul Dumnezeul 
nostru, Cela ce din nemtisurata Sa bunătate, ne-a arătat nouă calea cea 
mai bună, adică smerenia, cind a spălat picioarele ucenicilor și s-a smerit 
pentru noi pînă la Cruce şi la îngropare...». Ne-a lăsat deci smerenia 
drept cea mai bună calg, pe care să călătorim toată vremea vieţii noastre. 
Cu adevărat, cea mai bună cale, pentru că am văzut de cîte daruri ne 
învrednicește smerenia. De aceea și Părinţii Patericului spuneau: « Fără 
smerenie nu-i nădejde de miîntuire» sau « Smerenia este cununa de pietre 
scumpe a monahului». lar Avva Dorotei zice: « Mai mult decît orice, avem 
trebuință de smerenie». 

Dar prin bogăţia de daruri arătată mai sus, smerenia mai are încă 
unul și mai mare. Ni-l arată Mintuitorul cînd zice: « Învăţaţi de la Mine 
că sînt blind şi smerit cu inima şi veți afla odihnă sufletelor voastre» 
(Matei 11, 19). Viaţa aceasta pămîntească este plină de durere și suspin. 
« În lume necazuri veți avea», ne spune Domnul (loan 16, 33), iar Apos- 
tolul adaugă: « Cu multe scîrbe ni se cade să intrăm întru împărăția lui 
Dumnezeu» (Fap. Ap. 14, 22). Abia la sfîrșitul ei, nădăjduim să mergem 
«unde nu este durere nici întristare nici suspin», să dobîndim odihna şi 
pacea mult dorită și nepăsită pe pămînt. Domnul însă ne-a încredințat 
că și aici, pe pămînt, putem avea odihna sufletelor noastre și anume prin 
smerenie și blindeţe. 

Oare nu este semn al vremii noastre această zbuciumare, frămîntare, 
istovire, căutare și peurastenizare a omului? Doctorii prescriu tuturor 
bolnavilor odihnă și linişte. S-au făcut «case de odihnă» și « staţiuni 
de odihnă» pentru oameni neurastenizaţi; s-au inventat metode de odih- 
nire, de relaxare încît parafrazind cuvintul Avvei Dorotei, «omul de 

azi, mai mult decît orice, are nevoie de odihnă !». De cenuo găseşte? 
« Învătaţi-o de la Mine cel smerit, ne îndeamnă Domnul, şi veți avea odihnă 
sufletelor voastre 1». Prea încrezător în puterile sale, prea lăudăros cu 


- isprăvile sale, omul a uitat, a pierdut calea cea mai bună a smereniei, 


s-a înstrăinat de izvorul a tot binele și nu mai are odihnă. Dar sufletul 
omenesc nu-și poate găsi odihnă, fără numai în Dumnezeu (Fer. Augustin). 

Smerenia însă ne așază dintr-odată în starea firească a existenţei 
noastre. Ea nu este o virtute printre celelalte, care să se adauge la viaţa 
noastră duhovnicească, ci este o așezare fundamentală a omului, care 
se vede în prezența lui Dumnezeu, îi recunoaște atotputernicia, se uimeşte 
în faţa măreției Lui, apoi își vede micimea și nemernicia sa și recunoaşte 
smerit că tot ceea ce are şi însăși existența lui este un dar al neprăitei 
iubiri și milostiviri dumnezeiești, fără de care nu poate face nimic. 

Începutul înnoirii noastre nu se poate deci face zltfel decît prin 
intrarea în rînduială, prin smerenie. De aceea pregătirea pentru sfîntul 
şi marele Post o începem cu smerenia, ca să trăim în această vreme și 
apoi cu ea să călătorim de-a lungul întregii vieţii acesteia, ştiind că numai 
călătorind. pe cea mai bună cale vom avea odihnă sufletelor noastre, în 
veacul de acum și în vecii vecilor. 


MEDITAȚIE LA DUMINICA FIULUI RISIPITOR * 


De unde vine puterea așa de mare a smereniei? Priveşte la Vameș, 
ce face el? Se bate în piept, abia îndrăznind să se uite la cer și zice: 
« Dumnezeule, milostiv fii mie, păcătosul 1». Două lucruri face: se căiește 
pentru păcatele sale şi cere milă de la Dumnezeu. Două lucruri foarte 
simple: se vede omul așa cum este și aleargă la Dumnezeu și din ele 
izvorăște un noian de daruri. 

De obicei omul fuge de sine, se fereşte să se uite în sufletul său, ca 
să nu vadă cum este. Se teme chiar să o facă, presimate că această privire 
este primejdioasă ca o prăpastie, în care, de te uiţi prea mult, ameţești 
şi te prăbuşeşti. Acest simțămînt nu este mincinos. Omul nepăsător de 
miîntuire duce casă bună cu păcatul şi cu patimile; se obișnuiește cu ele, 
i se par fireşti, «că aşa este el», fără să-și dea seama de fiara pe care o 
hrăneşte. De abia atunci cînd se trezește și vrea să scape de ele, face o 
amară experiență. De unde păcatul i se părea plăcut, se făcea cu înlesnire, 
acum însă a devenit o fiară ucigătoare, cu anevoie de biruit. Patima se 
incuibează adînc în firea omului, cu atît mai adînc, cu cît este săvârşită 


* Ambele meditații fac parte dintr-un volum de cugetări la Postul Mare, 
intitulat « Triod », al Protosinghelului Petroniu Tänase, scris la Minăstirea Si- 
hăstria, în curs de apariţie. . n . a 

de mai multe ori. Întreaga alcătuire: trup și suflet, minte, simţire și voie 
se păcătoșesc; însăși lumea înconjurătoare apare stricată şi îndeamnă 
la păcat.« După ce diavolul pustiește sufletul omului, zice Sf. Maxim Mărtu- 
risitorul, se îndepărtează şi lasă în suflet idolul păcatului». Acest idol nu-i 
altceva decit firea omenească modelată după chipul păcatului, fire care 
nu mai funcționează după legile rînduite de Făcător, ci după mincinoasele 
legi ale patimii. 

Cînd omul vrea să scape de patimă, însăși firea sa i se împotriveşte 
şi-l silește la păcat. Omul se luptă din răsputeri cu sine însuși, dar puterea 
cu care el trebuia să se împotrivească răului și ea este pervertită și-l tîrăște 
la rău, acesta este aproape întotdeauna biruit. N-aţi văzut oameni împă- 
timiţi: beţivi, fumători, desfrînaţi ş.a., care voiesc să scape de pati- 
mă, dar nu mai pot? De zeci de ori se hotărăsc s-o curme cu răul și de zeci 
de ori cad.« Patima învechindu-se și rana obrintindu-se, spune o vorbă veche, 
a se tămădui cu anevoie este». lar Cuviosul Dorotei ne îndeamnă: « Să 
tăiem patimile degrab, pină nu ne obișnuim cu ele. Pentru că dacă le vom 
lăsa să se întărească cu totul şi ne vor cuprinde, atunci singuri nu le vom 
mai putea dezrădăcina oricît de mult ne-am osteni». Pentru că la început 
sînt slabe și neputincioase ca o furnică, dar mai pe urmă cresc și se întă- 
resc ca niște lei și nu mai pot fi biruite. Aceasta este robia păcatului, 
moartea sufletului înainte de moarte şi arvună a iadului. 

În această stare de neputinţă, omul renunţă să se mai lupte cu păca- 
tul, se deznădăjduieşte. « Nu mă mai pot mîntui, sînt pierdut !» Atunci 
apare din nou vrăjmașul și șopteşte: « Vezi? Ai păcătuit peste măsură; 
nu mai poţi face nimic. Dumnezeu te-a părăsit !». Omul se găsește în 
pragul deznădejdii pe marginea prăpastiei iadului. Aceasta este prăpastia 
pe care o sapă păcatul în sufletul omului şi de care el se teme cînd fuge 
de sine. Dacă omul nuse eliberează din puterea tiranică a răului, căderea 
este sigură; dar omul singur, cu puterile sale numai, nu se poate smulge 
din robia în care se află. Ce să facă? Să ne uităm la Vameș. El privește 
în prăpastia sufletului său; se spăimîntă și se cutremură, dar se umilește 
şi strigă! degrab: « Dumnezeule, milostiv fii mie, păcătosul! ». Dar dacă 
omul nici nu vrea să-și recunoască starea decăzută și nici nu vrea să alerge 
la Dumnezeu, lucru care se întîmplă de fapt cel mai adesea, ce trebuie 
să facă atunci? 

Duminica a Il-a a Triodului ne pune înainte pilda Fiului Risipitor, 
a tînărului care şi-a cheltuit în desfrînări toată moștenirea părintească 
şi a ajuns argat şi porcar, adică rob patimilor celor ruşinoase. Ce l-a 
făcut să se gîndească la tatăl său? Lipsa, foamea, mizeria vieţii. Dacă 
omul nu se smerește de bună voie, Dumnezeu tot nu-l lasă; îi trimite 
necazuri, încercări, boale, suferinţe, ca să-l trezească. Pentru că smerenia 

trupească mai ușor aduce și smerenia sufletească şi omul se trezeşte, 
« își vine în sine». Nevoinţele pustnicilor, posturile aspre, privegherile 
de toată noaptea, ostenelile trupești au şi acestea rost, să smereaacă 
trupul și prin aceasta mai uşor să smerească sufletul. Chiar dacă nu o 
face de bună voie, omul ajunge astfel să-și dea seama de starea decăzută 
în care se află, de robia şi neputința sa și aleargă la Dumnezeu, singurul 
Care poate să-l mîntuiască.' Aceste două atitudini sînt strîns legate împre- 
ună și amîndouă absolut trebuitoare pentru izbăvire. Tilharul pe cruce 
și-a recunoscut fărădelegile şi tot atunci a și strigat: « Pomeneşte-mă, 
Doamne !», de aceea a auzit: « Astăzi vei fi cu Mine în Rai» (Luca 23, 
42—43). Iuda, însă, deși s-a căit de fărădelegea sa, în loc să alerge la Învă- 
țătorul, a mers la templu, a aruncat arginţii și ducîndu-se s-a spînzurat 
(Matei 27, 5). 

Pilda Fiului Risipitor tocmai acest rost are: să ne îndemne a alerga 
degrab la Tatăl, îndată ce ne-am văzut cum sîntem, ca să nu cădem în 
deznădejde. Şi pentru ca să alunge de la noi îndoiala, teama, rușinea, ne 
punc înainte cea mai desăvîrșită icoană a milostivirii și bunătăţii dumne- 
zeiești. Oricât de multe păcate am fi făcut, să nu ne îndoim de iertare ; nicio- 
dată nu este biruită milostivirea și iubirea de oameni a lui Dumnezeu, Care 
«aşa de mult a iubit lumea, că pe Însuşi Fiul Său L-a dat pentru dinsa» 
(loan 3, 16). « Milostivirea lui Dumnezeu este foc arzător, zice Sfîntul 
loan Gură de Aur. O, de am avea noi atita ardoare pentru El, cîtă duioşie 
părintească are El pentru noi !». ÎI 

Am văzut undeva o mișcătoare icoană a acestei milostiviri dumne- 
zeiești. O casă în mijlocul cîmpiei și drumul care trecea prin fața ei pier- 
zîndu-se la nesfârşit. Sus pe terasa casei, un bătrîn cu barbă albă, spriji- 
nit în toiag, se apleacă înainte, cu mîna streașină la ochi, uitindu-se în 
zare. Ce a vrut să spună pictorul cu acest tablou? Zice pilda evanghelică 
despre Fiul Risipitor care sc întorcea acasă; « Încă departe fiul fiind, l-a 
văzut tatăl său şi i s-a făcut milă şi ulergind, a căzut pe grumazii lui şi l-a 
sărutat» (Luca 15, 20). Dar cum a aflat tatăl de întoarcerea fiului ? Aici 
este tîlcul bătrânului ce se uită în zare. Așa de mult își’ iubea el fiul, că 
nu-și putea închipui să-l piardă pe totdeauna. De aceea mereu îl astepta, 
mereu se uita în zare, mereu cu mîna streașină la ochi: « Oare nu cumva 
vine ?». De aceea l-a și văzut de departe. Așa-i mila cea nesfârşită a lui 
Dumnezeu, Nu oboseşte, nu se împuţinează, mereu se uită după fiecare 
dintre noi, păcătoşii, mereu ne așteaptă: « Nu se poate să nu vină r Am 
făcut atîta pentru dînsul, mi-am dat însăși viața pentru el, trebuie Sa 
se întoarcă !». Nu este păcat care să biruiască milostivirea lui Dumne- 
zeu. De aceea, oricît de grozavă ar fi păcătoșenta în care ne aflăm, să 


nu deznădăjduim. 

Dumnezeu ne așteaptă ca să ne ierte, ca să ne cuprindă în braţele părin- 
teşti. Și nu numai că ne îmbrățișează — semnul iertării, ci ne îmbracă cu 
haina cea dintii, cu haina curăţeniei; ne pune inel în deget — semnul 
eliberării de păcat și al înfierii; ne pune încălțăminte în picioare, adică 
ne întărește pe calea virtuţii, ca să nu ne mai înţepăm de ghimpii păca- 
tului și — tăind viţelul cel hrănit — adică pe Fiul Său Euharistic, se face 
bucurie mare; se bucură puterile cerești și însuși Tatăl ceresc pentru 
păcătosul care se pocăiește (Luca 15, 10). 

La Utrenia acestei Duminici se adaugă și se cîntă psalmul 136: « La 
riul Vavilonului am șezut și am plins, cînd ne-am adus aminte de Sion». 
Cîntaţi-ne și nouă din cântările Sionului, ne îndemnau cei ce ne robiseră 
pe noi. Dar cum să cîntăm cântarea Domnului în pămînt străin? « De 
te voi uita, Ierusalime, uitată să fie dreapta mea. Să mi se lipească limba 
de grumazul meu, de nu-mi voi aduce aminte de tine. Fiică a Bubilonului, 
ticăloasă 1 Fericit este cel ce va lovi de piatră pruncii tăi !». 

Psalmul acesta este o mișcătoare icoană a omului căzut în robia păca- 
tului şi a izbăvirii lui. Cel robit de patimi este înstrăinat de cetatea bucu- 
riei, Sionul este dus departe, ca și Fiul Risipitor, în Vavilonul cel întu- 

` necat şi în robie. « Cîntă și aici din cântările Sionului», poruncește diavo- 
lul. « Bucură-te și în păcat, slăveşte-mă şi pe mine cum slăveai pe Dumne- 
zeu». Dar cum să cîntăm cîntarea Domnului în pămînt străin? Cîntarea 
Domnului răsună numai împreună cu El și în casa Lui; numai 
cînd sîntem cu El şi împlinim poruncile Lui. În robia păcatului însă 
nu mai putem face voia Lui, sîntem sub stăpînirea tiranului, care De 
robeşte. Cum să te bucuri săvirșind păcatul? Adevărata bucurie numai 


în casa părintească se află! Numai în Sion putem cînta «cîntarea 
Domnului», 


Jurămintul grozav al evreilor: « Să-mi înțepenească mina cea dreaptă 
şi să mi se lipească limba de cerul gurii»; să devin, adică neputincios cu 
mîinile şi să-mi amuţească limba dacă te voi uita, Lerusalime, dacă te voi 
uita pe Tine, Doamne. Acest jurămiînt ne îndeamnă să nu uităm niciodată, 
de Domnul, oricit de cumplită ar fi robia noastră și înstrăinarea în Care 


ne-a adus păcatul; numai Ierusalimul să fie începutul bucuriei noastre; 
numai în Domnul să se bucure inima noastră ! 


«Fericit este cel ce loveşte de piatră pruncii fiicei Vavilonului l» 
Căci dacă sînt omorîți din fașă, pruncii babiloneşti nu mai ajung marl, 
ca să te robească. Aceasta, tilcuiese Părinții, înseamnă să omorim patimile 
din faşă, de la început, să nu le lăsăm să crească; să le lovim de Piatra 


lui Hristos, prin necontenită rugăciune şi nu vom mai fi luaţi astfel în 
robia babilonească a patimilor. 

Cît de mult se oglindește lumea de astăzi în pilda Fiului Risipitor ! 
Omenirea s-a înstrăinat de Dumnezeu, s-a dus în țara cea străină a păcatu- 
lui şi-şi cheltuicşte toată avuţia părintească, darurile lui Dumnezeu, în 
desfrînări. Omul vrea să fie fericit, lipsit de necazuri și de dureri, să se 
bucure și să trăiască ani mulţi, dar departe de Casa părintească. Şi a ajuns 
robul patimilor rușinoase, hămesit de foame sufletească, gol şi rușinat. 
Va putea oare să-și revină în sine? Să-și dea seama că «şi argații Tatălui 
sînt îndestulaţi» și să se hotărască: « Scula-mă-voi și mă voi duce la Tatăl 
meu ...? » 


Aceasta-i singura cale care duce la Casa părintească! Cum cîntă la 
călugărie : « Brafele părintești, sîrguiește a mi le deschide mie, că în desfrinări 
mi-am petrecut toată viața. Acum, privind spre bogăţia cea necheluită a îndu- 
rărilor Tale, Mintuitorule, inima mea cea săracă nu o trece cu vederea. Căci 
către Tine, Doamne, cu umilinţă strig: Am greşit, Părinte, la cer și înaintea 
Ta !» Este calea cea bună a smereniei, pe cart ne-a arătat-o Vameşul și 
care ne învrednicește de atîtea daruri, dobîndirea iertării, recîștigarea 
stării celei dintii, înfierea, întărirea împotriva răului și tăria pe calea 
virtuții. 

Dar să nu uităm cu nici un chip cele două feţe ale smereniei: Expe- 
riența nevredniciei şi a neputinței noastre să fie strîns unită cu recunoaş- 
terea dependenţei noastre de Dumnezeu, cu alergarea către El. Numai 
aşa ne putem ridica, după cuvintul Domnului, fiindcă numai cine se 
smereşte se va înălța; cine rămîne în Mine aduce roadă multă ; iar cine 
se desprinde de mine, se usucă și se aruncă în foc (loan 15, 5). Păcatul 
ne desprinde de Viţa vieţii, care este Hristos ; smerenia ne altoieşte din nou. 

Duminica Vameşului, arătîndu-ne smerenia ca un izvor de bine- 
faceri cereşti, a subliniat îndeosebi prima faţă a ei: recunoașterea păcatelor 
proprii, a neputinței și nevredniciei noastre în fața lui Dumnezeu. Dumi- 
nica Fiului Risipitor ne înfățișează cealaltă faţă, trebuinţa de a alerga la 
Dumnezeu, scăparea şi puterea noastră. Numai întors la casa părintească 
fiul şi-a recăpătat iertarea şi starea cea dintii. Tatăl îl aștepta mereu, dar 
nu s-a dus după el. Cu Dumnezeu nu ne putem întîlni în țara păcatului 
ci numai la El acasă. Acolo-i haina cea nouă, acolo inelul, acolo încălță- 
minte nouă, acolo viţelul cel îngrăşat. Şi bucuria celor cerești şi prăznuire 
cu Tatăl și cu Fiul şi cu Duhul Sfînt, în vecii vecilor. 

« Ca fiul cel desfrînat am greşit şi eu Îndurate!... Primeşte-mă pe 
mine cel ce mă pocăiesc, Dumnezeule, şi mă miluieşte !» 
Învrednicește-mă, Doamne, să Te bucur și eu cu întoarcerea mea: 

METAMORFOSIS — SCHIMBAREA LA FAȚĂ * 


Inspirat este cuvîntul unui monah aghiorit că « Muntele Athos este 
locul unde mulți oameni se pocăiesc și prin aceasta ei fac mercu bucurie 
în cer, după cuvîntul Scripturii (Luca 15, 7). Pocăinţa, după Sfîntul 
Isaac Sirul, este necesară totdeauna și tuturor celor ce se mîntuiesc; 
este corabia care ne trece peste marea vieţii către limanul dumnezeiesc 
(Cuv. 72); este nevoința zilnică a monabhului care se străduiește neîntre- 
rupt să se pocăiască cît mai adînc şi cît mai plăcut lui Dumnezeu» 
(Arhim. Gheorghe Capsani, Mărturia teologică a Sfintului Munte, p. 8). 

n acest sens, monahul, pe lîngă « kalogheros» şi «înger în trup», 
este şi « omul pocăinței», iar muntele pe care toţi locuitorii săi își au 
pocăința drept îndeletnicire principală a vieţii, este firesc ca, pe lingă 
« Sfintul Munte» şi «Grădină a Maicii Domnului», să se numească şi 
« Muntele Pocăinţei». Acest lucru îl supune însuşi Muntele cu înfăţişarea lui 
materială. Uitîndu-se la muntele care se înalță falnic spre cer, lucrătorii 
pocăinţei sînt îndemnați în chip firesc să se străduiască să se înalțe tot mai 
sus pe calea desăvirşirii, adică să se pocăiască tot mai deplin, căci aceasta 
este şi lucrarea pocăinţei: o neîntreruptă ridicare, depășire a sa, a 
omului, care, pe măsură ce se curăță de păcate prin pocăință, este atras 
tot mai sus de mîna lui Dumnezeu (Pr. D. Stăniloae, Curs de Morală, 
vol. III, p. 108). 

Dar Athosul este și Muntele Schimbării la Faţă. ca unul care este pus 
sub patronajul luminatei sărbători a Schimbării la Faţă a Domnului, 
sărbătoarea cea mai caracteristică a înaltei vieţi duhovnicești a Ortodo- 
xiei. Căci așa cum Domnul lisus Hristos S-a urcat pe Tabor cu trei dintre 
ucenicii Săi şi în timpul rugăciunii le-a arătat dumnezeiasca Sa slavă, 
pe cît puteau ei s-o cuprindă, tot așa și isihastul, care se urcă pe muntele 
pocăinţei și al rugăciunii, se schimbă la faţă şi se umple de lumină; iar 
dacă ajunge la culme, se învrednicește să vadă, pe cît poate el să cuprindă, 
lumina cea necreată, slava Dumnezeirii, pe care au văzut-o Apostolii pe 
Tabor, ca o arvună a slavei de care se vor învrednici de-a pururi cei mîntu- 
iţi în viața vesnică. a 

Sfînta Ortodoxie dă o atenţie deosebită acestei sărbători. În România, 
de pildă, pe lîngă multe mînăstiri și biserici închinate Schimbării la Faţă 
a Domnului, se află şi un munte, Ceahlăul, măreț ca și Athosul, care are 
ca hram Schimbarea la Faţă a Domnului și, la 6 August, ca și la Athos, 
mulţime de monahi și credincioși se urcă și fac priveghere și Sfînta Litur- 


ghie pe virful lui. 


X 


* S-a publicat în revista trimestrială a Sfintei Minăstiri Grigoriu — Athos, 
nr. 8/1983. - E Di di 

Athosul, Muntele Pocăinţei şi al Schimbării la Faţă ! Și numai cu 
prezența sa propovăduieşte înalta chemare a îndumnezeirii omului, ară- 
tînd dintrodată şi calea de urmat şi rezultatul suișului. Minunată sinteză 
a celor două stări fundamentale ale vieții duhovniceşti: pocăinţa şi schim- 
barea la faţă, prin care trebuie să treacă omul în străduința sa, ajutat de 
dumnezeiescul Har, pentru a deveni din omul cel vechi omul cel duhov- 
nicesc. Dar metamorfoza nu este un element izolat, ci un har, o iluminare 
tainică, care umple și dă viaţă tuturor, căci toate sînt supuse schimbării 
tainice a metamorfozei (Arhim. Vasile, Isodicon). 

Omul are strînse legături cu toată creaţia și schimbarea lui aduce după 
sine schimbări în întregul cosmos. Omul pătimaș și stăpînit de păcat își 
degradează mai întîi cosmosul din sine și apoi și pe cel din afară de sine. 


Poluarea naturii, de care se plinge atît de mult lumea de azi, este o urmare . 


firească a poluării păcătoase a omului. Şi invers, sfințirea cosmosului 
din sine a omului duhovnicesc, a sfîntului, duce la sfinţirea și a lumii 
înconjurătoare lui. Aceasta este, după Sfintul Maxim Mărturisitorul, și 
marea chemare a omului: prin sfinţenia vieții lui să transfigureze întreaga 
făptură. La cerul și pămîntul cel nou de la sfîrșitul veacurilor contribuie 
şi omul. a 

Pc Athos această mctamorfoză a cosmosului este mai vizibilă ca 
în altă parte. Sfînta Liturghie, care de veacuri se săvîrşește neîntrerupt 
pe Athos; apoi țărîna trupurilor a nenumărați sfinți aghioriți, care s-a 
amestecat cu țărîna Muntelui; apoi Harul Sfîntului Duh care necontenit 
se revarsă peste mulțimea celor ce se pocăiesc, — toate acestea au dus 
şi la o transformare a însăși firii materiale a Athosului. Mărturiseşte acest 
lucru mireasma simțită adeseori de pelerini pe cărările Muntelui; dorul 
după Athos, care urmărește pe cei ce l-au văzut odată, dar mai ales chipu- 
rile frumoase, transfigurate de lacrimile pocăinței, ale multor nevoitori 
aghioriți. Pelerinii care vin cu evlavie la Sfîntul Munte întrezăresc uneori 
această minunată metamorfoză ca pe ceva din altă lume care te umple 
de pace și bucurie. 

Nu pot să nu pomenesc simțţirile alese pe care m-am învrednicit şi 
eu nevrednicul să le trăiesc la prima sărbătoare a Athosului, la care luam 
parte. Era în ajunul Schimbării la Faţă a Domnului, zi frumoasă, senină 
şi liniştită. Ajunsesem în vîrful muntelui către seară. Soarele se afla ca 
de o suliță deasupra orizontului, proiectînd pînă departe pe mare umbra 

Muntelui, care părea un stilp uriaş înfipt în mare. În curînd apoi s-a 
afundat în mare, tivind o jumătate de orizont cu o linie strălucitoare 
de lumină. În partea opusă, luna, care anul acela era plină, se pregătea 
şi ea să răsară şi-şi vestea sosirea, completînd cealaltă jumătate dc orizont 
cu brîul de lumină și împlinind astfel o coroană de lumină de-a lungul 

întregului orizont. Sfintul Munte se afla în centru, iar soarele și luna din 
spatele orizontului ţineau coroana de lumină de deasupra muntelui Schim- 
bării la Faţă. Priveliştea era de o măreție negrăită. Parcă eram înconjurați 
de revărsarea de lumină din Lumina cea neînserată, din Lumina de la 
Schimbarea Domnului la Faţă. Athosul se preschimbase în Tabor. 

A răsărit apoi luna, învăluind muntele cu lumina ei tainică ; în faţa 
bisericuţei din vîrful muntelui s-a aprins un foc mare și a început prive- 
gherea. Bisericuța era aproape plină de monahi și pelerini, care veniseră 
la prăznuire, între care se aflau şi cîțiva dintre cîntăreţii buni ai Atho- 
sului. « Veniţi să ne suim în Muntele Domnului şi să vedem schimbarea 
Lui la Faţă... şi din lumină să luăm lumină. . .». Minunata imnografie 
a sărbătorii ne făcea să trăim aievea taina cea nespusă a Schimbării la 
Faţă a Domnului. 

M-am așezat jos şi, obosit de cale cum eram, am aţipit o clipă, dar 
m-am trezit imediat tresărind şi cuprins de o simţire cu totul neobișnuită. 
Ce se întîmplase? La strană, cântăreții cîntau cu multă însufleţire, dar 
cîntarea nu se auzea ca venind dintr-un loc, de la ei, ci se petrecea ceva 
cu totul minunat și cu neputinţă de explicat. Cîntarea parcă se materia- 
lizase. Tot văzduhul din biserică, însăși biserica și toate cele dintr-însa 
cîntau ; eu însumi, trupul tot, mîini şi picioare, se transformaseră într-o 
minunată cântare. Și eu mă simțeam ca şi cum pluteam pe o întindere 
nesfîrșită şi elementul pe care mă aflam și în care eu însumi mă transfor- 
masem cu totul, era acea nemaiauzită cîntare. Nu visam, eram cu totul 
treaz, și conştient de sine, mă vedeam plutind pe undele cîntării ca pe o 
mare, și lacrimi neoprite îmi curgeau din ochi. Mi-am adus aminte de 
cuvintele Apostolului de pe Tabor: « Doamne, bine este să fim aicea», 
şi aș fi vrut ca melodia să nu se mai oprească niciodată... Între timp 
cântăreții de la strană au încetat, dar cîntarea aceca minunată continuam 
să o aud nu pe dinafară, ci lăuntric, și o simţeam ca îndepărtindu-se mereu 
ca pe o lumină de seară care se stinge încetul cu încetul. 

Privegherea nu știu cînd a trecut și afară a început să sc lumineze. 
Cei doi aștri îşi schimbaseră locurile. Luna se pregătea să se ascundă în 
mare, íar soarele cu raze de foc îşi anunța sosirea, împletind încă o dată 
cu razele lor cununa de lumină de deasupra Athosului. Ceţuri fugare se 
strecurau de prin văi spre virful Muntelui, învăluindu-l cu nori auriţi din 
razele soarelui ce răsărea, ca norul de lumină dc pe Tabor. Noi ne găseam 
deasupra lor. Ne-am coborit spre Panaghia, plini de bucurie tainică a 
prăznuirii. Dar acordurile dumnezeieștii cîntări tot se mai auzeau, ca niște 
ecouri din lumea de taină a altui veac, i 

De atunci Muntele s-a schimbat. De cîte ori îi văd virful luminos. 
îmi aduc aminte cu dor de agripnia (privegherca) de la Schimbarea la 


CU PĂRINȚI ROMÂNI ATONIȚI 


Faţă a Domnului, iar părinţii psalți de atunci, cînd îi întîlnesc, îmi apar 
ca nişte soli ai luminii celei neînserate. 


MENIREA CĂLUGĂRULUI ÎN VREMEA NOASTRĂ * 


Călugărul nu trebuie să-și închipuie că, într-o vreme de haos, cum este a 
noastră, singurul său rost este să păstreze nişte practici vechi. Desigur, aceste 
practici şi obiceiuri sînt necesare, ele își au valoarea lor, întrucît ne ajută să 
trăim taina lui Hristos cu o conștiință mai liberă. Trecutul trebuie să supravie- 
țuiască şi călugărul este paznicul trecutului. Dar minăstirea trebuie să fie altceva 
decît un muzeu. Dacă monahul nu face decit să menţină în picioare nişte monu- 
mente de artă sau să păstreze nişte documente de literatură sau de gîndire, care 
fără de el ar pieri, apoi el nu este ceea ce trebuie să fie. El va picri cu cele 
ce pier în jurul lui. 

Călugărul nu trăiește pentru a păstra ceva, nici chiar religia sau contem- 
plaţia. Rolul lui nu-i să menţină vie în lume aducerea aminte de Dumnezeu. 
Ca să vieze şi să lucreze în lume, Dumnezeu nu depinde de nimeni. Nici chiar de 
monahi! Dimpotrivă, rolul călugărului în vremea noastră este să se păstreze pe 
sine însuși, prin unirea sa cu Dumnezeu. 

În veacul nostru, prima datorie a monahului este să fie monah, un om al 
lui Dumnezeu, un om care trăieşte din Dumnezeu și numai pentru El. În felul 
acesta, el va păstra cu adevărat ceea ce este de preţ și vrednic să trăiască în 
tradiția sa călugărească și în creştinism. i 


THOMAS MERTON, 
Colectanea Cisterciencia, tom. 31, 1969/1, p.2. 


MONAHUL IOAN ȘOVA** 
Chilia Sfîntul Gheorghe — Athos 


Între așezările monahale din Muntele Athos, chiliile călugărești 
independente, în număr de câteva sute, ocupă un loc principal, după 
mânăstiri şi schituri. Din cei aproape 50 de monahi români, nevoitori 
astăzi în Sfîntul Munte Athos, părintele Ioan Şova, de la Chilia Sfîntul 
Gheorghe-Colciu, este considerat printre cei mai rîvnitori. Originar din 


* Această meditație este tradusă de Protos. Petroniu Tănase din limba 
franceză. 

as S-a născut în anul 1915, în satul Grigoreni — Bacău. Termină Politehnica 
şi intră în viața de familie la Cluj-Napoca. Apoi urmează Institutul Teologic — 
Sibiu şi în anul 1968 intră în obştea Minăstirii Sihăstria. În anul 1975 pleacă defi- 
nitiv în Muntele Athos cu încă zece monahi români. 

județul Bacău, absolvent a două facultăţi în țară — Politehnica şi Teo- 
logia — la vîrsta deplinei maturităţi, intră în viața monabală la Minăs- 
tirea Sihăstria. După 8 ani de formare duhovnicească, se retrage definitiv 
în Muntele A thos, împreună cu alți monahi şi se stabilește la Chilia româ- 
nească Sfîntul Gheorghe-Colciu, dependentă de Minăstirea Vatopedu, 
ca ucenic al unui mare duhovnic moldovean, leroschimonahul Dionisie 
Ignat. 

În acest colț de rai pămîntesc se nevoiește Părintele Ioan în adîncă 
linişte, rugăciune şi smerenie, dorind să urmeze marilor sihaștri atoniţi. 
| L-am vizitat de două ori la Athos, ne-am rugat împreună, am vorbit cu 

Sfinţia Sa cuvinte de folos sufletesc şi am apreciat mult jertfa pe care a 
făcut-o de a renunța la toate cele pământești și a urma lui Hristos pînă 
la moarte. 

Chipul blind și smerit al Părintelui loan, carc radiază bunătate și 
pace sufletească, chilia sa simplă, cu cîteva icoane și cărți sfinte la căpă- 
tii, ca și poziţia încântătoare a acestei aşezări monahale românești între 
peretele abrupt al muntelui de piatră și Marea Egee, mi-au rămas neui- 
tate în memorie. Cinci sihaștri români tăinuiţi de lume se roagă aici lui 
Dumnezeu ziua și noaptea, pentru ei, pentru ţară şi pentru lume. 

Citeva cuvinte din convorbirile noastre le binecuvintăm să vadă 
lumina tiparului în paginile de mai jos. 


1. Părinte loan, ce v-a determinat să faceți Facultatea de Teologie? 


— Dorinţa sufletului meu de a cunoaște mai profund învăţătura de 
credință ortodoxă, de a cunoaşte mai mult pe Dumnezeu. Într-adevăr, 
numai studiul profund al Teologiei, al Sfintei Scripturi şi al operelor 
patristice îți dă adevărata călăuză creștină a vieţii în Hristos. Fără cunoaș- 
tere creştinul nu poate fi tare şi statornic în credinţă. 


2. Ce v-a determinat să intrați în viata monahală? 


— Dragostea mea pentru Dumnezeu. Mi-am dat seama că simpla 
cunoaștere, adică studiul teologiei și citirea fără fapte bune, fără trăire 
vie în Hristos, nu mîntuiește sufletul, ci mai degrabă îl osîndește, după 
cuvîntul Domnului care zice: « Celui care i s-a dat mult, mai mult i seva 
cere» la judecată. Am iubit viața monahală din copilărie și am intrat în 
călugărie din dragoste, ca un îndemn al conștiinței mele. 


3. Cum v-aţi simțit în obștea Minăstirii Sihăstria? 


— Ca într-o adevărată familie duhovnicească. Sihăstria este o mînăs- i 
tire bună, frumoasă, cu rânduială duhovnicească aleasă, renumită în | 


A 

țară şi peste hotare, mai ales datorită marilor ei părinți duhovnicești, 
Arhimandritul Cleopa Ilie, Protosinghelul Ioil Gheorghiu și Ieroschimo- 
nahul Paisie Olaru, Acești trei duhovnici au umplut mîrăstirca de fraţi 
noi, au format mii de ucenici și au creat un adevărat curent înnoitor în 
monahismul actual din Moldova. 


4. De ce v-a atras atît de mult Muntele Athos? 


— Sufletul meu a fost dintotdeauna iubitor de liniște, de tăcere şi 
rugăciune. M-am gîndit că la bătriînețe nimic nu-mi este mai de folos, 
decît să-mi închin restul vieții total rugăciunii și iubirii lui Hristos. Am 
venit la Athos din dragoste, ca să laud neîncetat, după putere, pe Dum- 
nezeul dragostei. Apoi, doream să ajut duhovnicește la reînnoirea aşeză- 
mintelor monahale românești din Sfîntul Munte Athos. Ştiţi cum arătau 
acum 10—15 ani. Majoritatea, în frunte cu schitul nostru Prodromul, erau 
în paragină, cu călugări puțini și bătrîni și fără speranţă de refacere duhov- 
nicească şi materială proprie. Călugării noștri atoniţi și așezămintele 
noastre de aici trebuiau ajutate numai din ţară. 

Mai întîi de toate aveau nevoie de călugări tineri, cu rîvnă pentru 
Hristos şi plini de curaj și spirit de jertfă ca să înceapă dubla înnoire, spi- 
rituală și materială, a monahilor români atoniţi. Această iniţiativă care a 
dus la venirea a circa 15 monahi români în Athos, între anii 1974—1980, 
este a mea cu darul lui Dumnezeu și mulțumesc Maicii Domnului, ocroti- 
toarea Sfîntului Munte, că ne-a ajutat și nu ne-a părăsit. 

Venirea noastră în Athos a fost un act de jertfă şi curaj cu adevărat. 
Ştiţi cît am stăruit eu, cît am alergat pentru forme, cît m-am ocupat de 
fiecare călugăr din țară care venea definitiv în Sfîntul Munte. Acum dăm 
laudă lui Dumnezeu pentru toate. Prodromul, sub stăreția părinților 
Ilarion şi Petroniu, a înfiorit mult, obștea a întinerit, iar chiliile în mare 
parte s-au restaurat. Mai rău se află schitul Lacu și chiliile noastre izolate. 
Avem nevoie de ucenici, că sîntem aici numai doi bătrîni. Avem de 
toate, numai ucenici tineri nu avem, și ca miine se pustiește și această 
chilie, așa cum s-a întîmplat cu cele mai multe chilii românești din Athos. 


5. Cum vă nevoiți aici în Sfintul Munte și ce bucurii duhovnicești 
aveți? s 

— Ne rugăm ziua şi noaptea în deplină liniște și singurătate. La 

biserică facem toată pravila după rînduială, de la miezul nopții pînă 

la ziuă, jar sărbătoarea facem Sfînta Liturghie cînd se adună mai mulți 

[| sihaştri greci şi români din împrejurimi. Atunci vin și părinții Gamaliil 

lð Boboc şi Ioan Guţu din apropiere. Altădată mergem noi la ei, noaptea, 

ghie și așa ne ducem viața. Noaptea ne rugăm în biserică și ziua lucrăm 
în grădină sau în chilie, rostind rugăciunea lui lisus. Mai citim Psaltirea 
şi tot felu] de cărţi sfinte şi cugetăm permanent la ceasul morții și la 
viața veşnică. Mîncăm odată în zi după amiaza, mai mult legume, vizităm 
pe monahii bolnavi din apropiere, iar la marile sărbători și la hramuri 
ne ducem la biserică, pe la mînăstiri. Un hram este o adevărată sărbătoare 
în Muntele Athos, la care iau parte sute de călugări lavrioţi și sihaștri 
de pe la chilii. Atunci se adună cei mai buni protopsalți atoniţi şi cîntă 
la privegherea de toată noaptea. Dimineaţa hramul se sfirșește cu o masă 
comună pentru toţi. Iată cîteva din bucuriile noastre în Hristos. 
Nevoinţa obişnuită a monahilor atoniţi o formează tăcerea, însingu- 


cu felinarele aprinse pe cărarea muntelui. Facem cu rîndul Sfînta Litur- 
| 
| 


rarea, privegherea de noapte, neîncetata rugăciune, ascultarea, smerenia 
și citirea cărților sfinte. Călugării atoniţi au și o altă nevoință de taină 
pe care o cunoaște numai Dumnezeu. Despre aceasta însă nu putem vorbi. 


6. Ce părere aveţi despre viitorul Muntelui Athos? 


— În general monabhismul atonit este în înflorire duhovnicească. 
Vin tineri noi în mînăstiri, se fac slujbe frumoase, mulți trăiesc o viață 
înaltă de liniște şi asceză, lavrele sînt conduse de egumeni buni, se restau- 
rează toate mînăstirile. Deci, avem bună speranță pentru viitor. Sfîntul 
Munte este « Grădina Maicii Domnului», unic în felul lui în toată lumea 
creştină și avem credința că el va dăinui și va înflori tot mai mult. Dacă 
vor face monahii atoniţi voia lui Dumnezeu, El nu ne va părăsi 
niciodată. lar dacă va pătrunde şi aici turismul, influenţa vieţii secula- 
rizate, uitarea datoriilor noastre sfinte, atunci viitorul Muntelui Athos 
va fi sumbru. 

Avem toată speranța că Dumnezeu nu ne va lăsa, iar Maica Domnu- 
lui ne va acoperi cu sfiîntul ei Omofor de toate primejdiile. 


7. Ce sfaturi duhovnicești transmiteti fraților monahi din România? 


— Să nu uităm datoriile noastre călugărești făgăduite de fiecare în 
faţa Sfintului Altar şi să ducem cu toţii o viață curată, sfîntă, cît mai 
sfîntă. Rugăciunea și smerenia, ascultarea și milostenia, înfrînarea de la 
cele rele și, mai ales, iubirea creştină, formează cununa tuturor monahilor. 
Călugării trebuie să fie făclii aprinse pentru toţi. Să vorbească de Dumne- 
zeu în lume mai întîi prin viaţa şi prin faptele lor. Apoi să apere dreapta 

credinţă şi să mărturisească pe Hristos și Evanghelia Lui prin cuvînt, 
prin predică, prin sfaturi şi prin cărți bune. După darul pe care l-am 
primit fiecare, să ne sfințim viaţa şi să-L lăudăm pe Dumnezeu în veci. 


8. Ce sfaturi daţi credincioşilor din țară? 

— Să păstreze credinţa curată în Dumnezeu, mergînd pe urmele 
înaintaşilor; să nu se lepede de credinţă din nici un motiv, chiar dacă i-ar 
ucide cineva şi să-și crească copiii în frica şi dragostea de Dumnezeu; 
să fie legaţi de Biserică şi să iubească rugăciunea, smerenia, cărțile sfinte 
și pe oameni. Am toată speranţa că dacă poporul nostru va rămîne și 
pe viitor profund legat de Hristos şi de Biserică, Dumnezeu îl va bine- 
cuvînta şi va dăinui pînă la sfîrșitul veacurilor. 

Acestea sînt gîndurile melc pe care vă rog să le spuneţi fraților mei 
călugări și mireni din România. 

